
CUVÂNT ÎNAINTE 


Încercarea de a face, într-o formă sau alta, bilanţul - 
întotdeauna provizoriu - al progreselor unei discipline şi 
inventarul - în perpetuă schimbare - al întrebărilor pe care 
un asemenea demers le lasă în suspensie nu necesită vreo 
justificare deosebită, în termeni conjuncturali bunăoară. 
Un asemenea proiect este legitim în orice moment din 
istoria unei ştiinţe. În cazul unei discipline tinere, este util 
să evocăm modul de constituire a acesteia, orientările de 
lucru mai importante şi obiectivele de cunoaştere pe care 
ea caută să şi le asume. În cazul unei discipline ajunse la 
maturitate, este importantă evaluarea drumului deja 
parcurs, fie şi numai pentru a-i putea defini astfel 
viitoarele direcţii. Oricum, a stabili vârsta unei ştiinţe este 
la fel de greu ca a determina momentul cel mai potrivit în 
care ea se poate întoarce, autoreflexiv, spre sine. Trebuie 
oare să considerăm antropologia o ştiinţă tânără - ea s-a 
format în cea de a doua jumătate a secolului al XIX-lea -, o 
moştenire a unei tradiţii ce ar urca până la Herodot ori un 
produs al unui efort spiritual tot atât de vechi precum 
omenirea şi care nu va dispărea decât odată cu aceasta? 

Cert este însă că la conceperea acestei lucrări, un 
Dicţionar de etnologie şi antropologie, am ţinut seama de 
sentimentul difuz al unei necesități. Se poate constata, atât 
în ţările anglo-saxoone, cât şi în Franţa, o diversificare a 
câmpului disciplinei. Antropologii nu se mai mulţumesc să 
facă doar antropologie, ci încep să-şi pună întrebări cu 
privire la condiţiile în care se efectuează cercetările, la 
pertinenta metodelor folosite şi la bazele problematicii lor. 
Este posibil ca acesta să fie efectul unei distantäri fată de 
concepţiile totalizante ale cunoaşterii antropologice. 


Teoriile generale ne-o spun cu certitudine: in fata a ceea ce 
se numeste uneori ,explozia" unei discipline, se poate 
percepe o oarecare derutá in rándurile cercetátorilor. In 
vreme ce unii dintre ei sunt preocupati de cáutarea unor 
noi aspecte pozitive, altii pun accentul pe subiectivitatea 
demersului etnologic si pe relativismul interpretărilor. 
Incertitudinile prezente îndeamnă la o întoarcere spre 
izvoare: drept urmare, istoria disciplinei tinde să devină un 
domeniu de cercetare aparte. Momentul pentru a face un 
bilanţ, pentru a efectua un inventar este, aşadar, bine ales. 
Credem că sentimentul nostru a fost împărtăşit şi de alţii, 
de vreme ce lucrarea de fată reprezintă eforturile colective 
a două sute treizeci de autori, provenind din mai 

tari, mai multe generaţii, mai multe şcoli. 

Mai trebuie să amintim aici, pentru a evita tentatia 
constatării satisfăcute ce însoţeşte adesea momentul unui 
bilanţ, faptul că antropologia este o ştiinţă a omului, deci o 
ştiinţă pentru care sporirea cumulativă a cunoştinţelor, 
incontestabilă, nu s-ar putea traduce printr-un progres 
evaluabil al cunoaşterii. Observaţie care nu este nici pe 
departe expresia unei opinii oscilând între optimism şi 
pesimism. Ea ţine de ceea ce presupune, într-adevăr, orice 
act de reflecţie - chiar organizat într-o disciplină - asupra 
omului şi a societăţii. Dacă acum ne referim la criteriile de 
rigurozitate pe care le respectă, în lipsă de ceva mai bun, 
ştiinţele umane, vom putea spune că antropologia se 
străduieşte să satisfacă aceste criterii şi că, în această 
privinţă, lasă o impresie desigur favorabilă printre 
disciplinele înrudite, in materie de metodologie, de 
elaborare conceptuală, de formulare a ipotezelor, de 
argumentare sau de construcţie a „modelelor” şi de 
producere a „teoriilor” cel putin locale, pe scurt, în 
materie de registru ştiinţific. Antropologia nu este o ştiinţă 
mulţumită de ea însăşi şi nici nu va putea fi astfel câtă 
vreme se va menţine la altitudinea ambitiei sale: aceea de 


a da seamá, deopotrivá, de diversitatea operelor de culturá 
si de unitatea spiritului omenesc. 

Conţinutul antropologiei este prezentat aici sub 
forma unui dicționar. Dezvoltarea unei expuneri liniare şi 
sistematice, proiect nici pe departe iluzoriu, propriu 
oricărui tratat, presupunea ca problemele fundamentale de 
concepţie să fi fost deja rezolvate. Dacă admitem că nu 
există niciun domeniu de activitate umană care să nu tină 
de investigația antropologică si ca, pe deasupra, fiecare 
cultură, după geniul ei specific, se supune unor 
constrângeri cognitive şi practice probabil universale şi 
oferă într-un fel sau altul propria ei versiune asupra 
acestei activităţi, printr-un principiu legitim, vedem bine 
că nu am avut de ales între două demersuri ale căror 
inconveniente se opun, dar, tocmai prin aceasta, sunt 
comparabile: ori am fi privilegiat o prezentare 
convenţională a ştiinţei antropologiei, ceea ce nu putea să 
evite obliterarea reorganizărilor regulate, ori am fi operat 
o recenzare, cu intenţii de exhaustivitate, a temelor si 
variațiilor acestei ştiinţe, cu riscul de a-i dizolva coerenţa 
aproximativă. 

Cei care au coordonat elaborarea acestui dicţionar - 
şi, am putea spune, toti colegii lor care au mai colaborat - 
aderă la punctul de vedere exprimat de Claude Lévi- 
Strauss (care atribuie paternitatea acestuia lui Marcel 
Mauss), conform căruia antropologia este mai degrabă „un 
mod original de a cunoaste" decát o ,sursá de cunoastere 
particulară”. Pentru a  prezenta  publicului larg 
antropologia, se cuvenea aşadar să arătăm atât cum 
anume contribuie ea la cunoaştere, cât şi ce anume face ea 
cunoscut. Ne-am propus să dăm seamă de mijloacele pe 
care le exploatează antropologia pentru a accede la 
înţelegerea obiectelor studiate. Aceste mijloace ţin într-o 
mare măsură de construirea unui sistem de noțiuni pe care 
un dicţionar are cu siguranţă şi în mod deosebit vocaţia de 


a-l restitui. 

Asemenea oricărei ştiinţe, antropologia se 
caracterizează mai întâi printr-un limbaj care-i este 
specific. Cu doar câteva excepţii, termenii antropologiei 
aparţin vocabularului comun; dar, o dată apropiaţi de 
discursul ştiinţific, aceştia dobândesc un sens tehnic mai 
mult sau mai puţin determinat şi, totodată, o autonomie de 
utilizare şi o istorie. Tendinţa nesemnificativă a diferitelor 
facţiuni din comunitatea antropologică de a se pune de 
acord asupra a ceea ce stă la baza legitimitátii selectiilor 
lor lexicale, dar şi pur şi simplu asupra sensului cuvintelor 
nu trebuie să ne facă să uităm că toţi antropologii 
utilizează acelaşi limbaj; în plus, toţi sunt de acord în a 
recunoaşte că acestui limbaj îi corespunde un dublu aparat 
notional: descriptiv si conceptual. Cu ajutorul acestui 
instrument analitic înfruntă antropologii realitatea socială, 
îşi organizează cunoaşterea si definesc direcțiile 
rationamentului lor, iar prin intermediul limbajului folosit 
este identificată, din exterior, disciplina pe care ei o 
slujesc. Forma de dicționar permite surmontarea anumitor 
dificultăți de utilizare şi de atribuire a sensurilor evocate 
mai sus; autorizează multiplicitatea perspectivelor şi a 
itinerarelor de lectură si, introducând o ordine arbitrară in 
aparenta dezordine a conținutului stiintei, fixează starea 
provizorie a acesteia, fără a-i imputina diversitatea 
aspectelor. 

Este necesar să ne oprim si asupra titlului lucrării de 
fată, care asociază termenii de „etnologie „şi 
,antropologie". Cuvântul ,etnologie" a fost utilizat multă 
vreme in Franța, mai mult sau mai putin in paralel cu acela 
de „etnografie”, pentru a desemna studiul societăților 
numite, în trecut, „primitive”, vizând populațiile din fostele 
imperii coloniale ale Occidentului. In acelaşi timp, cuvântul 
„antropologie” (precizarea „antropologie fizică” este de 
dată ulterioară) era rezervat pentru a desemna studiul 


caracterelor somatice ale omului. Etnologiei îi reveneau 
societăţile şi culturile; antropologiei, aşa-numitele rase. 
Această situaţie a fost valabilă până după cel de-al doilea 
război mondial. In anii '50, Lévi-Strauss a introdus în 
Franţa utilizarea termenului de „antropologie”, care era 
general răspândit în ţările anglo-saxone încă de la finele 
secolului precedent. Termenii de „etnografie“, ,etnologie” 
şi „antropologie” vor caracteriza, de aici înainte, trei 
etape, autonome şi inseparabile totodată, ale unuia şi 
aceluiaşi demers de ansamblu. Etnografia corespunde 
fazei de elaborare a datelor, din care se va alimenta 
ulterior demersul monografic. Odată cu etnologia se 
realizează primii paşi spre o sinteză, susceptibilă de a se 
dezvolta pe mai multe direcţii: geografică, istorică sau 
sistematică. La rândul ei, antropologia, prin mijloacele de 
comparaţie, generalizare şi trecere la aşezarea într-o 
formă teoretică, va pune rezultatele investigaţiei 
etnologice în slujba unei ” cunoaşteri generale a omului”. 
Această terminologie nu implică, evident, existenţa unui 
parcurs analitic care să conducă, în mod necesar, de la 
particular la general, fiind cât se poate de adevărat că nu 
există construcţie a particularului decât pornind de la 
categorii generale. În plus, traseul pe care tocmai l-am 
descris poate fi inversat, într-un alt plan; dezvoltarea 
teoretică poate antrena o reformulare a proiectului 
monografic sau a metodologiei de teren. Avem la 
dispoziţie, în fond şi la urma urmei, trei modalităţi a ceea 
ce s-a convenit să numim abordare antropologică, 
combinate intrinsec în logica travaliului intelectual. 
Aşezând unul lângă altul termenii de „etnologie” si 
„antropologie”, aşa înţelegem noi să sugerăm preocuparea 
pentru totalizarea disciplinei, dar si traseul istoric al 
acesteia. Dubla noastră preocupare aminteşte de tot ceea 
ce datorează antropologia franceză sociologiei, aşa cum a 
fost ea definită şi ilustrată de şcoala durkheimiană. 


Savoarea de catalog alfabetic a formei de dictionar 
mascheazá stratificarea vocabularului într-un anumit 
număr de subansambluri, corespunzând fiecare unei 
categorii de intrări. Vom afla în acest dicţionar intrări 
referitoare la: 

— Noţiunile utilizate de antropologi; 

— Obiectele, domeniile de cercetare, disciplinele 
adiacente şi metodele antropologiei; - problemele de 
interfaţă apărute la confluenţa dintre antropologie şi alte 
ştiinţe; 

— Orientarile cu caracter teoretic posibil de 
identificat in câmpul antropologiei, cărora le pot fi asociate 
curente de cercetare, dacă nu chiar şi şcoli; 

— Istoria generală a antropologiei şi dezvoltarea 
antropologilor naţionale; 

— Principalele figuri ale istoriei antropologiei, cu 
menţiunea că aici am decis să alegem şi să prezentăm 
numai viaţa şi opera unor autori născuţi înainte de 1930; 

— Marile regiuni ale lumii care au servit drept cadru 
pentru prezentarea societăţilor şi a culturilor. 

Concepţia acestui ultim tip de intrări necesită o 
explicaţie. Materialele pe baza cărora se elaborează şi va 
continua să se elaboreze discursul antropologic constau, 
într-o foarte mare măsură, în monografii consacrate 
studiului unor societăţi sau culturi specifice. Cititorul 
trebuie aşadar să aibă la dispoziţie intrări care să prezinte 
societăţile (sau culturile) care au stat la baza elaborării 
unor lucrări exemplare si au dobândit un statut 
„paradigmatic” în dezvoltarea disciplinei. Reţinut un 
moment, proiectul de a include în acest dicţionar şi intrări 
etnice a fost rapid abandonat. In fapt, etniile remarcabile, 
în sensul deja menţionat, sunt foarte numeroase: nu am fi 
putut reţine aici decât un eşantion necesarmente arbitrar, 
fără a putea evita, cu toate acestea, repetițiile. Prin 
urmare, am preferat să tratăm societăţi, grupându-le în 


cadrul marilor ansambluri regionale, a cáror definire 
depinde, dupà caz, de determinanti de ordin natural, 
cultural sau istoric. 

Oricare ar fi dificultăţile inerente unui demers care 
se vrea, în acelaşi timp, istoric, enciclopedic şi critic, 
intenţia noastră este aceea de a oferi cititorului un 
compendiu de antropologie de o calitate evident 
perfectibilă, dar de o concepţie cu totul nouă, menită să-i 
asigure, de-a lungul paginilor sale, întâlnirea cu omul: cu 
celălalt şi cu sine însuşi. 

Spre deosebire de felul în care se procedează în mod 
obişnuit, planul iniţial al acestui dicţionar şi prima listă de 
autori - mult remaniate pe parcurs - fuseseră deja stabilite 
înainte ca noi să ne fi depus proiectul la Presses 
Universitaires de France, care şi l-au însuşit pe loc. li 
mulţumim lui Clemens Heller, administrator al Fondation 
de la Maison des Sciences de l'Homme, pentru sprijinul 
acordat. Sentimentele noastre de recunoştinţă se 
îndreaptă şi înspre Danielle Daho, care s-a achitat cu 
multă atenţie şi solicitudine de atât de dificila sarcină de 
dactilografiere a materialului, precum şi înspre David 
Rigoulet, care a îndeplinit cum nu se putea mai bine 
sarcinile de tehnoredactare pe care i le-am încredinţat. 

Patru dintre autori nu vor putea să vadă lucrarea de 
faţă dusă la bun sfârşit: unul dintre maeştrii antropologiei 
contemporane, care tocmai ne-a părăsit, şi trei dintre 
colegii nostri, răpiți fulgerător în plină maturitate. 
Dedicăm acest Dicţionar de etnologie şi antropologie 
memoriei lui Edmund R. Leach, Suzanne Bernus, Giorgio 
Cadona şi Paul Riesman. 

AUTORII 

ACULTURATIE 

Termenul de ,aculturatie" desemnează procesele 
complexe de contact cultural prin intermediul cărora 
societăţile sau grupurile sociale asimilează, de bunăvoie 
sau nu, trăsături ori ansambluri de trăsături provenind de 
la alte societăţi. Acest termen aparţine vocabularului şcolii 
numite „culturaliste” (cf mai ales Herskovits, 1958, 1967) 
şi, mai general, gândirii etnologice a anilor '50. 
Aculturatia, înţeleasă în acest sens, a suscitat un număr 
considerabil de lucrări, în special în Statele Unite (A.R. 
Beals, G.M. Foster, R. Linton, R. Redfield, S. Tax etc), 
dintre care numeroase sunt consacrate chiar continentului 
american (indienii din Câmpii, indienii din Canada, indienii 
de pe podisurile înalte ale Americii Latine, America 
„metisată” etc). Prin insistenta asupra acestei noţiuni, 
etnologia părea să manifeste un interes deosebit pentru 
fenomenele de schimbare culturală tocmai în momentul în 
care Occidentul, de-abia ieşit din perioada colonială, 
privea retrospectiv culturile pe care le supusese. Totuşi, 
acumularea studiilor de caz, grupate sub acest termen 
generic, nu a permis să se dezvolte o abordare euristică a 
proceselor de schimbare asupra cărora antropologia dorea 
să atragă atenţia. Aceasta ţine de caracterul prea general 
al noţiunii, aşa cum arăta N. Wachtel (1971, 1974). 
Situaţiile numite de aculturatie tin, într-adevăr, de 
modalităţi distincte: „integrare, asimilare, sincretism, 
disjunctie" (idem, 1974). Wachtel insistă, în plus, asupra 
faptului că „nicio lege generală, universal valabilă (...) nu 
ne-ar permite să mergem de la un pol la celălalt”. Aceste 
tipologii pun ele însele probleme. Orientalistul islamizant 
H. Corbin sublinia în această privinţă „lenea” conceptului 
de ,sincretism”, cei interesaţi percepând diferitele 
referinţe culturale, străine sau nu, ca un tot. În acelaşi fel, 
noţiunea de ,disjunctie", care pune în evidentă conflictul 


dintre valorile culturale in cauzá, nu ia in seamá anumite 
situatii in care chiar acest conflict este la originea unor noi 
identitáti (copiii imigranţilor maghrebieni în Franţa, 
portoricanii din Statele Unite etc). Punând implicit în 
evidentă situaţiile de schimbare culturală datorate unei 
influente exterioare determinante, studiile inspirate de 
noţiunea de ,aculturatie" au subestimat uneori, in mod 
destul de paradoxal, impactul relaţiilor de dominație in 
cauză. A spune despre un individ că este „aculturat” doar 
pentru cá ştie câteva cuvinte frantuzesti în virtutea 
şcolarizării obligatorii este în mod evident prea puţin 
satisfăcător. „Fie că e vorba de situaţii de dominatie, fie de 
o simplă influentă exterioară, aceste studii eşuează şi în 
încercarea lor de a explica specificitatea schimbărilor pe 
care le descriu, aşa cum a admis şi Herskovits (1967). 
Dacă societăţile polineziene din Pacificul de sud adoptă 
uneltele de fier încă de la „descoperirea” lor de către 
europeni în secolul al XVilllea, anumite culturi 
melaneziene vor refuza foarte multă vreme să le adopte 
(Bare, 1985; Bonnemaison, 1986; Oliver, 1974). În acelaşi 
fel, pe când valorile şi modelele protestantismului sunt 
interiorizate şi manipulate de către ierarhiile polineziene 
cu mai multe decenii înainte de colonizarea propriu-zisă, 
aceleaşi valori şi aceleaşi modele sunt, în aceeaşi epocă, 
respinse cu violentă de către monarhia Lozi din actuala 
Zambie (Prins, 1980). 

Dificultăţile de folosire a noţiunii tin, pe de o parte, 
chiar de semantica acestui termen şi, pe de altă parte, de 
ipotezele teoretice din care provine el. Studiile de 
aculturatie tind, în mod implicit, să descifreze schimbarea 
culturală doar din punctul de vedere al unuia dintre cele 
două universuri aflate faţă în faţă, cultura ,sursá" si 
cultura ,tintá". In acest fel, se interzice îndreptarea 
atenţiei asupra obiectului pe care, în mod logic, îl 
desemnează noţiunea: înseşi modalităţile de comunicare 


intre douá sau mai multe culturi. Or, orice situatie de 
aculturatie este si o situaţie de proiecţie reciprocă. 
Perceptia  diferentelor  ,externe"  depinde  atát de 
categoriile conceptuale, diferite prin definitie, care o 
organizează de o parte si de cealaltă, cât si de folosirea 
aceloraşi categorii de către ansamblul actorilor sociali 
prezenţi. Rezultă că niciun element al unui sistem cultural 
„sursă” - adoptat sau impus - nu este reprodus in mod 
identic cand este transplantat într-o altă cultură. 
Herskovits mergea până acolo încât avea în vedere 
terminologii mai nuantate şi folosirea unor cuvinte precum 
„transculturaţi” sau ,neoculturatie" (1967). O asemenea 
transpunere poate, la rândul său, să producă o multitudine 
de situaţii specifice care arată informarea şi/sau 
denaturarea culturii „sursă” de către cultura -, ţintă”: 
supralicitare în lumea creolă a Caraibelor, mesianism 
(cargo-cults melaneziene) etc. În această privinţă, trebuie 
să subliniem importanţa conceptului lingvistic de 
„creolizare”, care se aplică tratamentului formelor 
lingvistice exterioare din partea unei limbi-sursă, ea însăşi 
în evoluţie (Chaudenson, 1979). 

Un ultim punct slab, inerent definiţiei clasice a 
aculturatiei, tine de relaţiile pe care ea le întreţine cu alte 
noţiuni de inspiraţie culturalistă, pe cât de inadecvate, pe 
atât de insuficiente, cum ar fi noţiunea de „trăsătură 
culturală” (cultural feature), precum şi cele de „împrumut” 
sau de „difuziune” care rezultă din aceasta. Orice abordare 
care ar reduce cultura la un ansamblu de trăsături 
culturale juxtapuse îşi interzice, într-adevăr, înţelegerea 
aranjamentelor sistematice care leagă aceste trăsături 
între ele, interzicându-şi în acelaşi timp şi identificarea 
naturii parţiale sau totale, subordonate sau determinante, 
a schimbărilor culturale. În sfârşit, în măsura în care orice 
cultură constituie un sistem, orice proces de aculturatie 
pune acest sistem în relaţie cu istoria (Auge, 1975; 


Sahlins, 1981; Wachtel, 1971). Aculturatia nu desemnează 
un fenomen specific, ea trimite in acceptia sa cea mai 
generală la o dimensiune banală si constitutivă pentru 
toate societăţile, schimbarea culturală, dacă admitem cà 
niciun ansamblu cultural nu se formează independent de 
erioare”. Luată în acest sens, noţiunea de 
,aculturatie" constituie un aspect important, dar partial al 
faptelor studiate de antropologia istoricá. 
J.-F. BARE 

Sisteme si structuri parentale 

AFRICA 

1. Generalităţi 

Continentul african e impártit, de obicei, in Africa 
„albă”, corespunzând litoralului mediteranean şi zonei 
situate în interiorul său, şi Africa „neagră”, care acoperă 
restul continentului, în afara părţilor muntoase ale 
„Cornului” Africii, regiune numită uneori Africa 
,etiopiana". 

Marile zone bioclimatice se ordoneazá inspre nord si 
inspre sud pornind de la pádurea ecuatorialá, dupá care 
urmează zona tropicală arborescentă umedă, zona 
tropicală  arbustivă, stepa, apoi, în nord, Sahelul 
subdesertic, Sahara şi litoralul mediteranean şi, în sud, 
zonele semideşertice şi deşertice, apoi limba de pământ 
meridională „mediteraneană”. Aceste zone nu formează, 
totuşi, o etajare regulată: regiunile cu precipitaţii 
puternice sunt orientate înspre Atlantic, pe când înspre est 
pădurea densă nu ocupă decât o lungă fâşie litorală. 

Această împărţire este prea sumară pentru a permite 
înţelegerea în detaliu a unei diversitáti regionale modelate 
în egală măsură de istorie şi de geografie. Decupajul care 
a fost adoptat în acest dicţionar rezultă dintr-o dublă 
opţiune: el uzează de regionarea folosită în mod obişnuit 
de geografi şi izolează subregiuni identificate în mod mai 
special prin cercetarea istorică şi antropologică. Africii 
albe îi corespund astfel Africa de Nord şi Sahara; valea 
Nilului constituie o entitate distinctă, tratată în cadrul 
Orientului Mijlociu. În cadrul Africii negre, se obişnuieşte 
să se distingă Africa Occidentală, Centrală, Orientală şi 


Australă, ale căror contururi variază în funcţie de autor. 
Noi am reţinut entităţile Africa Occidentală şi Africa 
Australă şi am împărţit Africa Centrală în Africa Centrală 
atlantică şi bazinul fluviului Congo, şi aceasta mai puţin în 
funcţie de anumite consideraţii geografice, cât mai ales 
pentru'a ţine seama de două tradiţii de cercetare, una 
franceză, iar cealaltă belgiană. Rolul jucat în dezvoltarea 
africanismului de către cercetările asupra societăţilor 
,nilote" (Sudan) şi asupra regatelor interlacustre (Uganda, 
Ruanda, Burundi, Tanzania) ne-a condus la tratarea 
separată a acestor două ansambluri culturale; am făcut 
acelaşi lucru şi pentru Cornul Africii. Articolul consacrat 
Oceanului Indian completează această împărţire cu 
cercetarea consacrată Madagascarului, cu populaţie 
neagră şi indoneziana. 

Populare şi istorie 

Savantii considera in prezent cá diferenţierea 
hominizilor de celelalte primate simiene a început în Africa 
în urmă cu 30 de milioane de ani. In acest moment, cea 
mai veche mărturie asupra lui Homo erectus este veche de 
1, 6 milioane de ani; în Africa Orientală, primele mărturii 
litice (galeți ,prelucrati”) datează de acum trei milioane de 
ani (Early Stone Age, faza oldowayană). Primele unelte de 
piatră cioplite pe ambele fete datează de acum un milion 
de ani (Early Stone Age, faza acheuleană). Se distinge pe 
urmă Middle Stone Age, între 

100. O şi 15.000 î.Hr. (unelte din piatră cioplită, 
unelte cu coadă) şi Late Stone Age, în timpul căreia apar 
uneltele complexe. În Africa Australă, etapele sunt 
aproximativ aceleaşi. În Africa de Nord şi în Sahara, 
preacheuleanul cu galeți ,prelucrati” corespunde 
oldowayanului şi urcă până la două milioane de ani; 
acheuleanul este remarcabil prin marea diversitate a 
siturilor sale. 

Condiţiile climatice s-au schimbat de mai multe ori 


din perioada pliocenului (ultima fazá a erei tertiare) si 
chiar in ultimii 25.000 de ani, lucru care a avut importante 
consecinte asupra popularii, mai ales in timpul fazei de 
desertificare care a inceput in urmá cu nouá mii de ani. 
Această desertificare antrenează evoluţia neoliticului 
saharian (neolitic de tradiţie sudanezà) şi favorizează 
răspândirea tehnicilor de domesticire a animalelor 
(bovine) şi cultivare a plantelor (mei, Sorghum bicolor) 
către Africa Occidentală. Cronologia neoliticului african 
este încă nesigură: vechimea siturilor din Sahara centrală 
în raport cu cele din Egipt este din ce în ce mai bine 
atestată; în Africa de Nord se dezvoltă un neolitic de 
tradiţie capsiana, cultură  epipaleolitică autohtonă 
fecundată de  aporturile „neoliticului pastoral” din 
Mediterana occidentală; în Africa Occidentală 
,guineeana”, cultura ignamei ar fi putut să înceapă în 
mileniul al V-lea; răspândirea neoliticului in Africa 
Orientală, mai târzie, a dat naştere unor culturi pastorale. 

Anterioritatea metalurgiei egiptene fată de alte 
tradiţii septentrionale de prelucrare a metalelor este bine 
atestată: aurul şi arama sunt cunoscute în mileniul al III- 
lea, bronzul în mileniul al II-lea, fierul la mijlocul mileniului 
al II-lea. Metalurgia fierului începe să se răspândească 
între secolele al VII-lea şi al IV-lea î.Hr. (Napata), mai ales 
în secolul I.i.Hr., pornind de la Meroe, şi atinge regiunea 
lacului Ciad în secolul al VI-lea. În Africa Occidentală, 
metalurgia aramei şi a fierului pare să se fi constituit 
pornind de la răspândirea tehnicilor nord-africane şi, mai 
precis, feniciene; la Tigidit (Niger) şi la Taruga (Nigeria), 
cele mai vechi dovezi ale unei industrii locale a fierului 
datează din secolul al V-lea î.Hr. Pentru restul 
continentului, răspândirea metalurgiei fierului a fost 
asociată cu dezvoltarea agriculturii populațiilor de limba 
bantu, începând cu secolele al III-lea - al V-lea (siturile din 
Africa Orientală şi Africa Centrală). 


În primul mileniu, răspândirea generalizată a 
agriculturii şi metalurgiei antrenează profunde mutații 
demografice şi politice în societăţile africane. Deschiderea 
crescândă a acestor societăţi, de-a lungul coastelor 
septentrionale şi orientale, în faţa influentelor exterioare şi 
a schimburilor favorizează formarea primelor mari 
civilizaţii statale africane din exteriorul văii Nilului: în 
Etiopia (Axum, secolul I d.Hr), în Sudanul occidental 
(Ghana, secolul al VII-lea), în bazinul Ciadului (Kanem, 
secolul al X-lea) şi mai târziu în bazinul fluviului Zambezi. 
Cucerirea părții mediteraneene a Africii de către 
musulmani (secolul al VIl-lea), constituirea civilizaţiei 
numite swahili de-a lungul coastei orientale şi dezvoltarea 
islamizarii contribuie la deschiderea Africii către exterior. 
Marile expediţii maritime şi înfiinţarea primelor agenţii 
comerciale occidentale nu vor face decât să accentueze 
această tendinţă. 

Nu poate fi vorba, în această prezentare generală a 
Africii, de rezumarea celor cincisprezece secole de istorie 
extrem de complexă, chiar dacă aceasta s-ar realiza doar 
în linii generale, pentru că o asemenea întreprindere este 
obiectul abordărilor regionale, la fel ca şi prezentarea 
detaliată a limbilor, a tradiţiilor culturale şi a principalelor 
grupuri etnice. Totuşi, se cuvine să stabilim un tablou al 
limbilor africane şi, de asemenea, să evocăm pe scurt 
tentativele făcute de antropologi pentru a grupa culturile. 

Clasificarea limbilor şi identificarea culturilor 

Clasificarea limbilor africane a făcut obiectul a 
numeroase lucrări, începând cu a doua jumătate a 
secolului al XIX-lea, dar a trebuit să aşteptăm mai ales 
cercetările lingvistului american J. Greenberg pentru a 
dispune de o taxonomie riguroasă de tip macrogenetic, 
fondată pe comparatii globale si luând in calcul fonologia, 
tonologia, rádácinile lexicale si caracterele sintactice. Ín 
stadiul sáu final (1963), clasificarea lui Greenberg reduce 


la patru marile familii lingvistice africane: 1. Ansamblul 
nigerokordofanian reuneşte două ramuri de importantă 
extrem de diferită. Pe de o parte, limbile din Kordofan 
(Sudan) şi, pe de altă parte, ramura Niger-Congo, care 
cuprinde majoritatea limbilor continentului cu populaţie 
neagră, de la cele din vestul Africii până la limbile bantu; 
2. Familia afro-asiatică (sau hamitosemitică) cuprinde 
ramurile berberă, egipteană (veche), semitică (arabă, 
gueza şi amhara), kuşită (galla şi somali) şi ciadică (mai 
ales hausa); ea ocupă toată Africa de Nord, până la limita 
zonei sudaneze, şi zona Cornului Africii; 3. Limbile din 
familia nilo-sahariană sunt vorbite în Sahara centrală 
(kanuri), în Valea Nilului superior (nubiana, limbile nilote) 
şi în Ciad; se adaugă aici şi songhai-ul vest-african; 4. 
Limbile khoisan sunt limbi cu oclusive duble vorbite de 
boşimani. 

Harta lingvistică a Africii scoate în evidentă ceea ce 
D. Dalby (1980) numeşte o „zonă de fragmentare”, care 
corespunde, în mare, zonei tropicale de nord, cu excepţia 
Cornului; această zonă, în interiorul căreia sunt vorbite 
două treimi din totalul limbilor africane, constituie un ax 
pornind de la care se distribuie ariile celor patru mari 
familii ale lui Greenberg. 

Diversitatea limbilor nu atrage după sine si 
diversitatea culturilor: societăţile africane se grupează în 
mari ansambluri culturale relativ omogene. Această 
constatare empirică a servit ca punct de plecare pentru 
numeroase încercări de a determina „arii culturale”, 
„domenii culturale” sau „arii de civilizaţie”, care încercau 
să dea un fundament riguros împărţirii spaţiului cultural 
african. Aceste tentative s-au dovedit cel puţin zadarnice, 
atunci când nu au contribuit chiar la vehicularea unor 
concepţii dintre cele mai discutabile, ba chiar dintre cele 
mai recuzabile, din mai multe puncte de vedere, care ţin în 
mod esenţial de o prejudecată metodologică şi teoretică: 


difuzionism, evolutionism explicit sau indus, reificarea 
noţiunii de „rasă” şi asocierea de principiu a problematicii 
rasiale cu problematica culturală etc. De altfel, e de 
remarcat ca tipologiile culturale rezultate din aceste 
lucrări, deşi se sprijineau pe o exploatare exhaustivă a 
literaturii etnografice a momentului, nu au avut nicio 
incidenţă asupra dezvoltării studiilor africane. Acesta a 
fost cazul tipologiei rasial-culturale a lui C.G. Seligman 
(1930), a cărui lucrare Races of Africa a fost reeditată în 
aceeaşi formulă până în 1957, sau al împărţirii în arii de 
civilizaţie şi domenii culturale propuse de H. Baumann, R. 
Thumwald şi D. Westermann (1940), dar şi al unor 
regionări culturale mai empirice, fie că au ca autori nişte 
excelenți cunoscători ai Africii (Herskovits, 1924; Maquet, 
1981), fie un sistemati cian al comparatiei culturale 
precum G.P. Murdock (1959). 

Astázi, abandonarea acestor impártiri, departe de a-i 
asigura Africii o iluzorie unitate culturală, permite, 
dimpotrivă, în consonantă cu progresul cunoştinţelor 
arheologice şi istorice, să se identifice mai bine focarele de 
civilizaţie, locale sau regionale. Totuşi, suntem încă 
departe de înţelegerea acţiunilor şi influentelor care au 
modelat un peisaj cultural extrem de diversificat, cu 
excepţia a doar câteva trăsături, considerate în unele 
cazuri adevărate universalii culturale (reprezentări legate 
de strămoşi, de turme de animale, de pământ etc). Aici, ca 
în orice altă parte, luarea în considerare a regiunilor în 
care arta plastică a atins forme desăvârşite apare ca cea 
mai potrivită pentru a dovedi existenţa şi influenţa acestor 
focare de cultură. Din acest punct de vedere, se constată 
cà dezvoltarea artei africane a fost circumscrisă, 
esențialmente, Africii împădurite: perimetrul Golfului 
Guineii, plecând de la litoralul guineean, regiunea 
interioară a Sudanului, pe malul drept al Nigerului, 
pădurea ecuatorială atlantică şi bazinul fluviului Congo. 


Această Africà neagră a artei statuare, astăzi bine studiată, 
dar care nu şi-a dezvăluit încă toate comorile, se 
organizează în jurul câtorva mari poli regionali, dintre care 
cei mai bogaţi sunt situaţi în aria Beninului (Nok, Igbo- 
Ukwu, Ife, Benin, cultura Tsoede etc.) si ale căror 
admirabile creaţii se succedă din secolul al V-lea î.Hr. până 
în secolul al XVI-lea al erei noastre, şi în aria regatelor 
Congo, Pende, Tshokwe, Kuba, Luba (Zair - Angola), ale 
căror cele mai frumoase realizări datează dintr-o perioadă 
cuprinsă între secolele al X-lea - al XVI-lea d.Hr. 

Identificările culturale cărora li s-a dedicat multă 
vreme cercetarea africanistă trebuie să fie de acum înainte 
reconsiderate, tinând cont de profundele mutații 
socioculturale care au afectat continentul african de un 
secol încoace. Unor determinări cu o mare vechime li se 
adaugă altele, apărute în urma colonizărilor şi a obţinerii 
independenţei. Putem sa amintim aici: împărțirile 
teritoriale coloniale si postcoloniale, introducerea limbilor 
şi a standardelor culturale europene, creştinarea şi 
dezvoltarea unor religii sincretice, expansiunea 
spectaculoasă a islamului, monetarizarea economiei şi 
progresul salarizării, apariţia unor noi sectoare agricole, 
urbanizarea, modificarea profundă a caracterelor 
etnicitatii, situaţiile de instabilitate politică (războaie de 
independentă, războaie civile, lupte pentru drepturi civile 
etc). Antropologia, confruntatá cu aceste schimbări 
profunde, dovedeşte prin vocaţia sa capacitatea pe care o 
are ,traditia" de a se adapta „modernităţii”. 

2. Cercetările asupra Africii 

La sfârşitul secolului al XIX-lea, acapararea de către 
europeni a celei mai mari părţi a Africii duce la 
descoperirea existentei unui număr considerabil de limbi, 
societăţi şi culturi diferite. De acum înainte, studiile 
africane vor juca un rol de prim-plan în dezvoltarea 
antropologiei. Totuşi, Africa nu fusese până atunci o terra 


incógnita si, ca un fel de preludiu la cercetarea 
etnografică, civilizațiile Africii mediteraneene au ajuns 
foarte devreme să măsoare distanta care separă această 
Africă albă de marginile septentrionale ale unei Africi 
negre cu care nu au încetat niciodată să fie în relaţie. 

Călători şi exploratori 

Orice s-ar spune despre realitatea anumitor povestiri 
de călătorie, e sigur că cei din vechime au navigat dincolo 
de strâmtoarea Gibraltar, până la Insulele Canare, şi că 
ţărmul oriental al Africii a început să fie explorat, începând 
cu Egiptul, încă din secolul al IV-lea î.Hr. Scris în secolul al 
Il-lea sau al III-lea d.Hr. de către un negustor grec din 
Alexandria, Periplul pe marea Eritreea dovedeşte o 
cunoaştere detaliată a zonelor litorale africane şi asiatice 
ale Oceanului Indian. Compilații precum Geografia lui 
Strabon (a doua jumătate a secolului Li.Hr. - începutul 
secolului I d.Hr.), Istoria naturală a lui Pliniu (secolul I 
d.Hr.), apoi îndreptarul geografic al lui Ptolemeu (secolul 
al II-lea) arată cá anticii nu cunoşteau, la vest de Egipt si 
de Nubia, decât zona meridională din apropierea limes- 
ului. 

Geografia lui Ptolemeu, îmbogăţită cu elemente mai 
mult sau mai puţin fantasmagorice, va rămâne baza 
cunoştinţelor cartografilor Europei creştine până cel puţin 
în secolul al XVI-lea. Din lumea arabă, savanții şi călătorii 
vor culege, începând de la sfârşitul secolului al VII-lea, o 
sumă considerabilă de informaţii care vor favoriza 
dezvoltarea unei noi scoli geografice, inaugurate în prima 
jumătate a secolului al IX-lea de către Al-Khwârâzmi. 
Lucrările lui Ibn Hawqal şi Yaqub (ambele datând din 
secolul al X-lea) despre Nubia şi Sudan, cele ale lui Al- 
Bakri (secolul al XI-lea) despre Ghana si mai ales cele ale 
lui Ibn Battuta (secolul al XIV-lea) despre Africa de Vest 
sahelo-sudaneză, pe care o explorează Al-Makrazi in 
secolul al XIV-lea şi Leon Africanul în secolul al XVI-lea, 


constituie încă surse istorice de neînlocuit. 

Pătrunderea islamului a dat naştere foarte devreme 
unor focare africane de cultură arabomusulmană. În afara 
Maghrebului şi a Egiptului, unul dintre cele mai vechi şi 
mai remarcabile centre din Africa de Vest este Timbuktu 
(secolul al XVI-lea). În acest oraş şi în această epocă au 
fost scrise cele două cronici pe care continuă să se 
sprijine, în principal, ceea ce ştim despre evul mediu 
sudanez: Ta rikh al-Fattásh si la rikh al-Sudân. Cornul 
Africii şi litoralul Oceanului Indian ne sunt cunoscute 
gratie unor scrieri locale, dintre care cea mai celebră este 
Cronica lui Kilwa (pe la 1530). Aceste texte redactate în 
arabă nu au echivalent decât în Etiopia, unde, începând cu 
secolul al XIII-lea, sunt redactate în limba gueză cronici 
regale si alte opere importante precum Istoria neamului 
galla a călugărului Bahrey (1593). 

Era marilor navigatii provoacă in Europa, începând 
cu secolul al XIII-lea, o reînnoire a cartografiei: primele 
portulane sunt desenate la Genova (secolele al XIII-lea - al 
XIV-lea) şi în cadrul comunităţii evreieşti din Mallorca 
(secolul al XIV-lea). Pe la mijlocul secolului al XV-lea, 
portughezii depăşesc definitiv limitele „Mediteranei 
atlantice” (capul Bojador în Rio de Oro); ei ating, înainte 
de sfârşitul secolului, Capul Bunei Speranţe şi îşi deschid 
agenţii comerciale de-a lungul coastei atlantice. 
Portughezii vor fi in curând concurati, apoi înlocuiți de 
englezi, francezi şi mai ales de olandezi, care se ocupă cu 
traficul cu sclavi, intensificat în urma „descoperirii” 
Americii. Din secolul al XV-lea până în secolul al XVIII-lea, 
navigatorii, medicii, exploratorii regiunilor perilitorale, 
ofițerii coloniali şi misionarii furnizează informații şi 
observații - în principal de ordin economic şi politic - 
asupra zonelor de trafic şi a teritoriului din interiorul 
acestora, fără însă a se face in mod regulat si serios, prin 
opere de sinteză, o sistematizare a cunoştinţelor asupra 


unui continent care, la sfârşitul secolului al XVIII-lea, nu-şi 
pierduse încă prea mult din „mister”. 

Începând cu secolul al XIX-lea, explorarea Africii de 
către europeni capătă un aspect mai sistematic. Fondată la 
Londra in 1788, African Society patronează călătoria 
irlandezului Daniel Houghton (17901791), prima incercare 
de a atinge fascinantul Timbuktu. 

Scotianul Mungo Park ajunge până la malurile 
Nigerului (1795 - 1797) şi oferă una dintre primele relatări 
ale unei explorări din perioada respectivă, Travels in the 
Interior Districts of Africa, publicată în 1799 şi tradusă în 
1800 în franceză. Park moare în 1805, în cursul unei a 
doua călătorii, înainte de a atinge Timbuktu, unde va 
ajunge, în cele din urmă, René Caille în 1828. În aceeaşi 
perioadă, | Mollien explorează Senegalul (1819), 
Clapperton, Denham si Oudney călătoresc în Bornu si în 
ţinutul populaţiei hausa (1822 - 1824), elvetianul 
Burkhardt (1808) si francezul Cailliaud (1820) ating Nubia 
si urcá pe Nil. Ín perioada 1850 - 1855, germanul Henrich 
Barth, plecat de la Tripoli, intreprinde, sub auspiciile Marii 
Britanii, o lungă călătorie de explorare care îl conduce 
până în interiorul buclei Nigerului; cartea sa Travels and 
Discoveries în North and Central Africa este, de departe, 
cea mai importantă sumă de informaţii reunite asupra 
Africii precoloniale. Să mai amintim explorările germanilor 
Rohifs în Bornu (1865) şi Nachtigal în Wadai (1869). 

Explorarea Africii Ecuatoriale şi Orientale este mai 
târzie. Misionarii luterani Krapf şi Rebmann, care 
călătoresc în Africa Orientală (descoperirea muntelui 
Kenya în 1849), asociază evanghelizarea cu cercetările de 
lingvistică. In perioada 1868 - 1871, germanul 
Schweinfurth explorează valea superioară a Nilului. 
Călătoriile misionarului scoțian  prezbiterian David 
Livingstone (1849 - 1856 şi 1858 - 1664 de-a lungul 
fluviului Zambezi; 1866 - 1873 în Tanganyika), continuate 


de cele ale ziaristului englez John Stanley, pornit in 
cercetarea sa in imprejurári pe care le cunoastem, apoi 
exploránd singur Uganda si bazinul fluviului Congo (1874 - 
1877), anuntá cuceririle care vor veni si se inscriu, in 
consecinţă, in cadrul rivalitátilor existente între puterile 
coloniale; aşa se întâmplă, de partea franceză, în cazul 
călătoriilor lui Savorgnan de Brazza (1879 - 1882), rival al 
lui Stanley, sau în cazul lui Binger (18871888), a cărui 
lucrare De la Niger la Golful Guineii (1892) este un model 
al genului. 

Etnologia colonială 

La sfârşitul secolului al XIX-lea şi începutul secolului 
al XX-lea sunt îndeplinite toate condițiile pentru 
constituirea unei etnologii a Africii de inspiraţie colonială, 
ai cărei reprezentanţi vor fi, la început, în majoritate 
administratori şi misionari. Această etnologie va căpăta 
progresiv statutul unui domeniu de cercetare autonom, 
pentru a răspunde interesului pe care administratiile îl 
acordă, potrivit unor modalităţi foarte variabile, 
cunoaşterii populațiilor pe care le menţin sub tutela lor. Ea 
se diversifică, simultan, atât în principiile sale de acţiune, 
cât şi în privinţa metodelor sale de lucru, în funcţie de 
ideologiile coloniale pe care le deserveşte, de terenurile pe 
care se exercită, dar şi în funcţie de antropologiile 
naţionale în care se integrează. 

În Franţa se consideră de obicei că sistemul de 
administrare indirectă ar explica avansul, incontestabil 
încă în anii '50, pe care l-a luat antropologia britanică fată 
de celelalte antropologii naţionale în domeniul cercetării 
africaniste. Pe lângă faptul că această distincţie între două 
tipuri de administraţie este exagerat de rigidă, ea ar putea 
la fel de bine să justifice contrariul, adică stabilirea unei 
necesare legături între nevoile cunoaşterii etnologice şi 
administraţia directă. Într-adevăr, începând cu anii '30, 
administraţia britanică a părut să se intereseze de 


antropologie tocmai pentru a-si urmári propriile scopuri 
(Kuper 1983). De partea britanicà, cele mai edificatoare 
cazuri de administratorietnologi, cum ar fi R.S. Rattray, 
Meek sau Talbot, sau de antropologi sub contract cu 
administraţia, precum C.G. Seligman sau tânărul I. 
Schapera, rămân putin numeroase şi îşi au 
corespondentul, de partea franceză, in M. Delafosse, L. 
Tauxier, M. Labouret, Ch. Monteil etc. 

În loc să fie căutate într-o doctrină colonială, 
motivele avansului pe care-l are antropologia britanică ar 
trebui mai degrabă raportate la o situaţie instituţională 
favorabilă: antropologia există în Marea Britanie ca 
domeniu academic autonom începând din 1870, fiind 
aşadar în măsură să încadreze şi să orienteze cu uşurinţă 
dezvoltarea etnologiei coloniale. Cercetarea africanistă 
engleză se sprijină pe universitățile metropolei 
(Cambridge, Oxford şi cele două mari şcoli londoneze: 
London School of Economics şi School of Oriental and 
African Studies) şi pe cele din Africa de Sud (la Cape Town, 
Radcliffe-Brown creează, la începutul anilor '20, School of 
African Studies, iar la Johannesburg este publicată revista 
Bantu Studies, actuala African Studies), până la apariţia 
universităţilor din colonii şi protectorate (din 1877 
Freetown, apoi Accra, Lagos, Kampala şi Nairobi). Ea se 
organizează în cadrul Royal African Institute (1906), care 
editează un Journal şi revista Man, consacrând un foarte 
larg spaţiu antropologiei africaniste. In 1926 este fondat la 
Londra International African Institute (IAI), care va 
ramane un organism aproape in intregime britanic. Acest 
institut favorizeaza cercetarile pe teren si joaca un rol de 
prim-plan in constituirea domeniului africanist, gratie 
revistei sale Africa, activitatilor sale editoriale si lansarii 
unor proiecte colective, dupa exemplul colectiei (complete 
pentru Africa engleza) de  ,monografii etnologice” 
(ethnological surveys) sau comparative (mai ales African 


Political Sistems, sub coordonarea lui M. Fortes şi E.E. 
Evans-Pritchard, in 1940, si African Sistems of Kinship and 
Marriage, sub coordonarea lui A.R. Radcliffe-Brown-si D. 
Forde, in 1950). Chiar si in Africa sunt fondate institute de 
cercetare: Rhodes-Livingstone Institute (Lusaka, 1938), 
unde se va simti influenta lui M. Glückman, si East African 
Institute of Social Research (Kampala, 1950), organizat in 
jurul lui A.I. Richards. 

De partea franceză, crearea, sub auspiciile 
Guvernului General, a Comite d'Etudes Historiques et 
Scientifiques de IAOF (Dakar 1916) este urmatà de 
publicarea unui Bulletin (1918 - 1938) consacrat ştiinţelor 
naturale si sociale. Aceasta dublă orientare este păstrată 
prin Institut Francais d'Afrique Noire (Dakar, 1939, 
devenit Institut Fundamental d'frique Noire, cu statut 
senegalez) si prin Bulletin (succesorul celui precedent), 
publicat simultan cu Notes africaines si cu mai multe 
colecţii, printre care Travaux et mémoires. La Paris, 
nebuloasa africanistá (etnologi, muzeografi, administratori, 
misionari, călători) se organizează, sub impulsul lui M. 
Griaule, in cadrul Société des Africanistes (1930) si in jurul 
publicaţiei sale Journal. Acest început al anilor '30 apare 
ca un moment-cheie în istoria africanismului, atât in Marea 
Britanie, cât şi în Franţa, unde se constituie o etnologie 
originală, ca urmare a misiunii Dakar-Djibouti (1931 - 
1933) conduse de Griaule, ale cărui lucrări despre dogoni 
se află în Franţa la originea unei tradiţii de antropologie 
religioasă mereu fecunde. 

Germania de după 1918 nu lipseşte din câmpul 
studiilor africane, însă de la această dată antropologia 
germană nu mai are cercetători pe teren şi, prin urmare, 
îşi reinnoieste prea putin concepţiile. Activitatea la 
Frobenius Institut (Frankfurt pe Main) stă mărturie pentru 
continuitatea unei inspiratii născute odată cu difuzionismul 
şi dovedeşte, în egală măsură, rolul jucat în cadrul 


antropologiei de limbá germaná de revista Anthropos, 
fondatá la Viena in anul 1906 de cátre preotul Wilhelm 
Schmidt. 

Antropologia belgianà, apárutà odatà cu colonizarea 
regiunilor congoleze, domeniu al coroanei, cáruia i se 
adaugă, dupa 1918, protectoratele - foste teritorii 
germane - din Ruanda şi Burundi, se constituie întâi ca 
etnologie „aplicată”, foarte apropiată de administraţie. 
Această orientare este încă prezentă în lucrările scoase de 
Institut pour la Recherche Scientifique en Afrique 
Centrale, creat în 1947, care devine unul dintre 
principalele puncte de sprijin ale antropologiei belgiene, 
alături de cele două mari instituţii muzeografice de la 
Tervueren şi, respectiv, Leopoldville/Kinshasa. 

Anii '50: o cotitură? 

După al doilea război mondial, mai mulţi factori 
contribuie la modificarea peisajului studiilor africaniste. 
Este timpul decolonizării: după ţările Africii albe (Libia, 
1951; Maroc şi Tunisia, 1956), Gold Coast îşi dobândeşte 
independenta în 1957 sub numele de Ghana în câţiva ani, 
decolonizarea Africii negre va fi practic încheiată. 
Introducerea, în jurul anului 1955, a noţiunii de „lume a 
treia” însoţeşte conştientizarea unei „subdezvoltări” care 
constituie realitatea unei lumi coloniale ajunse la sfârşitul 
istoriei sale. Din acest moment, situaţia societăţilor 
africane este determinată, în parte, de noi factori: politici 
(naționalismul ce se năştea, strategiile marilor puteri etc), 
economici si sociali (migrațiile rurale, urbanizarea etc), 
care bulverseazá culturile ,traditionale". 

Antropologia nu putea să nu ia în seamă problema 
„schimbării”, formulată de fapt inca de la sfârşitul anilor 
'30, cel mai adesea în termenii unei opoziții între ,traditie" 
şi „modernitate”, de către antropologii britanici, care 
veneau pe urmele lui Schapera şi Gluckman. Maturitatea 
antropologiei britanice îi va permite acesteia să-şi asume 


noile mize ale cercetării; astfel, primul seminar 
international al IAI, ale cărui acte sunt publicate în 1959 
sub coordonarea lui A. Southall, are ca temă „Social 
Change în Modern Africa”. Marea Britanie joacă, de 
asemenea, un rol de prim-plan în dezvoltarea cercetărilor 
istorice asupra Africii, fapt major al anilor '60, la al căror 
început se produce lansarea publicaţiei Journal of African 
History. Încheierea lucrării Cambridge History of Africa (8 
volume, 1975 - 1986) ne permite să măsurăm volumul 
muncii depuse. 

Situaţia instituțională a cercetării  africaniste 
franceze s-a modificat, începând cu anii '50, prin 
deschiderea către cercetarea antropologică adoptată de 
Centre National de la Recherche Scientifique (CNRS), prin 
locul important acordat geografiei si sociologiei Africii in 
cadrul Office de la Recherche Scientifique et technique 
d'Outre-Mer (ORSTOM) şi prin organizarea unui 
învăţământ africanist orientat către pregătirea pentru 
cercetare în cadrul celei de a şasea secţiuni a Ecole 
Pratique des Hautes Etudes (EPHE), devenită astăzi Ecole 
des Hautes Etudes en Sciences Sociales (EHESS). Trei 
mari curente animă în epocă africanismul francez şi, într-o 
oarecare măsură, pot fi încă identificate şi astăzi. 

Primul şi cel mai vechi dintre acestea, despre care a 
mai fost vorba, i-a avut, în mod succesiv, ca figuri centrale 
pe Griaule si G. Dieterlen. Incepând cu anii '60, 
cercetătorii care provin din această mişcare vor încerca să 
întemeieze o antropologie a sistemelor de gândire prin 
intermediul unor cercetări asupra persoanei, a divinatiei, a 
sacrificiului etc. 

Apariţia în 1955 a lucrării Sociologie actuelle de 
lAfrique noir e îi dă dintr-odată lui G. Balandier statutul de 
şef de direcţie al unei noi antropologii, care recunoaşte 
eliminarea graniţelor cu sociologia, face ample trimiteri la 
antropologia britanică si vizează constituirea unei 


antropologii economice si politice a Africii ,moderne", 
contr ibuind la luarea în considerare a problemelor 
dezvoltárii. Acest al doilea curent se constituie la inceput 
la EPHE, care propune un învăţământ  africanist 
(cuprinzându-i, în afară de G. Balandier pe P Mercier, J. 
Maquet şi geograful G. Sautter) si care publică din 1960 
Cahiers d’études africaines. Importanta acordată 
problemelor contemporane avea să-i atragă pe unii 
cercetători cu înclinații marxiste, în contextul ideologic si 
politic al momentului, înspre cercetările africaniste. 
Aceştia vor face eforturi pentru a introduce în antropologie 
noi scheme de analiză, centrate asupra noţiunii de „mod de 
producţie”, dar în primul rând vor participa mai intens la 
ampla mişcare de stârnire a interesului în rândurile 
antropologilor pentru istoria africană, al cărei avânt este 
legat de lucrările lui Y. Person. Lui C. Meillassoux i se 
datorează faptul de a fi animat, în anii '60, o reflecţie 
colectivă asupra unor teme precum comerţul la mare 
distanţă, sclavia, războiul şi formarea statului, cuceririle şi 
războaiele coloniale etc. 

Ar fi nevoie de o simplificare mai mult decât 
grosolană pentru a reduce antropologia africanista 
franceză la o bipolaritate, iar aceasta pentru simplul fapt 
că, de la sfârşitul anilor '50, dezvoltarea antropologiei în 
Franţa se confundă într-o mare măsură cu cea a 
structuralismului lui C. Levi-Strauss. Sub această influenţă 
au fost realizate o serie de lucrări asupra unei mari 
varietăţi de teme: înrudirea, organizarea socială, 
organizarea politică, ritualurile, sistemele simbolice, mito- 
istoria, literatura orală etc. 

De la sfârşitul celui de-al doilea război mondial, 
cercetările africaniste nu mai au loc în exclusivitate în 
fostele țări  colonizatoare, chiar daca autoritatea 
antropologiilor britanică şi franceză se prelungeşte prin 
influenta curentelor care sunt legate de acestea şi prin 


importanta temelor pe care le-au propus. În Statele Unite 
şi Canada, s-a dezvoltat în jurul câtorva mari centre de 
cercetare universitară (precum African Studies Center din 
Boston) o antropologie care se preocupă de problemele 
istoriei economice şi politice ale Africii şi de evoluţiile 
contemporane. Mai recent, cercetătorii japonezi, mai ales 
cei de la Universitatea din Kyoto, au întreprins şi ei 
cercetări in Africa. În sfârşit, după obţinerea 
independentei, mai ales în universităţile anglofone din 
Nairobi, Lagos şi Kano, Lusaka etc. Şi, într-o mai mică 
măsură, la Universitatea din Dakar, s-au dezvoltat 
cercetări întreprinse de africani, care  privilegiazà 
cunoaşterea istorică (Histoire générale de l'Afrique, 
publicată sub egida UNESCO începând din 1980 pentru 
ediţia franceză) si cea a mutatiilor sociale actuale. 

AFRICA AUSTRALÁ 

Africa Australà este constituità dintr-un vast platou 
continental márginit la sud, la est si la vest de mári; la 
nord, limitele sale corespund aproximativ  fluviilor 
Zambezi, Okawango şi Cunene. Ea cuprinde următoarele 
state: Republica Sud-Africana, Botswana, Lesotho, 
Swaziland, Namibia, Zimbabwe, precum şi partea 
meridionala a Mozambicului. Uneori sunt incluse in 
aceasta regiune si partea de nord a Mozambicului, Malawi, 
Zambia si Angola. 

Delimitarile sunt diferite, in functie de raportarea la 
date culturale, istorice, economice sau politice. Africa 


Australá nu este separatà de restul continentului printr-o 
frontieră lingvistică sau culturală. Ca unitate economică, 
ea se întinde, atât de-a lungul istoriei sale (prin 
intermediul reţelelor comerciale interregionale), cât şi la 
ora actuală (prin dependenta vitală a membrelor Southern 
African Development Coordination Conference fată de 
Republica Sud-Africană), până în Angola, Zair şi Malawi. 
Pe plan politic, alianțele se repartizează între mai multe 
tabere care includ ţări vecine situate mai la nord: 
Republica Sud-Africană se opune statelor din „prima linie” 
(Angola, Botswana, Zimbabwe, Zambia, Mozambic şi chiar 
Tanzania), pe când state mici precum Malawi, Lesotho, 
Swaziland şi, într-o anumită măsură, Mozambic, deşi îşi 
afirmă neutralitatea, caută sprijin în Republica Sud- 
Africană pentru a se dezvolta economic. 

Datele privind organizarea socială şi politica, 
credinţele, înrudirea şi căsătoria, educaţia, dreptul şi alte 
aspecte ale societăţilor din sudul Africii au fost culese, în 
general, „cu întârziere”, în secolul al XX-lea, când viaţa 
,traditionala” era deja puternic alterată. Aşadar, cel mai 
adesea e vorba de reconstructii a căror validitate este 
limitată. Antropologii sociali si in special etnologii 
(volkekuundiges) au contribuit la petrificarea diferenţelor 
culturale, prin constituirea unor grupuri „rasiale“, 
lingvistice, „etnice”, „tribale” sau de alt fel, în unităţi 
socio-culturale distincte. Ei nu au ţinut cont de fluiditatea 
care a caracterizat societăţile Africii Australe de-a lungul 
întregii lor istorii şi de schimbările care au afectat aceste 
societăţi de-a lungul ultimelor cinci secole din pricina 
contactelor cu Europa, a cuceririlor coloniale şi, mai 
recent, a industrializării şi a urbanizării. 

În Africa de Sud şi, până în 1980, în Rhodesia de Sud, 
a fost pus în practică, în mod progresiv, un sistem social 
bazat pe diferente arbitrare de „rasă”, ce rezervă 
monopolul puterii albilor şi a cărui formă finală asociază 


ideologia rasistá a apartheidului si un regim autoritar, 
dominat, in Africa de Sud, de Partidul National. 
Amestecurile de populaţie se reduc de acum înainte la 
migrațiile mâinii de lucru. Asa - zisele homelands, numite 
bantustane de către adversarii apartheidului, au fost 
create, la sfârşitul anilor '50, de către primul-ministru 
Verwoerd şi consilierul său etnolog Eiselen, ca rezervaţii 
„tribale” rurale, ai căror locuitori sunt constrânşi să 
emigreze temporar pentru a găsi de lucru în mine şi în 
industrie. Coerenta etnică a acestor zece „state naţionale” 


(şase cu statut de autonomie internă - Kwazulu, 
Kwandebele, Awagwa, Gazankulu, Lebowa, Kangwane - şi 
patru formal independente: Transkei, Ciskei, 


Bophuthatswana şi Venda) cu frontiere artificiale este 
îndoielnică şi responsabilii lor politici revendică un drept 
cutumiar care e departe de a fi întotdeauna fondat. 

Populatiile şi limbile Africii Australe 

Populaţia actuală a Africii Australe depăşeşte, fără 
îndoială, 50 de milioane de persoane, dintre care 33 de 
milioane trăiesc în Republica Sud-Africană (fosta Uniune 
Sud-Africană), 9 milioane în Zimbabwe (fosta Rhodesie de 
Sud), 1, 5 milioane în Namibia, 1 milion în Botswana (fosta 
Bechuanaland), 1, 5 milioane în Lesotho (fosta 
Basutoland), O, 7 milioane în Swaziland şi cel puţin 5 
milioane în sudul Mozambicului. Cea mai mare parte a 
acestei populaţii e de origine africană; din punct de vedere 
lingvistic, în afara vorbitorilor de limbă khoisan, populaţia 
de origine africană aparţine subgrupei meridionale a 
limbilor bantu. Majoritatea celor 9 milioane de locuitori de 
origine europeană şi mixtă (coloured) vorbesc afrikaans, în 
concurentă crescândă cu engleza, care este şi limba 
indienilor sud-africani. Totuşi, minoritatea de origine 
indiană vorbeşte si limbi dravidiene si alte limbi indiene. 

Vorbitorii de limbă khoisan provin dintr-o populaţie 
autohtonă a Africii Australe şi Orientale, atestată aici de 


mai multe milioane de ani. Ín cursul ultimelor zece milenii, 
aceste populatii, impinse cátre mediul natural precar al 
desertului Kalahari, au fost înlocuite progresiv cu 
comunităţi negroide de limbă bantu, originare, se pare, din 
Africa Centrală, mai numeroase şi dispunând de tehnici 
agricole şi pastorale mai eficiente decât ale acestor 
vânători-culegători. Astăzi nu sunt mai mult de 50.000 de 
vorbitori de limbă khoisan în Africa Australă; ei se împart 
în san (bosimani) şi khoikhoin (hotentoti), aceştia din urmă 
dezvoltând un mod de viaţă pastoral. 

Din punct de vedere lingvistic, populaţiile bantu din 
Africa Australă se împart în patru grupe: septentrională 
(shona, zezuru, karanga, manyaka), centrală (venda, sotho, 
pedi, tswana), occidentală (herero, himba, ovambo) şi 
orientală (Tonga, nguni; în cadrul grupei nguni se disting 
subgrupele xhosa, zulu şi swazi, precum şi un ansamblu 
nguni din Transvaal, care cuprindendebele, tsonga şi- 
matabele). 

Dezvoltări istorice 

Schimburile dintre vanatori-culegatori (foragers), 
păstori şi agricultori erau în general numeroase. Aceştia 
din urmă, care prelucrau metalul (fie r, aramă şi aur), au 
jucat un rol preponderent în timpul constituirii 
formațiunilor politice ierarhizate relativ stabile. Africa 
Australă a fost împărţită de-a lungul secolelor în 
numeroase comunităţi politice suprasăteşti, numite adesea 
„şefii” (chiefdoms) şi uneori in „regate”, caracterizate 
printr-o stratificare socială mai rigidă. „Şefii” şi regii erau 
mari proprietari de turme şi dispuneau de bunuri de 
prestigiu obţinute gratie comerţului interregional (sclavi, 
arme, veşminte, aur etc). Totusi i, acesteformatiuni 
centralizate se aflau într-o perpetuă divizare si 
recompunere şi rare au fost cele care au putut să-şi 
consolideze existenta politică. Câteva situri arheologice 
din Africa Australă, datând din secolele al X-lea-alXII-lea 


(Mapungubwe, Toutswe, Bosutwe, Shoshong, Little Muck, 
Mmangwa Hill), atestă un înalt grad de centralizare 
politică şi de stratificare socială, legat, fără îndoială, de o 
fază de dezvoltare intensivă a creşterii animalelor şi/sau a 
comerţului. Formele cele mai elaborate de centralizare a 
puterii pot fi observate în podişul Zimbabwe: celebra 
cetate Great Zimbabwe era aliată cu o duzină de centre 
mai mici, fortificate şi ele, corespunzând sediilor unor şefi 
regionali. 

Incepând de la sfârşitul secolului al XVIII-lea, 
cuceririle militare şi formarea statelor care a urmat 
acestora pot fi analizate ca răspunsuri la presiunea 
crescândă a europenilor. Aceiaşi factori ecologici, 
demografici sau doar politici au putut să favorizeze aceste 
regrupări, la fel cum au putut să antreneze, regional, 
dezvoltarea unui climat de violentă bine atestat în prima 
treime a secolului al XIX-lea. În această perioadă se naşte 
la europeni ideea că imense suprafeţe de teren fertil sunt 
libere şi că ele nu aşteaptă decât sosirea colonilor din 
Anglia sau din Cape Town. În acest context, imaginea, fără 
îndoială exagerată, a zuluşilor cuceritori şi ostili albilor, a 
contribuit la mascarea unei realităţi socio-politice infinit 
mai complexe. 

Astfel, confederatia Pedi, a cărei existentă este 
anterioară formării statului militar zulus, se constituie pe 
baza unei manipulări a alianțelor matrimoniale de către o 
aristocrație războinică. Folosirea forţei militare, controlul 
alianțelor si al schimburilor, precum şi acumularea 
turmelor de către deţinătorii puterii caracterizează şi 
hegemoniile Nyaka si Tembe. Acestora li se alătură 
„clanul” Ngwane-Dlamini, fondator al statului centralizat 
swazi, care se constituie în contextul tentativelor europene 
de a controla golful Delagoa şi drumurile comerciale care 
duc de la acesta spre interior. Ca şi în cazul zuluşilor, 
poporul şi statul swazi se nasc în urma unei cuceriri 


militare, dar, spre deosebire de cel zulus, statul swazi a 
stiut sá-si negocieze trecerea sub protectorat englez si sá 
încheie în avantajul sáu pacte de alianţă cu grupurile pe 
care le-a cucerit. Asa cum este descris de H. Kuper in anii 
'80 (H. Kuper 1947), statul swazi apare ca o monarhie 
bazată pe un sistem de ranguri, cu o putere ritualizată 
extrem de puternicá. Suveranitatea e incarnatá de un 
bărbat, pe lângă acesta un rol important fiind acordat 
femeilor: soțiile regale şi mama regelui, care joacă un rol 
preponderent în perioadele de regentă. Confederaţia 
Ngwato s-a constituit în secolul al XIX-lea, în cadrul 
populațiilor de limba tswana din actuala Botswana, în 
replică la tulburările care agitau atunci Africa Australă, 
provocând deplasări către zone relativ inaccesibile 
(Lesotho) sau cu climă ostilă (Ngwato). Populaţia ngwato 
era organizată în mari unităţi ierarhizate care reuneau 
straturi statutare endogame (nobili, vasali, refugiaţi şi 
sclavi ereditari). Statele Lesotho şi Ndebele ilustrează alte 
două tipuri de centralizare politică, specifice perioadei 
tulburi a secolului al XIX-lea. Ndebele a rămas o monarhie 
militară, care a absorbit numeroşi refugiaţi aflaţi la 
originea naţiunii basotho. Acest stat s-a destrămat din 
pricina pătrunderii europenilor, pe când Lesotho şi regatul 
swazi, trecute sub protectorat britanic, au putut să-şi 
salveze principiile organizării politice. 

Lobedu (Lovedu) a cărui origine urcă înspre 
începutul secolului al XIX-lea, are un sistem monarhic de 
tip „regalitate sacră”, care a apărut prin încorporarea unor 
grupuri patriliniare legate între ele prin practica 
schimbului „femei contra turme”. Asupra regatului 
domneşte o „regină a ploii” care nu este căsătorită în mod 
oficial, ci coabitează cu una dintre rudele sale apropiate; 
regina are soţii; în anumite circumstanţe, reginele lovedu 
trebuiau să-şi pună ele înseşi capăt vieţii. 

Zulu este numele unei mici regiuni din Natal; sub 


conducerea unor şefi prestigiosi (Dingiswayo, Shaka, 
Dingaan, Mpande şi Cetswayo), populaţia sa este la 
originea celui mai cunoscut dintre statele Africii Australe. 
Numeroase clanuri, „şefii” sau alte grupuri de limbă nguni 
au fost supuse militar de către Dingiswayo şi Shaka, fiind 
apoi organizate într-un regat care grupa patriclanuri şi era 
dotat cu un sistem administrativ de tip militar: bărbaţii 
erau repartizaţi pe clase de vârstă şi în regimente care îi 
încorporau pe membrii necăsătoriți ai claselor de vârstă. 
Regele avea un rol religios legat de ritualurile fertilităţii şi 
de cultul strămoşilor. După decenii de lupte, uneori 
victorioase, împotriva englezilor, statul zulus s-a 
destrămat, în cele din urmă, în 1879. 

In 1900, populaţiile Africii Australe depindeau de 
Marea Britanie, de Germania şi de Portugalia. 
Formațiunile politice precoloniale care nu au dispărut nu 
supraviețuiesc decât integrate, în diferite moduri, 
sistemului administrativ colonial. 

Rămase multă vreme tributare unei viziuni paseiste şi 
atemporale asupra cutumelor şi instituţiilor observate în 
„ariile tribale”, cercetările antropologice au adoptat, de-a 
lungul ultimelor decenii, un punct de vedere mai critic. 
Cercetările istorice şi comparative restituie o viziune mai 
unitară şi mai omogenă a Africii Australe. Aceste lucrări 
pun în evidentă existenta instituţiilor prezente în 
majoritatea societăţilor, instituţii care au favorizat 
integrarea lor în formaţiuni sociale mai largi. Exemplul cel 
mai semnificativ este cel al prestatiilor matrimoniale si al 
regulilor de alianţă care pot produce, simultan, solidaritati 
şi ierarhii sociale (A. Kuper, 1982); ritualurile initiatice si 
organizaţiile bazate pe vârstă au putut să joace un rol 
asemănător. La ora actuală, niciuna dintre societăţile 
Africii Australe nu trăieşte într-o economie de subzistentă, 
cu excepţia (datorată războaielor civile care le devastează) 
unei mari părţi a Mozambicului şi a anumitor regiuni din 


Angola. În Republica Sud-Africaná, în Namibia si în 
Zimbabwe, sunt destinate agriculturii moderne, utilizând 
muncitori salariaţi, chiar zone întinse, pe când pământurile 
din homelands sunt subexploatate din cauza absentei 
mâinii de lucru. Migratiile determinate de căutarea unui 
loc de muncă şi numărul mic al investiţiilor antrenează un 
slab randament şi favorizează degradarea solurilor. Astăzi, 
populaţia sud-africană - negri, metişi, asiatici, albi - este 
majoritar urbană, lucrând în sectoarele secundare şi 
terțiare ale unei economii capitaliste moderne sau în 
sectorul „informal” (micul comerţ şi transport). 

AFRICA CENTRALĂ ATLANTICÁ 

Regiunea continentului african avută în vedere aici 
corespunde, în linii generale, fostei Africi Ecuatoriale 
Franceze, cu excepţia părţii sale saheliene: Ciadul 
meridional, Came - runul, Guineea Ecuatorială (fostă 
colonie spaniolă), Republica Centrafricană, Gabonul. 

De la nord la sud se succedă zona arbustivă, zona 
împădurită - corespunzând variantelor de climă tropicală 
uscată şi umedă - şi pădurea ecuatorială. Relaţiile pe care 
această parte a Africii le-a întreţinut de-a lungul secolelor 
cu civilizațiile musulmane din nord (regiunile 
mediteraneană şi sahariană ale Africii) şi din nord-est 
(cursul superior al Nilului) prin intermediul comerţului cu 
caravane şi, în partea litorală, cu lumea europeană 
(prezenta portugheză la Cabinda de la sfârşitul secolului al 
XV-lea) au avut o influentă decisivă asupra destinului său. 
Aceste două mari direcţii ale influentelor s-au întâlnit la 
marginile bazinelor fluviilor Chari (care izvorăşte din lacul 
Ciad) si Oubangui, principalele căi fluviale utilizate pentru 
transportul mărfurilor. 

Datele arheologice atestă marea vechime a popularii 
zonei împădurite; au fost găsiţi galeți ,prelucrati” 
(2.000.000 - 50.000 î.Hr.) în întreaga Africă Centrală, au 
fost descoperiţi megaliti în depresiunea Cross River (la 
frontiera dintre Nigeria şi Camerun) şi la Bouar (Republica 
Centrafricană), picturi rupestre (Camerun, Republica 
Centrafricană); mărturiile în piatră şi ceramică sunt 
numeroase. Pigmeii actuali sunt reprezentanţii primilor 
ocupanti ai pădurii. Patriliniari, ei practică exogamia de 
ascendentă şi au o organizare de tip clanic. Unităţile 


familiale minimale se reunesc mai mult sau mai putin 
durabil pentru a constitui un grup seminomad de cel mult 
cincizeci de persoane, a căror „tabără” marchează 
autonomia lor din punctul de vedere al vânătorii şi al 
culesului, membrii aceleiaşi tabere deplasându-se în 
interiorul unui teritoriu altă dată foarte vast, dar cu limite 
strict definite; „tabăra” recunoaşte autoritatea bătrânilor 
săi. Pigmeii au relaţii de dependenţă mai mare sau mai 
mică faţă de agricultorii bantu: furnizori de vânat pentru 
sedentari, ei îşi procură de la aceştia produse agricole şi 
bunuri de consum. Limbile pe care le utilizează dovedesc 
complexitatea şi vechimea acestor relaţii, întrucât, deşi 
aparţin aceluiaşi grup lingvistic cu cele ale populațiilor 
sedentare vecine, acestea rămân limbi autonome. 

Marea majoritate a populaţiei din zona împădurită 
vorbeşte limbi bantu. Ea practică agricultura pe terenuri 
rezultate în urma defrişărilor prin ardere: bărbaţii au drept 
sarcină pregătirea câmpurilor, iar femeile le cultivă. 
Organizarea  socio-religioasă a populațiilor bantu se 
caracterizează în primul rând prin rolul important jucat de 
societăţile secrete, masculine dar şi feminine, ale căror 
domenii de intervenţie sunt multiple, de la cultul 
strămoşilor şi al spiritelor supranaturale până la controlul 
social ocult. Potrivit tezei celei mai larg admise, punctul de 
dispersie al populațiilor bantu ar fi nordul Camerunului, 
regiune pornind de la care s-ar fi format curentele 
migratoare care, ocolind pădurea sau traversând-o, s-au 
întâlnit înspre regiunea lacului Mweru, în sudul Zairului, 
de unde s-a produs o emigrare către Africa Orientală şi 
Australá. Populatiile bantu au introdus în jumătatea de sud 
a continentului agricultura şi metalurgia, apariţia 
metalurgiei fiind asociată cu cea a olăritului (cu ,gropite 
bazale” şi cu „caneluri”), în legătură cu care dispunem de 
numeroase mărturii arheologice care se suprapun peste 
ultimele culturi ale pietrei cioplite. Liziera de nord a 


pădurii constituie o frontieră pentru ariile de expansiune a 
limbilor bantu şi oubangui; aceasta este, de asemenea, 
zona de contact şi de confruntări între bantu şi sudanezi. 

Portughezii au atins gurile fluviului Congo în 1482; ei 
se vor stabili aici în mod temeinic începând din 1491. 
Formatiunea politică dominantă a regiunii era pe atunci 
regatul Congo, întemeiat pe la mijlocul secolului al XIV-lea, 
care reuneşte sub aceeaşi autoritate monarhică, în jurul 
capitalei Mbeba, provincii mai mult sau mai puţin 
vasalizate; populaţia acestora, matriliniară, aparţine ariei 
lingvistice kicongo, care se întinde de pe litoral la Stanley 
Pool şi de la teritoriul populaţiei teke (bateke) si din 
Loango până în nordul Angolei. Regatul a apărut în urma 
migraţiilor din est, de care e legată introducerea 
metalurgiei, activitate pusă în valoare prin intermediul 
figurii întemeietorului, eroul civilizator căruia i se atribuie 
inventarea artei metalelor si învăţarea acesteia; 
prelucrarea metalului, la fel ca şi alte activităţi artizanale, 
era un privilegiu aristocratic. Această importantă a 
metalurgiei, socotite a fi de origine orientală, este întâlnită 
la toate populaţiile din zona împădurită; chiar şi astăzi, 
elementul esenţial în compensarea matrimonială este o 
monedă de fier sau de aramă. 

Deşi au respectat independenta regatului Congo, 
portughezii au exercitat foarte curând o influentă 
importantă asupra acestuia prin introducerea 
creştinismului si, profitând cu abilitate atât de 
antagonismele inerente existentei unei stratificări sociale 
net diferenţiate si institutionalizate (nobili, oameni liberi 
de condiţie medie şi sclavi), cât şi de conflictele regionale, 
au asigurat o bază solidă traficului de sclavi. Portughezilor 
li se datorează introducerea unor plante originare din 
America de Sud: maniocul şi porumbul. Extrem de bine 
adaptat pentru cultivarea pe pământurile defrişate - care 
are un randament ridicat, necesită puţine îngrijiri şi nu 


este supusá unui ritm sezonier -, maniocul va deveni rapid 
produsul de bazá al alimentatiei acestor populatii si va fi 
exportat pe cale fluvială până în actuala Republică 
Centrafricană. Înlocuirea vechilor plante care furnizau 
produse pentru consumul local (ignama, bananierul) cu 
maniocul nu a afectat, la început, decât zona împădurită. 
În savana centrafricană, maniocul va înlocui târziu meiul şi 
sorgul, într-o perioadă (mai ales secolul al XIX-lea) când 
traficul interior, în care aristocrația locală se asocia cu 
traficantii arabi, ia definitiv locul traficului atlantic si se 
intensifică în asemenea măsură, încât capătă forma unei 
politici sistematice de teroare, cu razii frecvente în căutare 
de captivi; în asemenea condiţii, maniocul va deveni o 
veritabilă cultură de supravieţuire. Ultima fază a istoriei 
agriculturii din regiune corespunde cu introducerea în 
secolul al XX-lea de către puterile coloniale a culturilor 
„comerciale”: bumbac şi cafea („bumbac negru, cafea 
albă”, potrivit expresiei lui E. de Dampierre). 

Istoria popoarelor din bazinul ciadian nu are, decât în 
mod marginal, legătură cu istoria Africii Centrale atlantice. 
Totuşi, puternicele state care apar începând cu secolul al 
X-lea vor juca un rol important în organizarea traficului cu 
fildeş şi cu sclavi şi în propagarea islamului, căruia 
populaţiile negre meridionale îi vor rămâne ostile. În faţa 
pericolelor venite din nord, populaţiile negre au ales 
adesea, urmând exemplul tribului sara, să se refugieze în 
regiuni neospitaliere sau cu acces dificil, devenite 
veritabile ,sanctuare" tradiţionale. Populatiile din sud- 
vestul Ciadului şi din nordul Camerunului sunt înrudite din 
punct de vedere cultural; organizate politic pe o bază 
segmentară sau în mici „şefii” şi căzute, în masivul 
Adamaoua, începând cu secolul al XVIII-lea, sub dominaţia 
peulilor, ele se disting de cele din sudul Camerunului, unde 
populaţiile bamileke şi societăţile care le sunt înrudite sunt 
organizate in  „şefii” puternice, într-o regiune dens 


populată si cu o bună vocaţie agricolă. 

Africa Centrală atlantică cunoaşte - cu intensitàti 
variabile - dificultăţile ţărilor in curs de dezvoltare, 
precum si evenimente dramatice: războaiele ciadiene, 
episodul Imperiului centrafrican. Exploatarea resurselor 
forestiere şi miniere depinde, pentru zonele interioare, de 
eliminarea enclavelor. În această privinţă, Gabonul se 
găseşte într-o poziţie favorabilă, ceea ce îi permite să aibă 
cel mai ridicat produs naţional brut pe cap de locuitor din 
Africa (indicator economic cu valoare relativă în acest 
context geopolitic), gratie exporturilor sale de lemn 
(okoume, a cărui regenerare este grav ameninţată) şi de 
materii prime minerale (fier, magneziu, uraniu, petrol). 

AFRICA DE NORD 

[] Generalităţi 

Cu excepţia Egiptului, care aparţine totuşi Africii 
albe, Africa de Nord cuprinde ţările din zona 
mediteraneană a Africii: Libia, Tunisia, Algeria si Maroc. 
Această denumire respectă distincţia arabă dintre 
Maghreb, „Occidentul” (care cuprinde chiar ţările amintite 
anterior) şi Mashrek, „Orientul”. Frontierele politice ale 
acestor state definesc un teritoriu vast de aproape cinci 
milioane de kilometri pătraţi, din care patru cincimi 
corespund hinterlandurilor sahariene. Dincolo de văile 
nisipoase sau pietroase ale Saharei, există două lanţuri 
muntoase, mai mult sau mai puţin continue, separate de 
câmpii înalte: în sud, lanţul terțiar intercontinental (Atlasul 
înalt în Maroc, Atlasul Saharian în Algeria, Atlasul 
tunisian), iar în nord - lanţul alpin (Rif în Maroc şi Micul 
Atlas în Algeria) care se înalţă chiar deasupra coastei. 
Relieful de coastă nu scade în înălţime decât la extremităţi: 
câmpiile litoralului atlantic şi deşertul libian. Clima, 
mediteraneană în nord, devine din ce în ce mai desertică 
către sud, definind zone de vegetaţie bine delimitate: 
pădurilor si maquis-urilor mediteraneene din zona de 
coastă le urmează stepele cu  Stipa  tenacissima 
caracteristice câmpiilor înalte, apoi doar plantatiile cu 
palmieri din zonele cele mai aride. 

Popularea zonei e relativ veche. La sfârşitul 
paleoliticului se constituie culturi originale: 


iberomaurusianul (începând cu 14.000 î.Hr.) si capsianul 
(începând cu 8.000), corespunzând prezentei lui Homo 
sapiens (omul de Mechta), care se vor ,neolitiza” 
progresiv, poate sub influenta „neoliticului pastoral” 
specific Mediteranei occidentale. Neoliticul saharian, mai 
vechi (mileniul al VIl-lea), evoluează rapid din pricina 
desertificării care, între mileniile al IV-lea si LI. Cr, 
antrenează mişcări şi amestecuri de populaţie, favorizând 
un mod de viaţă nomad. Acesta este deja bine atestat (la 
garamanti sau getuli) când, după o scurtă epoca a 
metalelor, populaţiile Africii de Nord, strămoşii berberilor, 
intră în istoria mediteraneană. 

Colonizările feniciene (întemeierea Cartaginei pe la 
800 î.Hr.) şi greceşti (mai ales în Egipt şi în Cirene) ne 
furnizează primele date despre populaţiile berbere. Mizele 
coloniale şi politice ale acestor colonizări, care se 
răspândesc de-a lungul rutelor maritime, provoacă un 
conflict între cartaginezi şi greci pentru supremaţia asupra 
Siciliei, conflict pe care romanii, moştenitori ai grecilor, îl 
vor transa în favoarea lor cu ocazia războaielor punice. 
Distrugerea Cartaginei (146 î.Hr.) are loc odată cu 
ocuparea Africii de către romani, se continuă cu 
distrugerea Cirenei (74 î.Hr.), înainte ca Egiptul însuşi să 
devină provincie romană (30 î.Hr.), procesul încheindu-se 
cu ocuparea Mauritaniei (40 d.Hr.). Africa de Nord, 
împărţită în mai multe provincii, va rămâne romană până 
în secolul al V-lea. Populatiile berbere, asimilate în zonele 
de colonizare (Africa), sunt supuse şi adoptă creştinismul. 
Cuceririle vandale (429), apoi reocuparea provinciei de 
către bizantini (531 - 542) favorizează accesul populațiilor 
berbere la o largă autonomie, ele fiind organizate, în 
momentul cuceririi musulmane, în confederaţii vaste şi 
puternice (Lawata, Sanhâdja, Zanâta). 

În ciuda revoltelor, cucerirea arabă (Cirene, 645; 
Tunisia, 647 - 648) va antrena o islamizare rapidă. Istoria 


Africii de Nord musulmane ilustreazá perfect analizele lui 
Ibn Khaldun: ciclurile dinastice de centralizare si de 
anarhie politică, forţa politică a mişcărilor religioase, forţă 
pe care erezia donatistă o manifestase încă din perioada 
romană. Cucerirea arabă şi islamizarea lărgesc şi orizontul 
societăţilor maghrebiene, integrate într-o lume musulmană 
care le pune în legătură atât cu Orientul Mijlociu, cât şi cu 
Africa neagră. Importanta drumurilor sahariene, care 
leagă, prin Maghreb, Europa de Africa, va accentua 
ruptura dintre partea occidentală (Marocul actual) şi cea 
orientală (Tunisia, Libia) a Maghrebului. 

În fapt, Maghrebul musulman nu va fi unificat decât - 
pentru scurt timp - sub dinastia Almohadă (mijlocul 
secolului al XII-lea). În vest, se succedă dinastiile Idrisidä, 
Almoravidă - care va crea un vast imperiu din Sudan până 
în Spania -, Almohadă si Marinidá. In ciuda dificultăţilor 
crescânde întâmpinate în încercarea lor de a controla 
drumurile Sudanului (expedițiile împotriva songhailor la 
sfârşitul secolului al XVI-lea), dinastiile marocane (Saadită 
şi Alavită) vor şti să reziste presiunilor portugheze şi 
spaniole. În est, dinastia Fatimidă, apărută în urma 
predicării siite printre populaţiile berbere, se lansează în 
cucerirea Egiptului, lăsând câmp liber Hafsizilor (urmaşii 
Almo-hazilor). Recucerirea Spaniei musulmane de către 
creştini, care atrage după sine sosirea unor valuri de 
exilați andaluzi şi evrei prin tot Maghrebul, provocând 
totodată şi o înflorire culturală (arhitectura, muzica 
andalus si răspândirea islamului mistic sufist), se 
prelungeşte, în regiunile orientale, prin tentative de 
ocupare (Tripoli, Tunis), care vor atrage intervenţia 
otomanilor. Aceştia, fie direct (Alger), fie cu ajutorul 
dinastiilor locale (Tripoli sau Tunis), vor ocupa aceste 
regiuni până în perioada colonizărilor europene. 

Slăbirea Imperiului otoman face să renască ambițiile 
cuceritoare ale europenilor. Algeria este ocupată în 1830, 


iar Tunisia trece sub protectorat francez in 1881. Libia, 
redevenită in 1835 provincie otomană, nu va fi ocupată 
decât mult mai târziu de italieni, în urma unui lung război 
(1911 - 1930). Marocul, măr al discordiei între Germania, 
Spania şi Franţa, devine în 1912 protectorat francez. 
Pretutindeni, rezistentele şi revoltele vor face dificile 
ocuparea şi administrarea teritoriilor. In ciuda popularii 
europene intensive, la capătul unor mişcări politice şi al 
unor confruntări militare extrem de dramatice, mai ales în 
Algeria (1962), are loc decolonizarea (Maroc şi Tunisia, 
1956), această evoluţie fiind mult facilitată în cazul Libiei 
(1951) de retragerea italiană de la sfârşitul celui de-al 
doilea război mondial. 

La începutul anilor '80, populaţia Maghrebului era de 
aproximativ 50 de milioane de locuitori (Maroc - 20, 5; 
Algeria18, 5; Tunisia - 6, 9; Libia - 3, 9), foarte inegal 
repartizaţi: majoritatea acestora trăiau în zonele de coastă 
şi mai mult de o treime locuiau în oraşe. In trecut, 
diversitatea populațiilor se manifesta mai putin prin 
diferente culturale, cât mai degrabă prin referinţe etnice 
care traduceau distincţii statutare: turci, kulughli - 
descendenţi ai turcilor şi ai populațiilor autohtone -, arabi, 
orientali, andaluzi etc. Distincția dintre arabi şi berberi, 
uneori dublată şi de o opoziţie între nomazi şi sedentari, 
fixată în perioada colonială, este de natură esențialmente 
lingvistică. Marginalizarea relativă a berberofonilor in 
regiunile muntoase sau desertice a favorizat, totuşi, 
puternice particularități culturale. Berbera, limba 
populațiilor autohtone, este in general plasată în familia 
limbilor hamito-semitice, însă M. Cohen notează că această 
înrudire nu înseamnă că ar fi existat o ramură hamită 
comună care ar fi grupat berbera, egipteană veche şi 
limbile Abisiniei; s-au făcut unele încercări de a apropia 
berbera de libiana veche, încă nedescifrată. Se poate 
aprecia că berbera este vorbită, în numeroase dialecte, de 


4096 din populaţia marocană, de 30% din populaţia 
algerianá si de 23% din populaţia libiana, însă bilingvismul 
este foarte răspândit. Arabă este limba majorităţii 
maghreb ienilor, sub forma diferitelor dialecte, iar acest 
fapt este o consecinţă atât a arabizării societăţii locale, cât 
şi a unor aporturi directe, precum cel al arabilor hilalieni, 
care au invadat Maghrebul începând din secolul al XII-lea. 

Până recent (înainte de emigratiile înspre Franţa si 
Israel), exista o puternică minoritate evreiască, provenind 
din vechi migrații sau reprezentând urmaşii berberilor 
iudaizati, ale cărei rânduri au fost îngroşate cu evreii 
spanioli alungaţi de recucerirea Spaniei de către creştini şi 
din pricina persecuțiilor. Această populaţie era urbană sau, 
în anumite regiuni marocane, semirurală. Evreii erau 
mestesugari şi deţineau exclusivitatea în anumite meserii. 

În sfârşit, până la obţinerea independenţei, Africa de 
Nord cuprindea importante colonii europene: franceze (în 
Maroc, Algeria şi Tunisia), spaniole (în Maroc şi Algeria) şi 
italiene (în Tunisia şi Libia). Limbile europene sunt vorbite 
în continuare de o parte importantă a populaţiei şi sunt 
încă utilizate în sistemele de învăţământ locale. 

[] Etnologia nord-africană 

Circumstantele cuceririi şi colonizării au marcat în 
mod particular dezvoltarea studiilor  etnologice si 
antropologice asupra ţărilor din Maghreb. Fără a încerca 
să revenim asupra judecăților de valoare, negative (Lucas, 
Vatin, 1975) sau mai nuantate (Berque, 1956), trebuie să 
recunoastem cá statutul acestor studii, in ciuda eruditiei 
de care dau dovadă si a aportului lor efectiv, rămâne 
problematic, cunostintele stiintifice obtinute dovedindu-se 
dependente de fenomenele de dominare si de manipulare a 
celuilalt, precum si de imaginile asupra acestuia. 

Indiferent de modul in care se autodefineste pentru a 
legitima contextul colonial, cunoasterea antropologicá, ce 
incepe odatá cu colonizarea, nu inseamná descoperirea 


unei „lumi necunoscute”, precum în Africa neagră. În 
secolele al XVIII-lea - al XIX-lea, descrierile călătorilor, 
multe la număr, iau adesea o turnură sistematică şi 
oficială: este cazul lucrărilor consulului englez Richardson 
la Tripoli, pentru a nu cita decât un exemplu. Existau apoi, 
acumulate de la cucerirea musulmană, o seamă de lucrări, 
scrise în arabă şi difuzate local, care conţin informaţii 
despre societăţile maghrebiene şi despre istoria lor. Dacă 
opera monumentală a lui Ibn Khaldun a fost tradusă 
începând cu 1844, aportul său original la istoria ştiinţelor 
sociale nu va fi cu adevărat recunoscut decât în momentul 
obţinerii independentei de către ţările maghrebiene (Y. 
Lacoste). 

Societatea colonizată sau vizată de-colonişti va fi, în 
parte,  ocultată. Trebuie sa ţinem seama aici de 
deprecierea mereu crescândă a imaginii indigenului, 
precum si de prejudecățile care împovărează o lume 
apropiatá din punct de vedere istoric si geografic, dar 
care, totuşi, mai ales din pricina religiei sale, este 
consideratá in mod ireductibil stráiná. Aceastá viziune 
asupra celuilalt, fixată in orientalisme, constituie un prim 
obstacol in calea constituirii unei antropologii 
maghrebiene. 

Secolul al XIX-lea este cel al viziunii romantice prin 
excelentă. Pământ al Orientului, Africa de Nord este 
străbătută si descrisă de esteti si artişti (E. Delacroix, T 
Gautier E. Formentin). Ea îi atrage pe saint-simonieni 
(Enfantin) sau, mai tárziu, incarneazá visele feministe de 
emancipare (I. Eberhardt). Aceeaşi viziune îi inspiră uneori 
şi pe ofiţeri şi administratori, care sunt la originea 
primelor lucrări etnografice. În căutarea unui exotism 
autentic, aceştia tind în mod constant să-şi îndrepte 
privirile către zonele mai bine conservate: Kabilia, Aures, 
Mzab, apoi, pe măsură ce cucerirea avansează, către 
Sahara (P Duveyrier, Ch. de Foucauld). Lumea triburilor 


devine locul in care cercetătorii caută viaţa patriarhală a 
originilor. 

Constituit ca disciplină universitară la sfârşitul 
secolului al XIX-lea, orientalismul şi-a impus punctele de 
vedere în lucrările etnologice. Primul dintre acestea este 
cel al primatului limbii. Desigur, textul scris şi savant nu 
mai este, cum era în evul mediu arab, documentul 
primordial şi vor trebui să apară lucrările lui A. Basset 
pentru ca statutul de limbă al berberei să fie în întregime 
recunoscut. Însă tendinţa unei asimilări între limbă şi 
cultură va fi şi mai pronunţată şi, deşi în urma acestui 
demers s-au realizat lucrări de valoare, ea s-a aflat şi la 
originea unor presupozitii, alimentând, de exemplu, „mitul 
berber". 

Orientalismul perpetuează şi viziunea evolutionista a 
originilor sale: desi imaginea tribului nu mai este 
romantică si exotică (Bonte et al, 1991), desi ruptura 
dintre cultura savantă (islamologică şi dinastică) si cultura 
populară e mai puţin marcată (E. Levi-Provencal) decât în 
lucrările consacrate Orientului Mijlociu, totuşi, etnologia 
maghrebiană postulează în continuare ideea unei stări 
arhaice ale cărei rămăşiţe (ritualuri, credinţe etc.) trebuie 
studiate, precum şi ideea unei unităţi primordiale a culturii 
maghrebiene sau chiar berbere. 

Al doilea obstacol în calea constituirii unei 
antropologii maghrebiene ţine de modul în care sunt 
folosite rezultatele cercetărilor. Dificultăţile legate de 
cucerire şi de stabilirea administraţiei coloniale explică 
rolul important'jucat în cercetarea etnologică de către 
militari şi administratori, cercetările fiind organizate 
adesea în mod oficial. În Algeria, în prag de ocupaţie, 
„Biroul Arab” începe să colecteze informaţii şi să propună 
monografii; sunt organizate anchete sistematice: cele din 
perioada 1844 - 1867, de exemplu, permit publicarea a 
patruzeci de volume. Aceeaşi sarcină va fi îndeplinită mai 


tárziu in Maroc de cátre administratorii si militarii francezi 
(publicarea seriei Villes et tribus du Maroc, 1915 - 1932) 
şi, într-o mai mică măsură, de către italieni în Libia. Aceste 
lucrări sunt inegale ca valoare. Ele vehiculează în primul 
rand cele mai diferite  presupoziţii, romantismului 
originilor urmându-i o viziune care se vrea mai 
,Stiintificá", dar care este, uneori, în mod deschis rasistă. 
Această viziune subliniază distanta dintre civilizațiile nord- 
africane şi cele ale Mediteranei, din rândul cărora primele 
au făcut parte până la cucerirea arabă (în acest fel se 
înmulţesc, de exemplu, la începutul secolului al XX-lea, 
lucrările despre statutul femeii), şi încearcă să o explice 
prin istoria „secolelor întunecate” ale Africii de Nord (E.F. 
Gautier). 

Aceste neajunsuri sunt contrabalansate de unele 
aspecte pozitive. S-a întreprins o enormă muncă de 
erudiție în urma căreia au apărut câteva lucrări 
importante. Societăţile savante (Société Historique 
Algerienne, societăţile geografice din Alger şi Oran, 
Société Archéologique din Constantinois etc.) au publicat 
buletine cárora li s-au adáugat reviste stiintifice locale: 
Revue africaine, creată in 1856 în Algeria, Revue 
tunisienne (1894) si Hesperis in Maroc (1921). In secolul al 
XX-lea, lucrárile elaborate in universitáti si institute locale 
se înscriu mai riguros în cadrul cercetărilor metropolitane, 
păstrându-şi, totuşi, o anumită originalitate, ilustrată şi de 
cercetările asupra dreptului musulman sau a Jdreptului 
berber". 

Perioada obtinerii independentei de cátre statele 
maghrebiene nu a fost insotitá de schimbári majore. Local, 
a fost intreprinsá o criticá a ,stiintelor coloniale", care a 
avut drept ţintă antropologia si a favorizat emergenta unor 
noi genuri literare (eseuri şi mai ales romane semnate de 
Mulud Mammeri, Mulud Feraun, Mohammed Dib, R. si A. 
Zenati etc). Cercetarea universitară a continuat în Franţa, 


dar si in lumea anglo-saxonă, mai ales în privinţa 
Marocului si a Libiei. Temele de cercetare rămân 
esentialmente aceleasi. 

Am evocat ambiguitátile elaborárii conceptului de 
„trib”. Primele studii asupra Africii negre, în special 
lucrarea lui A. Hanoteau şi A. Letourneux despre kabili 
(1873), au contribuit la fixarea trăsăturilor unei ordini 
tribale: aceasta ar avea un caracter comunitar - trăsătură 
subliniată de M. Kovalevski (1879) şi reluată de Marx şi 
Engels - şi segmentar - caracteristică pusă în evidenţă de 
E. Durkheim (1893). Lucrarea comparativă a lui E. 
Masqueray (1886) încă se mai inspiră din Fustel de 
Coulanges; studiile asupra caracterului segmentar al 
societăţilor nord-africane, una dintre temele majore ale 
antropologiei maghrebiene, vor avea mai apoi o anumită 
influentă asupra dezvoltării şcolii sociologice 
durkheimiene. Lucrările lui 

R. Montagne (1930), centrate asupra mecanismelor 
politice care funcţionează în societăţile tribale şi asupra 
raporturilor acestora cu statul, vor stârni admiraţia lui 
Mauss. Subiectele în cauză au fost reluate după război prin 
lucrările lui J. Berque (1955) şi mai ales prin apropierea 
care s-a făcut atunci între aceste societăţi şi societăţile 
africane segmentare, bazate pe înrudire. E.E. Evans- 
Pritchard aplică beduinilor din Cirene (1949) concluziile 
analizelor sale asupra societăţii nuer. Acest demers, care 
privilegiază fenomenele de echilibru şi de egalitarism, este 
codificat în lucrările lui E. Gellner asupra Marocului (1969) 
şi a inspirat numeroase studii recente asupra ordinii 
tribale (D. Hart) şi a organizării economice (D. Seddon), 
politice (J. Favret), religioase (F Colonna) etc. Modelele 
indigene capătă un loc mai important în lucrările lui P 
Bourdieu (1972) şi R. Jamous (1981). 

O altă temă recurentă a antropologiei maghrebiene 
este cea a practicilor şi reprezentărilor religioase. În acest 


domeniu, studiile au fost mai întâi centrate asupra 
islamului din confrerii care, prin influenţa sa culturală şi 
socială asupra populațiilor indigene, apărea, în egală 
măsură, ca adversar, dar şi ca aliat privilegiat al 
colonizatorului: lucrările lui L. Rinn despre Algeria, ale lui 
Duveyrier despre Sanusi şi mai ales sinteza lui O. Depont 
şi X. Coppolani (1897) ilustrează această primă direcţie de 
cercetare. În al doilea rând, vor fi privilegiate practicile şi 
credinţele islamului popular, considerate în unele cazuri 
drept elemente care ar fi supravieţuit din religia primară a 
berberilor; pe această temă, lucrarea lui E. Doutte (1909) 
realizează un prim bilanţ al problemelor. Din ce în ce mai 
folclorizante şi purtătoare ale mitului unei unităţi culturale 
şi simbolice originale (arborele cosmic a lui V. Pâques), 
aceste cercetări vor fi continuate în lucrările lui E. 
Dermenghem (1954). Inspirându-se din noile modalităţi de 
abordare antropologica, cercetările asupra confreriilor, 
asupra formelor culturale ale religiozitatii (Geertz, 1968), 
asupra vieţii rituale (Eickelman, 1976) sau a terapiei 
(Crapanzano, 1973) s-au înmulţit în ultimul timp. 

Este vorba aici - şi afirmaţia este valabilă şi în cazul 
altor lucrări, cu o orientare chiar mai subiectivă (precum 
cea a lui Duvignaud despre Chebika) - despre studii 
inspirate de o concepţie asupra culturii şi identităţii 
culturale radical diferită de cea care a patronat, de-a 
lungul întregii perioade coloniale, cercetările asupra 
problemelor identităţii şi autenticităţii culturale. Acestea 
din urmă sunt dominate de ceea ce uneori a fost numit 
„mitul kab il” sau „mitul berber”, care, pornind de la 
constatarea unor specificităţi culturale şi lingvistice 
incontestabile, ajungea, în scopuri practice, la ideea unei 
opoziții radicale între berberi şi arabi. Fără a reveni asupra 
implicatiilor, mai ales politice, ale acestei opoziții, vom 
încerca să o restituim în contextul unei etnografii - deja 
evocate atunci când am discutat despre studiile asupra 


islamului - care, fie cá îşi mărturiseşte presupozitiile 
teoretice, fie cà le neagă, privilegiază descrierea 
minuțioasă a faptelor culturale, înainte de toate in 
dimensiunea lor lingvistică, dar şi în exerciţiul lor cotidian 
(ritualuri, sărbători etc). Adesea folclorizant, acest demers 
a inspirat lucrări de neegalat în privinţa eruditiei, precum 
cele ale lui E. Werstermarck sau E. Laoust asupra 
Marocului. Modernizându-se si delimitându-se de orice 
folclorism, această abordare s-a prelungit până în zilele 
noastre şi privilegiază studiile etno-lingvistice (Lacoste- 
Dujardin, 1970) sau de etnologie a tehnicilor (G. Bedoucha, 
S. Ferchiou, C. Lefebure). 

Transformările culturale, economice, politice si 
sociale, pe care puţini autori (C.-H. Julien, J. Berque) le 
anticipau si care s-au produs după obţinerea 
independentei de către statele maghrebiene, au modificat 
contextul cercetărilor asupra Africii de Nord dincolo de 
permanentele pe care le-am subliniat. Deplasările de 
populaţie si migrațiile, industrializarea legată de 
exploatarea petrolieră, urbanizarea rapidă, crizele politice 
şi militare au contribuit la crearea unei noi societăţi 
maghrebiene pe care, cu doar câteva excepţii (J. Gulick, A. 
Adam), antropologii nu au luat-o deloc în considerare. 
După o perioadă de respingere a etnologiei, socotită 
„Ştiinţă colonială”, se pare că actualele puteri din ţările 
Maghrebului tind să revină la o abordare antropologică, 
pentru a înţelege mai bine schimbările sociale şi culturale 
cu care se confruntă. 

AFRICA OCCIDENTALĂ 

Africa Occidentală corespunde acelei parti a 
continentului african situate la sud de Sahara, la vest de 
masivele Darfur şi Ennedi şi la nord-vest de masivul 
Adamaoua; Vestul african istoric este limitat la est de 
regiunea lacului Ciad. Includerea Mauritaniei (cu excepţia 
acelei părţi a văii Senegalului care depinde de ea) în Africa 
maghrebo-sahariană motivează ataşarea Africii 
Occidentale la Africa neagră. Arhipelagul Insulelor Capului 
Verde, fostă posesiune portugheză devenită stat 
independent, are o istorie distinctă de cea a continentului. 
Africa Occidentală cuprinde actualele state Senegal, 
Guineea, Coasta de Fildeş, Benin (fosta Dahomey), Burkina 
Fasso (fosta Volta Superioară), Mali (fostul Sudan francez 
din timpul perioadei coloniale) şi Niger, toate foste colonii 
franceze, Gambia, Sierra Leone, Ghana (fosta Gold Coast si 
fostul Togo german sub mandat britanic) si Nigeria (la care 
a fost alipit teritoriul fostului Camerun german sub mandat 
britanic), foste colonii britanice, Guineea-Bissau (fosta 
Guineea portugheză), Togo (fostul Togo german sub 
mandat francez) şi Liberia (tară anglofonă apărută în 1821 
în urma acţiunii desfăşurate de American Colonization 
Society şi care şi-a dobândit independenta în 1847). 

Zona atlantică vest-africană este foarte joasă, cu 


formaţiuni lagunare de-a lungul litoralelor din Coasta de 
Fildes si Benin; mascaretul face  aceastá  coastá 
inospitalierá. Interiorul este o imensá peneplená, cu o 
altitudine variind între 200 si 500 de metri, scobită de 
două „bazine”: delta interioară a Nigerului şi lacul Ciad. 
Principalele formaţiuni muntoase (ale căror vârfuri nu 
depăşesc 2000 m) sunt podişul Bauchi (Nigeria), lanţul 
muntos Atakora (Togo) şi masivul Fouta Djallon (Guineea), 
de unde izvorăsc Senegalul (1.700 km) şi Nigerul (4.200 
km). Între lacul Debo, la vest, şi porțiunile de curs rapid 
din Labbezenga, la est, bucla Nigerului aduce fluviul în 
apropiere de marginea meridională a Saharei. De la sud la 
nord, variațiile regimului pluvial si interacțiunea 
musonului de sud-vest cu harmattanul, un vânt uscat din 
est, determină trei mari tipuri de climă: ecuatorială 
guineeană (mai mult de 2000 mm), sudanezä 
(subguineeană: 2000 - 1.500; sud-sudaneză: 1.000 - 1.500; 
nord-sudanezá: 500 - 1.000) si sahelianà (mai puțin de 500 
mm). După zona cu pădure foarte deasă (de pe țărmul 
guineean abrupt) sau deasă (din Golful Guineii) urmează 
savanele (guineeană cu păduri-galerie, sud-sudaneză 
arborescentă si nord-sudanezà arbustivă), apoi stepa 
saheliană. 

Zona sud-sudaneză, puţin populată, cu sol sărac 
(afloriment latentic), separă două lumi: guineeană în sud, 
sudaneză sau sudaniană în nord. În sud: cultura 
tuberculilor, creşterea boului african tripanorezistent, 
metalurgia fierului şi a aurului, arta bronzului; prevalenta 
organizării „tribale” în sud-vest şi dezvoltarea timpurie, în 
jurul Golfului Guineii, a unor culturi înfloritoare; influentă 
europeană în zonele de coastă începând din secolul al XVI- 
lea; model statal de tipul regalității „divine”. In nord: 
agricultura cerealieră, creşterea (de către peuli) a zebuului 
asiatic non-tripano-rezistent, prezenta măgarului şi a 
calului, metalurgia fierului şi a aramei practicată de fierari 


grupati in ,caste"; amprenta profundá lásatá de marile 
imperii medievale (Ghana, Mali, Gao); influenţa islamică 
arabo-berberă, începând din secolul al VIII-lea; modelul 
statal e monarhia militară. Între aceste două universuri, 
comerţul la mare distanţă (sarea sahariană, nuca de kola 
din zona împădurită etc.) a servit ca mijloc de legătură 
încă din evul mediu; de dezvoltarea sa e legată formarea 
grupurilor specializate de negustori, care au răspândit 
folosirea limbilor vehiculare (diula, hausa, yoruba). 

Preistoria Africii Occidentale este încă foarte puţin 
cunoscută. S-a găsit material acheulean pe litoralul ghanez 
şi în podişul nigerian. Cele mai vechi ocupaţii descrise sunt 
cele din ultima epocă a pietrei. Olăritul sudanez apare 
între 4.000 si 1.000 î.Hr; către 2000 î.Hr. apare 
agricultura cerealieră în cadrul comunităţilor sedentare 
din Sahara mauritaniana  (tichitt, walata). Olaritul 
guineean, contemporan cu începuturile culturii 
tuberculilor, apare tot către 2000 î.Hr. Pe la 1.000 î.Hr, 
agricultura este practicată în aproape întreaga Africa 
Occidentală. 

Africa de Vest nu a cunoscut epoca bronzului, în 
ciuda prezentei, la marginea Saharei, în timpul ultimului 
mileniu î.Hr., a unor ateliere în care se lucra arama şi un 
bronz cu un conţinut redus de cositor, potrivit tehnicilor de 
origine feniciană. Metalurgia fierului este, în principal, 
maghrebo-sahariană: ea se răspândeşte între 500 î.Hr. 
(taruga, Nigeria) şi începutul mileniului al II-lea; in est, 
prevalează o tehnologie meroitico-nilotică, introdusă târziu 
(500 - 1.000 î.Hr.: daima, Nigeria). 

In prima epocá a fierului se diferentiazá douà mari 
vetre de civilizatie, una in Nigeria meridionalá, cealaltá in 
actualul Sahel mauritano-malian. Cultura Nok (statuete din 
pământ ars), apărută între Niger si Benue, se menţine de 
la 500 până la sfârşitul secolului al Il-lea î.Hr. Din ea 
provin culturile Owo (secolul al XV-lea) - pământ ars, Ife 


(secolele al XII-lea - al XV-lea) - pământ ars, aramă şi 
bronz, Tsoede (secolele al XII-lea - al XVI-lea) si Benin 
(secolele al XV-lea - al XVII-lea) - aramă şi bronz. În sudul 
Nigeriei, cultura Igbo-Ukwu (secolele al IX-lea - al XV-lea) 
e reprezentată prin olărit, obiecte de fier şi de bronz. Pe la 
1.000 î.Hr., existau in Sahara mauritaniană sate fortificate 
de negri, probabil strămoşi ai populaţiei seninke (Mali). 
Incă de la începutul erei creştine, desertificarea rapidă îi 
obligă pe aceşti agricultori, crescători de caprine şi ovine, 
să se deplaseze spre vest şi spre sud-vest. La vest de 
cursul superior al Nigerului, comunităţile formate în urma 
acestor migrații, care dispun de arcuri şi de cai şi 
utilizează mâna de lucru a sclavilor, se organizează în 
grupări teritoriale defensive. Astfel ia naştere (secolele al 
VI-lea - al VII-lea) ceea ce va deveni „imperiul” Ghana, a 
cărui dezvoltare, începând din secolul al VIII-lea, se face în 
detrimentul berberilor saharieni recent islamizati, gratie în 
special dezvoltării comerţului cu sare din Sahara, cu aur 
din Guineea, cu sclavi si cu mărfuri de origine 
mediteraneană. 

Intre Cross River, la est, şi Volta, la vest, se întinde 
aria de civilizaţie a Beninului (Talbot, 1926), de la numele 
cetăţii edo Benin, capitala regatului de coastă cu acelaşi 
nume. În această zonă s-au dezvoltat civilizaţia urbană a 
populaţiei yoruba şi numeroase forma I luni statale: 
regatul yoruba Oyo, dezmembrat de către peulii din Sokoto 
în secolul al XX-lea, Nupe, căruia înaltul său grad de 
dezvoltare economică, administrativă şi culturală i-a adus 
supranumele de „Bizanțul negru” (Nadel, 1950), regatele 
fon Porto Novo şi Abomey etc. în regatul războinic al 
jukunilor (estul Nigeriei), concepţia despre sacralitatea 
puterii este foarte apropiată de cea întâlnită în „şefiile” de 
pe podişul Bauchi (Meek, 1925), mai ales la rukuba 
(Muller, 1980). Tivii din Benue (L. şi P Bohanan, 1953) 
reprezintă un exemplu de pe acum clasic al unei societăţi 


„fără şefi”. 

Regiunea cuprinsă între Volta şi Comoe (Coasta de 
Fildeş) este dominată de akani, care, începând din secolul 
al XVII-lea, vor pune bazele mai multor regate războinice, 
înlocuite la puţină vreme de statele asante, regrupate într- 
o ,confederatie" cu centrul în Kumaşi (sudul actualei 
Ghana). În secolele al XVIII-lea - al XIX-lea, asante îşi 
întind influenta, pe de o parte, în direcţia litoralului locuit 
de fante, iar, pe de altă parte, în direcţia regatelor din nord 
(Gyam an, Gonja, Dagomba). Civilizaţia asante (Ratray, 
1923) este remarcabilă prin arta bronzului, ale cărei 
producţii caracteristice sunt greutăţile pentru cântărirea 
aurului. 

La vest de teritoriile populațiilor baule si anyi 
(Coasta de Fildeş) se întinde ţărmul guineean abrupt, care 
se prelungeşte până în valea râului Casamance (Senegalul 
meridional) şi a fluviului Gambia. Această regiune a rămas 
la distanţă de marile mişcări de etatizare ale Vestului 
african; o tradiţie durabilă a făcut dinfocuitorii săi nişte 
„refugiaţi ”. 

Populaţiile în cauză (defrisori, cultivatori, pescari) au 
întemeiat organizaţii socio-politice bazate pe „societăţi 
secrete”. 

Prima mare formaţiune statală din secţiunea sahelo- 
sudaneză este Ghana istorică (Levizion, 1973), al cărei 
teritoriu se întindea de la cursul superior al fluviului Niger- 
Bani, la est, până la valea Senegalului, la vest. Mentionata 
pentru prima dată de Al-Fazari la sfârşitul secolului al VIII- 
lea, Ghana este cunoscută mai ales datorită informaţiilor 
lui Al-Bakri (1068), tradiţiilor seninke şi descoperirilor 
arheologice. Ghana cade sub loviturile Almoravizilor în 
1076 - 1077; teritoriul său va trece sub controlul statului 
Mali în 1240. La origine, Mali a fost un mic regat de pe 
cursul superior al fluviului Niger-Bani, întemeiat în secolul 
al XI-lea, ai cărui locuitori, malinke, au constituit nucleul 


viitoarei populatii mande. Fondatorul ,imperiului" Mali 
este Sunjata (prima jumătate a secolului al XIII-lea) 
(Monteil, 1929; Levizion, 1973). Sub domnia lui Musa 
(1312 - 1337), care face un pelerinaj la Meca in 1324, 
imperiul se intinde din partea orientalà a buclei Nigerului 
până la coasta atlantică occidentală, si de la Wagadu, în 
nord, până la liziera pădurii guineene, în sud, hegemonia 
sa exercitându-se direct, sau către vest, prin intermediul 
regatelor tributare. Incepând cu secolul al XIII-lea, 
influenta imperiului Mali s-a întins către est, în direcţia 
văii inferioare a Nigerului şi a actualului teritoriu hausa. 
Mali se va retrage din bucla Nigerului din fata „imperiului” 
songhai Gao, după numele capitalei sale din perioada de 
maximă înflorire. Nu se ştie în ce perioadă şi ce fel de 
circumstanţe, anumite grupuri de vânători (gow) şi 
pescari-cultivatori (sorko) au trecut sub controlul unei 
aristocrații militare în partea orientală a buclei Nigerului, 
formând atât nucleul iniţial al etniei songhai, cât şi al unui 
stat monarhic cu centrul la Koukia (Rouch, 1953), 
menţionat pentru prima dată în secolul al XI-lea. În secolul 
al XIII-lea, teritoriul songhai trece sub controlul imperiului 
Mali, apoi se eliberează de sub dominaţia acestuia sub 
domnia ultimului reprezentant al celei de-a doua dinastii 
songhai (Sonni), Ali (1464 - 1492), ale cărui războaie de 
cucerire vor fi continuate de dinastia Askia, întemeiată de 
Mohammed (1493 - 1528), care se converteşte la islam. În 
secolul al XVI-lea, imperiul Gao se întinde pe un foarte vast 
teritoriu care, de la est la vest, este situat între teritoriul 
hausa şi valea Senegalului; acest imperiu se va prăbuşi în 
urma atacurilor marocanilor, care vor cuceri Timbuktu în 
1591. 

După dispariţia marilor imperii, Africa de Vest va 
dobândi, progresiv, o fizionomie etnică şi politică ce va 
prevala până la sfârşitul secolului al XIX-lea. Tekrurului 
medieval, apărut în contextul relaţiilor de dependentă fată 


de Ghana, îi vor urma mai multe state pe teritoriul 
actualului Senegal: Sine şi Salum Serer, Dyolof, Baol, 
Waalo si Kayor Wolof. Dincolo de valea Senegalului incepe 
zona de ,expansiune" mande, ansamblu complex de 
migratii si de interactiuni din care se va naşte o arie 
lingvisticá si o arie culturalá - ele nu'coincid -, in interiorul 
cárora populatii bine individualizate vorbesc limbi inrudite 
între ele şi/sau împărtăşesc un fond comun de trăsături ale 
organizării sociale şi ale reprezentării lor. Această 
expansiune are drept cadru regiunea centrală a Maliului 
istoric, Futà Djallon şi priveşte societăţile de la periferiile 
septentrionale si orientale ale „marelui” Mali, populaţii 
guineene si ivoriene, între care bambara din Kaarta si 
Segu. Începând din secolul al XVI-lea, pătrunderea 
populaţiei mande în partea centrală a Vestului african va 
avea ca principal punct de sprijin comerţul caravanier al 
populaţiei diula, propagatori ai islamului şi întemeietori de 
state musulmane (în vestul Burkinei Fasso, nord-estul 
Coastei de Fildeş şi Ghana de nord). 

Cea mai mare parte a bazinului Voltei (nordul 
actualei Ghana, centrul şi estul Burkinei) este ocupată de 
populaţii numite gur sau voltaice, neorganizate în state, 
precum tallensii - caz tipic de soc ietate „segmentară” 
bazată pe ascendentă (Fortes, 1945) -, sau organizate în 
state. Statele întemeiate de populaţiile mamprusi, 
dagomba, nanumba (Ghana) si mossi (Burkina: Izard, 
1970) au aceeaşi origine; apropiate de acestea sunt 
regatul Gurma (Burkina) şi, într-o mai mică măsură, Borgu 
(nordul actualului Benin). Apărute în secolul al XV-lea, 
regatele mossi (mai ales Wogdgo şi Yatenga) s-au ţinut la 
distanţă de mişcarea de islamizare nord-sudaneză. 

In valea joasă a Nigerului, songhaii domină malul 
drept al râului, pe când malul stâng este controlat de 
populaţia zerma. Dincolo de această vale, de la graniţele 
Airului (tuaregi) până în ţinutul yoruba, către sud, şi până 


la Bornu, către est, se întinde teritoriul hausa (Meek, 
1925), a cărui unitate este în primul rând lingvistică. 
Spaţiul hausa se organizează în jurul capitalelor (Daura, 
Kano, Gobir, Zazzau, Katsina, Rano şi Biram) celor şapte 
„state”, cărora le este asociată concepţia oligarhică a unei 
puteri puţin sacralizate. Islamul nu era încă solid implantat 
decât în marile cetăţi comerciale (Kano, Katsina, Sokoto) 
atunci când, la începutul secolului al XIX-lea, izbucneşte 
,ráscoala" peulilor. 

Peulii (fulbe) (Tauxier, 1937; Dupire, 1970), păstori 
practicând creşterea in transhu-mantá a zebuului, sunt 
prezenti in intreg Vestul african sahelo-sudanez, de la Futá 
Toro (Senegal) - unde s-a format etnia peula, probabil in 
epoca Ghanei istorice - şi până la Adamaoua (Camerunul 
occidental). De tradiţie „păgână”, peulii au cunoscut mai 
multe valuri de islamizare, in urma cárora au apárut vetre 
de iradiere a reformei politico-religioase. La inceputul 
secolului al XX-lea se constituie douá mari hegemonii 
teocratice peule. In 1810, Seku Ahmadu intemeiazá 
,imperiul" Masina (Mali), pe care il distruge in 1862 seful 
militar si religios tukulor Umăru Tall (Al Hadji Omar). În 
teritoriul hausa, Usman dan Fodio, victorios în jihadul 
întreprins împotriva ierarhiei tradiţionale, ia în 1804 titlul 
de „şef (sarki) al credincioşilor”; fiul său, Mohammed 
Bello, uneşte statele hausa în „imperiul” Sokoto (Johnston, 
1967). 

Primii europeni care au ajuns pe ţărmul vest-african, 
portughezii, apar pe la mijlocul secolului al XV-lea, având 
ca obiectiv convertirea paginilor şi căutarea unor noi surse 
de aprovizionare cu mirodenii. În secolul al XVI-lea, 
interesul traficantilor (pe Coasta occidentală, în Golful 
Guineii) se îndreaptă asupra aurului. Traficul cu sclavi este 
aici aproape la fel de vechi ca şi prezenta europenilor şi va 
avea repercusiuni dramatice asupra destinului populațiilor 
situate mai în interiorul continentului. Primele posesiuni 


coloniale ale europenilor (in principal englezi, francezi, 
portughezi) sunt agenţiile comerciale, zonele de negot si 
locurile de adunare a sclavilor în vederea îmbarcării lor 
pentru America. Începând cu secolul al XIX-lea, care aduce 
victoria mişcării abolitioniste, puterile europene vor 
redefini mizele economice şi politice ale rivalitátilor lor şi 
se vor lansa în cursa pentru cuceriri teritoriale, precedată 
de explorarea interiorului continentului. În perioada 1850 
- 1855, geograful german Heinrich Barth, pornind de la 
Tripoli, pe lacul Ciad, atinge Timbuktu. Conferinţa de la 
Berlin (1884 - 1885) defineşte zonele de influentă 
colonială. Armatele europene se vor izbi de o rezistentă 
mai mult sau mai puţin importantă, în funcţie de regiune. 
La graniţele actualelor state Mali, Coasta de Fil des şi 
Burkina, englezii şi francezii au trebuit să lupte împotriva 
statului militar întemeiat la începutul anilor 1870 de un 
malinke, Samory Toure, stat care va fi dezmembrat în 
1896. În 1898, împărţirea Vestului african este în mare 
terminată. Fie ca vizează o dominație directă a 
populațiilor, fie că urmăreşte un control mai îndepărtat al 
acestora (metoda indirect rule utilizată de englezi), 
aplicarea noilor forme de putere nu se face fără rezistenţă 
şi fără rebeliuni armate: în posesiunile franceze, „marea 
revoltă” din 1915 - 1917 rezumă într-o manieră violentă 
două decenii de opoziţie fată de administraţia colonială şi 
iniţiativele sale de implantare a unor „şefii” netraditionale, 
de recrutare autoritară a muncitorilor şi, după declanşarea 
primului război mondial, de conscriptie forţată. Teritoriile 
franceze sărace din interiorul continentului furnizează 
mână de lucru pentru „marile lucrări” (drumuri, căi ferate, 
infrastructură, Oficiul Nigerului) şi pentru exploatările 
agricole, forestiere şi miniere din regiunile meridionale. În 
împrejurimile Golfului Guineii (Coasta de Fildeş, Gold 
Coast, sudul Nigeriei) se dezvoltă o economie de plantație 
(cacao, cafea) sub control european; administraţia 


franceză încurajează, în zona  sudanezá, cultivarea 
arahidelor (Senegal) şi a bumbacului; până în anii 1960, 
urbanizarea nu afectează decât câteva zone de coastă. 
Activitatea în domeniul sănătăţii are ca rezultat eradicarea 
febrei galbene si a tripanosomiazei, pe când lupta 
împotriva altor endemii (paludism, lepră, sifilis, meningită 
cerebro-spinală, oncocercoza etc.) şi împotriva malnutritiei 
(zona sahelo-sudaneză continuă să cunoască lipsurile şi 
foametea) nu a înregistrat niciun progres semnificativ: 
lentă, dar regulată, creşterea populaţiei nu înseamnă şi 
diminuarea mortalităţii infantile. Învăţământul este 
obiectul unei competiţii între administraţie şi misionari. 
Rata de şcolarizare a rămas foarte scăzută în coloniile 
franceze până la sfârşitul celui de-al doilea război mondial; 
efortul britanic a fost mai prompt şi mai important, mai 
ales datorită acţiunii misionarilor protestanți. Această 
înapoiere a Africii franceze în raport cu Africa engleză este 
vizibilă mai ales în domeniul universitar. Fourah Bay 
College (Freetown) a fost fondat în 1827 de către Church 
Missionary Society; pe la 1950 sunt fondate universitatea 
franceză din Dakar şi universităţile engleze de la Kumaşi şi 
Legon (Accra); un deceniu mai târziu, sunt fondate 
universităţile din Abidjan, Cape Coast (Ghana), Ibadan, Ife, 
Lagos şi Zaria (Nigeria). Colonizarea europeană, apoi 
apariţia statelor africane independente şi lansarea politicii 
de „dezvoltare“, dar si islamizarea regiunilor din interiorul 
continentului şi creştinarea zonelor meridionale nu puteau 
să nu aducă modificări ale modului de viaţă, ale formelor 
de organizare economică şi socială, ale sistemelor de 
reprezentări şi ale sistemelor de valori în cazul populațiilor 
vest-africane, rurale în imensa lor majoritate. Africa 
Occidentală a ştiut, totuşr, să găsească, de bine, de rău, 
răspunsuri adaptative la condiţiile în faţa cărora a fost 
pusă. Totuşi, la un secol după instaurarea dominaţiei 
coloniale şi la trei decenii după apariţia statelor africane 


independente, ea se confruntă, mai dramatic decât 
oricând, cu problema capacității sale  (,naturale", 
economice şi politice) de a hrăni o populaţie care trăieşte 
în oraşe supraaglomerate sau care lucrează pământuri din 
ce în ce mai sărace, cel puţin în anumite regiuni. In 
această privinţă, grava criză de subzistentă pe care o 
cunoaşte Sahelul începând cu 1973 ar trebui să fie un 
adevărat semnal de alarmă pentru întregul subcontinent 
vest-african. 

AFRICA ORIENTALÁ 

Africa Orientală este o regiune a puternicelor 
contraste ecologice, în care formele de adaptare la mediu 
sunt multiple, iar sistemele de producţie pastorală şi 
agricolă coabitează în diferite grade, în funcţie de mediul 
înconjurător. Această eterogenitate se regăseşte şi în plan 
cultural. Acest perimetru pare cu adevărat greu de 
circumscris, pentru că el înglobează frontierele mai multor 
domenii lingvistice: nilot în nord-vest, kusit în nord-est, 
bantu în sud şi în vest, pe când regiunea de coastă este 


expusă influentelor extra-africane (in principal, arabă), al 
căror vector este civilizaţia swahili. 

Astfel, Estul african, şi mai ales „centrul său de 
greutate” (nordul Tanzaniei, sudul Kenyei), se distinge prin 
remarcabila originalitate a fiecărei formaţiuni sociale care 
rezultă din conjugarea unui sincretism cultural accentuat 
cu un particularism generat de condiţiile ecologice. Încă 
acum cincizeci de ani, H. Baumann şi D. Westermann 
vorbeau despre Ibantu hamitizati", dar într-o perspectivă 
difuzionistă, care atribuia toate urmele de civilizaţie 
invadatorilor hamiti veniţi din nord. Mai târziu, G.P. 
Murdock va pune jaloanele unei istorii culturale care, deşi 
în mare măsură conjuncturală, se rafinează încetul cu 
încetul gratie progreselor recente ale lingvisticii istorice şi 
ale cercetării arheologice. 

Se admite popularea paleolitică a regiunii prin 
comunităţile de limbă khoisan. Sandawe, limba foştilor 
vânători, aparţine într-adevăr acestei familii lingvistice, 
consoanele cu dublă ocluzie fiind întâlnite şi în limbile 
hadza şi dahalo. Primele urme ale păstoritului în nordul 
Kenyei datează din 3.000 î.Hr. si sunt atribuite populațiilor 
de limbă sud-kusită (familia afroasiatică), care, ulterior, ar 
fi practicat o agricultură cerealierá intensivă, cu 
îngrăşăminte şi irigaţii în zonele muntoase. 

Putin înainte de era noastră, ramura „meridională” a 
grupului nilot (familia nilosahariană) - actualele populaţii 
kalenjin şi datog - părăseşte marginile podişului etiopian 
pentru a se stabili la vest de valea Riftului oriental, până în 
Tanzania. Pentru că a preluat foarte multe trăsături de la 
populaţiile precedente, pe care le-a absorbit încetul cu 
încetul, acest grup a primit următoarele denumiri: „nilo- 
hamiti", apoi „para-niloti”. Dar aceste denumiri nu pot să 
exprime interacțiunile complexe şi diversificate, care 
interzic, în orice caz, stabilirea unei corespondente 
univoce între cultural şi lingvistic. 


În acelaşi timp, sosesc din vest primii agricultori 
bantu (familia niger-kordofan). După o expansiune iniţială 
în zona Marilor Lacuri, ei ocupă, încetul cu încetul, 
ţinuturile înalte ale Kenyei şi Tanzaniei, pe când alte 
grupuri pătrund prin sud. Apoi sosesc populaţiile de limbă 
nilotă orientală. După un contact în nord cu kusitii 
orientali (actualii dassaneci), grupul ongamo-maa (actualii 
masai) avansează către sud şi îi întâlneşte pe kalenjini şi 
pe bantu. Şi aici, interacţiunile sunt numeroase, astfel 
încât grupurile bantu, care îi înlocuiseră pe kusitii 
meridionali în regiunile muntoase, integrează, prin 
intermediul popoarelor maa, un al doilea val de trăsături 
kusite, de astă dată orientale. 

Oricare ar fi originea diferitelor trăsături culturale 
(de exemplu, circumcizia), dis cursul antropologilor şi al 
lingviştilor în privinţa acestui subiect are tendinţa să 
atribuie, întâi kusitilor iar apoi nilotilor o mai mare 
influentă în istoria regională decât populațiilor bantu. 
Aceasta se datorează, fără îndoială, caracterului 
expansionist al crescătorilor de animale nomazi. Relieful 
le-a permis diferitelor grupuri de păstori, agricultori şi 
vânători să trăiască în simbioză, ca de exemplu masai - 
kikuyu - dorobo. 

De-a lungul ultimelor secole, s-a înregistrat migraţia 
populațiilor somali si cromo (kusiti orientali) din zona 
Cornului Africii, sosirea populatiilor luo (niloti occidentali) 
in regiunea interlacustrá, expansiunea kalenjinilor, apoi, in 
secolele al XVII-lea si al XVIII-lea, pătrunderea masailor 
până în centrul actualei Tanzanii. În această epocă se 
prefigurează noi şi profunde tulburări. Cauzele sunt 
dezvoltarea legăturilor comerciale dintre coastă şi 
interiorul continentului, apoi pătrunderea agresivă a 
populațiilor ngoni care fugeau de hegemonia zuluşilor, in 
sudul Tanzaniei, la mijlocul secoluluitrecut, în momentul în 
care primele explorări continentale europene anunțau 


ingerinta colonială. 

Acoperirea etnografică a zonei rămâne chiar si în 
zilele noastre foarte incompletă, în ciuda publicaţiilor 
scoase de African International Institut de la Londra 
(Ethnografie Survey of Africa: East-Central Africa). Dacă 
excludem . monografiile primilor misionari, mereu 
indispensabile (de exemplu, Gutmann), acest demers a 
rămas inspirat, până la o dată recentă, de abordarea 
funcționalistă engleză. Aceasta  privilegiazà studiile 
sincronice, analizând „triburile” ca pe tot atâtea monade 
închise, în timp ce fiecare dintre acestea, ca produs al 
sintezei culturale, ar trebui să fie analizat din punct de 
vedere regional şi diacronic. De-a lungul ultimelor secole 
asistăm, într-adevăr, la migrații multidirectionale al căror 
cel mai vizibil semn este, poate, constituirea unei reţele de 
„înrudire prin glumă” (parente a plaisanterie sau a libre 
parler) (utani) în toată partea de sud a regiunii. Anumite 
grupuri nu şi-au dobândit identitatea decât recent, iar 
aceasta rămâne relativă. Putem distinge, în cazul a 
numeroase etnii, o arie centrală şi regiuni periferice, de 
exemplu prin intermediul unei analize a logicii de 
identificare. 

Accentul pus, pe de o parte, pe studiul sistemelor de 
ascendentă segmentară şi de uniliniaritate, iar, pe de altă 
parte, pe analiza sistemelor politice prin intermediul 
dihotomiei stat/absenta statului, va contribui la mascarea 
unei anumite  diversităţi etnografice. Două studii 
comparative, influențate de scoala culturalistă americană, 
al lui J.D. Kesby (care delimita „regiuni culturale") si al lui 
H.K. Schneider (care stabilea o corelaţie vite - 
egalitarism), suferă de această prejudecată. Dezvoltarea 
etnografiei ultimilor douăzeci de ani a pus în evidentă 
existenta sistemelor cognatice (ndendeuli, fipa, iraqw) sau 
a diverselor forme de biliniaritate (mbugwe, zaramo) care 
dovedesc complexitatea sistemelor de înrudire est- 


africane. Amestecurile si deplasările au transformat, 
adesea, regulile de filiatie si de rezidentă, iar variațiile 
interne nu sunt rare (ngoni, nyamwezi). Studiile 
referitoare la căsătorie, care ar fi permis clarificarea 
acestor probleme, au fost, din păcate, abandonate. 

Desi patriliniare, societăţile cu ,etos" pastoral, în 
care înrudirea şi alianţa sunt prelungite prin raporturi 
contractuale, constituie, în fapt, structuri sociale în Iretea" 
(turkana, dassaneci, gogo). Ele fac parte dintr-o arie mai 
vastă, însă limitată la zonele de interacţiune a populațiilor 
nilote, kusite şi bantu, caracterizată printr-un tip de 
organizare bazat pe categoria de vârstă. Această 
organizare se sprijină pe forma initiatica pentru a constitui 
clase de vârstă (de exemplu, la masai), cărora poate să li 
se asocieze un dualism generational, separându-i pe „fii” 
de ,tati" (kikuyu-meru, domeniul karimojong, sistemul 
gada al populațiilor cromo). Daca acest principiu 
generational este susceptibil de diferite tratamente 
formale - generaţii succesive (de) sau parţial succesive 
(turkana) -, şi clasele de vârstă pot să joace un rol politic 
esenţial (gerontocratia samburu) sau să se mulţumească 
cu o funcţie mai restrânsă în cadrul unui sistem ierarhizat 
(„şefia” chaga, grup care controlează irigatiile populaţiei 
sonjo). 

Lăsând deoparte cazul specific al satelor din perioada 
nyakyusa, nici regatele inter - lacustre, nici populaţiile din 
sudul şi vestul tanzanian, cu predominantă matriliniară, nu 
posedă sisteme de vârstă. Aceste populaţii se organizează 
adesea în „state segmentare" („şefiile” multiple ale 
populațiilor pare sau kimbu), tulburările regionale putând 
să accentueze centralizarea (fipa, shambala). Dar o 
difuziune in sens unic din zona interlacustră (influenta 
tutsi sau hima), atât de des invocată, trebuie exclusă. Se 
observă, de asemenea, formaţiuni statale (la hehe) apărute 
ca reacţie la hegemonia ngonilor, precum şi apariţia unor 


conducători care îşi bazează puterea pe controlul 
comerţului cu caravane (Semboja la populaţia shambala, 
Mirambo la nyamwezi), fenomen care se regăseşte la scara 
societăţilor acefale (kaguru). 

Datorită, in primul rând, unor circumstanţe 
economice (cererea de fildeş şi mai al es cererea de 
sclavi), civilizaţia swahili (Zanzibar şi cetăţile portuare) si- 
a exercitat influenta asupra interiorului continentului doar 
începând din secolul al XVIII-lea. Cu câteva excepţii 
(ganda, nyamwezi, yao), islamul nu se impune în rândul 
populațiilor de pe coastă, la care se dezvoltă 
multilingvismul si culte ale posesiunii, mărturie a 
schimbării intervenite în epoca precolonială. 

Prezenta britanică a precipitat schimbarea socială, 
contribuind la transformarea Africii Orientale plurietnice şi 
multirasiale (asiatici, arabi, europeni) într-un creuzet al 
noilor sincretisme, mai ales pe plan religios, dar şi al 
antagonismelor profund înrădăcinate, care alimentează, de 
exemplu, războiul civil din Uganda. Impactul colonial 
deosebit de pronunţat în cazul Kenyei (independentă din 
1963) a determinat o politică orientată către exterior mai 
mult decât în cazul tării vecine, Tanzania, care viza 
realizarea unui socialism ujamaa autocentrat - orientări 
divergente pe care dificultăţile întâlnite le-au mai conciliat. 

Apariţia statelor independente aduce noi orientări în 
cadrul cercetării etnografice naţionale. Interesul 
cercetătorilor africani pentru etnoistorie sau pentru 
analiza ,constiintelor istorice” (P. Righy) tine seama de 
noua relaţie cu factorul temporal. În plus, lipsa de interes 
a antropologiei britanice pentru studierea sistemelor de 
gândire, oricare ar fi fost motivele, pare să fi dispărut, T. 
Beidelman trasând calea reîntoarcerii la un asemenea tip 
de analiză prin studiul său despre simbolismul kaguru. 
Concentrarea lucrărilor etnografice asupra sistemelor de 
vârstă (PT.W Baxter si U. Almagor) este însoţită de o 


analizá a sistemelor cognitive (S. Tornay). Examinarea 
formelor de organizare politică se deschide spre 
perspectivele structuraliste - de exemplu, prin intermediul 
analizei miturilor fondatoare - si marxiste (S. Feierman, R. 
Willis). În sfârşit, o nouă abordare a fenomenelor rituale, 
care nu mai sunt analizate exclusiv din perspectiva 
conflictului şi a integrării, permite degajarea unei anumite 
logici, ierarhice în cazul populaţiei nyamwezi analizate de 
S. Teherkezoff, topologice în cel al populaţiei iraqw 
studiate de R.J. Thornton. 

AGNAT > Alianţă. Parentale (Sisteme ~) 1 - Sisteme 
si structuri parentale 

AGRICULTURĂ 

Împreună cu creşterea animalelor, culesul, 
vânătoarea, pescuitul etc, agricultura aparţine unui vast 
ansamblu de activităţi prin care oamenii îşi procură cele 
necesare vieţii exploatând resurse vii, plante sau animale. 
Totuşi, în interiorul acestui ansamblu, ceea ce este grupat 
sub termenul de „agricultură” depinde prea mult de 
punctul de vedere în care ne plasăm şi de diversitatea 
activităţilor pe care acesta ar trebui să le desemneze 
pentru ca etnologia să se mulţumească doar cu una şi 
aceeaşi definiţie sau să rişte să propună o definiţie. In fapt, 
se observă că există agriculturi diverse (fiecare dintre 
acestea fiind caracterizată prin locul, epoca şi societatea în 
care este situată), care de multe ori nu au altceva în 
comun decât denumirea. De aceea, nu este prea prudent 
să utilizăm noţiunea de „agricultură” în general, ca şi cum 
aceasta ar avea un conţinut concret. Toate problematicile 
actuale legate de originea agriculturii sunt deformate din 
pricina acestei reificări. În cele ce urmează, vom insista 
asupra diferenţelor care ne permit să distingem unele de 
altele diferite tipuri de agricultură, din două puncte de 
vedere: sincronic şi diacronic. 


Punctul de vedere sincronic 

Pentru a descrie si a caracteriza o agricultură, 
trebuie să identificăm: 

—  Finalitátile producţiei agricole (alimentatie, 
îmbrăcăminte, locuinţe etc), fie ele directe, fie realizate 
prin intermediul schimburilor; 

— Obiectele (plante, animale) afectate acestor 
finalitáti; 

— Operatiile tehnice necesare pentru obţinerea 
acestor obiecte şi pentru transformarea lor (cuprinzând 
aici şi toate mijloacele materiale de care e nevoie în aceste 
operaţii: unelte, energie, apă, fertilizanti etc); 

— Regulile sociale pe baza cărora aceste operaţii 
sunt repartizate, sub forma unor sarcini care le revin 
membrilor grupului în funcţie de sex, vârstă şi statut 
(castă, profesie etc); 

— Raporturile sociale care condiţionează accesul 
membrilor grupului la obiectele, mijloacele şi rezultatele 
producţiei. 

Nimic nu dovedeşte că aceste cinci planuri ale 
analizei sunt suficiente, însă ele sunt, în orice caz, 
necesare. Inventarul finalitátilor este cu atât mai necesar, 
cu cât, din cauza etnocentrismului, există tendinţa de a 
subestima importanta finalitatilor nonalimen-tare ale 
agriculturilor exotice sau antice şi de a le reduce pe 
acestea la nişte tehnici de subzistentă. Faptul că o 
agricultură nu produce decât pentru alimentaţie este, 
dimpotrivă, un eveniment recent. In Europa, producţia de 
textile, coloranţi, grăsimi industriale etc. a dispărut doar 
de puţină vreme, întâi datorită concurentei fostelor colonii, 
apoi din cauza concurentei produselor uleioase si 
petroliere. Producţia agricolă care uzeazá de energie 
motrice a intrat în declin după anii 1900 - 1910, când 
folosirea cailor de muncă a cunoscut apogeul în ţările 
industrializate. Înainte de revoluţia industrială, cele mai 


flagrante diferente intre diferitele tipuri de agriculturá de 
pe glob pot fi observate tocmai în privinţa finalitatilor 
nealimentare. Desigur, nevoile alimentare înregistrează 
variaţii substanţiale din Arctica până la Ecuator; nevoile 
legate de locuinţă şi de îmbrăcăminte variază şi mai mult, 
iar variațiile sunt amplificate de locul acordat acestora în 
sistemul de valori al fiecărei societăţi. Cazul cel mai 
concludent în această privinţă este cel al Americii 
precolumbiene. În toate regiunile orientale ale 
continentului (Brazilia, Amazonia, Caraibe şi de la Atlantic 
la Mississippi), îmbrăcămintea fie lipseşte (sau este redusă 
la cea mai simplă expresie), fie este făcută din piei şi 
blănuri de animale vânate. În schimb, din Perú până în 
Arizona, îmbrăcămintea este făcută fie din fibre de plante 
cultivate (bumbac şi agave), fie din lâna unor animale 
domestice (lama şi alpaca). Această opoziţie coexistă cu o 
alta: din Brazilia până la Marile Lacuri, sarcinile agricole 
le revin în mod preponderent femeilor, pe când pe coasta 
Pacificului ele sunt mai ales masculine, deşi nici femeile nu 
sunt absente. Faptul că societăţile cele mai ierarhizate, 
inclusiv societăţile statale, s-au dezvoltat în interiorul 
regiunii Pacificului (zonă în care finalitätile vestimentare 
ale agriculturii sunt importante) nu este, cu siguranţă, o 
întâmplare. 

Ca exemplu de analiză de plan secund (plante şi 
animale utilizate), vom cita lucrarea lui 

[] - G. Haudricourt care opune comportamentul şi 
concepţiile cultivatorilor de ignama celor ale crescătorilor 
de oi şi ale cultivatorilor de cereale din zona Mediteranei. 
Există diferenţe importante şi pe un plan mai tehnic. 
Cerealele panificabile (grâu şi secară) au orientat evoluţia 
tehnicilor de preparare alimentară într-un sens foarte 
diferit în comparaţie cu cerealele pentru arpacaş sau 
pentru terci; cerealele cultivabile în anotimpul rece au 
determinat o repartizare sezonieră a sarcinilor, distinctă 


de cea care functioneazá in cazul cerealelor din anotimpul 
cald (mei, orez). De asemenea, cerealele cu talie înaltă 
(porumb, sorg, mei) implică, in general, tehnici de 
pregătire a câmpului, de semănare şi de recoltare foarte 
diferite de cele ale cerealelor de talie mică. 

Orice agricultură - şi acesta va fi al treilea plan al 
analizei - comportă un minimum de operaţii: semănarea şi 
îngrijirea plantelor, recoltarea şi sortarea produselor, 
transformarea acestora în vederea utilizării lor. Alte 
operaţii sunt de importanţă variabilă: pregătirea câmpului, 
care este aproape absentă în luncile fertilizate de aluviuni, 
dar care cere un efort maxim pe solurile gazonate din 
climatele umede; fertilizarea, nu întotdeauna necesară şi 
practic imposibilă dacă munca nu este importantă şi 
rentabilă; depozitarea, dependentă de un număr foarte 
mare de factori fizici, climatici şi sociali etc. în plus, 
mijloacele de care dispun diferitele societăţi pentru 
efectuarea tuturor acestor operaţii sunt extrem de variate: 
metalul, calitatea, abundența şi costurile acestuia; energia 
umană şi animală, mijloacele de transport, utilajele, 
cunoştinţele de orice fel determină diferenţele dintre 
diversele tipuri de agricultură de pe planetă. Aproape că 
nu mai trebuie să spunem că înainte ca toate aceste 
amănunte sa fie cunoscute, reflecţiile consacrate 
raporturilor dintre societate şi mediul înconjurător nu vor 
putea deloc să avanseze. 

Ultimele două planuri ale analizei corespund acelor 
realităţi desemnate de expresia de inspiraţie marxistă 
„raporturi sociale de producţie”. In legătură cu acest 
subiect, care nu poate fi tratat în câteva rânduri, se impun 
două observaţii. Prima: analiza repartizării sociale a 
sarcinilor este adesea neglijată în comparaţie cu analiza 
reparti-zării mijloacelor şi produselor muncii. A doua: cele 
două tipuri de analiză amintite anterior nu sunt posibile 
decât dacă sarcinile, mijloacele şi produsele muncii au fost 


identificate cu destulă precizie, adică dacă analiza 
tehnologică a fost dusă destul de departe. Insă aceasta se 
întâmplă destul de rar şi, atâta vreme cât lucrurile vor 
rămâne la fel, studiul raporturilor sociale va păstra un 
caracter la fel de vag şi speculativ ca şi cel al raporturilor 
dintre societate şi mediu. 

Punctul de vedere diacronic începând din secolul 
trecut, numeroase scheme au fost propuse pentru a 
descrie evoluţia agriculturilor în lume. Ultima tentativă de 
acest gen este, probabil, cea a lui E. Wer th (1954). Faptul 
că această chestiune nu a mai fost reluată de atunci tinde 
să confirme ideea că, din raţiuni care tocmai au fost 
evocate, este încă prea devreme să formulăm ipoteze 
convingătoare în acest domeniu. În schimb, nu este prea 
devreme să respingem câteva idei preconcepute şi să 
reflectăm la cele care ar putea fi puse în loc. 

Lipsa de conţinut a noţiunii de „agricultură” în 
general conduce la contestarea opiniilor actualelegate de 
originea agriculturii. Arheologia confirmă această manieră 
de a privi lucrurile, găsind tot mai numeroase urme ale 
agriculturii sau ale creşterii animalelor în plin context 
paleolitic şi în regiuni foarte îndepărtate de Orientul 
Apropiat, cunoscut fiind astăzi faptul că în Orientul 
Apropiat „neolitizarea” a fost mult anterioară agriculturii. 
Dacă modelul „revoluţiei neolitice” a lui Gordon Childe are 
încă o anumită autoritate, probabil că aceasta nu va mai 
dura prea mult timp. La fel se întâmplă cu o altă idee 
preconcepută, care nu este decât un corolar al acestui 
model, cea a unei stagnări de mai multe milenii, între 
revoluţia neolitică şi epoca contemporană (Lévi-Strauss, 
1962). Istoria agriculturii nu susţine această ipoteză, ci 
evidenţiază schimbări neîncetate şi chiar o serie de 
inovaţii, care, dacă luăm în considerare ansamblul planetei 
şi nu doar cutare sau cutare regiune particulară, s-au 
succedat într-un ritm din ce în ce mai rapid. In Europa mai 


ales, de la inceputurile a ceea ce am putea numi epoca 
tehnicá a fierului (secolul al X-lea in Grecia, secolul al V-lea 
in Europa Centralá), e aproape imposibil sá izolezi o 
perioadă de mai mult de două secole in care să nu se fi 
produs nicio inovaţie importantă in domeniul agricol. E 
adevărat că alte regiuni au cunoscut perioade îndelungate 
de stagnare şi de recesiune, dar cel mai adesea este vorba 
de o degradare a raportului dintre populaţie şi resurse şi 
nu de o incapacitate de a inova. Astăzi, această problemă a 
revenit chiar în prim-planul proiectelor industriale, pentru 
că nu este foarte sigur că agriculturile cele mai avansate, 
mari consumatoare de energie, vor avea un viitor foarte 
durabil. 

ALIANŢĂ 

Termenul de ,aliantá", distinct de cel de „căsătorie”, 
corespunde unui grup de fenomene a căror analiză, numită 
teoria alianţei sau teoria alianţei prin căsătorie, vizează o 
explicaţie generală a sistemelor matrimoniale. Termenul a 
apărut târziu, pentru cá antropologia funcționalistă care 
postula prioritatea filiatiei în raport cu alianţa, îi atribuia 
acesteia din urmă un rol secundar. A trebuit să apară 
lucrarea lui C. Lévi-Strauss, Les structures élémentaires 
de la parenté (1949), pentru ca notiunea de ,aliantá" sá 
capete un veritabil statut conceptual si un conţinut 
sociologic. Inspirat de lucrările lui M. Mauss despre dar, 
Lévi-Strauss dezvoltă noţiunile de „schimb” si de 
,reciprocitate". Teoria structurală a alianţei înlocuieşte 
perspectiva substantialista, care patrona definirea 
grupurilor de filiatie, cu un punct de vedere axat pe 
relaţie. Bazându-se pe o teorie a schimbului, savantul 
francez tratează alianţa ca pe un fapt de comunicare: 
principiul  reciprocitátii guvernează orice uniune 
matrimonială, în aşa fel încât schimbul pune mereu 
grupurile în relaţie, iar femeile circulă între bărbaţi 
asemenea bunurilor şi cuvintelor. Familiile elementare nu 
sunt unităţi de structură, ci produse ale unei relaţii de 
alianţă. Această relaţie se întemeiază pe necesitatea 
schimbului, care îşi are originea în exogamie şi în 
prohibitia incestului. Postuland existenta unor legi 
universale care guvernează faptele legate de înrudire, 
Lévi-Strauss vede în prohibitia incestului mai mult decât o 
regulá negativá, socotind-o, in primul ránd, o lege a 


schimbului, si interpreteazá exogamia ca pe o regulà 
pozitivă, care îi constránge pe bărbaţi să-şi dea surorile 
altor bărbaţi pentru a obţine, la rândul lor, soţii. El 
lansează ipoteza că regulile căsătoriei se reduc la un 
număr mic de structuri, împărţite în două mari categorii: 
structurile elementare şi structurile complexe. Mai târziu 
(1967), el va propune şi un model intermediar, structurile 
semicomplexe. 

Structurile elementare cărora Lévi-Strauss le-a 
consacrat lucrarea din 1949 se caracterizează prin faptul 
că regulile de alegere a soţului sunt promulgate într-un 
mod pozitiv in interiorul consangvinitatii: este vorba 
despre căsătoria recomandabilá sau preferentialà între 
rude apropiate. Aici, alianţa e orientată şi constituie o 
reţea care se supune unui model mecanic. Aceste structuri 
se împart în două mari categorii: schimbul restrâns sau 
simetric şi schimbul generalizat sau asimetric. 

Schimbul restrâns asociază întotdeauna un număr 
par de unităţi de schimb inter-căsătorii. Numeroase 
societăţi australiene sunt organizate potrivit unui mod 
simbolic binar care le împarte în jumătăţi exogame, ele 
însele supuse unei alte dihotomii interne, aplicabilă atât 
regulilor de filiatie, cât şi celor de rezidenţă, creându-se 
astfel noi divi-ziuni: sistemele cu secţiuni sunt împărţite în 
patru, iar cele cu subsectiuni în opt. Tribul kariera, de 
exemplu, are patru secţiuni exogame care îşi schimbă 
femeile, două câte două: membrii sectiunilor 1 si 3 se 
căsătoresc în secţiunile 2 şi 4. Această dublă diviziune 
creează unităţi de inter-căsătorie care se reproduc altfel 
decât grupurile de unifiliatie: când un bărbat din secţiunea 
i se căsătoreşte cu o femeie din secţiunea 2, copilul lor va 
aparţine secţiunii 4 (figura 1). 


3 = v4 
Fig. 1: Schimburi între jumätäti si sectiuni 


Alianţa leagă permanent, două câte două, unităţile 
între care se produce schimbul şi induce la nivel local o 
regulă de căsătorie între veri incrucisati (reali sau de 
clasificar e); pornind de la un schimb initial al surorilor, 
fiecare generaţie reproduce aceeaşi alianţă simetrică. De 
aceea, verii sunt, în acelaşi timp, copiii unchiului din 
partea mamei şi ai mătuşii din partea tatălui (veri 
incrucisati bilaterali) (figura 2). 

bărbat femeie raport între veri raport de alianţă 
raport de filiatie 

Fig. 2: Schimb restráns 

Sistemele aranda au opt subsectiuni. Ele 
funcţionează potrivit unor mecanisme comparabile cu cele 
ale sistemelor cu secţiuni, doar că sunt dublate: schimbul 
direct între opt subsectiuni interzice căsătoria între veri 
incrucisati de gradul întâi si o prescrie pentru verii de 
gradul al doilea. Respingând ideea unui rol efectiv jucat de 
grupurile locale exogame în procesul de dublare al 
jumátátilor, L. Dumont propune o altă interpretare, bazată 
pe noţiunea de „generaţie alternata”, ca forma de 
constrângere matrimonială, cuplată cu jumätätile 
exogame. 

Simetriei schimbului restrâns îi corespunde asimetria 
schimbului generalizat: căsătoria este orientată într-o 
singură direcţie, care corespunde, pentru un bărbat, 
căsătoriei cu verişoara sa matrilaterală reală sau de 
clasificare (căsătoria cu verişoara sa patrilate - rală este 
interzisă). Această orientare unilaterală are ca efect faptul 
că femeile circulă întotdeauna în acelaşi sens între 
grupurile de unifiliatie, acestea fiind împărţite în grupuri 
de donatori şi grupuri de receptori de femei (figura 3). 

Toţi bărbaţii aceluiaşi grup de unifiliatie reproduc 
acelaşi tip de căsătorie. Modelul se bazează pe existenta 
mai multor grupuri de schimb (cel puţin trei) şi 
construieşte între ele un ciclu de tipul Ip2-3-1. Schimbul 


generalizat uneste ansamblul grupurilor de unifiliatie ale 
aceleiaşi societăţi, însă reciprocitatea este diferită, in 
funcţie de proporţia numărului de unităţi de schimb şi 
poate să aibă drept corolar ierarhizarea grupurilor. Astfel, 
la kasinii din Birmania, grupurile donatoare de femei le 
sunt superioare celor receptoare (se vorbeşte de 
hipogamie feminină). În acest caz, sistemul matrimonial se 
înscrie în centrul dinamicii sociale şi politice a societăţii 
ierarhizate (Leach, 1972). 

Fig. 3: Schimbul generalizat: căsătoria cu fiica 
fratelui mamei 

Căsătoria cu fiica surorii tatălui (verişoara 
încrucişată patrilaterală) reprezintă un alt tip de căsătorie 
asimetrică, ce diferă de precedentul prin ciclurile pe care 
le generează: la fiecare generație, sensul schimbului este 
inversat si unitățile de schimb îşi abandonează poziția de 
receptoare pentru cea de donatoare de femei. Căsătoria 
patrilateralá se rezumă astfel: Ip2-3-1, apoi, în generaţia 
următoare, Ip3-2-1. O asemenea formula nu permite 
înglobarea ansamblului grupurilor, pentru că alternanta 
implică cicluri scurte, in asa fel încât sora donată să poată 
fi restituită repede sub forma unei soții. Proprietățile 
structurale ale acestui tip de sistem rămân atât de limitate, 
încât R. Needham (1958) a negat specificitatea acestei 
forme de căsătorie. Totuşi, L. Dumont (1975) a descris un 
exemplu în care repetarea căsătoriei patrilaterale timp de 
şapte generatii între două grupuri matriliniare a permis, in 
absenta unei filiatii patriliniare, transmiterea locală a 
,Sefiei" pe linie masculină. Dumont a arătat, de-asemenea, 
că sistemele dravidiene din India de sud, caracterizate prin 
căsătoria verilor incrucisati, puteau fi concepute drept o 
transmitere genealogică a legăturii de alianță de la părinți 
la copii. 

Criticile la adresa lui Lévi-Strauss vizează reducerea 
„distantei structurale” stabilite de acesta între schimbul 


restrâns si schimbul generalizat si se îndreaptă şi asupra 
ideii că funcţionarea structurilor elementare este uneori 
mai complexă decât ne lasă să bănuimâormularea lor 
simplă. 

Structurile semicomplexe reprezintă graniţa (de tip 
logic şi nu istoric) între structurile elementare şi 
structurile complexe pentru că ele împărtăşesc anumite 
trăsături ale fiecăreia dintre acestea: fiind caracterizate 
prin prohibitii matrimoniale stricte, ele împrumută, pe de o 
parte, modelele schimbului restráns si ale schimbului 
generalizat, iar pe de altà parte, sunt lipsite de reguli 
pozitive de cásátorie. Lévi-Strauss isi elaboreazá ipoteza 
pornind de la sistemele ,crow-omaha" (de la numele unor 
triburi indiene din America de Nord). Potrivit acestei 
ipoteze, interdicțiile matrimoniale sunt atât de numeroase, 
încât, în cazul unei populaţii reduse numeric, alegerea 
soţului va fi, inevitabil, limitată şi sistemul de alianţă va 
prezenta aceleaşi regularitáti ca în cazul sistemelor cu 
structuri elementare. F. Heritier (1981) a arătat că în 
aceste sisteme prohibitiile matrimoniale nu se referă doar 
la grupurile de unifiliatie, aşa cum credea Lévi-Strauss, ci 
şi la înrudirea cognatică a unui individ, precum şi la 
repetarea alianţei între consangvini de acelaşi sex. 
Prohibiţiile sunt împărtăşite de către fiecare grup de veri, 
pe cand prohibiţiile membrilor unui grup de unifiliatie 
între care nu există această legătură sunt diferite. Printr-o 
analiză informatică a unui corpus genealogic de mărime 
reală (şi nu a unui eşantion), F. Heritier a demonstrat că 
aceste prohibitii îngăduiau, totuşi, păstrarea unui câmp 
larg pentru alegerea soţului, dar că ele induceau, în plan 
statistic, regularitati matrimoniale care nu ar putea fi 
atestate in cazul căsătoriilor contractate la întâmplare. 
Deşi căsătoria între consangvini apropiaţi e interzisă, 
rudele mai îndepărtate sunt alese în mod preferenţial ca 
soţi, de îndată ce prohibitiile care atârnă asupra lor sunt 


inláturate. Aceste regularitáti de ordin statistic imprumutá 
o parte din modelul structurilor elementare: regăsim 
schimburi restrânse repetate, asociate cu preferinţe 
matrimoniale pentru un anumit tip de consangvini. 
Structurile complexe promulgă puține reguli 
negative, care nu interzic decât căsătoria între rude 
apropiate. Ele induc rețele nedeterminate care se 
raportează la modele statistice, în timp ce alegerea soțului 
tine de alte determinări decât cele ale inrudirii (categorii 
sociale, profesionale, religioase, vecinătate, moştenire etc). 
In regimul filiatiei nediferentiate, specific societăților 
occidentale, si in anumite situații de izolare relativă sau de 
punere în aplicare a unor strategii speciale (în cazul 
nobilimii, sistemele „pe case”), cercetările istorice şi 
etnologice pun in evidentă anumite modalități care trimit, 
din anumite puncte de vedere, la modelul structurilor 
elementare. Totuşi, dacă noțiunile de „ciclu” si de 
„Schimb” sunt păstrate, asa cum se întâmplă, in unele 
cazuri, cu căsătoriile de grad apropiat, „semnele” sau 
schimbat: nu femeile sunt cele schimbate şi cele care 
circulă, ci mostenirile, patrimoniile, turmele, statutele si 
titlurile, în funcţie de miza predominantă si istoric definită. 
Această clasificare nu epuizează varietatea 
sistemelor de alianţă. Mai ales în Africa, se întâlneşte 
căsătoria cu „compensare matrimonială”. Deşi femeile sunt 
schimbate pe bunuri, reale sau simbolice, sau pe bani, 
putem să descoperim şi aici un fel de căsătorie prin 
schimb, în care reciprocitatea este atât de diferită, încât 
vărsarea unei compensaţii matrimoniale ar suplini, într-o 
oarecare măsură, întoarcerea aleatorie a femeii date, însă 
ar scinda iarăşi grupurile în receptori şi donatori de femei 
care utilizează compen-satia matrimonială oferită de 
surorile lor pentru a se căsători la rândul lor; într-o arie 
endogamă, se poate vorbi de cicluri matrimoniale. Totuşi, 
problema circulaţiei bunurilor se pune, uneori, într-o 


manieră mai intensă: astfel, în aria melaneziana, 
schimburile de bunuri materiale depăşesc de departe 
alianţa matrimonială, putând duce la un schimb inegal. 
Teoria alianţei rămâne încă să fie aprofundată în 
numeroase puncte. La fel se întâmplă şi cu „căsătoria 
arabă”, al cărei model, căsătoria cu verişoara paralelă 
patrila-terală (cea mai apropiată rudă într-o societate 
patriliniară), pune sub semnul întrebării principiul 
schimbului. Analiza imbrátiseazá şi vastul domeniu al 
societăţilor „pe case” şi cu „rubedenii”, în care alianţa 
joacă un rol primordial (în absenta altor criterii de filiatie 
şi de rezidentă) în organizarea şi perpetuarea grupului 
familial. 

E interesant de constatat că în numeroase sisteme 
complexe, chiar dacă miza matrimonială se situează în 
afara înrudirii, limbajul acesteia din urmă continuă să fie 
utilizat în cadrul strategiilor specifice fiecărui grup 
familial. Rămâne să stabilim dacă, în acest caz, noţiunea 
de „schimb” îşi păstrează o valoare operatorie când este 
concepută în acelaşi fel ca în structurile elementare, adică 
întemeiată pe o reciprocitate imediată sau întârziată, care 
ar permite o diferenţiere eficace a donatorilor de femei în 
raport cu receptorii de femei. 

Rezidenta 

AMAZONIA 

Amazonia este un ansamblu geografic care depaseste 
limitele bazinului hidrografic al Amazonului si al afluentilor 
sai, ingloband o parte din bazinul fluviului Orinoco, 
Guyanele si nordul Podisului Brazilian: este o regiune de 6 
milioane de kilometri pătraţi, acoperită de pădurea 
tropicală umedă. împărţită între jurisdictiile a noua ţări, 
populată în prezent de 20 de milioane de locuitori, dintre 
care doar 5% sunt indieni, această arie culturală a 
„triburilor pădurii tropicale” (Steward, 1948) este definită, 
în principal, prin relativa sa omogenitate ecologică. 

Ecologie si populare. In spatele  uniformitátii 
climatului si a vegetatiei, existá, in realitate, douá regiuni 
bine diferențiate: varzea sau câmpia aluvionara a 
Amazonului si a afluentilor sái andini (terase fertile 
regenerate prin depunerea de sedimente vulcanice, 
populate de o bogată faună acvatică si ripicolá) si zona 


interfluvială (terra firme) a colinelor si a podisurilor cu 
soluri foarte sărace, unde fauna este mult mai dispersată şi 
în principal arboricolă (Meggers, 1971). Amazonia pare să 
fi fost ultima regiune din America de Sud ocupată de om, 
pentru că, fiind mai săracă în vânat decât regiunile de 
savană care o înconjoară, pădurea tropicală a fost ocolită 
de migrațiile vânătorilor-culegători veniţi din nord şi abia 
mai târziu, după cultivarea maniocului amar şi a batatului 
dulce, urmată de-introducerea porumbului, zonele fertile 
ale câmpiei-au început să fie populate (către 3.000 I. Cr.). 
Expansiunea demografică în acest ecosistem favorabil, 
însă limitat, va da naştere unei competiţii pentru 
pământurile aluvionare care va duce la împingerea 
grupurilor mai slabe către hinterlandul interfluvial 
(Lathrap, 1970). Cele câteva populaţii de vânători- 
culegători a căror prezentă a fost atestată în Amazonia 
(warrau, macu, nambikwara, siriono etc.) nu sunt, aşadar, 
martorii unui trecut paleolitic, ci reprezentanti ai unor 
,talse arhaisme" (regresiune la un stadiu preagricol sub 
presiunea circumstantelor exterioare). Bogätia resurselor 
din varzea şi folosirea tehnicilor de depozitare au favorizat 
emergenta în zonele fluviale a unor Isefii” puternice, care 
controlau sate cu mai multe mii de locuitori (Omaguas, 
Tapajos, Cocama); aceste culturi au fost rapid distruse de 
expansiunea colonială europeană. Protejate de absenta 
căilor de comunicaţie naturale şi de extrema dispersie a 
habitatului lor, societăţile din hinterlandul interfluvial nu 
au scăpat, totuşi, îngrozitorului soc epidemiologic al 
cuceririi europene; la un secol după aceasta, se apreciază 
cà mai supravietuiau doar mai puţin de o treime din cei 5 
milioane de indieni care ocupau Amazonia în momentul 
primului contact cu europenii (Denevan, 1976). 
Propagarea maladiilor infecțioase în rândul unor populaţii 
neimunizate împotriva lor a fost favorizată de încercările 
de a-i regrupa pe indieni sub controlul misionarilor în 


,rezervatii in care erau, în principiu, la adăpost de 
raidurile vânătorilor de sclavi. Vreme de aproape patru 
secole, numeroase societăţi amazoniene nu au avut, totuşi, 
decât contacte efemere cu non-indienii, care, la început, 
erau minoritari în regiune. Invazia albilor şi multiplele lor 
exactiuni, cu ocazia boom-ului cauciucului de la sfârşitul 
secolului al XIX-lea, marchează începutul unei răsturnări a 
raportului de forte demografice, tendinţă care se 
accentuează dupa ultimul război, prin  ingrosarea 
rândurilor pionierilor  colonizatori. Pretutindeni in 
Amazonia, indienii sunt deposedati de pământurile lor de 
către colonii care practică creşterea extensivă a 
animalelor, industria extractivă si economia de plantație, 
cauze ale unei despaduriri necontrolate cu efecte 
ecologice îngrijorătoare (Barbira-Scazzochio, 1980). 
Marile unităţi culturale. Dacă se adoptă criteriul 
limbilor vorbite, diversitatea culturală a Amazoniei este 
fără egal, fiindcă în această zonă există aproape patru sute 
de limbi indigene vorbite şi astăzi, cu numeroase variante 
dialectale, fără a mai pune la socoteală numărul mult mai 
mare al celor dispărute, căci au putut fi identificate mai 
mult de şaptezeci de familii lingvistice şi patruzeci de limbi 
izolate (Loukotka, 1968). Vorbitorii limbilor din cele două 
familii principale, tupi-guarani şi arawak, sunt foarte 
imprástiati, ca urmare a marilor mişcări migratorii, in 
bună parte ulterioare cuceririi europene. Anumite 
caracteristici ale culturii materiale sunt, totuşi, prezente 
aproape peste tot: cultura maniocului şi a diverselor tipuri 
de tuberculi în zone despădurite şi curățate, importanta 
alimentară si simbolică a vânătorii (cu o relativă 
preponderentă a sarbacanei asupra arcului), navigația 
fluvială, practicarea pescuitului cu sulița, olaritul si 
împletitul, picturile corporale pe bază de Bixa orellana şi 
Genipa americană etc. Încercările de a organiza acest 
mozaic de populaţii în arii culturale relativ omogene nu au 


dat decât rareori rezultate satisfăcătoare, în primul rând 
datorită valorii inegale a surselor de care dispunem în 
legătură cu grupurile etnice dispărute. Cea mai cunoscută 
dintre aceste încercări (Steward, op. cit.) se bazează pe 
diferenţele privind nivelul de dezvoltare a horticulturii şi 
pe criteriile vizând prezenta sau absenta anumitor 
trăsături culturale eteroclite, a căror origine este atribuită 
unor ipotetice centre de difuziune. Calitatea remarcabilă a 
etnografiei amazoniene din ultimii douăzeci de ani şi 
concentrarea cercetărilor asupra câtorva ansambluri 
relativ puţin supuse aculturatiei permit, totuşi, degajarea 
unor  ,stiluri' culturale regionale care transcend 
împărţirea lingvistică şi depăşesc (uneori) limitele 
ecologice ale pădurii tropicale: piemontul andin (jivaro, 
arawak subandini, pano, quéchua de pădure), zona de 
nord-vest (tukano orientali, yagua, tikuna, witoto), Brazilia 
centralà (ge, bororo, xinguano), Guyan ele (carib, arawak, 
piaroa,  yanomani) tupi  amazonieni (mundurucu, 
tenetehara, tapirape, párintintin, kawahib, arawete) si tupi 
de pe litoral (tupinamba). Aceste diferente de stil se referă 
mai puţin la formele instituţionale de organizare socială, 
cât la modurile de reprezentare a identităţii colective şi la 
tipurile de sisteme rituale utilizate pentru a asigura 
reproducerea simbolică a acesteia. Pe plan sociologic, 
societăţile amazoniene actuale sunt remarcabil de 
asemănătoare: grupuri locale autarhice de mici 
dimensiuni, independente politic si relativ egalitare, 
diviziunea muncii în funcţie de sex, prevalenta sistemelor 
cognatice, raporturi cu exteriorul guvernate, în general, de 
ostilitate, indiferentă fată de continuitátile genealogice si 
de ancestralitate. In puţinele societăţi in care există, 
grupurile de unifiliatie nu sunt persoane morale care 
controlează accesul la resurse, ci colectivităţi care asigură 
transmiterea bunurilor simbolice (podoabe, nume, 
instrumente muzicale, prerogative rituale, formule şi 


cántece magice). Plecánd de la acest fond sociologic 
minimal, dialectica identităţii si alteritátii se exprimă in 
numeroase moduri: reproducerea în mod identic a 
grupului local ca un microcosmos autosuficient (satul 
bororo), constituirea identităţii prin apropierea simbolică a 
celuilalt (canibalismul tupinamba), obţinerea prin violentă 
a forţei vitale de la triburile vecine de aceeaşi cultură, însă 
vorbitoare de limbi sau dialecte diferite („vânătoarea de 
capete” jivaro şi mundurucu, „vânătoarea de dinţi” yagua), 
insertia în ansambluri plurietnice structurate de exogamia 
lingvistică, sistemul ritual şi originea mitică comună 
(tukano orientali), împărtăşirea unor valori şi existenta 
unor adversari comuni (grupul pano şi arawak subandin). 
În ciuda acestor variaţii în frontierele atribuite unităţilor 
sociale (care corespund rareori unor ,triburi"), acestea se 
organizează pretutindeni potrivit unei logici a 
continuumului între diferitele elemente ale lumii vii - 
bazată pe omologii metaforice între procesele fiziologice 
(mai ales sexualitatea) -,  perpetuarea identităţii 
individuale şi colective prin încorporarea unor elemente 
endogene sau exogene (canibalism, vânătoarea de capete) 
şi reproducerea fertilităţii vânatului şi a grădinilor prin 
schimburile rituale de energie cu fiinţele naturii şi cu 
spiritele care populează etajele cosmosului. Şamanul este 
principalul mediator al acestor schimburi de energie şi de 
substanţă; în acelaşi timp terapeut şi luptător împotriva 
invizibilului (împotriva spiritelor nocive şi a şamanilor 
duşmani), el este şi depozitarul tradiţiei mitice şi a 
cunoaşterii esoterice. În sfârşit, dincolo de identitatea de 
funcţie a anumitor figuri mitice (jaguarul, anaconda, 
tapirul etc), gândirea amerindiană posedă câteva 
proprietăţi invariante descoperite prin analiza structurală 
a miturilor, ca, de exemplu, folosirea unei dialectici a 
micilor şi marilor intervale pentru a reprezenta raportul 
natură - cultură (Levi-Strauss, 1964). 


Domeniile de cercetare. Rámasá multá vreme pur 
descriptivă si monografică, etnologia Amazoniei a construit 
problematici originale cánd s-a eliberat de modelele 
analitice inadecvate elaborate pentru alte arii culturale: in 
domeniul inrudirii, cu studii despre sistemele dravidiene si 
organizaţiile dualiste (Kaplan, 1976; Kensinger, 1984), în 
câmpul politicului, cu o reflecţie asupra „şefiei” şi a 
puterii, tulburată uneori de excesive generalizări filosofice 
(Clastres, 1974), în analiza sistemelor de adaptare la 
mediu (Hames, Vickers, 1983). Din cauza fluiditatii 
contururilor etnice şi a principiilor de definire a corpului 
social, este privilegiată actualmente studierea marilor 
ansambluri plurietnice, fie prin punerea în lumină a 
proprietăţilor comune ale elementelor care le compun 
(Maybury-Lewis, 1979), fie prin abordarea etnoistorică a 
condiţiilor integrării lor (Renard-Casevitz, Saignes si 
Taylor - Descola, 1986). Din acelaşi motiv, se dezvoltă 
cercetările asupra identităţii, a persoanei, a cosmologiei, a 
reproducerii simbolice si a samanismului. In domeniul 
mitologiei, opera lui Lévi-Strauss a provocat multe studii, 
însă rămâne o referinţă de necontestat. 

AMERICA 

1. Generalităţi 

America antropologilor este in primul ránd America 
amerindienilor (incluzându-i aici si pe inuiti si pe 
eschimosi) În felul sáu, antropologia continuă să fie 
martorul transformării fundamentale pe care a prezentat-o 
pentru indigeni „descoperirea” continentului american de 


către spanioli, la câteva secole dupa  navigatiile 
transatlantice scandinave şi la mai multe zeci de mii de ani 
de la sosirea în Alaska a paleo-indienilor de origine 
asiatică. Indienii care populau America la venirea 
europenilor erau descendenţii vânătorilor nomazi veniţi 
din Siberia orientală, începând cu prima glaciațiune a 
pleistocenului (faza Wisconsin). Începând din 70.000 I. Cr, 
scăderea nivelului mării pe țărmurile Asiei şi Africii a adus 
după sine emergenta istmului Beringiei, care va rămâne 
înălţat până în jur de 10.000 I. Cr. Pe calea uscatului astfel 
apărut, Homo sapiens a pătruns pe continent prin nord- 
vest şi se pare că niciun hominid nu l-a precedat în această 
zonă. Totuşi, nu se ştie cu certitudine când au apărut 
paleo-indienii, vânători de mamifere mari astăzi dispărute; 
cea mai veche datare serioasă este 32.000 I. Cr. pentru un 
sit din Brazilia orientalá, dar venirea omului in America 
pare a fi mult anterioară acestei date. 

Paleo-indienii şi-au croit, probabil, un drum de-a 
lungul  contraforturilor septentrionale ale lanțurilor 
muntoase din Alaska, pentru a se îndrepta apoi către sud, 
gratie posibilităţilor de trecere oferite în valea fluviului 
Mackenzie (Canada) prin retragerea periodică a ghețarilor. 
Pe această cale, ei au atins prima lor mare zonă de 
dispersie: piemontul oriental al Munţilor Stâncoşi şi marea 
câmpie umedă adiacentă acestuia, unde mamiferele 
erbivore găseau o hrană abundentă. 

In America de Nord, popularea Statelor Unite şi a 
Mexicului este anterioară celei a Canadei subarctice si 
arctice, care începe cu retragerea definitivă a ghetarilor. 
Valurile succesive de pătrundere nu au fost identificate; 
totuşi, se crede că cele mai târzii (între 4.000 î.Hr. şi 3.000 
î.Hr.), ulterioare formării strâmtorii Bering, îi cuprindeau 
pe strămoşii athapaskanilor din Vestul subarctic şi ai 
eschimosilor; popularea Groenlandei, pe de o parte, şi a 
Insulelor Aleutine, pe de altà parte, apartine acestei ultime 


perioade. Ín America de Sud, expansiunea paleo-indienilor 
pare să fi fost relativ uniformă, căci înspre 10.000 î.Hr. 
ansamblul subcontinentului era ocupat, poate cu excepţia 
anumitor porţiuni din pădurea tropicală. Aceasta este 
ocupată extensiv de către cultivatorii de manioc începând 
cu 3.000 î.Hr., adică puţin înainte de apariţia, de-a lungul 
coastei Peru-ului, a primelor comunităţi sedentare care 
practicau un rudiment de agricultură. Cele mai vechi vase 
de lut ale Lumii Noi provin de la gura Amazonului (5600 
î.Hr); utilizarea lor în regiune e anterioară cultivării 
plantelor. Totuşi, agricultura s-a dezvoltat foarte devreme 
în diferite puncte ale Americii. În mileniile al V-lea si al IV- 
lea, mai multe specii cultivate încep să joace un rol în 
alimentaţie: dovleacul în nord-estul Mexicului şi porumbul 
în sud-est, maniocul în partea septentrională a Americii de 
Sud si ştirul în sud-vestul Statelor Unite. Cultivarea 
fasolei, a dovleacului şi a cartofului e mai târzie, însă va 
permite, în cursul mileniului al II-lea î.Hr., în combinaţie cu 
dezvoltarea culturii porumbului, înflorirea în Mezo-america 
şi în Anzi a sistemelor de subzistentă bazate în principal pe 
agricultură. 

Colonizarea va bulversa viaţa societăţilor 
amerindiene, însă efectele ei au variat considerabil în 
funcţie de diferitele locuri şi perioade. Expansiunea 
colonială europeană a fost foarte rapidă: la un secol după 
ce Cristofor Columb ajunge în Bahamas (1492), Spania şi 
Portugalia şi-au stabilit dominaţia asupra Caraibelor, a 
Americii Centrale (cu excepţia Californiei inferioare) şi a 
Americii de Sud (în afara Guyanelor, a hinterlandului 
amazonian şi a Patagoniei). Această perioadă este aproape 
fatală pentru indieni, mai ales în Antile, în Mexic, în 
Florida, pe litoralul brazilian şi de-a lungul Amazonului. 
Bolile epidemice şi în special variola sunt principalele 
responsabile ale teribilei mortalitàti care, timp de un secol, 
se traduce printr-o depopulare oscilând, în funcţie de 


regiuni, între 60 si 95%. Desigur, efectele epidemiilor 
variază în funcţie de diverşi factori, dintre care principalii 
sunt densitatea populaţiei iniţiale şi natura organizării 
socio-teritoriale indigene, însă ele se fac simţite indirect 
chiar şi acolo unde europenii nu sunt prezenţi fizic. La 
doar trei generaţii după începerea ei, colonizarea Americii 
a provocat moartea a 10 milioane de indieni şi a adus cu 
sine dispariţia a mii de culturi. 

In secolul al XVI-lea, principalele vetre de colonizare 
erau Mexicul şi Peru-ul. Pe lângă faptul că dispuneau de 
imense resurse de metale preţioase, aceste ţări erau dens 
populate, ceea ce le-a transformat în importante rezerve 
de mână de lucru, utilizată la discreţie de către europeni. 
Punerea in aplicare a  subordonárii şi exploatării 
populațiilor indigene de către spanioli a fost facilitată de 
faptul că această colonizare venea pe urmele unei 
îndelungate succesiuni de dominatii statale, care se 
manifestau mai ales prin prelevarea unui tribut in naturá 
sau in fortá de muncá. Foarte eficace in administrarea 
spatiului si a oamenilor birocratia spaniolà va sti sà 
menţină, adaptându-le, anumite instituţii precolumbiene, 
în aşa fel încât autoritatea colonială va putea să se muleze 
pe tiparele existente. 

Colonizarea portugheză îmbracă forme absolut 
distincte. Pe un litoral atlantic golit repede de locuitorii săi 
autohtoni, portughezii pun la punct o economie de 
plantație bazată pe folosirea mâinii de lucru a sclavilor 
importati din Africa. Dacă utilizarea sclavilor africani si 
comerţul au fost practicate de portughezi înainte de 
colonizarea Americii, dezvoltarea economiei de plantație în 
Brazilia celei de-a doua jumătăţi a secolului al XVI-lea a 
contribuit la mărirea considerabilă a volumului traficului. 
Astfel, din cei 11 milioane de sclavi africani importati în 
America până în 1870, în Brazilia au intrat mai mult de 4 
milioane. 


Secolul al XVII-lea aduce intinderea dominatiei noilor 
puteri maritime europene asupra litoralului atlantic si a 
nord-estului Americii de Nord, precum si asupra Antilelor. 
Insulele Caraibe cunosc un proces de repopulare 
comparabil cu cel descris în cazul Braziliei: pentru a-i 
înlocui pe indieni, a căror dispariţie va fi în curând totală, 
se importă masiv sclavi africani destinati muncii pe 
plantațiile de trestie de zahăr si de tutun. 

In America de Nord, nord-estul este prima mare 
regiune de contact intre indieni si europeni, la inceput 
englezi si francezi, apoi suedezi si olandezi. John Cabot 
exploreazá Terra Nova incá din 1497, insá colonizarea nu 
va începe cu adevărat decât la sfârşitul secolului al XVI- 
lea. Sir Walter Raleigh întemeiază prima aşezare engleză 
(Carolina de Nord) în 1584; Samuel de Champlain 
întemeiază colonia Québec în 1608. Colonizárile engleze si 
franceze sunt întru totul diferite. Sositi in număr tot mai 
mare, imigranții englezi, care, la început, sunt membrii 
unor comunităţi religioase persecutate în Europa, trec la 
ocuparea sistematică a ținuturilor, întemeind oraşe, 
defrisând păduri, exploatánd pământul, nelăsându-le 
indigenilor, repede decimati (m-ai ales din cauza variolei), 
decât posibilitatea de a alege între a locui în rezervaţii 
(prima dintre acestea a fost creată în Massachusetts în 
1660) sau a pleca spre pământurile rămase libere în vest. 
Astfel, începând cu a doua jumătate a secolului al XVII-lea, 
se pune la punct mecanismul colonizării anglo-saxone: 
înaintarea unui front de pionieri („Frontiera”) şi relaţiile cu 
indienii, stabilite în urma unor războaie şi a unor tratate 
care legalizeazá spolierile teritoriale. Putin numerosi, 
neputándu-se baza pe un flux regulat de imigranti, 
francezii se îngrijesc mai ales de stabilirea unor bune 
relaţii cu indienii, care alimentează comerţul cu blănuri şi 
le servesc drept auxiliari în războaiele împotriva englezilor 
şi a aliaţilor acestora, irochezii. După Tratatul de la 


Versailles (1783) care ratifică trecerea Quebecului sub 
suveranitate engleză, francezii păstrează un foarte vast şi 
foarte fragil „imperiu”, care se întinde de la Marile Lacuri, 
în nord, până la gura fi uviului Mississippi, în sud, 
ajungând spre vest până la zonele indiene controlate de la 
distanţă de către spanioli. Imensa „Louisiana” devine în 
1804 americană. In sudul Americ îi de Nord engleze, 
începând din a doua jumătate a secolului al XVII-lea, 
dezvoltarea economiei de plantație si insuficienta 
numerică a mâinii de lucru albe „cu contract” dau naştere 
unui nou curent de trafic cu negri, astfel încât, la sfârşitul 
secolului al XVII-lea, sclavii negri ajung să reprezinte 20% 
din populaţia totală a Statelor Unite. 

Condus la început de puterile europene, procesul 
subjugării populațiilor indiene a fost continuat dupa 
formarea statelor apărute în urma războaielor de 
independentă, in contextul a ceea ce s-a numit 
colonialismul intern. În America de Nord, sfârşitul 
războaielor indiene (anii 1880) marchează încheierea 
construcţiei „națiunii americane", ameninţată la un 
moment dat de secesiunea sudistă. In America de Sud, 
colonizarea interiorului continentului se incheie de - abia 
in prezent, odatá cu avansarea fronturilor pionierilor si 
aparitia intreprinderilor multinationale in ultimele redute 
indigene ale pădurii tropicale. In fata jafurilor si a 
genocidului, autohtonii nu au rámas pasivi. Peste tot in 
cele două Americ-i, rezistenta armată, rebeliunile, 
predicile mesianice şi confruntările juridice au fost un 
răspuns dat dominaţiei europene. Totuşi, în afara câtorva 
arii izolate, influenţa europeană a impregnat profund viaţa 
populațiilor amerindiene, mai ales prin impunerea unor noi 
cadre de referinţă economică, politică şi culturală, în 
cadrul cărora au fost reconstituite modalităţile existentei 
lor sociale şi fundamentele identităţii lor. 

Arheologii, lingviştii şi antropologii obişnuiesc să 


distingá cinci mari arii culturale in America: 1) Arctica 
(incluzànd aici si Groenlanda), populatá in principal de 
eschimosi; 2) America de Nord, corespunzând teritoriilor 
Statelor Unite si Canadei; 3) America Centralà, care 
cuprinde Mexicul si tárile istmului in care sunt vorbite, in 
principal, limbi maya (Guatemala, Honduras, Salvador); 4) 
America de Sud, cuprinzánd totalitatea subcontinentului 
şi, in istm, Nicaragua, Costa Rica si Panamá, unde 
autohtonii vorbesc limbi care apartin marilor familii sud- 
americane chibcha si arawak; 5) aria caraibianá, care 
reuneşte regiuni cu populaţie afro-americană: Antilele 
Mari, Antilele Mici şi litoralul septentrional al Americii de 
Sud. 

Această împărţire este relativ arbitrară, căci ea 
obliterează existenta constantelor culturale panamericane 
(mai ales in domeniul simbolic) si fragmenteazä 
continentul, fără a tine seama de anumite continuitati 
regionale. De fapt, graniţele atribuite acestor mari arii ţin 
de comoditáti de cartografiere (determinarea limitei dintre 
America Centrală şi America de Sud) sau macroistorice, 
aşa cum se întâmplă în cazul actualei frontiere politice 
dintre Mexic şi Statele Unite, utilizată pentru a marca 
limita dintre aria nord-americană şi aria mezo-americană, 
separație cu adevărat artificială, dacă ne gândim la rolul 
de vatră civilizatoare pe care l-a avut Mexicul pentru sudul 
Statelor Unite. 

Vechile regionări ale culturilor americane erau încă şi 
mai puţin satisfăcătoare. Aşa stau lucrurile, de exemplu, în 
privinţa marii dihotomii (reţinută încă de unii istorici) care, 
în secolele al XVil-lea si al XVIII-lea, separă „marile 
culturi” mezo-americane şi andine de restul Americii 
precolumbiene. Bazată pe o argumentatie evoluționistă 
care vedea în prezenta statului împlinirea procesului de 
diferenţiere socio-culturala, această distincţie ignoră 
substraturile sociologice şi culturale comune „marilor 


civilizaţii” si ,sálbaticilor". Antropologia ne arată, zi după 
Zi, cá America indiană forma o totalitate culturală originală 
a cárei unitate nu este incá suficient de perceptibilá, in 
ciuda efectului de fragmentare indus de istoria colonială si 
de tradiţiile nationale, pentru a le apărea descendenților 
vechilor americani ca o posibilă bază a unor noi solidarităţii 
panindiene. 

În acest dicţionar, împărţirea spaţiului continental 
are intenţia de a reda atât complexitatea universului 
american considerat în totalitatea dezvoltării sale istorice, 
cât şi tradiţiile intelectuale născute în urma cercetării 
antropologice. Articolul Pacificul de nord examinează arcul 
septentrional care leagă Siberia orientală de Nord-Vestul 
Americii de Nord. Subcontinentul nordic este reprezentat 
prin articolele Inuit şi Indienii din America de Nord şi prin 
articole consacrate ariilor regionale clasice: Subarctica, 
Coasta de nord-vest, California, Marele Bazin - Podişul 
Columbia, Sud-Vest, Câmpii, Sud-Est şi Nord-Est. Articolul 
Indienii din America Centrală grupează date referitoare la 
civilizațiile mezo-americane precolumbiene si la indienii 
actuali. Articolul Indienii din America de Sud este 
completat prin articole consacrate unor regiuni în legătură 
cu care există o mare densitate de lucrări (Anzi şi 
Amazonia), precum şi printr-un articol despre Societatea 
rurală latino-americană. Articolul Americile negre tratează 
despre societăţile negre din Caraibe şi din Brazilia. 
Desigur, aceste diviziuni nu epuizează  ,materia" 
antropologică americană, care include mai ales lumile 
urbane şi rurale ale Americii moderne. 

2. Cercetări asupra Americii 

Termenul de ,americanism” este utilizat de arheologi 
şi antropologi pentru a desemna ansamblul cercetărilor 
asupra culturilor autohtone din America pre- şi post- 

iană. Intre  americanism şi studiile ,nord- 
americane”, ,afro-americane", ,latino-americane", 


distinctiile nu sunt întotdeauna uşor de făcut. Studierea 
societăţilor moderne iese din americanismul stricto sensu; 
astfel, lucrările recente nu îi mai examinează pe indieni 
prin intermediul culturii lor ,traditionale" si al istoriei lor, 
ci ca pe o minoritate, asemenea negrilor, portoricanilor sau 
mexicanilor. 

Americanismul se instituţionalizează în Statele Unite 
şi apoi în Europa începând cu mijlocul secolului al XIX-lea, 
într-o perioadă în care antropologia devine o disciplină 
autonomă, însă studiile asupra Americii indigene au o 
istorie la fel de lungă ca şi cea a colonizării. În ciuda 
cortegiului de atrocități care o însoțesc, invadarea 
Americii inaugurează o experienţă fără precedent a 
confruntării între culturi si a reflectiei asupra alteritátii, ea 
dovedind capacitatea Occidentului de a-i acorda Celuilalt o 
realitate obiectivă, pentru a-l aservi mai bine (Todorov, 
1982). Se cuvine, totuşi, să introducem o distincţie între 
dezvoltarea cunoştinţelor asupra Americii spaniole, care 
începe odată cu cucerirea (sfârşitul secolului al XV-lea - 
începutul secolului al XVI-lea) şi cunoaşterea societăţilor 
indiene din America de Nord anglo-franceză, a cărei istorie 
nu începe decât în secolul al XVil-lea. Diferenţa dintre 
aceste două tradiţii intelectuale se datorează şi naturii 
societăţilor puse faţă în faţă. Spaniolii s-au confruntat încă 
de la început cu nişte state, pe când englezii şi francezii au 
descoperit societăţi puţin numeroase, care trăiau pe spaţii 
imense, din cules şi vânătoare. Enorma disproportie dintre 
producţia de scrieri spaniole, pe de o parte, şi producţia de 
scrieri engleze şi franceze, pe de altă parte, este tocmai 
rezultatul acestei situaţii iniţiale. In sfârşit, ea ţine şi de 
situaţiile diferite ale naţiunilor colonizatoare. Istoria 
intelectuală a ţărilor iberice este distinctă de cea a restului 
Europei Occidentale; Spania şi Portugalia nu au fost 
implicate decât de departe în mişcarea Luminilor, iar 
ştiinţele sociale şi antropologia se constituie, în secolul al 


XIX-lea, în afara lor; în Lumea Nouă însă, începând cu 
prima jumătate a secolului al XX-lea, se dezvoltă o 
cercetare nord-americană care îşi trage o parte din 
vitalitate tocmai din larga sa deschidere înspre influentele 
intelectuale germane, engleze şi franceze. Deci istoria 
americanismului începe cu descoperirea intelectuală a 
indienilor de către spanioli şi, într-o măsură mult mai mică, 
de către portughezi. Începând cu secolul al XVI-lea, 
producţia scrisă consacrată Americilor ,latine" este 
considerabilă, însă, cu câteva rare excepţii, ea va fi 
ignorată de contemporani, pentru a nu cunoaşte o difuzare 
efectivă decât în secolul următor. Perioada cuprinsă între 
sfârşitul secolului al XV-lea şi mijlocul secolului al XVIII-lea 
corespunde unei epoci pe care am putea să o numim a 
cronicilor. Scrierile din această lungă perioadă pot fi 
regrupate în patru mari corpusuri: 

[] în primul rând, scrierile ,descoperitorilor” 
(navigatori, cuceritori şi exploratori): Cristofor Columb, 
Hernan Cortez (Mexic), Pedro Pizarro (Peru), Paulmier de 
Gonneville (Brazilia), Gaspar de Carvajal (Amazonia), Le 
Challeux şi Chauveton (Florida). Marinari sau soldaţi 
preocupaţi înainte de orice de succesul expedițiilor lor, 
aceşti cronicari sunt atenţi mai ales la notarea unor 
informaţii de ordin practic, în stilul concis al jurnalelor de 
bord. Printre aceştia, puţini sunt cei care, asemenea lui 
Americo Vespucci (1530) în Venezuela sau lui Bernal Diaz 
del Castillo (1632) în Mexic, au o viziune de etnograf şi 
sunt cu adevărat interesaţi să descrie şi să înţeleagă 
moravurile indigenilor. 

O Urmează opere scrise de observatori care au 
dobândit o lungă experienţă a Americii indigene: 
Bernardino de Sahagiin în Mexic, Diego de Landa (1566) în 
Yucatân, Pedro Creza de Leon (1533) în Peru, Andre 
Thevet (1571 - 1575) şi Jean de Lery (1578) în Brazilia. 
Scrise de oameni cultivați, aceste lucrări sunt tot atâtea 


monografii geografice si etnografice, care au cunoscut o 
mare difuzare si care rámán surse de o valoare 
indiscutabilă pentru cunoaşterea culturilor astăzi 
dispárute. 

[] Comparabile cu lucrările precedente prin prisma 
audientei de care au avut parte imediat, marile compilatii 
erudite redactate in secolul al XVI-lea de savanti spanioli 
precum Gonzalo Fernandez de Oviedo (1526), Francisco 
Lopez de Gomara (1552) sau José de Acosta (1590) se 
caracterizează prin ambitia ştiinţifică pe care o au autorii 
lor de a descrie America atât din punct de vedere fizic, cât 
şi din punct de vedere moral. 

[] Un al patrulea grup de texte, multă vreme 
necunoscute, a stat, acum câteva decenii, la baza unei 
reînnoiri a studiilor asupra vechiului Mexic şi a vechiului 
Peru. 

Este vorba, pe de o parte, de rapoarte administrative 
ale anchetatorilor spanioli (republicate, în mare parte, în 
secolul al XIX-lea, de către Jimenez de la Espada în 
Relaciónes 

Geográficas de Indias) si, pe de altá parte, de cronici 
ale perioadelor precolumbiene redactate în castiliană, la 
puţin timp după cucerire, de membri ai înaltei societăţi 
indigene. Primei categorii de texte îi aparţin „analizele” lui 
Alonso de Zurita în Mexic sau ale lui Garci Diez de San 
Miguel în Peru, documente de o remarcabilă precizie, care 
dau informaţii preţioase asupra unor probleme cum ar fi 
organizarea socio-teritoriala, arendarea pământului sau 
înrudirea. Operele cele mai celebre care aparţin celei de-a 
doua categorii sunt cele ale lui Fernando de Alva 
Ixtlilxochitl şi Alvarado Tezozomoc pentru Mexic şi ale lui 
Garcilaso de la Vega şi Guaman Poma de Ayala pentru 
Peru. 

Perioadei cronicilor îi urmează perioada 
enciclopedismului. Misiunea savanților francezi trimişi in 


Anzi pentru a másura un arc de meridian semnaleazá, in a 
doua jumátate a secolului al XVIILlea, inceputul unei 
complete reinnoiri a literaturii consacrate Americii de Sud. 
Relatárile si jurnalele lui La Condamine (1745), Joseph de 
Jussieu sau ale confratilor lor spanioli Jorge Juan şi 
Antonio de Ulloa (1748) se deosebesc de cele ale 
predecesorilor lor printr-o sistematizare ştiinţifică şi o 
dorinţă de obiectivitate care le eliberează operele de orice 
intenţie de modelare a cititorului. La fel ca si 
academicienii, americaniştii Luminilor sunt nişte savanţi, 
în general naturalişti, trimişi în America pentru a recolta 
eşantioane botanice, zoologice sau etnografice, destinate 
cel mai adesea constituirii sau îmbogăţirii colecţiilor 
muzeografice. Aceşti oameni de ştiinţă împărtăşesc 
ambiția lui Buffon, care îşi propunea să întemeieze o 
antropologie comparată ca ramură a istoriei naturale şi de 
aceea se interesau extrem de puţin de faptele sociale sau 
culturale. Imensa operă a lui Alexander von Humboldt 
(1769 - 1859) marchează împlinirea enciclopedismului la 
un autor care face parte atât din epoca Luminilor, cât şi 
din epoca dezvoltării ştiinţelor sociale propriu-zise. De 
acum înainte, omul american este reaşezat în mediul său 
natural şi istoric, la distanţă de fictiunile filosofice care 
făceau din el un moralist sălbatic sau'o brută condiţionată 
de mediul său înconjurător. Trăsăturile caracteristice ale 
operei lui Humboldt (efortul de sinteză care se sprijinea pe 
o lungă experienţă de teren, stăpânirea a numeroase 
domenii ale cunoaşterii) se regăsesc în lucrările unora 
dintre continuatorii săi imediati: A. d'Orbigny (1839) şi, 
într-o mai mică măsură, K.F. von Martius şi J.B. von Spix 
(18231831) sau H.M. Bates (1863). 

Mai ales începând din secolul al XVIII-lea, 
cunoaşterea Americii de Nord apucă pe o cale diferită fată 
de cele care tocmai au fost evocate în privinţa Americii 
Centrale şi Meridionale. În secolul al XVII-lea, principalele 


relatári despre indienii din Nord-Est (mai ales huroni si 
algonkini) sunt datorate unor autori francezi: Champlain, 
misionari iezuiti si franciscani din Noua Frantá - dintre 
care Sagard-Theodat (1632), Le Clercq (1691) si Lafitau 
(1724) -, oameni a-i legii sau gentilomi precum Lescarbot 
(1618) sau Lahontan (1704). Englezii au arátat un interes 
mai mic pentru indieni decát francezii, insá dispunem, 
totusi, pentru secolele al XVII-lea si al XVIII-lea, de o 
importantă documentaţie alcătuită din corespondenta 
adresată de traficanţi caselor lor de comerţ continentale. 
Cu notabila excepţie a lui r. Williams (1643), misionarii 
englezi nu au studiat limbile indienilor decât pentru 
nevoile traducerii Bibliei. 

Densitatea scrierilor de limbă engleză asupra Nord- 
Estului şi asupra regiunii Lacurilor nu creste semnificativ 
decât în ultima parte a secolului al XVIII-lea. În acest 
moment, mediile cultivate îşi schimbă punctul de vedere 
asupra indienilor. Cauzele acestei schimbări de atitudine 
sunt atât filosofice (este vorba despre înscrierea 
societăţilor indiene în mişcarea de ansamblu care conduce 
umanitatea de la starea sa primitivă la civilizaţie), cât şi 
politice (indianul trebuie integrat în istoria unei naţiuni 
americane pe cale de edificare). Sub egida Luminilor - 
ideologii francezi fiind mostenitori ai acestei doctrine - si a 
idealurilor Revoluţiei americane, se nasc ,societätile”, mai 
degrabă cluburi destinate studierii problemelor 
intelectuale decât societăţi savante, dintre care cea mai 
prestigioasă va fi American Philosophical Society din 
Philadelphia, prezidată între 1797 şi 1814 de către Thomas 
Jefferson; în interiorul acestei societăţi se creează o 
comisie pentru studierea limbilor şi culturilor indiene; 
însuşi Jefferson a desfăşurat cercetări de arheologie, 
lingvistică, antropologie fizică şi etnografie. Prese-dinte al 
societăţii între 1828 şi 1844, Du Ponceau a dat un 
fundament ştiinţific analizei comparate a limbilor indiene 


(1819, 1838), cáreia i s-a consacrat si A. Gallatin (1836, 
1848), un apropiat colaborator al lui Jefferson. 

Antropologia nord-americaná apare in anii 1840. 
National Institution for the Promotion of Science (1840), 
devenită in 1842 National Institute, rezervă un loc 
etnologiei şi la fel se întâmplă la Smithsonian Institution, 
fondat in 1846, căruia H.R. Schoolcraft îi supune la 
început un Plan for the Investigation of American 
Ethnology; in 1848, primul volum din Smithsonian 
Contributions to Knowledge este consacrat de cátre Squier 
si Davis arheologiei mounds-urilor, al cárei pionier a fost 
Jefferson. În 1842 se creează American Ethnological 
Society. Se constituie primele colecţii etnografice: în 1847, 
un tânăr avocat din Rochester, L.H. Morgan, îşi propune să 
adune obiecte pentru Natural History Cabinet din New 
York. În 1851, Morgan scrie o lucrare despre Liga 
irochezilor, prima monografie ştiinţifică apărută în urma 
unei anchete de teren. 

La scară internaţională, apariţia americanismului 
modern poate fi datată în anii 1870. În Statele Unite apar 
două mari tratate ale lui Morgan: Sistems of 
Consanguinity and Ajtmity of the Human Family (1871) şi 
Ancient Society (1877). În 1873, O.T. Mason reînnoieşte 
muzeografia culturalá, inspirándu-se din conceptiile puse 
in practicá de germanul G. Klemm la Muzeul de etnologie 
din Leipzig; in 1875 are loc la Nancy primul dintre 
congresele internationale ale americanistilor, care, 
ţinându-se alternativ in Europa si in America, vor da ocazia 
cercetătorilor să îşi confrunte lucrările. În 1878 este 
publicat primul volum din Die Kulturlânder des alten 
Amerikas de A. Bastian, a cărui operă se află la originea 
problematicii ariilor culturale, centrală pentru 
antropologia nord-americană. În sfârşit, în 1879, la 
îndemnul lui JW Powell, este întemeiat, la Smithsonian 
Institution, Bureau of American Ethnology, a cărui 


memorabilá serie de ,Rapoarte anuale" gázduieste, in 
afara studiilor lui Powell, lucrările unor cercetători precum 
J. Stevenson, J.O. Dorsey, F.H. Cushing, J.E. Mooney sau 

1. Boas. 

Dacá americanismul este solid institutionalizat in 
Statele Unite si in Europa la sfársitul secolului al XIX-lea, 
gratie unei retele dense de catedre, departamente 
muzeografice, instituţii ştiinţifice si societăţi savante, nu 
acelaşi lucru se va întâmpla şi în ţările Americiilatine. În 
această parte a continentului, antropologia nu se dezvoltă 
decât târziu, sub autoritatea unor cercetători europeni şi, 
într-o mai mică măsură, nord-americani. Astfel, sub 
auspiciile Franţei şi Germaniei, se întemeiază la Ciudad de 
Mexico, în 1910, o scoală internaţională de arheologie şi 
etnografie americana şi savanții aceloraşi tari se vor afla la 
originea creării unor institute de etnologie în numeroase tă 
îi sud-americane. Societe des Americanistes, fondată la 
Paris în 1893, se va bucura de un prestigiu considerabil, 
ceea ce va face ca publicaţia acesteia, Jurnal (1895), să 
deţină multă vreme un cvasimonopol în difuzarea 
rezultatelor cercetărilor asupra culturilor indiene din 
America Latină. 

Pe când antropologia nord-americană a găsit în 
studierea societăţilor indiene, începând cu ultima parte a 
secolului al XIX-lea, sursa principală a prodigioasei sale 
dezvoltări şi a autonomiei sale intelectuale, dependenta 
antropologiilor latino-americane fată de Europa nu se va 
încheia decât în timpul celui de-al doilea război mondial, 
când Europa savantă este dezorganizată, iar posibilităţile 
schimburilor ştiinţifice sunt considerabil reduse. Tinerea la 
Pâtzcuaro (Mexic), în 1940, a primului congres indigenist 
interamerican înseamnă inaugurarea unei noi epoci în 
istoria americanismului, caracterizată prin preocuparea 
naţiunilor latino-americane pentru păstrarea moştenirii 
culturale comune. Această revendicare panamericană se 


va transpune în fapt printr-o mişcare ireversibilă către o 
specializare regională a cercetărilor, care va fi accentuată 
de preocupările naţionaliste. 

Etanseitatea frontierelor academice dintre marile arii 
culturale este întreţinută de trei dispozitive instituţionale 
de producere a cunoaşterii: cercetarea nord-americană (cf. 
articolul America de Nord), cercetările naţionale latino- 
americane (cf. America de Sud) şi cercetările vest- 
europene, mai ales britanice şi franceze. Pot fi distinse 
cinci mari „terenuri” ale cercetării americaniste: 1) 
America de Nord, care rămâne domeniul aproape exclusiv 
al cercetătorilor din Statele Unite şi Canada; 2) America 
Latină, a societăţilor rurale indiene; chiar dacă cercetarea 
exterioară, nord-americană şi europeană, este prezentă, ea 
rămâne terenul predilect al antropologiilor naţionale; 3) 
America de Sud, a triburilor, în legătură cu care studiile s- 
au înmulţit de la jumătatea secolului, ea devenind unul 
dintre marile terenuri exterioare ale antropologiei nord- 
americane şi unde prezenţa europeană veche de două 
secole se perpetuează activ; 4) Caraibele, sărace în 
instituţii de cercetare locale, larg deschise cercetării nord- 
americane; 5) Brazilia „neagră”, pe care o cercetează 
antropologii brazilieni, dar care continuă să atragă şi 
numerosi cercetători străini. Etnoistoria cunoaşte o 
dezvoltare remarcabilă, în principal în zonele andine şi 
mezo-americane, unde s-a stabilit o strânsă colaborare 
între cercetătorii locali, cei nord-americani şi europeni, în 
rândul cărora francezii ocupă un loc preponderent. Totuşi, 
preeminenta antropologiei nord-americane în Lumea Nouă 
este incontestabilă, manifestându-se în mod exemplar prin 
editarea unor lucrări enciclo-pedice despre societăţile 
indiene: Handbook of South American Indians (1946 - 
1959), Handbook of Middle American Indians (1964 - 
1973) Handbook of North American Indians (in curs de 
publicare începând din 1978), mostenitoare îndepărtată a 


celei din 1907 - 1910. 

AMERICA DE NORD. Antropologia nord-americană în 
termenul de ,antropologie", americanii grupează, in mod 
traditional, lingvistica, antropologia biologică, preistoria, 
etnologia şi antropologia socială şi culturală. Emergenta 
reflectiei antropologice a fost favorizată în Statele Unite de 
prezenta unei populaţii indigene care a trezit, mai ales de 
la sfârşitul secolului al XVIII-lea, interesul unor amatori 
luminati. Astfel, Thomas Jefferson, care se sprijinea pe 
propriile sale observaţii pentru a respinge teza lui Buffon 
despre degenerescenta lui homo americanus, a jucat un rol 
de prim-plan în dezvoltarea cercetărilor (arheologice, 
lingvistice, etnografice) asupra indienilor. Devenit 
preşedinte al Statelor Unite, Jefferson le-a încredințat lui 
W. Clarck si M. Lewis conducerea unei expediții care avea 
ca misiune atingerea coastei Pacificului si, printre altele, 
culegerea de informații despre populațiile indiene 
întâlnite; pictorul G. Catlin a participat la această 
întreprindere si, in 1837, a expus la New York şase sute de 
picturi consacrate vieții indigene, alături de alte câteva mii 


de obiecte. Anii 1840 aduc veritabila naştere a 
antropologiei americane: pe de o parte, realizarea de către 
L.H. Morgan a primei anchete ştiinţifice de teren, la 
irochezii din statul New York, şi, pe de altă parte, 
întemeierea lui Smithsonian Institution. 

În opoziţie cu evoluționismul lui Morgan, F. Boas, 
principalul „părinte fondator” al antropologiei americane 
contemporane, introduce, la sfârşitul secolului al XIX-lea, 
noţiunea de „cultură”, care, pentru a reda caracterele 
specifice ale fiecărei societăţi, o va înlocui pe cea de 
„rasă”, inseparabila de referinţa la un nivel determinat al 
evoluţiei omului. Pentru Boas, a cărui operă este dedicată 
în mare parte indienilor de pe Coasta de nord-vest, 
antropologia, pornind de la materialele culese pe teren, 
trebuie să studieze fiecare cultură cu particularitatile sale, 
semnificaţia instituţiilor sociale variind de la o cultură la 
alta. Până la moartea sa (1942), Boas a format mai multe 
generaţii de antropologi, in principal la Universitatea 
Columbia (New York); doctrina sa, lipsită de orice 
dogmatism, a permis aparitia unor curente de gandire 
foarte diverse printre elevii sai, majoritatea acestora 
inscriindu-se, totusi, in cadrul antropologiei culturale. 

Perspectiva antievolutionista a lui Boas a fost dusa 
pana la consecintele sale extreme de catre R.H. Lowie, 
specializat mai ales in studierea indienilor din Campii, 
pentru care tabloul civilizatiilor omenesti este un fel de 
patchwork facut din piese si bucati. Atitudinea lui A.L. 
Kroeber, celălalt mare maestru al studiilor nord- 
amerindiene, specialist in studierea indienilor din 
California, este total diferită. Excelent cunoscător al 
antropologiei germane, Kroeber utilizează noţiunea de 
„arie culturală” pentru a defini un palier de integrare a 
cult urilor indiene în interiorul grupurilor de societăţi 
particulare care împărtăşesc un anumit număr de trăsături 
culturale comune, cu unele variante locale. Grija lui 


Kroeber de a da un statut ontologic şi istoric culturii îl face 
să vadă în ea un fel de „superorganism” care înglobează şi 
modelează diversitatea realitatilor sociale. Kroeber uită de 
relaţia permanentă dintre individ şi cultură; 
„culturalismul” american, şi mai ales scoala numită 
„Culture and personality”, va face eforturi pentru a da 
individului său, mai precis, „personalităţii” sale un statut 
antropologic. Opera lui E. Sapir, care priveşte atât 
lingvistica, cât şi antropologia, ocupă în această privinţă 
un loc de frunte în istoria culturalismului, şi aceasta şi din 
pricina interesului pe care îl manifestă autorul său pentru 
psihanaliză. 

Scoala sau curentul „culturalist” a reunit mai mulţi 
antropologi de prim rang. Utilizând în contexte culturale 
determinate opoziţia dintre caracterele  ,apolinic" si 
„dionisiac”, R. Benedict încearcă să identifice culturile prin 
tipul de personalitate pe care îl construiesc. Firesc, 
reflectia lui Benedict avea să se extindă la noţiunea de 
„caracter naţional”, pe care aceasta a studiat-o plecând de 
la analiza standardelor culturale interiorizate în cursul 
formării tânărului japonez. împărtăşind alături de Benedict 
ideea potrivit căreia specificitatea unei culturi poate fi 
examinată prin intermediul anumitor caracteristici 
psihologice (agresivitate, blândete etc.) care s-ar manifesta 
în atitudinile şi comportamentele indivizilor, M. Mead 
acordă un loc important în lucrările sale despre Melanezia 
rolului educației in formarea personalității, precum şi 
normelor relative referitoare la sex si la vârstă. Mead a dat 
analizelor sale o semnificație generalizatoare, ceea ce l-a 
condus la investigarea societății americane „medii”, 
devenind astfel figura cea mai cunoscută a antropologiei 
americane. Aportul psihanalizei în antropologie devine 
esențial când psihiatrul şi psihanalistul A. Kardiner, în 
strânsă colaborare cu R. Linton, un antropolog care a 
lucrat mai ales în Insulele Marchize, introduce concepția 


unei „personalităţi de bază” specifice fiecărei culturi. Un 
culturalism mai direct psihologist este cel ilustrat de G. 
Devereux. Autor al unei celebre lucrări despre ritualul neo- 
guineean naven, preocupat de utilizarea antropologiei în 
stabilirea unor diagnostice asupra societăţii (apropiindu-se 
prin aceasta de Mead), dar şi asupra individului, G. 
Bateson se îndepărtează de psihologismul propriu-zis în 
abordarea  „sistemică” a faptelor de interacţiune, 
propunând introducerea unei dimensiuni antropologice în 
terapeutica psihiatrică. Nu putem să nu remarcăm luarea 
în considerare a relaţiilor dintre personalitate şi cultură 
din antropologie, dezvoltarea unui gen literar antropologic 
care, deşi nu le este specific, este bine reprezentat în 
Statele Unite: povestea vieţii, fie că e vorba de o 
autobiografie (al cărei model rămâne Sun Chief a lui D.C. 
Talayesva, indian hupi) fie că e vorba de povestiri 
,incrucisate" (croises), precum cele ale lui O. Lewis. 

Sprijinul dat de antropologi (dintre care, mai ales, 
Bateson şi Mead) cauzei americane în timpul celui de-al 
doilea război mondial a contribuit la transformarea 
antropologiei, într-o oarecare măsură, într-o ştiinţă socială 
aplicată. După ce s-a dedicat analizei societăţii americane, 
în măsura în care aceasta este purtătoarea unor valori 
umaniste care o opun societăţilor totalitare, după război, 
antropologia a investigat „criza” mondială şi, mai târziu, a 
cercetat rolul pe care putea să-l joace ea însăşi în lupta 
împotriva subdezvoltării din „lumea a treia”. 

Perioada cuprinsă între 1940 şi 1970 se 
caracterizează prin interesul fată de problemele schimbării 
culturale si aculturatiei, examinate la început chiar în 
cadrul societăţii americane, aşa cum arată lucrările lui R. 
Redfield despre lumea rurală sau cele ale lui MJ. 
Herskovits despre negrii americani. Tot in aceasta 
perioadá, mai ales pe la sfarsitul anilor '60, se dezvolta o 
criza legata de atitudinea antropologilor fata de ceea ce 


era numit pe atunci ,imperialismul" american. Aceste 
dezbateri vor duce la constituirea unei antropologii 
„critice” care va cădea repede în uitare, cel putin în 
Statele Unite. Totusi, aceste dezbateri au avut drept 
consecinţă dezvoltarea unei reflecții asupra eticii 
disciplinei. 

Eterogenitatea antropologiei americane nu putea să 
nu fie accentuată prin dezbaterile de după război, precum 
şi prin tendinţa din ce în ce mai accentuată de a se ocupa 
de toate aspectele vieţii sociale şi culturale a lumii 
americane contemporane. Totuşi, pe urmele lui M. Sahlins 
(antagonismul între „raţiunea practică” şi „raţiunea 
culturală”, 1976), putem să distingem în interiorul acesteia 
două mari curente, care se opun în privinţa concepţiei 
asupra culturii: prima cuprinde abordările totalizante 
neoevolutioniste, socio-biologice şi economice, pe când 
cealaltă este reprezentată de partizanii unei antropologii 
care vizează aproape în exclusivitate reprezentările si 
fenomenele cognitive. 

Evolutionismul a reapărut la suprafaţă după război, 
într-un moment în care antropologii, criticând 
particularismul istoricist, au procedat la reluarea abordării 
genetice a societăţilor. G.P. Murdock a pus la dispoziţie un 
instrument folositor comparatiei prin Human Relations 
Area Files. L. White, reactualizând tezele lui Morgan, a 
dezvoltat concepţia unui neo-evolutionism, combinând o 
perspectivă ,energetista” a evoluţiei cu o abordare 
globalizantă a culturii, preluată de la Kroeber. ]. Steward 
introduce in această mişcare evoluționistă un poligenetism 
bazat pe determinarea de către mediul natural, ecologia 
stewardiană regăsind în acest fel principiul kroeberian al 
unei teritorialitáti culturale, dar inversând schemele de 
cauzalitate. Neo-materialismul cultural al lui M. Harris, 
materialism „vulgar” în sensul strict al termenului, duce 
determinismul ecologic la consecinţele sale extreme, 


asociind sistemul de gândire si ecosistemul prin 
intermediul modurilor de adaptare. Sociobiologia, al cărei 
initiator este E.O. Wilson, propune un alt tip de 
reductionism, reluând, pe baza celor mai noi cuceriri ale 
ştiinţei, vechea problemă a raporturilor dintre biologic şi 
social: comportamentele omului în societate sunt 
determinate in mare măsură de compoziția capitalului sáu 
genetic. Se stie cát de mult au fost si mai sunt discutate 
aceste teze, mai ales cele ale lui Harris si Wilson, in primul 
rànd in acele sectoare ale disciplinei care le-au favorizat 
dezvoltarea, pentru a se elibera de povara mostenirilor 
culturaliste si functionaliste si, mai târziu, pentru a se 
apára de pericolul structuralist. 

Si antropologia economică, printre ai cărei primi 
reprezentanti s-a numárat Herskovits, s-a aventurat pe 
calea sistematismului, considerând cá în economiile 
„primitive”, la fel ca si în economiile moderne, oamenii 
maximizează randamentul resurselor lor, potrivit unei 
logici a utilității marginale. Această teză, numită 
formalistă, a fost puternic combătută de K. Polany şi de 
elevii sai, care propuneau o abordare „substantivistă” a 
economiei, adică bazată pe studierea diverselor instituţii 
care, în fiecare societate, servesc drept cadru schimburilor 
şi circulaţiei bunurilor. 

Antropologia cognitivă si diferitele abordări 
antropologice ale sistemelor simbolice au ca trăsătură 
comună faptul că susţin existenta unei relaţii necesare 
între limbă, cultură şi gândire. Dezvoltarea cercetărilor de 
acest fel datorează mult unui impuls născut în urma 
generalizării - operate de lingvistul 

K. Pike - opoziţiei dintre punctul de vedere ,emic” 
(emic), cel al indigenului, si „etic” (etic), cel al 
cercetátorului, cunoscutà fiind inversarea de sens pe care 
o propune C. Lévi-Strauss (1983). Punctul de vedere emic 
joacá un rol fundamental in abordárile cognitive ce vizeazá 


redarea viziunii indigenului asupra universului căruia îi 
aparţine. Etnostiintele aparţin câmpului antropologiei 
cognitive, fie şi doar pentru că aceasta s-a constituit, într-o 
mare măsură, plecând de la luarea în considerare a 
caracterului de sistem al ştiinţelor care se raportează la 
lumea naturală; în această privinţă, lucrările lui H. Conklin 
au fost deschizătoare de drumuri. 

Antropologia nord-americană a anilor '80 se 
caracterizează mai puţin prin existenta unor scoli teoretice 
bine identificate, cât printr-o extraordinară abundentă a 
cercetărilor. Este dificil de determinat ceea ce i-ar putea 
da astăzi unitate şi le-ar putea permite viitorilor istorici ai 
disciplinei sa mai evoce o tradiţie antropologica 
americană. Cel mult putem să arătăm că există în Statele 
Unite anumite curente de gândire care, după exemplul 
antropologiei ,interpretative", de dezvoltarea căreia e 
legat mai ales numele lui C. Geertz, ridică noi probleme, 
promovează orientări de lucru originale şi, în acest fel, 
manifestă prezenta unei identități intelectuale speciale în 
peisajul antropologic contemporan. 

T. WENDLING 

GEERIZ C, 1983, Local Knowledge, Further Essays 
în Interpretative Anthropology, Basic Books, New York 
(trad. fr. Savoir local, savoir global. Les lieux du savoir, 
PUF, Paris, 1986). 

— HARRIS M., 1968, The rise of Anthropological 
Theory, Crowell, New York. 

— MARCUS G., FISCHER M., 1986, Anthropology 
ascultural Critique. An Experimental Moment in the 
Human Sciences, University of Chicago Press, Chicago - 
Londra. 

— MEAD M., BUNZEL R. (ed.), 1960, The Golden 
Age of American Anthropology, George Braziller, New 
York. 

— MURPHY R. (ed.), 1976, Selected Papers from the 


American Anthropologist 1946 - 1970, The American 
Anthropological Association, Washington DC. 

— SAHLINS M., 1976, Culture and Practical Reason, 
University of Chicago Press, Chicago (trad. fr. Au coeur 
des sociétés. Raison utilitaire et raison culturelle, 
Gallimard, Paris, 1980). 

— STOCKING G.W, 1968, Race, Culture and 
Evolution. Essays in the History of Anthropology, The Free 
Press, New York. 1986, Malinowski, Rivers, Benedict and 
Others, Essays on Culture and Personality, University of 
Wisconsin Press, Madison. 

Cultură 2 Teoriile 

AMERICA DE SUD. Antropologii sud-americane 

1. Antropologia Columbiană 

Descoperirea, explorarea şi cucerirea nord-vestului 
Americii de Sud au suscitat o abundentă literatură 
datorată „conchistadorilor”, misionarilor şi 
administratorilor coloniali. Interesul acestor texte 
depăşeşte cronica evenimentelor şi atinge, uneori, o 
veritabilă dimensiune etnografică (Fe mandez de Oviedo, 
Creza de Leon, Juan de Castellanos, Fray Pedro Aguado, 
Fray Pedro Simon, Fernandez de Piedrahita). Pentru 
secolul al XVIII-lea, putem să menționăm lucrările unor 
iezuiți despre teritoriile care le erau încredințate (preoții 
Gumilla si Rivero pentru savanele lui Orinoco). Luptele de 
emancipare, războaiele civile şi lenta formare a unui stat 
Columbian în cursul secolului al XIX-lea nu au fost 
favorabile observației etnografice in acest ansamblu uman 
de o prodigioasă diversitate etnică (amerindieni proveniți 
dintr-o sută de comunități etno-lingvistice diferite, negri 
stabiliti în zonele joase, mai ales pe coasta atlantică si 
pacifică, ţărani indieni deculturati, coloni albi si metişi, 
orăşeni albi de tradiție hispanică). Antropologia 
Columbianá a secolului al XX-lea se naşte în urma dublei 
influente exercitate de societățile savante „americaniste”, 


mai ales europene, şi de  miscarea socialistă 
latinoamericaná a anilor '20—30. Americanismul european 
s-a axat, cu prioritate, pe cercetarea societăţilor indiene. 
El a dus la obţinerea unor cunoştinţe precise în arheologie, 
etnografie şi lingvistică (printre altele, operele germanilor 
T. Koch-Grunberg, K.T. Preuss, ale suedezilor E. 
Nordenskiold si E. Wassen si ale francezului P. Rivet). 
Ultimul întemeiază la Bogotá [SUES  Ftnologico 
Nacionâl, unde se va forma prima generaţie de antropologi 
columbieni profesionişti, urmată în curând de altele, 
ajungându-se la constituirea unui mediu ştiinţific şi 
universitar destul de important (astăzi există în tară patru 
departamente de antropologie şi cinci sute de licentiati în 
antropologie). in prima generație şi pe linia 
americanismului european, figura dominantă este cea a lui 
G. Reichel-Dolmatoff, arheolog şi etnolog al comunităţilor 
indiene din Amazonia şi din Sierra Nevada. Posteritatea 
mişcărilor socialiste latino-americane produce în mediile 
ştiinţifice o orientare către antropologia aplicată, 
„indigenism”, studierea fenomenelor de aculturatie a 
societăţilor non-indiene (ţărani, imigranţi şi mai ales 
negri). Putem să cităm, legat de aceste cercetări, numele 
unor J. Friede, O. Fals Borda, V. Gutierrez de Pineda, N.S. 
de Friedemann etc. 

J. LANDABURU 

BERNAL S., 1969, Guta bibliografica de Colombia de 
interes para el antropálogo, Universidad de los Andes, 
Bogotá. 

— FALS BORDA O., 1981, Mompox y Loba: La 
historia doble de la costa, Carlos Valencia Editores, 
Bogotá. 

— FRIEDEMANN N. de (ed.), 1976, Tierra, tradición 
y poder, Colcultura, Bogotá. 

— GUTIERREZ DE PINEDA V, 1963, La familia en 
Colombia, Universidad Nacionál, Bogotá. 


— HUGH-JONS S., 1979, The Palm and The Pleiades, 
Cambridge University Press, Cambridge. 

— NORDENSKIOLD E. (editat de WASSEN H.), 1938, 
Comparative Ethnographical Studies; t. X, A Historical and 
Ethnographical Survey of the luna Indian, Enografiska 
Muséet, Góteborg. 

— REICHEL-DOLMATOFF G. si A., 1961, The People 
of Aritama: The Cultural Personality of a Colombian 
Mestizo Village, Routledge & Kegan Paul, Londra. 

— REICHEL-DOLMATOFF G., 1950, Los Kogi: una 
tribu indigena de la Sierra Nevada de Santa Marta, 
Procultura, Bogota. 1968, Desana, simbolismo de los 
Indios Tukano del Vaupes, Universidad de los Andes, 
Bogotá (trad. fr. Desana. Le symbolisme universel des 
Indiens Tukano du Vaupes, Gallimard, Paris, 1973). 1986, 
Arqueologia de Columbia: un texto  introductorio, 
Universidad de los Andes, Bogotá. 

— SIMON FP (1882), 1981 Noticias historiales de las 
conquistas de Tierra firme en las Indias occidentales 5 vol 
Banco Popular, Bogotá. 

— WHIFFEN T, 1915, Northwest Amazons: Notes on 
Some Month, spent among Canibal Tribes, Constable, 
Londra. 

2. Antropologia peruaná 

Antropologia a început să se dezvolte în Peru după al 
doilea război mondial, întemeindu-se pe gânditorii din 
curentul indigenist al primelor decenii ale secolului al XX- 
lea (J.C. Mariategui, L.E. Valcarcel, J.C. Tello, J.U. García, 
H. Castro Pozo). Primele cercetàri, sustinute de statul 
peruan si de institutii de dezvoltare nord-americane, au 
fost realizate sub tutela lui MSH Indigenista din Perú si 
răspundeau, în principal, unei cereri de informaţie despre 
o lume rurală încă puţin cunoscută, înscriindu-se în cadrul 
mai larg al programelor de modernizare. Adesea 
monografice, aceste lucrări erau marcate de pragmatism 


(cercetările lui G. Escobar, R. Galdo, H. Martínez, O. Nunez 
del Prado sau M. Vásquez). Progresiv, antropologia s-a 
dezvoltat si in universitáti si institute private: la Lima, 
Instituto de Estudios Peruanos, fondat in 1964, apoi Centro 
de Estudios y Promoción del Desarollo (DESCO), dar si 
Centro Amazonico de Antropologia y Aplicación Practica 
din Iquitos, MSIE Pastoral Andina si Centro de Estudios 
Rurales Andinos „Bartolomeu de Las Casas”, ambele din 
Cuzco. Cercetarea s-a dezvoltat, de asemenea, insá cu 
mari dificultáti, in departamentele de antropologie ale 
Universităţii „San Marco” si ale Universităţii Catolice, la 
Lima, precum şi în universităţile din Trujillo, Cuzco, 
Ayacucho sau Huancayo. Adesea, ea este asociată cu 
istoria şi arheologia. Punerea în evidentă a influentei 
istoriei precoloniale si coloniale asupra situaţiei 
contemporane a populațiilor rurale a dat naştere unui 
puternic curent etnoistoric, ai cărui reprezentanţi sunt: 
J.M. Arguedas, R. Avalos, W. Espinoza, C. Fonseca, F. 
Fuenzalida, L. Huertas, L. Millones, J. Osio, F Pease, M. 
Rostworowski, S. Varese. Demersul acestor cercetători 
constá in confruntarea datelor obtinute din sursele istorice 
cu cele provenite din anchetele de teren asupra 
societátilor despre care se crede cá provin din vechile 
etnii. Totuşi, acest curent a privilegiat destul de des 
imaginea învinşilor din secolul al XVI-lea, în detrimentul 
transformărilor trăite de succesorii lor în Peru-ul secolelor 
al XIX-lea şi al XX-lea. În sfârşit, în anii '70, înclinația de a 
cerceta permanentele si continuitatile din societăţile 
rurale a fost treptat corectată de o nouă generaţie de 
antropologi formati în străinătate (Statele Unite, Franţa, 
Germania),  deprinşi cu dezbaterile teoretice ale 
antropologiei occidentale şi foarte influenţaţi de marxism: 
H. Bonilla, J. Flores Ochoa, L. Lumbreras, J. Matos, R. 
Montoya, R. Sánchez si A. Torero. Asociindu-si sociologi si 
economişti, această generaţie s-a orientat către analiza 


transformárii societátilor rurale sub impactul expansiunii 
capitaliste. 

O. CELESTINO 

ARAMBURU C, 1981, „Aspectuos del desarollo de la 
antropologia en el Peru”, in Ciencias sociales en el Peru: 
un balance critico, Universidad del Pacifico, Lima: 1 - 33. - 
FLORES OCHOA J., 1977, Pastores de pună, MSi de 
Estudios Peruanos, Lima. 

— MARIATEGUI J.C., 1964 (1928), Siete ensayos de 

Lima. 

— MARTINEZ H., 1962, Tres haciendas altiplanicas: 
Chujuni, Cochela y Panascachi, [MSMEMS Nacional 

— MATOS MAR J. (ed.), 1970, Hacienda, comunidad 

Lima. 

antropologia en el Peru”, in Proceso, Huancayo; 1980, 
Capitalismo y no capitalismo en el Perii: un estudio 
historico de su articlación en un eje regional, Mosca Azul 
Editores, Lima. 

— OSTERLING J., MARTINEZ H., 1983, „Notes for a 
History of Peruvian Social Anthropology, 1940 - 1980", in 
Current Anthropology, 24 (3): 343 - 360. - 
ROSTWOROWSKI M., 1983, Estructuras andinas del 
poder, MSto de Estudios Peruanos, Lima. 

— VALCARCEL L.E., 1981, Memorias, IMSUEMO de 
Estudios Peruanos, Lima. 

— VARESE S., 1973, La sol de los cerros, Retablo de 

3. Antropologia braziliană in Brazilia au existat 


antropologi cu mult înainte ca antropologia să aibă un 
fundament academic. Într-adevăr, încă de la începutul 
secolului, intelectuali precum S. Romero (1851 - 1914), N. 
Rodrigues (18621906) sau E. Da Cunha (1866 - 1909) s-au 
aplecat, dintr-o perspectivă comparatista, asupra 
problemelor legate de diversitatea socială şi culturală 
tárii. Dacă Romero a fost unul dintre primii care i-a socotit 
pe negrii brazilieni ca fiind demni de a fi cercetati, mai 
ales Rodrigues a studiat manifestările religioase şi politice 
ale foştilor sclavi şi ale descendenților acestora. Cât 
despre Da Cunha, acesta a introdus pe scena națională 
figura lui sertanejo (țăranul). Posteritatea intelectuală a 
acestor savanți se datorează mai puțin folosirii limbajului 
ştiinţific dominant în epocă (teoriile potrivit cărora 
inegalitátile sociale s-ar baza pe anumite diferente rasiale), 
cât observației etnografice minutioase a  pluralitátii 
culturale a tárii (Romero, 1888; Rodrigues, 1894, 1899, 
1900, Da Cunha, 1902). Integrând în genealogia lor mitică 
studiile acestor eruditi de formații profesionale diverse 
(Romero era jurist, Rodrigues - medic, iar Da Cunha - 
inginer), antropologii brazilieni au vrut sá-si definească 
disciplina prin obiecte de studiu de multă vreme 
privilegiate: negrii, ţăranii, indienii. Mai târziu si alte 
grupuri sociale marginale, marginalizate sau percepute ca 
dominate vor exercita aceeaşi atracție: săracii oraşelor, 
bolnavii mentali, deţinuţii... Prin intermediul unui dialog 
permanent cu intelectualii şi curentele teoretice din 
Europa şi America de Nord, urmând o tendinţă pe care un 
istoric a definit-o ca o „dezrădăcinare în propria lor tară”, 
antropologii brazilieni au construit o tradiţie naţională 
axată pe studiul celuilalt în propria societate. Această 
tradiţie, care a debutat la Bahia cu cercetările lui 
Rodrigues, se va deplasa în anii '30 către capitala ţării: A. 
Ramos (1903 - 1949), care se proclama discipolul 
medicului din Bahia, a publicat la Rio noi editii ale 


lucrărilor maestrului sáu şi, dobândind notorietatea cu 
prezentarea acestei „scoli braziliene de antropologie”, a 
devenit directorul Departamentului de Ştiinţe Sociale al 
UNESCO (Correa, 1982). Paradoxal, chiar în momentul în 
care pornesc ambiţioase cercetări asupra raporturilor 
rasiale, sprijinite în anii '50 de UNESCO şi încurajate de 
Ramos, problematica antropologicà se va elibera de 
ascendentul antropologilor de formaţie medicală, care era 
considerabil in nord-estul Braziliei (Azevedo, 1953; 
Ribeiro, 1952), pentru a intra sub incidenta sociologilor si 
istoricilor din sudul ţării (Fernandes, Bastide, 1955). 
Întrucât antropologia braziliană a fost influenţată în mod 
tradiţional de medicină, iar sociologia de studiile juridice şi 
pedagogice, ambele au împărţit, între anii '30 şi '50, un 
spaţiu instituţional comun, în facultăţile de filosofie, şi un 
instrument metodologic identic, „studiul comunităţii”, ca 
instrument de formare a cercetătorilor de teren. 

Deşi tradiţia antropologică a pus iniţial accentul pe 
studierea populațiilor de origine străină (negri, imigranţi), 
autohtonii nu au fost, totuşi, complet neglijati; din secolul 
al XVI-lea, societăţile amerindiene nu au încetat să fie 
studiate de călători şi naturalişti, majoritatea europeni. 
Conjugarea interesului intelectualilor brazilieni pentru 
populaţiile de origine străină cu cel al intelectualilor 
străini pentru populaţiile autohtone a avut ca efect 
constituirea disciplinei aşa cum se prezintă ea astăzi. Dacă 
brazilianul Rodrigues este considerat părintele mitic al 
studiilor asupra populațiilor de origine africană, germanul 
Curt Unkel, zis Curt Nimuendaju (1888 - 1945), este 
omologul sáu pentru cercetările asupra societăţilor 
amerindiene. Lucrările celor doi au jucat un rol foarte 
important în definirea statutului antropologiei şi a meseriei 
de antropolog până în anii '60, când disciplina se va instala 
definitiv în universităţi. 

Influenta antropologiei culturale nord-americane a 


marcat, începând cu anii '20, lucrările unor cercetători 
izolaţi; stau mărturie pentru aceasta studiile făcute de G. 
Freyre, la Universitatea din Columbia, corespondenţa 
dintre H. Alberto Torres şi F. Boas, colaborarea la distanţă 
dintre R. Lowie şi Nimuendaju. Această lentă pătrundere a 
tehnicilor şi temelor culturaliste preia ştafeta influentei 
culturale franceze, astfel încât, de la sfârşitul celui de-al 
doilea război mondial,  substituindu-se „misiunilor 
franceze” ale anilor '30, atât de importante pentru tradiţia 
etnologică a Universităţii din Săo Paulo (Levi-Strauss, 
1955), cercetătorii americani sosesc în masă. D. Pierson şi 
Ch. Wagley nu sunt decât două exemple în acest sens, 
exemple remarcabile prin continuitatea muncii lor în ţară 
(Margolis, Carter, 1979; Pierson, 1987). 

La începutul anilor '50, sub egida Consiliului 
Naţional de Protecţie a Indienilor şi în colaborare cu 

R. Cardoso de Oliveira şi E. Galvao, Darcy Ribeiro a 
organizat o serie de cursuri libere, în vederea formării 
cercetătorilor de teren. Aceste cursuri au reprezentat 
începutul mişcării de institutionalizare a masteratelor şi 
doctoratelor în antropologie în Brazilia, la început la 
Museu Nacionál, la Rio, la iniţiativa lui Cardoso de 
Oliveira, si, din anii '60, în alte universităţi, mai ales la Săo 
Paulo, Brasília si Campinas. 

Recife: un estudo de ajustamento social, Fundacao 
Joaquim Nabuco, Recife. 

Archives d’Anthropologie Criminelle, Stock, Lyon. 1900, 
L'animisme fetichiste des negres de Bahia, Reis, Salvador. 

S., 1888, Historia da Literatura Brasileira, Rio de 

AMERICA LATINĂ. Societatea rurală latino- 
americană 

Antropologia americanistă, preocupată încă de la 
începuturile sale de culturile prehispanice, nu a abordat 
decât târziu studiul societăților rurale. Această schimbare 
de perspectivă s-a produs in anii '50 sub impulsul şcolii 
americane (O. Lewis, S. Mintz, J. Nash, R. Redfield, J. 
Steward, S. Tax, E. Wolf), ale cărei cercetări au fost 
consacrate, in principal, Americii Centrale (Chiapas) si 
Caraibelor (Porto Rico). Pentru acesti autori, táranii se 
disting de cultivatorii ,primitivi" prin situatia lor de 
dependentă fată de societatea dominantă de care sunt 
legati prin diferite obligaţii (tribut, plăti, redevente) si 
retele comerciale. A studia societátile rurale inseamná a 
analiza aceste relații numeroase stabilite între 
comunitățile sátesti, stat şi sistemul capitalist. Această 
opoziție între lumea rurală şi oraş, tipică pentru 
monografiile clasice (Steward, 1956), este în acord cu 


teoriile economice şi sociologice ale epocii, care 
interpretau dezvoltarea inegală a regiunilor 
latinoamericano numind-o  „dualism” sau „colonialism 
intern”. Iruptia societăţilor rurale în câmpul ştiinţelor 
sociale traduce şi un climat politic special. Într-adevăr, 
folosirea termenului spaniol pentru ţăran (campesino) şi a 
echivalentului său portughez  (campones) nu se 
generalizează decât în urma mişcărilor revoluţionare 
(agrarianismul mexican, revoluțiile boliviana si peruană, 
ligile ţărăneşti din nor destul brazilian), înlocuind 
numeroase denumiri de tip etnic şi cu conotaţie peiorativă 
(indio, mitayo, runa, caboclo, caipira). 

Contrar opiniei lui Wolf, țărănimea latino-americană 
nu s-a constituit doar din producători agricoli, ci include şi 
crescători de animale, pescari, mineri şi vânzători 
ambulanți, care, începând din perioada colonială, nu au 
încetat să practice o agricultură de subzistentă. De 
asemenea, trebuie să-i distingem, în cadrul societăţii 
rurale, pe cei care controlează cu adevărat pământul de 
care dispun în virtutea dreptului cutumiar, a titlurilor de 
proprietate sau a contractelor de închiriere de cei care 
sunt legati prin nişte acorduri, calificate drept ,precare", 
de mari domenii de tip hacienda, bazate atât pe creşterea 
animalelor, cât şi pe agricultură sau de plantaţii 
consacrate unor monoculturi (trestie de zahăr, cafea, 
bananieri etc), ale căror produse sunt destinate pieţei 
exterioare. De fapt, societatea rurală nu poate să fie 
înţeleasă în afara raporturilor pe care le întreţine cu 
latifundiile, fie că acestea sunt tradiţionale, fie că ele au 
fost transformate în întreprinderi agricole capitaliste. 

Lui Wolf îi revine meritul de a fi stabilit o tipologie a 
societăţii rurale latino-americane, a cărei diversitate 
descurajează orice tentativă de sistematizare. Pornind de 
la criterii economice (volumul producţiei agricole destinate 
pieţei), el a identificat două mari tipuri: societăţile rurale 


din Cordilieri (America Centralà si Anzii) si cele din zonele 
joase tropicale (Caraibe, Brazilia meridională). Acestor 
două categorii trebuie să li se adauge grupuri mai puţin 
importante din punct de vedere numeric: micii proprietari 
din Haiti, Jamaica şi nord-estul Braziliei care trăiesc la 
marginea marilor plantaţii producătoare de zahăr, 
coloniştii de origine europeană sau asiatică (sudul Braziliei 
şi sudul statului Chile); cultivatorii ,primitivi" care 
practică defrişarea şi se integrează încetul cu încetul în 
economia de piaţă. Pentru că societatea rurală din 
Cordilieri acoperă arii culturale indigene, ei i-au fost 
consacrate cvasitotalitatea cercetărilor antropologice. 

Această reducere a ţăranului la o categorie etnică - 
indianul (care nu cuprinde, desigur, toate grupurile 
existente) - explică focalizarea studiilor asupra 
comunității, considerată ca entitate economică, politică si 
morală. Dacă este adevărat că irigatiile si controlul 
comunal asupra pământurilor sunt, în multe cazuri, o 
realitate, mai ales in Anzii centrali si meridionali, pare 
abuziv să concepem comunitatea ca o unitate naturală. 
Într-adevăr, istoria arată că această entitate colectivă a 
fost remodelată de autorităţile coloniale, începând cu 
secolul al XVI-lea, cu scopul de a controla într-un mod 
eficace societăţile indigene şi de a dizolva vechile 
solidaritáti etnice în folosul unei organizaţii sátesti dotate 
cu terenuri, în principiu inalienabile. În perioada 
contemporană, tensiunile sociale provocate de problema 
agrară au inspirat proiecte reformiste care vizau 
regruparea ţăranilor în instituţii colective (ejidos în Mexic, 
comunidades sau comunas în Anzi). 

Printre temele importante abordate de antropologie 
trebuie semnalată cea a diferentierii sociale în cadrul unor 
grupuri calificate prea în grabă drept omogene, în ciuda 
numeroaselor contraargumente furnizate de documentele 
istorice. În această perspectivă, agresiunile magice, invidia 


si vrájitoria sunt interpretate ca mecanisme nivelatoare, 
care fráneazá orice incercare de ascensiune socialá, la fel 
ca şi sistemul de funcţii, moştenit din perioada colonială si 
bazat pe o ierarhie civilă şi religioasă, sursă de prestigiu, 
dar şi generatoare de cheltuieli considerabile din partea 
celor care deţin respectivele funcţii. Noile orientări ale 
Bisericii catolice de după 1970 şi impactul sectelor 
protestante în lumea satului au contribuit la slăbirea 
acestor mecanisme în beneficiul militantismului politic sau 
al căutării individuale a profitului. De asemenea, de câţiva 
ani se constată un interes crescând pentru studierea 
potenţialului insurectional al ţăranilor; în acest fel, se 
renunţă la imaginea obişnuită a unei lumi rurale pasive şi 
statice. Şi aici, antropologia îşi caută sursa în contextul 
politic şi social al epocii noastre, care, după triumful 
revoluţiei cubaneze, este marcat din acest punct de vedere 
de o mulţime de reforme agrare. Astăzi, cea mai mare 
parte a acestor proiecte au fost îngropate de birocratie, iar 
modernizarea satelor, foarte costisitoare, nu mai face parte 
din proiectele de prioritate naţională. Problema centrală a 
contemporaneitátii nu mai este transformarea lumii rurale 
arhaice, ci ponderea deţinută de populaţia urbană. Ciudad 
de México, Lima şi Săo Paulo se numără printre oraşele 
cele mai populate din lume. Creşterea demografică, exodul 
rural, criza producţiei alimentare, politicile agricole 
dezastruoase, inflaţia şi extinderea şomajului care atinge 
mai mult de jumătate din populaţia activă din Peru, Mexic 
şi Brazilia nu au provocat proletarizarea ţăranilor, ci 
pauperizarea lor. În această conjunctură istorică specială, 
problematicile elaborate de antropologie în ultimele trei 
decenii par inadecvate. 

AMERICILE NEGRE 

1. Prezentarea Americilor negre 

Termenul de „Americi negre” serveşte la desemnarea 
unei foarte întinse arii geografice a Lumii Noi, marcate 
cultural de prezenta masivă a descendenților sclavilor 
africani. Ea cuprinde estul Statelor Unite, arhipelagul 
Caraibelor şi marginile sale continentale, Brazilia, precum 
şi coastele pacifice ale Columbiei şi Ecuadorului. Aceste 
regiuni diferite împărtăşesc aceeaşi moştenire istorică: 
importarea, între începutul secolului al XVI-lea şi sfârşitul 
secolului al XIX-lea, a 11 milioane de sclavi africani 
(Curtin, 1969) şi experimentarea pe scară largă a unei 
economii de plantație (Mintz, 1974). Prin urmare, 
Americile negre prezintă astăzi o unitate datorată atât 


diferitelor probleme sociale suscitate de această dublă 
mostenire, cát si existentei unei civilizatii care a ráspuns 
discriminării rasiale cu o vitalitate culturală singulară în 
domeniile religiei, muzicii şi limbii. 

Primele lucrări asupra Americilor negre datează de la 
sfârşitul secolului al XIX-lea; studiile de pionierat despre 
istoria traficului cu sclavi (J.A. Saco în Cuba, WE.B. Du 
Bois în Statele Unite) vor fi urmate la scurt timp de 
cercetări despre culturile afro-americane contemporane 
(N. Rodrigues si A. Ramos în Brazilia, F. Ortiz in Cuba, J. 
Price-Mars in Haiti etc.) Aceste lucrări se înscriu în 
contextul unei anumite compartimentári geografice pe 
care a combátut-o, in anii '20, antropologul american M. 
Herskovits. Astfel, el a considerat Americile negre o arie 
culturală cu toate drepturile si a întreprins cercetări 
comparative pentru a înţelege mai bine relaţiile istorice 
dintre Africa şi Americi şi pentru a analiza, cu ajutorul 
unor concepte precum „sincretism” sau „reinterpretare”, 
diferitele procese prin derularea cărora culturile africane 
specifice se transformă şi dau naştere unor culturi afro- 
americane (Herskovits, 1966). O lungă dispută i-a opus pe 
He rskovits si E.F. Frazier, dispută care se referea la 
ponderea factorilor culturali si  socio-economici in 
emergenta formelor de organizare socială, cum ar fi 
familia afro-americană. Această discuţie a scos în evidentă 
dificultatea de a izola cercetarea din domeniul ştiinţelor 
sociale asupra  Americilor negre de  inevitabilele 
angajamente politice si ideologice (Frazier, 1942; 
Herskovits, 1941, 1943). Etnologul francez R. Bastide a 
completat lucrările întreprinse de Herskovits; din opera sa 
vom cita studiul minuţios despre candomble, un cult afro- 
brazilian (1958), o carte ambițioasă, atât istorică, cât si 
etnologică, despre religiile afro-braziliene, în care autorul 
insistă asupra „întrepătrunderilor civilizaţiilor” (1960) şi 
face un scurt bilanţ general al Americilor negre (1967). 


De-a lungul anilor '60, sub influenta frământărilor 
politice care au însoţit întotdeauna, din subteran, 
dezvoltarea studiilor afro-americane, universitățile 
americane au oferit o bază instituțională învățământului si 
cercetării în acest domeniu. A urmat, cu deosebită 
rapiditate, o extraordinară dezvoltare a publicațiilor 
ştiinţifice consacrate Americilor negre, în urma unor 
lucrări întreprinse în insulele Barba dos, în Brazilia, 
Columbia, Cuba, Santo-Domingo, Ecuador, Haiti, Jamaica, 
Mexic, Panamá, Surinam, Venezuela etc. Aceste lucrări 
sunt, în general, pluridisciplinare, asociindu-i pe 
antropologi unor istorici, politologi, sociologi, lingvisti, 
folcloristi si specialisti în literatură. Ele au îmbunătăţit 
stadiul cunoştinţelor despre traficul cu sclavi şi rezistenta 
la sclavie (Miller, 1985) şi au acumulat date comparative 
despre raporturile interrasiale (Hoetink, 1973). De 
asemenea, aceste cercetări sunt consacrate mişcărilor 
politice ale negrilor (Hill, 1983), diferitelor dialecte creole 
şi comportamentelor lingvistice în general (Alleyne, 1980; 
Abrahams, 1983), culturii muzicale (Epstein, 1977; Warner, 
1982) şi artei afro-americane (Price S. şi R., 1980; 
Thompson, 1983). S-a încercat şi reformularea modelelor 
istorico-culturale propuse de Herskovits şi de cercetătorii 
din generaţia sa, pentru a reda mai bine fenomenul 
cultural afro-american în dinamica sa (Mintz, Price, 1976; 
Whitten, Szwed, 1970). 

Solid implantate în instituţiile universitare din 
Statele Unite, studiile afro-americane progresează şi în 
celelalte ţări ale Americii. Totuşi, ele rămân într-un stadiu 
embrionar în Europa, deşi Marea Britanie şi Olanda le-au 
integrat în programele diferitelor lor centre de studii 
caraibiene. În Franţa, cercetătorii interesaţi de Americile 
negre ca univers cultural sunt puţin numeroşi; într-adevăr, 
lucrările continuă să se concentreze asupra celor trei 
departamente franceze de peste ocean sau să se dezvolte, 


la scara statelor-natiuni, ca, de exemplu, Brazilia, in cadrul 
general al studiilor latino-americane. 

1. Brazilia 

Descoperită si colonizată de către portughezi, 
Brazilia este o tară a cărei populaţie de 120 de milioane de 
locuitori cuprinde 45% non-albi, dintre care 2% de origine 
asiatică, 6% negri şi 37% metişi sau pardos. Printre aceştia 
din urmă figurează şi mulatrii, descendenţi metisati ai 
sclavilor africani transportaţi în Brazilia între secolele al 
XVI-lea si al XIX-lea pentru a înlocui mâna de lucru 
indiană. Între 3 şi 18 milioane de africani, în funcţie de 
statistici, au fost aduşi în tară până la abolirea sclaviei din 
1888, Brazilia fiind ultima dintre naţiunile americane care 
a promulgat această lege (Hasenbalg, 1979). Începând cu 
aceasta data, proporţia populaţiei negre a scăzut 
considerabil. Acest fenomen are trei cauze: creşterea 
imigrației străine în cadrul unei politici demografice 
voluntariste, procentul ridicat de mortalitate datorat 
condiţiilor de viaţă dificile ale negrilor şi metisajul, având 
ca efect constituirea unei populaţii mulatre, care are 
tendinţa de a se socoti parte a populaţiei albe, proces ce a 
primit în Brazilia numele de „înăl bire”. 

Negrii şi mulatrii sunt concentrați în regiunile cele 
mai sărace ale Braziliei şi la periferia marilor oraşe. 


Victime ale prejudecátilor de rasă si de clasă, ei formează 
pătura cea mai defavorizată a populaţiei. Cu excepţia 
câtorva personalităţi, în acelaşi timp simboluri si alibiuri 
(muzicieni,  sportivi...), puţini negri au cunoscut o 
ascensiune socială, a cărei generalizare ar fi permis 
formarea unei adevărate clase de mijloc negre (Fernandes, 
1965). Astfel, puţinii intelectuali si militanti politici care 
încearcă să acţioneze în cadrul partidelor politice 
institutionalizate sau al mişcărilor sociale contestatare, 
pentru promovarea unei culturi negre şi pentru 
transformarea sa într-un instrument de rezistentă provin 
dintr-un strat extrem de restrâns al populaţiei (Valente, 
1986). 

Sclavii negri transportaţi în Brazilia proveneau din 
diferite regiuni ale Africii. A. Ramos (1962) a distins în 
cadrul lor trei mari tradiţii culturale: sudaneză, negro- 
mahomedană, bantu. În timpul traficului cu sclavi a fost 
elaborată o clasificare „etnică”, bazată pe presupuse 
aptitudini pentru muncă. Diferitele reprezentări istorice 
ale diversităţii culturilor africane au făcut loc astăzi unei 
viziuni uniforme, contând doar categoria generică de 
„negru”. Într-adevăr, orice individ de culoare este 
perceput, tratat, evaluat ca persoană socială pornind de la 
faptul că este negru. Chiar şi negrul se vede, în Brazilia, ca 
negru. Pornind de aici, singurul element de discontinuitate 
culturală recunoscut este cel care se bazează pe separatia 
între tradiţia bantu şi yoruba (aceasta din urmă fiind 
tradusă prin expresia sincretică gegenago). Totuşr, doar 
eruditii se referă la această diferenţă, poporul ignorând-o 
în general. În mod obişnuit, influenţa culturii negre asupra 
culturii braziliene este admisă în trei domenii: cultele de 
posesiune (candomble şi umbânda), muzică şi dansurile 
populare. Această reducere drastică a  perceperii 
diversităţii culturale în cadrul populaţiei negre braziliene 
este rezultatul a două procese distincte de aculturatie. 


Primul tine de populaţia neagră, fiecare grup etnic 
abandonându-şi identitatea proprie pentru a-şi recunoaşte 
o identitate de negru. Al doilea proces se situează la 
nivelul relaţiilor dintre albi şi negri: aceştia ar produce 
împreună o cultură braziliană pe care negrii ar tinde să o 
considere ca purtătoare a unei părţi din propria lor 
identitate (Pereira, 1983). 

ANIMALE DOMESTICE 

,Problema domesticirii animalelor, socotită, 
împreună cu agricultura, a fi criteriul de dobândire de 
către societăţile omeneşti a morfologiei lor actuale, [este], 
prin aceasta, [...] unul dintre punctele cele mai importante 
ale studierii omului” (Leroi-Gourhan, 1949: 388). Această 
problemă este şi una dintre cele mai dificile, atât în sine, 
cât şi din pricina punctelor de vedere parţiale pe care 
diferite ştiinţe, acţionând în mod independent unele de 
celelalte, le au asupra ei. Astfel, pentru zoologie, 
domesticirea este starea animalului care, crescut din 
generaţie în generaţie în contact cu omul, a evoluat în aşa 
fel încât a constituit o specie (sau cel puţin o rasă) diferită 


de strámosul sálbatic din care provine. Arheologia se 
intereseazá mai ales de derularea in timp si datarea 
proceselor tehnice care au condus la această stare. lată si 
câteva exemple ale primelor domesticiri, care includ 
numele animalului, locul primei domesticiri cunoscute şi 
data probabilă a primei domesticiri: mágarul/Egipt/5.000 I. 
Cr.; boul/Grecia/9.000 î.Hr.; cămila/Asia Centrală/ 5.000 - 
3.000 î.Hr. (?); pisica/Egipt/3600 î.Hr.; calul/stepele euro- 
asiatice/6300 î.Hr.; capra/ Iran/10.000 1. Hr; 
cainele/Europa si Orientul Apropiat/12.000 - 9.000 î.Hr; 
cobaiul/Peru/ 4.000 î.Hr; curcanul/Mexic/5.000 î.Hr; 
dromaderul/Arabia/6.000 - 4.000 î.Hr. (?); lama/ 
Peru/3.000 î.Hr. (?); oaia/Grecia si Irak/9200 î.Hr; 
porcul/Grecia/9.000  i.Hr;  gáina/India/ 3200 î.Hr; 
renul/tundra euroasiatică/3.000 î.Hr. (?); zebuul/India/6500 
î.Hr. 

În sfârşit, a treia mare componentă a studiilor asupra 
domesticirii, zootehnia, este o ştiinţă ce vizează realizarea 
unei mai bune adaptări a animalelor la nevoile umane. 
Aceste trei discipline au la activ realizări considerabile: 
cercetări făcute de zoologi asupra etogramelor specifice 
propice  domesticirii şi asupra noţiunii de Prägung 
(„amprentă”), identificarea de către preistorici a 
principalelor procese de domesticire (vânătoarea selectivă, 
protecţia culturilor prin  corraling,  protocresterea 
animalelor) şi a efectelor lor fenotipice, aplicarea de către 
zootehnicieni a rezultatelor geneticii animale în cadrul 
metodelor de selecţie etc. Toate acestea au provocat si mai 
provoacă încă dezbateri pasionate: despre caracterul 
ereditar al anumitor trăsături comportamentale, despre 
concepţia zootehniştilor asupra noţiunii de ,nevoie”, 
despre anterioritatea agriculturii în raport cu creşterea 
animalelor (ordinea vânătoare > creşterea animalelor > 
agricultură a prevalat până la sfârşitul secolului al XX-lea), 
despre motivele primelor domesticiri (opoziţia ipotezelor 


religioasă si utilitară, , alimentará" si „tegumentară”) etc. 
Cercetárile asupra primelor domesticiri sau asupra 
îmbunătăţirii raselor de animale în zilele noastre sunt, 
totuşi, departe de a epuiza subiectul. Investigaţii mai 
extinse arată că o mulţime de aspecte ale domesticirii 
animalelor rămân necunoscute sau neglijate (incluzând aici 
şi antropologia, ale cărei lucrări în domeniu au rămas 
puţin numeroase şi limitate la nişte epifenomene), şi multe 
alte specii care nu sunt considerate în mod obişnuit 
domestice, au făcut obiectul, într-un fel sau altul, într-o 
măsură sau alta, unei acţiuni de domesticire: domesticirea 
abandonată a hienei cu pete şi a addaxului în Egipt, a 
genetei în Europa, tentativele recente şi izolate de 
domesticire a elefantului în Africa, a elanului (Alces alces), 
a antilopei de Derby (Taurotragus oryx). Alte animale 
reprezintă cazuri-limită, fie pentru că domesticirea lor a 
rămas parțială (imblanzirea, fara reproducere in 
captivitate, a ghepardului, a păsărilor de pradă, sau, 
dimpotrivă, creşterea şi uneori selecţia, fără îmblânzire, a 
vizonului, a crocodilului, a peştilor, a viermelui de mătase, 
a albinei, a stridiei), fie pentru că ocupă, în raportul 
omanimal, o poziţie permanentă, aproape normală, de 
echilibru instabil între starea domestică şi starea sălbatică, 
stare când controlată cu mare dificultate de către om, când 
întreţinută savant de către el (renul, vigonia, elefantul, 
porcul, pisica în evul mediu, dihorul). Nici cele mai bine 
domesticite dintre animale nu formează grupuri omogene. 
Numeroase exemple de reîntoarcere la viaţa 
sălbatică în momentul în care presiunea omului slăbeşte 
(albine, iepuri, porci, ecvidee, bovidee, pisici şi câini) 
dovedesc că nicio specie nu este pentru totdeauna şi 
definitiv domesticită. Nu toate animalele domestice, nici 
chiar cele din aceeaşi specie, sunt plasate în mod 
obligatoriu în condiţii identice de domesticitate: trecerea 
renului, de exemplu, de la situaţia tradiţională de 


protocrestere, in care animalul este mentinut in biotipul 
său si îşi păstrează comportamentul natural, la situaţia de 
creştere industrială implică o creştere considerabilă a 
intervenţiei omului asupra vieţii animalului şi a 
dependentei ultimului fată de primul. Nu toate animalele 
au acelaşi statut în toate societăţile: noi nu-i tratăm pe 
câini ca pe vite, pe când păstorii africani îşi tratează vitele 
asa cum noi ne tratăm câinii (Lévi-Strauss, 1962). 

Aşadar, programul care i se impune antropologiei, 
pentru a progresa în această direcţie, este clar: 
conceperea domesticirii nu ca pe o stare a animalului, ci ca 
pe o acțiune a omului asupra animalului, care se exercită 
în permanentă, antrenând, în cadrul societăţilor concrete, 
structuri sociale, culturale şi ideologice, precum şi tehnice, 
dependente functional unele de altele si intretinand între 
ele şi cu elementele sistemului mai general în care se 
integrează legături de compatibilitate. Ansamblul integrat 
al acestor structuri îmbracă forma unui sistem: sistemul de 
domesticire. Doar în aceşti termeni va fi posibil să ţinem 
seama de diversitatea, în spaţiu şi timp, a speciilor animale 
şi a societăţilor examinate, precum şi de formele şi gradele 
de domesticire observate (Digard, 1988). Primul element 
constitutiv al sistemului de domesticire este consumarea 
(în sens larg) animalelor domestice. Însă nu acesta este 
aspectul care le condiţionează pe toate celelalte, ci 
lucrurile se petrec invers: în marea majoritate a cazurilor, 
„nevoile” oamenilor se reglează în funcţie de ceea ce 
aceştia pot să obţină de la animalele lor şi nu invers. De 
aceea, el permite scurtcircuitarea  rationalizárilor a 
posteriori care însoțesc in mod obişnuit discursurile 
despre producţie, permitând descoperirea faptului că 
inventarele, fie ele chiar exhaustive, ale produselor (carne, 
lapte, ouă, fanere, excremente etc.) si utilizărilor 
(tracţiune, transport, strivire, apărare, curăţare etc.) 
animalelor domestice (Sigaut, 1980) sunt departe de a 


epuiza problema rolului (politic, simbolic, afectiv etc.) pe 
care il joacá aceste animale si a statutului de care unele 
dintre ele se bucurá cu adevárat in unele societáti. 

Al doilea element este producția de animale. 
Mijloacele de producţie sunt guvernate de câteva exigente 
fundamentale (protecţia, alimentaţia şi reproducerea) care 
trebuie îndeplinite pentru a asigura supraviețuirea 
animalelor, atât ca indivizi, cât şi ca specii. Se poate 
considera că stadiul cel mai avansat de domesticire este 
atins atunci când niciuna dintre aceste trei exigente nu 
poate fi satisfăcută fără mijlocirea muncii oamenilor 
(Barrau, 1978). Variind foarte mult în funcţie de resursele 
naturale şi culturale disponibile, precum şi în funcţie de 
constrângerile ecologice şi sociale, tehnicile astfel utilizate 
au în comun faptul că sunt şi „mijloace elementare de- 
acţiune” (Leroi-Gourhan) asupra animalului care, pe lângă 
faptul că îl servesc pe acesta din urmă, contribuie la 
supunerea sa fată de om. Prin producţia de animale se 
produce şi domesticirea, deci şi ascendentul omului asupra 
animalului. Locul pe care acesta îl ocupă în viaţa a 
numeroase societăţi se traduce printr-un întreg eşafodaj 
de utilizări şi idei, care merge mult mai departe decât ar fi 
necesar şi suficient'pentru a satisface nevoile vitale ale 
animalului. In acest fel, suntem indreptátiti să ne întrebăm 
şi dacă nu cumva căutarea domesticirii în sine şi a imaginii 
pe care ea o dă despre puterea asupra vieţii şi a fiinţelor 
este cea care îl face pe om să crească animale. 

Aspectele sociale, culturale si ideologice ale 
sistemelor de domesticire nu se reduc, în consecinţă, la 
rolul pe care animalele domestice au putut să-l joace în 
adaptarea ecologică (lama în Anzi, iacul în Tibet, 
dromaderul în Orientul Mijlociu şi în Africa de Nord) şi în 
dezvoltarea politică a numeroase societăţi (calul aproape 
peste tot). Acest rol este, desigur, considerabil, însă 
interpretarea sa a alimentat uneori cele mai teribile derive 


hiperfunctionaliste. Un exemplu de acest fel ar fi cel al 
ecologiei culturale, care s-a încăpățânat să descopere 
pretutindeni şi cu orice preţ, necrutând nici fenomenele 
religioase (vaca sacră in India, prohibitia iudeo-islamică a 
consumării porcului), răspunsuri raţionale la 
constrângerile mediului. Infinit mai fecundă este calea 
deschisă de A.G. Haudricourt (1962): distingând un 
„tratament horticol” şi un „tratament pas-toral” al omului, 
acest autor stabileşte o analogie între tratamentul aplicat 
plantelor şi animalelor, pe de o parte, şi raporturile sociale, 
pe de altă parte. Descoperind că în Anglia caii erau dresați 
la fel cum erau educati copiii, K. Thomas (1985: 55) scrie 
la rândul său că „domesticirea este [...] arhetipul altor 
tipuri de subordonare” etc. Într-adevăr, în toate sistemele 
de domesticire, animalele domestice apar ca parteneri ai 
omului, pe care, asemenea celorlalţi parteneri sociali, 
acesta trebuie să-i tina la distanţă sau să convietuiasca cu 
ei, să-i seducă sau să-i constrângă. Şi această socializare a 
animalelor contribuie, cel puţin la fel de mult ca şi 
imperativele tehnice sau ecologice, la orientarea alegerilor 
care îi conferă fiecărui sistem de domesticire fizionomia sa 
şi stilul său particular. 

J.-P DIGARD 

ANIMISM 
Deşi cuvântul „animism” a fost folosit anterior pentru 
a desemna doctrina lui Stahl (1737 - identificarea 


sufletului gânditor cu principiul vital), etnologului englez 
E.B. Tylor (1832 - 1917) i se datorează faptul de a fi 
devenit unul dintre termenii majori ai istoriei etnologiei 
religioase. În celebra sa lucrare Primitive Culture (1871), 
Tylor, afirmând principiul universalitátii religiei si definind- 
o pe aceasta ca fiind credinţa în fiinţe spirituale, şi-a 
introdus teoria sub numele de ,animism", termen care, 
preciză el, desemnează în special „doctrina sufletului”. De 
fapt, animismul comportă două dogme: credinţa în suflet şi 
într-o viaţă viitoare şi, corelativ, credinţa în nişte divinităţi 


conducátoare si in spiritele subordonate lor. 

Intreg edificiul tylorian se bazează pe această 
doctrină a sufletului. Potrivit etnologului englez, reflectia 
oamenilor a fost guvernată de la început de două realităţi: 
existenta morţii şi enigma viziunilor care apar în vise. În 
replică, „filosofiile sălbaticilor” au ajuns la concluzia că în 
om e prezentă o „fantomă”, mai exact, un suflet, care este 
imaginea sa şi un soi de dublu al său. Inerent individului, 
acest „suflet aparitional” este socotit a fi însăşi cauza 
vieţii. Din idei larg atestate, rezultă că sufletul, deşi este 
impalpabil, are proprietăţi fizice, poate să se desprindă de 
corp, să acţioneze, să apară în vise şi chiar să pătrundă în 
corpul unui alt om, să fie manipulat, să fie făcut să revină 
(prin intervenţia vrájitorilor sau a preoţilor). În acest 
stadiu al credințelor, e logic ca sufletul să poată apărea şi 
la animale, căci şi ele trăiesc şi mor, şi ele visează. Mai 
mult, poate fi imaginată şi trecerea sufletului dintr-un corp 
animal într-un corp omenesc. Acelaşi raţionament poate fi 
utilizat si în cazul plantelor: e firesc să li se atribuie un fel 
de suflet, pentru că ele cunosc moartea, sănătatea şi boala. 
In sfârşit, Tylor se ocupă de credinţa în existenţa unui 
suflet în obiectele inanimate. Aşadar este vorba despre o 
credinţă în faptul că întreaga natură este animată, dar şi 
despre o credinţă în supraviețuirea sufletului, căci, din 
punctul de vedere al sălbaticului, vederea morţilor în vise 
dovedeşte că sufletul lor trăieşte încă. Tylor ajunge astfel 
la punctul cel mai delicat al teoriei sale, la cel care 
rămâne, fără îndoială, cel mai puţin convingător: condi 
„iile în care a putut să se efectueze trecerea de la noţiunea 
de „suflet” la cea de „spirit. După Tylor, sufletul şi spiritul 
sunt de natură analoagă: „Omul primitiv a modelat fiinţele 
spirituale în funcţie de ideea pe care şi-a făcut-o despre 
propriul suflet”. Astfel s-ar putea explica trecerea 
sufletului unor defuncti la stadiul de spirite si, tot în acest 
proces, s-ar putea descoperi rădăcinile cultului manilor 


(suflete binevoitoare) sau ale figurilor ,demonilor" (suflete 
rele). Insà raportul sufletelor omenesti cu categoriile mai 
abstracte de spirite si cu divinitátile propriu-zise rămâne o 
pură ipoteză, care se bazează in mod esenţial pe 
antropomorfism. Relaţia dintre suflet şi spirit fiind 
stabilită, Tylor, într-o perspectivă evoluționistă unilinia ră, 
trece pe rând de la „spiritele inferioare” (spirite familiare, 
spirite ale naturii, spirite animale - care deschid calea 
către cultele totemice) la „divinitătile-specii” (care cuprind 
„specii întregi de animale, plante sau obiecte”) şi la 
,divinitátile care guvernează cursul naturii şi viaţa 
oamenilor” (divinităţile superioare ale cultelor politeiste, 
doctrine socotite de Tylor consecinţe ale animismului), şi, 
în sfârşit, la dumnezeii marilor culte monoteiste. 

Animismul a respins teoria ,naturismului", a lui Max 
Muller, la fel şi ,manismul” simplist al lui Herbert Spencer, 
iar succesul său a fost considerabil şi a durat până în 
primele decenii ale secolului al XX-lea. Astăzi, această 
pasionanta şi ambițioasă încercare de explicare globală a 
credințelor religioase nu mai este decât partial valida. 
Doar termenul de „animism” supravieţuieşte în limbajul 
curent, în lipsa unui cuvânt potrivit pentru a desemna 
doctrina religiilor tradiţionale. 

1. LE MOAL 

ANTICE (SOCIETĂŢI ~) 

Anumite cercetări asupra societăţilor antice sunt 
socotite, în mod obişnuit, în Franţa, a fi antropologice. 
Astfel, în 1968 a apărut Anthropologie de la Grece antique, 
o culegere de articole ale lui L. Gernet, prefațată de J.-P. 
Vernant. Astăzi, o direcţie de studii de la EHESS, condusă 
de N. Loraux, se intitulează „Histoire et anthropologie de 
la cite grecque”. Revista Metis, numită astfel după cartea 
lui M. Detienne si J.-P. Vernant Lesruses de l'intelligence, 
la Metis des Grecs (1974), are ca subtitlu Anthropologie 
du monde grec ancien. In sfársit, o subsectiune din 
interiorul comisiei CNRS insárcinate cu studierea lumilor 
antichitátii clasice se referà explicit la antropologie. Pe 
scurt, se vorbeste curent despre o antropologie a 
societátilor antice, cáreia revistele de etnologie, mai ales 
L'Homme, ii acordá spatii largi. Dar ce inseamná aceastá 
denumire care a reuşit să dobândească o recunoaştere 
oficială în cadrul instituţiilor de învăţământ şi de cercetare 
şi care se aplică unui domeniu de studii şi de opţiuni 
epistemologice a căror legitimitate este admisă în 
asemenea măsură, încât schiteazá contururile unei 
discipline? 

Rezultă de la sine că antropologia societăţilor antice 
nu are acelaşi statut ca etnologia europeană sau 
antropologia urbană. Grecia antică, mai exact cetatea 
grecească nu intră în câmpul disciplinei ca nişte terenuri 
noi sau ca nişte societăţi puţin cunoscute din punct de 
vedere etnologic, care necesită culegerea unor informaţii 
inedite prin intermediul unor anchete făcute pe lângă nişte 
informatori. Grecii dinaintea erei noastre ne-au spus deja 
destule prin scrierile lor. Nu ne rămâne decât să recitim, 
după secole de lecturi succesive, ceea ce au putut să spună 
despre ei înşişi, prin vocea istoricilor, filosofilor şi 


savantilor lor. În aceasta constă întreaga dificultate (dar şi 
interesul) a unei încercări de delimitare a abordării 
antropologice aplicate Greciei antice. De aceea, trebuie să 
o punem în raport cu impunătoarea tradiţie a studiilor 
clasice, organizate în discipline prestigioase şi depozitare 
ale celei mai etnocentrice imagini a tipului nostru de 
umanitate (şi chiar a identităţii umanismului occidental 
şi... academic): pe de o parte, activitatea etnografică 
(studiile de teren) şi, pe de alta parte, activitatea 
antropologică (examinarea tuturor formelor de alteritate 
socială şi compararea culturilor). 

Examinată în raport cu etnologia şi antropologia 
socială, antropologia societăţilor greceşti ridică probleme 
delicate in privinţa delimitării câmpului ştiinţei si a 
legitimitátii disciplinare. Într-adevăr, dacă admitem că 
etnologia se distinge de istorie prin faptul că ea studiază în 
mod obişnuit societăţile fără scriere sau, într-un mod mai 
general, că ea „se ocupă mai ales de ceea ce nu este scris” 
(C. Lévi-Strauss), trebuie să recunoaştem cá Grecia 
Attidografilor, a lui Tucidide şi a pietrelor gravate, 
împânzită de legi şi decrete, se pretează prea puţin unei 
abordări etnologice. Dacă precizăm că istoria şi etnologia 
se diferenţiază mai ales prin tipul de fapte pe care le iau în 
considerare, prima privilegiind „clasele conducătoare, 
faptele de arme, domniile, tratatele şi alianțele”, iar cea 
de-a doua „viaţa populară, moravurile, credinţele, 
raporturile elementare pe care oamenii le stabilesc cu 
mediul” (ibid.), descoperim sau redescoperim în mod 
inevitabil că această diferenţă de orientare a pus baze le în 
cazul particular al Greciei antice - unei separatii de natură 
disciplinară. Enunţată în alţi termeni, această diferenţă 
acoperă, într-adevăr, distincţia dintre istorie şi ceea ce, în 
secolul trecut, purta numele de Antiquitates. 
,Antichitátile", care făceau obiectul unui învăţământ foarte 
elaborat in universităţile europene, acopereau exact 


câmpul manifestărilor vieţii în societate, al practicilor si 
obiceiurilor. O simplă privire aruncată asupra capitolului X 
din Manualul de filologie” al lui S. Reinach (1879), intitulat 
„Antichităţile Greciei”, ajunge pentru a verifica faptul că 
filologia clasică rezerva o minuțioasă atenţie tuturor 
acestor subiecte familiare etnologiei de teren: înrudire, 
alimentaţie, ritualuri etc. în cazul predecesorilor noştri, 
era vorba de erudiție, iar stăpânirea ei presupunea 
dobândirea unei competente virtual exhaustive şi a unor 
cunoştinţe comparabile în multe privinţe cu masa de 
informaţii pe care o monografie etnologică trebuie să le 
prezinte. Ba chiar mai mult, toate aceste cunoştinţe despre 
societăţile antice se înscriau într-o perspectivă, până la 
urmă, antropologică: „Mai ales prin înţelegerea trecutului 
grec şi roman va putea psihologia să înveţe să cunoască 
omul”, scria Reinach. Iluzie, se va spune, miraj umanist. 
Totuşi, dacă privim mai de aproape, este vorba despre un 
demers care ar putea fi cel al unui antropolog. „Istoria, 
continuă filologul, ar fi o pierdere de vreme dacă nu ar 
căuta în studierea faptelor cunoaşterea instituţiilor şi a 
moravurilor şi dacă în aceasta nu ar încerca să găsească 
ştiinţa spiritului omenesc, care este sursa lor comună. Ea 
este o psihologie experimentală ale cărei documente sunt 
furnizate de către trecut. Aceste documente sunt valoroase 
prin numărul lor şi niciunul dintre ele nu trebuie 
disprețuit; istoria politică le culege si le clasează. Insă 
istoria politică nu este decât un studiu preliminar, o 
prefaţă la istoria instituţiilor, care se ridică deasupra 
acesteia, cu condiţia de a se fonda pe ea. Căci istoria 
ideilor nu este decât o construcţie fragilă atunci când nu 
îşi are rădăcinile în ştiinţa faptelor”. 

Fapte, instituţii şi moravuri, spirit uman. Dacă 
acestea sunt, în ordinea menţionată, obiectele cunoaşterii 
ştiinţei filologice aplicate — antichitátilor, misiunea 
antropologiei a putut fi formulată în termeni identici: o 


interogatie asupra omului pornind de la societăţi si 
instituţii surprinse în unicitatea lor. Vizată încă de la 
începutul secolului, apropierea dintre antropologie şi 
studiile clasice îşi găsea legitimitatea în împărtăşirea 
aceleiaşi ambiţii. Dacă ştergerea distantei dintre etnologie 
şi studiile clasice se izbea de o dublă piedică - înmulţirea 
studiilor de istorie şi existenta unei discipline constituite, 
făcând imposibil sau inutil proiectul inventării unei 
etnologii a societăţilor vechi -, această definiţie propusă de 
filologi pentru acumularea cunoştinţelor despre societăţile 
antice se apropia de perspectiva antropologică. Pe cei care 
vor să scoată la lumină universaliile culturii, grecii şi 
romani ar putea să-i înveţe multe, gratie (dar şi în ciuda) 
privilegiului de a fi socotiți modele ale umanităţii. Nu au 
elaborat ei un discurs extrem de bogat despre omul social? 
Ei au intrat în câmpul antropologiei, din clipa în care acest 
discurs a încetat să fie considerat o paradigmă absolută şi 
a început să fie comparat cu concepţiile şi instituţiile altor 
societăţi. Acest lucru s-a întâmplat în Anglia, unde, la 
începutul secolului al XX-lea, mai ales la Cambridge, prin J. 
Harrison, s-a dezvoltat o antropologie a Greciei antice, 
preponderent religioasă şi de inspiraţie evoluționistă. În 
textele şi ritualurile elenice erau urmărite rămăşiţele 
acelui fond de barbarie şi de sălbăticie care, simultan, 
precedă si ameninţă orice civilizaţie rafinată. În 
dezbaterea foarte vie declanşată între apărătorii si 
detractorii unei antropologii a societăţilor antice, miza era 
răspunsul la următoarea întrebare: poate fi pusă lumea 
clasică pe acelaşi plan cu societăţile necivilizate? 
Intrebarea rămâne de actualitate, întrucât criticile 
formulate de curând de M.I. Finley, la fel ca şi pledoaria lui 
Detienne, intitulată ironic Les Grecs ne sont pas comme 
les autres, arată că problema se pune şi astăzi ca şi pe 
vremea lui J. Harrison: comparatismul este oare legitim? A 
smulge lumea grecească din unicitatea sa miraculoasă şi 


paradigmaticá, acesta a fost proiectul militant al Centre de 
Recherches Comparées sur les Sociétés Antiques intemeiat 
de Vernant si condus actualmente de P. Vidal-Naquet. Mai 
putin evolutionistá, apropiatà de tezele profesate de M. 
Mauss, împrumutând mult din metodele de analiză 
structurală a miturilor propuse de Lévi-Strauss si din 
,functionalismul" lui G.  Dumezil aceasta noua 
antropologie a societăţilor antice le-a permis grecilor să 
devină interlocutorii antropologilor şi ai societăţilor vii pe 
care aceştia le studiază. 

G. SISSA 

DETIENNE M. 1972, Les jardins  d'Adonis, 
Gallimard, Paris. 

— DETIENNE M., VERNANT J. 

— P 1974, Les russes de l'intelligence, la Metis des 
Grecs, Flammarion, Paris. 

— DETIENNE M., VERNANT J.P. 1979, La cuisine du 
sacrifice en pays grec, Gallimard, Paris. 

— FINLEY M.I., 1975, The Use and Abuse of History, 
Chatto & Windus, Londra. 1980, Ancientälavery and 
Modern Ideology, Londra (trad. fr. Esclavage antique et 
idéologie moderne, Editions de Minuit, Paris, 1981). 

— GERNET L., 1968, Anthropologie de la Gréce 
antique, Maspero, Paris. 

— HUMPHREYS S.C., 1978, Anthropology and the 
Greeks, Routledge & Kegan Paul, Londra. 

— LEACH E.R., 1969, Genesis as Myth and Other 
Essays, Cape, Londra (trad. fr Lunite de l'homme et 
autres essais, Gallimard, Paris, 1980). 

— LORAUX N, 1981, Les enfants d'thena. Idées 
atheniennes sur la citoyennete et la division des sexes, 
Maspero, Paris. 

— REINACH S., 1879, Manuel de philologie classique 
d'aprés le Trienium philologicum de W. Freund et les 
derniers travaux de l'erudition, Hachette, Paris. 


— ROGERSON J.W., 1978, Anthropology and the Old 
Testament, Basil Blackwell, Oxford. 

— VERNANT J. 

— P 1965, Mythe et pensée chez les Grecs, Maspero, 
Paris. 1974, Mythe et Société en Gréce ancienne, Maspero, 
Paris. 

— VIDAL-NAQUET P 1981, Le chasseur noir, 
Maspero, Paris. 

ANTROPOLOGIE APLICATA - Australia 2 - 
Aborigenii australieni de astăzi. Etnii minoritare 2 - 
Probleme juridice si politice. Interventii ale antropologiei. 
Urbane (Minorităţi —) 

ANZI 

Întinzându-se în latitudine de la coasta Antilelor până 
la capul Horn, Cordiliera Anzilor prezintă o excepţională 
diversitate ecologică: prerii umede şi bazine cu climă 
temperată în Anzii Ecuatoriali (Columbia şi Ecuador), 
podişuri înalte, uscate şi reci în sud (Peru, Bolivia), văi 
subtropicale care taie versanţii, piemont împădurit, cu 
climă caldă şi umedă către vest, o bandă de coastă deser 
tică şi întreruptă de oaze fertile, în sud, sau acoperită de o 
vegetaţie densă, în nord. Locuitorii Anzilor au ştiut să 
profite de varietatea resurselor oferite de aceste habitate 
diferite, fie prin împărţirea teritoriilor acestora pe mai 
multe etaje ecologice, fie prin colonizare şi schimburi. 

Veniti din nord, primii ocupanti ai Anzilor au ajuns 
aici în urmă cu cel puţin 15.000 de ani; între mileniile al 
VI-lea si al V-lea î.Hr., ei au început să cultive plante 
(cartoful) şi să domesticească animale (lama). Cultura 
porumbului, mai târzie, va permite depozitarea 
surplusului. Între mileniile al III-lea si al II-lea î.Hr. apare 
ceramica, principala mărturie a culturilor andine 
prehispanice, pentru că acestea nu cunoşteau scrierea. 

Cultura Chavin (1300 - 500 î.Hr.) constituie prima 
mare sinteză a descoperirilor realizate in timpul 


precedentelor milenii. Ea se ráspándeste pornind de la un 
centru ceremonial situat in Anzii Centrali, unde sunt 
grupate producţii artizanale diverse, provenind din 
schimburi, tribut sau ofrande. Viaţa urbană se conturează 
aici, probabil în cadrul unui stat teocratic. Arta rafinată de 
Chavin s-a exprimat mai ales în piatra gravată cu motive 
antropomorfe care reprezentau, după câte se pare, un 
panteon. Expansiunea sa pe coastă şi în Anzii peruani 
septentrionali pare să se fi datorat mai degrabă difuziunii 
unui cult (divinitate felină sau caiman) decât unei cuceriri. 

Omogenitatea pe care stilul Chavin adat-o culturii 
andine a dispărut de-a lungul unei faze ulterioare de 
diferenţiere regională (500 î.Hr. - 900 d.Hr.). Cunoscute 
mai ales pentru frumoasa lor orfevrarie, „şefiile” din Anzii 
columbieni s-au structurat încetul cu încetul. În Ecuador, 
diversele culturi de coastă par a fi mărturia unui proces de 
integrare asemănător. Cât despre aria andină centrală, ea 
cunoaşte numeroase şi strălucite dezvoltări locale: cultura 
Mochica, răspândită pe desertul de coastă peruan între 
secolele al II-lea si al VIII-lea, este cea mai cunoscută, 
graţie unei ceramici cu nişte forme şi cu un decor foarte 
realiste. Aceste vestigii ne pun în faţa unei societăţi 
ierarhizate, dominate de o puternică clasă sacerdotală 
întreţinută de ţărani. Ele atestă, de asemenea, rolul central 
al războiului, complexitatea ritualurilor funerare si 
existenţa unui cult consacrat unei divinităţi cu colti de 
jaguar. Cei din populaţia mochica erau mari constructori şi 
fierari abili. 

Pe coasta de sud a statului Peru, cultura Paracas este 
cunoscută prin textilele sale brodate cu mici motive 
antropomorfe policrome şi precedă cultura Nazca, ce se 
dezvoltă între 350 î.Hr. şi 650 d.Hr. Dacă societatea 
paracas pare apropiată de societatea mochica, ceramica 
(dedicată, în principal, cultului şi produsă în atelier) este 
diferită, culoarea fiind foarte variată, iar formele rigide şi 


stilizate. Misterioasele linii si figuri trasate in pampasul 
din Nazca, adesea interpretate cu multà fantezie, sunt, 
probabil, reperele astronomice ale unui calendar 
ceremonial. 

În zonele înalte, cultura Tiahuanaco, precedată de 
cultura Pucara, se dezvoltă în cursul primului mileniu. 
Situat la 4.000 de metri altitudine, pe malul lacului 
Titicaca, centrul său este un ansamblu urban, probabil de 
origine ceremonială, construit din megaliti ciopliti. Stilul 
Tiahuanaco se întinde până în Chile, însă această 
expansiune nu pare să depindă de acţiuni războinice. În 
nord, procesul de regrupare politică s-a accelerat, în 
Ecuador mai mult decât în Columbia, dând naştere, mai 
ales pe coastă, unor regate şi unor grupări urbane a căror 
apariţie a devenit posibilă datorită tehnicilor agricole 
elaborate (terase, irigaţii, cultura pe bilon). Aflate deja 
într-o perioadă de decadentă, culturile regionale din Anzii 
Centrali sunt zdruncinate de apariţia puternicului stat 
Huari. Între 560 şi 900, aparatul sau politic şi militar, 
centralizat aproape de Ayacucho, a unificat Anzii până în 
Bolivia. Culturile regionale „clasice” au dispărut în 
favoarea unei unităţi stilistice panandine foarte 
standardizate. 

Declinul greu de explicat al imperiului Huari este 
însoţit de o mişcare de independentă în coloniile sale. 
Printre regatele care se dezvoltă aer, Chimu, amplasat pe 
fostul teritoriu al populaţiei mochica, are capitala la Chan- 
Chan, cel mai mare oraş prehispanic din America de Sud 
(20 km?). Diferite dinastii locale s-au unit în cadrul 
acestuia prin intermediul unei regalitáti sacre, al unei 
puteri militare predominante şi al unei planificări 
economice bazate pe remarcabile amenajări hidraulice. 
Luxul şi rafinamentul acestei culturi, niciodată atinse de 
incaşi, pot fi observate mai ales în orfevrăria găsită în 
morminte. În secolul al XIV-lea, Chimu controla toate 


oazele de pe coasta dintre 

Tumbes si Pativilca. El se confruntá, insá, cu ,sefiile" 
independente din alte văi (Chancay, Chincha sau Ica), dar 
mai ales cu fiul lui incá, Pachacuti, care, cucerind zonele 
inalte de unde izvorau apele vitale pentru oaze, il anexeazá 
vastului sáu imperiu. 

Se întâmplă prea des ca trecutul andin prehispanic 
să fie redus la Imperiul încă (sau Tawantinsuyu), deşi 
acesta nu a existat decât timp de un secol. Este adevărat 
că, spre deosebire de societăţile care l-au precedat, 
studierea sa (Murra, 1978; Rostworowski, 1988; Zuidema, 
1986) poate să se sprijine pe mărturiile lăsate de spanioli 
începând din 1532. Aceste documente au fost interpretate 
fără întrerupere, în maniere adesea divergente, de câteva 
secole încoace. 

Primele cuceriri ale etniei din munţi a cărei 
expansiune a fost la originea naşterii imperiului nu sunt 
cunoscute decât prin intermediul miturilor, ai căror eroi, 
după indelungi peripetii, întemeiază viitorul centru 
imperial de la Cuzco. La apogeul puterii sale, sub domnia 
lui Pachacuti, care a creat, probabil, majoritatea 
structurilor statale, imperiul Tawantinsuyu se întindea pe o 
suprafaţă de 600.000 de kilometri pătraţi, cucerită datorită 
unei savante combinaţii de războaie şi tratate care îmbinau 
strâns preocupările religioase şi politice. Societăţile fără 
stat din zonele joase orientale au ştiut, totuşi, să reziste. 
Oraşul Cuzco va atrage admiraţia spaniolilor prin clădirile 
sale construite cu blocuri de piatră îmbinate cu ajutorul 
unor unelte de lemn şi de bronz. 

Sapan încă este fiul soarelui. El se căsătoreşte cu 
sora sa, care îi dă copii legitimi din rândul cărora este 
desemnat moştenitorul tronului, dar are şi soţii secundare 
ne-incase. După moartea sa, corpul său mumificat este 
obiectul unui cult. Dispunem şi de o genealogie a 
doisprezece suverani, considerată, în general, a fi o 


cronologie. Ea poate fi interpretată şi ca o cartă ierarhică, 
indicând distanta genealogică în raport cu suveranul 
descinzând din strămoşi regali ale căror nume trimit mai 
degrabă la reprezentări ale funcţiilor politice sau 
religioase decât la personaje istorice (Zuidema, 1986). 
Legăturile de rudenie guvernează atât organizarea 
familiilor aristocratice, cât şi principiul de ierarhizare a 
administratorilor, accesul la pământuri al grupurilor locale 
(sau ayllu) şi integrarea mitologică în neamul lui încă a 
popoarelor cucerite. 

Statul controlează  „şefiile” locale, favorizând 
închiderea circuitelor lor economice de autosubzistentă, 
bazate pe accesul, pornind de la un centru regional, la 
etajele ecologice variate unde sunt instalaţi coloniştii, un 
fel de insule într-un arhipelag vertical. El se sprijină pe o 
structură socială şi politică dualistă, ale cărei elemente 
sunt ele însele dedublate şi cuprinse unele în celelalte într- 
o ordine ierarhică cu eşaloane legate prin relaţii de 
reciprocitate. Structurile preexistente sunt reinterpretate 
într-un context nou: cultul solar este impus de către stat, 
însă templul soarelui de la Cuzco integrează divinitátile 
locale; funcţionari numerosi si diversi contabilizeaza 
resursele, gratie unui sistem de sforicele (quipu) ale căror 
noduri reprezintă unităţi de măsură; în vreme ce şefii 
tradiţionali îşi păstrează, local, rangul, fiii lor asimilează la 
Cuzco cultura învingătorilor; populaţiile sunt deportate, 
însă potrivit modelului „arhipelagului vertical”, devenit 
strategie de stat; pământurile lui încă şi ale soarelui, 
pentru care familiile trebuie să facă prestații în muncă, se 
învecinează cu cele pe care încă le-a oferit familiilor şi 
şefilor locali. Caracterul totalizant al gândirii incaşe se 
exprimă foarte bine în sistemul de ceque: 41 de linii din 
328 de locuri sacre converg către templul soarelui din 
Cuzco, determinând atât un calendar, cât şi o organizare a 
spaţiului care se întindea în cele patru colţuri ale 


imperiului, precum si o imbinare a grupurilor sociale din 
Cuzco prin ritualurile cu a căror exercitare erau 
însărcinaţi. 

După dispariţia celor doi pretendenti la acest imens 
imperiu, a căror luptă fratricidă a fost în folosul spaniolilor, 
colonizarea a erodat, încetul cu încetul, instituţiile 
indigene. Astăzi, formele de organizare ale societăţii rurale 
andine, din ce in ce mai reduse de emigrația masivă, sunt 
ca nişte ecouri ale diferitelor momente ale istoriei sale. 
Câteva etnii cunosc încă moduri de organizare şi credinţe 
prehispanice, precum controlul etajelor ecologice multiple, 
o structură socială dualistă, o concepţie ciclică asupra 
timpului şi un panteon complex. Mulţi quechua şi aymara 
sunt organizaţi în sate după modelul colonial de grupare a 
populațiilor dispersate. Ei sunt mai mult sau mai putin 
integrati în economia monetară, participând la activitatea 
în cooperative sau sindicate în funcţie de izolarea lor 
geografică, iar cultura lor originală amestecă elemente 
hispanice cu'traditia andină. 

ARHEOLOGIE 1. Prezentare generală 

Arheologia (etimologic „ştiinţa lucrurilor vechi”) 
studiază trecutul pornind de la vestigiile materiale care s- 
au păstrat. Ea apare în Italia, în perioada Renaşterii, din 
interesul suscitat de antichitatea greco-romană. Primele 
săpături au loc începând din secolul al XVII-lea în Forumul 
roman şi la Villa Hadriana. În China, începuturile 
arheologiei sunt si mai precoce. In secolul al XI-lea, sub 
dinastia Song din nord, descoperirile făcute în situl fostei 
capitale Shang de lângă Anyang (secolele al XIV-lea - al XI- 
lea î.Hr.) sunt la originea primelor colecţii imperiale de 
obiecte de bronz şi a primelor cataloage ilustrate cu 
obiecte vechi. Începând din secolul al XIX-lea, interesul 
lumii savante se îndreaptă înspre trecutul cel mai 
îndepărtat şi înspre originea omului şi, în paralel, 
etnologia se naşte din interesul pentru societățile 
primitive. Preistoria, care se sprijină pe ştiinţele naturale, 
se dezvoltă în paralel cu arheologia clasică, disciplină 
auxiliară a istoriei, aflată în legătură cu epigrafia si 
filologia. Studierea obiectelor, clasarea şi datarea lor sunt 
preocupările sale esenţiale. Ea se îndreaptă astfel către 
ceea ce arheologii ţărilor Europei de Est vor numi mai 
târziu „istoria culturii materiale”. Astăzi, arheologia se 
constituie, încetul cu încetul, într-o disciplină autonomă, 
cu metode şi baze teoretice specifice. Câmpul său s-a lărgit 


in timp, in spatiu si in privinta obiectului de cercetare. De 
acum, de la preistoria australopitecilor până la arheologia 
urbană sau industrială, toate culturile pot fi studiate 
potrivit acestei abordări. Luarea în considerare ca fapte 
arheologice a unor categorii de vestigii din ce în ce mai 
variate a îmbogăţit considerabil spectrul analizelor şi 
interpretărilor posibile, de la deşeuri şi urme ale 
transformării antropice până la toate mărturiile mediului. 
Cronologia absolută este construită acum plecând de la 
metode de datare fizico-chimice sau botanice (dendro- 
cronologia sau datarea copacilor prin cercetarea inelelor 
lor de creştere) dezvoltate în acest scop. Studierea 
proceselor de alterare a vestigiilor de tot felul după 
îngroparea lor (tafonomia), analiza urmelor de prelucrare 
şi de utilizare nu sunt decât câteva exemple de tehnici 
create pentru arheologie. 

Săpăturile, ale căror decapări în straturi succesive 
scot la lumină vestigiile în poziţia lor originară, rămân 
actul central al adunării datelor arheologice. Dar întrucât 
distrug obiectul cercetării lor şi nu pot fi repetate, ele 
trebuie să se supună unor exigente metodologice tot mai 
riguroase, care nu pot fi satisfăcute decât printr-o 
strategie de ansamblu şi o arhivare pe cât de precisă, pe 
atât de minuțioasă a observaţiilor. Într-adevăr, trebuie 
asigurată atât o lectură verticală (stratigrafică), cât şi una 
orizontală. Prima controlează succesiunea relativă a 
straturilor şi cronologia lor, iar a doua se concentrează 
asupra analizei spaţiale a relaţiilor dintre vestigiile fiecărui 
strat şi ajunge la o interpretare antropologică a solurilor 
(din perspectiva etnologiei preistorice). lată de ce există 
tot atât de multe strategii de efectuare a săpăturilor câte 
tipuri de situri există, de la degajarea minuțioasă a 
solurilor de habitat cu ajutorul racletelor şi al pensulelor 
până la vastele decapaje extensive făcute cu buldozerul şi 
cu lopata, care aduc la lumină resturile structurale ale 


unor sate întregi. În toate cazurile, planurile, secţiunile, 
fotografiile, mulajele, inventarele şi desenele permit 
păstrarea unei imagini analitice a sitului şi a relaţiilor care 
asociază în acel spaţiu vestigiile între ele. 

Etapă centrală a colectării datelor, săpăturile nu 
reprezintă unicul ei act. Ele sunt precedate de 
prospectiuni sistematice care inventariază potenţialul 
arheologic al unei regiuni şi permit alegerea siturilor în 
care vor fi făcute săpături pe baza unui esantionaj şi nu la 
întâmplare. Săpăturile sunt însoțite de  prelevári 
sistematice destinate studierii mediului, fiind urmate de un 
ansamblu de analize şi de interpretări care capătă din ce 
în ce mai multă importantă. Recurgerea la experimentare 
introduce noi proceduri de verificare a ipotezelor. 
Elaborarea unor modele sistemice derivate din ecologie, 
antropologie, geografie umană sau etnoarheologie permite 
depăşirea naturii lacunare a documentaţiei arheologice şi 
propune reconstruirea societăţilor trecutului. Dincolo de 
descrierea vestigiilor, arheologia vizează de acum înainte 
reconstituirea acţiunii omului asupra mediului, 
organizarea spaţiului, lanţurile operatorii de producţie, 
viaţa cotidiană şi comportamentul uman la un moment dat. 
Pe termen lung, ea caută să identifice procesele care 
conduc la schimbări tehnice, economice, sociale sau 
culturale. 

— Etnologie preistoricà 

Etnologia preistorică este indisociabilă de numele lui 
A. Leroi-Gourhan. Marcat de un anume empirism, acest 
curent de gândire se caracterizează prin abordarea 
etnologică a lucrărilor arheologice de teren. Unitatea sa 
constă mai mult într-o seamă de practici comune decât în 
enunturi teoretice formulate in texte fondatoare. Într- 
adevăr, metodele sale au fost puse la punct în cursul 
săpăturilor efectuate pe şantierelepilot de la Arcy-sur-Cure 
şi Pincevent (Leroi-Gourhan, Brezillon, 1966, 1972). 

Pentru Leroi-Gourhan, „reconstituirea vieţii culturale 
a oamenilor din trecutul anterior Istoriei” este un obiectiv 
care poate fi atins „printr-o analiză etnografică a 
habitatelor preistorice” (1983). Trei principii fundamentale 
caracterizează demersul sau: primatul săpăturilor 
orizontale în planuri microtopografice in raport cu 
săpăturile stratigrafice, pentru că doar „citirea” orizontală 
a straturilor succesive poate să permită cunoaşterea 
locurilor pe care a trăit omul; stabilirea celor mai complete 
şi mai obiective arhive posibile ale săpăturilor, pentru a 
atenua distrugerea sitului din pricina săpăturilor; analiza 
structurală a datelor legate de relaţiile dintre vestigiile 
arheologice, plecând de la natura şi poziţia lor. Analiza 
spaţială reuşeşte să pună în evidentă structuri arheologice 
evidente (vetre, gropi, zone pentru deşeuri ...) şi structuri 
latente (arii de activitate, urme negative de perete...). 
Combinarea acestor rezultate cu studiile despre mediu şi 
cu studiile tehnologice permite redarea organizării spaţiale 
şi alcătuirea unei imagini a activităţilor desfăşurate în 
aşezarea respectivă. Aceste metode au fost adaptate cu 
succes unor terenuri preistorice foarte diverse: în Orientul 
Mijlociu de către J. Cauvin, in Anzi de către D. Lavallee, în 


Pacific de către J. Garanger sau, pentru paleoliticul 
german, de către G. Bosinski. 

Foarte individualizata in anii '60, etnologia 
preistorică tinde să se reîntoarcă în sânul unei preistorii 
franceze unificate. Metodele sale sunt aplicate in 
majoritatea săpăturilor solurilor de habitat. Analiza de 
mediu şi studiile tehnologice şi funcţionale ocupă un loc 
tot mai important în cadrul ei. Săpăturile din peştera 
Planches din Jura sunt un bun exemplu pentru un studiu 
aprofundat de etnologie preistorică (Petrequin, 1980). 
Respingerea de către Leroi-Gourhan a comparatismului 
etnografic face astăzi loc unei utilizări moderate a 
modelelor etnoarheologice. Banalizarea acestui curent e 
întărită de fenomenele de convergenţă: o parte a şcolii 
americane de arheologie antropologica, desi foarte 
teoretică şi situată într-un cadru ipotetico-deductiv strict, 
susţin astăzi principiile unor săpături şi analize de date 
asemănătoare celor evocate mai sus. 

— Etnoarheologia 

Etnoarheologia este o strategie de cercetare 
destinată rafinării, imbogátirii si criticii tehnicilor de 
inferentà arheologică. Ea realizează o analiză etnologică si 
arheologică a prezentului pentru a propune ipoteze de 
interpretare a situaţiilor trecute; aceste modele trebuie 
confruntate pe urmă cu datele săpăturilor şi cu toate 
celelalte modalităţi de abordare a realitätilor antice. 
Dialogul preistorie - etnologie s-a impus întotdeauna, 
fiindcă cele două discipline au câmpuri de cercetare 
vecine, în ciuda mijloacelor de abordare diferite: una se 
ocupă de trecut, amputat de aleatoriul conservării 
vestigiilor, pe când cealaltă studiază prezentul viu şi 
discursul, fiind lipsită de profunzime istorică. Postulând că 
evoluţia umană este liniară, având viteze de dezvoltare 
diferite in funcţie de diversele regiuni, specialiştii 
preistoriei s-au îndreptat din secolul al XIX-lea către 
„primitivii” contemporani, pentru a căuta să afle de la ei 
care sunt funcţiile uneltelor găsite în timpul săpăturilor, 
tipurile de arhitectură neolitică de pe malul lacurilor sau 
semnificaţia gravurilor şi picturilor rupestre. Pe la 1950 se 
estompează primatul acestui tip de comparatism, dominat 
de un joc de puzzle care utiliza informaţiile adunate de 
peste tot din lume, în ciuda lucrărilor lui G. Childe (între 
1920 şi 1950), al cărui demers, de inspiraţie marxistă, 
acordă un loc fundamental interpretării etnologice. A. 
Leroi-Gourhan reproşa  comparatismului sumar că 
paralizează imaginaţia ştiinţifică, căutând să explice totul 
prin analogie; sub influenţa sa, cercetarea s-a îndreptat 
spre etnologia preistorică şi spre experimentare. A doua 


ruptură metodologică se produce pe la 1960, odată cu 
apariţia publicaţiei New Archeology şi în acelaşi timp cu 
neo-evolutionismul lui E. Service şi M. Sahlins. Pentru S.R. 
Binford (1968), există o interdependenta a faptelor sociale, 
a tehnicilor si a constrângerilor ecologice în sistemele în 
echilibru, în aşa fel încât importanta alegerilor culturale 
poate fi neglijată. În aceste condiţii, el propune, conform 
unui demers clasic în istoria ştiinţelor, utilizarea unei 
abordări ipotetico-deductive care să permită trecerea de la 
analizele etnografice la faptele arheologice. Astfel ia 
naştere termenul de „etnoarheologie”, a cărui apariţie este 
însoţită de o reflecţie asupra „legilor” generale ale 
comportamentului (Schiffer, 1976), bazată pe un principiu 
uniformizator cu valoare transculturală. Pentru J.E. Yellen 

(1977) şi A.R. Gould (1978), speranţa de a defini 
unele „legi” transculturale se estompează din momentul în 
care se recurge la analogii între populaţii dispărute şi 
populaţii vii despre care se presupune că ar fi comparabile 
cu primele. În toate cazurile se pune problema legitimitatii 
în utilizarea analizei etnografice pentru explicarea 
trecutului, întrucât prin natura sa raţionamentul analogic 
nu poate furniza probe de unul singur şi ar fi periculos ca 
variabilele culturale şi ideologice să fie trecute sub tăcere. 
Scoala de la Cambridge, de arheologie structurală şi 
simbolică (Hodder, 1982), intenţionează să reacționeze la 
tezele propuse de New Archeology. Ea denunţă funcţia pur 
utilitară atribuită culturii materiale, ocupându-se de 
studierea codului simbolurilor, a reprezentărilor ideologice 
ale relaţiilor sociale, a sensului şi utilizării lor. În această 
reevaluare, etnoarheologia dobândeşte un rol-cheie. 

Astăzi nu mai există niciun domeniu al cercetării 
preistorice care sa nu fie contaminat de utilizarea 
modelelor etnoarheologice. De la lanţul operatoriu la 
repartiţia mărturiilor, de la arhitectură la fosilizarea 
vestigiilor, de la raporturile sociale la cimitire, de la 


exploatarea mediului la plantele cultivate, putem să 
spunem că toate domeniile de investigaţie au fost abordate 
cu mai mult sau mai puţin succes. La fel stau lucrurile şi în 
cazul disciplinelor care se fereau să practice 
compa'ratismul etnografic - etnologia preistorică sau 
experimentarea arheologică. S-a ajuns la concluzia că nici 
ştiinţele aplicate arheologiei nu scapă de necesitatea de a 
construi modele ale interacțiunii om - mediu. Un exemplu 
în acest sens este cel al poluării antropice a polenului sau 
a resturilor vegetale găsite în siturile de habitat preistoric: 
acest polen şi aceste vegetale ne oferă indicaţii asupra 
surselor de exploatare a mediului de către om, şi nu 
despre mediul însuşi (Petrequin, 1984). 

Utilizarea modelelor etnoarheologice este la modă, 
dar nu trebuie să uităm că acestea pun în evidentă analogii 
sau, în cel mai bun caz, convergente. Etnologia furnizează 
un catalog al posibilităţilor (Gallay 1986), însă nu al 
tuturor posibilitátilor. Rolul ei ar trebui sá fie acela de a 
contribui la reducerea generalizárilor abuzive, cáci riscul 
care pândeşte etnoarheologia este acela ca ea să se 
mulţumească cu o survolare a realitátilor sociale şi 
culturale, sub pretextul că problematica-sa nu poate să fie 
etnologică. Situată la interfaţa a doua domenii disciplinare, 
etnoarheologia îşi fixează astăzi ca scop esenţial 
înţelegerea modului în care fapte şi evenimente actuale 
pot (sau nu) să se „fosilizeze”, adică să fie (sau nu) puse în 
evidenţă de cercetările arheologilor. Această strategie nu 
poate fi productivă decât în măsura în care ia în 
considerare atât procesele lumii vii, cât şi întoarcerea 
acestor procese spre faptele trecutului. 

ARHITECTURÁ 

Termenul  ,arhitecturá",  utilizat în contextul 
antropologiei, trimite la un ansamblu complex de 
fenomene care se referă nu numai la locuinţe, ci şi la 
habitat, la organizarea spaţiului, la modul de viaţă, la 
formele de organizare economică, socială şi politică, la 
sistemele simbolice si religioase. Arhitectura este 
creatoare de spaţiu şi de relaţii spaţiale, este o formă de 
expresie în mod fundamental socială, al cărei limbaj formal 
utilizează conceptul (cu conținut variabil) de ,spatiu" si 
tine seama de o conştiinţă socială a spaţiului. Insă 
arhitectura nu este doar un mod de elaborare materială a 
unei reprezentări: definind locurile, ea face din acestea 
receptacule ale semnelor, de unde şi bogăția 
semnificaţiilor simbolice legate de anumite tipuri de 
edificii sau de spaţii amenajate (sanctuare, sedii ale 
deţinătorilor puterii, pieţe etc.) şi, mai general, legate de 
casă şi de amplasamentele rezervate diferitelor activităţi 


sociale. 

Prin caracterul sáu primar si functional de 
,continátor", un obiect arhitectural nu poate fi sesizat 
printr-un act perceptiv unic, pentru aceasta fiind nevoie de 
o serie de acte care ţin de o dublă abordare (din interior şi 
din exterior) experienţa perceptivă globală trecând 
dincolo de simpla experienţă vizuală. Spaţiul arhitectural 
dezvăluie o viziune asupra lumii şi a poziţiei omului în 
această lume. Ca orice alt limbaj, limbajul arhitectural nu 
poate fi înţeles decât dacă este pus în relaţie cu contextul 
cultural care îl produce, pentru că ierarhia normelor şi 
valorilor unei arhitecturi este integrată unei ierarhii care o 
înglobează, aceea a culturii corespondente. De la 
paravanul de crengi al boşimanilor kung la turnurile 
cetăților yemenite, de la casele hipogee din Modica 
(Sicilia) la locuintele pe piloni din satele de pe malul 
lacului Nokwe din Benin, orice arhitectură permite o 
„lectură” a manierei in care un grup articulează 
comunicarea dintre membrii sái si relatia sa globalà cu 
spatiul. Geometria, chiar inainte de a fi un instrument 
tehnic pentru constructie, este un ansamblu de simboluri 
susceptibile a fi codate in termeni cosmogonici sau 
metafizici. In satele kasena din Burkina Fasso, locuinţele 
pătrate sunt rezervate bărbaţilor, locuinţele rotunde - 
femeilor, circularitatea fiind asociată cu uterul, cu luna, cu 
noţiunea de „origine”, cu fecunditatea şi cu continuitatea 
ca semn al imuabilului. 

A înțelege simetria volumelor, a elementelor 
modulare, a recurentelor morfologice, înseamnă a pune în 
evidentă opozitiile elementelor ce se organizează în raport 
cu un centru, care nu se defineşte în mod necesar în 
termeni geometrici. In Benin, cu ocazia marilor 
evenimente regale care se desfăşoară la Abomey, porţile 
palatului regal prin care intră şi ies demnitarii sunt 
numite, de stânga” şi „de dreapta” prin raportare la poarta 


prin care trece regele, considerată a fi „centrală”, desi ea 
nu este astfel din punct de vedere geometric. 

Factorii de mediu (climă, natura solurilor, materialele 
disponibile) şi gradul de dezvoltare tehnică a societăţii au 
în mod cert un efect direct asupra tipurilor de locuinţe, 
dar, adesea, unor condiţii naturale identice pot să le 
corespundă soluții arhitecturale foarte diversificate, 
născute din variabilitatea constrângerilor socio-economice 
şi culturale care modelează condiţiile de producere a 
obiectelor arhitecturale, căci determinarea şi evoluţia 
formelor nu ţin doar de factori materiali. În Apulia (Italia), 
două sate vecine, Alberobello şi Ceglie Messapica, au ca 
activităţi principale agricultura şi creşterea animalelor, 
însă în primul sat unitatea de lucru este familia, pe când în 
al doilea sat unităţile economice sunt fermele colective. 
Casele din Alberobello sunt celebrele trulli, case familiale 
independente, pe când la Ceglie Messapica, locuinţele sunt 
aliniate şi grupate pe ferme. Casa este o formă care 
delimitează un spaţiu organic de echilibru între natură şi 
cultură, între omul care construieşte şi locuieşte şi 
persoana ca ansamblu al reprezentărilor. Casa este, după 
caz, arcă divină (dogoni, Mali), urnă funerară (Latiumul 
superior, Italia), uniune sexuală (lobi, Burkina Fasso); ea 
este zoomorfa la populaţia fali din Camerun şi 
antropomorfă la kabili, care concep corpul omenesc ca 
schemă simbolică a oricărei structuri. 

Orientarea axelor unei case poate fi stabilită printr- 
un ritual de întemeiere realizat de un bărbat (cel mai 
bătrân membru al comunităţii, preot, vrăjitor) care 
cunoaşte atât caracteristicile fizice şi metafizice ale locului 
de amplasare, cât şi istoria şi mitul la care se referă grupul 
căruia îi aparţine constructorul casei. Dacă există, 
„cartografia” indigenă poate să furnizeze indicaţii despre 
concepţiile societăţii respective în materie de reprezentare 
a spaţiului (geografie) şi a lumii (cosmologie) şi, în 


consecinţă, despre locul ocupat de locuinţă în interiorul 
unui asemenea sistem. Sá ne amintim p ictografiile 
indienilor din Câmpii, hărţile pe scoarță de mesteacăn ale 
populațiilor siberiene sau planurile militare trasate pe 
scoarță sau pe ţesături de către spionii regilor de la 
Abomey. 

Amplasamentul locuinţei este un fel de spaţiu 
proiectiv al structurii sociale. Societăţile acefale (lobi din 
Burkina Fasso, dagar-i din Burkina Fasso şi din Ghana, 
gonja din Ghana) pot să aibă un habitat „în nebuloase, a 
cărui configuraţie o obliterează pe cea a spaţiului sătesc. 
Astfel, rolul clanurilor se manifestă prin împărţirea 
spaţiului comunităţii locale în sectoare sau în zone 
(indienii bororo din Brazilia, bambara şi hausa din Africa 
de Vest). Centralizarea puterii are un efect direct asupra 
organizării spaţiului: de exemplu, la populaţiile yoruba 
(Nigeria) sau fon (Benin), palatul, aflat în capitala 
regatului, este izolat printr-un zid de restul cartierelor, 
care sunt dispuse în jurul lui, după un plan circular. 

Deschizáturile, fie că e vorba de uşi, ferestre sau guri 
de vatră, sunt elementele locuinţei cel mai bine protejate. 
Cei din populaţia lobi îngroapă sub pragul caselor lor un 
„medicament” specific familiei rezidente, care accentuează 
separatia dintre interior si exterior permiţând 
recunoaşterea străinului şi, dacă e cazul, împiedicându-l să 
facă vreun rău. În Franţa, în partea orientală a Lorenei, 
poarta de la intrarea casei are deasupra sa un fronton 
monumental, pentru decorarea căruia sunt folosite atât 
simboluri păgâne (svastica cu braţe curbe, soarele, steaua, 
rozasa), cât şi simboluri creştine; uneori, relieful 
ancadramentului desenează o cruce de talia porţii. 

Separând decorarea unei locuinţe de concepţia sa 
arhitecturală, nu am face decât să tăiem în două o unitate 
indivizibilă. La dogoni, coliba pentru sfat (togu na) este 
concepută în aşa fel încât fiecare dintre stâlpii care susţin 


acoperişul reprezintă un cuvânt, succesiunea stâlpilor unei 
colibe reprezintă o frază, iar ansamblul colibelor, văzute 
prin intermediul drumului ritual al lui sigi, constituie un 
discurs. 

Pe lângă arhitectura reală, a proiecției si a 
construcţiei, există şi o arhitectură pe care am putea s-o 
numim „virtuală”, care, ca sub o vastă cupolă protectoare 
invizibilă, defineşte, delimitează şi organizează o porţiune 
de spaţiu centrată asupra casei, în jurul căreia se 
desfăşoară drumuri, grădini, câmpuri etc. 

Concepţia arhitecturală rezultă din convergenta unui 
număr atât de mare de factori tehnici, socioeconomici şi 
culturali, încât ar fi inutil să pretindem că am alcătuit un 
repertoriu exhaustiv. Diferitele elemente de determinare a 
formelor şi a funcţiilor arhitecturale sunt considerate a fi 
nişte elemente grafice, a căror suprapunere ar da o epură 
globală, utilizabilă la orice scară, iar numeroasele 
implicaţii culturale ar trebui să ne ducă, prin intermediul 
arhitecturii, la descoperirea unui cod. 

ARIE CULTURALÁ 

O arie culturală (germ. Kulturkreis, engl. culture 
area) este un teritoriu sau o zonă geografică definită prin 
răspândirea unui ansamblu de „elemente” culturale date 
(obiecte materiale, caracteristici ale organizării sociale sau 
credinţe). Prefigurată de „provinciile geografice” ale lui A. 
Bastian (1860), ideea de Kulturkreis, cheia de boltă a 
„morfologiei culturale”  (Kulturmorphologie), a fost 
popularizată de L. Frobenius (1898), discipol al lui F Ratzel 
(1899) şi al lui F Schurtz, şi detaliată de F Graebner 
(1911). Căutarea sistematică a unor asemenea configurații 
avea ca scop stabilirea unei cronologii relative a culturilor, 
suceptibilă să întemeieze o istorie universală a societăţilor 
„inferioare”. Teoria difuzionistă de care e legată această 
idee respinge evoluționismul uniliniar şi postulează o 
dezvoltare neuniformă a culturilor în cadrul unei 
transformări în stadii (Kulturstufen). Aceste stadii sunt 
identificate, sincronic şi diacronic, prin prezenta, absenta 
sau variațiile relative ale unor grupuri de trăsături impuse 
de către analist şi specificate în funcţie de criteriile: formă, 
cantitate şi continuitate. Scoala de la Viena (Schmidt 1939; 
W. Koppers) a utilizat această metodă pentru a rezolva 
problema originii ideii de Dumnezeu, precum şi cea a 
originii unor instituţii (statul, familia). H. Baumann şi D. 
Westermann (1940), ca şi alţi etnologi de limbă germană, 
au încercat să restrângă această abordare la studiul 
contactelor specifice şi recunoscute între grupuri de 
societăţi relativ omogene. 


Teoria ariilor culturale a cunoscut un oarecare succes 
in Europa si a jucat un rol fundamental in dezvoltarea in 
Statele Unite a cercetárilor nord-amerindiene. C. Wissler 
(1927) a introdus notiunile de ,arie temporalà" - pentru a 
explica relatiile dintre familiile lingvistice si ansamblurile 
culturale - si de , model" (pattern) cultural, iar mai târziu 
(1939, 1944) A. Kroeber un excelent cunoscátor al 
antropologiei de limbá germaná, a propus o impártire a 
Americii de Nord in arii culturale pur spatiale şi 
sincronice, împărţire care prevalează încă si astăzi. 

Aplicarea conceptului de „arie culturală” a facilitat, 
fără îndoială, compararea culturilor, însă nu a permis 
depăşirea dificultății apărute în urma deducerii unor 
secvenţe temporale plecând de la distribuții spatiale. 
Punând pe acelaşi plan obiecte materiale, credinţe şi 
instituţii, ea a contribuit adesea la o reifi care a societăţilor 
studiate, care au'fost reduse la nişte scheme ce trimiteau 
la imaginea unei omeniri distribuite în diferite straturi 
ierarhice. 

ARIE LINGVISTICÁ 

Aria lingvisticá ai este portiunea de spatiu ocupatà de 
populaţia la care se manifestă faptul lingvistic i. Dacă i 
reprezintă uzul unei anume limbi primare, aria lingvistică 
şi teritoriul etnic coincid, în măsura în care limba este o 
trăsătură care defineşte etnia. Există, totuşi, unele 
excepţii. Fractiunile leeko şi daka ale populaţiei tehamba 
(Nigeria-Camerun) vorbesc două limbi distincte; 
dimpotrivă, abandonarea dialectului gaelic în favoarea 
englezei nu a adus cu sine disoluția etniei irlandeze. 
Conturul ariilor limbii primare, foarte clar în cazul 
populațiilor stabile şi omogene, se estompeazá în urma 
contactelor, simbiozelor şi migraţiilor, care, în plus, fac să 
coexiste mai multe uzuri ale limbii (a doua limbă, limbă 
vehiculară, limbă oficială etc), ale căror arii se inter- 
sectează. Multilingvismul adaugă la deriva specifică a 
limbii factori exogeni de variaţie: inovațiile fonetice, 
lexicale sau gramaticale se difuzează plecând de la punctul 
lor de emergenta, iar dialectologia studiază ariile lor de 
răspândire ai, j... Dacă aceste arii nu coincid, limitele lor, 
isogloselei, j... se intersectează în reţea; în acest caz, se 
vorbeşte de continuum dialectal. Dacă isoglosele urmează 
în număr semnificativ trasee identice sau asemănătoare, 
fasciculele pe care le formează sparg continuumul în 


dialecte distincte. Extinsă la grupuri de limbi contigue, 
această tehnică de analiză arată că faptele de difuziune 
depăşesc compartimentärile genetice postulate de 
lingvistica comparată. Astfel, consoanele cu dublă ocluzie 
s-au extins de la filonul khoisan la limbile bantu vecine. 
Cazurile cele mai frecvente (pentru că se referă la 
componenta cea mai puţin structurată a limbajului) sunt 
împrumuturile lexicale ale căror arii de răspândire, poli şi 
axe de difuziune pun la dispoziţia istoriei indicii cruciale. 
Această perspectivă, aplicată unor trăsături sau grupuri de 
trăsături extralingvistice, se apropie de teoria difuzionistă 
a ariilor culturale. 

ARTĂ (ANTROPOLOGIA ~EI) 

Ezitările in privinţa terminologiei care trebuie 
adoptată pentru a desemna producţiile plastice şi picturale 
ale societăţilor „primitive” (care, în funcţie de autori, sunt 
desemnate prin termenii „artă primitivă”, „tribală”, 
„exotică”, „magică”, „neoccidentală” sau chiar, mai recent, 
„etnologică”) reflectă problemele pe care le pune, chiar şi 
astăzi, definirea obiectului ştiinţei numite antropologia 


artei. Este de remarcat cá, in vreme ce antropologii fac 
eforturi pentru a demonstra preocuparea disciplinei lor 
pentru cunoaşterea oricărei societăţi, specialiştii in 
antropologia artei încearcă să limiteze domeniul lor de 
studiu la o singură clasă de obiecte, cele provenind în 
exclusivitate din societăţile ,traditionale", „fără scriere” 
sau, mai simplu, „la scară redusă” (Layton, 1981). 
Imprecizia datorată definiţiilor negative (care spun ce 
anume nu este obiect al antropologiei artei, dar care ne 
permit foarte rar sá intrezárim ce ar putea sá fie) se 
adaugá vechii probleme - al cárei caracter insolubil e 
dovedit de istoria esteticii - a definitiei, univoce si a priori, 
a noţiunii de „artă”. De altfel, perceperea operelor plastice 
provenite din rândul civilizaţiilor neoccidentale a dus la 
apariţia a doua interpretări, care, adaptându-se la 
definițiile negative ale „artei primitive”, împiedică 
înţelegerea acesteia: evaluarea etnocentrică a artei şi 
negarea sa aparentă, estetica primitivistă. Punctul de 
vedere etnocentrist rezervă termenul „artă” tradiţiei 
occidentale şi contestă faptul că producţiile plastice şi 
picturale ale societăţilor socotite primitive pot să reflecte o 
atitudine comparabilă cu cea a artistului european. 
Estetica primitivistă, de la C. Einstein (1915) la W. Rubin 
(1984), postulează, dimpotrivă, universalitatea absolută a 
limbajului artistic: orice obiect de artă poate fi înţeles 
independent de semnificaţia pe care o are în societatea în 
care a fost conceput. Dacă enocentrismul renunţă la 
univer-salitatea artei, estetica primitivistă renunţă la 
punctul de vedere antropologic asupra operei de artă. În 
niciunul din cazuri, antropologia nu îşi găseşte locul. 
Pentru a ieşi din acest cerc vicios, trebuie să revenim la 
sensul prim al cuvântului „artă”. Termenul latinesc ars (din 
care derivă) a păstrat multă vreme două sensuri care 
astăzi sunt distincte. Pe de o parte, cum scrie E. Panofsky 
(1943), ars desemnează capacitatea conştientă si 


intentionalá a omului ,de a produce obiecte [...] in acelasi 
fel in care natura produce fenomene. [...] in acest sens, 
activitatea unui arhitect, a unui pictor sau a unui sculptor 
putea încă să fie numită, în plină Renastere, artă, la fel ca 
activitatea unui tesätor sau a unui apicultor”. Pe de altă 
parte, ars desemnează, într-un sens aproape dispărut 
astăzi, un ansamblu de tehnici sau de reguli pe care 
gândirea trebuie să le urmeze pentru a atinge cunoaşterea 
şi reprezentarea realului. Astfel, nu numai regulile 
argumentatiei logice erau pentru sofişti şi stoici o ars, ci şi 
ceea ce numim astăzi astronomie a putut să se numească 
de-a lungul vremii arta stelelor. Plecând de la dubla 
articulare a acestui concept, putem afirma că studierea 
raportului pe care fiecare cultură îl stabileşte între aceste 
două aspecte ale noţiunii de „artă” (între anumite forme de 
cunoaştere şi anumite tehnici de concepere şi producere a 
imaginilor) constituie obiectul antropologiei artei. Această 
definiţie are două avantaje: permite înţelegerea istoriei 
interpretărilor pe care civilizaţia occidentală le-a dat 
reprezentărilor plastice, picturale şi arhitecturale ale 
culturilor „primitive” şi se înscrie într-o perspectivă de 
cercetare care, deşi se aplică în principiu oricărei forme de 
artă, defineşte cu claritate punctul de vedere al 
antropologului asupra creaţiei artistice şi distinge sarcina 
acestuia de cea a criticului şi istoricului artei occidentale. 
Incepând din secolul al XV-lea, navigatorii şi 
negustorii au început să importe în Europa obiecte 
provenind din regiuni ale lumii până atunci necunoscute. 
Aceste obiecte au intrat de îndată în colecţiile suveranilor 
europeni, mai ales în cele ale regilor Franţei, ale familiei 
de Medici de la Florenţa şi ale Habsburgilor. Ele au fost 
clasate cu grijă şi conservate în Wunderkammern, acele 
„cabinete cu minuni” în care primii colecționari asezau 
alături operele marilor pictori şi obiecte feerice cum ar fi 
coarne de unicorn, nautili sau mandragore antropomorfe 


(Schlosser, 1908). Wunderkammer aspiră, aşa cum a arătat 
J. Schlosser, să reprezinte o imagine a ordinii cosmosului, 
obiectul exotic gasindu-si aici locul ca o mărturie 
enigmatică a limitelor spaţiale şi temporale ale universului 
cunoscut. El desemnează aici, ca în primele hărţi 
geografice, o terra ultra incógnita. Curiozitätii savante 
provocate de fildeşul din Benin adus de portughezi îi 
urmează revelaţia artei aztece şi maya din Noile Indii. 
Durer ne-a lăsat o mărturie a fascinatiei sale în fata 
acestor obiecte în jurnalul său, care rezumă foarte bine 
atitudinea oamenilor Renaşterii în faţa acestor opere ale 
unor artişti necunoscuţi: „Am văzut obiectele care i-au fost 
aduse regelui [Carol al V-lea] din noua tara a aurului: un 
soare de aur de lungimea unei mâini şi o lună aproape la 
fel de mare, toată din argint; [...] obiecte minunate de 
toate felurile, mult mai frumoase la vedere decât 
miracolele. Aceste lucruri sunt atât de rare, încât au fost 
pretuite la o sută de mii de florini. În întreaga mea viaţă nu 
am văzut ceva atât de frumos: erau minuni ale artei şi m- 
am mirat de geniul locuitorilor acestor ţări îndepărtate” 
(apud Panofsky, 1943). 

In secolele al XVII-lea şi al XVIII-lea, colonizarea a 
dus la o mare acumulare de obiecte provenind din 
societăţile primitive. Pretutindeni în Europa, un mare 
număr de obiecte (care constituie o parte importantă a 
colecţiilor muzeelor de astăzi) au fost stocate şi apoi 
uitate. In 1851, o parte dintre ele vor fi expuse la Londra 
cu ocazia primei Expoziţii universale. Din acel moment, ele 
nu au mai fost percepute ca opere minunat realizate de 
nişte artişti necunoscuţi, ci ca mărturii imperfecte ale 
primelor stadii ale unei evoluţii (atât tehnice, cât şi 
intelectuale) care duce la civilizaţia occidentală. Această 
perspectivă evoluționistă este expusă clar în primele 
lucrări ale unui pionier al cercetărilor asupra originii artei, 
G. Semper. Semper (1983, 1985) este primul care a studiat 


(ceea ce cunoştea din) arta primitivă (un sat maori şi o 
colibă ceremonială carib pe care a văzut-o la Expoziţia 
universală) pentru a o situa în cadrul unei istorii 
comparate a stilurilor. Totuşi, metoda sa de analiză nu se 
reduce la reconstruirea  conjecturalá a originilor 
reprezentării artistice. Urmând modelul lui G. von 
Humboldt (care pornea de la lucrările ştiinţifice ale lui 
Goethe), el a combinat ideea unei dezvoltări liniare a 
tehnicilor cu analiza formelor elementare (Uhrformen) 
care stau la baza oricărei reprezentări artistice. Nu orice 
stil este mărturia directă a unei etape a evoluţiei culturale. 
El realizează, mai degrabă, la fel ca si arta maorilor, o 
sinteză perfectă între tehnici supuse evoluţiei şi formele 
mentale de organizare a spaţiului pe care orice 
reprezentare le presupune. Dacă pentru Semper in arta 
primitivă „nu avem o copilărie a stilurilor” (1871, apud 
Podro, 1982), acest lucru se întâmplă pentru că ars ca 
tehnică este premisa logică - înainte de a fi premisa 
istorică - a lui ars ca limbaj al reprezentării spaţiale. Prima 
aparţine domeniului variaţiei istorice şi geografice, pe 
când cealaltă se supune legilor care prezidează 
reprezentarea mentală a spaţiului. Această idee despre 
evoluţie şi despre natura artei este mai puţin îndepărtată 
decât am fi inclinati să credem de una dintre premisele 
operei fundamentale pe care F. Boas a consacrat-o artei 
primitive (1927). Într-adevăr, pentru Boas există artă acolo 
unde stăpânirea absolută a unei tehnici ajunge la o formă 
perfectă. Atunci, această formă poate să depăşească 
simpla funcţie de obiect utilitar şi să devină astfel modelul 
unui stil. Or, acesta depinde atât de organizarea 
particulară a unei culturi, cât şi de constrângerile inerente 
oricărei reprezentări a spaţiului. Există, după Boas, două 
maniere de reprezentare a spaţiului: una ţine direct de văz 
şi reprezintă un obiect, în felul în care o face ochiul, dintr- 
o perspectivă unifocalá, pe când cealaltă reprezintă 


obiectele nu asa cum se prezintà ele vázului, ci mai mult 
aşa cum sunt reprezentate de către spirit. Astfel, de 
exemplu, o sculptură a indienilor de pe Coasta de nord- 
vest poate să multiplice perspectivele şi să reprezinte un 
animal din mai multe puncte de vedere simultane. Aşadar, 
arta primitivă nu este nici naivă şi nici rudimentară; 
alegând o variantă specifică de organizare a spaţiului, ea 
construieşte complexitatea acolo unde privirea noastră 
este obişnuită să simplifice. Ea tinde către o reprezentare 
complexă a obiectului pentru ca noi să construim mental 
prezenta sa reală cea mai completă cu putinţă, dincolo de 
ceea ce poate să facă privirea. Descoperirea acestei 
concepţii despre spaţiu constituie adevăratul instrument al 
ana - lizei, cheia de lectură utilizată de Boas pentru 
interpretarea artei indienilor de pe Coasta de nord-vest 
(analiză pe care Levi-Strauss a continuat-o, în acelaşi 
spirit, studiind dedublarea reprezentării, caracteristică 
acestei arte, 1958). Cercetările lui Boas au arătat, o dată 
pentru totdeauna, cum studierea artei primitive poate să 
se întemeieze nu doar pe cunoaşterea detaliată a stilurilor 
şi tehnicilor, ci şi pe înţelegerea categoriilor mentale care 
îi sunt specifice. 

Boas a stabilit între cei doi poli ai lui ars amintiţi mai 
sus o relaţie destul de asemănătoare cu cea propusă de 
Semper: dacă tehnicile, funcţiile şi stilurile pot varia în 
timp şi în spaţiu, forma abstractă care rezultă în urma 
acestora în arta primitivă răspunde unor criterii care 
decurg dintr-o facultate estetică universală. Preocupat de 
stabilirea principiilor abstracte de organizare a spaţiului 
care definesc un stil, Boas a dat puţină atenţie, în 
Primitive Art, semnificației pe care obiectele de artă pot să 
o asume în contexte care le sunt specifice şi, în mod 
special, în ritualuri. Aşa cum arată cele două culegeri 
editate de A. Forge (1973) şi D. Biebuyck (1969), 
cercetarea contemporană s-a angajat pe această cale. Boas 


a arătat că funcţia reprezentativă pe care o poate asuma 
un obiect în contexte care îi sunt sspecifice este cea care îl 
face, indiferent dacă este util sau inutil, interpretabil ca 
artă. Urmând această indicație, care reia analogia propusă 
de Semper între expresia artistică şi limbaj, antropologi ca 
G. Bateson, A. Forge sau E. Carpenter au studiat stilul 
artistic ca un sistem de comunicare şi de semnificaţie 
independent de limbajul verbal. Definiţia propusă aici, care 
evită orice referire la teoria frumosului şi la noţiunea de 
„valoare estetică”, se situează în această perspectivă şi 
permite mai ales distingerea sarcinii antropologului de 
teren de cea a muzeografului sau a criticului de artă. Fie 
că se ocupă de arta „antică”, de cea „contemporană” sau 
chiar de cea „primitivă”, criticul de artă, în funcţie de 
gustul său, de cunoştinţele sale şi de ritmul pieţei artei, 
stabileşte o scară de-valori. Astfel, el formulează o 
distincţie între artă şi non-artă care null priveşte deloc pe 
antropolog. Acesta din urmă, care poate să studieze 
variaţia culturală a criteriilor în cauză, nu consideră 
frumosul ca's cap al procesului artistic. Experienţa de 
teren îl conduce mai degrabă la a considera experienţa (cu 
adevărat reală) frumuseţii un mijloc utilizat de fiecare 
cultură şi de fiecare artist pentru realizarea acelei sinteze 
originale care defineşte o ars. Cercetarea de teren a arătat 
că arta nu reflectă doar satisfacerea unui ideal sau a unei 
nevoi estetice, ci poate să ne descopere şi aspecte legate 
de organizarea spaţiului, de modalităţile de transmitere a 
cunoaşterii şi de registrele de semnificaţie a simbolismului 
ritual. Bazată, de relativ puţină vreme, pe o muncă de 
teren minuțioasă, cercetarea antropologicá asupra artei îşi 
impune ca sarcină studierea comparativă a formelor pe 
care fiecare cultură le impune exprimării unei gândiri a 
spaţiului. Din acest punct de vedere, domeniul artei 
devine, dintr-o colecţie monumentală de obiecte minunate, 
studiere a unui anumit număr de practici tradiţionale care, 


fără să se identifice cu limbajul, vizează prin mijloace 
proprii producerea de sens. Din această perspectivă, nicio 
mărturie a artei primitive nu poate fi citită decât în 
contextul unei organizări particulare a spaţiului; situat în 
propriul sau orizont, obiectul reprezentativ devine o cheie 
de lectură indispensabilă pentru interpretarea unei tradiţii. 
Carpenter (apud Haselberger, 1961) observă că, dacă este 
situată în propriul său univers, „o sculptură, înainte de a fi 
un obiect, este un act”. Din aceasta el conchide că „este 
absurd să credem că o vizită la muzeu ne pune în faţa unei 
arte primitive”. Dacă adoptăm această perspectivă şi dacă 
definim antropologia artei ca fiind studierea unei relaţii 
complexe între o ars a tehnicii şi o ars a gândirii, devine 
posibil să formulăm dubla provocare ce o aşteaptă: să 
restituie obiectelor exotice limbajul lor propriu şi să 
elucideze, printr-o cercetare de teren, natura acestui act. 

ASIA 

Spre deosebire de Africa, America, Oceania şi 
Europa, Asia nu face obiectul unei prezentári generale in 
acest dicţionar. Continentul asiatic este studiat prin 
intermediul următoarelor articole vizând regiunile sale: 
Siberia, Asia Centrală, Asia Orientală, Orientul Mijlociu 
(ansamblu în care poate fi înglobat, în anumite privinţe, 
Egiptul, care aparţine Africii „albe“; cf Africa de Nord), 
Himalaya, Indiana (Lumea ~), Asia de Sud-Est 
continentală, China, Coreea, Japonia şi Indonezia insulară. 
Articolul Pacificul de nord tratează şi despre Siberia 
extrem-orientală; articolele Oceanul Indian şi Madagascar 
se referă, parţial, la Asia de Sud şi de Sud-Est. 

EDITORII 

ASIA CENTRALA 

Asia Centrală se împarte în trei bazine mărginite de 
lanţuri muntoase (Asia Centrală sovietică, Xinjiang sau 
Turkistanul chinez, Mongolia), în care alternează stepe, 


podisuri si vái adánci. Relativa ostilitate a mediului nu a 
impiedicat nici formarea unor ,imperii ale stepelor" (cum 
ar fi cele ale lui Genghis-Han si Tamerlan), nici contactele 
cu familiile de popoare din jur. Sursele cele mai vechi sunt 
bizantine, arabe sau chinezesti; totusi, descifrarea stelelor 
funerare turcesti din Mongolia de Apus, inceputá in urmá 
cu un secol, dă un suflu nou abordării istorice. 

Grupul turcofon numără 110 milioane de persoane, 
dintre care aproape jumătate în Turcia, 48 de milioane în 
fosta URSS si restul in Iran, Afghanistan şi China. 
Factorului lingvistic i se adaugă un alt factor de unificare, 
islamul, chiar dacă e vorba despre un islam târziu, marcat 
de un puternic sincretism cu credinţele locale anterioare. 
Tradiţia mistică este foarte puternică aici (bektasismul, 
naksbendismul), organizarea confreriilor putând fi pusă în 
legătură cu ordinea genealogică ce guvernează societatea. 

Dacă văile şi oazele sunt propice agriculturii, 
practicată cu o remarcabilă stăpânire a tehnicii irigatiilor, 
majoritatea popoarelor turce ale stepei sunt păstori 
nomazi care efectuează ample migrații (de la o sută la 
cinci sute de kilometri) între resedintele lor de iarnă din 
câmpie (kislak) si popasurile estivale de pe podişuri 
(yaylak), ritmate de un calendar ale cărui momente 
importante sunt apariţia nocturnă a Pleiadelor (8 
noiembrie) şi dispariţia lor (6 mai). Iurta, un cort rotund de 
pâslă (topakev), este cadrul vieţii domestice; câteva zeci de 
iurte formează un aul, o tabără a segmentului familial de 
bază (oba/obog). Societatea este organizată în „şefii” 
segmentare, instabile politic, însă bazate pe principii şi 
instituţii de o mare constantă. Fiecare segment reproduce 
la scară restrânsă funcţiile esenţiale ale ordinii tribale: 
cadrul teritorial (e//ulus, comandamentul şi titulatura 
(beg/kaghan). 

Principiul descendentei patriliniare se exprimă prin 
intermediul opoziţiei dintre os (soy, care provine de la 


tată) si carne (care provine de la mamă), opoziţie utilizată 
atât în domeniul politic, cât si în domeniul legăturilor de 
rudenie. Astfel, cazacii erau împărţiţi în „oase albe” (de 
stirpe nobilă) şi „oase negre” (oameni obişnuiţi), iar 
oghuzii susţin că descind dintr-un erou fondator mitic 
potrivit unui sistem de douăzeci şi patru de oase regrupate 
în două jumătăţi, dreaptă şi stingă. Regula căsătoriei 
tradiţionale exogame cere să nu existe donatori si 
receptori de femei în acelaşi „os” străin şi se apropie de 
modelul schimbului generalizat. Totuşi, ea este contrazisă 
de practică, aceasta fiind marcată de căsătoria cu 
verişoara paralelă patrilaterală, ceea ce demonstrează o 
influentă arabo-islamicá. Căsătoria întreţine reţele de 
dependentă, de circulaţie a bunurilor si de prestații de o 
amploare considerabilă, a căror existentă se menţine, în 
ciuda legislatiilor civile ale diferitelor state. Astfel stau 
lucrurile mai ales în Asia Centrală sovietică contemporană, 
unde practicile familiale, chiar fără referire la fundalul 
religios, traduc afirmarea identităţii etnice. 

Elementul major al literaturii populare a popoarelor 
turce este reprezentat de existenta unei mari tradiţii epice 
orale, care a început să fie fixată şi în scris începând cu 
secolul al VIII-lea, tradiţie relativ bine studiată, în contrast 
cu etnografia cotidiană a acestor societăţi. Această tradiţie 
se manifestă sub două forme: povestiri mitice, arhaizante, 
în nordul şi estul ariei turcofone; epopei istorice, precum 
epopeea kirghiză a lui Manas (500.000 de versuri), 
epopeea lui Kbroglu (fiul orbului) şi Cartea lui Dede 
Korkut (cunoscută în Anatolia şi în Azerbaidjan). Această 
tradiţie se apropie de cea care vine dinspre literatura 
persană şi, uneori, dinspre cea indiană, a epopeilor lirice 
hikâye, care comportă o intrigă amoroasă şi trăsături 
realiste, precum în cazul lui Ferhad şi Shirân sau Sah 
Ismail. În ansamblul său, literatura populară păstrează 
urma credințelor preislamice. 


Elementul mongol este minoritar: el este repartizat 
intre Republica Populará Mongolá (1.732.000 de locuitori 
in 1982), Republica Populará Chinezá (2.500.000 de 
locuitori in 1982, in regiunea autonomă a Mongoliei 
interioare, 1.000.000 de locuitori in celelalte provincii de 
la vest) si fosta URSS (in 1979, 353.000 de buriati, dintre 
care majoritatea in Republica Autonomă Buriată, în jurul 
lacului Baikal, si 147.000 de calmuci, dintre care 
majoritatea în Republica Autonomă Calmucă, pe malul 
drept al Volgăi inferioare). 

Omogenitatea tehnică şi culturală a societăţilor 
mongole tradiţionale este de asemenea remarcabilă. Dacă 
aceste societăţi se află astăzi în diferite raporturi de 
dependentă, ele împart acelaşi mediu natural (stepa) şi se 
reclamă de la acelaşi trecut (imperiul lui Genghis-Han). 
Idealul lor comun este cel al cavalerului nomad care, pe de 
o parte, îşi păstoreşte turmele şi, pe de altă parte, mai 
degrabă dornic de libertate decât mânat de un spirit război 
nic, împinge mereu mai departe limitele spaţiului său. 

Creşterea nomadă a animalelor este un element 
constitutiv fundamental. Dacă numărul şi amplitudinea 
deplasărilor variază în funcţie de regiune (până la douăzeci 
pe an pe o distantă de mai mult de o sută de kilometri în 
regiunea Gobi), unitatea nomadă este redusă pretutindeni 
la o mână de familii. Între unităţi dispersate, vizitele 
întreţin țesătura socială, iar practica pastorală cere din 
partea solidaritatilor consangvine anumite forme de 
colaborare între aliaţii aflaţi în relaţie de vecinătate. Viaţa 
nomadă, care în timpul iernii duce la împrăştie re şi 
izolare, este marcată în timpul verii de mari adunări, atât 
pentru îndeplinirea unor sarcini colective, precum 
fabricarea paslei sau castrarea cailor, cat si pentru 
desfăşurarea unor ritualuri. Sezonul cald se deschide cu 
sărbătoarea primului lapte al iepei (laptele fermentat este 
băutura naţională) şi cuprinde Jocuri bărbăteşti”, naadam 


(lupte, tir cu arcul, curse de cai), a cáror semnificatie 
simbolică este în legătură atât cu prosperitatea colectivă, 
cât şi cu ajungerea individului la vârsta bárbátiei; această 
perioadă este şi cea a căsătoriilor. Toamna încep sezătorile 
consacrate  recitárii  epopeilor. „Luna alba”, care 
inaugurează noul an potrivit calendarului lunar, este 
sărbătorită, pe de o parte, printr-o serie de vizite, care 
respectă o ordine de priorităţi, făcute rudelor, aliaţilor şi 
vecinilor şi, pe de altă parte, printr-o serie de ceremonii 
religioase pe lângă mănăstirea lamaistă. 

Noţiunea de ,os" (jas) exprimă principiul filiatiei 
patriliniare. Ea desemneazá grupul de filiatie cel mai larg 
la calmuci si la unii buriati. Exogamia a rámas peste tot in 
vigoare până in epoca contemporană, chiar si in Mongolia, 
în ciuda dispariţiei organizării clanice în urma supunerii 
fată de China imperială. In funcţie de regiune, regula 
exoga-miei poate să se întindă până la rudele de „carne” şi 
să înglobeze patriliniajul mamei, al tatălui mamei şi al 
mamei mamei. Mai multe formule matrimoniale par a fi în 
vigoare, dintre care două simple: schimbul fetelor, 
practicat cu rigurozitate pentru comoditatea sa, însă 
devalorizat din punct de vedere ideologic, şi schimbul 
generalizat, însoţit de daruri în vite, care este propovăduit, 
însă prea putin practicat. Opoziția bazată pe principiul 
vechimii a introdus o diferenţă ierarhică între „oasele 
albe” (ramurile alcătuite din primii născuţi, care se 
căsătoresc între ei), embrionul aristocrației, şi „oasele 
negre” (ramurile mezine), oamenii de rând. Ea a fost 
utilizată în cadrul constituirii imperiului lui Genghis-Han, 
dar nu a dat naştere unei organizări statale proprii, aşa 
cum a arătat perioada sfâşiată de rivalități care a urmat 
căderii dinastiei mongole. Diversele reţele de solidaritati şi 
schimburi constituite pe baza înrudirii se menţin şi în zilele 
noastre, adesea extinse şi la persoane neînrudite. 

Fondul religios al popoarelor mongole este şamanic, 


apropiat de cel al popoarelor siberiene. Dacà imperiul, 
celebru pentru toleranta sa religioasă, a cunoscut o primă 
pătrundere a budismului, această religie nu s-a implantat 
cu adevărat decât la sfârşitul secolului al XVI-lea, sub 
forma sa lamaistă elaborată în Tibet. Ea a introdus o 
organizare clericală ierarhizată care a adus cu sine o 
ierarhizare comparabilă a societăţii şi a determinat 
apariţia în lumea nomadă a stepelor a unor vetre de 
sedentaritate: mănăstirile sunt atât locuri pentru negot, 
cât şi centre ale activităţii rituale care depăşesc sfera 
clanului. Propagarea religioasă dă naştere unor forme 
diverse de sincretism în care doctrina trece pe al doilea 
plan. 

Mongolii au scriere proprie din secolul al XIII-lea, 
sub imperiu. Literatura lor este alcătuită mai ales din 
povestiri istorice, opere religioase traduse din sanscrită 
sau din tibetană, precum şi din mari cicluri de povesti. 
Tradiţia şamanică a rămas orală până în secolul al XX-lea, 
la fel ca şi transmiterea epopeilor populare. 

R. GOKALP R. HAMAYON 

ASIA DE SUD-EST CONTINENTALĂ 

Asia de Sud-Est continentală prezintă o diversitate 
culturală fără egal în lume. Este suficient să constatăm că 
în această zonă coabitează cinci familii de limbi şi că 
fiecare dintre aceste ansambluri lingvistice oferă un larg 
evantai de tipuri culturale diferenţiate atât din punctul de 
vedere al sistemelor tehnice şi al economiei, cât şi din 
punctul de vedere al formelor de organizare socială şi al 
religiei. 

Vom înţelege dimensiunile acestei complexitäti şi ale 
acestei diversitáti luând în considerare exemplul familiei 
austro-asiatice (sau, mai precis, mon-khmere), care 
reprezintá stratul lingvistic cel mai vechi instalat in ceea 
ce P Mus numea „colţul Asiei”. Această familie cuprinde 
populaţiile mon, khmeră, vietnameză, precum si pe 
semangi sau negritos şi phi tong luang („spiritele frunzelor 
galbene”), fără a mai socoti numeroasele grupuri 
intermediare: mnong (Vietnam şi Cambodgia), lawa 
(Thailanda), lamet (Laos), wa (China de sud şi Birmania) şi 
grupurile munda din subcontinentul indian. Populatiile 
semang sau negritos şi phi tong luang sunt populaţii de 


nomazi care trăiesc prin păduri si umblă în grupuri in 
căutarea plantelor sălbatice comestibile şi a vânatului mic, 
primele în jungla malaeziană, iar cele din urmă în „arcul” 
Indochinei de nord. Cât despre mon, khmeri şi vietnamezi, 
ei au întemeiat state puternice, care au marcat profund 
istoria regiunii. Primele două populaţii, puternic 
influențate de modelul indian, au modelat civilizaţia 
cuceritorilor birmanezi şi thai. Cele mai recente cercetări, 
atât lingvistice, cât şi istorice, dovedesc importanta 
deosebită jucată de mon în diferite domenii şi mai ales în 
ceea ce priveşte budismul. Khmerii au creat imperiul cel 
mai prestigios din cele care au dominat vreodată regiunea 
între secolele al IX-lea şi al XII-lea. Cât despre vietnamezi, 
după ce s-au eliberat de jugul chinezesc, aceştia au creat 
un stat construit după modelul impus de foştii ocupanti si 
s-au răspândit in ” marş către sud”, în detrimentul 
regatului cham (indianizat, de limba austroneziană), pe 
care l-au absorbit în întregime, şi al imperiului khmer, 
căruia i-au smuls provinciile care acopereau delta fluviului 
Mekong. În sfârşit, după un secol de ocupaţie franceză, 
revoluționarii marxişti vietnamezi nu numai cà au pus 
capăt acesteia, ci au şi ţinut în sah Statele Unite ale 
Americii. Totuşi, după victoriile lor asupra celui mai 
puternic stat din lume, între marxiştii vietnamezi şi 
marxiştii cambodgieni (khmerii roşii) a izbucnit un conflict 
sângeros, ceea ce dovedeşte că una şi aceeaşi ideologie, 
dispunând de mijloace de expansiune eficace, conferă unor 
culturi diferite şi opuse în mod tradiţional forme extrem de 
contrastante. 

Familia limbilor  austroneziene (sau malaio- 
polineziene) este implantată pe continent, în peninsula 
Malacca, cu o enclavă pe coasta Vietnamului, la Hainan, 
reprezentată de câteva elemente de origine cham. Totuşi, 
ea este originară de pe continent, probabil de pe coasta 
chineză situată in fata Formosei, acolo unde se găseşte 


punctul sáu de maximá diversificare (intr-adevár, Taiwanul 
adăposteşte douăsprezece limbi  austroneziene). Să 
amintim că familia malaio-polineziană acoperă cel mai 
mare spaţiu insular din lume, mergând, pe de o parte, de 
la Formosa la Madagascar şi, pe de altă parte, de la 
Formosa la Insula Pastelui. Cât despre societăţile 
austroneziene de pe continent, putem spune că ele ocupă 
un larg evantai de forme, de la flotilele nomazilor marini 
(mokenii din arhipelagul Mergui) până la confederatiile 
statelor malaeziene şi la regatul maritim cham astăzi 
dispărut, fără a omite nici triburile vietnameze ca rha des 
Si jorai. 

— G. Haudricourt i-a reunit pe thai si pe chuangi sub 
neologismul, creat de PK. Benedict, „kadai”. Membrii 
acestei familii lingvistice, puternic reprezentate in China 
meridională, s-au ilustrat prin invazii care au parcurs cea 
mai mare parte a ariei culturale în discuţie: ele i-au condus 
pe ahomi până în Assam, au creat principatele shan din 
Birmania si, alături de confederatia populaţiei tai lu’, 
regatele Laos şi Siam au dominat cursul superior şi 
mijlociu al Mekongului şi bazinul Menamului. 

Familia miao-yao prezintă o mai mare coerentă decât 
celelalte, atât din punct de vedere religios (predomină 
taoismul), cât şi socio-politic (organizare pe bază de 
ascendentă). Domeniul său actual de răspândire rămâne, 
în principal, China meridională, însă, în urma deplasărilor 
anumitor grupuri mien (yao) şi hmong (miao) în Vietnam, 
în Laos şi în Thailanda, unele părţi ale lor s-au răspândit, 
după războiul din Indochina, prin întreaga lume. 

Familia sino-tibetană îi cuprinde, pe de o parte, pe 
chinezi (sau han), al căror rol a fost şi rămâne capital în 
Asia de Sud-Est, fie şi numai prin importanta migraţiilor 
lor urbane, şi, pe de altă parte, pe tibeto-birmanezi. Dacă 
tibetanii şi triburile din Nepal aparţin şi unei alte regiuni, 
cea mai mare parte a acestei fracțiuni a familiei chino-tibe- 


tane domină in mare măsură părţile muntoase orientale si 
septentrionale ale Asiei de Sud-Est. Totusi, statul birmanez 
s-a constituit în bazinul inferior al fluviului Irawaddy în 
detrimentul unui regat mon. Celelalte grupuri (naga din 
India de nord-est, din Bangladesh şi din vestul Birmaniei, 
înarma din Bangladesh, kasin din Birmania superioară, 
maxi din Yunnan şi mai ales şi s-au lolo şi pai, care au 
furnizat, probabil, elementul dominant din puternicul regat 
Nan-tehao) prezintă o varietate considerabilă a formelor 
de organizare socială şi politică, care au făcut obiectul a 
numeroase studii monografice. Să semnalăm cazul limbilor 
Karen, care constituie un grup special în cadrul familiei 
tibeto-birmaneze; vorbitorii lor locuiesc, în principal, în 
Uniunea Birmană, însă au emigrat în număr mare în 
nordul şi vestul Thailandei, reprezentând astfel elementul 
cel mai meridional al acestei familii cu care se învecinează 
populaţiile lissu, lahu şi akha prezente în Thailanda de 
nord. 

Situaţia etno-lingvistică este încă şi mai complexă în 
masivele muntoase din pricina imbricării acestor populaţii 
de origini diverse. În fapt, în văile adânci ale Chinei 
meridionale şi ale Indochinei de nord - în sens larg -, se 
intálnesc frecvent etajári ale unor grupuri etnice care 
vorbesc limbi ce pot sà tinà de trei sau chiar patru familii 
lingvistice. Iatá schema care este intálnitá in mod curent in 
nordul Laosului: pe fundul văii si de-a lungul cursului de 
apă trăieşte populaţia la o de limbă thai, cultivatori de orez 
şi luntraşi, ale căror case pe piloni sunt aşezate în jurul 
unei pagode budiste; pe primele pante ale văii, khamu şi 
phou theng, animişti de limbă austro-asiaticá, defrişori; pe 
creste, ultimii sosiți, celebri pentru broderiile lor, dar mai 
ales pentru culturile lor de mac pentru opiu, populatiile 
mien (yao) si hmong (miao), de religie taoistă. Destul de 
frecvent, pot fi intálnite pe pantele inalte, inserate intre 
ultimele douá grupuri, cátunele lolo (tibeto-birmaneze). De 


cáteva decenii, la o a progresat ca limbá vehiculará, 
îndeplinind un rol care era asumat altă dată de dialectul 
chinez al caravanierilor ko, musulmani din Yunnan, care 
parcurgeau regiunea si care au răvăşit-o, de altfel, in 
numeroase rânduri în secolul al XIX-lea. Reprezentarea 
grafică a unei asemenea realităţi este extrem de dificilă, de 
unde şi aspectul de pânză poantilistă sau de tablou tasist 
al oricărei hărţi etno-lingvistice bune a Asiei de Sud-Est. 

Existenta limbilor vehiculare regionale nu exclude 
plurilingvismul, de altfel frecvent. Aceste mijloace 
lingvistice de comunicare nu constituie, ca instrumente, 
decât un aspect al relaţiilor interetnice, marcate de 
diferenţe în modul de viaţă, îmbrăcăminte, credinţe şi 
practici religioase sau, mai rar, de diferenţe de tip fizic. Ele 
capătă o forţă specială atunci când colorează raporturile 
dintre anumite grupuri sociale şi chiar dintre unele 
naţiuni, incluzându-le aici şi pe cele care împărtăşesc 
aceeaşi ideologie politică (ca aliate ale Statelor Unite sau 
ca state comuniste). 

Până acum nu am evocat decât situaţia etno- 
lingvistică a zonelor muntoase. Contrastul dintre aceasta şi 
situaţia care predomină în delte şi în câmpii i-a mirat pe 
primii geografi. Dacă încercăm să comparăm hărţile fizică, 
etno-lingvisticá şi demografică ale Asiei de Sud-Est, putem 
să observăm că este posibil să le suprapunem aproape 
perfect, mai ales în ceea ce priveşte deltele şi zonele joase. 
Acestora le corespund pe a doua hartă suprafeţe întinse de 
culoare uniformă, care arată aria întinsă a unei limbi, 
variabilă doar cu fiecare dintre principalele delte. Cât 
despre harta demografică, zone mari de culoare mai 
închisă apar chiar în aceleaşi locuri, indicând densități 
foarte mari după unii specialişti, cele mai mari densități 
rurale existente în lume -, care au furnizat baza umană 
necesară unor state puternice, creatoare ale unor civilizaţii 
strălucite. 


Fragmentarea orograficà a peninsulei Indochina si a 
prelungirilor sale insulare, precum şi extraordinara 
fragmentare a coastelor care leagă deltele între ele dau 
originalitatea geograficà a Asiei de Sud-Est continentale si 
insulare, in fata masivitätii vecinilor săi, China si 
subcontinentul indian. Lungile lanturi muntoase, provenite 
din contraforturile himalayene şi despărțite unele de altele 
prin fluvii puternice care se varsá in mare prin delte 
întinse, dau ansamblului aspectul unei mâini gigantice cu 
degetele depărtate. 

Exceptând bazinul cursului mijlociu al Brahmaputrei, 
la vest, şi bazinul fluviului Xijiang, la est, care marchează 
limitele septentrionale ale ariei de care ne ocupăm, liniile 
generale ale reliefului iau grosso modo o direcţie nord - 
sud (bazinele fluviilor Hong-Ha, Mekong, Menam, Salween 
şi Irawaddy), canalizând, ca să spunem aşa, această 
,masare către sud" care apare drept caracteristica majoră 
a principalelor migrații care au populat aceasta parte a 
lumii. De altfel, paleontologia a adus la lumina zilei resturi 
fosilizate, nu numai ale strămoşilor actualelor populaţii din 
regiune, ci şi ale strămoşilor acelora care au populat 
Australia şi insulele din Pacific. 

Pe de altă parte, Asia de Sud-Est continentală şi 
insulară reprezintă unul dintre cele unsprezece centre de 
origine ale plantelor cultivate determinate de N. Vavilov. 
Pentru Haudricourt şi L. Hedin (1943: 140), acest „centru 
indo-malaiezian” este cea mai bogată regiune a lumii în 
specii botanice şi în plante cultivate. El a dat naştere unui 
neolitic marcat de cultivarea unor tuberculi precum 
ignama şi taroul, iar mai apoi a unor cereale precum coixul 
şi mai ales orezul. C. Sauer (1952) Vede în această zonă 
leagănul domesticirii câinelui, porcului, găinii, ratei şi 
gâştei. Acestei liste i se mai pot adăuga mithan-ul, bivolul 
şi, poate, elefantul asiatic. 

În afară de ,neoliticu Findochmez”, regiunea a 


produs mari civilizaţii indigene înaintea tulburărilor din 
mileniul al III-lea î.Hr., când populaţiile han au cucerit 
ţările situate la sud de bazinul fluviului Hong-Ha. Printre 
acestea, civilizaţia Dang Son (de la numele primului său sit 
descoperit în nordul Vietnamului actual), născută la 
confluenta celor trei râuri care se află la originea deltei 
tonkineze, se va extinde mult în nord-estul ariei despre 
care vorbim. Putem să ne întrebăm dacă superbele 
ceramici şi bronzuri de la Ban Chiang (Thailanda de nord- 
est) i se datorează ei sau reprezintă mărturiile unei 
civilizaţii autonome. Aceeaşi problemă se pune în legătură 
cu vasele de lut de la sá-Huynh sau cu portelanurile din 
Vietnamul meridional. Pe versantul occidental al peninsulei 
Indochina de astà datà, delta fluviului Irawaddy a revelat 
existenta unei civilizaţii urbane cu mult înainte de 
interventia oricárei influente indiene. 

Expansiunea militară chineză avea să acopere si să 
împartă administrativ domeniul civilizaţiei austro-asiatice 
Dang Son. Pe când delta şi câmpiile fluviului Xijiang vor 
rămâne definitiv integrate Imperiului de Mijloc, 
vietnamezii, apáruti în urma adoptării de către austro- 
asiatici a trăsăturilor civilizaţiilor chinezeşti, vor reuşi să 
se elibereze după mai mult de un mileniu de sub o 
ocupaţie extrem de dură. Civilizaţia chineză sub toate 
formele sale (morală, religioasă, politică sau literară) va 
continua să influenţeze clasa dominantă, care se va 
raporta mereu la ea ca la un model ideal. 

Indianizarea, mai târzie, a căpătat o cu totul altă 
formă, căci ea nu este opera unui stat centralizat, ci 
rezultatul a numeroase întreprinderi autonome care au 
creat de-a lungul secolelor agenţii comerciale, apoi colonii 
de negustori în Chersonezul de Aur şi în Insulele 
Mirodeniilor. Ea va atinge cea mai mare parte a Asiei de 
Sud-Est continentale şi se va desfăşura pe larg şi în 
arhipelag. Chiar dacă statele indianizate cărora le-a dat 


nastere (regatele pyu si mon, Champa, Imperiul khmer, 
Srivijaya etc.) sunt marcate de civilizaţia indiană, 
sistemele lor religioase, operele lor literare şi artistice, 
organizarea lor politică, toate acestea păstrează o 
puternică marcă a culturilor pe care ele s-au grefat şi, de 
aceea, ne apar astăzi, în urma unor studii mai aprofundate, 
mult mai originale decât s-a crezut până acum. 

Sinizarea si indianizarea fac si mai complexă 
etnologia regiunii. Cele douá fenomene aduc, in primul 
rând, scrierea - instrumentul prin excelentă al comunicării 
cu difuzare maximă şi pe termen lung -, sub două forme: 
pe de o parte, ideogramele chinezeşti şi, pe de altă parte, 
reprezentările silabice indiene, care vor fi la originea a 
zece tipuri de scriere locale. Vocabularul limbilor indigene 
s-a îmbogăţit în mod considerabil de-a lungul secolelor cu 
noţiuni şi cuvinte chinezeşti în cazul vietnamezei, pe când 
celelalte limbi aveau să se aprovizioneze din sanscrită şi 
mai ales din pali, limba budismului theravadin. Altfel spus, 
indianizarea a adus în regiune o a şasea familie de limbi, 
familia indo-europeană. Expansiunea islamului în cazul 
populațiilor cham si al populațiilor malaeziene şi rolul pe 
care îl va juca în acest proces arabă vor adăuga o a şaptea 
familie lingvistică, cea a limbilor semite. 

Începând din secolul al XVI-lea, un alt impact de 
proporţii va atinge Asia de Sud-Est - expansiunea colonială 
occidentală. Ea va aduce răspândirea altor două limbi 
indo-europene: engleza şi franceza. O a treia, latina, 
utilizată de catolici, nu va avea un asemenea impact, în 
afara unui aspect derivat, însă capital, scrierea, gratie 
romanizării vietna-mezei pusă la punct de Alexandre de 
Rhodes în secolul al XVII-lea. 

Imperialismul occidental şi-a implantat şi ideologiile 
religioase şi politice: creştinismul sub diversele sale forme, 
gândirea liberală şi mai ales marxismul. Imperialismul va 
aduce cu sine, fără intenţie, şi noi religii, aşa cum e cazul 


caodaismului. Totusi, terenul era deja bogat in acest 
domeniu. Pe multimea de credinte si practici rituale ale 
populatiilor zise ,tribale" sau grefat, pe de o parte, ,tripla 
învăţătură” chineză (budismul mahayanist, taoismul si 
confucianismul) si, pe de altà parte, budismul theravadin 
hinayanist si, in lumea malaezianá, islamul Hinduismul, 
care a cunoscut cándva o mare expansiune in Asia de Sud- 
Est, nu s-a păstrat decât la o parte a populaţiei cham, în 
ritualurile de curte sau ca un palid ecou in budism, pe 
cánd acesta din urmá, dominant in statele continentale 
rezultate de pe urma indianizárii (in afara Malaeziei), a 
dispárut complet din tara sa de origine. 

Dubla fascinatie, materială si intelectuală, exercitată 
de India şi China asupra trupe -nalismului occidental, încă 
de la începuturile sale, va marca cercetările asupra Asiei 
de Sud-Est. Aceasta nu va fi decât „India exterioară”, 
„Greater India" sau ,Indo-China" (Malte-Brun), care, la 
sfárgitul secolului al XIX-lea, se va reduce la partea sa 
orientală cucerită de către francezi. Această tendinţă de a 
nu vedea aici decât o zonă intermediară, de contact, va fi 
accentuată şi de valorizarea exclusivă a ştiinţelor „nobile” 
(arheologia, filologia), ştiinţele „de rând” (printre care şi 
etnologia) fiind lăsate pe seama amatorilor (misionarr, 
ofiţeri, administratori). Orice date despre Sud-Estul asiatic 
vor fi apreciate cu unităţi de măsură potrivite pentru India 
şi China sau conform unor norme extrase din lectura 
clasicilor acestora. 

Mari eruditi ca H. Maspero sau P. Mus nu au ezitat să 
explice textele pe care le studiau prin anchete de teren in 
societátile vii din vremea lor. Astfel, primul a studiat 
populaţia tay o populaţie de munteni din nordul 
Vietnamului (raporturile dintre religios şi politic în China 
arhaică), iar al doilea a studiat populaţia cham, ceea ce l-a 
făcut să ajungă la concluzia conform căreia cultul 
pământului era religia comună arhaică a Asiei musonice. 


Unii ,amatori" au adus contributii importante, care 
au fost insá neglijate de etnologi. Printre altii, colonelul 
Bonifacy ridicá incá din 1904 problema raportului dintre 
etni-citate si limbă. Dar părintelui L. Cadiere îi va fi 
acordat oare vreodată locul pe care îl merită? Deşi situat 
în primele rânduri ale cercetărilor interdisciplinare din 
ştiinţele umane, fondator al dialectologiei, istoriografiei şi 
etnologiei vietnameze, el nu a fost multă vreme luat în 
considerare decât graţie rolului eminent pe care l-a jucat 
în domeniul „nobil” - însă puţin prestigios, fiindcă nu ţinea 
de sinologia pură - al textelor. Exceptionala documentaţie 
adunată, de la sfârşitul secolului trecut, vreme de mai 
multe decenii, se referă la etnologia religioasă ţărănească 
în cadrul unei societăţi bine stratificate şi reprezintă o 
operă de pionierat de înaltă calitate pe care, din nefericire 
pentru el, R. Redfield (1937) nu a cunoscut-o. Lucrările lui 
Cadiere pun problema religiilor populare în ţările de 
influentă chineză, care au fost numite de prea multe ori 
taoiste. O mai bună cunoaştere a acestora, în Vietnam şi 
oriunde altundeva, ne va permite să înţelegem mai bine 
condiţiile favorabile de care a avut parte taoismul. În 
gigantica lor expansiune, populaţiile han au absorbit sub 
această etichetă numeroase culte ale spiritelor locale, fie 
doar şi pentru a-şi le face favorabile, popoarele supuse 
socotind extrem de onorantă admiterea divinitatilor lor în 
panteonul învingătorilor. De asemenea, vietnamezii şi-au 
pus cultele de posesiune sub egida nobilului împărat de 
Jad. În schimb, pare din ce în ce mai sigur că practicile şi 
credinţele populațiilor yao reprezintă un taoism arhaic, 
,protejat" în oarecare măsură de izolarea grupului. 

Metoda etnografică aplicată studierii religiilor 
universaliste aduce o viziune foarte diferită de cea a 
filologiei, chiar dacă aceasta se bucură de serviciile unor 
mari eruditi. In cursul ultimelor decenii, budismul 
theravadin a oferit exemple care afectează toate aspectele 


vietii sociale. El pátrunde peste tot, dar cu mari variatii 
locale de dozare, intr-un sincretism armonios cu cultul 
prebudist al spiritelor (phi) Analiza acestuia trimite la 
religiile populațiilor de munte, care surprind prin 
diversitatea şi bogăţia lor, dovedite de înmulţirea 
anchetelor de la sfârşitul celui de-al doilea război mondial 
încoace. 

Această complexitate se regăseşte şi în domeniul 
tehnologiei. Un exemplu va fi de ajuns pentru ilustrarea 
acesteia: cultura orezului, baza existenței pentru 
majoritatea acestor societăţi. Să semnalăm, la început, 
pentru toate limbile (cu excepţia acelora din domeniul 
thai), bogăţia vocabularului legat de etapele dezvoltării 
plantei. Suntem adesea frapati de abundenta formelor de 
cultură a acestei cereale, care nu se limitează la 
împărţirea în culturi obţinute prin defrişare şi culturi 
obţinute prin cultivarea unor terenuri umede, fiecare 
dintre acestea oferind o mare varietate de practici tehnice 
şi rituale. Uneltele reflectă şi ele această intersectare a 
curentelor: plugul la o prezent într-o tară indianizată, este 
de origine chineză. 

Trebuie să ţinem seama şi de alte domenii ale vieţii 
sociale de care se preocupă etnologii: înrudirea, dreptul, 
literatura, muzica etc. Aici am putea să descoperim 
aceeaşi complexitate şi aceeaşi bogăţie, şi aceasta din 
aceleaşi motive: pe multitudinea de culturi şi de spaţii 
sociale cu caractere etnice autohtone foarte diversificate s- 
au grefat alte trăsături venite din regiuni diferite ale Indiei 
sau Chinei sau ale amândurora. Or, chiar dacă sunt uşor de 
detectat, aporturile străine apar, în general, puternic 
modificate. Hinduismul nu a impus în Asia de Sud-Est 
regimul castelor, deşi acesta este un element esenţial al 
sistemului global. Din Birmania până în Cambodgia, 
tantrismul a marcat budismul singalez, dar Sri Lanka a 
scăpat de această influenţă. Miturile thai au încorporat 


anumite teme budiste; cáteva cuvinte de origine sanscritá 
sau pali plutesc la suprafata vocabularului grupurilor 
proto-indochineze, la distanţă de celelalte curente etc. 

Fără îndoială, o asemenea situaţie impune, mai mult 
decât în alte cazuri, confruntarea interdisciplinară, căci 
etnologul nu poate să ignore bogăţia documentaţiei 
strânse de lingvisti, istorici sau naturalişti, la fel cum nici 
aceştia nu pot să ignore munca etnologului. 

ASIA ORIENTALÁ 

Asia Orientalá este o vastà zonà geograficà ce se 
intinde de la Himalaya la Oceanul Pacific, cuprinzánd 
China, Coreea si Japonia. Istoricii au retinut aceastà 
sintagmă pentru a desemna, în principal, aria de 
expansiune a civilizaţiei chineze şi statele care s-au 
dezvoltat din aceasta. În acest caz, acestei zone trebuie să 
i se alăture şi Vietnamul. Într-adevăr, răspândirea 
civilizaţiei chineze a produs culturi originale şi puternice, 
în ciuda profundei lor înrudiri în privinţa gândirii şi a 


practicii. Ín sfársit, influenta suzeraná a imperiului si a 
coloniilor chinezesti imigrate a furnizat adesea un ferment 
si un cadru pentru dezvoltarea urbaná a Asiei de Sud-Est. 
Nu am putea sà subestimàm nici importanta istoricá a 
modelului imperial chinez, care a fost, intre secolele al 
XVII-lea si al XVIII-lea, o sursă de reflecţie pentru 
gânditorii europeni susţinători ai despotismului luminat, 
după ce, înainte, fusese un model pentru imperiul mongol 
al lui Genghis-Han. Şi mai concretă a fost influenta tehnică 
a unei civilizaţii aflate cu mult înaintea evului mediu 
european. Populatiile han au fost deschizători de drumuri 
în numeroase domenii, printre care banca şi scrisorile de 
credit, şi ar fi putut să inventeze capitalismul. 

Pentru antropologie, tabloul este mai nuantat. De 
exemplu, civilizaţia chineză este adesea asimilată cu 
cultura orezului, practicată actualmente într-o mare parte 
a Chinei, în Coreea şi în Japonia, uitându-se că leagănul 
acesteia, Marea Câmpie a Chinei de Nord, rece şi 
beneficiind în mică măsură de precipitaţii, a fost şi rămâne 
un ansamblu de pământuri cultivate cu mei, sorg şi grâu 
de primăvară şi de iarnă. De fapt, cultura orezului a fost 
iniţiată în sud-vestul extrem al actualului teritoriu al 
Chinei, în zonele subtropicale ale Asiei de Sud-Est 
continentale. Abia în cursul primului mileniu al istoriei 
sale, centrul economic şi politic al Imperiului chinez s-a 
deplasat către bazinul lui Yangzi (Fluviul Albastru), sub 
presiunea popoarelor din regiunile înalte ale Asiei. Această 
a doua vatră de cultură şi-a extins progresiv influenta 
asupra câmpiilor din zonele de coastă, a bazinelor 
interioare şi a văilor, beneficiind de condiţiile climatice 
extrem de favorabile pentru cultura orezului care 
caracterizează aceste pământuri meridionale, de la cele 
două maluri ale lui Yangzi până la Tropicul Racului. 
Implantările populațiilor han, petrecute în valuri succesive, 
şi-au găsit aici maxima înflorire şi au cunoscut de atunci o 


expansiune demografică irezistibilă. 

Popoarele şi culturile indigene au supravieţuit în 
diverse grade de aculturatie. lată de ce este dificil să 
spunem astăzi unde se sfârşeşte, la sud, Asia Orientală si 
unde incepe Asia de Sud-Est. Aceeasi constatare poate fi 
făcută la nord si la vest, înspre Siberia. 

Culturile periferice care graviteazá in jurul marii 
traditii han au putut sá se deplaseze foarte departe, ca in 
cazul populatiilor miao-yao din actuala Thailanda sau al 
tunguşilor transbaikalieni, însă lumea chineză a fost 
nevoită să se oprească la limita stepelor îngheţate din 
nord, a deserturilor Asiei Centrale sau ajunglelor insalubre 
din peninsula Indochina. Imaginea de lume civilizată 
înconjurată de oceane barbare aparţine în asemenea 
măsură acestei civilizaţii, încât ea poate fi exprimată şi în 
alte limbi, în coreeană, în vietnameză sau în japoneză. 
Această imagine avea să fie distrusă în mod brutal de 
intruziunea, în secolul trecut, a puterilor occidentale, 
aflate în faza ascendentă a revoluţiei lor industriale. Ţările 
Asiei Orientale au trăit în mod diferit (unele în calitate de 
colonizatoare, cum este cazul Japoniei, altele în calitate de 
colonizate, ca în cazul Vietnamului sau al Coreei) 
„modernizarea” lor, căutând alternativ în tehnicile şi în 
gândirea Occidentului mijloacele unei intoarceri la 
echilibrul trecut. În zorii secolului al XXI-lea, după un secol 
de crize, de rătăciri şi de confruntări interne şi externe, în 
urma cărora Asia Orientală aproape că şi-a regăsit rolul 
civilizator, putem să observăm, dincolo de ultimele ajustări 
care au loc în prezent, ce va însemna în lumea de mâine 
ponderea sa demografică, economică şi instituţională, de la 
malurile Oceanului Pacific până în Europa. 

ASOCIATIE 

Când R.H. Lowie, in Primitive Society (ediţia întâi, 
1920), a încercat să introducă definitiv termenul de 
,asociatie" în vocabularul antropologic anglo-saxon, el a 
precizat că îl va utiliza pentru a desemna „toate unităţile 
sociale care nu sunt întemeiate pe înrudire ca factor 
determinant”. Inteles în acest sens restrâns, cuvântul 
francez association apare în traducerea lucrării lui Lowie, 
revizuită de autor (Traite de sociologie primitive, 1935). 
Dacă referirea la conceptul de ,asociatie" - faptul de a se 
asocia - este familiară tradiţiei intelectuale franceze cel 
puţin de la Saint-Simon încoace, folosirea cuvântului 
corespunzător, luat în accepţia tehnică a lui Lowie, nu s-a 
impus în vocabularul antropologilor francezi, poate tocmai 
din pricina prevalentei, în limbajul comun, a semnificației 
sale juridice. Nici la anglo-saxoni, cuvântul association nu 
a căpătat mai uşor drept de cetăţenie, aşa cum arată 
folosirea concurentă a lui sociality. Cuvântul „societate” (şi 
acest lucru este valabil şi pentru society) aparţine, cel 
puţin prin unul dintre sensurile sale, aceluiaşi registru 
semantic cu  ,asociatie", pentru cà el serveşte la 
desemnarea anumitor forme de asociere (precum în 
„societate secretă”) si pune, de altfel, probleme 
asemănătoare de uzaj. În continuare, vom urma înţelesul 
dat de Lowie ,asociatiei": o asociaţie este un grup (sau o 
grupare) din interiorul societăţii globale, care nu se 
bazează pe înrudire şi este străin, în mare măsură, marilor 
instanţe de control social. Noţiunea de „exterioritate” în 
raport cu universul extins al înrudirii trebuie să fie 
precizată: este vorba despre înrudirea reală, constituită 


prin consangvinitate si afinitate, si nu despre inrudirea 
simbolicá sau metaforicá; se stie cá un cuvánt precum 
„fraternitate” serveşte la desemnarea unui grup de 
persoane care nu sunt fraţi sau surori, dar care consideră 
că legăturile care îi unesc au forţa legăturilor care îi unesc 
pe adevărații frati şi pe adevăratele surori. În măsura în 
care se opune înrudirii, prietenia poate fi socotită (şi a şi 
fost) baza inclinatiei oamenilor de a se asocia. Formele de 
asociere tin mai mult de formele de sociabilitate (de 
„socialitate”, cum spunea G. Belot, 1907) decât de 
organizarea socială. Ele mobilizează relaţiile sociale în 
vederea unei „activităţi sociale”, mai mult sau mai puţin 
finalizate. Sensul reţinut aici este apropiat de ceea ce 
Weber numeşte Vergesellschaftung (,socializare", Freund, 
1966), noţiune care se află la baza ideii de 
Gesellschaftshandeln („activitate societară”, ibid). 

Primul teoretician al asociaţiilor a fost germanul H. 
Schurtz (1902), iar primul autor al unei antropologii 
comparate a asociaţiilor (de fapt, a societăţilor secrete) a 
fost americanul H. Webster (1908). Schurtz, comentat 
amănunţit de Lowie, a dezvoltat o teorie genetică a 
asociaţiilor, plecând de la luarea în considerare a celor 
două criterii fundamentale de diferenţiere individuală care 
sunt sexul şi vârsta. Naşterea şi diversificarea formelor de 
asociere se realizează prin luarea în considerare a noilor 
factori de specificare. Astfel se explică faptul că, plecând 
de la grupări iniţiale bazate pe sex şi/sau pe vârstă, pot să 
apară asociaţii din ce în ce mai specializate şi mai închise. 
Apariţia societăţilor secrete marchează amplinirea acestei 
mişcări de ansamblu. Lowie arată că, dacă Schurtz 
propune cu adevărat o alternativă la viziunea lui Morgan 
despre dezvoltarea societăţilor, acordând un loc excesiv 
rolului jucat de relaţiile de rudenie, demersul lui se înscrie 
totuşi într-o abordare evoluționistă a studierii fenomenelor 
sociale, marcată de pretenţia de a putea degaja principii 


generale plecánd de la diversitatea realului. 

Lowie începe trecerea în revistă a asociaţiilor de la 
grupurile bazate pe dualitatea sexelor, pentru că i se pare 
că datele etnografice dovedesc o relaţie strânsă între 
lumea bărbaţilor şi fenomenul asocierii. Totuşi, există şi 
asociaţii în ixte, precum şi altele bazate pe perechi, o 
asociaţie de bărbaţi şi o asociaţie de femei putând să aibă 
aceeaşi destinaţie. Intervenţia criteriului vârstei determină 
şi ea caracterul predominant masculin al asociaţiilor, fie şi 
doar în virtutea disimetriei de rezonantă socială, politică şi 
religioasă a iniţierii masculine pe de o parte şi feminine pe 
de altă parte, când aceasta din urmă coexistă cu prima. 
Raportarea la vârstă nu permite doar definirea unei 
stratificări mai mult sau mai puţin fine a societăţii, în 
,asociatii" sau „grupe de vârstă”, adică a unei organizări 
sociale bazate pe existenta „claselor de vârstă”, ci ea este 
pertinentă şi într-un larg sector al activităţii sociale, prin 
intermediul etapelor ciclului vieţii şi prin dobândirea de 
către fiecare individ a unui anumit număr de caracteristici 
sociale, delimitate de determinatii precum cea de ,rang" 
sau de ,statut". Conditiile in functie de care se poate intra 
intr-o asociatie - de care depinde si compozitia acesteia - 
sunt definite printr-un ansamblu de criterii de diferentiere 
care, in afară de sex si vârstă, pot să ţină de statutul 
economic Si social sau de anumite particularităţi 
individuale - capacităţi sau angajare personală în vederea 
atingerii unui scop. 

In afara celor bazate strict pe vârstă, formele de 
asociere cele mai bine atestate sunt asociaţiile (sau 
,societatile”) de iniţiere, asociaţiile militare, asociaţiile 
rituale şi societăţile secrete. Această nomenclatură nu este 
o tipologie, căci denumirile prezentate aici nu ţin decât de 
o anume comoditate de limbaj, fiind adesea dificil să 
atribui unei asociaţii, pe baza datelor etnografice, o 
destinaţie univocă. Astfel, grupurile de societăţi exoterice 


se disting unele de altele in functie de presupusele lor 
destinaţii principale, opunându-se în mod global 
societăţilor secrete, iar aceasta nu în privinţa destinaţiei 
lor, ci în privinţa modalităţii lor de funcţionare: caracterul 
secret sau nesecret al activităţii, care determină la rândul 
său modul de comportare al membrilor fată de non- 
membri. Suntem obligaţi să constatăm că asociaţiile 
exoterice şi esoterice pot avea funcţii comparabile. Foarte 
bogata etnografie a asociaţiilor nord-amerindiene arată în 
ce măsură desfăşurarea asociaţiilor sfidează categorisirile 
empirice ale antropologilor, dar şi clasificările lor etnice, 
care sunt, în general, la fel de empirice. 

Indienii crow, populaţie matriliniară din Câmpii, ale 
căror asociaţii au fost studiate de Lowie (1912, 1913, 
1916), au o Societate a Tutunului, deschisă bărbaţilor şi 
femeilor în urma plătirii unei taxe, care le dă dreptul să 
cultive tutunul sacru. La ei pot fi întâlnite ceea ce Lowie 
numeşte „cluburi laice” (secular club), ai căror membri, 
bărbaţi, practică Hot Dance, preluat de la vecinii lor, 
populaţia hidatsa. În competiţie paşnică unele cu celelalte, 
aceste cluburi, în număr de patru, încearcă să atragă cel 
mai mare număr posibil de aderenti prin reputaţia lor de 
prosperitate şi prin caracteristica de a le permite 
membrilor lor să beneficieze de daruri. împreună, ele îşi 
împart cvasi-totalitatea bărbaţilor tribului şi funcţionează 
ca nişte cooperative de întrajutorare. Asociaţiile militare 
ale populațiilor crow erau şi ele deschise, fiecare având 
semnele sale distinctive, cântecele, dansurile şi propria 
titulatură. Aceste asociaţii erau în competiţie, o competiţie 
dură, însă strict codificată, finalitatea principală a 
activităţilor lor fiind realizarea unor fapte de arme. Cei din 
populaţia hidatsa aveau şi ei asociaţii militare, ale căror 
denumiri erau în mare măsură identice cu cele ale 
populațiilor crow, însă care erau ierarhizate în funcţie de 
grupele de vârstă în care erau repartizaţi membrii lor. Pe 


când femeile crow nu aveau asociaţii, femeile hidatsa erau 
grupate în asociaţii aproape omoloage celor ale bărbaţilor: 
de exemplu, deşi nu existau asociaţii militare feminine, 
societăţile feminine se dedicau celebrării unor isprăvi 
războinice. La populaţia hidatsa se mai întâlnesc şi astăzi 
asociaţii rituale masculine şi feminine. Sistemul hidatsa de 
asociaţii cu fracțiuni ierarhizate se regăseşte la vecinii lor 
mandan, gros ventre, blackfoot si arapaho; femeile hidatsa, 
mandan si  arikara aveau asociații ,razboinice” 
comparabile. Am putea continua exemplele, preluate nu 
doar din zona Câmpiilor, ci şi din toate celelalte arii 
culturale ale Americii de Nord. Datele despre asociaţii nu 
sunt mai puţin bogate în celelalte regiuni ale lumii. În 
Africa întâlnim societăţi de iniţiere (de Ja populaţiile bobo 
şi bwa din Burkina Fasso, bagre la populaţiile lobi din 
Burkina Fasso etc.) şi societăţi secrete (Africa Centrală; 
Africa Occidentală, mai ales aria lui poro din zona litorală 
a Guineii şi din Coasta de Fildeş), instanţe mai mult sau 
mai puţin eficiente şi represive de-control juridic şi moral, 
chiar politic, care se identifică cu întregul societăţii 
globale. 

Dubla constatare a imposibilității de a opera o 
tipologie a formelor de asociere plecând de la destinaţia 
lor şi a inadecvării vocabularului descriptiv care le reflectă 
(,asociatie", ,societate”, ,club”, ,confrerie”, „ordin“, 
„fraternitate” etc.) i-a condus pe unii analişti la 
propunerea de a clasa asociaţiile în funcţie de trăsăturile 
diferenţelor lor formale: dacă recrutarea se face sau nu 
prin adeziune voluntară, după gradul de deschidere a 
recrutării voluntare, după natura relaţiilor contractuale 
dintre membri pe care o determină apartenenţa, după 
sentimentul mai mult sau mai puţin puternic al 
apartenenţei membrilor la asociaţii, după caracterul mai 
mult sau mai puţin formal al funcţionării asociaţiilor etc. 
Nu s-ar putea spune că această abordare tipologică a dat 


rezultate satisfácátoare; in fapt, ea a contribuit mai 
degrabă la încărcarea suplimentară a vocabularului 
descriptiv. Totuşi, încercările de acest tip nu erau departe 
de abordările sociologice ale diferitelor tipuri de „corpuri 
intermediare” în societăţile „complexe”, fie că e vorba de 
societăţile industriale (extrema varietate a fenomenului 
asociativ), fie că e vorba de societăţile ţărilor în curs de 
dezvoltare, prinse între un trecut „tribal” şi un prezent 
marcat de-emergenta situaţiei socio-economice 
(urbanizare, migrarea máin îi de lucru), politice, religioase, 
culturale, care poate să dea o nouă vitalitate unui fenomen 
a cărui universalitate a fost demonstrată şi în legătură cu 
care antropologia e departe de a fi spus totul. 

vârstă. Initiere 

ASOCIAŢII SI SOCIETĂŢI SAVANTE 

Subordonate de la intemeierea lor in secolul al XIX- 


lea dezvoltàrii teoretice a antropologiei si/sau a etnologiei 
(în funcţie de denumirile utilizate în fiecare tară), 
societăţile şi asociaţiile savante au fost subordonate şi 
circumstanțelor istorice şi tradiţiilor intelectuale. Astfel, in 
funcţie de particularitátile nationale, mişcarea asociativă 
îmbracă diferite forme: în Marea Britanie şi în Statele 
Unite, ele au avut un rol decisiv în organizarea cercetării, 
pe când în Franţa şi în ţările de limbă germană predomină 
alte modele (institute, academii, centre de-cercetare) 
(Ogg, 1933). 

Dat fiind decalajul existent între idei şi traducerea lor 
în plan instituţional, trebuie să constatăm că exista o 
ştiinţă antropologicá ce se făcea în societăţile de 
arheologie, de medicină, de geografie şi de geologie chiar 
înaintea apariţiei, în anii 1830, a primelor societăţi de 
etnologie. Eterogenitatea acestora dezvăluie aspectul de 
melanj ăl mai multor tradiţii disciplinare care caracteriza 
antropologia la începuturile sale. In fapt, dacă 
preocupările filantropice şi umanitare sunt la originea 
unor societăţi precum Société Ethnologique de la Paris 
(1839) sau Ethnological Society din Londra (1843), nu e 
mai putin adevárat cá la baza aparitiei societátilor Société 
d'Anthropologie de la Paris (1859) si Anthropological 
Society din Washington (1879) au stat interese de ordin 
stiintific. Ínglobánd antropologia, etnologia si uneori 
arheologia (Berliner Gesellschaft fur Anthropologie, 
Ethnologie und Urgeschichte, 1869; Società Italiana di 
Antropologia ed  Etnologia, 1871), aceste societăţi, 
adevărate centre de informare şi de schimburi între 
cercetători, au contribuit atât prin publicaţiile lor 
(buletine, memorii, reviste), cât şi prin lucrările lor 
metodologice (instrucţiuni şi chestionare, ca de exemplu 
Notes and Queries on Anthropology, a cărei primă ed itie a 
fost publicată în 1874 de către secţiunea de antropologie a 
British Association for the Advancement of Science) la 


dezvoltarea si organizarea cercetării. Apariţia unor 
departamente universitare si formarea unui corp de 
specialişti au adus cu ele trecerea de la o muncă de 
amatori la o activitate profesionistă, dovadă fiind crearea 
în 1902, la propunerea lui Boas, a primei asociaţii 
profesioniste, American Anthropological Association (AAA) 
şi adăugarea în 1907, din nevoia de recunoaştere oficială, 
a adjectivului „Royal pe lângă Anthropological Institute of 
Great Britain and Ireland (RAI), creat în 1871. În secolul al 
XX-lea, specializarea ştiinţei permite crearea unor societăţi 
de antropologie şi de etnologie cu obiective restrânse la 
domenii geografice (Societe des Africanistes, Franţa, 1931) 
sau care urmăresc anumite tematici (Society for Applied 
Anthropology de pe lângă AAA, 1941). Întemeierea unor 
asociaţii cu vocaţie internaţională (International Union for 
the Anthropological and the ethnological Sciences, 1948) 
şi continentală (European Anthropological Association) 
marchează perioada de după război. Această mişcare 
instituţională (de la societăţile de antropologie şi etnologie 
din Europa şi Statele Unite pana la asociațiile 
internaţionale, trecând prin societăţile specializate) dă 
seamă de parcursul istoric al antropologiei, de conflictele 
sale teoretice (antropologie socială/antropologie culturală, 
antropologie/ etnologie) şi de raporturile sale cu alte 
domenii de investigaţie (antropologie/sociologie, 
antropologie/folclor). 

Intr-un context marcat de dezvoltarea antropologiei 
sociale, in 1948 (an în care, la Oxford, Evans-Pritchard 1i 
urmează lui Radcliff-Brown) ia fiinţă Association of Social 
Anthropologists of Great Britain and the Commonwealth 
(AŞA), care se delimitează de concepţia unei antropologii 
„în sens larg”, practicată de RAI şi apărută din fuziunea 
Ethnological Society of London cu Anthropologic Society of 
London (1863). Nu este lipsit de interes faptul că în Marea 
Britanie dezbaterile teoretice se află la originea unor 


impártiri instituţionale care acoperă curente de gândire 
(şcolile de la Manchester şi de la Oxford), spre deosebire 
de Statele Unite, unde, pe fondul AAA, se grefează 
societăţi create în funcţie de o problematică (Society for 
Cultural Anthropology 1983), de anumite tematici 
particulare (Society for Medical Anthropology 1971; 
Society for Psychological Anthropology 1977; Society for 
Visual Anthropology, 1984) sau de specializári geografice 
(Society for the Anthropology of Europe, 1986). De altfel, 
inmultirea societátilor de antropologie si de etnologie 
(American Ethnological Society 1842), a instituţiilor 
guvernamentale (Bureau of American Ethnology, 1879) si a 
organismelor dotate cu sectii de antropologie (New York 
Academy of Sciences) constituie una dintre caracteristicile 
dominante ale antropologiei nord-americane. Ín Franta, in 
absenta unui consens asupra domeniului de studii, asa cum 
arată existenta paralelă a Société d'Anthropologie de la 
Paris si Société d'Ethnographie, ambele create in 1859, 
punctul de vedere geografic a fost cel care a servit drept 
criteriu pentru impártirea institutionalá (Société des 

Americanistes, Société des Africanistes si Société des 
Oceanistes), fiecare dintre aceste societăţi identificându-se 
cu abordări şi opţiuni teoretice specifice. De aceea, nu 
trebuie să ne mire absenta societăţilor de antropologie din 
ţările colonizate de Franţa, excepţie făcând societăţile de 
,Studii"^ (Société d'Études Indochinoises, 1883; Société 
d'Etudes  Melanesiennes, 1938; Société d'Etudes 
Oceaniennes, 1917) si institutele (Institut des Belles 
Lettres Arabes, Tunis, 1931; Institut Français d'Afrique 
Noire, Dakar 1939), spre deosebire de ceea ce s-a 
petrecut în ţările aflate sub dominatie britanică, fie cà e 
vorba de India (Anthropological Society of Bombay, 1887), 
fie cà e vorba de Australia (Anthropological Society of New 
South Wales, Sidney, 1928). 

Paralel cu această mişcare, in secolul al XIX-lea văd 


lumina zilei societăţi de folclor, de tradiţii populare, de 
Volkskunde (în funcţie de diferitele denumiri naţionale), 
atât în Europa (Folklore Society, Londra, 1878; Verein fur 
Volkskunde, Viena, 1894), cât si în Statele Unite (American 
Folklore Society 1888), cel mai adesea, aşa cum a fost 
cazul in tárile scandinave sau in Grecia, intr-un moment de 
trezire a conştiinţei nationale. Dezvoltarea acestui 
domeniu de studii, lărgirea frontierelor sale către istorie, 
geografie umană şi sociologie rurală nu au rămas fără 
consecinţe asupra denumirilor acestor ştiinţe. Exemplul 
Franţei (Société du Folklore Frangais, 1928; Société 
d'Ethnographie Francaise, 1947; Société d'Ethnologie 
Frangaise, 1972) este o dovadá a recunoasterii tárzii a 
etnografiei nationale ca disciplină ştiinţifică, spre 
deosebire de situaţia ţărilor de limbă germană, care se 
individualizează prin înrădăcinarea lui Volkskunde in 
tradiţiile intelectuale. 

AUSTRALIA 

— Societăţile australiene 

Australia fiind singurul continent populat, la 
descoperirea sa de către europeni, in exclusivitate de 
vânători-culegători, e uşor de înţeles că studierea 
locuitorilor sái a dobândit o importantă capitală pentru 
dezvoltarea teoriei antropologice, de la L.H. Morgan (în 
legătură cu ipoteza ,promiscuitatii primitive”) la B. 
Malinowski (despre universalitatea familiei) şi C. Lévi- 
Strauss (despre sistemele de înrudire cu clase 
matrimoniale), fără a-i omite pe J.G. Frazer, S. Freud, E. 
Durkheim şi A.R. Radcliffe-Brown. 

Anchetele primilor etnografi (L. Fison, A.W. Howitt, 
B. Spencer şi FI. Gillen, Roth, WE. Mathews) sunt 
dominate de prejudecățile teoretice ale evolutionismului 
social cu referire la totemism, la noțiunea de ,tabu”, la 
exogamie, la căsătoria de grup, la patriliniaritate, tot 
atâtea caracteristici culturale bine definite, a căror 
prezentă sau absentă în societățile studiate trebuia 
apreciată. Pentru mai multe regiuni ale Australiei secolului 
al XIX-lea, nu dispunem decât de scrieri ale unor amatori. 
Totuşi, e surprinzător faptul că unele dintre aceste scrieri, 
independent de proiectul teoretic care le ghidează, sunt 
surse bune de date etnografice, analizând, într-un mod 
normativ, practici, obiceiuri şi credințe indigene; în 
schimb, foarte puțin numeroase sunt scrierile care 
relatează despre modul in care trăiau aborigenii. In 
general, aceştia sunt prezentaţi ca fiind ghidaţi in 
exclusivitate de regulile rigide ale organizării lor sociale, 
ceea ce corespundea concepţiei de atunci despre un 
„Celălalt” exotic. 

In momentul primelor contacte cu europenii, existau 
în Australia mai mult de 300.000 de indigeni, care vorbeau 


aproape cinci sute de limbi diferite. În ciuda diferenţelor 
culturale destul de importante dintre aceste grupuri, pot fi 
degajate trăsăturile comune ale diferitelor societăţi 
australiene (Maddock, 1982). 

Organizare socială. Dezbaterile despre caracterele 
specifice ale societăţilor australiene sau învârtit în jurul 
relaţiei dintre grupurile de rezidentă şi teritoriul lor. După 
modelul „ortodox” de organizare socială (Radcliffe-Brown, 
1930), porţiuni delimitate de teritoriu erau proprietatea 
grupurilor patriliniare şi erau locuite de bărbaţii care se 
recunoşteau drept membri ai acestor grupuri, împreună cu 
femeile şi copiii lor. Radcliffe - Brown şi alţi autori 
(Warner, 1937; Tindale, 1974) au studiat diferitele forme 
ale relaţiei existente între aceste unităţi sociale. 

Unii antropologi au introdus o distincţie între 
însuşirea ritualică de pământuri şi exploatarea acestora. 
Cercetări recente (Meggit, 1962) au readus în discuţie atât 
caracterul patrilocal al grupului rezidenţial sau al 
„bandei”, cât şi presupusa relaţie a membrilor grupului cu 
spaţiul care le asigură subzistenta. Şi modelul cândva 
dominant al proprietăţii patriliniare asupra pământului a 
fost reexaminat, pe de o parte, în urma cercetărilor de 
teren făcute in Great Sandy Desert si în Cap York (TM. 
Sutton, von Sturmer) si consacrate studierii proceselor 
politice ale aborigenilor, iar pe de altà parte, ca urmare a 
modalitátilor de revendicare a pământurilor în virtutea 
Aboriginal Land Rights Act din 1976. Antropologia 
contemporană insistă asupra importantei pe care o are 
autonomia individului in viata indigená si asupra pártii 
care le revine negocierii si manipulárii regulilor. Se pare 
cá, in general, argumentele juridice care stau la baza 
revendicárilor teritoriale sunt numeroase în interiorul 
aceleiaşi societăţi, împărţită pe diferite niveluri până la 
unitatea rezidentialà de bază. 

Pământul ca patrimoniu ritual este un obiect de 


proprietate, un suport al identităţii colective şi al 
schimburilor. De aceea el este un domeniu de organizare 
spaţială supus unor modalităţi de control si de schimb 
distincte de cele care se referă la alte resurse. Aşa cum 
arată o serie de studii recente, anumite tipuri de relaţie cu 
pământul ca proprietate rituală pot fi considerate nişte 
,diferente" organizate în ansambluri regionale. Acestea 
din urmă transformă cristalizările rezidenţiale temporare 
ale nomazilor în categorii sociale permanente (B. 
Glowczewski, F. Myers). În această privinţă, harta 
lingvistică realizată de N.B. Tindale (1974) poate fi o sursă 
de erori, întrucât, stabilind că frontierele dintre teritoriile 
grupurilor care vorbesc aceeaşi limbă le constituie pe 
acestea in ansambluri politico-juridice, ea utilizează 
numele limbilor pentru a desemna „triburile“, desi 
apartenenţa lingvistică nu ar trebui să fie considerată 
decât ca unul din multiplii parametri ai identităţii 
colective. 

Religie. Autorii din secolul al XIX-lea, considerând că 
aborigenii nu practicau nici rugăciunea şi nici sacrificiul, 
au ajuns la concluzia că aceştia nu aveau „religie”. Totuşi, 
ca intervenţie asupra lumii în ansamblul său, religia 
impregnează toate aspectele vieţii sociale, fiind, aşa cum a 
remarcat Durkheim, o modalitate de articulare a 
raporturilor sociale. Astfel, la populaţia aranda, grupurile 
care gestionează pământul sunt şi grupări religioase. În 
plus, activitatea religioasă a acestor grupuri e integrată 
într-un proces mai larg, datorită faptului că fiecare dintre 
ele păstrează segmente de itinerare mitice (Strehlow, 
1947). Au fost realizate cercetări despre natura „totemică” 
a acestei religii, pentru a înţelege mai bine natura 
relaţiilor pe care oamenii le intretin cu restul universului. 

În întreaga Australie, modul în care sunt privite viaţa 
oamenilor şi universul se bazează pe o concepţie originală 
şi subtilă despre ceea ce aborigenii numesc „vis” 


(dreaming). Lumea actuală şi-a primit forma şi semnificaţia 
gratie acţiunii unor atotputernice spirite ancestrale, care 
şi-au pus amprenta asupra peisajului. Tot ceea ce există 
(instituţii sociale, spiritele oamenilor, obiceiurile, 
elementele geografice) s-a născut în epoca strămoşilor, în 
care s-a constituit cadrul existenţial al timpului prezent. 
Această elaborare a ordinii ancestrale a provocat interesul 
a numeroşi cercetători. O parte din ei (G. Roheim, W.E.H. 
Stanner) s-au interesat de caracterul metaforic al unei 
cosmologii şi al unei ontologii care s-au constituit plecând 
de la credinţele trăite şi de la practicile rituale asociate 
acestora. Alţii (Munn, 1973; Strehlow, 1947) au subliniat 
aspectul metonimic al unei religii bazate pe pământ, 
fiecare mit şi fiecare rit trimițând la un reper geografic 
determinat. Aceste lucrări sugerează următoarea idee: 
căutarea religioasă a unei ordini a lumii este dinamică şi 
colectivă şi duce la definirea sinelui, la situarea şi la 
integrarea sa în cadrul unui sistem de relaţii (Morphy, 
1984). 

Studiul despre religia aborigenă pe care Stanner 
(1966) l-a consacrat simbolismului miturilor şi riturilor 
populaţiei murinbata este de acum clasic. Stanner arată ca 
„visul” este asociat unei ontologii concepute în aşa fel 
încât toate lucrurile existente îşi găsesc originea într-o 
ordine a lumii atemporală, imuabilă. Pentru aborigeni, 
există o e ontinuitate între trecut şi prezent şi oamenii sunt 
obligati sa perpetueze ordinea cosmică definită de 
creatorii săi. 

Indeplinirea ritualurilor este o activitate socială 
fundamentală, iar limitările impuse participării la 
activităţile rituale şi la controlul cunoaşterii esoterice au 
un ecou politic. În această privinţă, în analiza lor asupra 
cosmologiei inerente simbolismului miturilor şi riturilor, M. 
Eliade şi G. Roheim izolează relaţiile indigene de contextul 
lor de apropiere locală, de căutare şi de învăţare. 


Cercetătorii de inspiraţie structuralistă au încercat să 
arate cum ansambluri complexe de mituri şi de rituri 
asociază unităţi totemice locale în interiorul unui sistem 
unic; astfel, anumite evenimente mitice specifice capătă 
statutul unor variante în raport cu un continuum mitic 
global. Cum fiecare grup îşi stabileşte identitatea în raport 
cu o parte a unui asemenea continuum sau în raport cu 
ceea ce este trăit într-o serie rituală completă, experienţa 
globală a activităţii mitice şi rituale corespunde vieţii 
întregii societăţi ca totalitate structurată (Munn, 1973). În 
ciuda insistentei aborigenilor asupra imuabilitatii lumii, 
antropologii au arătat că, pentru creativitatea intelectuală, 
cultele religioase dinamice constituie un suport important, 
iar în contextele schimbării, un mijloc de redefinire a 
raporturilor sociale (R. Berndt, B. Glowczewski). În opinia 
lui Stanner cultele murinbata deschid calea unei 
conştientizări acute şi profunde a fundamentelor fiinţei, cu 
toate că „adaptează schimbarea la formele permanentei”. 
Relaţii de rudenie. Primele studii despre relaţiile de 
rudenie ale aborigenilor încercau să afle dacă în cazul 
categoriilor de rudenie se ţine seama de existenta claselor 
matrimo niale (care marchează o prevalentă a grupului 
asupra individului) sau de relaţiile genealogice. Radcliffe- 
Brown, privilegiind aportul legăturilor genealogice efective 
în constituirea categoriilor de rudenie, pune în evidentă 
importanta unităţii familiale şi a grupului de descendentă 
patriliniară, ca elemente constitutive ale relaţiilor de 
rudenie. Astfel, diferenţele dintre sistemele de rudenie (de 
exemplu, dintre sistemele kariera şi aranda) ar ţine de 
nişte variaţii în organizarea relaţiilor matrimoniale pe 
grupuri de descendentă. Când a reluat analiz a structurilor 
elementare ale înrudirii la populaţiile mumgin şi în alte 
societăţi, Levi - Strauss a examinat categoriile de rudenie 
ca ţinând de raporturile sociale definite prin regulile de 
alianţă, si nu de relaţiile genealogice. Dincolo de 


controversa care a urmat între teoreticienii filiatiei si 
teoreticienii schimbului, grupul patriliniar a fost socotit in 
continuare baza de la care trebuie sá se porneascá in 
analiza inrudirii ca unitate care intervine in schimbul de 
femei (Maddock, 1982). Totusi, trebuie sá notám cà 
ultimele lucrári despre populatia mumgin (W. Shapiro) au 
pus in evidentá rolul inrudirii ca sistem de clasificare a 
rudelor centrat pe ego si au propus ipoteza potrivit cáreia 
unităţile între care se desfăşoară schimburile ar fi 
matriliniare. 

Interesul pentru regulile şi principiile structurale a 
deschis calea nu numai pentru studierea aspectelor 
pragmatice ale locului relaţiilor de rudenie în activitatea 
socială (L.R. Hiatt), ci şi pentru analiza raporturilor dintre 
organizarea relaţiilor de rudenie şi organizarea producţiei 
(F. Rose, A. Hamilton). Astfel, s-a arătat că exploatarea 
economică a tinerilor de către bătrâni e validată de 
referirea la o ordine etică. Analiza semantică formală a 
sistemelor australiene de clasificare, considerate (încă o 
dată) ca fiind bazate pe relaţii genealogice (H.W. Scheffler) 
a pus problema articulării dintre categoriile de rudenie 
elaborate în raport cu egoul şi un sistem de clasificare mai 
larg, care înglobează secţiunile si jumätätile claselor 
matrimoniale. Este posibil sa concepem realizarea 
clasificării relaţiilor de rudenie ca ţinând de un sistem 
general de transformare în ordine simbolică, la fel ca şi 
clasificările de tip totemic; unii au văzut aici indiciul unei 
concepţii despre viaţa socială care depăşeşte cu mult 
cadrul grupului local. 

Diferentierea sexelor. Recent, statutul şi poziţia 
femeilor au reţinut atenţia, problema care a apărut fiind 
legată de modul cum ar trebui tratate diferenţele dintre 
sexe în societăţile care practică separarea între bărbaţi şi 
femei în majoritatea domeniilor de activitate. Discuţiile în 
jurul acestor probleme trimit mai ales la importanta 


ritualurilor pur masculine (L.R. Hiatt) sau a exploatárii 
muncii femeilor de cátre bárbatii bátráni ai grupului. O 
idee susţinută adesea în anii '60 era că dominaţia 
bărbaţilor asupra femeilor se întemeiază pe controlul 
exercitat de către aceştia asupra creativităţii „culturale” în 
domeniul ritualurilor, căreia îi era subordonată 
creativitatea „naturală” a femeilor. Mai mulţi etnografi 
(Goodale, Kaberry), furnizând date importante asupra 
rolului femeilor în societatea aborigenă, au arătat că ar fi 
greşit să se creadă că femeia era „subjugată”, concluzie 
care a fost reluată de antropologii feminişti din anii '70 
(Bell, 1983). Insistând asupra autonomiei femeilor în 
propriul lor domeniu, asupra existentei unor căi de acces 
la mituri şi rituri care le erau specifice şi asupra rolului 
carele revenea în viaţa socială în afara sferei domestice, 
Bell şi Hamilton au contestat vechile opinii potrivit cărora 
controlul miturilor şi riturilor, de care depinde însăşi 
existenţa societăţii, le-ar fi revenit în 
exclusivitatebärbatilor, pe când femeile ar fi fost sortite 
activităţii de reproducere biologică şi urmăririi unor 
scopuri pur individuale. 

Istorie. Interesul fată de situaţia aborigenilor a fost 
mereu prezent în cercetarea antropologică, însă această 
preocupare a fost exprimată, în general, independent de 
urmărirea unor obiective ştiinţifice. Întrucât cercetarea 
antropologică s-a dezvoltat întotdeauna într-un context al 
schimbării (chiar dacă a avut drept cadru aşezările 
autohtone sau misiunile), ea a fost întemeiată pe dihotomia 
traditional/nontrad  iţional. Recent, studiile despre 
aborigeni au intrat într-o fază mai participativă, luându-se 
în considerare intruziunile istoriei în viaţa aborigenilor şi 
încercându-se examinarea acestora mai puţin ca 
reprezentanţi ai unei alteritáti exotice, cât ca oameni în 
care cercetătorul recunoaşte marca unei naturi umane 
comune. A început să se acorde mai multă atenţie situaţiei 


globale a aborigenilor pierduţi într-o lume dominată de 
albi (Rowley) si un tip de etnografie de ultimà orá aratá 
chiar modul in care esenta culturii aborigene poate fi 
sesizată în situaţii de schimbare (Kolig, Sansom). 

— Aborigenii australieni de astázi 

Aborigenii din Australia reprezintá astázi o populatie 
de mai mult de 200.000 de persoane. Ei rămân puternic 


atasati de tradiţiile lor sociale si religioase, dar sunt tot 
mai mult constránsi sá abandoneze vechile activitáti care 
le asigurau subzistenta. 

Atitudinea autorităţilor federale australiene fată de 
aborigeni se caracterizează prin punerea în practică a unei 
politici sistematice de închidere în rezervaţii si de 
excludere din comunitatea naţională. A trebuit să se 
aştepte referendumul din 1967 pentru ca aborigenilor să li 
se acorde statutul de cetăţeni. În 1976, guvernul federal a 
admis principiul unei recunoaşteri legale a drepturilor 
triburilor asupra teritoriilor lor tradiţionale. Cu excepţia 
statului Northern Territory, care aplică această legislaţie, 
celelalte state continuălnsă să îi supună pe aborigeni 
controlului lor, negând, în general, temeiul revendicărilor 
lor teritoriale. Fácutá în 1983, promisiunea unei 
reglementări de ansamblu, la scară federală, a problemei 
teritoriale a aborigenilor nu a fost încă transpusă în 
practică. 

Proiectele de exploatare a subsolului, dezvoltarea 
turismului şi lansarea marilor programe de dezvoltare 
agro-pastorală ameninţă grav integritatea drepturilor 
aborigenilor asupra pământurilor lor şi riscă să provoace 
dispariţia unor situri sacre. In periferiile urbane, unde se 
grupează numeroşi aborigeni metisati, ravagiile provocate 
de boli, de malnutriție si de alcoolism sunt importante. 
Procentul de aborigeni incarcerarati, în constantă 
creştere, este proporţional mult mai ridicat decât cel 
întâlnit în alte componente ale societăţii australiene. 

În cursul ultimilor cincisprezece ani au apărut 
numeroase organizaţii ale aborigenilor. Aceştia îşi creează 
un număr tot mai mare de /and councils regionale, prin 
intermediul cărora intenţionează să dea mai multă 
greutate revendicărilor lor teritoriale. 

J.-P RAZON 

BALANTIIER Georges 

Deschiderea politologiei în fata aporturilor unei 
etnologii la a cărei eliberare de arhaism a contribuit, 
construirea unei sociologii dinamice a modernităţii care 
demască toate jocurile puterii şi obligă la interpretarea 
factorilor de dezordine în orice sistem social, iată tot atât 
ea obiective realizate de Georges Balandier, născut la 
Ailleviliers (Haute-Saône) in 1920. După studii de filosofie 
şi etnologie la Paris, el cercetează, din Senegal până în 
Congo, mutatiile intervenite în Africa după război. In 1955, 
Balandier isi sustine doctoratul şi publică Sociologie 
actuelle de l'Afrique noire si Sociologie des Brazzavilles 
noires, lucrări care reevalueazä studiile africaniste. 
Solicitat de Institut d'Etudes Politiques din Paris, el va tine 
primele cursuri din Franta asupra dezvoltárii si, impreuná 
cu A. Sauvy, va introduce termenul de ,lumea a treia". La 
École Pratique des Hautes Etudes (Secţiunea a VI-a), va 
crea un departament de sociologie a Africii negre si va 
fonda Centre d'Études Africaines. Ales profesor la Sorbona 
in 1962, el va inaugura aici prima catedrá de sociologie 
africană şi, simultan, va continua să ţină conferinţe, până 
în 1966, la Ecole Normale Superieure. La ORSTOM, la 
CNRS şi la universitate, el nu va înceta să lărgească 
domeniul investigaţiilor sale, construind o operă care va 
marca o întreagă generaţie de etnologi. 

Fiind primul  africanist care a realizat o 
conceptualizare a situației coloniale, observând 
dezechilibrele apărute în relaţia colonizat - colonizator, 
Balandier va scoate în evidentă în Anthropologie politique 
(1967) tema majoră a complicitatii puterii cu sacrul. Prin 


antropologia ,societátilor fárá stat" pot fi puse in evidentá 
atât bazele, cât şi procesele şi funcţiile puterii. În Sens et 
puissance (1971), el elaborează o dinamică socială legată 
de sociologia mutatiilor si a dezvoltării. Dacă întreg 
sistemul social este instabil şi inedit şi dacă el lasă să 
coabiteze incertitudinea, ordinea şi dezordinea, trebuie 
sesizate schimbările prin intermediul revelatorilor de 
dereglare: contestaţii, conflicte şi crize; este ceea ce 
Balandier faceinBAnthropo logiques (1974), propunând o 
investigare critică a modernităţii occidentale. 

BALCANI 

Regiunea Balcanilor poate fi definitá in douá moduri. 
Primul apelează la criterii geografice şi considera 
Peninsula Balcanică stricto sensu: traversată de lanţul 
munţilor Balcani, ea se întinde de la Grecia continentală 
până la Câmpia Dunării şi la partea meridională a 
Carpaţilor. Al doilea mod de definire se sprijină pe criterii 
de ordin cultural şi izolează o Europă de Sud-Est care 
cuprinde Peninsula Balcanică aşa cum este ea delimitată 
de geografi, Grecia insulară, România şi Iugoslavia. 

Unul dintre principalele substraturi vechi ale 
popularii Balcanilor e reprezentat de triburile iliro-trace 
(numite dace in nordul Dunării), de origine indo- 
europeană. Colonizarea romană sa dezvoltat plecând din 
Grecia şi, dacă Grecia şi civilizaţia greco-romană au 


păstrat limba şi civilizaţia greacă din perioada elenistică, 
celelalte populații integrate Imperiului, cu excepția 
albanezilor, au fost romanizate. Pătrunderea slavilor de 
sud a adus cu sine o slavizare progresivă a majorităţii 
populațiilor balcanice, căreia i-au scăpat românii, albanezii 
şi grecii, care i-au asimilat pe nou-veniti. Bizanțul i-a urmat 
Romei ca stat imperial şi a dominat în regiune până în 
secolul al XV-lea, când a fost înlocuit de Imperiul otoman. 

In urma acestui amestec de populaţii, a rezultat o 
foarte mare diversitate culturală: în primul rând, o 
diversitate etnică, populațiilor deja citate adaugandu-li-se, 
în epoci şi contexte diferite, turci, tătari, germani, 
maghiari, cerchezi, ţigani şi evrei de origine sefardă; în al 
doilea rând, o diversitate religioasă, ortodoxia, care e 
preponderentă, coexistând cu catolicismul, dominant în 
regiunile asupra cărora se exercită influenta ţărilor 
occidentale, cu iudaismul şi islamismul (puternic implantat 
în Albania, Hertegovina şi Bosnia). Dincolo de diferenţa 
religioasă, o opoziţie mai larg culturală corespunde 
frontierei care separă Imperiul austro-ungar de Imperiul 
otoman, aşa cum se poate constata în domeniile socio- 
economic, arhitectural, artistic etc. 

Diversitatea balcanică este întărită şi de faptul că 
populaţiile socotite omogene în tradiţia studiilor istorice, 
chiar etnologice, au drept cadru al identităţii colective sub 
ansambluri sociale şi teritoriale. Pot fi citate aici diferitele 
grupuri romanice care s-au menţinut la sudul Dunării; 
cunoscute, în general, sub numele de vlahi sau valahi 
(nume care îi include şi pe românii din nordul Dunării), 
aceste populaţii sunt numite, începând din secolul al XIX- 
lea, aromâni (ei înşişi numindu-se armani). Balcanii 
formează o zonă a cărei extremă complexitate etnică nu 
este comparabilă în Europa decât cu cea a Caucazului. 

Legătura etnică nu este în mod necesar determinantă 
pentru înţelegerea particularitatii modurilor de viaţă. 


Astfel, românii din Câmpia Dunării şi bulgarii din nord au, 
şi unii şi alţii, o netă conştiinţă a apartenenţei lor etnice, 
deşi împărtăşesc acelaşi mod de viaţă; slovenii, deşi sunt 
slavi, au un mod de viaţă apropiat de cel al vecinilor lor 
austrieci. Am putea cita numeroase exemple care pun în 
evidentă cuvântul greu pe care-l are de spus istoria în 
formarea entităţilor culturale de astăzi. Mai ales începând 
din secolul al XIX-lea, apartenenţa etnică este pusă în 
evidentă pentru a susţine pretenţiile de independentă. 
Revendicările se exprimă, în acest caz, prin cercetări şi 
publicaţii ştiinţifice, prin literatură sau prin organizarea 
unor muzee „etnografice”. 

O destul de întinsă zonă a Balcanilor a păstrat până 
în secolul al XIX-lea o organizare socială de tip tribal. Ea 
cuprinde Muntenegrul, nordul Albaniei şi o mare parte a 
Macedoniei, unde coabitează grupuri romanice, slave, 
albaneze sau mixte. Pástorii care practică creşterea 
nomadă a animalelor sau transhumanta străbat aceste ţări. 
Dintre aceştia, cei mai cunoscuţi sunt aromânii, 
sărăcăceanii (de limbă greacă), yurucii (de limbă turcă). În 
nordul Albaniei, împărțirile segmentare specifice fiecărui 
sistem tribal sunt extrem de accentuate; în cadrul 
triburilor slave sau slavo-albaneze din Muntenegru s-a 
diferențiat, în timpul secolelor al XVIII-lea şi al XIX-lea, o 
formă arhaică de stat. În societăţile fără organizare de tip 
tribal, unitatea tradiţională cea mai largă este ,tara"; aşa 
stau lucrurile în România, unde unitatea teritorială numită 
tară (din latinescul terra) este o confederație de sate. 
Satele păstrează un caracter arhaic, fiind aproape 
întotdeauna conduse de o adunare alcătuită din bătrâni. 
Grupul domestic compus din mai multe cupluri căsătorite 
s-a menţinut până la mijlocul secolului al XX-lea la albanezi 
şi la slavii de sud şi chiar şi astăzi pot fi întâlnite unele 
grupuri domestice care depăşesc o sută de persoane, de 
exemplu la albanezii din Iugoslavia. Grupul domestic bazat 


pe existenţa unui singur cuplu căsătorit cu copii 
necăsătoriți este predominant în Grecia şi în România. 
Legăturile de pseudorudenie joacă un rol foarte important 
în codarea relaţiilor dintre persoane şi dintre grupuri: 
năşia (cu modalităţi de transmitere a rolului de nas), frátia 
de sânge, de lapte sau de botez, coreferinta la aceeaşi zi, 
aceeaşi săptămână sau chiar la aceeaşi lună de naştere, 
consangvinitatea fictivă. 

BANDĂ - Y Vânători-culegători. Steward (J.H.) 

BASTIAN Adolf 

Adolf Bastian (náscut la Bremen in 1826, mort la 
Trinidad, in Antile, în 1905) a fost cu siguranţă unul dintre 
cei mai mari cálátori si scriitorul cel mai prolific din istoria 
antropologiei. După studii de drept, ştiinţe naturale si 
medicină, a făcut prima sa călătorie ca medic de marină şi 
a vizitat, între 1851 si 1859, Australia, Peru, Mexic, 
California, precum şi numeroase ţări din Asia şi Africa. 
După întoarcerea sa, a publicat Fin Besuch in San 
Salvador si, în anul următor, Der Mensch in der 
Geschichte (3 volume). Din 1861 până în 1866, a călătorit 
în Extremul Orient şi a studiat budismul. De acum înainte, 
viaţa sa va fi punctată de călătorii în aproape toate 
colţurile lumii. În 1868 a fost numit conservator la Berlin, 
unde va întemeia, in 1886, Konigliches Museum fur 
Volkerkunde, care va deveni unul dintre cele mai mari 
muzee etnografice din lume şi un centru important al 


formárii etnologice. A creat, impreuná cu Virchow, Berliner 
Gesellschaft fur Anthropologie, Ethnologie und 
Urgeschichte si a fost numit coeditor al jurnalului 
societăţii, Zeitschrift für Ethnologie. De asemenea, a luat 
parte la activităţi care vizau asigurarea unui fundament 
institutional ştiinţific pentru expansiunea colonială 
germană. Bibliografia lui Bastian numără mai mult de o 
sută de cărţi şi mai multe sute de articole. Viziunea sa 
teoretică, ce presupune unitatea psihică a omenirii, îl 
situează in afara tendinţelor epocii: evoluționismul 
uniliniar şi difuzionismul. „Ideile elementare” înnăscute, 
care s-ar afla la originea tuturor culturilor omeneşti, ar fi 
suportat o serie de modificări în funcţie de condiţiile de 
mediu, creând astfel provincii geografice. Apoi, la un nivel 
superior, contactele dintre civilizaţii ar fi dus la dezvoltări 
istorice si culturale specifice, cu elaborarea unor 
Volkergedanken. Sarcina etnologiei, care este, in mod 
esenţial, o etnopsihologie, ar fi aceea de a degaja ideile 
elementare din masa variațiilor culturale particulare. 
Pentru a-si ilustra demersul, Bastian a recurs la traditia 
orală, dar mai ales la colectarea obiectelor etnografice în 
care se presupune că s-ar exprima concepţiile celor care 
le-au elaborat. Amenintate în însăşi existenta lor prin 
propagarea unei culturi occidentale colonizatoare, aceste 
idei ar putea fi reconstruite, în momentul în care vor fi 
dispărut, pornindu-se de la colecţiile de obiecte materiale 
care vor forma atunci, în analogie cu corpusurile de texte 
de care dispun filologii, un fond indispensabil de 
documente despre societăţile fără scriere. În urma 
eşecului unei expediţii germane în Loango, Bastian a fost 
tot mai criticat pentru lipsa sa de rigoare metodologică şi 
pentru stilul prolix, adesea monoton şi confuz, al lucrărilor 
sale. 

R. HASTEROK 

1868, Das Bestândige în den Menschenrassen und 


die Spilweite ihrer Veránderlichkeit. 

Prolegomena zu einer Ethnologie der Culturvblker, 
Dietrich Reimer, Berlin. 1874, Die deutsche Expedition an 
der Loango-Kuste, nebst alteren Nachrichten ilber die zu 
erforschenden Lânder, H. Costenoble, Jena. 1878 - 1889, 
Die Culturlánder des alten America, 3 vol., Weidmannsche 
Buchhandlung, Berlin. 1881, Die heilige Sage der 
Polynesier. Kosmogonie und Theogonie, F.A. Brockhaus, 
Leipzig. 1881, Der Vblkergedanke im Aufbau einer 
Wissenschaft vom Menschen und seine Begrundung auf 
ethnologische Sammlungen, F. Dummlers, Berlin. 1887, 
Die Welt ín ihren Spiegelungen und dem Wandel des 
Vblkergedankens, Mittler und Sohn, Berlin. 

FIEDERMUTZ-LAUN A., 1970, Der kulturhistorische 
Gedanke bei Adolf Bastian, Franz Steiner, Wiesbaden. 

— KOEPPING K.-P, 1983, Adolf Bastian and the 
Psychic Unity of Mankind: The Foundation of Anthropology 
ín Nineteenth Century Germany, University of Queensland 
Press, St. Lucia - Londra - New York. 

— STEINEN K. von den, 1905, „Gedăcht-nisrede auf 
Adolf Bastian", in Zeitschrift für Ethnologie, 37: 236 - 249. 

BASTIDE Roger 

Sociolog si etnolog francez, Roger Bastide s-a náscut 
in 1898 într-o familie protestantă din Nimes. După 
obţinerea in 1924 a titlului de agrege în filosofie, el predă 
la liceu şi publică două eseuri de sociologie religioasă până 
în 1938, când pleacă în Brazilia, unde este numit profesor 
de sociologie la Universitatea din Sao Paulo, post pe care îl 
va ocupa până în 1953. În cursul acestor ani îi va întâlni pe 
C. Lévi-Strauss, F. Braudel, C. Moraze, G. Gurvitch si M. 
Herskovits. Se va initia în psihanaliză si va descoperi opera 
lui F. Boas; interesându-se îndeaproape de societatea 
braziliană sub toate aspectele sale, va efectua cercetări în 
domenii cărora opera sa le-a rămas fidelă: etnologie 
religioasă, fenomene de aculturatie şi psihiatrie socială. 


După întoarcerea sa la Paris, va fi numit director de studii 
la École Pratique des Hautes Études (Secţiunea a VI-a). 
Seminarul sáu va deveni un loc privilegiat pentru 
întâlnirea şi formarea tinerilor intelectuali din lumea a 
treia. În 1957, Bastide îşi susţine teza de doctorat în litere 
la Sorbona şi în 1959 este numit profesor de etnologie şi 
sociologie religioasă la aceeaşi universitate, trecând apoi 
la catedra de etnologie generală, pe care o va împărţi cu A. 
Leroi-Gourhan. Din 1962 până la moartea sa, survenită la 
Paris în 1974, va fi unul dintre responsabilii revistei 
LAnnée Sociologique. Studierea religiilor afro-braziliene, 
mai ales candomble din Bahia, şi, în general, analiza 
religiilor africane din Brazilia, marcate de variaţii în spaţiu 
şi timp, l-au făcut pe Bastide să le considere nu doar nişte 
rămăşiţe sau nişte fenomene reziduale, ci fapte de 
aculturatie şi de remaniere a valorilor culturale, apărute 
într-o situaţie de inegalitate socială şi rasială pe care o 
denunţă. Bastide este unul dintre primii etnologi care a 
văzut în transă altceva decât o manifestare patologică: un 
mijloc de vindecare cathartică printre atâtea altele, supus 
respectării unui cod precis. Asemenea lucrărilor lui A. 
Metraux despre voodoo-ul haitian şi lucrărilor lui P Verger 
şi M. Herskovits despre Brazilia şi Dahomey (actualul 
Benin), opera lui Bastide despre ” intrepatrunderea 
civilizatiilor" constituie un ansamblu de o extraordinará 
bogátie. 

Bastide ocupá in antropologia francezá un loc aparte, 
datorat dimensiunii etice a operei sale, combinate cu un 
anume eclectism si cu o deschidere de spirit pe care a 
manifestat-o prin pozitia sa stiintificà, prin cursurile sale, 
prin interesul sáu pentru literatură, precum şi „prin 
dragostea pentru sacru şi mai puţin pentru biserici”. 
Astfel, el a organizat în 1959 (actele vor fi publicate în 
1962) la Paris un colocviu despre noţiunea de „structură”, 
care a confirmat ruptura dintre sociologia lui G. Gurvitch şi 


structuralism.  Intuiţiile si reflectiile sale despre 
complexitatea raporturilor dintre observator şi observat, 
dintre inconştient şi societate întâlnesc gândirea lui G. 
Devereux, căruia i-a prefaţat în 1970 lucrarea Essais 
d'etnopsychiatrie generale. Către sfârşitul vieţii sale, la 
Centre de Psychiatrie Sociale şi Laboratoire de Sociologie 
de la Connaissance, a condus lucrări de antropologie 
aplicată şi a primit studenţi şi cercetători din toate ţările 
lumii. 

A. DELUZ 

1931, Les problemes de la vie mystique, Armand 
Colin, Paris. 1950, Sociologie et psychanalyse, PUF, Paris. 
1958, Le candomble de Bahia, rite nagb, Mouton, Paris - 
Haga. 1960, Les religions africaines au Brésil, PUF, Paris. 
1962 (Bastide ed.), Sens et usages du terme structure 
dans les sciences humaines et sociales, Mouton, Paris - 
Haga. 1965, Sociologie des maladies | mentales, 
Flammarion, Paris. 1967, Les Ameriques noires: les 
civilisations africaines dans le Nouveau Monde Payot Paris 
1970 Le prochain et le lointain Cujas Paris. 1971, 
Anthropologie appliquee, Payot, Paris. 1972, Le reve, la 
transe et la folie, Flammarion, Paris. 1974 (Bastide ed.), La 
femme de couleur en Amérique latine, Anthropos. 

Paris 1974 (coaut F Morin F Raveau) Les Haitiens en 
France Mouton Paris Haga 

1975, Le sacre sauvage et autres essais, Payot, Paris. 

MORIN FE, 1975, „Roger Bastide ou l'anthropologie 
des gouffres", in Archives de sciences sociales des 
religions, 40: 99 - 106. 

BATESON Gregory 

Născut in 1904 la Cambridge într-o familie care, de 
mai multe generaţii, a studiat la St. John's College, 
Gregory Bateson (1904 - 1980) a fácut la inceput studii de 
zoologie, pentru a se consacra apoi antropologiei sociale 
sub indrumarea lui A.C. Haddon, B. Malinowski si A.R. 


Radcliffe-Brown. Trimis in Noua Guinee in 1927, se initiazá 
indelung in munca de teren la populatiile sulka si baining 
din New Britain. Câţiva ani mai târziu, la populaţia iatmul 
din Sepikul Mijlociu (unde îi va întâlni pe R. Fortune si M. 
Mead), va întreprinde cercetări asupra simbolismului 
ritual care vor duce la lucrarea sa capitală, Naven (1936). 
În această lucrare, Bateson combină analiza unui ritual de 
travestire cu o reflecţie critică asupra explicării faptelor 
socio-culturale. Depasind paradigma funcționalistă, 
Bateson imbogáteste interpretarea sociologică a ritualului 
prin studierea aspectelor sale logice şi afective, referindu- 
se la ceea ce el numeşte ei dos-ul si ethos-ul culturii 
iatmul. Descrierea relaţiilor dinamice (dintre bărbaţi şi 
femei, dintre consangvini şi afini etc.) reprezentate în 
ritual il | conduce la formularea noțiunii de 
,schismogeneza”. Aceasta, concepută ca „un proces de 
diferenţiere [...] rezultând în urma unui ansamblu de 
interacțiuni cumulative ale indivizilor",» pune la dispoziţie 
un punct de plecare pentru studierea circuitelor de 
comunicare, subiect pe care îl va dezvolta mai târziu, când 
va participa în Statele Unite la colocviile Macy (1942 - 
1953). 

După o misiune in Bali împreună cu M. Mead (1936 - 
1938), in cursul cáreia va experimenta fotografia si filmul 
cinematografic ca instrumente de analiză a 
comportamentului, Bateson este angajat la Veteran's 
Hospital din Palo Alto (California), unde s-a consacrat 
observării familiilor de  schizofrenici. Demersul său, 
inspirat atât de antropologie, cât şi de cibernetică, i-a 
permis să vadă patologia mentală ca fiind rezultatul unei 
disfunctionalitati a sistemului de comunicare familială. Din 
această perspectivă, patologia nu'mai este cantonată în 
domeniul individual, ci devine o proprietate a interacțiunii 
familiale în ansamblul său. În particular, ea apare ca 
produs al unei double bând, definită ca o contradicţie 


imposibil de depásit intre un mesaj si cadrul care oferá 
regulile pentru interpretarea sa. În cursul anilor '60, 
Bateson va aplica aceste idei în domeniul comunicării 
animale, mai ales în cazul delfinilor. 

Bateson a reunit esentialul textelor sale ulterioare lui 
Naven în Steps to an Ecology of Mind (1972). Ultimele sale 
două cărţi (1979, 1987) fac un bilanţ teoretic al 
itinerarului său intelectual şi propun o nouă viziune asupra 
structurii şi evoluţiei lumii vii, bazată pe analiza proceselor 
de diferenţiere şi de comunicare. Bateson a murit în 1980 
la Zen Center din San 

Francisco. 

M. HOUSEMAN, C. SEVERI 

1936, Naven: A Survey of the Problems Suggested by 
a Composite Picture of the Culture of a New Guinea Tribe 
Drawn from Three Points of View Cambridge University 
Press Cambridge (trad. fr La ceremonie du Naven, 
Editions de Mi, nuit, Paris, 1971). 1942 (coaut M. Mead), 
Balinese Character: A Photographic Analysis, New York 
Academy of Sciences, New York. 1951 (coaut. J. Rouesch), 
Communication: The Social Matrix of Psychiatry, Norton, 
New York. 1972, Steps to an Ecology of Mind, Chandler 
Press, San Francisco (trad. fr. Vers une ecologie de l'esprit, 
2 vol. Le Seuil, Paris, 1981). 1979, Mind and Nature: A 
Necessary Unity, Dutton, New York (trad. fr. Esprit et 
nature, Le Seuil, Paris, 1984). 1987 (coaut. M.C. Bateson), 
Angels Fear. Towards an Epistemology of the Sacred, 
Macmillan, New York. 

BATESON M.C. et al, 1971, About Bateson, E.P 
Dutton, New York. 

— BATESON M.C. 1984, With a Daughter's Eye. A 
Memoir of Margaret Mead and Gregory Bateson, William 
Morrow, New York (trad. fr. Regards sur mes parents. Une 
evocation de Margaret Mead et Gregory Bateson, Le Seuil, 
Paris, 1989). 


— LIPSET D., 1980, Gregory Bateson. The Legacy of 
a Scientist, Beacon Press, Boston. 

— HOUSEMAN M., SEVERI C, 1986, ,Lecture de 
Bateson anthropologue”, prefaţă la G. Bateson, La 
ceremonie du Naven, Le Livre de Poche, Paris. 

BELGIA. Antropologia belgianá 

Primii antropologi belgieni şi-au făcut cercetările 
aproape în exclusivitate în cadrul domeniului colonial 
belgian din Africa Centrală, alcătuit din Congo (devenit 
Zair) şi protectoratele (foste colonii germane) Ruanda 
(Rwanda) şi Urundi (Burundi). Începând din 1920, studii 
voluminoase (Vansina, 1966) au fost realizate de etnografi 
autodidacti, ale căror lucrări erau legate de acţiunea lor 
administrativă sau misionară. Acestora le-a urmat o a doua 
generaţie, compusă din etnologi profesionişti care s-au 
dedicat unor studii monografice de etnoistorie sau de 
antropologie de inspiraţie anglo-saxonă. Printre altele, unii 
cercetători au lucrat pentru Institut pour la Recherche 
Scientifique en Afrique Centrale (IRSAC) fie în Congo, în 
medii kuba (Vansina, 1978), lega si nyaga (Biebuyck, 
1973), libinza (P Van Leynseele), luba (J. Theuws), si (. 
Cuypers), yaka (E. Roosens), yombe (A. Doutreloux), fie in 
Ruanda, precum J. Maquet, M. d'Hertefeld si A. Coupez, 
specialist in limba kinya-rwanda (d'Hertefeld si Coupez, 
1964). J. Vansina a lucrat la populatiile tio din Congo- 
Brazzaville, iar L. de Heusch s-a fácut cunoscut prin 
analiza structuralistá a miturilor si riturilor bantu tinànd 
de regalitate (de Heusch, 1972), precum si prin lucrárile 
sale despre sacrificiu (1986), voodoo-ul haitian si tigani. 
Din 1930, revista Aeguatoria a fost alimentată de lucrările 
lui G. Hulstaert despre cultura Mongo. Alte reviste s-au 
născut si au dispărut: Congo (1920 - 1940), Kongo- 
Overzee (1934 - 1959), Zaire (1947 - 1961), precum şi 
Cultures et developpement (1969 - 1985). Institut Royal 
Colonial Belge, transformat in Academie Royale des 


Sciences d'Outre-Mer a publicat numeroase studii, mai 
ales despre Africa Centrală. La fel s-a întâmplat şi cu 
Musée du Congo, fondat la Tervuren în 1897 şi devenit în 
1960 Musée Royal de l'Afrique Centrale, care adăposteşte 
importante colecţii etnografice, arhive şi un departament 
de cercetare. Incepând din 1955, muzeul editează revista 
Congo-Te’nuren, devenită din 1961 Africa-Tervuren. Si in 
Anvers există un muzeu de etnografie ale cărui colecţii 
sunt africane. In timp ce în muzeele si în centrele 
menţionate mai sus activitatea de cercetare se dezvoltă 
(IRSAC a devenit un institut zairez în 1973), niciun 
departament universitar belgian nu s-a dedicat în 
întregime predării antropologiei. Universite Libre din 
Bruxelles eliberează diplome de lingvistică şi civilizaţie 
africană, punând la dispoziţia studenţilor cursuri de 
antropologie şi de artă africană; L. de Heusch animă aici 
un Centre d'Anthropologie Culturelle. Universitatea din 
Gand eliberează diplome de istorie şi de filologie africană, 
precum şi de „artă etnică”; ea coordonează cercetări în 
domeniul limbilor, al sistemelor cosmologice şi al artelor 
africane. Katholicke Universiteit te 

Leuven (Louvain) a închis în 1964 Institut Africaniste 
pe care îl patrona şi a creat, în 1972, Centre 
d'Anthropologie Sociale et Culturelle, care oferă 
cursanților diplome. Universitatea Catolică din Louvain 
cuprinde un laborator de antropologie, al cărui program de 
lucru este axat pe ,cercetareaactiune" si care se află la 
originea unor publicaţii interdisciplinare. Să mai amintim 
că la Louvain există un curs şi se desfăşoară cercetări 
consacrate literaturii şi artei africane (Faik-Nzuji Madiya, 
F. Neyt). 

Din pricina insuficientei dezvoltări a instituţiilor de 
cercetare în domeniul antropologiei, numeroşi antropologi 
belgieni se îndreaptă către ştiinţele sociale care se ocupă 
de problemele dezvoltării. Totuşi, de aproximativ 


cincisprezece ani, a apărut o nouă generaţie de 
antropologi (Pinxten, 1984), ale căror lucrări se 
caracterizeazá printr-o diversificare a terenurilor studiate 
şi a abordărilor. J.P. Colleyn, D. Jonckers si P. Jespers 
lucrează la populaţiile minyanka din Mali; R. Devisch 
studiază cultele terapeutice la populaţia yaka din Zair şi 
susţine şi alte cercetări în această ţară, unde mai lucrează 
şi D. Vangroenweghe (ekonda), W. de Mahieu (komo), G. 
De Plaen si E. Corin (yanzi); V. Neckenbrouck studiază 
schimbárile socio-religioase la populatia kikuyu din Kenya; 
la Namur, M. Singleton conduce cercetári de antropologie 
aplicată întreprinse în mai multe ţări africane. Crearea 
recentă a Institutului African, cu vocaţie naţională, 
corespunde dorinței de a dezvolta relaţiile dintre 
instituţiile de cercetare africaniste din Belgia si din 
străinătate. În afara Africii, să notăm cercetările asupra 
Americii de Nord (E. Roosens, 1986: huroni; R. Pinxten, 
1983: navajo) şi de Sud (J. Malengrau: formațiunile sociale 
din zona andiná a statului Peru; G. Pauwels: aymara; G. 
Verswijver: indienii mekragnoti din Brazilia), a Indiei de 
sud (R. Deliege), a Rifului marocan (M.-F. Cammaert) si a 
Siciliei (J. Leman, 1987). R. Devisch a lucrat in domeniul 
medicinei familiale in Belgia, iar M. Mesnil a studiat 
folclorul valon. Publicatá la Gand de cátre Pinxten, revista 
Cukural Dynamics arată noua înfăţişare a antropologiei 
belgiene. 

R. DEVISCH 

BIEBUYCK D., 1973, Lega Culture: Art, Initiation, 
and Moral Philosophy among a Central African People, 
University of California Press, Berkeley. 

—  DEVISCH R, 1984, Se recreer femme. 
Manipulation sémantique d'une situation d'infecondite 
chez les Yaka du Zaire, Dietrich Reimer, Berlin. 

— HERTEFELT M. d, COUPEZ A., 1964, La royaute 
sacree de  lincien Rwanda. Texte, traduction et 


commentaire de son rituel, Musée Royal de l'Afrique 
Centrale, Tervuren. 

— HEUSCH L. de 1972, Le roi ivre ou l'origine de 
l'état, Gallimard, Paris. 1986, Le sacrifice dans les 
religions africaines, Gallimard, Paris. 

— LEMAN J., 1987, From Challenging Culture to 
Challenged Culture, The Sicilian Cultural Code and the 
Socio-Cultural Praxis of Sicilian Immigrants, Universitaire 
Pres, Louvain. 

— MAHIEU W. DE, 1985, Qui a obstrue la cascade? 

l'Homme - Cambridge University Press, Paris 

— PINXTEN R. et al., 1983, Anthropology of Space: 
Explorations into the Natural Philosophy and Semantics of 
the Navajo, University of Pennsylvania Press, Philadelphia. 

— PINXTEN R. (ed), 1984, New Perspectives in 
Belgian Anthropology or the Postcolonial Awakening, 
Herodot, Góttingen. 

— PLAEN G. DE, 1974, Les structures d'autorite des 
Bayanzi, Editions Universitaires, Paris. 

— ROOSENS E. 1986, Micronationalisme: Een 
anthropologie van het etnische reveil, Acco, Louvain - A 
mersfoort. 

— VANSINA j., 1966, Introduction a Y ethnographie 
du Congo, Editions Universitaires du Congo - CRISP 
Kinshasa - Bruxelles. 1978, The Children of Woot: A 
History of the Kuba Peoples, University of Wisconsin Press, 
Madison. 

BENEDICT Ruth Fulton 

Antropolog provenit dintr-o familie americana 
baptistă de origine rurală, Ruth Fulton s-a născut la New 
York în 1887 şi a murit tot aici, în 1948; a fost soția 
biochimistului Stanley Benedict. După ce a fácut studii de 


literaturá la Vassar Collége si dupá un ocol prin Europa, R. 
Benedict a studiat antropologia la New School for Social 
Research din New York intre 1919 si 1922, fiind eleva lui 
A. Goldenweiser si E.C. Parsons. În perioada 1922 - 1923, 
devine asistenta lui F Boas la Barnard Collége sr sub 
influenta lui R. Lowie, se ocupá de cercetarea viziunilor la 
indienii din Câmpii; in 1924 intră la Universitatea 

Columbia. În 1922, la îndemnul lui A. Kroeber, 
cunoaşte o primă experienţă de teren la populaţia serrano 
din sudul Californiei. Mai târziu, face anchete în rândul 
populațiilor pima si pueblos din Sud-Vest (1935), însă 
munca sa e grav afectată de o surditate în creştere; va 
dirija lucrări despre apaşii din sud-vest (1930) şi despre 
populaţia blackfoot din nordul Câmpiilor (1938). 

Inscriindu-si încă de la început reflectia în curentul 
culturalist marcat de influenta psihanalizei americane, R. 
Benedict propune, în Patterns of Culture (1934), o 
tipologie a culturilor care se sprijină pe categorii preluate 
din psihopatologie şi pe distincţia făcută de Nietzsche în 
Naşterea tragediei între caracterul apolinic şi caracterul 
dionisiac. Lucrarea, un studiu comparat al populațiilor 
pueblos dobu (Noua Guinee) şi kwakiutl (Coasta de nord- 
vest), rămâne una dintre lucrările clasice ale antropologiei 
culturale americane, deşi i s-a reprosat reductionismul 
psihologic. In perioada Marii Recesiuni, R. Benedict a 
fácut parte din rándul acelor sociologi care si-au pus 
intrebári in legáturá cu propria societate si au dezbátut 
posibilitatea unei antropologii care sá se ocupe de 
problemele sociale contemporane. Intrarea Statelor Unite 
în război împotriva Germaniei a găsit-o de partea celor 
care, precum M. Mead sau G. Bateson, s-au angajat în 
lupta pentru apărarea idealurilor democratice ale 
Occidentului împotriva totalitarismului. 

După război, R. Benedict a întreprins călătorii de 
studiu în Europa (Germania, Olanda, România) şi în Asia 


(Japonia si Thailanda); a publicat in 1946 o analiză a 
culturii japoneze sub titlul The Chrisanthemum and the 
Sword. In această ultimă perioadă a vieţii sale, ea i-a 
atribuit antropologiei un rol capital in punerea in practicá 
a noilor relatii dintre natiuni, bazate pe 
intercomprehensiunea culturilor. R. Benedict a creat in 
1928 revista Journal of American Folklore (care îşi 
încetează apariţia in 1939). Prietena sa, M. Mead (1966) a 
reunit principalele eseuri, amintiri, pagini de jurnal, 
corespondenta cu Boas, Sapir sau cu ea însăşi ale acestei 
figuri „magnetice” (Bohannan, Glazer, '1988), alcătuind şi 
o selecţie a poemelor sale, scrise sub pseudonimul Anne 
Singleton. 

M. IZARD 

1931, Tales from the Cochiti Indians, Smithsonian 

Houghton Mifflin, Boston - New York (trad. fr. Echantillons 

— HANDLER R., 1986, „Vigorous Male and Aspiring 
Female: Poetry, Personality and Culture in Edward Sapir 

155. - MEAD M., 1959, An Anthropologist at Work. 
Writings of Ruth Benedict, Houghton Mifflin, Boston - New 
York. 1974, Ruth Benedict, Columbia University Press, 
New York - Londra. 


BIG MAN 

Bigpela Man este un personaj central in anumite 
triburi din Noua Guinee (melpa, enga, suai). Pentru M. 
Sahlins (1963), el reprezintá imaginea tipicá a puterii in 
Melanezia, putere meritatá in raport cu puterea mostenitá 
a şefului polinezian provenit din aristocratia tribală si 
concentrând în persoana si în familia sa funcţii religioase, 
militare şi economice esenţiale. Devine Big Man cel care 
îşi dovedeşte capacităţile de a produce sau de a strânge 
bogății (porci, scoici, pene de pasărea paradisului etc.) 
pentru a le redistribui cu o generozitate calculată în 
schimburi ceremoniale în care indivizii şi grupurile intră în 
competiţie sau pentru a le pune la dispoziţia clanului sau 
tribului în circumstanţe care necesită o cooperare 
supralocală şi arbitraje complexe (război, pace, cult). 
Aceste funcţii cer bune capacităţi oratorice şi multă 
abilitate pentru a putea convinge zeci de bărbaţi şi de 
femei să urmeze un Big Man în acţiunile sale şi să 
contribuie la acestea cu o parte din munca şi averea lor. 
Totuşi, puterea sa rămâne precară, pentru că, trebuind să 
dea mereu mai mult, la un moment dat nu mai reuşeşte să 
o facă. Atunci, partizanii săi se alătură altor Big Men. 
Departe de a reprezenta figura centrală a puterii în 
Melanezia în general, Big Man nu apare decât în contexte 
bine delimitate, acolo unde soțiile trebuie cumpărate si 
unde războiul şi schimburile ca semn al competiţiei 
coexistă. În acest fel, putem să înţelegem de ce Big Men au 
devenit adesea noii imbogátiti ai economiei coloniale si 
postcoloniale. În schimb, acolo unde înrudirea se bazează 
pe schimbul direct al surorilor şi unde nu există schimburi 
în competiţie, puterea aparţine Marilor Bărbaţi care o 
mostenesc (Maestri ai iniţierii, Mari Samani) sau o merită 
(Mari Rázboinici, Mari Vânător-i). Sá fie oare vorba, în 
cazul societăţilor cu Big Men, cu Great Men (baruya), cu 
ranguri (massim), cu şefi (mekeo, Trobriand), de 


apartenenţa la acelaşi câmp de transformări structurale? 

M. GODELIER 

BIOLOGICĂ (ANTROPOLOGIE ~) 1. 

Domeniul antropologiei biologice 

Antropologia biologică, având ca obiect variaţia 
biologică a fiinţei umane, atât în dezvoltarea sa evolutivă, 
cât şi în expresia sa istorică şi contemporană, îşi are 
originea în studiile naturaliştilor din secolul al XVIII-lea 
(Linne, Buffon). Ea a luat fiinţă mai întâi în Franţa, sub 
impulsul lui Broca (1860), care definea antropologia ca 
„istoria naturală a omului”. Până în 1945, antropologia 
„fizică” va rămâne fidelă acestei concepţii, concentrându-şi 
majoritatea eforturilor pentru acumularea unei cunoaşteri 
empirice asupra diversităţii prezente, pentru a putea să 
facă legătura între cunoştinţele furnizate de aceasta şi 
datele oferite de  oamenii-fosile. În acest demers, 
interpretarea tipologică familiară paleontologilor este 
aplicată şi variaţiei actuale, că e vorba de date biometrice 
sau, începând din anii 1930 - 1935, de caractere sangvine. 
Din acest moment, tipologiile nu mai pot să slujească, în 
tentativele succesive de clasificare a raselor, decât la 
stabilirea unei coerente evolutive în cadrul furnicarului 


variaţiei umane. La începutul celui de-al doilea război 
mondial a devenit tot mai clar că studierea la om a 
cauzelor şi mecanismelor variaţiei, ale cărei fundamente 
teoretice au fost puse de neo-darwinism şi de genetica 
populațiilor, nu poate fi continuată printr-o extindere a 
abordării tipologice. Această constatare şi dezvoltarea în 
timpul ostilităţilor, mai ales în Statele Unite, a unei 
antropologii „a mediului înconjurător”, destinată 
surprinderii nevoilor si limitelor organismului uman plasat 
într-un mediu agresiv, sunt elementele care vor da o nouă 
orientare disciplinei in perioada de după război. Această 
reînnoire se prezintă in consecință ca o resurectie a unui 
curent prezent in Statele Unite încă de la Boas si care 
concepea abordarea biologică a omului ca o componentă, 
printre atâtea altele, a unei antropologii lato sensu. 
Această antropologie de acum  ,biologicá" preia din 
celelalte domenii ale biologiei noi concepte, noi cunoştinţe 
si noi tehnici. In plus, ea retine din aportul stiintelor 
sociale parametrii care definesc sau controlează frecvent 
manifestarea trăsăturilor biologice. Părăsindu-şi în acest 
fel condiţia de simplă ştiinţă naturală, antropologia 
biologică se va plasa la graniţa dintre biologic şi social. 
Una dintre primele sarcini care îi vor fi încredințate va fi 
aceea de a stabili o viziune ştiinţifică asupra problemei 
raselor umane. Conferinţele organizate de UNESCO (mai 
ales cele din 1951 şi 1964) vor permite stabilirea valorii şi 
a limitelor de aplicare la om a conceptului de Irasa”, 
punând capăt dezbaterilor în legătură cu acest subiect 
care au avut loc în cadrul disciplinei. E adevărat că scopul 
antropologiei biologice are puţine puncte comune cu acela 
al antropologiei fizice din trecut. Marea întreprindere a 
anilor '50 şi '60 va fi încercarea de a recunoaşte, în analiza 
populațiilor umane, intervenţia mecanismelor genetice ale 
evoluţiei care au fost deja identificate pentru alte specii. În 
acest scop, s-a pus accent pe studierea micilor comunităţi 


umane închise, izolate, „laboratoare naturale" cu o 
populaţie redusă ca număr şi caracteristici sociale foarte 
nete, care trebuie să ofere observatorului un efectiv 
biologic restrâns a cărui studiere exhaustivă îi va permite 
să regăsească „în mod natural” modelele evolutive ale 
teoriei genetice. Necesitatea de a rafina cunoştinţele 
referitoare la raporturile dintre biologia fiinţelor umane şi 
factorii de mediu va da naştere unui număr mare de 
lucrări, care vor conduce la crearea unei ecologii umane; 
aceasta se va îndepărta progresiv de cercetarea proceselor 
evolutive, pentru a studia perceperea şi analiza 
echilibrelor complexe care îl leagă pe omul biologic de 
celelalte componente ale ecosistemului sáu. In acest 
domeniu, Programul Biologic International, care, intre 
1962 si 1974, va coordona cercetárile efectuate simultan 
de echipe din mai mult de patruzeci de tári, va juca un rol 
capital. Pornind de la aceste două mari orientări tematice 
ale antropologiei biologice, ilustrate în anii 1975 - 1980 de 
o impresionantă îmbogăţire conceptuală, factuală şi 
tehnică, au fost definite orientările viitoare ale disciplinei. 
In afară de apariţia unor noi specializări inerente oricărui 
progres ştiinţific, cel mai important rezultat al cercetărilor 
din această perioadă este acela de a fi demonstrat că 
modelele geneticii populațiilor nu sunt potrivite pentru 
studierea omului, în acest caz părând a fi adesea 
preponderente determinis-mele extrabiologice. 

— CROGNIER 

2. Biologicul si socialul 

Dupá un lung ocol care i-a condus de la o viziune 
naturalistà a culturii la un punct de vedere nou asupra 
naturii, antropologii biologi se apropie astázi de etnologi. 
Genetica populatiilor stricto sensu a descoperit repede 
limitele inerente modelelor sale, întrucât acestea cer, 
pentru ca aplicarea lor să fie posibilă, îndeplinirea unor 
condiţii ce se îndepărtează foarte mult de realitatea 


complexă a societăţilor omeneşti, care, în acest sens, sunt 
nişte obiecte genetice „nepotrivite“. Putem merge chiar 
mai departe şi, în loc să încercăm să „purificăm” situaţia 
aşa cum face experimentatorul, să ne folosim de ceea ce 
pare să o perturbe. Organizarea regulilor şi practicilor 
efective ale alianței, condițiile de stabilire a 
compartimentărilor între subgrupurile sociale, procesele 
cognitive utilizate în alegerea partenerului, gestiunea 
mediului si a resurselor sale prin intermediul tehnologiei si 
a organizării sociale, iată tot atâtea contexte care 
acționează direct asupra structurii populațiilor biologice 
umane şi care condiționează modul de redistribuire a 
caracterelor ereditare. Astfel, cultura nu este în avans fată 
de biologic, ba chiar se află în urma unei părți importante 
a acțiunii mecanismelor biologice ale evoluției şi ale 
diversificării speciei, precum si a acelor mecanisme care 
menţin, dincolo de diversitatea sa, unitatea sa 
fundamentală. Se ajunge in acest caz la a vedea in cultură 
un regizor care modelează partea biologică a omului şi 
utilizează legile geneticii plecând de la propriile sale 
reguli. 

Această abordare dā o altă dimensiune unei 
antropologii care, deşi rămâne biologică, nu mai este, 
totuşi, o istorie naturală a omului, ci una in care biologicul 
şi socialul dezvoltă între ele raporturi dialectice. Biologii 
investighează faptele sociale înainte de interpretarea 
datelor lor: definirea si structura populațiilor, procesele 
istorice ale variației lor sociale, realizarea practică şi 
notarea simbolică a comportamentelor înaintea resurselor 
de mediu. Astfel s-a conturat o ecologie umană pornindu- 
se de la problemele antropologiei biologice, domeniu in 
care se regăsesc cercetători veniți atât dinspre stiintele 
sociale, cât si dinspre biologie. 

Această deplasare a interesului cercetării 
antropobiologice nu se limitează la problematica 


referitoare la structura populațiilor, nici la cea care 
permite edificarea unei ecologii umane. Faptele biologice 
au şi o dimensiune cognitivă. Ce relaţii se stabilesc între 
perceperea fenotipurilor într-o societate dată şi modul în 
care se creează raporturile sociale dintre indivizii care 
deţin aceste fenotipuri? în anumite societăţi, marcate de 
eterogenitatea trăsăturilor fizice aflate, din motive istorice, 
într-o puternică legătură cu poziţia ocupată în societate de 
către cei care le deţin, trăsăturile fizice devin indicatori de 
statut şi aparţin ansamblului semantic pe baza căruia se 
organizează relaţiile dintre grupuri, mai ales cele etnice. 
Din punctul de vedere al biologului, aceste fapte au şi o 
altă dimensiune în afara celei pur sociale. Afirmându-se ca 
parte biologică a antropologiei generale, antropologia 
biologică contribuie la construirea echilibrată a unei 
imagini a omului care să ţină cont de faptul că acesta „este 
în natură, însă [...] nu aparţine întru totul naturii” (Dubos). 
Aceasta nu trebuie să ne facă să uităm problemele apărute 
la orizontul noilor cercetări. Căci dacă acţiunea socialului 
este cea care modelează lumea vie, acest lucru se întâmplă 
pornind de la un material care i se oferă socialului şi care 
îi fixează acestuia anumite reguli. Ce fel de constrângeri 
determină căile alese de om în cultură şi în societate? 
Marile întrebări ale lui Lévi-Strauss se apropie aici de 
demersurile specialiştilor în etnologie. Întrebările 
sociobiologiei pun antropologiei biologice o problemă care 
anunţă trecerea la un alt moment al dialecticii natură - 
cultură, însă această întoarcere spre „natura” omului ne 
conduce la ideea că ruptura dintre natură şi cultură sau 
dintre biologic şi social tine mai mult de o etapă a istoriei 
gândirii decât de realitatea lumii. 

]. BENOIST 

Rasá. Sociobiologie 

BOALÁ 

Termenul „boală” trimite la cel puţin trei semnificaţii 
diferite, susceptibile de a-l interesa pe antropolog: 
eveniment concret afectând un individ anume, entitate 
taxo-nomică inclusă într-un nomenclator, noţiune generală 
şi abstractă a unei stări opuse celei de sănătate. 

În multe dintre societăţile fără scriere, conceptul 
general şi abstract de „boală” nu apare chiar atât de clar, 
pentru că este cuprins în categoriile mai vaste ale răului, 
nenorocirii, dezordinii etc. Şi chiar dacă prezenta acestei 
noţiuni este atestată, adeseori se poate constata 
recurgerea la interpretări conform cărora boala este 
percepută ca oricare alt eveniment nefast dintre cele cu 


efect asupra relaţiilor sociale. Asa cum boala este o 
modalitate a nenorocirii, sánátatea este, simetric, un 
aspect al ordinii armonioase ce reglează raporturile 
spaţiale şi temporale ale individului cu lumea şi cu 
semenii. 

La fel ca naşterea şi moartea, boala este înainte de 
orice altceva un eveniment social impus de condiţia 
biologică a omului. Dar, spre deosebire de naştere şi de 
moarte, boala este un eveniment mai mult sau mai puţin 
reversibil şi recurent pe parcursul aceleiaşi existente. 
Asemenea morţii tragice, boala loveşte în general într-o 
manieră percepută ca inopinată şi selectivă, aceste 
caractere necesitând o analiză cu neputinţă de limitat la 
un simplu mecanism patologic. Datorită înrădăcinării sale 
în corpul suferindului si pentru că ameninţă atât 
integritatea şi perenitatea persoanei, cât şi pe cele ale 
corpului social, boala este un eveniment ce are 
particularitatea de a mobiliza o încărcătură afectivă 
puternică şi de a activa procese sociale adeseori complexe 
(Auge, 1984; Zempleni, 1985). Prin frecventa lor, 
episoadele de boală constituie aşadar, într-o societate dată, 
ocazii privilegiate de comunicare, de interacţiune şi, 
adeseori, de mobilizare economică. Astfel, se pare că 
putem stabili o paralelă între evenimentul biosocial care 
este boala, după exemplul naşterii şi al morţii, şi formele 
simbolizate şi colective ale evenimentului, mai ales initier 
ea (Auge, 1984). Deci nu este de mirare că boala s-a impus 
observaţiei antropologilor încă de timpuriu în dezvoltarea 
disciplinei lor. 

Totuşi, abia cu W.H. Rivers (1924), urmat mai ales de 
E.H. Ackerknecht (1942), boala şi medicina în societăţile 
tradiţionale au devenit obiecte de studiu. Curentul s-a 
dezvoltat considerabil, mai ales în Statele Unite, începând 
cu 1960, sub titulatura de „antropologie medicală”, 
cultivând colaborarea dintre ştiinţele sociale şi cele 


biomedicale si  extinzándu-si problematica asupra 
societăților industrializate (Loudon, 1976; Retel-Laurentin, 
1983 şi 1987). Unii autori, francezi mai ales, au insistat 
asupra faptului că demersul specific antropologiei socio- 
culturale ar impune mai degrabă trecerea bolii decât a 
medicinei în rândul obiectelor sale empirice (Sindzingre, 
Zempleni, 1982; Auge, 1986). Lovindu-se de caracterul 
prea ambiguu si masiv al termenului de „boală” in acceptia 
curentă, antropologia medicală a fost nevoită să se doteze 
cu o terminologie tehnică specifică, permițând discutarea 
diferitelor dimensiuni ale evenimentului (Young, 1982; 
Kleinman, 1980; Hahn, 1984). 

Boala este, înainte de toate, expresia si 
conştientizarea individuală a unei alterări psihosomatice 
trăite ca fiind neplăcută şi avân'd valenţe care diminuează 
capacităţile individului. Pragul de percepţie şi pertinenta 
diferenţială a simptomelor sunt mult influențate nu doar de 
mediul cultural, ci şi de biografia individului şi de istoricul 
grupului. Încă de la început, faptul de „a fi bolnav”, adică 
trăirea subiectivă personală a maladiei numită 
conventional illness in antropologia medicală, are o 
dimensiune socială. 

Prima etapă a unei boli ca fenomen social este 
comunicarea acestei stări de fapt altora, prin cuvânt şi 
printr-un comportament adeseori omologat cultural. 
Subiectul accede astfel la rolul social de bolnav, numit 
convenţional sickness şi caracterizat prin recunoaşterea 
incapacității sale involuntare de a-şi îndeplini funcţiile 
sociale obişnuite. Acest rol are implicaţii foarte diverse, în 
funcţie de cultură şi de contextul particular: activarea 
solidarităţilor, marginalizare, integrarea in noi structuri 
sociale (spital, mănăstire ctitorită de familie, confrerie 
religioasă), accesul la un nou statut (terapeut, şaman) sau 
la moduri de expresie legitime numai în contextul bolii 
(posesiune institutionalizata). 


Într-o manieră la fel de  imperativá ca si 
recunoasterea ei socialá, caracterul pernicios, inopinat si 
aparent selectiv al bolii pretinde celui afectat, asistat de 
anturajul său si de eventuali specialişti, să caute o 
explicaţie si să recurgă la o acţiune eficace. Este vorba 
despre un proces dinamic, nu neapărat coerent în toate 
etapele sale, care se derulează pe parcursul unui itinerar 
terapeutic susceptibil de a prezenta devieri bruşte sau de a 
se diversifica. Nivelul explicatiei căutate şi reţinute, alături 
de extensia socială a itinerarului terapeutic depind de 
gradul de angoasă stârnit de boală. Angoasa este, desigur, 
legată de însăşi natura simptomelor şi de evoluţia lor; ea 
mai depinde şi de poziţia socială a persoanei afectate 
(statut, apartenenţă...) şi este amplificată de situaţia 
evenimentialá a bolii, de vreme ce aceasta se înscrie în 
ceea ce este perceput ca fiind „un lanţ de nenorociri” 
(Epelboin, 1983). Pentru bolnav şi pentru anturajul său, 
dar şi pentru majoritatea specialiştilor tradiţionali care 
intervin în cercetarea terapeutică, diagnosticul - adică 
aplicarea modelelor explicative la manifestările morbide 
singulare cu scopul de a vedea în ele efectele unei entităţi 
nosologice (numită convenţional disease în antropologia 
medicală) sau ale altor entităţi cauzale - trebuie să 
răspundă mai puţin nevoii de a şti, cât căutării unui sens. 
Or, efectele sensului induse de interpretare nu depind de 
adevărul ei, ci de pertinenta acestuia într-o situaţie 
evenimentialá singulară şi de coerenta sa în legătură cu 
trăirea subiectivă a maladiei şi cu reprezentările raportului 
cu ceilalţi şi cu lumea (Zempleni, 1985). Explicarea 
evenimentului boală, structurată esenţial de legăturile 
cauzale, vizează, în plus, patru întrebări: 1) Despre ce 
entitate nosologică este vorba?; 2) Care este mecanismul 
acesteia?; 3) Care îi este cauza?; 4) De ce afectează o 
persoană anume la un moment dat? (Sindzingre, 1985). 
Aceste întrebări nu apar în mod necesar împreună, în 


acelaşi moment sau într-o ordine determinată, iar 
ráspunsurile oferite ulterior nu intretin obligatoriu relatii 
fixe. De altfel, in multe societăţi, aceste patru întrebări 
„diagnostice” si indicaţiile terapeutice rezultate din 
răspunsuri nu ţin toate de aceleaşi calificări. Primele două 
tin mai degrabă de domeniul cunoaşterii comune 
practicienilor tradiţionali sau biomedicali, iar ultima îi 
vizează cu precădere pe ghicitori, pe mediumi sau pe 
preoţi, în timp ce a treia incumbă oricăruia dintre aceste 
câmpuri de competentă. In plus, întrebările stârnesc tipuri 
de răspunsuri care, dincolo de marea varietate de 
formulări posibile, oferă bolnavului şi anturajului său un 
potenţial de sens care creste, dacă se urmează ordinea de 
mai sus. În multe societăţi, dincolo de pragul angoasei, 
cercetarea terapeutică este orientată adeseori mai puţin 
spre mecanismul bolii decât spre cauze, mai ales spre 
acelea care dau seamă de singularitatea cazurilor 
individuale şi sunt mai degrabă revelate prin tehnici 
divinatorii si extatice decât deduse pornind de la 
simptome: acţiunea vătămătoare a unei fiinţe înzestrate cu 
intentionalitate (strámos, divinitate, vrájitor), 
responsabilitatea persoanelor sau evenimentelor 
determinate  (transgresarea regulilor sociale sau 
religioase, contaminare) in activarea agentului patogen. 

— MEYER 

BOAS Franz 

Náscut la Minden (Westfalia) in 1858, Franz Boas a 
studiat matematica si fizica în diverse universităţi 
germane. După ce şi-a susţinut teza de doctorat despre 
variațiile culorii apei (1881), interesat de geografie si 
curios să vadă lumea, el a plecat în nordul Canadei, unde 
plănuia să studieze influenţa mediului asupra modului de 
viaţă şi a gândirii indigenilor. În 1883 - 1884, a parcurs 
Baffin Island şi a trăit alături de eschimoşi, convingându-se 
printre ei că istoria, limba şi cultura joacă un rol mai 
important decât condiţiile naturale. 


La intoarcerea in Germania, a fost numit docent la 
Universitatea din Berlin. A cunoscut opera lui F. Ratzel si a 
lucrat la Museum fur Volkerkunde pe lângă A. Bastian. Un 
grup de indieni bella coola, adus la Berlin in 1885, i-a 
trezit interesul pentru culturile de pe Coasta de nord-vest, 
unde a ajuns in 1886, cu mijloace puse la dispozitie de 
muzeu. Primirea care i-a fost făcută la New York după 
această primă expediţie 

(urmată de multe altele între 1888 şi 1931) l-a 
îndemnat pe Boas să se stabilească în Statele Unite şi să 
dobândească cetăţenia americană. A predat la Clark 
University, a colaborat la partea etnografică a Expoziţiei 
universale de la Chicago (1892), apoi la organizarea 
American Museum of Natural History de la New York. 
Universitatea Columbia îi încredinţează în 1896 un curs de 
antropologie fizică şi în 1899 devine profesor de 
antropologie. 

Cariera sa universitară care nu avea să se mai 
întrerupă nu l-a împiedicat pe Boas să exercite şi funcţia 
de conservator la American Museum of Natural History. A 
conceput şi a amenajat galeriile etnografice, a elaborat 
programul ştiinţific al Jesup North Pacific Expedition; a 
părăsit muzeul în 1905. Până la ieşirea sa la pensie în 
1937, a format, practic, întreaga etnologie americană, ai 
cărei cei mai iluştri reprezentanţi au fost, într-un moment 
sau altul, elevii săi. În 1912, Boas a contribuit la 
întemeierea în Mexic a Şcolii Internaţionale de Arheologie 
şi de Etnologie; lui i se datorează prima strati-grafie a 
culturilor din valea Mexicului. Între 1919 şi 1922 a lucrat 
la indienii pueblos. Boas a murit la New York în 1942. 

Editor a numeroase lucrări, animator al unor proiecte 
colective, Boas este autorul unei opere imense (bibliografia 
apud Kroeber, 1943), care acoperă toate domeniile 
antropologiei. 

Antropologie fizică. Prima publicaţie a lui Boas 


datează din 1888, iar ultima din 1941. Interesul său pentru 
problemele antropologiei fizice nu a scăzut niciodată. În 
primele sale studii, el a încercat să demonstreze că ritmul 
de creştere al copiilor depinde nu de factorii ereditari, ci 
de condiţiile exterioare. Mai apoi a studiat în acelaşi spirit 
diferenţele fizice dintre grupurile de amerindieni şi 
fecunditatea diferenţială a indienilor de rasă presupusă 
pură, respectiv metisată; între 1908 şi 1910 şi-a extins 
ancheta la descendenţii imigranţilor. împotriva 
antropologiei tradiţionale, Boas a stabilit că tipurile pretins 
rasiale nu sunt stabile şi că un caracter socotit imuabil, 
asemenea indicelui cefalic, se transformă în funcţie de 
modul de viaţă. 

In mod mai general, Boas a demonstrat 
imposibilitatea definirii unui ,tip biologic" sau ,rasial" prin 
intermediul unei medii. In acest domeniu, la fel ca si in 
toate celelalte, Boas refuză clasificärile arbitrare si 
speculaţiile pseudoistorice. Pentru el, cercetările trebuie 
realizate pe o bază empirică şi descriptivă. Pentru fiecare 
caz în parte, e necesar să aflăm ce s-a întâmplat cu 
adevărat în condiţii de izolare geografică sau de contact, 
de consangvinitate sau de metisaj, toate acestea trebuind a 
fi determinate cu precizie. Boas ajunge astfel la o critică 
radicală a noţiunii de ,rasá" şi a opoziţiei ,primitiv" - 
„civilizat”. 

Lingvistică. Când Boas şi-a adunat într-un volum 
articolele pe care le considera cele mai semnificative, el a 
intitulat această culegere Race, Language and Culture 
(1940), dorind să indice prin aceasta faptul că limba şi 
cultura joacă un rol tot atât de important în diferenţele 
dintre popoare ca şi ereditatea biologică. Boas a fost unul 
dintre primii care au înţeles că stăpânirea limbii este un 
mijloc esenţial al anchetei etnologice şi că fiecare limbă 
posedă o structură proprie care trebuie degajată fără a fi 
introdusă în tiparul fabricat după modelul limbilor indo- 


europene. Lui i se datoreazá o duziná de gramatici ale 
unor limbi putin cunoscute sau chiar niciodatà studiate. 

A tradus mii de pagini de texte indigene culese de el 
însuşi, de elevii săi sau de colaboratorii indieni pe care îi 
formase potrivit metodelor sale. De la Boas provine 
esentialul a ceea ce ştim despre limbile din nord-vestul 
Americii de Nord, de la populaţiile chinook din valea 
fluviului Columbia până la populaţiile kwakiutl şi tsimshian 
din Columbia Britanică, şi tot el a început studierea 
lingvistică a indienilor pueblos. Boas a fost şi un precursor, 
subliniind rolul care revine, în producerea limbajului, 
activităţii inconştiente a spiritului. Studierea limbii apărea 
astfel ca o paradigmă pentru studierea tuturor celorlalte 
sisteme simbolice ale căror principii de organizare scapă, 
în mod obişnuit, conştiinţei subiecţilor care vorbesc sau 
gândesc. 

Etnologie. După exemplul lui L. White (1963), a 
devenit ceva obişnuit să i se reproşeze lui Boas lipsa 
spiritului de sistem, antipatia pentru generalizări şi simţul 
critic hipertrofiat. Însă opera sa titanică merită să fie 
tratată cu mai mult respect, cu atât mai mult cu cât 
criticile ignoră originalitatea şi fecunditatea unei gândiri 
care, în momentul apogeului său, stătea la baza întregii 
antropologii americane. 

Format în spiritul ştiinţelor fizice şi naturale, Boas a 
fost în primul rând un observator minuţios al tuturor 
aspectelor vieţii indigene. Totuşi, descrierea a ceea ce el 
numea „creaţiile culturale” ale unui popor nu reprezintă 
decât un prim pas, pentru că ele trebuie să fie şi înţelese. 
Boas a recuzat cele două mari scoli de gândire din vremea 
sa, evoluționismul si difuzionismul, pentru că, spre 
deosebire de prima scoală, el nu crede că recurenta 
uneltelor sau a obiceiurilor in spaţii şi perioade 
îndepărtate ar putea să rezulte în urma acţiunii, peste tot 
identice, a legilor universale ale spiritului omenesc, iar în 


raport cu cea de a doua scoală, respinge reconstructiile 
pseudoistorice. Mai modest, el încearcă să reconstituie 
contactele demonstrabile sau plauzibile pentru perioade 
recente şi arii limitate. 

Alături de cauzele istorice, Boas caută să determine 
şi procesele psihice care au permis fiecărui popor să 
realizeze o sinteză originală. Fiecare cultură are un stil 
care se exprimă prin intermediul unor categorii 
gramaticale şi prin artă şi care poate fi definit printr-un 
anumit tip de echilibru între obiceiuri, credinţe şi teme 
mitice, chiar dacă acestea nu au fost elaborate în acel 
spaţiu şi au fost împrumutate de la popoare vecine. 

In sfârşit, motorul secret a ceea ce constituie pentru 
Boas „geniul propriu” al unui popor se bazează, în ultimă 
instanţă, pe experienţele individuale. Ancheta etnologică 
are ca scop ultim cunoaşterea şi înţelegerea vieţii 
individului aşa cum este modelată ea de către viaţa 
socială, precum şi a modului în care societatea însăşi se 
modifică sub acţiunea indivizilor care o compun. 

Această logică internă a gândirii lui Boas (de a cărei 
explicare s-a îngrijit prea puţin) ne permite să regăsim 
numeroasele nuanţe ale antropologiei americane aşa cum 
s-a dezvoltat ea în prima jumătate a acestui secol, de la 
eruditia scrupuloasă a lui J.R. Swanton si empirismul critic 
al lui R. Lowie, pàná la cáutarea de cátre R. Benedict a 
unui model (pattern) distinct, in functie de care s-ar 
configura fiecare culturá, sau la interesul arátat de M. 
Mead raporturilor dintre cultură si personalitate, fără să 
uităm nici eforturile lui A. Kroeber de a conserva în opera 
sa unitatea acestor diferite idei. 

BOGORAZ Vladimir Germanovici 

Antropolog sovietic, Vladimir Germanovici Bogoraz s- 
a náscut in 1865 in Volinia (actualul Ovruh, Ucraina) si a 
murit in 1936 aproape de Rostov pe Don. De origine 
evreiască, el s-a convertit foarte devreme la religia 
ortodoxă. Fiind student la Sankt Petersburg, a participat, 
încă de la vârsta de 17 ani, la activitatea revoluţionară. 
Arestat in 1886, a fost exilat in lakutia (nord-estul 
Siberiei), în regiunea Ko lima, unde şi-a descoperit o dublă 
vocaţie, de antropolog şi scriitor. A condus anchete 
lingvistice şi etnografice asupra populaţiei ciukci împreună 
cu un alt proscris, V. Jockelson (1855 - 1937), care va 
deveni specialist în studierea koriacilor şi iukaghirilor. 

Membru al mişcării populiste ,Narodnaia Vojia” 
(Voința poporului), Bogoraz nu a vrut să separe activitatea 
sa politică de munca sa ştiinţifică, pe care o consideră o 
componentă a luptei sale împotriva ţarismului. Gratie 
intervenţiei unor personaje influente de la Academia de 
Ştiinţe, i s-a încredinţat, în perioada 1895 - 1897, o 
misiune ştiinţifică oficială. In perioada 1900 - 1901, 
Bogoraz şi Jockelson, urmaţi la scurt timp de L. Sternberg 
(1861 - 1927), ale cărui lucrări vor fi consacrate gâliacilor, 
vor participa la Jesup North Pacific Expedition, întreprinsă 
de F Boas sub auspiciile American Museum of Natural 
History. În condiţii foarte dificile (foametea şi bolile 
domneau în stare endemică), Bogoraz va face anchete la 
ciukcii din regiunea Anadâr, pe când soţia sa va colecta din 
bazele de la Mariüski si Markovo obiecte etnografice 
pentru American Museum. Cu sprijinul lui Boas, Bogoraz a 
obţinut un post de conservator la American Museum, pe 
care îl va ocupa între 1901 şi 1904. Aflat la New York, va 
începe redactarea principalelor sale două lucrări: 7he 
Chuckehee (1904 - 1909) si The Chuckehee Mythology 


(1910). 

După întoarcerea la Sankt Petersburg, petrecută la 
sfârşitul anului 1904, Bogoraz, prins în activitatea politică, 
lasă pe al doilea plan munca sa ştiinţifică; arestat, apoi 
eliberat în 1905, se autoexilează în Finlanda, revenind în 
cele din urmă la Sankt Petersburg. 

După revoluţia din 1917, Bogoraz a fost numit 
profesor la Universitatea din Leningrad şi conservator la 
Muzeul de Antropologie şi Etnografie, unde mai lucrase. In 
perioada 1922 - 1923, Comisariatul Poporului pentru 
Educaţie îi încredinţează conducerea unui vast program de 
anchete etnografice la care sunt asociaţi optzeci de 
studenţi. În 1925, Bogoraz devine directorul Institutului 
Popoarelor din Nord, organism însărcinat cu punerea în 
practică a dezvoltării economice a populațiilor autohtone 
din Siberia şi cu favorizarea asimilării lor. Bogoraz şi 
Sternberg au responsabilitatea unui recensământ al 
populațiilor indigene, datele demografice fiind completate 
cu informaţii de ordin economic, social şi cultural. 
Rezultatele acestor investigaţii vor servi ca bază pentru 
reorientarea politicii guvernamentale, care se va reflecta 
mai ales în crearea unor regiuni autonome pentru ciukci şi 
koriaci, în deschiderea unor scoli, a unor centre culturale 
şi a unor colhozuri pentru creşterea animalelor (reni şi 
animale pentru blană). Bogoraz va publica pentru ciukci 
diferite lucrări pedagogice: dicţionare, gramatici, culegeri 
de texte istorice şi etnografice. Va scoate, de asemenea, 
scrieri literare, printre care şi un roman despre viaţa 
ciukcilor, apărut sub pseudonimul N.A. sau V.G. Tan. 

Împreună cu Jockelson (care în 1922 va părăsi 
Uniunea Sovietică, plecând în Statele Unite) şi cu 
Sternberg, Bogoraz este unul dintre pionierii antropologiei 
ruse şi, în cadrul Şcolii de la Leningrad, unul dintre 
fondatorii antropologiei sovietice. In Jesup Expedition, a 
colectat împreună cu soţia sa mai mult de 5.000 de obiecte 


etnografice si un mare număr de specimene arheologice, a 
cules in jur de 450 de texte (mituri, legende, cántece, 
incantatii samanice etc), a efectuat inregistrári sonore. Tot 
lui i se datorează şi măsurătorile antropometrice pe 800 de 
subiecti si pe mulaje faciale. Opera sa scrisá este 
consacratá in special analizei religiei samanice a ciukcilor, 
căreia dorea să-i surprindă toate aspectele: functional, 
ritual, spiritual, curativ etc. Spre deosebire de Sternberg, 
Bogoraz nu a arătat niciodată ataşament fată de 
materialismul istoric. Către sfârşitul vieţii sale, în lucrări 
rămase inedite, a dezvoltat o teorie a diferentierii 
culturilor care acordă un loc important determinărilor 
externe legate de moştenirea biologică şi de mediul 
înconjurător natural. 

BOSE Nirmal Kumar 

Antropolog indian originar din Bengal, Nirmal Kumar 
Bose (1901 - 1972) a cápátat o formatie de geograf la 
Universitatea din Calcutta, inainte de a se indrepta cátre 
antropologie cu prilejul actiunilor umanitare in care s-a 
angajat (1917, 1921). Influentat de F Boas şi de 
neodifuzionistii americani (A. Kroeber, C. Wissler), Bose se 
va inspira din metodele de anchetă ale lui B. Malinowski, 
însă va critica respingerea istoriei şi a comparatismului 
proprie functionalismului. Nationalist, apropiat al lui 
Gandhi, al cárui secretar a fost in timpul sederilor acestuia 
in Bengal intre 1946 si 1947, Bose a jucat un rol de prim- 
plan în dezvoltarea antropologiei indiene, fără a separa 
activitatea sa ştiinţifică de un angajament public care 


consta în  reflectia asupra problemelor Indiei 
contemporane. El a fost editorul revistei Man în India din 
1951 până la moartea sa şi s-a ocupat de elaborarea 
Anthropological Survey of India între 1959 şi 1964. În 
perioada 1967 - 1969, la cererea guvernului federal, a 
lucrat la un plan care urmărea insertia societăţilor 
„tribale” în comunitatea indiană. 

Opera lui Bose este considerabilă: treizeci de cărţi şi 
mai multe sute de articole. În 1929, în Cultural 
Anthropology, Bose a pus jaloanele studierii societăţii 
indiene, plecând de la analiza distributionalá a trăsăturilor 
culturale regionale. În acest fel, a început să dezvolte una 
dintre temele sale majore, reluate mai ales in The 
Structure of Hindu Society (1949), cea a articulării dintre 
diversitatea socială şi pluralismul cultural care se află la 
baza culturii hinduse. Cartea sa din 1949 a reţinut atenţia 
lui Kroeber, C. Kluckhohn şi R. Redfield. Bose a fost 
preocupat de problema integrării naţionale şi de cea a 
relaţiei dintre aspiraţia la respectarea valorilor tradiţionale 
hinduse şi dezvoltarea economică şi socială în cadrul 
statului democratic contemporan. Studiind sistemul 
castelor (1936 - 1951), Bose a evidenţiat capacităţile 
acestuia de a se adapta la dezvoltare. El s-a opus tezei 
susţinute de Srinivas şi  Ghurye, potrivit căreia 
modernizarea favorizează o întărire a sistemului. Castele 
sunt concepute ca sisteme sociale productive, care le 
asigură membrilor lor libertatea de iniţiativă şi siguranţă 
într-un context socio-economic necompetitiv; aceasta 
aranjare a vieţii colective nu exclude nici posibilitatea 
reformei sociale şi nici pe aceea a realizării spirituale a 
persoanei (1954, 1959). Societatea indiană dispune de 
mijloacele necesare pentru a-şi construi viitorul fără să-şi 
nege trecutul şi pentru a gândi comunitatea naţională fără 
să abolească individualismul idealului ascetic. 

BUCĂTĂRIE 

Bucătăria este înţeleasă, în general, ca un ansamblu 
de procese prin care produsele din mediul înconjurător 
(obţinute prin vânătoare, pescuit, agricultură, creşterea 
animalelor, schimb sau comerţ) sunt transformate în 
alimente asimilabile de către om. 

Pentru antropologie, orice proces material este 
socializat şi uzează de reprezentări. Reflectând condiţiile 
istorice şi economice, precum şi valorile sociale şi 
culturale, procesele culinare nu'sunt nici identice şi nici 
omoloage de la o societate la alta. Cultivarea plantelor, 
schimbările tehnice şi economice suprimă sau simplifică 
sarcinile culinare: decorticarea şi măcinarea gráuntelor 
fac parte, adesea, din bucătăria domestică. Fiecare 


societate selecteazá si defineste in felul sáu operatiile 
culinare, aşa cum o arată, de exemplu, diversitatea lexicală 
şi semantică a termenilor legaţi de fierbere sau de tăiere. 
Oricare ar fi varietatea conţinutului lor empiric, operaţiile 
culinare sunt un spaţiu al relaţiilor dintre tehnici, raporturi 
sociale şi reprezentări. Selecţia alimentelor, fie că e vorba 
de o stabilire a resurselor comestibile sau de un efect al 
interdictiilor (permanente sau temporare, impuse tuturor 
sau doar câtorva), se bazează pe clasificări care ţin de o 
ordonare a lumii, de o cosmologie care leagă persoana, 
societatea şi universul şi îi asigură omului un anumit loc şi 
un anumit mod de comportare. 

Operatiile de preparare, coacere şi combinare a 
alimentelor sunt supuse unor reguli de compatibilitate 
internă şi de adecvare la un context spaţial, temporal, 
social şi ritual. Nu se mănâncă orice, oriunde, oricând şi cu 
oricine. Orice bucătărie implică o dietetică, un corpus de 
cunoştinţe si de precepte in care hrana mediazä 
raporturile omului cu lumea printr-o serie de-corelatii între 
anotimpuri si climate, pământuri, boli, trupuri si 
temperamente umane, indivizi şi grupuri sociale. 

Toate elementele activităţii culinare - alimentele 
(inclusiv condimentele), modurile de preparare şi de 
fierbere (ustensile, metode), felurile de mâncare (culori, 
arome, texturi), ritmul şi compoziţia meselor, convivii şi 
modul în care se mănâncă - fac obiectul unei alegeri. Ele 
sunt ordonate, situate în raporturi de apropiere sau de 
excludere şi se constituie în adevărate coduri. Prin locul 
care îi este atribuit, fiecare element pertinent al bucătăriei 
şi al mesei este plin de sens şi capătă valoare de semn. 

Aceste clasificări, reguli si coduri reprezintă 
cunoştinţe organizate, explicite sau implicite, care cuprind 
tehnici şi comportamente. Bucătăria ţine de un complex de 
reprezentări, de cunoştinţe şi de-practici care o pun în 
aplicare şi o transmit. 


Pluralitatea faptelor care trebuie luate in considerare 
ne conduce la concluzia că putem vorbi despre „sisteme 
culinare”, pentru a insista asupra interdependentei 
elementelor sale constitutive si asupra faptului că 
ansamblul lor este structurat. În totalitatea sa, precum şi 
în fiecare dintre elementele sale, sistemul culinar este 
semnificant şi a putut fi definit ca „un limbaj în care 
fiecare societate îşi codează mesajele care îi permit să 
semnifice cel puţin o parte din ceea ce este ea" (Lévi- 
Strauss, 1967: 276). Vehicul al valorilor esenţiale ale unei 
societăţi, bucătăria este şi unul dintre fundamentele 
identităţii si alteritatii, afirmate simultan în situaţii de 
opoziţie, de respingere, de interacţiune sau de împrumut. 

C 

CALIFORNIA (INDIENII DIN ~) 

Aria culturală californiană corespunde, în linii mari, 
teritoriului statului american California. Intens populată, 
în ciuda absentei unei agriculturi sedentare, California a 
fost ocupată de societăţi de mici dimensiuni, ce trăiau 
paşnic din strângerea ghindei, din pescuit şi vânătoare; 
asemenea, fabricarea obiectelor împletite a cunoscut aici o 
deosebită dezvoltare. din zonă se vorbeau mai mult de o 
sută de limbi. Nucleul popularii acestei regiuni îl constituie 
populaţiile de limbă hokan, situate în zonele de coastă 
(yuki, pomo, saliman şi chumash) şi populaţiile de limbă 
penutian (coastanoan, wintun, maidu, yokut şi miwo k), ale 
cáror teritorii, bogate in resurse, erau situate de-a lungul 
litoralului septentrional si in văi (Sacramento, San 
Joaquin). Pescarii de pe Coasta de nord, de limbă algonkin- 
ritwan (yurok, wiyot) si de limbà nadene (tolowa, hupa), 
prezentau multe afinitáti cu societátile de pe Coasta de 
nord-vest. Influenta culturii din Podisul Columbia se 
manifestă în nord-vest, in nord-est si în valea râului 
Sacramento prin intermediul populațiilor kutenai, modoc şi 
klamath. Lanţul muntos meridional situat de-a lungul 
coastei era o regiune foarte săracă, în absenta pescuitului 


maritim. Coasta din sudul extrem este socotitá uneori ca 
parte a ariei de sud-vest. Majoritatea locuitorilor acestei 
regiuni (gabrieleno, lui seno, cupeno, serrano, cahuilla 
etc.) sunt de limbă uto-aztecă, însă populaţiile diegueno 
sunt de limbă hokan. 

Indienii din California erau împărţiţi în numeroase 
unităţi socio-politice independente (între cinci sute şi o 
mie), care de multe ori nu numărau mai mult de câteva 
sute de membri în interiorul unor teritorii marcate de 
existenta unei aşezări centrale fixe. Aceste „tribulete” (A. 
Kroeber) erau fie grupuri segmentare constituite în urul 
unui nucleu patriliniar şi patrilocal, fie grupări mai 
aleatorii ale unor grupuri de descendentă pe fondul 
ideologiei patriliniare. Mai multe societăţi, printre care 
miwok, yokut şi grupurile meridionale, aveau un sistem 
bazat pe jumătăţi exogame. Iniţierea, atestată pe larg, 
avea o mare importanţă; religia, bazată pe şamanism, era 
de inspiraţie panteistă (world renewal); anumite culte 
depindeau de activitatea societăţilor secrete; tutunul şi 
datura (toloache) erau utilizate pentru obţinerea unor 
viziuni. Pe la 1870, triburile californiene au preluat Ghost 
Dance de la populaţia paiute din Nevada. 

Primii exploratori spanioli au atins coasta 
californiană în jurul anului 1540, iar misiunea de la San 
Diego a fost întemeiată în 1769. Cruzimea regimului pe 
care misionarii îl impun indienilor va provoca mai multe 
revolte (1775, 1785 - 1786, 1793). Dominația mexicana 
(1821 - 1846) va aduce dezvoltarea sistemului de utilizare 
a peonilor, care va fi transformat de americani într-o formă 
de sclavie legală (1850). 

Actualii indieni de cultură californiană trăiesc cu toţii 
în California; în 1970 erau în număr de 39.000, cei mai 
numerosi fiind cei din populaţia diegueno - 7.700. 

CANIBALISM 

Termenul de ,canibalism" pare să provină de la 
caraibi sau caribi, numele indienilor din Antile. Începând 
cu anul 1890, J.G. Frazer asocia canibalismul cu însuşirea 
virtuţilor morţilor. Cu M. Mauss, această generalizare 
empirică a dobândit un statut teoretic: endocanibalismul 
(devorarea cadavrului de către rudele sale) ar fi o 
modalitate de a reţine acea „parte a spiritului familiei pe 
cale să se piardă” (Mauss, 1896). Exocanibalismul va 
deveni o formă ocolitoare de atingere a aceluiaşi scop, 
restaurarea integrităţii grupului social. Spre deosebire de 
totemism şi de incest, cu care Freud îl asocia, şi, fără 
îndoială, pentru ca ţine de o logică sacrificială puţin 
explorată, analiza canibalismului nu a fost inserată într-o 
problematică mai generală; astfel, câmpul de studiu pe 
care îl constituie este împărţit între susţinătorii unei 
analize preocupate să respecte specificitatea culturilor 
(Clastres, 1972; Detienne, 1972) şi partizanii explicatiilor 
cu aplicatie universalá, inspirate din registrul psihologiei 
sau făcând apel la nevoile biologice (Sagan, 1974; Harris, 
1977). Canibalismului i-a fost contestată însăşi existenta, 
care a fost redusă la simple fantasme (Arens, 1979); totuşi, 


nu există nicio îndoială că in secolul al XVI-lea populaţiile 
fore din Noua Guinee şi tupinamba din Brazilia au mâncat 
oameni. Problema pare prost formulată, din pricină că 
acest fenomen, canibalismul, „este mereu simbolic, chiar şi 
atunci când este real” (Sahlins, 1983). Practică funerară, 
alimentară, sacrificiala, legată de scheme semantice, 
articulată pe nişte structuri sociale, canibalismul poate fi şi 
o modalitate de ajungere la uitare, şi un mod de obţinere a 
hranei necesar producţiei, şi asceză, şi pietate funerară 
(Parry, 1982; Gillison, 1983). La ora actuală, se pare că 
„singura întrebare pe care poate să şi-o pună etnologul ar 
fi aceea de a şti ce este canibalismul (în măsura în care el 
este ceva) nu în sine sau pentru noi, ci pentru cei care îl 
practică” (Levi-Strauss, 1984: 144). 

CARAIBIANA (LUMEA ~) 

Lumea caraibiana, care cuprinde aproape o suta de 
insule locuite, de la Bahamas la Trinidad, la care se 
adauga Guyanele si Belizele, formeaza un ansamblu 
puternic fragmentat prin limba, cultura si politica, insa 
totusi unit de o istorie comuna. 

La mai putin de un secol de la sosirea lui Cristofor 
Columb, spaniolii practic exterminasera populatia insulara 
arawak (taino), adica in jur de 750.000 de persoane care 
traiau in Cuba, Jamaica, Santo Domingo si Porto Rico. 
Vecinii acestora, caraibienii insulari din Antilele Mici, au 
scăpat de o dispariţie totală, însă au fost impinsi în scurt 
timp de englezi, francezi şi olandezi spre regiuni 
inaccesibile. Astfel, spre deosebire de experienţa pe care 
au avut-o pe continentul american, coloniştii europeni au 
avut foarte repede posibilitatea să acţioneze ca şi cum ar fi 
avut de-a face cu teritorii nepopulate. Caraibele au 
devenit, de îndată, „furnizorul de zahăr” al Europei, iar 
producţia de trestie de zahăr, diferitele produse tropicale 


cultivate de sclavii de pe plantatii si imensul trafic cu 
sclavi (circa 5 milioane de africani au fost debarcati in 
Caraibe) s-au aflat in centrul atentiei capitalismului 
comercial european. Coloniile producătoare de zahăr 
treceau, pe rând, de la înflorire la faliment, în ceea ce E. 
Williams (1944: 7) descria ca o cursă infernală: din 
Barbados în Jamaica, apoi la Santo Domingo şi, în cele din 
urmă, în Cuba. După emanciparea sclavilor, 450.000 de 
indieni, 135.000 de chinezi, 33.000 de javanezi şi alte 
câteva zeci de mii de africani au sosit aici în calitate de 
muncitori cu contract. 

Astăzi, cei 33 de milioane de locuitori ai regiunii 
caraibiene sunt repartizaţi inegal. Cuba (circa 10 milioane 
de locuitori), Republica Dominicană şi Haiti (6 milioane 
fiecare), Porto Rico (3, 5 milioane), Jamaica (2, 5 milioane) 
şi Trinidad-Tobago (mai mult de un milion de locuitori) 
reunesc 88% din populaţia totală a zonei. Există aici o 
reală diversitate etnică: pe lângă metisajele foarte variate 
ale populațiilor afro-europene, care predomină în 
majoritatea teritoriilor (Hoetink, 1973), în Surinam şi în 
Guyana trăiesc importante comunități de  marroni 
(descendenţi ai sclavilor fugari) şi de amerindieni, iar în 
Belize comunităţi garifuna (sau black car ibs) şi de indieni 
maya, fără a mai lua în calcul importantele comunităţi de 
indieni din India, de javanezi, de chinezi şi de greci. Mai 
mult, o treime din populaţia din Martinica, Guadelupa şi 
Guyana trăieşte în Franţa, iar o treime din populaţia 
Surinamului trăieşte în Olanda. New York-ul adăposteşte o 
populaţie caraibiană de mai multe milioane de persoane 
(în principal portoricani, cubanezi, dominicani, haitieni şi 
originari din Antilele Engleze), iar oraşe ca Toronto, 
Birmingham şi Londra au fost transformate de prezenta 
caraibiană, Miami devenind chiar placa turnantă a 
comerţului şi a finanţelor caraibiene. Deşi în asemenea 
societăţi marcate de fenomenul imigrării, multirasiale şi 


indelung colonizate precum cele caraibiene, sentimentul 
identităţii nationale se afirmă cu dificultate, el i-a inspirat 
pe toţi liderii politici şi intelectuali ai regiunii, de la 
Toussaint Louverture şi Jose Marţi, până la Eric Williams şi 
Fidel Castro (Lewis, 1983). 

Cercetarea antropologica asupra Caraibelor a 
început târziu. Lucrările proto-etnografice ale lui F Ortiz în 
Cuba şi J. Price-Mars în Haiti au prefigurat anchetele de 
teren cu adevărat profesioniste ale lui M. şi F Herskovits; 
acestora li se datorează primele monografii despre 
Surinam, Haiti şi Trinidad, care pun în lumină rădăcinile 
africane ale culturii caraibiene (1936, 1937, 1947). Studiul 
colectiv despre Porto Rico coordonat de J. Steward (1956), 
care se ocupa de integrarea comunităţilor locale în stat 
(cercetări atât la indienii de pe podişuri, cât şi la 
muncitorii din zonele cu trestie de zahăr) a adus numeroşi 
antropologi în zonă, printre care pe R. Manners, S. Mintz 
şi E. Wolf. Orientările istorice ale lui Herskovits au fost 
reluate ulterior şi considerabil nuantate în lucrările lui 
Mintz, care a pus mai mult accentul pe procesele culturale 
şi pe Tiazele materiale ale vieţii cotidiene (1974). În 
acelaşi timp, antropologii de formaţie britanică lăsau de o 
partefn mod deliberat istoria şi cultura, pentru a se 
concentra mai mult asupra problemelor de organizare 
domestică şi de stratificare socială. Cartea lui 

R.T. Smith despre „familia neagră” din Guyana 
Britanică (1957) a fost un model pentru o mulţime de 
studii despre ,matrifocalitatea” caraibiană, aşa cum 
lucrarea lui M.G. Smith despre stratificare (1965) a 
provocat apariţia a numeroase articole despre modelul său 
de „societate plurală”. Religia, mai ales voodoo-ul haitian, 
a devenit un alt subiect preferat al investigaţiei 
antropologice (Metraux, 1958). De circa zece ani, 
cercetările lingviştilor şi antropologilor despre 
numeroasele limbi creole din Caraibe au avut o influentă 


tot mai mare asupra teoriilor generale ale limbajului 
(Bickerton, 1981). Dincolo de aceste arii traditionale, 
cercetarea antropologicà asupra Caraibelor dovedeste o 
reorientare a interesului înspre problemele migraţiei 
internaţionale în cadrul diasporei caraibiene, ale identităţii 
naţionale şi ale conştiinţei istorice, de rasă, de gen şi de 
clasă, precum şi înspre exprimarea culturală - muzică, 
literatură orală şi arte (Mintz şi Price, 1985). Considerate 
adesea, din punctul de vedere european, ca lipsite de o 
cultură proprie, Caraibele moderne au avut un impact 
semnificativ asupra restului lumii, mai ales prin 
intermediul scriitorilor (E. Kamau Brathwaite, A. 
Carpentier, A. Cesaire, N. Guillen, G. Lamming, VS. 
Naipaul, D. Walcott şi mulţi alţii) şi al muzicii (rumba şi 
mambo afro-cubaneze, salsa dominicană, calypso din 
Trinidad, reggae din Jamaica si zuk din Antilele Franceze). 

De la sfârşitul anilor '60, studiile despre Caraibe, la 
care lucrează în colaborare antropologi, istorici, lingvisti, 
politologi, geografi si specialisti in literatură, s-au 
dezvoltat considerabil, mai ales în Statele Unite, în Anglia, 
în Olanda şi chiar în zona caraibiană. Acest lucru este mai 
puţin adevărat pentru Franţa, care a trecut foarte rar 
dincolo de cercetarea asupra Caraibelor francofone. 

CARGO (CULT) Oceania 2 - Cercetări asupra 
spatiului oceanian. Profetism 

CARE BAROJA Julio 

Antropolog si istoric spaniol, Julio care Baroja s-a 
náscut la Madrid in 1914 intr-o familie de intelectuali si de 
artisti, ,clanul' Baroja, care a exercitat o influentă 
determinantă asupra alegerilor sale ca om şi asupra 
orientărilor sale ca cercetător. Caro Bărojă este nepotul 
celebrului romancier Pio Baroja (1872 - 1956); alături de 
acesta va petrece, în Navarra, anii negri ai războiului civil, 
care vor lăsa asupra lui o urmă de neşters şi îl vor îndemna 
să se aplece, de-a lungul întregii sale vieţi, asupra tuturor 
formelor de discriminare care se abat asupra minorităţilor. 
În 1940, la sfârşitul studiilor sale de istorie şi preistorie de 
la Universitatea din Madrid, Căro Bârojă a lucrat la 
Institutul Britanic, devenind apoi, pentru o vreme, director 
la Museo del Pueblo Español, ale cărui colecţii va încerca 


să le dezvolte, înainte de a demisiona pentru a se 
consacra, eliberat de orice legătură instituţională, 
numeroaselor cercetări care îi vor asigura, de-a lungul 
anilor, o solidă reputaţie de istoric social şi de antropolog. 

Opera lui care  Baroja, impresionantă prin 
dimensiunile sale (revista Arxiu d'Etnografia cifreazà 
lucrările sale la şaizeci si nouă de titluri), este extrem de 
diversá, atát prin domeniile de cunoastere cárora le- 
aparţine (preistorie, lingvistică, artă şi literatură populară, 
istorie socială şi etnologie), cât şi prin fenomenele studiate 
şi cadrele de investigaţie adoptate. Cu toate acestea, ea 
dovedeşte o singulară unitate de intenţii, care constă, în 
special, în voinţa sa de a conjuga utilizarea metodelor de 
anchetă si de analiza antropologicá cu atenţia minuțioasă 
acordată înscrierii sistemelor de gândire în timpul istoric. 
Statutul cercetărilor consacrate de care Baroja 
vrăjitoarelor (1961) şi carnavalului (1965) este acela al 
unei istorii antropologice care-şi propune să reconstituie 
„ideea de real” într-o lume în mare parte dispărută. 

obras e ideas", in Ethnica, 2: 79 - 97. 

CASA 

Studiile asupra înrudirii au fost multă vreme 
dominate de noţiunile de „descendentă uniliniară” sau 
„biliniară”. Etnologii se concentrau exclusiv asupra 
societăţilor unde poziţia fiecărui individ este determinată 
în funcţie de apartenenţa sa la o descendentă fie paternă, 
fie maternă, sau unde elementele de statut individual sunt 
repartizate între cele două descendente, în aşa fel încât 
unele dintre acestea să fie transmise de descendenta 
paternă, iar altele de descendenta maternă. Interesul 
cercetătorilor s-a îndreptat destul de târziu asupra 
sistemelor numite cognatice, în care individul îşi poate 
realiza poziţia din structura socială, iar elementele 
statutului său nu depind de o descendentă sau de alta. 

Totuşi, după anchetele efectuate de F. Boas la 
populaţia kwakiutl (Coasta de nord-vest a Americii de 
Nord), în 1886, se părea că anumite forme de organizare 
socială sunt, dacă se poate spune aşa, la jumătatea 
drumului între cele două formule. Acestea nu satisfac 
niciuna dintre categoriile clasice ale teoriei etnologice, 
nefiind nici clan, nici sept, nici gens, nici ascendentă sau 
descendentă, nici familie propriu-zisă. 

Însă nu doar forma numaym, specifică acestei 
populaţii, ci şi formațiunile sociale observabile la vecinii 
lor sau în alte zone ale lumii (Golful Guineii, Noua 
Zeelandă, Madagascar etc.) par a fi mai uşor de înţeles 
prin referinţă la noţiunea de „casă”, mai puţin familiară 
etnologilor decât istoricilor preocupaţi de perioadele 
numite medievale din Europa şi Extremul Orient. Schmidt 
(1957) subliniază că în evul mediu timpuriu, descendenta 
nobilă nu coincide cu descendenta agnatică, mai mult 
chiar, în unele cazuri se întâmplă să fie cu totul lipsită de 
vreo bază biologică. Ea constituie, spune Schmidt, o 
moştenire spirituală şi materială cuprinzând demnitatea, 


originile, neamul, rudele, numele si simbolurile, pozitia, 
puterea si bogátia. Limbajul medievalistului este in fapt 
identic celui folosit de Boas (1966) in descrierea numaym- 
ului kwakiutl. Numaym constă in câteva poziţii sociale 
înzestrate cu un nume, un ,scaun" - adică un rang cu 
privilegiile aferente. 

În comparaţie cu clanul sau cu ascendenta, casa 
posedă aşadar caracteristici distinctive, dupa cum 
urmează: casa este 1) o persoană morală, 2) detinätoarea 
unui domeniu 3) compus atât din bunuri materiale, cât si 
imateriale şi care 4) se perpetuează prin transmiterea 
numelui său, a averii sale şi a titlurilor sale, în linie reală 
sau fictivă, 5) transmitere considerată legitimă câtă vreme 
această continuitate se poate traduce în limbajul înrudirii 
sau alianţei sau 6) cel mai adesea prin ambele. 

Rezultă de aici că, în societăţile organizate în „case”, 
continuitatea genealogiei, niciodată neglijată, se compune 
după un principiu diferit: acela al alianţei temporare sau 
prelungite între două sau mai multe ascendente, în 
vederea apariţiei unor unităţi sociale de tip nou, unde 
modul în care genealogiile se intersectează sau se 
împletesc contează tot atât cât continuitatea lor, dacă nu 
chiar mai mult. Astfel, opozitiile tradiţionale utilizate de 
etnologi pentru clasificarea formelor de organizare socială 
îşi pierd din claritate. Distincția dintre filiatia patriliniará 
şi cea matriliniară se estompează îndărătul posibilităţii, în 
regim patriliniar, de a transmite drepturi nepoților prin 
mijlocirea fiicei carejoacă rolul de intermediar. În locul 
unei opoziții între rezidenta si filiatie, apare, în 
terminologia medievală, o dialectică a „numelor de rasă” şi 
a „numelor de pământ”, cu dispariţia progresivă a celor 
dintâi în favoarea „numelor de pământ”. În loc să 
caracterizeze practicile matrimoniale ale unei societăţi, 
hipergamia şi hipogamia devin tactici utilizate simultan 
sau alternativ; la fel endogamia şi exogamia: casele le 


practicá la alegere, cánd pe una, cánd pe alta, si decid, in 
funcţie de moment sau de ocazie, lărgirea sau 
restrângerea reţelelor de alianţe matrimoniale. În fine, pe 
plan politic, alegerea între dreptul ereditar şi cel electiv, 
pe care am putea-o considera ca fiind legată de regimurile 
monarhice, este atestată, în cazul casei, chiar şi la 
populaţia kwakiutl. 

Casa apare astfel ca o creaţie instituţională 
permiţând compunerea unor forţe care, oriunde altundeva, 
par a fi imposibil de aplicat altfel decât excluzându-se 
reciproc: casa ar fi deci rezultatul unui efort de 
transcendere a unor principii teoretic ireconciliabile. Ea 
aduce o soluţie originală problemelor ridicate de tensiunea 
dintre patriliniar şi matriliniar, receptori şi donatori de 
femei: bărbatul care primeşte o femeie vede în fiul său 
membrul privilegiat al descendentei sale, aşa după cum 
bunicul sau unchii din partea femeii văd în nepotul lor o 
verigă din propria genealogie. Unirea a două sau mai 
multe descendente aduce fiecăreia avantaje sociale, 
politice şi economice. Astfel, în caz de conflict între 
descendente, se pot întâlni două ramuri aliate în front 
comun împotriva colateralilor uneia dintre ele: apar noi 
planuri de clivaj, iar cele vechi dispar. 

În concluzie, formula casei traduce o stare de fapt 
unde interesele politice si economice, care tind să 
invadeze câmpul social, împrumută limbajul de rudenie 
dar, în acelaşi timp, sunt nevoite să-l submineze. In 
asemenea societăţi, alianţa matrimonială, utilă în stabilirea 
sau întărirea puterii, dobândeşte o valoare socială la fel de 
mare ca şi filiatia care serveşte la menţinerea ei. 

Dacă în unele societăţi casa este clar identificabilă ca 
formă instituţională, în altele ea nu există decât într-un 
stadiu embrionar. Dar chiar şi în aceste cazuri, unde 
realitatea rămâne ambiguă, noţiunea de „casă” poate fi 
aplicată cu folos. Ea relevă o schemă organizatorică sau 


cel puţin furnizează o grilă de lectură ce permite 
rezolvarea contradictiilor aparente si mai buna înţelegere 
a modului cum categorii considerate incompatibile se pot 
confunda treptat până când opoziţia lor dobândeşte o 
valoare pozitivă, în societăţile unde se schiteazá o voinţă 
conştientă de deschidere spre devenirea istorică. 

C. LEVI-STRAUSS 

CASTÁ 

Pentru sociologia comparatá, casta nu se defineste 
decât în raport cu organizarea socială hindusă, iar aceasta 
constituie un sistem ale cărui elemente (castele) nu se 
definesc decât prin poziţia pe care o ocupă. 

Casta traduce doi termeni sanscriti, varna si játi, însă 
se cuvine să rezervăm această traducere celui de-al doilea 
termen. Ambele noţiuni sunt elementele a două sisteme 
diferite, însă inseparabile. 

Sistemul varna (al „culorilor”, ca atribute simbolice 
ale „categoriilor socio-profesionale” sau ale „stărilor”) este 
bine cunoscut: e vorba de o organizare a societăţii care 
corespunde ideologiei indo-europene a  tripartitiei 
funcţionale evidenţiate de G. Dumezil; fiecăreia dintre 


primele trei „stări” ierarhizate (brahmani, ksatriyas si 
vaisyas, toti „de două ori născuţi”) îi este atribuită o 
funcţie; iudra, cei care alcătuiesc ultima stare, trebuie să îi 
slujească pe ceilalţi. Imnul X, 90 din Rig-Veaa îi face să 
apară din trupul sacrificat al omului originar (Purusa): 
ierarhia şi interdependenta funcţională sunt date în acelaşi 
timp. „Nu există o a cincea varna”, spun textele, iar cei 
situaţi în afara castelor paria, trebuie să fie intelesi ca 
Jhrh-varna", dar nu ca fărăjA. Această ierarhie este 
nonliniară (Dumezil, 1948), „principiu de gradare a 
elementelor unui ansamblu în raport cu ansamblul” 
(Dumont, 1966) şi implică o separare dintre statut şi 
dominație (economico-politica), in asa fel încât brahmanul 
(preoţia) este preeminent în raport cu ksatriya (puterea), 
de care depinde din punct de vedere material. Această 
preeminentá se întemeiază pe monopolul actului 
sacrificial, necesar pentru menţinerea ordinii lumii, 
dharma. lerarhizate şi specializate, varna, spre deosebire 
de játi, nu sunt, totuşi, grupuri închise ermetic si, prin 
intermediul uniunilor mixte, e posibilă regăsirea, după mai 
multe generaţii, a statutului strámosului (masculin) 
originar. Trebuie făcută o distincţie esenţială între o 
hipergamie mai mult sau mai puţin acceptabilă şi o 
hipogamie întotdeauna condamnabilá. Termenul care 
desemnează uniunea mixta este samskara, a cărui 
conotaţie este Întotdeauna peiorativă, însemnând 
dezordinea care conduce la adharma, la negarea lui 
dharma. 

Uniunile mixte le-au permis brahmanilor sá explice 
genetic existenta a numeroase játi pornind de la cele 
patru varna (Tambiah, 1973, referitor la Legile lui Manu, 
cartea X). După cum crede R. Lingat (1967), ,proiectia 
castelor in cadrul sistemului varna" le-a permis acestora sá 
pună la dispoziţia enormei diversitáti a societăților 
subcontinentului indian un „cod de indienitate” puternic 


unificator si, prin locul acordat respectárii necesare a 
cutumei, sá gáseascá un ,cadru pentru a defini játidharma, 
regulile de comportament care îi revin fiecăruia în funcţie 
de casta sa”. Astfel, varna este „conceptul de castă”, pe 
când jăti este casta „reală”. 

Sistemului are caractere proprii, limbajul sacrificiului 
fiind înlocuit cu distincţia dintre pur şi impur, iar opoziţia 
cea mai importantă fiind cea dintre brahman şi paria. În 
acest sistem, purul şi impurul sunt statutare, nu sunt 
legate doar de evenimentele vieţii organice, fiecare grup 
(jăti) fiind afectat într-o anumită măsură. Purul si impurul 
sunt mereu relative, iar numărul elementelor (jati) pe care 
pot să le ordoneze este nelimitat. Poate să existe o puritate 
maximă (cea a brahmanului), însă nu există o puritate 
absolută. Astfel, societatea hindusă se caracterizează prin 
faptul că face ca această reflecţie să ducă la elaborarea 
unui sistem taxonomic care funcţionează ca un cod 
sociologic. Pástrarea identităţii, perpetuarea propriei 
naturi (adică a purității statutare) implică reproducerea 
grupului în mod identic, condiţie necesară întotdeauna 
pentru mentinerea ordinii lumii (dharma). Această 
conceptietine cont de trăsăturile enumerate adesea pentru 
a caracteriza casta: apartenenţa la grup prin naştere (şi nu 
prin alegere), specializare ereditară, endogamie. Toate 
aceste caracteristici nu sunt decât efecte ale principiilor 
organizatoare şi ale reprezentărilor în virtutea cărora 
ordinea lumii şi cea a societăţii nu pot fi separate. Putem 
să ne amintim, de exemplu, că „nevoia de a menţine 
statutul grupului este cea care comandă endogamia” 
(Dumont, 1966). Se poate degaja un principiu potrivit 
căruia „diferenţa recunoscută a unui grup, care îl opune 
altora, devine în schema ierarhică însuşi principiul 
integrării sale în societate" (Ibid.). Inteles astfel, sistemul 
castelor apare ca o formă de organizare socială coerentă şi 
structurală, inseparabilă de o viziune a lumii exprimată 


într-un limbaj care îi este specific. De aceea, pare inutil să 
credem că am putea regăsi casta şi altundeva în lume, în 
raport cu cutare sau cutare unitate socială care prezintă, 
într-o măsură mai mică sau mai mare, trăsăturile 
enumerate mai sus, chiar dacă „distanta” socială este 
reglată şi de conceptul de „impuritate” (Southall, în Tuden, 
Plotnicov, 1970). Casta nu poate fi considerată o simplă 
formă de stratificare socială (Dumont, 1966) şi nici nu 
poate fi redusă la o clasă socială, din pricina existentei 
unei conştiinţe de castă, obstacol major în calea apariţiei 
unei conştiinţe de clasă (Ambedkar, 1936). Analiza lui J. 
Pitt-Rivers ar fi trebuit să pună capăt dezbaterii (in 
Beidelman, 1971). 

Totuşi, sistemul hindus al castelor nu se sustrage în 
întregime comparatiei antropologice. Să analizăm 
termenul játi a cărui rădăcină este jan,a naşte”. Acest 
termen este caracterizat de un continuum de semnificaţii 
care îl fac să ţină atât de vocabularul logicii, cât şi de cel al 
gramaticii, al taxonomiilor naturale, precum şi de cel al 
„sociologiei”, fără să-i fie specific acesteia. Corelativ, ar 
trebui reconsiderat sensul pe care îl avea casta in 
portugheză, în spaniolă şi chiar în italiană în secolele al 
XV-lea şi al XVI-lea pentru a înţelege de ce portughezii l-au 
utilizat în India şi numai acolo. De fapt, játi este „clasa de 
fiinţe distincte” şi „specia” (Biardeau, 1964). Orice clasă 
sau specie are o „natură proprie" (svabháva) exprimată 
printr-un caracter obiectiv („forma specifică” sau 
„proprietatea de clasă” care există în realitate), care este 
semnul său manifestat în indivizi. Putem să observăm că 
exemplul princeps al logicienilor şi grama-ticienilor este 
cel al „clasei (jăti) vacilor”. Aceeaşi idee poate fi întâlnită 
în logica şi în conceptualizarea ordinii sociale. Intersecţia 
(samskàra) logică „distruge într-un anume sens ordinea 
naturală a  clasificărilor” (Matilal, 1971), la fel ca 
amestecul (tot samskara) de vama sau de caste. 


Clasele sau speciile de fiinte umane sunt pártile unui 
continuum natural a cărui înţelegere permite sesizarea 
principiilor sale de segmentare. Intrebarea la care ne 
trimite organizarea socială hindusă este următoarea: care 
sunt condiţiile şi formele posibile de antropologie pe care 
le produc societăţile? Care este forma specific hindusă a 
acestei negări a realităţii (sau Verleugnung psihanalitic) pe 
care o manifestă fiecare societate prin dubla mişcare prin 
care, după ce a constatat asemănările şi înrudirea dintre 
„omenesc” şi „animal” şi participarea omului la natură, 
determină criteriul (sau criteriile) care face din „om” o 
fiinţă unică, radical ireductibilă la restul naturii? Dintre 
diferitele răspunsuri pe care ni le propun textele sanscrite, 
cel mai important ar putea fi următorul (Herrenschmidt, 
1989): anumite specii se disting de celelalte prin absenţa 
„barierelor genetice” care interzic fecunditatea 
încrucişărilor lor. Pentru speciile care ignoră această lipsă, 
dar care comunică între ele prin limbajul articulat comun 
lor, e necesar să se pronunţe Legea şi să se promulge 
interdicţia amestecului, care ar provoca dezordine în 
univers. 

CÁSATORIE 

Studiul cásátoriei, care a inspirat numeroase lucrári 
fundamentale in domeniul antropologiei, nu s-a dezvoltat 
cu adevárat decát in cadrul unui demers functionalist 
referitor la această instituţie, definită ca „uniune dintre un 
bărbat şi o femeie, astfel încât copiii născuţi de acea 
femeie să fie recunoscuţi legitim de către părinţii lor” 
(Notes and Queries on Anthropology, ed. a VI-a, 1951). 
Inainte vreme nu se vorbea despre căsătorie decât în 
raport cu familia, fie prin postularea unei linii de evoluţie 
de la o stare iniţială de promiscuitate sexuală până la 
monogamie, trecandu-se prin etapa intermediară a 
„căsătoriei de grup” (L.H. Morgan), fie prin afirmarea 
universalităţii căsătoriei monogame (E. Westermarck). 
Fără a izola căsătoria de faptul familial, astăzi se tinde 
spre studierea ei în sine, anume din perspectiva faptului că 
situaţia pe care o generează implică existenta de drepturi 
şi de îndatoriri ale persoanelor în cauză şi reglează 
relaţiile dintre parteneri (párinti/copii, sot/párintii soţiei, 
sotie/parintii soţului etc.) Relaţiile dintre persoanele 
căsătorite nu-i privesc aşadar numai pe soţi, ci şi grupurile 


lor de rudenie; din implicarea acestor grupuri în căsătorie 
rezultă legitimitatea prin care aceasta se deosebeşte 
îndeosebi de concubinaj. 

O atenţie deosebită s-a acordat, în acest sens, 
modalitátilor de transferare a bunurilor care, de cele mai 
multe ori, însoțesc căsătoria. In general (Goody, Tambiah, 
1973), transferurile dinspre familia logodnicului spre cea a 
fetei („preţul logodnicei”, bride price, bridewealth), 
înlocuite uneori prin prestații în muncă se opun celor 
dinspre familia logodnicei către soţ sau către grupul de 
rude ale acestuia (zestre, dowry). J. Goody asimilează 
zestrei şi partea lăsată de soţ, în caz de deces (indirect 
dowry, dower), oferită femeii de logodnic sau de familia 
lui. Pentru J. Goody, opoziţia dintre preţul logodnicei si 
zestre ţine de o opoziţie mai generală între societăţile 
africane - cu transmitere unilaterală, punând accentul pe 
filiatie - si euroasiatice, cu transmitere bilaterală, 
valorizând alianţa. Goody interpretează această opoziţie în 
funcţie de determinările economice. Alţi autori (cum ar fi 
Sapiro, 1975) caută să interpreteze prestațiile de căsătorie 
pur formalist, propunând ipoteza unei articulaţii între 
,valoarea" persoanelor şi valoarea bunurilor. Antropologii 
marxişti francezi, destul de apropiaţi în această privinţă de 
Goody, interpretează prestațiile matrimoniale ca pe un 
mecanism de dife - rentiere socială si economică 
favorizând, în societăţile agricole cerealiere, reproducerea 
socială sub controlul várstnicilor; acestei forme de 
căsătorie i s-ar opune căsătoria prin „furt” caracteristică 
societăţilor de horticultori (Meillasoux, 1975). 

De o cu totul altă natură este analiza lui C. Levi- 
Strauss (1949) asupra căsătoriei africane prin 
„cumpărare” (Jobola din lumea bantu). Circulaţia bunurilor 
matrimoniale apare ca o modalitate amânată a 
reciprocitátii schimbului, în cazul societăţilor matri 
moniale cu structuri elementare de înrudire în cazul 


sistemelor cu structuri complexe, bunurile, materiale sau 
simbolice, sunt semne care mediazà schimbul si pot fi 
asimilate cu un fel de monedă. 

Că sunt interpretate în termeni economici sau că 
sunt studiate din perspectiva reciprocitátii si a schimbului, 
analizele asupra circulaţiei prestatiilor matrimoniale au 
contribuit la dizolvarea ideii de funcţie specifică a 
căsătoriei (Comaroff, 1980); studiul manifestărilor rituale 
care însoțesc căsătoria a condus la rezultate comparabile. 

Regulile prescriptive sau preferentiale de alianţă 
determină, uneori chiar de la naştere, condiţiile realizării 
unei uniri viitoare. Ceremoniile de logodnă creează astfel 
condiţiile pentru legitimarea relaţiei chiar înaintea 
căsătoriei propriu-zise. Dimpotrivă, această legitimare 
poate să fie amânată şi să nu survină, de exemplu, decât la 
naşterea primului copil (căsătorie „de probă”). Transferul 
de persoane şi de bunuri este adeseori un proces care se 
dezvoltă de-a lungul întregii vieţi a indivizilor în cauză: 
prestaţia matrimonială este tratată adeseori ca o „datorie” 
rambursabilă pe termen lung, momentele când au loc 
schimburile fiind marcate prin rituri. 

Dizolvarea cuplului evidenţiază în special diversitatea 
şi relativitatea funcţiilor căsătoriei, definită de E.R. Leach 
(1955) ca „o grămadă de drepturi”. Moartea unuia dintre 
soţi nu pune capăt drepturilor şi obligaţiilor legate de 
căsătorie. Practicile leviratului (obligaţia fratelui unui 
bărbat decedat de a se căsători cu văduva acestuia) sau 
ale sororatului (căsătoria soţului văduv cu sora soţiei sale) 
dau seamă de o voinţă de perpetuare a alianţei şi permit 
ulterior păstrarea drepturilor defunctului asupra 
descendentei sale. Asemänätoare este şi situaţia 
„căsătoriei-fantomă” (ghost marriage) care, la nuerii din 
Sudan, permite unei văduve să-i protejeze pe urmaşii 
soţului defunct, sau al „căsătoriei între femei” care, în 
cadrul societăţii menţionate, îi asigură unei femei fără 


copii un urmas, prin intermediul unei alte femei, pe care 
cea dintâi „o ia de nevastă”. Divortul, de asemenea, poate 
să întrerupă sau să perpetueze, după modalităţi infinit de 
variate, alianţa, drepturile şi îndatoririle reciproce ale 
partenerilor si ale grupurilor de rude. Stabilitatea 
căsătoriei şi frecventa divorturilor corelată acesteia sunt 
dependente de condiţiile de afiliere a indivizilor la grupuri 
şi de modul lor de constituire: divorturile vor fi astfel mult 
mai numeroase în societăţi matriliniare decât în alte tipuri 
de societăţi. 

Uneori este dificil să faci o distincţie între căsătorie 
şi concubinaj. Cea de-a doua formă de uniune poate să nu 
fie întru totul nelegitimă, dacă înţelegem prin concubinaj o 
formă de oficializare prin notorietate, asociată sau nu cu 
existenta unor drepturi recunoscute copiilor. Alte deosebiri 
sunt şi mai subtil de stabilit, cum-ar fi aceea între primele 
căsătorii, care implică un ansamblu de rituri şi de prestații 
recunoscute social, şi căsătoriile ulterioare, care îşi au 
originea în condiţii de instaurare a uniunii mai puţin 
constrângătoare decât cele asociate căsătoriei dintâi. 
Pentru unul dintre cei doi parteneri matrimoniali, o a doua 
căsătorie poate fi contractată cu un soţ de rang inferior 
soţului din prima căsătorie şi nu poate fi săvârşită decât 
după dizolvarea primei căsătorii, ceea ce lasă o libertate 
destul de largă celor doi soţi în alegerea noului partener. 
Ţinând în general de cea de-a doua căsătorie, „căsătoria 
prin răpire” presupune un oarecare consimtamant din 
partea femeii - bărbatul este „răpitorul” -, spre deosebire 
de „căsătoria prin furt” chiar dacă, şi în acest caz, 
distinctiile operate de limbaj nu ar putea da seamă de 
extrema diversitate a formelor de căsătorie caracterizate 
prin rolul deter - minant jucat în stabilirea legăturii 
matrimoniale de voinţa bărbatului sau de voinţa ambilor 
parteneri. 

Multitudinea implicatiilor juridice, economice, etice 


şi rituale i-a făcut pe unii autori să se îndoiască de 
existenta universală a căsătoriei (Riviere, 1971). Două 
aspecte au reţinut în special atenţia antropologilor şi au 
stârnit dezbateri. 

Practica poligamiei dovedeşte caracterul neexclusiv 
ai drepturilor sexuale dobândite prin căsătorie. Poliginia - 
posibilitatea ca un bărbat să aibă mai multe soţii -, foarte 
răspândită în societăţile musulmane, în Africa neagră şi în 
Oceania, a fost analizată în special cu referire la formele 
de organizare aferente grupului domestic. S-a evidenţiat 
prestigiul pe care-l poate căpăta un bărbat având mai 
multe soţii; au fost studiate relaţiile posibile dintre 
poliginie şi capacitatea de reproducere a grupului, dintre 
poli-ginie şi putere (suprapoliginia regilor, şefilor şi a 
înalţilor demnitari) etc. Existenta poliandrieiposibilitatea 
ca o femeie să aibă mai multibarbati -, mult mai rară decât 
poliginia, dar atestată bunăoară la populaţia todas din 
India si din Tibet, practicată adeseori sub forma 
poliandriei adelfice (sotii femeii sunt frati intre ei), a fost 
interpretatá uneori ca un vestigiu al unei presupuse 
Acásátorii de grup" arhaice. Poliandria poate fi apropiatà 
de situaţiile observate la populaţia bahima din regatul 
Ankola (Africa Orientală), unde drepturile sexuale asupra 
femeii pot fi revendicate de rudele soţului (tată, fraţi sau 
chiar fiu, în cazul unei a doua căsătorii a tatălui), sau de 
corezidentii din aceeaşi unitate de rezidentă a soţului. 

Căsătoria la populaţia 'nayar (India de sud) ridică 
probleme referitoare la legitimitatea exclusivitátii sexuale 
şi ilustrează, pe lângă aceasta, complexitatea drepturilor 
asupra urmaşilor, inerente căsătoriei. Acest tip de 
căsătorie implica, în fapt, o separație în trei roluri 
masculine, de regulă confundate: al tatălui, al genitorului 
şi al celui care deţine autoritatea asupra copiilor. La 
populaţia nayar, care este matriliniară, cel mai adesea 
soţul nu aparţine aceleiaşi caste cu viitoarea soţie, ci unei 


caste particulare a brahmanilor: el va lega la gâtul tinerei 
fete promise tali-ul, o bijuterie din aur simbolizând uniunea 
matrimonială in căsătoria hindusă. Este vorba aici despre 
un rit de pubertate şi, totodată, despre o căsătorie rituală. 
Mai târziu, tânăra femeie va da naştere unor copii 
conceputi cu parteneri care nu-şi vor putea aroga 
niciodată paternitatea socială faţă de aceştia. Autoritatea 
masculină va fi exercitată în fapt de unchiul din partea 
mamei, prin modalităţi obişnuite în societăţile matriliniare. 
Dezbaterile suscitate de practicile acestei populaţii (Leach, 
1955; Gough, 1959; Dumont, 1961) au contribuit la 
repunerea în discuţie a definiției funcționaliste a 
căsătoriei, inițiind totodată si un proces de regandire a 
universalitátii instituţiei, abordată în lumina necesităţilor 
alianţei. 

CHINA 

— Antropologia chinezá 

Interesul etnografic este aproape la fel de vechi in 
China ca si in Occident. El incepe cu marele istoric Sseu- 
ma Ts'ieri (Si Magian, 145? î.Hr.) si cu succesorii săi Pan 
Kou (Ban Cu, 32 - 92), Fan Ye (398445), Teh ang Ts'in 
(Chang Qu, secolul al IV-lea), Fan Teh o (Fan Cho, secolul 
al IX-lea). El este specific si unor exploratori precum 
Tehang Ts'ieri (Zhang Qian? - 114), unor pelerini budisti 
ca La Hsien (Fa Xian, 337 - 422) sau Hsiuan Tsang (Xuan 
Zang, 602 - 664), unor administratori ca Fan Teh eng-ta 
(Fan Chengda, secolul al XII-lea), unor mari enciclopedisti 
ca Ma Touan-lin (Ma Duanlin, secolul al XIII-lea) sau unor 
oameni de litere cum ar fi Kou Yen-wou (Cu Yanwu, secolul 
al XVII-lea), pentru a nu cita decât numele cele mai 
cunoscute. De altfel, puterea manifesta interes pentru 
exotic: Împărații manciurieni din dinastia Ts'ing puneau să 
li se picteze papirusuri care descriau scene din viaţa 
indigenilor de la marginile imperiului lor. Dar disciplina 
ştiinţifică a antropologiei nu a fost introdusă cu adevărat 


decát in secolul al XX-lea, odatá cu vastul ansamblu de 
tehnici si de idei venite din Occident. Marele modernizator 
Ts'ai Yuanp ei (Cai Yuanpei, 1868 - 1940) a fost cel care a 
prezentat primul program de acest fel intr-un articol 
publicat în 1926, intitulat „Despre etnologie”. În 1928, el a 
constituit, în cadrul Institutului Central de Cercetare, 
consacrat dreptului, economiei şi sociologiei, o echipă de 
etnologi pe care a condus-o personal. Discipolii săi sunt 
astăzi celebri în China, ca de altfel şi anchetele lor de 
teren: Yen Fou-li (Yan Fuli) şi Chang Teh engtsou (Shang 
Chengzu) la populaţiile yao, Lin Houei-hsiang (Huixiang) la 
indigenii din Taiwan, Lin Chouen-cheng (Shunsheng) si 
Chang Teh engtsou la populatiile goldes (heche) din 
Sungari, Ruey Yih-fu si Yong Che-heng (Shiheng) la 
populaţiile miao din Hunan, apoi la populaţiile she din 
Tehe-Kiang (Zhejang), Tao Yun-k ei (Kui) la populatiile si 
din Yunnan. Ts'ai Yuanp ei încerca să definească „relaţiile 
dintre etnologie şi sociologie" (1930) şi „evoluționismul în 
etnologie” (1934) cu un an înainte de apariţia în traducere 
chineză a cărţii lui L.H. Morgan, Ancient Society. În acelaşi 
an au început să apară studiile lui Li Hsien (Xian), elev al 
lui A.C. Haddon, despre populaţiile îi din Hainan. Insă 
evoluționismul, ajuns târziu in China, se confrunta deja cu 
alte curente ale gândirii antropologice occidentale. 
Difuzionismul austro-german şi teoria sa a ariilor şi 
ciclurilor culturale îşi făcuse câţiva adepţi printre puţinii 
studenţi care putuseră să călătorească în Germania, cum 
ar fi Tao Yun-k'ouei, etnolog al populațiilor si tai la din 
Yunnan, sau in mediile apropiate universitátii catolice 
Foujen (Furen) din Pekin, unde preda H. Stubel si unde se 
edita revista trilingvă Folklore Studies. Pe de altă parte, 
ideile lui F. Boas pátrundeau în cercurile sociologilor sub 
influenta discipolului său Souen Penwen (Sun Benwen) şi a 
lui Houang Wenchan (Huang Wenshan) - care făcea ecou 
în China criticii lui Boas şi R. Lowie îndreptate împotriva 


lui Morgan -, a lui Yan Teh engtche (Chengzhi), 
traducátorul lucrárii lui Boas, Anthropology and Modern 
Life (1928), si erau ilustrate de cercetárile de teren ale lui 
Wou Tse-lin (Wu Zelin) si Teh en Kouo-Tdun (Chen Guojun) 
despre populaţiile miao si din Koueitchou (Guizhou), 
precum si de monografia lui Tai Yi-hsiuan (Dai Yixuan) 
despre ,configuratia culturalà la o". Ideile lui Durkheim si 
Mauss (mai ales planul descrierii etnografice a lui Mauss) 
erau difuzate de Lin Chouen-cheng, Yang K'ouen si Wei 
Houei-lin (Huilin), care îşi făcuseră studiile la Paris pe 
lángá Mauss si Granet, si naturalizate de Yang Teh eng-teh 
e si Hsiu Yi-l ang (Xu Vitang) in lucrările lor despre si yao. 
Însă fermentul antropologiei chinezeşti moderne 
urma să fie adus după întâlnirea cu ideile funcționaliste si 
difuzarea acestora în timpul anilor de război împotriva 
Japoniei de către Wou Wen-tsao (Wu Wenzao) şi Fei Hsiao-l 
ong (Xiaotong), acesta din urmă fiind autorul, sub 
îndrumarea lui Malinowski, al celebrei lucrări Peasant Life 
în China (Londra, 1939), monografia unui sat din Kiangsou 
(Jiangsu). Introducerea studiului comunităţii, descrierea 
sincronică orientată mai mult către populaţiile han decât 
către populaţiile reziduale minoritare marca un prim 
moment în dezvoltarea antropologiei chineze. Fidelii lui 
Wou Wen-tsao, Lin Yeuh-hwa, T'ien Jou-k ang (Tian 
Rukang), Fei Hsiao-l ong si Tehang Tse-Yi, imitati curând 
de ,outsideri" ca E.L.K. Hsii, M.C. Yang si C.K. Yang (Yang 
Qingkun), s-au distins prin faptul cà si-au publicat o parte 
din lucrări în engleză. În această perioadă care aduce 
sfârşitul războiului împotriva Japoniei si victoria 
comuniştilor în războiul civil care a urmat, influenta 
antropologiei anglo-americane se afla la apogeu şi 
functionalismul pátrundea în domeniile sociologiei si 
antropologiei. Pentru a completa acest tablou, trebuie să 
amintim şi numele câtorva cercetători izolaţi care au 
realizat, în afara şcolilor, o muncă de teren considerabilă 


consacrată popoarelor meridionale ale Chinei: Lin Houei- 
Hsiang (Huixiang) de la Universitatea din Amoy, Lo 
Hsiang-lin (Xianghin) de la Universitatea „Sun Yatsen” din 
Canton şi Kiang (Jiang) Ying-liang de la Universitatea din 
Lingnan. 

În 1949, la sfârşitul războiului civil, antropologia 
chineză s-a divizat. Cercetătorii care aparţineau de 
Academia Sinica, cu baza la Nankin, au plecat în Taiwan 
unde, în 1955, Lin Chouen-cheng a întemeiat la Nan Kang 
primul institut de etnologie al Academiei Sinica. In schimb, 
functionalistii, repliati la Yunnan în timpul războiului de 
rezistentă împotriva Japoniei şi în timpul războiului civil, şi 
cea mai mare parte a etnologilor universitari au rămas pe 
loc, fiind grupaţi de funcţionarii republicii populare în 
echipe de cercetare orientate Înspre studierea 
minorităţilor etnice. Paradoxal, functionalistii, care au fost 
interesaţi de studiul societăţii han, au trebuit sa se 
reconvertească la etnografie şi la sociologia aplicată a 
minorităţilor alogene, pe când un curent mai „etnografic”, 
condus de Lin Chouencheng, îi descoperea în exil nu 
numai pe autohtonii din Taiwan, ci si, sub influenta 
antropologiei culturale şi sociale americane, societatea 
chinezească propriu-zisă. Taiwanul a devenit, în acelaşi 
moment, un loc de întâlnire cu antropologii anglo-saxoni 
care se ocupau de societatea chinezească tradiţională (M. 
Fried, A. Wolf, S. Feuchtwang, B. Pasternak), în vreme ce, 
pornind de la o operă orientată în principal asupra 
studierii zonei Singapore-Hong Kong, M. Freedman a 
introdus noţiunea extrem de importantă de „ascendentă 
segmentară” în analiza societăţii han tradiţionale. Noua 
antropologie chinezească, al cărei iniţiator, Li Yih-yuan, 
succesorul lui Lin Chouen-cheng la conducerea institutului 
din Nan Kang, alături de Chen Chungmin şi Wang 
Sunghsing, stimulat de punerea în aplicare a unor 
programe de cercetare subvenţionate de Harvard-Yenching 


Institute, s-a îndreptat către studierea comunităţilor 
tradiţionale taiwaneze de pescari şi de agricultori de etnie 
han, ai căror strămoşiveniseră-n principal, de pe coastele 
lui Fukien (Fujian). Această nouă orientare se apropia de 
preocupările antropologiei taiwaneze care, influenţată de 
ocupantul japonez, a întreprins, de asemenea, studierea 
societăţii rurale tradiţionale han; figurile cele mai 
importante ale acestei direcţii de cercetare au fost Tai 
Yunhui, Chen Chao-hui, urmaţi de Chuang Yingehang, 
Chen Hsiang-shui, Hsu Chia-ming, Liu Chich-wan etc. 
Dintre acestia, Chen Chi-nan a acordat o atentie deosebità 
istoriei formatiunilor sociale familiale si clanice, din epoca 
primelor inscripţii pe carapace de broască ţestoasă şi până 
în perioada contemporană, punând în conexiune studiile 
despre comunitate cu cele despre contextul cultural, 
istoric sau local al acesteia. In cursul anilor 1970 - 1980, 
etnologii taiwanezi, care au progresat în cercetările lor 
asupra populațiilor indigene ale insulei, au atins 
maturitatea, în vreme ce lucrările lor erau confirmate prin 
doctorate în universităţile americane sau japoneze. Totuşi, 
într-o societate cu creştere economică, numărul lor a 
rămas restrâns, fără niciun raport posibil cu numărul celor 
din Republica Populară Chineză. Pentru aceştia din urmă, 
care au trecut în marea majoritate cu greu prin anii 
revoluţiei culturale (1964 - 1976), unii fiind constrânşi să 
se sinucidă, iar alţii fiind trimişila „reeducare” prin muncă 
manuală în „Şcolile din 7 mai”, principala sarcină, după 
reabilitarea disciplinei lor începând cu 1978, a fost 
publicarea enormei cantităţi de date etnografice strânse în 
anii '50: materiale de anchetă asupra istoriei şi societăţii, 
compendii de istorie, monografii ale departamentelor sau 
subprefecturilor autonome, monografii ale unor etnii etc. 
Orientarea teoretică cea mai obişnuită, inspirată de 
Originea familiei, a proprietăţii private şi a statului a lui 
Engels, care a fost multă vreme singura carte de referinţă, 


era, desigur, cea a materialismului dialectic si a ,legii" 
marxiste a dezvoltării sociale, impusă atât etnologilor cât 
şi istoricilor. Primii, după ce au contribuit la recunoaşterea 
oficială a diferitelor etnii ale Chinei, au elaborat un tablou 
general al acestora în funcţie de tipul de societate şi de 
stadiul de dezvoltare. Inclinarea generală pentru 
etnoistorie, pe urmele unor mari precursori ca Fang Guoyu 
pentru zona Yunnan, Feng Jiasheng pentru liao şi uiguri si 
pentru popoarele din nord-est, apoi impactul 
materialismului istoric asupra operei lui Ma Changshou, 
consacrată etniilor din sud-vestul Chinei, au marcat 
antropologia continentală chineză a anilor '60. Anii '80 
aduc apariţia unei prime schiţe critice a antropologiei 
marxiste chineze, regruparea antropologilor şi etnologilor 
în jurul lui Ts'cou P'ou (Qiu Pu) si Teh en Kouo Ts'iang 
(Chen Guoquiang) si mai ales introducerea de cátre 
etnoistoricii formati in anii '50, asemenea lui Du Yuting, a 
notiunii de ,salt" dincolo de ,stadiile de evolutie" marxiste, 
care permite explicarea felului în care situaţia reală a 
societăţilor poate să fie în contradicţie cu determinările 
unei evoluţii uniliniare. Simultan, deschiderea către 
exterior a permis ieşirea din starea de enclavă a 
antropologiei chineze, renaşterea sociologiei societăţii 
rurale şi urbane han, apariţia antropologiei sociale şi 
culturale, în vreme ce autonitaiwanezi-au început să fie 
citiţi şi s-a iniţiat traducerea de urgentă a operei lui Levi- 
Strauss, precum şi a operelor mai importante ale 
antropologiei occidentale.  Atingându-şi maturitatea, 
antropologia chinezească s-a aşezat pentru a doua oară 
sub influenta Occidentului, fără a uita însă experienţa atât 
de scump dobândită. 

J. LEMOINE 

BAO EI HAN, JIANG YUAN, YA HERHANG, QIU PU, 
MA YEN (ed), 1986, Mánzu >rethnies’, Zhong Guo 
Dabaike Quanshu, Shanghai. 


— CHEN CHI-NAN, 1985, „Retrospectiva studiilor 
antropologice în Taiwan în cursul ultimilor patruzeci de ani 
şi perspective viitoare sinizarea antropologiei şi a 
sociologiei” (in chineză), în Zhung Guo luptan she 
zhounian zhuanji, 24 (1): 72 - 79. - CHEN YONGLING, 
WANG XIAOYI, 1981, „Etnologia chineză în prima perioadă 
a secolului al XX-lea” (în chineză), în Mânzuxue yanjiu 
(Studii etnologice), 1: 261 - 299. - FEI XIAOTONG, 1981, 
Toward a People's Anthropology, New World Press, Pekin. 

—  Mánzu Yanjiu  Wenji (Culegere de studii 
etnologice), 1988, Mânzu Chubanshe, Pekin. 

— HO LIEN-KWEI, „Ethnological Study în China in 
the Past Four Decades” (în chineză, cu un rezumat în 
engleză), în Zhung Guo Mânzu Xuebao (Buletin al 
Societăţii de Etnologie), 1: 1 - 24. - LEMOINE J., 1986, 
„Ethnologues en Chine”, în Diogene, 133: 82112. - LIANG 
JIANTAO, CHEN QIXIN, YANG HESHU, 1985, Zhung cu o 
Mánzuxue Gailun (Introducere in etnologia chineză), 
Yunnan Renmin Chubanshe, Kunming. 

— YANG KUN, 1983, Mânzu yu mânzuxue (Etniile şi 
etnologia), Chengdu. 

— Populaţia han 

Cei pe care noi îi numim chinezi, referindu-ne la 
primul imperiu din istoria lor, cel al populaţiei ch în (ts în 
221 - 206 I. Cr), se desemnează ei înşişi ca han, 
raportându-se la al doilea imperiu (206 î.Hr. - 220 d.Hr.). 
Prima utilizare a acestui etnonim a fost, deci, politică şi 
termenul „han” i-a desemnat întâi pe supuşii unui stat. La 
dispariţia acestuia, populaţia han s-a împărţit în noi 
formaţiuni politice până când imperiul a fost restaurat de 
dinastia Tang (T'ang, 618 - 907). Si tang a devenit un 
etnonim pentru anumite populatii meridionale, a cáror 
integrare dateazá chiar din aceastá epocá. Han se va 
impune mai tárziu, cánd imperiul condus de dinastia Sung 
(960 - 1279) a fost măturat mai întâi de către populaţia 


djurchen sau jin (kin, 1126 - 1234) în nord şi zdrobit apoi 
de cátre mongoli sau yuan (1271 - 1368). Vederea Chinei 
aservite nu putea să nu le evoce cuceritorilor amintirea vie 
a acestui teribil imperiu care se afirmase prin luptă, 
ajungând să controleze primele „şefii” turco-mongole din 
stepă. In această perioadă de sclavie si de umilinţă, 
termenul ” han” era sinonim cu gloria şi rezistenta în faţa 
„barbariei” şi memoria sa a sfârşit prin a aduce la putere 
ultima mare dinastie indigenă, dinastia Ming (1368 - 
1662), hrănind apoi conştiinţa naţională pe cale de a se 
naşte sub dominaţia manciuriană a dinastiei Qing (Ts’ing, 
1644 - 1912), pentru a deveni, în sfârşit, în 1949, la 
întemeierea Republicii Populare Chineze, stat 
multinational, numele oficial al celei mai numeroase etnii, 
al cărei recensământ nu a fost făcut niciodată în istoria 
umanităţii (mai mult de un miliard de oameni în China şi 
peste ocean). Însă această etnie gigantică este un uriaş cu 
picioare de lut, căci doar 70% dintre membrii ei vorbesc, 
în nordul şi în sud-vestul ţării, un dialect al mandarinei 
(limba vehiculará a imperiului), pe când sud-estul Chinei 
este un sanctuar al diverselor ansambluri dialectale: wu 
(wou, 8%), xiang (hsiang, 5%), min (4%), gan (kan, 2%), 
cantoneză (5%) şi hakkă (4%). Aceste dialecte domină în 
majoritatea comunităţilor han situate în afara Chinei, 
rezistând propagării „limbii comune” elaborate de 
Republica Populară, fie direct, fie prin crearea unei 
versiuni ,dialectale" a limbii comune, pentru cà ele 
constituie aspectul cel mai vizibil al culturilor regionale 
încă vii. 

Tinànd cont de faptul cá majoritatea descrierilor si 
analizelor socio-etnografice de care dispunem se referă la 
grupurile hokkien, cantonez si hakka, in principal in 
Taiwan, Guangdong, Amoy si Hong Kong, putem să 
construim un model abstract al societátii si culturii han. 
Acest model cultural confirmă moştenirea confucianistă 


(codificarea valorilor unei societăţi feudale pe cale de 
dispariţie în secolul al V-lea î.Hr.) şi întemeiază civilizaţia 
pe care avea să se ridice mai târziu Imperiul han. 
Societatea, patriliniară, patrilocală şi patriarhală este 
formată mai ales din comunităţi ţărăneşti, cârmuite de 
administraţia imperială. Pentru a aboli ordinea feudală, 
imperiul a introdus modificări esenţiale: proprietatea 
privată asupra pământului, însoţită de regula împărţirii 
egale a moştenirii între toţi fiii, şi generalizarea numelui 
de familie, sing (xing), care era rezervat înainte doar 
clanurilor nobile. Familia, de obicei extinsă, era celula 
economică de bază. Ea a făcut să apară două niveluri de 
înrudire: împărtăşirea aceluiaşi patronim, independent de 
existenţa relaţiilor genealogice efective, a fost asociată cu 
o anumită exogamie, care nu a fost însă întotdeauna 
respectată; astăzi nu mai există decât 5.730 de patronime, 
dintre care doar 2.085 sunt frecvente, şi se constată 
menţinerea unei anumite  solidaritáti de clan, iar 
descendentele locale produse de divizarea grupului indiviz, 
tsou (zu), joacă un rol dominant în dezvoltarea 
comunităţilor rurale. Este o organizare segmentară de 
apărare şi expansiune, al cărei rol a fost salutar pe vremea 
primelor invazii si a marilor migrații către sud din secolele 
al III-lea - al V-lea. S-a păstrat o organizare piramidală - 
privilegiind ramura fraţilor mai mari şi infeudand 
ascendentele mezine - care caracteriza clanul seniorial. 
Valorile nu se mai exprimau decât în activităţile rituale, cu 
ocazia cărora membrii unităţii sociale de bază, reuniți în 
jurul mostenitorului pe linie directă, tsong tseu (zongzi), îşi 
afirmau unitatea în faţa pietrelor strămoşilor. Cultul 
strămoşilor, fundamentul gândirii confucianiste, a fost 
motorul dezvoltării familiei şi a neamului. 

Societatea era organizată în trei clase: mandarinatul, 
dominat de familia imperială şi de nobilimea patriciană, 
care era prelungirea acesteia; poporul, în principal rural; 


sclavii si declasatii (,fiintele josnice"). Baza economicà a 
sistemului era proprietatea asupra pământului, care 
deschidea calea către „examenele” pentru intrarea în 
mandarinat, astfel încât statutul de ţăran era mai de preţ 
decât cel de negustor sau de meşteşugar. O ruptură între 
elită, aristocrația birocratică şi țărănimea pe care aceasta 
o cármuia nu a existat cu adevărat. Bogati şi săraci erau, 
adesea, membrii aceluiaşi neam şi relaţiile de rudenie 
ocultau situaţiile de dominație economică. Dimpotrivă, se 
observa o distincţie netă între ţărani, pe de o parte, şi 
sclavii domestici sau declasati, pe de altă parte, acestora 
din urmă fiindu-le interzis să se prezinte la „examenele” 
imperiale. 

Raportul cu natura era cel al unei civilizaţii agrare şi 
sedentare care se ocupa de cultura meiului în nord şi de 
cultura orezului în sud şi se exprima prin stăpânirea 
ciclului anotimpurilor în raport cu alternanta yin/yang 
(moarte/viata, luna/soare, feminin/masculin etc), care 
făcea necesară ajustarea ritmului activităţilor agricole atât 
în funcţie de un calendar lunar, cât şi de unul solar, adus la 
zi în fiecare an de către curtea imperială, care publica un 
almanah pentru lucrările agricole şi diversele aspecte 
rituale ale vieţii domestice. Încă din antichitate, ideologia 
puterii imperiale s-a sprijinit pe omologia dintre Calea 
Cerului şi Calea Suveranului pe pământ. 

Relaţia cu lumea supranaturală se baza pe un 
animism-panteism fundamental, diferenţa dintre suflete, 
zei şi demoni nefiind una de natură, ci una de statut. 
Comunicarea cu invizibilul era asigurată de mediumi şi de 
exorcişti. Foarte devreme au apărut practici legate de 
reîncarnare. Pe această bază autohtonă, budismul şi-a 
adus mesajul de eliberare, pe când mistica indigenă de 
inspiraţie taoistă a elaborat proceduri şi tehnici care să 
conducă la nemurire, universul celest având o organizare 
comparabilă cu cea a birocraţiei imperiale. In paralel, 


liturghia taoista aduna comunităţile cu ocazia marilor 
sacrificii colective periodice care, reînnoind alianţa cu 
panteonul, îi confirma în poziţiile lor pe şefii acestor 
comunităţi. 

După 1949, treizeci de ani de revoluţie comunistă au 
dislocat societatea tradiţională (descendenta şi celula 
familială), au erodat cultura, au obliterat credinţele 
populare, au distrus valorile. Provocând mari isterii 
colective, comunismul nu a putut să relanseze dezvoltarea 
economică şi socială şi nici să controleze demografia. După 
ce a trecut prin laminorul revoluţiei culturale, etnia han 
din China de astăzi este compusă din oameni noi sau tot 
din oameni vechi? Este încă prea devreme pentru a ne 
pronunţa asupra viitorului etniei celei mai numeroase pe 
care a cunoscut-o vreodată pământul. 

J. LEMOINE 

— Minoritățile non-han 

Conform ultimului recensámánt general, in 1982, 
China număra 55 de naţionalităţi minoritare care formau o 
populaţie de mai mult de 67 de milioane de locuitori. 
Numărul naționalităților ar putea să mai crească, fie prin 
redobândirea identităţii originare a unor populaţii supuse 
aculturatiei, socotite până acum în rândul etniei han, fie 
prin identificarea unor noi grupuri, ca în cazul populaţiei 
tinuo din Yunnan in 1979. Multe dintre aceste populaţii 
trăiesc în zonele de frontieră care, până la stabilirea unor 
graniţe strict definite, sub presiunea puterilor europene, 


nu au întreţinut cu imperiul decât o îndepărtată relaţie 
tributară. Integrarea acestor populaţii în națiunea chineză, 
începând cu 1949, a adus cu sine rezistenta uneori violentă 
a celor mai independente dintre acestea, aşa cum arată 
insurectiile din Tibet, din Sinkiang (Xinjiang) si din Ts'ing- 
hai (Qinghai) din 1958 - 1959. 

Supravietuirea unora dintre aceste identități 
minoritare în interiorul zonelor colonizate de multă vreme 
de populația han se datorează recunoaşterii „frontierelor 
interioare” de către sistemul imperial, ideea de frontieră 
marcând pur şi simplu ruptura internă în „lumea 
civilizată”. In antichitate, înainte de a deveni han, chinezii 
au fost multă vreme tehong kouo jen (zhongguo ren), 
,Supusi ai regatelor centrale”. Ei erau înconjurați de patru 
categorii de barbari: la est - si, la sud - man, la vest - jong 
(rong), la nord - ti (di). Astázi, cele saizeci de limbi vorbite 
de nationalitátile non-han se împart în patru familii 
lingvistice: altaicá, indo-europeană, chino-tibetana si 
austro-asiatică în China populară, cărora li se adaugă 
familia austroneziană reprezentată în Taiwan. 

Familia limbilor altaice cuprinde trei grupe: tungusa, 
mongola şi turca. Familia indo - europeană nu este 
reprezentată in China decât de 26.000 de tadjici si de 
3.000 de ruşi din Sinkiang. Dimpotrivă, China poate să fie 
considerată aria de dispersie a familiei chino-tibetane, 
împărţită în trei mari grupe: miao-yao, tibeto-birmaneză şi 
tai-kadai. La frontierele cu Laos si cu Birmania pot fi 
intálniti membrii cei mai sep-tentrionali ai familiei austro- 
asiatice, grupele palaung-wa si mon-khmer pe cánd in 
Taiwan, pe tármurile Pacificului si in muntii din interior, 
familia austronezianà este reprezentatà de trei grupe: 
atayalică, tsuicà si paiwanică. 

Atât prin economia lor tradiţională, cât si prin 
structurile lor sociale si politice, nationalitatile minoritare 
constituie un fel de muzeu complet al evoluţiei sociale în 


Asia Orientală, din neolitic şi până la formarea imperiului, 
o adevărată „— istorie vie” a dezvoltării sociale, potrivit 
unei expresii îndrăgite de etnologii chinezi. Cele mai 
numeroase sunt societăţile tribale egalitare, acefale, fără 
scriere: micile grupuri tunguse de vânători şi crescători 
nomazi de reni sau de cai (19.000 de evenke, 4.000 de 
oroceni în munţii şi pădurile întinse ale Manciuriei şi 
Mongoliei interioare) sau de vânători-pescari (1.500 de 
hezheni sau goldi pe malurile lui Ussuri şi la confluenţa 
dintre Amur şi Nomi). Deplasările unora sau altora dintre 
aceste grupuri au urmat deplasările vânatului. 
Expansiunea unei comunități nomade, în general compusă 
din două patriliniaje exogame aliate, era strict limitată de 
dimensiunile teritoriului de vânătoare şi de resursele de 
păşunat. Dincolo de un optimum demografic, familiile se 
scindau pentru a forma noi comunități. Animismul şi 
şamanismul asigurau comunicarea cu lumea 
supranaturală. 

Tot de tip tribal si egalitar, grupul miao-yao (5 
milioane de miao in muntii din Hunan, Sichuan, Guizhou si 
Yunnan, 1.400.000 de yao in Hunan, Guizhou, Guangxi si 
Guangdong, si 370.000 de-she in interiorul zonei muntoase 
a provinciilor de coastă Fujian, Zhejiang si Guangdong) se 
împarte in numeroase subgrupe lingvistice (mong, 
khosiong, mou - pentru miao, pou nou, mien, iou ngien şi 
lakkia - pentru yao), fiecare dintre acestea având un mare 
număr de dialecte. Această fragmentare, care nu a distrus 
identitățile etnice, este consecinţa istoriei frământate a 
acestor indigeni proto-chinezi din China centrală. Fiind cu 
toţii agricultori, unii practicau o cultură a orezului 
sedentară, pe cand ceilalţi practicau o agricultură 
itinerantă, practicând pârjolirea terenurilor. Pe un fond 
tribal egalitar şi comunal, impactul crescând al imperiului, 
care a provocat apariţia unor „şefii” locale indigene pentru 
nevoile administraţiei, a adus o anumită diferenţiere 


socialá, fárá a distruge, totusi, structurile tribale, in asa fel 
încât populatiilor miao le-a fost imposibil să pună bazele 
unui stat, în ciuda numeroaselor şi violentelor revolte 
mesianice împotriva imperiului. Fragmentarea lingvistică a 
populațiilor yao si she dovedeşte constituirea mai târzie si 
pornind de la elemente eterogene a unui ansamblu etnic 
unic pe baza unui privilegiu fiscal, confirmat de o cartă 
oficială, însuşi etnonimul yao derivând de la mo yao, adică 
„nesupus corvezii”. 

Agricultura itinerantă bazată pe cultivarea 
terenurilor obținute in urma arderii pádurilor si structura 
tribală egalitara sunt comune celei mai mari parti a 
etniilor tibeto-birmaneze din zona montană a Yunnanului: 
23.000 de nou (nu) si 4.700 de toulongi (dulongi) în munții 
inalti care strájuiesc cursurile superioare ale fluviilor 
Salween si Irrawaddi, in nord; 480.000 de lissou (lisu), 
vecinii lor imediati si 300.000 de lahou (lahu) mai la sud, 
intre malul drept al Mekongului si Birmania, mai mult de 
un milion de hani (akha, akhe, p iyo, khatou etc.) intre 
Mekong si Hong Ha (Yuanjiang), 12.000 de tinuo în 
Sipsong Panna. In acest caz, ca si in cazul populatiilor 
miao, animismul si samanismul caracterizeazá o societate 
lipsită de scriere, împărţită in clanuri şi descendente 
exogame  nelocalizate, în mod esenţial patriliniară, 
patrilocală (sau neolocala), practicând schimbul 
generalizat. Spre deosebire de acestea, diversele grupuri 
yao au adoptat scrierea şi au urmat un curent religios de 
taoism misionar care a încercat, în secolele al XII-lea - al 
XIII-lea, să-i ralieze imperiului pe barbarii din părţile 
meridionale, inregistrandu-i, pentru salvarea lor, în 
rândurile „poporului bun" administrat de  Birocratia 
Celestă. 

Acest tip de societate tribală fără scriere se 
păstrează încă la cei 110.000 de kirghizi care practică 
transhumanta cu turmele lor pe podişurile înalte din Hami 


si in muntii Tian Shan si care devin, ocazional, agricultori 
în văile înalte din această parte a Sinkiang-ului. 

Reprezentând o forma de tranziţie între tipurile 
egalitare şi cele ierarhice, cei 

— De jingpo (sau kasini) de pe malul drept al cursului 
superior al Salweenului din Yunnan prezintă, alături de 
comunităţi egalitare reziduale, o societate ierarhizată în 
diferite ordine: prinții, aristocrații (proveniți din 
ascendentele secundare ale familiilor princiare), poporul si 
sclavii (prizonieri de război sau indivizi care nu au putut 
să-şi achite datoriile). Schimburile matrimoniale sub formă 
de connubium circular prin căsătorii asimetrice cu 
verişoara incrucisata matrilaterala in cazul familiilor 
princiare, succesiunea bazată pe principiul ultimogeniturii, 
care îi obligă pe fraţii mai mari să-şi părăsească satul de 
origine pentru a-şi întemeia propria comunitate, toate 
acestea alimentează dinamica structurii ierarhice şi 
menţin capacitatea de expansiune a grupului. Sclavia nu 
este decât un fenomen marginal într-o societate 
comparabilă cu cea a primelor aşezăminte chinezeşti din 
antichitate, însă capătă o cu totul altă semni ficatie 
economică într-o altă societate tibeto-birmaneză, 
concentrată in zona Sichuan, Guizhou si Yunnan: cei 5, 5 
milioane desi asezati, in principal, în satele lor retrase din 
regiunea Marilor si Micilor Munti Rácorosi. Aici, sclavii, 
proveniți din raidurile asupra populațiilor vecine si al căror 
număr creştea prin înmulțirea in captivitate, erau un 
veritabil instrument de expansiune care funcționa ca un 
mod de integrare a populațiilor alogene, în folosul 
minorității aristocratice, „oasele negre” (Norsu). Sclavii 
erau plasați întâi în serviciul domestic, siasi, în casa 
stăpânului lor, înainte de a fi instalaţi, akia, pe o bucată de 
pământ pe care o cultivau pentru acest stăpân. După una 
sau mai multe generaţii, un sclav instalat putea să se 
răscumpere şi să intre în comunitatea „oaselor albe” sau 


kiuno, fractiunea majoritară si cea mai dinamică a 
populaţiei si, uitându-şi cu totul originile”. 

Impărțirea în „oase negre”, aristocrații, şi „oase 
albe”, oamenii de rând, se regăseşte la cea mai mare parte 
a turco-mongolilor, însă într-o ordine inversă, „albul” fiind 
sinonimul aristocrației şi „negrul“, al naturii comune. 
Fiecare comunitate reunea într-o tabără nomadă un 
puternic neam de stăpâni războinici, asistați de neamurile 
vasale, care dominau, neamuri aservite din rândul unei 
plebe eteroclite alcătuite din prizonieri şi din sclavi. Acest 
feudalism nomad a dat naştere Imperiului mongol al lui 

Genghis-Han, care a servit, la rândul său, ca model 
cazacilor (care mai sunt astăzi în număr de 

— În China, în provinciile Sinkiang, Gansu şi Ts'ing- 
hai). Mai târziu, mongolii (3.400.000 doar în China, cărora 
li se mai adaugă 160.000 de tou sau monguri) au fost 
reorganizati in „flamuri” de către împărații manciurieni. 
Mongolii si man-ciurienii ilustrează trecerea de la 
societatea aristocratică la cea feudală şi a acesteia din 
urmă la cucerirea imperiului. Dar la manciurieni (astăzi în 
număr de 4.300.000) şi la cei 94.000 de dahuri, tungusi 
amestecați cu mongoli, întărirea structurii politice a 
trebuit să treacă la sedentarizare şi adoptarea unei 
economii agricole, precum şi la împrumutarea unor modele 
han. Dacă, dintre popoarele familiei altaice, mongolii, 
manciurienii şi ceilalţi tungusi au păstrat practicile 
şamanice, concurate în cazul mongolilor de lamaism, în 
schimb turcii s-au convertit cu toţii la islam, fapt care s-a 
petrecut în secolul al X-lea pentru uigurii din Sinkiang 
(astăzi în număr de 6 milioane), care fuseseră înainte 
maniheisti, mazdeisti sau budişti. La fel au stat lucrurile şi 
în cazul celor 4.000 de tătari, al celor 12.000 de uzbeci, al 
celor 

— De iuguri, 69.000 de salarii, 9.000 de pao an şi 
280.000 de tongshiang (dongxiang), care vorbesc încă un 


dialect mongol. Ceilalţi musulmani formează etnia houei, 
ai cărei 7 milioane de membri sunt dispersati în întreaga 
Chină, cu o concentraţie mai mare în regiunea autonomă 
Houei din Ning Xia. 

Acţiunea curții chineze, începând din perioada 
dinastiei T'ang, de a stabili protectorate (jimi zhou) şi de a 
pune bazele şefiilor indigene vasale (t’ou seu, tuşi) a jucat 
un rol determinant în organizarea socială a populaţiei k 
iang (qiang sau urma, xma etc), alcătuită astăzi din 
100.000 de păstori şi agricultori în munţii înalţi care măr 
ginesc râul Min în Sichuan, creând o clasă de seniori şi 
transformându-i pe ţărani in şerbi. Influenta tibetană 
asupra singurului popor care mai poartă numele 
strămoşilor îndepărtați ai tibetanilor s-a exercitat prin 
intermediul lamaismului, care concura şamanismul 
indigen, budismul şi taoismul han. In acelaşi fel s-au 
petrecut lucrurile, sub dinastia Ming, şi cu populaţia nahsi 
(naxi sau moso, în număr de 245.000) din Lijiang şi 
Yongning, în nordul Yunnanului, ce forma o societate 
matriliniară şi matrilocală în care concubinajul temporar 
tinea locul căsătoriei si care a fost organizată într-o 
prefectură indigenă sub conducerea unei şefii locale, 
componenţii ei fiind redusi la statutul de şerbi. 

Vecinii lor meridionali, cei 1.130.000 de bai (sau 
minchia) de pe malurile lacului Ei Hai (al Urechii), sunt 
descendentii poporului din vechiul regat Tali, care a urmat 
celebrului regat Nanzhao, care şi-a trimis trupele până la 
Hanoi. Anexat de dinastia Ming, regatul a dispărut şi 
populaţia sa s-a sinizat în scurt timp. 

Cu familiile austro-asiatică şi austroneziană ne găsim 
la frontiera dintre Asia Orientală şi Asia de Sud-Est. Prima 
este reprezentată mai ales de către cei 300.000 de wa din 
munţii înalţi care mărginesc fostele principate Tai din Keng 
Ma si Meng Lien, între malul drept al Mekongului si 
Birmania, unde statele Wa formează un fel de enclavă în 


ţinutul Shan. Acest contact străvechi explică de ce prefixul 
kha (,sclav", în limba tai) este alăturat uneori numelui lor. 
Practicând agricultura pe terenuri obţinute prin arderea 
pădurilor pe pante foarte sărace, ei trăiau organizaţi în 
comunităţi de tip tribal, în sate fortificate, pentru a se 
apăra de vânătorii de capete şi de răzbunări; patriliniari, ei 
îşi transmiteau bunurile urmând principiul ultimogeniturii, 
iar religia lor acorda un loc important sacrificării bivolului. 
Mai „civilizaţi”, cei 60.000 de plang (ava, n-a, phu man 
etc.) din Sipsong Panna si cei 12.000 de te ang (peng long, 
polong, palaung) au fost convertiti la budism si utilizeazá 
alfabetul tai. Ei intretineau relatii tributare cu senioriile tai 
din văi. 

Grupul tai-kadai, care are reprezentanti aproape in 
întreaga Chină de sud si în peninsula Indochina, stabileşte, 
într-o oarecare măsură, o punte între lumea chineză şi 
austro-asiatici. Tati occidentali, reprezentaţi în principal de 
populaţia shan din Te Hong şi de populaţia lu' din Sipsong 
Panna, în total mai mult de 800.000 de indivizi, au păstrat 
până în anii '50 un model de seniorie feudală ale cărei 
câteva urme au fost regăsite de etnoistorici la chouangi 
(zhuangi, 13 milioane) în Guangxi şi Guangdong, precum şi 
la pou şi (buyi, 2.100.000), la souei (shui, 300.000) şi la 
tong (dong sau kam, 1.400.000) în Guizhou, aceştia din 
urmă pătrunzând şi în districtele adiacente zonelor Hunan 
şi Guangxi. Principele, stăpânul unic al pământului, 
domnea prin intermediul unei ierarhii de vasali şi de 
funcţionari, retribuiti în natură sau în dări de către 
comunităţile ţărăneşti de şerbi, acest sistem politic 
amintind de acela al regatului populaţiei zhou occidentale 
din antichitatea chineză. În sfârşit, insula tropicală Hainan 
i-a primit, împărţiţi în cinci grupuri distincte, cunoscute 
sub numele colectiv de li, pe cei mai numeroşi 
reprezentanti ai ramurii kadai a grupului tai-kadai, dintre 
care unele etnii reziduale ca maonan (38.000), mulao 


(90.000) din Guangxi si gelao (54.000) din Guizhou 
constituie ariergarda sa pe continent. 

Intemeierea Republicii Populare Chineze in 1949 le-a 
adus acestor popoare dreptul la recunoaşterea oficială, 
prin urmare la identitate etnică şi culturală. O mare parte 
a muncii efectuate de către etnologii chinezi în cadrul 
etniilor minoritare - pentru a le dota pe acestea cu scriere, 
în cazul în care nu aveau, pentru a alcătui dicţionare, a 
deschide scoli şi a moderniza societatea fără a distruge 
ceea ce putea fi păstrat din societatea tradiţională - a fost 
supusă furiei iconoclaste a gărzilor roşii. În prezent, 
identitățile au fost regăsite, însă e greu de ştiut în ce 
măsură culturile tradiţionale, pe care minoritățile ar dori 
să le restaureze, vor mai supravieţui şi, dacă o vor face, 
pentru cât timp, în noul context al unei dezvoltări 
economice rapide şi nivelatoare. 

J. LEMOINE 

— Diaspora chinezească 

Comunitățile chinezeşti stabilite în exteriorul Chinei 
au apărut în urma migraţiilor care au început încă înainte 
de epoca creştină. Factorii istorici care au provocat 
emigrarea a mii de chinezi în întreaga lume sunt legaţi de 
schimburile comerciale, cuceririle militare chinezeşti în 
Asia Meridională, dar şi de convulsiile politice, flagelurile 


sociale si economice sau agresiunile stráine impotriva 
Chinei. Evaluati la 25 - 30 de milioane (90, 3% in Asia, 6, 
596 in America si 2, 1% in Europa), chinezii de peste ocean 
cuprind grupuri de indivizi de diferite culturi, având 
statute juridice diferite, în funcţie de tara lor de origine 
sau de rezidentă. Se apreciază că 85% dintre ei s-au 
născut în afara Chinei. Huagiao este termenul chinez cel 
mai curent folosit de către specialişti pentru a-i desemna 
pe aceştia, însemnând „etnici chinezi care locuiesc în 
străinătate”, şi trebuie distins de un altul, cel de huayi, 
„chinezi proveniţi din emigrație”. Printre aceşti huayi, unii 
şi-au uitat limba, păstrând însă unele practici culturale 
chinezeşti; local, ei sunt numiţi peranakan în Indonezia şi 
baba în Malaezia. Pentru a asigura coeziunea etno- 
culturală a comunităţilor lor, huagiao se organizează în 
comunităţi a căror coeziune se bazează pe existenta 
şcolilor, a asociaţiilor culturale, a ziarelor, a templelor, a 
respectării sărbătorilor etc. Chinezii din diaspora formează 
mai ales colectivităţi de meşteşugari şi negustori. Totuşi, în 
unele ţări ale Asiei de Sud-Est (Malaezia, Indonezia, 
Thailanda, Vietnam), ei au pătruns în toate domeniile vieţii 
economice şi deţin o putere economică dobândită, la 
origine, gratie unor reţele de solidaritate bazate pe relaţii 
de rudenie. Chinezii originari din aceeaşi regiune, care 
vorbesc acelaşi dialect sau care au acelaşi patronim, se 
recunosc ca aparţinând aceleiaşi comunităţi de origine, 
provenită din acelaşi strămoş. Ei au tendinţa de a se grupa 
pentru a exercita activităţi economice de aceeaşi natură, 
creând asociaţii clanice sau profesionale. 

CINEMATOGRAFIA ETNOGRAFICÁ 

Cinematografia si antropologia sunt legate de 
sfârşitul secolului al XIX-lea. Inventarea primelor 
instrumente pentru înregistrarea imaginilor animate şi a 
sunetului a avut ca efect imediat primele realizări 
etnografice. În 1893, F. Regnault a realizat documente 
cronofotografice despre comportamentul fizic al 
persoanelor aparţinând unor „etnii diferite”; el a inventat 
cinematograful etnografic, filmând oA „femeie wolof care 
făcea vase de lut cu prilejul expoziţiei despre Africa 
Occidentală. Încă din 1900, el propune, împreună cu L. 
Azoulay care a înregistrat primele  fonograme 
antropologice pe cilindru Edison, proiectul unei veritabile 
antropologii audiovizuale: ,[cu ajutorul cinematografiei] 
etnograful va reproduce fără probleme viaţa popoarelor 
sălbatice... Când vom avea un număr suficient de filme, 
vom putea, prin compararea lor, să concepem idei 
generale; etnologia se va naşte din etnofotografie” 


(Regnault, 1912). Putin mai tárziu, etnologul englez M.W. 
Hilton-Simpson si cineastul J.A. Haeseler au incercat sá 
constituie o filmotecă etnografică la Harvard si la Oxford, 
insistând asupra cunoaşterii prealabile a terenului, a 
acordului celor observați si a necesităţii de a evita 
regizarea  (Hilton-Simpson, 1925). Lucrările acestor 
initiatori au avut puţine ecouri în Franţa, însă in Anglia şi 
în Germania mari expediţii etnologice s-au echipat cu 
materiale de înregistrat. In 1898, A.C. Haddon a 
întreprins, în Noua Guinee şi Australia, o culegere 
sistematică de date despre viaţa materială, socială şi 
religioasă. Aceste înregistrări realizate cu o cameră 
Lumiere sunt primele filme de teren. B. Spencer a filmat în 
1901 (Rain Ceremony), apoi în 1912, la populaţia aranda 
din Australia; R. Pbch a turnat în Noua Guinee şi în Africa 
de Sud, fiind silit de dificultăţile tehnice să încerce 
developarea peliculei chiar pe teren, inovaţie reluată mai 
târziu de R. Flaherty. 

Cineastii si călătorii au parcurs, la rândul lor, 
universul etnologic: încă din 1896 cameramanii fraţilor 
Lumière au surprins evenimente şi curiozitáti ale lumii, 
punând bazele filmului documentar; în Statele Unite, 
Edison a realizat o serie de filme despre dansurile 
samoane, indiene şi evreieşti; în 1905, societatea Pathe a 
inventat ,actualitátile". Din acel moment, au apărut 
problemele esenţiale legate de instrumentatia 
audiovizuală: 

— Relaţiile dintre realizatorul-cineast şi realizatorul- 
antropolog (Lumière, Haddon, Spencer, Pathé); 

— Raportul dintre ficțiune şi realitate (cinci 
documentare romantate realizate de G. Méliès în 
19121913); 

— Condiţiile şi limitele reconstituirii (In the Land of 
the Head Hunters, E. Curtis, 1914); 

— Natura experimentării tehnologice (R. Poch). 


Dupá  primul  rázboi mondial,  cinematografia 
consacrată ,realului" şi-a dobândit, încetul cu încetul, 
autonomia. Adeváratii săi părinţi fondatori sunt D. Vertov 
si R. Flaherty. Pentru Vertov, imaginile nu sunt un simplu 
inventar al vizibilului, ci înseamnă dezvăluire si 
interpretare. El pleacá de la observarea ,prin surprindere" 
a vietii (Kino-Glatz, 1924) pentru a propune explicarea 
cauzelor si a modalitátilor in care apar lucrurile. Cineast al 
existentei, al vietii, Vertov denuntà fictiunea si expune cu 
claritate paradoxul care apare in centrul oricárei incercári 
de antropologie vizuală: aceasta este produsul unei duble 
munci, cea a oamenilor care încearcă să-şi organizeze şi 
să-şi înţeleagă existenta şi cea a observatorului, care 
montează imaginile acestei reprezentări pentru ca apoi să-i 
demonteze dinamica. Realul nu este nici obiectul 
contemplării, nici al demonstraţiei, el ni se încredinţează 
în trecerea constantă de la una la cealaltă, în cursul căreia 
antropologul se va implica, progresiv, în situaţia pe care o 
defineşte. 

În perioada în care Vertov inventa documentarul de 
montaj, Flaherty organiza punerea în scenă, reprezentarea 
dramatizatà a vieţii eschimosilor (Nanook of the North, 
1920). Filmul este rezultatul unei veritabile anchete 
preetnologice si iatá de ce L. de Heusch (1962) a vorbit, 
referindu-se la acesta, de „camera participativă”. În 
realitate, dincolo de o situaţie particulară în care anumite 
elemente ţineau de descrierea etnografică, realizarea viza 
în mod esenţial surprinderea unei anumite esențe umane 
occidentalocentriste în spatele circumstanțelor ale căror 
necesităţi constitutive, spre deosebire de Vertov, încerca să 
le dezvăluie. 

Pornind de la aceşti doi întemeietori, cinematografia 
etnologică va rămâne împărţită între iluziile unei 
înregistrări sistematice, cvasinaturaliste, a faptului uman 
socializat si tentaţiile hollywoodiene ale unui spectacol 


generalizat. Între cele două extreme, unele tentative mai 
pragmatice vor viza integrarea instrumentatiei 
audiovizuale în abordarea etnologicá. Până în prezent, 
aceste încercări au avut de întâmpinat rezistente 
puternice. Fără îndoială, anumite domenii au fost definite 
mai precis ca fiind susceptibile de o cercetare 
cinematografică (etnomuzicologie, etno-lingvistică, 
morfologie socială, tehnologie). În aceste domenii pot fi 
observate cu precizie posibilităţile pe care le oferă 
audiovizualul, comparabile cu ceea ce a adus microscopul 
pentru ştiinţele naturii. Totuşi, antropologia ezită să pună 
bazele unui proiect de abordare sistematică în spirit 
experimental, oscilând între o demonstraţie „filosofică” a 
universalitátii umane şi grija de a ordona, dacă nu chiar de 
a inventaria, diversitatea modalitàtilor de acţiune adoptate 
de diferitele culturi. 

Intre cele două războaie mondiale, cinematografia 
documentară, precursoarea cinematografiei directe, a ieşit 
din studiouri cu J. Vigo (A-propos de Nice, 1930), J. Epstein 
(Finis Terrae, 1929), ]. Ivens (Borinage, 1933) şi întreaga 
cinematografie socială britanică (J. Grierson, Industrial 
Britain, 1931). Etnologii au reînceput să utilizeze 
cinematografia: M. Griaule a filmat în ţinutul dogonilor (Au 
pays des Dogons, 1935; Sous les masques noirs, 1938), iar 
părintele O'Reily în Melanezia (Popoko, de sauvage, 
1934), insá ei au rámas prizonierii modelului de film 
documentar care corespundea triumfalismului colonial. 
Antropologul american F Boas a utilizat o cameră mică de 
16 mm în Columbia Britanică;  ,profesionalismul" 
cinematografic tindea să se estompeze în favoarea unei 
reflecţii asupra instrumentarii specific etnografice a 
camerei de luat vederi. La sfârşitul anilor '30, M. Mead şi 
G. Bateson au utilizat fotografia şi cinematografia în 
vederea unui proiect de cercetare desfăşurat în Bali şi în 
Noua Guinee. Era vorba despre un  sistematism 


esentialmente cantitativ (25.000 de fotografii, 6.000 de 
metri de peliculă!) in care modalităţile comparative de 
analizare a comportamentelor nonverbale nu au fost 
niciodatà validate (Mead, 1963). Punctul de vedere adoptat 
este semnificativ: „Cele mai bune rezultate erau obţinute 
când fotografia era făcută repede şi aproape la 
întâmplare” (Bateson, Mead, 1942). 

Al doilea război mondial a adus cu sine o 
perfecţionare a tehnicilor de înregistrare care s-a 
accentuat dupa apariţia televiziunii, aparatele de 
înregistrare sincronă a sunetului şi imaginii devenind din 
acel moment portabile. Observarea se transformă în 
participare sau chiar în implicare. În timp ce A. Leroi- 
Gourhan organizează misiunea Ogoue-Congo, utilizând 
camere de 35 mm (1946), J. Rouch coboară pe fluviul Niger 
cu o cameră Bell-Howell cu arc şi filmează primele sale 
imagini pe 16 mm (Au pays de mages noirs, 1947). In 
curând, înrudirea sa cu Flaherty, mai mult decât cu Vertov, 
devine evidentă, iar punerea în scenă a naraţiunii este 
esenţială: „Un film este etnografic când combină rigoarea 
anchetei ştiinţifice cu arta expunerii cinematografice” 
(Rouch, 1968). Reflecţia asupra cinematografiei 
etnografice delimitează trei domenii principale de 
realizare: ceea ce depăşeşte limitele percepţiei omeneşti, 
înregistrarea mai mult sau mai puţin organizată a ceea ce 
ar putea alcătui arhivele audiovizuale ideale ale 
societăţilor observate şi, în sfârşit, o cinematografie relativ 
experimentală, al cărei câmp iniţial s-a deschis, prin 
camera de luat vederi, asupra exprimării directe a 
modalitátilor de-reprezentare a populațiilor studiate 
(Worth si Adair, 1970, 1972). In aceste trei domenii, 
empirismul, ambiția pozitivistă sau abordarea narativă 
sunt în egală măsură reprezentate, dar cu refuzul implicit 
al ideii unei organizări a observaţiei supuse aceloraşi 
principii ca şi analiza; cu toate acestea, înregistrarea nu 


poate fi luată în considerare in afara datelor 
experimentului. ,Consemnárile cinematografice” (Leroi- 
Gourhan, 1948) se conduc întotdeauna, în pofida a ceea ce 
s-a crezut, după un plan dinainte stabilit, iar analiza începe 
înaintea montajului. Luarea în considerare a demersului 
observatorului ar permite punerea în evidentă a acestor 
coordonate ale  regizárii observaţiei, determinarea 
punctelor de vedere reciproce, al celui care priveşte şi al 
celui care este privit, precum şi propunerea modalitatilor 
unui schimb de percepţie. Că este vorba despre o 
înregistrare masivă (T. Asch la yanomami, J. Marshall la 
bosimani), despre o taxonomie evolutivà, despre un 
comparatism exagerat, despre grija pentru conservarea 
culturală (Lomax, 1973), despre etichetarea in maniera 
ştiinţelor naturale (Institut fur den wissenschaftlichen Film 
din Gottingen), despre camera participativă sau 
provocatoare (Chronique d'un ete, E. Morin, J. Rouch, 
1960; Primary, R. Leacock, 1960) sau despre trecerea de 
la cineverite la ,cinematografia directă” şi apoi la 
„cinematografia uşoară”, a existat mereu un du-te-vino 
între  tentatia obiectivitatii absolute, antropologia 
participativă şi „transa cinematografică”. Însă, în definitiv, 
filmul antropologic rămâne la explorarea gestului, a 
mişcărilor şi a timpului pentru a răspunde la această 
întrebare: cum gândeşte Celălalt care, încetul cu încetul, 
începe să vorbească şi chiar se adresează celui din spatele 
camerei? (Nyangatom, les fusils jaunes, ]. Arlaud, 1978). 
Începând din anii '70, diversificarea tehnicilor şi a 
condiţiilor economice de realizare a filmărilor, 
maniabilitatea crescândă a aparatelor şi  ezitarea 
ideologică legată de sensul istoriei si de virtuțile 
„dezvoltării economice”, toate acestea au pus în centrul 
investigaţiei locul subiectului şi identitatea sa. Marshall 
evocă posibilitatea unui proces de descoperire reciprocă 
prin confruntarea, din perspectiva prezentului, cu imagini 


vechi (N! ai, the Story of al Kung Woman, 1976), iar Rouch 
propune metoda „punctelor de vedere comparate”, prin 
intermediul căreia am putea să descoperim identitatea 
celor care au filmat în mod diferit în aceleaşi locuri. Însă 
aceste deconstructii ale obiectului au fost precedate de 
înregistrarea de imagini şi de cuvinte realizată de către cei 
pe care eram obişnuiţi să-i observăm şi care, de acum 
înainte, ne observă şi îşi însuşesc instrumentele noastre 
(D. Ecare, O. Sembene, S. Faye etc). Aceştia cer ca 
observatorul să se dezvăluie şi în acest fel asistăm la 
naşterea unei cinematografii la persoana întâi, care 
situează demersul antropologic în locul său de observaţie, 
supunându-l încercărilor acestuia (Les temps du pouvoir, 
E. de Latour, 1985; Akazama, M.H. Piault, 1985). 

M.H. PIAULT 

AZOULAY L., 1900, ,Lere nouvelle des sons et des 
bruits", in Bulletins et mémoires de la Société 
d'Anthropologie de Paris, 1: 172 - 178. - BATESON G,, 
MEAD M., 1942, Balinese Character. A Photographic 
Analysis, Academy of Sciences, New York. 

— BRIGARD E. de 1979, „Histoire du film 
ethnographique", in C. de France (ed.), Pour une 
anthropologie visuelle, Mouton, Paris - Haga. 

— FRANCE C. DE, 1982, Cinema et anthropologie, 
Edition de la Maison des Sciences de l'Homme, Paris. 

— EDMOND B.R., 1978, Vues et bevues du cinema 
ethnographique, Université Laval, Québec. 

— FLAHERTY F.H., 1960, The Odyssey of a Film 
Maker, Beta Phi Mu, Urban. 

— GARDNER R., 1957, , Anthropology and Films", în 
Daedalus, 86: 344 - 350. - GRIERSON J., 1946, On 
Documentary, Collins, Londra. 

— HEUSCH L. de 1962, Cinema et science sociales: 
panorama du film ethnographique et sociologique, 
UNESCO, Paris. 


— HILTON-SIMPSON M.W, HAESELER J.A., 1925, 
„Cinema and Ethnology”, în Discovery, 6: 325 - 330. - 
LEROI-GOURHAN A., 1946, „Cinema et sciences 
humaines: le film ethnologique existe-t-il?”, in Revue de 
geographie humaine et d'ethnologie, 3: 42 - 51. - LOMAX 
A., 1973, „Cinema, Science and Cultural Renewal”, în 
Curent Anthropology, 14: 474 - 479. - MEAD M. 

„Anthropology and the Camera”, în Morgan WD. 
(ed.), The e neyclopedia of Photography, National 
Educaţional Alliance, New York. 

— PIAULT M.H., 1985, „Anthropologie et Cinema”, în 
Encyclopaedia Universalis: 442 - 449; 1986, 
„Lanthropologie à la recherche de ses images”, in 
Cinemaction 38: 52 - 57. - REGNAULT F-L., 1912, „Les 
musées des films”, in Biologica, 2 (16). 

— ROUCH J., 1968, „Le film ethnographique”, în 
Poirier J. (ed.), Ethnologie generale, Gallimard, Paris. 

— SADOUL G., 1971, Dziga Vertov, Champ Libre, 
Paris. - sor ENSON E.R., 1967, „A Research Film Program 
in the Study of Changing Man”, in Current Anthropology, 
8, 5: 443 - 469. - WORTH S., ADAIR J., 1970, „Navaho 
Filmmakers", in American Anthropologist, 72: 9 - 39.1972, 
Through Navaho Eyes: An Exploration in Film 
Communication and Anthropology, University of Indiana 
Press, Bloomington. 

CIVILIZATIE 

Noţiunea de ,civilizatie" se cristalizează în Europa în 
cursul secolului al XVIII-lea în cadrul unei noi ştiinţe, 
istoria „filosofică” sau ,rationalá", care încearcă să explice 
în termeni de distantă istorică diferenţele dintre societăţile 
„sălbatice” şi cele din Europa Occidentală. Cuvântul apare 
în Franţa pe la 1770, desemnând un anumit stadiu de 
dezvoltare, adică ansamblul acumulărilor tehnice, sociale 
şi intelectuale pe care progresul continuu al raţiunii le-a 
făcut posibile. Traiectoria istorică uniliniară care duce la 


această etapă este concepută după modelul formării 
individului şi implică ideea unei distantari critice fată de 
datele naturii sau ale mediului, căci, la fel cum educaţia îi 
permite omului să se îndepărteze de natura sa animală şi 
de prejudecățile mediului său, procesul de civilizaţie le 
permite societăţilor să se elibereze de sub influenta 
obiceiurilor proprii stării de sălbăticie. Civilizaţia este deci 
un rezultat, dar, ţinând seama de perfectibilitatea naturii 
umane, ea este şi un orizont care se îndepărtează mereu. 
De aici provine şi dedublarea semantică proprie acestui 
termen, care poate să aibă sensuri foarte diferite, dacă nu 
chiar antinomice, în funcţie de folosirea sa la singular sau 
la plural: în numele civilizaţiei (ca ideal) sunt evaluate 
civilizațiile (configu-ratii istorice singulare). Această 
dedublare se va accentua pe măsură ce noţiunea de 
,civilizatie” se va lărgi si se va relativiza, în asa fel încât, 
deşi Occidentul rămâne mereu, implicit sau explicit, 
referentul său privilegiat, la sfârşitul secolului al XVIII-lea 
China şi India acced la rangul de civilizaţie (civilizaţii), iar 
în 1870, E.B. Tylor vorbeşte deja despre „civilizaţia 
popoarelor inferioare”. Civilizaţia (plurală) va sfârşi astfel 
prin a deveni sinonimă cu cultura (în sensul tehnic al 
termenului) şi arheologii vor continua să o folosească în 
acest sens, pe când etnologii vor tinde să o evite, 
preferându-i termenul de „cultură”. Această diferenţă în 
privinţa utilizării termenilor în cazul a două discipline 
vecine se poate explica uşor prin orientarea mai mult 
istorică şi tehnologică a celei dintâi, sociologică şi 
sincronică a celei de a doua. 

CÂMPII (INDIENII DIN -) 

Ca arie geograficá, Marile Cámpii ale Americii de 
Nord se întind pe 1.500 de kilometri de la nord 
(Saskatchewan, Canada) la sud (Golful Mexic) si pe 200 - 
800 de kilometri de la vest la est (Muntii Stáncosi), 
suprafaţa lor totală fiind de mai mult de un milion de 
kilometri pătraţi (Gilbert, 1980). Contrar unei idei 
preconcepute, Câmpiile nu sunt lipsite de relief (Black 
Hills la nord, Wichita Mountains la sud); ele sunt 
traversate de la vest la est de fluvii mari (Missouri, Platte, 
Arkansas), mărginite intermitent de păduri (cerbi, ursi, 
mamifere cu blană), care cedează în rest locul preriei 
(bizoni, antilope). 

Primele culturi (,paleo-indiene") din Câmpii - 
tradiţiile Clovis şi Folsom (Frison, 1978) - datează de cel 
puţin 11.000 de ani. Ele s-au diversificat în mai multe 
tradiţii locale: Hell Gap, Alberta, Cody etc. Intre 7.000 şi 
2000 î.Hr. s-au constituit culturi ce cunoşteau vânătoarea 


si culesul. Cátre secolul al VII-lea d.Hr. apar asezári 
permanente ale cáror locuitori prac ticá agricultura pe 
malul apelor (porumb si fasole) şi vânătoarea de animale 
mari (Wedel, 1986). Aceşti sedentari stabiliţi din Dakota de 
Nord până în Texas sunt cu siguranţă strămoşii membrilor 
familiei lingvistice caddoan (din care face parte în primul 
rând tribul pawnee). Problema care se pune este aceea de 
a afla dacă modul de viaţă nomad s-a menţinut după 
această perioadă sedentară. Începând cu secolul al X-lea, 
Câmpiile înregistrează creşteri succesive de populaţie. 
Triburile mandan şi hidatsa, de limbă siouan, se stabilesc 
lângă triburile arikara (de limbă caddoan) pe cursul 
mijlociu al fluviului Missouri. Prin secolul al XII-lea sosesc 
triburile athapaskan, strămoşii apaşilor si ai tribului 
navajo; se pare că aceşti nomazi au stabilit legături, mai 
ales comerciale, cu sedentarii din Câmpii şi cu cei din Noul 
Mexic (pueblos). Sosirea spaniolilor în Texas şi în Noul 
Mexic le oferă indienilor din Sud-Vest ocazia să-şi facă rost 
de cai, prin cumpărare sau furt. Apoi, de la începutul 
secolului al XVIII-lea, încep să crească ei înşişi cai. 
Comanşii (mijlocul secolului al XVII-lea) şi apasii pătrund 
şi ei pe acest teritoriu. Apaşii se diferenţiază în acea 
perioadă de tribul înrudit navajo, care rămâne seminomad, 
practicând creşterea oilor. Apaşii vor lua în stăpânire 
partea sudică a Câmpiilor şi, din adăposturile lor montane, 
vor organiza vânători de bizoni şi expediţii de jaf; ei vor fi 
ultimii indieni din Câmpii care vor fi supuşi. 

Culturii „clasice” a Câmpiilor i se integrează şi 
nomazii kiowa, de limbă tanoan - înrudiţi de departe cu 
pueblos - şi tribul crow, urmaşi ai populaţiei hidatsa, care, 
începând să se folosească de cai, au devenit exclusiv 
vânători de bizoni în zonele de păşunat de la izvoarele 
fluviului Missouri. În Câmpii se vor instala şi grupuri de 
origine algonkină: blackfoot, atsina (gros ventre), arapaho 
şi cheyenne, ale căror origini se află în nordul Marilor 


Lacuri. Regiunile de migratie ale tribului blackfoot, cel mai 
numeros grup protoalgonkin, ce folosea câini de tracţiune, 
erau Alberta şi Saskatchewan; în 1730 au aclimatizat calul 
în câmpiile reci şi umede din nord. Înainte de a adopta 
calul, tribul cheyenne practicase agricultura (Moore, 
1987). În nord-vestul Câmpiilor se instalează triburile 
shoshone (uto-azteci septentrionali, înrudiţi cu comanşii) şi 
nez perce, a căror subzistentă nu depinde exclusiv de 
vânarea bizonilor primii rămânând crescători de oi de 
munte, iar ultimii pescari de somoni. Ultimul şi cel mai 
important val de migrație îl constituie sosirea 
numeroaselor grupuri sioux. Primii care vin sunt indienii 
sioux din sud (din care fac parte indienii omaha), 
culegători-agricultori şi vânători sezonieri, ce se stabilesc 
la est de teritoriile pawnee (regiunile orientale ale statelor 
Missouri, Kansas şi Nebraska). Vin apoi indienii sioux din 
centru, tetonii la vest şi Dakota la est, formând o populaţie 
foarte numeroasă (80.000 de indivizi în secolul al XIX-lea); 
organizaţi în triburi independente de 3.000 până 5.000 de 
membri, aceştia s-au stabilit în nordul Câmpiilor. 

Între secolele al VIl-lea şi al XIX-lea se dezvoltă o 
reţea complexă de relaţii comerciale şi războinice între 
agricultori şi nomazi (Holder, 1970); în nord, cei ce se 
ocupau de comerţ erau indienii mandan, iar în sud, 
triburile pueblos. Începând cu 1680, spaniolii - ce vor fi 
mai târziu urmaţi de mexicani - fac schimburi comerciale 
cu apaşii, comansii si kiowa; calul încetează curând să mai 
facă obiectul comerţului, aceasta deoarece se înmulţesc 
foarte mult furturile de cai, capturarea şi domesticirea 
cailor sălbatici şi creşterea lor. Francezii au stabilit în nord 
relaţii privilegiate cu indienii mandan, pe care îi foloseau 
ca intermediari pentru a trata cu alte triburi din Câmpii; 
urmărind înainte de toate obţinerea de blănuri, francezii 
furnizează indienilor arme de foc, cumpărând de la aceştia 
piei; armele sunt schimbate apoi pe cai, animale rare în 


nord. În secolul al XIX-lea, de-a lungul fluviilor Missouri si 
Arkansas se dezvoltă comerţul cu piei de bizon cu 
negustori americani. 

De la jumătatea secolului al XVIII-lea şi până în 1870, 
Câmpiile cunosc importante schimbări politice: asistăm la 
apropieri între grupuri vorbitoare ale aceleiaşi limbi şi la 
constituirea de ,natiuni" omogene din punct de vedere 
cultural. Ceremonii ca „dansul soarelui” (sun dance) oferă 
ocazia ca unitatea naţiunii să se afirme prin reunirea 
tuturor grupurilor ce o alcătuiesc. În momentul în care, pe 
la mijlocul secolului al XIX-lea, soldaţii şi coloniştii 
americani pătrundeau în Câmpii, naţiunile constituiau mari 
alianţe militare îndreptate împotriva albilor. În 1840, de-a 
lungul fluviului Arkansas se încheie o alianţă între triburile 
din sud: kiowa, comanşii, apaşii din Câmpie, cheyenne, 
arapaho, în timp ce tetonii formează nucleul unei alianţe 
septentrionale, constituită chiar după victoria de la Little 
Big Horn (1876) asupra trupelor conduse de generalul 
Custer (urmată de lupte în care indienii sioux sunt 
înfrânți). 

Pe la 1880, mai multe triburi sunt deja decimate; 
indienii învinşi vor fi închişi în rezervaţii: nu rareori s-a 
întâmplat ca membri ai aceleiaşi naţiuni să fie repartizaţi 
în rezervaţii diferite, sau să fie reuniți în interiorul 
aceleiaşi rezervaţii reprezentanţi ai unor naţiuni care, în 
mod traditional, se dusmaneau. Dominația albă si 
consecinţele ei dramatice (foamete, boli) au stârnit reacţia 
mistică a mişcării numite „Dansul Spiritelor” (Ghost 
Dance). Era vorba de practicarea unor ritualuri de 
purificare care ar fi trebuit să aibă ca efect învierea 
strămoşilor şi plecarea albilor (Mooney, 1986). În faţa 
acestei mişcări, americanii au trecut la represalii 
(masacrul de la Wounded Knee Creek, 1890). 

Treptat, indienii din Câmpii se reorganizează prin 
aportul Biroului pentru Afaceri Indiene, însărcinat cu 


administrarea rezervatiilor şi datorită conducerilor tribale 
constituite la iniţiativa Biroului. Printre indieni se va 
răspândi o religie sincretica, „peyotismul” - asociind 
elemente creştine cu folosirea substanţelor halucinogene 
-, din care probabil s-a născut Native American Church. 
Două date ar trebui să marcheze istoria relaţiilor dintre 
indieni şi puterea albă. In 1888, Dawes Act readucea în 
discuţie garanţiile de integritate ale teritoriilor 
rezervațiilor si atribuia albilor aproximativ 90% din 
pământurile indienilor. În 1928, Indian Reorganization Act 
autoriza practicarea religiilor indiene si fixa statutul 
„conducerilor” indiene, in general fără legitimitate 
tradiţională şi nereprezentative. 

La începutul anilor '70, indienii din Câmpii ce trăiau 
în rezervaţii erau în număr de aproximativ 100.000, dintre 
care 50.000 erau numai indienii Dakota (sioux); 
rezervatiile indienilor din Câmpii se află în cele două state 
Dakota, în Montana şi Oklahoma. 

CLAN 

Notiunea de ,clan" a fost elaboratá la inceputul 
studiilor despre filiatia uniliniará. Ea era aplicatá oricárui 
grup exogam ai cárui membri se reclamau de la un 
strámos comun in virtutea unui mod de filiatie exclusiv (pe 
linie paterná sau pe linie materná). Evolutionistii, mai ales 
L.H. Morgan, postulau ideea cà asemenea grupuri, numite 
in trecut ginti, erau de origine matriliniará si au trecut 
apoi la patriliniaritate datorità unei schimbári a modului 
de succesiune. Pe urmă, cuvântul ,clan" a fost folosit in 
mod general pentru a defini acele grupuri de unifiliatie 
care au fost asociate de autori că E.B. Tylor si J.G. Frazer 
cu totemismul si exogamia. Criticând, pe urmele lui J.R. 
Swanton, supozitiile evolutionismului (antecedenta filiatiei 
matriliniare), R. Lowie a propus ca, de acum inainte, clanul 
să nu mai fie identificat prin relaţia sa cu totemismul, ci 
prin faptul cà alcátuieste o unitate - care, pe de o parte 
este exogamă, pe de altă parte este plasată pe un anumit 
teritoriu -, exploatare colectivă a resurselor şi proprietate 
comună servind drept fundament al organizării clanice. 

Astăzi, criteriul teritorial şi exogamia nu mai sunt 
considerate pertinente, pentru că numeroase societăţi au 
clanuri nelocalizate, ai căror membri dispersati pot să se 
căsătorească în cadrul propriei lor unităţi clanice. In 
manieră minimală, clanul se defineşte ca un grup de 
unifiliatie ai cărui membri nu pot să stabilească legăturile 
genealogice reale care îi leagă de un strămoş comun, 


adesea un strămoş mitic. Clanul se bazează pe o 
„perpetuitate presupusă” şi membrii săi îi aparţin în mod 
permanent. Apartenența la un clan aduce dupa sine o 
nevoie internă de solidaritate socială care se manifestă 
prin întrajutorare, participarea la ceremonii şi datoria de 
a-i răzbuna pe cei ucişi. Clanul poate să îndeplinească mai 
multe funcţii: ca unitate exogamă, impune schimbul de 
femei si ,circulatia" lor; ca unitate politică, poate să se 
alieze cu alte clanuri pentru a forma un trib sau poate să le 
domine, constituind o „şefie” (de exemplu, clanuri 
„conice”) sau un regat. Clanul poate să îndeplinească şi 
funcţii religioase şi ceremoniale, fie în mod exclusiv, fie în 
mod complementar. Un clan acoperă, în general, mai multe 
familii, în funcţie de carta genealogică şi atribuţiile 
fiecărui nivel, clanic sau familial, variază în funcţie de caz. 
Multă vreme, s-a considerat că diferenţa dintre clan şi ne- 
am nu ţine decât de gradul de profunzime genealogică, în 
aşa fel încât dezvoltările teoretice referitoare la 
organizaţiile de neam li se aplicau şi clanurilor. Importanţa 
dobândită de studierea ascendentelor şi a organizaţiilor 
segmentare (şcoala funcționalistă: E.E. Evans-Pritchard, 
M. Fortes) a mascat faptul că existau şi organizaţii clanice 
lipsite de relaţii de ascendentă, clanul regrupând în acest 
caz mici grupuri de filiatie (descendente, case) care 
prezintă o mare suplete în recunoaşterea legăturilor 
genealogice şi în modalităţile de recrutare a membrilor lor. 

E. COPET-ROUGIER 

FOX R., 1967, Kinship and Marriage. An 
Anthropological Perspective, Penguin Books, 
Harmondsworth, Middlesex (trad. fr. Anthropologie de la 
parenté. Une analyse de la consanguinité et de I’alliance, 
Gallimard, Paris, 1972). 

— FRAZER J.G., 1910, Totemism and Exogamy. A 
Treatise on Certam Early Forms of Superstition and 
Society, 4 vol., Macmillan, Londra. 


— LOWIE R.H., 1948, Social Organisation, H. Holt, 
New York. 

— MORGAN L.H., 1877, Ancient Society: Or 
Research in the Lines of Human Progress, from Savagery 
through Barbarism to Civilization, H. Holt, New York (trad. 
fr. La société archaique, Anthropos, Paris, 1971). 

— SAHLINS M., 1965, „On the Ideology and 
Composition of Descent Group", in Man, 95 - 97: 104 - 
107. 

CLASIFICARE 

Tendinţa actuală a studiilor despre comportamentul 
organismelor vii este aceea de a considera că facultatea de 
a clasa elementele mediului înconjurător este un aspect 
fundamental al capacităților lor adaptative. Omul 
realizează clasificări in cadrul practicilor tehnice şi 
simbolice, pe de o parte printr-o ordonare a ansamblului 
obiectelor înconjurătoare şi prin atribuirea unor denumiri 
şi pe de altă parte printr-o categorizare a elementelor care 
aparţin unor domenii diferite, stabilind între ele corelaţii 
de tip analogic, simbolic şi metaforic. 

Etnologii s-au interesat întâi de acest ultim tip de 
clasificare, în măsura în care el includea adesea şi o 
categorizare a oamenilor în raport cu fenomenele de 
totemism şi de împărţire a grupului social în jumătăţi sau 
în secţiuni. E. Durkheim şi M. Mauss (1901 - 1902) au 
constatat la indienii din America de Nord şi la australieni o 
împărţire a lumii în mari categorii în care erau plasate de- 
a valma clanuri, animale, plante, fenomene naturale sau 
artefacte. Şaizeci de ani mai târziu, Levi-Strauss (1962) a 
făcut bilanţul datelor acumulate în acest domeniu, 
demontând mecanismul corelatiilor şi arătând că acestea 
se bazează pe o cunoaştere profundă a calităţilor biologice 
şi comportamentale ale plantelor şi animalelor. 

De atunci, clasificările după criteriul mecanismelor 
de simbolizare s-au tot acumulat. Totuşi, în acest tip de 


categorizare intra doar o fractiune adesea infima a 
obiectelor naturale. Începând cu studiile de etnologie, 
savanții s-au arătat interesaţi de  ,clasificárile" sau 
„taxonomiile populare”, adică de ordonarea sistematică a 
ansamblului acestor obiecte şi mai ales a plantelor şi 
animalelor. 

La început, grija principală a cercetătorilor a fost 
aceea de a ieşi din subiectivitatea specifică propriei 
culturi, pentru că erau convinşi că fiecare societate 
operează o împărţire originală a realităţii, într-un mod care 
depinde de limba utilizată. Problema stabilirii unui sistem 
de referinţă era, deci, esenţială. De aceea, au fost utilizate 
nomenclaturile ştiinţifice elaborate de către naturalisti, 
aduse periodic la zi. 

Totuşi, nomenclatura nu trebuie confundată cu 
clasificarea. Dacă sistemul de nomenclatură, bazat pe 
binomul gen/specie, a rămas mereu acelaşi de la Linne 
încoace, sistemele de clasare a plantelor şi animalelor au 
evoluat considerabil din secolul al XVII-lea. Susţinătorii 
,Sistemelor" artificiale, care considerau că esenţială este 
ordonarea, se opuneau partizanilor unei ,metode" care să 
ţină seama cu adevărat de ordinea naturii. Întrucât aceasta 
opoziţie a devenit confuză, A.P. de Candolle a creat în 1813 
termenul de ,taxonomie” cu sensul de „teorie a 
clasificărilor”. În 1948, cu ocazia unui congres de botanică, 
a fost adoptat termenul „taxon” pentru a desemna un grup 
taxonomic de orice rang. 

După Darwin, ordinea naturii devine cea a înrudirii 
filetice. Analiza „clădistică” se vrea instrumentul cel mai 
modern pentru punerea în evidentă a acestei înrudiri, ea 
distingând, în caracterele comune a doua specii, 
caracterele „primitive”, moştenite de la strămoşi foarte 
îndepărtați, şi caracterele ,derivate", indicatori ai unui 
ascendent comun mai apropiat. 

Diferenţa fundamentală dintre clasificările populare 


Si clasificarea stiintificà este aceea cà ultima ráspunde 
unei vointe deliberate de a institui o ordine, pe cánd 
primele sunt reflexul unor operaţii rareori explicite, 
executate pe măsură ce apare nevoia. Fenomenul de 
clasificare este complex, asociind identificarea, denumirea 
şi insertia într-un sistem de referinţă. Or, de multe ori, 
etnologul nu dispune decât de sistemul denumirilor pentru 
a-l înţelege. 

În anii '60, influenţată de demersul lingvistilor, 
etnologia s-a angajat, pe urmele acestora, în căutarea 
universaliilor. Lucrarea lui B. Berlin şi P Kay (1969) despre 
numele culorilor a slujit ca model pentru căutarea 
invariantelor în perceperea plantelor şi animale lor. Aşa 
cum, pentru domeniul perceperii culorilor, au fost puşi în 
evidentă termeni aflaţi în relaţie cu puncte focale, care 
puteau fi definite atât prin criterii de ordin fizic, cât şi prin 
criterii psihofiziologice, pentru clasificarea plantelor şi 
animalelor se speră în găsirea unor termeni desemnând 
niveluri taxonomice care să corespundă unei percepții 
universale a discontinuitatii lumii vii. Aceasta înseamnă 
însă să neglijăm aspectul particular al percepţiei culorilor, 
fenomen universal analizabil din punct de vedere fizic, 
pentru care omul posedă un dispozitiv psihofiziologic 
special. De altfel, termenii care denumesc plante şi 
animale sunt supuşi aceloraşi legi ale evoluţiei ca şi restul 
vocabularului (reînnoire internă pentru cuvintele uzuale, 
reînnoire externă pentru cele mai puţin utilizate), 
independent de fenomenele percepţiei (Haudricourt, 
Hedin, 1987). 

Clasificările obiectelor naturale urmează aceleaşi 
proceduri ca în cazul oricăror alte obiecte, fiind realizate 
fie în raport cu un prototip, fie printr-o analiză de tip 
componential-conceptual a caracteristicilor plantei sau 
animalului, fie prin combinarea celor două metode 
(Bresson, 1986). 


Punerea in evidentá a unui nivel de bazá printr-un 
termen de bază este universal valabilă pentru obiectele 
naturale, la fel ca şi pentru artefacte, aşa cum au arătat 
experienţele psihologilor (E. Rosch, 1976). In cazul 
plantelor şi al animalelor, este imposibil să se atribuie 
nivelului de bază un statut taxonomic absolut în raport cu 
clasificarea ştiinţifică; de exemplu, morcovul se situează la 
nivelul speciei, stejarul la nivelul genului şi feriga la 
nivelul ordinului. Nivelurile inferioare acestui nivel de 
bază se află în raporturi ierarhizate de incluziune, 
desemnate cel mai adesea prin determinări adăugate 
termenului de bază: stejar verde, morcov roşu lung de 
Croissy. Taxonii se află în raporturi de excluziune. 

La nivelurile superioare, în general în număr restrâns 
(două sau trei, inclusiv categoriile latente nenumite), 
organizarea sistemului de clasificare este adesea mai 
dificil de pus în evidenţă. Nici aici nu există raporturi de 
tranzitivitate de la un nivel ierarhic la altul; de exemplu, 
nu toate plantele care au acelaşi termen de bază aparţin în 
mod obligatoriu aceleiaşi categorii. Astfel, în franceză, 
categoria arbre (copac) contine termenul aulne (arin), însă 
termenul aulne vert aparţine categoriei broussaille 
(mărăcinis). 

Pentru aceste categorii cuprinzătoare, universaliştii 
nu retin decât „formele lumii vii”, pentru cá sunt singurele 
independente de context. Or, la acest nivel, categoriile 
sunt cel mai adesea complexe, adică definite prin atribute 
preluate din domenii diverse: morfologie, floricultura, 
ecologie, obiceiuri. Astfel, întâlnim aici categorii definite 
prin termeni care înseamnă „plantă suplă de pădure” sau 
„copac destul de solid pentru construcţie” sau categorii ca 
„landă”, „desiş” sau toate biotipurile populare care, de 
exempluân Franţa, par să fie singurele categorii de rang 
superior la nivelul de bază (Meilleur, 1984). 

Preocupandu-se de clasificările făcute de ceilalţi 


specialisti, antropologul a fost si el un mare clasificator. 
Istoria disciplinei este jalonatà de experientele pe care le-a 
încercat pentru a clasa, într-un fel sau altul, chiar 
societăţile omeneşti. 

CLIENTELISM e Patronaj 

COASTA DE NORD-VEST (INDIENII DE PE ~) 

Desemnăm sub numele de Coasta de nord-vest a 
Pacificului regiunea geografică si aria culturală 
nordamerindiană bine individualizată care îi corespunde. 
Coasta de nord-vest, limitată spre interior de lanţurile 
muntoase de coastă (coast ranges), se întinde pe aproape 
2000 kilometri, de la Yakutat Bay (sud-estul Alaskăi) în 
nord, până la fluviul Columbia (Statele Unite, statul 
Washington) în sud, şi formează, în linii generale, faţada 
litorală a Columbiei Britanice (Canada) cu insula 
Vancouver. În general, Coasta de nord-vest este prelungită 
până în nordul extrem al litoralului californian (paralela 
42); să amintim, din rândul societăţilor pe care le priveşte 
această extindere, populaţiile quileute, quinault şi chinook, 
a căror limbă se află la originea pidgin-ului vehicular de 
coastă din epoca traficului cu sclavi. Străpunsă în 
profunzime de golfuri, coasta primeşte numeroase cursuri 
de apă, care servesc ca locuri de depunere a icrelor pentru 
somon şi eulachon. Oceanul abundă de peşti (hering, 
moruă, cambulă) şi mamifere marine, iar coasta este 
bogată în scoici. Flora este dominată de conifere (cedrul 
rosu). 

Aparute in urma a doua mari curente de migratie 
(, Proto Western” si , Early Boreal”, dupa C. Borden, 1975), 
societátile de pe Coasta de nord-vest formeazá un 
ansamblu lingvistic eterogen, dar par a se fi náscut dintr-o 
civilizatie unicá, ce a apárut in urmá cu aproximativ 5.500 
de ani. De la nord la sud pot fi distinse următoarele 
populatii: dingit, haida (arhipelagurile Regina Charlotte si 
Printul de Wales), tsimshian, kwakiutl septentrionali 
(haista, bella bella, owikeno), bella coola, kwakiutl 
meridionali, nootka sau West Coast people, salish 
(grupurile coast salish şi salish interior). Societăţile de pe 


Coasta de nord-vest sunt cunoscute in principal datorità 
practicării potlatch-ului si prin arta lor Cercetările 
consacrate acestor populaţii, de care sunt legate numele 
unor A. Krause (1956), F. Boas (1916, 1966), J.R. Swanton 
(1909), E.S. Curtis (1913, 1915, 1918), VE. Garfield 
(1939), P. Drucker (1951), H.G. Barnett (1955) si F De 
Laguna (1973), au jucat un rol de prim-plan in dezvoltarea 
antropologiei americane. 

Pescari, vânători şi culegători sedentari, indienii de 
pe coasta de Nord-Vest au un mod de subzistentă bazat pe 
exploatarea abundentelor resurse naturale şi pe utilizarea 
tehnicilor de conservare (afumare, uscare) şi de stocare, 
acestea permițându-le să menţină rezerve constante de 
alimente şi să producă un surplus în vederea distribuirii de 
bunuri cu prilejul potlatch-ului. Acestui sistem de 
producţie îi corespund forme de organizare socială care 
variază mai ales în funcţie de principiul filiatiei 
(matriliniară in nord, patriliniară sau nediferentiata în 
sud). Plecând de la exemplul numaym-ului, grupul social 
de bază la kwakiutl, Levi-Strauss (1979, 1984) a arătat că 
aceste forme tin de un sistem organizat pe „case. 
Detinätoare a unui patrimoniu material (locuinţe, terenuri) 
şi simbolic (titluri, blazoane, dansuri), „casa” îl păstrează 
şi încearcă să îl sporească, utilizând cât mai bine diferitele 
modalităţi de moştenire si de alianţă. In interiorul unui 
„trib”, „casele“, autonome din punct de vedere economic şi 
politic, au în frunte un şef înconjurat de nobili care îşi 
împart un număr limitat de „poziţii” ierarhice cărora le 
sunt ataşate nume; „casele“ reunesc şi oameni obişnuiţi, şi 
sclavi (prizonieri de război). Absenta unui sistem rigid de 
apartenenţă la case determină o anumită flexibilitate în 
aceste organizări pe „ranguri”. Activităţilor economice de 
vară le urmează activităţile ceremoniale de iarnă, marcate 
de intensificarea relaţiilor cu lumea supranaturală şi, la 
kwakiutl, de predominanta rolului confreriilor religioase, 


distincţia dintre initiati si neinitiati îmbrăcând atunci o 
importantă capitală. Potlatch-ul, stra ns  asociat 
ansamblului de practici rituale, era organizat, în principal, 
în timpul iernii. Arta monumentală, heraldică sau cu 
funcţie rituală se inspiră dintr-o foarte bogată mitologie. 
Deşi respectă reguli de compoziţie foarte precise, această 
artă manifestă o remarcabilă putere de a inventa forme şi 
motive decorative. 

În momentul „contactului” cu europenii, indienii de 
pe Coasta de nord-vest erau în jur de 130.000; la sfârşitul 
secolului al XIX-lea, populaţia scăzuse cu 75%. Trăind în 
principal în rezervaţii, indienii din Columbia Britanică, 
dependenţi de guvernul federal, sunt cetăţeni canadieni 
din 1962. Gratie exploatării pădurilor şi pescuitului 
comercial, anumite comunităţi cunosc o nouă dezvoltare. 
„Renaşterea” indiana a acestor ultimi ani a fost marcată 
mai ales de un avânt în domeniul artistic şi de reactivarea 
practicii potlatch-ului. 

Indienii canadieni de pe Coasta de nord-vest sunt în 
număr de aproximativ 55.000. În 1967, recensământul 
indienilor „înregistraţi” dădea o cifră de aproximativ 
37.000 de persoane, dintre care 7.200 tsimshian, 7.700 
vorbitori de limbi wakashan (kwakiutl, nootka etc.) şi 
20.200 de vorbitori de limbi salish. 

CODURI CULTURALE 

Definiţii 

Sintagma „coduri culturale” aparţine vocabularului 
semiologilor, aceştia considerând că asemenea limbii, 
definită ca un fel de cod ce acţionează la primul nivel al 
sistemelor simbolice care alcătuiesc cultura, întreaga 
cultură este formată din grupuri preformate de semnale. 
Aşa cum o limbă nu retine din toate sunetele posibile decât 
câteva zeci, tot astfel, dintre toate comportamentele care 
pot fi concepute, doar unele sunt luate în considerare 
pentru a forma ansambluri semnificative. Acestea din urmă 
constituie veritabile stocuri de informaţii la care membrii 
unui grup social fac apel pentru a formula mesaje (verbale 
sau nonverbale), a căror înţelegere exactă este o condiţie 
sine qua non a funcţionării societăţii. Aceste coduri permit 
adaptarea la context a comportamentelor personale şi 
interpersonale si le conferă acestora semnificaţie. 
„Semnificaţia este un produs al codării şi codarea este o 
formă de comportament învățată şi împărtăşită de toti 
membrii unui grup care comunică” (Smith, 1966). Aşa cum 
nu putem să vorbim fără reguli, nu putem să trăim fără a 
recurge, conştient'sau inconştient, la coduri, adică fără a 
comunica (Watzlawick, Beavin, Jackson, 1967). Aşadar, 
societatea se bazează pe o nouă versiune a contractului 
social, potrivit căreia, aşa cum remarca E.P Wolf (1964), 
fiecare om este „paznicul” integrităţii sale sociale si 
emoţionale. 

Originile conceptului 

Dacă observarea unei analogii între limbă şi celelalte 
fenomene culturale urcă până la F. Boas, studiile asupra 
sistemelor de comportament şi a sistemelor valorice, la 
care poate fi redusă, în linii mari, reflectia asupra codurilor 


culturale, se raporteazà mai ales la lucrárile lui E. Sapir 
(pentru care orice teorie culturalá trebuie sá integreze 
comportamentul individual) si la cercetările lui B. Whorf 
asupra corelatiilor dintre limbaj si modul de gândire. 
Astfel, după R.L. Birdwhistell care se situează pe linia lui 
Sapir, cultura şi comunicarea nu sunt decât două puncte 
de vedere sau două metode de reprezentare a modalitatilor 
regulate şi structurate ale relaţiilor dintre oameni. In 
„cultură”, accentul este pus pe structură, pe când în 
„comunicare” accentul cade pe proces (Birdwhistell, 
1970). Cât despre lucrările lui Whorf, ele se află la originea 
unei anumite concepţii despre diversitatea culturală, 
potrivit căreia aceasta ar fi un efect al imposibilității de a 
„traduce” dintr-un sistem semantic care codifică realitatea 
în altul. 

Totuşi, noţiunea de ,cod”, care reuneşte codurile 
sensibile asa cum le-a definit Lévi-Strauss şi sistemele de 
valori (Munn, 1973; T. Parsons), rămâne vagă. Inteleasá cel 
mai adesea în sensul larg de ansamblu de reguli, ea nu 
trimite doar la lingvistică, ci si la codul genetic si la teoria 
cibernetică elaborată de N. Wiener în 1948. Deşi uneori 
este evocată o eventuală determinare biologică a 
organizării codurilor lingvistice sau a celorlalte coduri (G. 
Bateson, C. Lévi-Strauss, Parsons), referinţa genetică 
rămâne, în general, metaforică, iar codul valorilor sau 
„gramatica comportamentelor” apare ca un echivalent 
supraorganic al codului genetic (C. Kluckhohn). In acest 
caz, personalitatea adultului rezultă din cultura pe care, 
totuşi, o determină, într-un cerc vicios. 

Din întâlnirea dintre viziunea gestaltista a 
culturaliştilor americani şi concepţia cibernetică trebuia să 
se nască ambiția de a formaliza relaţiile dintre individ si 
societate, situaţie în care noţiunea de „cod cultural” joacă 
un rol-cheie. Această perspectivă se bazează pe ipoteza că 
niciun sistem, organism sau grup nu poate să existe fără 


coordonarea activitátilor sale si cá nicio coordonare nu 
este posibilă fără comunicare. Comunicarea, care se 
efectueazá conform unui cod impártásit si care induce o 
retroactiune, nu se reduce la transmiterea de informatii, ci 
se defineste ca relatie dinamicá care intervine in orice mod 
de functionare (Winkin, 1981). 

Teorii 

Parsons utilizează noţiunea de „control cibernetic” 
(sistemele bogate în informaţie controlează sistemele 
bogate în energie, care, în schimb, condiţionează sistemele 
superioare din perspectiva informaţiei) pentru a construi o 
metodă de analiză a determinării sociale în alegerile 
individuale. In acţiunea socială, controlul este exercitat de 
sistemul cultural conceput ca un ansamblu de coduri, 
organizate potrivit principiului opoziţiei binare, incluzând 
valori, cunoştinţe şi reprezentări şi jucând, în definitiv, un 
rol similar cu cel al ideilor la M. Weber sau al 
reprezentărilor colective la Durkheim. Informaţia furnizată 
de cod este tradusă în sistemul social printr-un medium de 
schimb, simbol al valorii, pentru care cel mai bun exemplu 
este moneda; acest medium este cel care face posibile 
institutionalizarea valorilor şi interiorizarea lor (Parsons, 
1964). Insistenta lui Parsons asupra caracterului colectiv 
al sistemului cultural demonstreazá preocuparea sa de a se 
delimita de conceptiile subiectiviste ale scolii numite 
„Culture and personality", dar, pentru cà nu ia în 
considerare factorii retroactivi ai conditionárii, el ii 
atribuie culturii o funcţie de normalizare a nevoilor 
afective şi a capacităţilor cognitive ale individului, care îl 
goleşte pe acesta din urmă de orice subiectivitate activă. 

Bateson rezolvă această problemă punând accentul 
nu pe ierarhiile interne ale procesului mental, ci pe 
perceptie si comunicare, precum si pe contextul lor. 
Relaţiile umane trebuie surprinse în acel ” flux 
comunicational” pe care încercăm să îl disecăm în 


numeroase coduri. Acestea din urmá cuprind in primul 
rând valorile, care ne influenţează perceptiile, fiind legate 
astfel de sistemul cunostintelor ce poate fi asimilat global 
cu un sistem de credinţe (căci vrem să credem că ceea ce 
vedem este adevărat). De asemenea, codurile cuprind şi 
propoziţii enciclopedice şi analitice, ultimele referindu-se 
la codul însuşi şi furnizând regulile implicite ale unei 
metacomunicări. În sfârşit, există coduri nonverbale de 
comunicare sau de metacomunicare. 

Pentru W.H. Goodenough, care este interesat de 
credinţe, un sistem de codare permite deducerea 
conceptelor plecând de la percepții şi clasificarea 
perceptiilor si a conceptelor în acord cu un discurs care 
propune o explicaţie a universului. 

Problema metacomunicárii se găseşte în centrul 
preocupărilor lui E. Goffman, care încearcă să degajeze 
caracteristicile ordinii — ,normale" prin studierea 
conflictelor din cadrul societăţii americane (observarea 
handicapatilor sau a puşcăriaşilor) cu ajutorul unei metode 
care aminteşte de procedeele deconstructiviste ale lui H. 
Garfinkel. A. Wallace studiază „dezorientarea culturală” 
sau în ce fel absenta metacomunicării face imposibilă 
comunicarea, pe când C. Hockett se ocupă de tipurile de 
stare psihologică indusă cultural. 

Trebuie să distingem două categorii de coduri 
nonverbale. În primul rând, mijloacele de transmitere a 
informației codate care pot să se substituie sau să se 
adauge limbajului uman şi a căror existentă a fost sugerată 
de Sapir atunci când acesta a observat că, de exemplu, în 
gesturile noastre, reactionám ca şi când am urma un cod, 
necunoscut de nimeni, însă înţeles de toată lumea. 
Principalele lucrări din acest domeniu i se datorează unui 
apropiat al lui Bateson, Birdwhistell, inventatorul 
„chineticii”, acea ştiinţă a  gestualitátii a cărei 
terminologie, calchiată după cea a lingvisticii descriptive, 


aminteste de unitatea de comportament a lui K. Pike 
(1954). De asemenea, roluri importante le revin si lui G. 
Hewes, care examinează ,posturile", sau lui B. Trager, 
care studiazá ,paralimba". Tot in acest context trebuie 
citat E.T. Hall (1966) care a elaborat conceptul de 
„proxemică” sau de „spaţiu interpersonal, a cărui 
importantà [o demonstreazá prin examinarea 
dezechilibrelor culturale provocate mai ales de 
modificárile arhitecturale. 

Expresia „cod nonverbal” se aplică, in al doilea rând, 
tuturor actelor a căror ocurentă într-un context dat este 
guvernată de reguli care, puse în practică, dobândesc o 
semnificaţie culturală (M. Black). Prin urmare, toate 
domeniile tradiționale ale etnografiei sunt afectate: 
comportamentul religios (CD. Frake), căsătoria (R. 
Metzger, D. Williams), regulile de alcătuire a unui cămin 
(R. Burling), darurile cu ocazia căsătoriilor (R. Keesing), 
ritualurile (N.D. Munn) etc. 

O semiotică întemeiată pe supoziţia că toate aceste 
obiecte de studiu sunt dotate cu o omogenitate 
asemănătoare celei a limbajului tinde să se substituie 
etnologiei (U. Eco). In paralel, punctul de vedere ,emic” 
general adoptat, care, pentru a relua o metaforă 
lingvistică, atrage atenţia mai mult asupra vorbirii decât 
asupra limbajului, invalidează a priori orice clasificare a 
unei realităţi care, din perspectiva comunicării, are sens 
doar în totalitate. Pe urmele lui Bateson, putem, desigur, 
să ne plasăm într-o perspectivă dinamică, potrivit căreia 
unitatea rezidă într-o scenă sau într-o acţiune în care 
intervin diferite niveluri şi sisteme de codare, ceea ce 
conduce în mod firesc la analize pluridisciplinare (H. 
Sarles, S. Moerman, J. Basso). Sau, într-o perspectivă 
statică, considerând că unitatea rezidă în sistemul cultural, 
putem încerca să alcătuim un inventar al tipurilor specifice 
de interdependenta a nivelurilor culturale (Keesing). Sau, 


constatând că toate aceste forme de codare sunt cunoscute 
sau utilizate de un singur actant, să ne orientam spre 
formalizarea utilizării individuale a codurilor culturale 
(W.L. Werner, W. Geoghegan). Însă raţiunea ne face să ne 
mulţumim cu studierea segmentelor culturale, având în 
vedere faptul că totalitatea reprezintă un „scop ideal” (W. 
Strutevant), o „ficţiune utilă” (R. Williams). 

COGNITIVĂ (ANTROPOLOGIE ~) 

Domeniul antropologiei cognitive este, în principiu, 
imens, pentru că se referă la ansamblul mecanismelor 
psihologice legate de fenomenele culturale pe care le 
studiază antropologia. Disciplina cunoscută sub acest 
nume are, totuşi, ambiţii mai modeste şi mai precise. Ea s- 
a dezvoltat, mai ales în Statele Unite, începând cu anii '60, 
în jurul unei paradigme lingvistice pe care a abandonat-o 
apoi încetul cu încetul, pentru a-şi diversifica obiectul şi 
metodele. 

Antropologia cognitivă se bazează pe o definiţie 
implicită a culturii în calitate de competenţă: ansamblul de 
reprezentări pe care trebuie să le posede un individ pentru 
a putea să gândească şi să acţioneze ca membru al unei 
comunităţi. Aşadar, trebuie studiate mecanismele mentale 
subiacente acestei competente şi dobândirii sale. Acest 
proiect exclude punerea variabilitatii culturale (aşa cum a 
făcut uneori antropologia), şi mai ales a diferenţelor de stil 
intelectual dintre societăţile ,traditionale" şi celelalte 
societăţi, pe seama unor diferenţe bazate pe „modul de 
gândire” sau pe „mentalităţi”, noţiuni a căror pertinentă 
pentru psihologi este aproape nulă. 

După perioada de pionierat (S. Luna, F.C. Bartlett, 
L.S. Vigotski), disciplina a fost dominată de postulatul unei 
analogii între limbă şi cultură, aceasta din urmă fiind 
concepută ca un cod, comun membrilor unei societăţi, ale 
cărei elemente de bază sunt conceptele şi relaţiile dintre 
concepte. Aici îşi află originea dezvoltarea studiilor de 
,etnostiintá" sau de „etnosemantică” începând cu anii '50, 
mai ales în Statele Unite. Aceste cercetări se referă în 


mare măsură la procesele de clasificare. 

Limitele acestui model şi progresul psihologiei 
experimentale au condus la lărgirea considerabilă a 
domeniului de studiu al antropologiei cognitive. Din acest 
motiv, unele cercetări experimentale şi teoretice au fost 
consacrate caracteristicilor individuale ale proceselor de 
categorizare, elaborării unor „hărţi” cognitive ale mediului 
înconjurător, constituirii unor „scenarii” (adică a unor serii 
stereotipe de acţiuni), punerii în evidentă a logicilor 
implicite utilizate în anumite domenii de experimentare 
etc. 

Aceste progrese au condus la punerea sub semnul 
întrebării a înseşi ideii de competentă culturală sau a cel 
puţin trei dintre aspectele sale fundamentale: 

— Ideea potrivit căreia reprezentările culturale sunt, 
în general, împărtăşite, pe când datele empirice obligă să 
fie luată in considerare importanta variațiilor 
interpersonale si, mai ales, diferenţele de principiu: 
subiecţii plasați în poziţii diferite elaborează modele 
diferite, iar această diferenţă se află la originea unor 
interacțiuni cruciale (de exemplu, initierile). 

— Principiul (numit uneori „ipoteza Sapir-Whorf) 
potrivit căruia proprietăţile limbii reflectă în mod direct 
procesele cognitive; majoritatea datelor experimentale ne 
obligă să presupunem existenta unor raporturi complexe 
între reprezentările mentale şi expresia lor lingvistică. 
Unele implicaţii ale modelului lingvistic au apărut, în mod 
evident, ca fiind prea constrângătoare. Astfel, puţini 
antropologi subscriu in zilele noastre la ideea ca 
reprezentările de care se uzeazá în fenomenele socio- 
culturale sunt doar de ordin propozitional. Pentru a nu cita 
decát un exemplu, e evident cà folosirea prototipurilor, 
adicá identificarea obiectelor prin compararea cu un 
exemplar ideal, este cel putin la fel de importantà ca si 
clasificarea lor pe criterii, după modelul componential. 


— Ideea că fenomenele culturale sunt reglate de o 
,gramaticá" a trebuit sá fie abandonatá. Dupà dezvoltarea 
modelelor generative, noţiunea de „gramatică” a devenit 
mult mai precisă şi mai puternică, fiind definită ca un 
sistem de reguli care pot să dea naştere tuturor frazelor 
gramaticale ale unei limbi. Este evident că niciun sistem 
formal de acest gen nu poate „să dea naştere” realitätilor 
pe care le observă un etnograf şi nici ansamblului 
reprezentărilor pe care le utilizează un subiect pentru 
interpretarea mediului social înconjurător. 

Unul dintre proiectele esenţiale ale antropologiei 
cognitive se referă la descrierea uceniciei culturale. 
Indivizii se nasc dotati cu capacităţi cognitive similare, 
însă în cursul dezvoltării lor, ei le utilizează pentru a 
constitui sisteme de idei sau de amintiri diferite în funcţie 
de stimulii primiţi, mai exact în funcţie de „contextul“ 
cultural. Această constatare banală ne determină să 
insistăm asupra proceselor de achiziție. In antropologie 
problema este, în general, ignorată sau impopotonatà cu 
termeni care nu spun nimic, cum ar fi cel de „socializare“, 
fiind însă fundamentală pentru antropologia cognitivă. 
Într-adevăr, ideea antropologică potrivit căreia cultura se 
transmite printr-un fel de osmoză sau de absorbţie (un 
proces prezentat întotdeauna în termeni foarte vagi) este 
în mod evident insuficientă; achiziţia conceptuală sau 
fixarea credințelor inductive, chiar în domeniul experienţei 
cotidiene, uzeazà de interacțiuni euristice a căror 
complexitate de-abia începe să fie întrevăzută de către 
psihologia experimentală. 

Această problemă este crucială pentru antropologie 
în general, deoarece, prin intermediul învățării, 
capacităţile cognitive supun variabilitatea culturală unor 
constrângeri. Nu toate noţiunile posibile sunt atât de uşor 
reprezentabile, nu toate pot fi confirmate într-o manieră 
atât de eficace şi nu toate evenimentele pot fi memorate. 


Se poate deduce că regularitätile observate de 
antropologia comparată | sunt consecinţa acestor 
constrângeri cognitive. Pentru a le pune în evidenţă, 
antropologia ar trebui să recurgă la ipoteze cognitive care 
să se refere mai ales la: 1) fixarea credințelor, adică a 
proceselor prin care anumite ipoteze dobândesc mai multă 
proeminentă cognitivă decât altele şi pot fi confirmate prin 
experienţă; 2) mecanismele de inferentá utilizate în 
rationamentele naturale; 3) procesele de memorizare, mai 
ales de memorie ,episodicá", bazate pe prelucrarea 
experienţei personale. 

Realizarea acestui program ar permite să i se redea 
antropologiei culturale verosimilitatea psihologică de care 
sunt lipsite majoritatea ipotezelor sale. Disciplina s-a 
mulţumit, în general, să amâne examinarea acestor 
probleme sau să elaboreze o psihologie imaginară care să 
se potrivească modelelor sale (de exemplu, ideea de 
„mentalitate primitivă”). Programul este încă departe de a 
fi realizat, mai ales datorită faptului că procesele cognitive 
în chestiune sunt printre cele mai puţin cunoscute din 
psihologie. Ştiinţele cognitive, care pun în relaţie cercetări 
de filosofie, psihologie experimentală si inteligentă 
artificială, au cunoscut, desigur, succese spectaculoase, 
însă aceste cercetări nu furnizează rezultate demne de 
interes decât in descrierea proceselor elementare, aflate in 
legătură cu perceperea, înțelegerea şi producerea 
limbajului, nu şi în domeniul „proceselor centrale”: 
memorie, atenție, raționament. Fenomenele de care se 
ocupă antropologii depind în mod crucial de cunoaşterea 
acestor procese, pentru că ele uzează de strategii 
complexe de învățare, mecanisme de memorizare si de 
interpretare a experientei personale si a proceselor de 
inferentá, insá, pentru moment, stiintele cognitive nu pot 
să spună prea multe despre ele. 

De progresul din cadrul acestor domenii depinde 


viitorul antropologiei cognitive si, in consecintà, al unei 
antropologii culturale dotate si cu ipoteze explicative, nu 
numai cu regularitati descriptive. 

COLONIZARE 

Colonia romană era o aşezare permanentă a 
soldatilor-tárani, cetăţeni romani instalaţi în regiunile de 
graniţă ale imperiului. În prima jumătate a secolului al 
XVII-lea, termenii colonie (fr.) şi colony (engl.) au căpătat 
accepţia pe care o cunoaştem în contextul expansiunii 
franceze şi engleze în America de No rd. În antichitatea 
europenă şi în istoria veche a Asiei au coexistat două 
forme iniţiale de colonizare. Prima, de tip imperial”, consta 
în expansiunea continuă a unui teritoriu al imperiului 
(persan, roman, chinez etc.) prin cuceriri urmate de 
anexiuni succesive, având ca efect asimilarea regulată a 
„barbarilor”; colonizarea rusească înspre est (până în 
Alaska) şi sud-est (Caucaz şi Asia Centrală) a ilustrat în 
mod special acest model. A doua formă de colonizare, de 


natură economică mai directă, consta în crearea unui 
spaţiu discontinuu format din escale care marcau o reţea 
de drumuri maritime: coloniile feniciene şi cele greceşti, 
coloniile venețiene sau genoveze au apărut din dorinţa de 
a obţine hegemonia comercială, dorinţă care se află şi la 
originea creării „agenţiilor comerciale” de peste ocean, 
realizată începând din secolul al XVI-lea de toate puterile 
europene, după exemplul Portugaliei. 

Cucerirea de către europeni a Americii, a Africii 
negre şi a Oceaniei a fost realizată în mare parte de cinci 
mari puteri maritime: Spania şi Portugalia, Marea Britanie, 
Franţa si Olanda; Germania, Belgia şi Italia nu vor 
participa la cursa pentru colonii decât foarte târziu. 
Proiectele coloniale europene nu s-au bazat niciodată doar 
pe raporturi de forţă, ele uzând de diferite artificii juridice 
pentru a impune o putere exterioară populațiilor supuse. 
In acest fel, au fost justificate a priori exploatarea 
resurselor in beneficiul aproape exclusiv al ţării 
colonizatoare, nerecunoaşterea drepturilor politice ale 
„indigenilor”, utilizarea discretionará a mâinii de lucru 
disponibile, dreptul pe care şi-l recunosteau colonizatorii 
de a-i jefui, a-i muta şi a-i ucide pe autohtoni şi, în acelaşi 
timp, dreptul de a-i evangheliza, a-i asimila lingvistic şi 
cultural; astfel, colonizarea nu excludea niciodată intenţia 
„civilizatoare”, dependentă de o exigentă de ordin „moral”. 

G. Hardy (1933) distinge două mari forme ale 
colonizării europene: de implantare şi de integrare. 

Noţiunea de „implantare” acoperă, în fapt, patru 
tipuri de situaţii foarte diferite: 1) Cea mai simplă, dacă 
putem să spunem aşa, este cea a unei populari prin 
,Substituire", aşa cum s-a întâmplat in Australia, în 
coloniile orientale englezeşti din America de Nord, apoi în 
expansiunea americană către vest: indigenii sunt împinşi 
tot mai departe sau sunt exterminați pentru a lăsa loc unei 
populaţii albe omogene. 2) Spaniolii, care vor asocia în 


mod durabil colonizarea cu evanghelizarea, au practicat, 
acolo unde condiţiile naturale o justificau (pământuri 
fertile sau irigate, prezenta unor bogății minerale), o 
politică de implantare însoţită de exploatarea intensivă a 
mâinii de lucru indigene. În schimb, vaste regiuni greu 
accesibile, ocupate, în general, de populaţii ostile şi/sau 
socotite de un redus interes economic (bazinul 
Amazonului, zonele aride), au fost lăsate în afara acţiunii 
de colonizare după eşecul primelor tentative de ocupare. 
Populaţia puţin numeroasă a metropolei, precum şi 
neîncrederea puterii centrale fată de un colonat în cadrul 
căruia puteau să apară mişcări secesioniste au favorizat 
dezvoltarea, în posesiunile spaniole din America, a unui 
metisaj hispano-indian pornind de la care s-a constituit o 
cultură originală (am putea să luăm în considerare aici şi 
exemplul colonizării spaniole din Filipine). 3) Dezvoltarea 
colonizării europene în America a fost însoţită foarte 
curând de un transfer forţat de sclavi provenind din Africa. 
În zona Caraibelor, unde populaţia indiană a dispărut 
foarte repede, s-a procedat la o adevărată repopulare şi la 
fel au stat lucrurile şi în anumite regiuni colonizate de 
spanioli sau de portughezi. Aşa cum se vede în cazul 
primului şi celui de-al treilea tip de implantare, genocidul 
intervine ca o condiţie necesară pentru realizarea 
proiectelor coloniale specifice. 4) Tot de implantare ţine o 
formulă de colonat definitiv care trebuie să se acomodeze, 
vrând-nevrând, unui mediu indigen majoritar; această 
formulă a prevalat mai ales în anumite regiuni ale Africii 
colonizate târziu: Maghreb, Kenya, Africa Australă. 
Colonizarea prin integrare s-a dezvoltat în regiuni 
care prezentau caracteristici foarte diferite unele faţă de 
celelalte: slab interes economic (Africa Tropicala), 
dificultăţi de valorificare datorate subpopulárii si unei 
ecologii defavorabile (Africa Ecuatorială), existenta unor 
resurse a căror exploatare nu era posibilă decât prin 


colaborarea activa cu indigenii (America de Nord 
franceză), confruntarea puterii coloniale cu populaţii 
numeroase, cu un înalt nivel de dezvoltare economică, cu 
un sistem social solid structurat, dominat adesea de state 
care aveau îndărătul lor o lungă istorie (Asia de Sud-Est, 
arhipelagul indonezian şi arhipelagul filipinez). In acest 
context al politicii de integrare, unică în Africa neagră, s-a 
desfăşurat confruntarea dintre administrarea directa 
(direct rule), după model francez, mai puţin sistematică 
decât s-a susţinut, care subordona strict puterii coloniale 
puterile politice locale, şi administrarea indirectă (indirect 
rule), după model englez, care, cel puţin în principiu, 
îmbrăca forma unei autorităţi exersate nu asupra 
populațiilor in mod direct, ci asupra puterilor 
,traditionale” mentinute in funcţiune şi cărora le era 
acordatà o anumità autonomie de functionare. 

Istoria antropologiei nu poate fi separată de cea a 
colonizárii (si a evanghelizárii) europene: din secolul al 
XVI-lea si până in prima jumătate a secolului al XIX-lea, 
navigatorii, traficantii, administratorii şi misionarii nu au 
încetat să alimenteze Occidentul cu relatări despre 
popoarele exotice. Începând de la jumătatea secolului al 
XIX-lea, viitoarele cuceriri coloniale vor fi pregătite prin 
călătorii de informare, după exemplul celei făcute de 
exploratorul german Henrich Barth în Africa de Vest între 
1850 şi 1855 pentru Royal Geographical Society din 
Londra. Antropologia academică s-a născut în a doua 
jumătate a secolului al XIX-lea, în momentul în care 
Europa Occidentală se pregătea să-şi încheie opera 
imperială, şi, dacă facem abstracţie de cazul Statelor Unite 
şi al Rusiei, putem spune că antropologia nu s-a dezvoltat 
decât în ţările colonizatoare moderne: în primul rând 
Marea Britanie, dar şi Germania, Belgia, Franţa şi Olanda; 
Spania şi Portugalia sunt scoase din cursă, Italia abia dacă 
intră în discuţie, iar Austro-Ungaria deloc. Antropologia 


germană va intra în letargie după înfrângerea din 1918, 
care a privat Germania de coloniile sale.  Toate 
administratiile coloniale s-au arătat interesate să utilizeze 
lucrările etnologilor, şi-au asociat cercetători şi au pus 
bazele unor cercetări, „aplicate” sau nu. Specializărilor 
regionale ale antropologiei li s-au adăugat specializări 
tematice. Pentru a lua exemplul cel mai frapant, 
dezvoltarea antropologiei politice britanice începând din 
anii '30 trebuie să fie examinată, întâi pentru Africa 
Australă, apoi, după cel de-al doilea război mondial, şi 
pentru Africa de Est, ca rezultat al unui imbold apărut din 
nevoia unor inventarieri etnice şi a unor monografii pentru 
Colonial Office. 

În contextul colonial - mai ales în Africa neagră 
engleză şi franceză -, antropologii au privilegiat multă 
vreme studierea sistemelor sociale ,traditionale", urmând 
vocaţia disciplinei lor. Anii '50 au accentuat, în această 
privinţă, o orientare a cercetărilor în direcţia Africii 
„moderne”, evoluţie începută cu două decenii mai devreme 
în Marea Britanie prin lucrările lui I. Schapera, apoi prin 
cele ale cercetătorilor de la Rhodes-Livingstone Institute 
(Lusaka), grupaţi în jurul lui M. Glückman. In Franţa, G. 
Balandier (1955) a subliniat necesitatea ca antropologia să 
analizeze, în întreaga sa totalitate şi complexitate, „situaţia 
colonială”. Astăzi, antropologii reevaluează locul care 
trebuie acordat colonizării, între permanenta mizelor 
precoloniale şi pregnanta determinărilor apărute în urma 
situaţiei coloniale. Pentru a parafraza titlul unei lucrări 
recente (Piault, 1987), ei îşi pun problema posibilităţii de a 
şti dacă realizarea colonizării a produs o „ruptură” sau nu 
a fost decât o „paranteză”. 

Cuvântul „colonizare” nu trimite doar la diferitele 
forme de expansiune a unei puteri „imperiale” în afara 
domeniului său, ci şi la modalităţile de instalare a 
„coloniştilor” în regiuni în general puţin populate, însă cu 


bun potential agricol sau cu materii prime neexploatate; 
într-un asemenea caz, echilibrul popularii se modifică 
progresiv, până când se ajunge la o marginalizare a 
populaţiei autohtone, la capătul unui proces de infiltrare 
sau de avansare sistematică (de pildă, „Frontiera” 
expansiunii americane către vest). Alături de fenomene de 
o amploare considerabilă, ca, de exemplu, în prezent, 
pătrunderea în Amazonia braziliană, sunt cunoscute 
numeroase dezvoltări locale ale unor „fronturi de pionieri”. 

COMERT 

Comerţul este o formă de schimb în care, pentru 
nevoile tranzactiei, bunurile schimbate sunt considerate de 
valoare egalá. Moneda poate sá fie unul dintre aceste 
bunuri. Comertul poate fi studiat dintr-o perspectivà 
istorică în funcţie de tipurile de schimb practicate sau în 
funcţie de bunurile cumpărate şi vândute, în funcţie de 
raporturile sociale pe care se bazează schimbul sau în 
funcţie de condiţiile tehnice ale dezvoltării sale. 

Schimbul comercial implică existenta negocierii 
asupra preţului bunurilor schimbate: bunurile cu valoare 
de folosinţă devin mărfuri cu valoare de schimb. 
Cumpărătorii şi vânzătorii trebuie să-şi reprezinte valoarea 
mărfurilor şi, pentru a putea să realizeze acte de comerţ, 
trebuie să se refere la un etalon comun. Dacă, teoretic, 
poate fi stabilit un asemenea etalon pentru fiecare 
tranzacţie, comerţul se realizează în momentul în care 
acest etalon devine uzual, fie el real sau fictiv. Dacă este 
real, el poate fi utilizat atât ca mijloc de schimb, cât şi ca 
mijloc de acumulare. Mărfurile care servesc ca etalon de 
măsură, ca mijloc de schimb şi ca mijloc de acumulare se 
numesc monedă. Există două tipuri de monedă, în funcţie 
de faptul dacă aceste mărfuri au sau nu au şi o valoare de 
folosinţă în afară de valoarea lor de schimb. Monedele care 
au o valoare de folosinţă sunt numite „bunuri monetare” 
(commodity currencies), fie că este vorba de bucăţi de 
țesătură sau de bucăţi de metal, fie de vite sau sclavi. 
Moneda pur numerară cuprinde mai ales moneda metalică, 
moneda de hârtie şi scoicile. 

Negocierile de care depinde schimbul comercial se 
pot efectua în diferite condiţii. Ele pot să se refere la un 


pret nominal bazat pe un etalon recunoscut, dar in acest 
caz nu este vorba despre un pret real, acesta neputând fi 
calculat decât în raport cu ansamblul mărfurilor de aceeaşi 
natură. Negocierile asupra unui asemenea ansamblu se 
practică mai ales între zone cu monede diferite, când 
cumpărătorii şi vânzătorii încearcă să se pună de acord 
asupra unui principiu de echivalare. 

Negocierile asupra preţurilor pot să trimită şi la 
cantitatea de bunuri definite prin etalonul de măsură. În 
acest caz, cumpărătorii şi vânzătorii pot să se pună de 
acord asupra „preţului corect” al unei mării, însă preţul 
real variază în funcţie de măsura adoptată. 

Preţul poate varia şi în funcţie de faptul dacă 
bunurile sunt cumpărate pe credit sau nu. În societăţile 
musulmane, la fel ca şi în Europa medievală, precum şi în 
alte societăţi, dobânda este considerată camătă şi este 
socotită ilegală, însă sunt acceptate variaţii ale preţului în 
funcţie de termenele şi modalităţile de plată. 

Pot fi distinse mai multe categorii de mărfuri: 
produse de lux, alimente de primă necesitate, produse 
artizanale sau alte produse manufacturiere, persoane, 
turme, sare, metale etc. De obicei, produsele de lux sunt 
cele care se schimbă la cele mai mari distante. Distanţa de 
la locul de producţie la locul tranzacţiei este un element 
determinant al preţului, datorită dificultăţilor inerente 
transportării bunurilor cu o greutate mică, însă extrem de 
fragile sau  alterabile (bijuterii, ţesături, parfumuri, 
condimente etc). Dimpotrivă, produsele alimentare de 
primă necesitate, mai ales cerealele, nu circulă decât în 
interiorul unor arii limitate din pricina greutăţii lor. 
Negustorii încearcă să obţină profit prin specularea 
variațiilor sezoniere sau a situaţiilor locale de penurie. In 
domeniul produselor artizanale, trebuie să distingem între 
comerţul cu materii prime şi cel cu produse finite: primele 
se obţin adesea pe plan local, pe când celelalte, asemenea 


produselor de lux, pot să intre în circuite de schimb la 
mare distanţă. Persoanele pot fi obiecte ale unor tranzacţii 
ca sclavi, „mărfuri” care, datorită transportului lipsit de 
dificultăţi, reprezintă o excepţie fată de regula potrivit 
căreia doar produsele de lux se schimbă la distanţă. 
Indivizii pot fi depuşi şi ca gaj, însă, pentru că gajul este 
asimilat adesea cu un împrumut, ei nu pot să facă, în 
general, obiectul unui transfer. Şi turmele reprezintă o 
marfă specială, în măsura în care pot fi deplasate cu 
uşurinţă. Sarea şi metalul ocupă un loc aparte printre 
mărfuri, datorită raritatii lor si a caracterului de necesitate 
al nevoilor pe care le satisfac. 

Schimbul este uneori supus anumitor constrângeri 
care împiedică să-l socotim drept comerţ propriu-zis. 
Femeile, turmele, tesáturile (printre altele) pot avea, în 
cadrul sferei lor de schimb, un preţ definit, fără a putea, 
totuşi, să fie vândute sau cumpărate pe piaţă. Femeilor, de 
exemplu, li se atribuie o valoare („preţul logodnicei”), însă 
aceasta nu reprezintă o valoare de schimb decât în cazul 
sclavilor sau al persoanelor depuse ca gaj. De asemenea, 
vitele pot fi lipsite de valoare comercială, nefiind aduse pe 
piaţă decât în circumstanţe excepţionale. Constrângeri 
comparabile, caracteristice pentru o economie de piaţă 
nereuşită, pot să se refere la pământ sau la alte bunuri. 
Condiţiile de existentă a unei piete unde se practică 
schimbul generalizat al mărfurilor nu au fost îndeplinite, 
aşa cum a arătat K. Polany (1957), decât în contextul 
economiei capitaliste concurentiale. Schimbul poate să 
aibă loc între persoane din acelaşi sat sau din aceeaşi 
familie, pe baza diviziunii sexuale a muncii; în acest caz, 
comerţul include schimbul reciproc şi circulația 
redistributivă a anumitor bunuri. Reciprocitatea implică 
darea şi primirea de bunurifără intervenţia preţului, dar ea 
presupune, cel mai adesea, o formă de contabilitate. Există 
redistribuire când indivizii sau grupurile transferă bunuri 


sau servicii unei autoritáti superioare care, in schimb, le 
repartizeazá. Si in acest caz, bunurile au o valoare, nu insá 
şi un pret propriu-zis. 

Când comerţul este suficient dezvoltat, el este 
încadrat adesea în instituţii care favorizează relaţiile 
comerciale si specializarea comercială. Apartenența 
etnică, înrudirea, căsătoria, limba şi religia definesc o 
solidaritate favorabilă stabilirii unor rețele de schimb (de 
exemplu d'iaspora comercială). Existenta acestor rețele 
asigură o protecție împotriva presiunilor puterii politice si 
a furturilor, contribuind la instaurarea unei culturi 
comerciale care favorizează schimburile. Negustorii 
utilizează aceste rețele pentru a-şi dezvolta afacerile, 
pentru a organiza expediții comerciale si a găsi 
intermediari. 

Activitatea comercială are drept cadru’pietele, 
locurile de negociere şi spațiile comerciale propriu-zise: 
magazine, agenții comerciale, caravanseraiuri etc. in afara 
celor mai mari oraşe, pieţele se tin periodic, în funcție de 
un ritm definit de durata 

„Săptămânii”, variabilă de la o societate la alta (între 
patru şi şapte zile). Organizarea unor târguri şi a altor 
manifestări comerciale excepționale ține de ritmurile 
sezoniere sau anuale. In economiile cu un comerţ 
dezvoltat, autoritățile politice controlează piețele şi percep 
taxe asupra activităților comerciale. 

Înainte de secolul al XX-lea, dezvoltarea comerțului a 
fost limitată în mod esenţial de doi factori: instabilitatea 
politică si sărăcia mijloacelor tehnice necesare 
transportului şi comunicării. Dacă instabilitatea politică 
era  episodicá, constrângerile tehnice erau însă 
permanente, astfel încât, până într-o perioadă recentă, 
mărfurile grele şi de mică valoare nu puteau să străbată 
mari distante şi nici nu puteau să se îndepărteze de marile 
căi de comunicare terestră, fluvială sau maritimă. 


Progresul transporturilor a inláturat principalele obstacole 
din calea dezvoltării comerţului şi tehnicile moderne au 
dus la o extraordinară creştere a volumului de schimburi. 

PE. LOVEJOY 

BOHANNAN P, DALTON G. (ed.), 1961, Market în 
Africa, Northwestern University Press, Evanston. 

— BRAUDEL E, 1979, Civilisation materielle, 
économique et capitalisme: XVe-XVIRe siècle; t. II, Les 
jeux de rechange, Armand Colin, Paris. 

— CHAUNHURI S., 1987, Trade and Civilization in 
the Indian Ocean, Cambridge University Press, Cambridge. 

— CURTIN PD., 1984, Cross Cultural Trade în World 
History, Cambridge University Press, Cambridge. 

— EARLE T.K., ERICSSON J.E. (ed.), 1977, Exchange 
Sistem în Prehistory, New York. 

— GRAY R., BIRMINGHAM D. (ed), 1970, 
Precolonial African Trade, Oxford University Press, 
Londra. 

— MEILLASSOUX C. (ed.), 1971, The Development of 
Indigenous Trade and Markets în West Africa. U evolution 
du commerce africain depuis le XIXe siècle, Oxford 
University Press, Londra. 

— POLANYI K., ARENSBERG CM., PEARSON H.W. 
(ed.), 1957, Trade and Markets in Early Empires, The Free 
Press, Glencoe. 

— SABLOFF J.A., IAmBeRGKARLOVSKY CC. (ed.), 
1975, Ancient Civilization and Trade, University of New 
Mexico Press, Albuquerque. 

— SIMKIN C.G.F. 1968, The Traditional Trade of Asia, 
Londra. 

Schimb. Kula. Monedă COMPARATIVĂ (ANALIZĂ ~) 

Având ca obiect variabilitatea culturilor umane, 
antropologia este, prin definiţie, analiza comparativă a 
societăţilor umane, fie că încearcă să descrie sau să 
înţeleagă o societate determinată, fie că îşi propune să 


deceleze, îndărătul particularului, legi generale, prin 
analizarea diferitelor culturi sau a unora dintre elementele 
lor. Totuşi, termenul de „analiză comparativă” sau de 
„comparaţie interculturală” este utilizat, în general, în cel 
de-al doilea sens. În acest caz, el desemnează metodele 
prin care cercetătorul compară în mod explicit fenomenele 
culturale pentru a le explica sau a le interpreta. 

Dacă toată lumea este de acord cu sensul termenului 
,comparatie" - analiza deosebirilor si asemănărilor dintre 
anumite unităţi date -, divergentele se manifestă în 
momentul în care se pune problema alegerii unităţilor de 
comparat (cum s-ar putea defini limitele lor: societăţi, 
culturi, sisteme de înrudire, rituri?), a criteriilor de 
comparabilitate (unităţile comparate fac parte din aceeaşi 
,clasá"?), a metodei utilizate, a scopului comparatiei. 
Diferitele răspunsuri date acestor întrebări sunt strâns 
legate de istoria teoriei antropologice, precum şi de 
concepţiile despre comparatism din alte ştiinţe sociale şi 
din ştiinţele naturale. 

Origini 

Primele exemple de analiză comparativă a sistemelor 
socio-culturale se găsesc în încercările de realizare a unei 
istorii universale. În Mugaddima, prolegomenele la istoria 
sa universală, istoricul şi filosoful arab Ibn Khaldun (1332 
- 1406) a pus bazele unei ştiinţe istorice care implica o 
sociologie universală. Analiza sa comparativă a doua tipuri 
generale, badiya (tipul beduin) şi hadara (tipul citadin), 
rămâne un model al genului. Bazată pe analiza comparată 
a trăsăturilor socio-culturale şi psihologice surprinse în 
dinamica lor, această tipologie conduce la o teorie a 
instituţiilor şi a genezei lor. În Europa, analiza comparativă 
se dezvoltă în epoca Renaşterii, desfăşurându-se pe două 
paliere: punerea sistematică în paralel a societăţilor 
contemporane cu cele din antichitate, sub influenta 
umanismului (Rowe, 1965) şi reflectia asupra descoperirii 


Americii si a originii indienilor (Hallowell, 1965). Dacá o 
mare parte a acestor lucrări se reduce la " colecţii” de 
obiceiuri exotice, culese si comparate fără metodă sau 
utilizate pentru a demonstra teza monosau poligenezei 
(Hodgen, 1964), trebuie totuşi notate două concluzii 
teoretice importante: pe de o parte, axiomatica relativistă 
prezentată in Apologie de Raymond Sebonde a lui 
Montaigne (Bucher 1984) şi reluată, in linii mari, de 
filosofii Luminilor (D'Holbach, Helvetius, Rousseau) şi, pe 
de altă parte, tipologia societăţilor şi teoria evoluţiei 
culturale, elaborate în lucrările şcolii de la Salamanca, Las 
Casas şi Acosta (Padgen, 1982; Bucher, 1977). Deosebirile 
şi asemănările determina o clasificare a culturilor 
organizată ierarhic în funcţie de mai multe grade ale stării 
de barbarie sau de civilizaţie care urmează o schema 
istorică. Ideea de progres şi dezvoltarea paleontologiei şi a 
clasificării speciilor naturale în secolul al XVIII-lea vor da 
un nou avânt acestei metode care se va dezvolta odată cu 
evoluționismul secolului al XIX-lea. 

Metodologie 

L.H. Morgan a fost primul care a aplicat 
comparatismul pentru analiza datelor culese pe teren. 
După ce a inventariat terminologiile înrudirii utilizate de 
indienii din America de Nord, el le-a legat de alte instituţii 
şi le-a clasat într-o succesiune evolutivă. Prin trimiterea în 
lumea întreagă a unor chestionare referitoare la sistemele 
de înrudire, el a inaugurat o metodă care urmărea să 
stabilească anumite corelaţii între diverse instituţii din 
numeroase societăţi. Rezultatul acestui demers va fi 
crearea de către G.P Murdock a Cross Cultural Survey 
(1937), care va deveni Human Relations Area Files (1949), 
un catalog al rezumatelor etnografice prezentate în rubrici 
uniformizate. Utilizat in întreaga lume, el rămâne, 
împreună cu World Ethnographic Sample şi cu 
Ethnographic Atlas, un instrument de referinţă al metodei 


comparative. 

Aplicarea statisticii face parte dintr-o incercare de a 
rezolva problema relatiei dintre comparatie si clasificare. 
Pentru a compara două obiecte, trebuie să dovedim mai 
întâi că ele aparţin aceleiaşi clase (Smelser, 1976). De 
unde şi eforturile de a stabili, prin metode obiective, tipuri 
eliberate de supoziţiile observatorului, spre deosebire de 
„tipurile ideale” ale lui Weber. Această problemă atât de 
spinoasă a fost numită problema lui Galton. De la Tylor 
(1889) încoace s-a căzut de acord asupra faptului că 
criteriile de selecţie a unităţilor care urmează a fi 
comparate trebuie să fie stabilite în modul cel mai clar. 
Însă ce garanţie putem să avem că acele corelaţii care 
servesc la justificarea alegerii se aplică într-adevăr unor 
societăţi diferite şi că ele nu acoperă, de fapt, fenomene de 
difuziune ale trăsăturilor culturale pornind de la o sursă 
comună (Naroll, 1966)? 

Dezbaterea privitoare la totemism şi la clasificările 
primitive (Durkheim, Mauss, 1903) a dus la apariţia unor 
noi modele teoretice. Astfel, A.R. Radcliffe-Brown (1958) a 
subliniat superioritatea analizei comparative în raport cu 
explicaţia istorică pentru înțelegerea jumatatilor 
exogamice „ea glehawk" si ,crow" din Australia. El a 
apropiat aceastá diviziune de cea a grupurilor opuse care 
poartă nume de animale, utilizând în acest fel variabile 
abstracte pentru a explica un caz particular. Acest tip de 
cercetare, imbogátit prin aportul comparatismului in 
lingvistica structurală, şi-a găsit împlinirea in metoda 
comparativă a lui Lévi-Strauss, aplicată mai întâi 
sistemelor de înrudire (1949), apoi mitologiei (1964 - 
1974). Criteriile de comparabilitate, raportul dintre 
variabile si parametri, dintre universalii si cazurile 
particulare, toate acestea sunt radical transformate. 
Alegerea miturilor care vor fi comparate nu mai este 
determinată a priori, ci aposteriori. Crudul şi gătitul, 


originile bucátáriei, parametri care leagá intre ele sute de 
mituri din America de Sud, sunt rezultatul comparatiei, nu 
punctul sáu de pornire. Principiul selecţiei lor se 
elaboreazá de-a lungul analizei mitului de referintá ales in 
mod arbitrar in functie de o metodá de segmentare prin 
opozitii paradigmatice si sintagmatice care leagă miturile 
între ele prin intermediul sistemelor de transformări, cheia 
de boltă a analizei comparative structurale. 

Human Relations Area Files. Murdock (G.P.) 

COMUNITATE 

Termenul de ,comunitate" se caracterizează prin 
varietatea intrebuintarilor sale (Hillery, 1968). Totuşi, 
această dispersie semantică se organizează în jurul a doi 
poli de elaborare conceptuală, în funcţie abordare: 
definițiile propuse pot fi rezultatul unei abordări 
culturaliste sau al unei abordări istorice. În primul caz, 
sunt subliniate aspectele psihosociologice ale comunităţii 
(natura relaţiei dintre membrii săi), pe când în al doilea 
caz sunt subliniate dimensiunile sale instituţionale şi 


economice (Chiva, 1958; Eizner în Jollivet, 1974). 
Antropologia americană a privilegiat, în general, prima 
concepţie, prin studierea „comunităţilor” locale, rurale sau 
de cartier, înserate în interiorul societăţilor de tip modern. 
Pentru R. Redfield (1965), esenţa comunităţii constă în 
caracterul său holist: ea este un „tot uman” (human 
whole), iar membrii săi trăiesc pentru şi prin ea. 

Această insistentă asupra caracterului de totalitate 
care defineşte faptul comunitar era deja prezentă în 
construcţiile conceptuale ale gândirii sociologice din 
secolul al XIX-lea. Opoziția dintre comunitar si 
noncomunitar se regăseşte la F. Tonnies 
(Gemeinschaft/ Gesellschaft „comunitate/societate”), 
precum si la H.S. Maine (statut/ contract) sau la Durkheim 
(solidaritate mecanicä/solidaritate organică). Această 
logică a opoziţiei este inseparabilă de schema evoluţiei 
societăţilor omeneşti despre care se presupunea că poate 
să explice trecerea ineluctabilă şi ireversibilă de la un tip 
de societate (sau de la o configuraţie a relaţiilor sociale) la 
un altul. Această trecere ar fi trebuit să ducă la dispariţia 
raporturilor comunitare, ipoteză însoţită, mai ales în cazul 
lui Tonnies, de o reprezentare nostalgică a evoluţiei 
legăturii sociale în general. 

Aceste analize îşi au, într-o anumită măsură, originea 
într-o constatare: realitatea istorică a formelor sociale, a 
căror diversitate nu exclude posibilitatea reunirii lor într- 
un concept unic. Astfel, în cadrul etnologiei societăţilor 
ţărăneşti, comunitatea a putut fi definită ca o unitate 
socială restrânsă, trăind într-o economie parţial închisă pe 
un teritoriu de unde îşi procură majoritatea produselor 
necesare pentru subzistentă. Ea ar asocia, în proporţie 
variabilă, proprietatea colectivă şi proprietatea privată şi i- 
ar supune pe membrii săi unei discipline colective, într-un 
soi de tensiune constantă necesară men, inerii coeziunii şi 
perpetuării existenţei sale (Chiva, op. cit.; Lefebvre, 1963; 


ParainA 1979). O discuţie clasică a fost consacrată originii 
comunităţilor, concepute fie ca grupări „naturale”, deci 
primare, fie, dimpotrivă, ca produs al proceselor istorice, 
legate în acest caz de dezvoltarea feudalitátii (Laveleye, 
Maurer, Fustel de Coulanges), în măsura în care 
articularea dintre comunitate şi sistemul feudal poate fi 
văzută ca supunându-se unui principiu unic - întrucât în 
Europa raportul comunităţilor cu puterea seniorială a 
variat, în timp, între autonomie şi aservire totală (Stahl, 
1969). Totuşi, comunitatea nu reprezintă o formă de 
grupare socială care corespunde unui mod de producţie 
determinat. Ipoteza potrivit căreia în ţările industrializate 
ar prevala o tendinţă de dislocare a fundamentelor vieţii 
comunitare tradiţionale (Ravis-Giordani, 1983) trebuie 
nuanţată; astfel, se poate observa că anumite activităţi 
economice moderne, precum cele legate de turism, se 
dezvoltă în cadre de tip comunitar, întărind prin aceasta 
fundamentul colectiv (Assier-Andrieu, 1986). 

În general, în societăţile occidentale apartenenţa la 
comunitatea sătească, cu drepturile şi datoriile pe care le 
implică, şi-a găsit legitimarea în relaţiile de rudenie care 
există între membrii acesteia; însă, în acelaşi timp, faptul 
comunitar constă tocmai în transformarea acestor legături 
de rudenie în legături sociale de o natură sui-generis. 
Această consideraţie poate fi extinsă şi la alte tipuri de 
„comunitate” care se întemeiază pe legături de rudenie: 
comunităţile de neam (Jonckers, 1983) sau familiale, 
zadruga sud-slavă, „comunitatea tăcută” a Franţei evului 
mediu; una dintre funcţiile exercitate de extensiunile 
clasificatoare sau genealogice ale înrudirii este tocmai 
depăşirea acesteia, cu toate că limbajul ei continuă a fi 
utilizat. Oricare ar fi importanţa relaţiei pe care o întreţine 
cu teritoriul, comunitatea se identifică mai ales cu 
existenţa sa istorică. Această prevalentă a relaţiei cu 
timpul se exprimă prin întâietatea consangvinitatii 


(naşterea determină apartenenţa la comunitate), a 
suveranităţii cutumei, adică a iluziei întreţinute în mod 
colectiv în legătură cu reproducerea identică a comunităţii, 
fapt care exprimă nevoia de perenitate. 

CONFLICT e Glückman (M.) 

CONGO (BAZINUL FLUVIULUI ~) 

„Bazinul fluviului Congo” desemnează aici aria 
culturală şi geografică delimitată la nord şi la nord-vest de 
fluviile Congo, Oubangui şi Uele, la est de munţi, la sud de 
podişul Benguela şi la vest de litoralul atlantic. 

În jurul anului 500 î.Hr., bazinul era populat de 
vânători şi pescari; cincisprezece secole mai târziu, 
agricultura era practicată peste tot, cu excepţia câtorva 
sectoare împădurite. Într-o primă fază, plantele cultivate 
(ignama, palmierul de ulei şi rafia în zonele de pădure, 
sorgul roşu şi alte tipuri de mei în savană) şi unele animale 
domestice (câini, capre, oi şi porci) au'fost aduse din 
regiunile situate la nord de pădure. Apariţia taroului, a 
bananierului, a trestiei de zahăr şi a păsărilor de curte 
(aduse din Asia de Sud-Est prin Tanzania) a dus la 
accelerarea procesului de constituire a unui complex 
agricultură - creşterea animalelor. Prezenta olăritului şi a 
metalurgiei e atestată încă de la începutul primului mileniu 
în valea joasă a fluviului Congo şi în Shaba, unde, pe la 
anul 800, Sanga a devenit un centru metalurgic cu o 
dezvoltatătehnologie a fierului şi a aramei. Expansiunea 
limbilor bantu, pornind din Nigeria şi Camerun, s-a 
încheiat la sfârşitul acestei perioade. Doar limbile orientale 
din grupul adamaoua-est şi limbile sudaneze centrale, 
vorbite în nord-estul bazinului, nu aparţin subgrupului 
bantu al grupului benue-kongo. Este încă puţin cunoscută 
corelatia dintre difuzarea acestor tehnici şi expansiunea 
bantu, însă se ştie că aceste două mişcări au ocolit 
pădurea din est, urmând reţeaua fluvială şi coasta pe la 
vest. 

Reconstruirea istoriei sociale şi politice a populațiilor 
din bazin rămâne încă, în mare parte, incertă: numărul mic 


de sápáturi arheologice si absenta documentelor scrise fac 
dificilă stabilirea unei cronologii precise si confruntarea sa 
cu datele furnizate de traditia oralà. 

Celor douá zone ecologice ale bazinului, pádurea 
tropicală (de ambele părţi ale Ecuatorului) si savanele 
împădurite extensive (în sudul pădurii), le corespund două 
tipuri de organizare socială şi de istorie politică. 
Societăţile pădurii, predominant  patriliniare, nu au 
cunoscut decât o slabă centralizare politică: sate legate 
prin ficţiunea unei descendente comune sau prin alianţe 
matrimoniale, ,sefii" (manghele), principate (mongo din 
sud-est) sau asociaţii polit ico-religioase (lega, songye). 
Pigmeii au fost asimilați de alte populaţii sau trăiesc într-o 
situaţie clientelară fata de acestea. În afara populațiilor de 
pe malul marilor fluvii (bobang-i, ngala), care constituie 
societăţi cu conducere de tip Big Man şi care au jucat un 
rol intermediar între pieţele din interiorul continentului şi 
cele de pe coastă, societăţile pădurii nu au intrat în 
contact direct cu marile zone de trafic decât în secolul al 
XIX-lea. În schimb, societăţile din savanele meridionale 
sunt, în afara câtorva excepţii (mai ales populaţiile luba 
centrale), matriliniare. Încă înainte de anul 1500, mai 
multe regiuni au cunoscut o ierarhizare şi o centralizare 
progresivă a structurilor lor politice, ajungându-se la 
formarea unor regate (populaţiile mbundu şi kongo la vest, 
luba şi funda în savanele orientale şi, în secolele al XVII-lea 
şi al XVIII-lea, yaka, suku şi kuba în Kasai). Aceste „regate 
ale savanei" (J. Vansina) se caracterizau prin existenţa unei 
aristocrații care dispunea de o mana de lucru agricolă 
formată din sclavi şi organiza comerţul la mare distanţă. 
Istoria societăţilor savanei este marcată de integrarea lor 
succesivă în zona traficului atlantic şi de transformările 
sociale şi economice care au rezultat în urma acesteia, mai 
ales revoluţia agrară consecutivă importării unor noi 
produse alimentare (manioc, porumb, fasole). 


Cánd portughezii au ajuns, in 1482, la gura fluviului 
Zair ei au gásit un regat centralizat, in care regele avea 
dreptul să-i numească şi să-i destituie pe guvernatorii 
majorităţii provinciilor. Au fost stabilite relaţii diplomatice 
în vederea creştinării regatului Kongo şi a dezvoltării sale 
economice pe baza schimburilor comerciale. Creştinarea 
elitei kongo i-a permis regelui să dobândească o nouă 
legitimitate, însă ea a creat, în acelaşi timp, conflicte cu 
deţinătorii puterii religioase tradiţionale şi cu misionarii, 
care nu au'fost niciodată supuşi în întregime regelui şi 
care  denuntau persistenta practicilor religioase 
tradiționale. În virtutea importantei crescânde a 
plantațiilor din Insula São Tomé si din Brazilia, traficul cu 
sclavi a dobândit un loc preponderent în schimburile 
comerciale. În urma instalării la Luanda a unei colonii 
portugheze, care a supus regatul mbundu numit Ndongo 
(în interiorul continentului), presiunile economice şi 
militare exercitate de portughezi şi de noua clasă de 
comercianți  portughezo-africani au sfârşit prin a 
destabiliza regatul. Înfrângerea militară a lui Antonio I în 
1665 a marcat sfârşitul monopolului politic şi comercial al 
regelui, regalitatea păstrând doar un caracter simbolic. 
Timp de două secole, regatul va rămâne fragmentat din 
punct de vedere politic şi comerțul va intra sub controlul 
,intreprinzátorilor" africani. 

În savanele orientale, apariția statelor luba si funda 
în secolul al XV-lea - regate sacre a căror întemeiere este 
atribuită unui vânător mitic - si expansiunile lor succesive 
stau la originea întemeierii mai multor regate si ,sefii" 
(Kaniok, Kikonja, Kalundwe si Kasongo întemeiate de luba, 
Kazembe şi Kanongesha de funda), care au adoptat noile 
forme de organizare politică înainte de a se uni, la sfârşitul 
secolului al XVIII-lea, în cadrul imperiilor luba şi funda. 
Mai bine adaptată la condiţiile locale decât concepţia luba, 
bazată pe sacralitatea sângelui dinastic, transmis în 


interiorul patriliniei regale, strategia funda consta in aceea 
cá acorda insemnele puterii sale sefiilor locale si le integra 
prin aliante matrimoniale si plata unor tributuri, lásándu- 
le, totuşi, o anumită autonomie culturală si politică. 
Sistemul succesiunii pozitionale, potrivit căruia succesorul 
unui titlu politic dobândea şi numele şi statutul de înrudire 
al predecesorului său, a facilitat acest proces, creând 
legături de rudenie permanente între deţinătorii puterii 
locale şi rege. 

Mai la vest, populaţiile imbangala (dizidenti funda 
care s-au reorganizat în tabere militare de jefuitori) au 
fondat în Kwango regatul Kasanje. Acesta, la fel ca şi 
regatul Matamba întemeiat de refugiaţi mbundu, a rezistat 
pătrunderii militare portugheze şi a controlat timp de două 
secole accesul la pieţele din interior. 

În cursul secolului al XIX-lea, cele două „frontiere 
portughezo-africane" (J.-L. Vellut) de pe coastele de est şi 
de vest s-au deplasat către interior si au apărut noi 
grupuri, mai mobile si mai bine înarmate decât cele de 
dinaintea lor Ocolind la început rutele comerciale 
tradiţionale, ele au spart monopolurile regale ale 
comerţului la mare distanţă şi au slăbit sau au răsturnat 
regatele tradiţionale. Populaţiile chokwe, vânători care 
făceau comerţ cu fildeş, ceară şi cauciuc, au cunoscut o 
expansiune demografică şi teritorială datorată acumulării 
de femei sclave şi de puşti; ele s-au angajat în organizarea 
unor caravane comerciale şi au cucerit, în cele din urmă, 
capitala regatului funda. Negustorii nyamwezi au creat 
statul Yeke în regiunea populată de lamba şi şi-au asigurat 
controlul comerţului cu fildeş şi cu sclavi de pe coasta de 
est. Negustorii swahili care au sosit în nord-estul bazinului 
au supus „şefiile” locale. In anii 1880, sosirea belgienilor şi 
a englezilor şi implantarea unei administrații coloniale 
(Congo, Rhodesia de Nord, Angola), încheiată pe la 1920, 
au pus capăt independentei formațiunilor politice africane. 


Puterile europene au instaurat o economie bazată pe 
exploatarea minelor si a plantatiilor. Perioada colonială s-a 
terminat în momentul apariţiei statelor africane moderne: 
Zair (1960), Zambia (1964) şi Angola (1975). 

CONKLIN Harold C. 

Antropolog american náscut in 1926, Harold C. 
Conklin a fost unul dintre pionierii cercetárii din generatia 
sa. In 1945 pleacă în Filipine, unde studiază populaţiile 
hanunoo din Mindoro, de care va rămâne legat numele 
său. În 1954 îşi susţine teza de doctorat (PhD) la 
Universitatea Yale. Intitulata The Relation of Hanunoo 
Culture to Their Plant World, aceasta poate fi consideratà 
una dintre lucrările fundamentale ale ,etnologiei". În 
aceeaşi perioadă publică articolul (concis, însă esenţial) 
„Hanunoo Color Categories”, care va deveni unul dintre 
textele clasice ale antropologiei americane de după război. 
La descrierea si analiza antropologică a populațiilor 
hanunoo din arhipelagul Sulu se va adăuga mai târziu, tot 
în Filipine, şi studiul, de o cu totul altă factură, asupra 
populațiilor ifugao din cordiliera centrală de pe insula 
Luzon. La Yale, Conklin predă ecologie, lingvistică şi 
antropologie. 

Conklin şi-a înscris demersul pe linia lui F. Boas, E. 
Sapir, B. Lee Whorf, A.L. Kroeber si mai aproape de el, M. 
Swadesh, M. Hass, FG. Lounsbury; simultan, el s-a 
îndreptat către naturalisti si taxonomisti. În ultima parte a 
secolului al XIX-lea, botanistii americani de la Botanical 
Surveys au inceput sá culeagá informatii referitoare la 
cunostintele indienilor despre mediul natural si, in acest 
scop, au elaborat o metodà de anchetà pluridisciplinará. 
Reflectia teoretică a lui Conklin s-a dezvoltat plecând de la 
o nouă perspectivă asupra metodologiei de teren, „New 
Ethnography”, întrebarea fundamentală fiind următoarea: 
cum să traduci gândirea indigenilor, fără să o falsifici, în 
limba etnografului? Cum să exprimi categoriile, ordinele, 
noţiunile care dau seamă de percepţia, cunoştinţele şi 


reprezentárile elaborate de o societate despre universul 
natural cu care este confruntată? Explicarea modelelor 
autohtone trece prin observarea concretului, prin 
acumularea meticuloasă a faptelor legate de limbaj şi de 
societate şi prin analizarea sistematică a datelor într-o 
perspectivă totalizantă, întâietatea acordată „sistemului” 
în raport cu elementele sale apropiind această abordare 
născută din antropologia culturală de antropologia 
structurală. 

Studierea muntenilor ifugao l-a condus pe Conklin la 
elaborarea unui Ethnographic Atlas of Ifugao (1980): 
teritorialitatea, arendarea funciară, organizarea spaţiului, 
habitatul, tehnicile, utilizarea pământului, organizarea 
muncii, organizarea familială, relaţia cu spaţiul natural şi 
cu teritoriul politic, toate acestea sunt inventariate şi 
analizate cu rigurozitate. Ansamblul informaţiilor provine 
din articularea mai multor discipline: etno-lingvistica, 
antropologie socială, topografie, fotogrametrie, fotografie, 
prelucrarea cantitativă a datelor. Departe de a pune capăt 
anchetei şi analizei antropologice, această capodoperă a 
stimulat apariţia unor noi şantiere. 

CONSANGVINITATE > Parentale (Sisteme ~) 2 - 
Genealogie 

COPILĂRIE 

Fără a neglija întru totul copilăria, antropologia 
socială nu i-a acordat totuşi niciodată un loc preponderent; 
o dovedeşte şi remarca deziluzionată a lui M. Mead in 
legătură cu fostul său soţ, antropologul R. Fortune: „Reo a 
decis că se va ocupa de cultură, iar mie îmi va lăsa limba, 
copiii şi tehnicile” (Mead, 1977: 210). Totuşi, americanii 
aparţinând şcolii „Culture and personality”, dornici să 
determine în ce fel societăţile creează anumite tipuri de 
temperament, s-au străduit să arate felul cum individul 
devine ceea ce vrea ambientul să facă din el. Astfel, în 
lucrarea sa consacrată copilăriei în Manus (Melanezia), M. 
Mead (1930) analizează rolurile parentale, descrie 
achiziţionarea deprinderilor fizice, reperează formele de 
transmitere a valorilor sociale. Ea insistă asupra coerentei 
necesare a societăţilor, care trebuie să-şi ofere mijloacele 
propriei lor reproduceri; de aceea acuză lipsurile educaţiei 
americane (opunând disponibilitatea tatilor din Manus 
absenteismului părinţilor americani) şi subliniază că unele 
aspecte ale relaţiilor dintre părinţi şi copii nu răspund 


scopurilor pe care această educaţie ar trebui să le 
urmărească. Din această comparaţie, M. Mead va trage 
toate concluziile mult mai târziu, în abila tipologie a 
legăturilor ascendente - descendente, propusă în Culture 
and Commitment (Mead, 1970). Cât despre susţinătorii 
„personalităţii de bază”, aceştia, mai ales A. Kardiner 
(1939), căutând să separe elementele constitutive ale unui 
ansamblu cultural, au ajuns să includă între „instituţiile 
primare” disciplinele impuse copiilor mici: modalităţile 
alăptării, conditionarea relativă la dependenţa sau 
autonomia comportamentului, atitudinea marcată sau nu 
fată de excremente, tolerantă sau represivă fată de 
sexualitate. Oricât ar fi de discutabile, aceste teze au avut 
în Statele Unite meritul de a da un impuls viguros, timp de 
mai multe decenii, cercetărilor antropologice specializate. 
Pe lângă manuale şi ghiduri de anchetă, le datorăm 
cercetătorilor americani monografii (Whiting, 1953) şi 
studii comparative - întreprinse după metoda preconizată 
de Murdock - asupra formelor de educaţie primară 
(Whiting, Child, 1952); folosindu-se de parametri 
cuantificabili, studiile comparative s-au extins asupra a 
aproximativ două sute de societăţi (Ethnology, 1971, 1976, 
1977). În Franţa, indiferentei lui M. Mauss, care 
consacrase copilăriei vreo douăzeci de pagini, îi urmează 
interesul măsurat al lui M. Griaule. Acesta din urmă opune 
credinţei adulte, eminamente precară, jocurile copiilor, 
rămăşiţe deformate, însă vivace, ale cultelor dispărute 
(Griaule, 1938). De-abia odată cu şcoala etnopsihiatrică 
din Dakar (lucrările lui G. Collomb, A. Zempleni, H. Erny, 
E. şi M.-C. Ortigues) copilăria în mediul tropical ajunge să 
devină obiectul unei abordări interdisciplinare. Acestui 
curent i se alătură J. Rabain (1979), care face o minuțioasă 
descriere a formaţiei tânărului wolof: învăţarea datoriei şi 
a darului, raportarea la propriul său corp şi corpul 
celuilalt, apropierea de universul obiectelor, accederea la 


schimbul verbal. Mai apropiati de traditia lui Griaule, alti 
cercetátori se preocupá mai ales de tratamentul ritual al 
nasterii sau de diversele etape socio-reli-gioase ale trecerii 
de la copilărie la stadiul de adult (Lallemand, Le Moal, 
1981). Dincolo de sensibilitatea sa la fluctuatiile teoretice 
Si la specializárile regionale, studiul antropologic al 
copilăriei a permis apariţia unor subteme: sexualitate 
(Elwin, 1947), iniţiere (Vidal, 1976), educaţie (Santerre, 
Mercier-Tremblay, 1982), adopţie (Carroll, 1970). 

COREEA 

Coreenii, al cáror numár depásea 65 de milioane in 
1988, sunt prezenţi în peninsula Coreea, în China 
(Manciuria), în URSS, în Japonia şi în Statele Unite. Ei 
vorbesc o limbă aglutinantă care face parte din familia 
uralo-altaică. În 1443 a fost inventat un alfabet original 
(han gul). 

Un mit de întemeiere arată că originea coreenilor 
urcă până la Tan gun, care ar fi trăit în 2333 î.Hr. Coreea a 
apărut în urma unei fuziuni a popoarelor nomade venite 
din nordul peninsulei care s-au sedentarizat progresiv. 
Prezenta orezului este atestată din anul 1.000 I. Cr. Timp 
de secole, peninsula a fost o punte de legătură între 
cultura continentală şi insulele arhipelagului nipon. 

Modul de filiatie este patriliniar, iar rezidenta 
patrilocală aparţine celui mai mare dintre frati. Există 207 
patronime. Indivizii care poartă acelaşi nume se 
diferentiazà prin apartenenta la clanuri localizate (pon) si 
la ascendente (neamuri) patriliniare care îi regrupează pe 


indivizii ce se revendică de la un strámos comun. În 
Coreea de Sud, căsătoria între purtătorii aceluiaşi 
patronim este interzisă practic, iar căsătoria între membrii 
aceluiaşi clan este interzisă oficial. Femeile căsătorite îşi 
păstrează numele. Folosirea registrelor genealogice, altă 
dată rezervată familiilor ştiutorilor de carte aristocrați, 
este astăzi generală. Cea mai mare parte a coreenilor îşi 
revendică o origine aristocratică, dovedită prin genealogia 
lor. 

După introducerea budismului (secolul al IV-lea) şi a 
neoconfucianismului (secolul al XIV-lea), şamanismul a fost 
refugiul tradiţiei religioase naţionale; de la începutul 
secolului al XX-lea, el a reprezentat un obiect de studiu 
pentru folcloristi. Samanii sunt, în proporţie de două 
treimi, femei (mudang). Ei sunt nu numai depozitarii unui 
tip de relaţie specială cu lumea supranaturală, ci şi 
păstrătorii celei mai mari părţi a tradiţiei orale, a muzicii şi 
a dansurilor specifice diferitelor regiuni ale peninsulei. Ei 
se adaptează foarte bine la dezvoltarea actuală a Coreei de 
Sud, existând, în medie, un şaman la o mie de locuitori. 

CORNUL AFRICII 

Cornul Africii este alcătuit din podişurile înalte 
etiopiene, bogate în precipitaţii şi fertile, şi din versantele 
lor mai mult sau mai puţin aride. Prezenta omului aici este 
foarte veche (fosile vechi de 3, 5 milioane de ani, producţii 
litice de 2, 7 milioane de ani) şi continuă (situl de la Melka- 
Kontoure era locuit încă din oldowayan). În schimb, datele 
despre neolitic sunt foarte puţine (singurul sit bine datat 
este cel de la Djibouti, 3440 I. Cr.), ceea ce este regretabil 
în măsura în care numeroase plante cultivate sunt 
originare din aceasta regiune. Pe podişurile înalte 
septentrionale se practică o agricultură  cerealierá, 
utilizându-se plugul cu tracţiune animală, iar pe podişurile 
din sud-vest horticultura (in principal Ensete edulis) cu 
sápáligi si bete cu care se scurmá pământul. In zonele 
joase cele mai aride locuiesc crescátori de animale nomazi, 
iar savanele sud-sudaneze permit o agriculturá mixtá cu 
săpăligi. 

Cornul Africii este populat aproape în totalitate de 
vorbitori hamito-semiti. Când, în secolul al V-lea î.Hr, 
imigranții arabi au introdus scrierea şi metalurgia aramei 


şi a fierului, limbile kusitice si omotice se vorbeau de mai 
multe mii de ani, iar limbile etio-semitice de cel putin cinci 
secole. 

In secolul I d.Hr. s-a constituit regatul Axum, al cárui 
suveran s-a convertit la crestinism in 328. La apogeul sáu, 
acest regat a controlat teritorii care se intindeau intre Nil 
si Yemen. Izolat de expansiunea islamului, statul axumit, 
care a adoptat numele de Etiopia, s-a dezvoltat către 
interior, făcându-şi vasale populaţiile vecine şi asimilându- 
le - într-o primă fază populaţiile agueu şi gafat - într-un 
proces care funcţionează încă în epoca modernă: 
crestinare, substituirea  filiatiei bilaterale cu  filiatia 
patriliniară, apoi constituirea unei identități care uneşte 
nobilimea neereditará si ţăranii proprietari împotriva 
musulmanilor, a artiştilor integrati în caste si a sclavilor. 
Aceste solidaritáti provoacă eşecul hegemoniei împăratului 
(atse sau negus), constrâns să se înţeleagă cu 
reprezentanţii lor pentru a putea impune tributul 
populațiilor periferice. Istoria etiopiana este făcută dintr-o 
succesiune de faze de unitate care duc la cuceriri (apogeul 
este atins în mai multe rânduri: secolele al XIV-lea - al XV- 
lea, sfârşitul secolului al XVII-lea, secolul al XX-lea) şi faze 
de discordie, care lasă tara la discretia invadatorilor 
(secolele al XVIII-lea - al XIX-lea). Legitimitatea 
împăratului se bazează pe mitul ascendentei sale 
solomoniene. Identitatea etiopiana, întemeiată pe 
genealogii nu prea profunde, are ca osatură un creştinism 
necalcedonian care inspiră o strălucită cultură materială 
(biserici rupestre şi construite, picturi şi obiecte liturgice) 
şi intelectuală (literatura de limbă gueză), care însă nu 
prea lasă loc cunoaşterii profane (cronici, tratate 
medicale). 

Incepând din secolul al X-lea, în estul Etiopiei au fost 
întemeiate sultanate. Adal, cel mai puternic stat musulman 
care a existat vreodată în această regiune, a grupat 


popoarele afar, harari, argobba si somali. Suveranul sáu a 
pustiit Etiopia intre 1531 si 1543 in numele jihadului 
proclamat la putiná vreme dupá venirea portughezilor in 
golful Aden. Aceste tulburári politice au determinat 
importante mişcări de populaţie. Hadiya, vorbitori de limbi 
semitice si kusitice, vasali ai Etiopiei, au emigrat, in parte, 
de la est cátre vest, in depresiunea Rift. Descendentii lor 
sunt guragii orientali, quebenna, aleba, actualii hadiya, 
kambata si sidamo. Această mişcare a fost accelerată de 
deplasarea populaţiei cromo, care, după ce a dus o viaţă 
semipastorală în regiunea Daua, i-a supus pe hadiya 
orientali si nu a cruțat decât cetatea Harar, menită sa 
devină un centru de propagare a islamului. 

Societatea cromo avea ca principală instituţie politică 
un sistem de vârstă, gada, ale cărui clase erau recrutate 
nu pe baza vârstei naturale, ci pe baza vârstei 
generationale. În cursul înaintării către nord-vest, sistemul 
generational s-a dislocat în favoarea unor „şefii” militare, 
permanente şi ereditare, dintre care unele vor adopta în 
secolul al XIX-lea islamul (statele din Guibe). Şefii cromo 
care au pătruns în provinciile centrale s-au creştinat şi au 
jucat un rol important la curtea imperială de la Gondar în 
secolele al XVIII-leasi al XIX-lea. 

Sistemul de vârstă cromo a fost adoptat de mai mulţi 
din vecinii lor sedentari de limbă kusitică, însă la aceştia 
puterea era exercitată de adunări ale bătrânilor formate pe 
baza cetăţii (konso) sau a relaţiilor de vecinătate sau de 
clan (sidamo, derassa). Păstorii de pe malurile lacului 
Turkana (dassaneci si niloti nyangatom, mursi, bodi) au 
dezvoltat şi ei sisteme de vârstă. 

Mai spre nord, în principatele ometo, politica era 
lăsată în sarcina unor adunări democratice cu bază 
rezidentialá. Acestea îi alegeau pe demnitari şi vegheau la 
limitarea puterilor „sacrificatorilor” ereditari (ţinuturile 
Gamo şi Borodda) care totuşi reuşeau uneori să 


intemeieze monarhii (Oualeita). Un asemenea proces ar 
putea sá se afle la originea formárii, in cazul altor populatii 
de limbi omotice, a monarhiilor sacre cu o bază mai mult 
sau mai putin segmentará (baschetto, ari, male, guimara) 
sau organizate in state mai mult sau mai putin puternice 
(anfillo, djandjero, gonja meridionali: cheka, bocha, 
hinnario, kafa). Între secolele al XIII-lea şi al XVI-lea, 
etiopienii i-au respins pe gonja către sud şi vest, făcându-şi 
vasale multe dintre aceste state şi principate, printre care 
şi foarte bogatul Hinnario. 

La extremitatea Cornului Africii, populațiile somali au 
constituit o „democrație pastorală” (I.M. Lewis), în parte 
nomadă, segmentará si bazată pe neam (ascendentă), mai 
mult sau mai puţin islamizată. Aflate încă din secolele al X- 
lea - al XII-lea in'r-o expansiune constantă către sud-vest, 
ele i-au respins pe cromo sau i-au asimilat, sedentarizandu- 
se (populația sub) în apropierea cursurilor de apă 
permanente. Pe versantul dinspre Marea Roşie, societatea 
pastorală a afarilor este mai stratificată, iar în nord cea a 
populației bedja este încă si mai stratificată. 

Teritoriile etiopiene de la granița cu Sudanul sunt 
ocupate de populații care vorbesc limbi nilo-sahariene: la 
sud de Baro, grupurile suri, anyua şi nuer, iar la nord, 
grupurile koman, bertha, kunama şinarea. Populatiile 
septentrionale au avut de îndurat din partea etiopienilor si 
a puterilor musulmane de pe Nil numeroase expediții de 
pradă, fiind nevoite să plătească tributuri foarte mari în 
aur si sclavi. In replică, populațiile koman au dezvoltat 
solidaritáti bazate pe o endogamie legată de recipro- 
citátile alianței. 

In perioada colonială, Etiopia a fost singura tară 
africană care şi-a păstrat independenta. Victoria de la 
Adowa asupra italienilor (1896) a deschis calea încheierii 
unor tratate privind frontierele cu Italia (Eritreea, Somalia 
italiană), Franța (Somalia franceză) şi Marea Britanie 


(Somalia britanică, Kenya, Sudan). Aceste tratate au 
ratificat reinnoirea statului etiopian si politica imperialà de 
recucerire a zonelor aflate la marginile sale, politicá 
orientată, la fel ca in trecut, înspre obţinerea de tributuri. 
Dacă unele state (Djimma, Lega şi Tehellen ale populațiilor 
cromo) şi-au păstrat, supunându-se, instituţiile, această 
,restaurare" a fost sursa unor tensiuniântre funcţionari si 
coloniştii etiopieni, precum şi între notabilii indigeni 
vasalizati şi populaţiile reduse la o stare de semisclavie. Ca 
reacţie, acestea din urmă dezvoltă ritualuri religioase de 
legitimare a autorității, acordând un loc important 
posesiunii, un mod tradiţional în întreaga regiune de 
intrare în relaţie cu supranaturalul. 

După scurta perioadă italiană (1935 - 1941), în 
vreme ce coloniile europene şi-au dobândit independenta, 
împăratul Haile Selassie a anexat Eritreea şi a înlocuit 
vechile raporturi feudale cu o administraţie modernă, al 
cărei centru rămânea persoana sa. Revoluţia care l-a 
detronat in 1974 a dezamorsat revolta populațiilor 
meridionale, însă nu a putut opri mişcările de eliberare 
postcoloniale (Eritreea, Ogaden). De atunci, în regiune 
domneşte o situaţie de criză. Deşi omogenă din punct de 
vedere etnic, Somalia iredentistă este pradă unor tulburări 
interne provocate de conflictele dintre clanuri. Cât despre 
guvernul etiopian, el se sprijină, gestionând în mod 
autoritar dificultăţi economice deosebit de grave, pe o 
puternică tradiţie etatistă, însă se confruntă în continuare 
cu nevoia de a realiza din nou consensul naţional. 

CORP 

Literatura etnograficá pune in evidentá existenta 
unei multitudini de reprezentări ale corpului în timp si în 
spaţiu. Din această diversitate pot fi degajate două 


paradigme fundamentale. În prima intră societăţile care 
disociază „sufletul” de suportul său corporal, aşa cum se 
întâmplă în Occident, după modelul lui Platon. A doua 
integrează acele sisteme care îl consideră pe om un 
,microcosmos", replică sau chintesenta a universului, 
„macrocosmosul” (Paracelsus); aceasta doctrină este 
uneori consemnată si in texte canonice, precum 
Upanişadele vedice. Dacă multe povestiri cosmogonice 
descriu naşterea omului din pământ, precum teogonia lui 
Hesiod, în schimb altele, mai ales în Tibet, explică 
naşterea omului plecând de la corpul unei fiinţe cosmice 
sau de la un ou care cuprindea totul (Stein, 1962). Nu ne 
vom mira deci că ideea unui izomorfism între structura 
organică a omului şi cea a lumii îşi găseşte prelungirea în 
unele filosofii politice care leagă suveranitatea de ordinea 
cerească. Metafora emblematică a celor „două trupuri ale 
regelui”, în monarhia engleză, asociază un corp omenesc 
perisabil unui corp politic nemuritor (Kantorowicz, 1957). 
În acest spirit, se detaşează formula unui rege mediator 
între spaţiul uranian şi cel htonian (populaţiile bantu din 
zona Marilor Lacuri). Cât despre imaginea rătăcitoare a 
şamanilor siberieni, care fac o „călătorie” în spaţiu pentru 
a trece prin diferite probe initiatice, ea sudează, în felul 
său, persoana umană şi domeniul celest. 

În toate aceste societăţi care cred într-un corp 
„deschis” către lume, sunt explicitate componentele 
externe ale persoanei: suflete multiple, suflu identificat cu 
„aerul”, umbră, alter ego - noţiuni combinate uneori cu 
ideea unei metamorfoze într-un animal-dublu (concepţie 
atestată în „nahualismul” mezo-americanilor). Fenomenele 
de posesiune, cum ar fi cele care particularizează cultul 
candomble din Bahia, se exprimă, în idiomul preoţilor, în 
termenii unei „coborâri” epifanice şi ai „călăririi” actorilor 
de către zei. În Africa subsaheliană există corespondente 
termen cu termen între componentele interne ale corpului 


omenesc şi unele suporturi animale sau vegetale, aşa cum 
se întâmplă la populaţia fali. Simbolismul periferiilor 
corporale deţine un loc important acolo unde pielea şi 
părul sunt asimilate unui înveliş vegetal sau celest sau în 
cazul în care sunt descrise principiile unei teorii a 
circulaţiei fluidelor (sânge, mucozitáti etc); la fel se 
întâmplă când li se atribuie orificiilor un rol important în 
reprezentările interioritatii si  exterioritátii corporale 
(Douglas, 1967). Din aceste elaborári speculative apar 
notiuni semnificative, precum ,homeostazia", ,entropia" 
sau ,fortificarea energeticá" (in corpul oamenilor, ca si in 
corpul lumii). Dar aceastá permeabilitate a corpului in fata 
mediului sáu inconjurátor nu este privilegiul exclusiv al 
societăţilor in care reprezentările persoanei si cele ale 
cosmosului se aflà in situatie de implicatie mutualá. Ea 
apare de exemplu si in Europa Occidentalá, in sistemele 
etiologice care insistá asupra dimensiunii persecutorii a 
dezastrelor biologice, aşa cum s-a întâmplat în Franţa, în 
departamentul Mayenne (Favret-Saada, 1977). 

Corpul este şi un puternic instrument de reperare a 
coordonatelor spatio-temporale. El este adesea - cum se 
întâmplă la dogoni - suportul definirii direcțiilor cardinale. 
Aproape peste tot în lume, pornind de la examinarea 
polaritátilor sexuale, sunt elaborate modele binare, 
simetrice sau asimetrice, care lasă uneori locul unor 
construcţii mai complexe (Platt, 1978), după modelele 
ortogonale andine. 

CORPORALE (TEHNICI ~) 

„Înţeleg prin acest cuvânt modalităţile prin care 
oamenii, societate de societate, ştiu să se servească de 
propriul corp într-o manieră tradiţională”. Astfel se 
exprima M. Mauss (1935) într-o pledoarie pentru studierea 
gestualitátii omeneşti. Domeniu al implicitului prin 
excelentă, gestul scapă descrierii verbale şi rămâne adesea 
marele uitat al literaturii etnografice. Deşi puternic 
determinată de factori de ordin anatomic şi fiziologic, 
activitatea posturală şi motrice oferă o mare diversitate 
culturală. O analiză funcţională a tehnicilor corporale face 
să apară patru mari domenii în care se articulează, în 
grade diferite, culturalul şi biologicul: 

1975) Activitatea corporală legată direct de marile 
funcţii biologice: a mânca, a dormi, a se aşeza, a merge, a 
scuipa, a urina, a se spăla, a naşte etc. Să luăm câteva 


exemple. O activitate atát de obisnuitá cum este mersul 
poate să facă să apară variaţii nebănuite legate de „stilul” 
de mers, de rezistenţă, de viteză, de greutăţile purtate 
(Devine, 1985). La fel stau lucrurile cu obisnuintele 
posturale de odihnă sau de muncă (Hewes, 1955): poziţia 
verticală de odihnă cu sprijin pe un picior, poziţia şezând 
pe un scaun sau pe un taburet, poziţia ghemuit, poziţia 
şezând pe pământ cu picioarele întinse sau încrucişate etc. 
Utilizarea acestor diferite posturi va putea să aibă în 
anumite situaţii o oarecare influentă asupra organizării 
gestului tehnic. 

1976) Mişcarea tehnică, cuplul gest - unealtă. A. 
Leroi-Gourhan spunea despre unealtă că „nu există cu 
adevărat decât prin gestul care o face eficace din punct de 
vedere tehnic”. 

Corpul poate fi utilizat direct ca instrument - diverse 
lucruri pot fi cărate pe cap, în spate, legate sau nu (legare 
frontală, pectorală), pe umeri, în bandulieră sau în balanţă 
etc. - sau indirect - tehnici de strivire, de frământare, de 
presare cu piciorul sau cu mâna. Multitudinea tehnicilor 
care uzează de una sau mai multe unelte face foarte 
dificilă studierea mişcării tehnice. Nomenclatura elaborată 
de Leroi-Gourhan în cartea sa l’homme et la matiere 
(1943) poate reprezenta un punct de plecare in acest 
demers. Dacà ne referim la lovire, singurul mijloc de a 
acţiona asupra materiei pentru „a crápa, a ciocăni, a tăia, 
a şlefui, a împărţi materia pentru a o recompune pe 
urmá...", există trei tipuri: prin aruncare, prin aşezare, 
prin percutare. Mişcările asociate vor fi diferenţiate prin 
durată, prin amplitudine, prin forma traiectoriei, prin forţa 
musculară necesară, prin numărul mişcărilor succesive 
efectuate, fiecare dintre aceşti parametri fiind legat nu 
doar de unealtă, ci şi de materia asupra căreia se 
acţionează, precum şi de postura de bază (poziţia axei 
vertebrale şi a capului, element esenţial în derularea 


gesturilor): fierarul din Europa Occidentală lucrează cel 
mai adesea în picioare, pe când în numeroase societăţi 
africane el lucrează aşezat. Aşadar, se constată cà 
gesturile tehnice nu depind doar de opţiunile tehnice 
propriu-zise, ci şi de opţiuni culturale mai generale: 
utilizarea sau neutilizarea unui scaun, a unor planuri 
înălțate pentru punerea obiectelor etc. 

1977) Activitatea gestuală cu funcţie de comunicare, 
fie că este legată sau nu în mod direct de vorbire. Alături 
de limbajele „cu semne”, care posedă o gramatică şi pot să 
se substituie vorbirii, există şi limbaje „emblematice” 
(Efron, 1942), ansambluri de acţiuni simbolice în care 
mişcarea posedă o semnificaţie verbală specifică, 
cunoscută de marea majoritate a membrilor grupului. 
Codificarea gestuală a emblemei poate fi iconică 

(mişcarea seamănă într-o oarecare măsură cu ceea 
ce vrea să transmită) sau total arbitrară (Ekman, 1977). 

Dacă emblemele tin explicit de un limbaj codificat 
cultural, gesturile care însoțesc limbajul şi mişcările 
faciale constituie un instrument de comunicare extrem de 
eficace, însă un inventar precis al acestora nu este uşor de 
făcut. Darwin a avansat ideea potrivit căreia există şase 
emoţii de bază, care trimit la şase patternuri de activitate 
musculară care exprimă cu precizie bucuria, dezgustul, 
frica etc. Această idee a universalitátii în exprimarea 
emoţiilor a fost pusă sub semnul întrebării de numeroşi 
autori (E. Leach, M. Mead, W. La Barre), pentru care 
cultura este factorul determinant. In fapt, cercetări mai 
recente (Eckman, 1977) au arătat că anumite norme 
culturale pot să valorizeze controlul sau chiar mascarea 
exprimării emoţiilor în diferite circumstanţe, introducând 
astfel posibilitatea unor importante variaţii culturale. 

Multe aspecte ale activităţii corporale legate de 
comunicare ar mai putea să fie discutate în acest context, 
de exemplu sincronia mişcărilor corpului la diferiţi 


interlocutori (Kendon et al, 1975) sau comportamentele 
proxemice (situatia raportului subiectilor in spatiu; Hall, 
1966). 

1978) Miscárile ,institutionalizate". Sunt regrupate 
sub acest termen miscárile legate de ritualurr, de dans, de 
jocuri si de sport. Gestualitatea practicată în aceste 
diferite domenii posedă o semnificaţie socială şi culturală 
foarte accentuată. 

Studiul tehnicilor corpului duce la trei concluzii 
principale: 

— Modul în care omul îşi utilizează corpul diferă în 
funcţie de cultură. Intr-un studiu despre dans cu referire la 
mai mult de patru sute de grupuri culturale, A. Lomax şi 
colaboratorii săi (1969) au construit o „geografie” a 
gestualitátii umane cu ajutorul a trei indici principali: 
postura de bază, părţile corpului cu cele mai multe 
articulaţii (degetele, mâinile, capul etc), traiectoria 
mişcării (liniară, curbă); 

— Există o relaţie permanentă între gestualitate si 
alti factori socio-culturali. A.G. Haudricourt (1948) 
stabileşte, de exemplu, un raport între concepţia despre 
îmbrăcăminte, modul de a căra poveri şi anumite 
obisnuinte gestuale; 

— Învăţarea gesturilor se face rareori într-un cadru 
institutionalizat si este de două tipuri: ,modelarea" 
corpului copilului prin intermediul unor manipulari 
posturo-motrice (gimnastică, antrenare pentru anumite 
posturi) si învăţarea prin observare, depinzând de 
numeroşi parametri (locul învăţării, timpul consacrat 
activităţii, natura interacțiunii cu modelul, coprezenta 
adulţilor sau a colegilor etc). 

COSMOLOGIE 

În accepţia sa cea mai generală, o „cosmologie” este 
o concepţie despre lume, fie că se prezintă sub forme 
discursive, fie că se prezintă sub forma unor structuri 
subiacente mai multor dispozitive simbolice. Studierea 
etnologică a cosmologiilor pune în prim-plan raporturile 


acestor imagini ale lumii cu celelalte dimensiuni cognitive 
şi practice ale culturilor. 

Orice societate dispune de un ansamblu mai mult sau 
mai puţin coerent de reprezentări referitoare la forma, 
conţinutul şi dinamica universului: proprietăţile sale 
spaţiale şi temporale, tipurile de fiinţe care se găsesc în el, 
principiile sau forţele care explică originea şi devenirea sa. 
În acest sens, termenul de „cosmologie” îmbracă variate 
conţinuturi conceptuale, dar care se raportează la 
totalitatea existenţei si la determi-natiile sale ultime; 
cuvântul ,cosmos" desemnează atât ordinea, cât şi 
universul. 

Din punct de vedere formal, nu ar putea să existe 
nicio noţiune, nicio instituţie care să nu se deschidă către 
o cosmologie ca matrice generală de-inteligibilitate, pentru 
că pretutindeni, în categoriile gramaticale ca şi în dans, în 
răzbunare ca şi în olărit, există mereu o imagine a lumii 
furnizată de cultură. Totuşi, în acest termen sunt incluse 
mai degrabă totalitáti, „sisteme ale lumii” analoage celor 
ale cosmologiilor occidentale, adică mai ales reprezentări 
ale universului şi ale realităţii care joacă în cadrul său 
rolul de principiu motor sau regulator. Este suficient să ne 
gândim în această privinţă la universurile „alcătuite din 
învelişuri subţiri” ale amerindienilor, la teogoniile logice 
maori (Noua Zeelandă), la alimentarea sacrificialä a 
cosmosului la azteci sau la hindusi. Se consideră însă că şi 
complexele conceptuale (precum mana polineziană, cuplul 
chinezesc yin - yang), divinatia, anumite forme de 
organizare socio-spatiala (organizarea satului bororo), 
vrăjitoria etc. au o dimensiune cosmologică. 

Există o relaţie intrinsecă între ordinea universului şi 
ordinea umană: fiecare cosmologie poartă în ea o 
antropologie (chiar şi negativă), iar contrariul este şi el 
adevărat. Aceasta apare cu claritate în diferite culturi, fie 
sub forma  ,corespondentelor' sau a clasificarilor 


„totemice” (Durkheim, Mauss, 1903; Lévi-Strauss, 1962), 
fie sub forma conexiunii dintre două ordine prin mijlocirea 
sacrificiului (Biardeau, Malamoud, 1976), fie în ideologiile 
holiste ca  „tripartitia funcţională” a indo-europenilor 
(Dumezil, 1958). Această constatare rămâne adevărată şi 
pentru cosmologiile ,coperniciene", in care omul nu îşi 
pierde statutul de măsură simbolică obiectivă a tuturor 
lucrurilor decât pentru a deveni un mai bun subiect 
cunoscător, dotat cu un intelect legislator. 

Problema raporturilor dintre ordinea cosmologică şi 
ordinea antropologică nu poate fi separată de cea care se 
referă la natura religiei. Aici trebuie să distingem două 
abordări diferite: intelectualismul lui E.B. Tylor, J.G. Frazer 
şi L. Levy-Bruhl şi sociologismul lui Durkheim (Skorupski, 
1976). Prima concepe cosmologiile ca luând naştere din 
eforturilor oamenilor de a înţelege natura şi îşi orientează 
cercetările către procesele psihologice. A doua pune 
accentul pe caracterul expresiv al ideilor cosmologice care 
nu doar că rezultă din anumite cauze sociale, dar 
manifestă, în plus, „ideea de societate” (Durkheim, 1912). 
Categoriile centrale ale primei abordări sunt cele de 
credință şi de experienţă, iar problema este cea a 
ralionalitátii Acest punct de vedere va cunoaşte o 
reînnoire în lucrările unor autori care se revendică de la 
opera lui E.E. Evans-Pritchard (1937, 1956) şi care se vor 
îndrepta către probleme legate de traducere, de relativism 
cognitiv şi de Jocuri de limbaj” (Wilson, 1970). Cât despre 
tradiţia „expresivă” a lui Durkheim, aceasta se sprijină pe 
conceptele de ,reprezentare" şi de „act ritual", privilegiind 
raportarea la morfologia socială în interpretarea 
cosmologiilor. Sociologismul său va avea importante 
prelungiri în analizele tipologice ale lui M. Douglas (1970). 
Într-o cu totul altă direcţie, L. Dumont (1966) a reluat 
problema totalitàtii - categorie care o traduce la nivel logic 
pe cea de societate - pentru a pune în valoare ideea unei 


ierarhii cu deschidere cosmologică care ar contura 
orizontul universalului specific fiecărei societăţi. Acest 
efort evocă problematica culturalistă a lui M. Sahlins 
(1976), care postulează existenta unei „ordini simbolice” 
autonome şi totalizante, izvor al oricărei valori şi al 
oricărui sens. 

La acestea trebuie să adăugăm aportul decisiv al 
structuralismului, care a reuşit să stabilească caracterul 
raţional al gândirii mitice, demonstrând rigoarea cu care 
această gândire articulează propoziţii cosmologice cu 
ajutorul categoriilor sensibilităţii (Levi-Strauss, 1964). 
Întemeind gândirea, la fel ca şi sociabilitatea, pe funcţia 
simbolică, adică pe inconştient, structuralismul a 
zdruncinat primatul durkheimian acordat morfologiei şi 
afectului si a trecut in desuetudine antropologia 
individualistă si speculativă a ,intelectualistilor". Totuşi, 
teoria lui Lévi-Strauss s-a dovedit putin satisfácátoare in 
privinţa analizei aspectelor ,non-clasificatorii” ale 
cosmologiilor, mai ales ale celor care se află în legătură cu 
sacrificiul si cu ritualul in general. 

CREDINTÀ 

Filosoful englez David Hume socotea credinta (belief) 
drept cea mai enigmaticà dintre operatiile spiritului. Douá 
secole mai târziu, compatriotul sáu Bertrand Russell 
împărtăşea aceeaşi opinie. Antropologii au avut nevoie de 
un oarecare timp pentru a adopta preocupările filosofilor şi 
a admite (cel puţin unii dintre ei) caracterul foarte 
problematic al faptului de a atribui o credinţă unei anumite 
populaţii. Într-adevăr, era unanim admis faptul că etnologii 
trebuie să culeagă de pe teren şi să analizeze credinţele 
societăţilor pe care le studiază ca şi cum ar fi vorba despre 
datele unor experienţe supuse observaţiei şi a căror 
desemnare prin acest termen nu ar cere nicio examinare 
prealabilă. Această etnografie tradiţională a credințelor se 
baza pe un anumit număr de decretări metodologice care 
duceau, în cea mai mare parte a cazurilor, la disoluția 
relativă a fenomenului ce trebuia descris. Uneori se opta în 


mod deliberat să nu se facă distincţie între credinţe si 
reprezentări colective: în ele s-ar exprima ortodoxia unei 
culturi (E.R. Leach) şi doar acest lucru ar conta pentru 
antropologie. Alteori se convenea să nu fie analizată decât 
dimensiunea sociologică a credințelor, atitudine care îi 
conducea pe susţinătorii acestei poziţii la examinarea 
credinţei doar din perspectiva utilității sale sociale. Totuşi, 
cel mai adesea, într-un sens apropiat de sensurile comune 
ale cuvântului, cel puţin în franceză, termenul de 
,credintá", utilizat în general la plural, se referea exclusiv 
la obiectele unor presupuse convingeri: zei, spirite, 
strămoşi, genii, măşti, magie etc. Oricare era punctul de 
vedere adoptat, studierea credințelor lăsa deoparte 
aspectul psihologic, singurul element care permite 
specificarea credinţei în raport cu alte modalităţi ale 
conştiinţei şi care constă în atitudinea mentală exprimând 
gradul de certitudine cu care oamenii acceptă o idee sau 
socotesc un lucru adevărat sau real. Putem să vedem în 
acest dezinteres rezultatul dezvoltării separate a 
antropologiei şi a psiho logiei. 

Această reducere a credinţei la obiectul său, sau 
chiar la modalităţile presupusei sale exprimări (mai ales 
riturile) ori la mizele sale sociale, se baza pe un postulat 
aproape general admis: universalitatea aptitudinii pentru 
credinţă (Needham, 1972). Aşadar nu ar exista societate 
fără „sistem de credinţe”. Culturile nu s-ar diferenţia între 
ele decât prin conținuturile credințelor lor, însă oamenii ar 
crede în mod identic. Or, în mod curios, în vreme ce 
conceptul occidental de „credinţă”, aplicat în special 
experienţei religioase, evocă cel puţin o stare de tensiune 
permanentă între îndoială şi credinţă, tipul de credinţă 
atribuit multă vreme, fără niciun fel de examinare critică, 
societăţilor aşa-zis primitive era un fel de certitudine 
liniştită, admisă o dată pentru totdeauna. Credintele ar 
avea pentru acestea caracter de dogmă sau de idee 


preconcepută. Caracterul universal pe care-l capătă astfel, 
implicit sau în urma unei decizii metodologice, o 
convingere care nu se suprapune în niciun caz peste 
conceptul occidental atribuit ei, a definit în mod constant o 
anumită atitudine ştiinţifică în această privinţă. Etnologul 
este acest „necredincios care crede că credincioşii cred” 
(Pouillon, 1979), ceea ce îi „permite să spună că nu este 
credincios” (De Certeau. 

3... J. Pouillon dă următorul exemplu: „Dacă spun că 
dangaleatii cred în existenţa unor margai, o spun pentru 
cá eu nu cred în existenta lor si, necrezând, cred cá ei nu 
pot să creadă decât în felul în care imi imaginez că aş 
putea, totuşi, să cred si eu” (op. cit.: 46). In mod evident, 
problema este următoarea: dacă etnologul ar crede cum 
presupune că cred cei pe care îi studiază, termenul de 
„credinţă” aplicat propriei sale atitudini mentale s-ar 
dovedi inadecvat. Credinţa nu este credinţa naivă a omului 
simplu. A studia credinţele altora ar însemna, aşadar, „a-ţi 
interzice dinainte sa recunoşti in ele vreun adevăr” 
(Favret-Saada. 

100.1. Astfel, întreaga problemă a credințelor era 
cuprinsă în cea a „credințelor aparent iraționale” (Sperber, 
1982). 

Această reprezentare a credințelor primitive sau 
populare sub forma unei adeziuni necondiționate şi poziţia 
pe care se plasau, în consecinţă, etnologii au determinat 
modurile de interpretare care au prevalat, în mod succesiv, 
în antropologie. Rând pe rând, s-a văzut în aceste credinţe, 
atât de contrare categoriilor gândirii ştiinţifice, rezultatul 
unei lipse de raționalitate, manifestarea unui tip special de 
activitate mentală şi, mai recent, în concepţiile relativiste 
(intelectualiste şi simboliste), încercări întreprinse în mod 
raţional, însă neîmplinite, de a explica ordinea cosmică sau 
lumea socială (Sperber, op. cit.). A trebuit să se aştepte 
până în anii '70 pentru ca unii antropologi să tragă 


anumite concluzii din acest adevăr evident enuntat in 1965 
de către E.E. Evans-Pritchard: credinţele nu se observă. 
Or, dacă realitatea lor nu este direct accesibilă observaţiei 
şi dacă totuşi etnologii nu ezită să desemneze cu acest 
termen o atitudine mentală („interior state „scria Evans- 
Pritchard despre nueri), dedusă cu necesitate din rituri şi 
cutume şi care s-ar regăsi în toate societăţile, înseamnă că 
credinţa pune o problemă care nu este doar cea a 
rationalitatii sau a irationalitatii credincioşilor, ci şi cea a 
armáturii conceptuale a cunoasterii antropologice, deci o 
problemă epistemologică. Cartea lui R. Needham Belief 
Language and Experience (1972) a inaugurat reflectia 
asupra conceptului de ,credintà" si a validitàtii folosirii 
sale, sub o formă generică, în antropologie. 

Examinarea conceptului a îmbrăcat două forme 
legate intrinsec. Întâi, Needham a încercat să arate că 
observaţia lui Evans-Pritchard, potrivit căreia nu există în 
limba nuer niciun cuvânt care să traducă expresia engleză 
I believe, avea o însemnătate etnografică foarte generală. 
Limbi, totuşi, bogate în termeni care desemnează atitudini 
mentale nu dispun de echivalentul conceptului occidental 
de ,credintá", despre care se crede ca se aplică unei 
experienţe sau unei aptitudini universale. În acelaşi timp, a 
fost examinat însuşi conceptul occidental de ,credintá", în 
acceptiile sale savante (Needham) sau în sensul său 
obişnuit (Pouillon). În consecinţă, se impune următoarea 
concluzie: conceptul occidental de ,credintá" nu poate fi 
transformat într-o categorie antropologică. Într-adevăr, el 
constă în asamblarea unor semnificaţii contradictorii, 
fiecare dintre acestea, luată în mod izolat, putând fi 
descifrată în conceptualizările altor culturi, însă nu există 
niciun motiv să credem că nicio altă cultură nu le combină 
într-un ansamblu, într-un mod la fel de arbitrar-necesar. 
Experienţa credinţei la care se referă acest concept, chiar 
dacă presupunem că ea poate fi definită, adică dacă pot fi 


delimitate condiţiile pe care trebuie să le îndeplinească 
pentru a fi desemnată drept credinţă, nu constituie „o 
asemănare naturală între oameni” (Needham), aşa cum pot 
fi, de exemplu, anumite stări de conştiinţă, oricât de diferit 
ar fi ele conceptualizate. Aşadar nu numai că „fiecare 
societate crede în felul său şi că acest mod nu coincide cu 
al nostru” (Veyne, 1983), ci, în plus, doar cultura noastră 
descoperă o legătură într-o pluralitate a modurilor de a 
crede pe care o recunoaşte. Este uluitor să constatăm că 
examinarea diferitelor criterii utilizate în discursul 
occidental pentru a degaja specificul credinţei în raport cu 
alte stări de conştiinţă (opinie, asentiment, cunoaştere, 
opinie etc.) şi concluzia în legătură cu caracterul lor 
'nesatisfăcător (Needham) sunt confirmate de concluziile 
etnologiei sau ale disciplinelor apropiate. Astfel stau 
lucrurile în privinţa unor criterii precum posibilitatea 
lucrului crezut, admiterea realităţii sale (Manoni, 1985) 
sau a „adevărului” său (Veyne), sentimentul manifest al 
evidentei, coerenta internă a unui „sistem de credinţe” (R. 
Linton), măsura gradului de convingere sau dispoziţia de a 
acţiona, care ar fi inerentă faptului de a crede. 

Impactul acestei reflecţii critice asupra conceptului 
de ,credintá" nu constă, fără îndoială, în consecinţele pe 
care poate să le aibă asupra cercetărilor etnologice. Putem 
să pariem că termenul de ,credintà" va continua să fie 
utilizat ca şi când ar fi un concept „tehnic” (Sperber) şi cu 
aplicare universală, atâta timp cât e adevărat că trebuie să 
denumim lucrurile pe care le studiem şi că această 
denumire trebuie să treacă prin categoriile limbilor pe 
care le vorbesc etnologii. Totuşi, reflectia în cauză 
dovedeşte că ei au conştientizat faptul că aceste categorii 
nu constituie în mod necesar instrumente adecvate pentru 
compararea culturilor şi, într-un mod mai general, că 
exerciţiul antropologic nu se poate elibera de 
constrângerile conceptuale. 

CRESTEREA ANIMALELOR 

Dacă termenul de „creşterea animalelor” a apărut 
relativ târziu (1836), activitatea corespunzătoare definită 
de către P. Veyret (1951) ca „ansamblul de operaţiuni care 
asigură producţia, întreţinerea şi folosirea animalelor 
domestice” este una din activităţile umane străvechi: 
începuturile ei se confundă cu cele ale domesticirii 
animalelor. Mulțimea speciilor animale domesticite (de la 
elefant la albină, de la câine la găină) şi diversitatea 
sistemelor de creştere a acestora ne obligă să ne limităm 
discursul la creşterea mamiferelor erbivore trăind în 


turme, unitáti de productie si de reproductie. Sistemele 
pastorale constituite in replicá la conditii ecologice si 
umane specifice merg de la pastoralismul pur, care face 
din cresterea animalelor unica activitate a unui grup 
uman, până la agro-pastoralism. Primul se bazează pe 
deplasări anuale (nomadism) sau sezoniere (transhumantă, 
păşuni alpine) ale turmelor mânate de întregul grup sau 
doar de păstori în căutarea unei hrane luate din vegetaţia 
spontană sau subspontana (tundra, taigaua, stepele, 
savanele); al doilea sistem se caracterizează prin 
înscrierea sedentara într-un spaţiu unde omul este 
cultivator, animalele deplasându-se în interiorul teritoriului 
în funcţie de calendarul agricol. Raportarea la resursele 
vegetale permite să se distingă: 

— Creşterea extensivă a animalelor în sistem nomad, 
ferme, transhumantă şi păşuni alpine; 

— Creşterea intensivă în sisteme de cultură furajeră, 
a cărei cea mai modernă formă, „fără pământ”, presupune 
menţinerea animalelor în stabulatie, cu aport total de 
hrană. 

Proprietatea colectivă asupra  păşunilor si 
proprietatea individuală sau familială asupra turmelor sunt 
frecvente în sistemele considerate tradiţionale. Recenta 
amploare pe care a luat-o producţia comercială ajunge 
adesea la o păşunare excesivă (Sandford, 1980). Însă în 
aceste sisteme tradiţionale, compoziţia eterogenă a 
septelurilor, amestec de animale mari şi mici, împărţite 
totuşi în turme distincte, permite diversificarea producţiei 
şi mai ales asigurarea împotriva catastrofelor, a secetei şi a 
epizootiilor. Uzând de reţele sociale, circulaţia animalelor 
prin împrumut sau daruri între rude sau între vecini 
constituie un alt mijloc de „asigurare” împotriva 
epidemiilor sau furtului, generator de relații de 
întrajutorare. 

Chiar daca antropologii au subliniat în special 


functiile sociale si simbolice ale animalelor in Africa de Est 
(la populaţiile nuer, masai), scopul creşterii animalelor 
este, în toate cazurile, şi unul utilitar: obţinerea de 
produse alimentare sau nealimentare. Unele se obţin de la 
animalul viu, zilnic sau sezonier (lapte, sânge, lână, păr), în 
timp ce altele presupun sacrificarea acestuia (carne, piele, 
coarne, oase). 

Laptele este baza alimentaţiei la numeroase societăţi 
pastorale, însă nu poate fi un aliment exclusiv. Populaţia 
masai suplineste putinätatea laptelui prin consumul ritual 
al sângelui de bovină. Marea majoritate a crescătorilor 
nomazi îşi procură produse agricole prin schimbul de 
bunuri sau de servicii (îngrăşarea terenurilor) cu 
cultivatorii sedentari. In Anzi, folosirea diverselor etaje 
ecologice (pe „verticală”) datorită specializării sarcinilor 
agricole şi pastorale permite obţinerea de produse 
necesare subzistentei grupului. 

Ranchingul, sistem de creştere extensivă practicat în 
spaţiile largi din zonele temperate ale emisferei sudice 
(America, Australia, Noua Zeelandă) şi, de puţin timp, şi în 
Africa Tropicală, este orientat spre producţia de carne la 
fel ca anumite sisteme „arhaice” (reni). In Europa, 
creşterea „industrială „a animalelor s-a dezvoltat începând 
cu jumătatea secolului al XIX-lea pentru a răspunde la 
cererea crescândă de carne, antrenând astfel transformări 
de ordin tehnic (animale destinate sacrificării, păşuni 
fertilizate). 

De asemenea, animalele aduc şi alte beneficii, putând 
fi inhámate, înşeuate, încălecate. In societăţile agro- 
pastorale, intervin în producţia agricolă, furnizând forţa de 
muncă şi gunoiul pentru fertilizarea terenurilor. 

Contrar a ceea ce s-a afirmat uneori, fragilitatea 
dotării materiale in activităţile pastorale nu traduce 
arhaismul acestora. Ele se bazează pe cunoştinţe precise, 
transmise sau dobândite prin observaţie, referitoare la 


comportamentul si fiziologia animalelor, dar si la 
topografia păşunilor, la botanică, la climatologie etc. 
Natura muncii pastorale face din crescător un specialist 
îndeplinind o funcţie exclusivă, însă polivalent din punct de 
vedere tehnic. 

Tehnicile de creştere a animalelor au drept scop 
asigurarea alimentaţiei acestora (păscutul, alimentarea cu 
furaje, adápatul) protejarea acestora de excesele 
climaterice (frigul, căldura, vântul, ploaia, seceta) şi de 
agresorii animali sau umani, menţinerea unei bune stări de 
sănătate sau îngrijirea lor în caz de accident sau boală şi, 
in sfârşit, selectionarea (alegerea reproducätorilor, 
castrarea) şi reproducerea acestora. 

Pentru a favoriza creşterea vegetației dorite si a 
elimina plantele nocive, crescătorii aprind focuri şi 
drenează zonele umede. Păşunatul selectiv şi deplasarea 
turmelor influenţează de asemenea compoziţia păşunilor. 

Conducerea şi paza turmelor se bazează pe instinctul 
de grup al erbivorelor şi necesită adesea recurgerea la 
ajutor (animale conducătoare, câini, copii). În sistemele 
agro-pastorale, unde e necesar să se protejeze culturile, 
sunt posibile trei opţiuni: îndepărtarea animalelor de sat, 
izolarea lor pe pajişti îngrădite sau îngrădirea câmpurilor 
şi a grădinilor. 

Selectarea reproducătorilor masculi şi femele a dus 
la apariţia de rase adaptate la condiţiile ecologice şi 
economice locale. Câteodată intră în joc criterii estetice 
(culoarea, dezvoltarea coarnelor) sau de prestigiu (viteza), 
însemne ale funcţiilor sociale şi culturale ale animalelor 
(zestre, patrimoniu). In societăţile industrializate, unde 
criteriile de selecţie sunt orientate spre productivitate, 
rolul creşterii animalelor este aproape exclusiv economic 
şi comercial. 

A.-M. BRISEBARRE 

CRITICA POLITICĂ A ANTROPOLOGIEI 

Notiunea de ,criticá politicá" trebuie sá fie inteleasá 
intrun sens mai larg. Ea ne conduce la o interogatie 
asupra aplicaţiilor politice (coloniale, neocoloniale si 
contra-insurectionale) ale cunoaşterii antropologice, 
stigmatizează sprijinul pe care unele dintre acestea le-au 


primit din partea unor antropologi si, în sfârşit, 
incriminează ideologiile rasiste şi occidentalocentriste de 
care abundă anumite descrieri şi analize etnologice. 
Această critică a putut conduce chiar la întrebări legate de 
natura proiectului intelectual al disciplinei si la 
contestarea temeiului metodelor şi teoriilor sale. Pentru 
unii analişti, acest demers critic ţine de o tradiţie care 
urcă până în epoca Luminilor, ştiinţele sociale trebuind să 
critice şi nu să valideze ordinea socială. Pentru alţii, un 
asemenea demers apare într-o conjunctură precisă, cea a 
decolonizării şi a apariţiei revendicărilor culturale si 
naţionale ale popoarelor din lumea a treia. 

Critica li se adresează în primul rând antropologilor 
înşişi, confruntati cu dimensiunea etică a meseriei lor, 
poziţiile lor apărând ca tot atâtea mize în cadrul 
instituţiilor şi asociaţiilor ştiinţifice. Această 
conştientizare, sub o formă publică şi uneori organizată, s- 
a manifestat întâi în Statele Unite în cursul anilor '60, 
extinzându-se apoi şi în alte ţări. 

Desigur, putem să evocăm tradiţii anterioare ale 
umanismului, chiar ale pacifismului, ilustrate, încă din 
1919, de F. Boas. Antropologia americană din epoca lui 
New Deal a fost şi ea foarte „socială” în preocupări, 
criticând o etnologie „folcloristă”. Însă, înainte de toate, 
incriminarea publică şi politică a sistemului colonial a fost 
cea care i-a condus pe antropologi la a-şi pune întrebări în 
legătură cu efectele sociale şi culturale ale unei situaţii 
care părea, până atunci, naturală. Textul lui M. Leiris 
„Lethnographie devant le colonialisme” (1950) reflectă 
foarte bine in acest punct schimbarea de perspectivă 
adusă de M. Glückman sau G. Balandier. Critica cea mai 
consecventă a fost exprimată în cadrul studiilor 
africaniste, atât din cauza datei târzii a decolonizării, cât şi 
datorită greutăţii teoriilor funcționaliste anistorice care 
prevalaseră până atunci. 


Începând din 1963 si mai ales in 1967 - 1968, s-a 
deschis o adevărată discuţie internaţională asupra 
responsabilitatilor sociale şi politice ale antropologilor (J. 
Hooker, J. Maquet, Lévi-Strauss, 1966; P. Worseley, 1970; 
K. Gough, 1968). Rázboiul din Asia de Sud-Est a mobilizat 
mediile universitare si succesul teoretic al marxismului a 
putut permite, cu foarte mare usurintá, dar si intr-un mod 
foarte superficial, ca  orice  contestare a  ordinii 
antropologice stabilite să apară drept politică. Această 
mişcare a durat circa zece ani (Copans, 1975) şi a 
dezvoltat, succesiv, mai multe teme. Întâi, antropologia 
este denuntata ca „fiică a imperialismului”. Cercetarea 
contra-insurectionalà şi politieneascä de astăzi şi-ar găsi 
rădăcinile atât în antropologia aplicată din epoca colonială, 
cât şi în lucrările elaborate în cadrul Bureau of Ethnology 
American înființat in Statele Unite (J.W. Powell). 
Anticolonialismul a cedat apoi locul unei istorii a ştiinţelor 
din lumea a treia (Leclerc, 1972; Asad, 1973) care critică 
obiectivismul etnologiei clasice si prejudecățile sale 
primitiviste. 

Studiind „celelalte” societăţi de la distanţă si din 
exterior, etnologia ajunge să-i uite pe „oameni”, punctele 
lor de vedere şi aspiraţiile lor (Hymes, 1973). Criticile cele 
mai radicale îi îndemnau pe antropologi să se plaseze în 
modernitate şi să analizeze imperialismul sau luptele de 
eliberare naţională. În cele din urmă, o asemenea 
perspectivă sugerează recuperarea antropologiei de către 
cei care au fost „victimele” ei. Se pune astfel problema 
„indigenizării” antropologiilor gratie dezvoltării unor 
etnologii autohtone si nationale (care permite o 
reciprocitate a perspectivei) şi transformării lor într-un 
instrument intelectual de emancipare politică şi socială. 
Acest discurs reformuleazá in felul sáu anumite 
revendicări culturaliste africane sau amerindiene (Adotevi, 
1972; Jorgensen şi Lee, 1974). Extrema ideologizare a 


discuţiei a cedat, astăzi, locul unor preocupări mai 
profesioniste: sociologia istorică a contextelor, inclusiv 
politice, ale antropologiei; reflectia epistemologică asupra 
mecanismelor sale de scriere si de ratio-nament (J. 
Clifford); extinderea criticii la ansamblul ştiinţelor sociale 
ale dezvoltării; valorizarea etnologiei „la faţa locului”; 
incriminarea căutării de autenticitate şi a banalizării 
discursului, adică a înseşi metodei etnologice. 

Totuşi, chiar natura acestei mişcări de critică politică 
rămâne încă ambiguă. Să fie vorba de un fenomen de 
conjunctură, de o veritabilă criză mondială a disciplinei ca 
rezultat al unui moment istoric particular, succesul politic 
al luptelor de eliberare naţională? Sau este vorba despre o 
critică oarecum epistemologică, care îşi pune problema 
specificitatii antropologiei si care se exprimă prin apariţia 
unei noi conştiinţe morale a cercetătorilor în faţa unui 
obiect pe cale de dispariţie („e tnocidul" lui R. Jaulin, 
1970). Transformandu-se într-o autocritică din care a 
dispărut orice grijă practică, critica nu mai are nimic 
politic, în afara numelui. 

CULOARE - Clasificare. Conklin (H.C.). Etnostiinta 

CULTURALISM 

Expresia „teoria culturalista a personalităţii”, pe 
scurt ,,culturalism”, a fost folosita pentru prima data in anii 
'50—60 in legáturá cu lucrárile americane consacrate 
raporturilor dintre culturá si personalitate. Primele dintre 
aceste lucrári au fost scrise in anii '30 (Mead, 1928; 
Benedict, 1935). Însă cărţile publicate după război au fost 
cele mai discutate, în special cele ale lui R. Linton (1945) 
şi A. Kardiner (1945). Aceştia propuneau o teorie potrivit 
căreia în copilărie se formează o personalitate de bază 
(sau personalitate modală), definită ca un ansamblu de 
trăsături tipice care constituie caracterul etnic sau 
national. Apariţia cuvântului ,culturalism" a marcat 
sfârşitul unei perioade în cursul căreia s-a crezut că 
raporturile dintre cultură şi personalitate, doi termeni la 
fel de vagi, ar putea fi tratate în mod global. În consecinţă, 
această temă avea să cedeze locul unor cercetări mai 
specializate asupra educaţiei copiilor sau a clinicii 
psihiatrice. 

Intr-o acceptie mai largă, cuvântul „culturalism” este 


utilizat si pentru a opune două curente de gândire din 
istoria antropologiei: antropologia culturală americană 
care se înscrie în tradiţia ştiinţelor culturii elaborate în 
Germania secolului al XIX-lea (Kulturwissenschaften) si 
antropologia socială engleză care se apropie mai mult de 
sociologie prin originile sale, considerând că analiza 
structurilor sociale este condiţia prealabilă pentru a pune 
în perspectivă studierea problemelor culturale în diferitele 
lor dimensiuni lingvistice, tehnice, psihologice şi istorice 
(Evans-Pritchard, 1951). 

Culturalismul în sens larg nu este o teorie, ci o 
modalitate echivoca de a  rationa asupra culturii 
considerate ca un tot. Într-adevăr, termenul de „cultură” 
îşi datorează o mare parte din succesul său romantismului, 
care credea că viaţa spiritului se opune materialismului 
civilizaţiei. In această dezbatere ideologică, termenii de 
„cultură” si ,civilizatie" au un sens apreciativ. Pentru ca 
aceste cuvinte să fie de o oarecare utilitate într-o analiză 
descriptivă, trebuie să precizăm criteriile lor de aplicare, 
indicatorii empirici care delimitează răspândirea lor. De 
obicei, cuvântul ,civilizatie" este utilizat pentru a desemna 
în mod global o stare a societăţii căreia i se atribuie 
anumite caracteristici (de exemplu, civilizaţia neolitică, 
elenistică etc). Trăim într-o civilizaţie, dobândim o cultură. 
Ceea ce face dificilă folosirea cuvântului „cultură” este 
faptul că el instituie o relaţie între starea unei tradiţii, 
între o achiziţie socială, şi un proces individual de achiziţii 
intelectuale şi morale. Echivocul se referă la acest aspect. 
De exemplu, R. Benedict (1935) afirmă că individul este 
modelat (patterned) in întregime de cultura căreia îi 
aparţine şi a cărei creaţie este într-o oarecare măsură. 
Această manieră de a-i vedea pe indivizi ca ilustrarea unui 
tip social face societatea să semene cu un muzeu. Modelul 
are o forţă cauzală. Personajele sunt modelate, mulate. De 
ce să numim acest lucru „cultură”? Când R. Benedict 


vorbeşte despre colectivitate, ea subliniază, pe bună 
dreptate, faptul că activitatea culturală este selectivă, 
existând diferite soluţii posibile pentru problemele puse de 
constrângerile naturale; fiecare soluţie se înscrie în ceea 
ce ea numeşte „marele evantai” sau „marele arc al 
posibilităţilor”. Atunci de ce să nu facem un raţionament 
analog pentru individ? Tocmai impunându-i anumite 
constrângeri, o limbă, o tehnică sau o morală oferă omului 
posibilităţi pe care fiecare le exploatează în felul său. 
Transmiterea experienţei nu este doar selectivă, precum în 
cazul evoluţiei biologice, ci şi didactică (Jacob, 1981). In 
transmiterea modelelor tradiţionale trebuie să distingem 
trei elemente diferite: 1) practicile sociale care trebuie să 
fie descrise în acelaşi timp cu statusurile şi rolurile; 2) 
comentariile pe care le fac oamenii, interpretările pe care 
le dau acestora; 3) efectele psihologice examinate prin 
metode specializate, în măsura în care acest lucru este 
posibil fără să fie uitate mesajele. O practică poate să aibă 
efecte şi consecinţe, însă a-i atribui culturii o eficacitate 
cauzală ar însemna să presupunem că retetele de 
bucătărie ne scutesc să mai mâncăm. Totuşi, M. 
Herskovits, în prelungirea ideilor lui B. Spencer şi A. 
Kroeber, susţine, de exemplu, că realitatea obiectivă care 
este cultura scapă controlului indivizilor şi operează în 
limitele propriilor sale legi, că finalitatea antropologiei 
este aceea de a analiza determinismul cultural plecând de 
la experienţele individuale ale membrilor grupului la un 
moment dat al istoriei sale, experienţe care dezvăluie 
conţinutul culturii acestui grup. Această concepţie despre 
cultură este o versiune antropologicá a idealismului 
german definit în sensul cel mai larg. 

Definirea culturii ca „tot complex” a fost introdusă în 
limba engleză de E.B. Tylor, care o preluase de la G. 
Klemm. Spiritul unui popor este un tot irepetabil, spunea 
Hegel. Aceeaşi idee poate fi enunțată într-un sens 


universalist sau particularist. Istoricismul cultural al lui 
Herder provine dintr-un naturalism optimist. El scrie în 
lucrarea sa Idei despre filosofia istoriei umanităţii (1834) 
următoarele: „Care este legea pe care am observat-o în 
fiecare dintre marile fenomene ale istoriei? lată care este, 
în opinia mea, această lege: toate lucrurile de pe pământ 
au fost ceea ce puteau să fie, în funcţie de situaţia şi 
nevoile locului, de circumstanţele şi caracterul timpului, 
de geniul nativ sau accidental al popoarelor [...]; tot ce 
poate să se dezvolte în cadrul umanităţii [...] se dezvoltă cu 
adevărat”. In ceea ce-l priveşte, Herskovits (1972) 
apreciază că experienţa este culturală, ceea ce înseamnă 
că, mizând pe ambiguitatea cuvântului ,experientá", el îi 
atribuie culturii funcţia de organizare pe care Kant o 
atribuia spiritului, cu diferenţa cà pluralitatea culturilor l- 
ar închide pe fiecare în tradiţia sa, aşa cum Diogene este 
închis în butoiul său. Iluzia culturalistă care produce 
totalitáti spirituale incomensurabile ar putea fi analizată 
aşa cum o face istoricul P. Veyne atunci când critică ideea 
conform căreia cadrele de gândire ar constitui o instanţă 
autonomă şi că, în consecinţă, fiecare epocă ar avea un stil 
de ansamblu, o fizionomie absolut specifică. „Să 
presupunem, scrie el, că vreau să spun că în secolul al XVI- 
lea orologiile erau rare şi inexacte şi că, în consecinţă, 
oamenii erau obişnuiţi cu o oarecare oscilație în folosirea 
timpului zilelor lor. Pentru a face şi mai evident acest 
lucru, îl interiorizez şi scriu că pentru oamenii secolului al 
XVI-lea timpul era unul oscilant, un timp latent. Nu ne-ar 
mai rămâne decât să spunem că, departe de a crede că 
proasta funcţionare a ceasurilor ar determina o astfel de 
concepţie asupra timpului, am putea fi de părere că, 
dimpotrivă, această concepţie e cea care îi împiedică de 
fapt să facă mai multe ceasuri şi să le amelioreze” (Veyne, 
1971). Prin această operaţie miraculoasă, cultura unui 
popor sau a unei epoci devine paradigma magică ce face 


să se învârtă ceasurile în ritmul său. 

Este adevărat că civilizaţia greacă nu mai există, pe 
când cultura greacă poate fi transmisă în continuare, însă 
acesta nu este un motiv pentru a o ipostazia. Activitatea 
umană produce forme de exprimare şi de reprezentare 
care au fost făcute tocmai pentru a fi comunicabile şi 
transmisibile. Cum de este posibil acest lucru? Este 
sarcina biologiei să afle răspunsul la această întrebare. 
Cum anume se întâmplă aceasta? Istoricul şi etnograful 
trebuie să arate cum se petrec lucrurile. Antropologia 
oscilează între aceste două întrebări. 

CULTURA 

— Problema in limbajul antropologiei, cuvantul 
,cultura” are doua acceptii principale, care nu sunt, de 
altfel, separabile una de alta: ne referim la cultura in 
general si la formele de cultura gandite si traite in mod 
colectiv in istorie, adica la culturi. 

Pentru cultura in general, E.B. Tylor (1871) a dat o 
definitie cu valoare canonica: ,ansamblu complex care 
include cunostintele, credintele, arta, moravurile, dreptul, 
obiceiurile, precum si orice inclinatie sau experienta 
dobandita de omul care traieste in societate”. Astfel, 
cultura este o realitate a carei existenta este inerenta 
conditiei umane colective, ea este un ,atribut distinctiv” 
(Lévi-Strauss) al acesteia, o caracteristică universală, 
cultura opunându-se în această privinţă naturii. Tradiţia 
americană a unei antropologii „culturale” s-a dezvoltat, 
începând cu F. Boas, plecând de la o tematică ce privilegia 
analiza faptelor de „cultură”, pe când antropologia 
„socială”, mai ales cea britanică, s-a concentrat în 
exclusivitate asupra faptelor „sociale“. ,Culturalistii” 
americani au încercat în mod regulat să definească 


termenul de ,culturá", chiar dacá au constatat cá aceastá 
întreprindere este imposibilă sau banală: inventarul 
definiţiilor culturii realizat de A.L. Kroeber şi C. Kluckhon 
(1952) lasă impresia unei repetiţii sterile. De fapt, sensul 
dat, în general, cuvântului „cultură” ţine de cunoaşterea 
comună, care s-a constituit, iniţial, în jurul noţiunii de 
„cultura animi” a  anticilor, care ataşează cultura 
realizărilor spiritului. Totuşi, antropologia culturală nu s-a 
mulţumit să comenteze iar şi iar definiţia empirică a lui 
Tylor,  indreptándu-si atenţia către una dintre 
caracteristicile fundamentale ale culturii, 
transmisibilitatea sa. Astfel, cuvântul „cultură” a dobândit 
un sens apropiat de cel al cuvântului ,civilizatie". Cât 
despre noţiunea de „transmitere”, ea este explicitată sau 
ilustrată prin folosirea unor cuvinte sau expresii ca 
,iraditie",  „obicei”, „tradiție culturală”, „moştenire 
culturală” etc.; potrivit unei formule familiare societăților 
africane, cultura este ceea ce „găsim in momentul in care 
ne naştem”. Pentru a merge mai departe în înțelegerea 
noţiunii de  ,culturá", trebuie să facem inventarul 
conținutului sáu, să stabilim nivelul investigaţiei si modul 
în care se realizează totalizarea trăsăturilor şi 
determinarea diferențelor. Astfel, în ceea ce priveşte 
conținutul culturii, deprinderile tehnice au o importantă 
mai mică decât determinările de ordin intelectual, cultura 
apărând ca un soi de capital spiritual al cărui depozitar 
este societatea si, in lumea modernă, al cárui paznic este 
statul. Scoala americană numită „Culture and personality” 
s-a ocupat de analizarea dublei mişcări stimul > ráspuns > 
stimul prin intermediul căreia personalitatea este formată 
de cultură: totalizarea individualā a moştenirii culturale se 
realizează prin educație (ipoteza existentei unei structuri a 
personalității de bază a fost introdusă de A. Kardiner), si 
individul, prin experiența trăită, participă la formarea 
culturii sale, fără insá a analiza critic principiile acestei 


formări. Această concepţie psihologizantă despre cultură, 
oricât de fecundă ar fi fost, nu a putut să nu alimenteze 
consideratiile, întotdeauna vagi şi adesea dăunătoare, 
despre cultura  „dominantă”,  ,majoritará", ,medie”, 
,autenticá", despre relatia dintre culturà si mentalitàti sau 
despre cultură ca manifestare a „spiritului” sau a ” 
geniului” unui popor, al unei naţiuni, al unei civilizaţii, ba 
chiar ca suport al unui ideal de viaţă pentru individ. În 
acest registru foarte general, antropologia contemporană a 
realizat un progres decisiv, ocupându-se nu cu definirea 
culturii, ci cu identificarea elementelor care au permis 
trecerea umanităţii de la natură la cultură; vom aminti, în 
acest context, locul crucial pe care Levi-Strauss îl atribuie 
prohibitiei incestului. 

Asadar, cultura se inscrie in istorie ca o diversitate de 
culturi si astfel ajungem la a doua acceptie a termenului. 
Antropologia ridică o problemă care poate fi formulată 
astfel: dacă unitatea condiţiei umane se descompune într-o 
pluralitate de culturi, în ce constau diferenţele dintre 
aceste culturi? Levi-Strauss a dat acestei întrebări un 
răspuns operatoriu, sub formă de definiţie: „Numim 
cultură orice ansamblu etnografic care, din punctul de 
vedere al anchetei, prezintă, în raport cu altele, deosebiri 
semnificative” (1958: 325) si, mai departe (ibid.): 
„termenul de cultură este folosit pentru a defini un 
ansamblu [sublinierea autorului] de diferente semnificative 
ale căror limite se suprapun cu aproximaţie”. Iatà-ne la 
baza unui relativism cultural a cărui concepţie a fost 
dezvoltată de către Levi-Strauss în Race et histoire (1952) 
şi completată mai târz în articolul „Race et culture” (1971, 
în 1983). Nu există nicio definiţie posibilă (generală, 
exhaustivă şi lipsită de ambiguitate) a culturii care să 
permită explicarea, cu toată rigoarea, a existentei unui 
număr finit de culturi distincte unele de altele. 
Identificarea unor culturi nu ne autorizează să le reificăm 


existenta (tentatie căreia i-a căzut pradă, printre altele, 
etnologia germană), şi aceasta din două motive: 1) 
examinată la un nivel de investigaţie dat, comparatia 
dintre culturi nu mobilizează utilizarea exhaustivă şi de 
pondere egală a unui ansamblu finit de trăsături 
distinctive. În mod progresiv, culturile sunt, în același 
timp, asemănătoare şi diferite, căci caracteristicile 
utilizate pentru realizarea comparatiei nu variază toate în 
acelaşi timp de la o cultură la alta, iar cele care variază în 
mod concomitent nu o fac cu aceeaşi intensitate şi nici în 
acelaşi sens; 2) al doilea motiv care îi interzice 
antropologiei să dorească a fi o sistematică a culturilor 
este acela că identificarea acestora din urmă este un 
rezultat al analizei, iar nu un dat, condiţiile determinării şi 
ale comparatiei depinzând de scara aleasă pentru studiu. 
Cum scrie Lévi-Strauss (ibid): „Dacă încercăm sa 
determinăm deosebirile semnificative dintre America de 
Nord şi Europa, le vom trata ca pe nişte culturi diferite, 
însă dacă presupunem că interesul cercetării se orientează 
către deosebirile semnificative dintre [...] Paris şi Marsilia, 
aceste două ansambluri urbane vor putea fi constituite în 
mod provizoriu ca două unităţi culturale”. Trebuie să 
adăugăm că în practica muncii antropologice relativismul 
cultural este nimicit de o tradiţie a identificării culturilor 
care tinde să facă din acestea realităţi autonome, în număr 
de câteva mii, dintre care foarte multe sunt moarte astăzi, 
altele mor aproape zilnic, pe când, dimpotrivă, unificarea 
culturală spre care pare să tindă societatea industrială 
contemporană este însoţită de apariţia unor noi culturi 
sau, aşa cum preferă să spună anglo-saxonii, a unor 
,Subculturi" (subcultures). 

Dubla incriminare teoreticà a identitàtii culturale are 
consecinţe importante. Culturile nefiind entităţi închise, nu 
putem pretinde să stabilim o nomenclatură a lor (deşi am 
văzut cà antropologii nu ezită să o facă), a fortiori o 


clasificare sau o ordonare ierarhică: evolutionismul 
cultural, inclusiv marxismul, nu ţine seama decât de 
discursul unei culturi despre alte culturi. Ideile generale 
despre evoluţie şi progres ar putea fi validate - eliberate 
de supoziţiile lor, de anumite naivitati grosolane si de un 
rasism cel puţin indus -, însă ele nu pot folosi decât la 
explicarea, sumară şi în afara oricărui finalism, a unor 
procese de amploare limitată, rezultante provizorii, 
„locale”, ale unor dezvoltări de orientare diferită, ale unor 
continuitati şi discontinuități. 

Faptul că se poate întâmpla ca două culturi luate la 
întâmplare la acelaşi nivel de investigaţie să nu fie 
comparabile în mod convenabil nu ne împiedică să 
afirmăm că toate culturile sunt identice, întrucât ideea de 
caracter incomplet al unei culturi nu are sens: pentru el 
însuşi, dar şi pentru actorul istoric confruntat cu cultura, 
orice sistem cultural este saturat. Această saturație 
întemeiază legitimitatea existentei oricărei culturi. Unii 
antropologi au demonstrat prin reducere la absurd (în 
general, chiar fără să o ştie) că toate culturile sunt identice 
între ele, în sensul exact precizat mai sus; propunându-şi 
să identifice universaliile culturii care ar fi pentru culturi 
ceea ce univer-saliile limbajului sunt pentru limbă, ei nu au 
reuşit decât să acumuleze câteva locuri comune potrivite 
doar pentru a aminti că omul este om si nu animal, ca o 
societate este o societate şi nu o colecţie de indivizi etc. 

Nicio cultură nu este izolată şi dinamica culturală nu 
este rezultatul unor dezvoltări endogene, ci al unei 
permanente interacțiuni a culturilor. Totuşi, orice cultură 
încearcă, în aceeaşi măsură în care doreşte să se deschidă 
înspre alte culturi, o anumită ispită a închiderii în ea 
însăşi: nicio cultură nu poate să-şi afirme particularitatea 
fără a dori să-şi sublinieze diferenţa, socotită ireductibilă, 
în raport cu culturile cu care se află în relaţie. Culturile 
par a încerca împreună să se distingă unele de altele. Din 


acest punct de vedere, oricát de nobilà ar fi inspiratia 
umanismului universalist, acesta rámáne doar un discurs 
ideologic occidental de uz intern, asa cum a fost si 
evolutionismul. Prin vointa de decentrare radicalà care o 
animă astăzi, antropologia intenţionează să crediteze toate 
culturile, trecute sau prezente, „primitive” sau „avansate” 
din punct de vedere economic, cu aceeaşi demnitate, 
tocmai pentru că se recunoaşte „incapabilă să enunte o 
judecată de ordin intelectual sau moral asupra valorilor 
cutărui sau cutărui sistem de credinţe sau asupra cutărei 
sau cutărei forme de organizare socială, criteriile sale de 
moralitate ţinând, ipotetic, de societatea particulară în 
care au fost enunțate” (Lévi-Strauss, 1983: 52). Prin 
depăşirea reflectiei sale asupra culturii în general şi prin 
risipirea iluziilor sale asupra obiectivitatii decupajelor 
culturale, antropologia extrage dintr-o dezbatere la fel de 
veche ca însăşi disciplina unul dintre principiile majore ale 
„politicii” sale. 

M. IZARD 

KAPLAN D., MANNERS R.A., 1972, Culture Theory, 
Prentice Hall, Englewood Cliffs, New Jersey. 

— KROEBER A.L., 1952, the nature of Culture, 
University of Chicago Press, Chicago. 

— KROEBER A.L., KLUCKHOHN C, 1952, Culture: A 
Critical Review of Concepts and Definitions, Harvard 
University Press, Cambridge, Massachusetts. 

—  LEVI-STRAUSS C, 1952, Race et histoire, 
UNESCO, Paris. 1983, Le regard éloigné, Plon, Paris. 

— LINTON R., 1936, The Study of Man. An 
Introduction, Appleton Century New York (trad. fr. De 
l'homme, Editions de Minuit, Paris, 1968). 

— MANDELBAUM D.G. (ed), 1958, Selected 
Writings of Edward Sapir ín Language, Culture and 
Personality, University of California Press, Berkeley (trad. 
fr par u iatá Anthropologie, 2 vol, Editions de Minuit, 


Paris). 

— TYLOR E.B., 1871. 

Primitive Cáture: Researches into the Development 
of Mythology, Philosophy, Religion 

Language, Art and Custom, 2 vol, Murray, Londra 
(trad. fr. La civilisation primitive, 2 vol., Reinwald, 1876 - 
1878, Paris). 

— Teoriile 

Folosirea noţiunii de „cultură”, concept-cheie pentru 
antropologia nord-americană de la începutul secolului 
încoace, dă seamă de faptul că societăţile omeneşti 
constituie entităţi dotate cu existentă şi semnificaţie, la fel 
ca şi grupurile naţionale. Dezbaterea care îi opune pe 
susţinătorii unei concepţii universaliste reprezentanţilor 
unei concepţii particulariste despre cultură este mereu 
actuală, prima fiind asociată unei analize comparative, a 
doua abordărilor cu caracter holist şi umanist. O altă 
dezbatere, care pune problema pertinentei utilizării 
acestei noţiuni, se referă la „locul” în care se constituie 
cultura, care este, în funcţie de autori, colectivitatea sau 
individul. 

La fel ca şi latinescul cultura din care provine, 
cuvântul modern „cultură” se referă la „punerea in 
valoare” atât a pământului, cât şi a sufletului şi a trupului. 
Acestor prime semnificaţii li se adaugă încă două care le 
sunt complementare şi ocupă un loc fundamental în 
discursul antropologic. Prima dintre acestea a fost 
elaborată în secolul al XVIII-lea de gânditorii Luminilor, 
care considerau cultura, în opoziţie cu natura, atât un 
caracter distinctiv al speciei umane, cât şi ansamblul 
cunoştinţelor dobândite de societăţi în diferitele etape ale 
dezvoltării lor; în acest ultim sens, cultura este 
„organizarea integrată a cunoştinţelor, credințelor si 
comportamentelor care determină capacitatea omului de a 
învăţa si de a-şi transmite cunoştinţele”. A doua 


semnificaţie, elaborată in secolul al XIX-lea romantic, 
defineşte cultura ca o configuraţie particulară „a unor 
credinţe obişnuite, a unor forme sociale şi a unor 
caracteristici materiale ale unui grup rasial, religios sau 
social” (cf. Webster's Ninth Collegiate Dictionary), definiţie 
care implică faptul că aceste elemente se află la baza unor 
moduri de viaţă cu o anumită coerentă şi o anumită 
specificitate. 

Prin urmare, avem o primă abordare care presupune 
că realizarea unei comparații universale a societăţilor este 
posibilă, pe când a doua abordare construieşte fiecare 
cultură ca pe un univers autonom putând fi examinat ca 
,esenta” sau ,spirit". Această ultima concepţie este 
întâlnită la Herder pentru care fiecare naţiune este 
purtătoarea propriului Volksgeist, in tipologia epocilor 
istorice a lui Hegel sau în relaţia stabilită de Humboldt 
între limbă şi viziunea despre lume. 

Prima abordare a culturii se află la baza 
antropologiei evoluționiste din secolul al XIX-lea, 
reprezentată de L.H. Morgan, E.B. Tylor si J.G. Frazer. A 
doua a fost plasată chiar în centrul antropologiei nord- 
americane prin F. Boas. La Boas, trecerea de la o concepţie 
universalistă a culturii la atenţia arătată elementelor care 
disting culturile este vizibilă încă din 1887, când, 
referindu-se la aranjarea colecţiilor muzeografice, el a 
insistat ca grupările de artefacte să fie repartizate nu în 
funcţie de „categoria de invenţie”, ci în funcţie de unitatea 
socio-culturală, pentru că „arta şi stilul de viaţă ale unui 
popor nu pot fi înţelese decât prin analizarea realizărilor 
sale considerate în ansamblu”. Pentru Boas, obiectele 
trebuie să fie dispu se în aşa fel încât semnificaţia lor 
culturală să fie evidentă, obiecte identice putând să aibă o 
destinaţie şi o valoare diferite, în funcţie de contextele 
socio-istorice (Boas, 1887; Stocking, 1968). Un mare 
număr de descrieri minutioase ale limbilor indiene, 


realizate de Boas si de elevii sái, au permis sá se verifice in 
mod empiric ipoteza că toate limbile dovedesc o 
complexitate identică şi sunt în egală măsură adecvate 
funcţiei lor, fiecare dintre ele având o coerentă specifică de 
care vorbitorii nu sunt conştienţi. Aceste postulate, în 
totală antiteză cu  atomismul şi  antiegalitarismul 
evolutionistilor au contribuit in mare măsură la 
cristalizarea concepţiei lui Boas despre cultura. 
Relativismul lui Boas şi teza sa potrivit căreia culturile au 
o specificitate intrinsecă implică faptul că orice element 
cultural poate fi observat doar replasat în contextul său de 
ansamblu şi că fiecare cultură, unică prin definiţie, trebuie 
respectată şi protejată pentru binele întregii umanitáti 
(Boas, 1940). Această concepţie în mod fundamental 
liberală se află în contrast cu ideologiile rasiste ale 
secolului al XX-lea, care au putut fi socotite prelungiri ale 
romantismului german. 

După Boas, conceptul de „cultură” a fost rafinat în 
mod progresiv. R. Benedict (1934) şi M. Mead, care se 
sprijineau în mod explicit pe psihologia gestaltistă, au 
insistat asupra importantei tendinţelor holiste sau a 
tendinţelor determinante care îşi imprimă marca proprie 
asupra unui spectru larg de activităţi şi de instituţii. E. 
Sapir pune accentul pe relaţiile dintre limbă şi cultură, 
precum şi pe antagonismul dintre cultură (sau societate) şi 
individ. „Vârsta de aur” a antropologiei culturale 
americane, care corespunde perioadei cuprinse între anii 
'20 si '40, dominată de Boas si de elevii săi, a dus la 
elaborarea tuturor marilor teme ale antropologiei nord- 
americane. 

Reacţia împotriva utilizării noțiunii de „model 
cultural” a căpătat, în America de Nord, forma unui nou 
evolutionism, lucrările lui L. White si J. Steward 
intorcándu-se la conceptia despre culturá ca ansamblu de 
aptitudini si de-comportamente dobândite. A urmat o 


reformulare a metodei comparative initiate de Tylor, prin 
G.P Murdock, care a propus să se procedeze la 
inventarierea sistematică a  determinantilor culturali 
pentru realizarea unei analize a corelatiilor care pot exista 
între itemurile astfel izolate. În 

Marea Britanie, B. Malinowski a avansat ideea unei 
culturi umane concepute ca răspuns la nevoile şi 
aptitudinile „naturale” de origine biologică. De această 
concepţie este legată, destul de vag, scoala numită a 
materialismului cultural, pentru care parametrii de ordin 
demografic si nutritional definesc un cadru tehnic şi de 
mediu care determină modelele sociale şi simbolice 
(Harris, 1979). 

În ciuda alternativelor teoretice apărute în urma 
criticării poziţiilor sale, antropologia culturală nord- 
americană a rămas, în ansamblu, fidelă concepţiei lui Boas 
despre o pluralitate a culturilor, analizabile doar în raport 
cu ele însele. Problema distinctiei dintre „societate” şi 
,cultura” si emergenta problematicii „structurii sociale” au 
dominat anii '50. Sociologului T. Parsons i se datorează 
elaborarea unui model sintetic al „acţiunii sociale”, care 
reduce cultura la un sistem de idei împărtăşite, de 
simboluri şi de semnificaţii, sistem distinct atât în raport 
cu sistemul social, cât şi în raport cu acest „sistem” 
ireductibil care este personalitatea (Parsons, Shils, 1951). 

De acum înainte, teoriile culturii au fost puternic 
influențate de dezvoltări specifice altor discipline decât 
antropologia sau de teorii născute în afara sa. Antropologii 
utilizează astăzi cuvântul „cultură” în mai multe acceptii: 
1) capacitate de simbolizare proprie speciei umane; 

2) stare dată de inventivitate şi de invenţie 
(tehnologie); 3) entitate socială relativ autonomă şi 
complexă; 4) sistem colectiv de simboluri, semne şi 
semnificaţii specifice mai multor societăţi, în funcţie de 
diferite modalităţi de integrare. Diversele abordări 


teoretice care, începând cu anii '50, au fost reunite sub 
numele de antropologie „simbolică” sunt tot atâtea variaţii 
pe tema boasiană a culturilor ca totalitati sociale sau pe 
tema parsoniană a culturilor ca sisteme simbolice. 

Tema totalizării culturale a fost reluată, cu o rigoare 
moştenită de la lingvistica lui Saussure, de structuralismul 
lui Lévi-Strauss (1958), care examinează cultura ca 
articulare a determinatiilor inconstiente (registru specific 
structurii sociale) si a manifestărilor instituţionale. 
Operând o sinteză a tradiției boasiene si a 
structuralismului, M. Sahlins (1976) sustine că modul în 
care constrângerile ecologice şi tehno-economice sunt 
definite, „constituite” sau ,,insusite” de către societate este 
determinat a priori de cultură. Astfel, lumea materială 
poartă amprenta culturii (chiar dacă nu îi datorează 
„existenta” prin intermediul intelectiei), dar acţionează, la 
rândul său, asupra acesteia. 

Susţinătorii concepţiei restrictive despre cultură nu 
cad de acord în legătură cu „caracterul sistematic” care 
trebuie să îi fie acordat acesteia şi nici în legătură cu 
modul de analiză care i se potriveşte. Pentru D. Schneider 
(1968), cultura este un sistem de credinţe normative, de 
valori şi de simboluri provenite din acţiune, însă al căror 
ansamblu nu este reductibil la acţiune. Acţiunea socială şi 
discursul care o explică pot să fie examinate, în această 
perspectivă, ca reprezentând o etnofilosofie implicită, 
elaborată plecând de la un anumit număr de elemente 
simbolice fundamentale. Antropologia „interpretativă” a lui 
C. Geertz, care se sprijină pe Weber, Wittgenstein şi pe 
tradiţia  fenomenologică, încearcă să surprindă 
cunoştinţele implicite utilizate de actorii sociali pentru a 
produce si legitima activitatea lor practică. Ea îşi 
mobilizează analizele descriptive pentru a construi modele 
ale proceselor culturale apropiate de experienţa trăită 
(experience-near) şi concepte, acestea din urmă fiind, din 


principiu, indepártate de aceastá experientá (experience- 
far) (Geertz, 1973, 1983). 

În anii '80, un anumit număr de abordări s-au opus 
culturalismului post-boasian şi au repus în discuţie 
postulatele sale, punând accentul mai puţin pe identitatea 
culturilor sau pe sistemele culturale, cât pe practicile şi 
proliferarea " vocilor” sociale pe care le ascultă 
antropologii atunci când nu încearcă să le canalizeze 
(Ortner, 1984). Studierea „generativităţii culturale" 
inspirată în mare măsură de lucrările despre plurilingvism 
şi despre fenomenul de creolizare, în vreme ce analiza 
clasică a culturii se baza pe o lingvistică sincronică cu 
obiect unic - dezvoltă o critică a noţiunii de „cultură” care 
o priveşte pe aceasta ca pe o abstracţie totalizantă; ea 
pune accent pe producerea de sens prin interacţiunea 
subiecţilor, care se traduce prin existenţa unei mulţimi de 
mesaje şi de coduri, de subsisteme şi de subculturi 
(Drummond, 1981). P Bourdieu (1972) insistă asupra 
faptului cá, până la un anumit punct, cultura este trăită in 
mod direct de actorii sociali. Analistii lui writing culture 
consideră cá etnografia ar trebui să restituie ceea ce este 
„dat” în experienţa interactivă de teren - acest material 
fiind conceput ca şi cum ar conţine „scrierile” (în fapt, 
povestite oral) societăţii studiate - şi nu să ofere clasicele 
procese-verbale ale anchetei, a căror realizare ţine de o 
concepţie abstractă despre cultură (Clifford, Marcus, 
1986). O serie de abordări feministe critice studiază modul 
în care discursul se constituie ca mesaj autoritar, în 
contextul unei dialectici între curentul cultural autoritar 
dominant şi contracurentele subculturale nonautoritare. 
Ca reacţie la anistorismul concepţiei tradiţionale despre 
cultură, antropologii pun tot mai mult accentul pe rolul 
jucat de credinţe, valori şi instituţii (părţi constitutive ale 
culturii) în dezvoltarea istorică: am avea astfel un 
determinism cultural care ar corespunde, selectiv, 


determinismului istoric, fenomenele de schimbare 
culturală fiind examinate ipso facto ca fenomene istorice 
care trebuie analizate ca atare (Wolf, 1982; Sahlins, 1985). 
În sfârşit, reprezentarea preconcepută despre cultură este 
readusă in discuție prin intermediul interesului, mai nou, 
pentru fenomenele considerate până în prezent marginale, 
precum experiența individuală idiosincrazică şi afectivă 
(Shweder, Levine, 1984) sau locul retoricii, al esteticii si al 
creaţiei poetice în cultură. Trebuie să notăm că, în vreme 
ce în câmpul antropologiei sunt operate aceste reevaluări, 
utilizarea conceptului de „cultură” câştigă teren în 
discipline atât de diferite ca istoria, filosofia, ştiinţele 
religiei sau cele ale organizaţiilor. 

CUTUMÁ 

Folosirea termenului de ,cutumá" este problematică, 
datorită faptului că acesta posedă două sensuri destul de 
diferite, deşi al doilea decurge din primul. 

1) Cutuma este un obicei care se bazează pe rutină 
(Weber, 1971). Într-adevăr, orice cutumă tinde să facă să 
predomine anumite comportamente (legitimate de un 
trecut adesea „imemorial”) care nu dobândesc, totuşi, 
niciodată un caracter obligatoriu (de exemplu: cutume 


vestimentare, culinare, funerare etc). Îndepărtarea de 
aceste comportamente se soldează, de obicei, cu 
„neplăceri” sau „inconveniente” (Weber, 1971) datorate 
semnelor de dezaprobare manifestate de cei care li se 
conformează. Totuşi, se întâmplă ca „sancţiunea“ 
informală să devină redutabilă (mergând, de exemplu, 
pana la ostracizare) daca încălcările cutumei sunt 
percepute ca fiind extrem de grave. 

2) Se vorbeşte, de asemenea, despre cutumă în cazul 
dreptului scris, când acesta se sprijină pe constatarea unor 
obiceiuri tradiţionale: „Uneori [...] fidelitatea constant 
reînnoită fată de un anumit tip de comportament trezeşte 
la garanţii desemnaţi ai ordinii ideea că nu mai este vorba 
doar de un obicei sau de o convenţie, ci de o obligaţie 
juridică, a cărei respectare trebuie impusă: este o normă 
de acest gen, bucurându-se de o simplă autoritate de fapt, 
pe care o numim drept cutumiar” (Weber, 1971: 334335). 
Astfel, Franţa Vechiului Regim era împărţită în două printr- 
o linie între La Rochelle şi Geneva: în sud se întindeau 
zonele zise de „drept scris”, preciputare şi plasate 
dintotdeauna sub influenţa vechiului drept roman; în 
schimb, în nord existau zone aşa-zise de „drept cutumiar” 
în care fiecare regiune îşi avea propriul drept şi, adesea, 
fiecare oraş important avea uzanía sa. De exemplu, 
Normandia era guvernată de Coutume de Normandie, însă 
ţinutul Caux (preciputar, pe când restul provinciei era 
egalitară) făcea excepţie; în plus, Bayeux şi Caen aveau 
uzante proprii (Yver, 1968). 

D 

DESCENDENTA 

Descendenta este un grup de filiatie uniliniara, 
exogama, localizat sau nu, ai carui membri se reclama fie 
pe linie agnata (patriliniar), fie pe linie uterina (matriliniar) 
dintr-un stramos comun cunoscut. Membrii descendentei 
sunt prinsi in relatii genealogice care ii leaga pe unii de 
altii si pe toti de stramosul fondator al descendentei. In 
calitate de unitate sociala, descendenta combina rezidenta 
(patrilocală sau matrilocala), filiatia (patriliniara sau 
matriliniara), principiul de autoritate (stratificare dupa 
varsta si sex, frate mai mare si mezin) si patrimoniul 
(mostenire si succesiune in primo-genitura). La dogonii din 
Mali, descendentele patriliniare din acelasi clan sunt 
localizate pe cartiere. Mai multe descendentecartiere 
formeaza un sat. In centrul fiecarui cartier se afla casa- 
mama a descendentei, recunoscută ca aparţinând 
strămoşului fondator, loc al puterii, al riturilor şi al cultului 
strămoşilor. Aici locuieşte şeful descendentei, el fiind 
decanul generaţiei vârstnice a membrilor acesteia. O 
descendentă care sporeşte de-a lungul generaţiilor (până 
la cinci generaţii sau mai multe) poate ajunge la un efectiv 
considerabil (mai multe mii de indivizi). O dată ce se trece 
peste un anumit prag, determinat de cantitatea de pământ 
disponibilă, de compatibilitatea dintre imperativul alegerii 
unui soţ şi respectul fată de regula exogamiei etc, 
descendenta se segmentează şi se dispersează. Cu timpul, 


segmentele vor deveni descendente teritoriale si exogame, 
recunoscute de alte descendente, fiecare dintre ele 
constituind o factiune a clanului (extensiune maximalà a 
descendentei de origine). Fox (1972) distinge sistemul de 
„segmentare prin derivare", în care descendentele sunt 
ierarhizate după ordinea segmentărilor succesive in 
funcţie de  descendenta-tulpină (cazul dogonilor) si 
sistemul de  „segmentare perpetuă”, care produce 
segmente egale şi în raport de opoziţie unele fată de altele. 
La nueri, acest sistem se află la baza alianțelor politice 
dintre grupurile teritoriale. 

DESPOTISM ORIENTAL 

Despotismul oriental e un regim politic intemeiat pe 
puterea absoluta a monarhului, fiind un atribut al 
societatilor asiatice. Conceptul, inventat de calatorii si 
eruditii secolelor al XVI-lea, al XVII-lea si al XVIII-lea, a 
cunoscut veritabila sa consacrare prin opera lui 
Montesquieu, Lesprit des lois. Marx face din modul de 
producţie asiatică un tip de orânduire socială. Dezbaterea 
antropologică asupra acestui subiect a fost relansată odată 
cu publicarea lucrării lui K. Wittfogel, Oriental Despotism, 
în 1957. 

Machiavelli, Bodin, Bacon şi Hobbes făcuseră deja o 
comparaţie între monarhiile europene şi cele ale 
Orientului, însă Montesquieu a fost primul care a definit 
conceptul de „despotism”: o societate despotică e o 
societate care nu se conduce după legi politice şi 
economice şi nici măcar după reguli de organizare socială. 
Ideea despotismului oriental capătă noi nuanţe odată cu 
secolul al XIX-lea, gratie scrierilor lui James şi John Stuart 
Mill, ca si a celor despre Indiile britanice ale lui Richard 
jones. Aceşti autori pun în principal accentul pe 
posesiunea pământului de către suveran şi subliniază 
caracterul stagnant al societăţilor asiatice. 

Marx va dezvolta, vreme de aproape treizeci de ani, 
ideea de mod de producţie asiatic, pe care îl va defini ca pe 
o unitate socială aparte. El caracterizează initial acest mod 
de producţie prin absenta proprietăţii private asupra 
pământului şi prin realizarea de uriaşe lucrări la scară 
statală. În Grundrisse (1857 - 1859), el arată că puterea 
despotului e întemeiată pe permanenta „comunităţii 
orientale” care ţine de caracterul ei autosuficient. După 
părerea lui, e vorba în acest caz de prima „epocă de 


progres" din istoria umanităţii. La maturitate, Marx va 
adopta o viziune mai dinamicà si mai istoricá asupra 
modului de productie asiatic, o viziune ce tine cont de 
relaţiile dintre comunităţile autosuficiente si de relaţiile lor 
cu statul, ca si de impactul capitalismului asupra statelor 
orientale. 

Cincizeci de ani dupá moartea lui Marx, acest 
concept devine încetul cu încetul un soi de anomalie 
teoretică si o temă politică stânjenitoare, fiind chiar 
abandonat de Stalin în Materialism dialectic şi materialism 
istoric (1938). În teoria oficială a celor cinci stadii 
succesive ale istoriei umanităţii - comuna primitivă, 
sclavagismul, feudalismul, capitalismul şi socialismul -, 
modul de producţie asiatic reprezenta o variantă asiatică a 
sclavagismului sau a feudalismului. 

li datorăm lui Wittfogel (1957) reinitirea dezbaterii 
prin avansarea „ipotezei hidraulice” care atribuie irigatiei 
un rol major în originea sistemelor politice etatiste şi a 
civilizaţiilor. Această ipoteză a avut o puternică influentă 
asupra  etnoarheologiei americane (J. Stewart, R. 
MacAdams, A. Palerm, P Carrasco), însă cercetările 
comparative pe care ea le-a suscitat au demonstrat cà 
irigatia pe o scară întinsă nu este în mod necesar 
anterioară sau contemporană formării statului centralizat. 
Mai pertinentă pare observaţia lui Wittfogel asupra 
constituirii claselor în societăţile orientale: nu proprietatea 
asupra mijloacelor de producţie (pământ şi apă) a dus la 
apariţia birocraţiei conducătoare, ci controlul asupra 
acestora. El demonstrează că, în unele societăţi orientale 
totalitare, statul constituie o clasă şi notează că Marx, 
după ce descoperise că apariţia modului de producţie 
asiatic implică afirmarea unei birocratii, a preferat să 
abandoneze acest concept pentru a realiza nişte paralele 
jenante cu dictatura proletariatului. 

Aceste dezbateri au agitat mediile marxiste la 


sfârşitul anilor '50, ca urmare a unui interes reorientat 
spre analiza societăţilor neeuropene. Ele au contribuit la 
repunerea în discuţie a principalelor concepte ale 
materialismului istoric - un subiect pe atunci la ordinea 
zilei. Această dezbatere a suscitat la rândul ei realizarea 
de noi studii asupra Chinei, Mesopotamiei, Asiei de Sud- 
Est, incaşilor etc, în care se confruntă două puncte de 
vedere divergente. „Primitiviştii” (F. Thkei, 1966; M. 
Godelier, 1973) consideră modul de producţie asiatic o 
stare de tranziţie către o societate de clasă; „moderniştii” 
(Le Than Khoi, C. Keyder), o societate de clasă pe deplin 
constituită. L. Krader (1975) a încercat să realizeze o 
sinteză a acestor două puncte de vedere, pe care le 
întâlnim deja la Marx, însă alţi autori au tras concluzia că, 
date fiind divergentele, conceptul trebuie abandonat (P. 
Anderson, 1974; B. Hindess, P. Hirst, 1975). 

DEVEREUX Georges 

Născut in 1908 la Lugoj, oraş aflat, până in 1918, in 
componenta Austro-Ungariei, Georges Devereux a studiat 
fizica şi etnologia la Paris (unde urmează cursurile lui M. 
Mauss), înainte de a emigra în Statele Unite în 1932. După 
o primă experienţă de teren printre indienii mojave din 
sud-estul Statelor Unite, cărora le va consacra o mare 
parte din lucrările sale ulterioare, va călători în Indochina, 
la populaţia sedang moi (1933 - 1935). După război, 
Devereux lucrează la Veteran Hospital din Topeka 
(Kansas), unde etnopsihiatrul isi aplicá stiinta tratándu-i 
pe fostii combatanti in cel de-al doilea rázboi mondial: aici 
îşi perfectioneaza pregătirea psihanalitică, urmând apoi o 
carieră de practician privat, de medic în diferite instituţii 
şi de profesor universitar. In 1963 se stabileşte definitiv la 
Paris, unde este numit director la Secţiunea a VI-a a École 
Pratique des Hautes Etudes. Moare în 1985. 

Gândirea lui Devereux se sprijină pe etnografie, pe 
studiul societăţii americane contemporane şi pe o 
profundă cunoaştere a culturii greceşti; metodologia sa 
acordă o mare importantă analizei viselor sau secventelor 
mitice tratate ca fragmente de vise, ca şi analizei 
contratransferului. Din raţiuni istorice, opera lui Devereux 
a fost victima neintelegerii ce afectează raporturile dintre 
psihologie si sociologie. Ca reacţie împotriva 
culturalismului, în cercetările asupra relaţiilor dintre 
cultură şi personalitate, Devereux respinge ca tautologice 
ipotezele interacțiunii psihologiei cu sociologia: 
„complementaritatea” lor e reală, însă doar în măsura în 


care cele două domenii rămân distincte, fiecare dintre ele 
uzând de scheme explicative proprii; aceste scheme sunt 
autosuficiente şi dezvoltate succesiv de unul şi acelaşi 
observator. Poziția lui  Devereux respinge deci 
interdisciplinaritatea in favoarea  pluridisciplinaritátii. 
Devereux reabilitează interesul pentru „eu” şi conflictele 
psihice; el afirmă universalitatea inconştientului; nu neagă 
discontinuitatea culturală, însă, pornind de la studiul 
viselor şi miturilor, el îşi îndreaptă atenţia asupra 
existenţei trăsăturilor transculturale; toate elementele 
culturii sunt susceptibile a se regăsi în vise şi, invers, toate 
elementele viselor sunt susceptibile a fi regăsite în unele 
produse ale culturii: instituţii, rituri, mituri etc. 

Devereux atenționează asupra posibilei confuzii 
dintre ordinea sociologică a adaptării şi cea psihologică a 
sănătăţii mentale, aceasta din urmă bazându-se pe 
postulatul conform căruia societatea este prin definiţie 
„normală”, doar personalitatea putând fi patologică. El 
insistă asupra caracterului ,agresiv' al simptomelor 
patologiei mentale în legătură cu care vorbeşte despre 
„negativismul social”. Demonstrează faptul că fiecare 
cultură elaborează ceea ce R. Linton numise „modele de 
neconduită”, un soi de devieri de la normă corespunzând 
incidentei pe care o au tensiunile caracteristice unei 
culturi date asupra destinelor personale. În fine, pentru 
Devereux, materialul cultural legat de tulburări de 
personalitate e evocat şi manipulat într-o manieră 
specifică. 

d'ethnopsychiatrie generale, Gallimard, Paris. 1972, 
Ethnopsychanalyse complementariste, Flammarion, Paris. 
1975, Tragedie etpoesie grecque, Flammarion, Paris. 

HOOK R. (ed.), 1978, Fantasy and Symbol: Studies in 
Anthropological Interpretation, Academic Press, Londra. 

DIAS A. Jorge 

A. Jorge Dias (1907 - 1973) este fără îndoială 
principala figură a antropologiei portugheze. Intr-adevár, 
gratie lui s-a realizat tranziţia de la tradiţia evoluționistă, 
îndreptată mai ales spre cultura populară, ce domina 
scena antropologică aPortugaliei la sfârşitul secolului 
trecut, la apariţia în această tară a unei antropologii 
sociale moderne, puţin timp după revoluţia democratică 
din 1974. 

După ce a urmat cursuri de filologie germană la 
Universitatea din Coimbra şi după ce s-a format ca etnolog 
şi arheolog, Dias realizează o cercetare asupra originii 
uneltelor de muncă portugheze, cercetare în care sunt 
vizibile influenta şcolii de etnologie naţională şi mai cu 
seamă cea a lui Leite de Vasconcelos. La München, unde 
pleacă în calitate de lector portughez, el redactează o 
monografie, publicată in 1948, consacrată satului 
Vilharinho da Furna. Această lucrare, una de pionierat la 
scara Peninsulei Iberice, analizează mai ales sistemul 
comunitar sătesc, considerat până atunci o reminiscență 
istorică. Se regăsesc aici interesul pentru cultura 
materială, ca şi marca Volkskunde-ului german. Această 
monografie va fi curând urmată de o alta, despre satul Rio 
de Onor (1953), mult mai completă, în care începe să se 
facă simțită influenta lui R. Thumwald, precum si cea a 
antropologiei culturale americane. 

in 1956, Dias e numit profesor la Scoala de 
Administraţie Colonială din Lisabona (care devine in 1961 

Ultramarina). Face astfel parte dintr-un nucleu de oameni 
ce se străduiau sa modernizeze sistemul colonial 
portughez din Africa. Fără a înceta să se arate favorabil 
expansiunii coloniale portugheze, Dias devine progresiv un 
adversar al celor mai represive aspecte caracteristice 
regimului colonial din Africa. Primind misiunea să studieze 
populaţia maconde din nordul Mozambicului, el preia 
oarecum ştafeta maestrului sáu, Thumwald, ale cărui 
cursuri le frecventase la Berlin şi care consacrase o 
lucrare acestui grup etnic de pe malurile Tanganyikăi. Cele 
patru volume publicate de Dias despre populaţia maconde 
(1964 - 1970), în colaborare cu soţia sa şi cu M.V. 
Guerreiro, prezintă un incontestabil interes, în ciuda 
decalajului fată de ultimele realizări ale antropologiei 
africaniste. Tot pe seama excelentului organizator care era 
Dias trebuie pusă şi fondarea Muzeului de Etnologie din 
Lisabona. 

J. de PINA-CABRAL 

1948, Os Arados Portugueses e as suas provaveis 
origens, Imprensa Nacionál - Casa da Moeda, Lisabona. 
1948, Vilarinho da Furna. Uma aldeia comunităria, 
Imprensa Nacionál - Casa da Moeda, Lisabona. 1953, Rio 
de Onor. Comunitarismo agro-pastoril, Presenca, Lisabona. 
1964, Os Macondes de Mocambique. Aspectuos historicos 
e economicos, Junta de Investigacoes de Ultramar, 
Lisabona. 1964 (coaut. M. Dias), Os Macondes de 
Mocambique. Cultura Material, Junta de Investigacoes de 
Ultramar, Lisabona. 1970, Os Macondes de Mocambique. 
Vida Social e Ritual, Junta de Investigacoes de Ultramar, 
Lisabona. 

OLIVEIRA E.V. de 1974, ,Antonio Jorge Dias", in 
Memoriam Antonio Jorge Dias, Junta de Investigacoes 
Científicas de Ultramar, Lisabona. 

DIETERLEN Germaine 

Antropolog francez, Germaine Dieterlen se naste la 


Paris în 1903 într-o familie protestantă. Licentiatá a École 
Pratique des Hautes Etudes (1940) si a Ecole Nationale de 
Langues Orientales (1943, 1944), doctor in litere (1949), 
G. Dieterlen isi incepe cariera in calitate de colaboratoare 
benevolă a Musée d'Ethnographie de la Trocadero, unde îl 
intálneste pe M. Griaule. Intre 1936 - 1937 si 1938 - 1939, 
participá la cea de-a patra si la cea de-a cincea misiune 
organizată de-acesta. În timpul celei de-a doua călătorii 
africane, cunoaşte prima experienţă de teren, la dogonii 
din Sudanul Francez (azi Mali). După război, începând cu 
1946, se întoarce cu regularitate pe teren, consacrându-şi 
primele anchete personale studiului sistemului religios al 
bambarilor, din care va extrage materia principalei sale 
lucrări, Essai sur la religion bambara, (1951). Interesul ei 
pentru societatea bambara nu va scádea (cf. mai ales 
Dieterlen, Cisse, 1972), însă, începând cu anul 1949, îşi va 
desfásura activitatea in principal la dogonii din Sanga, in 
strânsă colaborare cu Griaule. In 1965, prima parte a 
analizei mitului cosmogonic dogon va fi publicatá sub 
semnătura a doi cercetători (Le renard pale, tomul I, 
fascicula 1; continuarea lucrárii nu a fost editatá). Dupà 
moartea lui Griaule in 1956, G. Dieterlen va continua 
investigarea sistematicà a culturii dogone, sustinutà fiind 
de intuiţia profundei unităţi a sistemelor de gândire 
sahelo-sudaneze. Deschide numeroase căi de cercetare; 
una dintre cele mai fructuoase pentru antropologia 
contemporană va fi studiul reprezentărilor persoanei - 
abordat în 1947 cu prilejul studierii bambarilor -, care va 
constitui obiectul unui colocviu organizat de ea la Paris în 
1971. Între 1966 şi 1973, colaborează cu J. Rouch la 
realizarea unei serii de filme consacrate ciclului 
ceremonial dogon sigi. 

Cariera academică a lui G. Dieterlen s-a derulat la 
Centre Naţional de la Recherche Scientifique (CNRS) şi la 
Sectiunea a V-a a Ecole Pratique des Hautes Etudes. 


Grupul de cercetare pe care l-a condus la CNRS între 1969 
şi 1972 a devenit în 1973 laboratorul „Sistemes de pensée 
en Afrique noire” (CNRS şi EPHE). G. Dieterlen a fost, 
între 1957 şi 1974, secretar general al Societe des 
Africanistes şi, vreme de mai mulţi ani, a ocupat funcţii 
importante la International African Institute (Londra). 

M. IZARD 

1941, Les ames des Dogon, Institut d'Ethnologie, 
Paris. 1951, Essai sur la religion bambara, PUF, Paris. 
1952 (coaut. M. Griaule), Signes graphiques soudanais, 
Hermann, Paris. 1961 (coaut. A. Hampate Ba), Koumen, 
texte initiatique des pasteurs Peul, Mouton, Paris - Haga. 
1965 (coaut. M. Griaule), Le renard pale; t. I, Le mythe 
cosmogonique, fasc. 1, La creation du monde, Institut 
d'Ethnologie, Paris. 1972 (coaut. Y. Cisse), Les fondements 
de la société d'initiation du Komo, Mouton, Paris - Haga. 
1973 (Dieterlen ed.), La notion de personne en Afrique 
noire, Editions du CNRS, Paris. 

DIFUZIONISM 

,Difuzionismul" e un termen prin care criticii acestui 
concept au desemnat tendința „istorico-culturală” a 
etnologiei, infloritoare in prima jumátate a secolului al XX- 
lea. Opus evolutionismului, difuzionismul intentiona sá 
demonstreze  istoricitatea populațiilor asa-zise far’ a 
istorie, prin studiul distributiei lor in spatiu. Anuntate in 
1882 de F Ratzel (de la care G. Gerland va imprumuta 
conceptul de  ,difuziune" iar M. Wagner „teoria 
migratiilor"), reluate in 1898 de cátre L. Frobenius (cáruia 
i se datorează răspândirea noţiunii de Kulturkreis), 
reconstructiile spatio-temporale ale ansamblurilor 
culturale pornind de la elemente socotite pertinente îşi au 
originea metodologică şi în muzeografie (B. Ankermann şi, 
mai ales, F. Grăbner, 1905 şi 1911). Cea carele-a dat un 
puternic impuls a fost scoala (aşa-zisă) din Viena, care le-a 
integrat o largă documentaţie şi le-a întemeiat pe intensive 


cercetări de teren (Schmidt, 1937; Koppers, 1955). Ultimii 
reprezentanţi ai acestei şcoli au supus noţiunea unei aspre 
critici (Koppers, 1955; 

Haekel, 1956). Dacă în aria culturologiei engleze a 
fost propus un hiperdifuzionism fără viitor (R.R. Marett, 
Elliot Smith, 1927), antropologia culturală americană, 
începând cu F. Boas (1924), a diversificat foarte mult 
studiul proceselor de contact şi de transfer cultural pe 
calea dispersiei migratorii, a împrumutului, a imitatiei şi 
aculturatiei. 

Principala critică adusă difuzionismului priveşte 
posibilitatea de-a şti dacă diverse culturi, înţelese ca 
expresii convergente ale naturii umane, sunt invenţii 
autonome (paralelisme) sau derivă din anumite centre de 
difuziune. În ciuda sofisticării crescânde a parametrilor 
utilizaţi  (invariant/variante,  centru/periferie, forme 
pure/forme mixte, concordantá  calitativàzconcordantà 
cantitativă) şi în ciuda luării în considerare a unor arii din 
ce în ce mai reduse, a fost criticată imobilitatea unei 
ipoteze care, punând accentul pe permanentele culturale, 
a subestimat inovaţia şi creativitatea umană. 

R. RUPP-EISENREICH 

BOAS F., 1924, „Evolution or Diffusion”, în American 
Anthropologist, 26: 340 - 344. 

— ELLIOT SMITH G., 1927, Culture: The Diffusion 
Controversy, Londra. 

— FrObENIUS L. 

1898 Der Ursprung der afrikanischen Kulturen 
Bomtrager Berlin GERLAND G 1875 

Antropologische Beitráge, Hale/S. - GRABNER F, 
ANKERMANN B., 1905, , Kulturkreise und Kulturschichten 
in Ozeanien" si ,Kulturkreise und Kulturschichten în 
Afrika", in Zeitschrift für Ethnologie, 37: 28 - 53 şi 37: 54 - 
84.1911, Die Méthode der Ethnologie, Carl Winter's 

Universitatsbuchhandlung, Heidelberg. 


— HAEKEL J. (ed), 1956, Die Wiener Schule der 
Vblkerkunde, Viena. 

— KOPPERS W, 1955, „Diffusion: Transmission and 
Acceptance", in WL. Thomas Jr. (ed), Yearbook of 
Anthropology, The Wenner-Gren Foundation for 
Anthropological Research, New York. 

— RATZEL E, 1882 - 1891, Anthropo Geographie 
oder Grundzüge der Anwendung der Erdkunde auf die 
Geschichte, 2 vol., Engelhorn, Stuttgart (trad. fr. parţială 
la geographie politique. Les concepts fundamentaux, 
Fayard, Paris, 1987). 

— SCHMIDT W, 1937 (1939) Handbuch der 
Méthode der kulturhistorischen Ethnologie, Verlag der 
Aschendorffschen Verlagsbuchhandlung, Münster, Westf. 

— SCHMIDT W, KOPPERS W, 1924, Vblker und 
Kulturen, Habbel, Regensburg. 

— WAGNER M.F. 1889, Die Entstehung der Arten 
durch ràumliche Sondenung, Basel. 

DIVINATIE 

Numim  ,divinatie" atât sistemul de interpretare 
culturalmente  codificat a  evenimentelor  trecutului, 
prezentului si viitorului, cát si totalitatea mijloacelor de 
care uzeaza ghicitorii: vom vorbi de „tehnică „sau de 
„practică” divinatorie şi de ,institutie" divinatorie. 

Tehnicile divinatorii permit revelarea evenimentelor 
până în acel moment nepercepute. Interpretárile sunt 
adesea asociate unor prescriptii (mai ales efectuarea de 
sacrificii), de pildă atunci când evenimentul e perceput ca 
o problemă ce trebuie rezolvată, o încălcare a unei 
porunci, un blestem. Această percepţie, si deci 
evenimentul considerat, variază de la o cultură la alta. 
Când sunt diagnosticate cauzele nefericirii sau bolii, 
divinatia e legată de instituţiile terapeutice. Aceste 
evenimente pot sa transpara din sferele cele mai 
individuale (vise, premonitii personale) sau, la celălalt pol, 


din universul deciziilor colective ce privesc totalitatea unui 
grup (activități economice, conflicte, alegerea unui 
suveran). Divinatia este astfel pusă în practică atât pentru 
evenimentele excepţionale şi neprevăzute, cât şi pentru 
cele cotidiene, obişnuite: ea nu este doar o tehnică de 
descifrare, ci şi o expresie standardizată, o rationalizare 
culturală a cauzalitátilor relative la ordinea lumii şi a 
oamenilor. În Mesopotamia, divinatia  deductivă 
(oniromantie, fizionomie, astrologie etc.) se realiza în 
privinţa activităţilor cele mai curente. Cea mai mare parte 
a societăţilor posedă instituţii divinatorii, în cadrul 
aceleiaşi societăţi putând coexista mai multe tipuri. 
Tehnicile divinatorii sunt multiple: geomantie, observarea 
viscerelor după sacrificiu, observarea fenomenelor 
naturale sau a comportamentelor, a obiectelor 
emblematice, aritmomantie (ca în cazul yi-kingului chinez), 
cuvinte ale oamenilor inspirați  (oracole, vizionari, 
posedati), şi datează din antichitatea cea mai timpurie. 
Originea scrierii este atribuită formelor bazate pe 
interpretarea semnelor grafice (divinatia chineză in 
carapace de broască ţestoasă). În fine, divinatia poate fi o 
instituţie initiatica sau un dar individual netransmisibil si 
care nu necesità o ucenicie prealabilà; ea poate fi apanajul 
unui anumit sex sau categorie socială. Un ghicitor vorbeşte 
astfel în numele unui tert, presupus a fi adevăratul 
emiţător (zei, spirite), în virtutea unei facultăți 
supraumane ori a unei ştiinţe dobândite. 

N. SINDZINGRE 

AHERN E.M., 1982, „Rules în Oracles and Games”, 
în Man, 17 (2): 302 - 312. - CAQUOT A., LEIBOVICI M. 
(ed.), 1968, La divination, PUF, Paris. 

— JAULIN R., 1966, La geomancie: essai d'analyse 
formelle, Mouton, Haga - Paris. 

— MAUPOIL B., 1961, La geomancie à l'ancienne 
cote des esclaves, Institut d'Ethnologie, Paris. 


— PARK G., 1963, ,Divination and Its Social 
Contexts", in Journal of the Royal Anthropological 
Institute, 93 (2): 195 - 209. 

— TURNER V, 1975, Revelation and Divination in 
Ndembu Ritual, Cornell University Press, Ithaca - Londra. 

— VERNANT J. 

— P et al., 1974, Divination et rationalite, Le Seuil, 
Paris. 

DOMESTICIRE / Animale domestice. Creşterea 
animalelor. Haudricourt (A.G.). Plante cultivate 

DOUGLAS Mary 

Nascuta in 1921 in Italia, antropologul britanic Mary 
Douglas, nascuta Tew, urmeaza la Oxford cursurile lui 
Evans-Pritchard. Dupa incheierea formatiei sale, alege sa- 
si realizeze cercetarile de teren in Africa, in fostul Congo 
belgian (azi Zair) unde traieste in perioadele 1949 - 1950 
si 1953; obiectul cercetarii sale este populatia lele, 
societate matriliniará din Kasai. Acesteia ii va consacra o 
lucrare (1963) devenita clasica printre studiile africaniste, 
ca si numeroase articole ce abordeaza diferite aspecte ale 
vietii sociale si ale simbolismului lele. In mod premeditat, 
intreaga sa opera ulterioara, care consta esentialmente in 
antropologia comparata a modurilor de gandire, se va 
organiza pornind de la reflectia asupra categoriilor 
gândirii lele. Profesor de antropologie la Londra 
(University College), M. Douglas paraseste Anglia in 1977 
pentru a-şi continua cariera în Statele Unite, mai întâi la 
New York, la Foundation Russel Sage, apoi, începând cu 
1981, ca profesor la Northwestern University, Illinois. 

Numeroasele lucrări comparative scrise de Mary 
Douglas despre sistemele simbolice - dintre care prima, 
tradusă în franceză sub titlul De la souillure (1971), e fără 
îndoială cea mai celebră - dovedesc o anumită 
continuitate, dar şi o anumită ruptură fată de preceptele 
şcolii britanice de antropologie. Fidelă invatamintelor 


durkheimiene, ea nu pune la indoialá primatul ontologic si 
explicativ atribuit sistemului social in raport cu activitatea 
simbolică. Totuşi, Mary Douglas respinge banalitatea 
funcţiilor sociologice atribuite adesea de predecesorii săi 
diferitelor produse ale acestei activităţi şi vede în logica de 
ansamblu ce organizează clasificările în interiorul unei 
societăţi adevăratul obiect al studiilor comparate. 

M. Douglas respinge ideea că tipul de analiză 
preconizat de ea poate fi utilizat doar pentru formele de 
gândire aşa-zis primitive. Chiar gândirea noastră, în ciuda 
piedestalului ştiinţific pe care se plasează, nu mai 
dezvăluie lumea „aşa cum e ea”. Aşadar, concepţiile 
occidentale despre lume se înscriu şi ele în câmpul 
antropologiei, iar lucrările recente ale lui M. Douglas se 
străduiesc să demonstreze acest lucru. 

G. LENCLUD 

1963, The Lele of the Kasai, Oxford University Press, 
Londra. 1966, Purity and Danger: An Analysis of the 
Concepts of Pollution and Taboo, Routledge & Kegan Paul, 
Londra (trad. fr. De la souillure, essais sur les notions de 
pollution et de tabou, Maspero, Paris, 1971). 1970, Natural 
Symbols: Explorations in Cosmology, Random House, New 
York. 1975, Implicit Meanings, Essays în Anthropology, 
Routledge & Kegan Paul, Londra. 1978, Cultural Bias, 
Royal Anthropological Institute, Londra. 1986 (în 
colaborare cu B. Isherwood), Risk. Acceptability According 
to the Social Sciences, Routledge & Kegan Paul, Londra. 
1978 (in colaborare cu A. Vildavski), The World of Goods; 
An  Anthropological Approach of the Theory of 
Consumption. 1982, Risk and Culture. An Essay on the 
Selection of Technological and Environmental Dangers, 
University of California Press, Berkeley. 

DUMEZIL Georges 

Istoric al religiilor, specialist in mitologiile indo- 
europene si in limbile din Caucaz, Georges Dumezil s-a 


náscut la Paris in 1889. Admis primul pe listá la École 
Normale Supérieure in 1916, isi ia licenta dupá rázboi si 
isi incepe cariera de profesor de istorie a religiilor la 
Istanbul (1925 - 1931). După trei ani petrecuţi la 
Universitatea din Uppsala, este ales director de studii la 
Sectiunea a V-a a École Pratique des Hautes Études, fiind 
titular al catedrei de studii comparative ale religiilor 
popoarelor indo-europene. Profesor la Collége de France 
începând cu anul 1949, e titular la catedra de civilizaţie 
indo-europeană până în 1968. În 1979 este primit în 
Academia Franceză. Moare la Paris în 1986. 

În esenţă, opera lui Dumezil se organizează pornind 
de la o descoperire făcută la sfârşitul anilor '30; evocând 
geneza acesteia (1987), Dumezil distinge cinci momente: 
1) apropierea dintre figura brahmanului (India) şi a 
flaminului lui Jupiter (Roma) pe baza omologiei dintre 
relaţiile brahmanului şi flaminului cu avatarii indieni şi, 
respectiv, romani, ai regelui (raj/rex, 1935); 2) ipoteza unei 
omologii între ierarhia celor trei „clase funcţionale” 
indiene şi trinitatea romană, şi ea la rândul ei ierarhizată 
(1941); 3) ipoteza generală a unei trifunctionalitáti identic 
prezente în reprezentările societăţii indiene, ca şi în 
teogonia romană; 4) reductia pe cale filologicá a unei 
contradicții aparente în're echivalenta brahman - flamin şi 
existenta la Roma a cáte unui flamin pentru fiecare dintre 
zeii aparținând  trinitátii analizate; 5) ipoteza 
trifunctionalitátii fiind validată pentru India siRoma, 
extinderea analizei la trinitatea indo-iraniana Mitra- 
Varuna/Indra/gemenii Nasatya. 

Importanta lui Dumezil în spaţiul ştiinţelor umane 
depăşeşte totuşi cu mult domeniul indo-european căruia i-a 
dedicat esentialul operei. Începând cu anul 1924, el 
sustine, în studiul faptului religios, primatul combinațiilor 
organizate de elemente şi al legăturilor dintre ele. Ideile 
de structură şi sistem sunt definite în anii '40: niciun fapt 


nu poate fi explicat ca izolat de sistemul ale cárui 
componente se susţin reciproc, nefiind juxtapuse, ci 
reunite în articulaţii care formează structura, singurul 
obiect de comparaţie. Compararea societăţilor cu un 
îndelungat trecut comun se inspiră şi ea din achiziţiile 
lingvisticii structurale: natura şi valoarea unui fapt 
observat în cadrul unei culturi date pot fi stabilite pornind 
de la locul pe care-l ocupă faptul analizat în structura unui 
sistem cultural diferit. Această metodă fundamentală a fost 
adesea greşit înţeleasă, specialiştii admițând cu dificultate 
că sensul unui grup de fapte poate fi modificat prin 
compararea cu un obiect exterior domeniului pe care-l 
studiază. Ideea, cu totul nouă, a unei creaţii perpetuu 
reînnoite s-a impus în gândirea lui Dumezil pornind de la 
propria sa experienţă: structurile remanente pe o lungă 
durată tin mai puţin de memorie, cât de reflectiile 
succesive operate în aplicarea uneia şi aceleiaşi scheme 
generatoare. Cât despre noţiunea de ,interdependentá a 
faptelor sociale”, ea o completează şi o precizează pe cea a 
„faptului total”: o structură dată funcţionând la toate 
nivelurile societăţii. În fine, la fel ca Durkheim, Dumezil îşi 
întemeiază analizele pe primatul explicatiei sociologice: o 
anume concepţie despre societate îşi impune propria ei 
structură reacţiilor religioase, juridice, filosofice, estetice 
prin care se exprimă geniul unei civilizaţii. 

Desigur, unele dintre aceste idei nu sunt noi, însă 
Dumezil este primul, şi poate singurul, care le-a urmat 
până la ultimele lor consecinţe, oricât de bulversante ar fi 
fost acestea. 

G. CHARACHIDZE | 

1924, Le festin d'immortalite. Etude de mythologie 
comparée  indo-européenne, Geuthner, Paris. 1935, 
Flamen-Brahman, Geuthner, Paris. 1940, Mitra- Varuna. 
Essai sur deux represen-tasions indo-européennes de la 
souverainete, PUF, Paris. 1941, Jupiter, Mars, Quirinus. 


Essai sur la conception indo-européenne de la société et 
sur les origines de Rome, Paris, Gallimard. 

1949, Lheritage indo-europeen a Rome, Gallimard, 
Paris. 1953, La saga de Hadingus. Du mythe au roman, 
PUF, Paris. 1958, Liideologie tripartite des Indo- Européens, 
Latomus, Bruxelles. 1968 - 1973, Mythe et epopee, 
Gallimard, Paris. 1977, Les dieux souverains des Indo- 
Européens, Gallimard, Paris. 1982, Appolon sonore et 
autres essais: esquisses de mythologie, Gallimard, Paris. 
1987, Entretiens avec Didiereribon, Gallimard, Paris. 

DUMONT Louis 

Antropolog francez născut la Salonic (Grecia) în 
1911, Louis Dumont a urmat studiile la Paris, unde a fost 
elevul lui M. Mauss la Institut d'Ethnologie. Din 1936, 
lucrează la Musée de l'Homme. În 1945, după cinci ani de 
captivitate, îşi încheie formaţia şi îşi reia activitatea de 
cercetare la Musée des Arts et Traditions Populaires, unde 
editeazà Le mois d'ethnographie francaise si coordoneazá 
un program de studiu despre mobilierul francez. Trimis in 
misiune in Provence, adună acolo materialul unei 
monografii (La Tarasque, 1951), consacrată unei credinţe 
locale analizate prin prisma raporturilor sale cu practicile 
religioase ale regiunii, practici înrădăcinate în creştinismul 
mediteranean: acest studiu făcea parte dintr-un proiect de 
cercetare a dragonilor indo-europeni, proiect inspirat de 
lucrările lui G. Dumezil. În anii de după război, Dumont 
învaţă sanscrita cu L. Renou şi studiază limbile hindi şi 
tamul. În 1948 pleacă în sudul Indiei: cercetările de teren 
de la Pramalai Kallar îi furnizează materialul de bază 
pentru redactarea tezei sale de doctorat (Une sous-caste 
de l'Inde de Sud, 1957); în acelaşi timp, pe urmele lui Lévi- 
Strauss (Structures élémentaires de la parenté), continuă 
studierea paternităţii si a alianțelor in India. Din 1951 
până in 1955, predă la Institute of Social Anthropology din 
Oxford; in 1955, ca director de studii la Secţiunea a Vl-a a 


École Pratique des Hautes Études, creeazá impreuná cu D. 
Thorner Centre d'Études Indiennes, iar aláturi de D. 
Pocock, in 1957, fondeazá Contributions to Indian 
Sociology. Face mai multe cálátorii in India de nord (Uttar 
Pradesh). Publicarea in 1964 a eseului la civilisation 
indienne et nous marchează prima etapă a unei reflecţii de 
ansamblu din care se vor naşte operele ulterioare. 

Homo  hierarchicus (1967) este o sinteză a 
cunostintelor noastre despre sistemul castelor si, in acelasi 
timp, o valoroasá reflectie teoreticá asupra principiului 
ierarhic. Dumont aratá cum conceptia globalizantà a 
valorilor proprii societăţii hinduse dà seamă de principiile 
de ordonare a castelor de opoziţia si interdependenta 
categoriilor de pur şi impur, ca si de disjunctia dintre sfera 
politicului si a religiosului. Dacă civilizaţia indiana se 
caracterizează prin prevalenta unei gândiri ierarhice şi a 
unei ideologii holiste, Occidentul modern apare prin 
contrast ca dominat de valor-i egalitare şi individualism. 
Dumont îşi va consacra munca ulterioară tocmai acestui 
studiu ideologic şi comparării valorilor caracteristice 
acestor două universuri atât de diferite. Astfel, individul 
occidental, născut în primele secole ale istoriei Bisericii, e 
raportat la figura hindusă a nevoitorului. Diferitele cauze 
ce au precedat apariţia fenomenului totalitar fac obiectul 
analizei (1983) ce reia şi duce mai departe dezbaterea 
asupra relaţiei dintre religios şi politic. Plecând de la un 
studiu asupra genezei şi dezvoltării economiei liberale 
engleze - care-l conduce la o critică radicală a lui Marx 
(1977) -, Dumont îşi extinde analiza asupra idealismului şi 
naţionalismului german (1982, 1985), ca şi asupra 
universalismului moştenit de la Revoluţia franceză: lui 
Homo hierarchicus i se opune Homo aequalis (1977). 

Devenit istoric al ideilor, preocupat de respingerea 
bazelor unei sociologii comparative a modernităţii noastre, 
Dumont nu a încetat să fie interesat de dezbaterile 


teoretice ale antropologiei, după cum o demonstrează 
seria contribuţiilor sale la cercetările asupra modelelor 
paternităţii şi alianțelor. Lui i se datorează acordarea unui 
statut teoretic noţiunii de „relaţie ierarhică”, pe care o 
dezvoltă iniţial în studiul său asupra sistemului castelor şi 
pe care o analizează in lumina supoziţiilor ideologiei 
egalitariste. Propusă ca expresie constitutivă a legăturii 
sociale susceptibile să depăşească atât binarismul 
moştenit din lingvistica structurală, cât şi dualismul 
taxonomic (1978), relaţia ierarhică e manifestarea unei 
transcendente în miezul vieţii sociale: evidenţierea ei dă 
seamă de faptul că întregul sistem e fondat pe un principiu 
care-i este exterior. 

DURKHEIM Emile 

Emile Durkheim s-a náscut la Epinal in 1858 intr-o 
familie evreiască alsaciana profund religioasă. După 
terminarea studiilor gimnaziale, pleacă la Paris, unde se va 
împrieteni cu Jean Jaures şi se va pregăti la Liceul „Louis- 
le-Grand” pentru admiterea la Ecole Normale Superieure. 
Admis in 1879, Durkheim este interesat mai ales de 
cursurile istoricului Fustel de Coulanges şi de cele ale 
filosofului E. Boutroux. Profesor de filosofie din 1882, îşi 
întrerupe activitatea la catedră în învăţământul gimnazial 
(1882 - 1886) pentru a studia psihologia şi ştiinţele sociale 
la Paris, apoi în Germania, cu Wundt. Numit în 1887 
profesor de pedagogie şi de ştiinţe sociale la Bordeaux, 
Durkheim inaugurează, în Franţa, studierea sociologiei la 
nivel universitar. Îşi sustine în 1893 teza de doctorat, De la 
division du travail social, însoţită de o teză 
complementară, Contribution de Montesquieu à la 
constitution de la science sociale. In 1896, la un an dupà 
apariţia lucrării Regles de la méthode sociologique, 
Durkheim fondează L Année Sociologique, unde va publica 
eseurile: „La prohibition de l'inceste et ses origines", „La 
definition du phénoméne religieux" si , De quelques formes 
primitives de classification”, acesta din urmă scris 


împreună cu nepotul sáu, M. Mauss. În 1897 apare 
Lesuicide, lucrare ce pare să încheie o primă perioadă a 
operei autorului. In 1902, Durkheim este numit profesor 
suplinitor, iar din 1906 titular, la catedra de pedagogie de 
la Sorbona, transformată începând din 1913 în catedră de 
sociologie. Mai multe articole, reluate în opera postumă 
Sociologie et philosophie (1925), articole precum 
,Representations individuelles et representations 
collectives" (1898), ,La determination du fait moral" 
(1907), ,Jugements de valeur et jugements de realitate" 
(1911), ca si continutul unor cursuri, anuntá aparitia, in 
1912, a operei sale de căpătâi, Les formes élémentaires de 
la vie religieuse. Durkheim moare in 1917, lásánd in urma 
sa material pentru mai multe cărţi ce vor fi publicate în 
perioada interbelică, cărţi ce expun mai ales părerile sale 
critice asupra educaţiei, moralei şi socialismului, toate 
inseparabile de opera sa de sociolog. 

Durkheim este adesea considerat fondatorul 
sociologiei franceze. Totuşi, stiinta socialului pe care 
aspiră să o constituie sub acest nume nu se situează in 
prelungirea vechii filosofii sociale si, cu atât mai mult, ea 
nici nu prefigurează studiile specializate despre societatea 
de tip modern, studii ce alcătuiesc cea mai mare parte a 
conținutului sociologiei contemporane. Prin amploarea 
proiectului sáu stiintific si prin anexarea de materiale 
preluate din toate disciplinele stiintelor umane, sociologia 
durkheimiană exprimă o ambiţie specific antropologică. 
Din această cauză, niciun aspect al operei lui Durkheim nu 
ar trebui lăsat la o parte de antropologia contemporană. 

Etnologii nu-l pot ignora pe teoreticianul societăţii în 
general, care încearcă să reconstituie geneza ordinii 
sociale, care alcătuieşte o tipologie a formelor de integrare 
în funcţie de maniera de exercitare a conştiinţei colective 
şi care, proclamând ireductibilitatea întregului social, 
apare ca adevăratul iniţiator al holismului sociologic 


(conform căruia fiecare individ este produsul societăţii), 
doctrină ale cărei postulate metodologice le va adopta 
antropologia în Franţa şi Marea Britanie. Nici istoricii 
antropologiei nu pot să subestimeze influenţa pe care o 
exercită asupra etnologiei epistemologia durkheimiană ce 
deduce din preeminenta logică a societăţii în raport cu 
individul principiul  preeminentei sale explicative, 
propunând un model al cauzalitátii sociale de la care se va 
reclama antropologia funcționalistă. În ciuda separării 
dintre disciplinele sociologie şi etnologie, antropologii nu-i 
vor putea nega lui Durkheim nici rolul de cercetător al 
societăţii moderne şi al raporturilor, amenințate de 
anomie, ce se stabilesc între individ şi colectivitate. Tezele 
sociologului privitoare la criza lumii contemporane şi la 
lupta sa pentru restaurarea unui consens de esenţă laică 
sub forma unei morale comunitare conforme cu exigentele 
spiritului ştiinţific sunt rezultatul reflectiei asupra 
societăţilor „primitive” şi asupra forţei caracteristice a 
reprezentărilor colective, mai cu seamă a celor religioase, 
ce se manifestă în aceste societăţi. În fine, antropologia nu 
poate să nu-i rămână îndatorată mentorului acelui „atelier 
critic şi de creaţie colectivă” (J.-C. Chamboredon) care a 
fost L'Année Sociologique, publicaţie ce aduna în jurul 
conducătorului de scoală, Durkheim, specialişti precum C. 
Bougle, G. Davy, P Fauconnet, M. Halbwachs, R. Hertz, H. 
Hubert, M. Mauss, F Simiand şi mulţi alţii, corespondenţi 
constanti sau discipoli.  Prezentând cititorilor săi 
numeroase recenzii ale lucrărilor etnografice despre 
familie şi rudenie, organizare clanică sau religii arhaice, 
L'Année Sociologique va contribui la legitimarea etnologiei 
ca ştiinţă. 

Dar antropologia religioasă îi este îndatorată lui 
Durkheim în primul rând în calitatea sa de autor al lucrării 
Formes élémentaires de la vie religieuse si de pionier al 
sociologiei cunoaşterii. Fără a putea să vorbim de o 


ruptură propriu-zisă in cadrul operei sale, o schimbare 
pare să se producă spre sfârşitul secolului (T. Parsons). 
„De-abia în 1895, scrie Durkheim (în 1907), am avut 
sentimentul clar al rolului capital jucat de religie în viaţa 
socială [...]; această schimbare s-a datorat pe de-a-ntregul 
studiilor de istorie religioasă şi mai cu seamă lecturii 
scrierilor lui W. Robertson Smith şi ale şcolii sale”. 
Descoperirea etnologiei de teren (C. Lévi-Strauss), ale 
cărei lucrări sunt’comentate în LAnnée Sociologique, joacă 
un rol la fel de important ca şi cel al istoriei religiilor. 
Aceste două discipline tind de acum înainte să ocupe un 
loc dominant în ordinea ştiinţelor „anexate” de sociologia 
durkheimiană. O întreagă serie de reorientări însoțesc 
această modificare a câmpului de interes: abandonarea 
parţială a evolutionismului sociologic în favoarea unui 
,evolutionism metodologic” ce explică opţiunea lui 
Durkheim pentru o imagine de ansamblu a faptului religios 
pornind de la totemism (,Civilizatiile primitive constituie 
[...] cazuri privilegiate, deoarece sunt cazuri simple”), 
atenţia îndreptată în primul rând asupra procesului de 
simbolizare şi abia apoi asupra mecanismelor sociologice, 
locul central acordat în conceptualizare noţiunii de 
„reprezentare colectivă”, noţiune ce subliniază, pentru 
Durkheim, contribuția decisivă a  simbolizării in 
constituirea faptelor sociale, numite şi „sisteme obiective 
de idei”. 

Teoria generală a religiei, propusă in Formes 
élémentaires de la vie religieuse şi desprinsă prin inducţie 
exclusiv din analiza totemismului australian, a marcat o 
ruptură radicală fată de o întreagă tradiţie de investigare a 
faptului religios, tradiţie obsedată de problema originilor. 
Oricât de criticată a fost pentru orientările sale 
fundamentale (afirmarea  preeminentei ontologice si 
explicative a legăturii sociale), ca şi pentru unele dintre 
dezvoltările sale secundare (stabilirea unei rupturi între 


magie si religie, de pildá), ea constituie, chiar si in zilele 
noastre, o referinţă obligatorie pentru antropologia 
religioasă si in general pentru studiul antropologic al 
activităţii simbolice. Definiţia durkheimianá a religiei, 
definiţie ce nu include recunoaşterea de către oameni a 
existenţei divinitátilor sau a supranaturalului, este fondată 
pe impártirea lumii in lucruri sacre si lucruri profane si pe 
reunirea, sub forma unei „comunităţi morale", a tuturor 
acelora care-şi reprezintă sacrul în acelaşi fel şi prin rit 
realizează această reprezentare comună. Acest al doilea 
criteriu l-a condus pe Durkheim la separarea sferei magiei 
de cea a religiei: după părerea lui, nu există o „biserică” 
magică. Cât priveşte interpretarea fenomenului religios, ea 
se rezumă la o singură formulă: „Ideea de societate este 
sufletul religiei” (Durkheim, 1912). Sacrul este 
reprezentarea socialului. Prin mijlocirea religiei ce se 
naşte din şi în intensitatea vieţii colective, societatea 
„ideală” (sau reprezentată) ajunge să facă parte din 
societatea ” reală” (sau organizată). Prima o exprimă pe 
cea de-a doua şi în acelaşi timp o creează. Durkheim are 
grijă să precizeze că acea conştiinţă pe care o societate şi- 
o formează despre ea însăşi şi din care, în concepţia sa, se 
naşte experiența religioasă nu constituie expresia 
idealizată a „bazei sale morfologice”; ea este produsul unei 
sinteze ireductibile a constiintelor particulare, această 
sinteză „degajând o lume de sentimente, de idei şi de 
imagini care, o dată născute, se supun unor legi care le 
sunt caracteristice” (ibid.). Antropologia, şi mai cu seamă 
scoala britanică, se va conforma în multe privinţe 
programului  durkheimian, mai ales în domeniul 
interpretării riturilor, chiar cu riscul de a uita uneori că 
sociologul francez, considerând religia un „lucru 
eminamente social”, recunoştea totuşi relativa autonomie 
a manifestărilor acesteia. 

Antropologia religioasă a lui Durkheim îşi va depăşi 


însă proiectul initial pentru a realiza o teorie a cunoaşterii. 
In acest fel se verifică faptul că tema fundamentală a 
reflectiei durkheimiene este aceea a raporturilor dintre 
ştiinţă si religie (R. Aron), deoarece interesul acordat 
genezei religioase a funcţiei clasificatoare l-a condus în 
cele din urmă la ideea că „ştiinţa nu este decât o formă 
mai perfectă a gândirii religioase”. Într-adevăr, din 
examinarea modurilor de gândire legate de sistemul 
totemic, Durkheim trage o concluzie ce fusese deja 
avansată în articolul despre clasificări scris în colaborare 
cu M. Mauss: există o reală afinitate între „sistemul social” 
şi „sistemul logic”. Refuzând ideea, admisă în general în 
acea vreme, că primitivul ar fi putut „trăi, în mod cronic, în 
confuzie şi contradicţie”, Durkheim afirmă că primitivul în 
chestiune a primit din partea religiei materialele pe care 
şi-a exersat gândirea logică şi a conceput la şcoala 
societăţii tocmai instrumentul care face societatea 
posibilă: aptitudinea de a conceptualiza. Aptitudinea în 
cauză se exprimă în elaborarea categoriilor de gen, specie, 
spaţiu, timp, cauzalitate. Aceste categorii nu sunt aşadar 
înnăscute, ci sunt de natură socială. Primitivii „au 
clasificat lucrurile deoarece erau împărţiţi în clanuri”; 
,fratriile au fost primele genuri, clanurile - primele specii” 
(„De quelques formes primitives de classification”). 
Societatea, prin intermediul imaginii de esenţă religioasă 
pe care o are despre sine, a servit drept cadru pentru 
funcţia clasificatoare şi, mai general, pentru constituirea 
armăturii logice a spiritului. 

Durkheim a formulat în opera sa, sau cel puţin în 
segmentul ei de inspiraţie antropologicà, o „teorie 
sociologică a simbolizării” (M. Sahlins), teorie ce va ghida 
multă vreme cercetările etnologice, Lévi-Strauss 
propunând chiar o teorie simbolică a societăţii. Însă 
aceasta din urmă se afla deja în germene în gândirea celui 
ce scria, in Formes élémentaires de la vie religieuse, că 


,facultatea de a idealiza este o conditie a existentei ca 
fiinţă socială”. 

ECOLOGIE CULTURALĂ 

Expresia „ecologie culturală” desemnează, sub 
aparenta unui domeniu de cercetare, o concepţie 
doctrinală prin care antropologul nord-american J.H. 
Steward vrea să explice dinamica sistemelor sociale 
pornind de la modalităţile de adaptare a acestora la mediu. 
Trei etape sunt necesare pentru a scoate la lumină 
nucleele culturale” (cultural core), ansambluri de trăsături 
legate de activităţile de subzistentă şi de organizarea 
economică: 1) analiza raportului dintre tehnicile 
productive şi mediu; 2) studierea comportamentelor 
(diviziunea muncii şi organizarea teritorială) generate de 
exploatarea unui mediu dat, cu ajutorul unei tehnologii 
specifice; 3) verificarea felului in care aceste 
comportamente afectează celelalte aspecte ale culturii 
(Steward, 1955). Nucleul cultural include instituţiile 
sociale, politice şi religioase care sunt aparent conectate la 
formele dominante ale activităţii economice; în schimb, 
alte trăsături distinctive ale unei culturi au o variabilitate 
potenţială mult mai mare, deoarece nu sunt atât de 


puternic dependente de nucleul cultural. Aceste trăsături 
secundare sunt determinate de factorii istorici - inovaţie 
accidentală sau difuziune - şi, datorită variațiilor lor 
aleatorii, culturile ale căror nuclee sunt identice pot părea 
adesea foarte diferite. Ambi - guitatea acestei metode, 
care îmbină un proiect evolutionist (determinarea felului in 
care adaptarea culturii la mediu poate genera anumite 
schimbări) şi o interpretare difuzionistă a trăsăturilor 
culturale secundare, ţine în mare parte de faptul că 
Steward a devenit sensibil la problema determinării 
ecologice sub influenţa unor difuzionişti cum ar fi C. 
Wissler sau A.L. Kroeber. Numeroşii continuatori ai lui 
Steward au dorit să depăşească această limitare, căutând 
să integreze trăsăturile secundare (ritualuri, tabuuri, 
canibalism etc.) în câmpul determinismului ecologic. Acest 
lucru nu s-a putut realiza decât cu preţul abandonării 
parţiale a perspectivei diacronice şi recurgând la un 
finalism biologic adesea foarte speculativ, de care Steward 
însuşi s-a ferit întotdeauna (Vayda, 1969; Rappaport, 1979; 
Harris, 1980). 

ECONOMIC (SISTEM -) 

Ín secolul al XVIII-lea, prin lucrárile lui Quesnay si 
Adam Smith, ia fiintà o disciplinà nouá, economia politicà. 
Obiectul acesteia este analiza condiţiilor de formare a 
bunástárii natiunilor ,civilizate". Ne aflám intr-o perioadá 
in care bunástarea se másoará in bani, iarbunástarea unei 
naţiuni pare din ce in ce mai mult a-şi avea rădăcinile în 
productia si acumularea de bunuri. Problema care se pune 
nu mai este, ca în secolul al XVII-lea, aceea de a sti să 
vinzi, ci de a sti sá produci intr-o manierá cát mai eficace, 
care sá poatá aduce cát mai multi bani, cát mai mult profit. 
Analiza priveşte două niveluri ale societăţii, cel local, al 
întreprinderilor, şi cel global, al pieţei, interconectate de 
concurenta ce apare între întreprinderi pe o piaţă supusă 
acţiunii ofertei şi cererii sociale de mărfuri şi evoluţiei 
costurilor de producţie. Totul pare deci a fi reglat de o 
„mână invizibilă” (A. Smith). Pentru prima oară, gândirea 
occidentală lua cunoştinţă de existenta unei logici globale 
care caracterizează producţia şi circulaţia bunurilor în 
cadrul unei societăţi, pe scurt, îşi punea problema 
existentei „sistemelor economice”. Dar pentru a evalua 
diversitatea faptelor pe care ni le oferă istoria şi 
antropologia, trebuie ca economia să înceteze a se referi 
exclusiv la formele de producţie comercială şi să analizeze 
orice formă de producţie şi circulaţie a bunurilor materiale 
utile omului. Un proces de producţie material combină 
raporturile intelectuale şi materiale ale omului cu natura şi 
raporturile oamenilor între ei. Raporturile materiale 
constituie obiectul tehnologiei comparate, raporturile 
sociale - al economiei comparate. Raporturile sociale sunt 
,economice” daca îndeplinesc cel putin una din 


urmátoarele trei functii, din a cáror imbinare rezultà str 
ucturile economice ale unei societăţi, „sistemul economic” 
al acesteia: 1) accesul grupurilor şi indivizilor la resursele 
naturale exploatate şi la mijloacele de producţie utilizate; 
2) derularea diverselor procese de muncă prin care 
membrii unei societăți acționează asupra naturii 
înconjurătoare pentru a desprinde din aceasta anumite 
elemente materiale pe care să le folosească in scopul 
satisfacerii propriilor nevoi, fie în starea lor naturală, fie 
transformate de către om. Indivizii sunt repartizați în 
funcție de sex, vârstă, grup social de apartenență (neam, 
caste, clase etc.) în diversele procese de muncă necesare 
producerii condițiilor materiale de existentă ale fiecăruia si 
ale tuturor; 3) modalitățile specifice in care produsele 
muncii individuale sau colective circulă in societate si sunt 
apoi redistribuite. 

Această definiție a economicului este formală si 
analitică si nu specifică in niciun fel natura raporturilor 
sociale care ar putea să îndeplinească aceste cerințe. 
Faptul că există raporturi „pur” economice, separate de 
alte raporturi sociale, este în istorie o exceptie, 
corespunzând doar modului capitalist de producţie. În 
unele societăți, cum ar fi cazul aborigenilor australieni, 
relațiile de rudenie funcționează drept cadru social al 
apropieri i naturii. In India, raporturile religioase şi 
politice dintre caste cu funcții separate şi ierarhizate - 
brahmanii, războinicii, ţăranii, artizanii şi negustorii etc. - 
conferă fiecărei caste drepturi particulare si inegale 
asupra pământului, asupra produselor muncii altora, şi 
aceasta în funcţie de serviciile aduse de fiecare în parte 
celorlalţi. Unul din obiectivele fundamentale ale ştiinţelor 
sociale este de a descoperi ratiunile şi procesele care au 
făcut ca funcţiile economice să ajungă în decursul istoriei 
să modifice locuri şi forme şi de a măsura efectele pe care 
le-au antrenat aceste modificări în evoluţia societăţilor. 


Trebuie să înţelegem cum au trecut anumite părţi ale 
omenirii de la economia de exploatare a resurselor naturii 
(cules, vânătoare) la diverse forme de economie de 
producţie, bazate pe valorificarea plantelor şi animalelor 
domestice. Începând cu anumite stadii de evoluţie a 
acestor sisteme, o întoarcere generală la o economie 
întemeiată pe vânătoare, cules sau pescuit devine 
imposibilă. Odată cu trecerea la economia de producţie, o 
parte a naturii, plantele cultivate şi animalele domestice, a 
început să depindă de om pentru a se reproduce. De aici şi 
importanta sporită acordată miturilor şi ritualurilor 
destinate interpretării şi îmblânzirii forţelor supranaturale 
răspunzătoare de abundenta recoltelor şi fecunditatea 
turmelor. Pornind de la această bază materială mai solidă, 
numărul de oameni creste - sursă de conflicte mai 
numeroase şi mai puternice în jurul teritoriilor şi al 
resurselor acestora. Probabil datorită acestor presiuni 
materiale şi sociale, în unele societăţi s-au separat 
atribuţiile religiei, războiului şi producţiei, luând astfel 
fiinţă societăţi organizate pe ranguri, ordine, caste sau 
clase, cu funcţii distincte şi ereditare. Se constată în 
acelaşi timp că grupurile sociale care s-au eliberat total 
sau în parte de sarcinile materiale pentru a se consacra 
religiei sau războiului îşi păstrează, sub forme şi în grade 
diverse, controlul asupra condiţiilor şi rezultatelor 
producţiei. Două exemple din Oceania ilustrează 
diversitatea gradelor acestui control. La Tikopia, şeful 
apare ca intermediar necesar între clanuri, strămoşii 
acestora şi zei. Prin atribuţiile sale religioase, el asigură 
fertilitatea pământurilor şi a apelor. El participă la 
procesul muncii, însă cel mai adesea doar pentru a-l dirija. 
Nu se implică în sarcinile administrative mai dure sau 
nedemne de rangul său. În Hawaii, şefii nu participă la 
procesul muncii. Podoabe preţioase, un limbaj special şi 
tabuuri multiple îi disting de oamenii de rând. O 


aristocratie religioasă şi militară deţine proprietatea 
asupra pământului şi a apelor, lăsate în folosinţa restului 
societăţii, în schimbul prestatiilor în muncă sau în produse. 
Enorme cantităţi de bunuri sunt consumate sau distruse în 
mod ostentativ în cursul marilor ceremonii politico- 
religioase. 

Aceste exemple ilustrează transformările 
fundamentale ale muncii omului. Alături de munca 
suplimentară prin care fiecare, în societăţile fără caste sau 
fără clase, contribuie la perpetuarea societăţii (asigurând 
mijloacele materiale necesare războiului, religiei etc.) şi 
care este de fapt munca fiecăruia pentru toţi şi a tuturor 
pentru fiecare, se mai dezvoltă formele de muncă 
suplimentară efectuată de aproape toţi membrii societăţii 
în profitul celor care prestează funcţii ce par esenţiale 
pentru întreaga populaţie. De aici şi multiplele forme de 
exploatare a muncii şi de dominare a producătorilor care 
au însoţit separarea funcţiilor sociale şi evoluţiile lor 
ulterioare. Aproape întotdeauna dominarea şi exploatarea 
au îmbrăcat forma schimburilor dintre munca şi bunurile 
unora şi serviciile celorlalţi, schimburi inegale, deoarece 
cei dominați le sunt întotdeauna datori celor care îi 
domină, fiind câteodată nevoiţi să-şi dea până şi viaţa 
acelora care par să le-o fi dăruit. In fiecare an încă venea 
împreună cu descendenţii săi în grădina din Templul 
Soarelui pentru a semăna şi a recolta porumbul pe care-l 
oferea zeului-tată ca să-i ceară belşug atât pentru poporul 
său, cât şi pentru popoarele înfrânte. Dar oare nu tributul 
învinşilor îi umplea hambarele în fiecare an? Darul lor era 
mai apropiat de corvoadă decât de ofranda oferită în mod 
spontan. 

Aceste exemple ne demonstrează de asemenea că 
formele de circulaţie a bunurilor sunt subordonate 
raporturilor sociale care guvernează procesul de 
producţie. Aceste relaţii „de ordine” conferă structurilor 


economice ale unei societáti caracterul unui tot organic 
care trebuie să se reproducă ca atare. Supusii îi aduc 
tribut lui încă din cauză că acesta are drepturi asupra 
pământului şi existentei lor şi dispune de mijloace de 
represiune. Toate formele de circulaţie a bunurilor sunt de 
altfel, cum a arătat-o K. Polanyi, variantele a trei forme de 
schimb: darul, redistribuirea, schimbul comercial cu sau 
fără monedă (trocul). Aceste forme coexistă în fiecare 
societate, dar având proporţii şi funcţii diverse, în 
dependentă de însăşi natura raporturilor care guvernează 
condiţiile sociale ale producţiei. Importanta tributului 
antrena la incaşi o limitare a schimburilor comerciale, iar 
la azteci subordonarea lor intereselor statului. In funcţie 
de raporturile de forţe şi de inegalităţi, darul devine 
potlatch, comerţul devine instrumentul de schimburi 
inegale între o metropolă şi coloniile ei etc. 

Rămâne totuşi întrebarea: există, aşa cum pretindea 
L.H. Morgan, relaţii generale de corespondentă între un 
sistem economic şi un sistem de rudenie sau un sistem 
religios? Cercetările nu au confirmat aceste teorii. Întâlnim 
una sau alta din cele patru forme generale ale sistemelor 
de filiatie (patri -, matri -, bi -, nonliniare) asociate cu cele 
mai diverse forme de producţie. Între formele sociale de 
producţie, formele de rudenie şi formele de gândire, care 
sunt cel mai adesea rezultate ale unor epoci şi contexte 
diferite, există totuşi corespondente parţiale şi profunde, 
provenind din restructurării conştiente, care le fac 
compatibile pentru o perioadă. Istoria nu este alcătuită din 
determinări mecanice, dar nici nu este un simplu fruct al 
hazardului. 

ECONOMICĂ (ANTROPOLOGIE ~) 

„Viaţa materială” a societăţilor este o temă recurentă 
a etnografiei si antropologiei începând cu vastele 
reconstituiri comparative ale lui L.H. Morgan, Marx, E. 
Durkheim, F. Boas sau Max Weber. Totusi, in acceptia sa 
precisă, antropologia economică a apărut târziu, atunci 
când acestei teme generale - i s-a asociat o cunoaştere 
specializată a faptelor si tehnicilor de producție, de 
circulaţie si de utilizare a bunurilor materiale. In anii '20, 
R. Thumwald, B. Malinowski, M. Leroy, R. Firth şi M. 
Mauss au întreprins în premieră o analiză a acesteia - 
schitand o comparaţie între fenomenele economice, aşa 
cum apar ele descrise în ştiinţa economică, şi faptele de 


ordin economic, asa cum se manifestá ele in societátile 
familiare etnologilor. Incárcate de semnificatii culturale, de 
reguli ceremoniale sau ostentative, de norme 
particulariste, ele apar ca fapte sociale totale (Mauss, 
1923 - 1924), din care e dificil, dacă nu chiar eronat, să se 
izoleze un singur aspect economic. Pentru unii, totuşi, o 
asemenea procedură părea legitimă, punându-se problema 
de a compara, în cadrul diversităţii societăţilor, relaţiile 
dintre oameni şi organizarea lor economică (Leroy, Firth). 
Putin mai târziu, D.M. Goodfellow si M.J. Herskovits au 
încercat din aceasta perspectivă sa pună bazele 
„sociologiei economice” sau ale „antropologiei economice” 
comparate a societăților aşa-zis primitive. De-abia 
începând din anii '40 s-a constituit antropologia economică 
ca domeniu specializat. 

Un domeniu specializat al cunoaşterii antropologice 

Născută din preocupările antropologiei anglo-saxone 
şi din consideratiile orientate spre problema „dezvoltării” 
economice şi sociale, istoria antropologiei economice a fost 
marcată de polemici între un curent „substantivist” 
(Polanyi, 1957; Dalton, Bohannan) si un curent ,formalist" 
(Firth, 1967; Goodfellow, Herskovits, Parsons). Formaliştii 
admit o definiţie a economiei preluată direct din ştiinţa 
economică: orice fenomen prin care oamenii îşi 
gestionează puţinele resurse materiale în scopul de a 
atinge obiective bine determinate ţine de economie. In 
consecinţă, antropologia economică are sarcina, în 
principal comparatistă, de a analiza economiile arhaice din 
această perspectivă - cu ambiția de a fonda in cele din 
urmă o teorie generală şi universală a raporturilor dintre 
economie şi societate (sau dintre economie şi cultură). La 
polul opus, substantiviştii resping atât valoarea explicativă 
a legii abstracte a utilitantátii, cât şi comparatismul 
continuist fondat pe o asemenea premisă. După aceştia, 
sistemele economice se află, dimpotrivă, într-o relaţie de 


radicală discontinuitate. Acest lucru tine de reglarea lor 
prin proceduri esențialmente  neeconomice. Totuşi, 
antropologul poate determina formele elementare, care fac 
dovada existentei unor tipuri „de integrare a economiei în 
societate” (reciprocitate, redistribuire, piaţă), si le poate 
combina astfel încât să creeze o imagine a diversității 
sistemelor economice „reale” (Polanyi, 1957). Economia 
este astfel decompozabilă în sfere de produse si de schimb 
distincte: subzistență, bunuri matrimoniale, bunuri de 
prestigiu, bunuri destinate pieței (P. Bohannan, F. Barth). 
Opoziția dintre formalism şi substantivism, deşi prezentă 
încă, trebuie totuşi relativizatá. In primul rând, studiile 
cele mai importante nu au vizat in mod exclusiv niciunul 
din cei doi termeni ai alternativei: numărul mic de mijloace 
economice la nivel mondial, respectiv determinarea 
nevoilor prin condiții neeconomice specifice. Apoi, 
polemica s-a datorat mai cu seamă unor formalisti 
influențați de microeconomia neoclasică: organizarea 
economică a unei societăți include in acest caz toate 
formele sociale rezultate dintr-o strategie de maximalizare 
a avantajelor (Gray, Cancian, Leclair, Schneider 1974) 
înglobând „avantajele sociale şi simbolice” (Burling, 
Homans, Goode). 

Antropologia economică s-a văzut confruntatà si cu 
alte teme care se suprapun ariei sale sau Îi uzurpá in mare 
măsură domeniul. Astfel, începând din anii '50, ecologia 
culturală, etnostiintele si antropologia ecologică au 
integrat economia în problematica mai generală a 
raporturilor societăților cu mediul lor material si biologic 
(Moran, 1979). De aici rezultă o nouă perspectivă asupra 
tipurilor de economie (vânătoare şi cules de fructe, 
agricultură extensivă pe terenuri defrişate prin incendiere, 
exploatare agro-forestieră etc), caracterizate până atunci 
prin simplitatea tehnicilor si a organizării si prin starea lor 
de penurie cronică (Conklin, Vayda, Rappaport, Lee, De 


Vore, Sahlins, Nash, Ortiz, Barrau, Descola, Juillerat); se 
regăseşte aici si tendinţa unei formalizári utilitariste 
împinse la extrem a raportului societate - mediu (Murphy, 
Harris). Pe de altă parte, au luat amploare studiile asupra 
temei societăților ţărăneşti, caracterizate prin raportarea 
lor organică, economică, dar şi culturală şi politică, la o 
societate înglobantă sau dominantă (straturi şi clase 
urbane, stat, metropole capitaliste). Prin locul acordat 
dominării şi conflictelor economice ca fapte istorice şi prin 
constituirea unei „economii mondiale” care înglobează 
cvasitotalitatea societăţilor calificate de acum drept 
„subdezvoltate”, aceasta temă tinde să acopere domeniul 
clasic al antropologiei economice (Balandier, Geertz, Wolf, 
Mintz, Hart, Hyden). Această deschidere spre istorie a 
marcat direcţiile de cercetare recente. 

Revenirea la o problematică antropologică generală a 
economiei 

Se operează astfel o întoarcere la o antropologie a 
economiei, al cărei conţinut nu poate fi definit independent 
de modul de structurare global-social sau simbolic. Mai 
multe curente au contribuit la aceasta, chiar dacă foarte 
diferite ca tradiţie ştiinţifică. 

Deşi considerată adesea - mai cu seamă de autorii 
anglo-saxoni (Clamme r, Crumney Stewart) - ca o „nouă 
antropologie economică”, antropologia marxistă vizează, 
dimpotrivă, diluarea sa definitivă într-o antropologie 
materialistă şi istorică ce ar înlocui antropologia socială şi 
culturală tradiţională. Insäsi folosirea termenului de 
„antropologie economică marxistă”, curent în Franţa unde 
a apărut şi s-a dezvoltat în mod deosebit această orientare 
teoretică, se dovedeşte pentru promotorii săi a fi 
nepertinentă. Despre acest termen se poate spune cel mult 
că este potrivit pentru a desemna un „sector” de 
cunoaştere particular: cel al societăţilor fără clase, 
studiate cu predilecție de  antropologi (Godelier, 


Meillassoux, Terray). 

Dezvoltarile recente ale antropologiei marxiste îi 
conduc pe principalii săi reprezentanţi la stabilirea unei 
teorii marxiste a ceea ce Marx numea ,extraeconomicul”: 
legăturile de rudenie şi faptele domestice (Godelier, Bonte, 
Meillassoux),  politicul (Terray 1977; Rey, 1977), 
ideologicul (Godelier, 1984) sau juridicul (Newman, 1983). 
Astfel, in ciuda rupturii programate initial, antropologia 
marxistă reia relaţiile cu problematica antropologică 
generală a „holismului comparativ”, „diluând” în acelaşi 
timp obiectul unei antropologii economice specializate. 

Într-o perspectivă mai generală, antropologia 
economiei nu poate ignora constituirea şi dezvoltarea unei 
istorii economice a societăţilor privite până atunci din 
punctul de vedere al ,etnoistoriei". Principalele curente 
ale antropologiei economice sunt, de altfel, asociate in 
acest demers: studiul vechilor fenomene de piatà si de 
„capitalism rural" (Hopkins, Hill Amselle), cercetări 
asupra modurilor de productie istorice si asupra istoriei 
economice recente (Amselle, Coquery-Vidrovitch, Hart, 
Terray Meillassoux), formalizarea ,economiei indigene" 
(indigenous économies, Chipeta) si a sistemului indigen de 
cunoastere economicá (indigenous knowledge, Brokensha, 
Warren si Werner, Richards). 

Economia occidentală „revizuită”. 

Aportul perspectivei istorice este completat de cel al 
analizei propriu-zis antropologice a faptului economic în 
societăţile „occidentale”, „dezvoltate”, sau „moderne”. La 
fel ca în orice alt sistem social, mijloacele materiale de 
existentă şi reprezentările lor sociale nu reprezintă nici 
aici o sferă autonomă care să se impună ca atare 
ansamblului corpului social. Ele ţin de categorii culturale 
şi de configurații sociale care, bineînţeles, le diferenţiază 
în mod radical de economiile familiare etnologilor, dar se 
dovedesc a fi tributare unei metode de analiză similare - 


oarecum prin inversiune fatá de modelul de referintà. 

Printre primii care au propus o antropologie istoricà 
a economiei de piaţă, Polanyi a subliniat ponderea 
constrângerilor „socializării” asupra unui sistem economic 
care trece în mod abuziv drept autonom. Cunoaşterea 
economică apare ea însăşi ca un sistem de reprezentări 
tributar istoriei ideilor (Foucault, Dumont; despre 
agronomie, Dagognet). Hirschman pune astfel în relaţie 
dezvoltarea capitalismului si emergenta categoriilor 
morale specifice (interesul mai ales) pe care se 
fundamentează economia politică. Pentru Gudeman (1986), 
categoria universalistă a economiei nu este decât o 
construcţie culturală locală, comparabilă cu „economia 
culturală” (cultural economics) a societăţilor 
neoccidentale. Sahlins (1976) analizează dimensiunea 
culturală a înseşi rationalitátii materiale, a „raţiunii 
utilitare” atât de puternic asociată, in mod greşit, 
cu'societatea occidentală. Accentul pus pe dimensiunea 
culturală şi simbolică a vieţii economice privilegiază 
studiul ,cererii" (Appadurai) si al ,consumului" (Douglas, 
Isherwood, Sahlins), in defavoarea „ofertei”: producţia 
este ea însăşi purtătoarea unei „intenţii culturale" 
(Sahlins); schimbul este investit cu funcţii sociale şi 
culturale ireductibile la aspectul lor material şi utilitar: nu 
produsul de valori este cel care îi preexistă, ci locul însuşi 
al genezei sociale a valorii. Prin aceasta, schimbul 
comercial nu diferă în natura sa de alte forme de schimb 
(Appadurai, 1986). 

Perspectiva sistemelor economice occidentale asupra 
celor neoccidentale si, invers, perspectiva sistemelor 
economice neoccidentale asupra celor occidentale au 
contribuit la o reactualizare a influentei lui M. Mauss (mai 
cu seamă în Franţa, în revista MA. U.S.S.). În multe 
privinţe, curentele precedente dezvoltă o interpretare 
simbolică a faptelor economice, a cărei pondere în opera 


lui Mauss a fost subliniată la timpul sáu de C. Lévi-Strauss. 
In acest caz insá, departe de a se rezuma la o simplá 
restituire a teoriilor locale asupra „economiei, 
antropologul este chemat să descopere regularitatile care 
acţionează În ansamblul  configuratiilor culturale 
cunoscute. Comparatismul lui L. Dumont (1977, 1985) se 
alătură, cel puţin în această privinţă, preocupării 
antropologilor marxişti de a oferi o imagine a cauzalitátii 
structurilor globale - atâta timp cât diluarea conceptului 
de „determinism economic” nu îi împinge spre o concepţie 
maussiană asupra categoriilor lui Marx (Terray, 1975). 

Nefiind recunoscute ca domeniu specific de 
cunoaştere, faptele  ,economice" constituie pentru 
antropolog un teren de studiu al raporturilor dintre 
oameni prin prisma raporturilor lor cu lucrurile. 
Convergenta, cel puţin în planul metodei, a tradiţiilor care 
vin dinspre Mauss şi Marx, realizările „istoriei economice” 
neoccidentale, importanta acordată fenomenelor de 
contact şi de dominare, iată tot atâtea orientări noi, care 
fac din antropologia economică un domeniu de cercetare 
ale cărui consecinţe asupra problematicii antropologiei 
generale sunt departe de a fi epuizate. 

J.P. CHAUVEAU 

APPADURAI A. (ed.), 1986, The Social Life of Things: 
Commodities în Cultural Perspective, Cambridge 
University Press, Cambridge. 

— BOHANNAN P DALTON G. (ed.), 1962, Markets în 
Africa, Northwestern University Press, Evanston, Illinois. 

— BROKENSHA D. WARREN D.M., WERNER O. 
(ed.), 1980, Indigenous Knowledge Sistems and 
Development, University Press of America, Lanham - New 
York - Londra. 

— CHIPETA C, 1981, Indigenous Economics: A 
Cultural Approach, Exposition Press, Smithtown - New 
York. 


— DOUGLAS M., ISHERWOOD B., 1979, The World 
of Goods. Towards and Anthropology of Consumption, A. 
Lane, Londra. 

— DUMONT L., 1977, Homo aequalis. Genese et 
epanouissement de lideologie économique, Gallimard, 
Paris. 1985, „Identités collectives et ideologie 
universaliste: leur interaction de fait", in Critique, 456: 
506 - 518. - FIRTH R. (ed.), 1967, Themes in Economic 
Anthropology, Tavistock, Londra. 

— GODELIER M., 1974, Un domaine conteste: 
l'anthropologie économique, Mouton, Haga - Paris. 1984, 
L'ideel et le materiel. Pensée, economies, sociétés, Fayard, 
Paris. 

— GUDEMAN S., 1986, Economics asculture. Models 
and Metaphors of Livelihood, Routledge & Kegan Paul, 
Londra. 

— HIRSCHMAN A.O., 1977, The Passions and the 
Interests, Princeton University Press, Princeton - New 
Jersey (trad. fr. Les Passions et les Interets, PUF, Paris, 
1980). 

— LECLAIR E., SCHNEIDER H.K., 1968, Economic 
Anthropology. Readings in Theory and Analysis, Holt, 
Rinehart & Winston, New York. 

— MAUSS M., 1950 (1923 - 1924), „Essai sur le don. 
Forme et raison de l'échange dans les sociétés 
archaiques", in Sociologie et anthropologie, PUF, Paris. 

— MEILLASSOUX C, 1975, Femmes, greniers et 
capitaux, Maspero, Paris. 1986, Anthropologie de 
l'esclavage. Le ventre de fier et d'argent, PUF, Paris. 

— NEWMAN K. 1983, Law and Economic 
Organization. A Comparative Study of Preindustrial 
Societies, Cambridge University Press, Cambridge. 

— POLANYI K., 1944, The Great Transformation, 
Holt, Rinehart & Winston, New York (trad. fr. La Grande 
Transformation. Aux origines politiques et économiques de 


notre temps, Gallimard, Paris, 1983). 1957, , The economy 

as Instituted Process", in K. Polanyi, C. Arensberg, H. 

Pearson (ed.), Trade and Markets in the early Empires, The 

Free Press, New York (trad. fr. Polanyi K, Arensberg C, 

1975, Les sistemes économiques dans l'histoire et dans la 
, Larousse, Paris). 

— POUILLON F (coord), 1976, Lanthropologie 
économique. Courants etoroblemes, Maspero, Paris. 

— PRYOR F.L., 1977, The Origins of the economy. A 
Comparative Study of Distribution in Primitive and 
Peasant Economies, Academic Press, New York. 

— REY P-ţi, 1977, „Contradictions de classe dans les 
sociétés lignageres”, in Dialectiques, 21: Anthropologie 
tous terrains: 116 - 133. - RICHARDS P, 1985, Indigenous 
Agricultural Revolution, Hutchinson, Londra. 

— SAHLINS M., 1972, Stone Age Economics, 
Tavistock, Londra (trad. fr. Age de Pierre, âge 
d'abondance: l’économie des sociétés primitives, 
Gallimard, Paris, 1976). 1976, Culture and Practical 
Reason, University of Chicago Press, Chicago (trad. fr. Au 
coeur des sociétés. Raison utilitaire et raison culturelle, 
Gallimard, Paris, 1980). 

— SCHNEIDER H.K., 1974, Economic Man, The Free 
Press, New York. 

— TERRAY E., 1969, Le marxisme devant les sociétés 
,primitives". Deux études, Maspero, Paris. 

— VAN DER PAS H.T., 1973, Economic Anthropology 
1940 - 1972. An Annotatedbibliography, Anthropological 
Publications, Costerhout. 

EDUCATIE 

Din anii '30, educaţia constituie un domeniu 
important al cercetárilor in antropologie, mai cu seamá in 
Statele Unite, unde a fost definită si explorată de scoala 
numită „Culture and personality”. Publicarea în 1930 a 
lucrării lui M. Mead, Growing up în New Guineea, s-a aflat 


la originea acestui curent. Demersul constá in principal in 
studierea felului in care un grup uman inoculeazá copiilor, 
a căror personalitate nu este încă formată, valorile, 
credinţele, gesturile şi atitudinile care le vor fi necesare 
pentru a duce o viaţă de adult în cadrul societăţii în care 
trăiesc. Pentru a afla răspuns la această întrebare, se 
cerea să fie analizate nu numai cultura în chestiune şi 
modul de transmitere a acesteia către noile generaţii - cu 
alte cuvinte cadrul educaţiei -, ci şi psihologia copilului, 
modul de dezvoltare a personalităţii sale şi formele 
precoce de învăţare. Pornind de la principiul că viziunea 
freudiană asupra omului se poate aplica tuturor 
popoarelor, susţinătorii şcolii „Culture and personality” 
recunosc că fiecare grup uman are de transmis o cultură 
aparte şi foloseşte pentru aceasta metode care îi sunt 
specifice. Această perspectivă, numită a „transmiterii 
culturii”, s-a impus multă vreme şi a oferit largi posibilităţi 
de explicare a „structurii caracterului” adult într-o 
societate dată şi a orientărilor de bază ale culturii pe care 
o trăieşte această societate (Whiting, 1941; Spindler, 1963; 
Spiro, 1958). M. Mead şi succesorii săi nu au reuşit totuşi 
să evite capcana unui raţionament de tip circular, asociind 
faptele şi interpretările, în parte datorită postulatului de 
omogenitate culturală pe care se sprijineau şi care i-a 
condus la conceperea culturii şi a individului ca decurgând 
din una şi aceeaşi entitate psihică. Pentru a ieşi din acest 
impas, teoreticieni precum A. Kar diner (1939) au căutat 
să elaboreze un model general al dezvoltării personalităţii 
în interiorul căruia s-ar articula sistemul educativ, 
„personalitatea de bază”, şi producţiile ideologice (religie, 
credinţe). Acest model, care stabileşte legături strânse 
între sistemul de întreţinere, practicile educative şi 
structurile socio-economice, a fost criticat în Franţa, mai 
cu seamă de către C. Lefort (1969) şi A. Zempleni (1972) 
din cauza determinismului sáu si a aspectelor sale 


reductioniste. Aportul scolii sociologice franceze, mai ales 
prin introducerea noţiunii de habitus, preluată de la M. 
Mauss (1950), reluată şi precizată de P. Bourdieu (1972), 
trebuia să propună o concepţie mai dinamică asupra 
sistemului educativ, punând accentul atât pe procedurile 
implicite, cât şi pe cele explicite de inculcare a arbitrarului 
cultural şi determinând apariţia de procese diferenţiate 
(educaţie  formaläeducatie informală) si totodată 
paradoxale (deculturatie - reculturaţie) în sistemele 
pedagogice. Definită ca un ansamblu de dispoziţii durabile 
în care se integrează experienţele trecute, susceptibile 
astfel de a fi rectificate, sau ca o matrice de percepții, de 
judecăţi şi de acţiuni, noţiunea de habitus permite accesul 
la „raţiunea pedagogică” a unei culturi, mai exact la 
logicile şi strategiile pe care aceasta le dezvoltă pentru a 
se transmite şi a se perpetua. Cercetările lui P. Bourdieu în 
Kabilia (1972) şi ale lui J. Rabain în Senegal (1979) au scos 
în evidentă modul de funcţionare a raţiunii pedagogice, 
aflat la îndemâna tuturor, care constă tocmai în „a extrage 
esentialul sub aparenta că urmăreşte nesemnificativul” 
(Bourdieu, 1972). 

O a doua problematică, apărută în Statele Unite după 
cel de-al doilea război mondial, punea accentul pe 
instituţiile educative moderne considerate drept fenomene 
culturale şi, de aceea, susceptibile de a fi abordate prin 
intermediul metodelor clasice ale etnologiei. Preluând de 
la M. Mead teoria că scopul educaţiei este transmiterea 
culturii, antropologii au avansat ideea că asemenea 
cercetări puteau furniza o cale de acces privilegiată pentru 
cunoaşterea valorilor centrale ale societăţii. Mulţi dintre ei 
nu au ezitat să se folosească de acest tip de cercetare 
pentru a critica materialismul şi conformismul pe care, în 
opinia lor, America postbelică îl vehicula şi îl perpetua prin 
sistemul său educativ. Alţi antropologi s-au ocupat de 
instituţiile de învăţământ, al căror studiu oferă un material 


bogat în legătură cu valorile culturale dominante (Herdt, 
1982; Rohlen, 1983; Varenne, 1983). Mai recent, in timp ce 
mitul melting pot-ului îşi pierde din forţă, iar pretenţia 
culturii WASP (White Anglo-Saxon Protestant) de a fi 
adevărata cultura nord-americană este contestată, 
antropologii au început să vadă în scoală un loc de 
conflicte şi de antagonisme culturale. 

Deşi a treia problematică a fost întotdeauna prezentă 
în antropologia educaţiei în proporţii variabile, ea a 
dobândit abia în ultima vreme o importanţă de prim-plan: 
este vorba de studierea proceselor de învăţare. Contrar a 
ceea ce a fost admis o perioadă de timp, antropologii au 
observat că transmiterea culturii este de multe ori - chiar 
dacă nu întotdeauna - imperfectă şi că, în situaţiile 
pluriculturale, diversitatea apartenente lor culturale ale 
profesorilor şi elevilor poate afecta profund rezultatele 
dorite ale învăţării (Rosenfeld, 1983). Cercetări de acest 
tip au fost utilizate de antropologia cognitivă, care la 
rândul ei a influenţat desfăşurarea acestora. Studiul lui ]. 
Gay şi M. Cole (1967) asupra predării matematicilor 
occidentale în mediul liberian tradiţional a avut ca rezultat 
o reflecţie generală asupra raporturilor dintre cultură şi 
formele de gândire şi a permis să se deschidă noi câmpuri 
de investigaţie: asupra cunoştinţelor nonformale, asupra 
cunoştinţelor cotidiene şi asupra gradului de generalizare 
potenţială a acestora (Rogoff, Lave, 1984). Studiile privind 
procesele de învăţare vizează adesea o consecinţă 
practică: isi propun să contribuie la soluţionarea 
problemelor de ordin cultural (Heath, 1983), unele dintre 
ele (Greenfield, Lave, 1979) încercând să distingă tipuri de 
învăţare în interiorul aceleiaşi culturi. 

EGGAN Fred 

Antropolog american näscut la Seattle în 1906, Fred 
Eggan si-a fácut studiile la Universitatea din Chicago 
(1923 - 1933) unde avea să devină mai apoi profesor. 
Studiile sale se axează mai ales pe indienii din America de 
Nord; Eggan a analizat mai cu seamă sistemele de înrudire 
a acestora, luând în consideraţie atât societăţile 
particulare (cheyenne, choctaw, arapaho), cât şi grupurile 
de societăţi provenind dintr-o arie culturală comună 
(indienii din Câmpii, indienii din zona Marilor Lacuri, 
pueblos) Eggan şi-a fixat drept obiectiv distingerea 
universalului de contingent în formarea şi reproducerea 
societăţilor, pornind de la analize limitate la variațiile de 
structură în interiorul unei arii culturale relativ omogene. 
Comparatismul lui Eggan se înrudeşte prin metodă şi scop 
cu cel al lingvisticii istorice şi cu unele aspecte ale 
evolutionismului biologic modern. Adesea prezentat drept 
functionalist, întrucât a fost influenţat de cursurile ţinute 
de A.R. Radcliffe-Brown la Universitatea din Chicago, 
Eggan ar trebui mai degrabă situat la punctul de 
convergentă dintre antropologia britanică, preocupată de 
structurile sociale, şi antropologia americană ce a 
privilegiat studiul culturilor. Pentru el, structura socială dă 
seamă de felul în care un grup structurează relaţiile dintre 
membrii săi cu scopul ca între aceştia să ia naştere o 
cooperare în vederea satisfacerii nevoilor fiecăruia. 
Cultura este ansamblul convențiilor admise de toti, gratie 


cărora o asemenea ,structurare" devine posibilă. Pentru 
eggan nu există decât un număr limitat de forme de 
structură socială, în timp ce formele culturii pot varia în 
mod considerabil. Fără a neglija problema integrării 
sociale privilegiată de functionalisti, Eggan se ocupă în 
principal de modalităţile de transformare a societăţilor. El 
se sprijină în mod sistematic pe arheologie şi istorie, 
evitând să cedeze tentatiei difuzionismului, prezentă la C. 
Wissler şi A.L. Kroeber, sau celei a istoriei culturale, în 
maniera lui F. Boas. 

ELVEŢIA. Antropologia elveţiană 

Cuvântul „etnologie” a fost inventat şi definit pentru 
prima dată de pastorul din Lausanne A.C. Chavannes 
(1731 - 1800), în a sa Anthropologie ou science generale 
de l'homme, apărută in 1788, însă se pare că această 
„premieră” elveţiană nu a avut niciun efect asupra 
dezvoltării disciplinei. În Elveţia, la fel ca în restul Europei, 
primele muzee de etnografie au fost create în oraşele 
universitare abia la sfârşitul secolului al XIX-lea şi 
începutul secolului al XX-lea şi tot în această perioadă au 
fost organizate primele misiuni de cercetare ştiinţifică şi 
de colectare de obiecte. 

Basel, oraşul unde s-a născut J.J. Bachofen (1815 - 
1887), autorul lui Das Mutterrecht, poseda încă din acea 
vreme unul dintre cele mai bogate muzee de etnografie din 
Europa, iar conservatorii săi succesivi au fost, începând cu 
1914, printre primii care au predat cursuri la universitate. 


Neuchitel si-a inaugurat muzeul de etnografie in 
1904 si a creat in 1912 o catedră de „etnografie si istorie 
comparată a civilizaţiilor” pentru A. Van Gennep, singurul 
post universitar pe care marele folclorist îl va fi ocupat 
vreodată; însă predarea acestei discipline a fost întreruptă 
în 1915. Muzeul de etnografie din Geneva a fost deschis în 
1901 şi conservatorul său, Eugene Pittard, a devenit din 
1916 titularul catedrei de antropologie. Zurich-ul nu a 
organizat decât în 1935 cursuri de etnologie, susţinute de 
directorul colecţiilor universităţii. Legăturile strânse dintre 
muzee şi învăţământ au fost o regulă în întreaga Elveţie 
universitară până la începutul anilor '70. În 1938, 
Anschluss-ul l-a obligat pe părintele W. Schmidt să se 
refugieze la Fribourg, unde va rămâne şi va preda până la 
moartea sa, în 1954. Prezenta în Elveţia a magistrului 
şcolii de la Viena şi a redacţiei revistei Anthropos nu a 
putut să nu exercite o oarecare influentă asupra dezvoltării 
locale a antropologiei. 

Astăzi, in Basel, Berna, Fribourg, Lausanne, 
Neuchitel si Zürich existá catedre complete de etnologie 
(denumirea cea mai frecventă) sau de antropologie 
culturală şi socială (două catedre, la Zurich şi la Berna; în 
plus, la Neuchitel există şi un Centre de Recherches 
Ethnologiques pentru ansamblul Elveţiei de limbă 
franceză). 

Fondatorii etnologiei elveţiene au creat în 1920 
Société Suisse d'Anthropologie et d'Ethnologie, care 
dispunea de două publicaţii: Bullletin si Archives suisses 
d'anthropologie generale. Majoritatea acestora au fost 
formati in Germania in traditia stiintelor naturale si a 
geografiei şcolii lui Ratzel. Însă generaţia de etnologi din 
anii '60 se revendică de la alte curente de gândire: 
antropologia culturală americană şi structuralismul 
francez; ea s-a aflat la originea creării, în 1971, a Societe 
Suisse d'Ethnologie si a publicării seriei /Fthnologica 


Helvetica, care reflectă lucrările si dezbaterile membrilor 
noii societăţi. 

Vechile specializări, legate de centrele de interes 
geografic reprezentate în colecţii, sunt prezente şi astăzi, 
principalele lor puncte de reper fiind Indonezia, Africa 
saheliană, Africa neagră, Papua-Noua Guinee, America 
Latină. Lor li se alătură astăzi noi abordări tematice: 
antropologia urbana (Berna, Neuchitel), antropologia 
dezvoltării (Geneva, Basel, Zürich), antropologia 
domeniului alpin, aceasta din urmá  beneficiind de 
apropierea dintre disciplina noastră si cercetătorii care 
studiază etnologia Elveţiei (Volkskunde). Participarea mai 
multor echipe de antropologi şi etnologi la programele 
naţionale elveţiene de cercetare a regiunilor muntoase, 
precum şi la cele consacrate identităţii naţionale atestă 
întoarcerea cercetărilor dinspre regiunile exotice înspre 
societatea elveţiană contemporană. 

ENDOGAMIE > Alianţă. Casta. Căsătorie ETNIE 

În uzul ştiinţific curent, termenul „etnie” desemnează 
un ansamblu lingvistic, cultural şi teritorial de o anumită 
mărime, termenul de ,trib" fiind în general rezervat 
grupurilor de dimensiuni mai reduse. Evocată în mod 
constant întrucât se referă la unitatea de bază a studiilor 
antropologice, în Franţa ea se numără totuşi printre 
noţiunile cele mai putin teoretizate ale disciplinei. Încetul 
cu încetul, se pun bazele unei investigaţii explicite a 
conţinutului si implicatiilor termenului, concomitent cu o 
repunere în discuţie a demersului monografic cu care 
acesta se află în strânsă legătură. În schimb, ideea de 
etnicitate alimentează deja de mai multe decenii o 
literatură bogată (Bennett, 1975; Despre's, 1975; Cohen, 
1978), pe măsura mizei politice cu care s-a identificat între 
timp; însă raportul dintre etnie şi etnicitate este departe 
de a fi unul simplu, atât în planul teoriei, cât şi în cel al 
faptelor. 

Derivata din grecescul ethnos, latinizată, apoi 
adaptată la sistemul fonetic al limbilor moderne, noţiunea 
de ,etnie" (ca şi cea de ,trib") va fi utilizată mult timp 
exclusiv în mediul ecleziastic. Ea trimite la popoarele 
păgâne - în opoziţie cu cele creştine -, care, în limbaj laic, 
vor purta la început denumirea de naţiuni sau popoare, 
apoi, începând din secolul al XIX-lea, pe cea de rase şi 
triburi, în timp ce ştiinţa însărcinată cu studiul lor se 
numeşte, de la sfârşitul secolului al XVIII-lea, etnologie sau 
etnografie. La începutul secolului al XX-lea, aceşti termeni 
sunt progresiv concurati sau subminati de diverse 


neologisme, cum ar fi frantuzescul ethnie, (re) inventat de 
către Vacher deáaporege în 1896, sau termenii germani 
Ethnicum Şi Ethnikos. Apariţia lor se produce concomitent 
cu o evolutie semanticá a substantivelor folosite inainte: 
termenul de ,natiune" este rezervat de acum încolo 
statelor ,civilizate" din Occident, cel de „popor”, în sensul 
de subiect al unui destin istoric, este mult prea nobil 
pentru a fi atribuit sálbaticilor (cel putin in limba 
franceză), iar substantivul „rasă”, centrat acum pe criterii 
pur fizice, este prea general; un fel de ,natiune" cu rabat, 
etnia a ajuns să se definească printr-un ansamblu de 
trăsături negative. Apariţia sa se pretează deopotrivă 
exigentelor de încadrare administrativă şi intelectuală a 
colonizării: noua terminologie ce se elaborează permite 
„punerea la punct” a populațiilor cucerite, fragmentarea si 
izolarea lor în definiţii teritoriale şi culturale univoce 
(Amselle, M'Bokolo, 1985). 

În timp ce în Germania, în ţările slave şi în nordul 
Europei, derivatele lui ethnos pun accentul pe sentimentul 
de apartenenţă la o colectivitate, în Franţa criteriul 
determinant al etniei este comunitatea lingvistică. Din 
vechiul uz al vocabulei „rasă”, subzistă totuşi ideea că 
aceasta reprezintă o esenţă cvasinaturală şi deci imuabilă. 
Substantivul nu există în engleză; termenul compus ethnic 
group este de dată recentă şi desemnează în mod special o 
minoritate culturală. Totuşi, noţiunea de tribe (laicizată de 
mai mult timp decât în Franţa) sau cea de people (mai 
târziu society) pe care engleza continuă să le folosească ţin 
de acelaşi demers naturalist şi reificant. 

Această viziune substantivistă care face din fiecare 
etnie o entitate discretă înzestrată cu o cultură, o limbă, o 
psihologie specifice - şi cu un specialist pentru a o 
prezenta - va domina îndelung antropologia şi continuă 
până în prezent să modeleze organizarea instituţională şi 
profesională a acesteia. Totuşi, lucrările lui F. Barth (1969) 


şi ecoul pe care l-au avut îndată după apariţie in rândul 
comunităţii ştiinţifice sunt expresia reconsiderării critice 
din anii '60. Alăturându-se demersului dinamist şi 
interactional dezvoltat de mai multă vreme de savanții 
sovietici si germani (îndeosebi de Miiklmann, 1964), 
inspirati si de lucrările lui E. Goffmann, Barth si discipolii 
săi încearcă să demonstreze cá etnia este înainte de orice 
o categorie ascriptică, a cărei continuitate depinde de 
menţinerea unei frontiere, si deci a unei codificări 
reînnoite în mod constant, a diferenţelor culturale între 
grupuri învecinate. 

Dezvoltarea unei perspective istorice în antropologie 
permite aprofundarea criticii aduse etniei ca substanţă şi 
deplasarea accentului de pe procesele de autodefinire şi 
„etnogeneză” înspre mecanismele de „etnificare”, care le 
precedă atât logic, cât şi cronologic. Mai cu seamă 
africanistii au devenit conştienţi de faptul că mai multe 
etnii presupuse a fi tradiţionale nu' sunt decât rezultatul 
unei lovituri în forţă venite să traducă în limbaj savant 
stereotipiile răspândite printre populaţiile vecine (Amselle, 
M'Bokolo, op. cit.). În general, s-a observat că cristalizarea 
„etniilor” trimite dintotdeauna la procese de dominare 
politică, economică sau ideologică a unui grup asupra 
altuia: chiar şi în zilele noastre, discursul etnicist ţinut atât 
de clasele conducătoare ale statelor neocoloniale, cât şi de 
mass-media occidentale are drept ţintă să descalifice 
mişcările de revoltă ale căror mize nu au de altfel nimic 
comun cu „tradiţionalele dificultăţi” invocate de obicei 
(Mercier, 1961; Amselle, M'Bokolo, op. cit.). 

În definitiv, termenul „etnie” nu ar desemna nimic 
altceva decât un anumit nivel de organizare socială, al 
cărui exorbitant privilegiu epistemologic nu este deloc 
justificat - şi cu atât mai puţin procesul de reificare la care 
a fost supus. Aceste ,etnii" deconstruite cu răbdare de 
antropologi au devenit totuşi subiecte în sine, asumându-şi 


in multe situatii - fie printr-un efect dialectic, fie pentru cá 
„nu aveau altă modalitate de a-şi exprima revendicările 
economice şi politice - discursul eticist (sau indigenist, sau 
tribalist) folosit în legătură cu ele de către clasele 
dominante. Astfel, din raţiuni multiple - accelerarea 
emigrației urbane (Cohen, 1974), eşecul luptelor de clasă, 
eşuarea procesului de formare a unui proletariat sau a 
unei táránimi insufletite de speranţe revoluţionare, 
incriminarea unor aspecte ale ideologiei naţionale sau 
naţionaliste -, etnicitatea a ajuns să fie considerată o 
valoare pozitivă de identitate. 

Analiza acestor fenomene dă naştere unor vii 
dezbateri în rândul etnologilor. Având întotdeauna ca motiv 
denuntarea nedreptátilor sociale şi economice, mişcările 
etniciste au adoptat totuşi, uneori până la exagerare, 
viziunea substantivistă a faptului etnic pe care ştiinţa 
încearcă acum să o respingă. Întreaga problemă este de a 
şti dacă etnicitatea revendicată are o natură cu adevărat 
distinctă de cea care îi este impusă. Ar trebui oare să 
vedem în amploarea acestor mişcări un artificiu al Statului 
(sau al Capitalului) în vederea manipulării maselor rurale 
sau urbane, sau semnul unei expresii politice cu totul noi? 
Pentru unii, ideologiile „etniciste” nu servesc decât la 
zăvorârea minorităților înăuntrul  arhaismului lor 
(Gral/Ciela). Dimpotrivă, alţi cercetători, mult mai sensibili 
la valorile pluralismului cultural văd în acestea o rezervă 
extraordinară de alternative ideologice. În măsura în care 
definiţia etnicitátii este de acum înainte făurită din 
interior, în loc de a-i fi atribuită din afară (Gral/Ciela, op. 
cit.). Din această perspectivă, conştiinţa etnică ar fi 
urmarea unei conştiinţe de clasă, a cărei naştere nu a fost 
permisă de istorie, continuând, prin mobilizarea si 
solidaritatea pe care le încurajează, să joace acelaşi rol în 
lupta împotriva nedreptátilor. 

În definitiv, dacă proliferarea actuală a „etnicismelor” 


îi aminteşte uneori într-un mod dureros etnologiei de 
complicitatea sa iniţială la întreprinderea de „etnificare” a 
societăţilor neoccidentale, ea confirma totuşi într-o 
manieră strălucită una din concluziile la care disciplina a 
ajuns prin cercetările sale: „semnificant variabil” prin 
excelenţă, etnia nu reprezintă nimic în sine, nefiind decât 
ceea ce unii şi alţii încearcă să facă din ea. Tocmai de 
aceea, retrăgându-se din intrebuintarea care i-a fost 
îndelung rezervată de către administraţia colonială si 
antropologia clasică, ea poate fi aplicată de acum înainte 
unor conţinuturi sociale foarte eterogene. 

ETNII MINORITARE 

— Probleme antropologice 

Asociate una alteia, cele douá notiuni, de ,etnie" si 
,minoritate", ne invită sa le considerăm împreună si pe 
cele de „grup” si ,relatie". Grupul poate fi definit după 
criterii obiective interne (comunitatea de origini, de 
cultură, de religie, legăturile de rudenie dintre membrii 
grupului) sau externe (parcurs istoric comun, situaţia în 
interiorul societăţii globale, rolul economic etc.) şi după 
criterii subiective, care pot fi şi ele interne (sentimentul de 
apartenenţă, legăturile de solidaritate dintre membri etc.) 
sau externe (atenţia îndreptată asupra grupului de către 
societatea din jur). Fenomenologia grupurilor astfel 
identificate evidenţiază o diversitate extremă de situaţii. 
Există minorităţi ajunse în această situaţie pe propriul lor 
teritoriu (indienii din America de Nord) şi altele care, la 
origine, erau străine de tara în cauză, fie că e vorba de 
minorităţi formate din urmaşii deportaților (negrii din 
America), din refugiaţi sau exilați (originari din Asia de 
Sud-Est) sau din imigranţi (muncitorii străini din ţările 
industrializate). Uneori tradiţională (comercianții din 
Africa Orientală şi Australă originari din India, siriano- 
libanezii din Africa de Vest, chinezii din Pacific şi din Asia 
de Sud-Est), imigrația poate fi un răspuns la o situaţie 
economică (a ţării de origine şi/sau a ţării de adopţie) sau 
politică. Anumite minorităţi se identifică cu teritoriul pe 
care îl ocupă şi nu sunt „minoritare” decât din perspectivă 
politică (kurzii,  sahrauii: există  „naţiune” sau 
,nationalitate", nu însă si stat. In alte cazuri, relaţia cu un 
teritoriu statal sau nu este inerentă existenţei minoritare: 
albanezii sunt prin definiţie majoritari în Albania şi, fiind 
majoritari în provincia Kosovo, ei constituie una din 
minoritățile iugoslave. Diaspora armeană face referinţe la 
o Armenie străveche împărţită politic in trei state, 


republica sovietică a Armeniei fiind cea care a preluat 
„moştenirea lingvistică şi culturală” a ţării de obârşie; 
evreii din diaspora intretin o relaţie de acum dublă cu unul 
şi acelaşi teritoriu: fostul ţinut al evreilor şi statul Israel. 
Există, în sfârşit, minorităţi foarte dispersate, fără o bază 
teritorială comună (ţiganii). In interiorul uneia şi aceleiaşi 
ţări vom putea întâlni minorităţi având aceeaşi origine cu 
membrii societăţii dominante sau având origini diferite: în 
Japonia, minoritatea ainu este formată din descendenţii 
celui mai vechi strat al populaţiei, burakuminii sunt excluşi 
din societatea japoneză, iar coreenii nu sunt decât 
lucrători imigranţi. Grupul minoritar nu îşi pune problema 
existentei prin raportare la alte grupuri echivalente, ci prin 
prisma relaţiei sale cu societatea globală, care la rândul ei 
nu se afirmă a fi de natura ,etnicá". „Etnia minoritară” 
este considerată de societatea globală ca fiind purtătoarea 
unor caractere ce o îndepărtează de norma pe care 
aceasta o defineşte cel mai adesea ca pe o integrare în 
statul-natiune. 

Un examen critic al notiunii de ,etnie" ar putea 
ajunge sá ne facá sá ne indoim de existenta sa efectivá 
(Amselle, M'Bokolo, 1985): astfel, ea nu ar fi decát o 
categorie de analizá care permite intelegerea unei realitáti 
sociale schimbátoare. Prin comparatie, dacá notiunea de 
„etnie minoritară” pare a avea mai multă consistentă, 
aceasta se întâmplă deoarece realitatea socială pe care o 
desemnează este produsul unui raport de forţe. Şi totuşi, 
această desemnare apare ca fiind ideologică: ea face 
referire mai degrabă la grup decât la relaţia în care grupul 
reprezintă unul din termeni; punând accentul pe criteriile 
interne de definire, ea face să dispară referinţa la procesul 
istoric care a produs situaţia de minoritate. Desemnarea 
este un enunţ de atribuire: a grupului privit ca un 
ansamblu de diferenţe şi a diferenţei văzută ca o 
manifestare de caractere imuabile (numai individul 


singular isi poate depási conditia si se poate elibera de 
statutul sáu initial; ea este de asemenea un enunt de 
excludere vizánd atát grupul minoritar, cát si sentimentele 
trăite de acesta. In timp ce această dublă determinare 
funcţionează perfect atunci când este aplicată celor pe 
care îi întâlnim la marginile societăţii, ea pare nepotrivită 
atunci când vizează persoane care, deşi au origini şi 
cultură comune, sunt repartizate în toate straturile 
populaţiei. Fiind  performativă, desemnarea creează 
grupuri: chicanos în Statele Unite, maghrebienii în Franţa, 
aborigenii în Australia, fără a ţine cont de felul în care cei 
astfel etichetati îşi pun problema propriei identități. Ca 
răspuns la această procedură, revendicările motivate prin 
identitatea etnică, venite din partea grupărilor naţionale, 
regionale, sociale, pot, în mod similar, să încerce să 
instaureze o colectivitate, dând câştig de cauză mai cu 
seamă registrului cultural: astfel, ele vizează anularea 
disparităţilor existente între membrii societăţii. 

Există mai multe exemple care arată că asumarea 
unei identități etnice simultan cu participarea la viata 
societăţii globale este posibilă gratie unor strategii 
adecvate. Urmând, cu mai mult sau mai puţin succes, 
modalităţi variabile în funcţie de situaţie, valorile şi modul 
de organizare a unei comunităţi (în opinia lui F. Formies) 
se pot înscrie în contextul societăţii globale. De când au 
apărut, grupurile de ţigani continuă să se perpetueze, 
conturându-şi fără încetare cultura şi forma de organizare. 
Imersiunea nu este neapărat sinonimă cu dezagregarea. 
Situaţia unei minorităţi trebuie evaluată stabilind natura 
relaţiilor existente între dinamismul intern propriu 
grupului minoritar şi constrângerile venind dinspre 
societatea globală. O asemenea evaluare oferă mai 
degrabă o deschidere spre stabilirea unei genealogii a 
fiecărei entităţi considerate decât o tipologie a etniilor 
minoritare: primul demers pune în discuţie rolul jucat de 


grupárile majoritare, lucru pe care al doilea demers nu il 
abordeazá. 

— Probleme juridice si politice 

Nu există etnii minoritare în sine, ele sunt astfel doar 
prin raportare la alte grupuri cu care sunt asociate în 
interiorul unui angrenaj guvernat de aceleaşi legi (statul). 
Cel mai adesea, această încorporare se află la originea 
dificultăţilor de afirmare şi de existenţă: etniile minoritare 
sunt victimele  dominării si abuzurilor din partea 
societăţilor globale, propriile lor interese fiind întotdeauna 
subordonate viziunilor hegemoniste ale statelor-natiuni. 
Această dominare culturală, economică şi politică se 
răsfrânge în negarea identităţii etniilor minoritare, în 
supravegherea teritoriilor şi a resurselor acestora şi chiar 


a deplasărilor efectuate de membrii lor. O abordare 
juridică şi politică a acestor probleme ar retine în primul 
rând diversitatea extremă a situaţiilor întâlnite. 

Ca urmare alegilor sau comportamentelor în vigoare, 
unele grupuri (pigmeii, bosimanii) devin obiectul 
discriminărilor diverse din partea membrilor societăţii 
înconjurătoare sau a unora dintre ei, sau sunt supuse unor 
reglementări ,nationale" care lovesc în propriile tradiţii şi 
împiedică funcţionarea armonioasă a vieţii lor economice 
şi sociale (populaţiile nomade, masaii din Kenya). Există 
alte minorităţi care, dispunând până acum de o autonomie 
de fapt, sunt expuse spolierilor funciare sau altor diverse 
forme de constrângere care le ameninţă existenta (indienii 
din Amazonia) sau care le pretind renunţarea integrală sau 
parţială la fostele lor teritorii (minoritatea kanak din Noua 
Caledonie, aborigenii din Australia, boşimanii). Cum o 
sugerează unele din exemplele citate, aceste situaţii atât 
de variate nu se exclud reciproc. 

Natura şi ţinta revendicărilor etniilor minoritare pot 
varia enorm, în funcţie de prejudiciile ce au fost aduse 
drepturilor lor, de durata în timp a integrării lor forţate în 
societatea globală etc. Aceste revendicări se pot limita la 
obţinerea de garanţii în faţa anumitor ameninţări, pot viza 
concesionarea unor drepturi de natură economică, socială, 
politică, sau, dimpotrivă, egalitatea în drepturi cu cetăţenii 
statului-natiune dominant; în sfârşit, ele pot fi expresia 
unor pretenții mai radicale, de autonomie sau 
independentă. In paralel, mijloacele puse în serviciul 
revendicărilor pot merge de la acţiuni care se înscriu în 
limita legislaţiei tării respective şi până la lupta armată. 

Noţiunea de „protecţie juridică internaţională”, 
garantând etniilor minoritare respectarea drepturilor şi 
satisfacerea revendicărilor vitale este de dată relativ 
recentă şi dispoziţiile actuale nu oferă deocamdată decât 
garanţii restrânse. Numeroşi factori - economici, socio- 


culturali, politici - constituie incá un obstacol in calea 
elaborárii unei doctrine universale in materie. 

În afara organizaţiilor indigene si indigeniste 
naţionale care reprezintă interesele etniilor minoritare în 
interiorul guvernelor lor, trebuie semnalată importanta 
organizaţiilor internationale nonguvernamentale. Unele 
dintre acestea sunt formate exclusiv din autohtoni, cum ar 
fi International Indian Treaty Council, creată în 1974 în 
rezervaţia indiana Standing Rock (națiunea Dakota, SUA) 
şi reprezentantă pe lângă Naţiunile Unite a aproximativ o 
sută de naţiuni indiene din cele două Americi, sau World 
Council of Indigenous People, fondată în 1975 în timpul 
primei conferinţe internationale a populațiilor indigene de 
la Port Albertini (Columbia Britanică). Altele asigură 
reprezentarea acestor popoare pe lângă instituţii ale căror 
decizii le-ar putea afecta viitorul. Printre acestea, 
International Work-group for Indigenous Affairs (IWGIA) 
fondată în 1968, în timpul Congresului americaniştilor de 
la Copenhaga, publică începând din 1971 o serie de 
documente prezentând situaţia etniilor minoritare în lume 
(IWGIA Newsletter, IWGIA Documents Series), iar Sur 
vival International, creată la Londra în 1969 şi 
reprezentată în aproximativ cincizeci de ţări, îşi asumă 
responsabilitatea programelor de asistentă şi publică în 
mai multe limbi dosare cuprinzând informaţii (Bulletins 
d'action urgente), documente şi reviste (SÂN - ews în 
Marea Britanie, Ethnies în Franţa). 

ETNOCENTRISM 

Termenul ,etnocetrism" a fost folosit pentru prima 
datá de cátre W.G. Summer ín 1907. Ín mod obisnuit el 
desemnează o atitudine colectivă ce constă din 
,repudierea [..] formelor culturale: morale, religioase, 
sociale, estetice, mai diferite” de cele ale unei societăţi 
date. Barbarul lumii greco-romane, sălbaticul civilizaţiei 
occidentale sunt termeni datati istoriceşte şi oarecum 
metaforici care transpun un refuz al diversităţii culturale şi 
o respingere în afara culturii, în natură, a celui care nu se 
conformeazá normelor societăţii ce foloseşte aceşti 
termeni. 

O asemenea judecată de-valoare pare a fi universală. 
Pentru fiecare grup social, omenirea ia sfârşit la frontiera 
sa lingvistică, etnică, chiar la frontiera de clasă sau de 
castă. Foarte adesea, popoarele se numesc între ele 
,oamenii", „lumea cumsecade”, ,adeváratii", categorii din 
care un străin este prin natura sa exclus. Etnocentrismul 
poate da naştere intolerantei - adeziune oarbă şi exclusivă 
la propriile valori -, poate lua forme extreme sau chiar 


extremiste (religioase, politice, culturale), mergând până 
la negarea şi distrugerea altor culturi şi altor popoare 
(etnocid, genocid) sau chiar la justificarea acestor acţiuni 
prin teorii pseudostiintifice (rasismul). O altă formă a 
etnocentrismului, mai subtilă şi mai atenuată, a constat în 
recunoaşterea diversităţii culturale din momentul când a 
fost ierarhizată fie logic (mentalitatea prelogica), fie 
ontologic (primitivismul), fie chiar istoric (stadiile de 
civilizaţie), fie, în sfârşit, retoric („societăţi făcute să 
dispară”). Acest punct de vedere a fost reluat de ştiinţele 
umane apărute în secolul al XIX-lea, care au anexat 
diversitatea culturală etapelor unei deveniri sociale 
uniforme, comparabilă cu vârstele vieţii. Astfel, erau 
desconsiderate istoria umană şi procesul de hominizare: 
„primitivii” actuali nu sunt nici copii mari intarziati în 
afara timpului şi nici martori vii ai timpurilor preistorice, 
care trebuie să devină adulţi, „maturi”, integrandu-se 
civilizaţiei occidentale. Prejudecátii etnocentrice îi lua 
locul norma ştiinţifică etnocentristá, ca în cazul lui L.H. 
Morgan, E.B. Tylor, H. Spencer, J.G. Frazer sau L. Levy- 
Bruhl, aceasta ajungánd, printr-o curioasá rásturnare, unul 
din principiile de bază ale demersului etnografic, care 
postulează că orice cultură poate fi înţeleasă şi analizată 
de cineva străin culturii în cauză. 

Relativism cultural 

ETNOGENEZA > URSS (CSI. Antropologia rusă si 
sovieticá 

ETNOMUZICOLOGIE 

In sens larg, etnomuzicologia analizeazá fenomenul 
muzical în toate culturile, exceptând muzica savantá 
occidentală. G. Rouget (1968) a definit-o drept muzicologia 
civilizaţiilor al căror studiu constituie domeniul tradiţional 
al etnologiei. Câmpul său de investigaţie acoperă trei arii 
distincte, însă complementare: muzica privită ca fapt 
social (folosire, funcţii, reprezentări), instrumentele sau 
organologia muzicală (factură, acordare, întrebuințare), 
sistematica muzicală (timbre, ritmuri, trepte, moduri şi 
forme). Spre deosebire de muzicologia stricto sensu, care 
dispune de texte de referinţă fixe - partiturile -, 
etnomuzicologia se întemeiază pe documente înregistrate 
şi culese în marea lor majoritate chiar în contextul socio- 
cultural care le-a produs. Atât abordarea, cât şi demersul 
au deci loc în sens invers: în muzicologie, teoria care 
susţine un corpus se râs este cunoscută dinainte de către 
cercetători; în etnomuzicologie, doar analiza aprofundată a 
corpusului transcris în prealabil permite degajarea 
trăsăturilor care îl singularizează şi deducerea principiilor 
teoretice care îl ghidează. Problemele cu care se confruntă 
etnomuzicologia pretind deci elaborarea şi desfăşurarea 
unor instrumente metodologice adaptate subiectului, 
adesea ,inedite". De exemplu, cum se poate ajunge la 
evidenţierea criteriilor în funcţie de care membrii unei 
culturi determină ceea ce este sau nu semnificativ din 
punct de vedere muzical în interiorul acesteia? Răspunsul 


la aceastá intrebare ar insemna de fiecare datá un pas 
important in cunoasterea unui repertoriu sau a unui stil 
muzical propriu unei societăţi, ori chiar unei arii culturale 
date. 

Sub denumirea de „etnomuzicologie”, disciplina 
există doar de aproximativ patru decenii. Adesea 
desemnată si prin termenii „etnologie muzicală” 
(Schaeffner, 1929) sau „antropologie muzicală” (Merriam, 
1964), aceasta isi datorează atât multiplicarea si 
diversificarea ariilor sale de cercetare, cât şi reînnoirea 
problemelor privind statutul său epistemologic expansiunii 
geografice a misiunilor de investigare şi progresului de 
după 1945 în domeniul tehnicilor de înregistrare şi tratare 
a materialului sonor. Pentru a clarifica unele aspecte 
ținând de latura practică, un număr crescând de 
etnomuzicologi au recurs la discipline înrudite cum ar fi 
lingvistica şi acustica, ceea ce a permis rafinarea tehnicilor 
de descriere şi a procedurilor de analiză a fenomenului 
muzical. Aspectele teoretice şi metodologice şi implicaţiile 
activităţii etnomuzicologice fuseseră deja observate şi 
dezbătute în perioada cuprinsă între sfârşitul secolului al 
XIX-lea şi cel de-al doilea război mondial. Acesta este 
momentul când disciplina - care îşi recunoaşte atunci 
precursorii în J.J. Rousseau, J.J.M. Amiot si W. Jones - ia 
naştere cu adevărat, sub numele de „muzicologie 
comparată”. Sub impulsul unor adevăraţi pionieri ca FJ. 
Fetis, A.S. Ellis, G. Adler, C. Stumpf, activitatea din această 
perioadă se caracterizează prin importante culegeri de 
date şi prin apariţia a diverse scoli. Din 1890, gratie 
inventării gramofonului, cercetătorii americani, unguri şi 
ruşi efectuează primele înregistrări pe teren. 

La începutul secolului se constituie arhive sonore la 
Viena, apoi la Paris şi Berlin. În perioada interbelică, 
colecţiile se diversifică, mai ales în America de Nord, în 
Polonia şi in Ungaria. Atât prin referintele filosofice, cât si 


prin practicile de cercetare, scoala din Berlin - 
reprezentată in special prin J. Kuns t, M. Kolinski, C. 
Seeger si M. Hood si caracterizatà la origine prin teoriile 
evolutioniste ale lui E. von Hombostel si C. Sachs, precum 
Si prin studiile fácute adesea pe materiale culese de 
altcineva -, exercită o influentă importantă in Europa şi 
America de Nord. In Franţa,  Schaeffner ridică 
etnomuzicologia la rangul unei discipline în sine şi 
fondează, în 1929, departamentul de etnologie muzicală al 
Musée  d'Ethnographie de la Trocadero (devenit 
departamentul de etnomuzicologie al Musée de l'Homme). 
In aceeasi perioadá, in Europa de Est, B. Bartók, Z. Kodály 
şi C. Brăiloiu combină sistematic colecţii, analize ale 
materialului muzical si preocupări metodologice. 
Antropologul F Boas, la rândul său, va influenţa în mod 
durabil o parte demnă de luat în seamă a şcolii americane 
(îndeosebi F Densmore, H. Roberts, G. Herzog, D. 
McAllester, B. Neul şi A. Merriam, care vor acorda o 
importantă specială aspectului social al muzicii), atât prin 
diversitatea centrelor sale de interes, cât şi prin opţiunile 
sale metodologice. Recent, etnomuzicologia a asistat la 
dezvoltarea interesului pentru o abordare cognitivistă a 
faptului muzical şi pentru metode de analiză de tip 
semiologic. 

Primatul oralitätii este cel care stabileşte linia de 
demarcaţie între etnomuzicologie sau antropologie 
muzicală si muzicologie. Acesteia din urmă i-ar reveni tot 
ceea ce priveşte studiul muzicii savante occidentale, a 
cărei consemnare grafică prezintă un caracter prescriptiv. 
Muzicologiei comparative şi continuatoarelor acesteia i s- 
ar subscrie muzica  ,exoticá' şi/sau populară şi 
transcrierile cu scop descriptiv. In domeniul oralitatii, unii 
cercetători privilegiază doar studiul documentelor 
muzicale, alții observarea şi descrierea contextului socio- 
cultural; mai există si o a treia categorie, care încearcă să 


puná in evidentá legátura organicá dintre cele douá ordini. 
Diversitátii subiectelor de studiu îi corespunde diversitatea 
instrumentelor metodologice si conceptuale adecvate. 
Astfel, instrumentele muzicale pot fi studiate atât dintr-un 
unghi evolutionist, cât şi dintr-o dublă perspectivă, 
sociologică şi tehnică. La fel, opoziţia dintre perspectiva 
comparativă şi cea care se ocupă strict de studiul 
corpusului unui grup etnic se bazează pe atitudini funciar 
diferite. Interesul pentru reprezentările muzicale poate 
duce fie la manifestarea unei preocupări exclusive pentru 
discursul ,indigen" asupra faptelor muzicale, fie la 
studierea acestuia în raportul său cu practicile. Atitudinea 
care privilegiază relaţia dintre datele muzicale şi contextul 
cultural se vede confruntată cu două opţiuni divergente: 
fie stabilirea unei legături între materialele care ţin de cele 
două ordini ale realităţii după ce fiecare dintre acestea va 
fi fost bine delimitată; fie, chiar în cadrul analizei, 
facilitarea unei circulații constante între datele celor două 
ordini. Opţiunea favorizată îşi va exercita influenta asupra 
manierei în sine de culegere a informaţiilor. Nici studiul 
specificitatilor, nici cel al unor eventuale universalii nu pot 
neglija preocuparea pentru raporturile dintre materialul pe 
care asemenea cercetári il iau drept obiect, instrumentele 
pe care le folosesc si modul de organizare interná a 
datelor. O retrospectivă vizând istoria ideilor ar conduce la 
evidenţierea demersurilor şi opţiunilor conceptuale şi 
practice pe care etnomuzicologia le împarte parţial cu alte 
discipline ale ştiinţelor umane. 

După ce modalităţi este inserată practica muzicală în 
cadrul ei socio-cultural şi care sunt elementele constitutive 
ale sistematicii muzicii în sine? înainte de a aborda aceste 
chestiuni, este important să reamintim că muzica de 
tradiţie orală se află la îndemâna noastră: în multe regiuni 
ale Europei ea duce, chiar şi în zilele noastre, o existenţă 
specifică si v ivace. In plus, din punct de vedere istoric, 


acest fel de muzică transmis pe cale orală de la o generaţie 
la alta este cel care, in mare parte, a zámislit muzica 
occidentală. Practicată din timpuri imemoriale de civilizaţii 
extrem de diferite, muzica tradiţională este şi ea la fel de 
variată, în planul funcţiilor colective sau individuale cărora 
le corespunde, al reprezentărilor al căror obiect îl face, al 
instrumentelor pe care le realizează şi le foloseşte, al 
materialelor şi procedeelor puse în practică sau al 
formelor prin care se manifestă. Ritmul, vocea sau 
instrumentul pot fi fiecare privilegiate, în funcţie de 
cultura respectivă. În ceea ce priveşte timpul, acesta poate 
apărea fie ca un simplu element de fundal, fie structurat în 
mod aritmetic. Unele societăţi datează originea operelor, le 
atribuie un autor real sau mitic, stabilesc inlántuiri, recurg 
la amplificare, dispun de o teorie explicită transmisă pe 
cale orală sau prin manuscrise; altele nu le recunosc 
operelor nici vârsta, nici autorul, acordă un loc 
preponderent improvizatiei, principiului variaţiei sau al 
reiterării periodice a uneia şi aceleiaşi „materii prime”, se 
referă la o teorie care poate să nu fie decât parţial 
formulată, sau chiar total implicită. Dar dincolo de aceste 
diversitáti, muzica tradiţională provine în ansamblul sáu 
dintr-o sistematică. Pentru „fabricarea” muzicii, fiecare 
arie geografică privilegiaza un anumit număr de 
constituenți şi de procedee. 

Coerenta muzicii tradiţionale se manifestă sub două 
aspecte complementare - extrinsec şi intrinsec -, ordonate 
pe două niveluri: cel mai general, social şi cultural, este 
definit prin funcţie (o anume muzică este asociată unei 
anume circumstanţe) şi prin reprezentările utilizatorilor; 
cel de-al doilea, tehnic, priveşte instrumentele şi 
materialele şi trimite la structura obiectului însuşi, adică la 
muzica privită ca sistem formal. Ansamblul care 
înglobează aceste două aspecte constituie un cod. 

În unele culturi, deşi codul este accesibil tuturor, 


puţini sunt aceia care ştiu să-l folosească: este apanajul 
specialiştilor, consideraţi sau nu profesionişti. Aşa stau 
lucrurile mai ales în cazul muzicilor savante din India şi 
Japonia. În alte culturi, nu numai că acest cod - ca şi limba 
- este cunoscut de către toţi, dar poate fi pus în practică 
de majoritatea adulţilor. Astfel, în societăţile tradiţionale 
din Africa Centrală - ca şi în comunităţile evreieşti care 
respectă tradiţia - oricine este muzician, altfel spus poate 
participa de o manieră mai mult sau puţin activă la 
practica muzicală sau la un tip de practică muzicală, astfel 
că fiecărei funcţii îi corespunde un repertoriu muzical care 
tine numai de ea. De aceea, atunci când se trece la 
inventarierea circumstanțelor in care muzica intervine 
într-o societate sau alta, se procedează şi la realizarea unei 
taxonomii, deoarece, prin însăşi destinaţia ei simbolică sau 
pur şi simplu metaforică, muzica rămâne asociată unei 
anumite funcţii. Cât priveşte sistematica intrinsecă, ea se 
preocupă, pe de o parte, de modalităţile de combinare a 
parametrilor pe care o anumită comunitate i-a selectat în 
elaborarea muzicii sale, iar pe de altă parte, de 
modalităţile de utilizare a tehnicilor instrumentale sau 
vocale cu ajutorul cărora respectiva comunitate realizează 
muzica. Fie că e vorba de planul melodic sau de cel ritmic, 
aceşti parametri sunt definiti prin combinarea de înălţimi 
şi de durate şi prin alegerea între procedee monodice şi 
procedee multipartite. Apoi intervine modalitatea de 
folosire a acestor mijloace, adică repartizarea unui 
material sonor între timbre diferite (în primul rând între 
voce şi instrumente) şi multiplele combinaţii la care se 
poate preta această repartiție. Această parte a codului 
include atât tipurile de gamă folosite, cât şi principiile de 
ordonare a timpului, elaborarea structurilor ritmice, 
timbrul şi combinaţiile de timbre - cel mai adesea 
predeterminate -, cât şi diversele combinaţii posibile între 
linie (linii) melodică (melodice) şi ritm (ritmuri). În sfârşit, 


apartin sistematicii muzicale formele la care se recurge si 
modalitatea in care substanta sonorá este distribuità in 
interiorul acestora, ceea ce defineşte însăşi structura 
muzicii. 

Diversitatea procedeelor muzicale - dintre care unele 
nu sunt încă inventariate - cu care se vede confruntată 
etnomuzicologia şi care reclamă de la aceasta punerea în 
practică a unor noi instrumente de investigaţie conduce în 
cele din urmă la o readucere în discuţie a unui număr de 
idei preconcepute asupra muzicii. Este deci evident că 
etnomuzicologia are de jucat un rol preponderent în 
elaborarea unei muzicologii generale, aşa cum intuise 
Schaeffner. 

ETNOPSIHIATRIE 

Etnopsihiatria poate fi definită ca studiere din 
perspectivá antropologicá a maladiei mentale, in másura in 
care aceasta din urmă tine de o perspectivă specifică unei 
culturi determinate. În acest sens, etnopsihiatria trebuie 
considerată o ramură a antropologiei maladiei şi/sau a 
antropologiei medicale sau chiar a etnomedicinei: ea este 
în acest caz apropiată de psihiatria transculturală, de 
psihopatologia transculturală, de psihiatria interculturală 
sau chiar de sociologia maladiilor mentale şi de psihiatria 
socială, atunci când nu se confundă cu una sau alta din 
aceste discipline. 

Această abordare clinică a maladiei mentale a condus 
la introducerea noţiunii de „maladie mentală etnică”, de 
tipul amok-ului malaezian. În anii '60, la spitalul psihiatric 
din Dakar-Fann, care, împreună cu spitalul din Abeokuta 
(Nigeria), era unul din laboratoarele etnopsihiatriei 
africane, H. Collomb şi colaboratorii săi au identificat 
forme de febră delirantă necunoscute  nosologiei 
occidentale şi care îşi preia elementele din culturile 
africane înconjurătoare (Collomb, 1965). În Europa - mai 
ales în Franţa -, diagnosticarea bolilor emigranților a 
beneficiat din plin de această abordare (Bastide et al, 
1974). Din această perspectivă, etnopsihiatria încearcă să 
răspundă la întrebările pe care clinicienii le pun 
antropologiei. 

Natura însăşi a maladiei mentale - contradictia 


dintre caracterul  generalizabil al diagnosticului si 
singularitatea manifestării sale - i-a făcut pe specialiştii în 
ştiinţe umane, şi mai ales pe antropologi, să repună în 
discuţie deosebirea dintre individ şi social sau, mai exact, 
dintre ceea ce, în studierea societăţilor particulare, ţine de 
persoană şi de destinul acesteia, pe de o parte, şi ceea ce 
tine de cultură, pe de-altă parte. Astfel, observarea câtorva 
manifestări considerate a fi legate de intervenţia 
supranaturalului - posedare, transe şamanice etc. -, dar 
care decurg in mod evident din evolutia bolii privitá din 
perspectiva simptomatologiei occidentale, a servit ca punct 
de pornire pentru o reflecţie antropologicá asupra 
diferenţei dintre normal şi patologic în câmpul psihicului. 

Etnopsihiatria s-a constituit astfel la răspântia mai 
multor demersuri clinice si teoretice. La început, 
curentului culturalist iniţiat de F. Boas, împreună cu M. 
Mead şi R. Linton în primul rând, i se datorează faptul de a 
fi plasat în centrul reflectiei antropologice problema 
interacțiunii culturii cu personalitatea. Inspirându-se 
foarte liber şi adesea într-o manieră implicită din 
psihanaliză, unii reprezentanți ai culturalismului - ca A. 
Kardiner, unul din principalii teoreticieni ai „personalității 
de bază” (Kardiner, 1936) - nu au ştiut totuşi să evite 
întotdeauna reducerea antropologiei culturale la 
psihologie. 

În 1934, G. Bateson analizează ceremonia naven la 
populaţia iatmul din Noua Guinee în termeni care 
prefigurează teoria sa asupra comunicării, teorie aplicată 
în continuare studiului schizofreniei. În aceeaşi perioadă, 
G. Roheim, un psihanalist inițiat în antropologie provenit 
din anturajul lui Freud, efectueazá simultan lucrări clinice 
de psihanaliză şi cercetări antropologice asupra 
aborigenilor australieni (rituri de inițiere, vise, mituri, 
samanism etc). Dintr-o multitudine de cercetări făcute in 
general dintr-un punct de vedere mai degrabă antropologic 


(de exemplu, Henry 1974; Corin, 1976; Fortes, 1977; 
Zempleni, 1984; Spiro, 1987) decát psihologic, opera lui G. 
Devereux se detaşează ca ţinând de o ,antropologie" 
înţeleasă in sensul total al termenului, denumiri ca 
,etnopsihiatrie", ,antropologie psihanalitică” sau 
„etnopsihanaliză” nefiind decât etichete folosite pentru a 
marca etapele majore ale unei cercetări. 

ETNOSTIINTÁ 

În ciuda scurtei sale istorii, termenul ,etnostiintá" a 
primit acceptii diferite, în funcţie de spaţiu şi epocă. Când 
a apărut, în anii '50, existau şi alti termeni, construiți în 
mod similar, adăugând „etno” numelui unei discipline 
recunoscute. Primul cuvânt'de acest tip a fost, fără 
îndoială, ,etnobotanicá", creat in 1895 de către J.W. 
Harshberger si destinat arheologilor, pentru a desemna 
studiul plantelor folosite de populaţii le primitive, 
repartizarea şi răspândirea lor în trecut, şi pentru a sugera 
alte utilizări, mai bine adaptate timpurilor actuale. Doar în 
timp a reuşit etnobotanica să devină studiul concepţiilor 
„celorlalţi” asupra plantelor. 

Termenul ,etnostiintá" a fost folosit pentru prima 
dată în 1950 de către G.P. Murdock în indexul din Outline 
of Cultural Material pentru a desemna, în fişierul pe care îl 
organiza pe culturi umane (Human Relationarea Files), 
secţiunea 82, al cărei titlu este „Idei pe tema naturii şi 
omului”, cu următorul comentariu: „Această secţiune este 
destinată să acopere noţiunile speculative şi populare 
privind fenomenele lumii exterioare şi ale organismului 
uman”. În această secţiune 82 se întâlnesc etnoanatomia, 
etnobotanica, etnometeorologia, etnozoologia etc, fără însă 
ca termenul ,,etnostiinta” să apară. 

Folosirea acestor termeni a rămas învăluită în 
ambiguitate. Au fost utilizaţi pentru a desemna studiile 
raporturilor dintre diferitele etnii şi obiectele, fenomenele 
sau activităţile la care se referă a doua parte a cuvântului. 
Astfel, după J. Millot, etnobotanica este ştiinţa raporturilor 
reciproce dintre om şi lumea vegetală; la fel, J. Ruffie 
defineşte etnobiologia ca studiu al incidentelor biologice 
ale anumitor fapte culturale. J. Barrau (1985) a criticat 
folosirea greşită a termenului „etnoştiinţă”, adesea întâlnit 
la plural, pentru a desemna ansamblul tuturor abordărilor 
care vizează raportarea omului la natură. Foarte aproape, 


probabil, de această din urmă acceptie, cei pentru care 
toate „etno + disciplină ştiinţifică” reprezintă ştiinţele 
despre „ceilalţi” aplică aceşti termeni nu obiectului de 
studiu, ci demersului ştiinţific care permite studierea 
acestuia: nu se fac cercetări asupra etnostiintelor, ci se 
face etnostiintá, cum se face si etnobotanica. 

Acest demers propriu etnostiintei a fost definit de 
către H. Conklin, fără îndoială primul care a pretins a-i fi 
adept, astfel: parcurgerea categoriilor semantice indigene, 
pentru a studia apoi cunoştinţele unei societăţi despre 
mediul său înconjurător. Prin analogie cu lingvistica, 
aceste categorii semantice sunt considerate unele fată de 
celelalte ca şi trăsăturile distinctive ale sunetelor limbii în 
interiorul unui sistem fonologic (phonemic, în engleză); 
este ceea ce anglo-saxonii numesc abordarea emic a unei 
culturi, pornind exclusiv de la conceptele pe care aceasta 
din urmă le reţine, în opoziţie cu abordarea etic, care 
porneşte de la felul cum este percepută realitatea din 
exterior (analiză fonetică). 

Etnostiinta ca demers ştiinţific a dobândit o mare 
importantă în antropologie din momentul în care s-a extins 
asupra ansamblului cunoaşterii sociale. A fost numită 
atunci „noua etnografie”, al cărei obiectiv era să îi confere 
etnologiei un aspect mai „ştiinţific“, prin introducerea unor 
metode preluate din lingvistică. Stabilind o analogie între 
codul lingvistic şi codul cultural, se cerea elaborarea în 
cazul fiecărei societăţi a unei „gramatici culturale", 
permiţând înţelegerea şi anticiparea, în funcţie de 
circumstanţe, a comportamentului membrilor săi. 
Termenul ,culturá" era privit într-o acceptie specială: 
„diferită de moştenirea biologică, [..] ea este ceea ce 
popoarele trebuie să înveţe, [...] este vorba de construirea 
mentală de obiecte, de modele de percepţie, de punerea în 
relaţie şi de interpretarea acestor obiecte” (Goodenough, 
1964). Deoarece această metodă considera culturile ca 


fiind constituite din domenii cognitive izolabile, se spera 
reconstituirea fiecăreia dintre ele, pornind „de la suma 
clasificărilor populare aplicate tuturor acestor domenii” 
(Strutevant, 1964). Totuşi, studiile întreprinse în această 
perspectivă au rămas limitate la anumite domenii (rudenie, 
boli, culori, plante, animale), şi niciodată nu s-a ajuns în 
felul acesta la reconstituirea unei societăţi în ansamblul ei. 
Etnologii s-au îndepărtat repede de acest demers care, 
fără îndoială, era prea tributar fascinatiei fată de teoriile 
comunicării şi cibernetică, aflate în plină expansiune la 
momentul respectiv. 

Anul 1969 reprezintă un moment de cotitură pentru 
dezvoltarea etnostiintei, deoarece au apărut în acest an o 
culegere de texte dintre cele mai marcante ale „noii 
etnografii”, sub titlul Cognitive Anthropology (S.A. Tyler, 
ed.) şi lucrarea lui B. Berlin si P. Kay, Basic Colours Terms. 
Their Universality and Evolution, care urma să devină 
punctul de plecare al unui nou demers. În cadrul 
„ordonării lumii” nu mai urmau să fie studiate principiile 
proprii fiecărei culturi, ci, dimpotrivă, ceea ce depinde de 
moştenirea biologică comună tuturor oamenilor. 

Studiile etnostiintifice asupra modului de cunoaştere 
a naturii în diferite societăţi s-au succedat independent de 
avatarurile noii etnografii şi nu s-au limitat la colectarea 
clasificărilor populare ale obiectelor şi fenomenelor 
naturale. Etnologii s-au ocupat de asemenea de 
cunoştinţele privitoare la biologia plantelor, la 
comportamentul animalelor, şi în general de fenomenele 
naturale. Observațiile făcute în acest domeniu sunt cu mult 
anterioare creării termenului  „etnoştiinţă”. C. Lévi- 
Strauss, care s-a folosit mult de această „ştiinţă a 
concretului” în analiza sa asupra miturilor, a evocat în la 
pensée sauvage (1962) o mare parte din informaţiile 
disponibile la acea vreme. 

În ciuda imperfectiunilor sale, termenul ,,etnostiinta” 


continuă să fie utilizat pentru a desemna o anumită metodă 
de abordare a cunoştinţelor naturaliste. Etnostiinta 
reuneşte două tipuri de analiză; unul din acestea 
urmăreşte atingerea categoriilor şi conceptelor implicite 
din punctul de vedere al celor care le utilizează; cel de-al 
doilea presupune abordarea aceloraşi obiecte şi fenomene 
pornind de la categorii şi concepte ştiinţifice. Pentru a 
distinge aceste două direcţii este preferabil să se 
vorbească de analiză interioară” şi ,exterioarà’, 
neimplicând nicio ipoteză a priori privind natura a ceea ce 
se observă, şi să nu se facă referiri la antinomia emic/etic. 
Într-adevăr nu poate să existe realitate etic în stare brută; 
operând cu criteriile de distincţie pe care i le furnizează 
cultura observatorului, percepţia este întotdeauna de ordin 
emic. 

Confruntarea acestor douá puncte de vedere, cel al 
actantilor si cel al stiintei, duce la punerea sub semnul 
întrebării a legitimitátii limbajului pe care se bazează 
analiza. De exemplu, in cadrul unui studiu asupra 
practicilor terapeutice populare, putem ajunge la 
efectuarea unei analize fiziologice a tulburărilor care, în 
concepţia celor la care acestea apar, nu intră în categoria 
,boalá", cum s-ar presupune a priori, ci sunt o consecinţă a 
absentei ritualului, fiind posibilă şi invocarea altor 
evenimente, de exemplu o recoltă proastă care, din punct 
de vedere ştiinţific, ţine de o analiză agronomică. 

Această confruntare poate avea de asemenea un 
interes practic; de exemplu, comparatia dintre categoriile 
indigene de sol şi analiza pedologică poate permite o mai 
bună evaluare a posibilităţilor agricole ale unui teritoriu. 
In plus, unele fenomene - cum ar fi comportamentul 
animalelor sălbatice, evoluția vegetației in mediile 
antropizate, consecințele climei etc. - scapă analizei 
ştiinţifice şi nu sunt cunoscute decât prin acumularea de 
observații de-a lungul mai multor generații. O anumită 


formă de etnostiintá, cea care, căutând să identifice 
universalul, nu se preocupă decât de categoriile 
independente de contextul cultural care le-a produs, este 
respinsă de către informatori deoarece pare să prezinte ca 
nelegitim modul lor de cunoaştere. La etnologii francezi, 
graţie lui C. Levi-Strauss şi A.H. Haudricourt, studiile de 
etnostiinta au rămas ancorate în cele ale practicilor 
tehnice şi simbolice. Cunostintele sunt examinate în relaţie 
cu abilităţile şi reprezentările simbolice şi, într-o manieră 
sistemică, în interiorul ecosistemelor socio-culturale si 
economice în care s-au dezvoltat. Ele sunt considerate 
revelatori ai apartenenţei la o structură socială specifică şi 
mai puţin reflectări ale unei structuri mentale universale. 

În Franţa, în ciuda sau poate datorită unei profunde 
transformări a societăţii rurale, cunoştinţele naturaliste 
tradiţionale (fie că se referă la plantele medicinale, la 
gestiunea zonelor împădurite, la varietățile de legume sau 
fructe pe cale de dispariţie, la rasele de animale adaptate 
unui mediu specific etc.) devin miza unei identități 
regionale, afirmându-se totodată ca un mijloc de a 
pătrunde într-o modernitate condusă din interior şi nu 
impusă de o tehnocratie exterioară. 

EUROPA 

Antropologia nu a acordat Europei un loc comparabil 
cu cel pe care il ocupá in domeniu celelalte mari regiuni 
ale lumii. Studiile europene nu au acelaşi statut ca 
etnologia africanista, de exemplu, sau ca studiile 
indianiste. Chiar dacă abundente, lucrările consacrate 
Europei se prezentau, până de curând, ca o colecţie 
eteroclită de investigaţii de inspiratii diverse, folclorice, 
sociologice, istorice, geografice, lingvistice etc. 

Etnologiile şi antropologia Europei 

Această situaţie specială a studiilor europene se 
explică prin mai multe niveluri de raţiuni. Unele ţin de 
geneza şi dezvoltarea ştiinţelor umaniste şi, implicit, a 
antropologiei. Constituite de mult timp în discipline, 
istoria, geografia, sociologia, lingvistica, filosofia chiar, nu 
i-au lăsat etnologiei decât un spaţiu instituţional restrâns, 
ea însăşi dedicându-se mai mult studiului societăţilor 
neeuropene decât studiului societăţilor care au asistat la 
naşterea sa. 

Apărută târziu, această etnologie a Europei a fost în 
plus marcată de o extremă diversitate de tradiţii ştiinţifice, 
epistemologice şi academice. Acest caracter diversificat se 
manifestă mai alesla nivelul câmpului conceptual. Unii 
termeni-cheie ai disciplinei organizează configurații 
semantice diferite de la o tară la alta, cum o arată 
exemplul complexului format din noțiunile de „popor”, 
„națiune” si  ,etnie". La fel, importanta conferită 


cercetárilor asupra Europei variazá extrem de mult: in 
această privinţă este suficient să se compare poziţia pe 
care universitatea germană o recunoaşte lui Volkskunde cu 
situaţia marginală în care se află folclorul în Franţa. În 
sfârşit, etnologia europeană a întreţinut cu etnologia 
„exotică” raporturi diverse, în funcţie de epoci şi, mai ales, 
de ţări. Contrastul este deosebit de clar, fie că este vorba 
de state care se confruntă cu problema naționalităților 
(cum ar fi URSS) sau cu problema colonială (Franţa, Marea 
Britanie, Olanda etc.). Opoziția dintre ,civilizati” si 
,primitivi", apărută odată cu etnologia, îşi găseşte totuşi 
echivalentul in etnologia Europei în opoziţia dintre 
„savant” şi „popular”, care se află încă în centrul lucrărilor 
efectuate de către un mare număr de scoli de folclor şi 
etnologie naţională. 

Acestor motive - întârziere istorică şi diversitate 
ştiinţifică - li se adaugă altele, care ţin de însăşi istoria 
Europei, de pluralismul cultural dominant, de concepţiile 
diferite asupra faptului etnic şi de motivele interesului 
pentru acesta. Apariţia timpurie a statelor naţionale, 
confruntate cu existenta grupurilor etnice şi a culturilor 
hegemonice sau minoritare a făcut ca etnologiei Europei, 
ca şi istoriei, de altfel, să i se atribuie foarte devreme o 
funcţie politică de legitimare sau contestare a ordinii 
stabilite. Poverii diverselor ideologii i s-a adăugat aceea a 
revendicărilor de ordin politic, mai ales în cadrul 
regimurilor autoritare şi totalitare. Numeroase cercetări 
au fost iniţiate cu unicul scop de a susţine sau de a infirma 
revendicările etnice, de a proiecta o clasă socială ca agent 
exclusiv al creaţiei culturale. Într-o manieră încă şi mai 
generală, influenta exersată de anumite curente de 
gândire a făcut ca mult timp etnologii Europei să 
interpreteze diferenţele culturale prin ierarhizări. Astfel, 
studiul raselor a ajuns să servească în Europa drept model 
pentru studiul culturilor (Beddoe, 1912). Mai aproape de 


zilele noastre, s-a ajuns să se stabilească superioritatea 
sau inferioritatea din punct de vedere ştiinţific a anumitor 
grupuri culturale sau „biologice” (Gemdt, 1987). Această 
permeabilitate aparte a etnologiei Europei la o formă de 
ideologie, chiar dacă nu îi este proprie, a fost agravată de 
faptul că - exceptându-i pe călătorii etnografi de pe 
vremuri şi, mai recent, pe reprezentanţii unor scoli mai 
mult dialectologice decât etnografice, cum ar fi şcoala 
germanofonă „Wörter und Sachen" din anii '30 - puţini 
etnologi au întreprins cercetări în afara ţării lor de origine. 

Aceşti factori s-au conjugat aşadar pentru a întârzia 
apariţia unei etnologii a Europei şi a împiedica unificarea 
ei, cel puţin relativă. Pe de altă parte, istoria antropologiei, 
în sensul modern şi de acum specializat al termenului, 
explică de ce Europa este încă o idee nouă, sau aproape 
nouă în cadrul disciplinei. Deoarece proiectul antropologic, 
născut în Europa, ţinea să considere că omenirea exotică 
nu provine din aceeaşi formă de cunoaştere ca şi lumea 
zisă civilizată. S-a estimat mult timp că întreprinderea 
antropologică, cu fundamentul său etnografic, nu este în 
esenţă adaptată cunoaşterii societăţilor si culturilor 
continentului european, cu excepţia supravieţuirii locale a 
unor instituţii străvechi sau a unor particularisme etnice 
amenințate de dominaţia statelor-natiuni si a modelelor de 
civilizaţie pe care acestea le propagă. Deşi devreme 
contestată în teorie, mai cu seamă în Statele Unite, 
această convingere exista încă în vremea când debutează 
primele cercetări asupra Europei, reclamându-se clar din 
metodele de gândire şi investigaţie ale antropologiei 
sociale şi culturale. 

Mişcarea începe să prindă formă imediat după al 
doilea război mondial, apoi se accentuează gratie 
interesului etnologilor anglo-saxoni, adesea şi al celor 
americani, manifestat fata de culturile europene. 
Societăţile riverane mediteraneene, de la Peninsula Iberică 


la Balcani, au fost dintre cele mai studiate, insá in prezent 
se înmulţesc de asemenea cercetările întreprinse în 
Insulele Britanice, în Franţa, în Norvegia, în Elveţia, dar şi 
în mai multe societăţi din Europa de Est (Europe and Its 
Cultures, 1963; Theodoratus, 1969; Nixdorf, Hauschild, 
1982). Aceste lucrári sunt, mai ales in Franta, dovada unei 
rupturi cu traditia intelectualá mostenità de la etnologiile 
nationale si investigaţiile folcloriştilor, adoptând într-o 
manieră destul de generală modelul etnologiilor cu vocaţie 
colonială (G. Stocking). Marea lor majoritate se prezintă 
sub formă de monografii locale. Doar de curând manifestă 
tendinţa de a se diversifica şi de a aborda aspecte 
instituţionale, politice şi culturale ale societăţii de tip 
modern, surprinse la o scară mai largă. Şi mai puţini 
etnologi au încercat să elaboreze sinteze regionale, în 
maniera lui J. Davis asupra Mediteranei (1977), sau să 
întreprindă cercetări comparative de o oarecare amploare; 
fac excepţie câteva lucrări, în esenţă tot din aria 
mediteraneană, care analizează fenomene ca onoarea 
(Peristiany, 1965), utilizările segmentare ale violentei, feud 
sau vendetta (Black-Michaud, 1975; Boehm, 1984) sau 
chiar organizarea familială (Peristiany, 1976), însă aceste 
lucrări depăşesc clar câmpul european, pentru a cuprinde 
şi celălalt țărm al Mediteranei. 

În prezent, deşi nu este cu adevărat autonomă în 
organizarea sa ştiinţifică şi nici nu constituie o specializare 
antropologică cu legitimitate asigurată, etnologia Europei 
nu încetează totuşi să existe. Ea oferă însă o imagine a 
continentului prea puţin fidelă profilului Europei reale. 
Până de curând, imensa majoritate a monografiilor 
etnologice aveau drept obiect comunităţile săteşti şi 
ţărăneşti; erau preferate în general regiunile din sud celor 
din nord, masivele muntoase câmpiilor, ţările unde se 
practică agricultura sau creşterea extensivă a animalelor 
regiunilor deschise şi industrializate. Lucrările efectuate 


au privilegiat in studiul societăţilor locale trăsăturile 
trimițând la trecutul acestora, pe de o parte, si 
particularitátile sau autonomia lor relativă (sau 
presupusă), pe de altă parte - domenii de fapte (rudenia, 
sistemele simbolice etc.) a căror cercetare a fost iniţiată de 
antropologia generală în alte regiuni ale lumii. Europa 
antropologilor nu este cea a industrializării, a urbanizării, 
a transformării statului, a birocratizării, a mobilităţii 
geografice, a conflictelor de clasă sau a diverselor forme 
de integrare supraregională (Boissevain, 1975). Aceste 
fenomene majore, cu toate că se pot constitui în obiecte de 
studiu etnologic, nu sunt luate în considerare decât prin 
prisma instituţiilor ,interstitiale" (Wolf), cum ar fi, în 
domeniul politic, clientelismul. 

Dezvoltarea in  interiorul  disciplinei a  unei 
antropologii vizànd problemele lumii urbane si industriale 
a antrenat totusi o deplasare progresivá a terenurilor de 
cercetare in Europa. De cátiva ani, studiile europeniste 
încearcă să descrie unele aspecte ale proceselor de 
urbanizare şi industrializare care au transformat profund 
Europa câmpurilor agricole. Acest curent este mai puţin 
rezultatul unei reflecţii anume asupra Europei - multe din 
modelele sale au fost elaborate de altfel în Statele Unite -, 
cât al ambitiei nutrite de antropologi in general pentru 
analizarea si intelegerea formelor moderne ale societátii si 
culturii. 

Cadre intelectuale si instituţionale 

Chestiunea legitimitátii unei etnologii europeniste 
continuă să fie discutată. Domeniul societăţilor şi culturilor 
europene care prezintă totuşi, dincolo de multiplele sale 
linii de ruptură, şi tocmai datorită acestora, o unitate de 
ansamblu comparabilă celei a Africii negre, de exemplu, nu 
este recunoscut în general drept un cadru de referinţă 
pertinent. Se pare că faptul de a studia societăţi cu o 
puternică bază demografică, supuse unor principii de 


organizare la scală diferită şi rezultate dintr-o lungă istorie 
strict arhivată, continuă să antreneze o dispersie a 
cercetărilor si a şcolilor. Fenomenele privilegiate de 
analiză variază de la o ţară la alta; nu se ajunge la un 
acord nici în legătură cu legitimitatea epistemologică a 
investigării lor, nici în legătură cu modul în care trebuie 
explicat. Cercetările par astfel a fi un mozaic de lucrări al 
căror scop în ansamblu este dificil de stabilit, în cazul că 
acesta ar exista. Doar în mod excepţional, mai ales în zilele 
noastre, se observă o oarecare unificare a problematicilor. 
Acest fapt îşi are originea în propagarea curentelor de 
gândire antropologicá si a unor modele teoretice şi 
metodologice majore ale disciplinei. 

Nu există de fapt niciun cadru intelectual sau măcar 
instituţional care să permită studiilor europene să-şi 
construiască obiectul de cercetare într-o manieră globală. 
Problema existentei antropologice a continentului 
european nu poate fi formulată din perspectiva ariilor 
culturale. Notiune depăşită din punct de vedere 
metodologic în ciuda aparentei vitalitáti pe care i-o conferă 
nenumărate atlase etnografice, ea îşi întemeiază utilizarea, 
aici mai mult decât oriunde altundeva, pe concepţii 
teoretice contestabile (Kulturkreise, difuzionism etc.) şi pe 
eşafodajul arbitrar, dacă nu chiar simplist, de corelaţii 
între diferitele aspecte ale realităţii. Dezvoltarea în 
prezent a unei abordări preluate din antropologia socială şi 
tinzând să neglijeze repartizarea în spaţiu a faptelor de 
cultură a accentuat şi mai mult dificultatea. Nu este o pură 
întâmplare faptul că tradiţia etnocartografică rămâne în 
picioare în ţările Europei de Nord, Centrale şi de Est, în 
timp ce în ţările din Vest şi Sud a decăzut. Această tradiţie 
a încercat cel mai adesea să surprindă pe o scară foarte 
restrânsă logici de sistem şi structuri de ordonare. Grija 
pentru raportarea imediată a lucrărilor la problematica 
antropologiei generale, dimensiunea redusă a unităţilor de 


observare, respectarea frontierelor nationale, problema 
limbilor, toate acestea au frânat considerabil evoluţia 
demersului comparativ in interiorul europenismului 
(Freeman, 1973). În definitiv, puţinele lucrări provenind 
din antropologia socială sunt fără îndoială diferite ca 
principii, însă echivalente ca rezultate cu acelea care 
caracterizează  etnologiile nationale si investigațiile 
folclorice. Oricát de legitime si promitátoare ar párea, 
aceste cercetári - referindu-se la Europa in intregime sau 
la una ori alta dintre regiunile sau ariile sale lingvistice, la 
configuratiile originale ale căror „trăsături diferenţiale”, 
adevárate obiecte ale antropologiei in viziunea lui C. Lévi- 
Strauss, sunt susceptibile de a fonda o antropologie 
europenistă - se întâlnesc încă în număr foarte redus. 
Printre cele câteva excepţii, cităm studiile întreprinse 
asupra instituţiei casei în Pirinei (Los Pireneos, 1986). 

Se dovedeşte astfel că asamblarea datelor localizate 
furnizate de lucrările etnologilor cu nenumăratele 
tentative de ordonare a diversităţii europene, făcute în 
afara câmpului disciplinei şi urmând criterii eterogene, 
este imposibilă. Cele câteva delimitări empirice propuse de 
către etnologi (Arensberg, 1963, de exemplu) nu se 
suprapun decát aproximativ hártilor Europei, intocmite in 
functie de criterii geografice, de repartizarea elementelor 
de cultură materială, de familiile lingvistice, de marile arii 
religioase sau chiar de ansamblurile istorice, cu frontiere 
slab conturate si schimbătoare, purtând însemnele 
evenimentelor majore ale trecutului european. Chiar dacă 
fac uneori referire la harta substraturilor „etnice”, care 
trimite mai mult înspre iluziile „vânătorii de strămoşi” (J. 
Geipel) decât la o realitate pertinentă, delimitările operate 
nu coincid-mai trebuie oare precizat? - cu aceasta. Nimeni 
nu-şi imaginează astăzi că ar putea să întocmească un 
„manual” al culturilor europene după modelul handbooks 
din antropologia nord-americană. 


Cadrul institutional al cercetării nu este deloc mai 
unitar. Un element comun studiilor intreprinse in diferite 
tari este relaţia instaurată între cercetarea etnologicá 
propriu-zisă, practica muzeograficá în formele sale 
tradiţionale (muzee naţionale, regionale, locale etc.) şi mai 
recente (ecomuzee, centre de cultură ştiinţifică şi tehnică 
etc.) şi politicile culturale: politica patrimoniului etnologic 
în Franţa, a bunurilor culturale în Italia, a moştenirii 
culturale în Marea Britanie. Stabilirea acestei conexiuni 
reflectă preocupările pentru conservarea fenomenelor 
tradiţionale pe cale de dispariţie (forme ale vieţii sociale, 
culturale şi materiale) care este nevoie să fie studiate de 
urgentă şi salvate, în măsura în care acest lucru este 
posibil. Probabil în acest domeniu întâietatea tradiţională a 
folclorului rămâne evidentă în etnologia Europei. 

Şcolile etnologice europene sunt slab organizate din 
cauza conflictelor internaţionale şi a diviziunilor politice. 
După încheierea primului război mondial a fost creată 
Comisia Internaţională a Artelor Populare (CIAP). Treizeci 
de ani mai târziu, Societatea Internaţională de Etnologie şi 
Folclor (SIEF) i-a urmat celei dintâi. Ea şi-a propus drept 
scop studierea culturii popoarelor europene şi a grupurilor 
care descind din acestea. Secretariatul său general se află 
actualmente la Institut for Follivskorfung din Stockholm, 
spaţiu reprezentativ pentru predominanta curentelor 
proprii etnologiei Europei de Nord. SIEF furnizează un 
cadru activităţii mai mult sau mai puţin regulate a 
comisiilor specializate care se ocupă de etnocartografie, 
utilajele agricole, literatura orală şi basmele populare, 
cultura Carpaţilor şi Balcanilor şi, în sfârşit, de arhitectura 
rurală. 

Publicaţiile şi instrumentele de documentaţie în 
etnologia Europei sunt puţin numeroase. Fthnologia 
Europaea este un periodic apărut în 1967 la Paris, la 
iniţiativa lui G. de Rohan-Csermak; inspiratorul său a fost 


suedezul S. Erixon care, încă din 1937, în Regional 
European Ethnology incerca sá defineascá finalitátile unei 
etnologii a Europei. Ethnologia Europaea apare in prezent 
in Danemarca, sub indrumarea lui B. Stoklund. Pe plan 
bibliografic îi corespund două publicaţii: Bibliografia 
artelor şi tradiţiilor populare care apare din 1948 şi a cărei 
redacţie este asigurată de J.R. Dow, la Departament of 
Foreign Languages and Literatures (Iowa State University, 
Statele Unite), si revista bibliografică Demos, publicată la 
Berlin (RDA), care oferà informatii despre publicatiile 
tárilor din Est. Printre instrumentele specializate vom cita 
Enzyklopádie des Má-rchens (Enciclopedia basmului) care 
apare, începând cu 1978, sub coordonarea lui K. Ranke si 
H. Bausinger. 

EUROPA ATLANTICĂ 

Partea atlanticà a Europei, de la Insulele Britanice la 
vestul Peninsulei Iberice, cuprinde în primul rând două 
ansambluri culturale bine diferenţiate în raport cu 
culturile dominante ce le înconjoară: regiunea bască pe de 
o parte, rămăşiţe ale vechii Europe celtice pe de altă parte: 
Irlanda, Scotia, Tara Galilor, Cornwall-ul britanic şi 
Bretania franceză. 

Trăsăturile principale ale vechii organizări sociale 
celtice ne sunt cunoscute gratie culegerilor de texte 
juridice din evul mediu timpuriu, irlandez şi galez. 
Regasim aici îndeosebi descrierea parentalitatii (kindred), 
unitate de consangvinitate reunind toţi descendenţii, pe 
linie paternă, ai unui strămoş comun, de-a lungul a patru 


generaţii. În acest cadru de ansamblu, statutul individual, 
proprietatea asupra pământului, împreună cu un mare 
număr de drepturi şi îndatoriri erau transmise în linie 
agnatică. Aceste elemente de organizare au existat sub o 
formă aproape identică în Irlanda şi Tara Galilor şi 
prezintă trăsături comune cu sistemul anglo-saxon de 
arendare a pământurilor bazat pe familia extinsă 
(Charlesedwards, 1972; Howell, 1976; Goody, 1983). 
Identificarea legăturilor de rudenie social în filiatie 
cognatică şi pe un număr de patru generaţii a caracterizat 
în mod durabil terminologia de înrudire celtică: ea a 
rezistat mai multor secole de colonizare britanică în 
Irlanda, deşi sub o formă oarecum schimbată. Găsim, până 
în secolul al XIX-lea, un sistem de folosire a pământurilor, 
numit rundale, bazat pe familia extinsă, cu redistribuirea 
terenurilor la fiecare generaţie (Cresswell, 1969; Fox, 
1978). 

Marea foamete din 1845 - 1846 a antrenat dispariţia 
sistemului rundale din societatea rurală irlandeză, 
creşterea considerabilă a vârstei de căsătorie, dar şi 
apariţia instituţiei moştenitorului unic în locul vechiului 
mod  egalitar de repartizare a bunurilor. Aceste 
transformări au fost însoţite de o expansiune a celibatului 
şi de un flux important de emigrație (Arensberg, 1968; 
Cresswell, op. cit.). 

În lucrarea sa asupra societăţii rurale englezeşti din 
evul mediu, G.C. Homans (1975) distinge două mari tipuri 
de structuri agrare şi de ocupare a spaţiului. Primul, numit 
woodland, asociază terenurile îngrădite de mici dimensiuni 
cu habitatul dispersat după modelul francez al fermelor 
împrejmuite. Al doilea, numit champion, combină culturile 
in openfield cu habitatul concentrat. În zonele woodland 
predomină sistemul de transmitere egalitară, în timp ce în 
regiunile champion instituţia moştenitorului unic era 
considerată drept normă. 


Istoria socială engleză a favorizat studiul 
transformărilor economice legate de declanşarea revoluției 
industriale. Cea mai importantă dintre aceste transformări 
este generalizarea unei agriculturi practicate pe vaste 
întinderi imprejmuite, ceea ce a condus la proletarizarea 
táranilor si la urbanizarea satelor. Presiunile economice si 
demografice rezultate de aici au contribuit la succesul 
reformei si la revoluția puritană din secolul al XVII-lea. 

În Bretania, diferitele sisteme de arendare a 
terenurilor au coexistat de la sfârşitul feudalismului, 
fiecare dintre acestea fiind asociat cu un anume tip de 
închiriere a fermei si cu un mod specific de succesiune 
patrimonială. Lucrările etnografice au reliefat existenta 
strategiilor matrimoniale bazate pe  ,refaceri" ale 
alianțelor în interiorul ansamblurilor familiale stabile. 
Aceste strategii au drept efect perpetuarea identității 
ansamblurilor locale, pentru a le permite să se afirme în 
calitate de susținători „pe linie genealogică” ai intereselor 
economice şi politice specifice (Burguiere, 1975; Segalen, 
1985). Căsătoria era un element major al acestei identități 
a ansamblurilor familiale, după cum o dovedeşte 
importanţa socială si rituală ce îi revenea. 

Există foarte multe texte datând din evul mediu, cum 
ar fi ciclurile din Ulster şi cel fenian sau Mabinogion-ul 
galez, care permit accesul la vechile fonduri mitologice ale 
Europei Atlantice. Ele subliniază prezenta elementelor 
precreştine, dar şi trăsături ale culturii materiale ajungând 
până la epoca fierului. Cercetătorii sunt confruntati şi cu 
„tradiţii” a căror autenticitate este îndoielnică, cum ar fi 
celebrele poeme dedicate lui Ossian, de James 
MacPherson (Trevor-Roper, 1983). In Bretania, numeroase 
tradiţii populare au fost descoperite în a doua jumătate a 
secolului al XIX-lea de către P. Sebillot, FM. Luzel si A. Le 
Braz. 

J. GAUGHAN 

EUROPA CENTRALĂ SI DE EST 

Doar prin intermediul unor individualitáti marcante, 
precum B. Malinowski, S.F. Nadel sau K. Polanyi, a reuşit 
Europa Centrală si de Est să-şi lase amprenta tradiţiilor 
sale intelectuale asupra dezvoltării antropologiei. Căci, în 
mod curios, ţările lor de origine au fost neglijate în calitate 


de obiecte de studii etnologice. Antropologia la care au 
contribuit aceste personalităţi era produsul unei Europe 
Occidentale dominante din punct de vedere intelectual. A 
fost nevoie ca aceasta din urmă să-şi piardă din influentă 
pentru ca Europa Centrală şi de Est să devină în sfârşit loc 
de cercetări pentru etnologii veniţi din alte părţi. Istoricii 
din Vest vorbeau despre ea ca despre o „regiune 
intermediară” sau chiar o „frontieră de stepă a Europei”. 
Mai târziu, ei au abordat-o prin prisma aspectului său de 
relativă subdezvoltare sau de „capitalism periferic”. Chiar 
şi astăzi, Europa Centrală şi de Est este considerată ca o 
zonă-tampon între economiile de piaţă occidentale şi 
economiile centralizate şi planificate din Est, cam aşa cum 
altă dată această regiune era văzută ca un pod aruncat 
între feudalismul occidental şi imperiile asiatice. Pe scurt, 
Occidentul a fost rareori dispus să trateze Mitteleuropa ca 
pe o lume în sine. 

Trebuie totuşi menţionată o excepţie: studiul de 
pionierat al lui W. Thomas şi F. Znaniecki (1918), rezultat 
din colaborarea dintre cercetători originari din regiune şi 
cercetători străini. Acest studiu a contribuit la proiectarea 
regiunii ca arhetip al societăţii şi economiei ţărăneşti, 
abordare care trebuia să aducă rezultate. Totuşi, trebuie 
să recunoaştem că marea parte a ceea ce trece drept 
antropologia Europei Centrale şi de Est este produsul 
specific al unor ţări diferite. Este vorba în cea mai mare 
parte de cataloage reunind elemente de cultură materială 
şi de ,folclor" care aparţineau în general etnikumului 
dominant, deşi erau adeseori considerate în cadrul 
grupurilor etnologice localizate. Am putea, pentru mai 
multă claritate, să comparám aceste lucrări cu Volkskunde, 
în măsura în care apariţia „etnografiei naţionale” a fost 
direct sau indirect influenţată de exemplele germane, în 
contextul general al marilor mişcări naţionaliste şi 
populiste din epoca presocialistă. Persistenta acestor 


traditii de cercetare in societátile socialiste contemporane 
constituie in sine un fenomen remarcabil, demn de o 
analiză antropologicá în adevăratul sens al cuvântului. 
Ştiinţa unor etnografi naţionali precum 

J.S. Bystronân Polonia, K. Weis în Cehoslovacia, V. 
Hnatjuk în Rutenia subcarpatică si K. Visky în Ungaria a 
rezistat probei timpului. Unele lucrări, cum ar fi cele ale 
lui K. Moszyñski, încearcă un studiu de ansamblu al lumii 
slave. De curând s-a trecut la prezentarea reunită a 
documentaţiei etnografice asupra societăţilor rurale 
tradiţionale (J. Burszta). Alţi cercetători au recurs la 
analize de tip comparativ (de exemplu, B. Gunda). Aceste 
monografii sunt imbogátite prin compilaţii remarcabile, ca 
recentul Magyar Nepraizi Lexicon. Numeroşi etnografi se 
consacră ani la rând aceleiaşi regiuni, însă există foarte 
puţine studii remarcabile despre comunităţi, care să se 
asemene cu studiile în manieră  „holistică” ce 
caracterizează antropologia occidentală. Vom cita totuşi 
lucrările lui Z.T. Wierzbicki (1963) despre un sat catolic din 
Galiţia de sus, cât şi cele ale lui E. Fel şi T. Hofer despre un 
sat calvinist din Marea Câmpie maghiară. Puţine din 
aceste cercetări au fost traduse, iar cei mai marcanţi 
etnografi, ca Hofer în Ungaria, sunt conştienţi de prăpastia 
ce separă practica lor etnografică de studiile comparative 
şi generalizante ale antropologiei occidentale. 

Doar de puţin timp au început antropologii străini să 
se ocupe de Europa Centrală şi de Est. În ciuda unui 
interes aproape exclusiv acordat modernizării 
comunităţilor rurale (Hann, 1980; Bell, 1984; Vasary, 1987 
sau Hollos, Maday 1983, al căror volum cuprinde 
contribuţiile cercetătorilor maghiari), Ungaria a fost 
studiată în mod special. Nume - roase lucrări au fost 
întreprinse de asemenea în Polonia. În timp ce C. Hann 
(1985) scoate în evidentă supraviețuirea structurilor 
ţărăneşti în statul socialist necolectivizat, cercetările lui ]. 


Wedel (1986), centrate pe fenomenul urban, constituie un 
exemplu foarte diferit, arătând maniera în care trebuia să 
procedeze antropologia occidentală pentru a reda şi a 
înţelege istoria contemporană in contexte puternic 
politizate. Aşadar, europeniştii din Est trebuie să facă fată 
nu numai problemelor specifice apărute pe teren, ci şi 
celor ivite „la ei acasă”, în confruntarea cu publicul 
occidental. În sfârşit, lui Z. Salzmann şi V. Scheufler (1974) 
li se datorează un studiu foarte preţios asupra unui sat din 
Boemia, care reuneşte trei aspecte: antropologic, 
etnografic şi-i istoric. 

Este evident că rămân încă multe de făcut atât 
pentru cercetătorii naţionali, cât şi pentru cei din 
străinătate, iar eforturile lor ar trebui să se completeze. 
Este nevoie mai ales de o regândire a importantei pe care 
ar putea-o avea contribuţia cercetătorilor străini. În afara 
studiilor privind comunităţile sátesti, identitatea etnică a 
fost de asemenea un subiect foarte des abordat, şi la fel şi 
minoritățile, precum minoritatea ucraineană lemko din 
Polonia, slavii şi ungurii din Burgenlandul austriac sau 
grupurile ,paria”, cum ar fi ţiganii unguri. Totusr, 
ritualurile şi simbolismul au fost aproape ignorate, deşi 
importanta lor în cazul ţărilor socialiste a fost de 
nenumărate ori semnalată. De asemenea, puţine lucrări s- 
au axat pe schimbările intervenite în privinţa înrudirii şi în 
domeniul relaţiilor interpersonale. Antropologia urbană 
este cvasi-inexistentă: nu se ştie aproape nimic despre 
noile forme de habitat, nici despre locurile de muncă 
socialiste, deşi cercetările privind „economiile secundare” 
iau amploare pe zi ce trece. 

Antropologia Europei de Est mai are încă mult de 
lucru. Apărută târziu în scenă, ea nu poate ignora 
contribuţiile altor discipline şi mai ales ale etnografiei 
locale. Ea trebuie de asemenea să se sustragă influenţei 
unei propagande active, fără însă a cădea într-un 


relativism absolut. Bilanţul său în prezent este extrem de 
redus. Antropologii care s-au consacrat acestei regiuni 
marginale, pentru a nu se rupe de tradiţiile disciplinei lor, 
au ales în mod deliberat grupuri „exotice” şi s-au limitat la 
studiul micilor comunităţi rurale sau, unii mai indrázneti, 
la aspectele ” deviante” ale comportamentelor economice 
în mediul urban. Aceasta nu este însă de ajuns pentru a 
cunoaşte în profunzime tara. Asemenea cercetări pot oferi 
perspective preţioase şi pot corecta teoriile ştiinţifice 
avansate de savanţi recunoscuţi oficial, însă o antropologie 
consacrată instituţiilor centrale, simbolurilor şi valorilor ar 
cântări mult în cunoaşterea societăţilor socialiste 
contemporane din Europa Centrală şi de Est. 

— HANN 

BELL P.D., 1984, Peasants ín Socialist Transition. Life 
înin a Collectivized Hungarian Village, University of 
California Press, Berkeley. 

— FEL E. HOFER T, 1969, Proper Peasants. 
Traditional Life înin a Hungarian Village, Aldine, Chicago. 

— HANN C.M., 1980, Tăzlăr: a Village in Hungary, 
Cambridge University Press, Cambridge; 1985, A Village 
without Solidarity. Polish Peasants in Years of Crisis, Yale 
University Press, New Haven. 

— HOLLOS M. MADAY B.C. (ed), 1983, New 
Hungarian Peasants: An Fast Central | European 
Experience with Collectivization, Brooklyn Collége Press, 
New York. 

— SALZMANN Z., SCheu FLER V., 1974, Komarov; a 
czech Farming Village, Holt, Rinehart & Winston, New 
York. 

— THOMAS W., ZNANIECKI E, 1918, The Polish 
Peasant ín Europe and America, University of Chicago 
Press, Chicago. 

— VASARY I., 1987, Beyond the Plan. Social Change 
înin a Hungarian Village, Westriew Press, Boulder. 


— WEDEL j, 1986, The Private Poland An 
Anthropologist's Look at Everyday Life, Facts on File 
Publications, New York. 

— WIERZBICKI Z.T., 1963, Zmiaca w pol wieku 
pozniej, Ossolineum, PAN, Wroctaw 

EUROPA DE NORD. Etnologia Europei de Nord ín 
ţările Europei de Nord, termenul de „etnologie” se aplică 
în general lucrărilor consacrate domeniului scandinav, pe 
când cercetările efectuate în societăţi şi culturi diferite ţin 
de antropologia socială. 

Dacă se poate vorbi de o etnologie a ţărilor nordice, 
ca o consecinţă a paralelismului direcțiilor de studiu în 
Suedia, Norvegia, Danemarca şi Finlanda, aceasta nu 
înseamnă că există o unitate culturală a Scandinaviei. 
Această etnologie este străveche: Nordiska Museet, fondat 
în 1873, îşi prezentase o parte a colecţiilor sale la 
Expoziţia universală de la Paris, iar după modelul său s-a 
creat Musée d'Ethnographie de la Trocadero în 1878. Cât 
despre Skansen, care a adunat în 1901 modele de 
arhitectură rurală culese din toate regiunile Suediei, 
acesta a dobândit statutul de pionier cu muzeul său în aer 
liber, a cărui concepţie va fi preluată de către muzeografii 
germani. 

Prima catedră de etnologie, asociată la Nordiska 
Muséet, a fost creată la Stockholm în 1919; direcţiile de 
studiu sunt axate în esenţă pe viaţa rurală tradiţională, mai 
cu seamă în aspectele sale tehnologice şi materiale. Sigurd 
Erixon, al doilea titular al catedrei, va face din cercetările 
folclorice o ramură a etnologiei; sub direcţia sa va fi 
publicat un Atlas al culturii folclorice suedeze. In 
Danemarca, sub îndrumarea lui Troels-Lund, va fi elaborat 
atât un Dicţionar al culturii nordice, cât şi un Dicţionar al 
culturii istorice a Scandinaviei medievale. Să notăm şi 
faptul că la Lund, C.V. von Sydow este inventatorul unui 
sistem de clasificare a literaturilor orale, bazat pe 


principiul taxonomiilor botanice. Influenta germană, mai 
ales cea a geografiei lingvistice, este uşor sesizabilă în 
aceste lucrări. 

La sfârşitul celui de-al doilea război mondial, la 
iniţiativa lui F. Barth care preda la Bergen şi într-o 
perspectivă metodologică ce datorează mult antropologiei 
funcționaliste engleze, etnologia scandinavă se orientează 
spre studierea societăţii contemporane şi a formelor sale 
de integrare. Lucrările lui A. Daun (1969) sau B. Ehn 
(1983) marchează părăsirea vechilor orientări. Alte 
curente de cercetare iau naştere la catedrele de etnologie 
de la Lund (fondată in 1946), Uppsala (1948), Goteborg 
(1969) şi Uimea, specializată în studiul culturii lapone 
(1975). În 1972, termenul Folklivsforksning (folclor) a fost 
înlocuit cu cel de „etnologie”, fapt ce marchează sfârşitul 
privilegiului acordat până atunci studiilor folclorice. 

Printre principalele lucrări reprezentative ale 
etnologiei domeniului scandinav, le vom cita pe cele ale lui 
N.A. Bringeus. Cercetările colective asupra alimentației, 
literaturii orale, ritualurilor şi sărbătorilor pe care le 
iniţiază asociază studiului culturii si reprezentărilor o 
abordare materialistă temperată (Lofgren, 1981). Lucrările 
în chestiune trimit atât la R. Barthes sau M. Foucault, cât 
şi la N. Elias, M. Douglas sau R. Sennett. Den Kultijverade 
Manniskan (The Civilised Man, 1979) este o ilustrare a 
acestei antropologii a culturii, consacrată analizei 
proceselor cognitive, în măsura in care acestea orientează 
comportamentele burgheziei victoriene în zorii secolului al 
XX-lea. 

Alți etnologi, precum S.B. Ek (1971), la Göteborg, 
întreprind cercetări de etnologie urbană, ocupându-se mai 
ales de condițiile de muncă ale diverselor categorii de 
muncitori. 

Norvegia şi Danemarca, mai rurale decât Suedia, 
favorizează studiul comunităților táránesti, însă in paralel 


apar si cercetàri privind proletariatul sau chiar studii ale 
unor comunități supuse unei observari de durată 
(Christiansen, 1978; Stocklund, 1985). La Bergen, sub 
influenta lui B. Alvar, lucrările de etnomedicină cunosc un 
avânt puternic. Printre personalităţile marcante ale 
etnologiei scandinave îl mai amintim pe finlandezul L. 
Honko. U. Hannerz este cu siguranţă cel mai cunoscut 
dintre etnologii scandinavi contemporani, datorită 
contribuției sale la reflectia asupra etnologiei urbane. 

Muzeografia scandinavă estefarg deschisă acestor 
noi câmpuri de studiu. Astfel, de la crearea sa, un 
departament din Nordiska Muséet a fost consacrat 
„claselor superioare” şi, începând cu anii '30, au fost 
întreprinse aici cercetări asupra mediului urban şi culturii 
sale. In anii '40, muzeul a iniţiat o vastă acţiune de 
colectare de autobiografii proletare, actualmente în curs 
de interpretare. În 1985, Modell Sverige (Modelul suedez) 
propunea o meditaţie asupra transformărilor sociale şi 
culturale din tara, sprijinindu-se pe o muzeografie 
inventivă. Muzeele s-au asociat pentru punerea în aplicare 
a proiectului „Samdok” (Astăzi pentru mâine), care-şi 
propune sa adune o documentaţie asupra lumii 
contemporane prin intermediul unei politici de 
achiziţionare sistematică a obiectelor sale cele mai 
semnificative. 

EVANGHELIZARE 

În accepţia sa cea mai largă, termenul de 
„evanghelizare” desemnează astăzi propagarea oricărei 


forme de ideologie. Uzajul strict îl rezervă totuşi predicárii 
Evangheliilor, incluzând aici şi preocupările misionare. 
Primirea Evangheliei înseamnă acceptarea unei credinţe 
care, în principiu şi dincolo de orice grad de scepticism şi 
de convingere, este susceptibilă de a se exprima în orice 
cultură: acesta este fundamentul universalismului creştin. 
Prin aceasta se explică fără îndoială diversitatea formelor 
religioase şi culturale pe care le ia creştinismul în fiecare 
din culturile unde este întâlnit, cât şi diviziunile sale în 
diferite ramuri şi secte, atât de des asociate cu grupurile 
socio-culturale. În vremurile de început ale istoriei 
Bisericii au apărut discuţii care i-au opus pe cei care 
înscriau învăţătura lui Cristos în iudaism, ceea ce excludea 
orice prozelitism in rândul străinilor, celor care, 
considerând că mesajul Său avea o destinaţie universală, 
dădeau fundament teologic unei evanghelizări care îi 
privea pe toţi oamenii. Cea de-a doua opţiune a ieşit 
biruitoare, în mare parte gratie operei lui Pavel, considerat 
a fi primul misionar, chiar dacă această titulatură ar trebui 
să-i revină lui Toma, care a răspândit Evanghelia în Kerala. 
Tensiunea dintre credinţa universală şi reprezentările 
culturale particulare va persista totuşi şi întotdeauna va 
rămâne o miză crucială atunci când această universalitate 
va fi impusă de către străini. 

Creştinismul se răspândeşte profitând de hegemonia 
romană. Începutul secolului al VII-lea îl găseşte deja bine 
implantat de jur-împrejurul Mediteranei, până în Europa 
de Nord, de la Marea Caspică până în Etiopia, animat de 
diverse popoare ce străbat rutele comerciale înspre India 
şi Asia Orientală. Odată cu expansiunea islamului, 
creştinătatea se vede lipsită de rădăcinile sale şi îngrădită 
în Europa. Eforturile cruciaților pentru recucerirea Tarii 
Sfinte şi numeroasele tentative de a redeschide căile 
comerciale orientale şi a ocoli astfel ţările musulmane ale 
Eurasiei Centrale rămân zadarnice. Abia în secolul al XVI- 


lea crestinátatea îşi reia mişcarea de expansiune. În zorii 
secolului al XVIl-lea există enclave creştine în India, 
Malaezia, Filipine, Japonia şi China. Numeroase convertiri 
au loc în timpul marilor călătorii ale lui F. Xavier (1506 - 
1552). R. de Nobili (1577 - 1656) în India şi M. Ricci (1552 
- 1606) în China se străduiesc să adapteze culturilor locale 
o religie creştină ancorată de acum încolo în valorile sale 
europene; este vorba aici de o problemă pe care Roma o 
recunoaşte în 1659, recomandându-le misionarilor să 
răspândească credinţa şi nu obiceiurile culturale ale 
Europei (Neill, 1964). 

Bine înrădăcinată în India de sud şi în Filipine, 
prezenta creştină se menţine la Malacca şi Macao, însă 
dispare în China până când, începând cu 1890, misionarii 
francezi si americani vor reintroduce creştinismul. 
„Secolul creştin” al Japoniei (şi cele 300.000 de convertiri) 
se sfârşeşte in 1637 prin persecuții şi masacre; misionarii, 
acuzaţi de a fi intrat în comerţ şi în viaţa politică, sunt 
expulzați, iar religia lor interzisă. De-abia în jurul anului 
1900 va avea loc o nouă tentativă de evanghelizare. 
Descendenti ai creştinilor scápati de persecuțiile din 
secolul al XVII-lea se mai întâlnesc încă în insulele situate 
în largul portului Nagasaki. 

În Asia, misionarii îşi exercită apostolatul în rândul 
marilor civilizaţii care cunosc scrierea, unde creştinismul 
nu se poate impune cu adevărat. Totuşi, pretutindeni unde 
islamul nu îi devansase, misionarii îndeplinesc o muncă de 
convertire cu adevărat remarcabilă, care va supravieţui 
perioadelor de persecuție şi de izolare. 

În Americi, în Africa sud-sahariană şi în Oceania, 
misionarii, urmaţi sau însoţiţi de colonişti şi administratori, 
se văd confruntati în general cu popoare ce nu cunosc 
scrierea, ceea ce îi obligă la o reconsiderare a metodelor 
lor de evanghelizare. Credinţa creştină şi cultura 
europeană puteau fi în unele cazuri impuse, lucru care de 


altfel s-a intàmplat adeseori. Totusi, de la inceputul acestei 
evanghelizári, Las Casas (1474 - 15660), revoltándu-se 
împotriva tratamentului impus indigenilor, a mers până la 
a declara că niciun popor nu se naşte pentru a fi sclav şi că 
toţi oamenii sunt, în aceeaşi măsură, copiii lui Dumnezeu 
(Hanke, 1959). 

Misionarii catolici pătrund în majoritatea regiunilor 
lumii, explorând pământuri, evanghelizând oameni şi 
consemnând în scris obiceiurile şi limbile pe care le 
descoperă (Sagard, 1632; Lafitau, 1724). În America de 
Nord, ei îşi croiesc drum din Noua Frantá până la Oceanul 
Arctic, traversează Câmpiile pentru a atinge coasta vestică 
a Pacificului, evanghelizează Louisiana şi Florida. Sub 
îndrumarea lui Junâpero Serra (1713 - 1784), franciscanii 
întemeiază comunităţi creştine în California, înainte de a li 
se alătura dominicanilor şi altor ordine pentru a purta 
mesajul credinţei în America Centrală şi în America de 
Sud. 

Exceptând munca de evanghelizare întreprinsă de 
Ziegenbalg (1682 - 1719) în India şi de fraţii Moraves sub 
îndrumarea contelui Zinzendorf (1700 - 1760) în Africa 
Occidentală si Labrador, protestanții nu se lansează în 
aventura misionară decât prin anii 1830, odată cu 
începuturile expansiunii coloniale moderne; de acum 
încolo, ei vor fi prezenţi în toată Africa sud-sahariană, în 
Oceania, pe Coasta nord-vestică a Pacificului şi în diverse 
regiuni din Asia şi America. Mai puţin tolerantă în privinţa 
culturilor si religiilor indigene decât cea catolică, 
activitatea misionară a protestanților este în plus tributară 
divizării protestantismului într-un mare număr de 
confesiuni. Ca şi catolicii, misionarii protestanți vor lua 
parte la expediţii de explorare înainte de a înfiinţa centre 
permanente cu caracter religios, medical şi social. In 
momentul când antropologia începe să se dezvolte ca 
ştiinţă autonomă, un protestant pe nume G. Warnek (1834 


- 1910), căruia i se datora elaborarea sistematică a unui 
discurs misionar modern, înfiinţează în 1874 Allgemeine 
Missions Zeitschrift. 

Scoala, alfabetizarea, asistenta medicală, însuşirea 
de noi tehnici şi apariţia ideilor noi însoțesc pretutindeni 
procesul de evanghelizare, făcând inevitabile schimbările 
culturale. Fondatori ai antropologiei, misionarii se află de 
asemenea la originea programelor de ajutor şi dezvoltare, 
aşa cum sunt ele înţelese astăzi. În rândul popoarelor fără 
cultură scrisă mai ales, evanghelizarea suscită numeroase 
mişcări mesianice si milenariste, fiecare căutând sa 
reinterpreteze creştinismul în relaţie cu valorile indigene 
locale. Asemenea mişcări, care le copiază pe cele din 
primele secole ale Bisericii şi sunt obiectul întrebărilor ce 
traversează întreaga istorie a creştinismului european 
(credinţa universală faţă în faţă cu diversitatea culturilor), 
ar trebui să fie considerate inerente creştinismului, în loc 
să fie puse exclusiv pe seama reacţiilor împotriva 
colonialismului şi conflictelor de tip economic, care ar 
opune societăţile ţărăneşti nemonetarizate, occidentului 
industrial şi comercial. 

Şi astăzi, ca şi în timpul lui Las Casas, misionarii sunt 
de fapt criticati mai mult de propriii lor compatrioți, care 
le consideră prezenta drept o ameninţare pentru interesele 
lor politice şi economice, decât de popoarele cărora le 
adresează mesajul religios. Dacă e adevărat c'a, odată cu 
expansiunea civilizației occidentale, creştinismul are 
ocazia de a răspândi Evanghelia, fiind de fapt asociat 
întreprinderii coloniale, trebuie totuşi recunoscut şi faptul 
că misionarii au căutat adeseori să apere interesele 
popoarelor indigene împotriva exceselor imigranţilor 
europeni. 

Consideraţi altă dată drept antropologi, având în 
vedere masa de informaţii lingvistice şi etnografice 
adunate, misionarii au astăzi în antropologi pe unii din 


detractorii lor cei mai severi, cel puţin dacă e să dăm 
crezare declaraţiei din Barbados (1971). Reproşurile care 
li se adresează - şi care nu sunt făcute altor forme de 
prozelitism: propagandă marxistă, convertiri la islam, 
hinduism şi budism - vizează mai puţin schimbările 
economice şi sociale care pot fi imputate pretutindeni 
celor ce au pusân practică exploatarea resurselor naturale, 
dezvoltarea agriculturii de export şi a mâinii de lucru 
imigrante, cât activitatea religioasă propriu-zisă, care ar fi 
distrus autenticitatea culturilor şi existenta sistemelor 
simbolice, a căror cunoaştere ar fi definitiv pierdută. 

Numărul misionarilor creştini - clerici sau laici - se 
ridică astăzi la aproximativ 135.000 de catolici şi 85.000 
de protestanți, dintre care multi nu sunt de origine 
europeaná. Legate în principal de diferenţele de 
naţionalitate, rivalitatile dintre Biserici, care s-au aflat la 
originea atâtor certuri şi lupte în perioada colonială, lasă 
treptat locul unui nou spirit ecumenic. Marea majoritate a 
popoarelor indigene, atât în Americi, cât şi în Oceania, se 
declară a fi creştine. În Asia şi Africa creştinii rămân totuşi 
minoritari (Barrett, 1982). Exersând o influentă politică, 
culturală şi ideologică fără egal prin numărul şi bogăţia lor, 
misionarii creştini continuă să fie denigrati de către 
apărătorii laicitatii euro-americane. Schimbările pe care le- 
au adus, altă dată bine primite, sunt astăzi recuzate. 

EVANS-PRITCHARD Edward Evan 

Specialist in populaţiile sud-sudaneze din regiunea 
Nilului Alb (azande, nuer dinka, shilluk, anuak, luo), 
teoretician al sistemelor puterii in societátile nestatale, 
inventator al unui model de analiză comparativă care 
asociazá teoria grupurilor de unifilatie cu cea a grupurilor 
teritoriale, Edward Evan Evans-Pritchard detine un loc 
important in istoria etnologiei africaniste si in cea a 
antropologiei politice. Opera, personalitatea si cariera sa il 
recomandă, in plus, drept fondator incontestabil al 
antropologiei structurale britanice. 

Născut în 1902 în Sussex, fiu al unui păstor anglican 
de origine galeză, Evans-Pritchard studiază istoria 
modernă la Oxford, apoi antropologia la London School of 
Economics, unde îşi dă doctoratul în 1927. Elev, apoi 


colaborator al lui C.G. si B.Z. Seligman, intreprinde sub 
indrumarea lor primele sale misiuni in Sudanul anglo- 
egiptean, nu înainte de a urma cursurile lui B. Malinowski 
- în privinţa căruia va rămâne întotdeauna destul de 
rezervat - si ale lui A.R. Radcliffe-Brown. Prin acesta din 
urmă îl descoperă pe E. Durkheim şi sociologia franceză, 
însă Evans-Pritchard va elimina curând din studiile sale 
proiectul unei antropologii concepute ca ştiinţă naturală a 
societăţilor. La departamentul de antropologie de la 
University College din Londraunde îl reîntâlneşte pe A.M. 
Hocart, fostul său coleg de la Oxford -, urmează cursurile 
lui G. Elliott Smith si WJ. Perry. 

Din 1926 in 1940, Evans-Pritchard efectuează 
numeroase misiuni în Sudan, neîntre-rupându-şi lungile 
şederi pe teren decât prin foarte scurte perioade de studiu 
la London School of Economics, la Universitatea Fuad I din 
Cairo - unde ocupă catedra de sociologie (1932 - 1934) -, 
apoi la Oxford, unde se va apropia din ce în ce mai mult de 
Institute of Social Anthropology înfiinţat de Radcliffe- 
Brown. 

In 1940, guvernul britanic se foloseşte de 
competenta lui Evans-Pritchard pentru a organiza revolta 
populaţiei anuak împotriva italienilor care ocupau Etiopia, 
înainte de a-l trimite apoi în Siria la beduinii aleviti. Din 
1942 până în 1944, consilier al administraţiei militare în 
Cirenaica, Evans-Pritchard studiază confreria musulmană 
sanussi: lucrarea asupra acesteia pe care o publică în 1942 
demonstrează şi preocupări istorice, inseparabile în ochii 
autorului de orice antropologie. 

După o scurtă trecere pe la Cambridge în 1945, E.P - 
cum îl numesc de acum încolo elevii şi colegii săi - îi 
succedă în anul următor lui Radcliffe-Brown la catedra de 
antropologie socială de la Oxford, pe care o va ocupa până 
la pensionare. Moare în 1973, lăsând o bibliografie de 
peste patru sute de titluri. 


Publicată în 1973, prima monografie a lui Evans- 
Pritchard reprezintă o expunere a credintelor si practicilor 
rituale ale populaţiei azande. El încearcă mai puţin să 
definească magia în ea însăşi, cât să observe căror aspecte 
li se opune ea, pentru a interpreta raporturile 
convenţionale pe care le întreţin, într-o cultura dată, 
registrul reprezentării şi cel al unei cunoaşteri orientate 
spre acţiune. Această lucrare va provoca în Marea 
Britanie, în anii '70, o dezbatere pasionată asupra 
problemei ,rationalitätii” (rationality) credințelor, dacă nu 
ştiinţifice, cel puţin eficiente din punct de vedere practic, 
ce pot fi regăsite în societăţile neoccidentale (Macintyre, 
Winch, în Wilson, 1970). 

În esenţă, numele lui E'vans-Pritchard rămâne totuşi 
legat de etnologia populaţiei nuer, la care ajung în 1930, 
după ce mai multe campanii militare de represiune le 
distruseseră ţara, „nu numai ca străin, ci chiar ca duşman” 
şi cărora nu le va câştiga niciodată încrederea de care se 
bucurase la populaţia azande; le va consacra acestora trei 
lucrări şi aproximativ o sută de articole. 

Prima dintre aceste cărţi, The Nuer (1940), a devenit 
o lucrare clasică a antropologiei, datorită analizei făcute 
sistemului segmentar şi influenţei pe care a exercitat-o 
asupra studierii sistemelor politice africane. A doua 
(1951), bogată în materiale privind alcătuirea grupurilor 
locale, concepute ca reţele de rudenie si de alianţă, va fi 
oarecum neglijată din cauza atenţiei aproape iconoclaste 
pe care Evans-Pritchard o acorda afinitätii, în opoziţie cu 
teoriile dominante ale  consangvinitátii. Până la 
reexaminarea sa din perspectiva lucrărilor asupra 
populaţiei azande, a treia carte (1956), care se opreşte 
asupra religiei nuerilor, nu va fi decât obiectul unui interes 
formal: partea de preocupări personale ale autorului 
pentru religie a fost găsită atunci prea voluminoasă şi, în 
ciuda analizei fine a ritualurilor şi sacrificiului, unii au 


văzut în ea o abandonare a metodei sociologice atât de 
strălucit expuse în lucrările precedente. 

În anul în care apare The Nuer (1940), Evans- 
Pritchard publică o analiză a instituţiilor politice anuak şi 
conduce împreună cu M. Fortes publicarea lucrării 
colective African Political Sistems care pune bazele unui 
proiect comparativ având ca model lucrările asupra 
populaţiei nuer. 

După ce descrisese în lucrările sale dubla morfologie 
sezonieră a grupurilor locale nuer, în strânsă legătură cu 
mediul lor natural şi sistemul de descendente care nu 
intretin decât un raport indirect, Evans-Pritchard reia într- 
o manieră mai abstractă studiul organizării genealogice şi 
politice. Această pluralitate de perspective care dictează 
însăşi ordinea de expunere a primei lucrări a părut a fi 
uneori semnul unei evoluţii în itinerarul intelectual al 
autorului (Dumont, 1971; Evens, 1984). Ea îi permite să 
pună în evidentă caracterul virtual al grupurilor sociale 
care, în funcţie de circumstanţe, sunt definite din 
perspectiva teritorialitátii sau sunt concepute ca unităţi 
genealogice întemeiate pe legături de sânge. Manifestarea 
tendinței particulare spre sciziune şi fuziune, care 
remodelează în mod constant grupurile, nu le permite 
decât o realitate şi o semnificaţie relative din punct de 
vedere structural. Intr-un asemenea sistem social, feud- 
urile şi conflictele se reglează în funcţie de alianțele dintre 
diferitele segmente genealogice şi teritoriale implicate, 
întotdeauna susceptibile de a manipula, în funcţie de 
circumstanţe, propriile niveluri de afiliatie în unităţi mai 
largi. Din această formă de „anarhie ordonată”, Evans- 
Pritchard deduce noţiunea de „distantă structurală” pe 
care o consideră a fi principiul explicativ al societăţilor 
segmentare. Se remarcă astfel interpretări cu un caracter 
juridic şi politic, chiar economic, ce vor fi asociate apoi 
acestor sisteme: structura nu mai reprezintă o traducere 


directă a organizării sociale, ci o realitate mentală. 

Sub influenta lui M. Fortes, A. Southall şi a lucrărilor 
celor care, în jurul lui M. Glückman, vor întemeia scoala de 
la Manchester, interesul pentru categoria politicului se va 
detaşa progresiv de-dimensiunea sociologică susţinută 
initial de Evans-Pritchard. Trebuia însă să apară Marett 
Lecture în 1950 („Social Anthropology Past and Present”, 
publicată în 1962) pentru ca ruptura cu Radcliffe-Brown şi, 
mai mult, cu tradiţia de studiu în mod clar funcționalistă a 
societăţii, la a cărei înnoire îşi adusese contribuţia propria 
sa operă, să devină publică. Evans-Pritchard provoacă 
astfel o veritabilă revoluţie, constând în trecerea „de la 
funcţie la semnificaţie” (Pocock, 1961), a cărei importantă 
va fi descoperită în acelaşi timp, însă pe căi diferite, de 
structuralismul francez. Tot din perioada imediat 
postbelică (Frazer Lecture, 1948) datează o altă scriere 
importantă a lui Evans-Pritchard, The Divine Kingship of 
the Shilluk of the Nilotic Sudan, în care, pornind de la un 
exemplu deja folosit de Frazer pentru a explica noţiunea 
de „regalitate sacră”, este revocat caracterul ritual al 
regicidelor atestate în - istorie. Acolo unde J.G. Frazer 
vedea în ritualurile uciderii sacralitatea regalității, Evans- 
Pritchard vede un „asasinat politic travestit în ucidere 
rituală” (Adler, 1982). Acest reductionism socio-politic a 
fost puţin convingător, însă Evans-Pritchard a avut totuşi 
meritul de a relansa dezbaterea pe această temă şi, în mod 
paradoxal, de a da o nouă actualitate o perei lui Frazer. 

Spre sfârşitul vieţii, Evans-Pritchard a reluat 
etnologia poporului azande (1967, 1971, 1974). El 
desăvârşea astfel punerea în practică a unui proiect 
comparativ, conceput cu treizeci de ani în urmă şi în care 
lucrările asupra nuerilor nu reprezentaseră decât o etapă. 
Astfel, el conferea operei sale o nouă actualitate care nu s- 
a dezmintit de atunci; aceasta se justifică atât prin 
calitatea analizelor sale, cât şi prin diversitatea temelor pe 


care le-a abordat: raporturile dintre antropologie si istorie 
- una din constantele gândirii sale -, relaţiile dintre ritual 
şi dans (1965 b), situaţia femeilor in societate (1965 a), 
rudenie, schimburi, jocuri de cuvinte, deviatii, cárora 
trebuie să li se adauge atenţia acordată instituţiei 
căsătoriei şi conceptului de „paternitate”, care l-au făcut 
să fie considerat succesorul lui H. Ma'ine şi W. Robertson 
Smith. 

EVOLUTIONISM 

Ín sensul sáu cel mai larg, acest termen desemneazá 
în antropologie o perspectivă teoretică ce presupune 
existenţa unei ordini imanente a istoriei umanităţii şi 
vizează identificarea unor legi în ordinea succesiunii 
fenomenelor sociale si culturale: singularitátile culturale 
nu sunt aşadar luate în seamă decât in măsura în care se 
dovedesc a fi revelatoare pentru fluctuațiile istorice. In 
acest context, evoluționismul se opune atât altor tipuri de 
abordări istorice, ca de exemplu difuziunea, cât şi 


modelelor de analizá centrate pe forma sau aglomerarea 
faptelor socio-culturale în sincronie. 

Intr-un sens mai restrâns si mai uzual, în Franţa, 
expresia denotă un ansamblu de teorii elaborate în cursul 
celei de-a doua jumătăţi a secolului al XIX-lea, pentru a 
explica traiectoria istorică unică a umanităţii, obiectivul 
fiind acela de a izola stadiile succesive parcurse şi legile 
lor de inlántuire. Astfel definit, evoluționismul este de 
obicei diferențiat de celelalte variante ale istoricismului 
sociologic sau cultural, cum ar fi „istoria raţională” a 
filosofilor iluministi sau neo-evolutionismul multilinear al 
lui J. Steward si al discipolilor săi. Deşi premisele lui sunt 
respinse astăzi, evoluționismul antropologic al secolului al 
XIX-lea constituie un moment decisiv în istoria disciplinei: 
atunci au luat formă instituţiile sale de cunoaştere, 
vocabularul său tehnic (mai ales cel al studiilor despre 
înrudire) atunci a fost creat, iar numeroase problematici ce 
continuă încă să fie dezbătute îşi găsesc originea în acel 
moment. 

Ideea, împărtăşită de mulţi specialişti, după care 
evoluționismul antropologic ar deriva din evoluționismul 
darwinist, întâmpină numeroase rezerve. În ciuda unor 
împrumuturi conceptuale, cele două tipuri de evolutionism 
sunt foarte diferite, iar raporturile dintre ele - mai 
complexe decât se crede în general. Pe lângă faptul că 
evoluționismul antropologic este mult mai apropiat de un 
Lamarck al eredității caracterelor dobândite decât de un 
Darwin al variantei pozitive, evoluționismul biologic a 
preluat de la istoricii societăţii tot atâta, dacă nu mai mult 
decât au luat aceştia de la naturalişti. Evolutionismul 
biologic este devansat de transformismul sociologic sub 
două aspecte: pe de o parte, elaborând ideea de societate 
sau civilizaţie ca un tot sistematic variabil în timp, în 
interiorul căruia fiecare element (sau individ) îndeplineşte 
o funcţie specifică (A. Smith, 1776; condillac, 1776), 


aceasta cu mult inainte ca Lamarck (1803) sá dezvolte prin 
analogie notiunea de organism susceptibil de a se schimba 
in decursul timpului; pe de altá parte, in timp ce 
naturaliştii de până la Darwin nu pot invoca pentru 
explicarea istoriei vii decát un vag elan creator finalizat, 
istoricii secolului al XVIII-lea propuneau deja o explicaţie 
curentă a mecanismului cauzal graţie căruia evoluează 
societatea: contradictia dintre nevoile înnăscute (sau 
„pasiuni”, în limbajul epocii) şi resursele limitate (Duchet, 
1971), dezechilibru care determină apariţia invențiilor 
tehnice, a surselor de productivitate crescută şi de 
expansiune demografică, generând în acelaşi timp 
conflicte şi declanşând în mod automat reaşezări sociale, 
consensuale, pentru a evita dezordinea civilă (Ferguson, 
1767; Helvetius, 1772). În cursul primelor decenii ale 
secolului al XIX-lea, această schemă de transformare 
alunecă spre o interpretare vitalistă şi belicistă a societăţii: 
noţiunea de „consens” este înlocuită treptat de cea de 
„luptă pentru supravieţuire şi pentru controlul resurselor”. 
Ideea de struggle for survival era astfel banală în 
antropologie de mai multe decenii în momentul când 
Darwin se foloseşte de ea pentru a explica evoluţia 
speciilor. In schimb, evoluționismul darwinist se 
diferenţiază de  istorismul sociologic într-un aspect 
esenţial, deoarece, admițând intervenţia hazardului in 
istoria naturii, acesta ajunge să înlăture din ştiinţele lumii 
vii finalismul, care degradează modelele sociologice. Cât 
despre antropologii evolutionisti, aceştia pacatuiesc 
aproape inevitabil prin teleologism, deoarece, fie implicit, 
fie explicit, îşi iau drept punct de referinţă traiectoria unei 
societăţi date, în cazul de faţă propria societate. 
Evolutionismul antropologic îşi extrage de fapt 
esentialul inspiraţiei sale din gândirea filosofilor secolului 
al XVIII-lea; preia de la aceştia mai ales postulatul central 
al unei istorii universale care imbrátiseazá într-o singură 


mişcare, orientată şi ireversibilă, ansamblul omenirii. 
Sălbaticii sunt astfel convertiți în primitivi, în timp ce 
culturile lor devin încarnările sau figurările trecutului 
societăţilor ,civilizate" (W. Robertson, 1777). Sarcina 
ştiinţei va consta deci în elucidarea trecerii de la o stare la 
alta, prin intermediul unei metode asociind comparatismul 
- se combină asemănările, apoi se definesc secvențele în 
funcţie de o axă orientată dinspre „simplu” înspre 
„complex” - şi introspectia antropologică, fiind admisă 
uniformitatea psihismului uman (D. Stewart, 1793; de 
Gerando, 1800; Spencer, 1862; Tylor, 1871). 
Întreprinderea este ghidată de un spirit militant şi utopist, 
antropologia stabilindu-si ca obiectiv să definească 
adecvarea ideală între societate şi individ (în secolul al 
XVIII-lea) sau între societate şi civilizaţie (în secolul al XIX- 
lea). Cu excepţia câtorva detalii, schemele evoluţiei 
umanităţii sunt în rest aproape identice de la un secol la 
altul: se trece astfel de la stadiul de sălbăticie, caracterizat 
prin economii de vânătoare şi cules sau pastorale, la cel de 
barbarie, marcat de intervenţia agriculturii, apoi la comerţ 
şi industrie, apanajul civilizaţiei, fiecare etapă fiind 
asociată unei anumite forme de organizare familială şi 
socială: familia nucleară, apoi patriarhatul (în secolul al 
XVIII-lea), hoarda, apoi matriarhatul (în secolul al XIX-lea), 
,Sefiile” tribale, regalitatea primitivă etc. Operele cele mai 
reprezentative pentru acest demers sunt în secolul al XIX- 
lea cele ale lui E.B. Tylor (1871) şi 

— H. Morgan (1871, 1877). Dacă se pun de acord în 
privinţa definirii principalelor etape parcurse de omenire, 
cei doi savanţi se diferenţiază totuşi prin rolul pe care-l 
atribuie tehnicii: pentru Tylor, aceasta este doar 
reflectarea dezvoltării mentale a umanităţii, în timp ce 
pentru Morgan progresul inteligentei tehnice este cel care 
explică evoluţia culturală în ansamblul ei şi care determină 
în particular configuratiile sociologice proprii fiecărui 


stadiu. De altfel, lucrările lor ilustrează clivajul dintre 
paraleliştii conservatori, cum ar fi Morgan, F. MacLennan 
(1865) sau J.G. Frazer (1890), pentru care fiecare societate 
trece printr-o succesiune imuabilă de etape bine definite, 
şi evolutionistii difuzionisti, de exemplu Tylor si 
antropogeografii germani (Bastian, 1860, 1868; Ratzel, 
1894, 1899), dispuşi să acorde un spaţiu suficient de mare 
împrumutului de elemente culturale; interesul pe care 
aceşti savanţi îl acordă variabilitatii asociaţiilor dintre 
elemente conduce la o disociere progresivă a noţiunilor de 
,cultura” şi ,civilizatie" şi face ca antropologia să şteargă 
acest ultim termen din vocabularul său tehnic, odată cu 
începutul secolului al XX-lea. 

Evolutionismul antropologic al secolului al XIX-lea se 
deosebeşte de filosofiile istoriste ale epocii Luminilor, prin 
ponderea pe care o dă factorilor biologici şi prin 
prelungirea considerabilă a axei temporale pe care şi-o 
atribuie, mergând până la descoperirile în materie de 
geologie şi paleontologie (Boucher de Perthes, 1838). 
Primitivii se îndepărtează deci în timp, iar prăpastia care îi 
separă de lumea civilizată nu mai poate fi pusă pe seama 
accidentelor istoriei locale contingente sau a unui simplu 
determinism climateric; dacă întreaga omenire este supusă 
aceleiaşi mişcări istorice, cu atât mai mult trebuie explicat 
de ce unele societăţi au progresat, în timp ce altele par a fi 
într-o primitivitate iremediabila. In acest context se 
dezvoltă ideea de rasă, de diferenţă (adică inegalitate) 
biologică, noţiune făcută să ilustreze stagnarea culturală a 
populațiilor neoccidentale, la fel cum alta dată teoria 
climatelor şi recursul la istoria locală făceau posibilă 
justificarea diferenţelor dintre societăţile aflate în acelaşi 
stadiu cultural. Astfel, natura umană însăşi se 
istoricizează, şi nu numai societatea, cum se întâmpla în 
secolul al XVIII-lea. Rasismul ştiinţific nu mai dărâmă 
postulatul primitivist şi credinţa în unitatea psihismului 


uman, deoarece stadiile mentale anterioare rămân 
accesibile lumii civilizate. Bineînţeles, sălbaticii sunt de 
acum încolo incapabili să gândească precum occidentalii 
evoluati, raționalitatea fiind un produs al dezvoltării si nu o 
facultate naturală, precum raţiunea; principiul 
introspectiei analogice rămâne totuşi valabil, atâta timp 
cât se aplică domeniilor percepute ca reminiscente ale 
primitivitátii, adică psihologiei infantile, visului si 
patologiei mentale. Cât despre istorie, în sensul de 
progres, aceasta nu mai este o problemă de decizie 
colectivă consensuală, de înaintare conştientă ghidată de 
luminile înţelegerii; ea s-a transformat între timp într-un 
proces ce se desfăşoară fără ca oamenii să aibă conştiinţa 
lui şi, dintr-un fenomen ce se explica prin recurgerea la o 
natură imuabilă confruntată cu medii socio-geografice 
variabile, a devenit ea însăşi principiu explicativ şi dat 
fundamental. 

EXOGAMIE - X Alianţă. Clan. Genealogie. Rudenie 1 
- Domeniul clasic al rudeniei 

F 

FAMILIE 

Toată lumea are impresia cá stie ce înseamnă familia: 
ceva ce pare să descindă direct din ordinea naturii, ceea 
ce îi conferă caracterul unui dat universal, cel puţin în 
forma sa elementară, de tip conjugal, definită prin unirea, 
recunoscută din punct de vedere social, dintre un bărbat şi 
o femeie care trăiesc împreună cu copiii lor. Este adevărat, 
de altfel, că această formă se întâlneşte atât la popoarele 
cele mai dezvoltate, cât si la cele primitive (cum ar fi 
celebrul exemplu al populaţiei vedda din Ceylon, ai cărei 
membri trăiesc practic goi în adăposturi săpate în stâncă, 
dar fiecare familie elementară, departe de a se amesteca 
cu celelalte, se limitează, dimpotrivă, la spaţiul care îi 
revine). Celula conjugală elementară este unitatea de bază 
atât a familiilor conjugale poligame, în cazul cărora mai 
multe unităţi de acelaşi fel au unul şi acelaşi partener, cât 
şi a familiilor aşa-zis ramificate, care se întâlnesc în 
numeroase părţi ale lumii şi pe care societăţile occidentale 
le-au cunoscut sub forme şi denumiri diverse. În cazul 
acestora, regula impune coexistenta sub acelaşi acoperiş şi 
aceeaşi autoritate a multiple celule conjugale înrudite, 
repartizate pe mai multe generaţii şi după mai multe linii 
colaterale, prin raportarea la un strămoş comun. 

Este însă interesant de constatat că, deşi vitală, 
esenţială şi aparent universală, instituţia familială nu 
beneficiază, ca de altfel nici căsătoria, de o definiţie 


riguroasá. Dictionarul Littre dà cel putin sase definitii 
diferite ale familiei; definiţia principală constă în opoziţia 
stabilită între familie şi casă, prin aceea că familia 
înseamnă „ansamblul de indivizi de acelaşi sânge care 
trăiesc împreună”, iar casa reprezintă succesiunea şi 
transmiterea în timp. Astfel, pentru dicţionarul Littre, 
locuinţa comună şi legăturile de sânge sunt principalele 
criterii care definesc familia. 

În | Encyclopaedia Britannica, familia este 
caracterizată prin locuinţă comună, cooperare economică 
şi reproducerea prin adulţii de sex opus, dintre care cel 
putin doi intretin relaţii sexuale admise social. Familia 
reuşeşte să satisfacă astfel nevoile esenţiale: sexualitate, 
procreare, supravieţuire economică, identificare personală 
şi colectivă, creşterea şi educarea descendenților. 

Pentru K. Gough, familia este „un cuplu'căsătorit sau 
orice alt grup de adulţi înrudiţi care cooperează atât 
economic, cât şi în creşterea copiilor şi care împart o 
rezidentă comună” (1975: 52). Această instituţie specific 
umană reclamă, pornind de la o bază biologică particulară 
(faptul că estrul revine lunar şi că femeile sunt constant 
receptive la acesta), un anumit număr de condiţii 
prealabile esenţiale pentru a putea funcţiona: prezenta 
continuă a unui mascul, interzicerea incestului, care aduce 
în relaţia dintre grupuri şi în căsnicie o diviziune a 
sarcinilor între sexe, recunoaşterea relaţiei de paternitate 
legală, oricare ar fi realitatea legăturii biologice care 
uneşte soţul - bărbatul din cadrul familiei - cu copiii soţiei 
sale. 

Insistând asupra condiţiilor sale de emergentă - 
recunoaşterea socială necesară unirii a doi parteneri 
sexuali, procreatori şi care cooperează economic, locuinţa 
comună, legăturile de sânge sau transmiterea în timp -, 
devine vizibilă conturarea unui model care tinde să 
precizeze la ce serveşte familia, celulă de bază a oricărei 


societăţi, fără însă a putea furniza o definiţie universal 
corectă, care să nu fie deloc tautologică: familia serveşte la 
naşterea de copii în virtutea reproducerii societăţii, iar 
organizarea socială impune obligativitatea schimbului şi 
deci constituirea de familii, care nu s-ar putea perpetua 
fără această obligativitate. 

Acestea fiind zise, dacă familia conjugală este practic 
universală, ea reprezintă, cum afirmă C. Levi-Strauss, „mai 
degrabă un echilibru instabil între extreme decât 
rezultatul unei nevoi permanente şi constante exprimând 
exigentele cele mai profunde ale naturii umane” (1956). Ea 
poate lua câteodată forme neobişnuite, care se opun 
diverselor definiţii propuse: legăturile libere ale nayarilor, 
unde femeile intretin relaţii sexuale, cel mai adesea 
pasagere, cu bărbaţi aleşi de ele şi care nu au niciun fel de 
drept asupra progeniturilor lor, chiar dacă există o 
căsătorie rituală şi fictivă care uneşte mai degrabă două 
grupuri cu ascendență liniară decât doi indivizi; căsătoriile 
aşa-zise „între femei”, care nu implică relaţii homosexuale, 
ci în care o femeie, de obicei sterilă sau la vârsta 
menopauzei (la nueri), sau o comerciantă bogată (la 
yoruba), deţine un statut masculin şi ocupă în cadrul 
familiei o funcţie economică şi autoritară fată de soțiile 
fecundate de către bărbaţii din anturajul lor; „căsătoriile- 
fantomă”, unde un bărbat este reprezentantul unui defunct 
pe lângă o soţie, familia astfel constituită fiind 
administrată în numele defunctului, iar genealogia copiilor 
fiind stabilită prin raportare la acesta etc. 

Dacă unirea conjugală stabilă şi recunoscută dintre 
un bărbat şi o femeie nu există pretutindeni în forma 
generală cunoscută de noi, aceasta se întâmplă din cauză 
că nu avem de-a face cu o nevoie naturală. Nimic de altfel 
nu este fondat biologic în această instituţie, nici chiar 
raportul mamă - copii (nu peste tot mama biologică este 
cea care îşi alăptează şi îşi creşte copiii). Sexul, identitatea 


partenerilor, paternitatea fiziologică nu sunt exigente 
absolute. Ceea ce contează este legalitatea, adică nu o 
caracteristică naturală, ci una eminamente socială. 

Nu există nicio societate lipsită de o instituţie care să 
răspundă mai mult sau mai puţin acestor exigente, 
îndeplinind aceleaşi funcţii, dar se pune întrebarea de ce 
societăţile actuale sau trecute au resimţit necesitatea 
creării acestei instituții artificiale şi care sunt 
constrângerile suficient de puternice care fac să existe în 
organizarea familiilor din întreaga lume, dincolo de 
variantele menţionate mai sus, un anumit aer comun, am 
spune noi. 

In afară de legalitate, elementul comun ce impune 
peste tot o formă stabilă şi reglementată a raporturilor 
sexuale este prestarea de servicii reciproce între soţi, după 
repartizarea sarcinilor între sexe care nu mai este fondată 
pe imperative fiziologice. Fiind arbitrară, ea face ca cele 
două sexe să fie dependente unul de celălalt şi deci 
contribuie la stabilirea unei relaţii durabile între indivizi. 
Contractului de întreţinere i se asociază regularizarea 
prestatiilor sexuale, familia întemeiată pe căsătorie fiind 
locul privilegiat al reproducerii, fără să existe însă o 
legătură necesară, în mod logic, între aceste două ordini 
de fapte: întreţinerea reciprocă, gratificarea sexuală şi 
reproducerea. Contracte de acest tip ar fi putut fi încheiate 
între consangvini, omenirea fiind în acest caz populată de 
grupări închise, ostile una alteia şi recurgând la forţă 
pentru a-şi procura parteneri, dacă aceştia le-ar fi lipsit la 
un moment dat. Această constatare, care ţine de 
variabilele demografice, arată că nicio formă stabilă de 
societate n-ar fi fost posibilă pe asemenea baze. Societatea 
a trebuit să se construiască opunându-se consangvinitatii. 

În timp ce aparatul simbolic al limbajului începea să 
capete formă, în diversele lor puncte de emergentá si 
supuse aceloraşi necesităţi, grupurile umane îşi elaborau 


soluţii structural asemănătoare, deoarece toate se 
supuneau legii posibilităţilor limitate: o reglementare a 
raporturilor sexuale; recunoaşterea unui principiu de 
filiatie clasificând indivizii grupului în apti si inapti pentru 
căsătorie; punerea la punct a principiilor de alianţă 
fondate pe interzicerea incestului; în sfârşit, în scopul 
stabilizării raporturilor dintre indivizi, diviziunea sexuală a 
sarcinilor intervine pentru a-i face dependenţi unul de 
celălalt în interiorul grupului, în virtutea respectivelor 
incapacitáti, determinate în mod artificial. 

Rezultă cá în orice societate contractul de alianţă 
între grupuri consangvine guvernate de o regulă de filiatie 
este fundamentul minim al unei societăţi stabile; căsătoria 
este instrumentul acestui contract, iar femeile reprezintă 
elementul reproducător. Familia presupune cooperarea 
între grupuri distincte de consangvinitate pentru a se 
putea perpetua generaţie după generaţie: din două familii 
rezultă o a treia. Familia permite societăţii să existe pe 
baze relativ paşnice, să funcţioneze, să se reproducă. Ea 
face aceasta implicit, deoarece prin însăşi existenta ei, şi 
regăsim aici tautologia de pornire, familia este o simplă 
reacţie, concretă, elementară, la nevoile societăţii. 

FEMINISTE (STUDIILE ~) SI ANTROPOLOGIA 

Spre sfârşitul anilor '60 a început să ia amploare în 
rândul ştiinţelor umane un câmp de cercetări interesau 
pluridisciplinare, denumite in mod curent women's 
studies, studii „făcute de/despre femei”. Mai mult sau mai 
puţin integrate, tolerate sau reprimate în universităţi şi 
institute de cercetare, în funcţie de atitudinea fiecărei ţări 
(şi destul de puţin reprezentate în Franţa), women's 
studies îşi manifestă dinamismul prin diverse asociaţii, 
profesionale sau nu, prin conferinţe nationale sau 
internaţionale, prin colecţii şi reviste specializate, prin 


institute de cercetare - inclusiv in alte ţări decât cele 
dezvoltate (de exemplu în India). Dacă sintagma „studii 
feministe” este mai puţin folosită, din motive tactice sau 
ideologice, istoriceşte vorbind, ea este totuşi cea mai 
justificată: impulsul de pornire a acestor lucrări este legat 
în mod obiectiv de (re) naşterea şi impactul mişcărilor de 
emancipare a femeilor atât în ţările occidentale, cât şi în 
lumea a treia. Aşa cum analiza întreprinsă de Marx asupra 
raportului proletariat - capital, determinată de o viziune 
critică a organizării sociale, este diferită de descrierile lui 
Villerme sau Le Play privind „condiţia proletară”, tot astfel 
şi studiile feministe diferă de lucrările anterioare relative 
la „condiţia feminină”. 

În toate disciplinele, prima fază a constat într-o 
critică epistemologică a tendinței sexiste a ştiinţei si în 
punerea sa în relaţie cu structurile de oprimare a femeilor 
în societăţile, mai ales în cele occidentale, care o produc: 
studiile feministe sunt astfel una din ramurile, nu 
îndeajuns de bine cunoscute, ale sociologiei cunoaşterii. 

Evidenţierea androcentrismului (male bias) gândirii 
ştiinţifice era cu atât mai necesară în antropologie, cu cât, 
reprezentând un discurs produs de un anumit tip de 
societate, ea este de asemenea un discurs despre societăţi, 
„diferite” desigur, însă deseori la fel de androcentrice (de 
unde o intensificare a celor două ideologii). Numeroase 
studii au arătat că, oricare-ar fi domeniile de referinţă şi 
orientările teoretice ale autorilor, există anumite 
mecanisme de minimalizare a femeilor, atât în strângerea 
de date, cât şi în interpretarea acestora: 

— La nivelul observaţiei, unele activităţi ale femeilor 
fie nu sunt menţionate sau nu sunt descrise, fie sunt 
subapreciate. De exemplu, un studiu ,global" şi minuţios 
va indica durata construirii (de către bărbaţi) unui adăpost 
pentru câini, nu însă şi timpul de alăptare şi îngrijire a 
copiilor de către femei. Alte studii vor lua în considerare 


consumul energetic din timpul aláptárii, nu însă şi pe cel 
din timpul sarcinii (sau invers), sau vor neglija subnutritia 
femeilor în comparaţie cu bărbaţii. Studiile asupra înrudirii 
privilegiază căsătoriile primare în defavoarea căsătoriilor 
secundare, în interiorul cărora femeile aplică totuşi 
strategii proprii, uneori in contradicţie cu normele 
structurale. De asemenea, nu vor fi avute în vedere nici 
schimburile comerciale dintre femei, în ciuda importanţei 
lor nu numai materiale, ci pentru ansamblul sistemului 
socio-simbolic. 

— La nivelul teoretizării din perspectivă etnologicà a 
„faptelor”, viziunea androcentrica inconstienta, care 
guvernează deja spaţiile libere din cadrul observaţiei, 
poate fi descoperită prin analiza ambiguitatilor si 
contradictiilor din interiorul textelor, datorate unei utilizări 
selective a datelor asupra sexelor. Există contradicții între 
date şi concluzii, de exemplu în caracterizarea unor 
societăţi ca fiind „pastorale”, deşi munca agricolă a 
femeilor este recunoscută ca esenţială. Există contradicții 
între premisele teoretice şi concluzii, de exemplu în 
polemicile dintre autorii marxişti privind existenţa sau nu a 
unei exploatări de clasă în societăţile precapitaliste: unele 
definiţii prealabile ale termenilor „clasă” şi „exploatare” ar 
fi trebuit să se aplice, logic, datelor asupra raportului 
economic dintre bărbaţi şi femei, dacă acesta n-ar fi fost 
exclus în mod aproape sistematic din orice consideraţie de 
clasă. In plus, analizarea raporturilor de producţie dintre 
bărbaţi şi femei ar permite o viziune diferită asupra 
relaţiilor dintre primii născuţi şi mezini (de sex masculin), 
problemă ce se află în centrul discuţiei. 

— Limbajul serveşte în acelaşi timp şi drept mască 
pentru  particularizarea sau  marginalizarea femeilor. 
Terminologiile sau formulärile ,generale" au în mod 
constant un referent masculin (ceea ce adesea le face 
imposibil de aplicat unui subiect feminin) - si aceasta chiar 


si atunci cánd sunt aparent neutre/simetrice: acest lucru 
poate antrena, de exemplu, in cámpul relatiilor de rudenie 
si de aliantá, obliterarea mecanismelor in care diferenta 
dintre sexe este operatorie. S-a putut demonstra totodată, 
folosindu-se metode lingvistice de analiză a enuntárii, că 
bărbaţii sunt construiți ca [+ animat, + uman], iar femeile 
fie ca [+ animat - uman], fie ca [animat]. 

Femeile sunt astfel reduse la ,non-vizibilitate", pe 
două planuri: ca actante sociale, chiar ca fiinţe umane şi ca 
grup constituit social. Ceea ce se corelează cu 
„supravizibilizarea” lor în calitate de fiinţe mai naturale 
decât bărbaţii: naturalismul care susţine conceptualizarea 
femeilor a împiedicat, pe de o parte, analiza sociologică a 
procreării si a maternității si, pe de alta parte, analiza 
economică a muncii femeilor (şi deci producţia în 
ansamblu), privilegiind de exemplu sarcinile lor productive 
(inclusiv „reproducerea producătorilor”) în defavoarea 
raportului acestora cu mijloacele de producţie (controlate 
în general de către bărbaţi), atât în interiorul, cât şi în 
exteriorul grupului „domestic”. 

Pe scurt, se constată o asimetrie în tratamentul 
metodologic acordat celor două sexe şi o absentă a 
integrării sau o integrare inadecvată a femeilor atât în 
modelele teoretice, cât şi în descrierile empirice ale 
formațiunilor sociale. (Pentru o prezentare mai detaliată a 
acestor studii critice, cf. Mathieu, 1985.) 

Anumite probleme de interes general (ştiinţă, 
ideologie si structuri sociale; ideologie dominantă şi 
categorii dominate) sau proprii disciplinei (raportul 
cognitiv şi politic al etnologului cu terenul său) sunt astfel 
reactualizate de women's studies. Dacă critica feministă 
implică iniţierea de noi studii asupra femeilor, aceasta se 
întâmplă pentru a contrabalansa tendinţa androcentrică şi 
pentru a ajunge la o antropologie a sexelor şi a societăţii 
globale. Dac a aceste lucrări sunt efectuate în principal de 


către femei, aceasta nu se întâmplă în virtutea vreunui 
fundament biologic, ci în calitatea lor de membre ale unui 
grup oprimat pe baza criteriului sexual: experienţa 
minoritară poate conferi distantare în raport cu viziunea 
androcentrică şi acuitate în perceperea modalitätilor de 
oprimare din alte societăţi (depăşind atât un relativism 
cultural comod, cât şi un etnocentrism orb). Acest fapt nu 
invalidează cunoştinţele masculine în exercitarea puterii: 
poziţia, în acelaşi timp obiectivă şi subiectivă, a 
etnologului în câmpul raporturilor dintre sexe în societatea 
proprie reprezintă unul din cadrele sociale ale cunoaşterii. 
Aceste studii permit de asemenea luarea în considerare a 
„punctului de vedere" al femeilor în privinţa societăţilor 
(inclusiv prin analiza formelor alienate ale acestuia). In 
sfârşit, ele implică şi un aspect deontologic: prin scrierile 
şi atitudinea sa pe teren (acordă sau nu atenţie părerii 
femeilor despre opresiunile la care sunt supuse, rezistentei 
lor, pretențiilor acestora), ce grup sexual privilegiază 
etnologul? Antropologia aplicată intră şi ea în discuţie, 
deoarece ia parte la „planul de dezvoltare” (Rogers, 1980) 
care inrautateste condiţiile de munca şi viata ale femeilor, 
anihilând unele forme de autonomie a acestora sau 
întărind structuri patriarhale deja existente. 

Fie că vedem între feminism şi antropologie o relaţie 
dificilă (Strathern, 1987) sau o posibilă alianţă (Dagenais, 
1987), există, dincolo de consensul asupra 
androcentrismului, o diversitate de poziţii teoretice, în 
reinterpretarea datelor şi în orientarea noilor cercetări. 
Această diversitate reflectă diferitele niveluri ale criticii 
androcen-trismului şi tendinţele interne din mişcările 
feministe, însă aminteşte de asemenea divergentele de 
analiză a antropologiei precedente. 

— Unele studii, de inspiraţie funcționalistă si chiar 
tradiţională, văd în ideologia androcentristă a majorităţii 
societăţilor mai degrabă un efect de suprafaţă şi insistă 


asupra puterii ,reale", desi mai putin vizibile, a femeilor in 
complementaritatea sexelor (concepută ca simetrică sau 
asimetrică). In acest punct intervin definitiile puterii, 
statutului, autonomiei etc. Insă se pune problema de a sti 
dacă femeile au „putere” şi valoare doar în domeniul ce le 
este atribuit sau au asupra bărbaţilor şi asupra societăţii 
puterea de decizie finală şi globală pe care aceştia o au 
asupra femeilor şi a societăţii. 

— O altă tendinţă, în prelungirea lucrărilor lui 
Engels, care se numeşte ea însăşi feminist - marxistă în 
Statele Unite, se preocupă de condiţiile de apariţie a 
inegalitátii dintre sexe, în funcţie de contextele socio- 
istorice: schimbarea modurilor de producţie, formarea 
claselor, a statului, destructurările datorate colonizării, 
capitalismului etc. Fără a nega dominaţia masculină în 
numeroase societăţi, ea afirmă existenta societăţilor 
egalitare din punct de vedere sexual, mai ales în cadrul 
societăţilor de vânători-culegători, fapt intens contestat 
(Leacock, 1978). 

— Daca primele două orientări încearcă să 
„vizibilizeze” femeile in analiza relaţiilor „dintre” sexe, o a 
treia tendinţă îşi propune mai degrabă să ilustreze 
oprimarea femeilor prin însăşi construirea diferenţei 
sociale dintre sexe. De inspiraţie „radicală”, materialistă 
sau „marxiană” (mai c'urând decât marxistă), aceasta 
subliniază necesitatea depasirii unei viziuni fixiste asupra 
sexelor, întemeiată pe o conceptualizare naturalistă a 
femeilor si pe ideea unei „naturalităţi” a procrearii si a 
diviziunii sexuale a muncii. Această orientare nu vede 
„universalitatea” (in stadiul actual al cunoştinţelor) 
subordonării femeilor ca fiind ineluctabilă şi se raportează 
la mecanismele sociale, materiale si ideale, ale 
diferentierii, care definesc dialectic cele două categorii sau 
,clase" de sexe: modalităţile de control masculin asupra 
muncii, sexualitatea şi conştiinţa femeilor. 


În general - şi depăşind opozitiile dintre autoare 
(autori), inclusiv în interiorul tendinţelor prezentate aici 
simplificat -, studiile feministe au pus problema 
conceptului de „sex”, sistematizând noţiunile de ,gen" 
(gender) şi „sex social”, ceea ce a dus la noi cercetări în 
antropologia simbolică în privinţa variabilitátii dispunerilor 
cognitive ale categoriei sexuale în funcţie de diferitele 
societăţi. 

Sexe (Diferentierea —lor) 

FEUD (activitáti rázboinice de tip razie, intreprinse 
in scop de rázbunare, la unele popoare din nordul Africii) 
2 Mediteraneană (Lumea ~). Razbunare (Sistem de ~) 

FICTIUNI SI MITURI ETNOLOGICE 

Fictiunea este adeseori întâlnită in câmpul etnologiei 
şi face parte din istoria acesteia, la fel ca şi exotismul. 
Apare de multe ori ca un risc, ca ceva ce trebuie evitat, ca 
o greşeală, însă de asemenea ca o tentatie. Comică, 
inspáimántátoare sau înşelătoare, legată de gândirea 
mitică, ea scapă noţiunii de „gen”. Sub formă de ipoteză 
sau de scenariu, joacă însă un rol operator în teorie. Astfel, 
etnologii, în diverse momente şi la diverse niveluri, într-o 
manieră difuză sau punctuală, se confruntă cu toţii cu 
tema ficţiunii. 

Continuatoare a povestirilor de călătorie, în paginile 
cărora falsificările nu sunt deloc rare (Adams, 1980; Weil, 
1984; Keay, 1985), etnologia a fost adesea victima 
informatorilor săi (Melville, 1952) sau a manifestat 
indulgentă în privinţa minciunilor oficiale (Hobsbawm, 


Ranger 1983). Ín mod exceptional s-a intámplat ca 
etnologia sá-si construiascá, punánd toate elementele la un 
loc, un personaj-cheie, providential, care serveşte la 
punerea in valoare a teoriilor autorului: descrierea 
,fenomenologica” a vrăjitoriei făcută de Carlos Castaneda 
probabil că aparţine chiar acestui gen. 

Lăsând la o parte aceste cazuri extreme, ficţiunea şi 
etnologia merg mână în mână şi nu se opun decât rareori 
ca domeniu al minciunii, respectiv al adevărului. 
Imaginarul face parte din lumea reală; din această cauză, 
etnologul este adesea pus în situaţia de a capta semnele 
acestuia şi de a le studia. 

Pe lângă popoarele legendare, ca amazoanele şi 
patagonezii, utopia, contra-utopia şi povestirea moralistă 
au dat naştere unui catalog impresionant de popoare 
imaginare (Versins, 1972; Gudalupi, Manguel, 1981). H. 
Michaux, în Voyage en Grande Carabagne (1967) se 
proiectează ca etnolog al triburilor pe care le inventează. 
Numeroşi autori de la Homer încoace, printre care Swift şi 
literatura stiintifico-fantasticá, au fost supuşi tentatiei 
acestei ,etnologii conjuncturale”. îi amintim, în epoca 
modernă, pe Jules Verne cu Le village aerien, R. Messac cu 
Valeretin, R. Queneau cu Saint-Glinglin (1948), Vercors cu 
Les animaux denatures sau, mai aproape de zilele noastre, 
JJ. Saer cul ancâtre (1987). Toate aceste scrieri tin de 
mitul bunului sălbatic sau de reversul său complice, 
sălbaticul cel rău. Ele nu se fondează pe o observaţie 
efectivă, ci - presupunând „faptul social total” - pe 
manipularea parametrilor. Ele sunt, oarecum, nişte 
simulări etnologice, ceea ce nu le răpeşte nimic din 
valoarea lor artistică. 

De ce ar fi fantezia un unghi mort în câmpul 
antropologiei? Romanelor al căror erou principal este 
etnologul (v. scurta recenzie din Firth, 1964), vin să li se 
adauge romanele scrise de către etnologi, lingvişti şi 


preistorici: Umbre pe soare (1956) de C. Oliver, Pământul 
rămâne (1980) de G. Stewart, Bariera Santaroga (1979) şi 
Steaua şi biciul (1973) de F. Herbert, Fixarea (1974) de I. 
Watson, Mâna stângă a întunericului (1971), Deposedatii 
(1975) si Numele lumii este pádure (1979) de U. Le Guin, 
fiica lui A.L. Kroe ber, Cántecul cochiliei Kalasai (1973) de 
B. Villaret, Cei de nicáieri (1988) de F. Carsac, Mormántul 
soarelui (1986) de P. Laburthe-Tolra si Cei care împart 
lumea (1985) de P. Dibie. 

Antropometrie, anchetári, chestionare. Etnologia si 
politia, in absenta unei motivatii comune, se intálnesc pe 
terenul tehnicilor: s-au gándi t la acest lucru mai multi 
scriitori de formaţie umanistă. Printre reuşite, îi citàm pe 
T. Hillermann, excelent observator al rezervațiilor indiene 
(zuni, navajo, hopi) şi pe R. Van Gulik, eminent orientalist, 
împreună cu celebrul său judecător Ti. Acestei categorii de 
cercetări i se poate asocia foarte bine recentul val de filme 
turnate în interiorul etniilor şi al minorităţilor sau produse 
de specialişti în domeniu ca J. Rouch, precum şi tentativa 
lui P Brook, cel ce a pus în scenă povestirea etnologului C. 
Turnbull, Iks. 

În sens invers, etnologia priveşte cu jind înspre 
ficţiune. l-ar plăcea într-adevăr să posede capacitatea 
polifonică şi farmecul acesteia. Uniune între artă şi ştiinţă, 
între tehnică şi talent, între abordarea contrastivă şi 
comprehensibilitatea rafinată, ea şi-ar dori să evoce la 
modul ideal, fără a o vesteji, frumuseţea societăţilor 
mărunte si a ordinilor generalizate. Insă cum să 
împrumute ubicuitatea romancierului fără să trişeze? Un 
început de răspuns se găseşte probabil în Naven, unde G. 
Bateson, luând în considerare mai multe viziuni, oferă trei 
puncte de vedere diferite asupra aceluiaşi ritual (Bateson, 
1971). M. Mauss, care nu era un susţinător fervent nici al 
subiectivismului, nici al etnologiei narative, spunea în 
prima sa lecţie din Manuel d'ethnographie: „Sociologia şi 


etnologia descriptivà iti cer sá fii in acelasi timp cartograf, 
istoric, statistician... si de asemenea romancier capabil de 
a evoca o întreagă societate" (Mauss, 1967: 8). 

J. MEUNIER 

FILIATIE 

Termenul de  „filiaţie” desemnează legătura de 
rudenie dintre un copil şi tatăl şi mama sa. Această 
legătură universal considerată ca bilaterală este supusă la 
diverse constrângeri colective ce guvernează reproducerea 
biologică şi socializarea indivizilor. Existentei acestei 
legături îi sunt asociate atitudini afective, comportamente 


convenţionale si o cunoaştere socială care se exprimă prin 
proceduri juridice şi rituale, care au drept scop intrarea în 
societate a fiecărui nou-născut şi determinarea statutului 
părinţilor săi. Caracterul social al relaţiei de filiatie apare 
în mod evident în diferenţa pe care o fac majoritatea 
societăţilor între o legătură genealogică (genitor şi 
genitoare/progenitură) şi una de paternitate şi maternitate 
socială sau juridică, ce permite atribuirea unui statut 
parental altor persoane decât genitorii. Natura acestor 
două relaţii şi raporturile dintre ele s-au aflat în centrul 
unei dezbateri antropologice (Barnes, 1974; Fortes, 1969; 
Scheffler, 1974; Schneider, 1984, la fel Beattie, Gellner, 
Needham). 

Situatiile de genitor genitoare si progenitură nu 
trimit la o coordonată genetică asumată social, ci 
reprezintă statute atribuite indivizilor pe baza concepţiilor 
locale referitoare la procreatie. Acestea din urmă pot varia 
de la o cultură la alta şi se pot îndepărta considerabil de 
modelul ştiinţific (intervenţie non-umană, posibilitatea mai 
multor genitori etc). Cu excepţia câtorva cazuri echivoce 
(insulele Trobriand, Yap, unele societăţi australiene), toate 
societăţile consideră, într-un mod sau altul, că genitorul şi 
genitoarea contribuie cu componente substanţiale sau 
spirituale necesare reproducerii. Din această cauză, 
„legături inalienabile" (H.W. Scheffler), ireversibile si 
exclusive, există între fiecare fiinţă umană şi cel puţin încă 
două altele, un bărbat şi o femeie: toate terminologiile de 
rudenie diferenţiază poziţiile genealogice ale genitorului şi 
genitoarei. 

O altă persoană (fizică sau morală) decât genitorul 
sau genitoarea poate primi un statut parental la naşterea 
copilului sau ceva mai târziu. Diverse proceduri permit 
crearea unei legături pseudoparentale de filiatie (filiatie 
socială, spirituală, „educativă” etc.) sau realizarea unei 
substitutii (adopţie, levirat, sororat, epikleratul din Grecia 


antică etc.) care poate interveni în diverse situaţii: 
sterilitatea cuplului, absenţa mostenitorului (cel mai 
adesea de sex masculin), necesitatea de a oferi unui copil 
(pertinenta unei distincţii între filiatia legitimă si cea 
nelegitimă), un statut indispensabil exerc itării anumitor 
drepturi (capacitate civilă, drept de transmitere, de 
succesiune etc). 

Cel mai adesea, filiatiei îi este asociat atributul de 
legitimitate. Datorită preponderentei pe care o acordă 
relaţiei juridice, unii antropologi (Malinowski, 1930; 
Radcliffe-Brown, 1950; Goodenough, 1970), evocând 
„principiul legitimitátii" (B. Malinowski) si constrângerile 
psihobiologice la care este supus procesul de socializare a 
copiilor definesc filiatia pornind exclusiv de la institutia 
cásátoriei. Numai conceperea unui copil in interiorul 
cásátoriei ar acorda un statut parental in adeváratul sens 
al cuvántului. Totusi sunt numeroase societátile in care 
căsătoria nu conferă neapărat soţului drepturi in 
genetriam, adică asupra progeniturii soţiei, independent 
de identitatea genitorului. Prezumția curentă, care face 
din sot genitorul copiilor soţiei sale nu exclude 
posibilitatea ca un genitor altul decât soţul, să poată 
obţine drepturi de paternitate sau să i se impună un statut 
paterna |. Unui genitor i se poate permite să-şi recunoască 
un copil născut în urma unor relaţii premaritale, sau 
acestuia din urmă să se autolegitimeze la un moment dat. 
In general blamată, conceperea unui copil înainte de 
căsătorie sau de către un alt genitor decât soţul (căsătoria 
de tip levirat, „căsătoria-fantomă”, „căsătoria între femei” 
etc.) este uneori considerată drept o practică legitimă şi 
chiar indicată. Deşi, în general, statutului de părinte social 
i se acordă un loc central, recunoaşterea genitorului (sau a 
genitoarei) nu este niciodată pe deplin obliterata. 
Interzicerea incestului şi sancţiunile pe care le antrenează 
încălcarea acestei reguli vizează atât părinţii „naturali”, 


cát si párintii ,sociali". Relatia dintre cuplul genitor - 
genitoare si progeniturá constituie in definitiv elementul 
fundamental al relatiei de filiatie. 

Orice ansamblu genitor - genitoare - progeniturà 
(unică sau multiplă), oricare ar fi definiţia acesteia impusă 
de codul cultural al unei societăţi, este „produs” de două 
alte ansambluri având aceeaşi configuraţie, genitorul şi 
genitoarea fiind şi ei, la rându-le, progenituri: această 
serie recurentă constituie baza „genetică” a genealogiei 
care, astfel înţeleasă, reproduce până la identificare, 
generaţie după generaţie, aceleaşi tipuri de relaţii: genitor 
- genitoare, părinţi - copii, tată - copil, mamă - copil, veri 
fără diferenţiere sexuală, de acelaşi sex, de sex opus etc. 
Relaţia genealogică decurge din acelaşi tip de tratare ca şi 
relaţia de filiatie şi trebuie să diferentieze universul 
genetic de cel genealogic, cu o grijă cu atât mai mare cu 
cât acesta se pretează la combinaţii ,verticale" (inlántuiri 
unifiliative, generaţii, descendente, serii de procreări 
feminine etc.) care se pot dezvolta ca sisteme de 
constituire şi diferenţiere a grupurilor, dar şi ca sisteme 
cognitive. Universul genealogic „social „decurge din două 
principii de organizare: un principiu de reproducere 
socială, căruia îi sunt ataşate sistemul de filiatie şi sistemul 
matrimonial (sau de alianţă), şi un principiu cognitiv, 
căruia îi revine sistemul de rudenie ca ansamblu de 
enuntari, de desemnari si de atitudini. 

R. HASTEROK 

FIRTH Raymond 

Născut în 1901 în Noua Zeelandă, Raymond Firth 
studiază economia la Auckland. În 1924 soseşte în Marea 
Britanie pentru a-şi pregăti, la London School of 
Economics, studiul asupra industriei cărnii congelate în 
Noua Zeelandă. După primele sale lucrări despre 
economia insulelor Trobriand şi ku/a, B. Malinowski tocmai 
fusese numit profesor în cadrul respectivei scoli. Sub 
influenta acestuia şi a lui R.H. Tawney, istoric al 
capitalismului, Firth se va reorienta spre etnologie. 

În 1927 sustine o teză despre „The Primitive 


Economics of the New Zealand Maori”, bazată pe surse 
scrise. În 1928, Firth pleacă spre Tikopia, in Insulele 
Solomon, unde realizează o muncă de teren de o calitate 
excepţională. De altfel, se va întoarce aici în 1952, 1966 şi 
1973. In 1932 este numit /ecturer la London School of 
Economics, în 1935 reader, iar în 1944 devine profesor, 
înlocuindu-l pe Malinowski. 

În 1939, Firth soseşte la Trengganu, sat de pescari 
din Malaezia, angajaţi în economia de piaţă. În 1940, 
invazia japoneză îl sileşte să se întoarcă în Marea Britanie, 
unde, în serviciul Intelligence Service al Amiralității, va 
întocmi sinteze asupra insulelor din Pacific. Revenit în 
Malaezia în 1947, va fi din nou întrerupt din muncă de 
insurecția comunistă. Reîntors in 1963, constată ca 
modificări tehnice esenţiale, necesitând numeroase 
investiţii, au bulversat organizarea pescuitului, supusă din 
ce în ce mai mult raporturilor capitaliste. Până la 
pensionarea sa în 1968, Firth conduce departamentul de 
antropologie din cadrul London School of Economics, 
dirijând în acelaşi timp o anchetă asupra relaţiilor de 
rudenie în mediul urban, în principal la Londra. În 1944, 
anticipând dispariţia imperiilor coloniale, contribuise la 
fondarea lui Colonial Social Research Council, devenit apoi 
Social Science Research Council, principalul organism de 
finanţare a cercetării antropologice engleze. În 1973 
devine Sir Raymond Firth. 

Opera lui Firth reprezintă unul din monumentele 
etnografiei moderne. Sapte din cărţile sale analizează 
societatea din Tikopia sub toate aspectele ei - relaţii de 
rudenie (1936), economie (1939), religie (1940, 1967, 
1970), istorie şi tradiţii (1961), schimbările recente din 
societate (1959), limbă şi gândire (1985) -, reconstituire 
remarcabilă a unei societăţi polineziene tradiţionale în 
care generaţiile de conducători, concentrând principalele 
funcţii religioase, politice şi economice, se află, datorită 


acestui fapt, la o distantă ireductibilá de oamenii de rând. 

Firth a iniţiat cercetări privind modalităţile de credit 
şi economisire în societăţile rurale (1964) şi a avut 
participat intens la dezbaterile asupra obiectului 
antropologiei economice (1965). „Formalist”, deoarece în 
societăţile primitive indivizii aleg între mai multe obiective 
şi mai multe modalităţi de întrebuințare a resurselor 
limitate, el urmează totuşi demersul „substantivist”, atunci 
când analizează economia din Tikopia. Ideea centrală este 
aceea că structurile şi evenimentele nu sunt niciodată 
complet integrate în sisteme închise. Coerenta funcţională 
a sistemelor nu este decât parţială şi provizorie, de unde 
critica pe care o a duce functionalismului lui Malinowski şi 
structuralismului lui E.E. Evans-Pritchard si C. Lévi- 
Strauss. ,Organizarea” unei societăți diferă de 
„structurile” sale şi le depăşeşte (1951), ea este un proces 
- o idee fundamentală încă prea puţin pusă în practică, 
prin care Firth se apropie de Marx, pe care îl cunoştea de 
altfel prea putin, pronuntându-se cam în grabă că teoria 
acestuia asupra valorii şi exploatării muncii este ce va 
foarte abstract. Ateu fiind, el are tendinţa să considere 
religia drept o iluzie a lumii reale, fără a explica însă de ce 
realul este reprezentat şi văzut în mod iluzoriu. Acordând o 
foarte mare atenţie microistoriei societăţilor pe care le 
studiază, Firth nu îşi pune problema de a şti dacă aceste 
istorii sunt convergente sau divergente cu altele şi dacă 
sunt antrenate sau nu în evoluţii mult mai vaste, cu un 
sens bine determinat. Analizând însă exploatarea omului, 
Firth o condamnă în numele unui „umanism socialist” 
(1986). 

FOLCLOR 

Termenul de ,folclor" a fost propus in 1846 de cátre 
W.S. Thoms, pentru a înlocui expresia „antichităţi 
populare”, întrebuințată până atunci. „Cuvânt compus de 
origine saxonă”, în opinia inventatorului său, acesta 
semnifică „ansamblul cunoştinţelor populare" (the Lore of 
the People), ansamblu constituit din credinte, obiceiuri, 
superstitii, tradiţii, ritualuri, literatură orală. Adoptat 
foarte repede în Anglia, termenul a avut nevoie de mai 
mult timp pentru a se impune în Franţa. Interesul pentru 
producţiile populare datează în Europa din secolul al XVIII- 
lea, fiind suscitat de mişcarea preromantică şi de opoziţia 
fată de raționalismul hegemonic al Luminilor, care începea 
să se contureze. Publicarea între 1760 şi 1765 a 


Fragments of Ancient Poetry Collected in the Highlands of 
Scotland and Translated from the Gaelic or Erse Language 
- celebrul 

,Fals" al lui Ossian, al cárui succes in Europa a fost 
enorm si a cárui imposturá a fost cu greu acceptatà - 
evidenţiază un gust inedit pentru poezia populară. Fiecare 
tară a Europei a început să dorească să-şi adune tradiţiile 
populare. Astfel, această operă fabricată s-a aflat la 
originea cercetărilor aprofundate, dintre care cele mai 
notabile au fost cele ale fraţilor Grimm (Kinder-und 
Hausmárchen, 1812 - 1822; Deutsche Sagen, 1816 - 
1818). Întâia eflorescentă a folclorului este marcată de 
nationalism. Acesta este în particular cazul Franţei, unde 
se creează în 1804 Academie Celtique, înlocuită în 1815 de 
Société Royale des Antiquaires, care se află la originea 
primei culegeri de tradiţii populare (obiceiuri, ritualuri, 
credinţe, dialecte). 

În a doua jumătate a secolului al XIX-lea, şcoala 
antropologică engleză, mai mult sau mai puţin urmată de 
folcloriştii francezi, se străduieşte să confere fundamentări 
teoretice folclorului ca disciplină. A. Lang, bazându-se pe 
lucrările lui E.B. Tylor, propune în 1884 următoarea 
definiţie: „Folclorul reuneşte şi compară rămăşiţele 
popoarelor străvechi, superstitiile şi poveştile care s-au 
transmis, ideile care trăiesc în vremea noastră, însă nu 
aparţin timpului nostru”. Folclorul vizează „rămăşiţele 
civilizaţiilor moarte, încrustate într-o civilizaţie vie”. El nu 
ia în considerare decât arhaismele. 

Prima jumătate a secolului al XX-lea va fi martoră, 
printr-o mişcare simetrică şi inversă, la declinul creditului 
acordat cercetărilor folclorice şi la ascensiunea interesului 
manifestat fată de popoarele neeuropene, interes stârnit 
de anchete de teren, lungi şi minutioase. Această metodă 
va fi apoi aplicată în Europa, permiţând studierea a ceea 
ce folclorul ignora în mod deliberat: ansamblul contextului 


social si cultural. Ideologia arhaizantá a folclorului ca 
disciplină a fost cea care a dus la discreditarea sa. In 
schimb, materialele folclorice există încă, iar studierea 
acestora poate beneficia de teorii şi de metode 
contemporane (lingvistică, antropologie structurală, 
psihanaliză). Deşi termenul a dispărut din limbajul 
ştiinţific, faptul că există producţie de folclor nu poate fi 
negat, îndată ce două culturi, una dominantă, cealaltă 
dominată, coexistă. 

N. BELMONT 

BELMONT N., 1986, Paroles pa iennes. Mythe et 
folklore des fréres Grimm a P. Saintyves, Imago, Paris. 

— COCCHIARA G. (1951), 1971, Storia del folklore ín 
Europa, Boringhieri, Torino. 

— DUMONT 

— 1951, La Tarasque, Gallimard, Paris. 

— DUNDES A., 1965, The Study of Folklore, Prentice 
Hall, Englewood Cliffs, New Jersey. 1975, Analytic Essays 
în Folklore, Mouton, Haga - Paris. 

— SAINTYVES P 1923, Les Contes de Perrault et les 
recits paraleles, Nourry, Paris. 

— SEBILLOT P 1908, Le Págánisme contemporain 
chez les peuples celto-latins, Doin, Paris. 

— VAN GENNEP A., 1924, Le folklore, Stock, Paris. 
1937 - 1958, Manuel de folklore francais contemporain, 9 
vol., Picard, Paris. 

— VARAGNAC A., 1948, Civilisation traditionelle et 
genres de vie, Albin Michel, Paris. 

FORTES Meyer 

Antropolog britanic, Meyer Fortes s-a născut la 
Bristown (provincia Cape, Africa de Sud) în 1906, din 
părinţi evrei emigranţi din Rusia. De formaţie psiholog, el 
va ajunge etnograful minuţios al populaţiei tallensi (din 
Ghana, fosta Gold Coast) şi teoreticianul societăţilor 
segmentare nestatale. După B. Malinowski si A.R. 


Radcliffe-Brown, Fortes a fost si el unul din reprezentantii 
de o notorietate incontestabilă ai şcolii de antropologie 
socialá britanicá si unul din fondatorii antropologiei 
politice. După o primă cercetare de teren (din 1934 în 
1938) la tallensi, sub egida lui International African 
Institute, revine în Gold Coast pentru a conduce West 
African Institute (1944 - 1946); întreprinde cu această 
ocazie o vastă anchetă asupra populaţiei asante (centrul 
Ghanei), populaţie matriliniară, organizată în regat. În 
1950, Fortes obţine o catedră de antropologie la 
Universitatea din Cambridge. Moare în acest oraş în 1983. 

Inca de la primele sale scrieri, Fortes se impune, 
împreună cu prietenul sáu E. Evans-Pritchard, ca 
teoretician al sistemelor politice africane (1940), 
evidențiind îndeosebi rolul pe care îl joacă în interiorul 
acestora grupurile de filiatie. Lui îi revine meritul de a fi 
arătat felul cum, într-o societate fără putere centralizată, 
toate relaţiile sociale se ordonează în funcţie de sistemul 
genealogic, tip de paradigmă ce permite gândirea 
raporturilor politice, juridice şi rituale. Bogatia şi precizia 
materialelor folosite au făcut posibile mai multe 
reelaborări critice, numărul acestora demonstrând poziţia 
privilegiată în literatura clasică etnologică pe care au 
dobândit-o în scurt timp de la apariţie scrierile sale. 
Aportul teoretic al lui Fortes se măsoară însă şi în 
studierea fenomenelor religioase. Cercetările sale (1950) 
privind raporturile dintre sistemul genealogic, pe de o 
parte, cultul strămoşilor şi riturile legate de noţiunea de 
„destin individual”, pe de alta, au marcat o etapă 
importantă în dezvăluirea ordinii simbolice a relaţiilor de 
rudenie. Şi în acest domeniu, Fortes lucrează tot în 
manieră comparatistă şi instaurează schimburi fecunde 
(1965) cu şcoala franceză de etnologie africanistă. 

FRANȚA 

— Antropologia franceză 

Mult timp antropologia franceză s-a caracterizat 
printr-o absentă a identității doctrinale stricto sensu, spre 
deosebire de alte scoli naționale care, încă de la formarea 
cunoaşterii antropologice în ţările respective sau cu ocazia 
remanierilor conceptuale ale acesteia, s-au văzut 
etichetate, datorită predominantei unui sistem 
interpretativ, prin adăugarea sufixului - ism la o noțiune- 
cheie: evolutionism si functionalism în Marea Britanie, 
difuzionism în Germania, culturalism în Statele Unite etc. 


Ezitările in privinţa termenului ce urma să fie folosit in 
Franţa pentru a desemna cercetările 
antropologiceetnografie, etnologie sau antropologie, 
cuvinte care au fost pe rând încercate, în funcţie de epocă 
- redau foarte bine această nesiguranţă a identităţii 
teoretice şi absenta suveranităţii epistemologice. 

Istoria antropologiei franceze a fost adeseori 
prezentată prin intermediul  individualităţilor (E. 
Durkheim, M. Mauss, L. Levy-Bruhl, M. Leenhardt, M. 
Griaule), a fost percepută din perspectiva filiatiilor, a 
cooperărilor sau ,complicitatilor” intelectuale 
(,durkheimienii", ,elevii lui Mauss”, ,scoala lui Griaule" 
etc.) care au dus mai mult la identificarea unor ,familii 
intelectuale” decât a şcolilor teoretice propriu-zise, şi, in 
sfârşit, a fost raportată la câteva stereotipuri legate de un 
aşa-zis caracter national: gustul pentru speculație si 
literatură, intelectualismul, dispretuirea empirismului, 
care împreună ar explica înscrierea târzie a antropologiei 
franceze în cercetările de teren. 

Chiar dacă s-ar lua în considerare doar delimitarea 
pe capitole a tratatelor sau manualelor consacrate istoriei 
antropologiei, s-ar observa că în majoritatea cazurilor sub 
calificativul francaise apare şi este apoi examinată 
antropologia franceză (Lowie, 1937; Mercier, 1966; Poirier, 
1968); aceasta se întâmplă fie pentru că se doreşte astfel 
sublinierea originalității sale - în rest foarte rar explicitatá, 
de obicei prin raporturile continue pe care le-ar fi avut cu 
lumea artelor şi a literelor (Lévi-Strauss, 1947), fie că se 
doreşte să se insiste asupra specificitàtii sale intelectuale, 
rezultată din legăturile întreţinute cu tradiţia filosofică 
(Lowie, 1937), din preocupările sale teoretice, chiar din 
„teoreticismul” său (Copans, 1974), şi din obiectul său 
predilect: sistemele de reprezentare (Voget, 1975; 
Laplantine, 1987), fie în sfârşit că se încearcă să se 
semnaleze întârzierea sau „provincialismul” acesteia, aşa 


cum nu au ezitat să o facă înşişi fondatorii antropologiei în 
Franţa (Mauss, 1913; Levy-Bruhl, 1925; Rivet, 1936). 

In ciuda unei lungi tradiţii de reflectare asupra 
naturii umane, a instituţiilor sociale si a alteritátii culturale 
(Raison, 1979), Franta a fost una dintre ultimele mari 
puteri occidentale - si coloniale - care sta creat un 
învăţământ etnologic specializat şi dotat cu un corp de 
etnologi profesionisti. Cauzele acestei situatii trebuie 
căutate în configuraţia specială pe care a cunoscut-o 
câmpul cunoaşterii antropologice în Franţa. In timpul celei 
de-a doua jumătăţi a secolului al XIX-lea, acesta este 
divizat între diverse instituţii, adesea opace unele fată de 
altele, unele subordonând cercetarea etnologică propriu- 
zis să unor discipline sau problematici privite ca fiind mai 
generale şi mai bine înzestrate conceptual, ca de exemplu 
biologia, filosofia, sociologia sau chiar istoria şi geografia. 

Societăţi savante precum Societe d'Ethnographie sau 
Societe des Americanistes, scoli specializate cum ar fi 
Ecole des Langues Orientales Vivantes sau Ecole 
Coloniale, misiuni de explorare sau de evanghelizare, 
acţiuni coloniale au iniţiat sau au patronat studii 
etnografice riguroase; prin intermediul unor personalităţi 
influente, acestea au impulsio-nat chiar cercetările asupra 
unor arii culturale precise: este cazul lui M. Delafosse, 
profesor din 1901 la Ecole des Langues Orientales 
Vivantes, în domeniul africanismului, al lui M. Leenhardt, 
trimis în 1901 în Noua Caledonie de către Societe des 
Missions Evangéliques din Paris, in domeniul 
oceanismului, şi al lui P. Rivet, care din 1901 până în 1906 
s-a aflat în Ecuador ca medic militar al Mission Geodesique 
Frangaise, în domeniul americanismului. Însă cunoaşterea 
antropologică în Franţa s-a dezvoltat în principal în 
interiorul a două mari cadre intelectuale şi instituţionale 
distincte, care au fost, dacă nu antagonice, cel puţin 
neutre unul fată de altul timp de aproape o jumătate de 


secol. 

Primul din aceste cadre - cel dintái care a apárut, 
evidentiindu-se mai mult in plan academic prin aparitia in 
1855 a unei catedre de antropologie la Museum National 
d'Histoire Naturelle, prin fondarea in 1875 de cátre P 
Broca a École d'Anthropologie din Paris si, in 1878, a 
Musée d'Ethnographie de la Trocadero - inscrie cercetarea 
etnologicá într-o problematică hotărât  naturalistà, 
supunându-se obiectivelor şi metodelor acesteia: studierea 
faptelor de cultură, considerate in principal sub aspectul 
lor tangibil (obiecte, unelte, arme, podoabe, habitate etc), 
nu este disociat de cel al faptelor naturii; si, mai mult, ea 
vine in sprijinul cercetărilor, măsurărilor si clasificárilor 
operate in cadrul anatomiei si biologiei umane comparate. 
În ciuda denumirii restrictive sub care este cunoscut de 
acum înainte acest curent - antropologie fizică -, aportul 
său, totodată documentar şi metodologic, la demersul 
etnologic propriu-zis, este departe de a fi neglijabil. 
Punând accentul pe semnele materiale ale culturilor si - în 
proiectul său mai teoretic şi mai totalizant decât de atunci 
încoace: fondarea unei veritabile „istorii naturale a 
omului” - pe interfețele natură/cultură, acesta trebuia nu 
numai să permită reînnoirea abordării muzeologice în 
etnologie (concretizată prin fondarea, în 1937, a Musée de 
l'Homme), ci în primul rând să dezvolte domenii de 
cercetare specializate în care să coexiste discipline 
decurgând din ştiinţele naturii, cultură şi limbaj, aşa cum 
îşi dorise P Broca în 1859, în proiectul său de antropologie 
generală. Aşa s-a întâmplat în cazul tehnologiei comparate, 
al etnobotanicii şi al etnomuzicologiei în care şi-au lăsat 
mai târziu amprenta A. Leroi-Gourhan, A.G. Haudricourt şi 
A. Schaeffner. 

Al doilea cadru intelectual de dezvoltare a 
antropologiei în Franţa se defineşte prin tradiţia filosofică 
şi, în interiorul acesteia, prin curentul pozitivist si 


sociologic la dezvoltarea cáruia au contribuit operele lui A. 
Comte si, mai apoi, ale lui E. Durkheim. Recunoaşterea 
omului ca fiintá socialá, enuntarea a ceea ce s-a numit 
principiul specificitatii faptelor sociale au avut drept efect 
nu numai exprimarea încrederii în caracterul ştiinţific al 
obiectului social şi elaborarea de reguli pentru observarea 
şi analiza acestuia, ci şi emanciparea din punct de vedere 
instituţional a ştiinţei, ce avea drept scop explicarea sa. 
Erau definite atât câmpul şi metodele sociologiei, cât şi, în 
interiorul acesteia, rolul etnologiei. Spre deosebire de 
proiectul lui P Broca, asocierea dintre cele două discipline 
a fost privită mai cu seamă din perspectiva raporturilor de 
solidaritate si nu din cea a raporturilor de 
complementaritate sau sprijin. Calificată uneori drept 
sociologie primitivă”, cercetarea etnologică era necesară 
pentru însăşi exersarea gândirii sociologice, fiind chiar o 
etapă a acesteia. Cum aminteşte C. Levi-Strauss (1947), 
analiza etnografică a fenomenelor sociale „trebuia şi putea 
să ducă la o sinteză explicativă, care ar arăta felul cum 
formele moderne provin din forme mai simple”. Societăţile 
exotice, considerate primitive, unde trebuiau să fie 
observate aceste forme elementare ale vieţii sociale şi 
culturale - societăţi investite de atunci cu o anterioritate 
nu atât istorică, cât logică -, deveneau obiectul de studiu 
privilegiat al anchetei  etnologice, în detrimentul 
societăţilor tradiţionale şi rurale europene, a căror analiză 
a fost de fapt lăsată în seama folcloriştilor, a membrilor 
şcolii lui Le Play sau a unor autori care au rămas îndelung 
izolaţi, aşa cum s-a întâmplat cu E. Nourry (Saintyves) sau 
A. van Gennep. 

Fiind în principal de natură teoretică, acesta este 
curentul care, într-o măsură mult mai mare decât 
precedentul, urma să imprime formării cunoaşterii 
antropologice în Franţa fizionomia sa originală. R. Lowie 
(1937) a fost unul dintre primii care şi-a dat seama de 


aceasta: ,[in Franta] nu etnografia a fost cea care a 
stimulat teoria culturii si, prin intermediul ei, alte 
discipline. Dimpotrivá, studiul de teren a fost in cele din 
urmá stimulat de filosofie". Aceastà stimulare poate fi 
observatá mai ales in obiectele de investigatie pe care si 
le-a fixat antropologia francezá si prin care in prezent o 
disting un mare număr de autori: examinarea sistemelor 
de-gândire, de reprezentare şi de clasificare (E. Durkheim, 
M. Mauss, H. Hubert, R. Hertz, M. Granet), luarea în 
calcul a mitologiilor şi cosmogoniilor (M. Leenhardt, M. 
Griaule), recunoaşterea existentei unor logici şi mentalități 
distincte sau chiar opuse (L. Levy-Bruhl) Studierea 
religiilor „primitive“, prin intermediul catedrei de „religia 
popoarelor fără scriere” din cadrul Ecole Pratique des 
Hautes Etudes (Secţiunea a V-a) unde s-au succedat pe 
rând Mauss, Leenhardt şi Levi-Strauss, şi al celei de 
„etnologie şi sociologie religioasă” pe care a ocupat-o R. 
Bastide la Sorbona, a devenit astfel piatra de temelie a 
reflectiei antropologice în Franţa. Toate aceste orientări 
decurgeau din concepţia durkheimiană asupra faptelor 
sociale, atât „lucruri”, cât şi „reprezentări” şi, dincolo de 
aceasta, din viziunea comtiană asupra „aventurii umane”, 
care punea ficțiunea la începuturile societății 
(Canguilheim, 1983). Această viziune se regăseşte de 
altfel, într-o manieră implicită, îndărătul opțiunilor 
metodologice ale „şcolii lui Griaule" (M. Griaule însuşi si 
G. Dieterlen): privilegiind analiza ,fabulelor" - cosmogonii, 
mitologii -, ea ajunge sá deducà din acestea aspectele 
organizárii sociale. 

De-abia in 1925, odată cu crearea pe lângă 
Universitatea din Paris a unui institut de etnologie, 
diversele curente ce  marcaserá constituirea ştiinţei 
antropologice în Franţa se reunesc în vederea legitimării 
academice a disciplinei şi a profesionalizării sale: din 1926, 
la Sorbona se emite un certificat de etnologie, având două 


opţiuni (litere si ştiinţe). Însăşi cariera membrilor 
comitetului său director dovedeşte, în mod exemplar, atât 
importanţa egală ce le-a fost recunoscută atunci acestor 
curente, cât şi dorinţa de reunire a acestora: L. Levy-Bruhl 
era filosof, M. Mauss sociolog, nepot şi elev al lui 
Durkheim, privet, specialist în antropologie fizică. Dacă 
Rivet poate fi considerat principalul artizan al acestei 
institutionalizári care, la Musée d'Ethnographie de la 
Trocadero unde a fost numit director in 1928, s-a 
manifestat la iniţiativa sa, printr-o concentrare a 
dispozitivelor documentare şi didactice (prin crearea în 
1929 a bibliotecii din cadrul Musée d'Ethnographie de la 
Trocadero, in 1926 a colecţiei , Travaux et Mémoires de 
l'Institut d'Ethnologie"), Mauss avea dotarea teoretică 
necesară pentru a fi adevărata sursă de inspiraţie 
intelectuală a acesteia şi pentru a face din Institut 
d'Ethnologie un veritabil centru de cercetare. Totuşi, nici 
gustul său pentru concret, nici grija sa de „a activa” prin 
intermediul anchetei etnografice - cadrul conceptual lăsat 
moştenire de către Durkheim (Dumont, 1983) - şi nici 
metodele de teren pe care le preconiza în cursurile sale nu 
au fost de-ajuns sau nu au reuşit, la momentul respectiv, să 
impună etnologiei o metodologie unitară şi prin urmare 
nici să îi confere o reală independentă intelectuală. Oricât 
de mare a fost prestigiul marilor misiuni etnografice 
organizate de Institut d’Ethnologie si Musée 
d'Ethnographie de la Trocadero (cum ar fi misiunea Dakar- 
Djibouti intre anii 1931 - 1933 sau cele trimise ín 
continuare in ţinuturile locuite de dogoni) tipul de 
cercetare etnologicá pe care l-au efectuat a rămas 
eteroclit, perpetuând tradiţia enciclopedică a „călătorilor 
naturalişti”. După Griaule - sub coordonarea căruia s-au 
derulat majoritatea acestor misiuni şi care, în 1943, a fost 
primul titular al unei catedre de etnologie generală la 
Sorbona -, etnologia se caracteriza mai ales printr-un 


„conglomerat de discipline”, etnologul printr-o sumă de 
competente (Griaule, 1957) şi nu printr-un câmp, un 
obiect, o metodă care sunt totuşi coordonatele unei ştiinţe 
şi pe care Durkheim şi Mauss le-au definit cu exactitate 
pentru sociologie. Această idee relua de fapt şi adapta 
etnologiei concepţia pe care Broca şi, după el, Rivet o 
aplicaseră antropologiei aşa-zis generale, şi ea considerată 
un „conglomerat de discipline”. De aici se poate deduce că 
din reunirea încercată în 1925, curentul „antropologic” a 
fost cel care, cel puţin pe planul modelului metodologic, a 
rămas dominant si a restrâns domeniul etnologieila 
înregistrarea şi colectarea faptelor de tradiţie (Mercier, 
1967); perspectiva muzeologică, a cărei împlinire o 
reprezintă Musée de l'Homme, dă acestora o anumită 
legitimitate. 

Abia la sfârşitul războiului ponderea lui Mauss va fi 
simțită cu adevărat, chiar dacă unii din elevii săi (în special 
A. Metraux, M. Leiris, G. Devereux, D. Paulme si A. 
Schaeffner) ii intuiserá deja de la mijlocul anilor '30 
întreaga valoare teoretică si  metodologică. Atenția 
acordată operei sale de către Levi-Strauss în 1950 a fost 
determinantă (Lévi-Strauss, 1950).  Iluminatá de 
cunostintele pe care acesta - ca de altfel si Mauss la 
timpul sáu - le avea in domeniul antropologiei anglo- 
saxone, precum si în cel al teoriei lingvistice, îmbogăţită 
de un amplu studiu asupra sistemelor de rudenie unde 
fuseseră reţinute îndeosebi intuiţiile teoretice ale lui 
Granet privind pozitivitatea interzicerii incestului şi fusese 
reexaminat principiul reciprocitátii emis de Mauss în Essai 
sur le don, această lectură i-a permis lui Lévi-Strauss ca, 
adunând fragmentele acestei opere dispersate, să opereze 
o remaniere conceptuală şi instituţională fără precedent în 
istoria antropologiei franceze. Atribuindu-i acesteia un 
câmp (societăţile „reci”), un obiect (gândirea simbolică), o 
metodă (analiza structurală) si un program (studiul 


invariantelor) Lévi-Strauss i-a conferit o autonomie 
epistemologicá ce urma sá se concretizeze prin crearea in 
1959 la Collége de France, a Laboratoire d'nthropologie 
Sociale si, în 1960, a revistei L'Homme. Sub egida unuia si 
în paginile celeilalte se vor dezvolta - urmând o 
problematică unitară ce se folosea pentru descoperirea 
regulilor de dispunere a jocului social şi care autoriza 
comparatiile de teren - cercetări cu obiective precise: 
sistemele de rudenie, mitologiile, formele de schimb şi 
modurile de dominație. Toate fiind bazate pe o intensă 
muncă de teren, de ordin empiric şi în acelaşi timp 
documentar, care va integra aportul antropologiei anglo- 
saxone, ele vor da un nou impuls domeniilor de studiu 
geografic, cum ar fi, în special, americanismul sau 
europenismul, odată cu crearea în 1961 a revistei Ftudes 
rurales. Desemnată încă de atunci sub o nouă denumire - 
antropologie socială -, etnologia franceză tocmai îşi 
conferise o identitate doctrinală: structuralismul. 
Argumentele ideologice (respingerea dispariţiei în 
timp a subiectului şi a istoriei, afirmarea necesităţii ca 
etnologul să se implice în politicile de decolonizare, mai 
apoi în cele de dezvoltare) şi intelectuale sunt cele pe care 
un alt curent de gândire, reprezentat îndeosebi prin G. 
Balandier şi P Mercier, le va opune de la mijlocul anilor '60 
structuralismului. Inspirându-se din opera lui Mauss şi 
sprijinindu-se pe interpretarea dată de G. Gurvitch faptului 
social total, acest curent refuza diferenţierea în societăţi 
,reci" şi societăţi ,calde", în consecinţă delimitarea între 
sociologie şi antropologie socială, refuz ce se va manifesta 
cu precădere în politica editorială a publicaţiei Cahiers 
internationaux de sociologie, fondată de Gurvitch şi pe 
care Balandier o va conduce începând cu anul 1965. 
Punând accentul pe conflictele sociale (şi deloc pe 
echilibru), pe schimbările şi istoricitatea obiectului social 
(nu pe regularitati şi invariante), pe condiţiile sociale de 


exersare a anchetei etnografice - situaţia colonială si 
neocolonială - (şi deloc pe experienţa psihologică a 
etnografiei), acest curent cu rădăcini în principal în 
câmpul studiilor africaniste, a permis dezvoltarea unor 
domenii specializate ca antropologia politică, antropologia 
economică şi chiar antropologia marxistă (C. Meillassoux, 
PP Rey, E. Terray), fapt la care, trebuie specificat, unii 
cercetători care se găseau în mişcarea structuralistă, 
legată de programul pe care Levi-Strauss şi-l fixase el 
însuşi afirmând că nu se interesa decât de suprastructuri, 
nu au rămas insensibili (M. Godel ier). 

Paralel cu aceste două curente, merită de asemenea 
să fie semnalat demersul lui L. Dumont, care sta desăvârşit 
formaţia la Musée des Arts et Traditions Populaires 
întemeiat de G.H. Riviere in 1937, fiind unul dintre primii 
care au realizat o anchetă de antropologie socială în 
Franţa (La Tarasque, 1951). Orientat la început spre 
studiul sistemelor de rudenie şi al castelor, influenţat de 
doctrina lui Mauss, instruit în cadrul antropologiei sociale 
britanice (predă la Oxford începând din 1951) şi 
caracterizat atât prin voinţa de a depăşi opoziţiile binare, 
cât şi printr-o critică radicală a gândirii marxiste, acest 
demers trebuia prin urmare să impună o concepţie holistă 
asupra culturii pornind de la care faptele de ierarhie şi 
noţiunea de individ să fie reexaminate, sugerând astfel o 
nouă abordare a faptelor sociale ” primitive”. 

Dacă dezbaterile care au opus aceste diverse curente 
de gândire dovedesc vitalitatea intelectuală şi resursele 
polemice care, de la sfârşitul anilor '50 până la începutul 
anilor '70, au caracterizat antropologia franceză, aceasta 
manifesta în acelaşi timp un dina-mism didactic şi 
dobândea o mare consideraţie socială şi academică: 
crearea de noi centre de cercetare (cum ar fi Centre de 
Recherche sur l'Asie du Sud-Est et le Monde Insulândien - 
CEDRASEMI -, infiintat de G. Condominas in 1962) si de 


laboratoare, precum Laboratoire de Sociologie et de 
Geographie Africaines fondat de G. Balandier şi G. Sautter 
in 1961 sau Laboratoire d'Ethnologie et Sociologie 
Comparative al Universităţii din Nanterre care, creat de 
cátre E. de Dampierre in 1969, asociazá pentru prima oará 
în Franţa cercetarea etnologica şi predarea sa in 
universităţi); publicarea de noi reviste (Cahiers detudes 
africaines, Cahiers Sciences Humaines al ORSTOM); 
apariţia de colecţii specializate („Terre humaine”, „Cahiers 
de l'Homme" etc); publicarea unei serii enciclopedice (cele 
trei volume ale Encyclopédie de la Pleiade); diversificarea 
şi multiplicarea cursurilor, seminariilor (mai ales în cadrul 
Sectiunilor a V-a şi a Vl-a de la Ecole Pratique des Hautes 
Etudes); în sfârşit, organizarea de noi centre de formare: 
alături de Centre de Formation à la Recherche 
Ethnologique (CFRE) înfiinţat pe lângă Musée de l'Homme 
in 1947 de cátre A. Leroi-Gourhan si care perpetua traditia 
didactică si pluridisciplinară de la Institut d'Ethnologie, 
vor lua avânt demersuri pedagogice mai specializate şi mai 
bine problematizate, cum ar fi Enseignement pour la 
Recherche en Anthropologie Sociale - Secţiunea a VI-a, 
École Pratique des Hautes Études (EPRAS) -, animat de 
membrii Laboratoire  d'Anthropologie Sociale, sau 
Formation à la Recherche en Afrique Noire (FRAN), 
apărută în contextul divizării ariilor culturale (Secţiunea a 
VI-a, Ecole Pratique des Hautes Etudes) şi condusă de 
cercetătorii de la Laboratoire de Sociologie et de 
Geographie Africaines. 

La sfârşitul celui de-al doilea război mondial, 
modalităţile de recrutare a etnologilor, dar şi formele de 
finanţare, de organizare si evaluare a cercetării 
antropologice în Franţa fuseseră deja definite. Office de la 
Recherche Scientifique et Technique Outre-mer (ORSTOM) 
si Centre National de la Recherche Scientifique (CNRS) au 
fost primele astfel de cadre administrative si s-au folosit - 


ceea ce, încă o dată, diferenţiază antropologia franceză de 
alte scoli naţionale - de cercetători ce munceau zi-lum mă. 
Totuşi, dezvoltările teoretice şi metodologice pe care 
disciplina trebuia să le cunoască în curând şi care de 
atunci n-au încetat să apară, graţie unei lărgiri a tematicii 
sale şi a câmpului de investigaţii, se pare că nu au fost 
suficiente pentru a-i imprima acesteia o veritabilă 
autonomie instituţională. Chiar numele pe care şi astăzi 
continuă să-l poarte secţia din CNRS care cuprinde 
majoritatea cercetătorilor şi laboratoarelor de tehnologie 
din Franţa - antropologie, etnologie, preistorie - pare să 
perpetueze starea de dependentă, de această dată 
administrativă, pe care antropologia franceză o cunoaşte 
încă de la începuturile sale. La un alt nivel, ideologizarea 
divergentelor anilor '60, o perioadă de maturitate 
intelectuală şi epistemologică, şi „mediatiza rea” acestora, 
se pare că au invitat la o mai mare prudentă privind uzul 
sufixului - ism, şi, prin urmare, la o anumită măsură în 
căutarea sau afirmarea unei identități doctrinale. 
Construcţiile apozitive care se folosesc de la jumătatea 
anilor '70 pentru a identifica paşii făcuţi de antropologia 
franceză şi pentru a defini obiectele sale de investigare 
(antropologia relaţiilor de rudenie, a bolii, a cuvântului, a 
simbolicului etc, şi chiar antropologia morţii sau a 
„platitudinii”) - şi care tind să se substituie traditionalei 
împărțiri în arii culturale (africanism, americanism, 
oceanism etc.) - dovedesc această atitudine precaută, 
manifestând în acelaşi timp o mai mare grijă în privinţa 
tehnicitátii în cercetarea antropologică. Probabil doar 
antropologia cognitivă, de formaţie recentă în Franţa, deja 
etichetată prin termenul de „cognitivism”, ar fi în măsură 
să afişeze ambiţii intelectuale de o amploare comparabilă 
cu cea a structuralismului anilor” 60. In concluzie, deseori 
considerată de către autorii străini, în principal anglo- 
saxoni, o antropologie teoretică, antropologia franceză 


pare să întâmpine multe dificultăţi pentru a se defini din 
punct de vedere teoretic. 

— Cercetările asupra Franţei 

Cercetările antropologice asupra Franţei au luat cu 
adevărat fiinţă în momentul când cercetătorii au încercat 
să aplice cunoaşterii societăţii şi culturii acestei ţări 
metodele de analiză şi de anchetă care constituie apanajul 
etnologiei exotice, provocând astfel o ruptură clară fată de 
tradiţiile de studiu de până atunci. Această cotitură este 
recentă în istoria disciplinei, dat fiind că se poate 
considera că ea a survenit odată cu publicarea în 1951 a 
lucrării lui L. Dumont, La Tarasque, în care se propune 
pentru întâia oară o analiză structurală „a acţiunilor, 
reprezentărilor şi figuratiilor" constitutive ale unei serbări 
populare ce se desfăşoară într-un sat din sudul Franţei. 
Exista şi înainte o etnologie a Franţei, însă aceasta era 
făcută de istorici şi geografi (L. Febre, F. Vidal delablanche 
etc.) sau era opera folcloriştilor sau a muzeografilor (A. 
Van Gennep, A. Varagnac, G.H. Riviere etc). Acestia din 
urmá, printre care Saintyves si P. Sebillot, sprijinindu-se in 
mare parte pe lucrári de eruditie sau pe insemnári ale 
călătorilor de la sfârşitul secolului al XIX-lea si începutul 
secolului al XX-lea, au întemeiat ceea ce se numeşte în 
mod curent domeniul artelor şi tradiţiilor populare. Din 
această perspectivă, erau privilegiate anchetele indirecte, 
făcute pe baza unor chestionare alcătuite în prealabil, pe 
regiuni vaste, la scara marilor diviziuni administrative şi al 
căror scop era, pe lângă realizarea de inventare 
sistematice de date sub formă de atlase folclorice sau de 
cataloage, analiza variațiilor acestora în spaţiu şi timp. 

Etnologii formaţi în metodele de gândire şi anchetare 
ale disciplinei antropologice au modificat remarcabil 
peisajul cercetărilor asupra Franţei. Renuntând la marile 
programe documentare, ei au adoptat abordarea 
monografică şi au ales drept cadru de studiu comunitatea 
rurală care, după M. Maget, reprezintă un mediu de 
intercunoastere ce permite observarea optimă a 


ansamblului de semnificaţii trăite având valoare colectivă. 
Această schimbare de perspectivă a fost însoţită de-o 
modificare a problematicilor şi tehnicilor de investigaţie. 
Ancheta a început în maniera etnografiei clasice, prin 
observarea directă a actantilor vieţii sociale, conform 
preceptelor observaţiei participative. Se impunea să fie 
regăsite, prin alegerea unor terenuri bine delimitate şi a 
unor obiecte de studiu suficient de îndepărtate de 
schemele de gândire ale culturii căreia îi aparţine 
etnologul, atât distantarea ce caracterizează activitatea 
etnografică, cat şi viziunea  totalizatoare proprie 
demersului antropologic. Într-o primă fază a lucrărilor s-a 
ajuns la realizarea unui important ansamblu de monografii 
care puneau accentul, în funcţie de situaţie, pe studierea 
raporturilor dintre individ şi comunitate, în prelungirea 
antropologiei culturale nord-americane (Bernot, Blancard, 
1953; Wylie, 1957), pe analiza componentelor vieţii săteşti 
(Petras, 1966) sau chiar pe schimbările sociale ce 
afectează comunităţile rurale. Alte cercetări au urmărit 
fenomene sociale bine definite, cum ar fi marginalitatea în 
marile metropole (Petonnet, 1968; Monod, 1968), 
vânătoarea cu capcane ca practică tradiţională (Jamin, 
1974), cultul sfinţilor (Bensa, 1978) sau vrăjitoria în zonele 
împădurite din vestul Franţei (Favret-Saada, 1977). Aceste 
studii, orientate esenţial însă nu exclusiv asupra societăţii 
ţărăneşti, se află la baza unei reflecţii asupra posibilelor 
probleme teoretice şi metodologice ale antropologiei lumii 
moderne. 

De altfel, in această perspectivă s-au înscris, 
începând cu anii '60, o serie de cercetări pluridisciplinare, 
la scara comunităţii locale sau a micro-regiunii. Aşa s-a 
întâmplat în cazul cercetărilor întreprinse începând cu 
1961 în Bretania, la Plozevet (Burguiere, 1975), unde s-au 
reunit într-o reflecţie asupra noţiunii de izolat” 
antropobiologişti, etnologi, sociologi si demografi. În 


aceeaşi categorie intră studiile asupra regiunii Aubrac, 
iniţiate în 1964, în care realizarea unui inventar detaliat al 
datelor de ordin lingvistic, ecologic, economic şi 
etnografic, cât şi evidenţierea unor puternice reţele de 
emigrare au subliniat limitele unei abordări monografice 
clasice. Putin mai târziu, Chatillonnais a devenit locul 
anchetelor pluridisciplinare, printre care se detaşează 
studiul etnologic asupra satului Minot. Acesta, făcut într- 
un cadru colectiv, însă în care fiecare din participante şi-a 
conservat expresia individuală (Pingaud, 1978; Verdier, 
1979; Zonabend, 1980; Jolas, 1982), a scos la iveală 
legăturile dintre ponderea istoriei, determinarile 
geografice, viaţa socială şi gândirea simbolică, propunând 
în acelaşi timp în planul metodei o cale de urmat în scopul 
înscrierii faptului social regional în rândul societăţilor 
complexe de tip occidental. In sfârşit, începând cu anul 
1974, masivul Baronnies din Pirinei a fost spaţiul unor 
anchete diverse vizând analizarea relațiilor dintre 
teritoriu, societate şi configuraţia particulară a grupului 
domestic (Chiva, Goy, 1981). 

In această perioadă ia amploare un întreg ansamblu 
de cercetări privind cultura materială, în primul rând 
etnotehnologia, care şi ele îşi însuşesc un cadru de analiză 
restrâns (Lemonnier. 

— Însă fără a se îndepărta de perspectiva istorică, 
atât de necesară în acest domeniu (Parain, 1979). 

De un deceniu încoace, pe lângă abordarea 
monografică devenită tradiţională în etnologia Franţei, şi- 
au făcut apariţia noi modalităţi de cercetare, mai puţin 
riguros localizate si mai formalizate, cadrele lor 
problematice si teoretice alăturându-se celor ale 
antropologiei generale. Unele dintre acestea se străduiesc 
să demonstreze importanta funcţiei simbolice sau locul pe 
care îl ocupă relaţiile de rudenie în structurarea câmpului 
matrimonial, în relaţie cu diversele sisteme succesorale 


care s-au perpetuat in provinciile franceze; altele se dedicá 
intelegerii fenomenului politic in intreaga lui complexitate 
sau analizei mecanismelor memoriei, percepţiei si 
reprezentării timpului în culturile locale supuse amprentei 
istorice a societăţii globale. 

În ciuda aportului incontestabil al acestor cercetări 
în cunoaşterea etnologică a societăţilor de tip modern, 
multe domenii rămân încă neexplorate. Prin încercările 
sale monografice, chiar problematizate tematic, etnologul 
nu îşi asigură mijloacele de a cuprinde dintr-o privire 
specificitatile si de a sesiza discontinuitatile caracteristice 
unei societăţi moderne precum Franţa. Desigur, astăzi se 
înţelege mai bine cum operează, de exemplu, vrăjitoria în 
zonele împădurite din vest, dar nu se poate încă explica de 
ce asemenea comportamente şi credinţe există aici şi nu în 
alte părţi, în regiuni apropiate geografic şi situate în 
acelaşi context istoric şi economic. În acelaşi timp, dacă 
cercetările efectuate în prezent asupra formelor de alianţă 
matrimonială au permis evidenţierea faptului că societăţile 
complexe se înscriu într-un continuum logic, însă non- 
evolutiv, cu societăţile având un sistem de rudenie 
elementar sau semicomplex, totuşi nu se poate încă 
delimita, din lipsa lucrărilor comparative şi a tehnicilor de 
studiu convenabile, ansamblul proceselor sociale, 
economice şi demografice care îşi exercită influenta 
asupra alegerilor matrimoniale. În ciuda diversificării 
semnelor de întrebare pe care le ridică, a multiplicitátii 
abordărilor reţinute, a investigaţiilor mai subtile şi a 
preciziei anumitor rezultate obținute, cercetările 
antropologice întreprinse în ultimii treizeci de ani asupra 
Franței nu au permis realizarea unei viziuni globale asupra 
societății franceze. Relaţiile cu istoria, ba căutate, ba 
respinse, vor da probabil soluții epistemologice pentru 
problemele cu care se confruntă astăzi cercetările 
antropologice asupra Franței. 

FRATRIE (FRATRIE) e Parentale (Sisteme -) 2 - 
Genealogie 

FRATRIE (PHRATRIE) e Clan. Trib 

FRAZER James George 

Antropolog britanic, James George Frazer s-a născut 
in 1854 la Glasgow, într-o familie scotiana înstărită de 
religie prezbiterianá. Făcându-şi studiile la Universitatea 
din Glasgow, începând din 1869, tânărul Frazer se 


interesează în mod deosebit de studiul limbilor clasice. În 
1874 intră la Trinity College (Cambridge); acolo studiază 
dreptul pentru a îndeplini dorinţa tatălui său, însă nu va 
exercita niciodată vreo profesie juridică; în 1879 susţine o 
teză despre Platon. Frazer va descoperi însă antropologia 
la Glasgow, citind Primitive Culture a lui E.B. Tylor, 
apărută în 1871. Intálnirea cu W. Robertson-Smith, care va 
deveni prietenul său, este decisivă pentru orientarea 
ştiinţifică şi formaţia intelectuală a lui Frazer, care învaţă 
de la colegul său mai vârstnic să considere sistemele 
religioase drept producţii istorice, independent de orice 
întrebare asupra veridicitatii lor. Robertson-Smith îi cere 
lui Frazer sa redacteze pentru a noua ediţie a 
Encyclopaedia Britannica (1888) articolele ,Tabu" şi 
,lotemism": cel de-al doilea va constitui punctul de 
plecare pentru cele patru mari volume din Totemism and 
Exogamy (1910). De acum incolo, Frazer se dedicá cu totul 
redactării unei opere gigantice, rezumat al cunoştinţelor 
timpului său în materie de mituri, credinţe şi rituri. În 
1896 se căsătoreşte; soţia sa, mai tânără decât el cu un an, 
este o frantuzoaica văduvă, care îşi va consacra restul 
vieţii carierei şi operei soţului său, traducându-i în 
franceză numeroase lucrări. Înnobilat în 1914, Frazer 
cunoaşte onorurile şi gloria şi datorită activităţii neobosite 
a soţiei sale, în 1931 începe să-şi piardă vederea; moare la 
Cambridge în 1941; Lady Frazer se stinge la câteva ore 
după el. 

Deşi a fost un om retras, Frazer acorda multă 
importanţă adunării de date: a scris un manual de anchetă 
etnografică (1889, reed. 1907) şi a întreţinut o 
corespondentă susţinută cu numeroşi cercetători de teren. 
Din opera sa va fi remarcat în primul rând ciclul Golden 
Bough (Creanga de aur), vastă frescă la care a lucrat fără 
întrerupere de la sfârşitul anilor 1880 până în 1935: o 
primă versiune (1898) cuprinde două volume, a doua ediţie 


(1900) cuprinde trei, a treia, publicatà intre 1911 si 1935, 
douásprezece; o editie prescurtatá apare in 1922; un al 
treisprezecelea volum apare în 1935, sub titlul Aftermath. 

In timpul vechii Rome, la Nemi, pe Monte Albano, se 
găsea un sanctuar al cărui preot, „regele pădurii”, era un 
sclav fugar, care-şi obținuse sacerdotul ucigându-l pe 
predecesorul său. De ce sclavul trebuie, înainte de a 
comite crima, să rupă o ramură dintr-un copac plantat în 
incinta sanctuarului, la fel ca Eneas care trebuia să rupă o 
„creangă de aur” înainte de a intra în regatul morţilor? 
Aceasta este întrebarea care dă naştere anchetei, 
conferind o relativă coerentă unui ansamblu disparat de 
studii în care Frazer, aflat adesea în ipostaza de pionier, 
abordează teme multiple care se află şi astăzi în centrul 
reflectiei antropologice: regalitatea „sacră” şi uciderea 
rituală a regelui, totemismul, noţiunea de ,tabu”, tapul 
ispăşitor etc. Restul operei este departe de a fi neglijabil. 
Totemism and Exogamy este perimată; însă Folklore of the 
Old Testament (1918), The Magical Origins of Kings şi alte 
lucrări de mai mică importantă rămân viabile. 

Opera sa a avut un destin paradoxal. A contribuit mai 
mult decât oricare alta la impunerea antropologiei în 
cultura occidentală: Kipling, Tennyson, Pound, Yeats, 
Joyce, D.H. Lawrence, T.S. Eliot, Wittgenstein au găsit în 
ea material care le-a alimentat inspiraţia sau reflectia. 
Freud a folosit datele adunate de Frazer pentru a studia 
totemismul şi, urmându-i exemplul, G. Roheim a reluat 
dintr-un punct de vedere psihanalitic temele frazeriene. 
Continuând să fie citită, opera lui Frazer a avut, printre 
antropologi, o funcţie de cataliză critică. Ea nu poate fi 
ignorată; perimându-se însă foarte repede din punct de 
vedere teoretic, era de aşteptat ca antropologii să se 
demar-cheze mai mult sau mai puţin radical de ea, cum o 
vor face curând H. Hubert „i M. Mauss (1902 - 1903), care 
critică teoria frazeriană a magiei ,simpatice" si a „legilor 


sale: legea „similitudinii” (magia homeopaticá) şi legea 
,contagiunii", dar si concepţia evoluționistă conform 
cáreia omenirea ar fi cunoscut in mod succesiv o várstá a 
magiei, apoi o várstá a religiei, inainte de a se lása in 
puterea ştiinţei. Până în prezent, antropologii, cei britanici 
mai ales, nu mai sfârşesc să-şi omoare în mod simbolic 
tatăl, care nu încetează să renască, cum o arată, de 
exemplu, permanenta interesului antropologilor pentru 
analiza fundamentelor simbolice ale suveranităţii, 
începând cu studiul lui E.E. Evans-Pritchard despre 
„regalitatea divină” la populaţia shilluk (1948) până la 
lucrările recente ale unor cercetători precum A. Adler, L. 
de Hesch sau J.-C. Müller, care sunt tot atâtea omagii, 
explicite sau nu, aduse marelui inaintas. 

N. BELMONT, M. IZARD 

Londra (trad. fr. Les origines magiques de la royaute, Paul 
Geuthner, Paris, 1920). 

FROBENIUS Leo 

Antropolog german, fiu al unui ofiter prusac, Leo 
Frobenius s-a náscut la Berlin in 1873 si a murit la 
Frankfurt pe Main in 1938. Frobenius este interesat foarte 
de timpuriu de studiul civilizatiilor africane si incepe sá 
adune elementele unui imens fisier care va constitui 
fondul documentar initial al Institutului de Morfologie 
Culturală, creat in 1922 la München, transferat la 
Frankfurt in 1925 si devenit Institutul Frobenius la 
moartea fondatorului sáu. În 1894, Frobenius publică un 
scurt studiu asupra societăţilor secrete din Africa. Din 
1898, tonul considerat prea categoric al lucrărilor sale Die 
Masken und Geheimbunde Afrikas (Măştile şi societăţile 
secrete din Africa) si Der Ursprung der afrikanischen 
Kulturen (Originea civilizaţiilor africane) nemultumeste 
mediile universitare, cu care Frobenius va avea 


intotdeauna relatii incordate. Universitatea din Frankfurt ii 
propune sá tiná o serie de cursuri in 1926 si, in 1932, fárá 
să-i ofere o catedră, îl numeşte profesor onorific. Această 
relativă ostracizare nu încetează să provoace uimire, căci, 
departe de a fi eterodoxe în contextul antropologiei 
germane a epocii, concepţiile lui Frobenius privind istoria 
culturală a Africii, de inspiraţie organicistă, nu se 
îndepărtează de cele ale unui mare număr de confrati ai 
săi, mai ales în privinţa ideii unei evoluţii ciclice a 
civilizaţiilor: în 1904, în cursul unei şedinţe a Societăţii de 
Antropologie din Berlin, F Graebner şi B. Ankermann, 
primul ocupându-se de Oceania, celălalt de Africa, îşi 
exprimaseră de altfel acordul cu tezele lui Frobenius, ceea 
ce conferă un statut academic teoriei sale despre 
„cercurile culturale” (Kulturkreisen). 

Din 1904 în 1932 (cu o întrerupere între 1916 şi 
1925), Frobenius întreprinde mai multe călătorii de studiu 
în Africa, ajungând astfel în Africa de Nord, în Nubia, 
Eritreea, în Africa de Vest (Senegal, Mali, Liberia, Burkina 
Fasso, Togo, Nigeria), în Camerun, Zair şi Africa Australă. 
În Nigeria, unde efectuează anchete la populaţiile yoruba, 
nupe, yunkun şi tiv şi la diverse grupuri din podişul 
Adamaoua, descoperirea artelor din Benin - ceramică arsă, 
bronzuri, statui de piatră - îl face pe Frobenius să-şi 
revizuiască total optica asupra civilizaţiilor africane, a 
căror evoluţie o asociază cu răspândirea influentelor 
mediteraneene în cartea sa Und Afrika sprach (1912 - 
1913); in 1933, Kulturgeschichte Afrikas prezintà starea 
finalà a analizelor sale. 

Călător neobosit, cu o dorinţă de lucru nestăpânită, 
deşi în mică măsură vizionar, având mai mult înclinaţie 
pentru realizarea de sinteze ample decât pentru colectarea 
de date etnografice, autor al unei opere considerabile 
(cuprinzând şi cele douăsprezece volume din seria Atlantis, 
care apar între 1921 şi 1928), Frobenius este un spirit cu 


neputinţă de clasificat, lucrările sale sunt marcate de 
dorinta de a pune bazele unei conceptii unitare a 
civilizatiei africane, care ar acorda un loc de prim rang 
expresiei plastice. Antropolog contestat, eminent 
reprezentant al unei Völkerkunde adesea criticată în zilele 
noastre, Frobenius este si unul dintre marii , descoperitori" 
europeni ai Africii. De asemenea, el este fondatorul celei 
mai prestigioase institutii antropologice germane. 

M. IZARD 

FUNCIAR (REGIM -) 


Un regim funciar este un ansamblu de dispozitii ce 
guvernează relaţiile dintre indivizi si grupuri în ceea ce 
priveşte statutul şi dreptul de folosinţă asupra pământului. 
Regulile relative la regimul solului formează sisteme de 
beneficii si obligații, de „drepturi combinate” (B. 
Malinowski) de o mare diversitate în timp şi spaţiu. Aceste 
drepturi nu provin iniţial din instanţa juridică legală, 
elaborată târziu'de către statele moderne, ci din reguli 
cutumiare cu mult anterioare constituirii acestora. 

In vechea societate europeană, ca şi în societăţile de 
drept nescris, conceptul de proprietate eminentă, cu titlu, 
asupra pământului - property - nu există, şi nici cel de 
posesiune exclusiva - ownership. Bătrânii sau şefii 
repartizează teritoriul comunităţii între familii sau clanuri, 
o parte rămânând pentru folosinţa comună; câmpiile sunt 
fie redistribuite periodic - la germani, la incasi, in mir-ul 
rusesc, în Orientul Mijlociu musulman şi în zona 
împădurită a Africii -, fie încredințate unui grup familial, in 
acest caz devenind acestea ereditare: vechiul Mexic, Asia 
musonică, China, Melanezia, Europa medievală (unde va 
apărea alleu-l transmisibil, desprins din procedura de 
arendare). Dreptul celui ce defrişează, care se uneşte în 
mod simbolic cu pământul printr-un sacrificiu iniţial, este 
în foarte multe cazuri fundamental. Astfel, tezele lui Locke, 
bazându-se pe o formă de posesiune dobândită prin 
muncă, se apropie, dincolo de ipoteza 

„Comunismului primitiv” avansată de către H.S. 
Maine, de afirmaţiile lui R.H. Lowie vizând existenţa unei 
posesiuni familiale proprii: păşunile de iarnă ale 
kirghizilor, „districtele” indienilor vânători, pământurile 
îngrădite ale agricultorilor din vechiul Mexic sunt câteva 
asemenea exemple. 

Drepturile asupra pământului ţin de funcţionarea de 
ansamblu a sistemului social. Repartiția şi valorificarea 
depind în primul rând de elementele constitutive 


fundamentale, materiale si ideale, ale oricărei societăţi 
posedánd un teritoriu: ecologie, demografie, tehnologie, 
atitudini in privinta alimentatiei si a muncii, ideologie 
religioasă şi sistem de autoritate adesea împletite, relaţii 
de rudenie şi solidaritate. Variabilitatea acestor elemente 
şi a formelor lor de interconexiune de la o societate la alta 
împiedică stabilirea de corelaţii convingătoare între 
tipurile de regim funciar şi tipurile de societate. Modelele 
de valorificare şi sistemele economice de bază - vânătoare 
şi cules, păstorit, agricultură - nu pot fi puse în paralel, 
majoritatea societăţilor practicând moduri asociate de 
gestionare a resurselor alimentare, aflate în interferenţă 
unele cu celelalte. 

Dreptul de exploatare a pământului decurge deci 
iniţial din apartenenţa la un grup de rudenie localizat. 
Stabilirea ierarhiilor genealogice, cât şi intervenţia forţelor 
exterioare impun, prin credinţă sau prin forţă, în locul 
obiceiurilor care  privilegiau paritatea în interiorul 
colectivitátii, relaţii contractuale inegalitare. Astfel, în 
societăţile ţărăneşti cu circuite de schimb restrânse, 
valorificarea solului este guvernată de îmbinarea, adesea 
în cadrul aceluiaşi spaţiu, a două mari principii: gestiune 
comunitară şi repartizare familială, niveluri de exploatare 
ierarhizate si oprimarea proprietarilor. In America 
tropicală, haciendas si estancias - amintind de /atifundia 
din antichitatea romană -, dintre care, la începutul 
secolului al XX-lea, multe au trecut din proprietatea 
familială in proprietatea societății, sunt girate de 
intendenti care folosesc drept salariaţi peones 
minifundiari, iar în mod cu totul ocazional colonişti, ce 
pretind în schimbul zilelor de muncă dreptul de exploatare 
a unei parcele de pământ. Totuşi comunităţile supuse 
menţin in interiorul lor repartiţia pe neamuri si 
întrajutorarea. În societăţile monarhice sau feudale din 
Orientul Apropiat, din Sud-Estul asiatic, ca şi în Japonia 


sau Madagascar, inegalitatea funciará se bazeazá pe 
dominaţia politico-religioasá a familiilor ,nobile". În India, 
drepturile asupra pământului se distribuie atât pe axa 
puterii regale teritoriale, cât şi pe cea a relaţiilor de 
subordonare dintre caste: aglomerarea tributurilor de 
încasat îl apasă într-atât pe ţăranul dator, încât se ajunge 
la distrugerea proprietăţii sale, prin repetată cedare drept 
amanet a câte unei bucăţi de pământ. Această multitudine 
de confiscári fractionate aminteşte de acea saisine 
preluată din dreptul franc, prin care, în perioada feudală, 
se obțineau din aceeaşi bucată de teren beneficii de 
provenienţă diversă. Şi în Europa Centrală şi de Est de la 
sfârşitul secolului al XIX-lea predomină un regim 
inegalitar: nobilii si comercianții stapanesc marea 
majoritate a pământului, lucrat de mici proprietari salariaţi 
sau de iobagi obligaţi, după cum se exprimă Engels, la o „a 
doua  serbie”; in Marea Britanie, ariile denumite 
enclosures accentuaseră concentraţia funciară, însă cel 
puţin garantau drepturile şi bunăstarea fermierilor. 

In afara Europei se întâlnesc regimuri funciare 
întemeiate pe principiul general de accesibilitate la terenul 
agricol pentru toate grupurile (clan, familie). In Africa, 
relaţia cu spaţiul ocupat şi pământul cultivat se împleteşte 
în mod natural cu ideea unei egale indreptátiri a grupărilor 
locale de a deţine drepturi de folosinţă asupra pământului, 
independent de drepturile eminente, cu rădăcini în istorie, 
şi în afara oricărei posibilităţi de apropiere personală; 
„pământul nu se refuză niciodată”, această normă face să 
predomine dreptul de folosinţă cel mai recent; accesul la 
pământ se desfăşoară pe alocuri în afara oricărei relaţii 
comerciale: acesta nu numai că nu se vinde, dar nici nu se 
împrumută. 

In Europa Occidentală, Codul civil inspirat de 
ideologia Revoluţiei franceze promo-vează accesul tuturor 
la pământ şi antrenează dezvoltarea proprietăţii agricole 


mici si mijlocii. Ín cámpiile centrale, colonistii instalati de 
marii proprietari nobili, dupá modelul prusac, in sate cu 
gestiune colectivă parţială amintind de mir, dobândesc 
libertatea de a cumpăra pământul şi de a-l transmite. În 
Balcani, emanciparea naționalităților duce la recuperarea 
pământurilor confiscate de Imperiul otoman: zadruga, 
proprietatea colectivă pe linie genealogică, va dispărea în 
favoarea unei împărțiri egale a loturilor între moştenitori. 
Această liberalizare a condiţiei ţăranului, la sfârşitul 
secolului al XIX-lea, se află probabil la originea 
speranteiintr-un acces egalitar la pământuri noi, ceea ce 
conduce la migrații masive din Europa înspre ţările recent 
descoperite. Generalizarea împărţirii pământului în Europa 
permite perpetuarea utilizării terenurilor de folosinţă 
colectivă sau comunale, aflată în vigoare cu mult înaintea 
organizării feudale; bazându-se pe tradițiile proprii, 
comunităţile teritoriale din văile Alpilor si Pirineilor 
împiedică, când este cazul, instalarea legalităţii naţionale. 
Dominația colonială a Europei duce, atât in Africa, 
cât şi în Asia, Filipine şi Indonezia, la confiscarea celor mai 
bune pământuri în scopul unei agriculturi comerciale. În 
Africa Occidentală, Franţa încearcă să instaureze, prin 
înregistrare, mica proprietate familialanotiune „romană”, 
insolită aici. In Maghreb, amploarea luată de cadastrare, 
neglijându-se primatul uzufructului musulman, permite 
constituirea marilor proprietăţi ale coloniştilor. 
Pământurile cucerite de Marea Britanie revin Coroanei, 
care favorizează prin contracte de 999 de ani instalarea 
europenilor pe plantațiile din Kenya, Rhodesia, Africa de 
Sud, în timp ce în rezervatiile indigene dreptul de ocupaţie 
se plăteşte printr-o rentă anuală. Odată cu sfârşitul celui 
de-al doilea război mondial, lumea politică a trebuit să ţină 
cont de aspiraţia celor mai sărace societăţi rurale la un 
trai mai bun, trecând în primul rând la suprimarea 
structurilor funciare oprimante. Țările lumii a treia, 


angajate in procesul de decolonizare odatá cu inceputul 
anilor '50 (in cazul unor regiuni din Asia, Filipine si 
Indonezia), respectiv de la sfársitul deceniului (in Africa), 
sau luptánd de mai multá vreme deja pentru reforme 
agrare in America Latiná, se vád acum confruntate fie cu 
modelul socialist, in care colectivizarea distorsioneazá 
raportul dintre agricultor si pământul sáu - astfel, China 
populară a trebuit să reducă la o echipă controlul nucleului 
proprietăţii destinat iniţial întregii comunităţi -, fie cu 
modelul umanist al redistribuirii în beneficiul micilor 
proprietari funciari. 

Prescriptii si proscriptii vizând pământul se numără 
şi acum printre reprezentările omniprezente ale vieţii 
sociale, alăturându-se celor ale rudeniei şi puterii. De 
aceea, un studiu intercultural al sistemelor funciare ar 
trebui să se bazeze pe terminologia şi conceptele indigene, 
permiţând astfel să se distingă categoriile formale de 
realităţile pe care le acoperă. Acceptia şi modul de 
aplicare a regulilor rămân neclare, atâta vreme cât sunt 
raportate numai la sistemele de gândire ale civilizaţiei 
europene occidentale. 

M.-C. PINGAUD 

FUNCTIONALISM 


Functionalismul poate fi considerat in acelasi timp o 
metodă si o doctrină (Gellner, 1987). Există tendinţa de a 
aplica adjectivul ,functionalist" in mod nediferentiat: 1) 
unui principiu de metodă guvernând  reasezarea 
sistematică a faptelor ce urmează să fie descrise si 
interpretate in context;2) oricărei explicäri a unui 
fenomen social prin exigente de funcționare presupuse a 
aparține întregului din care acesta provine; 3) unei 
orientări generale a gândirii, care face din utilitate 
resortul ultim al oricărei societăți si culturi. Pentru mai 
multă claritate, pare preferabil să se utilizeze calificativul 
funcțional” pentru a desemna o metodă, analiza 
funcțională, si adjectivul ,functionalist" să fie rezervat 
caracterizării unor teorii, teoriile funcționaliste. 

Analiza funcțională constă în tratarea oricărui fapt 
social din perspectiva relațiilor pe care le întreține, în 
sincronie, cu alte fapte sociale în interiorul unui 
ansamblu'care nu este epistemologic necesar să fie privit 
ca fiind complet structurat. Noțiunea de ,functie" trimite 
doar la ideea interdependentei relative a faptelor. 
Legăturile observa bile în realitate nu sunt promovate la 
rang de raporturi de determinare sau de legi de 
funcționare. Funcția nu este deci prevăzută cu un statut 
explicativ în sensul strict, ci in cel euristic al termenului. 
Dirijarea observaţiei etnografice, precum şi prezentarea 
rezultatelor sale în formă monografică respectă preceptele 
metodei funcționale. Se admite că o societate este formată 
dintr-un anumit număr de elemente identificabile, că 


aceste elemente nu sunt dispuse la întâmplare, ci urmează 
o anumită logică a configuratiilor, că evidenţierea relaţiilor 
dintre aceste elemente - relaţii care nu sunt obligatoriu de 
utilitate reciprocă - contribuie într-o oarecare măsură la 
înţelegerea fiecăruia dintre ele. Codificarea cea mai 
riguroasă a unei etnografii funcționale (functional 
ethnography) se datorează şcolii antropologice englezeşti 
din anii '30—60 şi îndeosebi unuia din cei doi 
reprezentanţi de seamă ai ei, B. Malinowski. Prin urmare, 
ea nu a depăşit în întregime schemele de gândire 
funcționaliste. Totuşi, nu orice studiu organizat dupa 
regulile metodei funcţionale este şi functionalist. 

O teorie funcționalistă constă dintr-un corp de 
doctrină care, pornind de la constatarea că există relaţii de 
corespondentă funcţională între faptele sociale, ajunge la 
concluzii generale privind natura societăţii. Însă nu toate 
teoriile funcționaliste îndeplinesc aceste condiţii în egală 
măsură. R.K. Merton (1957) a arătat cà functionalismul cel 
mai radical se intemeiazá pe insusirea a trei postulate: 1) 
Postulatul unităţii funcţionale a societăţii: fiecare element 
constitutiv al unei societăţi ar fi funcţional pentru sistemul 
social în întregime, care este deci văzut ca fiind întru totul 
organizat. 2) Postulatul functionalismului universal: toate 
elementele constitutive ale unei societăţi ar exersa o 
funcţie anume. 3) Postulatul necesităţii: fiecare element 
constitutiv al unei societăţi ar fi o parte indispensabilă a 
acesteia. Acesta este şi punctul de vedere profesat în 
antropologie de către Malinowski (1926, 1944), ilustrat 
probabil în modul cel mai frapant prin explicaţia pe care 
acesta o dà practicii magiei la locuitorii insulelor 
Trobriand. E. Durkheim (1985) şi A.R. Radcliffe-Brown 
(1952) sunt mai moderati. Pentru aceştia, o funcţie nu ar 
putea predetermina instituţia capabilă să o îndeplinească 
(argumentul mutatiilor şi echivalentilor funcționali), după 
cum nici instituţia nu ar putea fi caracterizată doar prin 


rolul sáu functional (argumentul vestigiilor). În cadrul 
teoriilor funcționaliste, funcţia dobândeşte un statut 
explicativ; predecesorii acestora (A. Comte şi mai ales H. 
Spencer) îi conferă sensul de finalitate căutată în mod 
deliberat; intrebuintarea sa avea deci trăsăturile unei 
ipoteze finaliste. Odată cu Durkheim, funcţia va desemna, 
sub formulări diverse, contribuţia constatabilă în mod 
obiectiv (şi nu căutată explicit) a unei instituţii la 
îndeplinirea anumitor procese: adaptare, integrare sau 
continuitate a formelor de organizare. În limbajul 
durkheimian, funcţia este numită „cauză eficientă”. Şi 
deoarece se consideră că aceste procese trebuie realizate 
neapărat, funcţiile evidenţiate sunt ridicate la rang de 
raporturi necesare având valoare demonstrativă. 

Anumite supozitii ale functionalismului, cel puţin în 
formele sale temperate, acoperă exact argumentele ce 
instituie posibilitatea unei analize sincronice a faptelor 
sociale. Aşadar nu s-ar putea determina o dată exactă a 
apariţiei sale. Totuşi, abia în secolul al XIX-lea, noţiunea de 
„funcţie” va fi pusă în serviciul unui principiu de 
inteligibilitate a realităţii sociale. Acest principiu se înscrie 
astfel într-o concepţie a ştiinţei sociale şi a obiectului 
acesteia ce va continua să marcheze diversele teorii care o 
vor aplica în antropologie. 1) Funcţionalismul presupune 
că omul în societate poate face obiectul unei ştiinţe 
pozitive după modelul determinist al ştiinţelor naturii. 2) 
El recurge masiv la analogia biologică pentru a explica 
socialul. Fără a putea fi asociat organicismului care susţine 
identitatea de substanţă dintre societate şi organismul viu, 
functionalismul se sprijină pe ipoteza că există similitudini 
de organizare între cele două ordini de fenomene. 3) 
Functionalismul se apropie de o concepţie unitară a lumii 
sociale (toate societăţile s-ar supune unor legi de 
funcţionare identice) şi de o imagine a devenirii sociale ca 
tendinţă progresivă. 4) El conferă aşadar întregului un 


primat ontologic si explicativ asupra pártilor (respectiv 
societátii asupra indivizilor). Functionalismul este una din 
expresiile cele mai desăvârşite a ceea ce epistemologii 
numesc holism metodologic (Gellner, op. cit.), adică 
punctul de vedere conform căruia „structurile ar preceda 
indivizii şi ar fi explicative în raport cu aceştia” (Boudon, 
1979). 5) Principiul explicatiei funcționaliste este de 
inspiraţie anti-istorică. Refuzul istoriei este în acelaşi timp 
o decretare epistemologică (antropologia trebuie să fie o 
ştiinţă, ceea ce istoria, văzută ca o cunoaştere non- 
deterministă si non-generalizanta, nu poate fi) si un 
principiu metodic (istoria societăţilor pe care le studiază 
antropologia, s-ar afla în afara câmpului ei de interes, însă 
o societate, surprinsă în sincronie, ar conţine, cu condiţia 
ca observarea să fie întreprinsă dintr-un punct de vedere 
funcţional, toate elementele necesare înţelegerii sale). 
Toate marile câmpuri de organizare a vieţii sociale au 
constituit obiectul unui tratament de tip functionalist: într- 
o primă etapă cu precădere viaţa familială, economia şi 
magia (Malinowski, Firth, Richards), apoi, sub influenta lui 
Radcliffe-Brown, relaţiile de rudenie, organizarea politică 
şi religia (Radcliffe-Brown, Fortes). Mai de curând, aşa-zisa 
scoală de „ecologie culturală” din Statele Unite a reluat, 
într-o formă radicală, modul de gândire functionalist. 
Numeroase critici au fost aduse la adresa 
antropologiei funcționaliste. Acestea sunt diferite prin 
natură şi scopuri, după cum se adresează fie formei sale 
generale de  rationare sau diverselor convingeri 
(pozitivism, holism metodologic, refuz al istoriei) care o 
susţin, fie explicatiilor pe care le dă fenomenelor sociale 
studiate. Lui C. Lévi-Strauss (1958) i se datorează 
denuntarea cea mai lapidará a gândirii functionaliste: „Să 
spui că o societate funcţionează este un truism; dar să spui 
că totul într-o societate funcţionează este o absurditate”. 
Cât despre Leach (1963), acesta a arătat că intrebuintarea 


functionalistá a noţiunii de ,functie" se întemeiază pe un 
echivoc logic: ea acoperă, într-adevăr, două categorii 
distincte: faptele observabile si finalităţile presupuse. 
Pozitivismul functionalist a fost pus în discuţie de E.E. 
Evans-Pritchard (1962), care pretindea că societăţile sunt 
„sisteme morale” şi nu naturale şi că studiul acestora 
decurge mai degrabă din genul interpretativ decât din cel 
explicativ. Opţiunea  anti-istorică a antropologiei 
funcționaliste a fost condamnată atât de către susţinătorii 
unei perspective „dinamice” (ca M. Glückman), cât şi de 
către antropologii de inspiraţie marxistă: considerând 
societăţile drept sisteme delimitate şi aflate totodată în 
echilibru, functionalistii s-ar dovedi incapabili să ofere o 
imagine a tensiunilor şi contradictiilor efectiv observabile 
şi, într-o manieră mai generală, a schimbării sociale. S-a 
subliniat, in sfârşit, cá problematicile funcționaliste, 
ocupându-se numai de proprietăţile organizării socialului, 
tind să neglijeze dimensiunea semnificantă sau simbolică a 
acestuia (Sahlins, 1976). Sensul „subiectiv” al unei 
credinţe sau al unui rit nu este epuizat de funcţia sa 
„obiectivă”. A pretinde contrariul înseamnă a nega 
constituirea simbolică a stării societăţii care reprezintă 
totuşi ipoteza centrală a întreprinderii antropologice. 

GEERTZ Clifford 

Antropolog american näscut la San Francisco în anul 
1926, Clifford Geertz si-a sustinut teza în antropologie la 
Harvard, in 1956 si a efectuat cercetári pe teren in Java 
(1952 - 1953), Bali (1957 - 1958) si Maroc (ultimii 
douăzeci de ani). Din 1960 predă antropologia, la început 
în cadrul Universităţii din California (Berkeley), apoi la 
Universitatea din Chicago. Cu toate că ocupă un loc aparte 
în antropologia nord-americană, datorită problematicii 
hermeneutice pe care o abordează şi stilului său bogat în 
referinţe literare şi filosofice, Geertz a exercitat o influentă 
importantă asupra tinerilor cercetători şi a adus un suflu 
nou în antropologia sistemelor simbolice. La ora actuală îşi 
continuă cercetările la Institute for Advanced Studies din 
Princetown. 

Pe lângă contribuţia sa în numeroase domenii 


teoretice ale antropologiei si ale etnografiei Indoneziei si 
Marocului, Geertz a propus si o nouă perspectivă asupra 
culturii, pe care o consideră ca fiind autonomă fată de- 
structura socială sau fată de psihologia individuală 
(Parsons, Shils). In situaţii stabile din punct de vedere 
istoric, orice cultură dezvoltă o coerentă internă 
prezentând un aspect cognitiv (viziunea asupra lumii) şi, în 
acelaşi timp, un altul afectiv şi stilistic (etosul). Această 
concepţie a culturii ca entitate stilistică sau expresivă 
deosebeşte cercetările lui Geertz de curentele 
structuraliste sau funcționaliste contemporane si le 
raportează, în ceea ce priveşte obiectul lor, la tradiţia 
nord-americană a antropologiei culturale (S. Ortner). Dar, 
în loc să înţeleagă cultura şi să o gândească prin prisma 
caracterului naţional sau a vreunei personalităţi de bază, 
care ar fi fundamentul acesteia, Geertz o defineşte ca fiind 
un sistem simbolic în acţiune, împărtăşit şi realizat în 
comun. Observatia până acum clasică, după care acţiunea 
simbolică, incluzând aici şi gândirea, este de natură socială 
şi, prin urmare, cunoscută tuturor (G. Ryle), presupune, în 
opinia lui Geertz, faptul că trebuie să ne străduim să citim 
„peste umărul indigenilor”, mai degrabă decât „să ne 
infiltrăm în creierul lor”, prin urmare să ne deprindem a 
interpreta modul în care aceştia utilizează un sistem public 
atât pentru ei, cât şi pentru etnograf. Deprinderea unui 
astfel de sistem permite analizarea acţiunilor simbolice ca 
„texte” trăite. Ceea ce înseamnă că modelele apropiate ale 
analizei culturale sunt de tip interpretativ: etnografia nu 
poate fi decât o descriere în profunzime (thick 
description). 

Town, University of Chicago Press, Chicago. 1973, The 
Interpretation of Culture, Selectedessays, Basic Books, 
New York (tradusă partial în franceză cu titlul: Bali: 
interprétation d'une culture, Gallimard, Paris, 1983). 1983, 
Local Knowledge: Further Essays în Interpretative 
Anthropology, Basic Books, New York (trad. fr Savoir 
local, savoir global. Les lieux du savoir, PUF, Paris, 1986). 

GERMANĂ (ŢĂRI DE LIMBĂ -). Antropologia de 
limbá germaná in tárile de limbá germaná, etnologia este 
împărţită în două discipline distincte. Pe când Völkerkunde 
(„ştiinţa popoarelor”) se ocupă cu studierea populațiilor 
considerate exotice, Volkskunde („ştiinţa poporului”) 
studiază în mod exclusiv cultura germanică. Volkskunde s- 
a dezvoltat in acelaşi timp cu mişcarea națională germană 
de la începutul secolului al XIX-lea. Inspirată de gândirea 
romantică, ea este alimentată de lucrările filologiei 
germanice (Germanistik) (J. si W. Grimm). Cât despre 
Völkerkunde, ea s-a constituit în a doua parte a secolului al 
XIX-lea. În afară de perioada 1885 - 1918, ea va fi 
etnologia unei societăți fárà colonii si fără rezervații 
indigene. Fiind preocupată in mod esențial de 
reconstituirea civilizației „originare” (Urkultur, ea a 
privilegiat o abordare „intuitivă”. Deşi delimitarea lor s-a 
produs inca de la sfârşitul secolului al XIX-lea, 
Volkerkunde şi Volkskunde (Chiva, Jeggle, 1987) împartă” 
esc un anumit număr de premise: asociate cu o dezvoltare 
intensă a muzeelor „exotice „i „folclorice”, ele definesc 
cultura pe baza unei polaritäti între ,material” şi 
„Spiritual, care tinde sa oblitereze studierea organizării 
sociale; ambele se delimitează de sociologie (lucru valabil 
şi în sens invers) şi îşi revendică neapartenenta la ştiinţele 
sociale (Sozialwissenschaften). 

Perioada clasică (sfârşitul secolului al XVIII-lea - 


inceputul secolului al XIX-lea) este marcatá de lucrárile 
unor eruditi si călători precum J.R. si G. Forster J.G. 
Herder, C. Meiners si A. von Humboldt. Este epoca în care 
se dezvoltă, mai ales sub impulsul lui Blumenbach, 
cercetárile de antropologie fizicá. Toate aceste studii 
contribuie, în tradiţia Luminilor, la o încercare de explicare 
universală a originilor omului şi civilizaţiei. Afirmând 
specificitatea ireductibilă a identităţii national-populare 
(Volksgeis t-ul hegelian), Volkskunde se distinge de acest 
rationalism şi propune o viziune ierarhică asupra lumii 
care va influenţa, la rândul său, Völkerkunde. 

G. Klemm (1802 - 1867) împarte omenirea potrivit 
unor criterii în principal tehnologice, în populaţii „pasive” 
şi populaţii „active”, susceptibile de a trece prin trei stadii 
„istorice”: sălbăticia, „domesticirea” şi libertatea (1843). 
În schimb, T. Waitz (1821 - 1864) fondează o psihologie 
comparativă a popoarelor care se opune atât 
determinismului geografic, cât şi ideologiei rasiste (1858 - 
1871). A. Bastian (1826 - 1905) încearcă să realizeze o 
sinteză între studiul psihologiei popoarelor şi cel al culturii 
materiale (1881). El promovează, prin intermediul 
muzeologiei, mai ales Volkerkunde ca ştiinţă „utilă” 
expansiunii coloniale. El defineşte civilizaţia într-un mod 
unitar, postulând existenta unor „idei elementare” 
universale, dar recunoaşte diversitatea şi dezvoltarea plur 
i-liniara a societăților prin definiţia pe care o da 
,provinciilor culturale". F Ratzel (1844 - 1904), fondatorul 
teoriei migraţiilor, este un precursor al ideii difuzioniste 
(1899); conceptia sa despre raporturile om - obiect si 
societate - mediu implică, totuşi, o oarecare „reificare” a 
culturilor. L. Frobenius (1873 - 1938) respinge, în 
principiu, definirea unei culturi prin simpla aditionare de 
„elemente” şi încearcă să stabilească, în „morfologia 
culturală” pe care o propune, interdependenta „organică” 
a culturilor ca „forme vii” (Kulturkreislehre), dotate cu un 


„suflet imanent" (Paideuma); în acest domeniu, omul se 
dovedeste a fi obiect, iar nu subiect (1940). F Graebner 
(1877 - 1943), care reia si perfectioneazà notiunea de 
„arie culturală”, acordă mai multă importantă raporturilor 
interculturale decât analizei interne a societăților 
particulare. Totuşi, el nu reuşeşte să depăşească 
contradictia dintre demersul  „intuitiv” utilizat de 
Frobenius şi o metodă de clasificare care analizează 
societăţile sau complexele culturale pornind de la 
ansamblurile de criterii formale definite de etnologie. W. 
Schmidt (1868 - 1954) este partizanul unui difuzionism 
cultural-istoric care urmăreşte stabilirea unei cronologii 
relative universale a culturilor. El juxtapune un număr 
redus de trăsături pentru a decela „vârsta etnologică” a 
unei populaţii contemporane, caracteristica principală 
fiind gradul de fidelitate fată de revelaţia monoteistă 
originară universală (teoria despre Urmonotheismus) 
(1912 - 1955). 

Proiectarea clasificarilor ierarhice ale trăsăturilor 
„tehnologice” sau „spirituale” pe o axă „cronologică” este 
o metodă care nu poate decât să suscite îndoieli în 
legătură cu caracterul „istoric” al acestor variante de 
difuzionism. R. Thumwald (1869 - 1954) respinge aceste 
abordări cu nuanţe de evolutionism, la fel ca şi separarea 
etnologiei de sociologie. El asociază analiza funcționalistă 
a organizării socio-economice şi juridice (teoria 
reciprocitátii propusă de el o anunţa pe cea care va fi 
dezvoltată de Mauss) cu studii istorice concrete, fără a 
renunţa la studierea contactelor interculturale şi a 
aculturatiei în cadru colonial. WE. Muhimann continuă cu 
succes acest demers „etno-sociologic”, care, totuşi, e 
departe de a se bucura astăzi de aprecierea unanimă a 
etnologilor germani. 

Eclipsa în care se află Völkerkunde pe scena 
etnologică internaţională, încă de la sfârşitul anilor '30, nu 


trebuie să ne facă să uităm influenta capitală, perceptibilă 
până astăzi, pe care această tradiţie a exercitat-o asupra 
etnologiei, nu numai în Statele Unite, ci şi în Europa de 
Sud, de Est (inclusiv URSS) şi de Nord. Volkerkunde a fost 
mai puţin marcată de teoriile fasciste şi rasiste decât 
Volkskunde, dar rămâne să se alcătuiască un bilanţ al 
încercărilor de transformare a disciplinei în „ştiinţă 
colonială” atât înaintea, cât şi în timpul perioadei naziste. 
Un asemenea bilanţ ar putea să faciliteze primenirea 
teoretică mult asteptata (Schmied-Kowarczik,  Stagl, 
'1981), însă întocmirea acestuia este îngreunată de 
divizarea Germaniei. In aşteptarea acestui bilanţ, tradiţiile 
trecutului se perpetuează, dând naştere, chiar dacă 
marcate de puternice influente americane, unor noi 
subrariante ale paradigmelor teoretice care tocmai au fost 
evocate (Trimborn, 1971). 

GLÜCKMAN Max Herman 

Antropolog britanic, Max Glückman s-a náscut la 
Johannesburg (Africa de Sud) in anul 1911. A studiat 
antropologia la Universitatea din Witwatersrand, avându-i 
ca profesori pe A.W. Hoemle si I. Shapera, iar apoi la 
Oxford, unde a lucrat pe lângă E.E. Evans-Pritchard si M. 
Fortes, devenind coautor la volumul African Political 
Sistems (1940). După o primă experienţă de teren în 
cadrul comunităţilor zulu (1936 - 1938), Glückman intră la 
Rhodes-Livings tone Institute of Northern Rhodesia 
(Lusaka), unde va functiona ca director intre anii 1941 - 
1947; aici, el va colabora cu renumiti cercetátori precum 
J.A. Barnes (studii asupra populaţiei ngnoni), E. Colson 
(Tonga), J.C. Mitchell (yao), VW. Turner (ndembu), G. si M. 
Wilson (nyakyusa); astfel, va juca un rol de prim rang in 
dezvoltarea cercetărilor,  materializate in monografii 
memorabile. Experienţa de teren a lui Gluckman s-a 
îmbogăţit prin multiplele anchete la populaţiile lozi din 
Barotseland (1939 - 1941), Tonga (1944), lamba (1946). 
După ce a predat la Oxford (1947 - 1948), Gluckman şi-a 
încheiat cariera universitară britanică la Manchester. 
Profund preocupat de avântul ştiinţelor sociale din Israel, 
îşi va petrece ultimii ani din viaţă ca visiting profesor la 
Hebrew University din Ierusalim. A murit în anul 1975. 

Atent atât la aspectele ,traditionale" ale societăţilor 
studiate, cât şi la situaţiile contemporane cu care acestea 
se confruntă (Zululand este unul dintre viitoarele 
bantustane  sud-africane), Gluckman introduce în 


antropologia politică africană, urmând exemplul lui 
Shapera, preocupări care evocă studiile lui G. Balandier şi 
P. Mercier, în Franţa. Titluri de lucrări precum Custom and 
Conflict în Africa (1956) sau Order and Rebellion în Tribal 
Africa (1963) dau foarte bine seamă de preocupările lui 
Gluckman legate de Africa „tribală” de după război: el 
caută să descopere conflictele interne, situaţiile de 
divergentă, ciocnirile de interese, răsturnările de ierarhii. 
Gluckman utilizează noţiunea de conflict” pentru a descrie 
fapte care, departe de a pune în pericol unitatea corpului 
social, ilustrează mai degrabă capacitatea integratoare a 
sistemului organizator. Un conflict şi modul de soluţionare 
al acestuia pot deveni obiectul unei puneri în scenă rituale, 
menită să elibereze şi să resoarbă în acelaşi timp 
exprimarea unor sentimente de rebeliune la adresa 
corpului social - arată Glückman în Frazer Lecture din 
1954 (reluată in 1963), Rituals of Rebellion în South-East 
Africa, pornind in special de la un exemplu preluat de la 
swazi. Pe lángà lucrárile mai sus mentionate, Glückman a 
publicat mai multe studii (dintre care notăm The Judiciar 
Process among the Barotse of Northern Rhodesia, 1955) şi 
numeroase articole, între care şi un eseu despre riturile de 
trecere (1962); a editat, împreună cu E. Colson, volumul 
colectiv intitulat Seven tribes of British Central Africa 
(1951), care reprezintă un moment important în 
dezvoltarea antropologiei africaniste. 

Blackwell, Oxford. 1963, Order and Rebellion in Tribal 

Relations, Manchester University Press, Manchester. 1951 
(coed. Colson E.), Seven Tribes of British Central Africa, 
Manchester University Press, Manchester. 

GOODY Jack John Rankine 

Antropolog britanic născut in 1919 la Londra, Jack 
Goody a fost profesor la Universitatea din Cambridge, 
unde a condus departamentul de antropologie. Africanist 
specializat in populaţiile din Ghana (fosta Gold Coast), el 
intreprinde cercetári (1950 - 1952, 1956 - 1957, 1964 - 
1966) in comunitátile lowiili, lodagaba si in vechiul regat 
Gonja, unde activitatea sa se desfăşoară în paralel cu 
cercetările lui Esther Goody. A publicat mai multe studii 
asupra acestor societáti, intre care o monografie astázi 
clasică asupra populaţiei lodagaba (1962) si două cărţi 
despre iniţierea în bagre (1972, 1980). Goody a publicat 
lucrări teoretice despre rudenie şi familie (1969, 1976) - 
unde tratează subiecte precum: filiatia dublă (cu privire în 
special la lodagaba), unifiliatia, grupul domestic, economia 
familială - şi problematica statului tradiţional african 
(1966, 1971) - formarea statului, războiul, transmiterea 
puterii, „feudalismul” african. Cu privire la regatul Gonja, 
hinterlandul akan şi nordul Ghanei (Salaga), demersul său 
este acela al unui istoric. Lui Goody îi datorăm lucrări de 
antropologie comparată asupra bucătăriei (1982), rudeniei 
şi căsătoriei în Europa (1983). 

Născută dintr-o preocupare mai veche (1960), tema 
principală a lucrărilor actuale ale lui Goody este aceea a 
rolului pe care-l joacă scrierea în istoria societăţilor. 
Pentru a prezenta dezvoltarea istorică a acestuia, Goody 
înţelege să acorde mai puţină atenţie mijloacelor şi 
modurilor de producţie, în favoarea mijloacelor şi 
modurilor de comunicare, adică a proceselor efective de 
producere şi de reproducere a gândirii. Trei dintre 
lucrările sale dezvoltă această temă dintr-o perspectivă 
comparativă. The Domestication of the Savage Mind 


(1977) studiază incidenţa reprezentării grafice a limbajului 
asupra formării proceselor cognitive. Scrierea şi diferitele 
moduri de organizare a datelor pe care le permite aceasta 
(liste, tabele, matrice) stau la originea constituirii unei 
logici - proprie discursului scris -, independentă de 
contextul enuntarii. In The Logic of Writing (1986), Goody 
se apleacă asupra efectelor pe care le presupune 
introducerea scrisului in organizarea ,actiunii sociale" 
(social action) autonomizarea si difuzarea discursului 
religios, emergenta claselor de literati asociate la 
exercitarea puterii administrative şi politice (birocratiile), 
inventarea calculului economic şi a codificării juridice. În 
antologia intitulată The Interface between the Written and 
the Oral (1987), Goody reia câteva dintre analizele care i- 
au marcat demersul; din toate acestea reiese ideea că 
scrierea şi oralitatea exprimă un raport inegal de forte, 
care a traversat întreaga istorie. 

recitation du bagre, Armand Colin, Paris. 1982, Cooking, 
Cuisine and Class. A Study in Comparative Sociology, 
Cambridge University Press, Cambridge (trad. fr. Cuisines, 
cuisine et classes, Centre Georges Pompidou, Paris, 1984). 
1983, The Development of Family and Marriage în Europe, 
Cambridge University Press, Cambridge (trad. fr. 
L'évolution de la famille et du mariage en Europe, Armand 
Colin, Paris, 1985). 1986, The Logic of Writing and the 
Organization of Society, Cambridge University Press, 
Cambridge (trad. fr. La logique de Tecriture. Aux origines 
des sociétés humaines, Armand Colin, Paris, 1986). 1987, 
The Interface between the Written and the Oral, 
Cambridge University Press, Cambridge. 

GRANET Marcel 

Sinolog francez, Marcel Granet s-a născut în 
localitatea Luc-en-Diois (Drome, Franţa), în anul 1884. 
Elev la Ecole Normale Superieure (1904), devine profesor 
de istorie în anul 1907. La întoarcerea dintr-o călătorie în 
China, care a durat doi ani (1911 - 1913), este numit 
director de studii la Ecole Pratique des Hautes Etudes. 
Ulterior, va profesa şi la Ecole des Langues Orientales 
(1926) şi va conduce Institut des Hautes Etudes Chinoises. 
Va muri în anul 1940 la Secaux, nu departe de Paris. 

Specialist în problemele Chinei antice şi mai cu 
seamă în epoca numită feudală, analist remarcabil şi 
teoretician de anvergură in domeniile sociologiei 
religioase, rudeniei şi mitologiei, Granet este una dintre 
figurile importante ale şcolii de sociologie franceze. Elev al 
lui Durkheim şi Chavannes, apropiat al lui M. Mauss, ela 
exercitat o influentă decisivă asupra dezvoltării ştiinţelor 
sociale în Franţa. 

Îndepărtându-se de regulile eruditiei clasice, Granet 
demonstrează că documentele cele mai vechi din tradiţia 
chineză - ,terenul" său de lucru - vehiculează date pe care 
foarte adesea redactorii succesivi nu le înţeleg; astfel, 


acestea devin in comentariile literatilor obiectul unei 
denaturári sistematice. Fără a se preocupa prea mult cu 
datarea documentelor, Granet operează secțiuni 
transversale in corpusuri vaste, alcătuite din documente 
considerate tradițional ca ținând de epoci sau de categorii 
diferite. Printr-un demers subtil de relationare, utilizândân 
acelaşi timp recurentele, omologiile, opozitiile, el aduce la 
suprafață straturi si constelații de ,fapte" pe care le 
consideră pertinente din punct de vedere sociologic. 
Astfel, Granet îşi extrage de aici materialul necesar pentru 
o reconstituire originală a culturii Chinei antice, care 
uimeste printr-o minutiozitate aproape etnografică: găsim 
aici reconstituite instituții juridice arhaice, ritualuri, jocuri, 
prestații economice, dansuri, practici matrimoniale, 
atitudini etc. Interpretarea „genea-logică” a acestei culturi 
conduce la o analiză diacronică: pornind de la definiţia 
unei matrice primitive (de origine durkheimiană, dar 
inspirată dintr-o lectură eterodoxă a textului „Classique 
des Odes", 1919), Granet caută să schiteze geneza 
sistemului ideologic şi social chinezesc până la începutul 
perioadei istorice (1929, 1934). Rezultatul astfel obținut va 
ridica nenumărate obiecții. Manifestând un dezinteres 
declarat fată de istoria evenimentialá, el caută să înțeleagă 
mai ales modul cum s-a constituit „cultura” chineză şi îşi 
propune să demonstreze permanenta unui sistem de 
reprezentări comun, care fundamentează  ,ordinea" 
civilizațiilor, fără însă a neglija transformările, 
discontinuitátile (societate ruralá/societate citadină) si nici 
existenta subsistemelor legate de mediile specializate 
(„şefii”, confrerii în general, nobilime, cler cărturari). 
Contribuţia sa la înţelegerea universului mental al Chinei 
antice va fi astfel de neegalat. 

Granet va fi socotit unul dintre maeştrii şcolii de 
istorie a mentalităților şi de antropologie istorică (Febvre, 
Leroi-Gourhan). P Mus, G. Dumezil, care i-a fost elev, C. 


Lévi-Strauss se vor prezenta ca fiind formati de el. Cu 
toate acestea, perspectiva evoluționistă asumată de 
Granet, alături de conjecturile pe cât de ingenioase, pe 
atât de riscante pe care le face cu privire la organizarea 
socială arhaică a Chinei, vor discredita în ochii multora 
opera lui. Paradoxal, unele dintre ipotezele sale, eronate 
din punct de vedere istoric, vor sugera idei teoretice dintre 
cele mai fecunde. Granet este cel dintâi care va dezvolta o 
concepţie pozitivă asupra prohibitiei incestului, pe care el 
o pune în relaţie cu alianţa matrimonială (1919). In teoria 
sa despre paternitate la chinezi (1939), el construieste 
diverse modele de schimb în cadru restrâns şi generalizat: 
aceste concepţii vor fi reluate, criticate şi sistematizate de 
Lévi-Strauss în lucrarea Les structures élémentaires de la 
parenté (1949). Alte analize ale lui Granet, privind 
sistemul simbolic chinezesc (clasificarea, eticheta, opoziţia 
dreapta - stânga, numerologia) sau percepţia fenomenelor 
religioase din planul social, precum şi reconstituirile unor 
ritualuri antice pe care le propune, inspiră şi în zilele 
noastre numeroase lucrări de etnologie. 

GRIAULE Marcel 

Antropolog francez, Marcel Griaule s-a náscut in 


1898 la Aisy-sur-Armancon (Yonne, Franta). Format la 
scoala lingvistului M. Cohen si a lui M. Mauss, in anul 
1928 va efectua prima sa misiune de etnograf in Abisinia. 
De aici revine cu roade pretioase: observatii de teren si 
manuscrise crestine deosebit de importante, in limbile 
guezà si amhará. Printre primele publicatii ale sale se 
numără o lucrare de referinţă chiar si astăzi: Le livre de 
recettes d'un dabtara abyssin (1930) si un volum de 
călătorii, Les flambeurs d'hommes (1934), titlu evocând 
supliciul, urmărit de autor ca martor ocular, la care a fost 
supus un regicid în piaţa publică. 

31 martie 1931 reprezintă o dată decisivă nu numai 
pentru cariera lui Griaule, ci şi pentru istoria etnologiei 
franceze, care îşi dobândeşte acum certificatul de naştere 
oficial, ca disciplină de teren. Parlamentul a adoptat atunci 
o lege specială în vederea organizării misiunii Dakar- 
Djibouti, având ca obiective aducerea de colecţii la Musée 
d'Ethnographie de la Trocadero, iniţierea şi susţinerea pe 
termen lung a unui program de cercetări etnografice. 
Chiar la începutul celor douăzeci şi două de luni de 
activitate, timp în care vor prospecta 15 ţări, Griaule şi 
colaboratorii săi vor realiza primul contact cu dogonii din 
podişul Bandiagara, Sudanul francez (Mali). Astfel, dintr-o 
misiune concepută ca o expediţie de anvergură 
continentală se va naşte proiectul unei cercetări în 
profunzime, concentrată asupra unei singure populaţii 
(doar ulterior investigaţiile se vor extinde la toată aria 
culturală sudaneză). Proiectul lui Griaule care, până în 
1937, va reveni de trei ori la dogoni, era acela de a alcătui 
un corpus de cunoştinţe cât mai complet posibil, înglobând 
într-un întreg semnificativ cultura materială, practicile 
sociale, riturile şi, prin intermediul miturilor şi credințelor, 
sistemele de reprezentări religioase si metafizice 
fundamentale. Această primă fază a operei lui Griaule a 
fost încununată de susţinerea tezei sale de doctorat, 


Masques dogons (1938). Lucrarea voluminoasă si savantă, 
extraordinar de precisă în descrierea unor ritualuri lungi şi 
complexe precum sigi, va deschide noi perspective pentru 
antropologia religioasă şi îndeosebi pentru analiza unei 
notiuni-cheie, nyama, a cărei clarificare este indispensabilă 
pentru înţelegerea mecanismului sacrificial. Izbucnirea 
celui de-al doilea război mondial a întrerupt cercetările pe 
teren. Numit, în 1943, profesor la Sorbona, Griaule va 
deveni titularul primei catedre de etnologie generală a 
Universităţii franceze. Opera sa va cunoaşte o mutație 
substanţială la sfârşitul anului 1946, când Griaule se 
întâlneşte cu un bătrân vânător dogon, Ogotemmeli în 
1948 publică discuţiile sale cu acesta, într-un volum 
intitulat Dieu d'eau. Este momentul când realizează faptul 
că toate cunoştinţele etnografice culese împreună cu 
echipa sa vreme de cincisprezece ani nu reprezintă decât o 
etapă preliminară unei cunoasteri mult mai profunde, mai 
autentice, anume aceea elaborată de către inteleptii 
dogoni; amploarea acesteia o înţelege abia acum, prin 
descoperirea unei cosmogonii, a unei metafizici şi a unei 
religii ce îi situează pe dogoni „la înălţimea popoarelor 
antice, studiul acestora putând fi de folos inclusiv 
cristologiei”. Griaule se va angaja cu abnegatie în această 
direcţie, colaborând foarte strâns cu G. Dieterlen. Moare 
prematur la Paris, în 1956, lăsând în urmă o operă de 
referinţă, dar neterminată. În 1965, G. Dieterlen va 
publica, sub dubla lor semnătură, primul volum din 
lucrarea mai vastă Renard pale, rezumatul mitologiei 
dogonilor. 

GRUP DE DESCENDENTA 

Expresia „grup de filiaţie” traduce, dar într-un mod 
mai degrabă nefericit, sintagma din limba engleză descent 
group, unde descent este o noţiune care prezintă, în 
literatura antropologică, trăsături polisemantice absente 
din conceptul franțuzesc de ,filiatie" (Dumont, 1971). Este 
deci preferabil să vorbim de „descendentă” şi „grup de 
descendentă”. Noţiunea de „descendentă” a fost folosită la 
început cu referire la gens (în sensul latinesc al 
termenului), în care s-ar fi reunit, prin intermediul unei 
descendente presupuse sau fictive, familiile suverane din 
Roma arhaică (Maine, 1861). Descendenta devine, în 
concepţia lui L.H. Morgan (1877), o regulă de afiliere ce 
permite repartizarea indivizilor în gentes diferite, cu 
frontiere sociale bine delimitate. La Morgan, gens nu mai 
semnifică neapărat grupuri de familii, ci grupuri 
ireductibile la elementele lor constitutive şi circumscrise 
prin faptul descendentei. Acesta este sensul exact pe care 
îl preia Rivers si care reproduce expresia frantuzeascá 
groupe de filiation, cu excepţia tuturor celorlalte 
semnificaţii adăugate ulterior sensului iniţial, de la 
noţiunea de „grup” a lui W.H.R. Rivers la cea de „persoană 
morală” a lui A.R. Radcliffe-Brown şi până la teoria 


sistemului de inrudire elaboratà de E.E. Evans-Pritchard si 
M. Fortes. 

Rivers (1924) ajunge să definească noţiunea de 
„grup” cu mai multă claritate decât predecesorii săi. 
Activitatea comună, interesul comun nu sunt suficiente 
pentru a realiza un grup. Pentru ca un grup să se 
deosebească de celelalte grupuri este necesară o frontieră 
de natură socială şi o coeziune internă. Frontiera poate fi 
realizată printr-o regulă strictă de apartenenţă, prin 
intermediul căreia membrii grupului se vor deosebi fără 
echivoc de cei care nu sunt membri; organizarea internă 
va regla în funcţie de norme specifice raporturile dintre 
membrii grupului, conducând astfel la solidaritatea 
necesară. Descendenta va fi regula de apartenenţă care 
defineşte afilierea la clan, clanul devenind astfel o grupare 
uniliniară ce invocă o ascendentă comună fictivă. Pentru a 
constitui grupuri discontinue, descendenta trebuie să fie în 
mod necesar uniliniară, asemenea grupurilor pe care le 
formează. După Rivers, ideea unui grup de descendentă - 
clan sau neam - care nu este uniliniar ar fi o contradicţie 
in termeni. 

Rivers făcea distincție între apartenenţă şi 
organizarea interna.  Radcliffe-Brown (1935) le va 
confunda pe cele două, transformând grupurile în 
persoane morale (în limba engleză: corporations). 
„Individul colectiv”, persoana morală este, în raporturile 
pe care le întreţine cu lumea exterioară, unul, indivizibil şi 
nediferentiat; se bucură în acelaşi timp de permanentă, 
este înzestrat cu o durată ce se extinde dincolo de 
experienţele individuale; se află în posesia unui ansamblu 
de bunuri dintre care esenţiale sânfun teritoriu şi statutul 
membrilor săi. O linie de înrudire patriliniară sau'un clan, 
de exemplu, se compune din descendenţii în linie agnatică 
dintr-un strămoş eponim: se spune despre unul dintre 
membrii acestui grup că se bucură de statutul de agnat, pe 


care i-l conferă tot grupul. Descendenta patriliniară este 
condiţia dobândirii unui anumit statut şi, astfel, este un 
mod de afiliere la grup. Dar, aşa cum, în măsura în care 
oferă acces la un statut, ea se bucură şi de o valoare 
Juridică” (termen care traduce cu aproximaţie englezescul 
jural), ea este determinantă şi în ceea ce priveşte o sumă 
întreagă de drepturi şi de îndatoriri, asociate unei poziţii 
sociale ce reglează comportamentele interpersonale din 
interiorul grupului. Astfel, descendența dirijează atât 
afilierea la grup, cât şi organizarea internă a acestuia; se 
manifestă atât ca un criteriu de apartenenţă, cât şi ca un 
sistem normativ. 

Evans-Pritchard şi Fortes vor complica şi mai mult 
lucrurile, disociind organizarea internă a persoanelor 
morale, care ar ţine de sfera domesticului, de dimensiunea 
lor politică, aspect ce ar viza raporturile dintre persoanele 
morale. În societăţile fără stat, numite acefale, sistemul 
„de înrudire” va sta la baza organizării acestor raporturi, 
jucând rolul unui sistem politic. Descendenta uniliniară, 
constitutivă pentru neam şi segmentele acestuia, mai 
poate fi încă întâlnită, îmbinând, pe baza unei ierarhii 
ancestrale, relațiile politice stabilite între grupuri 
minimale care nu sunt altceva decât persoane morale. 
Dacă rudenia ordonează domeniul domestic şi rezidenţial, 
dezvoltând o rețea de relaţii interpersonale, descendenta 
domină politicul, conturánd în interiorul continuității de 
fiinţe grupuri discontinue. Pentru Evans-Pritchard (1940), 
grupurile minimale poartă o marcă locală, iar genealogia 
(la nueri) este o reprezentare a raporturilor politice între 
secţiuni teritoriale. Astăzi am putea spune că genealogia 
este o ideologie politică. Fortes (1969) nu consideră că 
aceste grupuri minimale sunt grupări locale, ci mai 
degrabă segmente de înrudire (la tallensi), recrutate pe 
baza descen - dentei. Sistemul de înrudire nu mai este, 
astfel, simpla reprezentare a unei ordini iniţial teritoriale, 


ci mecanismul care ordonează raporturile dintre grupele 
de descendență. Descendenta cumulează, prin urmare, trei 
funcţii: defineşte afilierea la un grup (segment de 
înrudire), organizează comportamentele interpersonale în 
interiorul grupurilor si reglează raporturile dintre 
segmentele unui neam, constituind astfel sistemul de 
înrudire. Descendenta nu va mai avea, deci, o simplă 
valoare Juridică”, ci una „politico-juridică” (politicaljural) 
şi va putea sta astfel la baza unei veritabile „teorii a 
descendentei", cu pretenţia de a furniza o explicaţie, 
pornind de la constituirea grupurilor de descendentă, 
pentru'o zonă considerabilă din etnografia societăţilor aşa- 
zis primitive. 

Pentru a da seamă despre complexitatea faptelor pe 
care această teorie nu le poate totuşi clasifica, au fost 
elaborate câteva concepte noi: acela de „afiliere 
complementară”, de exemplu, cu referire la subordonarea 
altor raporturi de paternitate la modul de descendentă 
dominant (Fortes, 1953), sau cel de „descendentă dublă”, 
care explică situaţia grupurilor patriliniare şi a grupurilor 
matriliniare cu funcţii diferenţiate în cadrul societăţii. 
Reificarea grupurilor de descendentă este completă atunci 
când li se atribuie o funcţie economică: ideea că 
segmentele de descendență şi organizarea acesteia 
definesc accesul la resursele economice îi va încuraja pe 
unii antropologi cu simpatii în zona marxismului să 
vorbească despre un „mod de producţie familial”. 

Această „teorie a descendentei” a fost criticată încă 
de foarte timpuriu şi chiar de personalităţi din cadrul şcolii 
britanice de antropologie. E.R. Leach (1961) pune în 
discuţie pertinenta clasificarilor operate din aceasta 
perspectivă şi arată că grupurile locale de descendentă 
(local descent groups) se organizează în funcţie de alte 
criterii şi nu strict în raport cu descendenta. Totodată, 
autori precum F. Barth sau adepţii aşa-numitei analize 


tranzactionale critica tocmai  fundamentele  teoriei 
grupurilor, cum ar fi ideea unei discontinuitáti formale 
între acestea. 

Datele culese în principal din Noua Guinee i-au 
condus pe autorii americani la ipoteza conform căreia 
numai o descendentă uniliniară ar permite constituirea de 
grupuri exclusive şi la ideea existentei unor grupuri de 
descendentă  cognatică. Foarte putin influenţaţi de 
perspectiva britanică asupra grupului, conceput ca 
persoană morală, autorii americani au preferat să studieze 
raporturile dintre cultură şi interacţiune. Grupul, în 
realitatea sa fenomenală, se analizează ca un ansamblu de 
interacțiuni limitate în timp şi spaţiu, dar guvernate de 
anumite norme culturale. Prin urmare, trebuie să 
distingem descendenta ca factor cultural - cu alte cuvinte 
ca simplă reprezentare a unei ascendente comune pe care 
orice cultură o investeşte cu o anumită valoare (Schneider, 
1965) - de descendenta ca regulă, care defineşte afilierea 
şi organizează interacţiunea. Este posibil să existe 
descendenţi dintr-un strámos comun care, cu toate 
acestea, să nu efectueze aceeaşi activitate. Mai rămâne 
ideea unei ascendente comune, determinând categorii 
(descent categories) de agnati, de cognati sau de rude 
matriliniare, care nu se clasifică în funcţie de o activitate 
comună. Grupul de descendentă nu ia trăsăturile unei 
anumite entităţi sociale discrete decât atunci când o 
societate utilizează această reprezentare culturală pentru 
a organiza interacţiunea, în vederea unor obiective precise 
(Scheffler, 1965; Keesing, 1975). In acest caz, individul 
colectiv care este persoana morală nu mai este o entitate 
supraindividuală, care să-şi prelungească existenta dincolo 
de aceea a membrilor săi, ci corespunde pur şi simplu unui 
ansamblu de persoane aflate în situaţie de interacţiune la 
momentul prezent, într-un loc determinat şi reclamându-se 
dint'r-o ascendentă comună pentru a justifica asocierea lor 


in vederea realizárii unor scopuri precise. Descendenta 
cognatică sau  nediferentiatà va fi, în acest caz, 
susceptibilă de a defini atât un grup anume, cât şi 
descendenta uniliniară. 

Clan. Descendentá 

GRUP DOMESTIC 

Este indicat ca noţiunile de , familie", „casă” si „grup 
domestic" (în limba engleză: family, household, domestic 
group) să nu fie considerate ca sinonime. Într-adevăr, 


acestea se raportează la realităţi de ordin diferit, pe care 
este util să le distingem în mod analitic. Noţiunea de 
„familie” se referă la raporturile de rudenie stabilite între 
membrii acesteia, în timp ce noţiunea de „casă” (căminul 
din Vechiul Regim, menajul din statisticile moderne) 
trimitela folosirea in comun a unor facilităţi si a rezidentei 
în general, iar noţiunea de „grup domestic” desemnează 
ansamblul de-indivizi care îndeplinesc în comun şi zilnic 
sarcinile de producţie necesare în vederea supravieţuirii şi 
consumă împreună produsele muncii lor. Este vorba, 
aşadar, despre principii de organizare distincte din punct 
de vedere logic şi care duc, în cazul multora dintre 
societăţile studiate de etnologi, la constituirea unor unităţi 
sociale diferite în ceea ce priveşte conţinutul. 

M. Fortes (1958) a demonstrat că, în interiorul unei 
societăţi, elementele componente ale grupurilor 
domestice, luate la un anumit moment din istoria lor, nu 
sunt suficiente pentru a revela forma culturală 
predominantă de organizare domestică (internal structure 
of domestic group), chiar dacă aceasta poate fi atestată din 
punct de vedere statistic, şi că ar fi necesar ca această 
compoziţie a lor să fie pusă în legătură cu diferitele etape 
ale „ciclului dezvoltării domestice”. 

Familie. Productie domestica 

H 

HALUCINOGENE 

Termenul de ,halucinogene" este de data relativ 
recentá, din jurul anului 1950. Este utilizat pentru a 


caracteriza substantele care, consumate chiar si in 
cantităţi mici, modifică percepţia şi provoacă halucinaţii. 
Termenul nu este întru totul satisfăcător, deoarece anumite 
substanţe, cum ar fi alcoolul, atunci când doza consumată 
devine toxică, pot afecta substanţial metabolismul şi pot 
provoca modificări in funcţionarea gândirii şi a 
comportamentului, fără a duce însă, de fapt, la halucinaţii. 

Omul a descoperit cu siguranţă proprietățile 
halucinogene ale unor plante încă de foarte timpuriu; unii 
cercetători au susţinut chiar ideea că acestea s-ar afla la 
originea noţiunii de „zeu” şi a conceptului de „celălalt 
tărâm”. Nu avem alte dovezi în sprijinul utilizării 
halucinogenelor din cele mai vechi timpuri, în afara 
reprezentărilor figurate de plante sau de motive executate 
sub influenta lor, ori a descrierilor privind efectele 
acestora întâlnite în diferite texte. Astfel, nimic nu a putut 
confirma ipoteza conform căreia cornul-de-secară ar fi fost 
utilizat în cadrul misterelor de la Eleusis sau că soma din 
textele vedice este buretele-pestrit, pe care indo-europenii 
l-ar fi cunoscut înainte de a ajunge în India. 

Halucinogenele de origine vegetală naturală pot fi 
împărţite în două mari grupe: 1) cele care conţin azot şi 
sunt alcaloide sau baze înrudite; 2) cele care nu conţin 
azot, cum ar fi cânepa indiană. Mai multe alcaloide 
halucinogene contin compusi chimici ce pot fi regásiti si in 
neurohormonii sistemului nervos central. 

Observatiile etnologilor demonstrează că folosirea 
halucinogenelor este rezultatul unei pregătiri mai mult sau 
mai puţin ritualizate sau initiatice şi că ea presupune 
întotdeauna o foarte bună cunoaştere a efectelor care se 
pot obţine din amestecuri şi din dozaje. Practicile 
samanice şi divinatorii, fenomenele de transă sau de 
posesiune includ adeseori, dar nu obligatoriu, consumul de 
plante halucinogene. 

Cu toate acestea, nu toate societăţile au utilizat 


intregul evantai de halucinogene pe care le aveau la 
dispozitie in flora inconjurátoare, de exemplu speciile 
răspândite în toată lumea cum ar fi ciumăfaia sau diferite 
tipuri de ciuperci. Unele au fost chiar interzise. Este cazul 
civilizaţiei creştine, care considera că folosirea 
solanaceelor euroasiatice (măselarita, beladona, 
mătrăguna si ciumăfaia), a cornului-de-secară sau a 
buretilor-pestriti - aceştia din urmă fiind încă în uzul 
şamanilor siberieni - ţine de practicile magice şi 
vrăjitoreşti. Utilizarea unei alte plante halucinogene, 
celebră pentru lumea veche, anume cânepa indiană, 
provenind evident din Asia Centrală, este mai răspândită 
în Africa şi Asia decât în Europa, unde nu există un alt 
halucinogen important. În Noua Guinee, aflăm menţionate 
specii diverse de halucinogene locale, doar că acestea, 
conform informaţiilor care ne stau la dispoziţie, nu au fost 
studiate din punct de vedere chimic până acum. Singurul 
halucinogen propriu Africii este iboga, folosită în Africa 
Centrală. 

Lumea nouă a furnizat cele mai multe halucinogene. 
Mexicul, în primul rând, cu peyotl un cactus mic cu 
mescalină, apoi diferite ciuperci din familia agaricaceelor 
şi două specii de rochita-rândunicii (convolvulacee), dintre 
care unul, ololiuqui, posedă un principiu activ foarte 
apropiat de LSD, halucinogen semisintetic. Anzii, la rândul 
lor, unde s-a descoperit relativ târziu un alt tip de cactus 
(un Trichocereus) cu mescalină. In fine, Amazonia, cu 
Banisteriopsis, Adenanthera, Virola, Brugmansia, ca sà nu 
le amintim decât pe cele principale, este terenul unde se 
întâlnesc formele cele mai diversificate, de la cele foarte 
elaborate şi ritualizate la cele banalizate, de utilizare a 
plantelor halucinogene. 

HAUDRICOURT André Georges 

Antropolog, lingvist si naturalist francez, André 
Georges Haudricourt s-a náscut la Paris, in anul 1911. 
Inginer agronom in 1931, diplomat in fitopatologie si 
geneticá in 1932, el frecventeazá cursurile lui Mauss la 


Collége de France, se formeazá ca geograf (1933), 
lucrează în URSS la Institutul de Fitotehnie condus de N. 
Valivov (1933 - 1934) şi îşi desăvârşeste la Paris formaţia 
de botanist (1936). Cercetător la Laboratoire de Botanique 
Apliquee de pe lângă Musée National d'Histoire Naturelle, 
isi face intrarea la CNRS in 1939 (sectia de biologie 
vegetală); din anul 1944 se îndreaptă spre lingvistică. 
Detaşat, în perioada 1948 - 1949, la Ecole Française 
d'Extreme Orient (Hanoi), Haudricourt va efectua mai 
multe cálátorii in Noua Caledonie (1959 - 1960, 1962 - 
1963) si in Extremul Orient (intre 1966 si 1973). 

Opera lui Haudricourt se structureazá in jurul a trei 
centre principale de interes: istoria tehnicilor, cultivarea 
plantelor, lingvistica. În privinţa istoriei tehnicilor, cu 
aplicaţie la atelaj şi la plug, Haudricourt arată că studiul 
unei tehnici sau al unui obiect ţine de o metodologie 
specifică, că inovațiile tehnice nu au loc decât în anumite 
circum stante ale mutaţiilor economice şi sociale, că 
tehnologia se adaptează societăţii şi nu invers. Abordând 
studiul plantelor cultivate din trei perspective (botanică, 
lingvistică, etnologie), Haudricourt va iniţia o nouă 
disciplină, care, în cursul ultimelor decenii, şi-a câştigat în 
mare parte autonomia: etnobotanica; cu privire la acelaşi 
obiect, aceasta articulează din punctul de vedere al 
experienţei trăite a grupului cunoştinţe, practici culturale, 
credinţe şi reprezentări - demers ce va fi sistematizat, 
pentru ansamblul raporturilor dintre om şi mediul 
înconjurător natural, sub denumirea de etnostiinta. In 
domeniul lingvisticii, fonologia ilustrează cel mai bine 
preocupările lui Haudricourt, începând cu studiul limbilor 
slave si al rusei în special: contribuţiile sale se 
îndepărtează de fonologia structurală, pentru a se 
concentra mai mult asupra studiului genetic al diverselor 
trăsături fonologice. General vorbind, Haudricourt se 
inspiră din lingvistică pentru a pune în practică un demers 


antropologic ce privilegiază comparatia si dimensiunea 
istoricà a fenomenelor tehnice si culturale. 

HĂRŢI ETNOGRAFICE 

Dezvoltarea cartografiei etnologice (reprezentarea 
distribuţiei spaţiale a trăsăturilor sau ariilor culturale) a 
fost strâns legată de principalele curente de gândire care 
au dominat disciplina la sfârşitul secolului al XIX-lea şi 
începutul secolului al XX-lea: antropogeografia (Ratzel), 
difuzionismul şi istoricismul, puternic înrădăcinate în ţările 
de limbă germană (Frobenius, Graebner, Schmidt), în 
Scandinavia (Aarne, Krohn) şi în Statele Unite (Wissler, 
Kroeber). In funcţie de tendinţele specifice acestor diferite 
scoli, metoda cartografică a fost utilizată, în proporţii 
variabile, pentru: 1) delimitarea regiunilor etnografice 
(ethnographisches Land, Ratzel), a cercurilor culturale 
(Kulturkreise, Frobenius, apoi Graebner, 1911: 132 - 133), 
a ariilor culturale care au un centru şi o periferie (lucrările 
lui Wissler, 1926); 2) distingerea fenomenelor de difuziune 
în raport cu durata lungă, distribuirea spaţială a faptelor 
fiind considerată o proiecţie a proceselor istorice (lucrările 
lui Graebner despre Australia, Polinezia şi Melanezia, ale 


lui Nordenskjold, 1919, despre America de Sud etc); 3) 
analizarea afinitatilor sau diferenţelor dintre regiunile 
naturale şi culturale (Kroeber, 1939). După această primă 
dezvoltare, cartografia faptelor culturale şi teoriile 
difuzioniste care formau adesea substratul lor au căzut în 
dizgrație (în Statele Unite si în ţările Europei de Vest) din 
pricina influentei functionalismului, care postula 
recurgerea la analize totalizante la scară mică. Din acest 
moment, elaborarea hărților etnologice a fost considerată 
sterilă, chiar suspectă, reproşându-i-se acestei tehnici că 
petrifică realităţi complexe şi mobile şi că se bazează pe o 
concepţie atomistă despre cultură. Totuşi, situată în afara 
modelor si a curentelor dominante ale disciplinei, 
etnocartografia a cunoscut, din anii '20 şi până în zilele 
noastre, o dezvoltare continuă şi remarcabilă în ţările 
Europei de Nord, ale Europei Centrale şi de Est, prin 
intermediul realizării  atlaselor nationale (Atlasul 
folclorului elvetian), regionale (Atlasul etnografic al 
Slovaciei) sau continentale (Atlasul etnologic al Europei şi 
al ţărilor vecine, realizat sub îndrumarea lui Zender şi 
Bratanic). Mai mult sau mai puţin continuatoare ale 
difuzionismului, şcolile de areologie si de stratigrafie 
culturalà (scoala de la Viena, scoala finlandezá), care au 
reprezentat niste realizári gigantice pe in cantitatea de 
materiale acumulate, au găsit un context extrem de 
favorabil pentru emergenta lor în: 1) perioadele de 
afirmare a  identitátii nationale, regionale sau în 
revendicárile extrateritoriale (rolul de pionierat al Poloniei 
in materie de cartografie culturală; aria acoperită de Atlas 
der deutschen Volkskunde, 19281938, care se referă la 
toate ţările şi regiunile germanofone); 2) naţiunile cu o 
puternică tradiţie muzeografică sau arhivistică (ţările 
scandinave: Atlas de folclor suedez); 3) statele în care 
cercetarea este centralizată şi planificată (ţările din Est, în 
care academiile de ştiinţe au dat un impuls decisiv acestor 


proiecte colective de largá respiratie). Toate aceste lucrári 
etnocartografice asupra Europei (si cele, de acum mai 
rare, asupra societăţilor exotice - Iran, anumite ţări din 
Africa etc.) afişează, în aparentă, aceleaşi intenţii 
(colectarea sistematică a datelor şi studierea distribuirii 
lor) şi se bazează pe aceleaşi principii: repartizarea 
punctelor de anchetă („locuri-martor”) potrivit unei 
dispuneri sistematice în reţea a ariei studiate, elaborarea 
chestionarelor, o colectare uniformă a materialelor, o 
tratare tipologică a datelor, o transcriere cartografică 
analitică, cel mai adesea sub forma unor simboluri 
repartizate pe puncte (vezi, pentru aceste metode, 
Wildhaber, 1972). Toţi autorii sunt de părere că un atlas 
sau o hartă nu reprezintă niciodată un scop în sine, ci un 
instrument sau, pentru a relua o expresie a lui Bratanic 
(1978), a scientific halfproduct. Putem să ne întrebăm 
pentru ce e nevoie de un asemenea instrument. In acest 
punct, obiectivele sunt divergente şi pot fi distinse, 
schematic, patru mari tendinţe care nu se exclud reciproc: 
1) o tendinţă pragmatică, potrivit căreia cartografia 
etnologică este un mijloc eficace (înainte) pentru 
colectarea, arhivarea şi indexarea datelor şi pentru 
prezentarea distribuției lor (dupa aceea); aceasta 
cartografie „minimă” nu are altă pretenţie în afara celei de 
a ajunge la o constatare, de a oferi un „instrument de 
însumare sinoptică” (M. Maget); 2) o tendinţă areologică, 
cartografia fiind considerată în acest caz un mijloc de 
delimitare, prin suprapunerea mai multor serii de 
trăsături, a ansamblurilor macro- sau microculturale 
(ethnoareal-typology a lui Y.U. Bromley, „zonele folclorice” 
ale lui A. de Van Gennep), de reperare a ariilor izolate, a 
frontierelor, a zonelor de contact; 3) o tendinţă care 
vizează evoluția si difuziunea, delimitată cronologic, a 
fenomenelor, care, potrivit termenilor lui J.J. Voskuil, îşi are 
„minimaliştii” şi „maximaliştii” săi. În primul caz se pune 


problema de a trasa difuziunea, delimitatá cronologic, a 
unui fenomen particular (difuziunea obiceiului bradului de 
Crăciun către zonele romande şi italiene ale Elveţiei, 
plecând din regiunile germanice), pe când în cel de-al 
doilea caz trebuie reconstituite, prin examinarea hărților 
de distribuție  sincronică, procese  istorico-culturale 
multiseculare; un asemenea demers aduce cu sine artificii 
de metodă şi se izbeşte, adesea, de complexitatea „micro- 
istoriilor” care dezmint marile reconstructii (v. Voskuil, 
1982 - 1983); 4) o tendinţă care vizează, pe baza 
confruntării unei serii de hărţi, distingerea corelatiilor 
dintre proprietăţi, trăsături şi instituţii atestate în acelaşi 
spaţiu cultural. Această cartografie problematică a fost 
auxiliarul mai multor cercetări importante (Parain, 1937; 
Clement, 1948, şi lucrările etnoistoricilor care au 
evidenţiat concurente semnificative  intre obiceiuri 
succesorale, tipuri de grupuri domestice şi modele de 
autoritate în societăţile europene). Totuşi, cartografia nu 
este decât un mijloc, între atâtea altele, de a pune în 
evidentă corelatiile. În mod semnificativ, întreprinderea 
etnografică cu cea mai mare contribuţie, pe plan mondial, 
la punerea în lumină a corelatiilor nu are nimic dintr-un 
atlas, în afara numelui (Ethnographic Atlas al lui Murdock, 
1967, conţinând tabele de date referitoare la 862 de 
societăţi). 

Pe urmele criticilor funcționaliste, mai multi autori au 
subliniat limitele etnocarto-grafiei: fiind prizonierele unui 
spaţiu cu două dimensiuni, hărţile nu redau (sau o fac 
prost) variantele sociale la scara unei localităţi, reprezintă 
forme fără să ţină seama de varietatea funcţiilor etc. 
Totuşi, prin rigoarea pe care o impune şi prin problemele 
pe care le scoate la lumină, cartografia faptelor culturale 
rămâne un puternic instrument euristic. „E la modă să râzi 
de această metodă laborioasă, nota Lowie, însă eficacitatea 
sa profilactică rămâne inegalabilă”. Să semnalăm şi câteva 


progrese recente: recurgerea la informaticá a facilitat 
realizarea unor hárti cu corelatii multiple; stabilirea unor 
„hărţi mentale" (Gould, White, 1974), care reproduc 
frontierele atribuite de vorbitori ariei lor de apartenenţă, 
permite aprecierea diferenţelor dintre spaţiile trăite şi 
percepute, pe de o parte, si cele construite pe baza 
distribuirii trăsăturilor culturale, pe de altă parte. În 
sfârşit, să notăm că etnocartografia nu se reduce la 
realizarea unor atlase şi că ea poate fi şi un excelent mijloc 
pentru studierea unei societăţi locale (de exemplu, analiza 
microcartografică a unui sat din India centrală făcută de 
Chambard, 1980). 

C. BROMBERGER 

HERSKOVITS Melville Jean 

Antropolog american, Melville Jean Herskovits s-a 
născut in 1895 la Bellefontaine, Ohio şi a murit in 1963 la 
Evanston, Illinois. A studiat antropologia la Universitatea 
Columbia, unde a frecventat cursurile lui A. Goldenweiser, 
E.C. Parsons, T. Veblen si mai cu seamă pe cele ale lui F. 
Boas, care a exercitat asupra lui o mare influentă. Şi-a 
susţinut teza de doctorat (PhD) în 1923. În 1927 iniţiază, la 
Northwestern University (Evanston), primul program 
american de studii africane; aici, in 1961, va deveni titu- 
larul primei catedre de studii africane din Statele Unite. 
Opera lui Herskovits este foarte bogată - a publicat peste 
cinci sute de articole - şi vizează mai multe domenii: 
antropologia fizică, muzica, arta, folclorul, religia, 


economia, psihologia si studiul modificárilor culturale. 
Adevărat susţinător al relativismului cultural, lui îi 
datorăm în special faptul de a fi inaugurat studiul ştiinţific 
asupra negrilor din Lumea Nouă. 

Pionier în materie de delimitare a ariilor culturale 
africane (1924), autor al unei lucrări despre civilizațiile 
pastorale din Africa Orientală (1926), Herskovits va 
întreprinde, in 1928, împreună cu se „ia sa Frances 
Herskovits, prima sa cercetare de teren în străinătate, la 
„Bush Negroes şi la populaţia urbană din Surinam (1934, 
1936): din această perioadă datează interesul pentru 
studiul relaţiilor istorice dintre Africa şi cele două Americi, 
care-l va urmări toată viaţa. Vreme de cincisprezece ani se 
va consacra cercetării Americilor negre, din Brazilia până 
în Statele Unite: realizează primul inventar etnografic al 
societăţilor rurale din Haiti (1927) şi Trinidad (1947) şi 
redactează principala sa lucrare, The Myth of the Negro 
Past (1941), în care arată bogăţia trecutului negrilor 
americani, pe care îl identifică şi îl analizează pornind de 
la noțiuni precum  ,africanism”,  ,sincretism" şi 
,reinterpretare". 

Anchetele lui Herskovits din Africa Occidentală, mai 
cu seamă cele de la Dahomey (Benin), au inspirat multiple 
studii care au şi fost publicate (1938 b); contribuţia sa la 
teoria generală cuprinde o lucrare despre funcţia 
aculturatiei (1938 a), unul dintre primele tratate de 
antropologie economică (1940) şi o lucrare în care se face 
bilanţul concepţiilor sale: Man and His Works (1948). 

Herskovits a jucat un rol fundamental în formarea 
mai multor generaţii de africanisti şi de afroamericanisti 
americani. Numele său nu poate fi separat de acela al lui F 
Herskovits, care a publicat mai multe lucrări alături de 
soţul ei, iar după moartea acestuia a antologat principalele 
lui articole referitoare la America africană (1966). 

R. PRICE 

HERTZ Robert 1. 

Omul si opera 

Dintre toate pierderile de rázboi suferite de grupul 
de colaboratori de la L Année Sociologique reuniti încă din 
1898 sub conducerea lui E. Durkheim, moartea lui Robert 
Hertz a fost cu siguranţă cea care a afectat cel mai mult 
dezvoltarea antropologiei. Această apreciere este 
împărtăşită de majoritatea celor care, impresionați de 


importanta lucrárilor publicate de cátre Hertz in timpul 
vietii si de amploarea proiectului intelectual ce-i insufletea 
opera neterminatá, s-au stráduit atát in Franta (M. Mauss), 
cát si in Marea Britanie (E.E. Evans-Pritchard) sá adune 
rezultatele cercetàrilor sale si sá-i comenteze aspectele 
cele mai novatoare. 

Hertz s-a náscut la Saint-Cloud, lángá Paris, in 1881. 
Absolvent al Ecole Normale Supérieure si profesor 
licentiat in filosofie (1904), colaboreazá incá din 1905 la 
publicaţia LAnnie Sociologique. Intre anii 1904 si 1906, 
Hertz locuieşte la Londra, unde va reuşi să colecteze cu 
mare entuziasm - aproape că învaţă limba populaţiei dayak 
din Borneo - o vastă documentaţie etnografică din care va 
extrage, mai târziu, materia lucrărilor sale. Intors in 
Franţa, pentru o scurtă perioadă de timp va preda filosofia 
la liceul din Douai, după care va fi numit profesor la Ecole 
Pratique des Hautes Etudes. Eseul despre „reprezentarea 
colectivă a morţii” este publicat in 1907, în l'Année 
Sociologique; studiul său cel mai cunoscut, despre 
„preeminenţa mâinii drepte”, va apărea in 1909. In 
perioada petrecută la Londra, la British Museum, Hertz 
concepuse un plan pentru o lucrare mai vastă, despre 
„păcat şi expierea lui”, al cărei material era deja în anul 
1912, o ştim de la M. Mauss, „adunat, comentat, elaborat” 
şi care era menită să ia forma unei lucrări consacrate în 
totalitate problemei impurităţii. Chiar dacă era atât de 
dedicat studiului „fenomenelor religioase şi în acelaşi timp 
morale” (M. Mauss), Hertz descoperă în 1911 satul Cogne 
din Val d'Aoste (Italia) unde, în anul următor va 
întreprinde o anchetă cu privire la cultul local al Sfântului 
Besse. Astfel, are ocazia de a-şi manifesta din plin talentul 
de observator prin lucrările sale de „folclor mitologic 
comparat”. In tot acest timp, Hertz nu va separa 
activitatea didactică şi lucrările de cercetare de 
preocupările politice şi sociale. A fost editor şi animator al 


periodicului Cahiers du socialiste, in vreme ce sotia sa, 
Alice Hertz, organiza primele grádinite de copii din Franta. 
La izbucnirea războiului tocmai elaborase un proiect 
pentru o lucrare despre „legendele şi cultul stâncilor, 
munţilor şi izvoarelor”, în prelungirea cercetării despre 
Sfântul Besse, şi un altul de extindere asupra mitologiei 
elene a cercetărilor sale pe tema stâncilor. În 1915, 
sublocotenentul Hertz se află pe front, aproape de Etain 
(Meuse), unde îşi va petrece „ultimele luni din viaţă în 
compania «răcanilor din Mayenne şi de prin alte părti», 
care îi vor oferi ultimele satisfacţii de folclorist” (A. Hertz). 
Cade la 13 aprilie, în cursul „atacului inutil şi sângeros” 
(M. Mauss) de la Marcheville-en-Woevre. Hertz avea 32 de 
ani. 

Hertz a lăsat în urma sa un număr impresionant de 
însemnări destinate unei lucrări despre păcat. Mauss a 
editat paginile „aduse până la o formă aproape definitivă” 
(1922, reeditate în 1988) şi a consacrat manuscrisului 
neterminat al prietenului său un curs de patru ani la Coll 
ege de France. Eseurile publicate, studiul postum despre 
proverbe şi un lung rezumat al lucrării lui 

K.K. Grass despre sectele ruseşti au fost reunite de 
către Mauss într-un volum publicat sub titlul Melanges de 
sociologie et de folklore (1928, reeditat in 1970). 
Traducerea în limba engleză, efectuată de R. şi C. 
Needham, a celor două memorii ale lui Hertz despre 
„reprezentarea colectivă a morţii” şi „preeminenta mâinii 
drepte” - intitulată Death and the Right Hand (1960) - la 
iniţiativa lui Evans-Pritchard, care a susţinut la Oxford un 
curs despre Hertz, a readus în atenţia comunităţii de 
antropologi anglo-saxoni o operă deja uitată în Marea 
Britanie (L. Dumont). 

Hertz reia, în esenţă, cadrul de gândire şi regulile de 
metodă elaborate de Durkheim. Obiectul cercetării se 
constituie în prealabil ca un fapt social; aşa se face că, în 


studiul său despre preeminenta mâinii drepte, asimetria 
organică este analizată din punctul de vedere al ideilor şi 
al valorilor ataşate acesteia, „idealizarea dreptei” şi 
„interdicțiile ce marchează mâna stângă”, adică o 
ideologie inseratá într-un model de ordine. Conform 
doctrinei lui Durkheim, care definea faptele sociale ca 
„sisteme obiective de idei”, noţiunea de „reprezentare 
colectivă” joacă un rol esenţial în lucrările lui Hertz. Apoi, 
faptul social de analizat este supus unei definiri generice 
cu funcţia de a-i degaja esenţa, pornind de la varietatea 
manifestărilor sale culturale. Ca si la Durkheim, 
comparatismul valorificat aici debutează prin explorarea 
unui univers de cultură clar delimitat. Practicile mortuare 
ale populaţiei dayak deţin într-un fel, în lucrările lui Hertz 
despre moarte, poziţia pe care o ocupă totemismul 
australian in Formes élémentaires de la vie religieuse. 

Totusi, asemenea lui Mauss, Hertz se indepárteazá in 
mai multe privinţe de orientările maestrului său, prin 
faptul cá aplică o metodă care tine seama şi de 
complexitatea faptelor. Dacă Hertz a putut fi considerat un 
precursor al analizei structurale, aceasta se datoreazá cu 
siguranţă faptului cá el s-a străduit să deceleze, din 
interiorul unui ansamblu de date foarte atent delimitate, 
doar acele relații semnificative care pot oferi 
inteligibilitate ansamblului. Ipoteza lui Hertz conform 
căreia moartea nu este decât o ,initiere" se sprijină pe 
analiza minuțioasă a raporturilor dintre trei elemente: 
corpul defunctului, sufletul său şi cei rămaşi în viaţă. 

Numeroase lucrări ale antropologiei moderne, mai cu 
seamă cele despre clasificări (Needham, 1973), au fost 
parţial inspirate de cercetările lui Hertz. 

M. IZARD, G. LENCLUD 

2. Hertz şi antropologia britanică 

După ce multă vreme au ignorat lucrările lui Hertz, 
ca de altfel şi pe cele ale lui Mauss, antropologii britanici 


au ajuns destul de târziu, mulţumită lui Evans-Pritchard si 
Needham (1973), să se bucure de moştenirea intelectuală 
lăsată de acest precursor al antropologiei structurale. 
Totuşi, chiar dacă opera sa a exercitat o oarecare influentă 
dincolo de Canalul Mânecii, doctrina lui Hertz, la fel ca şi 
aceea a lui Durkheim şi a şcolii franceze de sociologie în 
general, a fost considerabil simplificată. Astfel, au fost 
transmise eronat nenumărate aspecte ale tezelor lui 
Durkheim şi ale lui Mauss cu privire la opoziţia dintre 
sacru şi profan şi a fost neglijată, mai cu seamă de către 
A.R. Radcliffe-Brown (1939), adevărata importantă a 
lecţiilor durkheimiene despre funcţia simbolurilor. 

Maniera în care vor citi antropologii britanici opera 
lui Hertz despre clasificările dualiste ilustrează foarte bine 
această asimilare reductivă. Hertz evidenţiază existenta 
universală a schemelor clasificatorii, aplicate lumii şi 
societăţii şi luând o formă dualistă de tip stânga/dreapta, 
principiu masculin/principiu feminin, luminá/intuneric, 
răsărit de soare/apus de soare etc. El a formulat ipoteza 
conform căreia aceste scheme pot demonstra prezenta, în 
toate societăţile, a opoziţiei dintre sacru şi profan. Hertz 
şi-a explicat ideea într-o manieră mai complexă. Desigur, a 
spus el, această opoziţie trebuie raportată la un dualism 
inerent modurilor de organizare (descendentă masculină/ 
descendentă feminină, rol ritual activ al bärbatilor/rol 
ritual pasiv al femeilor, cu referire la societăţile 
polineziene). Dar opoziţia dintre sacru şi profan acoperă 
într-un mod mai general distincţia dintre grupul 
subiectului (Jumătatea căreia eu îi aparţin”) şi grupul 
„celorlalţi” (cealaltă Jumătate”), sacrul fiind astfel un pol 
(„eu”) şi în acelaşi timp întregul relaţiei dintre mine şi 
celălalt, fata de un alt pol (,celälalt”). 

In loc să-l citească pe Hertz dint'r-un punct de vedere 
relativist şi totalizant, adică în lumina doctrinei lui Mauss, 
ceea ce ar fi permis să se verifice faptul conform căruia 


clasificárile dualiste sunt un revelator privilegiat pentru 
nivelurile de totalizare a reprezentărilor (Teherkezoff, 
1983), antropologia britanicá s-a folosit de el pentru a 
corobora teza conform cáreia simbolismul este un limbaj 
care vorbeşte despre modul cum o societate îşi reprezintă 
sieşi propria organizare şi propriile clivaje interne. S-a 
ajuns la ideea conform căreia clasificările trimit la 
structurile profunde ale sistemelor familiale, teritoriale, 
politice. Aşa se face că Hertz este invocat de către VW. 
Turner (1966, 1968) într-un studiu asupra raporturilor 
dintre clasificárile culorilor la populatiandembu (Africa 
Centrală) şi opoziţia considerată fundamentală în 
organizarea socială, între filiatie (matriliniará) şi rezidentă 
(virilocală). Tot aşa se face că şi Needham se referă la 
Hertz atunci când încearcă să descopere, îndărătul 
opoziţiei dreapta/stânga, un principiu de repartizare a 
politicului şi a religiosului şi, chiar mai mult, proporţia de 
juridic şi de magic din autoritatea sacră. 

HIMALAYA 

Himalaya se compune dintr-o serie de lanţuri 
muntoase de forma unui arc de cerc de aproximativ 3.500 
de kilometri, situat in plin centrul continentului asiatic, din 
Afghanistan până in Yunnan. Este cel mai înalt masiv 
muntos al planetei. În partea de vest se continuă cu Hindu- 
Kuch şi cu Pamirul; în nord cu podişul Tibet, din 
Karakorum până în Kham; la vest se îmblânzeşte treptat, 
luând aspectul colinelor din sudul Chinei şi din nordul 
Birmaniei. Astfel delimitati, munţii Himalaya includ 
înălțimile meridionale (Terai si Bhabar) care se leagă de 
vasta Câmpie Indo-Gangetică, de văile înalte ale Indusului 
şi Brahmaputrei, situate dincolo de lanţul himalayan 
propriu-zis. Munţii acoperă zona orientală a 
Afghanistanului (Nuristanul), extremitatea septentrională a 
Pakistanului, Kashmirul pakistanez şi cel indian, Ladakhul 
(India), statul indian Himachal Pradesh, şase districte din 
Uttar Pradesh, corespunzátoare Garhwalului şi 
Kumaonului (India) Bhutanul,  Arunachal Pradesh - 
provincie extremorientală a Uniunii Indiene - şi, in nord, 
cea mai mare parte a podisului Tibet, din 1965 regiune 
autonomă a statului chinez. Din punct de vedere cultural, 
această centură muntoasă se situează la frontiera a două 
mari civilizaţii: a Asiei de Sud şi a Asiei Centrale. De o 


parte se întinde aria culturii indiene, de cealaltă parte 
cultura sino-tibetană. Acestor două mari ansambluri li se 
mai adaugă unele elemente de cultură orientală infiltrate 
prin Birmania, în funcţie de care se organizează viaţa 
religioasă a populațiilor din Arunachal Pradesh, precum şi 
influente islamice, perceptibile mai ales în Himalaya 
occidentală. Masivul muntos constituie aşadar punctul de 
întâlnire a budismului şi hinduismului, care au pătruns 
până în aceste zone izolate prin căile comerciale ce 
asigură legătura dintre India şi Tibet încă din cele mai 
vechi timpuri ale antichităţii. Cele două mari religii de 
tradiţie scrisă s-au suprapus peste practici şamanice şi 
elemente tribale, caracterizate prin cultul zeilor 
pământului si noțiunea de „călătorie rituală” (N. Allen). 

Popularea regiunii a avut loc în trei moduri diferite. 
Din est si din sud au venit populații indo-ariene, care s-au 
instalat în ale ţării, mergând până la o 
altitudine de 2.0002.500 m. Acesti locuitori ai dealurilor, 
numiţi pahare, au un mod de viaţă bazat pe cultivarea 
orezului. Din nord au descins populaţiile de limbă şi 
cultură tibetană, pe care locuitorii din sud le numesc 
bhotivä, iar tibetanii propriu-zisi, mon-pa. Acestea au 
ocupat văile din înălţimi, ajungând uneori până la 3.500 de 
metri altitudine; practică o economie mixtă, agrară şi 
pastorală, în care orzul şi iacul joacă un rol important. Al 
treilea val de migratorr, cel mai puţin cunoscut, a venit 
dinspre graniţele orientale al Birmaniei şi Yunnanului, fiind 
constituit din populaţii de limbă tibetano-birmaneză care 
au ocupat Arunachal Pradesh şi, probabil, partea orientală 
a Bhutanului şi a Nepalului. 

Majoritatea acestor populaţii s-au refugiat în zonele 
himalayene, căutând adăpost din calea invadatorilor. 
Protejati de influenţe exterioare datorită barierelor 
muntoase, oamenii de aici au păstrat trăsături culturale şi 
lingvistice de multă vreme dispărute în India sau în Tibet. 


Este cazul populațiilor de limbă darda sau kafiră din 
Hindu-Kuch, al enclavelor tibetane de pe înălțimile 
nepaleze şi al locuitorilor din valea Kathmandu, care au 
conservat cultura indiană medievală. 

Regiunea Himalaya este mult mai populată pe 
versanţii meridionali, udati de ploile musonice, decât pe 
platourile aride din Transhimalaya, unde densitatea nu 
depăşeşte 5 locuitori pe kilometru pătrat. Densitatea se 
diminuează considerabil în funcţie de altitudine şi de 
orientare: versanţii sudici sunt mai populati decât cei 
nordici. Relieful compartimentat şi dificultăţile de 
comunicare au contribuit la formarea unui mozaic de 
grupuri etnice reduse ca dimensiuni, fiecare având o limbă 
proprie şi obiceiuri specifice. În ciuda unor alianţe şi a 
impactului tradițiilor culturale  unificatoare (indiana, 
tibetană sau islamică), fiecare dintre aceste entităţi 
prezintă trăsături specifice. 

Diversitatea etnică este extremă, iar structurile 
socio-religioase foarte variate. In Himalaya centrală 
trăiesc: populații indo-nepaleze, khas sau parbativă, 
organizate după sistemul indian de caste; etnii de limbă 
tibetano-birmaneză (măgar, gurung, tamang, newar, 
sunuwar, rai, limbu), puțin ierarhizate in interior şi 
organizate într-un sistem de clanuri de tip segmentar; 
populații bhotivă de limbi-şi culturi tibetane, divizate în 
straturi endogame şi practicând ocazional poliandria 
fraternă. Putem semnala aici si prezenta unor minorități de 
limbi austroasiatice de tip munda (satar, poate si kusunda 
si raute). În Nepal, aceste grupe mari de populaţii trăiesc 
fiecare într-o zonă ecologică specifică, după un sistem de 
societăţi etajate:  tibeto-birmanezii ocupă etajul 
intermediar, încadraţi fiind la nord de bhotivă şi la sud de 
indonepalezi. În câmpia Teraiului interior trăiesc tharu, 
înrudiţi cu triburile nord-indiene. 

Diversitatea este la fel de mare şi în Himalaya 


occidentalá, unde coexistá populatii tibetane si indo- 
ariene, de religie budistă, hindusă, musulmană sau 
neafiliate direct la aceste ansambluri, cum ar fi kalash din 
Chitralul meridional. Existenta unor limbi indo-ariene şi 
indo-iraniene foarte vechi (kafire şi dar de) şi a culturilor 
indo-europene arhaice au atras atenţia asupra regiunii. S-a 
putut descoperi astfel (Fussman) un stadiu foarte timpuriu 
al religiei prevedice, al cărui studiu ar putea pune într-o 
lumină nouă istoria hinduismului din India. 

Populaţiile din Himalaya orientală (sikkim, Bhutan) 
sunt în principal tibetane şi nepaleze, cu excepţia grupului 
lepcha, de origine nesigură. Cât despre Arunachal 
Pradesh, acesta constituie un sanctuar etnic de o bogăţie 
excepţională, din păcate inaccesibil astăzi. Este populat de 
microetnii de limbi tibeto-birmaneze (mishmi, dafla, apa 
tani, adi, aka, gallong etc), cu spaţiu social restrâns, şi de 
tradiţii culturale eminamente orale. Sistemul lor social şi 
credinţele religioase nu au nicio legătură cu India sau cu 
Tibetul. Diversitatea si complexitatea zonei nu au 
împiedicat constituirea, între secolele al V-lea şi al XII-lea, 
pe anumite văi, a unor mici regate care au putut profita de 
ruta comercială transhimalayană (Leh, Lhasa, Gtsang, 
Jumla, depresiunea Kathmandu etc). Totuşi, până în secolul 
al XVIII-lea, Himalaya se caracterizează printr-o mare 
faramitare politică, ce va lăsa segmente destul de largi de 
populaţie sub tutela unor „şefii” tribale. Emergenta unui 
mare stat naţional în Nepal şi în regiunile învecinate, la 
sfârşitul secolului al XVIII-lea, nu a redus total 
eterogenitatea culturală şi lingvistică. În unele cazuri, 
dimpotrivă, aceasta a stârnit reacţii identitare şi procese 
de etnicizare. Dar hinduismul, asociat cu pătrunderea în 
masivele muntoase a populațiilor indiene şi indo-nepaleze, 
a erodat totuşi, progresiv, culturile şi limbile minorităţilor 
tradiţionale. 

G. TOFFIN 

HOCART Arthur Maurice 

Antropolog britanic, Arthur Maurice Hocart s-a 
náscut in 1883 la Etterbeck, aproape de Bruxelles, intr-o 
familie de origine franceză stabilită la Guernesey (in 
insulele anglo-nor-mande); tatál sáu, pastor wesleyan si 
apoi unitarian, i-a dat o educaţie religioasă foarte solidă. 
După studiile de la Athenee d'Ixelles (Bruxelles), urmate 
de anii petrecuţi la Elizabeth College (Guernesey), tânărul 
Hocart devine student în ştiinţe umane la Exeter College 
(Oxford), unde se va număra printre discipolii lui E.E. 
Evans-Pritchard (1902); câţiva ani mai târziu, studiază 
filosofia şi psihologia la Universitatea din Berlin. Între 


1908 si 1909, douá burse de studiu la Oxford ii vor permite 
lui Hocart să efectueze cercetări etnografice în Insulele 
Solomon, ca membru al echipei conduse de PS. Trust; cu 
această ocazie, el va lucra împreună cu W.H.R. Rivers. In 
1909 devine, cu concursul lui A.C. Haddon, directorul 
şcolii din insulele L-au (Fiji), post pe care îl va ocupa până 
în 1912; aici, el se va ocupa cu studiul culturii fijiene. In 
1912, graţie unei alte burse, Hocart se poate consacra cu 
totul etnografiei: efectuează cercetări la Fiji, Rotuma, 
Wallis, Samoa, Tonga. În 1914 revine la Oxford, unde 
pregătirea sa în antropologie va fi întreruptă de război; 
ulterior se apucă de studiul limbilor sanscrită, tamul, pali 
şi al singalezei. Intreprinde un stagiu de conservare 
muzeografică în India după care, în 1921, devine director 
al misiunii de arheologie britanică din Ceylon. Fondează şi 
conduce secţiunea de arheologie şi etnologie a periodicului 
Ceylon Journal of Science. Intors în anul 1928 în Marea Br 
itanie, va preda la University College (Londra) în perioada 
1932 - 1934 şi va lucra împreună cu G. Eliott Smith şi cu 
W.J. Perry Ales ca membru în consiliul de la Royal 
Anthropological Institute, Hocart nu va reuşi să-şi creeze o 
situaţie stabilă. In 1934 îi urmează lui Evans-Pritchard la 
catedra de sociologie a Universităţii din Cairo, unde va 
preda până la moartea sa prematură, survenită în anul 
1939. 

Hocart ocupă un loc singular în istoria antropologiei 
britanice: el s-a ţinut (sau a fost ţinut) la distanţă de 
cercurile antropologice, care au acordat o atât de mică 
importantă operelor lui, încât lucrarea sa despre caste a 
fost publicată în Franţa, în 1939. Opera lui 

Hocart a făcut obiectul unei critici severe venite din 
partea lui A.R. Radcliffe-Brown (1952), în timp ce Evans- 
Pritchard o repune în drepturi, datorându-i probabil faptul 
de a se fi îndepărtat de functionalism si de a-şi fi îndreptat 
interesul spre istorie. In Marea Britanie, opera lui Hocart 


îşi va găsi apărători printre foştii săi colegi de la University 
College, Eliott Smith şi Perry; Lord Raglan, prietenul său 
apropiat şi executorul său testamentar, s-a ocupat de 
editarea postumă a lucrărilor; lui îi datorăm reeditarea 
volumului intitulat Castes (1950) si a schiţei pentru The 
Northern States of Fiji (1952), rămasă neterminată. 
Antropologii francezi i-au receptat favorabil scrierile: M. 
Mauss va recunoaşte în ele poziţii apropiate de ale sale, 
referitoare la ritual si la schimb; C. Lévi-Strauss si L. 
Dumont i-au salutat rigoarea si profunzimea; in Statele 
Unite, opera sa a fost apreciată de către M. Sahlins. 
Condescendenta englezilor fatá de Hocart nu mai este 
astázi decát o amintire: editia din 1970 a lucrárii Kings 
and Councillors (1936) se deschide cu o introducere foarte 
importantă semnată de R. Needham, care reabilitează 
aportul teoretic al lui Hocart. El abordeazá studiul 
evoluţiei instituţiilor sociale, convins fiind cá asemănările 
pe care acestea le manifestă între ele sunt revelatoare în 
privinţa acelor convergente structurale care nu au nevoie 
să fie explicate prin referinţa la o origine comună, fapt ce 
nu modifică însă cu nimic preocuparea de a cerceta 
această origine. O importantă fundamentală acordă Hocart 
şi ritului. În concepţia sa, ritul poartă în sine o capacitate 
specifică de animare a ,vietii" sociale şi oferă omului, în 
schimb, posibilitatea de a acţiona asupra societăţii. Hocart 
a dezvoltat o concepţie neo-vitalistă şi neoorganicistă 
asupra lumii, în măsură să-i ingrozeascá pe functionalistii 
englezi: oamenii simt raportul lor cu viaţa ca pe un raport 
cu o substanţă de concentraţie variabilă, prezentă diferit, 
în funcţie de contextele sociale şi de statutul fiinţelor vii; 
boala si moartea ar indica, într-o anumită măsură, 
transferul acesteia în alte fiinţe vii, în forte supranaturale, 
în felurite obiecte etc. Riturile permit atât aplicarea, cât şi 
controlul acestor transferuri de substanţă. Hocart a 
elaborat această ipoteză generală în anii 1927 - 1929, pe 


când studia societăţile oceaniene; el urma să o aplice 
analizei sistemului de caste din Asia de Sud (1933, 1939), 
precum şi analizei regalității. În Kings and Councillors, 
Hocart va reuşi să atingă formula cea mai închegată a 
planului său analitic. Pentru Hocart, formele de organizare 
politică pe care le cunoaştem în prezent sunt rezultatul 
unui lung proces de maturizare şi trimit la instituţii al 
căror fundament ritual era inseparabil legat de o funcţie 
socială încă prezentă în prevenirea şi reprimarea 
transgresiunilor sociale, în recurgerea la violentă si 
căutarea păcii. Hocart formulează o metodă comparată, 
asociind recursul la intuiţia generalizantă şi utilizarea unui 
formalism logic bazat pe o perspectivă holistică şi pe 
importanta ce revine analizei schimburilor ceremoniale. 
Etnograf minuţios, teoretician deconcertant şi incitant, 
Hocart ocupă astăzi un loc de prim rang într-o mişcare 
antropologică ce se îndepărtează de pozitivismul şcolilor. 

J.-C. GALEY, D. VIDAL 

HUMAN RELATIONS AREA FILES 

Human Relations Area Files (HRAP) constituie un 
sistem de cercetare, analizá, clasificare si arhivare a 
datelor etnografice reproduse pe fise si clasate dupá 
localizarea geografică şi categoriile de fapte descrise. 

Acest fişier este publicat de către un organism 
necomercial de la Yale, Sta tele Unite, patronat şi controlat 
de optsprezece universităţi americane, două universităţi 
japoneze, o universitate coreeană şi Ecole des Hautes 
Etudes en Sciences Sociales, singura instituţie din Europa 
care deţine acest instrument de lucru, în Laboratoire 
d'Anthropologie Sociale din Paris. 

Concepţia HRAF se datorează lui G.P. Murdock care a 
formulat, în 1937, la Institute of Human Relations de la 
Yale, obiectivele vizate de acest instrument documentar: 
favorizarea lucrărilor de cercetare a comportamentelor şi 
a modurilor de viaţă; conceperea şi punerea la dispoziţia 
publicului a unui sistem care să organizeze cunoştinţele; 
iniţierea unor lucrări interdisciplinare prin care să se 
verifice posibilitatea corelării datelor şi a formulării de 
generalizări. În 1949, sistemul Human Relations Area Files 
a fost acceptat în cinci universități americane 
„fondatoare”, urmate câţiva ani mai târziu de alte 
cincisprezece universităţi ,membre" în colectivul de 
gestionare a sistemului. In 1958, o versiune a HRAF sub 
forma de microfise a fost propusă mai multor instituţii, 
care ulterior sau şi înscris în calitate de membri asociaţi. 

Fişierul „HRAF Paper Files” viza, în 1988, 330 de 
etnii sau unităţi culturale şi analiza în jur de 6.100 de 
surse, ceea ce reprezintă 740.000 de pagini de texte alese 
şi 3.800.000 de fişe clasificate. Sursele sunt reproduse în 
limba engleză pe fişe de hârtie; acestea sunt cărţi 
publicate, articole, dar şi manuscrise; unele dintre 
traducerile engle-zesti sunt originale. Ele tratează în 
special despre modul de viaţă, de organizare socială şi 


politică şi despre mediul natural, dar se referă de 
asemenea şi la economia domestică, la dezvoltarea 
agricolă, la literatură, arte etc. Acest fişier este organizat 
pe unităţi culturale şi sociale, repartizate pe opt mari arii 
geografice: Asia, Europa, Africa, Orientul Mijlociu, 
America de Nord, Oceania, Uniunea Sovietică şi America 
de Sud. Fiecare dintre unităţile culturale reţinute 
figurează în repertoriul teritorial din Outline of World 
Culture (OWC) (Murdock, 1954), ale cărui elemente au fost 
selecţionate după criteriul diversităţii culturale maximale 
(limba, istoria, economia, organizarea socială), al 
disparitátii geografice si al existentei unei literaturi 
cantitativ şi calitativ satisfăcătoare. 

Datele reţinute pentru fiecare unitate culturală sunt 
organizate pe materii după un plan special de clasificare 
prezentat in Outline of Cultural Materials (OCM) 
(Murdock, 1937). Acest ghid analitic cu o clasificare 
zecimală se doreşte a fi capabil să dea seamă de toate 
aspectele vieţii economice, sociale, politice, religioase etc. 
Şi, în general, de toate compor - tamentele, modurile de 
activitate si de gândire. OCM conţine 710 intrări 
desemnate printr-un cod alcătuit din trei cifre. Fiecare 
pagină de text este codificată frază cu frază şi este 
reprodusă într-un număr de exemplare corespunzător 
numărului său de coduri informaţionale. Un exemplar 
suplimentar al textului este prevăzut in extenso la rubrica 
,Surse". Aşadar, fiecare fişier de unitate culturală contine 
textul integral al fiecărei surse şi toate paginile 
corespunzătoare surselor analizate pentru fiecare 
categorie OCM. 

Sistemul de reproducere şi de clasificare al textelor 
pe unităţi culturale si pe subiecte permite utilizarea 
acestui fişier ca bibliotecă, de vreme ce pune la dispoziție 
lucrări sau articole in extenso, dar si ca un sistem foarte 
rapid si eficace de cáutare a informațiilor transversale, pe 


subiecte bine delimitate. 

Human Relations Area Files reprezintà pentru 
antropologi un instrument preţios de cercetare comparată. 
Totuşi, utilizarea lui ridică cel puţin trei probleme majore: 
1) validitatea (sau caracterul reprezentativ) al 
documentelor reţinute; 2) selectionarea categoriilor OCM 
care să corespundă unui stadiu determinat şi datat al 
problematicil or antropologice; 3) constituirea eşantionului 
de culturi a căror definiţie nu ţine de criterii omogene. 
Aceste probleme, este adevărat, sunt cele pe care le ridică 
în general analiza comparativă în antropologie. 

M. CHEVALLIER-SCHWARTZ 

IDENTITATE > Etnie IDEOLOGIE 

Introducând în vocabularul său termenul de 
„ideologie“, antropologia a cucerit o noţiune cu o istorie 


deja indelungatá si prezentánd acceptii divergente. 

Termenul este utilizat pentru prima oará in 1796, 
iesind de sub pana lui Destutt de Tracy; asa denumea el 
ştiinţa având ca obiect studiul ideilor si, în special, al 
formării acestora. Destutt de Tracy ţinea de mişcarea 
gânditorilor ce se autodescriau ca „ideologişti” si care, 
propunând o teorie materialistá cu privire la activitatea 
mentală şi totodată me tode de studiu specifice unui spirit 
experimentalist, se desprindeau cu bună ştiinţă de toată 
tradiţia filosofică, pe care o respingeau ca fiind metafizică. 
Aceşti republicani din Vechiul Regim sunt consideraţi 
adeseori precursori ai ştiinţelor umane şi socotiți printre 
inspiratorii proiectului antropologic. Dar „ideologiştii” în 
discuţie îşi vor dobândi curând numele de „ideologi”, în 
anturajul napoleonian, unde apelativul era folosit într-un 
sens peiorativ, pentru a-i stigmatiza, confundând ştiinţa 
ideologiştilor cu obiectul, pe toţi aceia care se cantonau în 
domeniul ideilor. Cuvântul „ideologie” serveşte aşadar la 
definirea unei atitudini „idealiste”, dacă putem spune aşa, 
adică una îndepărtată de real. 

Marx, împreună cu Engels, reia această acceptie 
peiorativă a termenului de  ,ideologie", dar pe 
considerente radical diferite. Materialismul istoric, în 
critica sa asupra idealismului german, foloseşte cuvântul 
conferindu-i sensul de sistem de idei şi de reprezentări 
care, chiar dacă oferă iluzia că se dezvoltă autonom, este 
de fapt determinat de realitate, de vreme ce apare strâns 
legat de modul cum oamenii, care îl folosesc, îşi produc 
mijloacele proprii de existentă. Ideologia ar fi deci 
produsul mecanismelor sociale si economice pe care „le 
satisface aşa-zisul gânditor, desigur in mod conştient, dar 
cu o falsă conştiinţă”, reflexia răsturnată a activităţii 
omeneşti sau chiar vălul intelectual (Justificarea morală şi 
aroma spirituală”) creat de clasa dominantă pentru a-şi 
marca şi masca în acelaşi timp dominaţia. Ca urmare, 


Marx se va referi in special la Aideologia" burgheză, 
păstrând sintagma „conştiinţă de clasă” pentru proletariat. 

Pe urmele marxismului, termenul de ,ideologie” 
oscilează între două acceptii (R. Aron): una cu specific 
polemic, conform căreia ideologia este o construcţie 
intelectuală pusă în slujba unor interese care trebuie 
legitimate; cealaltă, de inspiraţie oarecum neutră şi 
apropiindu-se de sensul originar, după care ideologia ar fi 
studierea riguroasă a oricărui sistem de reprezentare. 
Dezvoltarea celei de-a doua acceptii este simptomatică 
pentru procesul de ideologizare a gândirii marxiste, care 
se reduce la o interpretare („ideologică”) imposibil de 
verificat, de vreme ce nu existá niciun criteriu obiectiv 
care să permită a i se atribui unei clase, oricare ar fi 
aceasta, paternitatea ideilor şi reprezentărilor. 

Confruntându-se cu această problemă de bază a 
sociologiei cunoaşterii, K. Mannheim face distincţia între 
ideologia ca noţiune ,partialá" şi ideologia ca noţiune 
„generală şi totală”. In opinia lui, fiecare grup plasat de 
istorie într-o anumită poziţie socială va dezvolta un punct 
de vedere asupra realului, care va fi expresia poziţiei sale 
proprii. Grupurile dominante elaborează ideologii de 
justificare, grupurile dominate elaborează ideologii utopice 
şi contestatare. Toate structurile gândirii sunt angajate 
într-un proces de ideologizare. „Conştiinţa autentică” nu 
trebuie căutată nici în tabăra proletariatului, nici în cea a 
burgheziei; ea ar fi mai degrabă rezultatul unei 
intelectualitáti ,dezrádácinate" (freichwebend), 
susceptibilă tocmai prin detasarea ei de a opera o sinteză a 
adevărurilor parţiale. Conceptul de „ideologie generală si 
totală” trimite aşadar la determinarea socială a sistemelor 
de idei. Orice ideologie, în sensul ,partial" al termenului, 
este relativă şi exprimă o „perspectivă”. De acum înainte 
vom vorbi aşadar despre ideologii, la plural. 

Antropologia utilizează noţiunea de „ideologie” în 


accepţia ei parţială. Pentru L. Dumont, termenul 
desemnează orice „ansamblu social de reprezentări” sau 
orice „ansamblu de idei şi valori comune unei societăţi”. 
Regăsim aici cultura, în sensul conferit ei în antropologia 
americană, cu excepţia faptului că „pentru degajarea 
semnificației comparative a ideologiei este esenţial să se 
tină seama şi de trăsăturile sociale non-ideologice”, spune 
Dumont. Analiza antropologică a ideologiilor nu poate fi 
efectuată, în opinia lui Dumont, decât dacă sunt luate două 
precautii de metodă: prima ar consta în evidenţierea 
ideologiei „comunității antropologice” care justifică 
„privilegiul distantárii", iar cea de a doua în evidenţierea 
ideologiei societăţii de care ţine antropologul, sinteză de 
individualism si de universalism care sprijină proiectul 
antropologic şi respinge, în acelaşi timp, ideologia holistică 
a societăţilor la care acesta se aplică. Antropologiei îi va 
reveni sarcina de a face legătura între individualism 
(propriu societăţilor producătoare de antropologie) şi 
holism (propriu societăților studiate de antropologi), 
pentru a da seamă atât de unitatea gândirii umane, cât şi 
de pluralitatea operelor acesteia şi pentru a constata, de la 
caz la caz, unitatea diferențiată a speciei omeneşti. 

M. Auge refuză ideea că antropologul ar fi în măsură 
să reconstituie pentru o societate dată o singură ideologie, 
fie aceasta şi un „corp de reprezentări omogen şi 
armonios”, atunci când el este confruntat în propria sa 
realitate cu o multitudine de registre simbolice (economie, 
rudenie, religie etc.) şi cu ansambluri contrastante de 
reprezentări în raport cu statutul social (de dominant sau 
de dominat) al oamenilor care le vehiculează. El îşi 
manifestă dezacordul şi în privinţa rupturii dintre 
societăţile tradiţionale, care „ar exprima” prin intermediul 
sistemelor simbolice, şi societăţile moderne, care „ar 
funcţiona”, fiind destinate producţiei de ideologii. După el, 
eficacitatea simbolismului in calitate de configuraţie 


structurală tine, în toate societăţile, de funcţia sa 
ideologică. Drept pentru care Auge propune introducerea 
noţiunii de „ideologică”, înţeleasă ca fiind codificarea 
sintactică a diverselor logici simbolice particulare, în mod 
necesar concretizate în ideologii, de vreme ce sunt 
constituente ale socialului. M. Godelier respinge la rândul 
lui viziunea clasică a verticalitatii instanţelor sub forma 
operării unei distincţii de substanţă între infrastructură pe 
de o parte, suprastructuri şi ideologie pe de alta, dar 
menţinând în acelaşi timp, în opinia sa, rolul determinant 
al economicului. împotriva unei concepţii reductive a 
marxismului, el estimează că această distincţie vizează 
funcţiile si nu instituţiile. „Idealul“ este, pentru el, o 
componentă a realului cu drepturi depline; ideologiile nu 
sunt aşadar simple reprezentări iluzorii, servind la 
justificarea ulterioară a unei ordini sociale, ci ele 
alcătuiesc armătura internă a raporturilor interumane. 

— RIGOULET 

ARON R., 1937, ,LIdeologie", in Recherches 
philosophiques, VI, Boivin, Paris: 65 - 84. 

— AUGE M., 1975, Theorie du pouvoir et idéologie, 
Hermann, Paris. - „De l'ideologie", in VHomme, Revue 
Francaise d'Anthropologie, 1978, XVIII (3 - 4). 

— DESTUTT DE TRACY (1796 - 1798), 1970 (1824), 
Elements d'Ideologie, 2 vol., Vrin, Paris. 

— DUMONT L., 1977, Homo aequalis. Genese et 
epanouissement de l'ideologie économique, t. I, Gallimard, 
Paris; 1983, Essais sur l'individualisme, Le Seuil, Paris. 

— GODELIER M., 1984, Lideel et le materiel, Fayard, 
Paris. 

— MANNHEIM K., 1929, Ideologie und Utopie, F. 
Cohen, Bonn (trad. 

fr. parţială /deologie et utopie, Marcel Riviere, Paris, 
1956). 

— MARX K, ENGELS E, 1968 (1845), Lideologie 


allemande. Critique de la philosophie allemande la plus 
recente dans la personne de ses reprezentants Feuerbach, 
B. Bauer et Stirner, et du socialisme allemand dans celle 
de ses differents prophetes, Editions Sociales, Paris. 

IERARHIE - + Castă. Dumont (L.). Valoare 

IMPERIU 

Termenul ,imperiu" este, prin una din acceptiile sale 
- putere superioară, capacitate sau drept recunoscut de 
supunere -, moştenitorul direct al latinescului imperium, 
putere excepţională acordată anumitor proconsuli sau 
consuli romani, titlul de imperator insotind dreptul de a 
exercita imperium-ul. La sfârşitul ,revolutiei" romane, în 
prelungirea gândirii politice a lui Cezar, Augustus ajunge 
să deţină un imperium universal, titlul de imperator 
căpătând de facto sensul pe care îl dăm noi titlului de 
,impárat" - fără însă ca vocabularul politic roman sa se 
îmbogăţească în acelaşi timp cu o acceptie a termenului 
imperium corespunzătoare cuvântului, imperium”, înţeles 
în sensul de tip de formaţiune politică. Identificand 
imperium-ul asupra lumii dominate de Roma (Orbs) cu 
imperium-ul asupra oraşului Roma (Urbs), romanii au 
definit totuşi ceea ce numim astăzi imperiu, tip de stat în 
privinţa căruia Imperiul roman oferă fără îndoială unul din 
exemplele cele mai reuşite. 

Un imperiu este un stat monarhic în care domneşte 
un împărat, statutul suveranului, inerent naturii puterii 
sale, determinând forma de organizare corespunzătoare. 
Trebuie făcută distincţia între imperiu şi regat. Notiunii de 
„imperiu” i se asociază cea de întindere vastă, în timp ce 
un regat poate fi mai mic atât din punct de vedere 
teritorial, cât şi demografic. În general, regatul este privit 
ca formă de organizare, reală sau imaginară, a unui singur 
popor, în timp ce ideea de imperiu nu poate fi separată de 
cea a coexistentei mai multor popoare, dacă nu chiar a mai 
multor regate, subordonate uneia şi aceleiaşi puteri 


superioare. Definitiei pe care lingvistul francez Gabriel 
Gerard o dădea imperiului in 1718: „Stat vast si format din 
mai multe popoare" (Duverger, 1980) ii corespunde titlul 
de ,rege al regilor", purtat de unii impárati. 

Puterea impáratului este de origine, adesea de 
natură, divină: împăratul Chinei este „Fiul Cerului”, 
Marele încă este divinitatea supremă a imperiului, 
împăratul roman este un suveran secular, divinizat prin 
ritualuri corespunzătoare. In general, nu s-ar putea 
concepe un imperiu fără o religie imperială; din această 
perspectivă, ar trebui luate în considerare două modele: 
cel al religiei unice, al cărei prim sacerdot, dacă nu chiar 
zeu, este împăratul, şi cel al religiei ecumenice, integrând 
prin intermediul unui panteon sincretic şi zeii popoarelor 
cucerite. Din această perspectivă, ecumenismul roman 
preconstant'mian, ostil monoteismului iudeo-crestin, pe de 
o parte, şi identificarea constantiniană a imperiului cu 
lumea creştină, pe de altă parte, decurg din aceeaşi 
concepţie asupra raporturilor dintre politic şi religios. 
Ideologia imperială este universalistă; ea se poate referi 
atât la un principiu'de pură unicitate, cât şi la o voinţă de 
integrare a diversității, concomitent cu respectarea 
acesteia. Lăsând la o parte mai ales cazul imperiilor 
creştine europene, noţiunea unui împărat-zeu merge în 
general mână în mână cu o mare tolerantă, doctrinal a sau 
pragmatică, la adresa moravurilor, a obiceiurilor şi a 
credințelor populațiilor dominate. 

Unitatea imperiului se bazează pe existenta unei 
administrații al cărei principal instrument de gestiune este 
o limbă unică. Odată cu unificarea lingvistică, se pun 
bazele unei entităţi culturale originale, care îşi impune în 
mod progresiv modelele şi normele popoarelor cucerite. 
Definiţia după care „sistemul imperiului ar fi [...] un sistem 
politic care realizează unitatea organizării unei arii de 
civilizaţie” (Duby, în Duverger, op. cit.: 415) primeşte o 


dublă semnificaţie: imperiul se identifică cu civilizaţia pe 
care o produce, iar existenta unei arii de civilizaţie este în 
stare să susţină apariţia unei întreprinderi unificatoare de 
tip imperial. Pentru a putea menţine laolaltă popoare 
diferite sub o lege comună, e nevoie nu numai de o limbă 
de administraţie, dar şi de un corp de funcţionari a căror 
selectare se face numai de către puterea imperială: apare 
astfel o cetățenie a imperiului care înlocuieşte 
apartenentele identitare initiale în rândul angajaţilor şi al 
soldaţilor, dar şi al preoţilor cultului imperial. Dincolo de 
vechile ierarhii provinciale, administraţia tinde să devină 
singurul corp intermediar între împărat si masa 
nediferentiatá a supuşilor. Dimensiunile spaţiului imperial 
cer ca administraţia să dispună de un sistem eficace de 
conducere a oamenilor şi de transmitere a ordinelor şi 
informaţiilor: niciun imperiu nu este durabil dacă nu se 
înzestrează cu o reţea de căi de comunicaţie pe măsura 
dimensiunii sale. Chinezii, romanii, incaşii, persii, 
Alexandru, suveranii mongoli ai Indiei au fost constructori 
de drumuri. Existenţa unei asemenea infrastructuri 
permite administrației să-şi îndeplinească sarcinile: 
recensământul persoanelor, al bunurilor şi al mărfurilor, 
perceperea impozitului, controlul autorităților locale, 
menţinerea ordinii publice, împărțirea dreptăţii etc. 
Controlul timpului nu este mai puţin necesar decât 
controlul spaţiului: nu există imperiu fără calendar 
imperial. Imperiul este domeniul Unului: orice proiect 
imperial, prin natura sa „universal”, vizează identificarea 
unei lumi care ar fi singura , lume", idee la care au ajuns în 
mare másurá chinezii sub dinastia Han, romanii si incasii, 
într-o mai mică măsură Bizantul si turcii otomani, şi deloc 
marii ,constructori” de imperii, de la Alexandru la 
Genghis-Han, Tamerlan sau Napoleon. Dincolo de graniţele 
imperiului se întinde spaţiul „barbarilor”, împotriva cărora 
lumea  „civilizată” trebuie să fie protejată: realizări 


gigantice cum ar fi /imes-ul roman sau Marele Zid 
chinezesc amintesc această exigentă vitală. Pentru 
realizarea scopului lor civilizator, toate imperiile au 
elaborat politici mai mult sau mai puţin sistematice - sau 
coercitive - de unificare, de asimilare, de colonizare şi, 
după exemplul Imperiului roman, au dispărut adesea în 
stráduinta de a administra un teritoriu din ce în ce mai 
vast şi de a integra în graniţele lor un număr tot mai mare 
de barbari. Nu există „imperiu” fără „imperialism”. În 
această privinţă, utilizarea conexă a acestor doi termeni cu 
referire la marile hegemonii coloniale defuncte şi la 
expansiunile planetare, militare sau economice de astăzi, 
se înscrie perfect în semantica dezvoltată pe larg mai sus. 

Referindu-se la rolul acordat administraţiei în 
imperii, S.N. Eisenstadt (1969) le defineşte pe acestea ca 
„societăţi birocratice istorice”. Dintr-o perspectivă 
apropiată, deşi de inspirație marxistă, K. Wittfogel (1957) 
vorbeşte de „societăți hidraulice” pentru a reda importanta 
pe care ar avea-o priceperea in materie de irigații in 
imperiile agricole ale Asiei, ţinând de  modelul 
,despotismului oriental”, care asociază  absolutismul 
puterii despotului - principiu general de legitimare a 
ordinii lumii -, cu controlul birocratic al cunoaşterii, al 
producţiei şi al persoanelor si cu reducerea supusilor la o 
condiţie servilă. 

Studierea imperiilor cade în sarcina istoricilor, mai 
degrabă decât a antropologilor, chiar numai pentru faptul 
că marile imperii „clasice”, apărute de-a lungul unei axe 
pornind de la Mediterana până în India, au cunoscut 
principala epocă de înflorire în secolele al II-lea - al V-lea. 
Totuşi istoricii au întâmpinat dificultăţi în a face joncţiunea 
dintre istoria lumii euro-asiatice şi cea a periferiilor 
acesteia. Dacă astăzi este posibilă lărgirea studiului 
imperiilor la America - mezo-americană şi mai ales andină 
- şi la Africa - cea a marilor state sudaneze, de exemplu -, 


aceasta se datorează colaborării dintre arheologi şi 
antropologi. 

M. IZARD 

INCEST 

Incestul este „stabilirea unei legături conjugale ilicite 
între persoane aflate într-un raport de rudenie de sânge 
sau prin alianţă, într-un grad interzis de lege”. Această 
definiţie, preluată din Littre, este interesantă din mai 
multe puncte de vedere; putem observa bunăoară modul 
cum este utilizată sintagma „legătură conjugală”: chiar 
dacă aparent imprecisă, ea este în realitate cum nu se 
poate mai adecvată, în măsura în care desemnează punctul 
central a cărui absentă ar pune orice definiţie sub imperiul 
ambiguitatii. Fără măcar a fi nevoită să precizeze natura 
actului interzis şi contrar termenului de „relaţie sexuală” 
la care se referea R. Fortune în 1932, sintagma ” legătură 
conjugală ilicită” ne confruntă cu problema sexului 
partenerilor şi cu aceea a deosebirii de operat între 
simplul exerciţiu al unei forme de sexualitate şi alianţa 
matrimonială. Fiind asimilat prin definiţie cu mariajul, 


incestul este prea adesea perceput ca un comert carnal 
ilicit între parteneri de sexe diferite. 

Or, se pare că se poate şi chiar trebuie să introducem 
în categoria de „incest”, aşa cum este ea conceptualizată 
în numeroase societăţi, „legătura conjugală” ilicită între 
parteneri de acelaşi sex, înţeleasă nu ca incest 
homosexual, chiar dacă şi acesta există, ci ca „legătură 
conjugală” substanţială, efectuată prin intermediul unui 
partener sexual comun. 

Dacă analizăm, bunăoară, interdicţia foarte frecvent 
întâlnită ce vizează surorile soţiei (interdicţia „celor două 
surori”) sau soțiile fraţilor, observăm că este vorba de 
femei care, prin definiţie, anterior căsătoriei lor, intrau în 
categoria acelora care puteau fi luate de soţii de către ego. 
Această interdicţie specifică apare, cu diferite variante, 
încă din lumea hitită, în Levitic, în Coran, în nenumărate 
societăţi exotice si în cultura occidentală. Pentru 
înlăturarea ei au fost necesare în Anglia două secole de 
dezbateri. În Franţa, interdicţia legală vizând femeia 
văduvă a fost ridicată în 1914, iar cea referitoare la femeia 
divorțată in 1975; interdicţia canonică pentru femeia 
văduvă nu a fost ridicată decât în 1983. 

In lumea creştină, hotărârea ca interdicţia să se 
perpetueze şi după moarte a fost luată cu ocazia sinodului 
de la Elvira: un bărbat văduv nu se mai poate căsători cu 
sora soţiei lui. Biserica motivează aceasta (cf. Vasile cel 
Mare, epistola 160, Patrologia graeca, 32, 61) prin faptul 
că soţii formează un singur trup (una care). Formând o 
fiinţă unică, consangvinii unuia devin şi consangvinii 
celuilalt, ceea ce permite reducerea acestui tip de relaţie 
incestuoasă la definiţia primă, unde consangvinitatea 
reprezenta singura explicaţie: bărbatul s-ar căsători astfel 
cu propria lui soră, de vreme ce prin căsătoria precedentă 
a devenit un trup cu soţia lui. Această explicaţie, dacă 
înţelegem textele în litera lor, aşa cum este preconizat să 


facem pentru terminologia vehiculată de popoarele 
exotice, trimite la ideea unei asocieri durabile, a unui 
amestec de substanţe corporale care, chiar dacă anterior 
erau străine una de cealaltă, devin astfel identice. Mai 
mult decât atât, se pare că nu putem face să intre în 
contact intim două substanţe identice. Aceste asocieri sunt 
respinse în general pentru efectele malefice (sterilitate, 
secetă si felurite calamitáti) pe care le atrag asupra 
indivizilor în cauză şi a anturajului lor. 

Pe lângă interdicţia referitoare la surori, mai este 
cunoscută şi aceea care vizează raporturile cu mama şi cu 
fiica: în ambele cazuri se stabileşte un raport de identitate 
substanţială între consangvini. Totuşi, Coranul precizează 
foarte clar că nu este nicio problemă ca un bărbat să se 
căsătorească cu fiica soţiei sale, dacă mariajul cu aceasta 
nu a fost consumat. lată o manieră mai mult decât 
evidentă pentru a arăta că raportul sexual conjugal este 
actul prin care se realizează scurtcircuitul incestuos între 
mamă şi fiică. 

Există aşadar o reprezentare a relaţiei incestuoase ca 
fiind mediată, uneori între mai multe rude (doi fraţi care 
nu vor putea să se căsătorească cu două surori, de 
exemplu), si nu neapărat directă, dar întotdeauna 
considerată un  ,scurtcircuit"^ de identitate. Fără a 
recunoaşte această a doua variantă de incest, teoriile 
diverse care au fost elaborate pentru a justifica existenţa 
prohibitiei s-au dovedit a fi insuficiente. 

După exemplul lui N. Bishof (1975), am putea 
clasifica explicaţiile propuse, după răspunsul pe care-l dau 
la problema cauzei finale - de ce există această prohibitie? 
Cărui scop i se subordonează? Care este raţiunea sa de a 
fi? - sau la problema cauzelor eficiente - ce mecanisme 
biologice, psihologice ori sociologice acţionează, astfel 
încât prohibitia să fie respectată? Fiecare argument adus 
în discuţie a fost respins. 


Teoria finalistă biologică, după care prohibitia ar tine 
de recunoasterea unui pericol biologic pentru specie, 
presupune posibilitatea de a se aprecia dezavantajele 
genetice ale căsătoriilor consangvine; dar acestea au şi 
urmări pozitive, chiar dacă nu suficient de evidente pentru 
a fi perceptibile inclusiv în societăţile unde se practică 
regulat uniunile consangvine. În plus, această teorie nu 
afectează nicidecum prohibitia care vizează rudele prin 
alianţă. 

Printre cauzele biologice eficiente se numără ideea 
repulsiei instinctive, naturale, fată de incest, bazată pe 
„vocea sângelui”. În forma sa elaborată, avem de a face cu 
o repulsie dezvoltată între indivizi aflaţi în raporturi foarte 
apropiate încă din copilăria lor. S-a obiectat (R. Fortune) 
că, dacă fraţii şi surorile ar fi încurajați la promiscuitate, 
nu ar fi foarte sigur ca această aversiune ar apărea. In 
plus, multe societăţi practică chiar din copilărie o atitudine 
de evitare fizică totală care ar trebui, dimpotrivă, să 
conducă la atracţia sexuală între rudele de gradul întâi. 

Teoriile sociologice finaliste sunt mult mai 
numeroase: tatăl se opune dorințelor incestuoase ale fiului 
fata de mama (Freud); prohibiţia este necesară pentru a se 
menţine ierarhia pe generaţii, disciplina şi coeziunea 
familială, pentru a se elimina tensiunile, geloziile, 
competiţia; incestul este descurajat de condițiile 
demografice obişnuite şi mai cu seamă de speranţa de 
viata la naştere în societăţile primitive, de vârsta 
maturității sexuale etc. 

Mai greu de respins este teoria sociologică propusă 
de C. Levi-Strauss, pe urmele lui Taylor şi Fortune. 
,Explicatia ultimá rezidá probabil in faptul cà omul a stiut 
de foarte timpuriu că avea de ales între either marrying- 
out şi being killed-out. Cel mai bun, dacă nu singurul 
mijloc, pentru familiile biologice, de a nu fi tentate să se 
extermine reciproc, este de a se uni între ele prin legături 


de sânge. Familiile biologice care şi-ar dori să trăiască 
izolate, juxtapuse unele fată de altele, ar forma fiecare 
câte un grup închis perpetuându-se pe sine, sortit 
inevitabil ignorantei, fricii, urii. Opunându-se tendinţelor 
separatiste ale consangvinitatii, prohibitia incestului 
reuşeşte să teasá reţele de afinitate care conferă 
societăţilor o armătură şi în afara cărora nimic nu s-ar 
putea menţine” (1983). Este vorba „mai puţin de o regulă 
care interzice căsătoria cu mama, sora sau fiica, cât de o 
regulă care obligă la a oferi altuia mama, sora sau fiica” 
(1967). Schimbul atrage după sine cooperarea, 
necunoscută primatelor, şi ambele implică existenta 
comunicării prin limbaj articulat. 

Se poate vorbi, la ora actuală, de un consens destul 
de larg în acceptarea acestei explicaţii ca pertinentă, chiar 
dacă a fost deja supusă anumitor critici (în special cu 
privire la problema de a şti dacă femeile îndeplinesc 
întotdeauna rolul de obiect de schimb sau dacă interdicţia 
incestului este realmente punctul de trecere de la natură 
la cultură, pe care l-a realizat omenirea, supusă la presiuni 
identice în locuri şi momente diferite.) Totuşi, aşa cum este 
formulată, explicaţia nu se referă decât la incestul direct 
între consangvini şi nu poate funcţiona ca explicaţie pentru 
prohibitia vizând rudele prin alianţă sau rudele prin alianţă 
ale rudelor prin alianţă - incestul de tip secund despre 
care vorbeam mai sus. 

In fata dificultății de a stabili o teorie generală, unii 
autori, anglo-saxoni în special, au mers până acolo încât au 
negat însăşi pertinenta conceptului, sprijinindu-se pe 
variabilitatea extremă şi pe eterogenitatea conţinutului 
acestuia în culturi şi epoci diferite. Dar simplul fapt că 
regula există in toate societăţile, enunțată evident in 
moduri diverse, este condiţia necesară şi suficientă pentru 
a se valida obiectul ca fiind constituent al unei clase. De 
unde interesul de a afla dacă prohibitia este realmente 


universală si dacă tine exclusiv de apanajul umanităţii. 

Pentru ideea de universalitate au fost propuse cáteva 
excepţii. Dar, făcând abstracţie de cele care tin de 
specificul statutului anumitor indivizi (suverani, preoti 
etc.) si nu privesc societatea in general, celelalte sunt 
fondate pe documente interpretate indoielnic (Slotkin, 
1947). Cât despre deosebirea de regnul animal, dacă este 
corect să spunem că se observă mecanisme care tind, 
respingându-i pe tinerii adulţi ai comunităţii, să restrângă 
posibilităţile de contact sexual între consangvini - 
mecanisme de naturá biologicá, adeseori olfactivà, asa 
cum s-a putut vedea in cazul gástelor cenusii -, aceste 
mecanisme de evitare nu trebuie confundate cu o regulă, o 
lege scrisă sau nescrisă, care presupune conştiinţă şi 
comunicare prin limbaj, în acelaşi timp. 

Este posibil ca interdicţia incestului să fi derivat din 
baze comportamentale de natură biologică; dar, în acelaşi 
timp, ieşirea omului din regnul animal a provocat punerea 
în funcţiune a unor coduri multiple care au dus la 
controlarea sexualităţii şi a regulilor sociale: trebuie să 
admitem că aceste coduri s-au constituit pe ceea ce 
oamenii puteau observa cu mijloacele de analiză şi de 
observaţie pe care le aveau la dispoziţie. Obiectul cel mai 
apropiat este corpul si insertia lui în lumea naturală. Din 
concentrarea asupra corpului omenesc şi din observarea 
fundamentală a diferenţei dintre sexe şi a unirii acestora în 
vederea procreatiei au izvorât categorii conceptuale 
esenţiale, bază a oricărui discurs, fie că este vorba de 
reprezentări sau de cunoaşterea ştiinţifică. Opoziția dintre 
identic şi diferit este una dintre cele mai arhaice şi mai 
profunde, tocmai pentru că îşi are începutul în deosebirea 
dintre sexe. 

Pornind de aici s-a construit un întreg aparat 
simbolic, care transformă interdicţia incestului în ceva 
diferit de o simplă reminiscență a naturii noastre animale, 


ceva diferit de o simplà vointà de a reglementa relatiile 
sociale si de a permite coexistenta pacificá a grupurilor, 
dar totuşi ceva care trimite mai mult sau mai puţin confuz 
la ideea că lumea este realizată prin echilibrul instabil al 
elementelor de natură identică sau diferită pe care trebuie 
să le asociem sau disociem, în funcţie de normele alese, 
pentru a obţine efecte benefice. Al doilea tip de incest ţine 
de acest aspect aproape exclusiv simbolic (nu putem afla o 
bază biologică pentru el), fapt suficient pentru a 
demonstra că prima categorie (incestul direct, între 
consangvini) nu se poate dispensa de acest tip de 
explicaţie. 

612 - 617. 

INDIA. Antropologia indianá învăţământul 
antropologic universitar apare oficial în India abia în 1921, 
când va fi conceput ca fiind o disciplină integrată, ce 
asociază antropologia fizică, preistoria şi antropologia 
socio-culturală. Creată în acelaşi an, revista Man în India 
va funcţiona ca principal mijloc de difuzare. Fondarea 
Anthropological Survey of India (ASI, Calcutta, 1945) şi 
schimbarea de perspectivă din anii '50 vor repune totuşi în 
discuţie acest echilibru. Dimensiunea culturală va ocupa 
de aici înainte un loc determinant în dispozitivul general şi 
va domina publicaţiile de specialitate. Antropologia indiană 
abandonează studiile socio-politice şi universul urban al 
sociologiei şi, apropiindu-se prin aceasta de definiţia 
obişnuită a etnologiei, tinde să se restrângă la studiul 
minorităţilor sau al comunităţilor aşa-zis ,tribale" si al 
grupurilor locale bine identificate ca aparţinând în cea mai 
mare parte lumii rurale, pe care o abordează concomitent 
din perspectiva tehnologiei, a economiei, a ritualului şi a 
esteticii. 

Totuşi, această împărţire nu va fi respectată de toate 
instituţiile. Unele continuă să cuprindă dimensiunea 
culturală în programele lor de antropologie generală 
(Lucknow, Madras); altele, spre deosebire de Timpati, o 
menţin într-o programă comună cu sociologia (Lucknow, 
Delhi); nu puţine păstrează legături cu geografia umană 
(Calcutta, Bombay, Bangalore). 27 de universităţi oferă 
astăzi o pregătire în antropologie (Calcutta, Lucknow, 
Ranchi, Sagar, Chandigarh numărându-se printre cele mai 
vechi), 84 de institute organizează activităţi de cercetare 
(în special Tribal Research Centers din Rachi, Udaipur, 
Kozhikode, Trivandrum, Ahmedabad; A.N. Sinha Institute 
of Social Studies din Patna, Center for Social Studies din 
Calcutta şi din Bangalore). Pe lângă Man în India (Ranchi, 
1921), principalele reviste sunt: Eastern Anthropologist 


(Lucknow, din 1937), Sociological Bulletin (Indian 
Sociological Society Bombay, din 1951), Journal of Social 
Research (Ranchi, din 1958), Journal of the Indian 
Anthropological Society (Calcutta, din 1966), 
Contributions to Indian Sociology, serie nouá (Delhi, din 
1967). 

Configuraţia universitară traduce, într-o oarecare 
măsură, orientările intelectuale adoptate în cercetarea 
indiană. După ce şi-a dorit, ca pretutindeni de altfel, 
recunoaşterea specificitatii antropologiei culturale, ea nu a 
fost capabilă să-i si conserve ambițiile teoretice, 
comparative şi generalizante pe care i le-au atribuit cei 
mai prestigioşi dintre primii săi reprezentanţi. 

Sunt mai multe raţiuni care pot explica această 
situaţie: 1) importanţa demografică a subcontinentului 
(aproape un sfert din populaţia globului); 2) impactul 
intelectual al unei moşteniri coloniale de mai bine de două 
secole, în cursul cărora antropologia din India s-a văzut în 
situaţia de a servi succesiv unui proiect umanist, iar apoi 
unei acţiuni de subjugare; 

— storia mişcării nationale şi rolul jucat de 
disciplină în stabilirea unor criterii lingvistice, religioase, 
culturale şi sociale după care s-a efectuat organizarea 
statelor regionale ale noii Uniuni federale; 4) 
complexitatea problemelor de gestiune şi de planificare a 
dezvoltării, care vor întări legăturile dintre administraţie şi 
o cercetare antropologică organizată în funcţie de finalitáti 
socio-economice şi politice; 5) natura însăşi a riscurilor 
teoretice pe care le presupune analizarea şi interpretarea 
unei civilizaţii originale, considerată când un mozaic de 
elemente disparate, când un vast ansamblu cultural 
depăşindu-şi cu generozitate frontierele geopolitice 
contemporane şi înzestrat cu o tradiție specifică a 
discursului despre om in general. 

Repertoarele etnografice şi registrele de 


recensământ realizate o dată la zece ani, in perioada 1881 
- 1961, alcátuiesc inventarul unei materii abundente si 
aratá cát este de adevárat cá India constituie un laborator 
deosebit de favorabil pentru cercetarea antropologica: 
3.000 de caste, 50.000 de subcaste şi 427 de triburi 
„înregistrate”. Toată această literatură oficială reprezintă, 
totuşi, rezultatul unor preocupări de multe ori străine de 
cele specifice cunoaşterii ştiinţifice, adoptă criterii de 
definire exterioare materiei tratate, ţinând de scoli de 
gândire uneori dintre cele mai divergente. Dorind să 
clasifice tot acest corpus impozant de denominatii sociale 
exclusiv în categorii de castă şi de trib, ea îşi interzice 
percepţia şi gândirea unei realităţi sociologice pe care, ca 
să nu ne referim decât la ,triburi", o subimparte si o 
regrupează până ce ajunge să formeze mii de unităţi, care 
la rândul lor antrenează nenumărate relaţii cu subcastele 
şi clanurile lor locale. La aceasta se mai adaugă şi o 
infinită diversitate de forme mixte, de limbi, popoare şi 
credinţe care pun în discuţie orice tentativă de clasificare 
univocă, fără a se lăsa reduse la o simplă juxtapunere: 
multe dintre aceste forme se ordonează între ele după o 
logică ce urmează sistemul varna-játi, expresie particulară 
a valorilor ierarhice atribuite scării fiinţelor. 

Prin urmare, antropologia indiană se confundă, la 
începuturile ei, cu primele cataloage britanice elaborate 
încă din anul 1857 de către guvernele provinciale. În acea 
vreme, ea este asociată unui proiect de implantare politică 
şi morală, menit să instaureze progresul şi să sădească aici 
virtuțile „misiunii civilizatoare” care, începând cu 1820, 
pot fi regăsite pe larg în lucrările dezinteresate ale 
orientaliştilor. Elaborarea ei se sprijinea pe ideile lui J. Mill 
(History of British India, 1871 şi intrarea „Castă” din 
Encyclopaedia Britannica, ediţia 1827) şi pe proiectul lui 
H.H. Ri sley care, între 1830 si 1913, asociază 
antropometria, identitatea etnică şi teoria rasei pentru a 


efectua o clasificare regionalà a castelor. S-a presupus cá 
originea sistemului de caste tine de evolutia diviziunii 
muncii si de interventia legislatorului brahman care, 
codificandu-l, l-ar fi fixat astfel. Stagnarea si dualismul ar fi 
determinat apoi o societate bazată pe imitație, pe 
stratificare (Nesfield, Prasad) si pe aria demografică 
izolatá (idei reluate in anii '30 de cátre G.S. Ghurye in 
Caste and Race si D.N. Majumar in Races and Culture si 
discutate de S.C. Roy). In această optică, primele 
etnografii intensive descriu culturile tribale ca fiind 
elemente autohtone autentice, care au supravieţuit (S.C. 
Roy, N.K. Dutt pentru oraoni şi munda; Majumar pentru 
garo). În esenţă, situaţia generală prezintă şi acum 
influentele demersurilor intelectuale de diferite tendinţe 
care au dominat succesiv scena occidentală. După 
obţinerea independentei, accentul se pune mai mult pe 
schimbările sociale, pe modernizare, pe minorităţi, pe 
comunitate şi conflict, fără însă ca vechiul cadru dualist şi 
evolutionist al începuturilor să fie vreodată remodelat. 

După anii  '50, cercetarea universitară se 
îndepărtează de antropologia oficială a ASI. Disciplina se 
fárámiteazá, scindată între o sociologie politică de 
inspiraţie neo-gandhiană (R. Kothari), studii de literatură şi 
folclor (V. Vatuk), şi o muzeografie centrată pe artizanat, 
estetică populară (P. Jayakar, K. Vatsyayan), viaţa materială 
şi ceremonială a triburilor (R.S. Negi şi National Museum 
of Man din Bhopal, A. Shah la Ahmedabad). 

Lucrările lui S.C. Dube referitoare la comunităţile 
săteşti si cele ale lui R.K. Mookerji despre politicile locale 
integrează perspectivele culturaliste americane ale lui A.L. 
Kroeber si R. Redfield si functionalismul englezesc 
moştenit de la Radcliffe-Brown si Malinowski, căutând însă 
totodată si alte căi decât acelea ale ,micii" si ,marii" 
tradiţii (Redfield), ale ,universalizárii si parohializarii” 
(M.K. Mariott) sau ale centrelor si retelelor de comunicatii 


culturale (Singer si Cohn). Acestea se deosebesc radical si 
de sutele de profiluri sátesti propuse de ASI, a căror 
realizare tráda viziunea generală si sintetică a iniţiatorului 
lor, N.K. Bose. 

Lucrările asupra rudeniei, căsătoriei, familiei vor 
duce la realizarea unor monografii excelente (Majumdar, 
T.N. Madan). Terminologiile sunt raportate la morfologia 
socială şi la organizarea dualistă (T.C. Das; K. Rao). Textele 
clasice sunt exploatate, pentru probleme legate atât de 
înrudirea propriu-zisă (I. Karve), cât si de implicaţiile 
juridice ale acesteia (PV. Kane). Dezbaterea cu privire la 
castă ia un nou avânt. Într-o monografie strălucitoare cu 
referire la populaţia coorg din India de sud, M.N. Srinivas, 
discipol al lui A.R. Radcliffe-Brown, vorbeşte despre natura 
religioasă a acestora. Alţii definesc casta ca pe o formă 
disimulată a clasei sociale economice (B.N. Datta) sau 
politice (A. Beteille), contrar celor care văd în specializare 
diferenţierea ideologiilor separate, favorabile apariţiei unei 
libertăţi individuale (R.K. Mukherji, N.K. Bose). Ierarhia 
gradelor de puritate şi de impuritate, stabilită de Srinivas 
pentru definirea relaţiilor dintre caste, nu doar se 
raportează la valorile strict ritualice sau brahmanice care 
le-ar orienta începând cu partea de sus a scării 
(sanscritizarea), ci se aplică în interiorul fiecăreia în parte, 
pătrunzând nu numai în discursul normativ, ci şi în spiritul 
lor general (Dumont, Madan) şi regăsindu-se o dată în plus 
verificată in analiza statutului de paria (M. Moffat, K. 
Saradamoni) a  factiunilor (Rao), a  sectelor (C. 
Parvathamma) si a islamului indian (I. Ahmad). 

Organizarea socială a castelor încă mai este gândită 
în raport cu universul tribal pe care-l reprezintă. Dinamica 
modurilor de aculturalizare formează cadrul de analiză a 
discuţiei. Bose vorbeşte despre o „metodă hindusă de 
absorbţie tribală”, Ghurye îi opune ideea că tribul ar 
constitui un subsistem hindus, în vreme ce S.C. Sinha 


sustine ideea unui ,continuum castá - trib". Cu totii 
păstrează, pentru dezbatere, o specificitate socio-culturalà 
pe care F. Bailey o va critica punând accentul pe teritorii 
economice definite de preocupările legate de schimbările 
sociale. Dezbaterea îi opune astfel pe susţinătorii 
izolationismului - care, precum V. Elwin, ar dori ca 
triburile să fie protejate si mentinute în afara răsturnărilor 
politice - celor ce, pe urmele lui Ghurye, pledează în 
favoarea integrării acestor triburi în cadrul naţiunii şi 
pentru o asimilare în respectul identităţii fiecăruia. Câştig 
de cauză are al doilea punct de vedere, într-un climat 
intelectual orientat de acum înainte de problematica 
reabilitării si a dezvoltării (Sacchidananda). Studiul 
revoltelor şi al mişcărilor milenariste la populaţia munda 
constituie o bună ocazie pentru a readuce în discuţie 
dimensiunea istorică (S. Singh). 

Mai multe lucrări consacrate studiului civilizaţiei 
indiene şi unităţii acesteia o analizează pornind de la 
marile ei centre de pelerinaj (L.P. Vidyarthi, la Gaya), îi 
analizează configuratiile culturale regionale (M. Jha, 
pentru Mithila, Mahakosala si Orissa), urbane (B.N. 
Saraswati, pentru Benares). Spre sfârşitul anilor '60, la 
iniţiativa lui Surajit Sinha, ASI lansează o serie de anchete 
asupra castelor pescarilor (B. Raychaudhuri, PR.G. 
Mathur) şi nomazilor (PK. Misra), asupra sectelor ascetice 
(Sinha, Saraswati) si a organizării templelor (B.B. 
Goswami, S.G. Morab). Pe de altă parte, tot acum apar 
studii originale de analiză a textelor şi a rolului acestora în 
societatea contemporană: V. Das pentru Puranas; 
Saraswati - despre utilizările simul-tane şi repartiţia 
geografică a textelor provenind din şcoli brahmanice 
diferite. 

Sanscritizarea şi occidentalizarea (Srinivas), 
dominaţia şi stratificarea (Srinivas, Beteille), diferenţierea 
în interiorul unei totalitáti organice (Saraswati), controlul 


asupra teritoriului (Sinha), iatá tot atátea eforturi pentru 
explicarea fenomenelor de mobilitate si pentru definirea 
schimbării sociale. Importanta şi complexitatea 
dimensiunii religioase şi implicaţiile sociologice ale vieţii 
rituale conduc la reconsiderarea opoziţiei pozitiviste între 
sacru şi profan (A. Aiyappan o înlocuieşte prin concepţia 
indiană care asociază omul şi divinul în unul şi acelaşi lan 
„al transformărilor; Madan o substituie cu distincţia dintre 
„auspicios” şi „inauspicios, mai apropiată de reprezentările 
tradiţionale). Problema naţionalismului cultural şi a 
impactului acestuia asupra valorilor democratice ale 
Uniunii Federale este abordată, cu referire la Assam, de P 
Goswani şi B.K.R. Burman, care îi recunosc rolul esenţial 
de protecţie şi tranziţie, în vreme ce Beteille îi discută 
dezvoltarea din perspectiva unei lecturi destul de 
personale, centrată pe problema inegalităţilor legate de 
extinderea valorilor individualiste. Dintre ultimele 
contribuții importante, reținem lucrárile lui S. Kakar si A. 
Nandy, care au dat o nouă orientare interpretărilor 
societății indiene din perspectiva psihanalizei şi a istoriei 
ideilor. 

Dacă majoritatea antropologilor indieni s-au cantonat 
în studiul propriei lor societăți, adaptánd problematica 
diferentierii sociale moştenită din tradiții diferite in esența 
lor, multi dintre aceştia, între care si T.N. Pandey, R.K. Jain, 
A.C. Bhagabati, S. Saberwal si J. Singh Oberoi, s-au ocupat 
şi de analizarea unor populații neindiene. Pandey, Jain, R.S. 
Khare, A.K. Ramanujan, A. Appadorai au făcut carieră în 
Statele Unite si in Marea Britanie. Trebuie menţionaţi, in 
fine, antropologii de origine stilankeză ale căror 
preocupări  stiintifice s-au concretizat în sinteze 
comparative foarte reuşite: S.J. Tambiah, G. Obeyesekere şi 
H.L. Seneviratne, precum şi A.S. Ahmed pentru Pakistan. 

Nu ne mai rămâne decât să semnalăm apariţia 
recentă a unui nou tip de discurs etnologic specific indian 


care, pornind de la conceptii hinduiste asupra omului si de 
la ideile unor scoli filosofice (manavadharmasastra), 
propune o perspectivă alternativă asupra omului în 
societate. Acest discurs caută să realizeze un dialog între 
antropologie susceptibile de a iniţia un monopol al 
utilizării metodelor şi instrumentelor intelectuale produse 
de cultura occidentală, căreia i se contestă statutul de unic 
depozitar al accesului la cunoaştere. Acest demers atrage 
atenţia asupra unei probleme comparative fundamentale. 

INDIANĂ (LUMEA ~) 

Prin „lume indiană” etnologia desemnează două 
ansambluri importante ale căror limite şi a căror istorie 
trec dincolo de frontierele atribuite de organizarea 
geopolitică actuală, pentru a îngloba porţiuni întregi de 


societăţi si de ţări marcate de relaţia stabilită între 
reprezentările religioase ale hinduismului - şi ale 
budismului - şi diferite forme de organizare socială 
inspirate de castă. 

Intr-o acceptie restrânsă, sintagma „lume indiană” se 
aplică astăzi unui număr de 28 de state ale 
subcontinentului, grupate din 1947 în Uniunea Indiană 
(India propriu-zisă), la care se adaugă Sikkimul, Bhutanul, 
Nepalul, Bangladeshul, Pakistanul şi Sri Lanka. Într-o 
acceptie mai largă, termenul acoperă nu numai câteva 
societăţi din Java, Bali, Thailanda, Birmania, Cambodgia şi 
Laos, moştenitoare ale vechilor regate indianizate din sud- 
estul Asiei şi Indonezia, dar şi alte lumi mai îndepărtate 
din Pacific, cum ar fi Fiji sau Insulele Moluce care, ca 
termen de comparaţie, oferă informaţii referitoare la 
preistoria subcontinentului indian şi la natura populațiilor 
numite ,dravidiene" pe care le-au găsit aici migrațiile indo- 
europene. 

Urmând, fără continuitate, civilizaţiei din marile 
oraşe de pe Indus (Harappa şi Mohenjo Daro), lumea 
indiană se naşte începând cu secolul al XV-lea î.Hr. din 
confluenta cu populaţiile băştinaşe de păstori indo- 
europeni - arváh, literal ,credinciosii", „nobilii” care vor 
introduce limba vedică si ai căror preoţi vor compune şi 
mai apoi redacta imnurile celor dintâi Vede. Treptat, ei vor 
constitui o ordine de reprezentări şi de valori bazată pe 
recunoaşterea unei alteritáti rituale înscrisă într-o reflecţie 
asupra sacri ficiului (yajna) care s-a adaptat la credinţele şi 
modul de viaţă anterior, pentru a da naştere civilizaţiei 
indiene istorice. 

Identificată cu o societate trifunctionalà ierarhizată, 
la care se va adăuga un al patrulea element reprezentând, 
după toate aparențele, clasa de popoare indigene, si 
condusă de brahmani - oficiantii şi depozitarii unei forme 
religioase bazate pe revelaţie (a ruti) şi autorii unora 


dintre cele mai vechi monumente literare ale omenirii -, 
această prima c'ivilizatie a vedismului va oferi lumii 
indiene limba ei de referintà: sanscrita. Numeroasele scoli 
de comentatori vor dezvolta ulterior o doctrină, 
consemnând în scris spiritul unei tradiţii memorizate 
(smrti), pentru a constitui, prin secolul al VIII-leai. Cr., 
brahmanismul clasic în care se află expuse reprezentări ce 
se cheamă şi se susţin mutual. Ideea unei omologii între 
univers, natură şi societate (dharma), împărţirea vârstelor 
vieţii (as rămas), telurile atribuite omului (purusarthas), in 
sfârşit legea renasterii si transmigratiei sufletelor 
(samsara) fondată pe sistemul răsplătirii actelor (karma) 
vor califica diferitele moduri de conformare la viaţa din 
lume, căreia i se opun căile salvării şi ale eliberării 
(moksa) dezvoltate mai târziu de tendinţele sectare sau 
teiste bhakti. Cât despre reflectia sa sistematică asupra 
ritului, „spiritul indian” - aşa cum se anunţă el în 
brahmanism - începe să cugete foarte de timpuriu asupra 
diferenţelor şi opozitiilor, de unde preia regulile pentru 
gramatica sanscrită. Astfel, discursul asupra zeilor tinde să 
arate modul cum aceştia se echivalează, se substituie unii 
altora, se amestecă si se semnifică reciproc. Opoziția 
fundamentală dintre sat şi pădure se formulează tot cu 
referire la rit. Aceasta dublează parţial distincţia dintre 
viaţa activă şi viaţa contemplativă, dintre casnic şi ascet, 
propunând o definiţie a omului formulată astfel: „dintre 
toate animalele apte să fe victime sacrificiale, omul este 
singurul care poate sa sávárseascá el însuşi sacrificii”. 
Hinduismul constituie cea de-a treia mişcare a 
acestei evoluţii a dogmelor. Imposibil de datat, el apare 
odată cu dezvoltarea cultelor imaginii (puja), vădind un 
politeism ce respecta diversitatea şi totodată era fidel 
logicii sacrificiale din care apăruse. Astfel, un proces 
formidabil de sincretism religios asigură promovarea zeilor 
vedici minori precum Siva sau Visnu, în vreme ce cultele 


,aborigene", centrate pe Zeitá, caută să-şi câştige un loc. 
Dacă gândirea speculativă - chiar axiologică - a mesajului 
brahmanic determina raportarea diversității la un 
ansamblu bine reglat, dezvoltarea hinduismului traduce, 
pe de altă parte, rolul constitutiv al rezistentelor concrete. 
Hinduismul nu mai este un discurs despre zei, ci „religia 
tuturor celor care trăiesc în interiorul castelor” (Dumont, 
1966). 

În afara acestor episoade religioase însemnate, 
inventarul faptelor istorice din subcontinent se dovedeşte 
nu atât inutil, cât generator de iluzii. Datările sunt 
imprecise, dacă nu chiar imposibile, fixând repere care nu 
spun nimic despre formațiunile sociale. Datele când a fost 
compus Arthasăstra, celebrul tratat de artă a guvernării 
regale, provoacă dezbateri insolubile datorită unor 
incertitudini vechi de opt secole. Epopeile (Mahabharata şi 
Rămăvana), asemenea cosmogoniilor puranice, cuprind în 
ansamblurile lor narative numeroase evenimente mitice 
fără vreun fundament obiectiv, cu referinţe istorice şi 
geografice care nu au sens decât prin raportare la valorile 
care le sunt atribuite. Imperiile se succedă, regatele se 
întrepătrund fără vreo consistentă teritorială. Stăpânind 
arii discontinue, dinastiile se întrepătrund şi se înşiră una 
după alta fără vreo altă regulă decât aceea a relaţiilor 
tutelare stabilite in jurul panteonurilor divine, al 
sanctuarelor şi al recunoaşterilor tribale. 

În acest context va apărea o civilizaţie agrară (75% 
dintre locuitorii Indiei trăiesc încă la sate). Câmpiilor din 
nord, unde se produce grâul şi meiul, cultivate cu ajutorul 
boilor, li se opun văile aluvionare din ţinutul tamulilor şi 
Bengal, podişul Deccan şi înălțimile himalayene irigate, 
unde este cultivat orezul cu ajutorul bivolilor. Totuşi, şi 
într-un caz, şi în celălalt regăsim aceeaşi concepţie a 
calendarului, organizat după ritmurile lunare şi solare care 
înscriu diviziunile ternare şi sexagesimale ale ciclului 


anual şi consemnat în almanahuri ce respectă tradiţiile 
locale. Şi într-un caz, şi în celălalt întâlnim moduri similare 
de administrare a terenurilor: proprietatea este împărţită 
între mai mulţi, fiecare având drepturi complementare şi 
cu toţii fiind asociaţi la împărţirea recoltelor, după tipicul 
organizării castelor în ciclurile de prestații si de servicii 
săteşti (jajmani). In fine, şi într-un caz, si în celălalt se 
dezvoltă principiul unei scări a fiinţelor care defineşte o 
ierarhie a puritátilor relative sau a distinctiilor statutare; 
respectând diversitatea, acest sistem ordonează in acelaşi 
timp schimburile ceremoniale şi mobilitatea socială. 
Impártità pe mai multe familii lingvistice, lumea 
indiană de pe subcontinent cuprinde limbile indo- 
europene, dravidiene, tibeto-birmaneze şi austro-asiatice; 
acestea trebuie considerate nu atât ca nişte criterii de 
diferenţiere socială sau culturală, cât ca potentialitati de 
diviziune şi conflict dezvoltate de Valorile moderne. Cu 
excepţia Bangladeshului - ale cărui revendicări de 
independentă se bazau pe limba şi pe tradiţia bengali, în 
opoziţie cu punjabii din Pakistanul de vest, în pofida 
confesiunii islamice comune -, limbile furnizează în 
general o justificare secundară a formelor de extremism 
religios, a căror violenţă este legitimată în funcţie de 
concepţiile occidentale despre nationalism: în Sri Lanka, 
opoziţia lingvistică dintre tamuli şi singalezi, întărind-o pe 
cea dintre hindusi si budisti, adânceşte  separatia 
ideologică dintre cele două comunităţi, asociate din punct 
de vedere sociologic. Hindi şi urdu, limbile oficiale din 
Uniunea Indianá şi din Pakistan, chiar dacă provin dintr-un 
dialect comun, hindustani, au devenit astăzi atât de 
divergente, ca urmare a sanscritizarii si arabizării 
vocabularelor lor, încât sunt aproape incomprehensibile 
una fată de cealaltă, cea de-a doua contribuind în mare 
măsură la o definire comunalistă a statului. Factori de 
separație, diviziunile lingvistice sunt expresia rezistentelor 


teritoriale (cum se întâmplă in Assam, unde majoritatea 
imigranţilor bengalezi ameninţă identitatea populatiilor 
locale, sau în teritoriile dinnord-est, unde „tribalii” îi 
domină pe hinduşi, chiar dacă aceştia din urmă deţin 
majoritatea politică), religioase (ca la populaţia sikh, al 
cărei nationalism sectar îşi arogă exclusivitatea asupra 
limbii punjab) şi, în fine, regionaliste, ca în Kashmir unde, 
independent de apartenenţa la islam sau la hinduism, 
limba devine o chestiune de identitate politică. 

Având 800 de milioane de locuitori, India 
contemporană mai cunoaşte şi alte clivaje, dintre care mai 
important ar putea fi considerat acela al ,minoritätilor”, 
acesta separând „triburile şi castele repertoriate" 
scheduled tribes and castes - (50, respectiv 100 de 
milioane de indivizi) si pe cei 100 de milioane de 
musulmani ai societàtii hinduse dominante, cu care acestia 
sunt de fapt amestecati. Prin urmare, populatiile tribale nu 
formează blocuri omogene izolate teritorial. In India 
centrală, unde concentrațiile sunt mult mai clare, 
populaţiile gond, santal şi bhil (reprezentând prima 7 
milioane, a doua tot 7 milioane, iar a treia 5 milioane) sunt 
împărţite in mai multe state care se subimpart, la rândul 
lor, într-un număr mare de subgrupe, toate interactionand 
regulat cu universul castelor. La fel se întâmplă şi în 
Assam şi în Meghalaya unde societăţile naga, garo şi khasi 
(în jurul a 6 milioane) constituie ansa mbluri mai bine 
diferenţiate, cu toate că în bună parte identitatea acestora 
se stabileşte în funcţie de majoritatea hindusă. Toate 
acestea sunt realităţi cu atât mai dificil de perceput, cu cât 
societăţile în cauză cunosc chiar în interiorul lor distincţii 
statutare şi intretin cu exteriorul - cu alte triburi sau cu 
castele cărora li se opun - schimburi de bunuri şi de 
servicii apropiate de jajmani (cum este cazul între toda, 
kota, badaga şi kurumba din Nilgiri sau între bhil şi rajput 
în Rajasthan). Dispunem, pe de altă parte, de exemple care 


atestă o „triba-lizare” a castelor hinduse ca urmare a 
pierderii contactului (muria din Bastar badaga din 
Karnataka), în vreme ce castele cunosc diviziuni interne în 
clanuri ce pot fi uşor catalogate drept triburi. În marile 
centre hinduse de pelerinaj (la Puri în Orissa, la Badrinath 
în Uttar Pradesh, la Jijuri în Maharashtra), organizarea 
sanctuarelor, compoziţia panteonurilor şi ceremoniile nu 
pot fi înţelese decât din perspectiva mitologiilor de origine 
tribală şi prin participarea tribală la culte organizate prin 
raportare la caste (Galey, 1986). Mai mult, prezenta 
triburilor pare a fi necesară pentru legitimarea regilor 
hindusi (tribul kond în Puri, muria în Bastar, bhotiya, kha si 
kanet în principatele himalayene), completând prezenta 
capelanilor regali de origine brahmană. 

Nici castele, de prea multă vreme identificate cu 
meserii specifice şi unităţi endo-game, care sunt şi ele 
împărţite în clanuri şi genealogii exogame şi prezintă 
anumite trăsături egalitare (birdari sau fratriile), nu pot fi 
reduse cu ajutorul tipologiilor univoce. Nu există o linie de 
demarcaţie între ortodoxia de origine brahmanică - lipsită 
de altfel de dogmă şi de lăcaş de cult - şi hinduismul 
popular, unde s-ar ancora diviziunea dintre castele 
vegetariene şi cele non-vegetariene, sau între cele care fac 
apel la serviciile religioase ale brahmanilor şi cele care se 
lipsesc de acestea. Totul ţine de nivel sau de context şi se 
desfăşoară, dimpotrivă, prin  reevaluări, ajustări si 
aculturatii multiple. Departe de a fi „petrificat in 
diferente", asa cum susţinea Hegel în ale sale Lectii de 
filosofia istoriei, care au marcat atât de mult indologia, 
sistemul de caste nu cunoaşte rigiditatea pe care i-o 
atribuie criterii mult prea strâmt normative (fie acestea 
juridice, politice, economice sau etnice). Ruptă de 
ansamblul hindus - înţeles ca o ideologie religioasă 
înscrisă într-o morfologie socială -, o etnologie a sectelor, o 
altă modalitate de organizare socială, ar fi la fel de 


absurdá ca si o etnologie a triburilor. 

Ereziile jainiste, budismul singalez, cultul lingayat al 
lui Siva reconstituie în cadrul lor diferentierile ierarhice 
proprii castelor pe care intenţionează să le reformeze, in 
vreme ce cultul sikh, a cárui istorie este inseparabilà de 
mistica egalitară sufistá, nu poate fi sociologic înţeles 
decât în funcţie de casta jatilor, de unde provin elitele sale 
şi cu care întreţine încă relaţii. 

La fel şi islamul: în ciuda ideologiei sale 
universaliste, a avut în lumea indiană o dezvoltare 
specifică: islamul cuceritor, adus de primii sultani sosiți la 
Delhi, în secolul al XI-lea, odată cu invaziile turco-mongole, 
şi concentrat în nord sau în jurul Hyderabadului cu asrafii 
şi seicii, islamul comercial, al expansiunii arabe de pe 
coastele Gujeratului, ale Konkanului şi Malabarului (cu 
populaţia mappillas), islamul convertirii castelor inferioare 
şi paria. Un islam care, în orice caz, în ciuda alergiei sale 
la ierarhie, se va adapta la idealurile castei, în respectul 
principiului purităţilor relative, al endo-gamiei si al 
anumitor reguli ceremoniale (ca la meo din Rajashtan) 
adăugând, prin sufism, trăsături de ritual analoage celor 
din cultele hinduse devotionale (bhakti) si, prin cultul pár- 
ilor, o relatie individualá similará celei propuse de teismul 
hindus. În cadrul islamului indian se dezvoltă astfel forme 
de secularizare şi comportamente economice menite să 
introducă, ca la pathanii din Swat, o nouă dualitate între 
valorile religioase ale cultului sfinţilor şi acelea, mult mai 
prozaice, ale rivalitätilor dintre castele cu resurse şi puteri 
inegale (Barth, 1961). 

Ponderea dezvoltării regionale contribuie şi ea la 
complexitatea rezultată din diversificarea practicilor 
religioase şi a formelor de organizare socială, fără a 
ascunde totuşi categoriile şi schemele culturale ale căror 
valori traversează lumea indiană. Sistemele de înrudire le 
confirmă prezenta. Aceste sisteme sunt indicatorii 


exemplari pentru variatiunile si diferentele dintre India de 
nord si de sud, înscriindu-le, totodată, in cadrul aceleiaşi 
totalitáti referentiale. Sistemele din sud, dispunând de o 
terminologie limitată la două tipuri de rude si de o regulă 
de schimb bazată pe alianţa căsătoriei - care este 
extensiunea pe mai multe generaţii a unei singure relaţii 
de afinitate -, se opun sistemelor din nord, cu terminologii 
mult mai descriptive, centrate pe o regulă negativă ce 
interzice pe mai multe generaţii încheierea căsătoriei între 
descendenţii unei singure subcaste. Dacă primul sistem 
privilegiază căsătoriile între veri incrucisati, oferind 
înrudirii modalitatea de a instaura un fel de insulă de 
egalitate între caste, cel din nord orientează, dimpotrivă, 
alegerea soţilor în sensul unei hipergamii, introducând în 
genealogie efectul ierarhiei, specific valorilor de castă. 
Linia de demarcaţie între cele două sisteme rămâne, 
totuşi, neclară: ea îngăduie existenţa unor zone de contact 
destul de imprecise, unde se pot întâlni tocmai grupurile 
tribale descrise mai înainte. Dincolo de deosebiri - în 
special de cele care ar pune în relaţie dominaţia teritorială 
şi ariile de căsătorie (L. Dumont şi N. Yalman pentru sud, 
d'. Pocock, A. Mayer si T.N. Madan pentru nord) -, se pot 
totuşi remarca anumite trăsături constante: aceeaşi relaţie 
între verii de primul grad, unde responsabilitätile rituale 
ale surorii măritate fată de fratele ei completează figura 
sacerdotală, care nu este apanajul exclusiv al brahmanului 
şi unde se întrepătrund, încă o dată, universul castei şi cel 
al tribului. 

La toate aceste dificultăţi de a preciza în ce anume 
rezidă originalitatea lumii indiene, se mai adaugă şi acelea 
care au fost provocate de strădaniile intelectuale ale 
specialiştilor angajaţi în studierea ei. Aceştia au conturat 
un obiect cu geometrie variabilă, ale cărui caracterizări 
succesive, adeseori contradictorii, traduc în esenţă 
perspectivele teoretice. Interpretarile se contrazic în 


functie de punctele de plecare adoptate, fiecare làmurind 
un registru particular din repertoriul ansamblului. Privită 
de la Java (P Mus) sau din alte Indii ale colonizării 
culturale (S.J. Tambiah, G. Coedés), de la Ceylon si Fiji 
(A.M. Hocart), analizatá in functie de transformárile 
estetice (H. Zimmer) si de dialectele rituale (C. 
Archaimbault), lumea indiană dobândeşte contururi foarte 
diferite, fără a le mai lua în considerare pe acelea impuse 
de mitologia comparată a lui Dumezil, pentru care ea 
reprezintă cel mai oriental punct al unei vechi doctrine 
indo-europene, a cărei „concretizare târzie” ar constitui-o 
societatea organizată pe caste. 

Antropologia lumii indiene va trebui aşadar să caute 
dincolo de India elementele necesare pentru a o înţelege 
sociologic şi dincolo de sociologie faptele a căror existentă 
trebuie recunoscută pentru a evidentia o complexitate pe 
care pretinde că urmăreşte să o înţeleagă. 

INDIENII DIN AMERICA CENTRALĂ 1. Civilizatiile 
precolumbiene 

Mezo-america este o arie culturalá care, in momentul 
cuceririi spaniole, cuprindea centrul si sudul Mexicului, 
Guatemala si Salvadorul, părţi din Honduras, Nicaragua şi 
Costa Rica. Unele trăsături culturale sunt specifice acestei 
regiuni, iar altele se pot regási si in afara ei, dar nu foarte 
frecvent. Majoritatea sunt trásáturi de  ,civilizatie": 
piramide în trepte, sacrificii umane, scriere, cărţi pe hârtie 
de scoarță de copac, calendar combinând un ciclu solar de 
365 de zile cu un ciclu ceremonial si divinatoriu de 260 
etc. Totuşi, zonele marginale ale Mezo-americii sunt 
repartizate atât la periferiile sale, cât şi în interior: trasate 
în funcţie de datele etnografice şi lingvistice din timpul 
cuceririi, frontierele sale s-au modificat de multe ori în 
cursul secolelor care i-au precedat. Pentru antropolog, 
interesul principal al civilizaţiilor mezo-americane rezidă 
în faptul că acestea s-au născut, au evoluat şi au dispărut 
independent de Lumea Veche, şi aceasta până în 1519, 
anul de început al cuceririi sale. În ciuda eforturilor lor, 
apărătorii ipotezei contactelor transpacifice nu au putut 


demonstra până în prezent nici cea mai mică influentă 
decisivă a civilizaţiilor din Lumea Veche asupra celor din 
Lumea Nouă. Civilizaţiile americane au ca primă origine 
fondurile culturale ale paleoliticului superior asiatic, aduse 
de emigranții sosiți aici prin strâmtoarea Bering, pe atunci 
zona de uscat. In plus fata de civilizaţii andine, civilizațiile 
mezo-americane au avut de surmontat un handicap 
considerabil: absenţa aproape totală (cu excepţia câinelui 
şi a curcanului) a animalelor domestice. Baza economică a 
acestor civilizaţii era agricultura. Cultigenele (porumbul, 
fasolea, dovleacul, roşia, avocado, ardeiul etc.) au fost 
obţinute din plante indigene, necunoscute în Lumea Veche. 
Agricultura devine sursa esenţială de hrană abia la 
începutul celui de-al doilea mileniu. S-au practicat formele 
cele mai variate de culturi, de la cele extensive (pe 
curături, în pârloage lungi) până la cele intensive, pe 
chinampas: cuvântul desemnează insulele artificiale 
construite pe lacuri cu ajutorul unor plante acvatice şi al 
unui strat gros de mâl. Nu existau, să o amintim, animale 
de muncă, de povară sau de montă; absenţa celor dintâi 
poate oferi un motiv pentru faptul că mezo-americanii nu 
au utilizat roata, chiar dacă îi cunoşteau principiul. Toate 
mărfurile erau  cárate in spate, de oameni, iar 
comunicațiile se efectuau într-un ritm mult mai lent decât 
în Europa sau în Asia. Aceste handicapuri sunt în parte 
responsabile pentru fragilitatea nivelului tehnic al acestor 
civilizaţii „neolitice“. In fapt, prelucrarea metalului nu a 
fost cunoscută decât foarte târziu în Mezo-america (după 
anul 900 d.Hr), acesta fiind utilizat îndeosebi pentru 
obiecte de podoabă, cu o singură excepţie: toporişca de 
cupru. Ingloband civilizațiile olmecá (prima civilizaţie 
demnă de a fi calificată astfel, care a apărut în jurul anului 
1200 î.Hr.), zapotecă, maya, toltecă, aztecă, Teotihuacân 
etc, tradiția  mezo-americană a dat dovadă de o 
remarcabilă unitate şi stabilitate culturală, vreme de trei 


milenii. Civilizaţiile care au înflorit aici nu au durat 
niciodată mai mult de un mileniu, cu excepţia civilizaţiei 
maya, dacă El Mirador si Mayapan (prima si ultima dintre 
marile sale cetăţi) tin realmente de aceeaşi etapă. Există 
aşadar o mulţime de vetre de cultură, care n-au rezistat 
decât câteva secole. Aceste vetre aveau un centru urban 
(Teotihuacân, Monte Alban sau El Tajin) şi nu sau dispersat 
decât în foarte puţine cazuri (ca toltecii, la Chichen Itzá). 
În ansamblu, civilizațiile erau mai putin expansioniste, 
chiar şi în cazul civilizaţiei Teotihuacán sau al aztecilor; 
întreprindeau raiduri, nu expediţii de cucerire, iar cei 
învinşi erau constransi să plătească un tribut sub 
ameninţarea cu represalii. Foarte rar teritoriile erau 
anexate, puse sub control administrativ sau colonizate. Nu 
există niciun exemplu de integrare statală comparabil cu 
Imperiul încă. Maya din ţinuturile joase se disting de alte 
civilizaţii mezo-americane prin faptul că ei nu au avut unul 
singur, ci mai multe centre urbane rivale, repartizate pe un 
vast teritoriu. Chiar dacă Tikal a fost cel mai mare oras 
maya, cu istoria cea mai lungă, administraţia de aici nu 
controla decât un teritoriu modest pe care, după toate 
aparențele, nu a căutat niciodată să şi-l extindă. 
Tratativele de alianţă dintre cetăţi au rămas, în general, 
fără urmări. Organizarea politică şi socială ne este 
cunoscută prin intermed lui unor documente indigene sau 
spaniole de la începuturile perioadei coloniale. Oraşele- 
stat erau conduse de o aristocrație care exercita puterea 
politică şi religioasă, centralizate într-o singură persoană 
sau împărţite între un rege şi un mare preot. Clasa 
conducătoare poseda arareori pământ şi primea un tribut 
în bunuri şi în corvezi. Majoritatea populaţiei era alcătuită 
din agricultori, iar sclavii - relativ puţin numeroşi - erau 
folosiţi fie pentru îndeplinirea unor lucrări domestice, fie 
pentru transport. Războiul era endemic şi pornea, de 
regulă, din motive economice (tributul) sau de prestigiu, 


dar mai cu seamă pentru obţinerea victimelor pentru 
sacrificii. Sacrificiile umane si auto-sacrificiile sângeroase 
erau practici generale si de primă importantă la maya, ca 
si la azteci, in epoca clasicá (primul mileniu d.Hr.), la fel si 
in cea postclasicá (1.000 - 1500 d.Hr). Sángele uman 
trebuia vársat pentru perpetuarea vietii. Pretul sángelui se 
devaloriza uneori, ceea ce ducea la săvârşirea unor 
sacrificii în masă, mai ales la azteci. Mezo-americanii 
trăiau într-un univers inexorabil, în raport cu care omul 
ocupa mereu poziţia debitorului. Timpul nu se scurgea 
liniar, ci era conceput într-o formă ciclică, chiar dacă maya 
- care cunoşteau cifra zero si numerotatia ordinală - 
utilizau un calendar al cárui cel mai extins ciclu, 
,Numárátoarea lungá" (5200 de ani a cáte 360 de zile), a 
putut da, datorită duratei sale, iluzia unui timp liniar. 
Timpul ciclic permitea prevederea viito rului, cu condiţia 
cunoaşterii trecutului: de aici provine aparenta obsesie a 
timpului şi a datelor. Ciclurile rezidau în observaţii 
astronomice (Soare, Lună, Venus). Zapotecii, mixtecii şi 
aztecii puteau înscrie grafic datele într-un ciclu de 52 de 
ani, puteau data anumite evenimente (cucerirea unui oraş, 
de exemplu) şi alcătui toponime cu ajutorul unor 
reprezentări asamblate într-un rebus. Maya au fost singurii 
care au inventat o scriere adevărată, permițându-le sa 
exprime tot ceea ce comunică limbajul. Această scriere 
conţine semne se mantice şi semne fonetice, combinate în 
mai multe feluri. Toate marile civilizaţii - ca de altfel şi 
unele mai puţin strălucitoare - posedau stiluri artistice 
proprii. Arta mezo-americană este, înainte de orice altceva, 
un mijloc de comunicare; nu caută atât să imite natura, cât 
să transmită o cunoaştere cosmologică, religioasă, politică. 
Se pot distinge două mari tradiţii artistice. Stilurile din 
ţinuturile înalte (depresiunea México, Oaxaca) ascund 
anatomia personajelor sub acumulări de simboluri şi de 
atri-bute; formele sunt colturoase, schematice şi respectă 


prea puţin proporţiile naturale. În ţinuturile joase, i se 
acordă mai multă importanţă naturalismului; linia este 
mult mai suplă, contururile mai rotunjite. Conţinutul 
artelor plastice variază; în sculptura maya, de exemplu, se 
pune accentul pe rege şi pe suita acestuia, pe creaturile 
supranaturale, pe strămoşi, iar imaginile cosmologice nu 
sunt reprezentate decât pentru a pune în valoare 
suveranul. În Teotihuacân şi la azteci, dimpotrivă, zeii şi 
puterile supranaturale ocupă primul plan. 

2. Evanghelizarea indienilor 

Descoperirea continentului american oferă un teren 
providential pentru experimentarea idealurilor 
contradictorii care se înfruntau in Spania. „Cucerirea 
spirituală” a popoarelor din Mexic si din America Centrală 
se înscrie atât în prelungirea cruciadelor împotriva 
Păgânului (raţiuni apostolice după care se călăuzea însuşi 
Cortez), cât şi în idealul separatist îndrăgit de ordinele 
religioase. Pentru franciscani, apariția „indienilor, 
confirmând eshatologia lui Gioacchimo da Fiore, va 
alimenta proiectul unei societăţi rupte de lumea seculară, 
al unui stat indian creştin si  inchispanizat. „Cei 
Doisprezece”, sosiți în Mexic la 1524, se vor dedica 
recunoaşterii originilor şi dezvoltării acestor popoare în 
Scripturi, vor face operă de etnografi si de lingvisti 
(Bernardino de Sahagun). Evanghelizarea se va îmbrăca în 
limbile indigene. Dintre acestea nahuatl, care urma să 
cunoască o răspândire importantă, va favoriza astfel 
primele manifestări de sincretism durabil. Dominicanii 
(începând cu 1526), augustinienii (1533) şi într-o mai mică 
măsură iezuiţii dezvoltă politici comparabile, asumându-şi 
misiuni de justiţie socială în faţa abuzurilor făcute de 
encomenderos (Bartolomeu de Las Casas, „protectorul 
indienilor”, va obţine din partea Coroanei monopolul 
cuceririi religioase a Verapazului). 

În afara demolării fizice a templelor şi a imaginilor 
ţinând de vechile religii (autodafeuri spectaculoase au loc 
la Mani, Yucatân, sub autoritatea lui Diego de Landra, în 
1562) si de înfiinţarea tribunalului Inchiziției, eradicarea 
idolatriei, obiectiv împărtăşit de toţi, va motiva strategii 
pedagogice variate şi destul de schimbătoare: educarea 


precoce a copiilor, teatrul edificator (al cărui mesaj este 
transmis prin muzică şi dans), fondarea de confrerii votive 
în cadrul noilor forme de organizare rurală (reduceiones, 
congregaciones), centrate pe Biserică. 

Convertirea masivă a indienilor din Noua Spanie, în 
mare parte favorizată de ralierea elitelor conducătoare ale 
acestora (caciques), catalizată de apariţii ale madonelor şi 
criştilor negri (Virgen de Guadalupe), călăuzită de sfinti- 
eroi fondatori, este inca de la început rezultatul 
adaptărilor şi apropierilor cultului şi liturghiei catolice, 
care vor continua să marcheze dezvoltările populare ale 
unei religii indo-crestine trăite local ca „tradiţională“ 
(costumbre). Instrument al rezistentei tăcute sau al unor 
răscoale fátise cu nuanţe milenariste (revoltele tzotzil si 
tzeltal din 1712, „războiul castelor” din Quintana Roo sau 
Chiapas, in a doua jumátate a secolului al XIX-lea, chiar 
participarea indienilor la gherilele din Guatemala), ea dă 
seamă de dinamica permanent activă în construirea 
identităţii indiene. 

Sub unicitatea aparentă a lumii indiene mezo- 
americane se profilează o multitudine de elaborări 
religioase locale sau etnice, născute dintr-un secol de 
slăbire a misionarismului (după reformele liberale din jurul 
anului 1870), împotriva lor luptând astăzi diverse curente 
din cadrul catolicismului (teologia eliberării, creştinii 
conservatori) şi sectele evanghelice nord-americane. 

— Societăţile indiene între frontiera Statelor Unite si 
istmul Panamá se intinde un mozaic de grupári etnice, de 
dimensiuni foarte inegale, care se înscriu în trei mari 
configurații regionale: în nord - in peninsula California si 
la periferia Sud-Vestului american - se distinge un nucleu 
de microsocietati de vechi agricultori (opata) si de 
vânători-culegători, în mare majoritate ameninţaţi cu 
dispariţia (kiliwa, paipai, cu capa, seri). Chiar şi astăzi, 
câteva grupuri locuind în habitaturi dispersate tind să 
adopte diverse forme de sedentarizare temporară (papago, 
pima meridionali).  Încadrând blocul  tarahumara- 
tepehuane, aflat sub un control mai ferm al autorității 
iezuite din perioada colonială, yaqui si kikapu au dezvoltat 
strategii complexe de rezistentă culturală. 

În centru - de la râurile Panuco si Sinaloa până la 
coasta pacificá a republicii Costa Rica -, aria mezo- 
americană acoperă, îndeosebi in zona meridională a 
Mexicului şi Guatemalei, o rețea densă de societăți rurale, 
organizate in comunități sátesti, cu habitat compact sau 
semidispersat. Economia acestor societăţi este bazată cu 
precădere, încă din epocile prehispanice, pe utilizarea 
marilor cultigene autohtone (porumbul, fasolea, dovleacul, 
ardeiul), la care se adaugă, începând cu secolul al XIX-lea, 
cultivarea arborelui de cafea în teritoriile de ses. În Mexic, 
disparitatea regimurilor de cultivare a pământului se 
vădeşte prin coexistenta unor rămăşiţe de teritorii 
concesionate de viceregalitate (comunidades), a unor 


pământuri distribuite de stat (ejidos) si a proprietăţilor 


private. 
In fine în sud - dincolo de ,frontiera" mezo- 
americană colonizată de un grup atipic, lenca -, „aria 


intermediară” este ocupată de câteva unităţi etnice 
discrete (care s-au sustras dominaţiei spaniole printr-un 
joc de alianţe cu piraţii europeni) care se ocupă cu 
pescuitul (misquito, cuna), în vreme ce altele, în interiorul 
teritoriului, combină ocupațiile horticole, policultura şi 
vânătoarea (jicaque, bribri). 

În pofida existentei unor mari familii lingvistice - 
seria uto-aztecă, de la Marele Bazin (Statele Unite) până în 
Nicaragua, domeniul chibcha urcând prin sud până la 
marginile ariei maya -, aceste trei ansambluri regionale 
acoperă zone de o extremă atomizare dialectală. Odată cu 
Conquista au dispărut zeci de etnii, fie fizic, fie prin 
asimilarea de către alte grupuri. Diferențe considerabile 
opun regiuni unde limbi precum ocuilteca, ixcateca sau 
chichimeca nu mai rezistă decât datorită câtorva indivizi, 
unor limbi ai căror locutori indigeni încă se numără cu 
sutele de mii, în special în domeniile maya, nahuatl, 
zapotec, mixtec si otomi. De la începutul secolului, 
creşterea demografică a acestor societăţi a antrenat o 
înmulţire a numărului de locutori indigeni. Această 
creştere este totuşi foarte inegală, în funcţie de locutori şi 
regiuni, în ciuda scăderii considerabile (cu excepţia 
Guatemalei, Salvadorului şi Hondurasului) a procentajului 
de populaţii indiene în raport cu al celor hispanofone. 

„Comunitatea” rurală mezo-americaná, în trecut 
autocentrată în unele cazuri (closed corporate community 
de care vorbea E. Wolf), dar ulterior puternic înserată în 
societatea naţională, se prezintă ca o reconstituire 
juridico-politică spaniolă, edificată în timpul epocii 
coloniale de la un substrat prehispanic, după modelul 
republicas de Indios şi reduceiones; pretutindeni, ea este 


creuzetul în care se înscriu modelele indigene de 
clasificare socială. Organizațiile dualiste, atestate in 
teritoriul tlapanec sau în Chiapas, împart sociologic spaţiul 
după modelul pueblo-ului (trique), sau adoptă, în 
modalităţi diverse, dispozitivul teritorial al „cartierelor” 
(barrios). Acesta din urmă, dual (mocho) sau multiplu 
(popoluca), este mai mult sau mai puţin coextensiv unui 
model de distribuţie a grupurilor „clanuri” localizate, cum 
ar fi kalpul (tzotzil, tzeltal). Fie că sunt autohtone, fie 
inspirate după un model iberic, sistemele conjugate - cu 
dominantă endogamă - permit funcţionarea echilibrată a 
instituţiilor politico-religioase locale şi uneori a unui 
aparat ritualic dublu, articulat pe spatii sacre (munţi, 
sanctuare) sau pe cosmologii seleno-solare. Sistemele de 
filiatie patriliniară nu sunt'reprezentate masiv decât în aria 
maya, chiar dacă „înrudirile” agnate, a căror coeziune este 
menţinută indirect prin intermediul activităţii rituale, sunt 
încă atestate la mazahuas sau în Sierra de Puebla (nahua). 
Guaymi, bribri şi cabecar constituie o arie izolată de 
matriliniaritate. Pretutindeni in rest domină filiatia 
bilaterală sau formele hibride, de tranziţie între un sistem 
patriliniar, indigen, şi un sistem cognatic, ţinând de o 
influentă metisá (zoque). În plus, instituţia „coanrudirii” 
(cumetrie, năsie) (campadrinargo) ocupă peste tot un loc 
de seamă. Sprijinindu-se pe proceduri ritualizate, ea 
suplineşte disoluția  solidaritátilor de descendentă, 
favorizând expansiunea câmpului sociologic al înrudirii, 
prin includerea continuă de noi membri. 

Funcţiile publice şi religioase, veritabilă osatură a 
vieţii comunitare, sunt guvernate de un principiu al 
ascensiunii individuale, gradată în funcţie de o scară a 
costurilor şi a prestigiului, respectând modalităţi de 
parcurs mai mult sau mai puţin coercitive de la o titulatură 
la alta. Marcate de un nivel de ierarhizare extrem de 
variabil, în funcţie de comunităţi, aceste sisteme care mai 


reglează si astăzi, chiar eficace uneori, fluxurile unei 
economii vizibile prin intermediul devotiunii adresate unui 
sfânt eponim (mayordomias sau cofradias din zonele înalte 
ale Chiapasului şi Guatemalei), se lovesc în alte părţi de 
clivajele interne ale comunităţilor indiene şi de continua 
evaziune a posturilor de responsabilitate publică. Cum nu 
ţineau de nicio formă de stratificare socială, grupurile din 
aria intermediară s-au văzut plasate sub controlul politic al 
unui sfat al bătrânilor (paya, sumo). În lupta cu dezastrele 
biologice se aplică procedee terapeutice de o extremă 
complexitate. Zona mezo-americană este caracterizată prin 
prezenta categoriilor etiologice seminaturaliste, cum ar fi 
distincţia cald/rece, provenită dintr-o teorie hipocratică a 
umorilor şi dintr-o paradigmă indigenă referitoare la 
organizarea cosmosului, sau prin categorii psihologice 
(spaimă, gelozie, pierderea sufletului). Ca regulă generală, 
dimensiunea persecutorie a suferinţei face obiectul unor 
conceptualizări în care se amestecă referinţe la entităţi 
supranaturale (Dios, sfinţii, strămoşii divinizati, Diavolul), 
la suflete proiectate asupra unui alter ego animal (de tip 
tona) sau la indivizi metamorfozati (nahuales), uneori 
adevărate suporturi pentru fantasme ale devorării (la 
indienii pame). Cât despre samani, asimilați cu unele 
dintre grupurile de tehnicieni ai vrăjitoriei, acestora li se 
atribuie, în plus fată de atribuţiile lor terapeutice, 
funcțiuni divinatorii, uneori dependente de existenţa unui 
calendar ritual (ixil, mixe). Mai mult, ei pot îndeplini oficiul 
de ordonanțe ceremoniale în cadrul unei preoţii 
specializate (îndeosebi în operaţiuni legate de invocarea 
ploii, foarte importante mai ales la maya din Yucatân). În 
toate aceste societăţi, băuturile rituale ocupă un loc 
considerabil (balche la lacandoni, tesguino la tarahumara, 
sau aguardiente, alcoolul din trestie de zahăr, prin alte 
părţi), în vreme ce halucinogenele cunosc o răspândire 
mult mai redusă: psilocibe la mazateci şi chatino, peyotl 


(Laphophora Williamsii la huischol sau mai cunoscuta 
Cannabis indica. În afara activităţilor rituale legate de 
tradiţiile locale de origine  prehispanicá, sărbătorile 
catolice sunt'respectate aproape peste tot, cu toată 
influenta crescândă a sectelor de confesiune protestantă: 
metodisti, adventisti (zoque),  prezbiterieni (chol, 
cakehiquel). Dacă situaţiile de sincretism păgâno-crestin 
predomină, numeroase societăţi pot fi totuşi situate într-o 
continuitate, la extremitatea iniţială a căreia am regăsi 
enclavele refractare la evanghelizare  (tarahumara 
gentiles, lacandon), iar la cealaltă grupuri în cadrul cărora 
sunt integrate elemente de religii prehispanice şi populare 
metise (nahua in Altiplano, purepecha, chorti in 
Honduras). Se constată  existenta unor sisteme 
„compartimentate”, în cadrul cărora dispozitivul ritual 
menţine un clivaj riguros între religia creştină si 
activităţile samanice (otomi sud-huasteci). 

Modelele cosmologice  mezo-americane prezintă 
similitudini profunde: aceeaşi concepţie despre univers, 
perceput sub forma mai multor straturi, conform tradiţiilor 
aztecă şi maya; implicarea mutuală a categoriilor spaţiale 
şi temporale, pe alocuri cu reminiscente de calendar antic 
(zutuhil, kekehi); un dualism astral bazat pe perechea 
Lună - Soare, dupa formule conjugale (huazteci, 
matlatzinca) sau fraterne  (tepehua),  echista-tutare 
(intonaque) sau asimetrice si in corespondenta cu 
imaginea corpului (otomi). Venerarea puterilor distribuite 
în interiorul unui panteon ierarhizat, în vârful căruia se 
află strămoşii, „părinţii” si „mamele”, invocarea unor 
instanţe cum ar fi pământul, focul, vântul şi ploaia 
(elementele chac ale lumii maya) sunt tot atâtea practici şi 
credinţe bazate pe mituri locale ale genezei şi eshatologiei, 
cu nenumărate variante, percepute în viziunea energetică 
şi ciclică a unei istorii punctate de episoade diluviene. 
Figura ambivalentă a Diavolului, peste tot primită cu 


succes, rámáne paradigma majorá sub care, incepánd cu 
epoca colonială, „idolatria” şi-a putut afla un refugiu. In 
societăţile din desert, influentele pueblos se manifestă prin 
intermediul unei cosmogonii ,ascensionale” şi prin 
formalismul extrem al ritualurilor (pima, papago). Cât 
despre zona intermediară, aceasta este marcată de 
imixtiunea unor elemente mezo-americane în mitologii, 
concepţii ale persoanei şi dublurilor animale înrudite cu 
unele dintre acelea care traversează lumea amazoniană 
(bribri, cuna). 

INDIENII DIN AMERICA DE NORD 1. 

Culturile arhaice 

Primele culturi paleo-indiene din America de Nord 


(coasta Pacificului, Marele Bazin, Marile Câmpii) datează 
din perioada cuprinsă între anii 25.000 si 20.000 I. Cr. 
Începând cu 15.000 î.Hr. se diferenţiază culturile de 
vânători din litic: Llano sau Clovis (de la 10.000 la 8.000 I. 
Cr.), Folsom (8.000 I. Cr.) si Plano (de la 7.000 la 5.000 I. 
Cr.); dispariţia marilor mamifere este situată în jurul anilor 
'7.000, 6.000 î.Hr. Pe la 

— Î.Hr., la vest de Munţii Stâncoşi, apare o variantă a 
culturii numite „arhaică”, din care se va naşte prima 
cultură a deşertului (de la 8.000 la 7.000 I. Cr.); un arhaic 
oriental se constată şi-an Sud-Est, începând cu 4.000, 
3.000 î.Hr. şi in Nord-Est, între 3500 si 3.000 î.Hr; tot 
culturii orientale arhaice i se atribuie şi cultura Old 
Copper din zona Marilor Lacuri (pe la 3.000 I. Cr.). O 
tendinţă de unificare a variantelor locale din litic şi arhaic 
se manifestă începând cu 5.000 I. Cr. (3.000 I. Cr. In Est). 

Culturile istorice ale Americii de Nord - cu excepţia 
zonei arctice şi a celei subarctice de vest - s-au diversificat 
pornind de la două nuclee regionale: Sud-Vestul şi Sud- 
Estul. Influenta mezo-americana se manifestă prin 
difuzarea agriculturii (complexul porumb - fasole - 
dovleac) şi a unui număr de modele sociale. Ceramica 
apare pe la 1700 î.Hr. În Sud-Est; în Sud-Vest, acest 
meşteşug pătrunde din Mexic, în secolul al II-lea d.Hr. 
Varianta Conchise a culturii deşertice asociază, în sud- 
estul Arizonei, pe la 2000 î.Hr., culesul ghindei (practicat 
până în epoca istorică) şi cultura unui soi arhaic de 
porumb: aşa se constituie civilizaţia din Sud-Vest, a cărei 
cultură îşi va atinge apogeul prin pueblos. Trei tradiţii 
impregnate de elemente mezo-americane se diferenţiază 
ulterior: Mogollon, cultură de tranziţie (250 - 1.000), 
Anasazi şi Hohokam, cu moştenitorii ei târzii: zuni, hopi şi 
piman (pima şi papago). Prima perioadă a culturii Anasazi 
(începutul erei noastre, canioanele Four Corners) este cea 
a vânătorilor-culegători seminomazi, baschet makers, care 


se ocupau cu împletiturile, practicând o agricultură bazată 
pe cultura porumbului, dar puţin evoluată. A doua 
perioadă (secolele al VIII-lea - al XIII-lea, apogeu în secolul 
al X-lea - al Xl-lea) este marcată de pueblos, iar 
reprezentanţii săi, agricultori (porumb, fasole, bumbac) şi 
olari, trăiesc în locuinţe mari, grupate în sate (pueblos). 
Spre finele secolului al XIII-lea, aceste sate vor fi 
abandonate, iar locuitorii lor se vor deplasa spre sud, unde 
va lua naştere cultura Pueblo de astăzi. Indienii hohokam 
(secolele al X-lea - al XII-lea), stabiliti initial pe raul Gila 
(Arizona), practicau cultura porumbului şi irigatiile. I n 
Sud-Est, pe la 2300 î.Hr. cel mai devreme şi 1500 î.Hr. cel 
târziu, se constituie cultura Woodland, caracterizată prin 
ceramică şi morminte în tumuli; din această cultură vor 
apărea, începând cu 500 î.Hr., culturile Adena si Hopewell, 
dispărute în secolele al IV-lea, respectiv al VIII-lea si 
caracterizate prin dezvoltarea unor societăţi stratificate, 
cu funcţii specializate. Elemente de civilizaţie Hopewell au 
fost moştenite de civilizaţia Mississippi (Sud-Est, prerii, 
din secolele al VI-lea - al VIl-lea până pe în secolul al XVII- 
lea), caracterizate prin edificarea de tumuli (mounds) în 
localităţi care au fost probabil centre politico-religioase ale 
clasei conducătoare; faza numită Temple Mound vădeşte 
importante influente mexicane. Indienii natchez şi vecinii 
lor orientali (chickasaw, choctaw, creek etc.) sunt 
mostenitorii civilizatiei Mississippi, la care s-a mai adáugat 
şi cultura indienilor de limbă caddo. În Marile Câmpii, de-a 
lungul primului mileniu al erei noastre, se deosebesc două 
moduri de viaţă: acela al vânătorilor de bizoni, nomazi 
trăind în grupuri, în vest (Câmpiile propriu-zise), acela al 
cultivatorilor sedentari, grupaţi în comunităţi rurale, în est 
(prerii). Aducerea calului european în Câmpii, începând cu 
New Mexico spaniol (finele secolului al XVII-lea - începutul 
secolului al XVIII-lea) va da naştere culturii istorice a 
Câmpiilor. 


Coasta de nord-est a Pacificului cunoaste o evolutie 
specifică. Proto-westems, vânătorii de vânat mare, sosesc 
în partea de sud a litoralului din direcţia Alaskăi, 
traversând Podişul Columbia între 9500 şi 6500 î.Hr. 
Cultura Early Boreal, de pescari şi vânători de mamifere 
marine, veniţi prin nord, trebuie să fi început să o 
înlocuiască pe cea Proto-Western încă de la 8.000 î.Hr. 
Elemente de nadene (locutori de limbi dingit şi, mai puţin 
sigur, haida) sosesc aici în jurul anului 3.000 î.Hr. Intre 
3500 şi 1500 î.Hr. apar trăsăturile principale ale culturii 
istorice; spre începutul secolului al VI-lea d.Hr., cultura de 
pe Coasta de nord-vest îşi dobândise deja o fizionomie 
definitivă. 

2. Culturile istorice 

Se calificá drept ,istorice" culturile nord-amerindiene 
atestate pentru perioada posterioarà primelor contacte cu 
europenii (secolul al XVI-lea), oricare ar fi fost, pentru 


toate societátile, momentul de confruntare directà sau 
indirectă cu lumea albă spaniolă, franceză sau engleză. 

Antropologii, mai cu seamă Wissler (1938), Kroeber 
(1939) şi Driver (1961), s-au ocupat de definirea ariilor 
culturale istorice, pornind de la criter îi eterogene ţinând 
de geografie şi de ecologie şi respectând configuraţia 
ariilor presi protoistorice, dar şi tipologia empirică a 
modurilor de viaţă cele mai răspândite, mai mult sau mai 
puţin târzii. Este bine de reţinut împărţirea ansamblului 
format de teritoriul Canadei şi Statelor Unite în zece zone, 
propusă în Handbook of North American Indians, în Curs 
de publicare (1978 sg.): 1) Zona arctică, cu populaţie 
inuită (eschimoşi); 2) Zona subarctică, împărţită în estsi 
vest-subarctică (Driver) sau în est-subarctică, Mackenzie şi 
Yukon; 3) Coasta de nord-vest; 4) California; 5) Sud-Vestul, 
aria „oazelor” lui Driver, cuprinzând Mexicul septentrional; 
6) Marele Bazin; 7) Podişul Columbia; 8) Marile Câmpii; 9) 
Sud-Estul; 10) Nord-Estul. La Driver, regiunea din 
Handbook corespunzătoare ariilor reprezentate de Câmpii, 
Sud-Est şi Nord-Est formează un singur ansamblu, 
subîmpărțit in „Câmpii”, ,Preri si „Est”; pentru a 
desemna aria constituită de „Câmpii” si de „Prerii” a lui 
Driver, Kehoe (1981) utilizează expresia „Prerii-Câmpii”. În 
prezentul dicţionar vom urma împărţirea din Handbook, cu 
gruparea într-un singur ansamblu, a zonelor Marele Bazin 
şi Podişul Columbia, deja propusă de Stewart (1938); 
pentru prezentarea culturilor istorice, vom trimite aşadar 
la intrările California, Coasta de nord-est a Pacificului, 
Marele Bazin şi Podişul Columbia, Nord-Est, Subarctica, 
Sud-Est, Sud-Vest, acest dispozitiv fiind completat prin 
intrările /nuit (Eschimos) şi Pacificul de nord. 

— Situatia actualà 

Statele Unite in anii 1820, singurii indieni din Est 
care incá mai duceau o viatà liberá erau chippewa-ojibwa 
(la nord de Wisconsin). Fostul Teritoriu de nord-vest si cea 
mai mare parte din Oklahoma, cu statut de ,Teritoriu 
indian", se aflau sub control american, impreuná cu 
Louisiana şi Florida. Americanii au încercuit teritoriile din 
Iowa si fosta zoná de influentà spaniolá, intre Missouri si 
La Plata; pe la 1840, ei exercitau deja un control partial 
asupra Câmpiilor septentrionale si teritoriului Colorado; 
Texasul intrá in Uniune la 1845, iar Anglia va ceda in 
favoarea acesteia Oregonul, in 1846. Posesiunile mexicane 
situate la nord de Río Grande vor deveni americane în 
urma rázboiului din 1846 - 1848. Ín Sud-Vest, americanii 
se confruntă cu indienii navajo în 1863 si cu apaşii in 1874 
- 1886. Ín 1869, Red Cloud, cápetenia indienilor sioux 
tetoni, renunţă la luptă. Ultimele războaie au avut loc la 
începutul perioadei rezervațiilor: ridicarea indienilor din 
Câmpii (1874 - 1877), nez perce (1877) şi ute (1979). 

In anii 1870, chemarea la război ia o turnură 
mesianică. Peyotl se raspandeste in Câmpii dând naştere, 
la finele secolului al XIX-lea, unei religii sincretice, 
impregnată cu elemente creştine şi denumită peyotism. 
Ghost Dance apare spre 1870 la payute şi cunoaşte un 
succes pe cât de fulgerător, pe atât de efemer în Câmpii, 
unde stă la originea ultimei rebeliuni a indienilor sioux 
(masacrul de la Wounded Knee Creek, 1889). În 1885, 
predarea cápeteniei apase, Geronimo, marca sfârşitul 
luptelor din Sud-Vest. 

In anul 1871 este abolit sistemul de tratate: din 1797 
au fost semnate 389 de tratate. În 1887, reforma agrară 


din General Allotment Act sau Dawes Act va redeschide 
discuţia referitoare la principiul de neinstráinare a 
pământurilor din rezervaţii, antrenánd o diminuare 
considerabilă a suprafeţei acestora care va scădea, între 
1887 şi 1934, de la 556.000 km? la 

— km?. În 1924 (Indian Citizenship Act), indienii vor 
dobândi naționalitatea americana, dar sistemul tutelar nu 
va fi abolit până in 1968 (Civil Rights Bill). Indian 
Reorganization Act sau Wheeler-Howard Act (1934) 
inaugurează politica liberală a „Indian New Deal”, 
inspirată de John Collier, comisar al Afacerilor Indiene. În 
1954, promulgarea documentului Termination Act 
ameninţă serios viaţa comunităţilor indiene: este vorba de 
încheierea unui proces de ,integrare" a indienilor prin 
suprimarea rezervațiilor; totuşi, această politică va avea 
efecte limitate. Preşedinţii Johnson (1968) şi Nixon (1970), 
spre deosebire de administraţia Eisenhower, adoptă o 
atitudine de deschidere „fără precedent în istoria Statelor 
Unite” (D'Arcy McNickle, 1973). In zilele noastre, 
principala „problemă indiană” este aceea că jumătate din 
populaţia indiană trăieşte în oraşe. 

In 1879, albii liberali fondau National Indian 
Association. În 1944 vede lumina zilei organismul intitulat 
National Congress of American Indians, de inspiraţie 
loialistă. Două dintre mişcările apărute la iniţiativa 
indienilor citadini au conferit, recent, revendicarilor 
indiene o turnură radicală: este vorba despre National 
Indian Youth Council (1961) şi American Indian Movement 
(1968). 

În Alaska, autohtonii reprezintă aproximativ 30% din 
populaţia statului; în 1971, trăiau aici 33.000 de inuiti, 
15.000 de indieni şi 2.500 de aleuti. Amendamentul pentru 
Alaska (1936) din Indian Reorganization Act, 1934, 
stipulează că vor fi recunoscute ca rezervaţii teritoriile 
ocupate efectiv de către autohtoni. În 1966 s-a fondat în 


Alaska organizatia Alaska Federation of Natives. 

Canada 

„Proclamaţia regală” din 1763 a reglementat relaţiile 
dintre indieni şi Canada, cu excepţia fostelor teritorii 
franceze Acadia şi Québec. Tratatele nu au fost încheiate 
cu triburi, ci cu ansambluri regionale de triburi. Primele 
zece tratate s-au semnat între anii 1870 şi 1906. În 1921, 
ca urmare a descoperirii zăcămintelor de petrol, tratatul 
cu numărul 11 va extinde teritoriul euro-canadian până în 
regiunile centrale şi occidentale ale districtului Mackenzie 
(nord-vest). Ultimele tratate au fost încheiate în regiunea 
Marilor Lacuri, în 1923. Acestea nu vizează Labradorul, 
vestul Quebecului (naskapi şi creă), majoritatea teritoriului 
din Columbia Britanică, partea orientală a districtului 
Mackenzie şi districtul Keewatin (nord-vest), precum şi 
Yukonul. Indienii din Canada respectă dispoziţiile generale 
stipulate în British North America Act din 1867, care îi 
plasează sub tutela Confederaţiei, şi dispoziţiile specifice 
din Indian Act din 1880, revizuit în 1951 şi în vigoare 
astăzi. 

Administraţia distinge patru categorii de indieni şi de 
asimilați: 1) indieni „înscrişi” (registred), al căror statut 
este definit printr-un tratat; 2) indieni „înscrişi” care nu ţin 
de niciun tratat; 3) indieni ,neinscrisi" (unregistred), care 
nu sunt consideraţi legal indieni sau care şi-au abandonat 
statutul; 4) metişi, care în 1940 şi-au pierdut statutul de 
minoritate etnică. Indienii din Canada au drept de vot la 
nivel de provincie din 1949 şi la nivel de federaţie din 
1960. Indienii aflaţi sub incidenţa tratatelor s-au organizat, 
la scară federală, în National Indian Brotherhood, care a 
devenit recent Assembly of the First Nations. Canadian 
Association in Support of Native People militează pentru 
apropierea diverselor comunităţi indigene: inuiti sau 
eschimosi, aleuti, indieni, metisi. 

INDIENII DIN AMERICA DE SUD 

Încă din primele etape ale Conquistei, America de 
Sud dezváluia Occidentului un impozant mozaic de culturi 
şi de limbi, alături de o mare diversitate geografică şi 
climaterică. Regiunilor puternic contrastante şi populate 
din Anzii Cordilieri, impozant lanţ muntos care traversează 
întregul subcontinent, le corespund, în est, regiunile de 
ses, relativ omogene, cu populaţie rázleatá, organizată în 
comunităţi de dimensiuni reduse: teritorii vaste de savană 
şi păduri formate în bazinele fluviilor Orinoco şi Amazon. 
Mai la sud, aceste formaţiuni cedează locul câmpiilor din 
Gran Chaco şi preriilor din pampasul argentinian, iar apoi 
hátisurilor şi stepelor îngheţate ale Patagoniei. La vest de 
Cordilieri se desfăşoară fâşia îngustă a litoralului pacific, 
umedă în nord, desertică în sud. Acestor mari ansambluri 
geografice le corespund diverse modalităţi de organizare a 
vieţii omeneşti. 

1. Populaţie şi istorie culturală 

Dacă problema contactelor preistorice dintre Lumea 
Veche şi Lumea Nouă a suscitat ipoteze dintre cele mai 
diverse, toată lumea acceptă astăzi că popularea Americii 
a avut loc prin strâmtoarea Bering, care acum aproximativ 
70.000 de ani forma o punte între Asia şi America. 
Totodată, dacă originea asiatică a omului american nu mai 
este contestată, vechimea sa pe pământ american (între 
70.000 şi 25.000 de ani) face încă obiectul a numeroase 
controverse. Săpături recente efectuateln estul Braziliei, în 
statul Piaul, atestă o prezentă omenească mai veche de 
30.000 de ani, în vreme ce în Anzii Centrali, consideraţi 


până atunci ca formând cel mai vechi nucleu de populaţie 
al subcontinentului, datările nu depăşesc 20.000 de ani. 
Trecerea istmului Panamá ar fi avut deci loc cu 
aproximativ 35.000 de ani in urmá. Popularea Anzilor, care 
a devansat-o pe aceea a versantilor săi de pe coastă, s-a 
efectuat probabil de-a lungul defileurilor muntoase si a 
şesului amazonian. Istoria culturală a ultimelor şapte 
milenii este marcată de r ăs-pândirea agriculturii si 
domesticirea mai multor specii de camelide, totul jucând 
un rol determinant în procesul de formare a „şefiilor” 
tribale andine si a primelor state. Imperiul incá, ce nu 
reprezintă, ca întreg decât o dezvoltare târzie si relativ de 
scurtă durată (14401532) în istoria subcontinentului, s-a 
constituit prin cuceriri succesive, iar acestea au permis 
integrarea unor formaţiuni etnice preexistente, în prezent 
doar parţial cunoscute. Mai înspre nord se întindeau 
„şefiile” tribale circumcaraibiene din Columbia, cum ar fi 
chibcha. Ín Anzii meridionali, populatiile diaguit si araucan 
s-au distins printr-o organizare militară deosebită. De la 
câmpia amazoniană până la litoralul atlantic se inlántuie o 
multitudine de societăţi de defrisori cu obiceiuri deosebit 
de războinice. În momentul descoperirii acestora, ultimii 
vânători trăiau la extremitatea sudică a continentului (La 
Pampa, Patagonia) şi în zonele deşertice. 

— Cucerire şi colonizare 

Dominația europeană va împărţi teritoriile cucerite 
între Coroanele Spaniei şi Portugaliei (Tratatul de la 
Tordesillas din 1494). Primul secol de contact a fost teribil 
pentru amerindieni, mai ales în Anzi, în Caraibe (unde 
indigenii au fost nimiciti cu totul), pe litoralul atlantic si în 
valea aluvionară a Amazonului. Se estimează că populaţia 
autohtonă ar fi putut atinge, în momentul contactului, între 
15 şi 20 de milioane de indivizi pe tot ansamblul sud- 
amerindian. Demografia va scădea vertiginos, marcând o 
depopulare de la 65 la 90%; faptul s-a datorat ravagiilor 


făcute de epidemii printre indivizii lipsiţi de imunitate, 
sclavagismului şi masacrelor săvârşite de către cuceritori. 
Numărul supuşilor Imperiului încă, de exemplu, a scăzut 
de la 8 milioane la 1, 3 milioane în perioada 1530 - 1590 
(Wachtel, 1971). Astăzi, populaţia indiană non-andină 
poate fi evaluată la 1, 2 milioane, mai puţin de o sosime din 
estimarea pentru anul 1492 (Denevan, 1976). In 
comparaţie cu zona andină (9 milioane de indieni, 
majoritatea quéchua şi aymara), indienii din teritoriile de 
ses au suferit o depopulare şi mai dramatică, deoarece 
genocidul s-a perpetuat până recent, mai ales în Brazilia. 
Totuşi, majoritatea grupurilor de locuitori ai pădurilor au 
parte, de câteva decenii, de o reînnoire demografică. 

Sistemul colonial a impus o împărţire administrativă 
riguroasă şi metode de exploatare a forţei de muncă 
indigene cu repercusiuni dezastruoase pentru populaţiile 
cucerite. Sistemele ecomienda (luare în tutelă a indienilor 
supuşi la impozite) şi mita (muncă forţată în mine) au fost 
cele mai generalizate. În Columbia, indienii au beneficiat 
de repartizarea în resguardos (rezervaţii de pământuri 
inalienabile), în vreme ce în teritoriile de misiune 
(Paraguay, Argentina, Amazonia) s-a impus modelul 
reducerilor (sate creştine). În alte părţi, colonizarea 
pământurilor indiene a luat aspectul războaielor de 
exterminare (Brazilia) sau al represiunilor militare 
(Argentina, Chile), situaţie agravată astăzi de expansiunea 
necontrolată a fronturilor primilor colonişti. 

Dominația colonială a stârnit numeroase răscoale 
indigene cu specific adeseori mesianic, în Anzii centrali şi 
în Amazonia, sau militar, în sud; putem menţiona îndeosebi 
rezis tenta timp de trei secole a araucanilor, care a conferit 
colonizării viitoarei republici Chi-le o imagine deosebită de 
a celorlalte regiuni din America de Sud. In zilele noastre, 
revendicările indienilor sunt exprimate prin intermediul 
unor organizaţii de tip sindical în Anzi, unde s-a format o 


pătură ţărănească fără pământ, în timp ce in Amazonia 
acestea sunt în esenţă de ordin etnic. 

— Arhipelaguri lingvistice 

America de Sud este probabil una dintre regiunile 
lumii care oferă cea mai mare complexitate lingvistică: au 
fost atestate aici în jur de 1.500 de limbi - dintre care 300 
sau 400 ar fi vorbite încă şi astăzi - clasificate în 77 de 
familii şi 44 de limbi izolate (Loukotka, 1968). Pare posibil 
ca aceste limbi să fie grupate genetic în trei mari ,ramuri": 
macro-chibcha,  gepano-carib si andina ecuatorială 
(cuprinzând, printre altele, arawak, tucano, quéchua, 
aymara, tupi-guarani si jivaro). Arawak si tupi-guarani 
acoperá cea mai extinsá zoná geograficá; in schimb, 
limbile tucano, jivaro, guaycuru, pano si ge constituie 
blocuri relativ compacte si omogene. Pare mai dificil de 
stabilit o taxonomie fiabilă a familiei carib, din cauza 
dinamicii expansioniste a grupurilor aparţinând acestei 
familii. De altfel, cazurile de bilingvism sunt suficient de 
generalizate la populaţiile arawak, tucano, jivaro, pano şi 
în regiunile unde schimbul comercial are o funcţie destul 
de importantă (carib, în Guyana). Aria râului Vaupez şi a 
cursului superior al râului Xingu prezintă exemple tipice 
de multilingvism. În fine, unele idiomuri au servit ca limbi 
vehiculare: quéchua (varietate de chinchay), răspândită 
până în Argentina cu două sau chiar trei secole înaintea 
formării Imperiului încă, se vorbea curent pe cursul 
superior al Amazonului la începutul secolului al XVI-lea 
(Varese, 1983); limba tupi, devenită /engua geral, a fost 
răspândită inclusiv de către iezuiţi pe cursul mijlociu al 
Amazonului; la fel este, în sud, guarani, limba de cultură a 
misiunilor, astăzi limbă maternă pentru 2 milioane de 
indivizi din Paraguay, Argentina şi Brazilia. 

— Arii culturale 

Dificultatea de a stabili o corespondentă sistematică 
între limbă şi cultură a condus la elaborarea de noi criterii 


pentru clasificarea societăților sud-amerindiene. La 
sfârşitul secolului al XIX-lea, antropogeografii 
demonstraseră deja importanta decisivă a habi tatului 
asupra diversităţii şi repartizării culturilor. Particularitàtile 
geografice şi mai ales capacitatea de a produce surplusuri 
alimentare vor fi reţinute de aici înainte drept criterii 
pentru determinarea nivelului de dezvoltare culturală. 
Astfel, s-au conturat patru mari unităţi culturale: Anzii, 
aria circumcaraibiană, pădurea tropicală şi pampasurile. 
Leagăn al unor civilizaţii deosebit de elaborate (Chavin, 
Tiahuanaco, încă), zona andină este caracterizată printr-o 
economie bazată pe creşterea animalelor şi pe agricultura 
practicată în terase, pe o tehnologie avansată (metalurgie, 
irigaţii, reţea de drumuri, arhitectură monumentală), pe un 
sistem de clase rigid, pe războaie de cucerire şi pe un 
important complex religios bazat pe huacas (locuri sau 
obiecte sacre) şi pe cultul solar. Unul dintre aspectele 
originale specifice societăţilor andine ţine de exploatarea 
spaţiului în funcţie de complementaritatea diverselor zone, 
etajate vertical, şi de mediul ecologic. Multă vreme 
considerată zona de legătură între civilizațiile andine si 
păduri, aria circumcaraibiană include ansamblul „şefiilor” 
din Anzii septentrionali din Ecuador, Columbia (chibcha) şi 
Venezuela, la care au fost adesea asociate şi „şefiile” din 
savanele din Mojo (Bolivia), datorită dublei influente a 
acestora, andină şi amazoniană. Cât despre aria pădurii 
tropicale, aceasta se distinge prin existenta unor unităţi 
socio-politice mai reduse din punct de vedere demografic, 
printr-un sistem de înrudire cognatic şi „şefii” bazate pe 
practicile războinice şi pe defrişare. De acest ansamblu tin 
majoritatea culturilor amazoniene. În fine, aria 
pampasurilor (numită „marginală” de către Steward, 1949) 
poate fi sumar definită prin nomadism, absenta agriculturii 
(sau dezvoltarea slabă a acesteia) şi o tehnologie destul de 
rudimentară. De obicei, aici se includ culegătorii de 


cochilii din arhipelagul chilian (alcaluf, yaghan), vânătorii 
din pampasul patagonian (selk nam, tehuelch, puelch), 
indienii din delta fluviului Parana si de pe litoralul 
estuarului La Plata (charrua, querandi) şi cei din Gran 
Chaco (guaycuru, zamuco, mataco, lule-vilelan, mascoi), 
dintre care unii folosesc calul din secolul al XVII-lea. 

Oricát ar fi de comodá, clasificarea pe zone culturale 
nu a furnizat niciodatà vreun ráspuns viabil la problemele 
ridicate de specificitatea etnografică a Americii de Sud. În 
fapt, etnologia sud-americanistà din ultimii 20 de ani lasă 
să se întrevadă posibilitatea unei circumscrieri a marilor 
ansambluri regionale care depăşesc frontierele etanşe ale 
tipologiilor clasice, mult peste criteriile lingvistice, 
tehnologice şi ecologice. 

— Stadiul cercetărilor 

Multă vreme subminată de o perspectivă esenţial 
monografică, cercetarea sud-americanistă încearcă astăzi 
să iasă din acest făgaş metodologic şi conceptual, 
privilegiind interdisciplinaritatea şi dedicându-se studiului 
marilor ansambluri pluritehnice şi interconexiunilor de 
durată ale acestora. Pe lângă studiul comparat al marilor 
sisteme regionale, mai cu seamă al zonelor de contact 
dintre teritoriile înalte si cele joase (Anzii/Amazonia), 
cercetarea se apleacă asupra problemelor referitoare la 
definirea etnică (etnogeneză, etnicitate, 
identitate/alteritate, frontiere), dar şi asupra apropierii 
dintre modelele andine, mezo-americane şi hispanice, 
asupra studierii occidentalizarii si a procesului de 
dominație pre- si post-hispanica. În sfârşit, de câţiva ani, 
antropologia urbană ia un avânt considerabil în 
majoritatea ţărilor andine şi în Brazilia, unde fenomenele 
de migrare internă şi de integrare urbană devin cruciale. 

INDIGENISM 

Prin ,indigenism" intelegem un ansamblu de teorii si 
de discursuri referitoare la populatiile indigene din diverse 
tari ale Americii Latine (Mexicul si ţările andine, in 
special). Curentul indigenist, format la finele secolului al 
XIX-lea şi începutul secolului al XX-lea - în momente când 
ţările respective, conduse de regimuri liberale influențate 
de  pozitivism, treceau prin transformări culturale 
importante -, a apărut întotdeauna în zone exterioare 
populațiilor indigene, a căror condiţie o denuntau. Aceste 
populaţii erau percepute ca reprezentând o frână în calea 
dezvoltării si a progresului, astfel ca indigenismul 
proslăvea integrarea lor progresivă în viaţa naţiunii prin 
mai multe măsuri, între care alfabetizarea ocupa mereu un 
loc de cinste (indianul trebuia ,mexicanizat”, ,peruanizat" 
sau ,bolivianizat"). Primul Congres Indigenist 
Interamerican, organizat la Pátzcuaro (Mexic) in 1940, va 
formula recomandări referitoare la politicile de urmat in 
America Latină. Adeseori bazate pe o reprezentare 
hiperbolizată a trecutului, aceste teorii nu analizau natura 
raporturilor sociale care duceau la marginalizarea politică 
şi economică a populaţiei indigene. Manifestând un 
caracter filantropic într-o primă fază, ideologia indigenistă 
a cunoscut uneori forme radicale, sub influenta 
gânditorilor marxişti care ţineau seama mai mult de 
revendicările economice (referitoare la pământuri, de 


exemplu) decát de cele culturale. Aportul indigenismului la 
transformarea unor aspecte ale vieţii indianului (sănătate, 
educaţie şi câteva reforme agrare, soldate cu distribuirea 
unor titluri de proprietate) şi la perceperea chestiunii 
indiene în diverse alte sectoare (studenţi, învăţători, 
ţărani) nu poate fi neglijat; cu toate acestea, soluţiile 
parţiale propuse nu au contribuit la rezolvarea 
problemelor fundamentale ale populațiilor vizate. Astăzi, 
indigenismul creol şi paternalist este aspru combătut în 
ţările andine de grupuri şi partide ,indiene” sau 
„indianiste”, care afirmă specificul societăţilor indigene şi 
resping, în modalităţi diverse, integrarea şi 
,occidentalizarea”. 

Mexic. Antropologia mexicaná 

INDO-EUROPENE (SOCIETĂŢI ~) 

Adeseori criticată sau ignorată, noţiunea de 
„societăţi indo-europene” rămâne totuşi indispensabilă: ea 
acoperă un fenomen istoric atestat, de la care s-a început 
elaborarea şi verificarea conceptului de „structură”, în 
lingvistică de către F. de Saussure, în antropologia istorică 
de către G. Dumezil. Societăţile în discuţie, vorbind limbi 
asemănătoare si cu siguranţă înrudite, trebuie să fi 
împărtăşit aceleaşi structuri sociale şi sisteme de gândire. 
Proiecţia acestora se poate reconstitui prin comparații 
lingvistice si prin confruntarea vechilor texte hitite, 
sanscrite, greceşti, iraniene, latine etc. Organizarea lor nu 
are în sine nimic original: legături consangvine ce reglează 
relaţiile dintre grupuri, familii patriliniare extinse, mari 
unităţi ,clanice" şi corelativele acestora (exogamie, 
răzbunare colectivă a sângelui), o putere bazată pe 
regalitatea magică, confrerii de războinici cu practici de 
iniţiere, colegii sacerdotale cu tradiţii sacre, care explică 
supraviețuirea târzie a unor structuri religioase foarte 
vechi. Originalitatea trebuie căutată în altă parte, nu în 
mecanismele efectiv atestate, ci în imaginea pe care 
societatea şi-o făcea despre sine, indiferent de realitatea 
de fapt. Dispozitivul conceptual descoperit de Dumezil 
organizează atât societatea ideală, aşa cum o concepeau 
indo-europenii, cât şi ansamblul religios, cu teologia şi 
mitologia specifică. Marile fenomene umane sunt gândite 


in cadrul a trei ,functii" ierarhizate, iar reunirea acestora 
epuizeazà datele ansamblului vizat, oricare i-ar fi natura. 
Cea dintái combiná douá reprezentári ale suveranitátii 
magico-religioase si politico-juridice, forme opuse, dar 
complementare, ale aceleiaşi activităţi: departe de oameni, 
puterea în manifestările ei neliniştitoare „i terifiante; mai 
aproape de umanitate, celălalt angrenaj rezidă în noţiunea 
de „contract şi în funcţionarea armonioasă a dreptului. Cea 
de-a doua funcţie se referă la forţa fizică şi războinică, în 
toate formele acesteia, adeseori organizate, dar şi aici într- 
un diptic: pe de o parte, dezlàntuirea imediată şi aproape 
orbească a violenţei în luptă; de cealaltă parte, exercitarea 
raţională, profesională, a activităţii de războinic; în fine, în 
al treilea rând, actele, gesturile, pasiunile, reunite în 
scrieri sub numele de abundentă si fecunditate: 
producerea şi reproducerea. Acest sistem este singular 
prin conţinut şi organizare, dar mai cu seamă prin 
condiţiile de funcţionare şi modul de a-şi manifesta 
efectele. Constituit în doctrină, sistemul este aplicat 
conştient de milenii. Funcţionând ca o schemă 
generatoare, el structurează şi modelează (într-un mod 
adeseori inconştient) mecanismele conceptuale de la toate 
nivelurile: teologie, religie, drept, economie, poezie epică. 
Teorie şi practică totodată, ideologia trifunctionala inspira 
şi alimentează atât panteonul latinilor, cât şi pe cel al 
indienilor sau al vechilor iranieni, ori formele de căsătorie 
din India până la Roma, modelele de jurământ din vendeta 
osetă, în secolul al XX-lea, chiar şi organizarea societăţii 
medievale franceze pe trei stări. Admisă fiind influenta 
acestui cadru de gândire asupra concepţiilor indo- 
europene referitoare la real şi cu atât mai mult asupra 
celor legate de imaginar, câteva probleme rămân totuşi 
deschise spre dezbatere. Care este proporţia, la diversele 
popoare indo-europene, între doctrina conştientă şi 
dispozitivul inconştient? Care este raportul între această 


,ideologie", societatea astfel conceputá, poate visatà, si 
realitatea socială atestată istoric, societatea vie? Sistemul 
trifunctional nu este decât o proiecţie conceptuală a unei 
structuri sociale care a existat realmente? Sau, dimpotrivă, 
societăţile istorice organizate in funcţie de trei 
componente reale reprezintă aplicarea târzie a unui model 
de gândire, la capătul unui lung proces de concretizare, ca 
în cazul castelor în India, sau al unei reconstituiri de 
origine savantă, cum este cazul celor trei ordine din Franţa 
Vechiului Regim? 

INDONEZIA. Antropologia indoneziana 

Primul curs de antropologie a fost organizat in 
Indonezia de olandezul J.P. Duyvendak, la Scoala de Drept 
din Batavia, in paralel cu un curs de drept cutumiar 
(adatrecht), disciplină în care scoala olandeză se distingea 
printr-o perspectivă adeseori apropiată de antropologia 
juridică. Acesta a fost domeniul specific al primelor 
cercetări făcute de un indonezian şi care pot fi calificate 
drept etnologice (Soekanto, 1933). Traducerea în limba 
indoneziana a manualului lui Duyvendak (1935) a fost 
pentru multă vreme principala operă de introducere în 
etnologie aflată la dispoziţia studenţilor indonezieni. 


După întreruperea datorată ocupaţiei japoneze, 
învăţământul antropologic a fost reluat, sub conducerea 
olandezului G.J. Held şi a asistentului său FA.E. Van 
Wouden (cunoscut prin remarcabilul său studiu asupra 
structurilor sociale din Indonezia orientală), la nou fondata 
Universitate a Indoneziei, din Djakarta. În fine, în 1957, 
doi dintre elevii indonezieni ai lui Held, Koentjaraningrat şi 
J.B. Ave, vor deschide în aceeaşi universitate primul 
departament de antropologie. Alte asemenea 
departamente urmau să fie create, ulterior, la Jogyakarta 
(în centrul insulei Java), Denpasar (Bali) şi Manado 
(Celebes). Dar cursuri în domeniu se derulează, în cadrul 
mai multor departamente, în 21 dintre cele 27 universităţi 
de stat şi 11 institute pedagogice existente în Indonezia. 
Trebuie reţinut, în plus, că antropologia figurează şi în 
programa claselor superioare din liceele indoneziene 
(secţiile de studii clasice). 

In Indonezia independentă, primele încercări de 
efectuare a unor cercetări coordonate în ştiinţele sociale 
au fost făcute începând cu anii '50, la Universitatea din 
Jogyakarta; dar adevăratul debut al cercetărilor pe teren 
indonezian va fi marcat de studiile întreprinse, începând 
cu 1960 în centrul insulei Borneo şi, din 1963, în Noua 
Guinee occidentală, de echipe de la Universitatea 
Indoneziei: până atunci, terenul fusese lăsat oarecum pe 
seama străinilor, olandezi înainte de război, europeni de 
alte naţionalităţi sau americani ulterior. 

De la iniţierea primului plan cincinal de dezvoltare 
(1969), autorităţile au acordat cercetării finalizate un rol 
important în dezvoltarea tării. Până în perioada mai 
recentă, marcată de dificultăţi economice, cercetărilor în 
ştiinţele sociale li s-au acordat credite importante prin 
intermediul mai multor programe  pluridisciplinare. 
Antropologii s-au asociat de multe ori cu sociologi, 
demografi, economişti şi istorici. Această cercetare este 


efectuată mai ales de către cadre universitare, reunite 
adeseori sub egida unor institute cum ar fi Centrul de 
Studii Antropologice de pe lângă Universitatea Indoneziei. 
Există şi un număr considerabil de cercetători afiliati 
institutelor LIPI (omologul CNRS-ului francez) sau 
centrelor de cercetare ale diverselor ministere. Cercetarea 
individuală se efectuează în special în cadrul tezelor de 
doctorat, rare înainte de 1975, dar mai numeroase de 
atunci încoace. 

Cu toate că principalele curente teoretice, trecute şi 
prezente, sunt cunoscute datorită operelor lui 
Koentjaraningrat, cursurilor acestuia şi ale elevilor sai, 
antropologii indonezieni acordă astăzi o importantă redusă 
preocupărilor teoretice şi metodologiei. Acest fapt traduce 
preocuparea lor ca antropologia să fie „utilă”, adică 
rezultatele ei să contribuie la rezolvarea problemelor unei 
tari în curs de dezvoltare, abordând problemele referitoare 
la lideri rurali, creştere demografică, migrații, urbanizare 
şi integrare naţională. 

INDONEZIA INSULARĂ (INDONEZIA SI FILIPINE) 

Lumea indoneziana, de la Luzon la Java şi din 
Sumatra până în Insulele Moluce, nu poate fi rezumată 
într-o singură formulă, un nucleu structural sau un profil 
cultural, pe care apoi ar fi suficient să-l dezvoltăm pentru a 
ilustra unitatea în diversitate a Asiei din insulele de sud- 
est. La drept vorbind, unitatea ei nu se sprijină decât pe 
omniprezenta limbilor austroneziene, cu un registru extins 
până mult dincolo de frontierele zonei considerate. Lunga 
preistorie a universului indonezian este, în primul rând, 
istoria unei diferențieri sociologice de-a lungul itinerarelor 
unei arii geografice vaste, al cărei nucleu s-ar fi situat 
undeva în sudul Chinei. Istoria propriu-zisă, aceea 
caracterizată prin tendinţa de a reduce particularismele, 
nu se face simțită aici înainte de începutul erei 
formațiunilor statale durabile, a regatelor indianizate si 
apoi a sultanatelor, cu excepţia unor regiuni, mai cu seamă 
în împrejurimile strâmtorii Sunda şi în Java. În alte părţi, 
prin acele locuri pe unde drumurile negustorilor se croiesc 
mai greu, numeroasele grupuri de vânători-culegători şi de 
agricultori vor continua multă vreme, uneori până în zilele 
noastre, să formeze un mozaic de culturi singulare. 
Imediat după decolonizare, cu toate că importanta maselor 


ţărăneşti si a aglomerärilor urbane este crescândă, 
peisajul sociologic rămâne remarcabil de variat, asa cum 
se constată si din etnografia ultimelor decenii. In acest 
domeniu de două ori fragmentat, de eterogenitatea 
formațiunilor sociale si de divergenta perspectivelor 
antropologice, se pot distinge două ansambluri de 
societăţi, unele uniliniare, altele cognatice, care au făcut 
obiectul unor demersuri concertate şi constituie astfel cei 
doi poli proeminenţi ai domeniului de studiu. 

Primul ansamblu corespunde zonei din Indonezia 
orientală, la sud de Halmahera şi la est de Sumbawa, unde 
se află concentrate cvasitotalitatea societăţilor uniliniare 
ale lumii indoneziene. Din 1935, în cadrul unei discuţii 
fundamentale pentru antropologia olandeză, F.A.E. Van 
Wouden (1968 [1935]) oferea o lectură profund novatoare 
a datelor referitoare la aceste societăţi de agricultori. El 
propunea mai ales înţelegerea căsătoriei cu fiica fratelui 
mamei ca fiind pivotul organizării sociale şi apropierea 
opoziţiei dintre donatorii şi receptorii de femei de 
clasificările dualiste ale cosmosului, manifeste 
pretutindeni în această regiune. Verificarea sistematică a 
propunerilor lui Van Wouden urma să scoată la iveală o 
complexitate nebanuita de el, precum şi variatiuni 
remarcabile in terminologiile legate de sistemele de 
înrudire şi de realizarea căsătoriei ideale cu verişoara 
încrucişată matrilaterară (Fox, 1980). Dar rezultatele cele 
mai recente ale acestei etnologii regionale invită la 
depăşirea punctului de vedere limitat al schimbului 
generalizat si al clasificărilor dualiste, sugerând ca 
circulaţia femeilor trebuie înţeleasă în legătură cu 
circulaţia globală, aspect constitutiv al societăţii. Cazul 
mambailor din Timor (Traube, 1986) arată modul cum 
prestațiile dintre grupuri agnatice, ierarhizate, după 
context, în donatori/receptori sau fraţi mai mari/mezini, se 
înscriu într-un flux de schimb cuprinzând viii, morţii, 


strămoşii si pe cele două divinităţi primordiale, Cerul-Tata 
si Pământul-Mamă, pe care populaţia mambai îi plasează la 
originea acestei mişcări vitale. Prin urmare, o anume 
antropologie a acestor societăţi tinde spre o cosmo- 
sociologie a schimburilor; aceasta evoluează în sensul lui 
M. Mauss şi A.M. Hocart şi al unei tradiţii aprofundate, 
mai ales în Franţa, de către L. Dumont. Al doilea ansamblu 
include societăţile din interiorul insulei Borneo; studiul 
acestora a fost stimulat de un raport publicat de Leach, în 
1950. Lucrările întreprinse de atunci încoace reflectă 
probabil în primul rând ezitările provocate de distanta 
dintre faptele observate şi anumite concepte fundamentale 
ale antropologiei britanice. Conceptul director din 
perspectiva adoptată cu referire la societăţile de defrisori 
studiate aici este acela de corporate group sau grup social 
permanent, acţionând ca o persoană morală, în funcţie de 
interesele comune ale membrilor săi, şi exercitând 
drepturi asupra anumitor bunuri, în special funciare. Or, s- 
a dovedit că singurul grup care satisfăcea mai mult sau 
mai puţin această definiţie era familia nucleară sau extinsă 
(Freeman, 1970; Appel, 1976; King, 1978). Cum noţiunea 
de „înrudire” a fost considerată ca fiind, până la urmă, 
prea puţin operantă, în centrul dezbaterilor comparative 
au fost plasate în special familia şi ciclul ei de dezvoltare. 
Cât despre grupurile rezidenţiale de ordin superior, 
locuind în „case lungi” sau în sate, acestea au fost 
caracterizate negativ, prin faptul că nu sunt bazate 
exclusiv pe relaţii de rudenie, că nu formează niciodată 
unităţi economice şi nu se constituie, în general, în 
organizaţii politice; dimpotrivă, în această etnologie citim 
printre rânduri că grupurile rituale păstrează mereu 
relaţia cu teritoriul asociat „casei lungi” (sau satului), prin 
legături care nu sunt cele ale proprietăţii asupra 
pământului. Pe lângă înrudire şi familie, cea de-a treia 
temă majoră a studiilor în discuţie este stratificarea socială 


şi distincţia dintre „societăţi egalitare" de tip iban şi 
„societăţi inegalitare” de tip kayan. 

Teza cea mai puţin contestabilă a cercetărilor de aici 
este că societăţile din Borneo se reproduc fără a recurge la 
unul sau la altul din principiile de organizare care, după 
cum se credea odată, constituie însăşi esenţa vieţii sociale: 
filiatia  uniliniară, exogamia, proprietatea asupra 
pământului. Întâmplător, se pare că nici aici, ca de altfel 
nici la defrişorii din Filipine (MacDonald, 1977; Rosaldo, 
1980), nu există vreo instituţie comparabilă cu „casa” ca 
„persoană morală deţinătoare a unui domeniu” (C. Lévi- 
Strauss), care să  suplineascá absenta structurilor 
elementare ale sistemului de înrudire, în vreme ce, totuşi, 
„casa lungă” din Borneo este cu siguranţă mai mult decât 
un edificiu material. Într-un mod diferit de cel cunoscut în 
societăţile melaneziene, asistăm si aici la disoluția 
fundamentelor ordinii sociale aşa cum le concepea 
antropologia tradiţională. 

Dintr-o asemenea perspectivă, se vede bine că 
etnologia lumii indoneziene nu este divizată atât de 
opoziţia dintre ,cognatism” si „uniliniaritate”, aşa cum a 
subliniat 

— Berthe (1970), cát de un conflict conceptual 
fundamental. Aceasta poate fi rezumatá prin intrebarea 
dacá nu cumva este iluzoriu sà alimentezi proiectul de 
înţelegere a  unei societăți aşa-zis tradiționale, 
presupunând că relațiile sociale sunt construite 
independent de practicile rituale şi de valorile pe care 
acestea din urmă le utilizează. Suntem nevoiţi sa 
constatăm ca, aplicând disjuncţia dintre „organizare 
socială” şi „cultură” (M. Sahlins), etnografia din Borneo nu 
a putut descoperi decât atomi de producţie şi de consum, 
familii a căror simplă juxtapunere nu va putea da niciodată 
reprezentarea unei antropologii pertinente a societăţilor 
observate. Alte exemple, luate din Bali sau de la populaţia 


toraja din Celebes, ar arăta cá disjunctia astfel formulată 
este dăunătoare şi înţelegerii societăţilor de aici, a căror 
complexitate se poate măsura prin caracterul extrem de 
elaborat al lanţului de acţiuni rituale. La fel, în Java a 
început să se vadă mai bine că specificitatea satelor din 
regiunea Tengger tine în primul rând de existenta 
ritualurilor specifice, a căror semnificaţie este ireductibilă 
la jocul de interese economice şi politice (Hefner, 1985). 
Confruntat de secole cu islamul javanez, acest univers 
rural, rămas „hindus” conform formulei stabilite, ridică 
într-un mod exemplar problema raporturilor dintre 
structură, cultură şi istorie. 

Chiar dacă antropologia reuşeşte, treptat, să 
realizeze mai just dimensiunea diversităţii universurilor 
culturale si a regimurilor de istoricitate prezente in 
domeniul de studiu, ar fi prejudiciabil să se reifice expresia 
„lume indoneziana” (monde insulândien) care, trebuie să o 
precizăm, nu este uzuală decât în Franţa, opunându-se 
astfel categoric Asia de Sud-Est insulară, Asiei de Sud-Est 
continentale şi Oceaniei. Trebuie să reamintim, în fine, 
faptul că în ipoteza conform căreia limbile şi societăţile ar 
întreţine vreun raport, proiectele încă îndepărtate ale unei 
antropologii comparative ar trebui să vizeze ansamblul 
lumii austroneziene. 

INITIERE 

Traditional, etnologii disting cel putin trei tipuri de 
iniţiere: „tribală”, obligatorie pentru băieţi sau, mai rar, 
pentru fete la trecerea in starea de adult cu drepturi 
depline; iniţierea religioasă electivă, specifică feluritilor 
intermediari între lumea oamenilor şi cea a puterilor 
invizibile (preoţi, ghicitori, posedati, samani etc); iniţierea 
facultativă si, deci, voluntară, pentru intrarea într-o 
societate secretă (extinsă în anumite cazuri la scara unor 
întregi etnii, cum este în cazul populațiilor hopi sau 
mende). Care sunt trăsăturile comune şi distinctive ale 
acestor instituţii? Ce are în comun, de exemplu, uciderea 
unui bou cu lancea, act ritual unic al „iniţierii” turkana, de 
sau karimojong pentru clasele de vârstă sau de generaţii 
din estul Africii, cu iniţierea unui şaman siberian ori cu 
ciclurile ceremoniale graduale, secrete şi deosebit de 
complexe, săvârşite de populaţiile sambia (Herdt, 1981, 
1982) sau baruya (Godelier, 1986) din Noua Guinee, 
pentru a reface, a „hrăni” cu sperma si a determina 
dezvoltarea corpului masculin conform unei ontologii 
bazate pe antinomia ireductibilă dintre esentele, fluidele si 


puterile masculine, respectiv feminine? 

Pentru etnologia clasică, iniţierea este prototipul 
riturilor de trecere. A. Van Gennep (1909) a stabilit deja 
unitatea formală şi funcţională a acestora: invariabil 
structurate in trei faze - separare, marginalizare, 
asamblare -, ele au menirea de a marca tranziţia de la un 
statut sau de la o stare socială la alta. Schema simplă şi 
aplicabilă unui vast ansamblu de ritualuri ocultează şi 
astăzi trăsăturile specifice riturilor initiatice. Chiar dacă 
luăm în considerare numai universalitatea riturilor 
referitoare la moartea, renaşterea şi creşterea initiaticà a 
neofitilor, iniţierea tot nu este o variantă, ci o formă 
sintetică a riturilor de trecere, prin intermediul cărora 
operează. Tripartită sau nu, proprietatea ei esenţială nu 
este nici de a legitima o modificare de statut sau de stare 
socială, nici de a omologa fapte naturale pe acum 
pubertatea fiziologică sau diferenţele dintre sexe. Riturile 
de trecere propriu-zise marchează îndeobşte evenimente 
cum ar fi naşterea, pubertatea sau moartea; spre 
deosebire de acestea, iniţierea constă în generarea unei 
identități sociale cu ajutorul unui ritual si în ridicarea 
ritualului la rang de fundament axiomatic al identităţii 
sociale astfel produse. Identitatea, căreia ritul îi conferă 
adeseori calitatea de „nouă viaţă”, devine condiţie a 
propriei sale reproduceri, de vreme ce initiatii sunt 
singurii abilitati şi meniti să o săvârşească. Prin urmare, 
iniţierea este un rit identitar înzestrat cu principiul 
propriei sale repetări: nu poţi deveni „bărbat” gbaya 
(Vidal, 1976) sau sara (Jaulin, 1976), ,femeie" gisu (La 
Fontaine, 1985) sau bemba (Richards, 1956), francmason, 
„cal” orisha (Verger) sau şaman, decât în virtutea unei 
operaţiuni al cărei obiect nu poţi fi fără a-i deveni şi agent 
şi viceversa. De unde ideea că operaţiunea initiatica se 
poate dispensa de orice referinţă ” religioasă” la un 
principiu care o transcende. 


Pentru etnolog, initierea nu este asadar niciun simplu 
rit de trecere, niciun proces de ucenicie continuu, ci ritul 
de formare discontinuă şi ireversibilă a individului ca 
reprezentant al unei categorii sociale al cărei atribut 
esenţial este experiența comună şi tranzitivă a acestei 
transformări pur culturale. 

Ca regulă generală, transformarea initiaticà impune 
atât bariera secretului, cât şi un joc reciproc şi subtil de 
mistificare şi de simulare între initiati si neinitiati. In fapt, 
ea implică împărţirea câmpului social într-un „înăuntru” si 
un „în afară”, sau în cel puţin două grupuri separate şi 
totodată unite prin operaţiunea de iniţiere, care îl creează 
şi îl defineşte pe primul prin excluderea substanţială şi 
formală a celui de-al doilea. Relaţia antagonică reprezintă 
principiul initierilor tribale masculine, observabil mai ales 
în societăţile unilocale şi uniliniare bazate pe corezidenta 
şi solidaritatea consangvinilor de acelaşi sex (Murphy, 
1959; Cohen, 1964; Allen, 1967). Că se referă sau nu la o 
teorie elaborată a polutiei şi a opoziţiei ontologice dintre 
fluxurile si puterile masculine şi feminine, initierile 
masculine necesită nu numai separarea, dar şi cooperarea 
rituală între cele două sexe. Adeseori calificat e drept 
simboluri falice, sacra lor cele mai tipice sunt instrumente 
muzicale - rombe, tobe, flaute „sacre” - care, ascunse 
vederii, se fac auzite din tabăra cealaltă. Misterul central 
rezidă foarte adesea în apropierea  mimeticá a 
proprietăţilor sau a capacităţilor naturale ale celuilalt sex: 
concepţia şi naşterea sunt puse în scenă prin renaşterea 
neofitilor, menstruatia este mimata prin  subincizia 
penisului (Hogbin. 

— Alaptarea prin ingerarea spermei initiatorilor 
(Herdt, 1982) - rituri ,pseudoprocreatoare" pe care 
psihanalistul B. Betelheim (1954) le-a interpretat ca fiind 
tot atátea realizári pe cale culturalà specifice unei ,nevoi 
de vagin" inconstiente si universale. Asa cum s-a observat 


adeseori, initierile masculine realizează separarea socială 
dintre sexe, legitimează subordonarea economică şi 
politică a femeilor faţă de bărbaţi şi ridică la rang de 
principiu cosmic dominaţia masculină; se poate deci 
observa că toate acestea sunt împlinite prin apropierea 
simbolică a proprietăţilor naturale specifice celuilalt sex, 
care sunt integrate în identitatea masculină. În ciuda 
aparentelor, femeile sunt referinţa, ecoul şi garanţia 
iniţierii bărbaţilor. Din acest motiv, iniţierea poate fi 
definită aici ca o formă de Aasociere” antagonică, 
alimentată din tensiunea sistematic întreţinută între 
interior şi exterior. 

Caracterul autoreferential al acestui tip de iniţiere 
este un corolar al naturii sale antagonice, reperabil în 
diverse forme de manifestare. Discontinuitatea 
transformării iniţia tice este marcată în general prin rituri 
ale morţii si renasterii neofitilor, care sunt când ,inghititi" 
de strămoşi, cand „ucişi” de spirite. Revelația formală a 
secretului rombei, cu rol de a contraface vocea cele r 
dintâi, sau a măştilor vizuale ori sonore, copii ale 
celorlalte, sunt menite să-i înveţe pe novici faptul că 
eficacitatea acestor rituri nu rezidă în acţiunea 
inobservabilă a strămoşilor sau a spiritelor, ci tocmai în 
simularea initiatica; apropiindu-si astfel propriii referenti 
invizibili, ritul de iniţiere se substituie acestora ca o cauză 
eficientă a transformării initiatice. Cât despre încercările 
corporale dureroase şi „absurde”, prin intermediul cărora 
ritul de iniţiere începe reducându-i pe novici la o „condiţie 
uniformă” (Turner, 1969), acestea se caracterizează 
adeseori prin imitarea exclusiv initiatica a unor acţiuni 
obişnuite: nu „forjăm” lăsându-ne degetele să fie zdrobite 
cu un buştean, nu „cultivăm” bând un vomitiv şi vărsând 
puternic, nu ne ,odihnim" pe spini, nu facem nimic din 
toate acestea decât in medii initiatice. Dacă acţiunile 
rituale pot părea „paradoxale” (M. Houseman), este pentru 


cà ele materiali - zeazà caracterul autoreferential al 
operaţiunilor initiatice. Este o logică manifestată in forma 
ei cea mai purá prin consumarea solemná a unor substante 
- cum ar fi , bulgárele de yondo „în tradiţia sara (R. Jaulin) 
sau ,grásimea de se ,in traditia beti (P. Laburthe-Tolra) -, 
care ar trebui calificate drept chintesenta a initierilor pe 
care le denumesc. Substanțele menţiona te nu pot fi 
raportate la nimic altceva decât la transformarea initiaticá 
al cărei principiu îl conţin şi pe care o perpetuează. În 
sfârşit, aceeaşi logică poate fi recunoscută şi în autonomia 
şi tranzitivitatea ,cunoasterii" initiatice. Fie cà nu constă 
decât în simple „meşteşuguri” rituale („a făuri”, „a 
cultiva”, „a muri”, „a renaşte”, a simula spirite), fie că este 
produsul unei deprinderi formale (a unei limbi secrete, a 
unor texte sau cântece „esoterice”, a unor dansuri sau 
reguli de conduită), fie că a apărut în urma unei exegeze 
adeseori graduale şi înşelătoare a simbolurilor centrale ale 
iniţierii (cărora iniţiatorii baktaman le  ,descojesc" 
sensurile suprapuse aşa cum se descojeşte o ceapă: Barth, 
1975), cunoaşterea initiatica se caracterizează prin cel 
puţin două trăsături: 1) este inaplicabilă în afara propriului 
câmp de achiziţie sau a sferei închise de iniţiere (care nu 
este o „scoală a junglei”, unde se învaţă sau dezvoltă 
cunoaşterea enciclopedică a ,tribului"); 2) ca urmare, nu 
este validată, în esenţă, decât de acțiunea tranzitivă a 
transmiterii sale rituale, cu alte cuvinte, prin reiterarea 
iniţierii generatoare. Numai devenind iniţiator poţi ajunge 
pe deplin iniţiat. 

Iniţierea, ca ritual, nu-şi poate deci atinge scopurile - 
crearea unei identități sociale decât într-un raport 
antagonic cu lumea exterioară. Ea îşi creează o lume 
proprie: cu substanţele sale, cu simbolismul său şi cu 
„cunoaşterea” proprie, cu fapte şi cuvinte ce răstoarnă 
funcţia referentialà a limbajului pentru a conferi cuvintelor 
şi lucrurilor un sens inițiatic. Rupându-se astfel de orice 


referent exterior si nemaireferindu-se explicit decât la 
sine, initierea le induce actorilor sái ideea cà eficacitatea 
ei este total imanentă operaţiunilor comportate. Prin 
intermediul operatiunilor autoreferentiale, ea se poate 
afirma ca fundament axiomatic al identităţii produse. Dacă 
apare ca un ” rit al riturilor” - şi ca o formă sintetică a 
riturilor de trecere cu mijloacele cărora operează - este 
pentru că, spre deosebire de alte ritualuri, iniţierea 
defineşte chiar identitatea agenţilor proprii şi condiţia 
ontologică a propriei sale reproduceri. Iniţierea stabileşte 
o legătură de implicatie reciprocă între mijloacele si 
finalitátile sale. Dacă un anume rit poate provoca ploaia, 
ploaia nu dovedeşte efectuarea acelui rit. Dar, dacă poro îi 
„face” pe senufo ,bárbati", asta înseamnă că nu există 
„bărbat” senufo care să nu fi fost „făcut” de poro. De unde, 
fără îndoială, analogia profundă între scopurile şi 
mijloacele iniţierii, între reproducerea întocmai şi la infinit 
a unei entităţi sociale şi autoreferentialitatea initiaticá, 
expresie pură a identităţii cu sine. In fine, iniţierea se 
distinge de alte forme de ritual prin aceea că 
recursivitatea ei se conformează modelului de reproducere 
a speciilor naturale (nu este iniţiată decât o persoană 
„născută”, „făcută”, „adusă pe lume” de către un alt 
iniţiat). Să fie oare acesta unul dintre motivele pentru care 
initierile tribale procedează aproape universal la operaţii 
corporale cum ar fi tocirea dinţilor, circumcizia, 
subincizarea, străpungerea nasului, răniri dintre cele mai 
diverse? Fie că exprimă sau nu ,esenta" nietzscheană a 
iniţierii - cruzimea care modelează memoria -, fie că 
mărcile distinctive ale identităţii culturale trebuie înscrise 
chiar pe trupul initiatului (P. Clastres), aceste operaţiuni 
dureroase nu reprezintă oare totodată modificările 
morfologice menite să naturalizeze rezultatele unei 
transformări pur culturale? 

INSTITUTIE 

Conceptul de ,institutie" ocupá o pozitie centralá in 
stiintele antropologice, deoarece in sensul sáu cel mai 
general desemnează tot ceea ce, într-o societate dată, ia 
forma unui dispozitiv organizat, vizând funcţionarea sau 
reproducerea acelei societăţi; instituţia este rezultatul unei 
voințe originare (act de instituire) şi al adeziunii, cel putin 
tacite, la presupusa ei legitimitate. 

O instituţie comportă în mod necesar valori şi norme 
(cutumiare, reglementare sau enunțate sub forma unor 
coduri) întotdeauna explicite, care tind să genereze la 
membrii respectivei societăţi comportamente stereotipe 
(care sunt simple moduri de a fi sau, cel mai adesea, pot fi 
concretizate în roluri bine definite); B. Malinowski (1944) 
vorbeşte, în acest sens, de existenta unei carte. Fiecare 
trebuie sa poată evalua precis conformitatea 
comportamentelor cu normele instituţiei. In plus, este 
frecvent - dar nu necesar - ca o instituţie să comporte 
agenţi (uneori chiar o întreagă administraţie), conduşi 
printr-o structură de conducere specifică. Nu este rar 
întâlnită nici situaţia când instituţia posedă un sistem de 
sancţiuni (pozitive sau negative) şi un ansamblu de rituri 
de trecere (laice sau religioase). 

Exemple: 1) Căsătoria există în funcţie de un cod de 
convenţii contractuale; ea pretinde, în plus, ca rolurile 


specifice sá fie indeplinite in conformitate cu traditiile sau 
cu obiceiurile particulare; acestea precizează limitele de 
toleranţă între care pot varia comportamentele 
individuale. 2) Universitatea există în virtutea unei legi şi a 
tradiţiilor; ea presupune, atât pentru agenţii, cât şi pentru 
beneficiarii ei, comportamente  stereotipe şi foarte 
diferenţiate, vehiculate mai puţin prin regulamente, cât 
prin uzaj; dispune de-un ansamblu complex de rituri şi de 
sancţiuni pozitive. 

INTERDICTIE 

Spre deosebire de interdictiile pe care orice individ si 
le poate impune sieşi, interdictiile culturale fac obiectul 
unei cunoasteri generale. Aceasta este adeseori inculcatà 
cu ajutorul unor formule scurte, preventive, accentuate 
printr-un ton potrivit pentru semnalarea unor catastrofe 
(exemplu: ,Atentie, poartà ghinion!"). Unele civilizatii au 
dezvoltat mai mult decât altele interdicţia ca formă de 
pedagogie; resortul ei simbolic ne apare, cel mai adesea, 
ca ţinând de irațional. În fapt, injonctiunile purtătoare de 
inter-dictii lasă de-o parte, chiar în interiorizarea normelor 
şi a reprezentărilor, raporturile de tip cauză/efect dintre 
transgresare şi urmările acesteia, aşteptate şi temute 
totodată. 

Multitudinea de  diagnosticuri preventive puse 
feluritelor conduite defineşte un câmp de semnificanti; 
pornind de aici, formele de educatie si bunele maniere se 


asimilează spontan, asa cum sunt ele înţelese în cultura 
abordată. În acelaşi timp, apar sectoare de comportament 
delimitate mai bine decât altele din punctul de vedere al 
aplicării dispo zitivului de interdicții, astfel încât avem de-a 
face cu o condensare de funcţii şi de semnificaţii 
desemnate prin denumirile de „sacru” şi „impur”. 

În general, marea majoritate a interdictiilor vizează 
mai puţin comportamente grav perturbatoare, cât gesturi 
banale, dar de rău augur, cuvinte concepute ca 
transmițând acțiuni nefaste sau chiar inadvertente 
derogând de la o utilizare tradiţională şi menite a pricinui 
mai degrabă o nenorocire decât o simplă reprobare. Fată 
de concepţiile în discuţie, chiar termenul de ,interdictie" 
rămâne destul de ambiguu. O ,interdictie" recomandată de 
un medic presupune mai întâi diagnosticarea unei 
incompatibilitati organice; o ,interdictie” care tine de 
regulile de circulatie vizeazá prevenirea accidentelor, deci 
a unor evenimente periculoase pentru conducător si 
pentru ceilalţi. În civilizațiile tradiţionale, sistemele de 
interdicții pot fi articulate cu existenta medicinei sau a 
poliţiei, doar că aceste determinări contingente nu trebuie 
să mascheze ceea ce am putea numi o pedagogie a funcţiei 
simbolice a interdictiei. 

În insulele Hawaii, unde interdicțiile au devenit 
obiect al manipulării politice, în Noua Zeelandă, unde se 
zice că maorii mureau dacă transgresau interdicțiile, si de 
la Insulele Marchize până la Insulele Solomon, utilizarea 
adjectivului tabu (sau a oricăreia dintre variantele sale) 
marchează foarte clar ţintele dispozitivului de interdicții. 
Faptul că societăţile occidentale au împrumutat acest 
termen din limbile malaeziene şi polineziene subliniază 
absenta unui termen corespondent acolo unde prevalează 
noţiunea de „păcat”, asociată celei de ,intentie" sau de 
,tentatie”, de „rău moral” săvârşit conştient si mai putin 
ideea de „îndurare” a unei nenorociri vitale. Se spune că 


spargerea oglinzii aduce nenorocire, dar această credinţă 
trimite mai degrabă la noţiunea de „superstiţie” decât la 
cea de „tabu”, termen care ar fi mai bine, probabil, să fie 
aplicat doar în aria lui de origine. De la un capăt la altul al 
zonei bantu, un substantiv (imi-ziro, mzio, tilu, bigila etc), 
care joacă acelaşi rol ca substantivul tabu, este asociat 
unor reacţii negative de tip nu atât contagios, cât alergic 
(P. Smith, 1979). La frontierele lumii malaezopolineziene şi 
bantu, in Madagascar, noţiunea de fady acoperă 
nenumărate conduite nepotrivite, de evitat (Van Gennep, 
1904; Ruud, 1960). Interdicţiile semitilor, în primul rand 
interdicțiile biblice, au facut, de la W. Robertson Smith 
(1894) la M. Douglas (1963), obiectul unor dezbateri care 
urmăreau mai cu seamă conţinutul categoriei de „impur” 
fată de cea de „sacru” şi confruntarea acestor date cu 
informaţii culese din Polinezia sau de prin alte parti. 
Steiner (1967), fără a putea să ajungă la o concluzie, a 
reuşit să dea o utilitate teoriilor antropologice referitoare 
la interdicții. Se constată că acestea tind să mascheze 
caracterul ,productiv" al dispozitivului de interdicții sub 
semnificaţii puse pe seama unora dintre conținuturile 
cărora dispozitivul în discuţie le-a dat formă. Interdictiile 
pot viza activităţi strict profane şi configurații semantice 
mai puţin bogate în încărcătură afectivă decât cele 
referitoare la sex (incestul), putere (sacrul), necurátie sau 
,polutie", la viaţă si la moarte. În Ruanda, de exemplu, 
sunt definite raporturi de incompatibilitate alergică între 
lapte, pe de o parte, rouă (lichid slab, evanescent) şi fumul 
de tutun („băutură” consumată), pe de altă parte. Atunci 
când raporturi de acest tip se produc în natură, nu doar 
din cauza unei conduite nepotrivite, se trece de la 
interdicții la prevestiri. lar dacă în exprimare evităm orice 
cuvânt care ar putea avea amintiri nepotrivite, deci 
nefaste, cádem în pretiozitate şi trecem la respectarea 
regulilor bunului-gust, estetica tinzând să preia locul eticii. 


De la sacrilegiu la sfidarea  bunului-gust, 
transgresiunile reprezintă rupturi in vălul pudic pe care 
cultura se stráduieste sá il arunce asupra raporturilor 
dintre social si mental. Enunturile lapidare ale 
interdictiilor si sancţiunile acestora impun gândirii si 
sensibilităţii asimilarea unui cod, ale cărui prevederi 
amintesc că, dincolo de finalitatea sa proprie, orice act are 
o rezonanţă simbolică. 

INTERLACUSTRE (REGATELE —) 

Regiunea marilor lacuri din Africa Orientală i-a 
fascinat pe cercetătorii europeni încă de la jumătatea 


secolului al XIX-lea. Căutând izvoarele Nilului, aceştia au 
descoperit pe podişurile înalte şi pline de vegetaţie regate 
dens populate, bine organizate şi purtătoare ale unor 
tradiţii istorice originale. Textele exploratorilor şi ale 
misionarilor au pregătit terenul pentru literatura 
etnologică din anii '50—60. Două ţări au jucat rolul de 
model, atât ştiinţific, cât şi politic: în nord, Buganda, baza 
protectoratului britanic din Uganda, prin intermediul 
operelor lui H. Johnston si L. Fallers; în sud, Ruanda, 
administrată succesiv de germani şi de belgieni, care a 
devenit un soi de tip ideal de antropologie „interlacustră”, 
prin scrierile lui J. Czekanowski si mai ales ale lui J.-J. 
Maquet. 

Conform listelor dinastice, originea acestor 
cincisprezece regate urcă până cel puţin în secolul al XVI- 
lea. Cum marile drumuri comerciale nu ajung aici decât 
prin secolul al XIX-lea, dezvoltarea acestor state 
precoloniale a fost interpretată în funcţie de o dihotomie 
rasială. Două categorii de populaţii par a fi de remarcat, 
după trăsăturile lor fizice şi după specializările economice: 
pe de o parte agricultorii, denumiți în funcţie de tara hutu 
sau iru; pe de altă parte păstorii, numiţi tutsi sau hima. 
Importanţa socială a animalelor mari şi influenţa politică a 
crescătorilor i-au determinat pe autorii din secolul trecut 
să formuleze ipoteza unei cuceriri: cultivatorii „negri 
bantu” ar fi fost subjugati si civilizati de păstorii războinici 
de origine etiopiana sau nilotică, calificaţi drept „hamiti” şi 
descrişi drept fondatori ai mai multor regate. 

Prin urmare, sistemul social a fost definit în acelaşi 
context, ca o feudalitate pastorală. Printre numeroasele 
schimburi, având ca obiect vacile, figurau aşa-zisele 
contracte de clientelă (buhake în Ruanda, bugabire în 
Burundi), prin care cumpărarea unei vite îl obliga pe 
beneficiar la prestații diverse în favoarea „patronului” său. 
Această reciprocitate inegală, favorabilă crescătorilor, 


pare a avea ramificatii si in zona politicului: puterea 
suveranului si a şefilor săi delegati se exercita prin 
legături de dependenţă similare. 

Modelul „premisei de inegalitate” (Maquet, 1954) se 
baza pe „fetişizarea vacii”; astăzi, el este pus la îndoială. 
Vechimea culturii bantu în această regiune, subliniată de 
arheologie si de lingvistică, respinge mitul hamitic. 
Agricultura, asociată creşterii animalelor, a jucat 
pretutindeni un rol economic, social şi cultural esenţial. 
Grupele „pastorale” tutsi sau hima reprezentau 15 - 20% 
din populaţia din Burundi, Ruanda şi Nkore, mult mai 
puţin în părţile de nord şi de est (Bunyoro, ţinutul Haya); 
lipseau cu totul din Buganda. Monarhiile s-au sprijinit pe 
legături de rudenie şi pe reţele teritoriale complexe, 
mobilizând totodată logica religioasă a regalității sacre: 
miturile fondatoare, ritualurile agrare, ceremoniile de 
încoronare regale, cultul strămoşilor şi chiar religia de 
iniţiere kubandwa transformau suveranul (numit mwami, 
mukama, mugabe sau kabaka) în'r-un garant al ordinii 
naturale şi sociale, obiect al unei veritabile adoratii. 

In secolele al XVII-lea şi al XVIII-lea, crizele ecologice 
au contribuit probabil la întărirea structurilor statale: 
politici de expansiune războinică, întărirea exploatării 
maselor rurale de către aristocrația princiară şi aliaţii 
acesteia, competiţia pentru pământ între creşterea 
animalelor şi agricultură (cu două recolte anuale) în zonele 
mai populate din vest. Apoi, în secolul al XX-lea, în umbra 
administraţiei coloniale „indirecte“, clivajul cvasirasial 
opunând categoriile hutu-iru şi tutsi-hima, îndeosebi în 
Ruanda, şi-a atins apogeul datorită intereselor sociale şi 
ideologice. Imaginea clasică a regatelor interlacustre 
datează, în fond, din anii '30—50. 

INTERPRETATIVÁ (ANTROPOLOGIE ~) 

Noţiunea de „ştiinţă socială interpretativă”, pe care 
ar fi mai potrivit să o numim „comprehensivă” cu referire 
la conceptul de Verstehen formulat de către W. Dilthey, îşi 
află originea intelectuală în opera lui Max Weber. In fapt, 
Weber a operat o remaniere epistemologică importantă în 
tradiţia specific germană a ştiinţelor spiritului 
(Geisteswissenchaften) din secolul al XIX-lea. Marcate de 
hermeneutica lui Dilthey, acestea realizaseră distincţia 
dintre explicaţie, dominantă a ştiinţelor naturii care, 
procedând prin decompozitie si inducţie, caută să 
determine condiţiile obiective ale unui fenomen, şi 
comprehensiune, ca instrument principal de cercetare în 
ştiinţele umane, prin intermediul căruia spiritul angajat în 
cunoaştere ajunge să se identifice empatic (Finfuhlung) cu 
semnificaţiile intentionale, esențiale în activitatea 
concretă, istorică, a unui subiect social. Pentru Weber, 
apropiat prin aceasta de H. Rickert, distincţia astfel 
formulată şi sistematizată mai târziu de către K. Jaspers nu 
este ireductibilà: pentru a explica trebuie să înţelegem ce 
anume este de explicat. Dacă Weber poate fi considerat 
teoreticianul comprehensiunii în ştiinţele sociale, aceasta 
trebuie înţeleasă ca o „comprehensiune explicativă”: 
cunoaşterea de către sociolog sau antropolog a motivelor 
şi a scopurilor unui agent sau ale unei activităţi sociale. 

În Statele Unite, opera lui Weber a fost tradusă, la 
propriu si la figurat, de T. Parsons, profesor la 


Universitatea Harvard. Rezervándu-si studiul ,societätii”, 
Parsons a trasat unui grup de studenti, dintre care mai cu 
seamálui R. Bellah si C. Geertz, sarcina de a analiza 
„cultura” din perspectiva lui Weber, adică de a reconstrui, 
prin comprehensiune, selectiile umane prin intermediul 
cărora este edificat un univers de valori. Primele cercetări 
ale lui Bellah asupra Japoniei (1957) au reluat analiza 
weberiană a formelor culturale privite drept condiţii 
necesare pentru dezvoltarea capitalismului. In acelaşi 
timp, Geertz (1961, 1963, 1965) s-a aplecat asupra 
Indoneziei, la finele anilor '50 şi începutul anilor '60, 
concentrându-se asupra raporturilor dintre economie şi 
societate. Mai târziu, la Universitatea din Chicago, unde se 
dezvolta o serie de cercetări şi reflecţii antropologice 
asupra sensului şi simbolului, Geertz (1973), minimalizând 
aportul weberian şi reluând o perspectivă neokantiană, s-a 
dedicat regândirii formelor simbolice şi interpretării 
acestora nu ca structură - cum au făcut-o autori ca VW. 
Turner (1977), M. Spiro (1983) sau M. Sahlins (1985) -, ci 
ca „stilistică”, proces activ de construire a sensului. 
Pornind de la ideea că indigenii produc interpretări ale 
propriei lor experienţe, sarcina antropologului nu este 
numai aceea de a înţelege modalitatea prin care ei dau 
formă vieților lor (la Geertz întotdeauna la plural), ci si pe 
aceea în care ei problematizează această punere în formă. 
Intre anii '70 si '80 s-au dezvoltat, în domeniul 
antropologiei americane, o serie de demersuri putând fi 
calificate drept interpretative. Problema statutului 
obiectului de cunoaştere, a inteligibilităţii intrinsece a 
acestuia şi a formelor si modalitátilor de a-l înţelege este 
reluată aici cu o oarecare acuitate. Lucrări referitoare la 
munca de teren (Rabinow, 1977), la scrierea etnografică, la 
politică şi la diferenţa culturală (Clifford, Marcus, 1987) au 
adăugat o dimensiune reflexivă la complexitatea şi la 
diversitatea domeniului de cercetare. Chiar dacă marca şi 


problematica rámán americane, cercetárile efectuate in 
Marea Britanie de către D. Parkin asupra problemei răului, 
a sexualităţii şi a moralității - la fel cele realizate în Franţa 
de J. Favret-Saada cu referire la vrăjitorie (1977) sau cele 
publicate în revista Études rurales despre violentă ori 
despre textul etnografic şi modernitate (1985, 1986) - pot 
fi înscrise în curentul antropologiei interpretative. 

INTERVENTII ALE ANTROPOLOGIEI 

Se poate vorbi despre interventie in antropologie 
atunci când cunoştinţele disciplinei sunt utilizate pentru „a 
rezolva o problemă” sau pentru a răspunde la nevoile unei 
comunităţi (inovaţie). În acest scop, agentul schimbării 
planificate elaborează o strategie de intervenţie inspirată 
dintr-un model conceptual antropologic (W.H. 
Goodenough, 1963), dintr-o experienţă etnografică a 
comunităţii, din identificarea unor obiective si din 
definirea procesului de intervenţie (E.H. Spicer, 1977). Că 
este vorba de transformarea condiţiilor de viaţă (M. Mead, 
1977), de alfabetizare sau de ameliorarea condiţiilor 
sociosanitare, intervenția se bazează ideologic pe 
reprezentările cu privire la modernizare şi progres ale 
celor vizati si ale instituțiilor care îi patronează 
(Goldschmidt, 1979). In 1941, câţiva antropologi 
nordamericani, printre care M. Mead si G. Bateson, au 
fondat Society for Applied Anthropology au pus bazele 
unei reviste (Human Organization) si au organizat 
consfătuiri anuale în cadrul cărora se analizează dinamica 
intervenţiei şi se prezintă rezultatele experimentelor 
sociale. Unele experienţe - dintre care putem enumera aici 
câteva: cea desfăşurată la Western Electric (FJ. 
Roethlisberger si WJ. Dickson), cea de readaptare a 
japonezilor americani in Poston, Arizona (A.H. Leighton) 
sau programele americane de ajutor tehnic acordat ţărilor 
în curs de dezvoltare (Erasmus, în J.A. Clifton, 1970: 
166183) - au contribuit la definirea principalelor orientări 
ale intervenţiei în antropologie, a tehnicilor şi deontologiei 
specifice, a formaţiei pe care aceasta o cere (Weaver 
1985). 

Intervenţia antropologilor cu formaţie universitară în 


rezervatiile indiene coincide, in Statele Unite, cu intrarea 
lui John Collier Sr. În Comisariatul Afacerilor Indiene, în 
anul 1932. Începând cu 1934, el a determinat adoptarea 
documentului Indian Reorganization Act, ale cărui articole 
incriminau politica oficială de asimilare. El va fi, până în 
1945, când îşi prezintă demisia, principalul artizan al 
aplicării politicii numite „Indian New Deal VAntropologii 
recrutaţi de Collier au constituit la Biroul pentru Afaceri 
Indiene, din 1935 până în 1938, o unitate de antropologie 
aplicată; ei îi îndrumau pe comisari în elaborarea de 
constituţii tribale autonome. În 1938, unitatea a fost 
dizolvată de Congres, care se opunea politicii lui Collier. 
Antropologii şi-au continuat acţiunea în calitate de 
specialişti în probleme de educaţie, până în 1945. Au 
lucrat în special pe lângă indienii navajo (Kluckhohn, 
Leighton, 1946). Aceste prime iniţiative având drept cadru 
rezervatiile nu au produs rezultatele sperate, dar au 
inspirat numeroase experiențe antropologice de 
intervenţie, printre care aceea a echipei lui Thompson 
asupra personalităţii indiene sau a lui S. Tax, la indienii fox 
din Iowa (Clifton, 1970). 

În Canada, două experienţe au marcat evoluţia 
intervenţiei antropologice. Este vorba despre Comisia de 
Anchetă Hawthorn-Tremblay (Hawthorn, 1966 - 1968), 
care a elaborat, la scară canadiană, politicile economice, 
sociale şi educative cu intenţia de a ameliora calitatea 
vieţii populațiilor autohtone, şi lucrările echipei lui R.F. 
Salisbury in cadrul comunităţii creá, în contextul 
construirii barajului hidroenergetic de la Baie James 
(Québec). 

INUIT (ESCHIMOS) 

Denumirea  „inuit”, cu semnificația de „ființă 


omenească”, tinde la ora actuală să înlocuiască apelativul 
deja desuet de „eschimos”, termen de origine proto- 
algonkină ce s-ar putea traduce prin sintagme precum 
„mâncător de carne crudă” sau „vorbitor de limbă străină” 
(Mailhot, 1978). Etnonimul general, ,inuit", nu face 
concurentă denumirilor cu circulaţie regională pe care le 
folosesc inuitii pentru a se desemna. 

Inuitii - cu putin peste 100.000 - locuiesc pe un 
teritoriu cuprins intre Siberia si Groenlanda: 1.000 de yuiti 
in regiunea strámtorii Bering, in Ciukotka (URSS), 13.000 
de inupiati si 19.000 de yup ik în nordul si centrul Alaskăi, 
25.000 de uummarmiuti si sigliti, inuinnaiti si inuiti in 
regiunea canadiană arctică, 50.000 de kalaalliti, inuhuiti şi 
tunumiiti in Groenlanda (statut de autonomie interná din 
1979, cu unele sectoare aflate sub jurisdictie daneză). 

Strámosii inuitilor au trecut strâmtoarea Bering în 
urmă cu 8.000 de ani şi au ocupat nordul Americii de Nord 
(Dumond, 1987). Limba inuită face parte din familia 
limbilor eschimo-aleute, grupa limbilor paleo-asiatice. 
Aleuta, astăzi pe cale de dispariţie, a fost reintrodusă în 
insulele Aleutine (Bergsland, 1979); un număr foarte mic 
de locutori trăiesc în insulele Komandorskie (URSS). 
Ramura eschimosă, separată de aleută acum 3.000 de ani, 
se subimparte în două ramuri: yup ik (Ciukotka, insulele 
Sf. Laurenţiu, centrul Alaskăi) şi inupiaq sau „continuumul 
inuit” (nordul Alaskăi, Canada, Groenlanda). Aproximativ 
75% dintre inuiti îşi vorbesc limba proprie. 

Culegători, vânători şi pescari nomazi, inuiţii s-au 
stabilit de-a lungul coastelor arctice (foca, morsa, delfinul 
alb, balena) şi în interiorul zonelor de uscat (karibuul, boul 
moscat, peştele), economia de coastă fiind în general mai 
puţin precară decât cea continentală. Repartizati în grupe 
de mărime redusă, ei se adunau şi se răspândeau în funcţie 
de anotimpuri şi de deplasarea vânatului. Aşezările inuite, 
în ciuda faptului că generaţii succesive ocupă aceleaşi 


locuri, nu tin de niciun fel de cadru rezidential permanent; 
terenurile de vânătoare nu intrau în posesia unui grup 
anume; totuşi, exploatarea efectivă a resurselor locale 
impunea un drept de utilizare. Inuitii nu-şi stocau bunurile 
de consum; numai grupurile din nordul Alaskăi, vânători 
de balene mai bogaţi şi mai sedentari decât vecinii lor, 
aveau posibilitatea de a acumula. 

Atenţia  antropologilor a fost atrasă aici de 
flexibilitatea organizării sociale, de importanta rolului 
acordat unui grup - definit în funcţie de activităţile de 
vânătoare şi de pescuit - şi de lipsa unui sistem de 
conducere net diferențiat. Puterea, bazată pe căutarea 
consensului, nu era transmisă ereditar şi rezida în poziţia 
socială (cap de familie, frate mai mare), în meritul 
personal (cunoaşterea mediului, succese la vânătoare) şi în 
prestigiul samanului - angakkuq - căruia i se alătura 
căpetenia, dacă nu cumva îndeplinea chiar el însuşi şi 
această funcţie. Autoritatea capeteniei unui grup era 
puternică, dar totuşi mai mică decât a şamanului, care 
putea, în unele situaţii, să-şi exercite influenta şi la scară 
regională. Intermediar între lumea văzută şi cea nevăzută, 
şamanul inspira teamă şi respect. Totuşi, abuzul de putere 
şi acumularea bunurilor în detrimentul celorlalţi erau 
sancţionate cu ostracizarea şi chiar cu moartea. Normele 
de autoritate şi de cooperare prin care se controla 
exploatarea mediului natural erau, şi sunt încă şi astăzi, 
indisociabile de relaţiile de rudenie (Damas, 1963; Wenzel. 

— Legătura de rudenie se prezintă ca o reţea de 
relaţii suplă şi deschisă, fie că este vorba despre înrudire 
autentică (consangvini, prin alianţă, soţi practicând 
schimbul soțiilor), fie de una fictivă (purtarea aceluiaşi 
nume, adopţie). În funcţie de legăturile de rudenie sunt 
definite statutele, rolurile, atitudinile si se explică 
formarea grupului de cooperare şi intrajutorare în 
interiorul căruia acţionează relaţiile de autoritate şi de 


subordonare, de respect si de evitare, relatiile afective etc. 
Pe urmele lui L.H. Morgan (1871) si G. PMurdock (1949) a 
fost definit un tip de inrudire ,eschimos": verii paraleli si 
cei incrucisati sunt desemnati printr-un singur termen, 
altul decát termenul care desemneazá surorile. Studii mai 
recente au relevat cá nu existá un singur tip de 
nomenclaturá, ci mai multe. 

Gândirea religioasă inuitá, cu o bază samanica, 
recunoaşte existenţa unui suflet la fiinţele vii (oameni şi 
animale) şi la elementele naturale. Activitatea şamanului 
consta în menţinerea armoniei lumii, care putea fi alterată 
până şi prin ofensarea unui singur suflet. El veghea la 
respectarea regulilor stricte ce permiteau oricărui suflet să 
participe, prin reîncarnare, la ciclul continuu al vieţii. 
Dobândindu-şi puterile în cursul unei ceremonii de iniţiere 
şi beneficiind de sprijinul unui spirit aliat, şamanul vindeca 
bolile, localiza vânatul prin clarviziune, potolea furtuna şi 
călătorea prin lumile celeste, marină şi subterană, unde 
întâlnea spiritele protectoare ale vânatului. Din secolul al 
XVIII-lea (centrul Alaskăi şi Groenlanda) şi de la începutul 
secolului al XX-lea (Canada), religia tradiţională a lăsat 
locul, treptat, creştinismului, mai cu seamă celui de 
factură protestantă. 

Inuitii au făcut obiectul mai multor studii: sunt de 
menţionat, de la sfârşitul secolului al XIX-lea, cele ale lui F. 
Boas, G.F. Holm, J. Murdoch, L. Turner şi, din secolul al 
XX-lea, cele ale lui V.G. Bogoraz, E.W. Hawkes, E. Holtved, 
W. Thalbitzer si mai ales K. Rasmussen, a cárui a cincea 
expeditie la Thule (1921 - 1924) a marcat un moment 
important. Au urmat lucrárile lui Gabus, Jenness, Lantis. 
Anii '50—60 au cunoscut preocupári legate de problema 
contactului cultural (Balikci, Honigmann, Hugues, Van 
Stone). In anii '70—80 s-au dezvoltat cercetárile vizànd 
conştiinţa etnică (Kleivan), gândirea simbolică (Saladin 
d'nglure), ecologia umană (Freeman, Le Mouel, Wenzel), 


arta (Graburn), lingvistica (Dorais, Fortescue, Krauss, 
Menovscikov, Rischel), semiologia (Collis), etno-lingvistica 
(Therrien), etnopsihiatria (Hippler), relatiile interpersonale 
şi socializarea copilului (Briggs). Trebuie să menţionăm 
aici şi cercetările întreprinse de inuiţii înşişi în Alaska, 
Canada si Groenlanda: manuale tehnice, materiale 
pedagogice, cercetări aplicate în domeniul revendicărilor 
funciare, dosare cu date despre cunoştinţele tradiţionale 
(etnomedicină,  etnoistorie), compilaţii de dicționare. 
Aceste lucrări exercită o influenţă asupra cercetării 
fundamentale: adeseori antropologii acordă prioritate 
anchetelor efectuate la cererea inuitilor şi în colaborare cu 
aceştia. Cât despre inuiţi, aceştia îşi concentrează 
eforturile asupra studiului situaţiei prezente şi a 
perspectivelor de viitor: dreptul de a-şi păstra teritoriile şi 
mijloacele de a le exploata pentru a menţine intact 
echilibrul biologic atât de fragil într-o epocă a marilor 
exploatări ale subsolului şi a energiei hidroelectrice. Inuitii 
sunt organizaţi astăzi în sate; contactele cu Occidentul s- 
au accelerat mult după 1950, aşa că ei cer crearea unor 
guverne regionale autonome (un precedent în acest sens 
existând în Groenlanda). În Canada, crearea unei provincii 
inuite ar putea fi îndeplinită în anul 2000. Stabilirea unor 
contacte paninuite regulate (Conferinţa Circumpolara 
Inuită) oferă diverselor grupuri ocazia de a se informa 
reciproc şi de a-şi armoniza acţiunile. 

IRIGATII 

Resursele de apá au un rol determinant asupra 
modurilor de ocupare a spaţiului: ele influenţează 
densitatea populaţiei şi formele de organizare umană, 
favorizează legarea de pământ sau constrâng la mobilitate. 
Variaţiile lor sezoniere, prin mişcările pe care le impun 
grupurilor dependente de ele, influenţează în profunzime 
modul de organizare economică şi socială. Control esenţial 
al acestor variatiuni, tehnicile de irigație, prezente în 
numeroase societăţi, au contribuit la modelarea organizării 
unora dintre ele în aşa măsură, încât în unele cazuri au 
fost un factor decisiv în evoluţia acestora, dacă nu chiar şi 
a civilizaţiei umane în general. 

Necesare şi în regiunile umede, de vreme ce ploile nu 
apar întotdeauna în perioadele decisive pentru creşterea 
plantelor, irigatiile, care permit o a doua recoltă în zona 
subtropicală, au un rol preponderent în zonele aride, unde 
precipitaţiile sunt evident insuficiente. Utilizarea apelor se 
face după tehnici foarte diverse, unele dintre acestea fiind 
larg răspândite: irigare prin inundaţii (bazinele fluviale: 
Nilul, Tigrul, Eufratul), canalizări şi colectarea apelor din 
pârâuri şi torente (diguri), înmagazinarea apelor pentru 
anotimpul secetos (cisternele asiatice), baraje de abatere a 
cursului sau de acumulare pe râuri şi fluvii, baraje- 
rezervoare, săparea de fântâni, dispozitive elevatoare 
simple  (balansiere, şurubul lui Arhimede) sau mai 
elaborate, sisteme de scripeti, roti hidraulice de diferite 
tipuri (acţionate de a nimale, cu cupe, cu palete), drenarea 
apelor subterane prin practicarea unor galerii etc. 


Tehnicile de irigatie sunt folosite de comunităţi 
izolate sau de grupuri de sate, uneori la scară foarte vastă. 
In Peru, in Rio Pampas sau Quinua, sistemele de irigație 
autonome corespund diviziunilor | comunale sau 
intracomunitare (Mitchell, 1976). Unul şi acelaşi sistem 
poate fi sau utilizat în comun, sau girat de comunităţi 
aflate chiar într-un conflict permanent (Bedoucha, 1987). 
Subak-ul din Bali, un fel de societate de irigaţii, unitate în 
acelaşi timp tehnică, juridică, socială şi religioasă, îi 
reuneşte pe locuitorii unor sate diferite, dar ale căror 
pământuri beneficiază de aceleaşi sisteme (Geertz, 1972). 
In Japonia, grupurile de persoane care deţin controlul 
asupra apei împart unităţile teritoriale. Toate societăţile 
care practică irigatia definesc folosințe şi obligaţii, 
reglementează accesul la apă după un drept cutumiar 
vechi, iar puterea politică şi cea religioasă au fost nevoite 
adeseori să tina seama de prevederile lor. Toate prezintă, 
mai mult sau mai puţin oficial, instituţii însărcinate cu 
responsabilitatea gestiunii, întreținerea sistemului, 
distribuirea apei sau rezolvarea conflictelor, uneori chiar si 
cu organizarea ritualurilor asociate apei (Bali, Mexic). 
Sarcinile legate de irigație tin de funcțiile puterii în cadrul 
societátilor cu forme de stratificare, ca, de exemplu, la 
populația sonjo din Tanzania (Gray, 1963) sau la Pul Elya, 
în Sri Lanka (Leach, 1968). 

Reglementările referitoare la întreținerea sistemului 
şi la modalitățile de repartizare a apei sunt elementele 
semnificative ale modului de organizare socială; 
întreţinerea colectivă a sistemului de irigație comun 
(rezervor, curs de apă, canal de abductie) reprezintă o 
ocazie, în numeroase societăți, de a exalta solidaritatea si 
sentimentul comunitar (Perú, Tunisia, Yemen, Irak). 
Distribuirea apei se măsoară în unități de timp si de volum, 
cele două moduri putând coexista in cadrul aceluiaşi 
sistem. Construirea turnurilor de apă, măsurarea timpului 


şi a cantitátilor cunosc nenumărate variante. În unele 
cazuri, dreptul la apă este legat de pământ, în altele nu. 
Fiind independent, dreptul la apă poate fi transmis prin 
moştenire, poate face obiectul a felurite tranzacţii 
comerciale încheiate de la o zi la alta sau periodic, ori de 
câte ori se organizează câte o piaţă a apei. Titlurile de 
proprietate asupra apei şi tranzacţiile pot fi orale sau 
minuţios consemnate în registre. Sistemul de distribuţie 
relevă  minutiozitatea — intrepátrunderii socialului cu 
tehnicul. La populatia mez ud a din Maroc, irigatia, fárá a 
respecta defel ordinea topografică, urmează ritmul 
diviziunilor şi subdiviziunilor tribale (Berque, 1978). În 
Irak, la populaţia el-shabana, un canal important se află în 
proprietatea unui segment tribal; ramificatia acestuia în 
canale secundare reflectă articulațiile arborelui genealogic 
(Fernea, 1970). In oaza sahariană din sudul Tunisiei 
primează organizarea gentilică a turnurilor de apă 
(Bedoucha, 1987). Pierderile de apă nu sunt ignorate în 
aceste organizaţii: logica socialului este întotdeauna mai 
importantă. 

În natura şi amploarea strădaniilor de a construi şi 
întreţine sistemul, de a organiza distribuirea apei, cu atât 
mai complexe, cu cât irigatia este practicată la o scară mai 
mare, K. Wittfogel (1975) a văzut necesitatea unei 
coordonări centralizate a efortului. Integrarea politică 
rezultată de aici ar lua forma despotismului birocratic. 
Emergenta statului ar fi astfel direct asociată lucrărilor 
hidraulice. In acelaşi spirit, J. Steward propunea un model 
interesant în privinţa marilor civilizaţii ale irigatiei (Egipt, 
Mesopotamia, China,  Mezo-america, Anzii Centrali). 
Aceste teze au provocat controverse importante şi i-au 
determinat pe arheologi şi pe etnologi să-şi confrunte 
experienţele individuale. După unii arheologi (R. 
McAdams, J.H. Rowe, W. Wolf si A. Palerm), apariţia 
statului ar fi chiar anterioară organizării unor lucrări 


hidraulice importante (Mesopotamia,  Mezo-america); 
construirea unor sisteme de irigatii de mare anvergurá s- 
ar fi putut desfăşura si progresiv, fără a necesita investiţii 
colosale în forţă de muncă, în cazul în care acestea nu au 
avut loc într-o perioadă de timp prea lungă - ca în cazul 
irigatiilor făcute de populaţia hohokam din Arizona (R.B. 
Woodbury) sau de locuitorii Ceylonului antic (E.R. Leac h) 
-, iar etnologii confirmă această ipoteză. 

Caracterul determinist foarte pregnant al tezelor lui 
Wittfogel, mai ales atunci când se referă la centralizarea 
politică sub forma despotismului, determinată de sistemele 
de irigaţii, a stârnit cele mai vii critici (Leach, 1959; 
Millon, 1962; Mitchell, 1976). Numeroase studii de caz 
(Gray, 1963; Fernea, 1970; Glick, 1970; Mitchell, 1976; 
Bedoucha, 1987) demonstrează aptitudinea comunităţilor 
locale de a asigura ele însele gestionarea irigatiei, ce-i 
drept fără ca rolul puterii centrale să fie întotdeauna 
foarte echilibrat (E. Hunt, R.C. Hunt). Capacitatea 
societăţilor tribale de tip segmentar de a gira un sistem 
complex de irigaţii, precum cel din sudul Mesopotamiei, a 
fost demonstrată (Fernea, 1970): căderea puterii abaside 
nu a antrenat şi degradarea sistemului, care se afla cu 
totul sub controlul grupurilor tribale. Dar exemplul 
galeriilor subterane din Oman, puse la punct de un guvern 
centralizat şi moştenite de beduinii instalaţi în zona 
sedentară, conduce la concluzii diferite: deteriorarea 
lucrărilor este imputată chiar tipului de organizare socială 
şi politică a triburilor de beduini (Wilkinson, 1977). În 
replică la determinismul rigid al tezelor lui Wittfogel, 
cercetarea antropologică urmează să scoată la iveală, 
odată cu diversitatea formelor de exploatare a apei şi cu 
bogăţia răspunsurilor sociale, complexitatea şi varietatea 
relaţiilor dintre irigație şi structurile socio-politice. 

G. BEDOUCHA 

ISLAMIZARE 

— Generalităţi. Asia si Europa de Est 

Termenul ,islamizare" are două sensuri (Levizion, 
1979): 1) convertirea la islam, dinspre o altă religie; 2) 
conformarea progresivă la cerinţele islamului a practicilor 
religioase si sociale ale populațiilor nominal convertite. 

Studiul islamizării rămâne o sarcină dificil de 
realizat. Sursele sunt lacunare şi indirecte: islamizarea 
era, până într-o epocă recentă, o preocupare marginală 
pentru musulmani. Cercetările moderne au început în 
mijlocul controverselor politice şi religioase (Hardy, 1979) 
şi au avansat foarte puţin. Prima lucrare de ansamblu - şi 
încă singura - (Arnold, 1896) viza în principal respingerea 
acuzațiilor de conversiune forţată; studiile regionale mai 
recente ale istoricilor şi etnologilor nu au făcut decât 
obiectul unor sinteze parţiale (Jomier, 1978; Levizion, 
1979). Multe puncte rămân încă obscure: într-un context 
aparent identic, regiuni întregi s-au islamizat masiv, cum 
ar fi Pakistanul şi Bangladeshul, în vreme ce India a rămas 
88% hindusă după şase secole de dominație musulmană. 
Orice teorie unitară este prematură: deocamdată trebuie 
să ne limităm la un inventar de factori care, combinati 
diferit în funcţie de spaţiul la care ne referim, au favorizat 
islamizarea (Hardy, 1979). 

Agenţii islamizării au fost în primul rând cuceritorii 
musulmani: ţările supuse de arabi în timpul primei 
expansiuni a islamului (secolele al VII-lea - al X-lea), din 
Maroc până în Afghanistan, au fost islamizate aproape 
complet. Din secolul al XI-lea, ştafeta a fost preluată de 
turci, care vor introduce islamul în Anatolia, în Balcani şi 
în interiorul subcontinentului indian. La efectele cuceririi 
mai trebuie adăugate şi efectele expansiunii nomazilor 
(mai ales în Anatolia) şi mai ales a negustorilor, care au 


propagat islamul până dincolo de teritoriile de dominatie 
musulmană, în Africa subsahariană, pe coastele Indiei, în 
sud-estul Asiei şi până în China, unde au ajuns încă din 
secolul al IX-lea. Cuceritorii şi negustorii erau însoţiţi şi de 
specialişti în ale religiei (cunoscători ai Legii, mistici etc), 
care au difuzat cultura şi spiritualitatea islamică. În fine, 
colonizatorii au fost agenţi ai islamizării inclusiv prin 
inadvertenta, deoarece datorită lor aria de aplicare a legii 
islamice a fost extinsă, iar ei au oferit modele de 
organizare misionară şi au generat mişcări de rezistentă 
grupate ulterior sub stindardul islamului. Motivele pentru 
care populaţiile în contact cu aceşti agenţi s-au convertit 
sunt diverse. Constrângerea este una marginală: în ţările 
cucerite, islamizarea a fost lentă (patru secole în Iran), în 
unele zone a eşuat (doar un sfert din populaţie s-a 
convertit în tot subcontinentul indian); în Indonezia, 
dimpotrivă, chiar dacă teritoriul ei nu a fost cucerit 
niciodată, populaţia s-a convertit masiv între secolele al 
XIV-lea - al XVI-lea. Motivele sociale şi religioase propuse 
de T.W. Arnold s-au dovedit a fi prea putin convingătoare; 
pretinsa atracţie exercitată de egalitarismul musulman 
este un mit: în India, castele cele mai de jos, paria, au 
ignorat islamul (Lewis, 1982; Gaboneau, 1983); importanta 
acordată  predicatiei conciliante a  misticilor este o 
motivatie retrospectivà (Gaboneau, 1986 a). Motivele care 
l-au pus în valoare au fost avantajele politice si economice 
în sens larg: islamul reprezenta, până în secolul al XVI-lea 
(şi chiar mai târziu în Indonezia sau în Africa), civilizaţia 
cea mai avansată; turcii şi mongolii l-au adoptat pentru a 
domina cea mai mare parte a Asiei; Indonezia şi Melanezia 
s-au convertit pentru a putea pătrunde în reţelele 
comerciale dominate de musulmani (Riklefs, 1979); în 
India, convertirile cele mai masive au avut loc în castele 
relativ respectabile ale negustorilor şi meşteşugarilor. 
Interesele dominante depăşesc astfel cadrul 


convingerii religioase intime, iar islamizarea nu tine in 
principal de iniţiativa individuală (excepţie fac sclavii si cei 
căsătoriţi cu musulmani); avem de-a face mai degrabă cu 
un fenomen colectiv, implicând membrii unui neam, ai unei 
etnii, caste sau „şefii”. 

2. Africa in Africa, islamizarea incepe odata cu 
cucerirea partii septentrionale a continentului de catre 
armatele arabe, intre anii 640 si 710. Aceasta cucerire nu 


viza o convertire in masă şi imediată a locuitorilor. De 
altfel, evenimentul este urmat, in Maghreb, de o lungá 
perioadă de rezistentă a populațiilor berbere, mai cu 
seamă sub forma unor multiple erezii. In secolul al XI-lea, 
victoria aproape generală a ortodoxiei este dublată de o 
mişcare de arabizare, întărită printr-un aflux de nomazi 
arabi veniţi din As-Sa ad (Egipt). Dar abia în secolul al XVI- 
lea islamizarea zonelor rurale devine realitate. In sudul 
Saharei, islamizarea, ale cărei prime manifestări cunoscute 
urcă până în secolul al X-lea, urmează traseul căilor 
comerciale. In felul acesta se constituie un islam urban, al 
curților regale si al negustorilor, un islam elitist, înconjurat 
din toate părţile de populaţii „păgâne”. Islamizarea în 
masă se dezvoltă mai cu seamă din secolul al XVII-lea, 
odată cu înflorirea grupurilor şi a reţelelor religioase 
(peule, mai ales), care vor răspândi o cultură clericală 
puternic marcată, din secolul al XVIII-lea, de învăţătura 
confreriilor sosite din Maghreb şi care, în unele cazuri, se 
vor impune la putere. Cucerirea colonială va avea de aici 
înainte un rol catalizator. In toată regiunea sudano- 
saheliană, islamul profită de calitatea sa de religie 
„africană” si se prezintă ca instrument de rezistentă 
culturală. Mai la est, în valea superioară anilului, 
islamizarea este consecinţa unei asimilări etnice şi 
culturale, având ca principali actori triburile arabe, 
emigrate din As-Sa ad. După şapte secole de lupte, în jurul 
anului 1500, ultimul bastion creştin din Nubia se 
prabuseste sub loviturile lor. Agenţii religioşi sosiți din 
ţările vecine vor urma, în Sudanul de azr, această mişcare 
de islamizare care, spre deosebire de cea din Africa de 
Vest, este dublată de un fenomen de arabizare. De-a lungul 
Oceanului Indian - un alt caz semnificativ - islamul face 
act de prezentă vreme de aproape 

— De ani, fără a depune vreun efort de prozelitism 
spre interior. Până în secolul al XIX-lea, islamul se prezintă 


ca o religie a negustorilor arabi, limitată la regiunile de 
coastă. Asa se face că aici regăsim, dusă până la extrem, o 
tendinţă observată si in alte părţi, care face din islamul 
african - cel putin intr-o primá fazá - un sistem de 
cunoastere superior, rezervat unei elite, si un semn de 
distincţie socială. Totodată, prezenta a'rabo-musulmaná a 
dat naştere unei culturi metise, numită swahili, pe cale de 
a se impune astăzi în ţări dominant creştine (Kenya, 
Tanzania), ca factor important de identitate şi de unitate 
naţională. În aceste regiuni, ,swahilizarea" are câştig de 
cauză în defavoarea islamizării. Multă vreme, antropologii 
au considerat islamul african un simplu factor străin, 
distructiv din punct de vedere cultural. Această viziune 
negativă este de acum depăşită. Într-o teză consacrată 
unui sat dogon (Mali), J. Boujou (1984) prezintă islamul ca 
pe o „ştiinţă şi o practică a cărei eficacitate pare a fi legată 
de un spaţiu al relaţiilor exterioare, dominat de raporturi 
comerciale”. M. Last (1979) face o demonstraţie similară, 
pornind de la un exemplu din nordul Nigeriei. Prin alte 
părţi, mai cu seamă în oraşe, islamul apare ca „un spaţiu al 
solidarităţii” pentru cei dezradacinati. Pretutindeni, 
islamizarea este indisociabilă de transformările spaţiului, 
de migrațiile si de diferentierile sociale curente. Calitatea 
acestei islamizari a fost adeseori discutată. In fapt, 
trecerea prin formele ,sincretice" nu este decât un 
moment dintr-un proces dinamic care, pornind de la 
convertirea nominală, duce la o integrare completă în 
spaţiul ortodox. După N. Levizion (1979), această trecere 
progresivă are loc în Africa de Vest în mod colectiv - 
contrar situaţiei din Africa de Est, unde convertirea este 
însoţită de ruptura fată de cultura de origine. Cele zece 
secole de contact şi de prezentă islamică în Africa neagră 
lasă impresia unei islamizări ,neterminate”, care 
acţionează diferențiat, în funcţie de societăţi (opoziţia de 
durată a populațiilor mossi si asante din Africa de Vest este 


bine cunoscutá), iar in unele cazuri (sudul Etiopiei, 
Madagascar) se retrage si abandoneazá terenul. 

ISTORIA ANTROPOLOGIEI 

Istoria antropologiei, situată cândva in zona 
marginală a disciplinei, şi-a dobândit în anii '60—65 atât 
locul în istoria ştiinţelor, cât şi dreptul de a fi abordată de 
cercetători. Scrierile tradiţionale referitoare la istoria 
antropologiei erau fie expuneri introductive ale unor 
doctrine, fie lucrări biografice sau bilanturi retrospective 
alcătuite la capătul carierei de câţiva mari specialişti (cum 
ar fi Lowie, 1937). Din anii '60, în Statele Unite mai întâi şi 
în Europa ulterior, etnologii şi istoricii ştiinţelor au început 
să se aplece asupra genezei cunoştinţelor etnologice, 
asupra istoriografiei disciplinei, asupra periodizarii si 
continuității acesteia. Întâlnirea dintre istoricii şi etnologii 
preocupaţi de formarea tradiţiilor lor intelectuale a permis 
depăşirea limitelor proprii fiecărui tip de cercetare. În 
fapt, etnologii păreau a fi preocupaţi mai degrabă de 
legitimarea istorică a lucrărilor lor, fie prin cercetarea 
paternităţii şi uneori prin acordarea titlului de precursor 
prestigios anumitor figuri istorice, fie prin critici la adresa 
unor doctrine a căror rezolvare sumară ridica prestigiul 
teoriilor unui autor (M. Harris, 1968, exemplifică bine 
prima tendinţă, iar B. Malinowski pe cea de-a doua). Cât 
despre istorici, în lipsa unei practici în domeniul 
etnologiei, lor le lipseau adeseori criteriile ştiinţifice care 
să le permită o evaluare a importantei operelor şi autorilor 
mai vechi sau mai noi. Rigoarea metodei istoriografice a 
compensat amatorismul etnologilor; sensul problemelor 
cardinale din etnologie a oferit istoricilor nu doar prilejul 
pentru interminabile căutări ale unor contexte pentru 
enunturi mai mult sau mai puţin antropologice, ci şi 
obiecte de studiu cu interes pentru epistemologie. Istoricul 
american G. Stocking (1968, 1974, 1983, 1987) poate fi 
considerat fondatorul acestui nou câmp de cercetare, 
continuând să-l influenţeze încă şi acum. Perspectiva sa 
iniţială se sprijinea pe modelul elaborat de un istoric al 


stiintelor, T. Khun (1962), si isi asuma ca scop includerea 
istoriei antropologiei in domeniul istoriei stiintelor. 

Dacá ar fi sà caracterizám  etnologia - sau 
antropologia socialá si culturalá - prin conjugarea unei 
problematici, a unei metode şi a unei organizări 
profesionale, atunci istoria acesteia ar fi scurtă. Nimeni nu 
contestă, în general vorbind, ca dată pentru apariţia 
acestei ştiinţe, perioada 1860 - 1890. Totuşi, două genuri 
de dificultăţi complică periodizarea: varietatea foarte mare 
de tradiţii naţionale, care a stârnit adeseori îndoieli cu 
privire la caracterul ştiinţific al disciplinei, şi importanta 
consideraţiilor antropologice, etnologice şi etnografice 
făcute de filosofi, istorici, geografi, călători încă din 
antichitate. În loc să opună o preistorie lungă unei istorii 
scurte, ar fi preferabil ca specialiştii să schiteze geneza 
disciplinei şi unele dintre problemele acesteia într-o 
succesiune de momente semnificative, acordând mai multă 
atenţie organizării contemporane a cunoaşterii decât 
continuității cerute de o perspectivă strict cumulativà a 
cunoştinţelor. 

La originile ştiinţei despre alte societăţi, tradiţia 
noastră îl plasează pe Herodot. În epoca clasică nu există 
niciun autor grec care să nu fi vorbit despre barbari, adică 
despre cei care nu vorbeau greceşte. Herodot este un 
istoric şi un călător, în acelaşi timp; el se preocupă 
personal de barbari, este interesat de tradiţiile lor, fără 
însă ca intentionalitatea operei sale să fie foarte clară. 
Opinia conform căreia am avea de-a face cu o reflecţie 
asupra cauzelor catastrofei provocate în oraşele greceşti 
de invaziile persane pare a fi general acceptată, dar 
inventarul mai mult sau mai puţin precis al câtorva zeci de 
popoare trimite cu gândul la un proiect mult mai complex. 
S-a demonstrat că observaţiile cele mai sistematice ale lui 
Herodot (cele despre sciți, persi, egipteni) respectă un 
model etnocentric, în care „ceilalţi” se ordonează în 


functie de ,grecitate" (Hartog, 1980). Totusi, el nu initiazá 
o tradiţie nici în observarea, nici în reflectarea alteritatii. 
Să fie oare declinul cetăților greceşti motivul pentru care 
Herodot este considerat adeseori „părintele minciunii”? La 
fel de legitim ar fi să îl considerăm fondator şi pe Aristotel, 
în măsura în care el propune, în cadrul teoriei asupra 
cetăţii, un tablou al structurilor familiale care izolează 
relaţiile fundamentale constitutive ale familiei (Politica I, 
3). Clasificarea societăţilor după forma de guvernământ 
inaugurează o tradiţie reluată adesea ulterior. Istoricul A. 
Momigliano (1979) arată că în perioada elenistică interesul 
pentru barbari se manifestă din nou la Diodor, Posidoniu, 
Polibiu; dar este vorba despre o etnografie administrativă, 
al cărei comanditar era puterea imperială romană. Şi în 
acest caz, este dificil să percepem dacă preocuparea 
pentru alteritatea culturală antrenează o tradiție 
intelectuală, cumulativă si critică. Remarci asemănătoare 
pot fi făcute si în privinţa producţiilor cu caracter 
etnografic realizate in Imperiile chinez sau bizantin si ale 
civilizațiilor musulmane medievale: cunoaşterea este 
dobândită în limitele unui model cosmologic al lumii, în 
limitele necesităților de a gestiona ansamblurile polietnice 
si in limitele trasate de politica externă. 

Cu totul diferit este aportul Renaşterii la constituirea 
stiintelor moderne. Descoperirea universului - si in primul 
rând a Americii -, care urmează redescoperirii antichității, 
antrenează o punere sub semnul întrebării a modelelor de 
cunoaştere. Pământul, corpul omenesc si Europa încetează 
de a mai fi centrul şi măsura tuturor lucrurilor. Noua zonă 
a omenirii, descrisă acum de către cuceritorii ei, de 
călători, misionari şi colonişti, în texte multiplicate prin 
tipărire şi gravare, va ridica probleme de ordin filosofic şi 
în acelaşi timp practic. Se punea în primul rând întrebarea 
dacă avem de-a face cu una şi aceeaşi omenire, provenită 
din aceeaşi creatiune, după scenariul biblic, pe atunci încă 


fidel teoriei cosmogonice. Ráspunsurile, ori cát de variate, 
merg in sensul unitátii speciei omenesti (Acosta, 1590; 
Pagden, 1982). Interogatia asupra statutului acestor natii 
de păgâni, legată de reconstituirea itinerarului lor 
începând din momentul creaţiei, duce la respingerea, 
dintr-un punct de vedere teoretic, a tezei lui Aristotel 
despre sclavagism. Nu există oameni care să fie, prin 
natura lor, sclavi. Ceea ce nu împiedică însă nicidecum ca 
sclavagismul, al africanilor şi americanilor în primul rând, 
să devină unul dintre stâlpii noului sistem economic 
mondial. Această idee stă la originea primelor sisteme 
etnologice din lume (cum ar fi cel al lui Acosta) şi, 
mulţumită efervescentei competitionale ce domina în 
Europa, dă naştere unei dez bateri publice permanente. 
Reprezentările edenice ale Noii Lumi sunt, mai mult decât 
un succes literar, simptomul unei „filosofii antropologice” 
critice şi relativiste (Las Casas, Montaigne). 

Secolul al XVIII-lea este marcat de apariţia unui 
proiect antropologic explicit, care însoţeşte şi chiar îşi 
propune să călăuzească marile descoperiri din Pacific, din 
interiorul Africii si din America. Reflectia filosofică si 
critică asupra formelor de guvernământ face apel la datele 
comparative ce reies din corpusul etnografic şi istoric al 
antichităţii şi din mişcarea născută odată cu Renaşterea şi 
autonomizează societatea şi instituţiile acesteia ca obiect 
de cunoaştere (Montesquieu). Începând cu J.B. Lafitau 
(1724), care compară sistematic obiceiurile şi instituţiile 
„americanilor” cu cele din antichitate, sălbăticia isi 
modifică statutul, devenind primitivă, adică situată la 
punctul de pornire al unei serii de forme sociale şi 
culturale ordonate în timp. Întreprinderea lui Lafitau, 
demonstrarea universalitátii si a caracterului original al 
monoteismului în ciuda degenerărilor acestuia, contează 
mai puţin decât mişcarea pe care a imprimat-o, pentru o 
lungă perioadă de timp, cercetării. Se punea problema de 


a gândi o istorie universală în care toate societăţile 
cunoscute trebuie să-şi afle un loc propriu şi de a reda 
diferenţele. Într-o reţea intelectuală şi instituţională pe 
atunci prea puţin explorată, în Scoţia, Germania şi Franţa 
se elaborează o primă teorie evoluționistă: conform 
acesteia, omenirea ar fi trecut deja prin patru stadii 
succesive; unii autori (Kames, Dunbar) propun o teorie 
materialistă a progresului (Meek, 1976). La sfârşitul 
secolului, ideea de progres şi de perfectibilitate a întregii 
omeniri se impune, în variante multiple. În Germania mai 
ales, istorici ai omenirii precum Schlozer, Herder sau 
Meiners schiteazà programul pentru o etnologie generală 
(în 1772, Schlozer foloseşte pentru prima oară termenul 
ethnographisch, „metoda lui Linne pentru tratarea - 
istoriei particulare”; Rupp-Eisenreich, 1984). În Franţa 
încep să apară încercări de comparații instituţionale 
(Demeunier, 1776) sau de antropologie religioasă (De 
Brosses, 1760). Cealaltă influentă majoră asupra formării 
antropologiei provine din dezvoltarea ştiinţelor naturii. 
Linne, iar mai apoi Buffon concep omul ca pe o parte din 
sistemul naturii, a cărui cheie nu mai este arbitrarul 
Creatorului, ci o lege a dezvoltării aplicată uniform. 
Consecințele acestui efort fara precedent de clasificare si 
căutare a unei ordini sunt importante pentru antropologie; 
acum vor apărea primele lucrări riguroase de antropologie 
fizică (Blumenbach, Camper). Diferenţele fizice dintre 
oameni vor continua să facă obiectul descrierilor, 
clasificárilor si interpretărilor, uneori separate de 
diferenţele morale şi culturale, alteori conjugate cu 
acestea, cu o tendinţă evidentă, la antropologii francezi 
(prima jumătate a secolului al XIX-lea), de a le interpreta 
pe cele din urmă pornind de la cele dintâi. Primele 
doctrine rasiste sunt opera unor antropologi (de exemplu 
Meiners, 1785). 

Interesul reînnoit pentru societăţi îndepărtate, în cea 


de-a doua jumátate a secolului al XVIII-lea, va duce la o 
programare mult mai riguroasă a călătoriilor de explorare: 
acestea nu vor mai fi simple expeditii de prospectare 
sistematicá a márilor si a pámánturilor; navigatorii vor 
duce cu ei naturalisti capabili sà descrie natura tárilor 
descoperite si înzestrați cu un instrumentar precis 
(călătoriile lui Cook, Bougainville, Krusenstern). În Franţa, 
o parte a ideologilor fondează, împreună cu medici, 
naturalişti si istorici, Société des Observateurs de 
l'Homme (1799 - 1805). Principala realizare a societăţii 
este un ghid de cercetare, Considerations sur les diverses 
méthodes à suivre dans l'observation des peuples 
sauvages (De Gerando, 1800), menit să orienteze 
cercetárile etnografice ale expeditiei lui Baudin in márile 
australiene si ale expeditiei lui Levaillant in centrul Africii 
(Copans, Jamin, 1978). Esecul acestor tentative şi 
dispariţia societăţii contează mai puţin decât ceea ce 
anunţa acest proiect pentru  contemporaneitate: 
conjugarea dintre o ştiinţă umană şi cercetări orientate 
spre dobândirea de cunoştinţe. 

In secolul al XIX-lea, se înmulţesc întrebările 
referitoare la unitatea speciei umane, la natura varietátilor 
acesteia, a motorului şi dinamicii istorice care antrenează 
progresul, la raţiunea diferenţelor culturale. Societăţi de 
etnologie apar în Franţa (1838), Marea Britanie (1843), 
Statele Unite (1842), Germania (1851). Printre probleme 
ştiinţifice deja evocate se strecoară şi preocupări de ordin 
etic sau umanitar: legătura dintre doctrinele rasiste şi 
persistenta sclavagismului este percepută corect şi 
dezbătută cu pasiune, în special în cadrul etnologiei 
germane (Waitz). Gândirea naturaliştilor deţine un loc de 
seamă în maturizarea etnologiei, în special în privinţa 
apariţiei unei istorii a naturii, care ar conditiona o istorie 
naturală a omului (A. Comte, H. Spencer). Totodată, dacă 
evoluționismul se impune prin lucrările lui H.S. Maine 


(1861), J.J. Bachofen (1861) si mai cu seamă E.B. Taylor 
(1865) si 

— H. Morgan (1871, 1877), aceasta nu se datoreazá 
aplicării descoperirilor lui Darwin în studiul societăţilor 
omeneşti: pentru autorii citati, adaptarea şi selecţia nu 
sunt mecanisme ale evoluţiei sociale. Pornind de la istoria 
dreptului, cum este cazul lui Maine şi Bachofen, de la 
ancheta etnografică asupra sistemelor de rudenie, aşa cum 
va face Morgan (începând cu anul 1860 la irochezi, apoi la 
vest de Mississippi) sau de la o perspectivă generalizantă, 
adoptată de Taylor, fondatorii antropologiei periodizează 
istoria umană şi caută să stabilească, pentru fiecare 
perioadă, corelaţii între fapte instituţionale, practici 
sociale şi credinţe. Ei se dovedesc mai apropiaţi de 
evolutionistii secolului al XVIII-lea (teoria stadiilor) decât 
de transformisti şi sunt departe de a se înţelege între ei in 
privinţa cauzelor evoluţiei. Descoperirile fundamentale din 
domeniile geologiei (Lyell) şi preistoriei (BoucherA de 
Perthes) atribuie timpului evoluţiei umane o poziţie 
intermediară între „timpul lung” al naturii şi scurta istorie 
documentară. Plasarea istoriei umane în această 
perspectivă dá naştere unei duble critici: neavând 
mijloacele necesare pentru validarea modificărilor, 
evolutionistii le postulează - acesta este unul dintre 
argumentele opozanților lor, difuzionistii si F. Boas; pe de 
altă parte, unitatea psihică şi marea uniformitate biologică 
a omului se opun ipotezei conform căreia elementul motor 
al evoluţiei ar fi o ierarhie naturală a raselor. Totuşi, 
evolutionistilor le revine meritul de a fi formulat 
conceptele fundamentale ale etnologiei - „cultură”, 
„sistem de înrudire”, „funcţie şi raport functional" -, iar 
primii lor discipoli au fost etnografii de teren, începând cu 
anii 1880. 

Mişcarea antievolutionista, reprezentată de Boas, 
care insista asupra complexitatii si bogatiei culturilor 


omeneşti ce trebuie cunoscute înainte de a stabili legi 
generale, înfloreşte odată cu naşterea şcolii americane: la 
începutul secolului al XX-lea, Boas şi elevii săi abordează o 
etnografie sistematică şi riguroasă a populatiilor indigene 
din America, asociind în cercetările lor 
demersurifingvistice, arheologice şi antropologice 
(Stocking, 1974). 

In Franta, etnologia se constituie mult mai tárziu: 
chiar dacă apar muzee, societăţi savante, călători si 
misionari care alcătuiesc raporturi referitoare la popoare 
exotice, institutionalizarea disciplinei datează de-abia din 
anii '20. Conceptiile evoluționiste exprimate în Franţa in 
epoca primelor generaţii de etnologi anglo-saxoni şi 
germani sunt foarte seci şi abstracte, fără nicio legătură cu 
vreo cercetare etnografică. E. Durkheim şi scoala iniţiată 
de el vor juca un rol fundamental în formarea unui interes 
pentru etnologie: pe de o parte, opera lui Durkheim 
defineşte câmpul unei discipline, sociologia, şi o metodă 
care-i este proprie; pe de altă parte, gândirea sa se sprijină 
pe analiza datelor etnografice, aşa cum o demonstrează 
lectura publicaţiei LAnnée Sociologique. 

M. Mauss continuă proiectele de la LAnnée 
Sociologique, dar se concentrează mai mult asupra 
etnologiei, rămânând în acelaşi timp un om de cabinet. El 
va evita capcanele sociologismului si va formula cu 
claritate principiul interdependentei metodologice si 
conceptuale a stiintelor sociale; introduce notiunea de 
,fapt social total" sau ansamblu de elemente integrate prin 
corelaţii, pe care cercetarea este chemată să le realizeze: 
„Principiul şi finalitatea sociologiei constau în a percepe 
un grup şi comportamentul acestuia în întregul lor”. 
Analizând (împreună cu Durkheim) clasificările primitive, 
el va iniţia cercetări moderne asupra sistemelor simbolice. 
Prin urmare, în lipsa mijloacelor de continuare a 
cercetărilor pe teren, încă dinainte de '30—35, scoala 


franceză afirmă primatul întregului asupra părţilor, 
interdependenta funcţională a elementelor unui sistem şi 
importanta stabilirii delegături între aceste elemente. 

Câţiva ani mai târziu, A.R. Radcliffe-Brown si B. 
Malinowski, amândoi recunoscándu-se ca indatorati lui 
Durkheim, vor expune principiile  functionalismului. 
Reluând analogia organicistă a lui Spencer, Malinowski 
consideră cultura ca pe un întreg ce include diferitele 
instituţii sociale, în vederea satisfacerii nevoilor 
individului. Astfel, el ajunge să definească nevoile 
biologice şi supraorganice la care răspund diferitele 
instituţii. C. Levi-Strauss a criticat această poziţie ca fiind 
o adevărată ieşire din sfera etnologiei; a atribui instituţiilor 
funcţia de „satisfacere a necesităţilor” (concepute, de 
altfel, într-o manieră uneori arbitrară) este în cel mai 
fericit caz un truism inutil, care poate ecrana analiza 
sistemului simbolic unde se înserează o instituţie sau alta. 

Cât despre Radcliffe-Brown, acesta considera că 
structura socială este un ansamblu de relaţii sociale, 
definite ca diadice; dar Lévi-Strauss se va ridica şi 
împotriva acestei concepţii, de vreme ce, spunea el, nu 
putem concepe un principiu de organizare pentru o 
societate dată. Functionalismul a făcut, aşadar, obiectul 
unor critici fundamentale. Totuşi, aportul lui Radcliffe- 
Brown a fost decisiv; odată cu cercetările făcute de el în 
Africa, a început să se dezvolte teoria modernă a înrudirii, 
iar analiza sa asupra relaţiilor sociale a deschis calea 
structuralismului lui C. Levi-Strauss, ale cărui rezultate vor 
schimba cursul antropologiei contemporane. 

ISTORIA VIEŢII 

Obiect al unei dezbateri teoretice reluate iar şi iar (C. 
Kluckhohn, C. Levi-Strauss, L. Langness), istoria vieţii, ca 
tehnică de observaţie si de analiză a unei societăţi sau a 
unui grup, poate fi prezentată prin intermediul 
particularitatilor şi limitelor sale, prin prisma farmecului şi 
uneori a reuşitelor ei excepţionale. 


Dezbaterea va rămâne deschisă atâta timp cât se va 
continua căutarea celor mai bune metode de cunoaştere a 
„celuilalt” de „altundeva” (R. Bastide), că este vorba de un 
breton din Pont-l'Abe (Helias. 

— De membrii unei secte religioase, de viaţa unei 
femei răpite de indieni (Biocca, 1965), de emigranții dintr- 
o zonă defavorizată a Africii etc. Antropologia americană a 
făcut primul pas, între cele două războaie mondiale (1926 
- 1946, şcoala de la Chicago), luând ca martori oameni 
capabili să „fixeze trecutul” unor „lumi” pe cale de 
dispariţie: indienii concentrați în rezervaţii sau ultimii 
supraviețuitori, precum Ishi (Kroeber, 1961), ai unor 
triburi decimate. Soleil Hopi (Talayesva, 1941) este 
considerată una dintre capodoperele genului. lată cum o 
elogiază Lévi-Strauss: „Această carte constituie pentru 
etnolog şi pentru psiholog un document de o valoare 
excepţională [..], pentru cá ea reuşeşte din prima 
încercare o întreprindere în care se angajează, cel mai 
adesea fără rezultat, cercetătorul pe teren: aceea constând 
în restituirea unei culturi indigene, dacă putem spune aşa, 
din interior, ca un ansamblu viu şi guvernat de o armonie 
interioară şi nu ca un conglomerat de obiceiuri şi instituţii 
a căror prezenţă este doar constatată” (1948: 330). Totuşi, 
el exprimă şi-rezerve la adresa utilizării acestui instrument 
metodologic ca singură modalitate de cunoaştere: 
„Biografiile nu vorbesc de la sine”. Acelea care au o 
valoare de model au fost precedate sau urmate în 
realizarea lor de un studiu aprofundat al comunităţii în 
interiorul căreia trăieşte şi lucrează informatorul principal, 
arată S. Mintz, care a transcris viaţa unui muncitor pe 
plantațiile de trestie de zahăr (1960), una dintre primele 
biografii descriind viaţa unui proletar, „pentru a înţelege 
modul cum  colonialismul, imperialismul, sărăcia si 
sistemul plantațiilor industriale au afectat un individ si o 
comunitate” (1979: 14). 


De atunci, si mai cu seamă odată cu povestea, 
cunoscută în întreaga lume, a unei familii proletare din 
Ciudad de México, căreia O. Lewis (The Children of 
Sánchez, 1961) îi dá viaţă prin metoda biografiilor 
incrucisate, eroii biografiilor s-au diversificat. Mai mult 
decát ,memorii" ale trecutului, tráite sau transmise prin 
tradiţia orală, dezmostenitii oraşelor, marginalii, oamenii 
obişnuiţi, ,uitatii istoriei” scot la lumină momente care 
altfel-ar fi rămas greşit cunoscute sau chiar pe deplin 
ignorate de societate. 

După anii '50, tehnicile de culegere a biografiilor au 
evoluat. Folosirea magnetofonului le permite de acum şi 
„indivizilor nespecialisti, inculti, chiar analfabeți să 
vorbească despre ei înşişi şi să-şi povestească experienţele 
într-un mod dezinh ibat, spontan şi natural” (Lewis, 1963: 
14). Totuşi, selectiile operate de cercetătorul care ascultă, 
transcrie, decupează, recompune documentul încă mai 
influenţează spontaneitatea şi ordinea relatării, deci chiar 
autenticitatea acesteia; în plus, trecerea de la oral la scris 
şi traducerea într-o limbă diferită de aceea a locutorului 
ridică probleme importante. 

In Franţa, mai mult decât în alte părţi, metoda 
biografică şi-a găsit locul cu o oarecare greutate. După mai 
bine de zece ani, grupuri mai mult sau mai puţin oficiale 
au decis să sistematizeze culegerile de relatări despre 
propria viaţă şi să elaboreze, pornind de la acestea, o 
metodă de cercetare şi, în acelaşi timp, un ” nou demers 
sociologic” (D. Bertaux, E. de Dampierre, J. Poirier şi S. 
Clapier-Valladon). 

ISTORIE SI ANTROPOLOGIE 

— Dezbaterea teoretică 

Delimitarea dintre antropologie şi istorie nu se 
bazează pe criterii epistemologice sigure, ci ţine atât de 
hazardul istoric, confirmare cutuma academică, cât şi de o 
necesitate teoretică (Furet, 1982; Godelier, 1977). In fapt, 
antropologia a apărut ca urmare a descoperirii de către 
europeni a unei omeniri exotice şi din încercările specifice 
secolului Luminilor de a justifica rational discontinuitatile 
culturale. Oricât de divergente au putut fi explicaţiile 
avansate, acestea aveau în comun faptul că ordonau 


diversitatea societăților omeneşti  opunánd lumea 
civilizată, rezervată istoricului, lumii sălbatice, supusă 
curiozitatii etnologului (Duchet, 1971). Diferenţa dintre 
antropologie si istorie îşi află originea in ideea că există 
două tipuri de omenire, cărora trebuie să le corespundă 
două moduri de cunoaştere distincte. Această diferenţă 
tine aşadar, în esenţă, de domeniul cunoaşterii. 

Apariţia unei ştiinţe sociale şi a unei istorii marcate, 
ambele, dar fiecare în alt fel, de idealul pozitivist, va 
consolida acest antagonism. Retinánd, cu noi argumente, 
principiul de delimitare mostenit din epoca Luminilor - nu 
avem de-a face cu o istorie, mai cu seamá cu o istorie 
scrisá, decát atunci cánd vorbim despre societáti civilizate 
sau de stadiile lor anterioare -, dezbaterea cástigá terenul 
epistemologic. Istoria pozitivă, care triumfă după 1870, 
susţinea că nu putem stabili o legătură cauzală decât între 
voințe individuale şi acţiuni singulare. Astfel, ea propunea 
o înţelegere din perspectiva genezei si filiatiei, o 
inteligibilitate a succesiunii. Ştiinţa socială din Franţa şi 
din Marea Britanie (mai puţin din Germania, pentru că aici 
predomină in ştiinţele culturii influenta filosofiei 
postkantiene) afirmă că progresul cunoaşterii trece prin 
evidenţierea relaţiilor stabile şi regulate, sau a „legilor”, 
dintre fenomene de acelaşi ordin şi întru totul 
contemporane. Chestiunea este exprimată prin distincţia 
durkheimiană între praeterita unui fenomen, stările 
anterioare ale acestuia, şi circumfusa lui, ansamblul 
elementelor ce constituie ambientul său social (Durkheim, 
1895). Orice proces social realizat istoric ar conţine în sine 
elementele necesare pentru explicaţia sa ştiinţifică. 
Această ipoteză va deveni punctul central al principiilor 
epistemologice ale antropologiei funcționaliste engleze 
(Malinowski, 1944; Radcliffe-Brown, 1952). 

Opoziția dintre cauzalitatea funcțională si 
cauzalitatea istorică general împărtăşită de o parte si de 


alta a Canalului Mánecii genereazá orientári diferite in 
programele ştiinţifice. Considerând indivizii ca singurii 
agenţi reali ai devenirii omeneşti, istoria se va preocupa de 
inventarierea a ceea ce ţine de arbitrarul acestora şi se 
realizează prin evenimente unice. De ea vor ţine, aşadar, 
cronicile prinților şi bătăliilor ce ritmează viata unor 
naţiuni, ilustrând cu exemplaritate contingenta pe care o 
presupune experienţa istorică. Postulând că socialul este 
ireductibil la individual, antropologia pe cale de a se naşte 
încearcă să releve formele importante şi constrângătoare 
ale vieţii colective. Studiul muncii, al familiei sau al 
credințelor lasă să se întrevadă posibilitatea de a degaja 
legi de structură şi de evoluţie. Antropologia revendică 
astfel, împotriva istoriei, statutul de ştiinţă comparativă şi 
generalizantă, după modelul ştiinţelor naturii. În plus, îşi 
sprijină această pretenţie decretând o metodă cu accente 
evoluționiste: legile care guvernează situaţia unei societăţi 
ar fi mai uşor de decelat din formele primitive ale cadrului 
social (Durkheim, 1912). 

Începând cu anii '30, înmulţirea cercetărilor 
etnografice va aduce în prim-plan diferenţa de proceduri 
prin care antropologia şi istoria acced la experienţele 
sociale trăite. Spre deosebire de istorie, care nu ar utiliza 
decât izvoare scrise, antropologia s-ar caracteriza prin 
recursul exclusiv la observaţia directă şi la ancheta orală. 

Progresele de dată mai recentă ale antropologiei şi 
ale istoriei arată în ce măsură această delimitare între 
teritoriile lor se datorează contextului istoric în care s-au 
născut şi s-au dezvoltat ca discipline distincte. 

Apariţia unei „noi istorii”, în special pe lângă scoala 
de la Annalles, a doborât (aşa cum anticipa încă din 1930 
E Simiand) cei trei idoli ai discursului pozitivist: 
cronologia, individualitatea si politicul. Antropologia a 
repudiat, cel putin in plan teoretic, vechile sale conceptii 
referitoare la „marea împărţire” (J. Goody) în societăţi 


primitive si societăţi civilizate si s-a convertit, pe paliere 
succesive, la studiul societăţilor considerate odinioară 
catinând de cunoaşterea istorică. Toate aceste modificări 
vor face ca majoritatea principiilor delimitative moştenite 
din trecut să devină caduce. În primul rând, dacă Europa 
statelor-natiuni nu mai tine exclusiv de istorie, iar 
omenirea exoticà nu va mai tine doar de antropologie este 
pentru cá cele douá discipline au renuntat la a-si intemeia 
repartizarea propriilor competente pe o clasificare univocá 
a societăţilor. Opozitia dintre societăţile cu stat si cele fără 
stat, cunoscând scrierea sau bazându-se pe tradiţia orală, 
caracterizate prin regimul istoricitátii (C. Lévi-Strauss) sau 
prin statutul individului in raport cu intregul social (L. 
Dumont) nu mai are o funcţie tipologică, ci una esenţial 
euristicá. Ca urmare, asa cum astázi istoria nu mai este 
consacratá doar oamenilor de marcá si faptelor ilustre, ci 
privilegiazá studiul ,formelor largi ale vietii colective" (F. 
Braudel), la fel, individul si evenimentul pătrund in 
atelierul antropologiei. Fără a abandona studiul 
structurilor şi al logicilor, aceasta din urmă se va interesa 
de aici înainte de trecerea istorică de la „posibil la real” (E. 
Terray), cu precădere în acest domeniu rezervat istoriei 
care era politicul. În fine, dacă istoria „nouă” a cunoscut 
respingerea unei gândiri strict genealogice, antropologia a 
dezvoltat o întreagă concepţie despre istorie şi istoricitate, 
despre acţiunea timpului asupra structurilor. Mai general 
vorbind, opoziţiile consacrate între structură şi eveniment, 
stat şi acţiune vor fi privite de acum înainte mai degrabă 
ca un şir de convenţii culturale decât ca reale condiţii ale 
gândirii (Sahlins, 1983). 

Astfel, contrastul dintre caracterul scris, respectiv 
oral, al surselor de informatie va fi abordat dintr-o altà 
perspectivă. Înainte, părea cá aspectele metodologice au 
mai puţină importantă decât orientarea perspectivelor. 
Dacă istoria privilegiază documentul scris, iar antropologia 


materialele orale sau vizuale este pentru cà prima 
continuă să-şi orienteze cercetările spre manifestările 
conştiente, cele mai explicite, ale vieţii în societate, i ar 
cea de-a doua spre bazele ei inconştiente (C. Levi-Strauss, 
1958). Paralel cu îndoielile, formulate mai ales de către 
filosoful francez J. Derrida, în legătură cu existenta unei 
discontinuități radicale între societăţile care cunosc 
scrierea şi cele care nu scriu şi, prin aceasta, chiar în 
legătură cu valoarea epistemologic fondatoare a deosebirii 
dintre documente (Goody), antropologia va începe să se 
ocupe, în special în Statele Unite, de condiţiile producerii 
textului etnografic: servitutile scrierii nu afectează oare 
textul etnografic, în aceeaşi măsură în care afectează 
relatarea istorică? 

Desigur, diferenţa dintre antropologie şi istorie nu 
este nicăieri mai evidentă decât pe terenul proiectului de 
cunoaştere. Este cert, antropologia a abandonat în general 
pretenţia de a fi o ştiinţă bazată pe modelul ştiinţelor 
naturii. Respingerea idealului pozitivist, aşa cum este 
exprimat acesta în Marea Britanie prin E.E. Evans- 
Pritchard (1962), îl va conduce pe acesta din urmă la a o 
considera ca fiind „indisociabilă de istorie”. Ca urmare, 
antropologia socială englezească, multă vreme depozitară 
a unei tradiţii naturaliste, se va uni în acest punct cu 
antropologia culturală americană protejată, graţie lui F. 
Boas, de iluziile scientiste. 

Totuşi, antropologia şi istoria continuă să se opună 
din perspectiva naturii cunoaşterii lor. Dacă istoria- 
problemă, numită în Franţa şi istorie conceptualizantă, a 
subminat istoria-poveste sau istoria evenimentialà, ea nu s- 
a desprins cu totul nici de convențiile genului, care o 
împiedică să fie comparativă şi deci generalizantă (Veyne, 
1971), nici de o concepţie asupra obiectelor sale care îi 
interzice să perceapă natura problematică a fenomenelor 
pe care le studiază (Auge, 1979). Există o antropologie a 


religiei, dar o istorie a religiilor. Conceptele utilizate de 
una sau de alta au, fără îndoială, aceeaşi structură logică 
(E. Gellner), dar nu şi aceeaşi dimensiune euristică. 
Antropologia nu a renunţat, în realitate, la ambiția 
atribuită de către Durkheim ştiinţei socialului, aceea de a 
fi comparativă şi generalizantă. Chiar şi interpretativă (C. 
Geertz), ea conferă un statut central teoriei. Oricât de 
diferite ar fi teoriile antropologice prin conţinutul şi prin 
extinderea lor, toate se raportează la o tradiţie 
problematică vizând diversitatea societăţilor şi a culturilor, 
toate se referă la un proiect de cunoaştere ultimă a unităţii 
speciei omeneşti. 

2. Etnoistoria 

Termenul de  ,etnoistorie" a fost introdus de 
antropologii din domeniul nord-amerindian, preocupati sá 
reconstituie trecutul societăţilor pe care le studiau. La 
origini, etno-istoria era istoria societăţilor asa-zise „fără 
istorie”; la fel, ea era şi istoria societăţilor „fără scriere”, 
al căror trecut este conservat numai printr-o tradiţie orală 
sau, mai simplu spus, istoria societăţilor studiate de 
etnologi şi scrisă de aceştia, pe baza datelor culese de pe 
teren. Astăzi este general acceptată ideea că nu există 
societăţi fără istorie, iar absenta scrierii nu este privită 
decât ca o dovadă a faptului că aceasta nu are o valoare 
absolută. O definiție a etnoistoriei mult mai putin 
restrictivă decât cele de mai sus ar putea fi formulată în 
felul următor: etnoistoria este istoria acelor societăţi care 
nu ţin de domeniul investigaţiilor întreprinse de istoria 
occidentală sau care au început să fie vizate de aceasta 
abia din momentul când au fost considerate ca interesante 
din punct de vedere economic şi politic pentru 
expansiunea europeană. Totuşi, această definiţie rămâne 
ambiguă din cel puţin două motive. Pe de o parte, 
etnoistoria integrează în domeniul său, de exemplu, 
societăţi mezo-americane gliptice, însă nu include şi marile 
civilizaţii asiatice care cunoşteau scrierea; mai general 
vorbind, în vreme ce Europa şi Asia sunt considerate ca 
ţinând doar de lumea „istorică”, Africa, America şi Oceania 
sunt continentele în care istoria, adică ceea ce ţine de 
componenta culturală " occidentală”, coexistă cu 


etnoistoria, specifică societăţilor autohtone. Pe de altă 
parte, oricum am efectua împărţirea geografică, după 
modelul de mai sus, nu există nicio societate aparţinând 
istoriei în sensul clasic al termenului care să nu poată fi 
investigată dintr-o perspectivă etnoistorică, prin abordarea 
preferentiala a istoriei diverselor grupuri şi grupări 
constitutive ale societăţii: minorităţi, entităţi regionale, 
comunităţi locale, familii, indivizi. Recent, termenul de 
„etnoistorie” a primit o nouă  acceptie, precisa, 
generalizabilă pentru studiul oricărei societăţi - cu doar 
câteva rezerve legate de metodă -, în acord cu utilizarea 
referentului „etno „din denumiri precum ,etnostiinta”. 
Etnoistoria va fi deci ansamblul procedurilor de relationare 
a prezentului şi a trecutului în interiorul unei societăţi sau 
al unui grup, în limbajul acestuia şi cu referire la valorile şi 
la potentele sale; etnoistoria devine o istorie sui generis, 
pe care societatea sau grupul o constituie pentru propriul 
său uz, istoricitatea exprimându-se prin intermediul unei 
preocupări - universal împărtăşită - de a avea o istorie 
(Rosaldo, 1980), independent de orice altă preocupare 
legată de obiectivitate în stabilirea si selectarea 
evenimentelor. 

Document de bază al etnoistoriei, în sensul primar al 
termenului, „arhiva” orală a fost studiată ca atare, din 
punctul de vedere al criticii textuale. În 1961, atunci când 
un număr important de antropologi africanisti îşi făceau 
ucenicia în ancheta istorică de teren, a cărei primă etapă o 
constituie colectarea de tradiţii orale, istoricul belgian J. 
Vansina publica De la tradition orale. Essai de méthode 
historique, lucrare ce va dobândi de îndată statutul unei 
opere de referinţă în domeniu. Orice tradiţie orală face 
obiectul unei ,produceri" şi al unei „emisiuni“, al unei 
„reproduceri” şi al unei ,transmisiuni', operaţii supuse 
unor condiţii şi contexte de enuntare a căror evidentiere 
permite redarea caracteristicilor de conţinut şi de formă 


ale, textului" oral, cu variatiile inerente. Traditia oralá este 
o márturie directá sau indirectá; in aceastá calitate, ea se 
află mereu în relaţii dintre cele mai diverse, tocmai pentru 
că este „memorie”, cu presupusul adevăr al trecutului pe 
care îl evocă. 

Nu există istorie fără cronologie: dacă materia 
etnoistoriei a fost atât de dificil de asimilat în cea a istoriei 
generale este pentru că la poziţia „periferică” (în raport cu 
Occidentul) a societăţilor vizate se adăuga faptul crucial 
că, în general, cercetătorii nu dispuneau în privinţa 
acestora de cadre cronologice definite în limbajul 
cronologiei istorice inteligibil nouă. Problemele ridicate de 
constituirea  cronologiilor, inseparabile de studiul 
concepţiilor referitoare la temporalitate şi la organizarea 
timpului, s-au aflat în centrul preocupărilor unor 
etnoistorici (Henige, 1974), mai lipsiţi de mijloace în 
această privinţă atunci când se ocupă de o societate „fără 
stat” decât atunci când studiază formarea unui tip statal, 
punerea în aplicare a unui principiu dinastic dând naştere 
unei genealogii de referinţă şi deci unei posibilităţi a priori 
de împărţire cronologică. 

Fie că este vorba despre tratarea unor documente 
orale sau de elaborarea de cronologii, etnoistoria a trăit 
multă vreme, implicit, cu ideea că se ocupa de societăţi 
închise. Astăzi, când s-au putut constata efectele influentei 
Occidentului asupra societăţilor colonizate şi 
evanghelizate, această iluzie s-a spulberat. Prin urmare, 
tradiţia orală reprezintă rareori unicul material pentru 
istorie, iar una dintre problemele principale ridicate de 
utilizarea acesteia este chiar punerea în relaţie a 
conţinutului său cu un altul, provenit din surse istorice 
diferite: în regiunile lumii unde lucrează în mod tradiţional 
antropologii se face acum simțită necesitatea de a conjuga 
analiza tradiţiilor orale, a documentelor scrise (relatări ale 
unor călători, comercianţi, misionari, administratori, texte 


indigene etc), a faptelor de arheologie, de limbá etc. in 
cazul marilor formatiuni statale amerindiene (indeosebi 
statele aztec si incas), integrate in Imperiul spaniol incá 
din secolul al XVI-lea, dispunem de documente scrise 
acoperind o perioadă de patru secole: 1) texte indigene din 
epoca precolonială (codice mezo-americane) sau colonială; 
2) cronici spaniole; 3) arhive administrative coloniale şi 
postcoloniale. Este de remarcat că documentele în limba 
nahuatl a Mexicului colonial, de o abundentă prodigioasă, 
au rămas mult timp necunoscute: exploatarea lor, oricum 
parţială, a fost iniţiată abia în urmă cu câţiva zeci de ani. 
Exploatarea arhivelor (recensăminte, procese-verbale, 
anchete, registre notariale, documente parohiale etc), 
care, pentru lumea andină, datează de vreo 20 de ani, nu a 
reînnoit doar metodologia istoriei, ci şi obiectul acesteia, 
mai cu seamă în virtutea modificărilor de scară ale 
analizei: informaţiile vizate se referă la contexte socio- 
istorice regionale sau locale, prin care istoria poate fi pusă 
în legătură directă cu rezultatele anchetelor etnografice. 

În final s-a ajuns la o lărgire în aparentă paradoxală a 
definiţiei iniţiale a etno-istoriei: în loc să fie o istorie a 
etnologilor, aceasta se dovedeşte a fi chiar spaţiul unde se 
pot combina cel mai bine tehnicile istoricilor şi ale 
etnologilor. Etnoistoria s-ar confunda atunci cu istoria 
regresivă, în sensul dat acesteia de Marc Bloch, un fel de 
istorie inversă care, pornind de la elemente din trecut dar 
încă vii în prezent, caută să reconstituie traseul unei 
deveniri, cu lacunele şi  obliteraţiile acesteia, cu 
redundantele şi contribuţiile proprii. Confruntarea dintre 
oral şi scris nu este proprie societăţilor de multă vreme 
colonizate: orice comunitate, orice grup are, asemenea 
oricărui individ, o memorie ce se transmite atât oral, cât şi 
în scris, cele două aflându-se aici într-o stare de 
permanentă interacţiune. Numeroase lucrări consacrate 
societăţilor noastre (despre camisarzi: Joutard, '1977; 


despre memoria evreiască, de exemplu: Valensi, Wachtel, 
1986; despre memoria femeilor, a muncitorilor etc), care 
au dat un nou statut oralitátii si documentelor biografice, 
au demonstrat cá, departe de a se opune, istoria si 
etnologia se completează reciproc. 

— Antropologia istoricà 

Paradoxal, chiar dacă acest subtitlu începe cu 
termenul „antropologie”, el vizează (în număr crescând din 
anii '60 încoace) mai mulţi istorici, decât etnologi. Încă de 
mult timp istoria are tendinţa de a prelua obiecte şi 
metode din alte discipline, mai cu seamă dacă acestea par 
a-i ameninţa pretenţia că ea singură oferă explicaţii 
globale asupra societăţilor: tocmai datorită succeselor 
recent repurtate, antropologia se va bucura de tratamentul 
pe care istoricii l-au aplicat înainte economiei, psihologiei, 
sociologiei. Numai că „antropologia istorică” este în 
acelaşi timp şi produsul unei apropieri mutuale între cele 
două discipline: antropologii au avut prilejul să-şi dea 
seama, progresiv, de dimensiunea istorică a societăţilor 
studiate. Istoricii, în Franţa mai cu seamă cei din jurul 
revistei Annales, erau pregătiţi pentru această apropiere 
prin istoria „mentalităţilor”, prin interesul acesteia pentru 
structurile cotidianului şi evoluţiile lente, de „lungă 
durată”. Dar antropologia istorică nu este numai o 
prelungire sub un alt nume a istoriei „mentalităţilor”: ea 
vizează, totodată, o conceptualizare mai riguroasă a obiec 
-telor sale, oferite ca exemple istoricilor de către 
antropologia socială. Antropologia i-a mai învăţat pe 
istorici şi să reflecteze asupra sincroniei şi să analizeze 
structurile, fără însă a renunţa la întrebările ce vizează 
transformările diacronice sau la specificitatea societăţilor 
complexe. Istoricii au mai descoperit, in fine, virtuțile 
„terenului”: „microistoria” le permite să vadă într-un caz 
particular (ca, de exemplu, Montaillou, village occitan) o 
problemă generală. Istoricul şi-a modificat prin urmare 
modul de abordare a unora dintre obiectele sale 


tradiţionale sau şi-a apropiat obiecte de studiu mai 
familiare antropologului. Aportul este sensibil, îndeosebi în 
domeniul istoriei familiei si înrudirii, al tehnicilor si 
simbolisticii corpului, al mitologiei şi structurilor folclorice, 
al reprezentărilor puterii. 

J.-C. SCHMITT 

ITALIA. Antropologia italianá in Italia, ca si in restul 
Europei, etnologia îşi are rădăcinile în curiozitatea 
intelectuală stârnită de povestirile călătorilor. Începuturile 
sale instituţionale datează din cea de-a doua jumătate a 
secolului al XIX-lea: fondarea, în 1871, a Societă Italiana di 
Antropologia e di Etnologia, de către P. Mantegazza şi, în 
1893, a Societă Romană di Antropologia, al cărei promotor 
a fost G. Sergi; la acestea se va adăuga, din 1910, şi 
Società d'Etnografia Italiana, creată de către L. Loria. Trei 
trăsături principale caracterizează situaţia ştiinţelor 
antropologice din Italia, înaintea primului război mondial. 
Este vorba mai întâi despre tradiţia solid fundamentată şi 
preeminenta academică a cercetărilor în antropologia 
fizică; dovadă în acest sens stă faptul că prima catedră de 
antropologie (antropologia desemna, pe atunci, în termenii 
lui G. Segri, „istoria naturală a familiei umane”) este 
ocupată de către P. Mantegazza, medic şi adept al tezelor 
darwiniste. In acelaşi timp, se observă dezvoltarea 
timpurie a cercetărilor în domeniul folclorului (demologia, 
numită oficial storia delle tradizioni popolari), despre care 
un specialist precum G. Segri va afirma, însă, în revista de 
folclor Lari, că nu ar putea fi separate de etnografia 
generală. În fine, un alt aspect este legat de dificultatea cu 
care este acceptat, datorită postulatelor idealiste şi 
istoriciste ale filosofiei dominante în mediile universitare 
(predată de G. Gentile şi B. Croce), caracterul autonom al 
gândirii antropologice, pentru că aceasta nu reuşeşte să 
susţină prea consistent primele anchete de teren, gustul 
pentru descoperirile geografice şi preocupările 
naturaliştilor depăşind-o în grija fată de descrierea cât mai 
echilibrată a popoarelor întâlnite. 

Perioada interbelică este marcată de: întărirea dublei 
orientări a cercetărilor, pe de o parte etnologică, cu 
vocaţie extra-europeană, pe de altă parte folclorică, cu 
vocaţie italiană; importanţa acordată istoriei religiilor (un 


specialist al disciplinei, R. Petazzoni, va tine primul curs de 
etnologie la Universitatea din Roma si va fonda Institutul 
pentru Civilizatii Primitive); răspândirea evolutionistá si 
difuzionistă a marilor conceptualizări ,istorico-culturale" 
în toată Peninsula Italiana şi examinarea critică a acestora 
(R. Petazzoni, V. Grottanelli). In perioada fascistă, 
caracterizată printr-o închidere autoritară fată de orice 
influentă din exterior, se constată o înghețare a oricărei 
forme de gândire antropologică şi chiar manifestare a unei 
atitudini de suspiciune fată de legitimitatea ei. 

Fără a-şi renega tradiţiile proprii, întruchipate în anii 
de după război de către A.C. Blanc şi 

— De Martino, etnologia italiană contemporană se 
deschide larg spre teoriile şi metodele specifice 
antropologiei anglo-saxone. Această deschidere se 
datorează mai cu seamă eforturilor lui T. Tentori, unul 
dintre cei dintâi profesori oficiali ai disciplinei; el va 
introduce in Italia antropologia culturală americană. 
Desigur, nu trebuie subestimată influenta exercitată de 
lucrările unor etnologi străini efectuate în tară, asupra 
comunităţilor rurale. În interiorul comunităţilor academice 
apare astfel un curent de gândire critică vizând, în acelaşi 
timp, cercetările etnologice extra-europene şi rolul 
cercetărilor folclorice în teren, care nu mai sunt privite ca 
simple acţiuni de culegere a materialului. 

Etnologia italiană, numită şi antropologie culturală 
(cei doi termeni coexistă în instituţiile italiene, iar această 
coexistentă trimite la numeroase dezbateri), este 
caracterizată prin importanta acordată anchetelor de 
teren. O figură marcantă în acest sens este V. Grotanelli, 
discipol al etiopianistului CC. Rossini, a cărui carieră este 
un bun exemplu pentru atitudinea manifestată în Italia de 
respingere a unei specializări prea restrânse pe o arie 
culturală; Rossini a lucrat succesiv în Africa de Est 
(Somalia, Etiopia), în insulele din Oceanul Indian şi în 


Africa de Vest, mai ales in Gold Coast (Grotanelli, 1938 - 
1943, 1940, 1955). Sub influenta sa, dar si din ratiuni 
istorice, Africa va deveni locul predilect al cercetărilor 
antropologice italiene, dintre care se cuvine să le cităm pe 
cele ale lui B. Bernardi în Rhodesia de sud şi Kenya 
(Bernardi, 1959). În special lui Bernardi i se datorează 
cercetările asupra sistemului de clase de vârstă (1984). Să 
menţionăm şi lucrările lui A. Triulzi asupra populaţiei 
bertha din Etiopia, ale lui F. Remotti referitoare la banande 
din Zair, ale lui T. Spini si G. Antongini asupra arhitecturii 
dogon, lobi şi fon. În privinţa americanismului, să cităm 
cercetările lui I. Signorini în Mexic sau ale lui A. Colaianni 
despre jivaro din Ecuador. Nici celelalte regiuni ale lumii 
nu sunt ignorate. Una dintre trăsăturile caracteristice ale 
ştiinţelor antropologice italiene este interesul susţinut fată 
de studiul religiilor şi al sistemelor simbolice în general. 
Mărturie pentru acest interes sunt operele lui R. Petazzoni, 
T. Tentori, ale părintelui  Vanicelli sau lucrările 
antropologului si istoricului religiilor care a fost V. 
Lanternari, consacrate fenomenelor de  aculturatie 
religioasă, mesianismelor şi profetismelor din lumea a 
treia. 

Cercetările în domeniul folclorului nu sunt atât de 
bine delimitate de cercetările de etnologie si de 
antropologie culturală cum erau în Franţa, de exemplu. 
Numeroşi etnologi, după ce au lucrat în afara Europei, au 
revenit, precum G. Tucci, T. Tentori sau V. Lanternari, la 
analiza culturală a societăţii italiene. Studiile de folclor, 
care datorează mult intuiţiilor fecunde ale lui E. de 
Martino (Gallini, 1986), cunoscut pentru lucrările sale 
asupra Italiei meridionale, au încercat, ţinând seama de 
moştenirea clasică (opera lui G. Pitre despre Sicilia), să 
integreze aici, pe lângă demersurile antropologiei 
culturale, influentele intelectuale exterioare disciplinei, 
mai cu seamă pe aceea a lui A. Gramsci. Importanta 


chestiunii meridionale în Italia (şi dimensiunea politică a 
acesteia) a jucat fără îndoială un rol important. Trebuie 
subliniat în această privinţă rolul esenţial jucat de A.M. 
Cireşe şi de ceea ce s-ar putea numi scoala de la Cagliari 
(G. Angioni, P Clemente, E. Delitala, C. Gallini, PG. Solinas) 
in redefinirea statutului stiintific al studiilor folclorice si in 
elaborarea de categorii analitice pertinente pentru 
întreprinderea unor vaste anchete de culegere a datelor 
(Clemente et al., 1976). L. Lombardi-Satriani a dezvoltat în 
cercetările sale o temă dragă lui Cireşe: stratificarea 
nivelurilor de cultură în interiorul unei societăţi complexe. 
Studiul tradiţiilor populare a fost urmat de o manieră 
sistematică de cercetători precum G. Bonomo, CB. 
Bronzini si A. Buttita. 

Pe lângă împărţirea instituţională a ştiinţelor 
antropologice în etnologie, antropologie culturală şi folclor, 
a cărei pertinentă ştiinţifică a fost şi rămâne subiect de 
discuţii, caracterul marcant al organizării învăţământului 
şi cercetării antropologice in Italia este descentralizarea. 
Aceasta se manifestă atât la nivelul universităţilor (peste 
20 de catedre permanente, fără a mai socoti cursurile 
susţinute de lectori sau de incantäti), cât şi în domeniul 
publicaţiilor. 

1 

ÎMBRĂCĂMINTE 

Redusá la un toc penian sau formată, la táràncile 
unguroaice, din cincisprezece piese, dintre care sase 
sorturi suprapuse, imbrácámintea este un fapt universal. 
În ciuda marii varietăţi de forme si materiale, criteriile 
ţinând de partea de corp acoperită şi de structură nu 
permit decât o clasificare într-un număr limitat de tipuri. 
Diferentierilor stabilite de către A. Leroi - Gourhan (1945) 
între îmbrăcămintea  drapatá, îmbrăcăminte dreaptă 
formată din dreptunghiuri cusute şi îmbrăcămintea tăiată 
după linia corpului, H. Balfet (1981) le adaugă categoria 
hainelor întocmite prin fabricarea materialului. 

Varietatea veşmintelor (variante ale aceluiaşi tip sau 
tipuri diferite) purtate într-un ansamblu cultural dat este 
de mai multe grade. O variabilitate regională permite 
grupurilor vecine să se diferentieze unele de celelalte, prin 
folosirea unui anume detaliu vestimentar. Aceasta a făcut 
uneori ca îmbrăcămintea fiecărui grup să fie privită ca o 
uniformă a acestuia, ceea ce nu concordă deloc cu 


realitatea, variabilitatea individuală fiind adesea 
importantă şi având chiar o amplitudine superioară 
variabilitátii regionale. Necesitatile funcţionale ale 
adaptării la mediu fac ca una şi aceeaşi piesă să primească 
valențe diferite. Unor circumstanțe sociale diferite li se 
asociază ansambluri vestimentare în totalitate sau doar 
partial diferite, prezentând un număr variabil de piese si 
de combinații: costume de toată ziua, costume de 
sărbătoare, de ceremonie etc. Folosirea imbrácámintei ca 
semnificant care permite transmiterea informațiilor celor 
mai diverse (vârstă, statutul de fată sau de femeie 
căsătorită, văduvie etc.) conduce si ea la o diferenţiere 
importantă. 

Forma luată de  semnificantii vestimentari se 
întemeiază fie pe o analogie, in funcţie de asociaţiile de 
idei proprii fiecărei culturi, fie pe o omologie, atunci când 
numárul de broderii sau de panglici este proportional cu 
rangul social sau cu starea materialà. Observánd grosimea 
catifelei rochiei de bal a tinerelor din regiunea Pont-lAbe, 
tinerii puteau sá invite la dans doar pe domnisoarele de 
acelasi rang cu ei; alegerea pe care fiecare comunitate o 
face in legáturá cu categoriile transpuse prin intermediul 
îmbrăcămintei constituie un indice al valorilor si al 
organizării sale sociale. Diversele moduri în care se poartă 
una şi aceeaşi piesă vestimentară reprezintă de asemenea 
un tip frecvent de semnificant, în specialân cazul 
îmbrăcămintei drapate. Purtarea pe dos a anumitor haine 
indică adeseori doliul, însă poate reprezenta şi o simplă 
protecţie contra uzurii sau poate fi asociată cu unele 
practici magice. 

În diacronie, variațiile, atunci când se desfăşoară cu 
rapiditate, iau forma fenomenelor de modă. Doar puţine 
grupuri reuşesc să o evite, moda marcând costumatia 
populară atunci când ameliorarea nivelului de trai a 
permis, în secolul al XIX-lea, achiziţionarea de noi 


materiale. Moda îşi are originile în variabilitatea 
individuală, selectând creaţia care va stabili noua normă, 
înainte de a fi, la rândul ei, înlocuită de o alta; ea se află 
adese à la originea variabilitátii regionale, fiecare grup 
nuantànd o anumită trăsătură a unui costum care altă dată 
nu era cu nimic ieşit din comun: în ciuda aparentei lor 
diversitáti, cele o mie două sute de variante de coafură 
feminină bretonă pot fi reunite într-un tip unic, alcătuit din 
aceleaşi elemente, dintre care unele au fost atrofiate, iar 
altele hipertrofiate (Crestón, 1978). 

Sistemul vestimentar al unui grup dat poate fi definit 
ca un ansamblu de piese şi reguli de combinare (dintre 
care unele sunt imperative, iar altele facultative). 
Modificarea sistemelor vestimentare este una din 
consecinţele cele mai vizibile ale aculturatiei; în timpul 
perioadei de tranziţie care precedă abandonarea totală a 
îmbrăcămintei tradiţionale, sărăcirea ansamblului de piese 
vestimentare şi introducerea altora noi antrenează apariţia 
de noi reguli de compoziţie. 

ÎNTREPRINDERE (ANTROPOLOGIA ~II) 

Autorii americani situează originile antropologiei 
întreprinderii în anii '30. Aceasta s-ar situa în prelungirea 
teoriei relaţiilor umane (Mayo, 1933). Primele cercetări au 
fost efectuate din perspectiva unei antropologii aplicate, în 
timpul Marii Recesiuni economice, iar mai apoi în vremea 
celui de-al doilea război mondial. Puternic marcate de 
teoria funcționalistă, acestea priveau întreprinderea ca pe 
o unitate izolabilă, aflată „în echilibru” (Holzberg, 
Giovannini, 1981). Studii mai recente au luat în calcul şi 
contextul istoric, social şi politic al întreprinderii, fără a 
pune totuşi problema  specificitátii unei abordări 
antropologice. Pot fi incluse aici şi analizele muncii 
industriale în societăţile lumii a treia, în Africa mai ales 
(Gutkind, Cohen, Copans, 1978). O altă perspectivă a fost 
definită în Franţa (R. Linhart, Bernoux, Motte, Saglio), 
într-un context ideologic şi politic foarte precis (1968), de 
angajament politic al unor sociologi şi de deschidere 
intelectuală înspre uzină, reabilitând din punct de vedere 
cultural locul de muncă şi subliniind ireductibilitatea 
muncii individuale la categoriile „economice”. Se insistă 
asupra importantei cunoştinţelor practice informale în 
privinţa bunului mers al întreprinderii (D. Linhart), dar şi 
asupra organizării reale a muncii prin raportare la 
organizarea prescrisă. Mai recent, antropologia industrială 
a devenit autonomă în raport cu sociologia industrială şi 


sociologia muncii, acestea urmărind în schimb să-şi 
completeze | metodele, folosindu-se de abordarea 
antropologicá (P. Bouvier). Întreprinderea este concepută 
de acum încolo ca un ,teren" în sensul antropologic al 
termenului, iar cercetările se străduiesc să ofere o imagine 
a viziunii actorilor. În ochii muncitorilor japonezi, relaţiile 
interpersonale în interiorul „grupului de lucru” constituie 
una din condiţiile producţiei, fapt care demonstrează 
importanta dimensiunii sociale şi culturale a muncii 
industriale (Sugita, 1987). 

Studiul practicilor ritualizate în cadrul întreprinderii 
permite identificarea modalitatilor de  reapropiere 
individuală şi colectivă a muncii (Gerome, 1984). Lucrările 
consacrate şantierului naval de la Port-de-Bouc explorează 
dimensiunile simbolice ale unei memorii a muncitorilor ce 
depăşeşte locul de muncă, ajungând să identifice 
întreprinderea cu oraşul (Cornu, 1984). Funcție simbolică 
în chestiune contribuie la modelarea imaginii condiţiei 
muncitoreşti, dar şi la transformarea acesteia. 

Întreprinderea este analizată în mediul ei. La 
Annonay, în perioada interbelică, viaţa locală si clivajele 
politice coincid nu atât cu opoziţia dintre patroni şi 
muncitori, cât cu cea dintre reprezentanţii unor sectoare 
economice distincte (Ganne, 1984). Studiile comparative 
evidenţiază dimensiunea culturală a întreprinderii. 
Formele de aplanare a conflictelor influențează modul de 
gestiune si deci rezultatele întreprinderii (P. d'Iribarne). 
Reprezentările care, in Japonia, au dus la prevalenta 
organizării globale asupra organizării pe locuri de muncă 
au dus la transformarea sistemului taylorian (K. Sugita). 
Antropologia industrială îşi propune să realizeze o 
etnografie a organizării, studiind funcționarea lor 
concretă, logicile implicite care susțin activitatea 
indivizilor şi a grupurilor, pe de o parte, logicile explicite 
operate de către sistemele de gestiune, pe de altă parte, si 


decalajele si conflictele intre acestea (Berry). 

Aceste studii sunt promitátoare, în ciuda numărului 
mic de monografii şi a absentei materialelor comparative. 
Ele pun probleme metodologice delicate, ca de exemplu 
statutul observării participative, şi chiar probleme etice 
când este vorba de răspândirea şi restituirea rezultatelor 
cercetărilor (G.  Allhabe). Aplicarea perspectivei 
antropologice în cultura noastră si la categoriile (cele de 
muncă în special) care o ordonează suscitá în sfârşit 
întrebări majore asupra naturii cunoaşterii antropologice 
bazate până în prezent pe distanţa culturală. 

J 
JAPONIA 
1. Antropologia japoneză 


Istoria antropologiei japoneze se caracterizează prin 
opoziţia teoretică dintre susţinătorii specificitatii japoneze 
şi apărătorii unui  comparativism de proveniență 
universalistoccidentală. Coexistenta acestor tendinţe se 
manifestă prin recursulla doi termeni omonimi şi apropiaţi 
semantic (minzoku/gaku): „studiul obiceiurilor populare” şi 
„etnologia”. După Yanagita Kunio (1875 - 1962), 
principalul fondator al disciplinei în Japonia, prima temă, 
percepută iniţial ca traducere a englezescului folklore, şi-a 
construit sensul treptat, pornind de la expresia 
frantuzeascá traditions populaires, înainte de a dobândi, ca 
germanul Volkskunde, o conotaţie naţională (Yanagita, 
1934). În privinţa celui de-al doilea termen, din motive de 
comoditate, dar şi pentru a afirma modernismul metodelor 
folosite, specialiştii japonezi tind astăzi să-l substituie cu 
neologismul bunka jinrui-gaku „antropologie culturală”. 

Caracterul insular al ţării, care în trecut o autoriza să 
se închidă în sine, atunci când se confrunta cu o serie de 
culturi străine mai avansate, explică desigur importanta 
acordată moştenirii lăsate de curentul naţionalist 
premodern, dar şi rapiditatea cu care au fost adoptate 
teoriile străine, după Restauraţia de la Meiji (1868). 

Personalităţi marcante şi-au concentrat eforturile 
pentru a realiza o sinteză, aşa cum a făcut Tsuboi Shogoro 
(1863 - 1913): influenţat de teoriile evoluționiste, el va 
fonda în anul 1884 o societate de antropologie, Jinrui 
gakkai, menită să studieze originea şi evoluţia obice-iurilor 
tuturor raselor. La fel, Yanagita, care lansa în 1925, 
împreună cu Oka Masao, Aruga Kizaemon şi Ishida 
Mikinosuke (Aruga, I. Ishida), revista Minzoku (Etnologia). 
Dar sub efectul conjugat al dezvoltárii etnologiei in 
regiunile colonizate si al revirimentului nationalismului 
care va antrena renasterea interesului fatà de specificul 
nipon, tentativele lor vor esua in simple polemiciteoretice. 
În vreme ce Oka Masao si Ishida Eiichiro, ambii foşti 


studenti de-ai lui Wilhelm Schmidt, erau preocupati de 
difuzionism, Yanagita îşi definea disciplina ca fiind studiul 
particularitatilor istoriei nationale care se nasc din modul 
de reflectare a credintelor si sentimentelor unui popor. Din 
numeroasele societàti savante, efemere si rivale, au luat 
fiinţă, pe de o parte, Kyodo seikatsu kenkyu-jo (Centrul de 
Studii asupra Vietii Locale), creat in 1934 de Yanagita si in 
cadrul căruia se va publica începând cu anul următor 
revista Minkan densho (Tradiţii populare) şi, pe de altă 
parte, Nihon minzoku-gakkai (Societatea Japoneză de 
Etnologie), unde se reunesc, din 1935, cercetătorii 
interesaţi, în general, de teoriile occidentale. Această 
sciziune se va adânci după sfârşitul războiului, când 
Yanagita începe să caute în studiul etnografic al Japoniei 
un mod de a răspunde la îndoielile stârnite de înfrângere, 
şi aceasta în timp ce Societatea Japoneză de Etnologie 
invita specialişti americani să prezinte noile tendinţe din 
antropologie. Interesul pentru gândirea occidentală se va 
accentua la sfârşitul anilor '50: principalele teorii, 
patternuri ale culturii, scoala numită „Culture and 
personality", functionalismul, etnopsihiatria, structura- 
lismul si antropologia cognitivă vor influenţa succesiv 
cercetările japoneze. Tot în această epocă au fost reluate si 
cercetările în străinătate. 

În prezent, chiar dacă fostele colonii, Sud-Estul 
asiatic (TI. Mabuchi) şi nordul Pacificului, Coreea si, de 
câţiva ani, China au rămas teritoriile predilecte, s-au 
efectuat cercetări si în Africa (J. Kawada, M. Yamaguchi), 
unde au fost initiate programe vaste, mai ales de către 
Universitatea din Tokio, apoi de către Ministerul Educaţiei; 
studii s-au făcut inclusiv în America de Nord, mai ales cu 
referire la rezidenții de origine japoneză (H. Nakamaki). 

În fine, în ultimii ani, folcloriştii şi antropologii din 
cadrul instituţiilor de cercetare mai importante, cum ar fi 
Muzeul Naţional de Etnologie fondat în 1974, au reuşit să 


depăşească poziţiile care îi situau în tabere opuse, mai 
mult teoretic decât practic, ceea ce vădeşte un amestec de 
durată al genurilor şi ideilor. 

— YANAGITA Kunio, 1934, ,Minkan densho-ron" 
(Teoria tradițiilor populare), in Yanagita  Kunio-shu 
(Culegere a operelor lui Yanagita Kunio) XXV, Chikuma 

2. Cercetárile asupra Japoniei 

Studiile de folclor si etnologie sunt desemnate în 
japoneză prin doi termeni omofoni, pronuntati minzoku- 
gaku: într-un caz caracterul pentru zoku are sensul de 
„obicei”, în celălalt de „familie”, „trib” sau „rasă”. În prima 
rubrică sunt clasate majoritatea studiilor consacrate 
culturii populare şi tradiţiilor sociale indigene. 

Chiar dacă are câţiva precursori, Yanagita Kunio 
(1873 - 1962) simbolizează începuturile studiilor de folclor 
din Japonia. Functionar, iar apoi jurnalist, influenţat mai cu 
seamă de Frazer şi de Gomme, el va fonda în anul 1935 
Societatea Japoneză de Folclor. Opera sa imensă, pe care 
el intenţiona să o aşeze în prelungirea „studiilor naţionale 
premoderne” (Kokugaku), este în întregime rezultatul 
proiectului de a demonstra unitatea şi unicitatea culturii 
japoneze. Acest punct de vedere particularist va fi de altfel 
evident şi la mulţi dintre urmaşii săi. Scrierile lui Yanagita, 
la fel ca şi dicţionarul de folclor sau glosarele şi culegerile 
de povesti redactate sub coordonarea sa reprezintă şi 
astăzi o sursă esenţială de date pentru'cercetători. Dintre 
apropiații săi, Orikuchi Shinobu, el însuşi autor al unei 
opere considerabile, a urmat o direcţie mai filologicá si 
mai literară, în vreme ce Yanagi Muneyoshi a dezvoltat 
studiul artelor populare (mingii), un domeniu neglijat de 
Yanagita. Numele lui Seki Teigo este legat de analiza 
poveştilor si a legendelor. Paralel cu cercetările unor 
sociologi precum Suzuki Eitaro, care a apărat noţiunea de 
„sat natural” (shinzenson), studierea organizării sociale 
rurale si a sistemului domestic tie) a fost întreprinsă cu 
rigoare de către Aruga Kizaemon. Preocupările acestuia 
din urmă s-au concentrat mai ales în direcţia problemelor 


legate de administrarea pământului si de ierarhia din 
cadrul grupurilor de case desemnate prin termenul 
generic dozoku (Aruga, 1943). Această perspectivă, care 
privilegiază factorii economici, regăsindu-se îndeosebi la 
Nakane Chie (1967), o contrabalansează pe cea specifică 
altor autori, cum ar fi Kitano Seiichi (1976) sau Gamo 
Masao care, dimpotrivă, pun accentul pe de o parte pe 
filiatia patriliniará şi clasele de vârstă, iar pe de altă parte 
pe structurile de întrajutorare egalitare care sunt prezente 
în societatea rurală. Cultul strămoşilor, organizarea 
sanctuarelor, ritualurile ţărăneşti constituie un domeniu de 
cercetare nu mai puţin bogat decât acela al familiei. Vom 
menţiona numele lui flori Ichiro (1953 - 1955), Higo Kazuo 
(1941) şi Wakamori Taro: cel dintâi pentru opera sa de 
referinţă asupra istoriei credințelor populare, al doilea 
pentru analiza detaliată a grupurilor parohiale şi ultimul 
pentru încercările sale de sinteză. În pofida caracterului 
relativ marginal, samanismul a găsit de asemenea 
specialisti de prim rang care să-l studieze; dintre aceştia 
se distinge figura lui Sakurai Tokutaro. În fine, din punct 
de vedere geografic, populaţia ainu din insula Hokkaido, în 
nord, şi insulele Ryukyu, în sud, percepute uneori ca un 
adevărat muzeu al culturii japoneze, formează două 
domenii de cercetare specifice. 

Dacă interesul occidentalilor pentru morala şi 
societatea japoneză este deja vechi, impactul scrierilor 
acestora asupra Japoniei rămâne totuşi dificil de apreciat. 
Desigur, paradoxal este faptul că lucrarea lui R. Benedict 
din 1946, de inspiraţie culturalistă şi redactată în timpul 
războiului, pornind de la documente concrete, este cea 
care a suscitat cele mai multe comentarii. Unii autori s-au 
preocupat în mod direct, cel puţin prin una dintre lucrările 
lor, de curentul folclorist; este cazul lui R.M. Dorson, 
specialist în literatura orală, al lui C. Blacker, preocupat de 
noile religii şi de samanism sau al lui C. Ouwehand (1946), 


cu remarcabila sa analizá, influentatà de-structuralismul 
lui C. Lévi-Strauss, a reprezentărilor pestelui-pisică, 
animal seismogen. Prima monografie a unui sat japonez a 
fost alcătuită de un elev pe care l-a avut A.R. Radcliffe- 
Brown la Chicago, J.F. Embree (1939). Tabloul vieţii rurale 
prezentat aici a fost îmbogăţit după război prin multe alte 
anchete de teren, cum ar fi cele realizate de 

J. B. Cornell, R.J. Smith, E. Norbeck, de echipa lui 
R.K. Beardsley, J.W. Hall, R.E. Ward sau de R.P. Dore intr- 
un cartier din Tokio. Smith (1974) este de altfel autorul 
unui studiu remarcabil asupra practicilor contemporane 
legate de cultul strămoşilor. Perspectiva antropologică a 
fost si ea aplicată în studiul relaţiilor din întreprindere 
(Rohlen, 1974). 

JOSSELIN DE JONG Jan Petrus Benjamin de 

Antropolog si lingvist olandez, Jan Petrus Benjamin 
de Josselin de Jong s-a nascut in 1886 la Leiden; a decedat 
in 1964 la Zeist. Elev al lui CC. Uhlenbeck, specialist in 
lingvistica comparată, convins că lingvistica este 
inseparabilă de antropologie şi de arheologie, Josselin de 
Jong se orientează înspre studiul limbilor algonkine; el va 
efectua două misiuni de teren în America de Nord, în 1910 
şi 1911, la indienii blackfoot din Montana şi respectiv la 
ojibwa din Minnesota; în 1913 susţine la Leiden o teză de 
etno-lingvistică comparată asupra  distinctiei dintre 
„animat” si ,inanimat" în limbile indo-germanice şi 
algonkine. În 1910 devine conservator la departamentul 
Africii, Americii si Australiei de la Muzeul National de 
Etnologie din Leiden, unde isi va desfăşura întreaga 
carieră academică; el va ocupa acest post până in 1935. In 
1922 obţine un post de profesor de etnologie generală la 
Universitatea din Leiden, având ca obiectiv pregătirea 
funcţionarilor coloniali. În acea vreme, predarea 
antropologiei era inca dominată de  evolutionism; 
îndepărtându-se de această tradiţie, Josselin de Jong, în 
cursul său inaugural, se va referi la F. Boas şi R.H. Lowie; 
la îndemnul lui Rassers, conservator la departamentul 
Indoneziei al Muzeului din Leiden, el aprofundează operele 
lui E. Durkheim şi M. Mauss: urmând exemplul colegului 
său, se va dedica apoi conceperii unei perspective holistice 
asupra culturilor, conform căreia manifestările diverse ale 
uneia şi aceleiaşi culturi ţin de punerea în aplicare a unor 
principii structurale de bază. 


Între 1933 şi 1935 îşi susţin tezele primii elevi ai lui 
Josselin de Jong (Van Woouden, Held, Van Baal, Locher 
etc.). In 1935, el devenise profesor titular la catedra de 
etnologie indoneziana si îşi abandonase funcţia de 
conservator. Locher a evocat doctrina deprinsă alături de 
Van Wouden intre anii 1927 si 1928, la cursurile acestuia 
despre rudenie în care se utilizează noţiunea de 
„structură”. Urmându-şi elevii, Josselin de Jong se ocupă 
de Indonezia. În 1932 va efectua o cercetare de teren în 
Indonezia orientală, în insulele Kisar, Mea, Babar, Wetar şi 
Buru, vreme de mai bine de un an; fidel dublei sale 
formaţii, va face operă de lingvist şi de etnolog în acelaşi 
timp. 

Cursul inaugural din 1935 vădeşte starea avansată a 
concepţiei teoretice la care ajunsese Josselin de Jong cu 
privire la structurile de rudenie. Inspirându-se din lucrările 
lui A.R. Radcliffe-Brown asupra societăţilor australiene, 
Josselin de Jong propune acceptarea Indoneziei ca un 
câmp de studiu comparativ. El defineşte pentru aceasta un 
„nucleu structural” al culturilor indoneziene, constituit din 
căsătoria asimetrică, filiatia dublă, dualismul socio-cosmic 
şi modul de asimilare a influentelor culturale şi religioase. 

Pionier al şcolii structuraliste olandeze, Josselin de 
Jong ia cunoştinţă, după război, prin intermediul lui 
Locher de opera fondatoare a structuralismului lui Lévi- 
Strauss, Les structures élémentaires de la parenté (1949). 
Lucrarea va face obiectul analizelor din seminariile sale: 
articolul ,Levi-Strauss's Theory of Kinship and Marriage", 
publicat in 1952, rămâne una dintre cele mai concise si 
mai clare expuneri ale conceptiilor lui Lévi-Strauss. La 
Leiden, Josselin de Jong va continua sa formeze 
antropologi, specialisti in probleme indoneziene (PE. de 
josselin de Jong, Schárer), dar si in problemele altor 
regiuni ale lumii: Noua Guinee (Pouwer), Surinam (Van 
Fier), Peru (Zuidema). 

JUMĂTATE > Alianţă. Amazonia. Australia 1 - 
Societăţile australiene. California (Indienii din ~). 
Organizare dualistă 

JURIDICĂ (ANTROPOLOGIE ~) 

JS. Maine a jucat un rol central în constituirea 
antropologiei juridice, abordând dreptul nu doar ca pe un 
sistem normativ cu un câmp de aplicaţie specific, ci şi în 
dimensiunea acestuia de instanţă explicativă a evoluţiei 


sociale. Astfel, Maine a utilizat natura dreptului (aşa cum 
apare aceasta în corpusuri juridice din epoci şi proveniente 
diferite) ca pe un criteriu fundamental al devenirii 
societăţilor, pornind de la o stare iniţială comună tuturor 
grupurilor umane. La origine, acestea ar fi fost constituite 
din familii patriarhale izolate, în cadrul cărora s-ar fi 
exercitat un drept care îşi afla conţinutul în caracteristic 
de morfologice ale grupului, dominat de autoritatea 
ascendentului masculin mai vârstnic. În cadrul tribului sau 
al grupărilor de familii patriarhale, dreptul, determinat 
exclusiv de consangvinitate, ar fi fost unicul fundament al 
legăturii politice; împărţirea teritoriului nu ar fi jucat aici 
niciun rol. Evoluţia spre un drept bazat pe ideea de 
contract este, pentru Maine, indiciul unei emancipări a 
individului care se dovedeşte capabil de a contracta prin 
schimb de consimtáminte, fără să angajeze poziţia sa 
statutară sau grupul în ansamblul acestuia, şi apt de a crea 
legături juridice stabile, fără vreun raport cu sângele sau 
cu alianţa. Dintr-o perspectivă evoluționistă, trecerea de la 
„statut la contract” relevă aşadar geneza statului unei 
societăţi şi transformarea ei progresivă. 

Formată după acest model evolutionist, conceperea 
statului ca putere eliberatoare (moştenire a Revoluţiei), 
orizont ideal al societăţii tribale şi conotând ca pozitiv din 
punct de vedere juridic esentialul virtuţilor sale, va oferi 
cadrul de referinţă ideologic administratorilor coloniali 
care aveau sarcina de a descoperi codurile indigene, 
pentru a le înlocui sau a le modifica. Este cazul lui R. 
Maunier de exemplu, fondator al celui dintâi departament 
de etnologie juridică (1930) şi al primei reviste consacrate 
subiectului (1931); tot el a elaborat şi primele chestionare 
de „folclor juridic”. Cu privire la Algeria, unde se afla în 
exerciţiul functiunii, Maunier pune problema dimensiunii 
juridice a contractului dintre colonizatori şi colonizați in 
termenii următori: cum se realizează comunicarea dintre 


două grupuri, de rude, pe de o parte, si de cetăţeni, pe de 
altă parte? El formulează astfel problema esenţială a 
relaţiei dintre drept si stat. Obiectivul principal al 
etnologiei juridice constă în analizarea raportului de 
identitate stabilit între drept, lege, stat şi ordinea socială. 
Cu alte cuvinte, se punea problema de a arăta că există 
popoare care nu cunosc organizarea statală, dar se supun 
unei ordini sociale, iar în comportamentele colective 
prezintă regularitáti, o anumită ordine si uniformitate ce 
vor face obiectul noii discipline. In cadrul antropologiei 
juridice coexistă două concepţii referitoare la drept: una 
identifică dreptul cu suportul coeziunii sociale, cealaltă 
caută să definească juridicitatea în termeni mai specifici, 
în raport cu categoriile antropologiei politice. 

M. Mauss este cel dintâi care va înscrie dreptul în 
câmpul antropologiei. Odată cu noţiunea de „fapt social 
total”, dreptul este inclus în ,social ca unul dintre 
elementele constitutive ale acestuia, fără ca specificul său 
formal sau scris să apară ca un atribut determinant sau, cu 
atât mai puţin, necesar. El vede astfel în contract o 
modalitate de alianţă. Această concepţie îl conduce la o 
hipertrofiere a funcţiei dreptului în societăţile primitive, 
acesta fiind descris aici în primul rând ca obligaţie. In 
consecinţă, Mauss (1926 - 1927) îi va descrie pe primitivi 
ca fiind prinşi fără încetare în ciclurile prestatiilor si 
contraprestatiilor, altfel spus ca fiind supuşi unei obligaţii 
considerate de ei drept un imperativ moral categoric. 

La rândul său, B. Malinowski identifică sistematic 
Juridicitatea” cu controlul social. El va consacra o lucrare 
critică dreptului primitiv sau, mai exact, principiilor şi 
mijloacelor utilizate în vederea asigurării unei stări de 
coeziune socială. În Crime and Custom în Savage Society 
(1926), Malinowski se ridică împotriva hiperlegalismului 
atribuit societăţilor primitive şi exprimă dubii cu referire la 
caracterul automat al supunerii fată de drept care ar 


rezulta de aici. Coeziunea socială nu este pentru 
Malinowski produsul unui raport de obedientă timorată a 
unor oameni fată de alţii şi nu ar putea fi înălţată la rang 
de categorie morală sau psihologică. Este o categorie 
sociologică. Pentru el, dreptul (/aw) tine de o configuraţie 
de prestații de tot felul, iar caracterul sáu coercitiv îşi află 
originea în obligaţia structurală de reciprocitate, aceasta 
din urmă fiind necesară pentru satisfacerea nevoilor 
comunităţii. 

Antropologii americani şi englezi au reacţionat fără 
întârziere la această absorbţie a noţiunii de ,drept" în 
aceea de „control social”, chiar de „organizare socială” în 
sensul cel mai larg. Radcliffe-Brown (1932) recomandă ca 
nu orice sistem de norme să fie asimilat cu dreptul şi 
propune ca acest cuvânt să nu fie utilizat decât în cazurile 
precise unde este prezent un aparat susceptibil de a 
determina respectarea dreptului, la nevoie chiar prin forţă. 

M. Gluckman (1956), revendicánd moştenirea 
culturală a lui Maine, se dedică studierii conflictelor şi, 
mai precis, a problemelor apărute în societăţile care 
dispun de o instanţă specializată în rezolvarea lor 
judiciară. Pe aceasta cale, el ajunge să descrie 
funcţionarea procedurii şi formarea jurisprudenţei la 
populaţia barotse din Africa de Sud. Această analiză a 
marcat un moment important în evoluţia studiilor: mergea 
împotriva reprezentărilor spontane, în etnologie, ale 
supunerii automate fată de regulă, negând existenta 
negocierilor si a unei posibile disjuncţii între normele 
juridice şi consens, dar reluând în acelaşi timp distincţia 
analitică între societăţi centralizate (la barotse) şi 
segmentare (la nueri). Cu referire la acestea din urmă, 
Gluckman aduce un răspuns functionalist la problema 
coeziunii sociale, privită din perspectiva echilibrului 
supraindividual. Pentru el, ca şi pentru ceilalţi etnologi 
anglo-saxoni, conflictele sfârşesc prin a genera noi ordini. 


Desigur, prescriptiile cutumei divizeazà, dar ele duc la 
crearea unor noi tipuri de solidaritate si genereazá bazele 
diferentiate ale unei noi coeziuni. Aceastà conceptie a 
conflictului ca instanţă regulatoare, descifrabilă pentru 
observator, dar inaccesibilă conştiinţei indigene, va fi 
criticată mai ales de antropologii de peste Atlantic. P. 
Bohannan (1957), in cartea sa despre populatia tiv 
(Nigeria), îi reproşează lui Glückman faptul de a fi legat 
prea mult categoriile juridice occidentale de realitatea 
barotse si propune ca metodă ideală pentru etnolog 
separarea descrierii sistemelor juridice indigene de 
comentariile analitice susceptibile a fi produse cu referire 
la acestea. 

In Franţa, P Bourdieu s-a preocupat si el de 
pertinenta categoriilor juridice occidentale aplicate în 
descrierea societăţilor exotice. Dar, în opera sa, critica 
Juridismului” depăşeşte cu mult domeniul strict ai 
dreptului pentru a se adresa metodei antropologiei, de 
vreme ce aceasta încearcă să dea seamă de practici, în 
cadrul înrudirii de exemplu, prin intermediul existentei 
postulate a sistemelor de reguli comparabile sub anumite 
raporturi cu regulile juridice în funcţiune în propriul 
nostru tip de societate. Această critică, bazată pe o 
concepţie ce vizează statutul regulii, mai ales la 
Wittgenstein, îl conduce la elaborarea unei teorii a 
practicii ca atare (Bourdieu, 1972). 

R. Verdier publică în revista Droit et culture lucrări 
orientate în două direcţii: descrierea minuțioasă a 
conţinutului semantic al realitatilor juridice si infrajuridice 
indigene şi analizarea reprezentărilor dreptului sau a 
sistemelor prescriptive dintr-o perspectivă culturalistă şi, 
totodată, realistă a dreptului. În ambele cazuri, se pune 
problema de a degaja relaţiile dintre fenomenele juridice şi 
sociale din cadrul unor culturi particulare. 

Antropologia juridică s-a aplecat şi asupra realităţii 


franceze pornind de la dezbaterea, lansată de Bourdieu, 
referitoare la caracterul Juridic" al regulii in diverse 
aplicatii ale dreptului, cutumei, obiceiurilor locale, mai cu 
seamă prin studierea legăturilor dintre sistemele de 
transmitere a bunurilor, de alianţă şi de rudenie, 
economice în general. 

În anii '80, mai cu seamă în Statele Unite, a apărut în 
antropologia juridică tendinţa de respingere a tezelor 
funcționaliste până atunci dominante. C. Geertz, preocupat 
să evidentieze construcţiile culturale din care au apărut, 
pe ici, pe colo, sub forme idiosincrazie, ,sensibilitàtile 
legale" (1986) si pornind de la justiţie, emite ipoteza că 
dreptul este un mod de a gândi realul si, în opoziţie cu 
punctul de vedere formalist, îl identifică cu ştiinţa locală si 
cu realul. În fine, în prelungirea şcolii etnometodologice, 
cercetările din Statele Unite se orientează spre descrierea 
metodică a situaţiilor în care conduitele individuale sau 
colective sunt legitimate în raport cu diferite reguli 
(aparţinând sau nu dreptului). Dezbaterea îi opune astfel 
pe cei care definesc legea din perspectiva regulilor, celor 
ce o abordează ca pe un proces (Nader, 1969; Falk-Moore, 
1978; Gulliver, 1986; Pospisil, 1958, 1971). Şi iată că am 
ajuns astfel, din nou, la vechea problemă a distinctiei 
latine dintre jus si lex 

KARDINER Abram 

Psihiatru, psihanalist si antropolog american, Abram 
Kardiner, náscut la New York in 1891, si-a efectuat studiile 
la Universitatea Cornell. În 1921 îl regăsim la Viena, ca 
student al lui Freud. In 1922 intră la Institutul Psihanalitic 
din New York, unde va lucra până în 1944; paralel cu 
activitatea sa clinică, Kardiner desfăşoară şi o carieră 
didactică predând (antropologia şi psihiatria) mai întâi la 
Cornell (19231929), apoi la Columbia. Pe la începutul 
anilor '30, Kardiner începe să se intereseze de relaţiile 
dintre cultură şi personalitate. În 1936 organizează, la 
Institutul din New York, un seminar care va juca un rol 
decisiv în constituirea curentului din antropologia 
culturală americană, ce se ocupă de dialogul dintre 
antropologie şi psihanaliză. Din anul 1937, şedinţele se 
desfăşoară la Columbia. Printre alti antropologi, 
personalităţi precum E. Sapir, R. Bunzel, R. Benedict, C. 
Du Bois şi, constant, R. Linton vor participa la lucrările 
seminarului, al căror ecou îl regăsim în The Individual and 
His Society, periodic publicat de Kardiner în 1939, şi în 
multe alte lucrări, dintre care vom consemna aici volumul 
colectiv The Psychological Frontiers of Society (1945). 
Kardiner dezvoltá in prima sa carte conceptia de 
„structură a personalităţii de bază” construită, pentru o 
cultură dată, pornind de la instituţiile „primare” ale 
societăţii şi în primul rând de la sistemul ei educativ; 
acesta formează normativ şi transmite valorile şi regulile 
de conduită considerate ca fiind fundamentale în 
respectiva societate; la rândul ei, personalitatea de bază 
face obiectul unei anumite proiecţii în imaginarul social 
prin intermediul institutiilor ,secundare", cum ar fi 
sistemele de credinţe. Kardiner nu a scăpat de criticile 
îndreptate împotriva reductionismului psihologic, mai ales 
că el utilizează tehnici proiective în studierea personalităţii 


locuitorilor din Insulele Alore (Indonezia), cercetate de C. 
Du Bois; totuşi, cercetarea sa cu referire la personalitatea 
negrului american (Kardiner, Ovesey, 1951) demonstrează, 
cel puţin în legătură cu societăţile industrializate, 
preocuparea de a ţine seama, în registrul instituţiilor 
primare, de contextul economic şi social. 

În 1955, Kardiner pune bazele propriei clinici de 
psihanaliză; în 1961 părăseşte New York-ul şi se mută în 
Atlanta, unde va preda la Universitatea Emory până în 
1968; moare la New York, în 1981. 

KLUCKHOHN Clyde Kay Mayben 

Antropolog american, Clyde Kluckhohn s-a náscut in 


Le Mars, Iowa, în 1905. Încă de foarte tânăr, familia sa îl 
trimite la o fermă din New Mexico, situată in apropierea 
rezervatiei indienilor navajo, de care devine interesat in 
asa másurá, incát le invatá limba si le deprinde obiceiurile. 
După o călătorie în sud-estul Statelor Unite, va publica în 
anul 1927 prima sa carte, To the Foot of the Rainbow. Între 
1931 si 1932 studiazá in Europa; student la Universitatea 
din Viena, el descoperă aici psihanaliza. Întors in Statele 
Unite, devine asistent la Universitatea din New Mexico 
(1932 - 1934); în 1936 îşi va susţine doctoratul (Ph. D.) în 
antropologie la Universitatea Harvard, unde îşi va 
desfăşura întreaga carieră profesorală. Aici fondează, 
împreună cu T. Parsons si H. Murray, un departament de 
„relații sociale", ale cărui lucrări stau la originea 
publicării, sub direcţia sa şi a lui Murray, a volumului 
colectiv Personality în Nature, Society and Culture (1949), 
operă clasică a curentului „Culture and personality” din 
antropologia culturală americană. Kluckhohn va fi şi 
preşedinte al Centrului de Cercetări Ruse de la Harvard 
(Kluckhohn, Inkeles, Bauer 1956) şi director al 
departamentului de antropologie; in 1947 este ales 
preşedinte al American Anthropological Association. 

Responsabil, din 1936 până în 1946, cu Proiectul 
Ramah, Kluckhohn, studiind o comunitate navajo ramah 
(New Mexico), inaugurează un nou tip de cercetare de 
teren: pe termen lung, intensivă, interdisciplinară; 
antropologii lucrează împreună cu psihologii clinicieni şi 
cu alţi specialişti din diverse ramuri ale ştiinţelor sociale. 
Proiectul Ramah va alimenta numeroase publicaţii 
(Kluckhohn, Wyman, 1938, 1940; Kluckhohn, Leighton, 
1946, 1947). In Navajo Witchcraft (1944), Kluckhohn, 
mentinandu-se într-un demers functionalist, caută sa 
reconcilieze antropologia şi psihanaliza. 

Kluckhohn este un antropolog generalist în tradiţia 
lui Boas „i a lui Kroeber (Parsons, Vogt, 1962), alături de 


care a analizat conceptul de ,culturá (1952); in pofida 
eclectismului sáu teoretic, Kluckhohn este un culturalist 
influenţat de Sapir, Linton, Benedict, aşa cum o arată în 
special cea mai citită dintre cărţile sale, Mirror for Man 
(1949). Spre sfârşitul vieţii, Kluckhohn considera cá 
diversitatea comportamentelor omeneşti este aparentă, 
acestea referindu-se in realitate la valori umane 
fundamentale, împărtăşite de toate culturile. Utilizând cu 
precădere o metodă de analiză preluată din fonologia 
structurală a lui Jakobson, el a avut ambitia de a construi o 
teorie generală a culturii, pornind de la evidenţierea 
universaliilor culturale. A murit înainte de vreme, în 1960, 
victimă a unei crize cardiace, în timp ce lucra la un articol 
într-o cabană, pe malurile râului Pecos, nu departe de 
Santa Fé, în New Mexico. 

KROEBER Alfred Louis 

Antropolog american, Alfred Kroeber s-a náscut la 
1876 in Hoboken (New Jersey), intr-o familie protestantá 
de origine germaná care a rámas germanofoná; a murit in 
1960, la Paris, la intoarcerea de la Burg Wartenstein 
(Austria); unde  prezidase un colocviu intitulat 
,Anthropological Horizons", organizat la initiativa sa. 
Intrat in 1892 la Universitatea Columbia (New York), 
tânărul Kroeber se va interesa mai întâi de literatura 
engleză; antropologia o descoperă frecventând un curs de- 
al lui Boas despre limbaj; in 1902, el sustine prima tezá de 
doctorat (Ph. D.) in antropologie din universitatea la care 
lucrează (si a doua din Statele Unite). Perioada esenţială a 
carierei lui Kroeber s-a derulat la universitatea 
californiană Berkeley. A fost unul dintre maeştrii studiilor 
nord-amerindiene şi cel mai mare specialist în privinţa 
indienilor din California; cercetările sale acoperă un 
domeniu foarte larg: antropologie psihică, lingvistică (la 
indienii arapaho, yokut, yuki; limbi ale grupurilor 
athapaskan, hokan şi penutian din California), arheologie 
(California, zona de sud-vest) şi mai ales etnologie (la 
indienii arapaho, yurok, mohave, zuni etc). Interesat de 
toate aspectele culturii indiene, Kroeber nu s-a dedicat, 
totuşi, niciodată studiului monografic al vreunei societăţi. 
Din 1900, el şi-a îndreptat interesul asupra indienilor 
californieni, foarte puţin studiati la acea vreme; cu privire 
la aceştia va culege o cantitate impresionantă de material, 
ce va alimenta ulterior numeroase articole (multe dintre 
acestea au fost reluate în Source Book, a lui R.F. Heizer si 
M.A. Whipple, 1951) şi un bilanţ magistral, Handbook of 
the Indians of California (1925). In 1950, acest umanist de 
tradiţie liberală susţinea lupta indienilor din California 


pentru recunoasterea drepturilor lor funciare. 

Bibliografia lui Kroeber insumeazá mai bine de cinci 
sute de titluri; dintre acestea vom nota, pe lângă 
Handbook deja citată, Anthropology (1923, reeditată în 
1948). În 1953 se publică, sub coordonarea sa, 
Anthropology Today, lucrare colectivă prezentând starea 
antropologiei (în principal americane) după cel de-al doilea 
război mondial; cartea a avut o mare influentă asupra 
dezvoltării disciplinei. 

Kroeber era preocupat de problema „naturii culturii”, 
dar, cu excepţia notabilă a lucrării care poartă chiar acest 
titlu (1952), ipotezele sale nu au făcut obiectul unei 
expuneri sistematice. El considera cultura ca fiind o 
manifestare universală, fiecare cultură particulară dând 
seamă de o conformare la un anume pattern. Relaţiile 
dintre culturi (de proximitate, de înrudire, de ierarhie) se 
pot exprima aşadar din perspectiva relaţiilor dintre 
patternuri: aici îşi află justificarea împărţirea spaţiului 
nord-amerindian în „arii culturale” şi, de altfel, Kroeber 
este cel căruia îi datorăm prezentarea lor sistematică: 
America de Nord apare împărţită în 6 „mari arii” şi 56 de 
arii, cu 43 de subdiviziuni interioare (1939). Studiul 
culturilor (cultural analysis) constă mai întâi într-o 
identificare a „unităţilor culturale", parametri în care 
culturile, ca întreg local, sunt combinári particulare. El 
admite un demers sincronic, bazat pe analiza repartitiei 
spatiale a unităţilor culturale si a ,configuratiilor" astfel 
produse (1944); pe lángá inventarierea unitátilor de 
cultură, mai trebuie efectuat si un tratament statistic 
menit să deosebească modelele culturale. Studiul 
presupune şi un demers diacronic, fie istoric, fie legat de 
inferente de tip genetic dacă vorbim din perspectiva 
unităţii culturale; din această perspectivă, Kroeber 
reorientează întrucâtva problematica difuzionistă. In cazul 
când cultura nu are fundament în ea însăşi, trebuie 


postulatà existenta unei baze ,supraorganice", de unde 
provin culturile si care constituie orizontul lor ultim: acest 
concept (1917, apoi 1927) a fost criticat de numerosi 
antropologi, printre care Sapiro (1917), iar Kroeber insusi 
s-a văzut nevoit să-i limiteze aria, fără totuşi a renunţa la 
ideea sa cu privire la cultură, străină de functionalism, si 
la tentatia reductionismului psihologic. 

Kroeber a exercitat încă din timpul vieţii o influenţă 
considerabilă, prin cariera didactică şi prin scrierile sale. 
Amintirea lui, la care trebuie să o alăturăm şi pe aceea a 
soţiei sale, Theodora Kroeber, autor al emotionantei istorii 
a ultimului indian yana (California) care a cunoscut o viaţă 
liberă (1961), se păstrează mai ales prin Kroeber 
Anthropological Society, fondatá in 1949, unde se publicá 
şi astăzi periodicul Papers începând cu 1950. 

KULA 

Kula desemneazá, in Melanezia, sistemul intertribal 
de schimburi, observat mai ales la populatiile insulelor din 
largul coastei orientale a Noii Guinee si descris in special 
de B. Malinowski pentru arhipelagul Trobriand si de R. 
Fortune pentru populatia dobu. Termenul se referà la douá 
tipuri de prestatii, unele realizate în limitele comunităţii 
fixe sau ale vecinatatii ei imediate, iar altele la scară mult 
mai mare, cuprinzând aria expedițiilor maritime de la o 
insulă la alta. Asemănătoare prin modul de funcţionare şi 
lipsite de orice caracter comercial, aceste prestații vizează 
exclusiv şiragurile sibrătările de scoici care, schimbate în 
moduri diferite unele pentru altele, parcurg în sens invers 
un circuit închis, mereu acelaşi. După un anumit interval 
de timp, obiectele primite sunt repuse în circulaţie, în aşa 
fel încât lanţul dublu al prestaţiilor să nu fie întrerupt 
niciodată. Valoarea lor - nici utilitară, nici decorativă, ci 


strict ceremonială - este legată de continuitatea 
transmiterii. Detinerea temporară a acestor obiecte (cu 
nume, sexuate, de ranguri distincte şi dintre care unele au 
parcurs deja circuitul de mai multe ori) joacă un rol 
esenţial legat de prestigiu şi de renume. Stabilitatea 
relaţiilor de schimb dintre grupurile locale depinde de 
aptitudinea partenerilor de a-şi onora obligaţiile mutuale. 
În cazul unei sincope, flexibilitatea sistemului face posibilă 
alegerea altei serii de parteneri. Astfel, solidaritatea 
rituală garantează, dincolo de raporturi tradiţional ostile 
existente între diversele comunităţi autonome, 
funcţionarea prin alternantă a reţelelor de alianţe politice 
şi favorizează, totodată, jocul influentelor interculturale. 

Definită de M. Mauss ca „fenomen social”, kula este 
înconjurată de un interes antropologic similar cu acela 
acordatpotlatch-ului din societăţile nord-vest americane. 

M. JEUDY-BALLINI 

FORTUNE R.E, 1932, Sorcerers of Dobu, the Social 
Anthropology of the Dobu Islânders of the Western Pacific, 
Dutton, New York (trad. fr.  Sorciers de  Dobu. 
Anthropologie sociale des insulaires de Dobu dans le 
Pacifique, Maspero, Paris, 1972). 

— HAGE P, 1977, ,Centrality in the Kula Ring”, în 
Journal of the Polynesian Society, 86 (1): 27 - 36. - LEACH 
JW. LEACH E. (ed.), 1983, Kula: New Perspectives on 
Massim | Exchange, Cambridge University Press, 
Cambridge. 

— MALINOWSKI B.K., 1922 (1960), Argonauts of the 
Western Pacific. An Account of Native Enterprise and 
Adventure in the Archipelagoes of Melanesian New 
Guinea, Routledge & Kegan Paul, Londra (trad. fr. Les 
Argonautes du Pacifique occidental, Gallimard, Paris, 
1963). 

— MAUSS M. 1950, „Essai sur le don. Forme et 
raison de l'échange dans les sociétés archaiques", in M. 


Mauss: Sociologie et anthropologie, PUF, Paris. 

— MUNN N.D., 1986, The Fame of Gawa. A Symbolic 
Study of Value Transformation in a Massim (Papua New 
Guinea) Society, Cambridge University Press, Cambridge. 

— PERSSON J., 1983, „Cyclical Change and Circular 
Exchange: A Re-Examination of the Kula Ring”, in Oceania, 
54 (1): 32 - 47. - UBEROI J.PS., 1962, Politics of the Kula 
Ring: An Analysis of the Findings of Bronisław Malinowski, 
Manchester University Press, Manchester. 

LEACH Edmund Roland 

Antropolog britanic náscut in 1910 la Sidmouth 
(Anglia), Edmund Roland Leach s-a remarcat prin 
cercetările sale etnografice din Birmania şi Sri Lanka şi 
prin contribuţii însemnate la dezbaterile teoretice ale 
disciplinei. După ce şi-a făcut o formaţie în inginerie la 
Cambridge şi a petrecut un număr de ani în Extremul 
Orient, Leach a studiat antropologia la London School of 
Economics cu B. Malinowski. Din 1947 până în 1953 a 
predat antropologia aici, apoi din 1953 până în 1978 la 
Cambridge, unde a exercitat şi funcţia de Provost, în 
perioada 1966 - 1979, la King's College. A decedat la 6 
ianuarie 1989. 

În timpul unui scurt sejur în Kurdistan, în 1938, 
Leach şi-a adunat materialul necesar pentru prima sa 
carte: Social and Economic Organisation of the Rawaduz 
Kurds (1940). Va întreprinde apoi o altă cercetare de teren 
la kasinii din Birmania, dar desfăşurarea acesteia este 
perturbată de cel de-al doilea război mondial, când este 
chemat să servească în armata birmaneză. În lucrarea 
scrisă în urma acestei cercetări, Political Sistems of 
Highland Burma (1954), Leach critică functionalismul lui 
A. RRadeliffe-Brown, dominant pe atunci in antropologia 
britanicá. El contestá modelul de societate ca sistem 
integrat tinzând spre un echilibru si insistă asupra 


dinamismelor, contradictiilor si diferentelor dintre norma 
idealá si practicile efective. Dupá o sedere in Sri Lanka in 
1954, publică Pul Eliya: A Village in Ceylon (1961), lucrare 
ce se plaseazá tot in contra opiniei general impártásite pe 
atunci: Leach sustine cá faptul numit de antropologi 
„structură parentală” nu este „decât un mod de a vorbi 
despre raporturile de proprietate" (1961: 305) si se face 
avocatul explicatiei comportamentelor sociale ca fapt de 
adaptare ecologicá, mai degrabá decát ca supunere fatá de 
un sistem de norme. 

Leach nu se multumeste numai sá critice intelegerea 
functionalistá a societăţii. El pune în discuţie chiar si 
metodologia uzitată de antropologie. Într-o conferinţă 
intitulată „Rethinking Anthropology” (1959) - titlu 
semnificativ, identic cu acela al unei culegeri de eseuri din 
1961 - el subliniază limitele demersului taxonomic şi 
comparatist şi susţine cercetarea legilor generale; critică 
etnocentrismul categoriilor analitice ale antropologilor şi 
preconizează folosirea unor simboluri şi modele formale. 

Leach consacră numeroase articole (parţial reunite, 
în versiune franceză, în l'unite de l'homme [1980]) si o 
carte, Culture and Communication (1976), studiului 
categoriilor culturale indigene şi formelor de expresie 
,rituale" (înţelese într-un sens foarte larg), preluând 
numeroase exemple din Biblie. Interesul său pentru aceste 
fenomene simbolice şi pentru modelele formale, aplicate în 
special terminologiilor de rudenie, îl apropie pe Leach de 
structuralismul lui C. Lévi-Strauss, căruia îi consacră si o 
carte (1970). Totuşi, el îşi dezvoltă un stil propriu de 
analiză structurală, privilegiind opozitiile ternare în 
defavoarea celor binare. Denuntà drept „metafizică” 
modalitatea lui Levi-Strauss de a face apel la spiritul uman 
pentru a explica regularitátile structurale. El, dimpotrivă, 
caută să explice aceste regularitáti mai mult prin efectul 
cumulat al strategiilor antagonice ale actorilor sociali. 


În întreaga sa operă, dar mai ales în Social 
Anthropology, Leach se declară împotriva unei interpretări 
realiste, susținând interpretarea  instrumentalistă a 
conceptelor si modelelor antropologiei, fie ele 
funcționaliste sau structuraliste. El se opune astfel tuturor 
ortodoxiilor tuturor rigiditatilor intelectuale, nu numai în 
antropologie, ci şi în viziunea sa asupra lumii aşa cum o 
aflăm exprimată într-o serie de conferinţe radiofonice 
foarte controversate, „A Runaway World?” (1967). 

D. SPERBER 

— Special Issue: Sir Edmund Leach, Cambridge 
Anthropology, 13 (3), 1989 - 1990. 

LEENHARDT Maurice 

Născut la Montauban in 1878, intro familie 
protestantá, Maurice Leenhardt a studiat la Facultatea de 
Teologie Protestantă din Montauban unde tatăl său, 


pastorul si geologul Franz Leenhardt, initiase un curs de 
stiinte fizice si naturale pe care il preda el insusi. In 1901 
va sustine o tezá despre Le mouvement ethiopien au sud 
de l'Afrique de 1896 a 1899; el incearcá sá inteleagá aici 
etiopianismul ,din interior", demonstránd cá acesta este o 
mişcare de revendicare socială, generată de reacţiile 
legitime ale africanilor împotriva represiunii si a 
discriminării rasiale. Devenit misionar în cadrul Societe 
des Missions Évangéliques din Paris, Leenhardt este trimis 
in Noua Caledonie, unde va sta din 1902 până in 1926. 
Luând apărarea canacilor împotriva abuzurilor coloniale şi 
încurajând bisericile locale autonome, el anticipă practic 
teologia eliberării. Lucrează intensiv la traducerea Bibliei 
şi ajunge să înţeleagă, astfel, convertirea religioasă ca 
inventare politică şi istorică a unui creştinism indigen, 
capabil de a transcende tradiţia melaneziană fără să o 
abolească. Începând cu 1926, după o carieră de misionar 
pe cât de reuşită, pe atât de frământată, Leenhardt se 
dedică întru totul etnologiei. Mulțumită sprijinului lui 
Levy-Bruhl şi M. Mauss, obţine un post la Ecole Pratique 
des Hautes Etudes (unde îi va succeda lui M. Mauss, în 
1941, la catedra de „religii ale popoarelor necivilizate”), 
predă la Ecole des Langues Orientales şi i se încredinţează 
responsabilitatea departamentului Oceaniei de la Musée 
de l'Homme. Promotor si director al Institut Français de 
l'Océanie, în 1947, va reveni de două ori în Melanezia 
pentru a întreprinde aici cercetări extensive. Moare la 
Paris în 1954. Leenhardt s-a distins în antropologia 
franceză dintre cele două războaie mondiale printr-o 
muncă de teren de o profunzime şi de o intensitate cu totul 
deosebite. 

În afara celor patru volume consacrate etnografiei şi 
etno-lingvisticii din valea Houailou din Noua Caledonie, 
Leenhardt a mai scris două opere de sinteză, Gens de la 
Grande Terre (1937) şi Do Kamo (1947). Ansamblul 


lucrărilor sale se caracterizează printr-o preocupare 
susţinută fată de problemele de traducere, printr-o 
sensibilitate fată de contextul imperialist şi printr-o atenţie 
deosebită acordată expresivităţii culturale, modificărilor 
acesteia, noţiunii de „persoană” şi problemei autenticităţii. 
Etnografia lui Leenhardt se asociază cu o pledoarie 
constantă pentru dialog, pentru schimbul cultural şi pentru 
reformarea sistemului colonial. 

Contribuţia cea mai originală a lui Leenhardt constă 
desigur în concepţia sa fenomenologică asupra mitului. În 
opinia lui, mitul nu rezidă atât într-o înşiruire de istorii sau 
fabule, cât în manifestarea unei angajări afective în 
relaţiile şi prezentele concrete ale unui „peisaj socio- 
mitic”. Pentru Leenhardt, spaţiul are o densitate pe care 
nicio hartă nu o poate sugera; aceasta se suprapune 
realitátilor culturale, sociale, ecologice şi cosmologice. 
Acest spaţiu complex care orientează, constituie persoana 
canacă nu poate fi observat de un subiect centrat, 
înzestrat cu percepţie. In fapt, persoana „trăieşte” o serie 
discontinuă de „timpi” socio-mitici. „Mitul trăit”, evidenţiat 
de Leenhardt în cazul canacilor, va provoca o rediscutare a 
concepţiilor lui Levy-Bruhl despre mentalitatea primitivă, 
precum şi a celor occidentale referitoare la individ şi la 
corp. 

J. CLIFFORD 

1902 (1976), Le mouvement éthiopien au Sud de 
l’Afrique, de 1896 a 1899, Academie des Sciences d’Outre- 
Mer, Paris. 1922, ,Notes sur la traduction du Nouveau 

d’ethnologie neocaledonienne Institut d’Ethnologie Paris 

CLIFFORD J., 1982, Person and Myth: Maurice 
Leenhardt in the Melanesian World, University of 
California Press, Berkeley (trad. fr. Personne et mythe: 
Maurice Leenhardt en Nouvelle Caledonie, Jean-Michel 
Place, Paris, 1987). 

— DOUSSET-LEENHARDT R., 1977, „Maurice 
Leenhardt", în L'Homme, 17 (1): 105 - 115. - GUIART J., 
1977, „Maurice Leenhardt inconnu: l'homme d'action", în 
Objets et Mondes, ii 75 - 85. 

LEIRIS Michel 

Scriitor si etnolog francez, Michel Leiris s-a náscut la 
Paris în anul 1901. În 1924 aderă la mişcarea 
suprarealistă, de care se desprinde, totuşi, în 1929. 
Colaborează la revista Documents, animată de G. Bataille, 
urmează cursurile lui M. Mauss de la Institut d'Ethnologie 
al Universităţii din Paris pentru ca mai târziu, din 1931, cu 
sprijinul lui G.H. Riviere, să participe la misiunea Dakar- 
Djibouti (1931 - 1933) condusă de M. Griaule, experienţă 
decisivă pentru opţiunea lui în favoarea unei cariere de 
etnolog. În 1934 îi este încredinţată responsabilitatea 
departamentului Africii negre din Musée d'Ethnographie 
de la Trocadero: aici va lucra la reorganizarea muzeului 
care, în 1947, devine Musée de l'Homme. Diplomat al 
Ecole Naţionale de Langues Orientales şi al Ecole Pratique 
des Hautes Etudes (Secţiunea a V-a) în 1937, Leiris intră la 
Centre National de Recherches Scientifiques în 1943. Aici 
îşi va încheia cariera ca director de cercetări, după ce 
efectuase câteva misiuni etnografice în Africa neagră 
(1945) şi în Antilele franceze (1948, 1952). Michel Leiris 
moare la Saint-Hilaire, în apropiere de Paris, la 30 
septembrie 1990. 

Originală prin forma ei, specifică unui scriitor şi poet 
preocupat de explorarea tuturor resurselor limbajului sau 
chiar ale limbajelor (1948), opera etnologică a lui Leiris 
este deosebită şi ca fond şi obiect. Publicarea, în 1934, a 


volumului intitulat Afrique fantome (1988) va conferi o 
dimensiune existenţială si reflexivă etnologiei franceze. 
Problema de a constitui printr-un subiect alte subiecte, ca 
obiecte de cunoaştere, va fi abordată în felul în care se 
punea, nu fără umor, chestiunea anchetei de teren în 
situaţia colonială. Această problemă, intelectuală şi morală 
totodată, a condiţiilor de inteligibilitate a faptelor sociale şi 
culturale - mergând în paralel cu reflecţiile făcute la 
College de Sociologie pe care îl fondase împreună cu G. 
Bataille, R. Caillois şi alţii, în 1937 - se manifestă concret 
prin studierea cultelor de posesiune de tip zar şi voodoo, a 
căror analiză o reînnoieşte subliniind „aspectele lor 
teatrale” (1958, 1980), dar şi prin preocupările sale pentru 
contactele culturale (1955), problema rasială (1951) şi 
statutul estetic al artei africane. In 1967 va elabora un 
studiu important în acest sens, în colaborare cu Jacqueline 
Delange. De asemenea, opera sa se manifestă şi prin ideea 
de etnologie 

„Angajată”, dezvoltată în „Lethnographe devant le 
colonialisme” (1950), unde cercetătorul este reprezentat 
ca un „avocat natural" al populațiilor pe care le studiază. 
Opera lui Leiris, unică în antropologia franceză, conjugă 
două activităţi, care reprezintă pentru el cele două fațete 
ale unei cercetări antropologice în sensul deplin al 
cuvântului: „sporirea cunoaşterii omului, atât pe calea 
subiectivă a autobiografiei şi a experienţei poetice, cât şi 
pe calea mai puţin personală a studiului etnografic”. 

J. JAMIN 

1934, LAfrique fantome, Gallimard, Paris. 1948, La 
langue secrete des Dogon de Sanga (Soudan fírancais), 

Ethiopiens de Gondar, Plon, Paris. 1969, Cinq études 


d'ethnologie, Paris, Denoël - Gonthier. 1967 (coaut. 
Delange J.), Afrique noire: La creation plastique, 
Gallimard, Paris. 

BOYER A-M., 1974, Michel  Leiris, Editions 
Universitaires, Paris. 

— PRICE S., JAMIN J., 1988, , Entretien avec Michel 
Leiris", in Gradhiva, 4: 29 - 56. 

LEROI-GOURHAN André 

Etnolog si istoric francez, náscut in 1911 si mort in 
1986 la Paris, André Leroi-Gourhan a contribuit substantial 
la dezvoltarea a trei discipline: antropologia fizică 
(hominizarea), etnologia (tehnologia, estetica) si preistoria 
(metode de efectuare a săpăturilor, arta rupestră, structuri 
ale habitatului, evoluţia societăţilor). 

Autodidact, diplomat în limbile rusă (1931) şi chineză 
(1932) al Ecole des Langues Orientales, va participa şi el 
la transformarea fostului Musée d'Ethnographie de la 
Trocadero in Musée de l'Homme. In 1937 pleacă într-o 
misiune in Japonia, de unde îşi va aduce, in 1939, 
materiale pentru teza de doctorat in litere (1945), având 
ca subiect arheologia din Pacificul de nord. Ulterior este 
numit profesor de etnologie la Facultatea de Litere din 
Lyon, apoi director adjunct la Musée de l'Homme, unde va 
fonda Centre de Formation à la Recherche Ethnologique. 
Doctoratul în ştiinţe şi-l sustine la 1954, în parte pentru a 
sublinia propria convingere intimà conform cáreia, dacá 
faptele sociale sunt totale, atunci si omul este ,total”, 
faber şi sapiens, producător de bunuri materiale si creator 
de limbaj'simbolic in acelasi timp. Din 1956 este profesor 
de etnologie generală si de preistorie la Facultatea de 
Litere din Paris, iar in 1968 este ales la catedra de 
preistorie de la Collége de France. 

Convingerea  referitoare la caracterul total al 
operelor omului reprezintà firul conducátor al tuturor 
lucrărilor lui Leroi-Gourhan. În teza de doctorat în ştiinţe, 


el avanseazá ipoteza cá eliberarea máinii, prin folosirea 
uneltelor rudimentare, a permis o transformare anatomicà 
a muschilor gâtului si craniului, care a sporit astfel 
capacitatea cranianá. De aici a urmat o dezvoltare a 
creierului si, ca urmare, a capacităţii omului de a 
simboliza. Refuzul de a decupa realitatea in elemente 
specializate pentru uzul specialiştilor, preocuparea 
constantă de a-şi sprijini analiza pe un număr cát mai mare 
de observații concrete si minutioase şi de-a proceda mereu 
la clasificarea acestora după criteriile lor interne şi nu 
după gr de subiective il situează pe Leroi-Gourhan în linia 
naturaliştilor din secolul al XIX-lea. 

In domeniul tehnicilor, el este fondatorul 
principalului curent actual din tehnologia culturală. 
Pornind de la ideea că ceea ce îl distinge pe om de 
celelalte animale este aptitudinea sa de a manipula concret 
mediul înconjurător, Leroi-Gourhan notează cá prima 
invenţie importantă a omului a avut loc atunci când acesta 
a reuşit să combine precizia unei presiuni fixe (cuțitul care 
taie cu fineţe) cu forţa unei presiuni lansate (toporul care 
retează un buştean gros), într-o mişcare de presiune fixă 
cu percuție (dalta şi ciocanul sculptorului). Conform 
principiului său de a înseria întotdeauna fenomenele după 
caracterele lor interne, el clasifică tehnicile de fabricaţie 
după natura materialelor de prelucrat: solide, stabile, 
fibroase, semiplastice, plastice, suple şi fluide. 

Comportamentele tehnice devenite posibile prin 
intermediul mijloacelor (presiuni, lovituri) şi al procedeelor 
(tehnicile de fabricaţie) conduc la tehnici de achiziţie şi 
consum, constituind ultima treaptă a clasificării generale. 

Două dintre elementele problematicii sale: lanţul 
operator şi noţiunea de ,tendintà" şi de „fapt”, nu doar cà 
îi ghidează analiza asupra mijloacelor, procedeelor şi 
obiectelor, dar clarifică şi reflectia sa asupra unor noţiuni 
cum ar fi acelea de „mediu tehnic”, „stil etnic”, „devenire 


umană”. Noţiunile de ,tendintà" si de „fapt” promit 
fructuoase cercetári viitoare. Ele conduc la o clasificare a 
obiectelor în acelaşi timp morfologică şi dinamică, istorică 
şi geografică. Fundamentele acesteia se află la loc de 
cinste şi în stabilirea taxonomiilor: criteriile merg de la 
general la particular, niciun obiect nu poate să aparţină 
mai multor categorii. Exemplul clasic este acela al 
propulsorului. Tendinţa de „a mări forţa aruncării” îşi află 
expresia concretă în trepte de fapte ierarhizate, pornind 
de la o primă treaptă, unde obiectele sunt împărţite în trei 
grupe: bát cilindric (Europa preistorică, Melanezia, Peru), 
planşetă ovală (Australia), scândurică subrectangulară 
(America), până la o a cincea treaptă, unde am putea afla o 
planşetă îngustă subrectangulară curbată, cu amprentele 
adânci ale unor degete (Alaska centrală şi septentrională, 
secolul al XIX-lea). Tendinţa traversează mediul natural, 
tehnic şi social pentru a deveni o serie de fapte şi 
dobândeşte particularităţi definitorii pentru stilul specific 
unui anumit grup social. 

Leroi-Gourhan este un novator si în domeniul 
preistoriei. Mai întâi în privinţa metodelor săpăturilor şi în 
analiza rezultatelor. El înlocuieşte vechea metodă de a da 
la o parte încă de la început tot ceea ce pare 
nesemnificativ cu grija de a păstra până şi cel mai mărunt 
vestigiu, oricare ar fi natura acestuia, şi de a raporta 
minuţios relaţia lui spaţială cu alte vestigii printr-un 
decapaj orizontal, respectând integritatea straturilor 
succesive. Aplicarea unor asemenea metode i-a permis lui 
Leroi-Gourhan şi şcolii sale să reconstituie viaţa cotidiană 
a vânătorilor preistorici pana la detalii legate de 
activităţile menajere din jurul focului de tabără. Pentru 
domeniul artei preistorice, el a realizat ceea ce, pentru 
domeniul miturilor, a reuşit C. Lévi-Strauss: l-a ordonat 
printr-o analiză a structurilor profunde. Arta preistorică a 
cavernelor nu este o colecţie eteroclită de gravuri şi de 


picturi analizabile numai prin comparatia esteticá cu 
canoanele artei moderne, ci o ordonare structuralá a unor 
teme precise. 

Lucrările si cercetările lui Leroi-Gourhan nu se 
situează aşadar la intersecţia mai multor discipline, ci 
reprezintá mai degrabá integrarea in unul si acelasi càmp 
de investigatie a unor cercetári, metode si perspective 
provenite din discipline foarte diverse. Înainte de a fi 
etnologică sau preistorică, contribuţia sa la antropologie 
reprezintă în primul rând un aport metodologic care 
deschide perspective unitare asupra activităţilor omeneşti. 
Filosofia perceptibilă în studiile sale de paleontologie, 
estetică, tehnologie, preistorie, epistemologie, etnologie 
generală relevă faptul că Leroi-Gourhan plasa omul şi 
devenirea acestuia în centrul tuturor preocupărilor sale 
ştiinţifice. 

R. CRESSWELL 

1936, La civilisation du renne, Gallimard, Paris. 1943 
- 1945, L'homme et la matiere; t. I, Evolution et technique; 
t. IL, Milieu et techniques, Albin Michel, Paris. 1946, 
Archeologie du Pacifique Nord, Institut d'Ethnologie, Paris. 
1964 - 1965, Le geste et la parole; t. I, Technique et 
langage; t. II, La mémoire et les rythmes, Albin Michel, 
Paris. 1972, Fouilles de  Pincevent. Essai d'analyse 
ethnographique d'un habitat magdalenien, Editions du 
CNRS, Paris. 1982, Les racines du monde. Entretiens avec 
Claude Henri Rocquet, Belfont, Paris. 1983, Mécanique 
vivante. Le crane des vertebres du poisson à l'homme, 
Fayard, Paris. 1983, Au fil du temps. Ethnologie et 
prehistoire (1935 - 1970), Fayard, Paris. 

LEVIRAT — Căsătorie 

LEVI-STRAUSS Claude 

Antropolog francez, Claude Lévi-Strauss s-a născut la 
Bruxelles, pe 28 noiembrie 1908. După efectuarea studiilor 
secundare şi superioare la Paris (licenţă în drept, agrege în 


filosofie in 1931), a functionat ca profesor de filosofie la 
liceul din Mont-de-Marsan, apoi la cel din Laon (1932 - 
1934). Membru al misiunii universitare din Brazilia şi 
profesor la Universitatea din Sào Paulo, din 1935 până in 
1938, a efectuat mai multe cercetări de etnografie în Mato 
Grosso şi Amazonia. Mobilizat în 1939, Levi-Strauss va 
reuşi după armistițiul din 1940 să părăsească Franţa cu 
destinaţia Statele Unite. Aici va p reda la New York, la 
New School for Social Research şi la Free School for 
Higher Studies. Ulterior devine consilier cultural pe lângă 
ambasada Franţei în Statele Unite, post pe care l-a ocupat 
în perioada 19451948. La întoarcerea în Franţa i se acordă 
titlul de doctor în litere, după ce in 1948 îşi sustinuse teza 
Les structures élémentaires de la parenté (teză 
complementară: La vie familiale et sociale des Indiens 
Nambikwara). În 1949 este numit director adjunct la 
Musée de l'Homme si, tot din acelasi an, devine director 
de studii la École Pratique des Hautes Études (Sectiunea a 
V-a), catedra de religii comparate ale popoarelor fără 
scriere. În perioada 1959 - 1982 este profesor la College 
de France, catedra de antropologie socială, de unde se va 
şi pensiona. Până în 1982 se ocupase şi de coordonarea 
unui Laboratoire d'Anthropologie Sociale pe care îl 
fondase în 1960. În 1973 a fost ales membru al Academiei 
Franceze. 

Numele lui Claude Lévi-Strauss este indisociabil de 
ceea ce s-a numit, ulterior, antropologie structuralá. Incá 
din unul din primele sale articole, „Lanalyse structurale en 
lingvistique et en anthropologie", el formulează cu 
claritate principiile fundamentale ale structuralismului. 
Asa cum se indică si în titlu, Lévi-Strauss se inspiră din 
lingvistica lui F de Saussure şi R. Jakobson - cu acesta din 
urmă se cunoscuse la New York, în timpul războiului: 
studierea nu a fenomenelor conştiente, ci a infrastructurii 
lor inconştiente; recunoaşterea, cu privire la elementele 


unui sistem, nu a sensului de entităţi independente, ci a 
valorii lor de poziţie, dependentă de relaţiile care le unesc 
şi le opun, şi luarea acestora ca bază pentru analiză; 
susţinerea faptului că aceste relaţii nu au valoare decât în 
cadrul unui sistem de corelaţii, ale cărui reguli trebuie 
degajate. Dar există încă o influentă - din partea lui Mauss 
-, conjugată fără dificultate cu precedenta, pe care Lévi- 
Strauss nu a uitat niciodată să o sublinieze. De fapt şi el 
trage aceleaşi concluzii atunci când, în a sa „Introduction ă 
l'oeuvre de Marcel Mauss”, atribuie antropologiei menirea 
de a cerceta „structurile mentale inconştiente, posibil de 
atins prin intermediul instituţiilor şi, chiar mai bine, prin 
limbaj”, structuri ce lămuresc varietatea şi aparenta 
dezordine de forme ale acestora. 

Era chiar obiectivul pe care şi-l fixase autorul cărţii 
Structures élémentaires de la parenté, în finalul căreia 
scria: ,Astfel, am putut constata cá reguli in aparentá 
complicate şi arbitrare puteau fi reduse la un număr mult 
mai mic: nu există decât trei structuri de rudenie posibile; 
aceste trei structuri se construiesc cu ajutorul a două 
forme de schimb; iar aceste două forme de schimb depind, 
la rândul lor, de un singur caracter diferenţial, mai precis 
de caracterul armonic sau dizarmonic al sistemului luat în 
considerare”. Toate dau seamă de locul central al 
schimbului matrimonial, care pe de o parte implică 
interdicţia incestului, asigurând versantul pozitiv al 
acestuia, şi pe de altă parte fundamentează înrudirea prin 
alianţă. In plus, structurile în discuţie trimit la realităţi 
mentale universale: nevoia de regulă ca regulă, noţiunea 
de „reciprocitate“, caracterul simbolic al darului. 

O problemă rămânea totuşi în suspensie: aceste 
structuri sunt într-adevăr primare sau nu fac „decât să 
introducă în mintea umană anumite cerinţe ale vieţii 
sociale obiectivate în instituţii?” (Le cru et le cuit). Ar 
putea fi vorba despre o logică, dacă putem să zicem asa, 


externă? Cele patru volume publicate sub titlul 
Mythologiques (1964, 1966, 1968, 1971) au recuzat 
această ipoteză funcționalistă, demonstrând că în 
mitologie, care, spre deosebire de înrudire, „nu are o 
funcţiune practică evidentă [...], nu se află în contact 
direct cu o realitate diferită”, operaţiunile spiritului sunt, 
în mod fundamental, de acelaşi ordin. Chiar dacă sistemele 
sântirăite efectiv în viaţa socială sau, ca miturile, sunt doar 
gândite într-un mod aparent spontan şi arbitrar, aceasta nu 
înseamnă că ele nu se desfăşoară în sânul aceloraşi 
„incinte”, posibil de calificat, pe bună dreptate, ca 
„mentale”. În realitate, apărute ceva mai devreme (1962), 
Le totemisme aujourd'hui şi la pensee sauvage ofereau 
deja răspunsul, de vreme ce gândirea, departe de a 
manifesta o mentalitate prelogicá, aşa cum sustinuse Levy- 
Bruhl, caracteristică numai populațiilor numite sălbatice, 
este prezentă în fiecare dintre noi, domesticită de 
diversele noastre culturi. 

Problema consta de fapt în a afla dacă nu cumva 
metoda structurală era valabilă numai pentru structurile 
de rudenie şi încă nu pentru toate, ci doar pentru cele aşa- 
zise, dupa Lévi-Strauss, „elementare“, care nu sunt 
universale si nici măcar caracteristice pentru toate 
societăţile numite, în mod tradiţional, tradiţionale. 
Reexaminarea toate - mismului a arătat cum anume se 
aplică metoda aceasta cu atâta succes la sistemele 
simbolice cu ajutorul cărora spiritul omenesc isi 
structurează reprezentările lumii. Analiza miturilor a 
relevat, pe de altă parte, faptul că metoda era valabilă şi 
pentru alte sisteme decât cele închise (sistemele de 
înrudire), adică pentru sistemele deschise sau, cel puţin, 
cu o închidere nedecelabilă iniţial şi a căror interpretare 
nu se poate dezvolta decât ca un fel de „nebuloasă”, fără a 
fi capabilă să ofere „pretutindeni imaginea unei structuri 
stabile si bine determinate" (Le cru et le cuit). 


Revenind, in cursurile sale de la Collége de France 
dintre 1976 si 1982 (Paroles données), la problemele de 
rudenie, Lévi-Strauss nu s-a mai interesat de sistemele de 
alianţă preferentialà si de filiatie uniliniară, referitor la 
care prezentase in 1949 teoria structurilor elementare; 
acum era preocupat de societăţile cu o unitate de bază 
intrunind ,fie cognati si agnati, fie cognati si uterini"; el va 
numi această unitate „casă”, reluând un termen folosit mai 
întâi m şi pentru evul mediu european. Astfel, s-a dovedit 
că structuralismul nu este nici pe departe dezarmat în 
încercarea de a studia „un tip de instituţie care transcende 
categoriile tradiţionale ale teoriei etnografice, integrând 
descendenta şi rezidenta, exogamia şi endogamia, filiatia si 
alianţa, dreptul patern şi dreptul matern” şi în cea de a 
analiza strategiile matrimoniale complexe exploatand 
simultan sau succesiv principii ,in alte conditii mutual 
exclusive". Care este cea mai bună alianţă? Este bine să-ţi 
cauti o sotie in vecini sau cát mai departe? Iatà intrebári 
care întemeiază destule mituri. lar „sălbaticii” nu sunt 
singurii care şi le-au pus: în cea de a V-a Conferinţă „Marc 
Bloch” (1983), Levi-Strauss caută exemple la Blanche de 
Castilia, la Saint-Simon şi în lumea rurală, precum şi în 
Japonia, Africa, Polinezia, Madagascar, pentru a conchide 
că „între societăţile considerate «complexe» şi cele pe 
nedrept numite «primitive» sau «arhaice», distanta este 
mult mai mică decât s-ar putea crede”. 

Prin urmare, criticile referitoare la faptul că Levi- 
Strauss consideră societăţile studiate ca fiind imobile, în 
vreme ce ele sunt diferite de la o epocă la alta, nu'au 
fundament. În realitate, aceste critici îşi au sursa într-o 
interpretare inexactă, pe care el a încercat zadarnic să o 
prevină. Este semnificativ că în 1949 publica, în Revue de 
metaphysique et de morale, un articol intitulat „Histoire et 
ethnologie” - având acelaşi titlu cu al Conferinţei „Marc 
Bloch” desfăşurate 30 de ani mai târziu. În articolul din 


1949 el sublinia că deosebirea dintre cele două discipline 
tine în mod specific de complementaritatea lor: „istoria îşi 
organizează datele în raport cu expresiile conştiente, 
etnologia în funcţie de constructele inconştiente ale vieţii 
sociale”. În conferinţa din 1983, complementaritatea este 
afirmată la fel, dar pe alt plan. Antropologia şi istoria se 
pot sprijini reciproc, atunci când istoricul îşi întinde 
câmpul de studii asupra moravurilor, credințelor si a tot 
ceea ce se orânduieşte sub vocabula vagă de „menta - 
litate” a unei societăţi date, dintr-o epocă dată, şi atunci 
când antropologul înţelege că trecutul societăţilor 
considerate complexe permite sporirea „numărului de 
experienţe sociale disponibile pentru mai buna cunoaştere 
a omului”. 

Evident, în cursul inaugural ţinut la catedra de 
antropologie socială de la College de France, din ianuarie 
1960, Lévi-Strauss opunea societăţile „reci” - care aleg să- 
şi ignore dimensiunea istorică şi au constituit multă vreme 
obiectul preferenţial de studiu al etnologilor - societăţilor 
„calde” - care, dimpotrivă, îşi valorizează istoria şi au fost 
preferate pentru studiu de către istorici. Totuşi, această 
contradicţie nu vizează istoricitatea unora sau a altora, ci 
atitudinea fiecăreia cu privire la trecutul specific. 
Societăţile „reci” nu-şi neagă trecutul, ele şi-ar dori mai 
degrabă repetarea lui, reluarea unei istorii petrecute 
cândva, încredințate fiind că aceasta le-ar explica o data 
pentru totdeauna prezentul. Cât despre societăţile „calde”, 
nici ele nu-şi pot nega întru totul „răceala“; istoria 
valorizată în acest caz trebuie să le fie proprie, adică să 
manifeste o anumită permanentă ca un garant al identităţii 
lor. De unde paradoxul - sau necesitatea - că grupurile 
cele mai preocupate de istoricitatea lor se văd pe sine şi 
unele pe altele prin intermediul unor stereotipii. Prin 
urmare, structuralismul nu discută istoria, ci ideea pe care 
oamenii şi-o fac adeseori despre ea: ideea că istoria ar 


presupune obligatoriu schimbarea, pentru cá schimbarea 
ar fi intotdeauna continuá. Totusi, dacá, dupá cum se pare, 
natura nu se dezvoltă în salturi, istoria dă impresia unui 
comportament diferit. Cercetătorul poate fi interesat, 
desigur, chiar de momentul saltului sau de intervalul dintre 
două salturi succesive. Dar nu tocmai din aşa ceva este 
alcătuită, istoria în cea mai mare parte a ei? Timpul în care 
se succedă stări diferite ale societăţii este la fel de 
discontinuu ca şi spaţiul unde se învecinează şi adeseori se 
ignoră societăţi diferite, dar contemporane. Aşadar 
contează mai puţin faptul că distanta - pentru etnolog ea 
pare a fi condiţia cercetării, de vreme ce obiectul ei este 
„celălalt”, aşa cum este el - este temporală sau spaţială. 
Atunci prin ce se deosebesc, între ele, antropologia şi 
istoria? Istoricul încearcă să depăşească discontinuitatea 
ordonând-o, pentru a stabili genealogii, de la o stare 
socială la alta; antropologul caută să profite de 
discontinuitate, pentru a descoperi între societăţile 
distincte - fără a se preocupa dacă acestea tin sau nu de 
acelaşi arbore genealogicomologii care să ateste realitatea 
unui fond comun întregului ansamblu al omenirii şi să lase 
loc speranţei că descoperirea „unei reţele de constrângeri 
fundamentale şi comune”, altfel spus baza unei „logici 
originare”, este posibilă. Cercetarea fondului comun nu 
şterge aşadar diferenţele urmărite de etnolog, deoarece 
numai realitatea acestora permite relevarea omologiilor 
menţionate mai sus. O asemenea întreprindere pare a 
elimina subiectivitatea sau, cel puţin, a o pune între 
paranteze. Orice subiect, orice individ nu este decât „locul 
unei gândiri anonime”. Totodată, în fiecare dintre aceste 
locuri se concentrează o singularitate care este în acelaşi 
timp condiţia şi produsul a ceea ce se manifestă aici: 
Tristes tropiques - adunând la un loc însemnări de 
călătorie, reflecţii antropologice si filosofice, analize 
etnografice, autobiografie intelectuală, pe scurt un roman 


al comprehensiunii - aduce o dovadă în acest sens, pe cât 
de personalá, pe atát de admirabilá. , Problema etnologiei 
este, in ultimă instanţă, o problemă de comunicare" 
(„Introduction à l'oeuvre de M. Mauss"). Comunicare între 
subiecti deci, intre ,melanezianul de pe cutare insulá", 
cum zicea Mauss, si cel care îl priveşte, îl ascultă... si il 
interpretează. Subiectul nu este ignorat, dar - dacă nu se 
cade în solipsism, negare a antropologiei - avem de a face 
in mod necesar cu o pluralitate; in absenta acesteia, 
problema comunicării nu s-ar putea pune, iar reţeaua 
constituită, mai mult sau mai puţin temporar, prin 
intersectarea elementelor ei le este determinantă. 
Structuralismul, aşa cum îl gândeşte Lévi-Strauss, a rămas 
mereu consecvent sieşi: relaţiile contează, nu termenii. 

j. POUILLON 

LEVY-BRUHL Lucien 

Filosof si sociolog francez, Lucien Levy-Bruhl s-a 
născut la Paris în 1857. Fost elev la Ecole Normale 
Supérieure, agrege in filosofie si doctor in litere din 1884, 
Levy-Bruhl a predat ,istoria ideilor politice din Germania" 
la Ecole Libre des Sciences Politiques, inainte de a fi 
numit, in 1908, profesor la Sorbona, unde îi succedă lui E. 
Boutroux la catedra de istoria filosofiei moderne. În 1917 
este ales membru la Academie des Sciences Morales et 


Politiques; in acelasi an devine si director /a Revue 
philosophique. Sustinátor al lui Dreyfus incá din primul 
moment (a fost citat ca martor al apărării), simpatizant 
socialist si colaborator la ziarul l'Humanité (scrie printre 
altele şi o biografie a lui Jean Jaures), autor renumit odată 
cu publicarea în 1922 a volumului Ja mentalité primitive, 
datorită notorietății sale si angajamentului politic va reuşi 
să obţină, în decembrie 1925, din partea lui E. Dalandier, 
aprobarea de a crea Institutul de Etnologie al Universităţii 
din Paris, menit să formeze „etnologişti” profesionişti; el 
va încredința secretariatul acestui institut lui Marcel 
Mauss şi lui Paul Rivet. Moare în 1939 la Paris, lăsând în 
urma lui numeroase însemnări în manuscris, care vor fi 
publicate în 1949 prin grija lui Maurice Leenhardt; aici, el 
propunea o revizuire a tezelor care îi asigurasera 
renumele. 

Cu toate că astăzi este neglijată, dacă nu chiar 
desconsiderată, opera lui Levy-Bruhl a exercitat o oarecare 
influentă asupra orientărilor din etnologia franceză, mai 
ales prin faptul că a stabilit una dintre sarcinile acesteia, 
anume studierea si explicarea modurilor de gândire 
specifice societăţilor aşa-zis primitive. Numeroasele 
dezbateri, comentarii şi controverse stârnite de opera lui 
au contribuit la impunerea cercetării etnologice şi au 
condus la reformularea, pornind de la gândirea 
„primitivilor”, a problemei universalului, sensului si 
adevărului. Levy-Bruhl s-a străduit sa demonstreze 
originalitatea si coerenta gând irii  ,primitivilor". 
Respingerea operei sale de către antropologii americani 
(Lowi e), germani (Schmidt, Thumwald) sau britanici a fost 
deplânsă de către E.E. Evans-Pritchard, care, chiar dacă îi 
critică tezele, le recunoaşte importanta şi caracterul 
novator, prin faptul ca Levy-Bruhl atrăgea atenţia 
cercetătorilor de teren asupra unor probleme mult timp 
neglijate. În acelaşi timp, Le-vy-Bruhl se bucura de un real 


credit pe lángá filosofi (Bergson, Husserl), istorici (Febvre, 
Metzger) si chiar scriitori si poeti precum Tristan Tzara 
sau Blaise Cendrars; acestia s-au referit la el explicit 
pentru a justifica incercarea de innoire a limbajului poetic, 
valoarea pe care o acordau visului si raportarea la ratiunea 
occidentală. 

De la Les fonctions mentales dans les sociétés 
inférieures (1910) pànà la l'expérience mystique et les 
symboles chez les primitifs (1937), Levy-Bruhl a consacrat 
nu mai putin de şase volume studiului mentalitätii 
primitive, caracterizatà ca misticá in privinta continutului 
reprezentărilor sale si ca prelogică pentru legăturile 
stabilite intre acestea, adicá insensibilà fatá de contradictii 
şi imposibilitate. Neglijând doctrina lui Durkheim şi 
opunându-se teoriei sociologice a cunoaşterii elaborată de 
acesta, Levy-Bruhl considera că apariţia gândirii logice - 
caracteristică pentru mentalitatea modernă - rezultă dintr- 
o revoltă a spiritului individual împotriva spiritului de 
grup. Cu tot aportul gândirii lui R. Hertz, al criticilor lui M. 
Mauss şi M. Leenhradt, Levy-Bruhl a susţinut multă vreme 
ideea că mentalitatea primitivă operează conform unei legi 
a participării generalizate, care o obiectiveaza şi o 
diferenţiază specific de mentalitatea civilizată, asumându- 
şi astfel riscul de a formula un fel de evolutionism 
intelectual si de a rămâne, după cum spunea Lévi-Strauss, 
in cadrele „iluziei arhaice”. Publicarea postumă a 
însemnărilor sale va scoate la iveală faptul că el era 
conştient de limitele şi de pericolele propriei teorii, până în 
punctul de a o repune în discuţie. Abandonând noţiunea de 
„prelogică” şi opoziţia sociologică dintre mentalitatea 
primitivă şi mentalitatea civilizată, pe care o va polariza - 
prezentă, cu intensitate variabilă, în întreaga societate şi 
gândire umană -, Levy-Bruhl nu numai că invită etnologul 
să iasă din propriile sale categorii pentru a le înţelege pe 
cele specifice altora - ceea ce el însuşi nu reuşise să facă -, 


dar ile si semnaleazá ca obiect de studiu. 

LIENHARDT Godfrey întreaga carieră universitară a 
lui Godfrey Lienhardt, născut in 1921 la Bradford 
(Yorkshire), s-a desfăşurat la Universitatea din Oxford, 
unde, începând cu 1972, ocupă postul de reader în 
antropologie socială după ce, din 1949, fusese Jecturer în 
sociologie africană. Lienhardt a publicat mai multe studii 
referitoare la organizarea socială si la gândirea 
populațiilor din Africa de Est, dar lucrarea sa principală 


rămâne Divinity and Experience. Consacrat religiei dinka, 
popor de pástori din sudul actualului Sudan, studiul 
analizeazá rezultatele anchetei de teren efectuate intre 
1947 si 1950. Dacá in cele afirmate se pot intrezári vagi 
influente durkheimiene, mai ales acolo unde autorul 
descrie maniera de transcendere treptată a 
individualitátilor prin ritualul sacrificial dinka, fineţea 
analizei şi prudenta epistemologică a autorului i-au permis 
să afirme poziţii mai nuantate si mai convingătoare decât 
cele ale predecesorilor săi francezi. Mai mult decât o 
simplă analiză de ritualuri şi de reprezentări dinka, 
lucrarea reuşeşte să propună o teorie a sacrificiului care 
suportă comparatia cu tezele lui Hocart şi Mauss. Ea 
prezintă totodată şi intuitii profunde cu referirela statutul 
discursului accesibil unui cercetător în privința 
conținutului de credințe pe care, in principiu, el nu le 
împărtăşeşte. Acolo unde îi este imposibil să se pronunţe 
asupra credințelor populaţiei studiate, este legitim să le 
rezume cel puţin parţial (dar nu total, aşa cum propune 
Durkheim), ca ,experiente" descriptibile şi, până la un 
punct, acceptabile. Poziția, conştientă de limitele 
discursului despre religii, reprezintă totodată o punere in 
gardă împotriva unui relativism excesiv, de vreme ce 
autorizează întâlnirea dintre observator si observat. 

D. CASAJUS 

1958, „The Western Dinka”, în J. Middleton, D. Tait 
(ed.), Tribes without Rulers. Studies în African 
Segmentary Sistems, Routledge & Kegan Paul, Londra. 
1961, Divinity and Expérience. The Religion of the Dinka, 
Clarendon Press, Oxford. 1964, Social Anthropology, 
Oxford University Press, Londra. 1975, „Getting Your Own 
Back: Themes in Nilotic Myth", in J.H.M. Beattie, R.G. 
Lienhardt (ed.), Studies în Social Anthropology. Essays în 
Memory of E.E. Evans-Pritchard by His Former Oxford 
Colleagues, Clarendon Press, Oxford: 213 - 237.1985, 


,Self: Public, Private. Some African Representations", in 
M. Carrithers, S. Collins, S. Lukes (ed.), The Category of 
the Person. Anthropology, Philosophy, History, Cambridge 
University Press, Cambridge. 

LIMBĂ 

Limbile sunt o expresie a facultăţii limbajului, proprie 
speciei umane. Cu ajutorul simbolurilor vocale, membrii 
unui grup se exprimă, comunică şi acţionează. Un 
ansamblu finit de elemente fonetice lipsite de sens 
constituie un alt ansamblu, deschis, de elemente 
semnificative. Cele două sisteme definesc împreună semne 
arbitrare, relative la lumea exterioară, şi formează cu 
ajutorul lor un substitut autonom al acesteia. In unele 
puncte din lumea sonoră astfel structurată, limbile creează 
motivații fonetice  şi/ sau semantice: onomatopee, 
instrumente poetice. La primul nivel de articulaţie, fiecare 
limbă cuprinde unităţi de rang fonetic opuse şi discrete; 
lingvistica structurală compune, pornind de la trăsături 
distinctive, fonemul, degajat din fluxul sonor cu variatiuni 
infinite datorită pertinentei sale într-o schemă simplificată 
a funcţiei de comunicare; gramatica generativă defineşte o 
matrice universală de trăsături fonetice de unde 
alimentează fiecare limbă. La al doilea nivel de articulaţie, 
limba organizează ansamblul deschis de unităţi 
semnificative, pe care tradiţia limbilor clasice îl disociază 
în două subansambluri: un inventar restrâns de morfeme - 
libere (particule, conjunctii etc.) sau legate (afixe, prefixe 
etc.) - şi un inventar inepuizabil, lexemele, divizat în 
subclase după criteriile ierarhiei şi/sau constructiei 
semantice (animat/inanimat etc). Gramatica, ars 
obligatoria dupa  jakobson, impune trecerea prin 
categoriile sale combinatorii, morfologice si sintactice 
(genuri, moduri, relatii predicative), specifice fiecárei 
limbi. Generativistii consideră gramatica drept competenta 
necesară pentru producerea de enunturi noi, în afara 


oricărei memorizári sau experienţe prealabile. În analiza 
unei limbi, toate teoriile privilegiază câte un aspect 
particular: ordinea cuvintelor  (distributionalismul), 
substituirile paradigmatice şi combinaţiile sintagmatice 
(structuralismul),  ambiguitátile sau anomaliile si 
disocierea organizării frazei într-o structură profundă şi 
una superficială (gramatica generativă), rolurile actantilor 
(teoria cazurilor), sinonimii sintactice (semantica 
generativă), | reprezentarea  fenomenologicä (teoria 
catastrofelor aplicată în lingvistică). Filosofii şi logicienii, 
reflectând asupra limbajului şi apoi asupra limbilor şi 
utilizării curente a acestora, furnizează metode parţiale: 
neopozitivismul logic (Carnap, Quine) sau filosofia analitică 
(Wittgenstein, Austin). Frontiera mobilă dintre grameme şi 
lexeme, nespecializarea conceptelor în relaţia acestora cu 
părţile discursului, cu toate afinitätile sau tendinţele, lipsa 
de corespondentă dintre semnificaţia enunturilor si cea a 
unitátilor de sens (presupozitie, ierarhizare, context 
discursiv) obligá la alegerea in prealabil pentru analizá a 
unei teorii a semnului si a funcţionării limbii. 

Contribuţia biologicului si natura dispozitivului 
cognitiv fac obiectul unui dezacord între teoriile 
constructioniste ale lui Piaget şi generativismul lui 
Chomsky:  neurologia  mecanismelor cerebrale ale 
comunicării şi cercetările asupra memoriei au repercusiuni 
asupra concepţiei limbii. De exemplu, limba (langue) este 
concepută de Saussure ca obiect al disciplinei lingvistice, 
în contrast cu vorbirea (parole), materie a acesteia. 

Chomsky transformă această dihotomie, iar codul- 
limbă saussurian, bogăţie statică depusă în memorie, 
devine proces generativ; competenţa are ca nucleu 
capacitatea gramaticală, în vreme ce proiecţiile sale, 
fonetică şi semantică, pot fi percepute prin performare. 
Diversitatea limbilor urcă probabil până la primii Homo 
sapiens. În Les langues du monde, Meillet, Cohen şi 


colaboratorii lor au inventariat si descris toate limbile 
cunoscute. Numárul de limbi astfel retinute depinde de 
rigurozitatea clasamentului care s-a putut stabili: 
clasamentul genetic se bazează pe descoperirea, prin 
comparaţie, a corespondentelor regulate - criterii istorice, 
metodă inductivă, reconstrucţie a limbi-lor-mamă cum-ar fi 
proto-indoeuropeana; clasamentul tipologic combina 
structuri si procedee: concepte exprimate, tehnici 
prevalente, grad de sinteză; clasamentul geografic 
subliniază faptele insolite, ca de exemplu apariţia unor 
trăsături fonetice sau gramaticale identice în limbi diferite 
şi fără contact între ele. Clasamentul semantic preconizat 
de Benveniste, adevărată răsturnare a vechii situaţii, 
abandonează ideea că limbajul nu există decât prin 
intermediul manifestărilor sale. Formele gramaticale 
indică răspunsul la problemele semantice pe care fiecare 
limbă trebuie să le rezolve: „Studiind aceste forme, 
selecţia, gruparea, organizarea lor proprie, putem induce 
natura şi forma problemei intralingvistice la care ele 
răspund” (Benveniste, 1966, 1: 117). Este ceea ce vrea să 
afle etnologul atunci când urmăreşte să înţeleagă diferenţa 
dintre limbi şi modul de clasificare a limbilor izolate. 
Limbile evoluează continuu: difuzarea, diferenţierea, 
presiunile si rezistentele dau naştere unor limbi 
vehiculare, biori multi-lingvismului, sau provoacă 
dispariţia altora. Modificările interne, perceptibile mai cu 
seamă în lexic, au contribuit la formarea ideii că se poate 
vorbi despre o corespondentă între starea limbii şi starea 
culturii, până la apariţia unei orientări cauzale. Aceasta 
rezultă dintr-o interpretare îngustă a ipotezei Sapir - 
Whorf, nuanţată de Sapir prin negarea existentei unei 
corelaţii directe între un tip cultural şi o structură 
lingvistică anume. Problema fascinantă a asemănării 
discutate, exprimată de W. Von Humboldt atunci când 
descria legătura directă în care nici limba, nici cultura nu- 


şi pot revendica vreo independentă, sau de Nietzsche, 
atunci când evoca „straniul aer de familie al tuturor 
sistemelor de gândire hinduse, greceşti şi germane”, nu 
poate fi tratată decât prin analizarea repetată, la niveluri 
din ce în ce mai abstracte, a semnificației gramaticale, in 
paralel cu efectuarea unor cercetări cum ar fi aceea a lui 
Dumezil asupra gândirii rituale sau a lui Benveniste asupra 
instituţiilor indo-europene. Având printre funcţiile lor şi 
transmiterea culturii, limbile şi culturile corespondente se 
influenţează reciproc şi devin semne ale unei cunoaşteri 
împărtăşite; ele constituie uneori chiar identitatea 
principală a grupului. Adeseori se întâmplă ca limba să nu 
fie singurul mijloc utilizat pentru comunicarea 
experiențelor: gesturile, obiectele, elementele de 
esoterism, ritua - lurile formează sisteme conexe. O parte 
din sens derivă din forța sa de acțiune, „atunci când a 
spune înseamnă a face”, aspect care duce limba în sfera 
pragmaticii. 

LINGVISTICĂ ŞI ANTROPOLOGIE 

Influenta lingvisticii structurale asupra antropologiei 
de la mijlocul secolului al XX-lea a făcut să se dea uitării 
faptul că, în secolul al XIX-lea, studiile asupra limbajului se 
inspirau din ştiinţele naturale, dominante pe atunci 
datorită lui Darwin. Gramatica comparată, codificată de A. 
Schleicher în 1861, trebuia să fie pentru genealogia 
limbilor ceea ce fusese anatomia comparată pentru 
evoluţia speciilor. Limba era un organism viu, care se 
cerea descris pentru a i se explica originea, dezvoltarea şi 
moartea. În epocă, evoluționismul impregna conceptul de 
„limbă-mamă” din lingvistică şi cel de ,matriarhat" din 
antropologie. O primă modificare se va face simțită 
începând cu 1870, odată cu interesul manifestat faţă de 
limbile vii şi faţă de dialectologie: acum se descoperă 
comunitatea de locutori şi, din entitate organică, limba 
devine o instituţie socială, iar elementele ei trebuie 
analizate ca substanţe independente. Lingvistii se vor 
plasa de aici înainte în mod firesc sub patronajul 


sociologiei si al antropologiei. 

Schimbarea radicală i se datorează lui F de 
Saussure. Afirmând cá limba este un sistem de relaţii 
interdependente - explicabil fără a fi necesar recursul la 
date extralingvistice - cu elemente valorizate prin 
raporturi mutuale, Saussure construieşte un obiect dotat 
cu o coerentă internă şi cu autonomie externă. Lingvistica, 
fondată astfel ca ştiinţă, este eliberată de ştiinţele conexe: 
sociologie, etnologie, psihologie, fiziologie. Acum, 
lingvistica şi antropologia se raportează la modelul 
ştiinţelor fizice: „Nu se poate ca fonologia să nu joace, 
pentru stiintele sociale, acelaşi rol novator ca si fizica 
nucleară, de exemplu, pentru ansamblul stiintelor exacte”, 
scrie Lévi-Strauss în 1945 (1958: 39), înainte de a 
deschide analizei structurale domeniul relațiilor de 
rudenie. Chiar în lingvistică, succesorii lui Saussure vor 
aplica această analiză la toate sectoarele limbajului 
susceptibile de a ţine de ea: fonologia (Troubetzkoy, 
Jakobson), sintaxa  (Hielmslev,  Martinet), semantica 
formală (Hielmslev, Greimas, Pottier), schimbările 
sistemelor lingvistice (Martinet, Haudricourt, Benveniste), 
patologia limbajului (Jakobson) etc. 

Dar structuralismul, considerând limba în primul 
rând un cod, un produs al spiritului uman, si mai puțin o 
producție a locutorilor, amână studiul cuvântului, al 
sensului construit in situația discursivă. Ceea ce in Europa 
nu însemna decât o delimitare operatorie si „provizorie”, 
după Saussure, devine dogmă în Statele Unite: 
distributionalismul lui Bloomfield exclude in mod radical 
din lingvistică problema sensului şi o deschide pe aceea a 
raporturilor dintre limbă şi societate. „Dacă această 
metodă se generalizează, scria Benveniste (1966: 1-12), 
mă tem că lingvistica nu va ajunge niciodată din urmă 
celelalte ştiinţe ale omului şi ale culturii”. Cât despre 
gramatica generativă a lui N. Chomsky, aceasta se opune 


structuralismului în esenţă, considerând limba ca pe un 
ansamblu de reguli de producere a frazei. Poziţia teoretică 
apropie lingvistica mai mult de psihologie (mai ales prin 
conceptele de „competentă” şi de „performantă”) decât de 
antropologie. 

Reacţia la această întoarcere a lingvisticii americane 
spre forme (Bloomfield) sau spre reguli (Chomsky) se va 
traduce în Statele Unite prin dezvoltarea unei noi 
discipline, „antropologia lingvistică”, cum a numit-o D. 
Hymes (1964) care, pe urmele lui F. Boas şi E. Sapir şi ale 
ipotezei Sapir - Whorf, pune următoarele întrebări: poate o 
limbă să influenţeze gândirea? Un mod de expresie 
particular poate modifica viziunea unui popor asupra 
lumii? De aici vor apărea numeroase lucrări, preocupate 
de investigarea în vocabulare bine definite (termeni de 
rudenie, vocabulare ale culorilor, botanicii sau zoologiei) a 
unei organizări taxonomice sau de efectuarea unei analize 
componentiale în vederea decelării structurilor. Paralel se 
dezvoltă, tot în Statele Unite, sociolingvistica (Labov), 
studiu al conditionärilor sociale ale variaţiei limbilor, 
urmând o tradiţie de cercetare consolidată în Franţa încă 
de la A. Meillet şi M. Cohen. În acelaşi timp, lingvistica 
„pură” îşi schimbă perspectivele concentrându-se, de la 
Benveniste încoace, pe subiecţii vorbitori şi pe strategiile 
lor discursive şi ocupându-se de problema procesului de 
construire a sensului. Această lingvistică a enuntarii 
prezintă destule analogii cu antropologia cognitivă, care 
studiază strategiile aplicate de subiecţi pentru a construi 
reprezentările identităţii, instituţiilor şi cunoaşterii lor. 

Pe lângă această convergentă a unui model aplicat la 
două discipline distincte, lingvistii si antropologii se 
străduiesc să construiască ansamblul relaţiilor existente 
între practicile de limbă şi practicile culturale în obiectul 
unei discipline proprii, etno-lingvistica. Încă eterogenă, 
aceasta acoperă demersuri diferite: 


— Lingvistica ,exoticá" imprumutá metodele sale din 
etnografie, dar fără a se interesa a priori de faptele de 
culturá; totusi, pornind de la anchetele lor lingvistice, Boas 
şi mai apoi Sapir vor afirma importanţa legăturii dintre 
limbă şi cultură, contribuind astfel la dezbaterea asupra 
relativismului cultural; 

— Semantica, înţeleasă fie ca explicare a ordinii 
trăite sau a ratiunilor neintentionale ale sensului (G. 
Calame-Griaule, H. Claudot, M.-P Ferry), fie ca efect al 
sensului produs printr-o situaţie discursivă; punctele de 
plecare sunt foarte diverse: lexicografia, analiza 
discursului, literatura orală, taxonomiile (Berlin şi Kay, 
Tornay pentru numele de culori, de exemplu); 

— Studiul raporturilor dintre structura limbii şi 
structura socială (N. Marr, Haudricourt, Benveniste), al 
locului limbilor în cadrul culturilor (M. Houis), al 
reprezentărilor pe care şi le fac locutorii cu referire la 
propria lor limbă (Journal des Africanistes, 1987). 

Este dificil de prevăzut dacă această fuziune, care 
promite cercetări la graniţa dintre lingvistică si 
antropologie, va duce la simpla delimitare a unui teritoriu 
suplimentar în ştiinţele umane sau chiar la depăşirea 
principiului de separare dintre cele două discipline, 
relevând acţiunea funcţiei simbolice. 

LINTON Ralph 

Antropolog american, Ralph Linton s-a născut în anul 
1893 într-o familie de quakeri din Philadelphia, tatăl sáu 
fiind proprietarul unei importante afaceri comerciale. 
După studiile urmate la Quaker High School, intră la 
Swarthmore College, unde înclinațiile sale îl fac să se 
îndrepte înspre literatură, istorie şi ştiinţele naturii. 
Pasionat de arheologie, Linton participă între 1912 şi 1915 
la săpăturile din sud-vestul Statelor Unite, Guatemala şi 
New Jersey scoțând la lumina zilei un sit din arhaicul 
oriental, in apropiere de Haddonfield. Incadrat in corpul 
expeditionar american, participă la luptele din Franţa si se 
imbolnáveste in urma unei inhalári de gaze. 

În jurul anului 1920 îşi începe adevărata carieră 
ştiinţifică. Sosit ca arheolog în Insulele Marchize (unde 


amenajează mormântul lui Gauguin), va pleca de aici ca 
etnolog. În 1922 lucrează la Field Museum of Natural 
History din Chicago. După o misiune în Madagascar (1925 
- 1927), intră la Universitatea Wisconsin, unde va exercita 
o influentă importantă asupra studenţilor săi, printre care 
se afla şi C. Kluckhohn. Teoretician ataşat concepţiei 
unitare a unei antropologii pe care o dorea „culturală”, 
Linton receptează cu scepticism succesul doctrinei lui 
Radcliffe-Brown din Chicago şi critică atât functionalismul, 
cât şi emergenta, în Statele Unite, a unei antropologii 
sociale, pe care el o considera a fi reductionistá. Opera sa 
principală, The Study of Man (1936), va apărea puţin 
înainte ca el să părăsească Madison, Wisconsin, pentru 
Universitatea Columbia, New York (1937), unde curând va 
primi directiunea departamentului de antropologie: de aici 
înainte va fi recunoscut ca una dintre figurile centrale ale 
curentului antropologic numit „Culture and personality”. 

1938 este anul de început al colaborării dintre Linton 
şi A. Kardiner, mai cu seamă în cadrul seminarului animat 
de acesta din urmă, unde îşi găsesc punctul de plecare 
lucrări precum The Psychological Frontiers of Society, 
redactată de Kardiner, Linton, C. Du Bois şi J. West si The 
CulturalA Background of Personality, avându-l ca autor pe 
Linton. Ambele vor apărea în 1945. În 1946 Linton este 
solicitat la Yale; suferind de mai mulţi ani de o maladie 
cardiacă, el moare la New Haven în 1953, lăsând 
neterminat manuscrisul lucrării The Tree of Culture, 
încheiată şi publicată (1955) de Adelin Linton, căreia îi 
datorăm o carte despre soţul ei, scrisă împreună cu C. 
Wagley (1971); G. Devereux a publicat cel de-al doilea text 
postum al lui Linton (1956). 

M. IZARD 

1936, The Study of Man. An Introduction, Appleton 
Century, New York (trad. fr. Del'homme Editions de Minuit 
Paris 1968) 1945 The Cultural Background of Personality 


Appleton Century New York. 1955, The. Tree of Culture 
(editat de A. Linton), Alfred A. Knopf, New York. 1956, 
Culture and Mental Disorders (editat de G. Devereux), 
Charles C. Thomas, Springfield - LINTON R. (ed.), 1940, 
Acculturation in Seven American Indian Tribes, Appleton 
Century New York. 1945, The Science of Man in the World 

of the World: the Peoples of Africa and the east Today, 

LINTON A. WAGLEY C. 1971, Ralph Linton, 

— KARDINER A. et al., 1945, The Psychological 
Frontier of Society, Columbia University Press, New York. 

LITERATURĂ ORALĂ 

Expresia „literatură orală”, multă vreme contestată 
pentru ambiguitatea şi contradictia în termeni pe care le 
manifestă, este acceptată astăzi, şi pe bună dreptate, dacă 
nu ne împiedicăm de ideea de „scriere” şi dacă definim 
această literatură printr-o anumită căutare a formei, a 
utilizării limbii - fapte conferind textului transmis pe cale 
orală o valoare estetică recunoscută de utilizatori. Autorii 
anglo-saxoni îi preferă termenul de folklore; în Franţa, 
acest termen a dobândit deja o coloratură arhaizantă şi se 
poate spune că, de altfel, el acoperă un câmp mult mai 
larg. În civilizațiile europene si orientale, literaturile orale 
şi scrise coexistă de multă vreme; în alte părţi, textele au 
fost transmise numai pe cale orală; chiar dacă scrierea era 
mai puţin ignorată în trecutul Africii decât am fi noi tentaţi 
să o credem, ea a fost suportul unei literaturi mai degrabă 
savante (de exemplu poezia religioasă islamică în limba 
fulfuldă sau în limba hausă, transcrisă în caractere arabe). 
Transmiterea literaturii in cadrul civilizaţiilor orale 


presupune o conceptie a vorbirii (parole) care porneste de 
la reprezentarea lumii si a persoanei umane si care explicá 
respectul faţă de acestea; asemenea concepţii sunt bine 
cunoscute acum în privinţa Africii. 

Literatura orală este partea tradiţiei formulată într- 
un cod propriu fiecărei societăţi şi fiecărei limbi, în funcţie 
de un fond cultural anume. Ea vehiculează atât istoria 
grupului, cât şi credinţele, reprezentările simbolice, 
modelele culturale sau viziunea asupra lumii naturale 
specifice acestuia. Puternic impregnată de valorile 
caracteristice ale societăţii, istoria orală serveşte adeseori 
drept bază pentru învăţământul traditional. Dar 
specificitatea nu exclude universalitatea: prezentând într-o 
formă simbolică probleme comune tuturor societăţilor 
omeneşti (explicarea lumii, relaţiile dintre membrii 
grupului familial etc), literatura orală se pretează 
comparativismului. A fost remarcată deja permanenta 
excepţională şi larga răspândire a miturilor şi a basmelor; 
acestea au permis stabilirea unui index internaţional 
(Aarne-Thompson, 1928) sau national (Delarue-Teneze, 
1957 - 1958). 

Formularea codificatá a fondurilor culturale este 
determinată de genuri; fiecare gen respectă regulile 
determinante ale modului de enuntare (debit, ritm, 
modulație a vocii) şi ale structurii (forma dialogata a 
ghicitorilor, alternanta în basm sau în epopee a părţilor 
narate cu cele cântate, formule de debut şi de finalân cazul 
poveştilor). Fiecare cultură prezintă genuri proprii, care 
nu corespund decât arareori categoriilor occidentale. Aşa 
se face că limitele dintre mit şi basm sunt neclare, mai cu 
seamă în situaţiile când mitul nu mai face obiectul unei 
credinţe; limbile africane tonale permit forme poetice şi 
ghicitori in cazul căror a structura tonală este 
determinantă; antroponimele, mai ales cele onorifice, pot fi 
încadrate şi ele în categoria genurilor poetice. În 


societăţile moderne, îndeosebi în cele urbane, genurile 
tradiţionale au dispărut sau sunt pe cale de dispariţie, dar 
asistăm la dezvoltarea altora (povestea hazlie) sau la 
renaşterea unora mai vechi sub o altă formă (fenomenul 
„noilor povestitori” din Franţa). 

Procedeele stilistice orale sunt o funcţie a limbii. 
Distincția dintre proză şi poezie se cere nuanţată aici, 
pentru că avem de-a face cu genuri intermediare. În 
general, genurile narative urmăresc claritatea, 
expresivitatea,  vivacitatea,  dramatismul (dialogurile); 
poezia pune accent pe ritm, imagine, expresie enigmatică, 
jocuri de sonoritate; adeseori se asociază cu muzica. Cele 
două niveluri coexistă în anumite genuri (epopee, cântec 
medieval epic). Stilul oral mai depinde şi de personalitatea 
transmitátorului. Talentul unui povestitor, al unui cântăreţ, 
al unui bard va fi judecat după maniera acestuia de a 
utiliza resursele corpului şi vocii sale (gesturi, mimică, 
teatralizare), pe lângă cele ale limbii. În plus, se apreciază 
întinderea repertoriului unui povestitor şi capacitatea 
acestuia de a memora, care îi permite să redea texte 
uneori foarte lungi, fără alte variatiuni decât cele stilistice. 
Literatura orală urmăreşte permanenta, stabilitatea, 
fidelitatea; nu este menită să inventeze, ci să reproducă. 
Preocuparea pentru permanentă merge totuşi mână în 
mână cu o variabilitate de fapt, explicată prin mutatiile 
istorice si sociale, dar şi printr-o relativă creaţie 
individuală, cantonată în general în domeniul formei: se 
brodează pe baza unor teme cunoscute, cu imagini şi 
formule extrase dintr-un fond comun. Totuşi, variabilitatea 
poate afecta uneori şi sensul (pentru poezie: Finnegan, 
1977; pentru genurile narative: Le conte, pourquoi? 
comment? 1985). 

Agentii transmitátori pot fi profesionisti (povestitorii 
arabi sau grioti si genealogistii africani, cantaretii epici 
turci etc.) sau amatori (bunicile sunt povestitoare cam 


peste tot; la tuaregi, bárbatii, femeile si chiar copiii 
improvizeazá versuri etc). Statutul social (preot, saman, 
demnitar al unei societăţi ,secrete") determină dreptul la 
declamarea anumitor texte religioase sau  initiatice. 
Funcţia socială şi simbolică a literaturii orale apare, acolo 
unde încă este vie, printre regulile de emitere. Acestea se 
pot referi la timpul enuntárii (noaptea pentru ficțiuni, ziua 
pentru textele considerate ca fiind veridice), la loc 
(interiorul sau exteriorul casei/satului, dacă participanţii 
sunt sau nu sunt căsătoriţi), la parteneri (schimb exclus 
între anumite categorii de-rudenie, vârstă sau sex), la 
repertoriu (masculin, feminin, pentru copii, specializat) 
(Calame-Griaule, 1965). 

Interesul pentru literatura orală (mai ales pentru 
basm şi cântec) s-a dezvoltat la sfârşitul secolului al XIX- 
lea şi începutul secolului al XX-lea în Europa (pentru un 
istoric al disciplinei, vezi Cocchiara, 1952). Marile 
antologii realizate atunci în Franţa sunt opera unor 
etnologi (Sebillot, Saintyves, Van Gennep) sau a unor 
eruditi locali. Scoala  istorico-geograficá scandinavă 
(Aarne), cu a sa tipologie a basmelor, i-a marcat 
considerabil pe „folcloriştii” preocupaţi de Europa, care s- 
au interesat de istoria, izvoarele si răspândirea textelor. 
Scoala formalistă rusă, care a readus în actualitate logica 
structurilor narative, a fost descoperită în Occident în 
1958, prin traducerea americană a lui Propp (ediţia în 
limba rusă, 1928); influenţa lui este şi astăzi importantă. 
Structuralismul s-a interesat de mituri, de sistemele de 
opoziții inconstiente care le susţin, de transformările 
temelor (Lévi-Strauss, 1964 - 1971). Dintre lucrările de la 
care se reclamă astăzi cercetătorii pentru analiza narativă, 
trebuie să le mai cităm pe cele ale semioticienilor 
(Greimas) şi ale lui Dumezil (1968 - 1971). În ultimii 20 de 
ani s-au efectuat cercetári de teren pe toate continentele; 
emolingvistii consideră textele orale un câmp privilegiat de 


manifestári lingvistice dintr-un context cultural si social. 
Dintre numeroasele publicaţii (pentru Africa: Gorog, 
1981), putem cita colecţiile specializate: „Les littératures 
populaires de toutes les nations" si , Classiques africains" 
(Paris); ,The Oxford Library of African Literature"; 
„Memoires d'homme" (Québec) etc, precum şi revistele 
consacrate literaturii orale: Cahiers de littérature orale 
(Franta), Fabula (Germania), Journal of American Folklore 
(Statele Unite) etc. Insă cercetarea mai trebuie 
intensificată inca, dacă se doreşte salvarea unui 
patrimoniu pe cale de dispariţie în numeroase ţări. 

G. CALAME-GRIAULE 

LOCUINTA 

Micro-mediu construit sau amenajat ca adăpost 
pentru oameni (si eventual si pentru adăpostirea 
animalelor, a recoltelor etc), locuinta trebuie deosebità de 
habitat, ca mod de repartizare a unitátilor de rezidentà pe 
un anumit teritoriu. Fără îndoială că locuinţa oferă, prin 
diversitatea formelor, tipurilor si materialelor de 
construcţie specifice, unele indicii cu privire la 
constrângerile şi facilităţile mediului în care este 
construită; totuşi, am greşi dacă am vedea în toate acestea 
o simplă expresie a determinismelor geografice şi a nevoii 
universale de protecţie, care ar prezenta pretutindeni 
aceleaşi exigente referitoare la confort. Tipurile de 
locuinţă pot fi foarte diferite, chiar şi în zone climaterice şi 
de relief similare, în cazul unor populaţii aflate la acelaşi 
nivel tehnic sau, dimpotrivă, pot fi asemănătoare în 
ecosisteme foarte diversificate: vezi cazul grupurilor era 
din Ţara de Foc, care utilizează doar nişte paravane pentru 
a se proteja de vânt, sau exemplul casei japoneze, 
construcţie foarte uşoară şi răspândită până în zonele 
siberiene. Tehnică de consum, mai puţin subordonată 
constrângerilor materiale şi funcţionale decât tehnicile de 
producţie sau de achiziţie, locuinţa apare, în fapt, ca 
rezultat al unei pluralitäti de factori  (pedologici, 
climaterici, istorici, economici, sociali, simbolici etc), 
ordonati şi ierarhizati de fiecare societate in parte, după 


modalităţi proprii. Astfel, o construcţie poate fi considerată 
ca fiind sinteza formală a mai multor alegeri succesive 
între posibilităţi diverse, factorii naturali apărând adeseori 
în analiză ca restrictivi, mai degrabă decât ca determinanti 
(Rapoport, 1972); de asemenea, restrictive sunt mijloacele 
tehnice şi economice de care dispune o societate pentru a- 
şi edifica mediul ideal dorit. Scopul unui studiu etnologic al 
casei este acela de a releva acest joc complex de criterii, 
exigente, limite ce interferează în producerea şi ocuparea 
unui spaţiu construit. In orice caz, trebuie luate în 
considerare următoarele aspecte: 

Modul selectiv ín care arhitecturile vernaculare 
răspund la inconvenientele mediului înconjurător (excese 
climaterice, insecte etc). În măsura în care aceste societăţi 
nu dispun de mijloacele tehnice necesare pentru realizarea 
unui micro-mediu perfect autonom, construcţia trece 
printr-un proces de evaluare a inconvenientelor de 
remediat cu prioritate. Pereţii şi acoperişurile din pământ 
(chirpici, vălătuci, cărămizi arse) prezintă, de exemplu, 
calităţi excelente în privinţa izolării termice, dar şi 
inconvenientul de a fi foarte fragile. De altfel, căutarea 
unei locuinţe optime nu este subordonată doar unor 
consideraţii de ordin practic; la stabilirea locului de 
construcţie - neplăcut sau atractiv -, a orientării şi formei 
clădirilor, precum şi la alegerea materialelor se va ţine 
seama, în proporţii variabile, de constrângerile climaterice 
(vezi pereţii în absidă specifici fermelor normande sau 
cabanelor din Camargue, conceputi astfel încât să 
constituie un obstacol cât mai mic în calea vântului), de 
scara socială (folosirea cu ostentatie, în cazul unor 
societăţi aflate în faza de tranziţie, a unor materiale 
moderne, chiar dacă nu foarte potrivite în ambient) sau de 
raţiuni de ordin simbolic (orientarea casei japoneze în 
funcţie de o axă ideală nord-vest/sud-est). 

Modalitátile tehnice utilizate cu precădere pentru 


rezolvarea problemelor fundamentale | legate de 
stabilitatea construcției (repartizarea forţelor verticale şi 
orizontale exercitate de componentele superioare ale 
clădirii - acoperiş din piatră sau din foaie de cort - pe 
elementele de rezistenţă - ziduri sau pari). Soluţiile 
adoptate sunt sugestive pentru gradul de evoluţie tehnică: 
de exemplu, în problema susţinerii greutăţii unui acoperiş, 
alegerea unei modalităţi de repartizare a presiunii în mod 
egal pe pereţii unei incinte sau pe nişte stâlpi centrali pe 
care este aşezată coama şarpantei. Aceste procedee de 
construcţie depind mecanic de sistemul tehnic în care se 
integrează: confecţionarea şarpantelor metalice, bunăoară, 
nu s-a putut dezvolta decât ca urmare a unor modificări 
profunde în domeniul tehnicilor siderurgice, care nu au 
fost posibile decât după inventarea maşinii cu abur. Aceste 
procedee sunt legate funcţional şi de alte sectoare ale 
activităţii tehnice: astfel, locuinţele păstorilor nomazi sunt 
în general mobile, uşor de demontat şi de transportat. Cu 
excepţia celor mai simple forme (paravane, colibe), 
locuinţa este rezultatul unui lanţ operator foarte complex, 
comportând un număr mare de etape (fundaţii şi temelii, 
schelărie, osatură, acoperiş etc.) şi necesitând recurgerea 
la mai multe ustensile, materiale, cunoştinţe şi priceperi 
aflate, în societăţile lipsite de arhitecţi, la nivelul unei 
cunoaşterii logice a calităţilor sensibile (aprecierea 
materialelor din ochi, ascultat, pipăit). Întrajutorarea şi 
cooperarea intervin în diferitele stadii ale construcţiei, 
pentru realizarea anumitor sarcini, simbolizând formele 
dominante de solidaritate (familială, de rudenie, de 
vecinătate, rurală etc), variabile în funcţie de societate. 
După tipul de construcţie, locuinţa poate fi avută în vedere 
pentru adăugiri succesive (case virtual evolutive 
comportând, de exemplu, pereţi fără deschizături la care 
se pot ataşa ulterior alte clădiri) sau, dimpotrivă, poate 
forma o unitate definitivă şi neextensibilă (colibe circulare, 


case prevăzute cu balcoane si deschizături pe toate 
laturile). Avem de-a face aici cu formule tehnice şi 
concepţii despre casă radical diferite. 

Poziţia locuinţei şi a dependintelor acesteia în cadrul 
sistemului de producție. 

Natura, volumul, dotările clădirilor specializate 
(pentru creşterea animalelor, conservarea şi transformarea 
recoltelor, activităţi productive etc.) dau seamă în mod 
direct despre importanţa relativă a activităţilor de 
producţie; poziţia acestor clădiri (lipite sau nu de casă), 
statutul lor (privat sau comun) reflectă influenta, mai mult 
sau mai puţin importantă, a structurilor comunitare 
(locuinţe de tip  microcosmos, reunind ansamblul 
echipamentelor necesare producţiei sau aşezări 
comportând clădiri de folosinţă comună, cum ar fi 
hambarele colective în Africa de Nord, de exemplu). Spaţiu 
amenajat, cu proporţii variabile, pentru rezidentă şi lucru, 
locuinţa este în acelaşi timp instrument de producţie şi 
spaţiu de consum al bunurilor produse. 

Simbolizarea organizării sociale prin intermediul 
modalitatilor de ocupare a clădirii. Repartizarea caselor 
reprezintă, la scara unei aşezări, traducerea spaţială a 
raporturilor sociale dominante: raporturi de rudenie 
(satele circulare ale indienilor bororo din America de Sud, 
împărţite în două jumătăţi matriliniare, fiecare dintre 
acestea fiind subdivizată în grupuri de colibe in care 
locuiesc membrii aceluiaşi clan etc.); raporturi între 
straturi, caste sau clase (locuinţele grupurilor dominante 
sunt amplasate central, iar cele ale grupurilor subordonate 
sunt amplasate periferic); distincţii între sexe şi clase de 
vârstă, simbolizate în multe societăţi prin existenta unor 
clădiri colective rezervate exclusiv bărbaţilor sau tinerilor 
(coliba mare la  canaci „sanctuarul bărbaților”, 
baitemannageo bororo, casele tinerilor celibatari in 
diverse societăţi asiatice şi oceaniene). Forma, organizarea 


internă a unei unităţi de locuit depinde, printre altele, de 
funcţia pe care o are structura grupului domestic care stă 
aici: camere sau etaje repartizate în funcţie de generaţie 
(în cazul unei familii-matcă, de exemplu), încăpere mare 
comună unde se întrunesc, la masă, toţi membrii familiei 
extinse (comunităţile taisibles din centrul Franţei, zadruga 
de la slavii de sud), incinte cu o morfologie foarte diferită, 
în funcţie de numărul de soţii ale unui cap de familie (vezi, 
pentru Camerun, Béguin el. al 1952). Simbolizând 
unitatea de apartenentà socialá, casa este prin exce-lentà 
,locul" unde se află ilustrate mecanismele de alianţă si de 
filiatie: prin intermediul  ,alegerii^ locuinței, prin 
intermediul regulilor şi strategiilor care guvernează 
transmiterea acesteia; în fine, locuinţa si dependintele ei 
sunt, prin suprafaţa şi forma lor, indicii sau semne ale 
statutului socio-economic al celor care o locuiesc (case de 
stăpâni, durate în piatră cioplită si cu deschizături 
repartizate simetric în lumea rurală frantuzeasca, hambare 
mari, decorate cu igname aparţinând celor aflaţi în fruntea 
satelor şi a districtelor la melanezienii din insulele 
Trobriand etc). 

Modalitatile de a concepe şi locui spaţiul domestic, 
ca expresii ale etosului unei societăţi. Fiecare cultură are 
un mod anume de a aborda categoriile public/privat, 
interior/exterior, inchis/deschis; uneori prevalează o 
concepţie  „celulară” a casei şi atunci majoritatea 
activităţilor se vor desfăşura în spaţii comune; alteori 
prevalează o concepţie „unitară”, fiecare familie dispunând 
de un cadru propriu, complet construit (Cresswell, 1976); 
uneori intimitatea este protejată cu străşnicie de 
eventualele priviri, prin ziduri exterioare oarbe (lumea 
islamică), alteori este doar sugerată, printr-o anumită 
atitudine (indienii yagua din Amazonia se izolează de viaţa 
colectivă întorcându-se cu spatele la casa mare comună); 
locuinţa poate fi împărţită în camere precis specializate 


sau, dimpotrivă, poate forma o unitate polivalentă. Aceste 
modalitáti de administrare a spatiului contribuie la o 
viziune idealá asupra confortului, care integreazá, in 
proporţii variind după societăţi, umbra sau lumina, 
proaspătul sau uscatul, apropierea sau îndepărtarea dintre 
indivizi, un mobilier fix sau unul redus la minim. 

Legăturile simbolice pe care le fac societățile între 
cadrul construit şi ansamblul credințelor şi reprezentărilor 
lor. Sunt legături manifestate prin practicile rituale care 
inaugurează construcţia (sacrificiu, consacrarea limitelor), 
asigurându-i protecţia (talis-mane fixate la deschizaturi 
pentru îndepărtarea influentelor malefice), dar mai cu 
seamă prin reţeaua de relaţii stabilite între cosmologie, 
mitologie, viziunea asupra lumii şi configuraţia clădirilor: 
corespondenţa dintre forma locuinței si schemele 
simbolice ideale (oraşul imperial Lunda din Africa 
Centrală, în formă de broască ţestoasă - animal mitic; 
aşezările indienilor pawnee din America de Nord, 
reproducând poziţiile stelelor de pe ce r etc.); atribuirea de 
valori contrastive părţilor casei: de sus şi de jos, din stânga 
şi din dreapta, din faţă şi din spate (locuinţa kabilă din 
Africa de Nord, unde josul se opune susului, după cum 
întunericul se opune luminii, umedul uscatului, natura 
culturii etc). În numeroase societăţi, casa este concepută 
după imaginea cosmosului sau a unui corp mitic: cortul 
tuareg de formă sferică, după imaginea pământului şi a 
bolţii cereşti; locuinţele fali (în nordul Camerunului), unde 
stâlpul central, menit să unească cerul şi pământul, este 
asociat simbolic cu penisul bărbatului şi cu crocodilul 
mitic. 

Regulile estetice care modelează ansamblul 
arhitectural, proporţii remarcabil echilibrate, repartiție 
simetrică sau asimetrică a deschizăturilor, valorizare a 
materialului brut sau a suprafeţelor, armonia culorilor, 
decoraţii etc, formulele reţinute vor conferi casei o 


tonalitate stilisticà singulará. 

„Comprimat de civilizație”, simbol major al 
apartenenţei etnice sau regionale (până la a deveni 
emblematică pentru anumite populaţii: i rochezii se 
autodefineau ca „popor al caselor lungi”), locuinţa 
constituie o temă centrală a analizei etnologice şi un câmp 
de intervenţie deosebit de sensibil în programele de 
dezvoltare sau de antropologie aplicată. 

LOWIE Robert Harry 

Antropolog american náscut la Viena in 1883, din 
tatá maghiar si mamá germaná, Lowie ajunge in Statele 
Unite la 1893 impreuná cu familia si se instaleazá la New 
York. În 1904, studiază antropologia la Universitatea 


Columbia, unde îl frecventează cu precădere pe Franz 
Boas; in 1908 isi sustine teza de doctorat (Ph. D.) 
consacrată mitologiei comparate. Lowie şi-a oferit de 
foarte timpuriu serviciile lui Clark Wissler, de la American 
Museum of Natural History (New York). Astfel va avea 
prilejul primei sale experienţe de teren, în 1906, la indienii 
shoshone (Marele Bazin), alături de care va lucra din nou, 
câţiva ani mai târziu. În 1907 întreprinde primele sale 
cercetări la indienii crow (indieni din Câmpii). Numele său 
este legat în mod deosebit de aceste studii. În principal, 
cercetările sale de teren se dezvoltă între anii 1910 şi 
1916. Între 1907 şi 1917 lucrează la American Museum; în 
1917 este numit profesor de antropologie la Berkeley 
(California), unde va preda până în 1950. Cariera sa 
didactică se încheie la Universitatea Harvard în 1955; 
moare în 1957, la Berkeley. 

Considerat ca unul dintre corifeii antropologiei 
americane, Lowie a ocupat funcţii importante. a fost 
redactor-şef la American Anthropologist din 1924 până în 
1934, preşedinte al American Folklore Society (1916 - 
1917), American Ethnological Society (1920 - 1921) şi 
American Anthropological Association (1935 - 1936); a fost 
ales membru al National Academy of Sciences în 1931. În 
timpul celui de-al doilea război mondial, Lowie a consacrat 
un curs Germaniei şi Europei Centrale; între 1950 şi 1951 
a călătorit în Europa, pentru a studia la faţa locului 
incidenţa războiului asupra personalităţii germane. 

Opera lui Lowie este considerabilă şi sunt foarte 
puţine domeniile antropologiei pe care să nu le fi abordat, 
interesul său îndreptându-se în principal asupra faptelor 
de organizare socială şi politică. Vom reţine în special două 
mari titluri. Primitive Society (1920) şi An Introduction to 
Cultural Anthropology (1934), completate de Social 
Organization (1948), History of Ethnological Theory 
(1937), lucrările sale despre indienii din Câmpii (1935, 


1942) şi două cărţi despre Germania (1945 si 1954). În 
1960, Cora Du Bois a reunit mai bine de 30 dintre textele 
lui Lowie publicate între 1911 şi 1957. Lowie s-a ferit 
mereu de aura de teoretician; el lucrează în respect faţă de 
faptele etnografice, mentinándu-se, în privinţa interpretării 
lor, la distanţă egală de functionalismul lui 

Radcliffe-Brown şi de istoricismul lui Kroeber; în 
prefata la traducerea in limba francezá (1934) a tratatului 
sáu de antropologie culturalá, isi descrie demersul folosind 
termenul ,eclectic". Critic fată de Morgan, Lowie acceptă 
ideea de evoluţie, dar nu şi pe aceea de finalism 
evolutionist; refuză excesele difuzionismului, dar acordă o 
importanţă majoră faptelor de repartiție geografică si de 
împrumut. Preocupat să fundamenteze riguros comparatia 
dintre sistemele socio-culturale, Lowie a fost „unul dintre 
primii antropologi americani care au încercat sa 
definească noţiuni precum cea de «etnie» (ethnic unit) sau 
de «trăsătură etnică»”. îl regăsim la începuturile metodei 
comparative, cu corelarea trăsăturilor pe care o va 
dezvolta ulterior Murdock, dar pe care el însuşi nu a 
aplicat-o niciodată. Recunoscând că recurenta anumitor 
trăsături de organizare socială este independentă de 
istorie şi nu contrazice posibilitatea dezvoltării separate a 
culturilor, Lowie a putut fi considerat un precursor al 
structuralismului, în timp ce interesul său pentru faptele 
de limbă şi pentru psihologie (non-freudiană) îi înscrie 
opera în curentul cultural american. 

MADAGASCAR 

Popoarele din Madagascar constituie dintotdeauna o 
enigmă etnologicá. Încă din secolul al XVI-lea, vizitatorii 
străini au constatat că locuitorii acestei insule, situată în 
apropierea coastei africane, prezintă o cultură cu influente 
sud-est asiatice. Limba, cu toată varietatea dialectelor 
vorbite în interiorul insulei, este dovada cea mai evidentă 
în acest sens: malgaşa face parte din familia austro- 
asiatică şi pare a fi foarte apropiată de unele limbi vorbite 
în insulele Borneo şi Celebes. Influenta Asiei de Sud-Est 
mai este perceptibilă şi în religie sau în organizarea 
socială, ba chiar şi în tipul fizic al locuitorilor. Amprenta 
africană se poate remarca îndeosebi în partea de sud, pe 
coasta orientală. Sistemul social şi religios al populațiilor 
sakalava aminteşte de cel specific shona, din Zimbabwe. 

Dacă dubla moştenire culturală este evidentă, nimic 
nu ne permite, în schimb, să precizăm data sosirii pe 
insulă a reprezentanţilor celor două curente migratoare, 
asiatic şi african, nici să analizăm condiţiile fuzionării 
acestora în ansamblul malgas. Popoarele din Madagascar 


impártásesc la ora actualá o culturá ce reprezintá sinteza 
celor douá contributii, predominante de la o regiune la 
alta. 

Istoria a lásat si urmele altor influente exterioare 
asupra culturii malgase. Este posibil ca data realizării 
primelor contacte cu lumea musulmană să se situeze 
undeva imediat după secolul al XI-lea. Colonii arabe au fost 
stabilite în diverse puncte de pe coastă, în epoci diferite; 
multe dintre acestea s-au dispersat atunci cand 
portughezii, după ce au trecut de Capul Bunei Speranţe, i- 
au eliminat pe arabi din comerţul desfă-surat pe Oceanul 
Indian. Dar relaţiile cu lumea musulmană nu au fost 
întrerupte practic niciodată, iar din secolul al XVIII-lea 
nordul Madagascarului a întreţinut legături strânse în 
special cu lumea arabo-swahili de pe coasta orientală a 
Africii. 

Primele contacte cu Europa au loc în secolul al XVI- 
lea, dar nu sunt semnificative decât începând cu secolul al 
XVIII-lea. Piraţii şi aventurierii europeni se stabilesc mai 
întâi pe coasta orientală şi se vor amesteca în treburile 
interne ale numeroaselor „şefii” din regiune. Ca o reacţie 
la aceste ingerinte, autohtonii se vor regrupa formând 
confederatia  Betsimisaraka. In epoca, legăturile 
comerciale cu insulele Mauritius şi Reunion erauin plină 
dezvoltare: Madagascarul exporta orez, vite şi mai ales 
sclavi; obținea în schimb arme şi monezi de argint. Aceste 
două tipuri de relaţii cu europenii vor duce la o 
instabilitate militară şi politică crescândă şi vor favoriza 
crearea câtorva regate importante. 

Beneficiarul principal de pe urma acestei situaţii a 
fost un regat de dimensiuni reduse din centrul insulei, care 
a început să-şi extindă puterea la finele secolului al XVIII- 
lea şi să-şi consolideze cuceririle, gratie, printre altele, 
relaţiilor fluctuante şi complexe întreţinute cu englezii sau, 
într-o mai mică măsură, cu francezii. Regatul Merina va 


domina cea mai mare parte a insulei până la înfrângerea 
suferită în fata armatelor de invazie franceze, în anul 1895. 

Merina, betsileo şi alte câteva popoare ocupă Podişul 
Central, unde practică forme diverse de agricultură bazate 
pe irigaţii. Sistemul lor de rudenie este bilateral, iar ei se 
constituie în grupuri cognatice puternic endogame, a căror 
identitate se formează prin stabilirea unei relaţii mistice 
între membrii grupului şi teritoriul ocupat, simbolizată 
prin morminte din piatră unde odihnesc strămoşii. 
Membrii acestor grupuri au ca principală obligaţie 
păstrarea patrimoniului ancestral - pământul şi relicvele 
strămoşilor. Respectarea acestei obligaţii se manifestă prin 
ritualul unui al doilea serviciu funerar, când merina aşază 
într-un mormânt comun relicvele uscate ale morţilor - 
elemente ancestrale ale oricărei persoane umane. 

Din secolul al XIX-lea, majoritatea locuitorilor 
Podişului Central s-au convertit la creştinism. Rezultatul 
imediat a fost o creştere sensibilă a gradului de 
alfabetizare, fapt ce a favorizat apariţia unei literaturi 
scrise abundente, cu un stil inspirat din forma de expresie 
cea mai desăvârşită din punct de vedere tradiţional: arta 
retorică. Unele manuscrise, tratând despre istorie, 
obiceiuri, legi, au fost adunate într-o culegere publicată la 
începutul secolului şi tradusă în limba franceză cu titlul 
Histoire des Rois; volumul constituie una dintre sursele de 
informaţie cele mai bogate referitoare la societatea merina 
tradiţională. 

Regiunile din sudul şi din vestul Madagascarului sunt 
cele mai uscate din toată insula. Locuitorii lor trăiesc din 
agricultură, creşterea animalelor şi pescuit. Cel mai 
important grup de aici îl constituie sakalavii, termen care 
îi desemnează pe locuitorii unui ansamblu de regate 
confederate, cuprinzând grupuri specializate cum ar fi 
acela al pescarilor (vezo); în regatele din nord trăiesc 
negustori musulmani. Instituţia religioasă centrală, 


comună tuturor sakalavilor este un cult de posesiune 
asociat comemorárii regilor din vechime. La fel ca in restul 
insulei, artele plastice s-au dezvoltat in principal in functie 
de cultele funerare: un exemplu remarcabil in acest sens il 
constituie sculptura in lemn, specificá marilor morminte 
individuale ale mahafalylor. 

Populaţiile de pe coasta orientală sunt mai 
diversificate. Majoritatea trăiesc într-un mediu forestier. 
Betsimisaraka şi tanala, de exemplu, practică agricultura 
pe suprafeţe defrişate. La fel ca şi pe Podişul Central, 
monumentul funerar reprezintă centrul activităţii rituale; 
prezenţa morţilor printre cei vii este mereu amintită prin 
aşezarea unui stâlp despicat chiar în mijlocul satului. 
Câteva dintre aceste populaţii s-au regrupat în regate mici, 
în vreme ce altele au preferat să evite orice formă de 
exercitare centralizată a puterii. 

MAGIE 

„Este uimitoare persistenta cu care, în ciuda atâtor 
eşecuri, omenirea a creditat mereu şi pretutindeni ideea 
de magie şi a conchis că aceasta ar avea rădăcini solide”, 
scria Schopenhauer în 1836 (1969: 165). Mirarea lui nu 
este nici pe departe negată de antropologie: magia se 
poate întâlni pretutindeni şi în toate timpurile. În Europa o 
aflăm la grecii antici - din a căror limbă provine şi 
termenul -, înregistrează un oarecare declin în epoca 
modernă (Thomas, 1971), dar se regăseşte în societăţile 
industrializate (Favret-Saada, 1977). 

Se obisnuieste ca, în cazul actului magic, să se 
studieze protagoniştii, circumstanţele producerii sale si 
raporturile dintre aceste elemente. De regulă se face 
distincţia între magie preventivă şi magie activă, ori între 
magie albă sau benefică şi magie neagră sau malefică. 
Ghicitorul identifică actul magic antisocial, iar vrăjitorul îl 
combate. Considerând practicarea magiei negre ca 
voluntară şi incluzând-o în domeniul „vrăjitoriei” sau, mai 
precis, al descantecului (witchcraft), multi autori de 
expresie franceză utilizează termenul de ,magie" (albă, 
adeseori exclusiv de intervenţie voluntară) ca echivalent 
pentru sorcery. 

Perspective evoluționiste şi comparative 

Teza unei diferențieri progresive între ştiinţă, religie 


si magie a fost propusă de Frazer (1900). Începând cu 
secolul al XVI-lea, cunoaşterea verificabilă empiric se 
desparte de cunoaşterea dogmatică; aceasta din urmă se 
sustrăgea a priori oricărei verificări experimentale, 
asemenea credinţei religioase, sau se fundamenta pe 
premise false, asemenea magiei. O astfel de ideologie 
intelectualistă şi evoluționistă opune magia şi religia, 
rationalitátii sau ştiinţei, asociindu-le opoziţia cu antinomia 
dintre gândirea arhaică şi gândirea modernă. 

Mauss (1950) se înscrie în optica intelectualistă a lui 
Frazer, H. Spencer si E.B. Tylor, atunci când defineşte 
magia ca pe „un sistem de inductii a priori, operate sub 
presiunea necesităţii”. Magia constă deci în cunoştinţe, 
credinţe si practici împărtăşite, initiatice, născute din 
nevoia de a acţiona asupra forţelor indescifrabile şi 
impersonale inerente naturii sau anumitor persoane 
(mana). Prin magie se încearcă manipularea acestor forte 
sau captarea lor, pentru a le utiliza într-un scop anume. 
Religia ar fi orientată, într-un mod dezinteresat şi într-un 
context cultural dat, spre o forţă transcendentă, adeseori 
individualizată. 

Frazer situează magia şi religia într-o relaţie de 
filiatie şi de diferenţiere. Acolo unde magia ar tine de o 
cáutare individualá, pe care grupul o deturneazà in 
propriul său folos pentru a beneficia de captarea forţelor 
oculte, religia ar fi o creaţie colectivă şi, ca atare, ar avea o 
funcţie de integrare (aceasta este şi poziţia lui Durkheim). 
Nici până în zilele noastre (Halipike, 1979) nu a fost 
abandonată ideea că gândirea magică ar caracteriza 
gândirea primitivă şi gândirea infantilă. Ea nu ar fi lipsită 
de analogii cu formele de apărare, chiar nevrotice, de 
angoasă sau cu alte sentimente de alienare. Reprezintă un 
aspect caracteristic al gândirii prelogice a copilului şi al 
dorințelor lui narcisiste (Roheim). Lévi-Strauss (1958) 
arată că, operând cu transferuri simbolice cum ar fi cura 


psihanaliticá, magia practicatá de samanul amerindian in 
cazul nasterilor dificile ar induce o transformare organicá 
şi psihică, prin restructurarea materialului mitic si 
simbolic. 

În vreme ce sacrificiul, stabilind o comunicare între 
sacru - pol metafizic abstract - şi profan, este un act 
religios tipic, magia, dimpotrivă - spune Mauss (1950), ca 
de altfel şi Malinowski -, este pragmatică. Dacă incantatia 
magică poate merge până la constrângerea forţelor 
impersonale şi se înrudeşte astfel cu deochiul sau cu 
vrăjitoria, rugăciunea religioasă din contră, se prezintă ca 
un tip de discurs persuasiv bazat pe respect: zeii nu 
intervin decât după bunul lor plac. Gândirea magică este 
atentă la tot ceea ce pare anormal sau excepţional, cum ar 
fi unele trăsături înnăscute, individuale (psihice: telepatia, 
clarviziunea; fizice: diformitati, gemeni, epilepsie) sau 
sociale (căpetenie, gropar, cioban, matroană, văduvă). 
Asemenea vrájitoriei, magia procedează adeseori prin 
răsturnarea normelor de conduită sau de reprezentare, 
dacă nu chiar prin răsturnarea unor interdicții: se vorbeşte 
de magie transgresivă. Totuşi, unele ritualuri considerate 
ca religioase prezintă, în practică, o întreagă gamă de 
conduite de manipulare, grăitoare pentru întrepătrunderile 
magiei cu religia. 

Tezele intelectualiste care ajung să reducă magia la o 
ştiinţă bastardă, dominată de o cauzalitate falsă din cauza 
lipsei de preocupare pentru experiment, au stârnit reacţii 
diverse. Adoptându-se o perspectivă instrumentalistă sau 
pragmatică, s-a susţinut ideea că determinismul magic nu 
este accesibil decât persoanei care se bucură de drept şi 
de putere asupra unor enunturi şi gesturi manipulatorii 
legate de circumstanţe precise. In absenta forţelor 
manipulate nu se poate vorbi de magie, ci doar de 
procedee. Adoptând o asemenea perspectivă, Malinowski 
(1935) clasifică diversele funcţii ale magiei în funcţie de 


scopurile urmărite. Prin faptul cá identifică modul în care 
tehnicitatea constituie trăsătura comună acestor 
operaţiuni disparate, el se desprinde de tradiţia 
intelectualistă. Evans-Pritchard (1937) a susţinut că, spre 
deosebire de ştiinţă, gândirea magică - cel puţin la 
populaţia azande din Sudan - nu se preocupă atât de 
mecanismele producătoare de nenorociri, cât de autorul 
acestora si de motivațiile lui. Horton (1967) a arătat cà, 
fată de „gândirea ştiinţifică”, bazată pe legături biunivoce 
de la cauză la efect, „gândirea tradiţională africană” ar 
postula, pentru acelaşi efect, o serie permutabilă de 
entităţi cauzale ,magico-religioase”: genii, morți, 
descântece, puteri magice. In fața acestor teze divergente, 
tributare ideologic şi care nu văd în culturile abordate 
decât prea puține caractere comune fenomenelor zise 
magice, unii autori (Beattie, Firth, Lienhardt, Nadel) au 
propus operarea unei deconstructii a noțiunii de „magie”. 
Asa au procedat si Crick în cazul vrájitoriei, Lévi-Strauss 
pentru totemism sau Needham pentru înrudire. 

O artă sui generis 

Lévi-Strauss (1962) a facilitat ieşirea din cadrele 
ideologiei evoluționiste: în interiorul unei culturi date, 
practicile numite magice dau seamă de felul cum este 
ordonat universul. Frazer (1922) făcuse distincţia între 
magia homeopatica sau imitativă („tot ce se aseamănă se 
adună”) si magia contagioasă („obiectele care s-au aflat 
pentru un timp in contact unele cu altele continuă să 
interacționeze si de la distanţă”). S-ar putea spune că Lévi- 
Strauss eliberează aceste noțiuni din granițele lor 
substantivizate, prin distincția dintre operațiunile 
metaforice si operațiunile metonimice (Lévi-Strauss, 1962). 

In mod analog, unii autori (Beattie, Skorupski) 
privilegiazá funcţia  operativà sau expresivă, dar 
nonreferentiala, a magiei. Considerând cà magia este mai 
apropiată de artă decât de ştiinţă, aceştia nu mai caută în 


ea o logicà, o cauzalitate, ci o supun unei hermeneutici: 
practicile magice nu trebuie interpretate din perspectiva 
functiei sau structurii lor socio-economice, ele semnificá in 
sine ceea nu are sens sau nu este explicabil. Pentru a 
descoperi inclusiv functiile latente ale practicilor magice si 
a le intelege eficacitatea sui generis, analize cum ar fi 
aceea a lui Tambiah (1973) se bazeazà pe o transpunere a 
teoriei actelor de vorbire elaboratá de Austin si Searle. Ca 
act de vorbire ilocutor, practica magică este eficace tocmai 
pentru că enunţă sau operează: (făcătură, înfigerea unui 
cui într-o statuetă, ruperea unei fotografii etc.). 

Magia este mai mult un sistem de gândire decât o 
formă de comunicare sau de semnificare. Ea ţine totodată, 
şi poate că înainte de orice altceva, de procesele cognitive 
primare ce ne caracterizează emoţiile şi experienţele 
corporale  neverbalizate, de structurile afectivității 
(Bachelard). Experiențele corporale şi afective sunt 
transpuse metaforic în domeniul forţelor sociale şi al celor 
mai importante evenimente din viaţă; astfel, ele 
alimentează reprezentările şi practicile magice. J. Favret- 
Saada (1977) propune un demers nou, abandonând orice 
conceptualizare străină de discursul vrăjitoriei din pădurile 
din vestul Franţei, pentru a nu da seamă decât de 
modalităţile prin care se autosemnifică forţele şi practicile 
magice: acestea transforma obiectul de referinţă si 
acţionează asupra  „clientului” vrăjitorului, pretinzând 
totodată că nu acţionează decât asupra obiectului 
discursului, anume asupra ,fortelor”. 

R. DEVISCH 

MAINE Henry James Sumner 

Náscut in 1822 la Jersey, jurisconsult si universitar, 
om de stat si istoric ai dreptului, Henry James Sumner 
Maine poate fi considerat fondatorul sociologiei si 
antropologiei juridice. El aparţine generaţiei de gânditori 
victorieni care au modificat profund ideile şi metodele 
referitoare la înţelegerea liantului social. După studii 
clasice încheiate strălucit la Henley-on-Thames, iar apoi la 
Cambridge, ocupă din 1847 catedra de drept civil de la 
Universitatea din Cambridge. Trei ani mai târziu, chemat 
în baroul (Bar) din Londra, va face carieră de jurnalist 
specializat in afaceri internationale, cu precădere 
americane. Susţine conferinţe despre dreptul roman şi se 


impune astfel ca specialist in filosofia juridicá. Publicarea 
volumului Ancient Law din 1861 ii va consacra reputatia; 
in acelasi an este numit Legal Member of Council in India. 
Între 1862 si 1869, Maine se află în Calcutta, unde 
exercită înalte responsabilități pe lângă cabinetul 
viceregelui, având o influentă directă asupra legislaţiei 
indiene din epocă. În 1864 este numit vicecancelar al 
Universităţii din Calcutta. Ulterior va ocupa o catedră de 
jurisprudentá la Oxford, înainte de a i se atribui un scaun 
în Biroul Consiliului Indian de la Londra. Moare la Cannes, 
în 1888. 

Pornind de la ideea că în primele forme de organizare 
socială dreptul este inseparabil de religie, Maine arată în 
Ancient Law că responsabilitätile sunt colective si cà 
modelul familiei patriarhale defineşte legături de rudenie 
agnatice, perpetuate prin rituri solemne şi întruchipate 
într-o proprietate unitară indiviză. Disolutia treptată a 
acestui model şi a acestor legături, emergenta individului 
ca personalitate legală explică tranziţia - condensată în 
formula celebră from status to contract - prin care se 
caracterizează ascensiunea societăţilor orientate spre un 
progres al autonomiei dreptului. La această tipologie a 
formelor sociale se adaugă, în plan politic, concepţia unei 
suveranitáti diferenţiate în trei etape: tribală, universală, 
teritorială, pe care Maine le pune în legătură cu stadiile 
succesive ale istoriei sociale. Primele sale conferinţe, 
publicate în 1871 sub titlul Village Communities of the 
east and West, reiau mai multe teme anunţate în Ancient 
Law şi constituie primul studiu sistematic asupra evoluţiei 
lente, specifice societăţii rurale a castelor. Afirmând că o 
mare parte din Europa supravieţuieşte încă în India, Maine 
nu a enunțat doar ideea identificării zonelor îndepărtate cu 
trecutul, recurentă în întregul evolutionism social din 
secolul al XIX-lea: el intenţiona să demonstreze că analiza 
societăţii indiene era necesară pentru a înţelege istoria 


dreptului occidental. Acestei demonstraţii îi sunt 
consacrate două lucrări, publicate în 1875: Lectures on 
the early History of Institutions si The effects of 
Observation of India on Modern European Thought. Aici el 
schiteaza un proiect de ştiinţă socială comparată, punând 
astfel bazele studiilor indo-europene. În pofida reacţiilor 
critice stârnite de darwinismul social încarnat de Taylor, 
Morgan şi el însuşi, Maine va influenţa întreaga sociologie 
germană, franceză si americana, toate datorandu-i 
conceptul de ” opoziţie tipologică”. Morgan îl va utiliza 
pentru a face distincţia dintre societas şi civitas, Tonnies 
pentru definirea termenilor Gemeinschaft şi Gesellschaft, 
Durkheim, în fine, pentru formularea opoziţiei dintre 
solidaritatea organică si solidaritatea mecanică. in 
antropologie, Redfield şi 

Lowie preiau mult din concepţia sa, iar recenta 
creştere a interesului pentru studierea rolului istoriei în 
diferenţierea modelelor culturale dovedeşte permanenta 
influenţei sale. 

MALINOWSKI Bronistaw Kaspar 

Náscut la Cracovia (Polonia) in 1884, Bronisiaw 
Kaspar Malinowski adoptă mai întâi o formaţie de 
matematician si de fizician. După ce îşi obţine doctoratul, 
în 1908, se întoarce spre etnologie. În 1910 se stabileşte în 
Marea Britanie, unde urmează cursuri la London School of 
Economics şi, astfel, ajunge să-i cunoască pe C.G. 
Seligman, A.R. Radcliffe-Brown şi E. Westermarck. Sub 
influenta acestuia din urmà redacteazá, pornind de la 
sursele scrise disponibile, o lucrare pe tema Familia la 
aborigenii din Australia (1913). Cu ajutorul lui Seligman 
efectueazá, in 1914, prima dintr-o serie de trei misiuni 
etnografice in Noua Guinee si petrece câteva luni la 
populaţia mailu’ din sud-estul insulei, înainte de a 
întreprinde cercetări în arhipelagul Trobriand; acestea vor 
avea loc în perioada 1915 - 1918. Esenţialul lucrărilor sale 
anterioare anului 1935 se bazează pe rezultatele 
înregistrate acum. Toate sunt tributare unei concepţii 
specifice a functionalismului, susţinută de Malinowski 
până la sfârşitul vieţii sale, prin scrieri teoretice în care îşi 
explicitează şi elaborează principiile. În 1938 se stabileşte 
în Statele Unite unde coordonează seminarii la 
Universitatea Yale. Moare în 1942, la New Haven. La 


cáteva decenii dupá moartea lui Malinowski, foarte putine 
aspecte din opera sa au mai rámas necontroversate. 
Printre acestea se numără modul cum defineşte el o 
tehnică intensivă de cercetare „pe teren” şi aplicarea 
exemplară a acesteia la etnografia societăților 
trobriandeze; ambele îi asigură posteritatea, prin faptul că 
marchează o îndepărtare definitivă de lucrările 
contemporanilor săi. În întâmpinarea tezelor de inspiraţie 
evoluționistă sau difuzionistă dominante în contextul 
ştiinţific de la începutul secolului, Malinowski, respingând 
validitatea oricărei istorii conjuncturale, vede în analiza 
sincronică a sistemelor de acţiune obiectul privilegiat al 
antropologiei sociale. El afirmă necesitatea metodologică 
de a institui această disciplină pe o bază experimentală şi 
îi fixează principiile. O şedere prelungită în cadrul 
societăţii studiate şi stăpânirea limbii vernaculare - vizând 
mai cu seamă depăşirea pragului  informatorilor 


specializaţi - sunt astfel preconizate ca mijloace 
indispensabile pentru însuşirea cât mai deplină a 
complexităţii unei „tradiţii vii si lucrătoare”. In 


monografiile sale din 1916, 1922 şi 1935, ritmul alert al 
descrierilor, diversitatea abundentă a datelor prezentate în 
ramificatiile si variatiunile lor, preocuparea pentru detaliu 
semnalează desprinderea de stilul cu tonalități de muzeu, 
specific demersurilor etnologice din epocă. Mai mult, 
Malinowski dă dovadă şi de originalitate teoretică. Grija lui 
de a scoate la iveală pluralitatea faptelor observate, în 
contextul lor, se sprijină pe postulatul că toate aceste fapte 
trebuie să aibă un sens unele în raport cu altele. Sarcina 
etnografului, explică el, constă într-o construcţie 
permanentă prin care încearcă să lege între ele datele 
izolate şi să le studieze coerenta. Cu aceasta se ocupă, de 
pildă, în studierea fenomenului hula (1922), arătând că nu 
putem înţelege funcţionarea schimburilor intertribale 
independent de instituţia ,sefiei", de modul de organizare 


a muncii si a tehnologiei, de reprezentárile referitoare la 
credinte si la mitologie, de valorile sociologice asociate 
prestigiului si abundentei, de datele lingvistice relative la 
incantatiile rituale etc. 

Prin identificarea legilor generale ce guvernează 
integrarea în sisteme de elemente aparent eterogene, 
Malinowski, dincolo de cazul societăţilor din Trobriand, 
defineşte schema de interpretare prin compararea 
societăţilor şi înţelegerea „culturii” ca fenomen universal. 
În mod fundamental, acest demers este inspirat prin aceea 
că va susţine mereu o miză ştiinţifică majoră: elucidarea 
raportului dintre componentele socio-culturale şi 
motivațiile lor individuale. Potrivit unuia dintre 
principalele sensuri care îi sunt atribuite, termenul de 
„cultură” desemnează totalitatea integrată pe care o 
formează diversele instituţii ale unei culturi şi care 
asigură, împreună cu condiţionarea membrilor acesteia, 
transmiterea modelelor dobândite. 

Ideea unei coerente organice a culturii îl determină 
pe Malinowski să desprindă importanta noţiunii de 
„context”, pe care o împinge la extrem, şi să înţeleagă 
interdependenta faptelor sociale ca pe o expresie a 
necesităţii lor funcţionale. Dacă un fapt nu devine 
inteligibil decât în cadrul relaţiilor de solidaritate cu alte 
fapte, în cadrul întregului cultural, atunci recunoaşterea 
existentei acestuia echivalează cu a-i postula o finalitate 
practică. Conform unei astfel de viziuni utilitariste, care 
atribuie unei realităţi particulare o funcţie necesară - 
rațiune de a fi şi, totodată, consecinţă a ei -, scopurile 
implicate nu sunt nimic altceva decât necesităţi. Teoria 
elaborată de Malinowski în acest sens (1931 şi 1944) 
distinge între „necesități elementare" - biologice, 
universale şi preculturale - şi „necesităţi derivate” 
induse prin procesul de adaptare, impunând un nou tip de 
determinism asupra comportamentelor umane şi 


caracterizánd cultura ca pe un mediu secundar vital. Din 
această perspectivă, a explica funcţia unui fapt social 
înseamnă a arăta prin ce anume satisface el una dintre 
aceste necesități, ca imperativ pentru supraviețuirea 
comunităţii şi perpetuarea culturii. Dintr-un punct de 
vedere occidental, o asemenea perspectivă presupune 
degajarea rationalitátii. Aşa se întâmplă cu magia, care, 
chiar dacă nu rezidă într-o cunoaştere ştiinţifică verificată, 
este raţională prin faptul că exercită un efect regulator 
asupra afectivității si satisface o nevoie de optimism şi de 
armonie (1931: 639 - 640, 1935: 457 - 458, 1944: 198 - 
200, 1948: 90). Ea are ca functie integrarea culturii - in 
pofida piedicilor, cum ar fi miturile, cartele si barierele 
traditiei - cu religia, ca garant al stabilitátii grupurilor 
sociale (1931: 640, 1944: 174, 1945: 82, 1948: 54, 144, 
146). 

Obisnuinta de a reda totul in termeni operationali 
explică propensiunea lui Malinowski de a face din 
economie baza întregului social si de a elimina tot ceea ce, 
in opozitie cu ,realitatea" faptelor, nu tine prin sensul sáu 
decât de un ,ideal”; el va evidentia limitele contribuţiei 
sale si ale viziunii asupra schimbárilor sociale, in critica 
psihanalizei freudiene (1927). Malinowski abordează 
schimbárile sociale numai din perspectiva unei etnologii 
aplicate, preconizând cercetarea unor interese comune 
albilor, agenţi ai evoluţiei pentru că provin dintr-o cultură 
mai elevată, şi negrilor, reprezentanţi ai unei culturi 
esenţial pasive si conservatoare (1945). Caracterul 
mărginit al teoriilor sale justifică creditul scăzut care li se 
acordă astăzi. La origine, ele provin totuşi din punctul de 
vedere hotărât pragmatic, de unde autorul lor îşi va inspira 
demersul etnografic novator. Acestuia, marcat la 
Malinowski de nevoia de autenticitate şi de înţelegere 
totală, îi datorăm partial eliberarea  etnologiei de 
,miturile" - evoluționiste si difuzioniste - care o sclerozau 


la începutul secolului, deschiderea disciplinei pentru 
investigarea unor domenii mai mult sau mai puţin 
explorate ca obiecte de studiu antropologic (tehnologie, 
sexualitate, lingvistică, drept cutumiar) şi angajamentul 
durabil în reflectia asupra unor noţiuni precum aceea de 
„context”, „valoare economică” sau „reciprocitate”. 

MANA 

In 1881, misionarul si lingvistul R.H. Codrington 
analiza un concept religios fundamental pentru estul 
melanezian, mana, vector difuz de putere spirituala sau de 
eficacitate simbolica, presupus a caracteriza obiecte si 
persoane. El explica in raportul initial cá „noţiunea 
vehiculată prin aceasta vocabula [...] este vagă, iar 
originea acestei puteri nu este, dupa cate se pare, foarte 
clar conturata in mintea indigenilor". Dupa zece ani de 
corespondenta cu Marett si cu alti teoreticieni ai religiei 
primitive, analizele lui Codrington (1891) au devenit mai 
precise: mana îi apărea acum ca „o putere de influenţă 
atasata unor persoane sau obiecte”, vehiculata de fantome 
si de spirite. 

Evolutionismul cultural, care cauta in totemism si in 
animism formele originare ale religiei primitive, a plasat 
mana in centrul dezbaterilor antropologice. Dovezile 
lingvistice si etnografice conform carora mana ar fi 
prezentá atát in Melanezia, cát si in Polinezia, extrase mai 
ales din dictionarul comparativ al luitreager au stárnit 
curiozitatea unor teoreticieni precum Lehmann, Marett 
sau Mauss. Cu mult înainte de a se fi reunit la un loc mai 


multe date etnografice solide, mana era deja inteleasá in 
discursul antropologic ca un fel de vehicul de forţă 
spirituală, pe care Handy (1927) o compara cu 
electricitatea, iar Fox (1924) cu un fluid impalpabil in care 
ar fi cuprinse obiectele respective. Primele analize ale lui 
Codrington lăsau totuşi să transpará unele dificultăţi. 

H. Hubert şi M. Mauss (1902 - 1903: 108) scriau: 
„Mana nu este doar o forţă, o fiinţă, ci este şi o acţiune, o 
calitate şi o stare. Cu alte cuvinte, termenul este în acelaşi 
timp un substantiv, un adjectiv şi un verb. Se spune despre 
un obiect că este mana, pentru a spune că el are această 
calitate; aici, cuvântul este un soi de adjectiv [...]. In 
concluzie, cuvântul subsumează o multitudine de idei pe 
care le desemnăm prin expresii cum ar fi: puterea 
vrăjitorului, calitate magică a unui obiect, lucru magic, 
fiinţă magică, a avea putere magică, a fi descântat, a 
acţiona magic”. Dar, până la urmă, ambiguitatea nu s-a 
rezolvat pe baza unei clarificări etnografice, ci printr-o 
convenţie terminologică: în mod fundamental, mana a 
devenit un substantiv. 

Dezbaterea antropologică asupra religiei primitive a 
făcut uz cu regularitate de termenul mana pentru a ilustra 
(cu ajutorul conceptelor nord-americane paralele de 
manitu şi orenda) ideea unei calităţi abstracte sau a unui 
suport al puterii supranaturale pe care se sprijină acţiunea 
omenească, depinzând totodată de ea; mana a trecut astfel 
în metalimbajul antropologic. Hubert şi Mauss au conferit 
conceptului de mana un loc de prim-plan în primul lor eseu 
despre magie (1902 - 1903), la fel ca şi Durkheim, în 
interpretarea sa asupra religiei australiene (1906). Mana 
melaneziană, aşa cum o descrisese Codrington, se regăsea 
in nuce în religia australiană. 

C. Lévi-Strauss, in prefata sa la antologia de eseuri a 
lui Mauss (1951), pledează pentru o semnificaţie încă mai 
generală a conceptului de mana. El îi defineşte înțelesurile 


ca ţinând de " o formă a gândirii universale si permanente" 
şi făcând oficiul de simboluri culturale fundamentale, în 
măsura în care acestea sunt ,vide"; mana contine semantic 
o „valoare simbolică zero”, după modelul „fonemului zero” 
din fonologie. La fel ca truc sau machin din limba franceză 
(rom. fam. „Asta, chestie, cutare”), mana nu înseamnă 
nimic şi poate, deci, semnifica orice. Interpretarea lui Lévi- 
Strauss este dusă mai departe de P Boyer (1986), care 
analizează mana ca pe un tip particular al „conceptelor 
vide” abstracte, ale căror proprietăţi tin totuşi de lumea 
naturală. 

În pofida teoretizărilor generale, bazate îndeosebi pe 
lucrările lui Codrington, fundamentele empirice ale 
acestor interpretări sunt fragile. Scrierile lui Hocart 
despre Simbo (Insulele Solomon, partea occidentală), Fiji 
şi Tonga au făcut loc unor noi întrebări: în limbile 
oceaniene, mana este în general un verb căruia i se 
asociază ideea de eficacitate; un remediu sau o acţiune 
magică reuşită este mana. Sensul subtil al conceptului de 
mana din Polinezia a fost clarificat de Firth, în articolul său 
despre mana/manu la Tikopia (1940). Hogbin (1936: 245) 
vorbeşte despre atitudinea pragmatică a locuitorilor din 
Guadalcanal (Insulele Solomon): „Nimeni nu ştie cum 
anume acţionează nanama (= mana) şi nimeni nu-şi pune 
această întrebare”. Când descrie religia populaţiei kwaio 
(Insulele Solomon), Keesing (1982) evidenţiază la rândul 
lui pragmatismul utilizării acestui concept, verb de stare 
asociat ideii de eficacitate sau de putere, dar şi formulă 
incantatorie de rugăciune: mana-ise „mana pentru noi”. 

R. Keesing (1984) s-a preocupat de evidenţierea, 
bazată pe date lingvistice şi etnografice, a unei scheme 
semantice care se regăseşte în toate zonele Oceaniei: 
utilizarea cuvântului mana şi a derivatelor acestuia cum ar 
fi: 1) verb de stare semnificând „a fi eficace”, „a fi 
puternic”, „a fi realizat”, utilizat în mod stereotip pentru a 


descrie eficacitatea remediilor, a magiei si, mai general, 
pentru a evoca deznodămintele fericite; 2) verb utilizat 
adeseori cu sufix tranzitiv in rugáciunile si invocatiile 
adresate zeilor şi spiritelor: „binecuvântează”, ,sustine", 
„fă să fie eficace”, „fă să se întâmple” (unele limbi folosesc 
aici un sufix cauzal); 3) substantiv (,eficacitate”, 
,realizare", ,putintá", „binecuvântare”, „putere”). In plus, 
in unele limbi oceaniene, mana devine, cu ajutorul unui 
sufix sau al unui prefix, substantiv postverbal desemnánd o 
stare (mana-itate) sau o actiune pe cale de a se sávársi 
(mana-izare). 

Ín opinia lui Keesing (1984, 1985), observatorii 
europeni ar fi pácátuit prin exces de sistematizare, in fata 
unor religii pragmatice preocupate mai mult de 
manipularea şi interpretarea retrospectivă a semnelor 
lumii vizibile decât de explicarea fenomenelor lumii 
invizibile. O a doua sursă de eroare a constat în a atribui 
unor metafore convenţionale un conţinut metafizic ce 
părea de la sine înţeles. Astfel, Keesing semnalează erorile 
de traducere şi de interpretare comise de etnografi 
(printre care şi el însuşi). În Melanezia orientală, două 
generaţii de etnografi au întâlnit mana sub forma unui 
verb de stare tranzitiv, dar l-au tradus ca si cum ar fi fost 
vorba despre un substantiv. Putem cita in acest sens 
exemplul frapant al unui locuitor din Insulele Solomon, 
care studiase antropologia la Universitatea din Sydney si 
traducea din propria sa limbă rugăciunea: „fă ca vorbele 
mele să fie mana” prin: „dă mana cuvintelor mele” (Bogesi, 
1948). 

În multe regiuni, problema semnalată aici este 
imposibil de rezolvat etnografic. Deceniile de creştinare, 
traducerile convenţionale ale Bibliei (mana lui Dumnezeu), 
fără a mai vorbi de ortodoxia antropologică şi de 
ideologiile culturale naţionaliste, acoperă deja ideile 
indigene cu un strat atât de dens, încât sensurile 


precrestine ale termenului sunt iremediabil uitate. Spre 
exemplu, in Fiji, în perioada precreştină, termenul mana 
era folosit foarte rar sub formă de substantiv; substantivul 
mana nu se referea nici la o putere supranaturală, nici la 
sacralitatea căpeteniilor, ci la condiţiile şi la auspiciile în 
special meteorologice. Mana era folosit cel mai adesea în 
forma unui verb de stare marcând eficacitatea, 
autenticitatea, împlinirea: Hocart observă că mana, după o 
rugăciune, evocă un „amin”. Or, după 130 de ani de 
utilizare biblică şi antropologică, mana a ajuns să însemne 
puterea lui Dumnezeu şi sacralitatea căpeteniilor. 

R. KEESING 

MARCAJ CORPORAL 

Marcajul corporal cuprinde un numár mare de 
practici, prin intermediul cărora se modifică starea 
naturală a corpului, conform unor reguli specifice fiecărei 
societăţi: deformare (alungirea craniului sau a gâtului, 
comprimarea picioarelor), găurirea lobului urechilor, a 
buzelor, nărilor sau septului nazal pentru a se introduce 
diverse elemente de podoabă, extragerea sau tăierea 
dinţilor, ablatia (a degetelor, falangelor,  clitorisului, 
preputului), scarificarea (incizie superficială a epidermei 
având ca rezultat o cicatrice), tatuajul etc. în pofida 
caracterului lor temporar, coafurile şi picturile corporale 
trebuie incluse şi ele în categoria mărcilor corporale. 

Diversele operaţiuni enumerate mai sus sunt 
efectuate într-un context ceremonial, în general în timpul 
riturilor de trecere referitoare la modificarea de stare sau 
de statut a unui individ: naştere, pubertate, iniţiere, 
căsătorie, moarte etc. 

Marcajul corporal permite ansamblului unei 
colectivităţi, ca şi fiecăruia dintre membrii acesteia, să 
exprime specificul unei identități colective sau individuale: 
prin intermediul său, persoana îşi manifestă apartenenţa la 
o etnie, la un sat, la un clan, la o familie, la o castă etc, 
precum şi locul care îi revine în viaţa rituală (grad sau tip 


de initiere, afiliere la un cult etc). Dacà este adevárat cá 
tuturor formelor de marcaj li se poate atribui aceeasi 
valoare, si anume cea de identificare, nu mai putin 
adevărat este că unele, precum scarificările, tatuajele sau 
picturile corporale ţin în general de un cod precis. 
Desenele efectuate pe piele pot fi adeseori descompuse în 
semne cu un caracter simbolic, ţinând de două tipuri de 
interpretare complementare (ceea ce este uneori valabil şi 
pentru alte intervenţii asupra corpului): pe de o parte de 
transcriu anumite date ale organizării sociale şi religioase, 
pe de altă parte reprezintă fiinţe, obiecte, locuri sau 
evenimente care au un sens pentru societatea respectivă. 

Marcajul corporal are o funcţie estetică: astfel, se 
poate vorbi despre prelucrarea corpului ca despre 
prelucrarea lemnului, a metalului, a cuprului etc. Un stil 
comun poate caracteriza ,productiile" corespondente, în 
pofida diversităţii de tehnici şi de suporturi: la populaţiile 
maori (Noua Zeelandă) sau la cele din Insulele Marchize, 
arabescurile şi împletiturile tatuajelor se regăsesc în 
decorarea obiectelor. La alte popoare, unde fabricarea 
obiectelor materiale este puţin abundentă, marcajul 
corporal poate avea un loc predominant în activitatea 
artistică: scarificarea la populaţiile bwaba (Burkina Fasso), 
nuba (Sudan) şi la aborigenii australieni, cunoscuţi şi 
pentru picturile lor corporale foarte elaborate. 

Podoabá 

MAREA BRITANIE. Antropologia britanică 

Tradiţia britanică în antropologia socială urcă până 
prin anul 1860, când mai mulţi autori, care ulterior vor 
forma o scoală, încep să publice lucrări referitoare la 
societatea şi cultura „primitivă”. În 1859, apariţia celebrei 
opere a lui Darwin, Originea speciilor, va însemna 
realizarea unei referinţe teoretice necesare acestui 
interes, pe atunci nou, chiar dacă ,evolutionismul”, asa 
cum se propovăduia în epocă, era în realitate destul de 
îndepărtat de ipoteza pe care o sugera Darwin. Majoritatea 
acestor primi antropologi se menţin de fapt în linia 
neolamarckianismului, împărtăşind ideea oarecum naivă 
cum că instituţiile socio-culturale ale omenirii ar progresa 
de-a lungul unei axe determinate. 

Două mari probleme retin atenţia acestor pionieri. 
Cea dintâi este legată de istoria şi dezvoltarea a ceea ce se 
numea pe atunci domeniul „instituţiilor civile”: familia, 
proprietatea privată, dreptul şi statul. Acest teren de 
cercetare îi va atrage în special pe jurişti, cum ar fi H.J.S. 
Maine, J.F. MacLennan si L.H. Morgan din Statele Unite. 
Cea de-a doua, ai cárei principali reprezentanti sunt E.B. 
Tylor si J. Lubbock, vizeazà studiul fenomenelor si ideilor 


religioase, al limbajului si tehnologiei, care constituiau in 
vremea respectivă domeniul de aplicaţie pentru ideea de 
progres intelectual. Maine credea că descoperise originea 
instituţiei sociale în familia patriarhală, spre deosebire de 
MacLennan, care punea un accent mai mare pe 
anterioritatea filiatiei matriliniare si pe poliandrie, ca 
formă primară a căsătoriei: societăţile s-ar fi organizat în 
clanuri exogame, iar familia nu ar fi început să se 
contureze decât într-un stadiu târziu al evoluţiei umane. 

Tylor considera ,animismul” forma originară a 
religiei şi îl definea ca fiind un cult închinat unor obiecte 
inanimate şi unor specii naturale. MacLennan a făcut 
legătura între această idee şi propria sa teorie cu privire la 
originile sociale, fondând astfel ceea ce el a decis să 
numească modelul „totemic”, conform căruia societăţile 
arhaice s-ar fi constituit în jurul clanurilor matriliniare 
exogame, fiecare venerand cate un strămoş-totem. Toate 
eforturile antropologilor britanici de la finele secolului al 
XIX-lea au condus astfel la aprofundarea conceptului de 
„totem”. În fine, J.G. Frazer a conferit ,totemismului" 
valoarea unui instrument universal pentru înţelegerea 
religiilor, mergând până la aplicarea lui în studiul 
creştinismului. 

Doar în ultimii ani ai secolului se va ridica o nouă 
generaţie de etnologi, alcătuită din personalităţi cu 
formaţie în ştiinţele naturii, care vor întreprinde cercetări 
pe teren, în special în Melanezia şi în Australia. Prima 
expediţie va avea ca destinaţie strâmtoarea 

Torres, fiind organizată în 1898 de Universitatea din 
Cambridge sub conducerea lui A. Haddon, neurolog, şi 
W.H.R. Rivers, psiholog; lucrările lor vor inspira o nouă 
generaţie de antropologi. 

Rivers se desprinde de evolutionism şi, sub influenta 
etnologilor germani, pune accentul pe noţiunea de 
„difuziune”. În opera sa principală, The History of 


Melanesian Society (1914), el caută să interpreteze 
prezenta diferitelor instituţii melaneziene legate de 
căsătorie prin existenta mai multor migrații succesive, 
justificând prin aceasta specificul compozit al populațiilor 
studiate. 

Discipolul cel mai cunoscut al lui Rivers este, fără 
îndoială, A.R. Radcliffe-Brown. Evident inspirate de Rivers, 
preocupările lui Radcliffe-Brown au cunoscut o reorientare 
considerabilă sub influenta lui E. Durkheim şi M. Mauss, 
atingând chiar un anumit determinism sociologic. 
Specializat în studiul sistemelor de rudenie, el nu se ocupă 
atât de originea acestora, cât de relaţiile lor cu 
organizarea socială. Opera sa The Social Organization of 
Australian Tribes (1931) demonstrează că toate sistemele 
de rudenie ale aborigenilor australieni pot fi reduse la 
două mari tipuri; el realizează astfel o sinteză remarcabilă, 
pornind de la o cantitate impresionantă de fapte 
etnografice. 

Dar antropologia juca, deocamdată, un rol secundar 
în expedițiile lui Rivers şi ale discipolilor acestuia. Abia în 
anul 1915, un tânăr antropolog de origine poloneză, 
lucrând la London School of Economics, va alcătui un 
proiect pentru o cercetare intensivă şi de lungă durată ce 
urma a fi efectuată asupra unei comunităţi definite. 
Studierea insulelor Trobriand, realizată între anii 1915 şi 
1918 de către B. Malinowski, inaugurează o nouă metodă 
de teren în abordarea realitátilor sociale cotidiene, 
imposibil de epuizat doar prin cercetarea sistemelor 
formale şi normative. Malinowski era convins că pentru a 
înţelege cu adevărat ceea ce se întâmplă într-o societate 
este necesar să-i înveţi mai întâi limba, iar apoi să-i 
împărtăşeşti modul de viaţă. 

Totuşi, metodele de cercetare propuse de Malinowski 
se bazau pe consideraţii teoretice. El credea, mai întâi, că 
antropologii trebuie să acorde importantă în primul rând 


comportamentelor si faptelor si mai putin informatiilor 
referitoare la diverse reguli si principii. Ceea ce fac 
oamenii este întotdeauna diferit de ceea ce spun cá fac si 
mult mai important. In acelasi timp, el credea cá faptele 
oamenilor dau sens societăţii sau, cu alte cuvinte, că 
activitátile cotidiene sunt coerente si pot fi intelese dacá 
ne raportăm la utilitatea lor. Fiecare instituţie îndeplineşte 
o funcţie şi se pune în slujba unui scop. Actele individuale 
sunt călăuzite de interese personale şi conştiente. 
Influenta lui Malinowski asupra antropologiei sociale 
britanice a fost enormă. Ea s-a răspând it prin intermediul 
publicaţiilor acestuia, dintre care cităm Argonauts of the 
Western Pacific (1922) şi Coral Gardens and Their Magic 
(1935). Prin faptul că a predat la London School of 
Economics între 1924 şi 1938, el a reuşit să formeze o 
nouă generaţie de cercetători. Perspectiva sa a căpătat 
denumirea de, functionalism". Câţiva dintre elevii lui 
Malinowski, influenţaţi si de Radcliffe-Brown, au dezvoltat 
ulterior o antropologie de inspiraţie durkheimiană. Acesta 
a fost mai cu seamă cazul lui E.E. Evans-Pritchard şi al lui 
M. Fortes, care s-au evidenţiat prin elaborarea unui model 
politic de societăţi lipsite de stat, bazat pe noţiunea de 
„ascendentă  segmentará", aplicațiile acestui model 
extinzându-se asupra întregului africanism. Conform 
acestui model, majoritatea societăţilor africane sunt 
constituite pe baza unei diviziuni sociale în grupuri ale 
căror interacțiuni fondează organizarea politică. 
Descendenta (descent), ca relație cu un strámos comun pe 
linie masculină sau pe linie feminină, se opune filiatiei 
(filiation), ca reţea de rudenie construită pornind de la un 
individ şi de la cei doi părinţi ai acestuia. Caracterul 
abstract al modelului şi prioritatea atribuită organizării 
sociale, concepută ca sistem de relaţii între grupuri, au 
stârnit critici dintre cele mai dure din partea 
malinowskienilor care, alături de A.I. Richards sau de R. 


Firth, continuau să atribuie individului rolul de actor social 
principal. Dar pentru colegii lor din străinătate, care nu 
vedeau în această polemică decât reprezentanţi ai 
aceleiaşi scoli, divergentele dintre elevii lui Malinowski şi 
discipolii lui Radcliffe-Brown erau imperceptibile. 

„Funcţionalismul” devenise deja sinonim cu 
antropologia britanică. Este adevărat cá toti înțelegeau sa 
accepte importanta metodologică a misiunilor de lungă 
durată, îşi făceau cercetările de teren conform aceluiaşi 
principiu al „observaţiei participative” şi erau la fel de 
preocupaţi de analize în cadrul cărora prioritar rămânea 
studiul sistematic al comportamentelor şi instituţiilor. 

În deceniile care au precedat şi au urmat celui de-al 
doilea război mondial, antropologia socială britanică şi-a 
atins deplina maturitate. Figurile sale marcante publică 
acum o serie impresionantă de monografii în care se 
combină o profundă experienţă de teren, o grijă extremă 
pentru fiecare detaliu semnificativ şi analize teoretice 
foarte riguros elaborate. Consemnăm îndeosebi: We, the 
Tikopia a lui Firth (1936); Whitcheraft, Oracles and Magic 
among the Azande (1937) si The Nuer (1940) ale lui Evans- 
Pritchard; Land, Labour and Diet a lui A.I. Richards 
(1939). Calitatea materialului etnografic prezentat 
impunea respect chiar si celor care nu considerau teoria 
ca fiind acceptabilă. Dintre cele mai frumoase descrieri le 
cităm pe ale africaniştilor Fortes, M. Glückman, H. Kuper, 
G. Lienhardt, S.F. Nadel, I. Schapera, V.W. Turner si M. 
Wilson. Cercetárile lor au fost finantate in special de 
International African Institute din Londra, de Rhodes- 
Livingstone Institute din Rhodesia de Nord, in special in 
epoca când M. Glückman a fost director. In 1946 a fost 
creată Association of Social Anthropologists of the 
Commonwealth. Asociaţie profesionistă, ASA reunea 
antropologii din Marea Britanie şi din Commonwealth. Sub 
egida acesteia se organizează întruniri anuale şi se 


menţine coerenta instituţională a  disciplinei. Royal 
Anthropological Institute, fondat în secolul al XIX-lea, 
federalizează toate ramurile antropologiei pe care caută să 
le promoveze printre nespecialisti. RAI publică revista 
Man, cel mai cunoscut şi mai bine difuzat periodic de 
antropologie socială britanică. 

In câteva rânduri s-a sugerat că antropologia socială 
britanică a anilor '50 s-ar fi compromis cu instanţele 
coloniale. Este adevărat că universitarii aflaţi pe teren 
doar cu greu au putut să evite influenta contextului politic 
din regiunile pe care le studiau. Dar, dacă este extrem de 
dificil să afirmăm că lucrările lor au putut servi vreodată în 
mod intenţionat cauzei colonialismului, cunoaştem cu 
certitudine până la ce nivel s-a ridicat nu de puţine ori 
critica unora dintre ei - Malinowski este un exemplu 
remarcabil în acest sens - la adresa sistemului. În India, 
tradiţia britanică a antropologiei sociale formează baza 
unei sociologii indiene reprezentată de autori importanţi, 
cum ar fi M.N. Srinivas, care au contribuit la dezvoltarea şi 
la internationalizarea disciplinei. 

Intre anii 1950 şi 1970, E.R. Leach (Cambridge) şi 
Gluckman (Manchester) au contribuit la reformularea 
teoriei functionalismului, confirmând astfel îndepărtarea 
de predecesorii lor, marcată câţiva ani mai devreme, la 
Oxford, prin lucrările şi cursurile lui Evans-Pritchard. Anii 
'70 vor cunoaşte influenta structuralismului lui C. Levi- 
Strauss, care se generalizează şi în Anglia, odată cu 
lucrările lui M. Douglas, Leach si R. Needham, în vreme ce 
alti cercetători, mai tineri, se adună în jurul orientárilor 
marxiste importate, de asemenea, tot de la Paris. Reluând 
unele ipoteze avansate de G.P Murdock, J. Goody pune in 
aplicare o serie de comparații interculturale, înainte de a 
efectua o serie de exercitii mult mai ambitioase de istorie 
comparată. 

Incepând cu anii '80, universităţile britanice pun 


antropologia într-o situaţie fără precedent. Dezvoltarea 
departamentelor de specialitate, care părea să fi fost o 
regulă în anii '60, bate pasul pe loc, iar antropologii sociali 
se văd constrânşi să justifice utilitatea şi fundamentul 
activităţii lor. Efervescenta teoretică intră în declin. O 
disciplină traditional ambițioasă se vede acum înconjurată 
de critică şi scepticism, iar răspunsurile pe care le oferă 
sunt mai degrabă timorate. Importanta crescândă 
dobândeşte, însă, etnografia istorică. Este menţinută 
tradiţia marilor monografii descriptive, care produce de 
acum înainte interpretări ample, evident preferate 
analizelor modeste si comparatiilor, destul de putin 
apreciate. Se evita generalizarea, în favoarea unor 
speculaţii de factură literară saufilosofică, fapt ce reflectă 
foarte bine tendinţele antropologiei franceze şi nord- 
americane. Astfel, este foarte dificil de spus care este 
specificul britanic al antropologiei sociale contemporane 
din Marea Britanie de azi. 

Dispariţia trăsăturilor specifice nu diminuează însă 
nicidecum activitatea si importanta disciplinei in 
instituţiile din Marea Britanie, care, în ultimele trei 
generaţii, asigură fără întrerupere o formaţie de înaltă 
clasă. Antropologia este consideratăin continuare una 
dintre marile discipline ale acestei ţări şi îşi păstrează 
neştirbită reputaţia în ochii comunităţii internaţionale de 
antropologi. Multe universităţi propun antropologia în 
programele de învăţământ, astfel încât aceasta îşi poate 
păstra intactă influenta intelectuală în dezbaterile 
interdisciplinare cu istoria, sociologia, arheologia şi cu 
studiile clasice şi orientale. 

MARELE BAZIN SI PODISUL COLUMBIA (INDIENII 
DIN ~) 

Situat in vestul Statelor Unite, intre Muntii Stáncosi 
şi Sierra Nevada, Marele Bazin este o regiune desertică de 
peste un milion de kilometri pătraţi, cu o populaţie ce nu 
depăşea, la finele secolului al XVIII-lea, 4.000 de locuitori. 
În cea mai mare parte, indienii din Marele Bazin alcătuiesc 
comunităţi de limbă uto-aztecă, fie că este vorba de 
indienii shoshone, grup majoritar, de ute, paiute sau de 
kawaiisu; grupurile washo sunt de limbă hokan. Renumiţi 
pentru caracterul lor paşnic, locuitorii din Marele Bazin 
erau vânători-culegători nomazi, se ocupau cu împletitul 
nuielelor si îşi construiau adăposturi temporare. 
Efectuându-se un studiu de caz asupra indienilor shoshone 
din zona centrală a desertului, s-a constatat că modul de 
viaţă al acestor populaţii era cel mai ,primitiv" din toată 
America de Nord. Unitatea socioeconomică de bază era 
familia nucleară monogamá; familiile se intruneau la 
anumite ocazii - vânătoare colectivă (de iepuri sau 
antilope), tabără de iarná - si se constituiau atunci in 
„bande” bazate pe recunoaşterea legăturilor bilaterale de 
rudenie între membrii acestora; la indienii shoshone din 


zonele centralá si septentrionalà, configuratia acestor 
bande era relativ stabilă. 

In a doua jumătate a secolului al XIX-lea, mai cu 
seamă după sfârşitul războaielor indiene, in zona Marelui 
Bazin reînvie mişcările religioase, care se adaptează la o 
religie de tip şamanic bazată pe căutarea individuală a 
viziunilor. Apar două forme succesive de Ghost Dance 
(Dansul spiritelor), introduse de profeţii paiute (1969, 
1889); Bear Dance (Dansul ursului), specific populaţiei ute, 
se răspândeşte în jurul anului 1880; o versiune sincretică 
de Sun Dance (Dansul soarelui), din Câmpiile nordice, este 
adoptată spre 1880 si în rezervatiile shoshone; peyotismul 
pătrunde în Colorado începând cu anul 1896, iar în 
rezervatiile din Utah va ajunge in 1914. 

Indienii din Marele Bazin erau in anul 1970 in numár 
de aproximativ 14.000 (Colorado, Idaho, Oregon, Nevada, 
Utah). 

Aflat in prelungirea septentrionalà a Marelui Bazin, 
Podisul Columbia, limitat la nord de cursul ráului Fraser, la 
est de Muntii Stáncosi, iar la vest de lantul Cascadelor, 
corespunde ín principal cu bazinul fluviului Columbia. 
Zonă muntoasă si bine irigată, acoperită de păduri, Podişul 
Columbia este bogat în peşte, în vânat şi în fructe 
comestibile. Indienii din Podişul Columbia ştiau să prepare 
somonul (prin uscare şi afumare) pentru conservare; îşi 
făceau din împletituri ustensile deosebit de frumoase. 
Populatiile de  pescari-vânători-culegători din Podişul 
Columbia erau în principal de limbă mosan (subfamilia 
salishan sau salish utilizată în Podişul Columbia): shuswap, 
lilloet, thompson,  sanpoilnespelem, coeur d’Alene, 
flathead, si de limbă penutian (subfamilia klamath- 
sahaptin): klamath, modoc, tenino, cayuse, nez perce; se 
află aici şi grupuri de limbă algonkin (kutenai) şi nadene. 

Reprezentativi în special pentru cultura din Podişul 
Columbia sunt indienii sanpoil. Aceştia erau organizaţi în 


mici comunitáti rurale, ai cáror membri tráiau iarna in 
locuinţe permanente, iar vara (din pescuit şi cules) în 
adăposturi temporare. Violenta le repugna şi nu practicau 
niciun principiu formal de ierarhizare a persoanelor sau 
grupurilor care constituiau societatea. Totuşi, existau 
căpetenii locale, alese de adunările săteşti dintre 
candidaţii identificaţi pe într-un sistem de transmitere 
ereditară a capacităţilor. În perioada când se pescuia 
somonul, ansamblul operaţiunilor colective era plasat sub 
autoritatea rituală a unei „căpetenii a somonului”, care era 
un şaman. Religia lor avea în vedere menţinerea unor 
relaţii armonioase între oameni şi „spiritele protectoare” 
ale acestora; practicile religioase cuprindeau procedee de 
inducere a unor viziuni şi diferite forme de cură şamanică. 

Podişul Columbia, vizitat încă de timpuriu de 
traficantii francezi, nu a fost cunoscut de anglo-saxoni 
decât începând cu primii ani ai secolului al XIX-lea. 
Sfârşitul istoriei precoloniale a indienilor din Podişul 
Columbia a fost marcat îndeosebi de rezistenta armată a 
triburilor klamath sub conducerea „căpitanului” Jack 
(1872) şi nez perce, sub conducerea căpeteniei Joseph 
(1877). În jurul anului 1970, în Podişul Columbia din 
Statele Unite (Idaho, Montana, Oregon, Washington) trăiau 
aproximativ de indieni, iar in Canada (Columbia Britanicá) 
11.000. 

MARGINALITATE 

Utilizarea termenului de ,marginalitate", stare a 
unor grupuri sau persoane situate la periferie, tráind ,la 
marginea” societăţii, este destul de recentă în cadrul 
ştiinţelor umane. Succesul său, ascendent din anii '60, 
pare a fi legat de dezvoltarea în societăţile industrializate a 
unor fenomene mai comod de etichetat astfel, chiar cu 
preţul unor ambiguitáti. Desigur, E.E. Park vorbea despre 
marginalitate încă din 1928, dar el desemna astfel numai 
„hibrizii culturali”, imigranții, în cazul cărora culturile de 
origine si culturile ţărilor unde intenționau să se 
stabilească prezentau sisteme de valori în general diferite. 
Pentru H.S. Becker (1963), „deviantă” şi „marginalitate” se 
amestecă în  nonconformismul faţă de „regulile 
normalităţii”; se stie, de altfel, ce răspândire larga a 
cunoscut în ultimii 20 de ani referinţa la „grupurile 
marginale” - după caz, minorităţi etnice, „găsti”, hippies 
sau gays. 

Care sunt deci raporturile sau liniile de forţă 
operatorii ale noţiunilor de „marginalitate”, de „deviantă” 
(nonconformism fată de ” normă”) si de ,transgresiune" 
(lipsă de respect fată de regulă)? Şi cum se aplică acestea 
îndeosebi în societăţile - „primitive”, ,traditionale" - care 
constituie obiectul prim al etnologiei? Alea de-a doua 
întrebare este motivată mai cu seamă de faptul că ideea 
formulată de E. Durkheim, conform căreia societăţile 
„moderne” acordă mai multă importantă individului şi 
singularitátii sale decât alte culturi - cele tribale îndeosebi 
-, unde grupul „absoarbe” persoana, se cere nuanţată. Să 
fie oare adevărat că existenta marginalilor nu poate fi logic 
infirmată în cele mai simple societăţi, acolo unde nu ar fi 
specificate decât criteriile de marginalitate şi efectele lor 
de excluziune? Şi într-adevăr acestea sunt uşor de reperat, 


în primul rând si cel puţin prin referinţă la o diviziune 
internă fundamentală, aceea a rolurilor sau a statutelor 
socio-sexuale, ea însăşi funcţie a „vârstei sociale”. Ca 
atare, omul „neglijat, [...] prost hrănit, trist şi singur”, luat 
iniţial de Levi-Strauss drept bolnav, la indienii bororo din 
Brazilia centrală, se vădeşte a fi nici mai mult nici mai 
puţin decât un celibatar (Lévi-Strauss, 1983: 74) şi, prin 
acest fapt, un marginal. In plus, situatia celibatarului este 
valabilá, ,dar intr-un grad mai redus, si pentru cuplul lipsit 
de copii" (loc. cit.) - cuplu incapabil de a-si asuma functia 
reproductivă si de a asigura membrilor săi un „viitor de 
strămoşi” - şi în special pentru femeia sterilă (Heritier, 
1984). La fel, dacă un bărbat inapt să-şi împlinească rolul 
de adult mascul poate deveni uneori, la nevoie, un fel de 
„femeie socială”, integrându-se cu sprijinul - de altfel 
destul de ambiguual instituţiilor (cum ar fi berdasii, 
homosexuali travestiti la unii indieni din Câmpii), totuşi va 
fi şi el „marginalizat”, nici bărbat, nici femeie (cele două 
posibilităţi diferite sunt ilustrate în acelaşi context - un 
grup guayaki din Paraguay - de către Clastres, 1972). 
Devianta si marginalitatea nu sunt deci întotdeauna 
noţiuni coextensive. „Centrul”, loc al normalitatii, si 
„periferia”, loc al marginalitätii: literalmente în aceşti 
termeni îşi reprezintă membrii populaţiei maenge din 
Melanezia spaţiul lor social, conform relatărilor lui M. 
Panoff (1985). Mergând înspre „frontiera” comunităţii, 
aflăm mai întâi, bărbaţii care s-au mutat la soțiile lor 
(mariaje uxorilocale, minoritare), apoi infirmii, debilii 
mintali, hoţii, „leneşii „iresponsabili şi, în fine, orfanii (de 
altfel, asimilați în numeroase culturi cu celibatarii) şi abia 
în ultimul rând refugiații străini, „orfani” prin excelenţă 
(ibid.: 59 - 60). Unele dintre aceste personaje îndeplinesc 
funcţii expiatorii şi sunt exemplu de „aşa nu”, deoarece, 
conform etiologiei locale, starea lor este rezultatul unei 
carente grave: ei s-au lepădat de riturile esenţiale. 


Marginalizarea, consecinţă a unei transgresiuni majore, 
cum ar fi incestul, este o modalitate de a procura 
comunităţii posibilităţi de ,asanare" şi, totodată, victime 
expiatorii - fapt comun multor societăţi, dacă nu chiar 
general valabil. De asemenea, violarea generatoare de 
impuritate a unor interdicții, stare ce se transmite prin 
contact sau prin filiatie, cum ar fi necrofilia la populaţia 
samo (Héritier, 1981), zoofilia la mossi (Izard, 1979) - două 
populatii din Burkina Fasso -, se sanctioneazà prin 
indepártarea celor marcati, care nu pot fi nici mácar 
inhumati, pentru cá aceasta ar provoca seceta, si care, cel 
putin in al doilea caz, joacá ,pe undeva rolul de tapi 
ispăşitori, mereu pregătiţi să-şi îndeplinească menirea” 
(Izard, 1983: 409). Aceeaşi postură de tap ispăşitor se 
regáseste sub o formá oarecum latentá, fantasmaticá, in 
caracteristicile unor personaje cum ar fi ,nebunul" sau 
,idiotul" din comunitátile noastre rurale si in functiile 
atribuite anumitor minoritáti etnice sau religioase din 
cadrul societátilor urbanizate. Dar, in cel de al doilea caz, 
este necesará o schimbare de scará, deoarece aici aflám 
ilustrată elasticitatea noțiunii pur indicative de 
,marginalitate", care este aplicatà de facto si comunitátilor 
de cersetori sau de hoţi din evul mediu european, 
„triburilor criminale" din India (Cahiers Jussieu, 1979), 
subproletarilor de la periferiile marilor oraşe moderne şi 
altor „subculturi”. 

MARITIMĂ (ANTROPOLOGIE ~) 

Constituirea într-un domeniu de cercetare specializat 
a studiului etnologic al comunităţilor stabilite în zonele 
litorale şi trăind în principal din resursele mării este de 
dată recentă. Antropologia maritimă s-a dezvoltat (Breton, 
1974) în special în Europa Occidentală (Firth, 1946) şi în 
America de Nord (Andersen, Wadel, 1972). În Franţa, ea a 
fost inclusă la început în cadrul antropologiei tehnicilor şi 
cunoştinţelor naturaliste (Koechlin, 1975; Geistdorfer, 
1987). 

Antropologia maritimă are sarcina de a da seamă de 
varietatea si complexitatea sistemelor tehnice, sociale, 
simbolice, elaborate de populaţiile litorale pentru a 
controla mediul marin si a-si extrage de aici mijloacele de 
subzistentă. Disciplina studiază aşadar modul de viaţă 
specific oamenilor mării, în contrast cu modul de viaţă al 
„pământenilor”, care, in mod necesar, intretin cu aceştia 
relaţii strânse, chiar şi în cazurile extreme ale societăţilor 


de adevăraţi „nomazi ai mării” (expresie utilizată de J. 
Emperaire, 1955, cu referire la alakalufii din Tara de Foc), 
cum ar fi mokenii din Marea Thailandei sau unele populaţii 
polineziene. Variabilitatea mediului marin, diversitatea 
formelor de refacere a resurselor exploatabile şi caracterul 


aleatoriu al acestora din urmă - într-un cuvânt, 
specificitatea „mediului natural” care este marea si 
condiţiile controlării ei de către om - stau la baza 


problemelor în jurul cărora s-a constituit antropologia 
maritimă. 

Nu putem vorbi de societăţi „maritime” decât dacă 
ne raportăm la determinări generale, cum ar fi localizarea 
geografică sau tipul de activitate principală de asigu rare a 
subzistentei, de care sunt legate cunoştinţele tehnice 
particulare (cunoaşterea mediului şi a faunei marine, a 
tehnicilor de fabricare a ambarcatiunilor de navigare si 
pescuit). Societăţile maritime specifice sunt tot atât de 
diverse ca si societăţile din interiorul zonei de uscat, 
atunci când nu sunt doar simple variante ale unui punct de 
vedere tehnologic şi cultural. Din multitudinea de factori ai 
acestei variabilitáti a culturilor litorale, cităm: valorizarea 
pozitivă sau negativă a mării şi a aspectelor acesteia, 
modul de organizare economică şi socială tipic pentru 
comunităţile de pe malul mării, importanta acordată 
pescuitului (precum şi vânătorii de mamifere marine şi 
culesului de pe coastă) în economia de subzistentă, modul 
de a integra aceste activităţi în viaţa socială (de la 
subzistenta comunităţilor primitive la înserarea pescuitului 
modern în economiile naţionale), caracterul mai mult sau 
mai puţin marcat social şi simbolic de activităţile legate de 
mare. Te naşti pescar în societăţile organizate în caste 
(India, Sri Lanka), dar şi în societăţile în care clanurile de 
pescari se identifică şi se reproduc ca atare, ca de altfel şi 
în regiunile oceaniene sau în alte societăţi unde pescuitul, 
singur sau nu, este o activitate ce angajează întregul grup: 


în cadrul societăţilor amerindiene şi asiatice din Pacificul 
de nord, de exemplu, pescuitul nu a fost niciodată 
despărţit de cules şi de vânătoare, chiar şi în cazurile de 
extremă specializare (populaţia salish, vânători de balene). 
În societăţile industrializate poţi deveni pescar sau poţi 
renunţa la pescuit, dar această alegere, cu un caracter 
aparent „profesional”, este strâns legată de mediul de 
naştere. Dimpotrivă, chiar şi în societăţile maritime, 
meşteşugul variază după indivizi, aşa cum se poate 
constata şi în cazul vânătorii sau al războiului; vom 
menţiona aici caracterul războinic al multora dintre 
societăţile „maritime” (Oceanul Indian, Indonezia, Filipine 
Si Oceania, Pacificul de nord). Particula  -ritatea 
societátilor ,maritime" (intáritá, in cazul ideal, de situatii 
de micro-insularitate) nu are egal decât in marca socială 
aplicată lor adesea de către societăţile „pământene” 
înconjurătoare. Societăţile occidentale oferă numeroase 
exemple de ambivalenta a relaţiilor dintre oamenii 
litoralului şi oamenii din interior sau dintre populaţiile 
trăind din mare şi stat, ambivalentà ce se exprimă prin 
endogamia comunităţilor maritime, prin segregarea lor - 
zone ,rezervate" pescarilor in Franta secolului al XVIII-lea, 
cum ar fi la Dieppe sau la Bordeaux - sau prin dispozitiile 
administrative specifice cărora li se pot supune („registrul 
maritim” francez, creat în secolul al XVIII-lea). Aceste 
practici şi dispoziţii capătă sens în contextul relaţiilor de 
excludere mutuală şi de complementaritate, care definesc, 
cel puţin din punct de vedere simbolic, lumea oamenilor 
mării ca o lume aparte. 

MARXISM SI ANTROPOLOGIE 

Relatiile dintre marxism si antropologie au imbrácat 


douá forme. Pe de o parte, antropologii au fost influentati 
de gândirea marxistă; pe de altă parte, marxiştii au extras 
din lucrárile antropologilor informatii, referitoare in 
principal la societăţile primitive rurale, pe care le-au 
utilizat in analizele lor asupra societátii in general. 

Interesul marxistilor pentru antropologie urcă până 
la Marx şi Engels. Pe măsură ce Marx avansa cu lucrările 
sale, era tot mai preocupat să înţeleagă circumstanţele 
istorice ale apariţiei capitalismului. Astfel, el şi-a îndreptat 
atenţia mai întâi asupra feudalismului, apoi asupra 
societăţilor antice şi, în fine, asupra societăţilor primitive. 
Evoluţia a fost treptată, deci nu este de mirare că abia la 
sfârşitul vieţii Marx s-a concentrat mai mult asupra 
lucrărilor referitoare la societăţile rurale din India şi 
China, mai cu seamă ale antropologilor din epoca sa. Rodul 
acestor cercetări apare mai cu seamă în ultima parte a 
operei lui Marx şi îndeosebi în însemnările publicate în 
1972 de L. Krader, sub titlul The ethnological Notebooks of 
Karl Marx. 

Redactate în perioada 1880 - 1882 (ultimele rânduri 
sunt scrise cu numai patru luni înaintea morţii lui Marx, în 
1883), însemnările conţin în principal note asupra 
lucrărilor lui L.H. Morgan (Ancient Society, 1877), John 
Budd Phear (The Aryan Village în India and Ceylon, 1880), 
Henry Summer Maine (Lectures on the early History of 
Institutions, 1875) si John Lubbock (The Origin of 
Civilisation and the Primitive Condition of Man, 1870). 
Toate trádeazá profunda impresie produsá asupra lui Marx 
de opera lui Morgan. In Ancient Society, Marx nu a 
descoperit doar informaţiile pe care le căuta, ci a luat 
cunoştinţă si de poziţii teoretice similare, în multe privinţe, 
cu ale sale. Ca atare putem fi uşor tentaţi să exagerăm 
importanta acestei convergente dintre gândirea lui Marx şi 
debuturile ştiinţei antropologice, dacă nu ţinem seama de 
criticile de fond pe care i le adresa lui Morgan. Munca 


adunată in însemnări ar fi trebuit să ducă la redactarea 
unei lucrări pe care Marx nu a avut timp s-o termine. 
Cartea a fost însă scrisă de Engels, mostenitorul politic si 
intelectual al lui Marx; el s-a hotărât să o scrie pornind de 
la însemnările ,etnologice". Titlul lucrării este Das 
Ursprung des Familie, der Privateigentums und des Staat 
im Anschluss an L.H. Morgan's Forschungen (1884). 
Putine sunt lucrárile lui Marx si Engels care sà ocupe un 
loc atát de important precum Originea... in istoria gándirii 
marxiste. Cartea lui Engels se întâlneşte cu cea a lui 
Morgan in cáteva puncte fundamentale; dar Engels pare a 
se fi delimitat în mod radical de prudenta lui Marx fată de 
analizele lui Morgan si, in general vorbind, de antropologi. 

Teza centrală a lui Engels este cà familia, 
proprietatea privatà si statul au o origine unicá si nu sunt 
decât împliniri diferite ale unuia şi aceluiaşi proces, 
dezvoltat mai ales ca urmare a subordonării femeilor faţă 
de bărbați si a trecerii de la matriliniaritate la 
patriliniaritate; aceste mutații sociale ar fi ele însele 
consecinţe ale domesticirii animalelor, pe de o parte, şi ale 
apropierii private a forţei de muncă de către familia 
monogamă, pe de alta. 

Marx şi Engels căutau o posibilitate ca, pornind de la 
lucrările antropologilor, să stabilească trei chestiuni. În 
primul rând, ei doreau să arate că, la origini, diverse 
aspecte ale vieţii în societate erau legate organic între ele, 
şi mai ales acelea pe care „gândirea burgheză” le distinge, 
separând ceea ce tine de domeniul ,privat", cum ar fi 
statutul femeii sau formele de sexualitate, de ceea ce ţine 
de domeniul „public”, îndeosebi nivelul de dezvoltare 
tehnologică şi natura sistemului juridic. În al doilea rând, 
ei se străduiau să dovedească faptul că fenomene ca 
„dragostea” sau „proprietatea” nu apăruseră dintr-o stare 
de fapt originară, ca manifestări inerente naturii umane, ci 
erau mai degrabă produse specifice unor situaţii istorice 


legate de nivelurile particulare ale dezvoltárii economice si 
sociale. In al treilea ránd, ei doreau sá evidentieze faptul 
cá transformárile majore apárute in istoria umanitátii au 
fost operate de aceleasi principii motrice, in special de 
caracterul ineluctabil al agravárii contradictiilor dintre 
organizarea producţiei şi organizarea socială. 

Punctele de vedere exprimate de Engels urmau să 
cunoască un ecou extraordinar în rândul marxiştilor. 
Numeroşi militanti socialişti de la începutul acestui secol s- 
au familiarizat astfel cu fapte etnografice puţin cunoscute, 
cum ar fi terminologia sistemelor de înrudire polineziene. 
Cartea lui Engels a devenit referinţa de bază în materie de 
ortodoxie antropologică în ţările comuniste, chiar dacă 
această ortodoxie a fost mereu susceptibilă de a fi criticată 
şi modificată, adeseori în urma unor evenimente istorice, 
aşa cum s-a întâmplat în URSS şi în China referitor la rolul 
şi locul ţărănimii în societatea socialistă. Mai mult, schema 
propusă de Engels, care face distincţie între cinci moduri 
de producţie - primitiv, antic, feudal, capitalist, comunist - 
concepute ca fiind cinci stadii în evoluţia generală a 
societăţilor omeneşti, va dobândi o formă din ce în ce mai 
rigidă, îndeosebi în URSS. Această scleroză era cu atât mai 
pernicioasă pentru gândirea marxistă, cu cât chiar în 
timpul când se manifesta multe dintre ipotezele lui 
Morgan, şi mai ales cea referitoare la existenta iniţială a 
matriarhatului, apăreau ca fiind total lipsite de fundament 
pentru majoritatea antropologilor. 

Abia după cel de-al doilea război mondial, mai exact 
la începutul anilor '60, antropologii marxişti din Europa de 
Vest, şi cei din Franţa mai ales, au început să reacționeze 
împotriva fosilizării concepţiilor lui Engels şi să formuleze 
o nouă antropologie inspirată din marxism. Ei au criticat în 
special caracterul prea evident eurocentrist al ierarhiei 
celor cinci stadii de evoluţie, incapabilă, în opinia lor, să 
dea seamă de dezvoltarea unor societăţi din Asia sau din 


Africa. Aşa se face că unii antropologi (in special Godelier, 
1969) s i-au concentrat dezbaterile asupra problemei 
referitoare la existenţa unui mod de producţie ,asiatic”, 
evocat de Marx, in timp ce alţii căutau să identifice 
modurile de producţie străine de tradiţia marxistă, cum ar 
fi un mod de producţie „african“. Pentru antropologii 
angajaţi în aceste discuţii, nu se punea doar problema de a 
tine seama de specificitatea istorică a lumilor neeuropene, 
ci şi de a se îndepărta de schematismul unui model de 
evoluţie unic şi ineluctabil, căruia i s-ar supune toate 
societăţile. 

Această noua antropologie marxistă, ai cărei 
reprezentanţi francezi au'cunoscut traiectorii distincte şi 
nu au format niciodată o „scoală”, se interesa mai puţin de 
problema evoluției generale a societăţilor, cat de 
evidenţierea dinamicii relaţiilor economice şi sociale din 
interiorul unor societăţi particulare (Meillassoux, 1964; 
Terray 1969), sau de coexistenta diferitelor moduri de 
productie in cadrul unei singure formatiuni economice si 
sociale, tinànd seama de contextul colonial sau neocolonial 
(Rey 1971). Antropologia marxistă franceză, ai cărei 
reprezentanţi, in principal africanisti, erau evident 
preocupaţi de lumea a treia, s-a format într-un moment 
când structuralismul Lévi-Straussian era la apogeul 
strălucirii sale, iar L. Althuser exercita o influenţă 
considerabilă asupra tinerilor gânditori marxişti, între care 
se afla si E. Terray (1969). Se punea problema ca 
antropologii marxisti să caute să studieze societăţile 
„exotice” aşa cum Marx - la care se revine în detrimentul 
lui Engels - analizase capitalismul european. Prin urmare, 
aceşti cercetători au inventariat modurile de producţie şi 
articulațiile dintre modurile de producţie susceptibile de a 
explica relaţiile dintre tehnologie, organizarea producţiei, 
sistemul politico-juridic şi sistemul de reprezentare sau, în 
mod general, au inventariat condiţiile şi modalităţile de 


reproducere a sistemului socio-economic global, cu alte 
cuvinte, ale devenirii sale istorice (Rey 1971 si 1973, 
Dupré, 1982 si 1983; Bonnafe, 1987 - 1989). Cercetările 
antropologilor marxisti din Africa (mai ales in Coasta de 
Fildes si in Congo-Brazzaville, mai putin in Senegal, Mali si 
Nigeria) au vizat in special natura si formele de 
exploatare, prin studierea relatiilor dintre guvernanti si 
guvernati, dintre fractiunile societăţii (negustori şi ţărani 
etc.) şi, în cadrul unităţii domestice lărgite sau restrânse, 
dintre membrii mai vârstnici şi cei mai tineri. Unul dintre 
punctele cruciale ale dezbaterilor din epocă era de a şti 
dacă partenerii identificaţi în relaţiile de exploatare puteau 
să corespundă claselor sociale, eventual lipsite de 
„conştiinţa de clasă”, „în formare”, embrionare etc. 

Analiza formelor de exploatare nu putea să nu ţină 
seama şi de elementul predominant masculin (Meillassoux, 
1975); acesta va constitui una dintre temele centrale de 
cercetare pentru antropologia feministă americană de 
inspiraţie marxistă. Una din tradiţiile de cercetare 
porneşte de la Engels şi privilegiază analiza modurilor de 
exploatare a femeilor, interpretată în limbajul relaţiilor 
dintre clase. Un alt curent, dar nespecific pentru 
antropologia marxistă, îşi fixează atenţia asupra problemei 
relaţiilor dintre bărbaţi şi femei, cercetând semnificaţia 
culturală a categoriei de „sex” şi refuzând să se sprijine pe 
o concepţie biologică sau” naturalistă” a diferentierii 
sexelor. 

Studiul societăților care tin de domeniul 
antropologiei clasice - adică neapartinand unei civilizaţii 
industriale -, făcut pe baza categoriilor elaborate de Marx 
pentru analiza societăţii capitaliste, a permis apariţia unor 
noi problematici. Importanta acordată de marxism unor 
concepte precum cel de „muncă” sau de „proprietate”, în 
măsura în care acestea nu au dobândit un sens istoric 
decât în raport cu un mod de producţie, i-a determinat pe 


antropologii marxisti sá cerceteze in ce másurá pot fi 
utilizate aceste unelte conceptuale în analiza societăţilor 
„precapitaliste” si ce fel de relaţii economice pot fi 
evidenţiate cu ajutorul lor. Două probleme au apărut 
îndeosebi. Cea dintâi vizează locul atribuit sistemului de 
înrudire în aceste societăţi şi poate fi formulată în felul 
următor: cum se interpretează faptul cà înrudirea 
organizează într-o măsură importantă relaţiile economice 
şi politice? Cea de-a doua vizează atât natura, cât şi modul 
de formare a statului. Marxismul asociază existenţa 
statului cu împărţirea societăţii în clase sociale; se pune 
deci problema de a şti dacă societățile statale 
precapitaliste sunt societăţi organizate în clase. În 
domeniul studiilor despre relaţiile de rudenie, aportul 
antropologiei marxiste a constat în principal într-un efort 
de a înlătura separatia analitică, prevalentă până atunci, 
între circulaţia femeilor şi procesele de producţie (Terray, 
1969). Studiul societăţilor statale „arhaice” nu a inclus şi 
teoria marxistă despre stat (Claessen, Skalnik, 1978, 
1981); dimpotrivă, în domeniul studiilor africaniste de 
exemplu, problematica marxistă a statului a inspirat pe 
larg numeroase lucrări despre război, d despre comerţul 
pe distante mari şi despre sclavagism, în contextul 
societăţilor statale şi nestatale. 

Antropologii marxişti au reluat ideea că articularea, 
de caracter fie complementar, fie antagonic, a mai multor 
moduri de producţie, joacă rolul de motor în dezvoltarea 
istorică. Această idee este prezentă la M. Godelier, care a 
dezvoltat-o mai ales cu referire la „formațiunea economică 
şi socială” incasă (1973); o regăsim şi la cercetători, cum 
ar fi Terray preocupaţi de statele africane precoloniale. 
Această orientare a lucrărilor a dobândit o importantă cu 
totul deosebită pentru analiza sistemelor coloniale şi a 
situaţiilor neocoloniale: se punea problema de a cerceta 
modalităţile de insertie a societăţilor tradiţionale în 


cadrele economice si politice apárute in special datorità 
colonizatorilor europeni din care s-au format majoritatea 
statelor din lumea a treia. In contextul acestor cercetări, 
antropologii marxişti au readus în discuţie antropologia 
clasică. Acesteia i s-a reproşat faptul de a fi ignorat 
constant condiţia populațiilor considerate, prin vocaţie, a fi 
obiectul ei de studiu, condiţie provocată de extinderea 
economiei de piaţă la scară mondială. Se cuvine să 
consemnăm aici influenta exercitată asupra antropologilor 
marxişti de către teoreticienii imperialismului şi ai 
capitalismului „periferic“, cum ar fi S. Amin sau A.G. 
Frank. 

Interesul pentru problema articulárii modurilor de 
productie i-a determinat pe antropologii marxisti sá se 
ocupe de cercetarea istoricá, asa cum-au fácut multi 
antropologi care, începând cu anii '60, au acordat un loc 
important in studiile lor istoriei, dupá exemplul lui E. Wolf. 
In contextul general al cercetărilor marxiste, această 
mişcare trebuie delimitată de reflectia tradiţională asupra 
succesiunii istorice a modurilor de producţie şi asupra 
posibilelor extensiuni ale câmpului de aplicaţie a noţiunii 
de „mod de producţie” în varianta sa „asiatică”. 

O ultimă temă de reflecţie a antropologilor care se 
reclamă de la marxism este aceea a actualizării, în 
problematicile lor, a unor noţiuni precum acelea de 
„alienare” si de „ideologie”. Analiza structurală aplicată 
mitologiei a produs - în cadrul unei atitudini critice fată de 
structuralism - lucrări referitoare la „istoricitatea” mitului 
(de exemplu Meillassoux, 1979). Referinta la ideologie 
(„ideologica” lui Auge, „idealul” lui Godelier) a servit la 
explicarea unor acte de legitimare a puterii (dialectica 
violentei si a consimtamantului la Godelier, 1984) si, in 
general, a mai multor forme diverse de dominatie si 
exploatare. 

M. BLOCH 

MATEMATICĂ SI ANTROPOLOGIE 

Aplicarea matematicilor în studierea antropologică a 
faptelor sociale şi culturale constă nu atât în cuantificarea 
datelor, cât în aşezarea lor într-o formă logică. Chiar dacă 
s-a îmbogăţit progresiv prin contribuţiile mai multor autori 
şi prin rediscutări metodologice salutare, antropologia 
matematică prezintă, şi astăzi, caracteristicile unei ştiinţe 
aflate încă la începuturi: standardizare precară a 
simbolurilor şi termenilor utilizaţi, număr scăzut de lucrări 
sistematice dedicate în întregime subiectului, progrese 
disparate, care, în loc să aprofundeze domeniul de 
cunoaştere mai degrabă îl extind. De aceea nu ar avea 
niciun sens să trecem în revistă acum totalitatea 
domeniilor deschise, o totalitate eteroclită atât prin 
varietatea uneltelor matematice utilizate, cât şi prin 
multitudinea de domenii antropologice abordate. Ar fi 
riscant să prezentăm, fără nicio rânduială, unitate sau 
deosebire, o înşiruire de tematici. Totuşi, câteva direcţii 
ilustrative pentru diversitatea acestei literaturi pot fi 
amintite: 

Aplicarea metodelor statistice (asistate sau nu 
informatic), a teoriei probabilităților şi a metodelor de 
analiză si clasificare a datelor (corelaţii, procese 
markoviene, componente principale, scale etc.) la felurite 
probleme legate de măsurători, comparații, prevederea 
evoluţiilor etc. 

Utilizarea unor instrumente algebrice sau geometrice 
(grupuri, reţele, grafuri, matrice etc), asociate frecvent cu 
studiul sistemelor de înrudire şi de căsătorie (H.C. White, 
S.H. Goult, G.T. Guilbaud, P. Courrege, F. Lorrain) şi în 
special cu terminologia acestora (J.P. Boyd, D. Read, PH. 
Liu), dar şi cu funcţionarea lor demografică (PA. Ballonoff) 
sau socio-economică (ca Gregory); putem menţiona şi 


lucrarea didactică consacrată matematicilor înrudirii (Y. 
Chevallard, 1977). 

Reflecţii asupra utilizării  matematicilor in 
antropologie, comparații şi critici ale diferitelor metode (P. 
Richard, R. Jaulin, 1971; J.A. Barnes) şi culegeri de texte 
consacrate disciplinei (G. De Meur, 1986; P Ray, 1971). 

Această imagine de ansamblu impune o distincţie. La 
anumite niveluri, utilizarea matematicilor în antropologia 
socială este curentă, de vreme ce şi simpla inventariere 
tine de acest domeniu. Totuşi, nu în aceasta constă 
esentialul funcţiei lor care se distinge de modurile de 
gândire, de metode şi de exigente mai puţin printr-o 
tehnică specifică, cât printr-o stare de spirit. Sub eticheta 
antropologiei matematice se regăsesc două demersuri, 
posibil de calificat drept aplicaţie a matematicii si 
modelare matematică. Calcularea unei medii aritmetice 
(dar şi alte operaţiuni mai puţin comune) ţine de cea 
dintâi; axiomatizarea structurilor elementare ale înrudirii, 
de cea de a doua. Aplicarea matematicii sau a statisticii 
duce rareori la obţinerea unui nou instrument matematic, 
desfăşurându-se, dimpotrivă, într-un cadru teoretic 
prestabilit. Modelarea matematică se efectuează pornind 
de la date antropologice stabilite în prealabil, idealizate şi 
formalizate după abstractizarea caracterelor considerate 
(punctual) accesorii. Observațiile calitative se pretează 
fără dificultăţi deosebite modelării, în vreme ce materialul 
predilect al analizei statistice sau informatice este numărul 
(fie că traduce o realitate efectiv măsurată sau indici altfel 
definiti). 

Aparitia modelárii matematice in antropologie poate 
fi plasată la întâlnirea dintre C. Lévi-Strauss si 
matematicianul francez Andre Weil, care propune o analiză 
algebrică a sistemelor de alianţă a claselor matrimoniale în 
Structures élémentaires de la parente (1949); după Weil 
vor urma îndeosebi R.R. Bush, apoi J.G. Kemeny, J.L. Snell 


si G.L. Thompson. Demersul modelárii matematice poate fi 
rezumat astfel: 1) finalitatea sa este de a confirma formal 
analiza antropologicá; 2) vizeazá construirea unui model 
structural, cauzal sau de prevedere, pe baza unor ipoteze 
stabilite pornind de la observatii empirice; 3) analiza 
matematică permite extragerea din aceste ipoteze a unor 
consecinţe formale. In felul acesta se poate conferi o 
armătură logică unor construcţii teoretice formulate în aşa 
fel încât să poată fi probate în mod riguros. Enunţarea 
ipotezelor lipsite de ambiguitate şi producerea de rezultate 
demonstrate presupun o nevoie de rigoare susceptibilă de 
a scoate la iveală punctele slabe, aspectele contradictorii 
sau limitele afirmațiilor teoretice în antropologie. Un 
asemenea demers de ansamblu a fost ilustrat de către P. 
Jorion şi G. de Meur, care au desprins din diferite descrieri 
ale sistemului de înrudire la populaţia pende (Zair) un 
posibil model de explicare a structurii acestui sistem. 

G. DE MEUR 

MATRIARHAT 

Termenul de ,matriarhat" a fost formulat la finele 
secolului al XIX-lea, după modelul celui de ,patriarhat"; 
acesta din urmá suferise el insusi o evolutie semanticá, de 
la o origine religioasă (secolul al XVI-lea) până la accepţia 
moderná dupá care, de la inceputul secolului al XIX-lea 
incoace, va desemna o formá de organizare socialá si 
juridică bazată pe detinerea autorităţii de către bărbaţi si 
excluderea explicită a femeilor. Pentru Fourier, 
patriarhatul reprezintă a treia dintre cele şapte perioade 
ale „copilăriei speciei omeneşti”, care „urmează sălbăticiei 
şi este înlocuită de barbarie”. La început, termenii de 
„patriarhat” si „matriarhat” nu prezintă decât simetrii 
lexicale, căci ,matriarhatul desemnează o organizare 
socială bazată pe filiatia matriliniară, nu pe puterea 
femeilor. Dar cei doi termeni au devenit treptat 
comparabili din punct de vedere semantic, ,matriarhatul” 
dobândind atât sensul de „drept matern”, concepţie a 
maternității considerată ca fiind aptă să fondeze un statut 
(dezvoltată de J.J. Bachofen), cât şi de dominație a femeilor, 
noţiune ce trimite la o teorie a puterii, acordându-le 
acestora un rol institutional similar celui specific 


bárbatilor, in cadrul organizárii patriarhale. 

Matriarhatul este una dintre ipotezele evolutionistilor 
din secolul al XIX-lea, susţinută mai cu seamă de L.H. 
Morgan, pentru a explica dezvoltarea istorică a 
societăţilor. Din această perspectivă, matriarhatul ar 
reprezenta un stadiu primitiv de organizare socială, 
înlocuit ulterior de patriarhat. Este cunoscut succesul de 
care s-au bucurat, în epocă, aceste teorii şi influenţa 
exercitată asupra gândirii marxiste: Engels consideră 
trecerea la patriarhat ca pe o „mare înfrângere istorică a 
sexului feminin”. 

Totuşi, trebuie subliniat faptul că niciuna dintre 
societăţile cunoscute - iar aici se includ şi cele care, într- 
un număr totuşi foarte scăzut, sunt fie matriliniare, fie 
matrilocale - nu prezintă forme de organizare matriarhală. 
La fel, nu dispunem de date arheologice sau istorice care 
să lase loc presupunerii că asemenea societăţi ar fi existat 
vreodată. Totuşi, ideea unui matriarhat al originilor se 
regăseşte până în zilele noastre, chiar şi în texte 
antropologice, şi oferă prilejul elaborării unor mitologii 
savante. Caracterul ideologic al unei astfel de dezbateri nu 
trebuie să oculteze importanta pe care au avut-o, în secolul 
al XIX-lea, tezele evoluționiste referitoare la existenta 
matriarhatului, preocupate să formuleze, în termeni 
istorici şi politici, problema aservirii femeilor. 

N. ECHARD 

MAUSS Marcel 

Sociolog si antropolog francez, Marcel Mauss s-a 
născut la Epinal, în 1872, într-o familie de rabini. În timpul 
studiilor de filosofie, de la Universitatea din Bordeaux - 
efectuate sub autoritatea unchiului său, E. Durkheim care, 
începând cu 1887, ocupă aici catedra de pedagogie şi de 
ştiinţe sociale -, frecventează cursurile lui O. Hamelin şi A. 
Espinas, a căror influenţă asupra operei sale, pe lângă cea 
exercitată de gândirea lui Durkheim, nu este deloc 
neglijabilă: de la primul va reţine ideea că orice 
reprezentare este o relație - adică se bazează pe „unirea 
unei dualitäti a contrariilor” -, iar de la al doilea 
preocuparea pentru a cerceta ratiunile acţiunii umane şi 
principiile unei „ştiinţe a moravurilor”. 

Spre deosebire de Durkheim şi de mulţi dintre 
apropiații săi, colegi şi colaboratori la revista L’Année 
Sociologique - la redactarea căreia va participa încă de la 
fondare, din 1898 - Mauss nu a fost student la Ecole 
Normale Superieure. Agrege în filosofie din 1893, el refuză 
un post de profesor la Bordeaux şi se instalează la Paris, 
unde se iniţiază în antropologie citind operele lui J.G. 
Frazer şi E.B. Tylor. Sub îndrumarea lui A. Foucher, A. 
Meillet şi S. Levi, se angajează în studierea limbii 
sanscrite, a lingvisticii comparate indo-europene şi istoriei 
religiilor, care erau menite să-i furnizeze aparatul 
documentar pentru o teză asupra rugăciunii, rămasă 


neterminată. În 1901, Mauss îi succedă lui L. Mariller la 
École Pratique des Hautes Études (Sectiunea a V-a), ca 
titular al catedrei de „istoria religiilor popoarelor 
necivilizate”, titulatură pe care o va recuza în cursul său 
inaugural, ţinându-se totodată la distanţă şi de metoda 
„genetică” de explicare a faptelor sociale preconizată de 
Durkheim; revendicând emanciparea etnologiei, Mauss se 
dedică evaluării cunoştinţelor dobândite de aceasta, îi 
analizează datele, teoriile, îi determină locul fată de 
sociologie şi îi defineşte principiile de metodă. În acea 
vreme, datorită cunoaşterii vaste a limbilor străine, Mauss 
contribuie, atât prin cursurile susţinute, cât şi prin notele 
publicate in Année Sociologique, la prezentarea lucrărilor 
celorlalte scoli naţionale, în special ale celei anglo-saxone 
şi, prin aceasta, la situarea gândirii antropologice franceze 
într-un context internaţional. După moartea lui Durkheim, 
în anul 1917, şi la finele primului război mondial, care a 
decimat gruparea de la LAnnée Sociologique, Mauss, cu 
ajutorul lui C. Bougle, G. Davy P Fauconnet si M. 
Halbwachs, incearcá sá repuná pe picioare revista (care nu 
va reapărea, totuşi, până în 1925) si să popularizeze 
operele colegilor săi dispăruţi. De exemplu, după numirea 
sa, în 1931, la catedra de sociologie de la College de 
France, Mauss va susţine vreme de cinci ani consecutiv 
conferinţe săptămânale asupra tezelor neterminate ale lui 
R. Herz, referitoare la „păcat şi expiere în societăţile 
primitive”. 

În paralel cu evoluţia sa academică, Mauss a 
desfăşurat şi o intensă activitate politică. Aderă de foarte 
timpuriu la Partidul Socialist, din rândurile căruia nu va 
mai ieşi niciodată; militează în cadrul grupării de studenţi 
colectivişti, simpatizanți ai lui Dreyfus, participă un timp la 
mişcarea socialistă a lui 

Sorel, îi frecventează pe J. Jaures si L. Herr, in 1904 
ia parte la fondarea ziarului L'Humanité (unde va lucra ca 


secretar de redacţie) şi, începând cu anii '20, redactează 
articole de actualitate politică pentru Le Populaire. 
Pensionat în 1940, Mauss nu va cunoaşte încercările celui 
de-al doilea război mondial. Adăugându-se altor probleme 
personale, ocupaţia, ororile nazismului, executarea în 1942 
de către germani a doi dintre elevii săi cei mai apropiaţi, 
B. Vilde şi A. Lewitzky, îl afectează foarte mult; marcat 
intelectual, moare în 1950 la Paris. 

Incepând cu anul 1925, la Institut d'Ethnologie de la 
Universitatea din Paris - pe care îl fondează şi îl 
organizează împreună cu Levy-Bruhl şi privet -, Mauss va 
face ca antropologia să înainteze pe o cale autonomă. Între 
anii 1926 şi 1940 predă „instrucţiuni de etnografie 
descriptivă”, cu ajutorul cărora reuşeşte să precizeze 
regulile metodei etnografice şi să realizeze o împărţire a 
antropologiei în morfologie socială şi fiziologie socială, 
formă si funcţionare (de care tin reprezentările si 
practicile, adică ideile şi acţiunile). Activităţii sale 
didactice i se datorează formarea primei generaţii de 
etnologi francezi de teren (G. Devereux, G. Dieterlen, M. 
Griaule, A.G. Haudricourt, M. Leiris, A. Metraux, D. 
Paulme, A. Schaeffner, J. Soustelle etc). 

Contribuţia lui Mauss rezidă în faptul de a fi 
valorificat sociologia lui Durkheim si a discipolilor 
acestuia,  nuantând-o şi ancorand-o în concret, 
minimalizându-i trăsăturile contestabile (misticismul latent 
al grupului, spiritul de sistem, opinia genetică), inițiind 
chiar o răsturnare de perspectivă ce constă în a nu mai 
concepe „complexul” ca derivând din „simplu” - asimilat 
de atunci înainte, conform punctului de vedere 
evolutionist, cu ,originea" -, ci în a considera „faptele in 
relaţia lor cu ansamblul corpului social din care fac parte” 
şi în a „le înţelege pornind de la utilizarea lor socială” 
(Karady 1968). Fenomenele sociale sunt şi fenomene 
mentale. Cu toată aparenta sa funcționalistă, acest nou 


demers, care urma să-i permită lui Mauss formularea 
conceptului-cheie de „fapt social total”, tratat pe larg în 
lucrarea Essai sur le don (1924), reuşeşte să construiască 
până la urmă obiectul cunoaşterii în antropologie: nu ne 
mai concentrăm asupra instituţiilor, dreptului, riturilor, 
căsătoriei sau miturilor; acestea, considerate în sine, cu 
preţul decupării lor din realitatea socială, nu sunt până la 
urmă altceva decât „abstracţiuni”; ne vom concentra în 
schimb pe totalitatea concretă, în cadrul căreia ele se 
înserează şi în funcţie de care dobândesc sens, alcătuind 
un sistem. Etnologul este însărcinat cu misiunea de a 
recompune întregul social şi de a-i repera momentele 
privilegiate - cum ar fi potlatch-ul la indienii de pe Coasta 
de nord-est, studiat de Boas, sau kula, obiceiul melanezian 
analizat de Malinowski -, când o societate se descoperă pe 
sine în întregime, punând în acţiune totalitatea instituţiilor 
şi a reprezentărilor sale. În acest sens, societăţile 
„primitive” sunt percepute mai puţin ca organizaţii 
,Originare" si ,elementare”, asa cum le concepea 
Durkheim, şi mai degrabă ca societăţi de o complexitate 
diferită de aceea specifică societăţii occidentale - punct de 
vedere care, în acelaşi timp, îl va determina pe Mauss să 
respingă opoziţia radicală schitatá de L. Levy-Bruhl între 
mentalitatea „primitivă” şi mentalitatea modernă. Din 
această concepţie provine atenţia deosebită, minuțioasă, 
pe care Mauss o va acorda toată viaţa categoriilor 
descriptive - aşa cum se observă în al său Manuel 
d'ethnographie (1947) - şi care trebuia să-şi afle în 
monografie modul de expresie şi de analiză cel mai apt, 
după el, pentru înţelegerea diferitelor complexitáti sociale 
şi a totalitàtii acestora. 

Operalui Mauss nu este lipsită de  paradoxuri; 
receptarea ei nu a fost scutitá de neintelegeri; cát despre 
influenţa sa incontestabilă, aceasta nu s-a exercitat fără 
ambiguitati: prin însuşi faptul cá depăşea cadrele stricte 


ale antropologiei, ea a dat nastere la interpretàri diverse, 
chiar la radicalizári sau schematizári. Scriitori si filosofi 
precum R. Caillois, G. Bataille, R. Queneau (in special in 
Saint Glinglin), grupurile zise avangardiste, cum ar fi cel 
de la Collége de Sociologie, s-au reclamat de la el ori s-au 
inspirat din unele analize ale sale, uneori nu fără 
stângăcie. Dintre toate lucrările, Essai sur le don rămâne 
textul cel mai citat în străinătate, singurul, în fapt, 
cunoscut de lumea anglo-saxonă (articolele sale despre 
magie, sacrificiu si clasificările primitive au avut o 
influenţă profundă, dar dificil de precizat; lucrările sale în 
domeniu ţin deja de o moştenire comună). Acest eseu pare 
a fi marcat în special personalităţi precum A. Ra deliffe- 
Brown şi B. Malinowski, E.E. Evans-Pritchard, R. Firth, M. 
Herskovits şi R. Redfield, printre alţii. Influenta sa este în 
general sensibilă în lucrările de antropologie realizate la 
Oxford sub coordonarea lui Evans-Pritchard şi mai apoi a 
lui R. Needham. 

Considerat unul dintre principalii teoreticieni ai 
antropologiei franceze, Mauss nu a scris niciodată o carte 
în care să-şi expună liniile directoare ale gândirii. 
Considerat principalul inspirator al anchetelor etnografice 
din antropologia franceză, Mauss nu a fost niciodată, el 
însuşi, pe teren. Proteiformă, cu titluri precedate adeseori 
de un termen atenuant (,schità", ,eseu", „fragment, 
„introducere” etc), mare parte din opera sa a fost scrisă în 
colaborare (mai ales cu Durkheim, Fauconnet, Beuchat şi 
îndeosebi Hubert), traducând nu numai o etică a cercetării 
„colectiviste” - ceea ce determină acordarea unei atentii la 
fel de mari redactării unui rezumat al lucrării sau unei 
bibliografii ca şi unui articol original -, dar şi conştiinţa 
acută a caracterului provizoriu şi refutabil al teoriilor 
antropologice. Alcătuită mai mult din intuitii decât din 
asertiuni, opera lui Mauss s-a pretat unor interpretări 
multiple, divergente uneori; la fel s-a intámplat si cu 


noţiunea de „fapt social total", contestată un timp de G. 
Gurvitch si 

C. Lévi-Strauss. Cel dintâi considera cá fenomenul 
social total trebuie să imbrátiseze atât conjunctura, cât şi 
structura; cel de-al doilea descoperea în structura şi 
caracterul relational al gândirii simbolice scheletul faptului 
social total. Desigur, în mod paradoxal, caracterul 
neterminat sau, ca să zicem aşa, experimental", 
„raționalismul probat de care dă dovadă” (G. Bachelard), 
precum şi nota de „fler” (Cazeneuve, 1968) implicată 
conferă operei lui Mauss, încă şi astăzi, o valoare euristică. 
Multe dintre temele abordate de el (noţiunea de 
„persoană”, tehnicile corporale, sacrificiul, rugăciunea 
etc.) nu şi-au epuizat încă toate posibilităţile de exploatare. 

J. JAMIN 

Press, Londra: 222 - 230. 

MEAD Margaret 

Antropolog american, născută în Philadelphia la 
1901, dintr-un tatá economist, profesor la Universitatea 
din Pennsylvania, si o mamá diplomatá in sociologie - 
ambii colaboratori ai lui T.B. Veblen - Margaret Mead si-a 
petrecut copilăria într-un mediu familiarizat cu ştiinţele 
sociale. În 1921 urmează studii în psihologie si 
antropologie la Universitatea Columbia, unde ulterior va 
deveni profesor asociat. În paralel, îşi continuă cariera la 
American Museum of Natural History. Formată de Franz 
Boas şi de asistenta acestuia, Ruth Benedict - de care o va 
lega o prietenie deosebită -, M. Mead pleacă în anul 1925 
în Samoa apoi, împreună cu Reo F. Fortune, în Insulele 
Amiralității, unde va sta doi ani (1928 şi 1929). Ca urmare 
a primelor experienţe de teren, scrie două lucrări de 
referinţă: Coming of Age în Samoa (1927) şi Growing up în 
New Guinea (1930). Concentrându-se asupra aspectelor ce 
asociază caracteristicile psihologice ale indivizilor cu 
condiţiile si expresiile specifice culturilor oceaniene 
studiate, cu metodele şi cadrele lor de educaţie, ea repune 
în discuţie - odată cu noţiunea de „mentalitate prelogică” 
(Levy-Bruhl) şi cu apropierea dintre mentalitatea primitivă 
şi cea infantilă (Freud) - universalitatea tulburărilor 
asociate perioadei de adolescentă. Apoi se va ocupa cu 
studierea comparată a trei societăţi din Noua Guinee, de 
orientări culturale foarte diferite (arapesh, mundugumor, 
chambuli), pe care le studiază împreună cu Fortune din 
1931 până în 1933; această cercetare îi va permite să 
abordeze într-o lumină nouă chestiunea fundamentală a 
deosebirilor biologice ţinând de sex şi să dezvăluie efectele 
structurării culturale asupra personalităţii femeilor si 
bărbaţilor (1935). In concepţia lui Mead, metodele de 
educaţie, structura personalităţii adulte şi orientările 
fundamentale a le culturii formează un ansamblu organizat 


si indisociabil Studierea acestuia invită la regândirea 
poziţiei ce li se atribuie elementelor ordinii „naturale” în 
cadrul fiecărei culturi. 

În Bali, unde a petrecut perioada 1936 - 1938, iar 
apoi la iatmulii din Noua Guinee, unde se întoarce în 1938, 
devine, împreună cu soţul ei G. Bateson (pe care îl 
cunoscuse în 1933, pe când studia populaţia chambuli), 
pionieră a utilizării documentare a materialului fotografic 
în ancheta etnografică. Studiile sale asupra „caracterului 
naţional” al unor ţări precum Statele Unite (1942) sau 
Uniunea Sovietică (1951) se bazează pe experienţa 
dobândită în timpul celui de-al doilea război mondial, când 
justifică intrarea tării sale în conflict prin dorinţa de 
apărare a idealurilor democratice. Preferând studiul 
diacronic (1932) modelelor sincronice si comparatiilor 
funcționaliste, Mead s-a dedicat analizei formelor de 
schimbare a personalităţii (1949). Angajată în lupta contra 
foametei în lume, a rasismului şi a dogmatismului, ea a 
contribuit activ la răspândirea unei concepţii umaniste a 
antropologiei. Moare în 1978, la New York. Ultimele sale 
lucrări au fost consacrate în principal reflecţiilor asupra 
condiţiei umane contemporane. 

S. ATRAN 

MEDITERANEANĂ (LUMEA ~) 

Lumea mediteraneană ocupă un loc important în 
istoria antropologiei. Multi dintre fondatorii acestui 
concept (Maine, Durkheim, Mauss, Westermarck etc.) s- 
au'inspirat considerabil din cunoştinţele disponibile pe 
atunci despre societăţile antice din Grecia şi Roma sau 
chiar despre cele contemporane, despre Maghreb mai ales, 


pentru a-şi demonstra tezele. În Marea Britanie, 
antropologia socială a fost în cea mai mare parte creaţia 
unor clasicişti, elenişti precum G. Murray sau J. Harrison, 
ori latinişti ca J.G. Frazer, orientalisti ca W.R. Smith (Pitt- 
Rivers, 1986). Întâlnirea dintre antropologia pe cale de a 
se naşte şi lumea mediteraneană nu a fost fortuità: istoria 
Mediteranei, chiar dacă ţine parţial de cea occidentală, 
oferea prin profunzimea ei posibilitatea acelei „priviri 
distantate", specifică modului de cunoaştere etnologic. 
Efectul distantei apărea aici datorită călătoriei în timp. Aşa 
au fost abordate, dintr-o perspectivă comparatistă şi 
evoluționistă, forme de organizare cum ar fi cetatea sau 
tribul şi instituţii cum ar fi dreptul. Cu toate că, din 1920, 
s-a dezvoltat o etnografie de limbă franceză referitoare la 
Mediterana, îndeosebi în ţările Africii de Nord, lucrările îşi 
vor păstra pentru multă vreme sorgintea istorică sau 
orientalistă. Abia în anii '60 apare noţiunea de „societate 
mediteraneană”, se multiplică anchetele de teren, mai cu 
seamă în cadrul societăţii antropologice engleze (E.L. 
Peters în Orientul Mijlociu, P. Stirling în Turcia, J.K. 
Campbell in Grecia, J. Pitt-Rivers în Spania etc.) şi se 
dezvoltă o gândire etnologică a lumii mediteraneene, 
concepută, în ciuda dificultăţilor de a-i fixa limitele, după 
modelul ariei culturale (Arensberg, 1963). Eseurile de- 
anceput, reunite de Pitt-Rivers (1963) şi J.G. Peristiany 
(1965), sunt dedicate eforturilor de a conferi acestei 
societăţi mediteraneene un conţinut prin scoaterea în 
evidenţă, dincolo de diversitatea reală a societăţilor şi a 
culturilor, a existentei unor forme de organizare socială 
înrudite şi împărtăşind aceleaşi valori. 

Faptul că lumea mediteraneană a fost construită în 
laboratorul etnologiei nu ar trebui să mire. In fapt, 
unitatea ei ecologică este incontestabilă. Se constată 
existenta unei anumite continuitáti, evidentă în modul cum 
utilizează oamenii resursele naturale. Cultura materială 


rezidă in combinaţiile sistemelor tehnice legate de 
exploatarea unor medii diferenţiate, dar apropiate, dacă 
nu chiar alăturate: agricultura cerealieră în câmpiile 
litorale şi bazinele fluviale, pomicultura (vita-de-vie, 
măslinul, castanul) pe versanţii muntosi, oieritul nomad 
sau ritmat de transhumante lungi între regiunile înalte şi 
zonele desertice limitrofe. Lumea mediteraneană s-a 
format, pe de altă parte, şi sub influenţa unei istorii 
îndelungate în care se întâlnesc mai multe popoare diferite 
(vezi lucrările lui F. Braudel). Nu se putea ca acest trecut 
comun să nu susţină teza unei unităţi de civilizaţie bazate 
pe mosteniri istorice. Mediterana oferă aşadar un teren 
privilegiat pentru a studia comparativ şi pe termen lung 
relaţiile dintre factorii ecologici, tehnici, economici, istorici 
şi culturali. 

Cercetările care punctează perioada fondatoare a 
studiilor mediteraneene se vor strădui să demonstreze, 
prin studiul câtorva domenii mari de fapte şi de 
reprezentări (structurile familiale, patronajul, feud şi 
vendetta, onoarea etc.) şi prin schitarea primelor sinteze 
regionale, primatul relativ al unităţii asupra diversităţii. 
Totuşi, încă din această epocă validitatea unui asemenea 
punct de vedere este contestată. În primele lucrări ale lui 
E. Gellner (1968) de exemplu, termenul „mediteranean” 
este folosit mai putin pentru calificarea trăsăturilor 
comune sociale şi culturale, cât pentru desemnarea 
opozitiilor oglindite (mirrored) dintre creştinismul din 
sudul Europei şi islamul Africii de Nord. Aceeaşi idee de 
refracție apare sian lucrările lui E. Wolf sau in ale lui G. 
Tillon. 

Putem menţiona aici două tentative de abordare a 
diversităţii interne specifice lumii mediteraneene. Contrar 
punctului de vedere exprimat printre alţii si de J. Goody, 
conform  cáruia vechea unitate a  culturii lumii 
mediteraneene s-ar fi destrámat de-a lungul timpului, J. si 


P Schneider (1976) au susţinut ideea că societăţile 
Mediteranei, extrem de diferentiate la origini, ar fi fost 
supuse ulterior unor procese istorice identice (formarea 
statelor nationale, expansiunea religiilor cu vocaţie 
universală etc), care explică trăsăturile comune 
perceptibile astăzi. Totodată a mai fost propusă ipoteza că 
aceste trăsături ar fi rezultatul acţiunii oamenilor, şi nu 
produsul unor forţe exterioare: şase milenii de cuceriri 
militare, de schimburi economice, de colonizări reciproce, 
de convertiri religioase ar fi trebuit să ducă, logic, la 
„inventarea” simultană a aceloraşi forme sociale şi 
culturale (Davis, 1977). Cercetările realizate asupra 
procesului de ansamblu au fost continuate cu lucrări 
comparative, pe teme precise (de exemplu cele ale lui J. 
Black-Michaud despre violentă). Cea mai aprigă critică la 
adresa „mediteranismului” în antropologie se datorează 
etnologului si semioticianului american M. Herzfeld 
(1987), care sustine cà notiuni precum ,societate" sau 
„cultură mediteraneană” sunt reconstruiri ale unor 
structuri şi valori arbitrare, etnocentrice şi atemporale. El 
preconizează un demers strict etnografic, în respectul 
deosebirilor, şi respinge orice abordare din perspectiva 
ideii de supravieţuire. 

Cu toate dezbaterile, de altfel departe de a se fi 
încheiat, referitoare la unitatea şi la diversitatea lumii 
mediteraneene, în ultimii 30 de ani s-a constituit o 
veritabilă antropologie a acesteia, structurată în jurul 
câtorva domenii de studiu, consacrate printr-o tradiţie deja 
bine stabilită, cel puţin în ţările de limbă engleză. Lucrările 
comparative asupra structurilor familiale (Peristiany, 1976) 
rezumă destul de bine interesul acordat temelor strâns 
legate de înrudire, căsătorie şi patrimoniu. Formele şi 
funcţiile grupurilor constituite pe baze genealogice, într-un 
context de ansamblu cognatic, instituţia pseudoinrudirii 
spirituale sau rituale, mecanismele de alianţă, prezente 


mai cu seamă în căsătoria numită ,arabá", problema 
endogamiei (Pitt-Rivers, 1977), constituirea materială si 
simbolică a patrimoniului si a modalitatilor de transmitere 
a acestuia s-au numárat printre subiectele cel mai frecvent 
abordate. Al doilea domeniu major de cercetare este 
organizarea socială si politică, precum şi diferitele forme 
de stratificare implicate. Vom menţiona în această privinţă 
trei subiecte privilegiate: comunitatea locală, abordată din 
punctul de vedere al organizării ei interne şi al raporturilor 
cu statul şi, totodată, cu societatea globală, clientelismul în 
diversele sale dimensiuni, politică, socială şi culturală 
(Gellner), diferitele forme de utilizare şi de manipulare a 
violentei aşa cum se manifestă acestea în conflictele de 
sânge şi ciclurile de răzbunări (Black-Michaud). Dacă 
modelul cetăţii nu i-a inspirat pe etnologii contemporani, 
contrar celor petrecute în secolul al XIX-lea, problema 
tribului şi a organizării segmentare a fost abordată în 
repetate rânduri (Gellner, 1969). Studiul valorilor onoarei 
rămâne domeniul privilegiat al antropologiei Mediteranei 
(Peristiany, Pitt-Rivers), în ciuda avertismentelor (D.D. 
Gilmore) cu privire la riscurile unei generalizări abuzive. 
Aceste valori trimit în ultimă instanţă la reprezentări 
privind distincţia dintre sexe; importanta ei structurală şi 
funcţiile simbolică si cognitivă aferente fuseseră 
evidenţiate (Bourdieu, 1972). Pe de altă parte, chiar dacă 
au apărut unele lucrări mai recente, cel mai adesea 
continuând studii anterioare (Gellner, E. Wolf), nu se 
observă o reorientare a studiilor comparative asupra 
religiei mediteraneene. Cu toată unitatea religiilor 
„Cărţii”, percepută de credincioşii înşişi, cercetările 
continuă să se înscrie în tradiţii specifice (orientalism, 
filologie etc), relativ distincte de antropologie. 

Din anul 1975 încep să apară în Spania, Grecia, în 
ţările din Africa de Nord şi în Portugalia, centre de studii 
mediteraneene. Antropologia anglo-saxonă va înceta astfel 


să-şi exercite cvasimonopolul asupra acestui domeniu. 
Dacă cercetările desfăşurate în aceste centre nu se 
cantonează în studiul culturilor naţionale, asistăm în 
schimb la afirmarea intenţiei de a vorbi despre 
transformările ce afectează diversele ţări vizate şi, ca 
urmare, a preocupării de a nu izola anchetele etnologilor 
de lucrările specialiştilor în istoria economică şi socială. 
Prezenta orientare din etnologie conduce, printre altele, la 
o manieră cu totul nouă de abordare a problemei unităţii şi 
diversităţii societăţilor mediteraneene. Devine astfel 
evident cá orice încercare de-a delimita lumea 
mediteraneană variază în funcţie de domeniile studiate, 
urmând ca analiza să  privilegieze factori istorici, 
sociologici sau culturali, moşteniri ale trecutului sau 
rupturi, forme ale societăţii ori moduri de gândire. 

J. DAVIS 

MEDIU NATURAL 

Noţiunea de „mediu natural" este ambiguă. În fapt, 
aproape că nu există (sau nu m-ai există) mediu natural, în 
sensul unui mediu nemodificat deloc de către om. Dar 
noţiunea devine importantă în momentul când este 
înţeleasă ca ansamblu de elemente naturale - abiotice 
(mediu fizic: climat, relief, sol, minerale) şi biotice (mediu 
viu: vegetale, animale) - care compun ambientul omului, 
acţionează asupra lui, omul acţionând la rându-i asupra 
acestuia şi participând, astfel, în interacţiune cu el, la 
structurarea şi la dinamica spaţiului şi a societăţilor. 

Apărută în a doua jumătate a secolului al XVIII-lea, 
noţiunea de „mediu natural” a fost formulată în special de 
A. de Humboldt (1848), iar în 1866 se propunea deja 
termenul de „ecologie” pentru a se desemna astfel ştiinţa 
care studiază raporturile dintre fiinţele vii şi mediul lor de 
viaţă (Haeckel, 1874). Chiar dacă termenul din limba 
engleză, environment, este traducerea sintagmei „mediu 
natural”, iar expresia „mediu înconjurător” este utilizată 
uneori în acest sens, noţiunile de „mediu natural” şi de 


„Mediu înconjurător” nu trebuie confundate. Aceasta din 
urmă, apărută pe la 1960, desemnează mai degrabă cadrul 
global în care societăţile omeneşti se găsesc în situaţia de 
a acţiona sau de a reacţiona reciproc, antrenând toate 
elementele mediului: mediul înconjurător este aşadar „atât 
un mediu, cât şi un sistem de relaţii” (George, 1971). 

Încercările de abordare ştiinţifică a raporturilor 
dintre oameni şi ambientul lor au fost contracarate de 
schemele deterministe sau probabiliste, care au facut 
obiectul unor dezbateri foarte animate la finele secolului al 
XIX-lea, aflându-se la originea anumitor dificultăţi de 
înţelegere între ştiinţele naturii şi ştiinţele umane. 

Dator ită interesului său conjugat pentru natură şi 
pentru societăţi, geografia ocupă aici o poziţie de legătură. 
Pentru ea, mediul natural reprezintă o porţiune de spaţiu 
definită prin localizare şi dimensiuni proprii şi prin 
combinaţia de elemente „naturale“ independente de orice 
intervenţie omenească. Începând cu anii '60, demersurile, 
mai globale acum, vizează explicarea interacțiunilor natura 
- societate ce intervin în formarea mediului: de exemplu, 
conceptul de „geosistem” elaborat de G. Bertrand (1968) 
marchează dorinţa de a efectua un studiu integrat al 
mediului natural. 

De mai multe decenii încoace s-au deschis şi alte 
perspective, cu interesul declarat, mai ales în etnologie, 
pentru dimensiunea ecologică în studiul societăţilor. Aşa 
au fost, mai întâi, cercetările nord-americane (Conklin, 
Steward, Vayda, Rappaport, Geertz etc), ecologia culturală 
a lui J.H. Steward si antropologia ecologică constituită in 
jurul lui A.P Vayda. În Franţa, M. Godelier este 
reprezentantul unui curent de interes particular pentru 
perspectiva ecologică in  antropologie,  privilegiind 
cercetarea condiţiilor de reproducere a societăţilor, dintr- 
un punct de vedere ce situează societăţile şi istoria lor în 
natură. „Mediul natural nu este niciodată o variabilă 


complet independentă de om si niciun factor constant. Este 
o realitate pe care omul o transformà mai mult sau mai 
putin prin diversele sale modalitáti de a actiona asupra 
naturii, de a-şi apropia resursele acesteia” (Godelier, 1984: 
44). 

Pentru etnologi se pune problema, în fapt, nu doar să 
inventarieze componentele şi caracteristicile mediului 
natural, ci şi să analizeze utilizarea acestora de către 
societăţi şi modul cum sunt ele percepute, în raport cu 
ceea ce sunt de fapt. În geografia tropicală, îi datorăm deja 
lui P Gourou ideea contingentei condiţiilor naturale: „ceea 
ce contează nu este doar «mediul ecologic», ci ideea pe 
care oamenii şi-o fac despre acesta; oamenii sau mai precis 
«civilizaţia căreia ei îi apartin»". (Gourou, 1955: 127). 
Analiza ştiinţifică de abordare din exterior trebuie să fie 
asociată cu una vizând percepţia internă (Chatelin, Riou, 
1986). Astfel, relaţia „oameni - mediu”, natura de o parte 
şi oamenii de cealaltă, cedează locul unei relaţii între o 
societate influenţată de mediul înconjurător şi o natură 
„interpretată”, care în parte este proiecția respectivei 
societăţi. Geograful J. Gallais (1984) a studiat din acest 
unghi societăţile saheliene din delta interioară a Nigerului. 
Demersul său nu se deosebeşte fundamental de cel specific 
multor sociologi sau antropologi, specialişti bunăoară în 
problematica societăţilor pastorale sau a societăţilor de 
vânători-culegători, mai ales atunci când acestea trăiesc în 
condiţii fizice limitative (Descola, 1986). Acest tip de 
cercetare privind interacţiunea societăţilor cu mediile lor 
propune o nouă noţiune, aceea de „resurse” pretins 
„naturale”: în realitate, elementele mediului natural nu 
devin semnificative decât din momentul când încep să facă 
parte integrantă din sistemul cultural. 

Acest demers se întâlneşte partial cu etnostiinta, 
având atât baze etnologice, cât şi naturaliste. Studiile 
asupra ştiinţei locale (folk science sau ethnoscience) se 


dezvoltá dupá anii '50 in SUA, in jurul lui H. Conklin, si 
vizeazá clasificarea si conceptualizarea obiectelor si a 
fenomenelor naturale realizate de o populaţie într-un 
mediu dat. Levi-Strauss a subliniat el însuşi interesul 
pentru „ştiinţa concretului”, sau „etno-biologie, care 
uneşte etnobotanica şi etnozoologia” (Levi-Strauss, 1962). 

Definiţia mediului natural ar fi incompletă dacă nu 
am menţiona aici şi aspectul diacronic al raporturilor 
dintre medii şi societăţi. In fapt, aceste raporturi nu sunt 
doar actuale; ele rezultă din istoria ecologică şi din istoria 
socială, care sunt caracterizate prin ritmuri diferite. 
Departe de a dispărea din calea ecologiei, dimensiunea 
istorică subliniată de Bertrand (1975) ocupă un loc din ce 
în ce mai important în analiza raporturilor medii - 
societăţi. 

MELANEZIA 

Geografie si istorie. Melanezia (literal, „insulele 
negre”) este alcătuită dintr-un arc de insule înalte şi din 
câţiva atoli rari, de origine vulcanică, cuprinzând Noua 
Guinee cu teritoriile sale dependente, Insulele Solomon, 
Vanuatu (fostele Noi Hibride), Noua Caledonie, Insulele 
Legalitätii şi Fiji. Melanezia a fost adeseori delimitată de 
restul Pacificului de sud pe baza unor criterii rasiale şi 
culturale; dar această distincţie este din ce în cel mai mult 
contestată. In planul geografiei lingvistice, regiunea 
cuprinde limbi austroneziene, care constituie un grup 
„melanezian” sau austronezian occidental (prezent aici din 
anul 4.000 I. Cr.) şi este adeseori deosebit de alte grupuri 
austroneziene din Pacific (limba Fiji este totuşi înrudită cu 
polineziana sau cu austroneziana orientală), si limbi 
neaustroneziene; în ciuda denumirii lor de ,papuase”, 
contestată de altfel, acestea nu formează unul şi acelaşi 
filon (au fost introduse de către primii locuitori ai Noii 
Guinee în urmă cu, probabil, 50.000 de ani). 

Descoperirea Melaneziei începe odată cu navigatorii 
portughezi care acostează pe litoralul nordic al Noii 
Guinee in a doua jumătate a secolului al XVI-lea şi se 
încheie cu localizarea Noii Caledonii de către căpitanul 
Cook în cursul celei de-a doua călătorii (1774). Primele 
cercetări etnologice urcă până la R.H. Codrington. Între 
anii 1863 şi 1887, acesta parcurge Vanuatu, insulele 
Banks, Solomon şi Santa-Cruz (locuită de populaţii 
polineziene). Expediţiile la strâmtoarea Torres din 1888, 
apoi mai cu seamă cele din 1889 (organizate de A.C. 
Haddon de la Universitatea Cambridge), sunt urmate de 


cercetări ulterioare, întreprinse de C.G. Seligman şi 
îndeosebi de W.H.R. Rivers; dar B. Malinowski, fondatorul 
şcolii funcționaliste britanice, este cel care va lăsa cea mai 
durabilă operă în domeniu, prin studiul său referitor la 
insulele Trobriand, rezultat al unor anchete din 1914. 

Mediu natural şi economie. Climatul tropical şi 
subtropical al Melaneziei oferă medii ecologice foarte 
variate. In Noua Guinee se pot distinge regiunile de 
coastă, caracterizate uneori prin litorale cu mangrove, 
câmpiile mlástinoase unde economia alimentară se 
bazează pe exploatarea palmierului sago (Metroxylon), 
dublată de horticulturapomicultura itinerantă de pădure -, 
mai rar zonele de „savană” inundată, zonele colinare 
împădurite până la 

500 de metri, unde alimentul de bază este în general 
taroul, şi, în fine, zonele înalte, unde economia se bazează 
pe cultura batalului care, introdus din secolul al XVII-lea, a 
permis dezvoltarea creşterii porcului, animal determinant 
în schimburile ceremoniale legate de dobândirea 
prestigiului. În Noua Caledonie, colonizatorii vor descoperi 
o horticultura perfecționată, caracterizată prin plantaţii de 
taro în terase irigate şi câmpii de igname, drenate (Barrau, 
1962). În Noua Guinee şi în câteva insule mai mari s-a 
putut dezvolta o economie bazată pe vânătoare, în paralel 
cu defrişatul şi culesul. Integrat de asemenea într-o 
economie diversificată, pescuitul marin, activitate exclusiv 
masculină, nu este atestat peste tot. Unele societăţi din 
insulele mari practică un pescuit în apă dulce, rezervat 
adeseori femeilor (populaţia sepik), peştii putând deveni 
obiect de troc cu grupurile neriverane. 

Oricare-ar fi densitatea populaţiei (în general redusă 
cu excepţia văilor înalte deschise din Papua-Noua Guinee: 
aproape 300 de locuitori pe km? la populaţia schimbu), 
pământul face obiectul unui sistem de întreţinere în care 
proprietatea este colectivă (clan, genealogie sau grup de 


înrudire cognaticá), iar drepturile se mostenesc în 
principiu pe linie patrisau matriliniará sau se dobândesc 
prin căsătorie ori prin iniţiativa primei defrişări a unei 
zone până atunci neexploatate. Dar unitatea de producţie 
este grupul domestic, constituit în principal din familia 
nucleară: produsul este adeseori obiectul unei apropieri 
individuale, dar se împarte ulterior în familie şi se 
distribuie în funcţie de legăturile de rudenie, de alianţă şi 
de vecinătate. 

Schimburile intertribale au fost foarte importante 
înainte de implantarea colonială. Fără a vorbi despre 
ciclurile cu specific ritual precum kula din Trobriand, 
trebuie semnalate vechile expeditii maritime de troc ín 
arhipelaguri si de-a lungul coastelor Noii Guinee. In 
interiorul uscatului, căile de schimb erau la fel de 
numeroase; prin acestea, populaţiile din zonele înalte 
primeau cartofi dulci, nacru şi inele sau belciuge din 
cochilii, ba chiar şi topoare de oţel. 

Înrudire şi rezidentă. Structurile sociale melaneziene 
i-au uimit pe observatori prin dimensiunile reduse ale 
unităţilor socio-politice sau ale triburilor (câteva sute de 
persoane) şi prin flexibilitatea regulilor de căsătorie, a 
atitudinilor de înrudire sau a formelor de putere. Faptul a 
condus la conştientizarea importantei grupurilor locale ca 
unităţi sociale pertinente şi la analizarea dinamicii 
acestora după criterii precum nevoia de pământ sau 
conflictele. Un individ îşi poate alege rezidenta adeseori 
independent de afilierea sa la vreun clan. Grupul local se 
adună în anumite regiuni (Noua Guinee, Vanuatu) în jurul 
unei „case a bărbaţilor”, nucleu al riturilor de iniţiere. 
Lipsa de însemnătate a profunzimii genealogice este legată 
de dimensiunea redusă a grupurilor de descendență si de 
rolul modest al principiului de unifiliaţie; se observă totuşi 
excepţii, cum ar fi sistemul matriliniar trobriandez, 
coeziunea puternică a patriclanurilor canace (Bensa, 


Rivierre, 1982) sau complexitatea ierarhizatà a grupurilor 
patriliniare din váile de la mare altitudine din Noua 
Guinee. Sistemul clanurilor se regáseste adeseori integrat 
intr-o formá de organizare dualistá, unde jumátátile pot fi 
riguros sau relativ exogame, sau doar totemice ori rituale 
(Juillerat, 1986). Una dintre funcţiile de organizare pe 
jumátáti sau pe sferturi poate fi astfel aceea de a 
reglementa initierea sau schimburile ceremoniale (Tuzin, 
1976). Dualismul social se articuleazá adeseori cu o 
viziune binară a lumii (cer/pământ, pământ/mare, est/vest, 
masculin/feminin etc), dar devine tot mai complex în 
subdiviziunile duale inclusive sau într-o structură cva- 
dripartită (Mosko, 1985). 

Sistemele de alianţă melaneziene se bazează în mod 
esenţial pe înrudire şi pe implantarea grupurilor locale; 
avem de-a face uneori cu schimburi restrânse între două 
grupuri, caracterizate sau nu de o formă preferentialà de 
mariaj, dar cel mai adesea alianţa matrimonială este de tip 
„semicomplex” (definită prin interdicții); căsătoria prin 
schimb de „surori” este foarte răspândită, ceea ce tinde să 
limiteze rolul compensatiei matrimoniale. In Vanuatu, mai 
ales la Ambrym, sistemele bazate pe şase clase 
matrimoniale au alimentat, după Deacon, dezbaterea 
teoretică până în punctul de a se vedea în ele, la ora 
actuală, variantele patriliniare ale unui sistem de alianţă 
de tip crow. 

Structuri politice şi ideologii religioase. Sistemele de 
înrudire şi de alianţă coexistă, uneori fără interferenţe 
directe, cu structuri politice diverse şi labile. Autonomia 
economică relativă a grupurilor domestice face ca relaţiile 
de suzeranitate şi de dependentă să fie tot mai fragile şi 
mai complexe. Fără posibilitatea apropierii inegale a 
mijloacelor de producţie, fără deposedarea grupurilor 
familiale (în folosul altor grupuri) de pământurile şi 
uneltele lor, orice poziţie de putere se construieşte în 


raport cu prerogativele rituale sau prin strategii 
economice, matrimoniale, războinice, susceptibile de a uni 
între ele şi de a aduna, chiar şi numai temporar, case mai 
mult sau mai puţin dispersate. In fapt, extensia supralocală 
a sistemelor de autoritate şi a gradului lor de ierarhizare, 
foarte variabile de la un capăt la altul al Melaneziei, oferă 
o gamă de instituţii politice mergând de la structuri tribale 
„acefale” până la veritabile „şefii” (Langness, Weschler, 
1971). 

De exemplu, la yafarii din Papua-Noua Guinee, 
cunoaşterea mitologică secretă, stăpânirea ritualurilor 
esenţiale şi capacitatea de a gestiona crizele sociale 
contribuie împreună la emergenta momentană a unui 
sistem de conducere discret, care nu depăşeşte decât în 
mică măsură asimetriile interne ale sistemului de înrudire 
(Juillerat, 1986). Dimpotrivă, „şefiile” trobriandeze, canace 
sau fijiene fac o distincţie ierarhică bine conturată între 
nobili şi oamenii comuni, oamenii mării (străinii primiţi) şi 
stăpânii pământului (autohtoni), dar sunt totodată zguduite 
de intense competiţii pentru putere, care provoacă 
războaie, migrații, cuceriri, cu riscul de a pricinui 
prăbuşirea întregului edificiu socio-politic (Powell, 1960; 
Bensa, Rivierre, 1982; Nayacakalou, 1975). La jumătatea 
distantei dintre aceste sisteme de tipuri opuse, Melanezia 
este bine cunoscută pentru societăţile sale de tip Big Man, 
care favorizează ascensiunea, adeseori pe cât de rapidă, 
pe atât de trecătoare, a unui personaj ambițios si 
întreprinzător (Lemonnier, 1989; Sahlins, 1963; Strathern, 
1971). 

De la  cvasiabsenta conflictelor şi până la 
confruntările dintre neamurile nobile ale aristocrației, 
trecând prin concurenta deschisă tuturor (sisteme Big 
Men), instituţiile melaneziene au alimentat considerabil 
gândirea antropologică. Conform teoriilor, acestea au fost 
raportate la capacităţile de producţie, la evoluţia 


structurilor sociale si, in plus, la modalitátile de circulatie 
a bunurilor de subzistentà si de prestigiu. 

Fie cà societatea are un aspect egalitar sau unul 
piramidal, exercitarea unei influente personale mai 
discrete sau mai importante rămâne indisociabil legată de 
o putere supranaturală, care priveşte viaţa întregii 
comunităţi.  Notabilul, liderul sau căpetenia sunt 
întotdeauna agenţii (sau obiectele) practicilor rituale prin 
care se face apel la bunăvoința strămoşilor responsabili de 
fertilitatea naturală sau de bunăstarea progeniturii lor. 

In Noua Caledonie, stăpânii pământului îşi datorează 
prestigiul vechimii, prin urmare capacităţii lor de a 
comunica cu geniile locului, origini ale strămoşilor şi 
păzitori ai bogățiilor alimentare ale pământului. Cât 
despre căpetenie, hrănită cu tuberculi şi vânat (şi carne 
umană, în trecut) de către supuşii săi atenţi şi afectuoşi, ea 
întruchipează prin sănătatea şi prin vigoarea sa echilibrul 
căutat între ordinea socială şi ordinea  naturalá/ 
supranaturală, între cei vii şi cei morţi. La fel, în insulele 
Banks (Vanuatu), ascensiunea unui Big Man într-o ierarhie 
cu grade precis formalizate se realizează printr-un progres 
paralel în cadrul societăţii măştilor, care stabileşte o 
relaţie operatorie cu lumea defunctilor (Vienne, 1984). 

Ca atare, reprezentațiile religioase definesc si 
ordonează  statutele si furnizează sistemului politic 
ideologia necesară pentru eficacitatea acestuia, precum şi 
pentru reproducerea lui. 

Ca urmare a colonizării, societăţile melaneziene au 
asistat la dispariţia unora dintre instituţiile lor, dar au 
putut în schimb să elaboreze răspunsuri originale la socul 
aculturalizării. In Melanezia contemporană au apărut 
numeroase curente politico-religioase mesianice, integrând 
contribuţiile occidentale (creştinism, economie monetară, 
aporturi tehnologice) în sistemele de reprezentare 
(Lawrence, 1974; Worsley, 1977) înscrise în continuitatea 


fondului traditional. 

MESIANISM 

Noţiunea de  ,mesianism" trimite la tradiţiile 
religioase iudaice şi creştine, dar se aplică mai ales unor 
mişcări apărute în Europa în timpul evului mediu şi, mai 
recent, la unele popoare colonizate. Pentru mişcările 
mesianice, speranţa într-o împărăție divină şi în venirea 
unui mesia implică abolirea vicisitudinilor timpului prezent 
şi instaurarea (sau restaurarea) unei ordini sociale 
armonioase. Ruptă din contextul ei teologic, această 
speranţă a devenit o referinţă ideologică pentru grupurile 
sau pentru popoarele aflate într-o situaţie de criză ori de 
aservire. Aşa se explică numărul ridicat de curente 
mesianice din Europa secolelor al Xl-lea - al XVI-lea 
apărute ca urmare a modificărilor din cadrul societăţii 
feudale. Oameni aparţinând unor categorii declasate 
urmau profeti sau personalităţi mesianice, radicalizau 
conflictele sociale din epoca lor şi contribuiau astfel la 
naşterea unei lumi noi. Multi autori au evidenţiat 
caracterul politic al mesianismelor medievale, căutând să 
recunoască în ele o formă a luptei de clasă. Dar, dorind să 
sublinieze acest aspect revoluţionar al mesianismelor 
europene (adeseori purtătoare ale unor doctrine egalitare 
şi liberatoare), ei au neglijat tendinţa de dezvoltare a unor 
teme paseiste. Majoritatea mesianismelor au conceput 
speranţa unei lumi ideale mai puţin ca alternativă cu totul 
nouă, cât în cadrele unei reveniri la o ordine mai veche, 


amestecând astfel tema învierii lui Cristos cu tema 
revenirii împăratului (Carol cel Mare, Frederic II) sau a 
unei imparatii mistice. Din acest punct de vedere, 
mesianismele medievale sunt eminamente politice, dar 
într-un sens originar, unde suveranitatea şi sacralitatea par 
a fuziona. Întorcându-se îndeosebi la tradiţia apocaliptică 
iudaică, reprezentanţii lor propun o interpretare a 
concepţiilor religioase din care se inspiră. La evrei, venirea 
împărăției lui Dumnezeu a putut însemna reunificarea 
triburilor lui Israel, sfârşitul oricărei opresiuni străine şi 
apariţia unui mesia care să refacă legătura cu monarhia 
sacră şi războinică instaurată de David şi de Solomon. 
Mişcările din evul mediu şi-au însuşit astfel o tradiţie 
religioasă purtătoare ea însăşi de conţinut politic. 
Mişcările mesianice apărute începând cu secolul 
trecut în America, Africa, Oceania şi Asia dau măsura 
deplină a acestei expresii  politico-religioase, unde 
degenerarea prezentului implică speranţa într-o lume 
nouă, prin reafirmarea unor teme socio-culturale mai 
vechi. Asemenea celor din antichitate sau din evul mediu, 
mişcările recente s-au dezvoltat în contexte de criză şi de 
destructurare socială. Totuşi apa r şi unele deosebiri, dat 
fiind faptul că sunt implicate popoare din afara lumii 
occidentale, aservite puterilor coloniale europene. In 
aceasta rezidă originalitatea lor principală: mesianismele 
în discuţie au fost adeseori consecinţa unui act politic 
iniţial, care a constat, pentru popoarele colonizate, în 
însuşirea învăţăturii misionarilor catolici şi protestanți. 
Această insusire a fost una pragmatică şi conjuncturală, de 
vreme ce cate hetii şi profeţii autohtoni, care i-au înlocuit 
pe misionari, chiar preconizând abandonarea anumitor 
practici păgâne (desemnate în mod curent prin termenii de 
,Vvrajitorie” si de „cult al fetişurilor”), au ocupat poziţii 
similare celor specifice instituţiilor (cum-ar fi cultele anti 
vrăjitoreşti) sau personajelor (ghicitor, şaman, vindecător) 


a cáror functie era, in cadrul sistemelor traditionale, aceea 
de a preveni si de a trata nen orocirea. Referintele iudeo- 
crestine le-au prilejuit o sporire in fortá si eficacitate, la 
scara unui context de dominatie în legătură cu care 
instituţiile tradiţionale erau puţin capabile să facă 
interpretări sau să aducă remedii. 

Mesianismele popoarelor colonizate provin aşadar 
din acest efort sincretic, dar nu se reduc la atât. Ele 
constituie o realizare particulară a acestuia, astfel încât 
deturnarea mesajului iudeo-creştin nu mai serveşte doar la 
colmatarea breşelor provocate de colonizare, ci si la 
descalificarea realității prezente, in vederea unei 
alternative globale la nenorocirile care o constituie. Ghost 
Dance, specific indienilor din America de Nord, cargo cults 
întâlnite în Melanezia, kimbanguismul congolez (iniţiat de 
profetul Simon Kimbangu) sunt tot atâtea exemple celebre 
de mişcări care au stârnit fervoarea unor mulţimi de 
oameni şi le-au mobilizat creând mişcări de amploare. 
Acestea au contribuit la a da un sens destinului unor 
societăţi dezorganizate şi la a aduce speranţa într-o lume 
unde colonizatorii nu vor mai fi stăpâni, antrenând 
adeseori represiuni care însă nu reuşeau decât să le 
sporească audienta. Anumite demersuri de identificare 
proprii mesianismelor depăşesc cadrul sincretismului 
religios. Bunáoará mişcarea Hau-Hau din Noua Zeelandă 
stabileşte o similitudine perfectă între poporul maori şi 
poporul lui Israel (popor ales şi persecutat totodată), astfel 
încât liderul ei era desemnat printr-un nume care însemna 
literal „evreu”. Ghost Dance îl identifică pe Dumnezeul 
iudeo-crestin cu Marele Spirit, figura centrală a religiilor 
indiene. În cargo cults, mesia reînvie figura unui erou 
cultural şi tema învierii coincide cu tema întoarcerii din 
morti; prin negarea provenientei europene a mărfurilor lor, 
corăbiile sunt receptate ca tot atât ea semne emise de 
eroul fondator sau de strămoşi, care anunţă astfel 


întoarcerea lor viitoare, plecarea tuturor albilor şi 
apropierea unei ere a bunăstării. 

Mesianismele - cele menţionate mai sus în special - 
permit depásirea opozitiilor curente dintre monoteism si 
politeism (sau păgânism) prin amplasarea religiosului la 
punctul sáu de intálnire cu'politicul: acolo unde credintele, 
mitologiile, reprezentările lumii constituie edificiul 
ideologic de la care societatea poate fi gândită ca o 
totalitate armonioasă. Efortul lor sincretic implică nu 
amestecul a două sisteme religioase străine unul de 
celălalt, ci însuşirea unei componente a  iudeo- 
crestinismului dependentă de un asemenea edificiu şi 
privilegiind o viziune holistă asupra societăţii (pe seama 
unei ideologii individualiste, cândva promovată de acelaşi 
iudeo-crestinism). Dincolo de condiţiile istorice (criză, 
destructurare) care au favorizat apariţia mesianismelor în 
rândul popoarelor colonizate, mai sunt si alti factori cu rol 
important, îndeosebi existenta, la aceste popoare, a unei 
regalitáti sacre sau a unei mitologii care le structura 
universul socio-cultural in jurul unei figuri fondatoare 
(strámos, erou, instanţă divină). Sincretismul de inspiraţie 
iudeo-crestină nu aduce aşadar o ruptură în ordinea 
concepţiilor religioase; el se înscrie in permanenta unei 
mişcări regulate de întoarcere la izvoare ţinând deopotrivă 
de politic şi de religios. Mişcările mesianice au apărut la 
popoare neoccidentale (cum ar fi la tupinamba din Brazilia 
sau la papuaşii din Noua Guinee etc.) mult înainte de 
începerea colonizărilor europene sau anterior apariţiei 
misionarilor; aceste popoare au răspuns şi ele la situaţii de 
criză şi au făcut apel la venirea unei lumi noi, invocând 
timpurile originare ale vârstei de aur. 

J.-P DOZON 

BALANTIIER G., 1971, Sociologie actuelle de 
l'Afrique noire, PUF, Paris. 

— BLOCH E., 1921, Thomas MIX - nzer, als Theologe 


der Revolution, München (trad. fr. Thomas MIX - nzer, th 
& ologien de la r évolution, Julliard 1964); 1968 Atheismus 
im Christendum zur Religion des Exodus und des Reichs, 
Frankfurt pe Main (trad. fr. Latheisme dans le 
christianisme, Gallimard, Paris, 1978). 

— COHN N., 1957, The Pursuit of the Millenium, 
Londra (trad. fr. Les fanatiques de l'Apocalypse, Payot, 
Paris. 

— DOZON J. 

— P 1974, „Les mouvements politico-religieux. 
Syncretismes, messianismes, neotraditionnalismes", in M. 
Auge (ed.), La construction du monde, Maspero, Paris. 

— LANTERNARI V, 1960, Movimenti religiosi di 
libertá e di salvezza dei popoli oppressi, Milano (trad. fr. 
Les mouvements religieux des peuples opprimes, Maspero, 
Paris, 1962). 

— PEREIRA DE QUEIROZ M.L, 1968, Reforme et 
revolution dans les sociétés traditionnelles. Histoire et 
ethnologie des mouvements messianiques, Anthropos, 
Paris. 

METALURGIE 

Dacá dezvoltarea metalurgiei mai foloseste incá la 
conturarea uneia dintre fazele majore ale istoriei omenirii 
- urmánd revolutiei neolitice -, procesele care au dus la 
descoperirea ei sunt ignorate. În general se consideră că 
utilizarea metalelor în stare naturală (aur, argint, cupru şi 
fier meteoritic), atestată sporadic pentru cupru între 
mileniile 9 şi 7 î.Hr. (în Iran şi Anatolia), apoi pentru fier 
între mileniile 6 şi 3 î.Hr. (în Egipt, în Mesopotamia şi pe 
Indus), este independentă din punct de vedere tehnic şi 
cronologic de aplicarea procedeelor de reductie a 
diverselor minerale. 

La început a fost utilizat, desigur, minereul de cupru 
(la începutul mileniului 4, în Orientul Mijlociu), datorită 
faptului că obţinerea lui este foarte simplă. Fabricarea 


fierului, mai complexă, este probabil ulterioară (1700 - 
1500 I. Cr, în Caucaz). Cât despre aliaje, care 
îmbunătăţesc calităţile metalelor şi ale căror temperaturi 
de fuziune sunt inferioare celor specifice metalelor pure, 
ne putem pe bună dreptate întreba dacă descoperirea lor a 
fost voluntară sau, nu cumva, pur şi simplu întâmplătoare 
(datorată unor impurități). Este imposibil sa fixăm cu 
certitudine datele de origine ale diverselor metalurgii, dat 
fiind cá descoperirile arheologice rediscuta periodic 
afirmaţiile anterioare si, în acelaşi timp, ipotezele 
difuzioniste asociate adeseori acestora. 

Exploatarea metalelor în stare naturală, prelucrate la 
început cu ajutorul ciocanului, la rece, apoi prin încălzire, 
topire şi turnare în diferite forme, după tehnici speciale 
(laminare, etirare, forjare, mulare e te), a fost urmată de 
metalurgia veritabilă, permiţând extragerea metalelor din 
minerale, oxizi, sulfuri sau carbonati, forme sub care se 
află răspândite in natură. Transformarea unei resurse 
naturale prin tratament chimic  (oxido-reducere) 
marchează o etapă decisivă în evoluţia tehnică. 

Aurul, argintul, cuprul, mai uşor reperabile şi 
prelucrabile, au fost primele metale exploatate, adeseori în 
aliaj cu plumbul sau cositorul. Dar, din momentul când a 
fost descoperit fierul, datorită calităţilor lui specifice 
(duritate mai ales) şi abundentei (5% din greutatea 
scoarţei terestre), acesta a devenit preponderent. 

Pentru majoritatea mineralelor, tehnica de extracţie, 
de prelucrare si de reductie este identică în principiu, cu 
mici variaţii. Exploatate mai întâi din zăcăminte de 
suprafaţă - cele mai bogate, dar şi cel mai rapid epuizate 
-, mineralele sunt accesibile cel mai adesea prin puțuri sau 
galerii subterane. Blocurile, transportate la locurile de 
prelucrare, sunt triate, calibrate, concasate şi sfărâmate, 
uneori arse sau calcinate (cazul  sulfurilor sau 
carbonatilor), înainte de a fi introduse în cuptoare. In 


funcţie de temperatura atinsă, cuptoarele, de la cele mai 
rudimentare (constituite dintr-o simplă groapă săpată in 
pământ, pe fundul căreia se depunea mineralul, totul fiind 
apoi acoperit cu un combustibil), până la cele mai 
elaborate (comportând diferite tipuri de hornuri, procedee 
de aerisire, orificii de evacuare) produceau o masă mai 
mult sau mai putin lichidă şi încărcată de impurități, lupa, 
separată de ganga transformată în zgură sau în funingine. 
Prin epurarea la forja, din lupă se obținea fierul moale. 
Acesta este procedeul direct. 

Dacă temperatura obţinută în cuptor o depăşeşte pe 
cea de topire a metalului, se obţine o fontă în stare lichidă 
din care, prin prelucrare şi/sau pudlare, se obţine oţelul: 
acesta este procedeul indirect, bazat pe utilizarea 
furnalelor; apariţia lui în Europa nu este atestată decât 
după secolul al XV-lea al erei noastre. În China, din contră, 
fonta a fost cunoscută înaintea fierului moale, datorită 
conţinutului unor minerale bogate în fosfati, ceea ce a 
permis o scădere sensibilă a temperaturii de reductie. 

În Africa, cuptoarele şi procedeul direct au fost 
utilizate până în zilele noastre, dar în multe regiuni, şi deja 
de secole, sunt folosite metale europene recuperate. In 
America precolumbiană nu era cunoscut decât fierul 
meteoritic; arareori era şi utilizat. Pe de altă parte însă, 
prelucrarea cuprului, a aurului şi argintului, pure sau în 
aliaje, a cunoscut o dezvoltare considerabilă, din care se va 
naşte legenda despre Eldorado. 

Rafinarea şi turnarea metalului ţin de munca la forjă, 
unde se asociază tratamentele mecanice, termice şi, 
uneori, chimice. Aceste operaţiuni diverse sunt practicate 
în ateliere comportând amenajări şi utilaje specifice (vatră, 
foale, nicovală, baros, ciocan, cleşti, creuzete etc.) utilizate 
de fierari sau de orfevrieri pentru modelarea sau turnarea 
(fonte à la care perdue, de exemplu) uneltelor, armelor, 
obiectelor rituale şi podoabelor. 


Metalurgistii, adică producătorii de metale, si fierarii 
care le transformă fac în general obiectul unei 
particularizări. Aceasta nu se poate actualiza decât pentru 
duratele când sunt efectuate anumite operaţiuni, aşa cum 
se întâmplă la populaţia gbaya din Republica 
Centrafricană, în timpul reducerii minereului de fier. Dar, 
în mod obişnuit, mărcile sociale în discuţie sunt 
permanente şi definesc un grup cu o organizare proprie, 
diferită de aceea a societăţii globale. Asemenea grupuri se 
întâlnesc în mai multe societăţi, îndeosebi în cele africane; 
desemnarea lor prin termenul de „castă” bine atestată este 
improprie; o castă (în sensul indian) nu este izolată 
niciodată, membrii ei trăiesc în cadrul unui sistem 
ierarhizat. Originea acestei  particularizári rămâne 
neexplicată, realitatea ei datând încă de la începuturile 
metalurgiei feroase şi fiind legată, desigur, de procesele 
complexe de elaborare a relațiilor sociale dintre 
producătorii de metal si de obiecte metalice si ceilalți 
membri ai societátii. 

Relația existentă între societatea globală şi 
metalurgisti se manifestă în organizarea muncii de 
producere a metalului. Efectuatá mereu prin cooperare, 
munca se derulează în general în ateliere permanente, 
instalate in apropierea domiciliului fierarilor, sau 
temporare, plasate la o oarecare distantă de locuințe, în 
locuri propice pentru necesitățile tehnice; frecventarea 
acestora le-este interzisă celorlalți membri ai societății. 
Grupurile de cooperare pot fi înrudite sau rezultate dintr-o 
regrupare regională sau interregionalà, ca la populaţia 
hausa, din Nigeria. 

Această specializare tehnică şi socială, 
constrângerile legate de localizarea zăcămintelor şi deci 
de condiţiile geografice de producere a metalului au 
antrenat stabilirea unor relaţii de schimb între societăţile 
producătoare şi cele neproducătoare. Metalul însuşi a fost 


foarte adesea folosit ca monedă de schimb, în principal 
datorită valorii simbolice care i se atribuie. 

Tema stăpânirii focului se află la originea a 
numeroase construcții mitologice. Ea este asociată 
pretutindeni cu prelucrarea metalului şi cu singularitatea 
metalurgiştilor, consideraţi uneori metaforic ca un fel de 
„vrăjitori”. Totuşi, trăsătura cea mai remarcabilă a muncii 
simbolice săvârşite cu ocazia fabricării metalului este 
asimilarea reducerii minereului de fier cu reproducerea 
biologică. Această caracteristică, foarte larg răspândită, 
după cum arată Eliade, este adeseori asociată cu 
cunoştinţele metalurgistilor în domeniul sexualităţii si 
obstetricii, cunoştinţe puse uneori în practică, aşa cum se 
întâmplă de exemplu în societatea mafa din Camerun. 
Stăpânirea focului şi ştiinţa procreatiei determină astfel 
principalele funcţii netehnologice atribuite metalurgiştilor 
în numeroase societăţi. 

Deţinerea metalului a păstrat adeseori conotatia 
simbolică a unei puteri magico-religioase, dar şi politice 
sau economice. Emblemele puterii, obiectele rituale ale 
multor culte, suporturile materiale din credinţele magice, 
semnele ostentative de bogăţie (bijuteriile) sunt adeseori, 
în fapt, obiecte metalice. În ciuda abundentei si banalitátii 
sale, fierul joacă uneori un rol simbolic (cuțitul şi clopotele 
zeului Ogun în Benin, de exemplu), dar în general i se 
preferă metale considerate mai  ,nobile", datorită 
aspectului strălucitor, caracterului inalterabil si raritatii lor 
(cuprul, aurul, argintul). 

S. BERNUS, N. ECHARD 

METODA ETNOGRAFICĂ 1. Ancheta etnografică 

Până la cel de-al doilea război mondial, în Franţa, 
termenii de „etnologie” si „etnografie” erau adeseori 
utilizaţi nediferentiat, pentru a desemna ştiinţa umană 
menită să studieze aproape exclusiv societăţile „primitive”. 
Atunci când se distingea totuşi între cei doi termeni, se 
accepta ideea ca etnografia se ocupă de colectarea 
materialelor, iar etnologia le analizează. Două lucrări 
publicate după război, dar născute dintr-o lungă 
experienţă intelectuală, vor conferi etnografiei un statut 
aparte: Manuel d'ethnographie de 

M. Mauss (1947) si Méthode de l'ethnographie, de M. 
Griaule (1957). Importând din Statele Unite, in anii '50, 
termenul de ,antropologie", C. Lévi-Strauss (1958) a 
atribuit definitiv etnografiei sarcina de a colecta date, 
etnologiei pe aceea de a elabora, pornind de la aceste 
date, materia la scara societăţilor particulare, iar 
antropologiei pe aceea de a pune în aplicare analiza 


comparată a societăţilor si a culturilor si de a alimenta 
reflectia teoreticá. Asadar, etnografia intervine in prima 
etapă a muncii antropologului, aceea'a ,terenului"; atunci 
când vorbim despre „metoda etnografică”, vizăm aşadar 
ansamblul metodelor empirice - sau al retetelor - pe baza 
cărora, în situaţia de anchetă, etnologul stabileşte cea mai 
rentabilă relaţie ştiinţifică între sine însuşi şi terenul său. 
Din această perspectivă, a vorbi la singular despre 
„metoda etnografică” este oarecum înşelător: diversitatea 
societăţilor şi a situaţiilor de anchetă, pe de o parte, 
importanţa personalității cercetătorului în stabilirea 
relaţiei sale cu terenul, pe de altă parte, împiedică 
posibilitatea de a evoca, fără vreun abuz lingvistic, 
existenta - şi pertinenta - unei anumite metodologii de 
ansamblu, al cărei demers ar fi riguros descriptibil, ea 
nefiind în contradicţie cu faptul evident că adunarea unor 
informaţii necesită aplicarea unei metode precise, chiar 
codificate. In contextul vag al metodei etnografice, am 
putea deci izola „tehnicile de anchetă” astfel: alcătuirea 
unui cadastru, culegerea genealogiilor sau a unei 
terminologii a înrudirii, studierea unui sistem cultural, 
pentru a nu ne referi decât la câteva exemple, sunt 
activităţi de teren aservite utilizării unora dintre aceste 
tehnici. 

Specificitatea investigației etnografice trebuie 
căutată în dispozitivul de anchetă care conferă 
originalitate faptului numit astăzi convențional „abordare 
antropologică” a fenomenelor sociale si culturale. In 
noţiunea de „anchetă etnografică” există şi ideea de 
anchetă directă, întreprinsă de etnolog în contextul unei 
relații trăite cu un „teren”, cu alte cuvinte cu o societate in 
cadrul căreia cercetătorul acceptă sá se integreze, uneori 
pentru mai multe luni de zile, chiar mai mulți ani, devenind 
astfel atât observator, cât si anchetator. 

Terenul 


Etnologii desemnează prin substantivul ,teren” 
(field) locul unde se deplasează pentru a observa viaţa unei 
societăţi şi pentru a culege informaţii directe referitoare la 
aceasta, furnizate chiar de cei vizati. Munca în etnografie 
este, prin excelentă, una de teren (fieldwork); situaţia 
etnografică este situaţia de pe teren. Particularitätile 
materiale şi morale ale acestei situaţii au fost evocate 
adeseori de cercetători, după cum putem vedea din lucrări 
precum A Diary in the Strict Sense of the Term de B. 
Malinowski (postumă, 1967), L'Afrique fantome de M. 
Leiris (1934) sau Tristes tropiques de C. Lévi-Strauss 
(1955). Este de ajuns să amintim, fără a mai evoca fiecare 
caz în parte, că multă vreme etnologii nu au studiat decât 
societăţi îndepărtate, „primitive”, „sălbatice”, în mijlocul 
cărora ajungeau adeseori în urma administratorilor sau 
misionarilor, dacă nu îi precedau. Astăzi, extinderea 
demersului antropologic la societăţile industrializate şi 
dispariţia aproape totală a populațiilor trăind departe de 
»progres” au golit cuvântul ,teren" de o bună parte din 
valoarea lui evocativă, ceea ce nu a prejudiciat însă 
pertinenta metodologică a utilizării sale. 

Pentru a relua o formulă larg utilizată, vom spune că 
terenul este ,laboratorul" etnologului: vocaţia acestuia 
este să „facă teren”, astfel încât „primul teren” a ajuns să 
fie considerat ca un experimentum crucis, determinant 
pentru o întreagă carieră. Prima experienţă de teren 
îmbracă astfel un caracter oarecum inițiatic, cel putin 
înaintea plecării sau la întoarcere; restul, adică munca în 
sine, nu a încetat niciodată să fie obiectul a nenumărate 
întrebări pentru etnologi, vizând fie derularea, fie 
finalitatea acesteia. Cel mai simplu lucru pe care l-am 
putea spune este că terenul reprezintă ,locul” unde 
etnologul pune la încercare un fel de conflict existenţial 
între conştiinţa curată (a savantului) şi conştiinţa încărcată 
(a martorului indiscret): viaţa de teren a fost comparată cu 


serviciul militar sau cu activitatea pionierului, munca de 
cercetare cu cersetoria sau cu investigatia politieneasca. 
lată ce spunea Lévi-Strauss, la întoarcerea din pădurea 
amazoniană: trebuie să te trezeşti odată cu răsăritul 
soarelui şi să stai treaz până când ultimul indigen a 
adormit şi uneori să le supraveghezi chiar şi somnul; 
trebuie să te pricepi să treci neobservat, fiind mereu 
prezent; să vezi totul, să retii totul, să notezi totul, să dai 
dovadă de o indiscretie umilitoare, să cerşeşti informaţii 
de la un puşti mucos, să fii mereu gata să profiti de orice 
clipă de complezentă sau de neatentie sau să fii capabil ca, 
mai multe zile la rând, să-ţi refulezi orice fel de curiozitate 
şi să te cantonezi în rezerva impusă de vreo modificare de 
dispoziţie din partea tribului” (1955: 405 - 406). 

Se crede că numărul situaţiilor de teren ar fi egal cu 
numărul de societăţi, dar si cu mulţimea de etnologi. In 
orice caz, nu există nicio altă regulă în legătură cu 
prezenta cercetătorului pe teren decât aceea a respectului 
fată de cei care îl găzduiesc, nu întotdeauna din toată 
inima: dacă onoarea antropologiei rezidă în refuzul ei de a 
formula orice fel de judecăţi de valoare asupra societăţilor 
sau culturilor, acest articol major al deontologiei sale este 
pus în aplicare în primul rând pe teren. Renuntarea la 
propriul eu, la idiosincraziile şi la moştenirea culturală 
proprie nu este uşor de împlinit. Elaborând concepţia unei 
,Observári participative" iluzorii, care ar avea drept 
funcţie dizolvarea prezentei observatorului printre cei 
observați, etnologii s-au gândit mai put în la deconstruirea 
imaginii „indigenilor” si mai mult la construirea unei 
imagini de sine. Inaccesibila „obiectivitate” a demersului 
antropologic îşi află statutul undeva între iluzia disolutiei 
şi caracterul ireductibil al unei prezente anormale. Cât 
despre conştiinţa încărcată, inerentă situaţiei de teren, 
aceasta apare dintr-un sentiment permanent al 
cercetătorului că îl trădează pe cel căruia a reuşit să-i 


cástige increderea, de vreme ce indigenilor nu li se spune 
nimic despre motivele reale ale prezentei cercetătorului 
sau despre faptul că într-o zi el va pleca din mijlocul lor 
pentru totdeauna. Dacă intrarea în societatea-tintă are loc, 
ea trebuie controlată în numele primatului colectării de 
informaţii şi pentru evitarea riscului, mereu prezent, ca, la 
un moment dat, să nu mai poţi observa şi chestiona. 
Etnologii cunosc bine paradoxul iniţierii unui vizitator 
străin: fie initiatul nu dezvăluie nimic, în conformitate cu 
legea secretului specifică oricărei instante initiatice, iar 
demersul său devine nul din punct de vedere ştiinţific, fie 
vorbeşte, şi atunci îi trădează pe cei care l-au făcut unul 
de-ai lor. Puţini sunt etnologii care au decis să trăiască 
pentru totdeauna în societátile-gazdá; si mai rari sunt 
aceia care, făcând această alegere, şi-au continuat munca: 
cazul antropologului german Curt Nimuendaju rămâne cu 
totul excepţional. 

Modalităţile oarecum cutumiare ale activităţii de 
teren au fost definite progresiv, de-a lungul întregii istorii a 
antropologiei. După epoca  etnografiei extensive  - 
caracterizată printr-o colectare mai mult sau mai puţin 
standardizatà a informatiilor de la mai multe populatii de 
pe acelaşi teritoriu - si a, expedițiilor” în general 
interdisciplinare, s-a ajuns la anchete intensive de lungá 
duratá, de felul celor intreprinse de Malinowski in insulele 
Trobriand. Unii antropologi au abandonat de timpuriu 
munca de teren in favoarea activitátii de cabinet; altii ,s- 
au  intors" periodic pe teren, dar  inmultindu-si 
experientele; in fine, altii s-au dedicat practic studiului 
unei societăţi sau două. Ca în cazul lui Malinowski, deja 
citat, s-au creat relaţii privilegiate între etnologi si 
„terenurile” lor: Boas este omul kwakiutlilor, Evans- 
Pritchard al populațiilor nuer „i azande, Firth al Tikopiei 
etc. Această relaţie între etnologie si o societate - o „etnie 
- stă la baza întreprinderii monografice. 


Ín prezent etnologilor le place sá spuná cá mai sunt 
încă terenuri de exploatat si cá acestea se află, în primul 
rând, în mijlocul propriilor lor societăţi, în satele şi oraşele 
din Occident; totodată, ei deplâng faptul că terenurile 
„exotice” li se închid sau devin foarte greu accesibile, 
îndeosebi datorită unei anume neîncrederi în antropologie 
din partea tinerelor naţiuni din lumea a treia. Dar acest 
dublu diagnostic este în mare parte invalidat de realitatea 
dezvoltării cercetărilor: în vreme ce „noile” teritorii sunt 
încă departe de a-şi împlini promisiunile, dezbaterea 
antropologică se alimentează în continuare din sursele ei 
tradiţionale, după cum o arată şi vitalitatea cercetărilor 
actuale asupra societăților australiene sau nord- 
americane, de exemplu. Neliniştile naive, referitoare la 
posibilitățile de „acces pe teren”, au interesul de a 
desacraliza un demers care, desigur, rămâne in mare 
măsură individual, dar este din ce in ce mai mult aservit 
riscurilor geopolitice, fapt in cele din urmá regretabil. A 
considera cá proiectul intelectual al antropologiei ar putea 
sá dispará odatá cu epuizarea terenurilor inseamná a uita 
cà progresul cunoasterii nu mai trece prin acumularea de 
cunostinte referitoare la societàti ,diferite", de vreme ce 
mulţimea materialelor neexploatate este imensă, iar teoria 
antropologicá a progresat de multe ori doar prin 
reexaminarea unor date despre care s-a crezut că au fost 
definitiv analizate. 

Ancheta 

Situaţia de teren este o situaţie de comunicare: 
cunoaşterea limbii societatii-gazda sau a unei limbi 
vehiculare de comunicare între populaţii vecine - măcar 
pentru a putea controla cele spuse de informatori - este 
recomandată insistent debutantilor Scopul situaţiei de 
teren este colectarea de informaţii: aceasta trebuie 
realizată fără a exclude a priori unele tipuri de date şi fără 
finalizarea tematică a investigaţiei, cel puţin într-o primă 


fazá. Ancheta in sine este o chestiune de metodá de lucru 
individualà - nu se poate vorbi la propriu despre o , metodà 
de anchetă” generală -, dar si de empatie interpersonală şi 
de şansă. De acuitate a observaţiei, totodată: prin 
observaţia directă se obţine un material brut, eterogen, 
dacă nu chiar eteroclit, dar de o savoare incomparabilă; 
jurnalul de teren este un material bogat în protocoale de 
anchete propriu-zise, dacă nu cumva conţine chiar toată 
informaţia obţinută: dacă poate fi vorba aici de observaţie 
participativă, atunci in „cronici” precum Nous avons 
mange la forét (1957) de G. Condominas o putem regăsi în 
forma ei cea mai desăvârşită. Chiar dacă observaţia nu se 
face niciodată fără dialog, ci se bazează, dimpotrivă, pe 
solicitarea punctuală a mai multor informatori, proiectul 
etnografic se adaptează adeseori cu dificultate la aceste 
limite: trecerea la ancheta directă este în general 
necesară, chiar şi numai pentru a stabili multitudinea de 
lexicuri, nomenclaturi, inventare, numárátori, corpusuri - 
care constituie ansamblul unei părţi importante din 
material. Pentru a sistematiza ancheta şi a evita orice risc 
de obliterare, au fost elaborate încă de foarte timpuriu 
ghiduri de anchetă, care au puncte comune cu cataloagele 
împărţite pe teme de tratat şi întrebări de pus; istoria 
acestora este tot atât de veche ca istoria colonizărilor şi a 
evanghelizărilor. Modelul modern rămâne însă Notes and 
Queries on Anthropology, manual oarecum oficial al 
antropologiei britanice - publicat de Royal Anthropological 
Institute; prima ediţie datează din 1874 şi încă mai este în 
uz (ediţia a şasea adusă la zi datează din 1951, ediţia din 
1977 este o retipărire a precedentei). Conceput ca un 
îndreptar sau ca un instrument mnemotehnic, Notes and 
Queries pare a fi servit mai ales la furnizarea, după 
întoarcerea de pe teren, a planului clasic de monografie 
universitară; pe teren, ghidul de anchetă nu este decât 
rareori util, chiar şi numai pentru simplul fapt că foarte 


frecvent nu etnologul ii conduce pe informatori acolo unde 
vrea el: lucrurile stau exact invers. Incá de la inceputul ei, 
orice anchetă este marcată de un traseu propriu, de timpi 
de oprire şi de momente de accelerare. 

Interlocutorul  etnologului este „informatorul, 
personajul central indispensabil anchetei, despre care 
cercetătorii discută atât de mult, dar care este rareori 
menţionat în redarea informaţiei, desigur în virtutea 
ambiguitàtii esenţiale din relaţia pe care anchetatorul nu 
poate evita sá o innoade cu el. A priori, ori ce membru al 
societátii studiate este un potential informator de la 
,pustiul mucos" páná la bátránul presupus a fi, uneori cu 
totul eronat, un izvor de cunoastere. In fapt, chestiunea 
atât de dezbătută a , alegerii" informatorului se rezolvă cel 
mai adesea fárá interventia etnologului, uneori chiar 
impotriva planurilor sale. Este legitim, dar nu in mod 
necesar verificabil, sá consideri cá in toate societátile 
există ,locuri" privilegiate de unde se pot obţine informaţii 
sigure şi bogate: în această categorie intră de la sine 
persoanele de vârsta a treia, demnitarii, oamenii cu o 
autoritate evidentă. In afară de faptul, demonstrat de 
experienţă, că demnitatea nu presupune şi cunoaştere, o 
relaţie de tip tehnic este cel mai dificil de stabilit cu 
membrii mai de vază ai grupului. Nu în primul rând 
etnologul este cel care îşi alege informatorii; anchetatorul 
se va trezi înconjurat de copii, de adulţi marginali, chiar 
atipici, cu un profil psihologic foarte asemănător: curioşi, 
inteligenţi, interesaţi - în ambele sensuri ale cuvântului -, 
smecheri, certati cu discretia, uneori chiar cochetând cu 
autoritatea. Nu este cazul să protestàm la lectura acestui 
portret: el este bine atestat şi adeseori corespunde unor 
personaje cu care etnologii au legat prietenii durabile, 
care au putut înţelege ce vrea să facă străinul printre ai săi 
şi l-au ajutat în consecinţă, punându-i la dispoziţie o 
libertate de vorbire şi de ascultare destul de rar întâlnită 


in orice societate, traditionalà sau nu. Pe másurá ce 
ancheta progresează, cuvântul se eliberează, totuşi, iar 
anchetatorul poate reuşi să confere muncii sale una din 
următoarele caracteristici: fie să mărească numărul de 
inter-locutori, fie, dimpotrivă, să se limiteze la informaţiile 
obţinute de la un număr restrâns de subiecţi, dacă nu chiar 
de la unul singur. Se trece de la informatorul ocazional, 
care între timp se poate sa fi devenit insotitorul 
nedespártit, făcând confidente cu generozitate, la 
informatorul specializat. Nu suntem departe de 
informatorul profesionist; bine retribuit - uneori liber să-şi 
aleagă singur tariful -, este posibil ca el să fi fost 
informatorul  etnologului precedent sau să devină 
informatorul celui care va urma, dacă nu cumva între timp, 
odată cu vârsta, a transmis făclia ştiinţei vreunuia dintre 
fiii săi: în unele societăţi există adevărate dinastii de 
informatori. Daca problema validității informaţiei se pune 
mereu, ea nu este niciodată atât de crucială ca atunci când 
relaţia etnologului cu terenul său se stabileşte doar prin 
intermediul a unu sau doi informatori. Este adevărat că 
orice societate ascunde oameni care deţin cunoştinţe 
considerabile şi că unele întâlniri contribuie decisiv la 
progresul anchetei: cu toţii avem experienţa unor 
comunităţi în cadrul cărora aproape toată ştiinţa 
genealogiilor putea fi obţinută de la câteva femei în vârstă, 
ca să nu ne referim decât la un singur tip de informaţie. 
Bătrânul Ogotemmeli i-a oferit lui Griaule esentialul 
despre cosmogonia dogonilor (Dieu d'eau, 1948), în timpul 
întrevederilor desfăşurate de-a lungul a 33 de zile; dar 
destăinuirile lui nu au fost făcute întâmplător: „Dogonii 
[...] i-au dăruit [lui Griaule], prin glasul bătrânului vânător 
orb, ocazia de a înnoi radical perspectiva anchetei sale” 
(Calame-Griaule, în Griaule, 1966). Griaule şi colaboratorii 
săi lucraseră în ţinutul dogonilor încă din 1931, dar abia în 
1946, când etnologul francez relua cursul cercetărilor sale 


de acolo de unde le intrerupsese in timpul rázboiului, a 
început bătrânul să vorbească in numele poporului sáu. 
Aventura lui Griaule, oricât ar fi ea de memorabilă, nu este 
unică în sensul că, cu sau fără voia sa, etnologul este 
observat, judecat, măsurat şi nu rareori se întâmplă ca 
ancheta lui să se desfăşoare sub controlul strict al întregii 
societăţi, care poate avea motivele sale, care trebuie 
respectate, de a cenzura informaţia, parţial sau total, 
temporar sau durabil. Nicio societate nu ascunde totul, 
niciuna nu dezvăluie totul, iar limita dintre ceea ce se 
poate spune şi ceea ce nu se poate spune variază 
considerabil de la o societate la alta dar în aceeaşi 
măsură, până la urmă tot societatea decide asupra 
acesteia. În această privinţă, nimic nu este mai trist decât 
imaginea etnologilor care explică eşecul flagrant al muncii 
lor de teren prin exercitarea ocultă a unei terori 
orchestrate de către deţinătorii autorităţii cutumiare: 
evident, cuvântul nu vine de oriunde, oricând şi oricum; 
etnologul poate să deplângă acest fapt, dar nu are de ce să 
o facă şi nici nu are mijloacele de a-l explica. Prima 
modalitate de a-l controla pe etnolog este ţinerea lui sub 
observaţie. Multe anchete de durată, fructuoase în final, au 
început într-o atmosferă de suspiciune, de reprobare, 
uneori de ridicol, etnologul stârnind reacţii de genul: 
„Ceea ce faci tu ne calcă pe nervi” (de Dampierre, 1966). 
O altă modalitate de a controla ancheta, care, chiar dacă 
pare confortabilă, nu este mai puţin redutabilă decât 
precedenta, constă nu în a-l ţine pe intrus la distanţă ci, 
dimpotrivă, în a-i amenaja cât se poate de bine un loc 
confortabil; însă toată lumea se aşteaptă ca el să nu se 
mişte de acolo. Avem de-a face cu un caz asemănător în 
situaţia in care se găsesc astăzi etnologii printre 
reprezentanţii societăţilor de multă vreme „etnologizate”, 
de exemplu în America de Nord: pe fondul unei atitudini 
critice faţă de antropologie, etnologul se vede însărcinat 


cu o misiune precisă si nu este acceptat decât in măsura în 
care se angajează să o ducă la îndeplinire si să nu se mai 
ocupe de nimic altceva. Ne aflàm aici printre grupuri care 
au o practică îndelungată a antropologiei, ştiu ce anume 
pot obţine şi ce pot refuza; uneori pot să devină ei înşişi 
etnologi: după ce a fost informatorul antropologului 
american Leo W. Simson, Don C. Talayesva, indian hopi, ce- 
i drept, la îndemnul şi cu ajutorul celui căruia îi fusese 
colaborator, va scrie admirabila lucrare Sun Chief (1942). 

M. IZARD 

2. Documentul etnografic 

Antropologia s-a preocupat mai mult să codifice 


operaţiunile de culegere, de clasificare şi de utilizare a 
materialelor etnografice decât să analizeze statutul 
epistemologic al documentului etnografic. Faptul se 
explică probabil prin extinderea aproape infinită a 
câmpului de aplicaţie a acestei noţiuni. În fapt, este 
document etnografic orice sursă de informaţie disponibilă 
cunoaşterii etnologice a unei societăţi date. Dacă abordăm 
problema astfel, ne va fi evident'imposibil să stabilim unde 
începe şi unde se termină documentul etnografic; totodată, 
va fi iluzoriu să încercăm a-i stabili o tipologie. Din 
aproape în aproape, noţiunea se lărgeşte tot mai mult; ea 
nu mai serveşte doar la calificarea mărturiilor materiale şi 
imateriale ale unei culturi, ci şi la definirea a tot ceea ce 
poartă, direct sau indirect, în opinia etnologului, amprenta 
specifică a unui grup uman şi, în această calitate, este 
consemnat de el sub o formă oarecare. Alături de un obiect 
prelevat pe loc, fotografiat sau numai descris pe o fisă de 
cercetare, documente etnografice vor fi inclusiv 
reconstituirea unei ceremonii de către etnolog, 
recunoscută în ansamblu ca subiectivă, sau gândurile pe 
care i le sugerează un episod oarecare din viaţa cotidiană 
a unei societăţi. Tot astfel, opoziţia schitatà de M. Granet 
între documente  ,autentice" si  ,neautentice" sau 
reinterpretate, se aplicá in special, dar nu exclusiv, la 
etnologia societátilor care cunosc scrierea (recurgerea, 
bunăoară, la relatările de călătorie, la textele misionarilor 
sau ale administratorilor); ea are o influenţă mai degrabă 
metodologică decât una epistemologică. Dacă nu putem 
compara nenumăratele texte în limbi indigene, culese prin 
metode diverse de F. Boas si de discipolii săi cei mai 
apropiaţi, cărora antropologul american le dorea ca 
materialele lor să rivalizeze „în valoare documentară cu 
sursele noastre despre Atena lui Pericle sau despre 
Renaşterea italiană” (Lowie, 1971: 122), cu mărturiile 
indirecte, cum ar fi cele utilizate de etnoistoricii 


societátilor din Anzi sau din Mexicul antic (utilizarea 
arhivelor Conquistei pentru cunoaşterea perioadei 
prehispanice), nu mai rămâne decât ca, după o critică a 
surselor si un demers decodificator, acestea să primească 
statutul de documente etnografice. Aşa cum au stabilit 
istoricii in privința documentului istoric, împotriva unei 
tradiții pozitiviste mult timp dominante în cadrul 
disciplinei lor (Marrou, 1954; De Certeau, 1975), şi 
documentul etnografic are o natură dublă. Aceasta tine de 
poziția lui „intermediară, între spiritul care studiază şi 
faptul studiat” (F. Simiand). Conţinutul său există 
independent de observația care il constituie în mărturie, 
dar el nu accede la demnitatea de document etnografic 
decât in măsura in care etnologul este capabil să-l utilizeze 
ca indiciu, adică să-l facă inteligibil şi semnificativ 
totodată, prin intermediul întrebării care i se pune. Sub 
forma faptului la care se referă, el preexistă anchetei; în 
calitate de document, el este „creat” de întrebarea care il 
suscitá si de operaţia care îl izolează de practică, pentru a- 
l promova ca instrument de cunoaştere. Documentul 
etnografic este o realitate transformată în semn de 
euristica etnologică. De aceea, constituirea unei 
documentatii etnografice nu poate face doar obiectul unei 
codificári tehnice sau chiar metodologice. 

CERTEAU M. de 1975, „Lecriture de l'histoire", 

METRAUX Alfred 

Etnolog de origine elvetianá, náscut la Lausanne in 


1902, naturalizat american, Alfred Metraux şi-a făcut 
studiile universitare la Paris: elev la Ecole des Chartes, 
diplomat al Ecole Naţionale des Langues Orientales şi al 
Ecole Pratique des Hautes Etudes, Secţiunea a V-a îşi 
susţine teza de doctorat în litere în anul 1928. Doctrina lui 
Erland Nor denskiold confirmă orientarea americanista 
predominantă, chiar dacă nu exclusivă, pe care o va da 
lucrărilor sale, fundamentate pe eruditia şi rigoarea 
paleografului şi pe „bogăţia unei experienţe cum probabil 
că niciun etnolog nu a cunoscut vreodată” (Levi-Strauss, 
1964: 7). Cele aproape 250 de titluri ale bibliografiei sale 
vădesc am-ploarea contribuţiei lui Alfred Metraux la 
arheologia, istoria si etnologia Americii de Sud, a 
Polineziei, precum şi la studiul cultelor afro-americane şi 
ale ţăranilor haitieni. 

Fondator al Institutului de Etnologie de la 
Universitatea din Tucuman (Argentina) şi al periodicului 
Revista (1928 - 1934), el a predat la Berkeley, la Yale 
(1938), a fost cercetător la Bishop Museum din Honolulu 
(1938 - 1940) şi la Smithsonian Institution (1941 - 1945), 
ataşat la Naţiunile Unite (1946), consilier (1947 - 1950), 
apoi membru permanent al departamentului de ştiinţe 
sociale din cadrul UNESCO (1950 - 1962), director de 
studii la Secţiunea a Vl-a a Ecole Pratique des Hautes 
Etudes („Ethnologie et sociologie des populations 
indigenes de lAmerique du Sud", 1959 - 1963). 

Metraux a fost unul dintre principalii sustinátori si 
autori ai lucrării Handbook of South American Indians 
(1946 - 1950). A jucat un rol de prim-plan la UNESCO, în 
lansarea programelor de antropologie aplicată (Hylea 
amazoniană, valea râului Marbial din Haiti, programul 
andin); a coordonat proiectul interdisciplinar încheiat prin 
publicarea seriei Le Racisme devant la Science (broşuri 
separate, publicate începând cu anul 1951 şi reunite în 
volum în 1960). În perioada 1931 - 1963, anul morţii sale, 


Metraux a participat la mai multe misiuni (Chaco, Insula 
Paştelui, Haiti, Brazilia, Peru, Bolivia). A lăsat in urma sa o 
operă de excepţional cunoscător al textelor de la începutul 
colonizării Americii de Sud, de etnolog ale cărui antologii 
de mituri şi lucrări de antropologie religioasă au devenit 
referinţe în domeniu (antropologie rituală, şamanism) şi 
ale cărui studii de sinteză au schimbat din temelii 
cunoştinţele despre Insula Paştelui şi despre voodoo, de 
savant a cărui exigentă etică a fost sursa unei activităţi 
exemplare pusă în slujba drepturilor omului. 

MEXIC. Antropologia mexicaná 

Marcată de personalităţi şi idei provenind nemijlocit 


din epoca revolutionará, antropologia mexicaná a acordat 
incá de la inceput o importantà deosebità aplicatiilor 
practice din domeniul dezvoltării. Ea va apărea în 
indigenismul lui A. Gamio (1916); constatând 
eterogenitatea istorică, rasială, intelectuală şi lingvistică a 
ţării sale, el şi-a asumat rolul de avocat al unei aculturatii 
planificate ce permitea încorporarea indienilor in 
realitatea naţională. Institutul National Indigenist a fost 
fondat în 1942, dar activitatea sa este inspirată din 
experienţe anterioare, mai cu seamă din „scoala rurală” a 
lui M. Sâenz (1922), din „misiunile culturale de 
castilianizare şi civilizare” ale lui Vasconcelos (1925) şi din 
activitatea Departamentului de Afaceri Indiene creat în 
1936, in timpul guvernării lui Cardenas. Direcţia 
Institutului este încredinţată lui A. Caso; acesta va iniţia 
cercetări de teren referitoare la eterogenitatea culturală, 
la conflictele interetnice, la marginalitate, la aculturatia 
indusă sau la participarea comunitară, cu sprijinul unor 
antropologi de valoare precum J. De la Fuente, A.S. 
Marroquan, A. Villa Rojas, G. Aguirre Beltrán, A.R. Pozas 
sau S.S. Nahmad. Constatând că „problema indiană” este 
mai puţin economică decât culturală, Caso este partizanul 
unei ,aculturatii induse” (1948) în domeniile economiei, 
educaţiei şi sănătăţii; aplicarea politicii de soluţionare a 
aspectelor negative ale culturii indiene este încredinţată 
unor agenţi bilingvi. Aguirre Beltrân va da o formă 
definitivă teoriei indigeniste prin noţiunea de ,metisaj" 
(1957 şi 1967), pivot central al culturii naţionale. 

Anii '60 au fost marcați de critica teoriei şi practicii 
indigenismului. Gonzâlez Casanova abordează chestiunea 
indiană ca pe o problemă a colonialismului intern, care 
trebuie tratată din punct de vedere politic; G. Bonfil 
elaborează o critică a  culturalismului, evidențiind 
contradicţiile fundamentelor teoretice ale indigenismului: 
R. Stavenhagen interpretează situaţia indienilor din 


Guatemala si din Chiapas in termenii analizei claselor. 

De la sfârşitul anilor '30 se dezvoltă cercetări 
etnoistorice importante, referitoare la sistemele politice si 
economice din perioada prehispanică. Criticând tezele lui 
Bandelier, Moreno defineşte statul precolumbian ca pe o 
oligarhie teocratică militară; Caso analizează sistemul 
funciar; Armillas studiază tehnicile agricole, iar Palerm 
sistemele hidraulice. Adoptând o perspectivă marxistă în 
doctrina şi în cercetările sale, P. Kirchoff va exercita o 
influenţă importantă in epocă asupra studiilor 
prehispanice; el a iniţiat numeroase proiecte de cercetare 
a organizării sociale (Monzon, Olive), a înrudirii 
(Carrasco), a comertului si tributului (Acosta, Litvak King, 
Molins), care la rândul lor deschid căi înspre alte studii 
etnografice referitoare la Mixteca (Dahlgren), la populaţia 
otomi (Carrasco), la Tepozotlân (Faulhaber), Chiapas 
(Cámara, Pozas) etc. 

Antropologia mexicana contemporană continuă 
marile direcții trasate de fondatorii sai: studierea 
instituţiilor prehispanice (Jimenez Moreno, Marin, Olivera, 
Reyes, Matos Moctezuma, Lopez Austin, Mojarras-Ruiz), a 
sistemelor simbolice precolumbiene (Garibay, Leon 
Portilla, Dahlgren, Broda, Yolot Gonzáles) şi a 
comunităților indiene contemporane (Cazes, Medina); cu 
patruzeci de centre şi aproximativ o mie de profesionişti, 
antropologia mexicană ocupă un loc de frunte in America 
Latină. 

MICRONEZIA 

Micronezia cuprinde insulele Mariane, Caroline, 
Marshall şi Gilbert. Conform datelor arheologice şi 
lingvistice, popoarele vorbitoare de limbi austroneziene şi 
venite din Indonezia sau din Filipine au început să se 
instaleze pe insulele Palau, Mariane şi Yap în urmă cu 
3.500 de ani; insulele din estul şi din centrul Microneziei 
nu au fost locuite decât 1.000 de ani mai târziu, de către 
austronezienii originari din Fiji şi Vanuatu, Melanezia 
(Craib, 1983; Alkire, 1977). 


Kosrae (Kusaie), Ponape (Pohnpei), Yap, Marianele si 
insulele principalele, Palau si Truk, sunt de origine 
vulcanică. Toate celelalte, peste 1.000, sunt coraliene. 
Cum toate au o suprafatà redusà si sunt expuse efectelor 
secetei si taifunurilor, mai puţin de 200 dintre ele sunt 
locuite in permanență. În majoritatea cazurilor 
supraviețuirea, legată traditional de întrajutorare, era 
asigurată de existenta reţelelor de schimburi stabilite între 
insule (Alkire, 1978). Locuitorii insulelor Joase", mai ales 
cele din centrul arhipelagurilor Caroline şi Marshall, erau 
excelenți navigatori (Gladwin, 1970). În regiunile unde 
navigația era mai putin intensă, culturile erau mai 
diversificate. Totuşi, câteva trăsături se regăsesc peste tot 
în Micronezia: 1) un sistem de înrudire matriliniar, care 
pune în valoare primogenitura şi solidaritatea dintre fraţi 
şi surori; 2) un sistem de subzistență economică bazat pe 
horticultura şi pescuit; 3) un sistem politic în cadrul căruia 
puterea este investită în indivizi şi grupuri care, fiind 
ierarhizate în ranguri, controlează pământurile; 4) un 
sistem religios cu zei mitici, dar şi spirite ancestrale şi 
locale; 5) o ideologie dualistă prezentă în toate sistemele 
enumerate anterior. 

Spania, Germania, Anglia, Japonia şi Statele Unite au 
exercitat 0o puternică influentă colonială asupra 
Microneziei. Totuşi, majoritatea insulelor mai puţin 
accesibile au rămas izolate până la cel de-al doilea război 
mondial. De atunci au început să apară modificări 
importante, datorate în primul rând  evanghelizárii, 
şcolarizării şi dezvoltării modului de retribuire a muncii. 
Micronezienii, în număr de aproximativ 200.000, sunt 
împărţiţi in şapte entităţi politice: două na „luni 
independente (Nauru şi Kiribati), două aflate într-un raport 
de „liberă asociere cu Statele Unite (Republica Insulelor 
Marshall şi Statele Federale ale Microneziei), două teritorii 
americane (Commonwealth-ul Insulelor Mariane de Nord 


şi Guam) si Republica Palau (Belau), Trust teritory al 
Natiunilor Unite. 

MILENARISM e Mesianism. Profetism 

MIT 

1. Natura mitului 

Miturile sunt povestiri despre originea lumii si a 
fenomenelor naturii, pe care membrii unei societăţi le 
transmit din generaţie în generaţie, din timpuri străvechi. 
In general, miturile se disting de alte texte apropiate lor, 
dar care, ca de exemplu incantatile samanice sau 
recitativele rituale, sunt scandate prin inlántuiri de cuvinte 
şi de sintagme care nu concordă cu modul narativ. Apoi, 
timpul ocupă o poziţie capitală în definirea mitului, nu doar 
pentru că el legitimează discursul mitic din interior, ca pe 
un cuvânt fondator, dar şi pentru că joacă un rol 
determinant în procesul de fabricare a mitului ca obiect. În 
fapt, pentru ca un eveniment, o istorie, o naraţiune, la 
început ieşite din comun, să devină mit, este necesară 
satisfacerea a doua condiţii. Pe de o parte, elementele 
componente trebuie să intre într-un raport de 
compatibilitate semantică şi formală cu ansamblul de 
mituri proprii populaţiei date; pe de altă parte, originea 


individuală trebuie uitată, ştearsă, pentru a deveni o 
istorie generală exemplară: aceste două aspecte 
fundamentale se modelează prin intermediul uneia şi 
aceleiaşi dimensiuni: timpul. Aşa cum intemperiile 
fasonează lent un peisaj, afectându-i părțile cele mai 
friabile, la fel si gândirea mitică lucrează asupra materiei 
narative, eliminându-i elementele instabile, anecdotice sau 
inadecvate, lásánd la suprafață doar blocuri eratice, 
perfect lustruite prin uz. Aşadar miturile se prezintă 
pretutindeni şi întotdeauna ca nişte istorisiri in care 
efortul gândirii orientat spre organizarea sistematică a 
universului este perceptibil mai concret decât oriunde 
altundeva. 

Dacă ulterior, pornind de la o stare de echilibru 
mereu ipotetic, „climatul” societăţii se schimbă, creaţia 
mitică procedează si ea la o reajustare a imaginilor la noul 
mediu geografic, social sau intelectual în care se găseşte 
societatea. In astfel de momente de criză, e ind societatea 
este afectată, planurile-i se răstoarnă, reorganizarea 
devine urgentă, ies la iveală cel mai bine aspectele 
ideologice şi implicaţiile politice ale miturilor: acum însuşi 
destinul societății este în joc, fiind adus la lumină prin 
răsturnarea vechilor alianțe şi-alegerea de noi 
aranjamente. Când socul este prea brutal, ruptura prea 
profundă, miturile mor. Grupul le respinge ca pe nişte 
minciuni, fabule sau poezii; ele încetează a mai fi discursul 
şi modul de gândire dominant si se refugiază în bisericile 
şi capelele unde, odată cu sfârşitul unei lumi religioase, s-a 
retras ceea ce încă mai tine de religie in lume. Astfel, 
gândirea mitică este legată, pe bună dreptate în general, 
de societățile considerate fără istorie, fără scriere sau 
tradiționale: miturile sunt instrumentul de care se 
foloseşte gândirea pentru a se feri de subversiunea 
timpului; şi de societățile fără progres, în sensul în care 
„adevăratele tradiții nu progresează pentru cà ele 


reprezintá - scria Antonin Artaud in trecere pe la populatia 
tarahumara - punctul cel mai avansat al oricărui adevăr” 
(1971: 82). _ 

Timpul este prezent în două moduri în mituri. In 
numeroase mitologii, el figurează chiar la începutul 
textelor, sub forma unor locuţiuni precum „La început”, 
„Mai întâi”, „în vremuri de demult” - ceea ce instaurează 
încă de la început distanta necesară motivelor mitice 
pentru a se putea desprinde de realitate şi deveni metafore 
ale acesteia. Cealaltă modalitate afectează direct natura 
specifică a materialului valorificat; aşezând în acelaşi plan 
locuri din paliere diferite ale universului, aducând în scenă 
personaje în care se confundă regnurile uman, animal sau 
vegetal şi relatând acţiuni în contradicţie totală cu legile 
naturii şi ale societăţii, mitul nu doar că trimite imediat la 
o altă temporalitate, o altă epocă, dar expune totodată o 
serie de elemente şocante din punct de vedere logic, fizic 
şi moral, scopul derulării povestirii fiind tocmai acela de a 
le trata şi de a le reduce. 

Mitologia evidenţiază corelativ două dimensiuni ale 
mitului şi propune două demersuri pentru analizarea lor. 
Primul demers porneşte de la formele originare de viaţă, 
de la imaginile primitive, întotdeauna incomplete, pentru 
că sunt întotdeauna prea perfecte sau prea confuze - prea 
apropiate sau prea îndepărtate de soare, ar spune vulgata 
amazoniană -, şi relatează evoluţia lor, transformările lor 
progresive până la un punct terminal unde toate apar într- 
un raport de homomorfism perfect cu realitatea. Când C. 
Lévi-Strauss scria, în Geste d'Asdiwal (1958 - 1959: 31), că 
„speculaţiile mitice [..] caută in ultimă instanţă nu 
reprezentarea realului, ci justificarea aspectului 
nedesăvârşit care-l constituie”, el exprima într-o formă 
paradoxală aceeaşi idee fundamentală. Raportul de 
adecvare a mitului la realitate este capital. Este principiul 
functiei sale - aceea de a aduna un grup de bărbaţi si de 


femei in jurul unei ordini a lumii identice si al unei singure 
conceptii despre existentá: preocuparea pentru consens in 
care s-a angajat, pe urmele lui Malinowski, şcoala 
funcționalistă engleză, legând, cu această ocazie, studiul 
mitului de cel al ritului; principiul conținutului său, acela 
de a stabili în acelaşi timp o cartografie şi o filosofie a 
acestei ordini a lumii, cu proximitátile şi distanţele sale: 
filologie, hermeneutică, înţelegerea textelor cu rădăcini 
până în tradiţia elenistică; în fine, principiul formei sale, 
liniare si fractionate, asemenea peisajelor terestre, cu albii 
de râuri şi creste de munţi, sau drumurilor din deserturi, 
parcurse în visele lor de aborigenii australieni: calea 
analizei structurale este deschisă; aceasta va antrena, mai 
mult sau mai puţin, toate celelalte moduri de abordare a 
mitului. Luând astfel ca prim obiect de studiu'istoria 
povestită, cu toate condiţiile ei de enuntare (oră, loc al 
povestirii, identitate, talentul naratorului), cu 
caracteristicile ei externe (dimensiunea relatării, locul 
povestirii în corpus) şi cu proprietăţile sale interne 
(ritmuri,  diacronii, reguli de compunere narativă), 
etnologul caută nu doar să descopere ierarhiile pe care o 
societate omenească le defineşte în interiorul ei şi între 
diferitele părţi ale cosmosului, ci, mai mult, să aducă la 
lumină şi să descrie legile care reglează funcţionarea 
gândirii mitice; o gândire care, ca în vise sau în încercările 
vizionare provocate cu bună ştiinţă, se sprijină pe imagini, 
ceea ce are ca principal efect faptul că miturile devin 
ireductibile la orice definiţie univocă. 

Cel de-al doilea demers porneşte de la recunoaşterea 
mai multor discursuri împletite în mit. În timpul derulării 
unei istorii de familie, de exemplu, universuri astronomice, 
geografice, tehnico-economice, sexuale sau de alt fel îşi 
desfăşoară în contrapondere elementele şi formele proprii. 
Mitologul degajă astfel serii de texte derivate sau 
secundare; ulterior arată că, sub „exteriorizări” diferite, 


arhitectura lor respectă aceleaşi legi ale compoziţiei ca şi 
cele care organizează mitul în ansamblu, dar care, prin 
acest efort de clarificare prealabil, sunt aici mult mai 
vizibile. 

În fine, analiza se ridică la un grad mai înalt de 
generalitate prin compararea sistematică a miturilor între 
ele, astfel încât să înglobeze în câmpul ei mitologii 
aparţinând unor orizonturi geografice şi culturale din ce în 
ce mai îndepărtate. Urmând lanţul transformărilor 
suportate din loc în loc de unele scheme mitice, 
antropologul întreprinde atunci o adevărată călătorie în 
tărâmul miturilor, cu scopul de a percepe, dincolo de 
regiunile parcurse şi de potecile bătătorite, regulile care 
călăuzesc mişcările gândirii: ceea ce Levi-Strauss numea, 
în introducerea la Mythologiques (1964), „regulile de 
navigaţie” şi care nu ar fi, până la urmă, altceva decât 
regulile spiritului omenesc. 

P. BIDOU 

2. Analiza miturilor 

De la apariţia sa, în secolul al IV-lea î.Hr. În Grecia, 
logos-ul, adică gândirea raţională, se opune mythosului; ba 
mai mult, el chiar se fundamentează pe capacitatea de a 
reduce forma de discurs menţionată, de a o interpreta, de 
a descoperi dincolo de aparentele ei raţiunea ascunsă sau 
raţiunea în germene (cele două tendinţe coexistă deja). 
Mitul - în măsura în care ţine de limbaj - nu poate fi, în 
fond şi la urma urmei, complet arbitrar, cu totul lipsit de 
sens. Astfel, cei vechi vedeau în propriile lor mituri nişte 
apologuri. 

O asemenea imagine se va menţine până la 
începuturile secolului al XIX-lea, marcate de descoperirea 
povestit folclorice europene, conjugată cu cea a textelor 
sacre din India. Dincolo de irationalitatea sa, mitul 
prezintă de aici înainte două trăsături suplimentare: o 
mare diversitate formală (povestire despre origini, text 


sacru, poveste pentru copii) si universalitatea anumitor 
motive (potopul, inselátorul etc). EM. Müller stabileste o 
paralelá intre formarea limbilor si formarea miturilor: asa 
cum sanscrita şi limbile europene au o origine comună, 
toate mitologiile provin dintr-o sursă unică, dar, în acest 
caz, diversificarea lor s-a produs într-un mod patologic, 
antrenând tot felul de incoerente. Fapt care nu-l împiedică 
pe Muller ca, pornind de la fragmente disparate pe care 
elle selectioneazá după un anumit plan, să reconstituie un 
cult solar originar: sistematismul lui va fi corectat de 
susţinătorii plini de zel ai lui Muller, mai ales de francezii 
M. Breal şi G. Paris; pentru ei, ansamblul astrelor ar trebui 
considerat o referinţă ultimă a miturilor. În fapt, astrele 
sunt elemente ale naturii care apar în cel mai remarcabil şi 
mai regulat mod cu putinţă (Belmont, 1986). Numai ele 
erau în situaţia de a oferi gândirii „primitive” materialul 
pentru construirea unei reprezentări a lumii, desigur naivă 
şi neîndemânatică, dar bogată în miraculos şi în poezie 
(adică în metafore nemotivate). 

Etnologia, care de la sfârşitul secolului trecut încoace 
a acumulat la rândul ei un material mitologic considerabil, 
nu pare a fi schimbat cu nimic această perspectivă. Ba mai 
mult, O. Dorsey, F. Boas si, cu totul independent, E.B. 
Taylor sau chiar J.G. Frazer (care postulează existenţa unui 
cult generalizat, al fecundității) vor insista asupra 
legăturii, chiar a confuziei dintre mit şi ritual. B. 
Malinowski, fidel poziţiei sale funcționaliste, a derivat 
mitul din necesitatea rituală, după modelul propriei 
noastre tradiţii teatrale, unde o piesă are nevoie de un 
suport textual pentru a fi pusă în scenă. Alţii, ca de 
exemplu L. Levy-Bruhl, vor căuta în domeniul psihologiei 
soluţia pentru enigma reprezentată de mit. Dar aceasta va 
duce la acreditarea definitivă a asimilării mitului cu 
miraculosul şi a gândirii primitive cu gândirea infantilă. 
Cât despre M. Eliade, el interpretează miturile mai 


degrabă ca expresii ale unei gândiri a temporalitátii 
ciclice, proprie popoarelor fără scriere, o astfel de 
concepţie temporală fiind presupusă ca mai liniştitoare, 
mai confortabilă pentru spirit decât aceea a unei 
temporalitati liniare sau istorice. 

În anii '50, C. Levi-Strauss va revoluţiona radical 
studiile mitologice, aşa cum făcuse zece ani mai devreme 
cu studiul relaţiilor de rudenie, referindu-se la avantajele 
lingvisticii structurale: nu are niciun sens să căutăm 
semnificaţiile unei relatări mitice, deoarece, luată izolat, 
nu are niciuna; o relatare mitică nu dobândeşte (şi nu 
produce) sens, decât în funcţie de sistemul de miteme 
căruia îi aparţine (şi la care participă). 

Analiza structurală a miturilor este aşadar o metodă 
comparativă. Este vorba de izolarea mitemelor (a 
motivelor care cooperează la alcătuirea unui sistem) şi de 
observarea transformărilor acestora în alte motive, atunci 
când se face trecerea de la o mitologie locală la alta. 
Transformările se operează după reguli logice simple, mai 
ales prin inversare, dar şi prin multiplicare sau slăbire, 
prin intermediul unuia sau mai multor elemente, ori prin 
trecerea de la un cod (astronomic, biologic, animalier, 
sociologic etc.) la altul. De exemplu, comparând mitologiile 
amazoniene cu cele din Câmpii (America de Nord), asistăm 
la transformarea temei călătoriei cu piroga a celor doi 
fraţi, Soarele şi Luna, în tema disputei acestora pentru 
soțiile lor pământene, adică pentru o femeie si pentru o 
broască. Fiecare mitologie, constituită prin opoziţie fată de 
cele ce-o înconjoară, reflectă până la urmă una dintre 
realizările combinării virtual infinite a unui număr redus 
de structuri mentale. Principiul analizei structurale rezidă 
în aceste mişcări de du-te-vino constante între structurile 
mentale amintite, diversele lor realizări narative şi 
contextele lor etnografice, adică mediul natural şi social pe 
care miturile au funcţia de a-l reprezenta; exerciţiul este 


facilitat, in definitiv de faptul cá aceste structuri existá 
atât în spiritul indigenilor, cât şi intr-al nostru. Construcţia 
logică a unui mit (sau a unui ansamblu de mituri) se degajă 
cu uşurinţă, împreună cu semnificaţiile sale. 

Analiza structurală a dat rezultatele cele mai 
remarcabile în studiul mitologiei amerindiene. Prin figura 
păsărarului, Levi-Strauss demonstrează in Mythologiques 
unitatea profundă a gândirii indiene, de la bororo până la 
ojibwa septentrionali, trecând pe Coasta de nord-vest a 
Americii de Nord. Acestea fiind spuse, notăm că şi alte 
mitologii similare au făcut obiectul aceluiaşi tip de analiză, 
cu rezultate probante. Cităm lucrările lui ]. 

— P Vernant şi M. Detienne despre lumea antică, cele 
ale lui N. Belmont, care stabilesc o legătură între mitologia 
clasică şi povestea folclorică europeană, şi pe cele ale lui 
G. Dumezil, care pornesc de la materiale indo-europene şi 
caucaziene. 

MOARTE 

Constiinta mortii, accesibilà doar omului, a generat 
încă din timpurile preistorice reprezentări si practici de o 
diversitate uluitoare. Moartea este un fapt social prin 
excelentă. Nu are sens să ne închipuim că am putea 
rezuma, într-o manieră oricât de succintă, panorama 
etnografică a tuturor aspectelor legate de riturile şi 
credinţele funerare. Este preferabil să examinăm doar 
câteva dintre aspectele ei, care, dincolo de specificitátile 
lor culturale, prezintă problema umană a morţii în termeni 
generali. 

Omul a aspirat dintotdeauna la nemurire şi la 
tinereţe veşnică. Multe sunt miturile care explică originea 
morţii şi a duratei scurte a vieţii. Uneori responsabil este 
omul, datorită lipsei lui de grijă, neîndemânării sau 
neascultării sale. Alteori, responsabilitatea pentru apariţia 
morţii este atribuită unui mesaj pervertit, adus de un 
emisar care poate lua, de exemplu, figura unui animal, sau 
este pusă pe seama unor evenimente exterioare societăţii 
omeneşti. Dacă moartea este, aşadar, inevitabilă, ea nu 
este totuşi concepută ca o aneantizare. A vorbi despre 
moarte este totuna, în majoritatea cazurilor, cu a vorbi 
despre persoana umană, gândită într-o manieră generală 
ca fiind constituită din elemente spirituale disociabile de 
învelişul corporal şi, în consecinţă, aflate în afara razei de 
acţiune a corupţiei. Mai mult decât un sfârşit, moartea 
este considerată ca o călătorie pe care este bine să o 
pregătim cu toată grija, pentru ca defunctul să poată 
părăsi, singur şi mulţumit, lumea celor vii. Moartea este 
aşadar un rit de trecere, putând să comporte mai multe 
etape, de la purificarea celor apropiaţi şi a obiectelor care 
au aparţinut mortului până la separarea definitivă de 
lumea celor vii. Se cuvine ca trecerea prin aceste etape să 
fie respectată, pentru că  rátácirile morţilor sunt 
considerate, în multe societăţi, ca nefaste. Destinația finală 


a defunctului depinde de circumstantele mortii, de statutul 
sáu social sau de consideratii morale. 

Nu toate felurile de moarte sunt echivalente. Pentru 
vechii egipteni, moartea ideală survenea la finalul unei 
vieţi de 110 ani... Pentru alte popoare din Africa, în 
schimb, orice moarte ascunde o crimă şi trebuie procedat 
la o anchetă aprofundată pentru aflarea agresorului. În 
Grecia antică, oamenii morti prematur, sinucigaşii, 
războinicii şi asasinatii erau condamnaţi să rătăcească pe 
suprafaţa pământului un număr de ani echivalent cu anii 
sortiti să-i trăiască. Oamenii ucişi în războaie, victimele 
sacrificiilor şi femeile moarte la naştere, la mexicani, 
mergeau în sălaşul Soarelui, pe când morţii de moarte 
naturală, oricare le-ar fi fost statutul, se duceau la Mictlan. 
Incaşii credeau că oamenii din popor şi nobilii erau 
separati şi în eternitate, tot aşa cum fuseseră si în timpul 
vieţii. Pentru chinezi, importanta  funeraliilor era 
proporţională cu vârsta defunctului; copiii nu aveau 
dreptul la niciun ritual; femeile care mureau la naştere, în 
alte locuri glorificate, aici erau considerate ca impure. 

Muribundul trebuie aşadar să părăsească lumea 
celor vii şi să intre treptat în cea a morţilor. Putrezirea 
trupurilor a fost percepută mereu ca o necuratie. Ca atare, 
numeroase sunt ritualurile de curăţire pe care trebuie să le 
îndeplinească familia şi cei din anturajul defunctului. In 
India, în general, moartea este poluantă în mod radical. Pe 
toată durata procesului de descompunere, cadavrul este 
îndepărtat fie definitiv, fie tranzitoriu, pentru a i se 
recupera rămăşiţele imputrescibile (oasele, cenuşa), 
înzestrate adeseori cu virtuti magice. Corpul poate fi 
expus, înhumat, aruncat în apă sau incinerat. 

Australienii aşază rămăşiţele pământeşti pe o 
platformă, într-un copac; popoarele din Siberia 
abandonează cadavrul în locuri izolate, aşa cum se 
proceda de altfel, în secolul al XVII-lea, in Iran, unde 


zoroastrienii ridicau turnuri ale linistii, pe care depuneau 
cadavrele si le lăsau în seama păsărilor de pradă. Vechii 
peruvieni îşi depuneau morţii în ni se, alte popoare 
dispuneau copiii în urne, în poziţii fetale. Odată cu marile 
civilizaţii urbane apar necropolele, cum ar fi „sălaşul celor 
mulţi” din Alexandria, cel mai întins loc de acest fel din 
lumea clasică. Piramidele şi tumulii adăpostesc mormintele 
nobililor (la egipteni, populaţia maya din Palenque, lumea 
celtică). În majoritatea cazurilor lumea indiană, cu 
excepţia câtorva grupuri, şi ţările indianizate din Sud-Estul 
asiatic îşi incinerează morţii şi le păstrează rămăşiţele. 
Flăcările rugurilor nu consumă decât o formă trecătoare: 
fiinţa se reincarneazá din existenţă în existenţă, iar 
moartea nu este decât o trecere, o renaştere prin foc. 
Unele popoare au încercat să ferească rămăşiţele 
pământeşti de putrezire. Exemplul cel mai cunoscut este 
acela al vechilor egipteni, care practicauâmbălsămarea în 
virtutea ideii că diversele elemente din constituţia fiinţei 
animate se dispersează în momentul morţii şi trebuie 
reunite din nou în corp, pentru ca omul să poată trăi o 
nouă viaţă. Şi în Peru, atât în culturile din Paracas, cât şi în 
Imperiul încă, procedeele de mumificare, mai puţin 
perfecţionate decât cele ale egiptenilor, permiteau 
conservarea rámásitelor pământeşti; acestea erau expuse 
cu ocazia sărbătorilor şi erau „hrănite” cu iubire. In 
Polinezia, descompunerea cadavrului era adeseori 
încetinită prin procedee de îmbălsă-mare; aici, dispariţia 
progresivă a instanţei spirituale în lumea morţilor 
coincidea cu alterarea, anume cu dispariţia formei umane 
a corpului. La capătul unei metamorfoze, dezbrăcată de 
forma ei primitivă, entitatea spirituală se instala în lumea 
morţilor. Relicvele, sub forma oaselor, reprezintă o 
modalitate de păstrare a unei părţi materiale din cel 
decedat în scopuri diverse, care merg de la protecţia 
acordată celor vii până la funcţionalităţi mnemotehnice. 


Capul, datorità virtutilor sale specifice, face adeseori 
obiectul unor preocupări speciale, cum se întâmplă în 
cazul populațiilor din Sepik (Noua Guinee), unde craniile 
supramodelate sunt depuse în „Casa Bărbaţilor” şi 
participă la riturile de iniţiere şi de fertilitate. În Gabon şi 
Congo, craniile şi osemintele erau păstrate în relicvării din 
împletituri sau din scoarță de copac. 

În multe cazuri, locul central în reprezentări şi în 
rituri îl ocupă mai degrabă persoana mortului decât 
moartea în sine. În Africa neagră, funcţia strămoşului este 
aceea de a garanta ordinea biologică şi socială, de a 
veghea la buna transmitere a tradiţiilor. Nu oricine poate 
deveni un  strámos: copiii, adolescenţii, vrăjitorii, 
sinucigaşii, cei loviti de trăsnet si captivii nu au acces la 
acest statut. Viaţa socială a defunctului, dar şi cauzele 
morţii sale, mărimea şi bogăţia familiei sale sunt fenomene 
pe care cei rămaşi în viaţă le vor interpreta pentru a şti 
dacă mortul se va bucura de o supravieţuire fericită. În 
Polinezia, statutul de strámos era adeseori refuzat 
femeilor, mezinilor şi indivizilor de rang inferior. Morţii 
„neancestralizaţi” nu mai erau luaţi in considerare în 
memoria genealogică a grupului. 

Morţii pot vorbi o limbă tradusă prin ritmul şi sunetul 
tobelor (Africa neagră, Melanezia) sau pot imita limba 
oamenilor; în general, ei sunt consultaţi pentru 
cunoaşterea viitorului. În lumea occidentală, necromantia 
grecească îşi atribuia capacitatea de a chema fantomele 
defunctilor, pentru răzbunarea victimelor unei morti 
violente. În lumea oceaniană, morţii se implică intens în 
lumea celor vii şi de aceea activităţile cotidiene sunt 
punctate de rituri funerare. 

În măsura în care majoritatea societăţilor tradiţionale 
prezintă o concepţie ciclică a timpului, moartea este 
asociată fertilităţii. Uneori, legătura dintre rămăşiţele 
omeneşti şi fecunditatea agrară este conotată negativ. 


Populaţia moundang din Ciad cred cá lesul regelui 
sterilizează pământul; prin urmare trebuie făcut să 
dispară, păstrându-i-se capul, ca simbol al demnităţii 
dinastice. Corpul îi este opărit, apoi închis într-o urnă, iar 
oasele îi sunt aruncate într-un râu în creştere. Ulterior, 
cadavrul regelui va fi înlocuit cu o păpuşă împletită din pir. 
In sudul Pacificului, incoltirea plantelor alimentare din 
trupurile strămoşilor este o temă frecventă. La fel, în Peru 
este folosit unul şi acelaşi termen pentru a desemna atât 
strămoşul mumificat, cât şi sămânţa. 

Ritualul funerar, asumare socială a morţii, 
caracterizează societăţile tradiţionale, dincolo de 
diferenţele importante prezentate de formele culturale. În 
schimb, în societăţile industrializate, moartea a devenit o 
interdicţie majoră. Refuzul de a suporta emoția fizică 
provocată de vederea morţii, importanta acordată corpului 
şi declinul concepţiilor spirituale converg spre a face din 
moarte nu un rit de trecere, ci un eveniment pe care îl 
ascundem şi care se derulează, ca o regulă generală, 
departe de casă. Dar şi aici, moartea în spital, fenomen 
prin excelentă tehnic, stârneşte atitudini diverse, ţinând de 
etnologia lumii contemporane. 

C. BERNARD 

Fiecare dintre noi va trebui să ne confruntăm, într-o 
bună zi, cu acest eveniment biologic ineluctabil care este 
moartea unei fiinţe dragi sau moartea proprie. Moartea 
poate suscita emoţii dintre cele mai puternice şi rituri 
dintre cele mai extravagante. Totuşi, nu se poate vorbi 
despre un acord între societăţi cu referire la evaluarea sau 
chiar la natura ei. Putem lupta împotriva morţii, o putem 
primi cu seninătate sau ca pe o pedeapsă, putem concepe 
evenimentul ca fiind explicabil sau întâmplător, putem 
vedea în muribund un erou sau o victimă, iar în experienţa 
ei o iniţiere într-o viaţă nouă ori, dimpotrivă, o anihilare. 
Majoritatea societăţilor consideră că, într-un fel sau altul, 


conştiinţa individului continuă să existe după abandonarea 
corpului, care poate fi îngropat, incinerat, expus, mâncat 
sau tratat in multe alte feluri. Conceptiile asupra persoanei 
pot fi complexe, pot implica existenta mai multor suflete 
diferite, în vreme ce obiceiurile de păstrare a osemintelor, 
a cenusii, a lichidelor organice sau a altui suport pentru 
conştiinţă readuc în discuţie frontiera general acceptată 
dintre suflet şi trup. Ca spirit, defunctul este supus unei 
transformări ce răstoarnă proprietăţile fundamentale ale 
persoanei vii. Ontologic, el este adeseori asimilat unei 
divinităţi sau unor puteri naturale, devenind astfel pricină 
de boli sau de evenimente fericite. Spatial, el sălăşluieşte 
altundeva, de obicei în cer sau într-o lume subterană, unde 
totul se întâmplă pe dos. Deci orice comunicare urmărind 
să-i discute activitatea presupune efectuarea unor călătorii 
spirituale între cele două lumi. Temporal, defunctul se 
poate afla în aşteptarea învierii, ca în creştinism (chiar 
dacă învierea poate fi interpretată şi aici ca o viaţă 
reînnoită în prezent); sau poate aştepta reîncarnarea, ca în 
hinduism ori în budism, ambele punând problema de a şti 
în ce măsură va rămâne el aceeaşi persoană, de la o viaţă 
la alta; sau, la limită, se poate afla într-o stare de anihilare 
treptată (sau imediată, ca în ateism sau ca la anumiţi 
vânători-culegători (Woodburn, în Bloch, Parry. 

În practică, o societate dată va prezenta adeseori un 
amestec sau un compromis între aceste poziţii, în special 
la niveluri sociale diferite. Supraviețuitorii, cand 
organizează funeraliile defunctului, împărtăşesc la început, 
parţial, starea de moarte a acestuia. Ei trebuie să poarte 
veşminte speciale, sunt considerați impuri si se 
desfigurează sau îşi distrug recoltele. Autodistrugerea 
sugerează aici sacrificiul, pentru că ofrandele se pot face 
nu numai pentru defunct, ci si ca substituție pentru cei vii, 
pentru a-i proteja de mânia şi de gelozia lui. La început, 
datorită acestei identificári, rudele defunctului pot fi 


sensibile la actiunile mortului, cum ar fi trimiterea de boli; 
dar aceasta este o stare tranzitorie care, treptat, face loc 
unui alt tip de separatie. Procesul este legat, in principiu, 
de un anumit sentiment al salvării sau devenirii 
defunctului (Vitebsky, 1990). Experientà personalá pentru 
defunct si pentru apropiatii săi, moartea este totodată si 
un eveniment social. Rude deja de multă vreme uitate 
asistă acum la funeralii, certuri latente izbucnesc din 
cauza bánuieli sau acuzatiei de vrăjitorie. Moartea 
vârstnicilor este necesară pentru dezvoltarea familiei şi a 
descendentelor acesteia (Goody, 1962), iar amploarea 
funeraliilor tinde să reflecte importanta socială a 
defunctului. Oricât de profundă ar fi durerea pricinuită, 
funeraliile unui copil nu vor fi niciodată atât de grandioase 
precum cele ale unui personaj important. O căpetenie riscă 
să altereze prin moartea sa fertilitatea unei regiuni sau a 
unui întreg popor, de aici imaginile la care fac apel 
adeseori funeraliile, regenerarea fiind văzută din 
perspectiva sexualităţii sau a ciclurilor vegetale (Bloch, 
Parry, 1984), care subordonează natura provizorie a 
individului fată de idealul unei societăţi permanente şi 
repetitive. R. Hertz (1907), într-o lucrare devenită clasică, 
a calificat moartea drept un ,sacrilegiu” la adresa 
societăţii, care îşi regăseşte integritatea prin intermediul 
funeraliilor, chiar dacă în plan social se poate vedea atât 
produsul, cât şi izvorul unor asemenea ritualuri. In 
grupurile de descendentă mai ales, defunctul poate fi 
încorporat într-o societate a strămoşilor, pentru care 
moartea a reprezentat o iniţiere. Această „societate”, 
considerată ca fiind liberă de imperfectiunile societăţii cele 
r vii, poate exercita o autoritate transcendentă cvasilegală 
asupra acesteia din urmă (M. Fortes) Cu toate cà 
ritualurile funerare, spectaculare uneori, sunt uşor de 
observat, structura ritului nu conţine şi nici nu explică în 
întregul său, procesul de doliu (Rosaldo, 1984). Doliul este 


specific zilelor noastre, in Occident, unde multá lume nu 
crede in viata de apoi, unde spiritualismul este o activitate 
marginalá, aflatá in general la confluenta cu modul de 
gândire laic si chiar cu perspectiva creştină. Aici, 
exteriorizarea durerii interioare este adeseori atenuată; în 
nevrozele şi sentimentele de culpabilitate din limbajul 
freudian sunt uşor de recunoscut spiritele răzbunătoare şi 
periculoase, prezente în diferite alte culturi (după Freud, 
credinţa în continuitatea existentei defunctului traduce o 
incapacitate de a accepta „încercarea realităţii”). Ca 
răspuns la problemele celor care, fără încredere sau 
credinţe, se confruntă cu moartea, a început recent să se 
dezvolte o nouă disciplină, „tanatologia” (metodă de 
sprijinire a muribunzilor şi a celor din anturajul lor 
imediat), mai ales în spitalele unde sunt trataţi bolnavi în 
ultima fază (Kubler-Ross). Tanatologia face apel la un 
amestec de freudism, de credinţă creştină şi de 
consideraţii care evocă baza practicilor funerare din 
societăţile tradiţionale. Noua modalitate de reflecţie va 
contribui, după câte se pare, la alimentarea interesului 
crescând pentru antropologia morţii. 

P. VITEBSKY 

MODEL 

În limbajul antropologiei, ca şi în al oricărei alte 
ştiinţe diferite de matematică, utilizarea noțiunii de 
„model” se referă mai mult sau mai puţin explicit la 
utilizarea dată conceptului de  ,model' de logica 
matematică. Modelul, ca obiect formal, aparţine unui 
univers constituit prin generarea de modele şi referitor la 
care prin definiţie nu se pune chestiunea unei distincţii 
între realitate şi idealitate. 

În afara domeniului matematic, orice ştiinţă se 
confruntă cu datele, astfel încât chestiunea epistemologică 
crucială este aceea a posibilităţii de a trece de la o 
informaţie empirică la ceea ce poate fi abstract în ea. 
Toate ştiinţele îşi propun să elaboreze modele, dar nu toate 
reuşesc acest lucru în mod identic. În ştiinţele sociale, 
proliferarea obiectelor si a parametrilor solicitati pentru 
izolarea lor, dificultăţile de identificare şi clasificare a 
acestor obiecte şi parametri fac imposibilă definirea unui 
demers coerent al construirii de modele; nu este vorba de 
lipsa instrumentelor, ci de o realitate care este ocultată. 


Prin urmare, in antropologie nu vom putea vorbi despre 
modele, in general, decát prin parafraze, ceea ce nu 
exclude insá ca unele dintre domeniile de investigatie 
proprii acesteia să fi făcut obiectul unui tratament formal: 
este, mai cu seamă, cazul întregului domeniu al înrudirii şi 
alianţei. Modelele antropologiei sunt susceptibile uneori de 
a lua un aspect matematic, fie prin deplasare analogică - 
transliterarea unei inlantuiri de relaţii sociale într-o figură 
topologică, de exemplu -, fie prin utilizarea unui algoritm a 
cărui determinare depinde de natura obiectului (algebra 
înrudirii, de exemplu), astfel încât utilizarea lui este 
obligatorie în orice exerciţiu ipotetico-deductiv. 

Lui C. Lévi-Strauss (1953, reluat în 1958) îi datorăm 
încercarea de a conferi un statut precis utilizării noţiunii 
de „model” în antropologie. Modelele, obiecte ale analizei 
structurale, sunt construite pornind de la „relaţiile 
sociale”, această construcţie fiind necesară pentru 
evidenţierea „structurilor sociale”; operaţiunea numită 
„transformare” permite trecerea de la un model la altul. 
Modelul Levi-Straussian este un obiect formal construit şi 
nu devine o reprezentare organizatoare a câmpului social 
decât în măsura în care face apel la un formalism exterior 
culturii studiate: modelul antropologului si modelul 
„indigen” nu coincid, dat fiind faptul că acest al doilea 
model ţine de materialul oferit de cultura avută în vedere. 
Referitor la distincţia făcută de Levi-Strauss între „modelul 
mecanic” şi „modelul statistic”, aceasta vorbeşte despre 
diferenţa de tratament care vizează obiecte de acelaşi fel, 
dar pe care le deosebeşte complexitatea, adică numărul de 
parametri necesari identificării lor. 

Caracterul ,slab" al formulării de modele în 
antropologie explică de ce cuvântul „model” nu este folosit 
în general decât în accepţia lui curentă, adeseori în 
concurenţă cu acela de „structură”. Ce înseamnă aşadar, în 
ştiinţele sociale, construirea unui model? înseamnă să 


încerci a reduce complexitatea obiectului la câteva lucruri 
accesibile discursului ştiinţific: din acest punct de vedere, 
modele producem cu toţii, fără să ne dăm seama, din 
momentul cand începem să răspundem nevoii de 
comprehensiune. Introducerea de către Max Weber (1922, 
reed. 1952) a noţiunii de „tip ideal” tine tot de această 
preocupare. Degajat prin „accentuarea unilaterală” a 
unuia sau mai multor puncte de vedere adoptate asupra 
realităţii, tipul ideal este o abstracţie operatorie, funcţia 
lui fiind nu să producă obiecte formale autonome, ci să 
permită formularea de ipoteze referitoare la natura 
obiectelor reale. Operația analitică se bazează pe 
aprecierea distantei existente între modul de manifestare 
specific unui fenomen şi comportamentul - în sensul 
experimental al termenului - tipului ideal corespunzător, 
un fel de variantă conceptuală, de folosinţă exclusiv 
euristică. 

M. IZARD 

MONEDA 

Primele cercetari etnologice referitoare la moneda si 
la echivalentele acesteia în societăţile primitive au 
intampinat mai multe obstacole. Cel dintai tinea de 


incapacitatea de a aprecia importanta pe care o pot avea 
fenomenele monetare în societăţi considerate ca fiind 
aproape incapabile să-şi asigure supraviețuirea si în cadrul 
cărora singurele tranzacţii imaginabile păreau a se baza 
obligatoriu pe troc. O altă dificultate provenea din starea 
cunoştinţelor economice. Etnologii s-au văzut confruntati 
cu teorii concurente, şi adeseori ireconciliabile, despre 
natura fenomenelor monetare şi nu le-a fost deloc uşor să 
se elibereze de polemici care nu priveau decât indirect 
obiectul studiilor lor. 

Dezvoltarea cercetărilor etnologice a permis să se 
aprecieze deplin importanta, originalitatea şi diversitatea 
fenomenelor monetare în societăţile primitive. Lucrările 
cele mai importante aparţin lui F. Boas (1897) şi analizează 
distrugerea voluntară a bunurilor (potlatch), obicei specific 
populațiilor indiene de pe Coasta de nord-vest a Americii, 
sau lui B. Malinowski, care se referă la circulaţia 
monedelor ceremoniale (kula) la populaţiile din Melanezia. 
Am putea cita de asemenea lucrarea lui WH. Armstrong 
(1928) care arată, în legătură cu monedele din insula 
Rossel (Melanezia), complexitatea mecanismelor de 
numărare utilizate într-o societate primitivă, şi pe aceea a 
lui R. Thumwald (1916), unul dintre cei dintâi care au 
subliniat importanta noţiunii de reciprocitate. 

Aceste lucrări de început sunt utilizate de M. Mauss, 
în Essai sur le don (1925), pentru a stabili caracterul 
generalizat al schimbului în societăţile primitive. Contrar 
unora dintre predecesorii săi, precum C.G. Seligman sau 
Malinowski, Mauss revendică dreptul de a utiliza noţiunea 
de „monedă” cu referire la societăţile primitive. Salbele de 
scoici din Melanezia sau arama la populaţia kwakiutli 
îndeplinesc la fel de bine, din punctul lui de vedere, 
funcţiile atribuite or icărei monezi (rezervă de valoare, 
etalon de măsură şi mijloc de schimb). Totuşi monedele 
primitive păstrează cu proprietarii lor succesivi o anume 


legáturà misticá, astfel incát nu este niciodatá posibil sá se 
stabileascá, prin intermediul lor, schimburi independente 
de identitatea partenerilor implicaţi. După Mauss, abia 
odată cu apariţia monedei moderne se poate vorbi despre 
operarea unei distincţii nete între cei care schimbă şi ceea 
ce se schimbă. 

Recunoaşterea importantei fenomenelor monetare în 
societăţile primitive a făcut posibilă manifestarea, în 
antropologie, a unei tendinţe de a reproduce divergentele 
născute din dezbaterile contemporane din domeniul 
ştiinţelor sociale. 

Antropologii marxisti, de exemplu, îşi bazează 
analizele pe triada producţie - circulaţie - consum, 
preluată de la Marx, şi perpetuează adeseori, în pofida 
câtorva rezerve, o perspectivă de tip evolutionist. Analizele 
lor sunt divergente, în funcţie de conceptele pe care le 
consideră ei a fi de reţinut de la Marx (Meillassoux, 1975). 
M. Godelier (1969) demonstrează totuşi că, la populaţia 
barruya, utilizarea sării ca monedă, atunci când apare în 
afara societăţii, este complementară cu valoarea ei ca 
obiect de schimb social în cadrul societăţii. 

Foarte diferite sântlucrările lui K. Polanyi (1944), 
unde se rediscută majoritatea conceptelor din economia 
politică, insistându-se asupra caracterului excepţional al 
societăţilor moderne în cadrul cărora apare piaţa unificată. 
Succesorii săi, P Bohanan în special (1968), se interesează 
de situaţia care prevalează în absenta unei asemenea 
pieţe, caracterizată prin multiplicarea sferelor de schimb, 
mai mult sau mai puţin impermeabile una pentru cealaltă. 
Situaţia astfel descrisă permite înţelegerea utilizării 
diferenţiate a mai multor monede în cadrul uneia şi 
aceleiaşi societăţi sau chiar folosirea unei monede unice, 
dar având o funcţie variabilă după condiţiile de schimb ale 
partenerilor implicaţi. 

Într-o perspectivă apropiată, lucrările lui M. Sahlins 


(1972) corespund unui nou efort de sintezá a cercetárilor 
curente.  Respingánd prejudecata conform căreia 
societăţile primitive erau condamnate la o luptă 
permanentă pentru a-şi asigura existenta, Sahlins critică 
toate teoriile bazate, în mod explicit sau nu, pe principiul 
raritätii resurselor, în special teoria „neoclasică” si 
avatarurile ei din antropologie (Salisbury 1962). 

Cercetările lui Sahlins au mers mai departe decât 
critica lui Polanyi. Ținând seama atât de natura societăților 
unde prezenta monedei primitive este bine atestată, cât si 
de formele moderne de schimb în care sunt utilizate 
monedele, Sahlins a stabilit, pe bază empirică, condițiile 
structurale favorabile apariției monedelor primitive. 
Ipoteza lui, prezentată cu toată prudenta, este că folosirea 
monedelor primitive corespunde unor forme de schimb în 
care accentul cade pe principiul reciprocitatii imediate 
între parteneri ce intretin relații sociale relativ distante. 

Pentru Polanyi si Sahlins, ca de altfel si pentru Lévi- 
Strauss, noțiunea de „schimb” ocupă un loc central. Nu 
numai bunurile se schimbă, ci si persoanele, iar sfera de 
circulație ajunge să fie mai mult sau mai puţin identificată 
cu societatea in ansamblul ei. Este o parte a moştenirii 
intelectuale a lui Mauss, reluată însă parțial, deoarece 
Mauss nu se preocupa doar de modul cum se operează 
material schimburile într-o societate primitivă; el se 
interesa probabil mai mult de studiul categoriilor şi 
valorilor indigene care, singure, permit descoperirea 
mizelor ce orientează schimburile. 

În această direcție, inaugurată de L. Dumont, îşi vor 
îndrepta cercetările D. de Coppet (1970) si alti savanți. De 
Coppet a arătat cà, la populația are are (Insulele Solomon), 
funcțiile clasice ale monedei, interpretate adeseori după 
logici pur funcționale, respectă în fapt logicile culturale a 
căror semnificație trimite nu la un anume sector de 
schimburi, ci la valorile globale ale societății. 


Progresele înregistrate de analiza monedelor 
primitive a depins deci de evoluţia ştiinţelor etnografice şi 
de reevaluarea constantă a conceptelor împrumutate din 
economie. Constientizarea, la fel ca si în alte domenii ale 
antropologiei, a importantei fenomenelor de schimb a golit 
treptat de sens distinctiile general admise între producţie, 
circulaţie şi consum. Totuşi, comparatia între cercetările 
vizând moneda primitivă şi cele referitoare la moneda 
societăţilor moderne nu este imposibilă. Teoreticieni ai 
monedei precum B. Schmitt demonstrează la rândul lor, 
astăzi, că, pe măsură ce economia bazată pe logica 
creditului bancar se generalizează, este din ce în ce mai 
puţin pertinent ca funcţia monedei să continue a fi definită 
numai în raport cu utilizarea acesteia în circulaţia 
mărfurilor. „Moneda nu întrerupe trocul - ea nu intervine 
între produse -, ci acţiunea producţiei: ea se infiltrează în 
actul al cărui rezultat este produsul” (Schmitt, 1984: 462). 

Astfel, moneda nu mai este considerată ca fiind 
singura alternativă la troc, pentru a se asigura circulaţia 
bunurilor. Cu excepţia câtorva societăţi, utilizarea uneia 
sau a mai multor forme de monedă nu corespunde decât 
unui regim, printre atâtea altele, de circulaţie a bunurilor 
şi a persoanelor, iar folosirea ei se limitează cel mai adesea 
la tranzacţii foarte precise. Există şi o modalitate de 
folosire a monedei care corespunde aproximativ cu 
fenomenul numit de Sahlins „reciprocitate echilibrată”, 
implicând în principal schimburi de bunuri considerate 
echivalente; totuşi nu s-a dovedit că efectul generalizării 
acestui mod de tranzacţie ar fi singurul element în măsură 
să explice importanta dobândită în schimburi de- 
fenomenele monetare (Gregory, 1982). 

Pentru a înţelege aşadar de ce şi cum este utilizată o 
monedă primitivă într-o societate, este necesară analizarea 
de fiecare data nu doar a configurației particulare a 
sistemului de schimburi, ci şi a valorilor care intervin 


pentru a regla activitățile si comportamentele 
corespunzătoare unei forme monetare sau alteia. Contrar 
oricărei viziuni evoluționiste, dar si prejudecátilor celor 
mai curente, acest demers presupune că societăţile 
occidentale nu reprezintă decât un caz intermediar în 
raport cu unele societăţi primitive, unde cea mai mare 
parte a vieţii sociale este organizată pornind de la valorile 
esenţiale care dau sens tranzacţiilor monetare. 

MONOGRAFIE 

Gen etnologic ce constă în analiza cát mai completă a 
unui grup uman, a unei institutii sau a unui fapt social 
particular (exploatare agricolă, tabere nomade, comunitate 
rurală, trib, atelier, cartier de oraş, sărbătoare sătească 
etc), monografia desemnează atât o metodă specifică de 
anchetă, cât şi o formă de expunere a rezultatelor 
cercetării. Bazată pe un demers inductiv, privilegiind 
observaţia directă şi prelungită a faptelor, formula 
monografică s-a dezvoltat, în contexte diferite, ca o reacţie 
la curentele speculative (evolutionism,  difuzionism) 
dominante în domeniu în cea de-a doua jumătate a 
secolului al XIX-lea şi începutul secolului al XX-lea. In 
Franţa, pionierul acestui tip de studii a fost F. Le Play 
(1862); el a sistematizat metoda de lucru şi a iniţiat peste 
300 de monografii familiale, ale unor ateliere, comune sau 
microregiuni. Abandonată, cu câteva excepţii notabile 
(Hertz, 1928), în prima jumătate a secolului al XX-lea, 
monografia s-a impus ca o formulă dominantă în domeniul 
etnologiei din Franţa şi Europa, începând cu anii '50 
(Bernot, Blancard, 1953; LAubrac, 1970 - 1982), sub 
influenţa disciplinelor înrudite (istoria, geografia umană, 
demografia), a şcolilor metodologice (community studies 
din Chicago, bunăoară) şi după modelul etnologiei exotice 
care a adoptat-o ca gen privilegiat încă din anii '20.în acest 
domeniu, în afara unor tentative de început (ca de exemplu 
cea a lui Junod, 1898), apariţia monografiei coincide cu 
respingerea unei „etnologii de cabinet” si cu debutul 
studiilor intensive de teren făcute de cercetători 


profesionisti, in mare parte cu o formatie initialá in stiinte 
experimentale. Lucrárile lui A.R. Radcliffe-Brown (1922) 
referitoare la îndămâni, ale lui B. Malinowski (1922) 
despre trobriandezi, ale lui R. Firth (1936) despre Tikopia, 
E.E. Evans-Pritchard (1940) despre nueri sau ale lui G. 
Condominas (1957) despre mnong gar constituie exemple 
remarcabile de  monografii, dovedind  maleabilitatea 
Dezvoltarea acestui tip de studii a fost, pe alocuri, strâns 
legată de dezvoltarea curentelor funcționaliste si 
structuraliste, pentru că postula recursul la analizele 
totalizante si dezvăluia interacțiunile elementelor 
constitutive ale unei societăți sau instituţii. 

Formula monografică se bazează, in fond, pe exigente 
contradictorii, pe care numai cele mai bune lucrări au 
reuşit să le concilieze sau să le depăşească: pe de o parte, 
o ambiție holistică (vezi, între altele, Redfield, 1960), iar 
pe de alta o preocupare pentru exhaustivitate (iluzorie) şi 
sistematism analitic - fapt capabil să ducă la juxtapunerea 
unor capitole disjuncte, conform unui plan stereotip 
(prezentarea succesivă a condițiilor ecologice, tehnice, de 
organizare socială, religioase etc, în „monografiile cu 
sertare”, condamnate de R. Jaulin, care le desemnează 
prin sintagma „discursuri de oameni bálbáiti"). Obstacolul 
în discuţie este generat adesea de confuzia dintre planul 
desfăşurării anchetei (despre acest model, Notes and 
Queries în Anthropology sau Guide d'étude directe des 
comportements culturels de Maget, 1962 etc.) si planul 
textului monografic, acesta din urmă fiind nevoit să se 
articuleze în jurul unei problematici comprehensive 
izvorâte, printre altele, din cercetarea empirică de teren. 
Les Argonautes du Pacifique occidental, lucrarea lui 
Malinowski, si Les Nuer a lui Evans-Pritchard rămân 
modele de integrare relationala a faptelor, fără ca 
înregistrarea punctuală a datelor să fie sacrificată. 


Deosebirile majore care pot fi constatate între 
stilurile monografice tin, în general, de diversitatea 
misiunilor atribuite genului în funcţie de scoli, tradiţii, 
ambiţii: notarea unei simple constatări, furnizarea 
substratului pentru o analiză comparativă şi tipologică 
(programul monografiilor săteşti realizate sub coordonarea 
lui Gusti, în România, de exemplu), degajarea specificitatii 
unui ansamblu, ilustrarea sau nuantarea unei problematici 
generale. Diferenţele apar şi mai pregnant dacă „inem 
cont de punctele de vedere ale autorilor: observaţie 
distantata, scriitură „neutră sau participare intimă si stil 
deliberat personal; grilă de analiză a faptelor stabilită 
după categoriile observatorului exterior (punct de vedere 
etic) sau după categoriile discursului indigen (punct de 
vedere emic) etc. 

Dincolo de aceste variante, genul monografic, izolând 
un obiect (comună, atelier, familie, tabără etc), ridică o 
problemă fundamentală, anume aceea a treptelor 
pertinente ale analizei etnologice, a fortiori pentru studiul 
societăţilor moderne caracterizate prin confuzia insertiilor 
individuale şi colective. Dacă monografia rămâne una 
dintre pietrele unghiulare ale demersului etnologic, se 
cuvine ca ea să fie adaptată - chiar regândită - de fiecare 
dată la dimensiunile specifice terenului şi problemelor de 
anchetă. 

MORGAN Lewis Henry 

Considerat unul dintre principalii fondatori ai 
antropologiei sociale, Lewis Henry Morgan este şi una 
dintre figurile cele mai controversate ale disciplinei. 
Născut în statul New York la 1818, de formaţie jurist, la fel 
ca J.J. Bachofen si F. MacLenan, Morgan a murit în 1881 la 
Rochester, unde lucra ca avocat din 1844. De foarte 
timpuriu s-a interesat de indieni, în special de irochezi. În 
1851 publică The League of Ho-de-no-sau-nee, or Iroquis, 
lucrare considerată a fi primul tratat ştiinţific de 
etnografie nordamerindianá. Raportul sáu dezvăluia 
existenta unei structuri sociale şi a unei organizaţii politice 
în de acum celebra Confederație Irochezá. Morgan îşi va 
continua anchetele pe lángá alte grupuri de indieni, dar, de 
pe la sfârşitul anilor '50 ai secolului trecut, principala sa 
preocupare devine problema înrudirii: întreprinde un 
studiu comparat al faptelor de rudenie la o scară foarte 
largă. Rezultatele demersurilor sale vor fi cuprinse în două 
lucrări majore: Sistems of Consanguinity and Affinity of 
the Human Family (1871) şi Ancient Society (1877). 
Acestea vor apărea cu puţin după perioada numită de A.L. 


Kroeber „deceniul prodigios", din anii 1860, marcată de 
publicarea unor cărţi precum Das Mutterrecht a lui 
Bachofen, Ancient Law a lui H.J.S. Maine sau la câte 
antique a lui Fustel de Coulanges. Câţi autori, atâtea teze 
diferite, chiar opuse, dar toate înscrise în acelaşi curent de 
gândire: prin observarea popoarelor aşa-zis sălbatice, 
etnografia pe cale de a se naşte descoperă distantele 
considerabile dintre societăţi. Cum să regândeşti unitatea, 
dincolo de diferenţe? Din secolul al XVIII-lea s-a început 
alcătuirea de tabele ale progresului spiritului uman; 
evoluționismul oferea un cadru general de reflecţie, ce 
permitea reinserarea în unitatea diacronică a diferenţelor 
observate în sincronie. Morgan oferă expresia cea mai 
semnificativă a gândirii evoluționiste. Mai întâi în calitate 
de pionier al anchetei de teren; apoi, pentru că se 
preocupă - mai mult decât gânditorii evolutionisti, 
interesaţi îndeosebi de studiul credințelor, asa cá E.B. 
Taylor si J.G. Frazerde fundamentarea  secventelor 
evolutive pe faptele revelate de arheologia preistorică, în 
plin avânt la acea epocă. În fine, datorită importanţei 
descoperirilor sale in domeniul inrudirii: descrierile 
sistemelor de înrudire (sisteme de numire), distincţia 
dintre sistemul descriptiv şi sistemul clasificator, raportul 
dintre sistemul clasificator şi organizarea în clanuri (sau 
gentilică, în termenii săi). Pe scurt, Morgan distinge 
societăţile în funcţie de structurarea rudeniei. El pune 
astfel bazele unui nou domeniu, ce va deveni câmpul clasic 
al antropologiei sociale: studiul sistemelor parentale. El 
adaugă ipoteza că societăţile primitive sunt organizate pe 
baza inrudirii si se opun societăţilor mai moderne, 
organizate pe baze politice. Pornind de la această idee, el 
dezvoltă o viziune globală asupra istoriei sociale a 
omenirii. 

La începutul acestui secol, antropologia respingea 
evoluționismul. Morgan va fi celebrat pentru lucrările sale 


asupra sistemelor parentale, dar criticat pentru ideile 
evolutioniste, cu atát mai mult cu cát marxismul si-a 
asumat aceste teze, prin intermediul lui Engels, in 
Originea familiei, a proprietăţii private si a statului. 

MUNCĂ 

Termenul de „muncă” desemnează astăzi în primul 
rând diversele modalităţi inventate de om pentru a acţiona 
asupra mediului său natural şi pentru a exploata mijloacele 
materiale ale existentei sale sociale. Aceste modalităţi 
poartă numele de vânătoare, agricultură etc. Acest sens 
abstract apare în Occident pe la jumătatea secolului al 
XVIII-lea în cadrul unei ştiinţe noi, economia politică. În 
secolul al XII-lea, travail desemna în franceză un 
instrument de tortură cu trei picioare (< lat. tripalium) iar 
travailler însemna a tortura (a chinui). Travail trimitea de 
asemenea şi la eforturile depuse de către o femeie la 
naştere. Începând cu secolul al XVl-lea, sensurile 
termenilor travail şi travailler se extind, în timp ce vechea 
societate feudală împărţită în cei care se roagă, cei care 
merg în războaie şi cei care cultivă pământul începe să 
dispară. Travailler va înlocui pe labourer şi aeuvrer travail 
se va substitui lui Jabeur, care, începând din secolul al XII- 
lea, desemna activităţile agricole. În antichitate, regăsim 
în limba greacă termenul polein „a face, a fabrica un 
obiect”, pratein „a face, a acţiona, mai ales a acţiona 
asupra altcuiva”, ergazestai „a duce la bun sfârşit o 
sarcină, indiferent dacă agricolă sau războinică”, însă 
echivalentul verbului a munci nu apare. 

În 1776, Adam Smith avansează ideea că munca 


depusă de om, sub orice formă ar fi aceasta, reprezintă 
sursa bogatiei naţiunilor. Prin aceasta, el se opunea lui 
Quesnay (1751), pentru care bogátiile proveneau din 
naturá si din agriculturá si care considera ,sterile" 
industria, comertul si clasele care le practicau. Pentru 
Smith, producţia si circulaţia mărfurilor, agricole sau 
industriale, sunt sursele bogatiei naţiunilor civilizate, 
bogátie másuratá in bani. Munca se prezenta ca o sursá de 
valori de folosintá si de schimb, insá pentru Smith doar 
munca producătoare de mărfuri era „productivă” din 
perspectiva bogăției sociale, afirmaţie în deplin acord cu 
logica raporturilor ce dominau economia Angliei, a cărei 
producţie capitalistă de bunuri era atunci cea mai 
dezvoltată din lume. 

Conceptul abstract de „muncă” s-a născut într-o 
epocă în care începeau să dispară diferentierile ce izolau 
diversele forme de muncă şi împiedicau compararea 
acestora, în care produsele tuturor formelor de muncă se 
transformau din ce în ce mai mult în mărfuri ale căror 
valori de folosinţă şi de schimb erau măsurate cu unul şi 
acelaşi echivalent, banul, şi în care munca însăşi îmbracă 
în mod progresiv aceeaşi formă socială, cea a muncii 
retribuite, îndeplinită de către indivizi de acum liberi ca 
persoană, însă constrânşi, pentru a supravieţui, să-şi vândă 
propria forţă de munca - devenită ea însăşi marfă - celor 
care deţineau proprietatea asupra mijloacelor de producţie 
şi a banilor. 

Raporturile oamenilor cu natura sunt deci în acelaşi 
timp raporturi între oameni, raporturi de cooperare sau de 
dominare şi de exploatare care depăşesc de altfel cadrul 
proceselor concrete de muncă. Într-adevăr, în orice 
societate, indivizii sau grupurile care nu participă direct la 
procesul de muncă joacă totuşi un rol esenţial în cadrul 
acestuia, deoarece controlează fie resursele exploatate, fie 
persoana însăşi a producătorilor, fie produsele muncii lor, 


Si aceasta pornind de la relatiile de rudenie sau de la 
raporturile politice si/sau religioase. Orice proces de 
muncă presupune anumite raporturi sociale, care îl 
traversează şi îl depăşesc în acelaşi timp, deoarece îi 
controlează condiţiile şi rezultatele. În sfârşit, un proces 
de muncă nu se reduce niciodată la aspectele sale sociale 
şi materiale, căci acestea implică prezenta activă a diverse 
tipuri de reprezentări, care sunt o componentă esenţială a 
acestui proces, partea sa ideală: reprezentări ale 
animalelor vânate, ale obiceiurilor lor etc.; reprezentări ale 
naturii şi ale forţelor care o controlează şi care trebuie 
îmbunate prin rugăciuni, rituri; reprezentări ale gesturilor 
ce trebuie îndeplinite pentru cultivarea pământului, 
precum şi ale uneltelor folosite, sapa, plugul; în sfârşit, 
reprezentări ale actantilor înşişi, Vânătorul, fierarul etc. Si 
ale diverselor valori ataşate acestor diverse forme de 
muncă ce conferă statute diferite celor care le practică, 
inferioare, superioare sau echivalente celor dobândite prin 
alte forme de activităţi umane. 

Munca umană este deci o activitate individuală sau 
colectivă, intentionalà şi noninstinctivă, exercitată asupra 
naturii printr-o succesiune de operaţii având drept scop 
desprinderea din aceasta a unor elemente materiale care 
să servească nevoile umane, fie în stare naturală (fructele 
consumate crude), fie după ce au suferit transformări de 
stare sau de formă impuse de om (fonta obţinută din fier 
pentru a fabrica unelte sau arme). In aceste inlantuiri 
operatorii (A. Leroi-Gourhan) existá numeroase gesturi 
care nu au nicio ratiune materială, dar care exprimă 
anumite raporturi cu zeii sau intre oameni. Alege rea unor 
tehnici materiale anume poate de altfel sà aibá ratiuni in 
principal ideologice. Ín Noua Guinee, cazuarul, considerat 
o femeie sălbatică, nu este răpus cu ságeti, căci vânătorul 
nu trebuie să-l facă să sângereze. Este capturat cu ajutorul 
unei capcane care îl sugrumă, iar vânătorul nu îi consumă 


carnea. În numeroase societăţi ducerea la îndeplinire a 
ritualurilor care inaugurează, însoțesc şi încheie munca 
este opera unor indivizi şi grupuri specializate (şamani, 
preoţi), deținători ai formulelor secrete care îndepărtează 
primejdiile şi aduc abundenta. În schimb, aceste grupuri 
au adeseori dreptul la o parte din produsele muncii 
efectuate de restul populaţiei. 

Multitudinea formelor de acţiune asupra naturii se 
clasifică în următoarele categorii: vânătoarea, culesul, 
pescuitul, agricultura, creşterea animalelor, artizanatul, 
cărora li se adaugă comerţul, atunci când sarcina de a face 
să circule produsele muncii ajunge să fie specializată. 
Agricultura poate produce cereale sau tuberculi, poate fi 
extensivă (pe terenuri obţinute prin arderea vegetației) 
sau intensivă (prin irigaţii), artizanatul poate fi practicat 
de fiecare sau specializat, sau chiar transformat în 
industrie. Toate aceste forme de producţie au propria lor 
istorie, iar apariţia lor trimite la epoci distincte. Aceste 
schimbări au bulversat demografia, modul de viaţă, 
organizarea socială a grupurilor umane. Sunt foarte rare în 
zilele noastre populaţiile care mai trăiesc în principal din 
vânătoare şi cules. Toate au îndurat de-a lungul timpului 
presiunile altor popoare care le-au făcut să se retragă în 
regiuni mai greu accesibile, sau le-au decimat (pigmeii 
împinşi de agricultorii bantu în zone din ce în ce mai 
îndepărtate, indienii din America de Nord decimati de 
europeni). 

Orice formă de muncă este sursa unei anumite 
cantităţi de produse folositoare omului, obţinute într-un 
anumit timp, ţinând cont de constrângerile ecologice, 
tehnologice si sociale ce se exercită asupra lor. 
Productivitatea medie a unei forme de muncă poate fi deci 
măsurată şi în orice societate ea este un dat al experienţei 
comune. De fapt, în societăţile organizate pe clase sau 
caste, indivizii lucrează mai mult şi mai intens decât în 


societăţile de vânătoriculegători. În interiorul acestora din 
urmă sarcinile sunt repartizate în funcţie de sexe şi de 
generaţii. Vânătoarea animalelor mari şi războiul sunt 
activităţi masculine, iar culesul şi creşterea copiilor sunt 
îndatoririfeminine. Fiecare sex acţionează independent şi 
îşi aduce contribuția la aprovizionarea grupului. 
Dimpotrivă, în agricultură sau creşterea animalelor, cele 
două sexe sunt integrate în acelaşi proces de producţie, 
însă având roluri distincte: bărbaţii sunt tăietori de lemne, 
femeile se ocupă cu grădinăritul etc. Unii cercetători 
explică diviziunea originară între ansamblurile vânătoarea 
de animale mari + război, respectiv cules + creşterea 
copiilor prin mobilitatea mai redusă a femeilor datorată 
sarcinii şi apoi alăptării pruncilor în timpul când nu exista 
un substitut pentru laptele matern. Acest factor prezintă o 
anume importanţă, însă existenţa dominaţiei masculine 
este cea care explică multe aspecte ale diviziunii muncii 
între sexe; acesta este aspectul care trebuie explicat. In 
cursul istoriei au apărut şi alte forme de diviziune a 
muncii. Activităţile productive au devenit funcţia exclusivă 
a grupurilor umane distincte, iar această specializare s-a 
dezvoltat fie prin societăţi diferite care practică schimbul 
de produse (comunităţi de agricultori, sate de pescari etc), 
fie prin membrii aceleiaşi societăţi, dând astfel naştere 
unei ierarhii de ordine, caste şi clase. 

E. Durkheim a crezut că poate să deosebească două 
tipuri de diviziune a muncii, unul întemeiat pe solidaritatea 
mecanică între indivizi, iar celălalt pe o solidaritate 
organică. Primul ar caracteriza societăţile primitive, 
deoarece în cadrul acestora indivizii împărtăşeau cu toţii 
aceleaşi norme şi aceleaşi credinţe şi fiecare dintre ei 
trebuia să facă ceea ce făceau şi ceilalţi. Cel de-al doilea 
tip ar corespunde societăţilor moderne, în care indivizii 
îndeplinesc sarcini diferite, fiind dependenţi unii de ceilalţi 
pentru a se reproduce în interiorul sistemului lor social. 


Evoluţia omenirii ar fi determinat trecerea de la o formă la 
alta nu pentru că forţele si activităţile productive s-ar fi 
diferentiat, ci din cauză cà expansiunea demografică, 
inmultirea schimburilor si a mijloacelor de comunicatie ar 
fi diferentiat grupurile si indivizii chiar înainte să se 
producă o individualizare a activităţilor lor economice. 

Opoziția stabilită de Durkheim între solidaritatea 
mecanică şi solidaritatea organică nu mai este considerată 
pertinentă în zilele noastre. În societăţile primitive există o 
solidaritate organică între sexe şi generaţii şi adesea chiar 
între grupurile locale care se specializează în activităţi 
distincte şi fac schimb sau troc cu produsele lor. Aspectul 
important este dorinţa lui Durkheim de a critica o viziune 
reductivistă, economistă asupra transformărilor şi evoluţiei 
diviziunii muncii. Diferentierea sarcinilor se întemeiază 
deseori pe reprezentări religioase sau pe alte funcţii 
sociale şi nu corespunde unei strategii de productivitate. 
Ceea ce nu înseamnă că societăţile neindustriale nu ar 
urmări eficacitatea in muncă. Insă de multe ori scopul 
vizat este de a scădea volumul de muncă şi nu de a spori 
profitul monetar, nesemnificativ într-o economie întemeiată 
în esenţă pe alte mecanisme decât cel de piaţă. In acest 
sens, cearta dintre formalişti şi substantivişti, care îi 
plasează pe poziţii opuse pe economişti şi antropologi în 
privinţa logicii comportamentelor economice în societăţile 
neindustriale, pare în parte lipsită de obiect. 

Odată cu apariţia ierarhiilor pe caste sau clase, 
munca a suferit o transformare majoră. Partea de muncă 
pe care în orice societate indivizii şi grupurile locale o 
dedică perpetuării acesteia si care înseamnă munca 
fiecăruia pentru toţi adăugată celei efectuate de fiecare 
pentru sine, s-a transformat în supramunca majorităţii 
membrilor unei societăţi pentru a asigura existenta şi 
gloria unei minorităţi ce se prezintă drept sursa, garantul 
existentei tuturor, şi care îşi întemeiază pe aceasta puterile 


sale economice, religioase si militare. Marele incá nu era 
oare fiul Soarelui, iar faraonul - sursa tuturor formelor de 
viaţă existente pe pământ? în plus, formelor de exploatare 
a muncii umane rezultate din procesele mai mult sau mai 
puţin endogene, li s-au adăugat toate cele legate de 
expansiunea unui popor în detrimentul altora, de formarea 
imperiilor şi a coloniilor. Se poate deci imagina, fără a 
ajunge la utopii, un viitor în care munca omului să fie 
eliberată de orice formă de exploatare şi în care omul să 
fie, măcar în parte, eliberat de muncă? Până atunci, 
antropologia ne va oferi încă o sută de exemple de 
societăţi în care omul nu este separat nici de forţa sa de 
muncă, nici de produsele muncii sale. 

MURDOCK George Peter 

Antropolog american, George Peter Murdock s-a 
născut la 1897 lângă Meriden (Connecticut), într-o familie 
de agricultori de origine scotianá stabilitá in Statele Unite 
încă din secolul al XVII-lea. După studiile la Universitatea 
Yale, unde frecventează în special cursurile lui A.G. Keller, 
Murdock călătoreşte în Extremul Orient, în Egipt şi în 
Europa. Asistent al lui Keller din 1928, îi va succeda în 
1938 lui Sapir, care în 1931 fondase departamentul de 
antropologie de la Universitatea Yale. Numit profesor la 
Universitatea Pittsburg în 1962, el ocupă acest post până 
în 1973. Moare în 1986, la Pittsburg. 

Experienţa de teren a lui Murdock se limitează la o 
anchetă la indienii haida, de pe Coasta de nord-vest, din 
vara lui 1932, şi la alte două anchete întreprinse, în verile 
anilor 1934 şi 1935, la tenino din Oregon; anchetele sale 
au vizat în principal organizarea socială şi problemele de 
înrudire (1934). 

Murdock a consacrat esentialul carierei sale de 
antropolog perfecționării unei metode de analiză 
comparativă a datelor etnografice. In 1962, fondează 
revista Ethnology, în paginile căreia vor publica mulți 
dintre discipolii lui şi va fi găzduit al său Ethnographic 


Atlas (1967). În contribuţia de la volumul omagial închinat 
lui Keller (1937), Murdock îşi expune pentru prima oară 
concepţiile referitoare la o etnologie transculturală. De 
atunci, obiectivul său principal a rămas elaborarea 
principiilor de organizare şi de clasificare a informaţiilor 
colectate din diverse societăţi, pentru a le putea compara. 
In acest sens, va concepe Outline of Cultural Materials 
(1938), lucrare ce contine in germene proiectul pentru 
Human Relations Area Files. El va enunta fundamentele 
teoretice si metodologice ale acestui demers, numit cross- 
cultural, în lucrarea sa principală, Social Structure (1949). 
Aici, Murdock justificá utilizarea metodelor statistice si, in 
general, a unui tratament comparatist aplicat datelor de 
ordin cantitativ referitoare la familie, la relaţiile de 
rudenie, la grupurile cu o bază locală si la căsătorie. 

Dintr-o operă considerabilă consacrată în primul 
rând etnologiei comparate, reținem în mod deosebit: 
Outline of South American Culture (1951) şi Africa: Its 
Peopl e and Their Culture History (1959). In plus, Murdock 
a coordonat publicarea operei Social Structure în South- 
East Asia (1960) şi a alcătuit, împreună cu T. O'Leary, 
monumentala Ethnographic bibliography of North America 
(1941). După război, Murdock, pe atunci ataşat al 
administraţiei militare americane în Okinawa, a conceput 
lucrarea Coordinatedinvestigation of Micronesian 
Anthropology, la care au colaborat 30 de lingvişti şi 
antropologi. Din acest proiect s-au născut lucrările despre 
Truk, coordonate de W.H. Goodenough şi de el însuşi 
(1974). 

MURRA John 

Născut în România in 1916, John Murra a cunoscut 
de foarte timpuriu experienţa diversităţii etnice si 
angajamentul politic, în Balcani, apoi în timpul războiului 
din Spania. După ce dobândeşte o formaţie în ştiinţe 
sociale la Universitatea din Chicago, descoperă lumea 
andină cu ocazia unei anchete în Ecuador (1941); 
constrâns să rămână în Statele Unite, a fost nevoit să o 
studieze indirect, într-o primă fază prin intermediul 
surselor istorice. El a ştiut să revolutioneze problematica 
de pornire (definirea noţiunii de „mod de producţie” 
incas), familiarizandu-se cu demersurile antropologiei 
sociale referitoare la regatele africane. După ce, în 1955, 
îşi susţine teza de doctorat, se angajează în două direcţii 
strâns legate una de alta. 

În primul rând, el analizează practicile productive, 
sistematizate de către incaşi în raport cu limitele mediului 
muntos, precum şi implicaţiile lor rituale: printre altele 
stocarea de tuberculi, creşterea animalelor, sistemul 
contabil, textilele, coca. Eseul său cel mai cunoscut (1972) 
formalizează diferite strategii teritoriale bazate pe 
exploatarea  „complementarităţii ecologice” a  etajárii 
andine. 

In al doilea rând, constatând epuizarea surselor 
narative clasice (cronicile), Murra studiază neobosit şi 


editează noi tipuri de documente: trei mari anchete 
regionale asupra secolului al XVI-lea (Chucuito, 1964; 
Huanuco, 1967 - 1972; Zongo, in curs de aparitie), procese 
şi dispute asupra pământului si, în fine, admirabila 
„Epistolă către Rege” a cronicarului indigen Waman Puma 
de Ayala ([1615], Mexico, 1980). 

Profesor de antropologie la Universitatea Cornell 
(1968 - 1982), el a căutat să asocieze cercetători de pe 
întreg continentul şi din Europa, veniţi dinspre discipline 
dintre cele mai diferite (arheologie şi agronomie în 
special), pentru a analiza problemele societăţilor rurale 
indigene, amenințate de politicile coloniale şi creole. 

MUTILĂRI SEXUALE - Jnitiere. Marcaj corporal. 
Sexe (Diferentierea —lor) 

MUZEE 

Urmând traseul istoric al etnologiei, trebuie să 
remarcăm faptul că fiecare etapă de reînnoire istorică este 
însoţită de un proiect muzeografic. La finele secolului al 
XVIII-lea, Société des  Observateurs de l'Homme 
înzestrează etnologia franceză cu un program ce cuprindea 
crearea, preconizată de Jauffret, a unui muzeu 
antropologic. În secolul al XIX-lea, apariţia muzeelor de 
etnografie răspunde unei necesităţi inerente avantului 
etnologiei. În absenta unor instituţii universitare, muzeul 
constituie un popas obligatoriu pentru orice candidat la 
meseria de etnograf. Este suficient să amintim că generaţii 
întregi de etnologi, de la Bastian, Hamy, Pitt-Rivers, Taylor 
şi până la Van Gennep, fără a-l omite pe Boas, au debutat 


sau au fácut carierá in muzeu. Functiile de conservare si 
de cercetare erau, până la sfârşitul secolului al XIX-lea, 
apanajul muzeelor, pentru a fi repartizate ulterior între 
acestea din urmă şi instituţiile universitare. Este adevărat 
că „era muzeelor” a influenţat dezvoltarea etnologiei, în 
măsura în care cercetarea şi corolarul ei, predarea, erau 
condiţionate de imperative de ordin muzeistic, aşa cum 
mărturisesc raporturile dintre Bureau of American 
Ethnology şi United States 

National Museum, sau cele dintre Institut 
d'Ethnologie de pe lângă Universitatea din Paris si Musée 
d'Ethnographie de la Trocadero. 

Câtă vreme etnologia nu s-a demarcat de moştenirea 
geografică, naturalista si arheologică, colecțiile 
etnografice intrau în cadrul muzeelor de antichităţi şi de 
istorie naturală. Totuşi, încă din prima jumătate a secolului 
al XIX-lea se profila încercarea de a prezenta colecţiile 
etnografice dintr-o perspectivă pedagogică, patriotică 
(Nyerup, Thomsen) şi ştiinţifică. Jomard si von Siebold 
inaugurează astfel muzeologia etnografică, chiar dacă 
liniile importante ale acesteia fuseseră deja schitate de 
Jauffret. Totodată, nu se putea tăgădui importanta 
epistemologică a „strămoşilor” muzeelor etnografice care 
erau „cabinetele de curiozitáti". După modelul cabinetelor 
de istorie naturală create cu scopul de a „face natura 
inteligibilă”, de a o disciplina prin intermediul unui demers 
metodic (Pomian, 1987), cabinetele de etnografie încearcă 
să cuprindă diversitatea raselor umane într-un inventar 
ordonat de producţii materiale. Pe lângă modelul 
naturalist, o altă sursă pentru sistemul de clasificare a 
colecţiilor etnografice este paradigma arheologică (schema 
tripartită a lui Thomsen: epoca pietrei, bronzului şi 
fierului). Din conjugarea demersului arheologic şi a 
taxonomiei naturaliste preluate de la Cuvier a rezultat 
sistemul de clasificare formulat de Jomard, pe baza unei 


repartizări în clase (categoriile funcţionale), ordine, specii 
(tipuri de activitate) şi varietăți (criterii geografice). 
Controversa (dintre Jomard şi Siebold) din anii 1840 
trădează antagonismul dintre două sisteme de clasificare: 
pe de o parte o clasificare etnologică, rezultată din 
abordarea funcţională a obiectelor, reluată de Hamy la 
Musée d'Ethnographie de la Trocadero si de Mason la 
National Museum din Washington; pe de altà parte o 
clasifi-care etnograficà, bazatà pe principii geografice si 
prefigurând o abordare din perspectiva ariilor culturale. 
Laborator de experimentare pentru etnologie, 
muzeul etnografic este, în secolul al XIX-lea, un muzeu „cu 
teză”. Astfel, prin intermediul colecțiilor, poți să trasezi 
etapele unui proces evolutiv (Pitt-Rivers) si să decelezi 
filiatiile neaşteptate sau să determini migrațiile si relaţiile 
dintre popoare separate în spațiu şi timp (Hamy, 
Nordenskiold). Aşadar, pe urma lucrărilor lui Boucher de 
Perthes si H. Christy, obiectul etnografic dobândeşte statut 
de sursă de informatie, de indicator al unui stadiu de 
evoluție, susceptibil să lumineze porțiuni importante din 
istorie. Etnografia concură astfel la edificarea 
antropologiei „în sens larg”, pentru a relua o expresie 
utilizată în Franţa secolului al XIX-lea (Broca, Hamy, 
Quatrefages) si in Italia (Mantegazza), care contrastează 
cu denumirea utilizată în ţările anglo - saxone, marcate de 
clivajul dintre antropologia fizică şi antropologia socială 
sau etnologie.  Artefactele, asemenea limbilor si 
caracterelor anatomice, devin elemente clasificatorii 
pentru rase sau pentru popoare; acest fapt va conduce la 
izolarea elementelor în cadrul fiecărei culturi şi la 
stabilirea de relaţii de filiatie între elemente de acelaşi tip, 
dar aparţinând unor culturi diferite. Demersul, contestat 
de Boas, în numele unei strategii holistice de abordare a 
culturilor, transpare din dezbaterea cu Mason. Polemica 
dintre Mason şi Boas dă seamă de o opoziţie a teoriilor, 


una centratá pe functie si tinànd seama de forma 
exterioară a  artefactelor, cealaltă îndreptată asupra 
sensului şi mai sensibilă fată de specificitatile istorice si 
culturale (Stocking, 1968). 

Subordonată muzeografiei, cercetarea etnologică se 
orientează spre studiul descrip tiv şi comparativ al 
elementelor materiale şi culturale. Totuşi, din anii '20, 
etnologia se desprinde în Statele Unite şi Marea Britanie 
de problematica muzeografică (raporturile om - natură, 
arta primitivă), concomitent cu apariția primelor 
departamente universitare de antropologie, al căror 
personal era recrutat din mediul muzeografic, aşa cum se 
poate vedea din itinerarele biografice ale lui Kroeber, 
Lowie, Putnam sau Wissler. Or, declinul „erei muzeelor” de 
peste Atlantic coincide, paradoxal, cu avântul muzeologiei 
în Franța. Opera lui Rivet şi a lui Riviere, la Musée 
d'Ethnographie de la Trocadero, marchează o schimbare 
din temelii a muzeologiei etnografice, atât prin conceperea 
muzeului-laborator care începe să se afirme, cât si prin 
modalitățile de prezentare şi de colectare a obiectelor 
etnografice. În acest sens, cartea intitulată Instructions 
sommaires pour le collecteurs d'objets ethnographiques 
(1931) este rodul unei reflecţii realizate cu sprijinul 
Institutului de Etnologie. Luarea în considerare a 
„mecanismelor de producţie, a fabricaţiei tehnice şi a 
condiţiilor psihice şi sociale subiacente, ale căror obiecte 
nu sunt decât mărturii” (Van Gennep), va deschide calea 
noţiunii de „obiect-mărturie”. Este vorba de reconstituirea 
condiţiilor sociale de producţie, de contextualizarea 
obiectelor, de reaşezarea omului în mediu - demersuri 
care, inspirându-se din muzeele scandinave şi în particular 
din Gbteborg Museum, prefigurează noţiunea de 
„ecomuzeu”. Institutie de conservare, cercetare si 
învăţământ, Musée de l'Homme este un muzeu-laborator; 
colecţiile sale de antropologie fizică, etnologie si preistorie 


sunt expresia (socială si publică) acestei ştiinţe de sinteză, 
etnologia. Oglindă a etnologiei, muzeul este şi „locul unde 
intervine cunoaşterea etnografică asupra societăţii”, este o 
„tribună” (Jamin, 1985). La nivelul conceperii muzeului se 
operează o mutație; din instrument de legitimare a 
expansiunii coloniale, această instituţie este chemată să 
joace un rol în remanierea şi punerea în discuţie a 
reprezentărilor sociale ale alteritatii. 

În zilele noastre, sub influenta istoriei sociale, 
muzeele trec printr-o modificare de direcţie, deplasându-se 
de la o strategie generală la o perspectivă centrată asupra 
particularitatilor nationale sau regionale. Formele diverse 
pe care le prezintă muzeele (ecomuzee, muzee locale, 
muzee de folclor) constituie tot atâtea manifestări ale unei 
identități colective si regionale, fapt care nu rămâne fara 
consecinţe asupra concepţiei posibile astăzi cu privire la 
muzeu şi la obiect. 

NADEL Siegfried Frederick 

Siegfried Frederick Nadel s-a náscut la Viena ín 
1903; a studiat aici psihologia, filosofia si muzica: la 27 de 
ani, conduce o orchestră si o operă, scrie două tratate de 
muzicologie si o biografie a compozitorului italian Feruccio 
Busoni. Ín 1932, ajuns la Londra, devine elevul cel mai 
strălucit al lui Malinowski. Între 1933 si 1935, studiază 
triburile nupe din Nigeria, a căror limbă o învaţă in opt 
luni. După doi ani ca profesor la Oxford, e trimis în 
Sudanul anglo-egiptean, unde lucreazá la populatia nuba. 
Antinazist, se înrolează în timpul războiului in armata 
britanicá, ocupánd postul de secretar pentru afaceri 
indigene in Eritreea, apoi in Tripolitania. Scurta sa carierá 
universitară (London School of Economics, Durham, 
Canberra) îi va permite să publice trei volume, rezultate 
ale muncii sale de teren: A Black Byzantium (1942), The 
Nuba (1947), Nupe Religion (1954). Toate (şi mai cu seamă 
primul) sunt încă socotite clasice în etnologia africanistă. 
În 1951, The Foundations of Social Anthropology încearcă 
să expliciteze ,presupozitiile conceptuale şi tehnice” ale 
anchetei etnografice. În fine, The Theory of Social 
Structure, publicată în 1957, la un an după moartea 
autorului (Canberra, 1956), propune o formulare riguroasă 


- şi pentru prima dată critică - a tezelor functionaliste. 

Nadel a fost printre cei dintâi care au perceput 
structuralismul ca pe o provocare: The Theory of Social 
Structure este o remarcabilă încercare, desi lipsită de 
orizont, de a reforma functionalismul si de a da un statul 
logic noţiunilor („rol”, „relaţii sociale") utilizate in 
etnologie într-o manieră naivă. În concepţia sa, sistemele 
sociale sunt sisteme de comunicare ale căror mecanisme 
de reglare nu sunt întotdeauna eficace şi ai căror actori nu 
se pun întotdeauna de acord. Teoria structurii sociale 
(practici codificate, relaţii sociale) se sprijină pe o teorie a 
organizării sociale (reguli ce dirijează aceste practici, 
roluri în virtutea cărora indivizii şi grupurile intretin 
aceste relaţii). 

NASTERE 

În majoritatea societăţilor, naşterea este considerată 
unul din cele mai importante rituri de trecere din viaţa 
omului, deoarece venirea pe lume a copiilor condiţionează 
reproducerea socială şi pentru că aceasta presupune o 
serie de acte şi ritualuri destinate să-i integreze pe copii în 
societate. În general, se poate spune că scopul este acela 
de a face din naşterea biologică o naştere socială. „Prin 
naştere nu pătrunzi automat într-un grup domestic; 
intrarea se face pe etape şi prin mişcări descompuse: 
gestul iniţial se prelungeşte pe întreaga perioadă pe care 
el o inaugurează, iar perioada ulterioară este deschisă 


printr-un gest nou care o domină” (Granet, 1992). 
Numeroasele reprezentări ale nasterii pot fi analizate 
conform celor trei stadii ale riturilor de trecere: separare, 
izolare, agregare. Separarea se referá in principal la 
placentá si cordonul ombilical, ambele supuse unor 
tratamente prescrise de asa manierá, incát niciun pericol 
sá nu ameninte copilul sau mama. Placenta, care in 
societăţile tradiţionale europene este un simbol al 
fecundității, asigurând, de pildă, o buna lactatie a mamei, 
e considerată în societăţile neeuropene ca geamăn, frate 
mai mare sau mai mic al nou-născutului, fiind tratată 
ritualic ca atare. Cordonul ombilical, întotdeauna păstrat, 
este în mod deosebit apt să reprezinte atât legătura dintre 
mamă şi copil, cât şi separarea necesară dintre aceştia. 
Multe ritualuri, credinţe şi mituri care se referăla cordonul 
ombilical pot fi astfel înţelese. 

Mama şi copilul sunt supuşi, în toate societăţile, unei 
perioade de izolare: recluziunea în adăpostul în care mama 
a născut sau în casa familială, spaţii ce nu pot fi părăsite 
decât după un interval prestabilit de timp. În timpul 
acestei perioade, mama e considerată impură, iar copilul 
foarte vulnerabil. Într-adevăr, el nu este considerat pe 
deplin uman, iar forţele şi fiinţele supranaturale ameninţă 
să-l ia înapoi. În plus, naşterea nu este cu adevărat un 
eveniment punctual: e necesar ca trupul copilului să 
devină mai viguros, pentru ca sufletul şi spiritul să se 
împreune mai bine. Ritualurile de integrare pun capăt 
acestei perioade dificile. Botezul creştin constituie o 
ilustrare a acestei perioade, deoarece permite înscrierea 
copilului într-o ascendentă familială, conferirea unui nume, 
atribuirea unui tată şi a unei mame ale căror funcţii sunt 
religioase şi sociale - naşii - şi, în fine, prezentarea în faţa 
comunităţii sociale. În multe societăţi, se consideră că nou- 
născutul este reîncarnarea unui strămoş căruia îi va purta 
numele. Această credinţă permite teserea legăturilor 


dintre generaţii. Trebuie totodată remarcat faptul că până 
şi în societăţile matriliniare tatăl este supus unor 
interdicții, mai ales alimentare, ca şi unor restricţii de 
activitate si asta nu doar in timpul nasterii copilului, ci si 
pe timpul cát dureazá sarcina sotiei sale. Acest ansamblu 
de obiceiuri şi credinţe, cunoscut sub numele de cuvadă, a 
fost observat la un mare număr de populaţii indiene din 
America de Sud (Menget, 1979). În mod universal, 
naşterile anormale sau rare (gemeni, nou-născuţi cu căită, 
„născuţi cu picioarele înainte”, născuţi înainte sau după 
termen etc.) necesită celebrarea unor ritualuri aparte ce 
vizează copiii considerați sacri şi/sau  periculoşi 
(Lallemand, 1979): asemenea naşteri evocă pe cele ale 
eroilor mitici, însoţite întotdeauna de semne remarcabile 
(Rank, 1909). Anumite mituri relatează emergenta pe 
pământ a omenirii primitive, ieşită din măruntaiele 
pământului la suprafaţă cu ajutorul unui arbore sau al unei 
scări. Această ivire pe lume este adesea însoţită de un 
potop, fiind interpretată ca o gestație sau ca o naştere 
simbolică (Matthews, 1902). E posibil ca riturile de trecere 
să aibă ca model naşterea biologică. A. Van Gennep, cel 
care a conceptualizat acest tip de rituri, a insistat mereu 
asupra a ceea ce el numeşte „trecerea materială”, model 
exemplar şi ideal al riturilor de trecere, însă prima 
„trecere” materială pe care orice fiinţă umană trebuie s-o 
suporte pentru a deveni fiinţă umană este tocmai trecerea 
prin orificiul matern. 

NEEDHAM Rodney 

Antropolog britanic, Rodney Needham s-a náscut la 
Londra in 1923; urmeazá School of Oriental and African 
Studies (Londra), studiind si la Oxford si Leiden. Din 1976 
este profesor la Institut of Social Anthropology din Oxford. 
Needham a studiat pe teren populatia penan din Borneo 
(1951 - 1952) si populatia siwang din Malaezia (1953 - 
1955). Needham s-a distins in principal prin contributiile 
sale la teoria antropologică (înrudire, sisteme de 
reprezentări) şi la problemele metodologice, marcate de 
grija pentru precizia conceptuală şi pentru rigoarea 
analitică. Adept timpuriu al teoriei schimbului matrimonial 
expusă de C. Lévi-Strauss în Les structures élémentaires 
de la parenté (1949), devine unul dintre apárátorii sái 
inversunati in lumea anglo-saxoná (1962), mai cu seamá 
impotriva criticii de inspiratie psihologizantá, stráduindu- 
se sa limpezeascá anumite ambiguitati si să corecteze 
unele erori de interpretare, mai cu seamă cele ce privesc 
imposibilitatea existentei sistemelor prescriptive 
patrilaterale şi lipsa de distincţie între preferinţă şi 
prescripţie matrimonială. Aceste abordări l-au determinat 
ca, până la urmă, să revină asupra adeziunii sale 
necondiționate la tezele lui Lévi-Strauss şi să supună unei 
critici radicale fundamentele studiilor antropologice 


asupra paternităţii, reexaminând pertinenta etnografică a 
unor noţiuni precum ,,casatorie” sau ,filiatie" (1971, 1974). 
În domeniul studiilor despre reprezentări, cercetările lui 
Needham s-au axat mai ales pe clasificările dualiste (1973) 
analizate conform unei lecturi personale a lui R. Hertz şi 
M. Mauss. Lui i se datorează şi scrierea unui studiu critic 
asupra noţiunii de „credinţă” (1972). Concepţia lui 
Needham despre raporturile dintre cultură, limbaj şi 
experienţă asociază experienţa de tip durkheimian asupra 
„reprezentărilor colective” cu o viziune a experienţei trăite 
a limbajului ce se datorează influentei lui Wittgenstein. 
Needham poate fi socotit şi istoric al antropologiei, ca 
editor - eventual ca traducător - şi comentator al operelor, 
uneori uitate, ale unor autori precum Hertz, A. Van 
Gennep, F.A.E. Van Wouden şi A.M. Hocart. 

NILOTICE (SOCIETĂŢI ~) 

Încă dintr-o perioadă timpurie a antichităţii, valea 
Nilului a fost teatrul contactelor dintre Africa neagră şi 
civilizațiile Orientului Apropiat si ale bazinului 
mediteranean. Pentru vechii egipteni, cei pe care noi îi 
numim „niloti” erau fără îndoială nubienii din partea de 
sud a Egiptului. Insă istoria pare să fi împins constant 
către sud frontiera Africii negre: regatul nubian Meroe, 


regatele crestine Dongola si Alwa, in fine islamul au lárgit 
prăpastia dintre ,civilizatie” si „triburile păgâne din 
Sudanul nilotic” (Seligman, 1932). Nilotii etnologilor au 
fost conceputi mai întâi prin analogie, referinţa fiind 
Egiptul faraonic. Civilizaţia şi guvernarea centralizată 
neputând fi disociate, descoperirea regalității divine la 
populaţia shiluk (Banholzer, Giffen, 1905; Hofmayr 
Seligman, 1911; Westermann, 1912) ii va întări pe 
partizanii ipotezei hamitice în convingerea lor. Însă unele 
dintre aceste populaţii, dintre cele mai importante 
numeric, nu au nici regi divini, nici conducători. Atunci 
cum se guvernează? Din această întrebare şi din 
cercetările lui Evans-Pritchard asupra nuerilor se naşte 
sistemul genealogic segmentar, înaintea descoperirii altor 
forme de organizare socială. 

Cine sunt nilotii? Ce au în comun aceste popoare 
aşezate în medii atât de variate precum sudd-ul nilotic 
(nuer, dinka, shilluk), mlaştinile şi piemonturile stâncoase 
de la frontiera etiopiana (anyua, suri), stepele şi înălțimile 
din Equatorial Province, Sudan (bari, lotuko, toposa, 
didinga, larim), din nordul şi estul Ugandei (acholi, langi, 
karimojong, teso), deserturile din nordul Kenyei (tur kana, 
samburu), stepele Riftului oriental si cele din nordul 
Tanzaniei (masai, datog), platourile înalte şi vârfurile 
aceluiaşi Ri fi (kalenjin), câmpiile lacustre ugandeze şi 
kenyene (paluo, padhola, luo), savanele de la graniţa 
dintre Zair si Uganda (alur)? Doar afinităţile lingvistice ne 
permit să le considerăm ca alcătuind o „familie”. Totuşi, 
amalgamul limbilor şi culturilor rămâne o constantă a 
etnologiei nilotilor. 

Dacă expansiunea nilotilor nu atinge dimensiuni 
continentale precum cea a triburilor bantu, ea a avut 
partea ei de contribuţie la modelarea aspectului Africii de 
Est. Patria primitivă a nilotilor poate fi situată la graniţa 
dintre Sudan şi Etiopia meridională. Prima divizare trebuie 


sá fi avut loc foarte devreme, intre nilotii riverani si 
ceilalti: doar cei din tinuturile inalte si cei de la cámpie 
prezintá trásáturi in care se recunoaste influenta kusità. 
Un prim val de migratie, din primul mileniu al erei noastre, 
a condus la formarea populatiilor nilotice din tinuturile 
înalte: părăsind piemonturile etiopiene pentru a se 
îndrepta spre sud, ele au colonizat platourile înalte 
învecinate Riftului oriental, ajungând până în Tanzania; ei 
au avut contacte importante cu civilizațiile agricole ale 
kusitilor meridionali, dar şi cu triburile bantu, aflate si 
acestea în expansiune în regiunea marilor lacuri. Nilotii 
riverani şi cei din regiunea lacurilor trăiseră înainte în 
sudd, la jumătatea distantei dintre Malakal şi Juba. Către 
anul 1.000, strămoşii populațiilor dinka si nuer s-au 
îndreptat probabil către nord, iar cei din grupul iwo, spre 
sud. Între aceştia din urmă, viitorii shilluk şi anyua trebuie 
să fi urcat spre nord, în vreme ce restul grupului şi-a 
urmat calea către lacul Albert. Aceste diferite mişcări au 
dus la apariţia alurilor, a dinastiei Bito a populaţiei 
bunyoro, a popoarelor din nordul şi centrul Ugandei: 
acholi, langi, padhola şi, în cele din urmă, a populaţiei luo 
din Kenya. Nilotii de la câmpie şi-au început dispersia 
probabil tot pe la anul 1.000, părăsind piemonturile 
etiopiene de la nord de lacul Turkana; strămoşii barilor, ai 
kakwailor şi ai mondarilor s-au îndreptat către Nilul Alb; 
cei ai populațiilor teso si karimojong, către actuala 
Uganda; un ultim grup se va scinda la rându-i, dând 
naştere populaţiei lotuko din Sudanul meridional, precum 
şi masailor. 

Dacă  reconstructiile istoriei culturale sunt 
întemeiate, dacă nilotii de astăzi s-au născut din dispersia 
unor populaţii înainte mult mai localizate sau, în orice caz, 
mult mai omogene, atunci am putea analiza diversitatea 
instituţiilor lor din punctul de vedere al ecologiei, al 
modului de viaţă, al demografiei, al contactelor culturale. 


Populatiile din grupul iwo, de a căror expansiune este 
legată cucerirea si simbioza cu populaţia bantu si cu alti 
niloti, sunt veritabile experimentatoare ale sistemelor 
politice. Ele au contribuit la naşterea si la dezvoltarea 
regatelor din regiunea Marilor Lacuri, inventând în alte 
locuri sisteme mai puţin centralizate. Clanul e mai 
compact, mai solid decât la alţi niloti, iar în fruntea lui nu 
ajung doar regii divini, ci şi adevărații potentati. La aluri, a 
căro r organizare a fost descrisă sub numele de „stat 
segmentar” (A. Southall, foştii cuceritori alcătuiau 
clanurile regale, cei cuceriti adoptând limba iwo si 
formând clanurile de rând. Acholii au reuşit să absoarbă 
numeroase elemente, în special pe para-nilotii agricultori; 
statele lor, de mică întindere, sunt întemeiate pe fidelitatea 
mai multor clanuri fată de un rwot, o „căpetenie regală”, 
care-i numeşte pe conducătorii satelor însărcinati cu plata 
tributului. La langi, născuţi din fuziunea dintre lwo si para- 
niloti, căpeteniile erau mai putin puternice, însă națiunea 
langi a fost o mare putere militară a secolului al XIX-lea. 
Populaţia luo din Kenya a elaborat noi forme de organizare 
politică, întemeiate pe influenta anumitor familii şi pe 
clientelism. 

Nilotii din ţinuturile înalte şi cei de la câmpie au pus 
în practică soluţii diferite atât de sistemul genealogic de 
tip nuer, cât şi de sistemele clanice de tip iwo. Instituţiile 
au fost reduse la un tip unic, cel al „sistemului de vârstă” 
(Evans-Pritchard, Gulliver, Dyson-Hudson). Este convenabil 
totuşi să se facă o distincţie sociologică între sistemele 
claselor de vârstă şi sistemele generationale. Primele 
(kalenjin, samburu, masai, lotuko) sunt bazate pe iniţierea 
periodică a claselor de contemporani; armonizarea 
statutului domestic şi a celui public permite sfatului 
bătrânilor să-şi exercite puterea politică şi religioasă şi să 
controleze ambițiile războinice si matrimoniale ale 
tinerilor: e vorba aşadar despre gerontocratii colegiale. 


Sistemele generationale, apanaj al cercului karimojong, se 
stráduiesc sá sanctioneze, prin serii distincte de initieri, 
două ritmuri biosociale: cel al maturizării individuale si cel 
al succesiunii generatiilor (grupuri foarte eterogene din 
punctul de vedere al vârstei, însă aparţinând aceluiaşi 
nivel genea-logic), în aşa fel încât vârsta şi statutul 
genealogic nu sunt armonizate decât pentru o fracțiune a 
populaţiei. Incongruentele de statut ce rezultă de aici au 
fost interpretate ca o insuficientă inerentă acestor sisteme, 
când de fapt tocmai în aceasta constă adevărata lor 
originalitate: consacrând ca „Părinţi ai ţării” doar o parte a 
strămoşilor (ceilalţi având vârsta potrivită, însă nu şi 
poziţia genealogică necesară), aceste sisteme, ce tin 
teoretic de organizaţiile de tip dualist, pun în practică o 
formă de alternantă politică necunoscută sistemelor 
fondate pe clase de vârstă. 

Până la jumătatea secolului nostru, etnologia a 
considerat că sistemul genealogic segmentar, pe de o 
parte, şi „sistemul de vârstă”, pe de altă parte, constituie o 
moştenire specifică a societăţilor nilotice, fără însă a 
include in aceasta categorie regalitatea sau „şefia“, 
deoarece se credea că acestea ar fi doar împrumuturi. 
Astăzi trebuie regândit întregul ansamblu în funcţie de 
dinamica proprie fiecărui grup de societăţi. Unifiliatia are 
o dimensiune politică de netăgăduit la nilotii riverani si la 
cei din regiunea lacurilor: sistemele segmentare fără 
căpetenii (nuer, dinka), sistemele de clan cu căpetenii 
(Iwo), dotate cu structură de stat (alur), sau regalitatea 
divină (shilluk). În alte părţi, politicul se plasează la 
intersecţia dintre principiul vârstei sau al generaţiei şi 
principiul teritorial: comunităţile sunt preocupate de 
menţinerea şi întărirea vasalitátilor locale si mai puţin de 
orientarea către apărarea privilegiilor ereditare. 
Diferențele observabile trebuie puse în legătură cu modul 
de viață şi, probabil, cu bunăstarea. La agricultorii din 


ţinuturile înalte (kalenjin), organizarea regională a claselor 
a contrabalansat ataşamentul fată de teritorii. La păstorii 
de la câmpie, formula claselor de vârstă a servit intentiilor 
gerontocratice ale celor bogaţi (masai si samburu), în 
vreme ce formula generaţiilor, care s-a dezvoltat într-un 
mediu mai potrivnic (cercul karimojong), a favorizat 
păstrarea sentimentului comunitar sau a permis formarea 
de noi comunităţi, capabile să integreze voluntari de 
oriunde, fără a ţine seama de antecedentele lor etnice, de 
clan sau genealogice. 

NIMUENDAJU Curt 

Etnolog si indigenist brazilian de origine germaná, 
Curt Unkel e mai bine cunoscut sub numele de 
Nimuendaju („cel ce şi-a găsit locul”), nume dat de indienii 
apapokuva-guarani cu ocazia adoptării lui de acest trib. 
Născut la Jena în 1883, a emigrat la Săo Paulo la douăzeci 
şi nouă de ani, atras fiind de indieni şi de viaţa de vânător. 
Ajuns funcţionar la Serviciul pentru Protecţia Indienilor, e 
naturalizat brazilian in 1922. Cercetător autodidact, 
înzestrat cu o curiozitate nesátioasá şi cu o rară fineţe a 
observaţiei, animat de un sincer idealism umanitar, 
Nimuendajuási va consacra multi ani din viaţă observárii, 
descrierii şi apărării indienilor din Brazilia, până la 
moartea sa survenită în 1945 într-un sat tukuna din 
Solimoes. A scris şaizeci de lucrări despre mai mult de 
douăzeci de triburi alături de care a vietuit şi cărora, in 
multe cazuri, le-a învăţat limba. Mai întâi interesat de 
studierea religiei şi mitologiei (lucrări asupra triburilor 
guarani, tembe, parintintan), Nimuendaju se axează mai 
apoi, sub influenta lui R. Lowie, pe probleme de morfologie 
socială, contribuind mai ales la clarificarea complexei 
structuri a grupurilor ge (apinaye şi timbira de răsărit). 
Operele sale constituie surse prețioase pentru 
americanişti, la fel ca şi monumentala sa hartă etno- 
istorică a Braziliei. 

P. DESCOLA 

1914, „Die Sagen von der Erschaffung und 
Vernichtung der Welt als Grundlagen der Religion der 
Apapocuva-Guarani”, in Zeitschrift für Ethnologie, XIVI: 
284 - 403.1915, ,Sagen der Tembe-Indianer (Para und 
Maranhao)”, in Zeitschrift für Ethnologie, XLVII: 281 - 
301.1924, „Os Indios Parintintan de Rio Madeira”, in 
Journal de la Société des Americanistes, n.s., XVI: 201 - 
278.1939, The Apinaye, Anthropological Series nr. 8, The 


Catholic University of America, Washington. 1942, The 
Serente, t. IV, Publications of the F.W. Hodge Anniversary 
Publication Fund, Los Angeles. 1946, The eastern Timbira, 
t. XLI, University of California Publications in American 
Archaeology and Ethnology Berkeley. 1937 (coaut. R.H. 
Lowie), ,The Dual Organization of the Ramkokamekra 
(Canella) of Southern Brazil", in American Anthropologist, 
n.s., 29: 565 - 582. 

SCHADEN E., 1968, „Notas sobre a vida e a obra de 
Curt Nimuendaju”, in Revista de Ste de 
Estudosbrasileiros, 2: 7 - 19, Săo Paulo. 

NORDENSKIOLD Erland 

Etnolog si arheolog suedez, baronul Erland 
Nordesnkiold s-a născut în 1877 la Stockholm, într-o 
familie de exploratori şi savanţi. După studii de zoologie la 
Uppsala, întreprinde, între 1899 şi 1927, o serie de şase 
expediţii etnografice în America de Sudân Chaco, Anzii 
peruvieni şi bolivieni, ţinuturile joase din Columbia şi 
Panamá. Angajat din 1912 al muzeului de etnografie din 
Goteborg, instituţie unde mai târziu va deveni director, 
Nordenskiold ocupă totodată, din 1924 şi până în anul 
morţii, 1932, catedra de antropologie creată special pentru 
el la universitatea din acelaşi oraş. Colectionar neobosit şi 
etnograf minuţios, atent atât la cuvinte, cât şi la obiecte, 
Nordenskiold a făcut operă de pionierat în numeroase 
domenii: a decodat kipu-urile peruviene şi pictografiile 
populaţiei cuna, a schimbat profund istoria culturală a 
Americii de Sud prin cercetările sale de arheologie şi 
etnoistorie, a stabilit secvențele cronologice ale 
metalurgiei precolumbiene şi, în plus, a înfiinţat o şcoală 
americanistă scandinavă mereu activă. 

NORD-EST (INDIENII DIN ~) 

Limita occidentală a ariei culturale nord-estice 
(Canada, Statele Unite) urmează cursul fluviului 
Mississippi de la confluenţa sa cu Ohio şi până la Lacul 
Superior; limita meridională se suprapune aproape perfect 
peste paralela ce desparte statele Tennessee şi Carolina de 
Nord de statele Kentucky şi Virginia. Limita 
septentrională, de la est de Lacul Superior şi până la malul 
stâng al gurii fluviului Saint-Laurent, corespunde frontierei 
ce separa teritoriile triburilor ojibwa şi algonkin (nord-est) 
de cele ale populaţiei creă şi cele ale indienilor munteni 
(estul subarctic). 


Nor d-Estul a fost in America de Nord prima regiune 
de contact intre indieni si europeni (John Cabot, 1497), 
insá colonizarea propriu-zisá va incepe de-abia un secol 
mai tárziu, ducánd la confruntári intre coloni si indigeni 
(1622 - 1623). Războaiele nu vor înceta vreme de mai bine 
de două secole: ultimul va avea loc în 1832. Aceste 
conflicte nu-şi au originea numai în rezistenta opusă de 
indieni la presiunea europeană. Înarmându-i pe indieni 
pentru a alimenta comerţul cu blănuri şi folosindu-i ca 
forte militare auxiliare, europenii vor crea o stare de 
război permanentă şi vor face ca luptele intertribale să fie 
din ce în ce mai devastatoare, istoria nord-estului fiind 
dominată de evoluţiile conjugate ale conflictului anglo- 
francez şi ale expansiunii irocheze. Englezii şi francezii 
aveau fată de indieni atitudini diametral opuse, francezii şi 
indienii (cu excepţia notabilă a irochezilor) ducând 
războaie defensive în faţa înaintării frontului de populaţie 
engleză. Politica tratatelor şi rezervațiilor a fost foarte 
repede pusă în aplicare de către englezi; în Massachusetts, 
Connecticut şi Rhode Island, primele rezervaţii sunt create 
în 1660, respectiv 1683 şi 1709. De la sfârşitul secolului al 
XVII-lea, societăţile indiene de pe coastă îşi pierd 
independenta, apucând calea unui declin demografic şi 
cultural ireversibil. 

În majoritate, indienii din Nord-Est aparţin familiilor 
lingvistice algonkina si „irocheză”. Algonkinii ocupau 
litoralul Noii Anglii (algonkinii orientali) şi cea mai mare 
parte a zonei lacurilor Superior, Michigan şi Huron 
(algonkinii centrali). Teritoriul vorbitorilor de irochezà 
tinea de la gurile fluviului Saint-Laurent până în regiunea 
de la est de lacul Huron; acest teritoriu cuprindea 
ţinuturile riverane ale lacului Ontario şi cea mai mare 
parte a celor din jurul lacului Erie. 

Distincția, fundamentată lingvistic, dintre algonkini si 
„irochezi” acoperă parţial şi o opoziţie de ordin socio- 


cultural între cele două grupuri de societăţi. ,Irochezii” 
sunt  matriliniari si  matrilocali, cultura lor având 
caracteristici de inspiraţie matriarhala, mai ales la 
triburile Ligii irochezilor. Algonkinii sunt patrilaterali; 
caracterul patrilocal nu constituie norma de rezidenţă 
decât la agricultorii „orientali”; printre vânătorii-culegători 
„centrali”, micile cete ce practicau vânătoarea hibernală 
sunt patrilocale, iar cetele mai mari din timpul verii, sezon 
al pescuitului şi al culesului, sunt bilocale, cu o nuanţă 
patrilocală. Dacă ne referim la criteriul modului de 
subzistentă, „irochezii” şi algonkinii orientali, cultivatori 
de porumb, se opun algonkinilor centrali, vânător i- 
culegători practicând  (chippewa-ojibwa) sau nu 
(algonkinii) recoltarea „orezului sălbatic”  (Zázania 
aquatica). Algonkinii din zona Marilor Lacuri au dezvoltat 
o remarcabilă tehnologie de descojire a mesteacănului, 
arbore din care fabricau mai ales ambarcațiuni. Religia 
algonkinilor era de tip samanic; cea a ,irochezilor" asocia 
samanismul terapeutic si riturile agrare in cadrul unui 
sistem bazat pe credinta intr-o divinitate superioará (nu 
însă şi unică): printre membrii Ligii, practica acestei religii 
era strâns legată de funcţionarea instituţiilor tribale şi 
supratribale. În fine, trebuie să menţionăm o ultimă linie 
de demarcaţie între societăţile algonkină si „irocheză”: 
este vorba de frontiera ce desparte Liga celor Cinci sau 
Şase naţiuni de grupurile, cum ar fi huronii, vizate de 
politica ei de agresiune, grupuri între care întâlnim atât 
algonkini, cât şi „irochezi”. 

Neîndoielnic, nu există nicio societate nord- 
amerindiană care să-i fi fascinat atât de mult pe 
observatori şi analişti ca societatea irocheză şi nu există 
formaţiune politică şi militară care să-şi fi îngrozit mai 
mult şi mai statornic duşmanii decât Liga. Tradiţia 
aminteşte faptul cá triburile irocheze se iroseau în 
războaie fratricide când, în a doua jumătate a secolului al 


XVI-lea, profetul Deganawidah | va începe să 
propovăduiască pacea. Un apropiat al lui Deganawidah, 
Hiawatha, a convins cinci triburi - mohawk, oneida, 
onondaga, cayuga, seneca - să se unească în cadrul unei 
confederaţii, fără îndoială ca reacţie defensivă la 
pătrunderea francezilor in regiunea fluviului Saint- 
Laurent. Liga celor Cinci naţiuni a hotărât înfiinţarea unui 
consiliu intertribal ce număra cincizeci de membri 
(paisprezece onondaga, zece cayuga, nouă mohawk, nouă 
oneida, opt seneca), a căror funcţie era ereditară; 
hotărârile consiliului sunt luate în unanimitate de către 
triburi. Când, în 1722, Liga îi va primi şi pe indienii 
tuscarora, originari din Carolina de Nord, care vor fi a 
şasea naţiune, aceştia nu vor primi dreptul de a fi 
reprezentaţi în consiliu. Liga devine foarte repede o 
maşinărie de război de o extremă eficacitate; războinicii ei 
dobândesc o binemeritată reputaţie de bravură, dar şi de 
ferocitate, calităţi dovedite atât în luptă, cât şi în ceea ce 
priveşte tratamentul rezervat acelor prizonieri pe care nu-i 
adoptau pentru a compensa pierderile suferite. Prin 
tradiţie războinici, irochezii erau în aceeaşi măsură 
politicieni, după cum o demonstrează dispoziţiile 
constituţiei Ligii. 

Aliați cu olandezii, apoi cu englezii, irochezii devin 
curând adversarii francezilor şi ai aliaţilor acestora, 
huronii. Triburile Confederaţiei huronilor au încercat să se 
opună, la începutul secolului al XVII-lea, expansiunii Ligii, 
fiind însă in cele din urmă înfrânți de irochezi (înarmaţi de 
olandezi), la capătul unui război de exterminare pe care 
francezii n-au reuşit să-l împiedice. În număr mare, huronii 
au fost integrati în triburile Ligii, care şi-a compensat în 
acest fel pierderile datorate războiului, dar şi teribilei 
epidemii de variolă din anii 1630 - 1640. Majoritatea 
huronilor care au reuşit să scape de inamicii lor s-au plasat 
sub protecţia iezuiţilor francezi din Lorette (Québec); 


ceilalti s-au refugiat la aliatii francezilor (petun, wyandot, 
Ottawa). 

Ín a doua jumátate a secolului al XVII-lea, irochezii se 
războiesc cu triburile susquehannock; îi supun pe 
algonkinii vestici şi lansează raiduri împotriva indienilor 
pawnee din Nebraska, care îi atacaseră pe protejatii lor, 
Illinois. Pe la 1720, irochezii îi supun pe indienii delaware, 
a căror soartă ulterioară va fi cu totul tragică. Odată cu 
începutul secolului al XVIII-lea, puterea irochezilor începe 
să decadă; înfrângerea definitivă a francezilor în Nord-Est 
va duce la pierderea de către Ligă a statutului său de aliat 
privilegiat al englezilor. După semnarea tratatelor de la 
Paris şi Versailles (1783), tratate care nu cuprind nicio 
clauză privitoare la indieni, sunt semnate, în statul New 
York şi în Ontario, tratate locale cu irochezii din rezervaţii. 
Liga va fi de acum divizată în două fracțiuni teritoriale, 
cuprinzând reprezentanţi ai celor şase triburi şi având 
fiecare propriul său consiliu intertribal. După traversarea 
unei perioade foarte sumbre a istoriei lor (1793 - 1797), 
propovăduirea de către profetul seneca Handsome Lake a 
religiei „Casei lungi” (1799), numită astfel prin raportare 
la numele tradiţional al Ligii, va îngădui irochezilor să 
depăşească o gravă criză de identitate. 

Spre deosebire de irochezii şi algonkinii din partea 
meridională a regiunii Marilor Lacuri,  algonkinii 
occidentali şi indienii winnebago nu au participat decât cu 
totul întâmplător la războaiele secolelor al XVII-lea - al 
XVIII-lea. În prima jumătate a secolului al XIX-lea, indienii 
chippewa-ojibwa se războiesc cu tribul Dakota (Câmpiile 
din nord); perioada tratatelor nu va începe pentru ei decât 
în 1854. Ea începuse cu mult mai devreme (1815 - 1816) 
pentru triburile winnebago si menominee, triburi care in 
secolul al XIX-lea vor cunoaşte o soartă dramatică. 

Recensămintele americane şi canadiene din 1970 
oferă, pentru populaţia indiană aparţinând culturii de 


nord-est, o cifră totală de aproximativ 167.000 de indivizi 
(inclusiv irochezi), 78.000 pentru Statele Unite şi 89.000 
pentru Canada; sunt atestati şi 44.000 de ojibwa (Canada) 
si 46.000 chippewa (Statele Unite). 

NOUA GUINEE 

Noua Guinee, a doua insulă a lumii ca mărime 
(810.000 km?) după Groenlanda, este împărţită între 
Papua-Noua Guinee (PNG) - devenită independentă în 
1975 - şi Irian Jaya (IJ), care din 1963 este inclusă în 
Indonezia. Populaţia este de aproximativ 3, 5 milioane de 
locuitori, din care 2, 5 in Papua, iar un milion în Irian Jaya. 
Statul Papua-Noua Guinee include în teritoriul său şi New 
Britain, Arhipelagul Bismarck şi Insulele Solomon. Toate la 
un loc alcătuiesc Melanezia occidentală, partea cea mai 
populată a Melaneziei. Noua Guinee e traversată de lanţuri 
de munţi ce ating înălţimi de mai mult de 5.000 de metri în 
partea indoneziana şi de aproape 4.900 de metri în Papua- 
Noua Guinee. Lanţul central, foarte greu accesibil, 
cuprinde văi largi şi podişuri înalte unde trăieşte 
majoritatea populaţiei. Bazinele râurilor (Fly, Sepik, Ramu) 
alcătuiesc depresiuni foarte întinse, asemenea câmpiilor 
litorale care sunt cel mai adesea puţin populate. Climatul 
este ecuatorial sau tropical, cu enorme diferenţe locale ce 
tin de anotimpul ploios si de schimbările sezoniere. 
Diferite varietăţi de pădure cresc etajat, începând cu 
mangrovele de pe litoral şi până la regiunile subalpine 
(3.000 m) cu vegetaţie alcătuită predominant din muşchi, 
trecând prin pădurea tropicală umedă ce acoperă cea mai 
mare parte a insulei, întreruptă de vaste întinderi de 
savană create prin despăduriri şi incendii. Fauna este 
alcătuită din marsupiale, rozătoare, reptile, cazuari şi 
pasărea-paradisului. Văile înalte din interiorul insulei erau 
populate cu de ani I. Cr. Industria litică din acea vreme se 


aseamănă Hoabinianului. Topoarele si sápáligile din piatră 
şlefuită, contemporane cu agricultura şi creşterea 
animalelor au'apărut în mileniul 4 î.Hr. Porcul şi câinele au 
fost aduşi de oameni, însă s-au resălbăticit. Aproape toate 
plantele cultivate sunt de origine asiatică (taroul, ignama 
etc.) cu excepţia trestiei de zahăr de origine autohtonă. La 
începutul secolului al XVII-lea, batatii aduşi din America 
duc la profunde transformări economice şi sociale, mai cu 
seamă la expansiunea populaţiei către văile înalte, mai 
reci, din interior. 

Populaţiile din Noua Guinee au fost numite 
melaneziene prin referinţă la culoarea pielii, deşi pot fi 
întâlnite toate nuanțele, începând cu negrul de táciune al 
indigenilor din insula Buka şi până la tenul foarte deschis 
al populaţiei mekeo de pe litoralul sudic. Insuşi termenul 
de Noua Guinee sugerează o comparaţie cu populaţiile 
negre ale Africii, în timp ce termenul Papua vine din 
portugheză şi desemnează părul scurt si cret al indigenilor. 
De fapt, aceste distincţii nu sunt ştiinţifice, astăzi 
preferându-se clasarea tuturor acestor grupe în două mari 
ansambluri, după criteriul limbii pe care o vorbesc. 

Limbile non-austroneziene corespund celor mai vechi 
populaţii originare probabil din sudul Chinei; limbile 
austroneziene fac parte din grupul malaezo-polinezian, 
fiind identificabile la populaţiile de coastă sau din unele 
insule de la est de Papua, sosite cu mult mai târziu 
(mileniul 3 î. Cr?). Acestor grupuri lingvistice le corespund 
anumite diferenţe în cultură şi în organizarea socială. În 
grupurile austroneziene întâlnim mai frecvent sisteme 
matriliniare, diviziuni în jumătăţi şi chiar instituţia ,sefiei" 
(insulele 'Trobriand). Contactele cu China sunt atestate din 
pe unul mileniu! Cr, în partea occidentală a insulei, 
vizitată apoi de negustorii veniţi din insulele indoneziene şi 
anexată sultanatului Tidorei care o vinde în 1905 Olandei. 
În 1512 insula a fost descoperită de un european, Antonio 


d'Abreus, iar în 1545 Íñigo Ortiz de Retz o va revendica in 
beneficiul Spaniei sub numele de Noeva Guinea. In 1884 
partea orientalà a fost impártitá intre Germania si Marea 
Britanie. După primul război mondial, Protectoratul 
german a fost transferat Societăţii Naţiunilor, care va 
încredința tutela Australiei. Marea Britanie va proceda la 
fel cu British Papua. În 1949, Australia a unificat cele două 
teritorii sub numele de Papua-Noua Guinee, devenită 
independentă în 1975. 

Insula este împărţită în aproximativ o mie de grupuri 
locale de mărimi foarte variabile, mergând de la câteva 
sute de indivizi, pe înălțimile muntoase, până la mai multe 
mii în văile înalte din interior (în Chimbu, Enga) sau în 
câmpia Sepikului (la arapesh). Aceste diferenţe corespund 
adesea unor stiluri de viaţă distincte, mergând de la forme 
seminomade, legate mai ales de vânătoare şi cules (la 
hewa, daribi) până la viaţa sedentară a comunităţilor ce 
practică forme de-agricultură intensivă (la melpa) sau 
pescuitul maritim, olăritul şi comerţul la mare distanţă (în 
Motu, Trobriand). Pământul este de obicei stăpânit în 
comun de grupurile de paternitate şi/sau de rezidentă şi 
considerat ca bunul cel mai de preţ moştenit de la 
strămoşi. Războiul era o realitate permanentă şi generală 
în Noua Guinee, având cel mai adesea ca miză pământul, 
femeile şi porcii. Economia se sprijină pe forme eficace de 
horticultura, exploatându-se diferite varietăţi de tuberculi: 
taro, ignamă, batat, manioc şi combinând tehnicile 
extensive, precum cultura terenurilor defrişate prin 
incendiere, cu cele intensive, precum culturile în terase 
sau irigatiile. În zonele joase este exploatat intensiv 
palmierul sagu. Înainte de introducerea uneltelor de oţel, 
de dată recentă, armele şi uneltele erau din piatră, din 
lemn sau din scoici. Pe lângă producţia pentru subzistentă, 
întâlnim peste tot o producţie în vederea schimburilor ce 
pun în circulaţie porci, scoici, dinţi de câine, pene, sare, 


cozi împletite etc. Aceste bunuri joacă un rol esenţial in 
raporturile politice dintre grupuri si în alianțele 
matrimoniale. Ele sunt folosite ca daruri sau contradaruri 
în cadrul schimburilor ceremoniale ce duc uneori la 
alcătuirea unor vaste reţele intertri-bale (moka, kula). Ele 
servesc totodată ca monedă în schimburile comerciale. 

Raporturile de înrudire sunt aproape întotdeauna 
componenta principală a grupurilor locale. În Noua Guinee 
se întâlnesc sisteme patriliniare, matriliniare, cognatice şi 
chiar biliniare, cu o predominantă a sistemului matriliniar 
la populaţiile austroneziene. Sistemul patriliniar domină în 
Highlands, unde coexistă cu sistemele cognatice fluide. 
Căsătoria se sprijină pe două principii: fie pe schimbul 
direct de femei, în care donatorii sunt superiori celor care 
le primesc, fie pe oferirea femeilor în schimbul unor 
bogății, caz in care receptorii sunt in general superiori 
donatorilor. Aceste principii pot coexista în una şi aceeaşi 
societate, schimbul direct de surori fiind regula căsătoriei 
în interiorul grupului, în timp ce schimbul de bogății 
constituie regula căsătoriei cu străinii (la baruya). Însă cel 
mai adesea ele sunt excluse, mai ales din societăţile ce 
practică schimburile ceremoniale cu vecinii lor, schimbul 
direct de femei fiind aici considerat o contraventie la 
obligaţia de a acumula şi a schimba bunurile de preţ, ca 
obiecte ale acestor competiţii (la melpa). 

Pe aceste baze au fost edificate diferite forme de 
putere politică: sistemele de tip Big Men, în societăţile în 
care accesul la putere implică dobândirea şi redistribuirea 
bogătiilor şi sistemele de tip Grands Hommes, în care 
puterea e fie meritată (mari războinici, şamani), fie 
moştenită (maeştri ai initierilor masculine si feminine). 
Intálnim si unele societáti intemeiate pe ranguri (Insulele 
Solomon) şi câteva „şefii” în care puterea este fie divizată 
între mai multe căpetenii cu funcţii complementare (la 
mekeo), fie unificată în persoana unei singure căpetenii (în 


Trobriand). Noua Guinee este printre altele unul dintre 
cele mai de seamá spatii de creatie artisticà a omenirii: 
sculpturá, picturá pe corp, muzicá, dans (in Asmat, Sepik). 

În prezent, Noua Guinee este în plină transformare. 
Urbanizarea se dezvoltă cu rapiditate. Producţia de 
mărfuri se amplifică în mediul rural. Un imens efort 
misionar respinge sau chiar distruge lent vechile credinţe 
religioase si practici ceremoniale. Economia rămâne 
dependentă de ajutorul acordat de Australia. Democraţia 
parlamentară, în care puterea centrală e preluată pe rând 
de guvernele provinciale, este deja instaurată. 

NOUA ZEELANDĂ 

Noua Zeelandă, situată între 34?si 47? latitudine 
sudică, este un arhipelag muntos cu o suprafaţă de km?, 
alcătuit în principal din două mari insule (North Island, 
vulcanică şi South Island, cu relief înalt, predominant din 
gresie şi şisturi) şi insula meridională Stewart, care 
numără aproximativ 3 milioane de locuitori, dintre care 
91% de origine europeană, în marea lor majoritate 
britanici, 8% autohtoni maori, şi 1% imigranţi, veniţi din 
insulele Pacificului (Samoa etc).  Descoperită de 
navigatorul olandez Abel Tasman în 1642, explorată de 
Cook (1769) şi de francezi (1772), Noua Zeelandă devine 


colonie britanicá pe la jumátatea secolului al XIX-lea; 
războaiele dintre europeni şi maori (1840 - 1870) si bolile 
aduse de imigranţi au dus la scăderea rapidă a numărului 
populaţiei indigene, de la 100.000 la aproximativ 40.000 
de indivizi în câteva decenii. Mai întâi colonie (1840), 
Noua Zeelandă devine dominion în 1907. 

Maorii sunt polinezieni. Se estimează că au ajuns pe 
țărmurile neozeelandeze pe la începutul secolului al XIV- 
lea, la capătul unor lungi expediţii pe mare, organizate în 
vederea unei colonizări, arheologii stabilind că, în aceste 
expediţii, duceau cu ei specii de plante (batatul, în special) 
şi animale pe care voiau să le aclimatizeze. 

Trăind într-un mediu deosebit de favorabil, maorii 
practicau pescuitul scoicilor, vânătoarea, culesul si 
horticultura. Erau organizaţi în mari familii (whanau) 
aparţinând unor unităţi mai întinse, hapu, ce erau în 
acelaşi timp grupuri de descendentă cognatice cu 
predominanta patriliniară şi grupuri de rezidenţă cu 
teritoriu bine delimitat. La rândul lor, hapu aparţineau 
unor triburi (iwi); acestea îşi plasează originea în mod 
direct sau nu, în cele trei „pirogi” (vaka) despre care se 
spune că i-au dus pe primii migratori până în arhipelag. 

Societatea maori era organizată pe baza unei duble 
distincţii, între oameni liberi şi sclavi (taurekareka), în 
principal prizonieri de război, şi, la oamenii liberi, între 
nobili (rangatira) şi oamenii de rând (tatua sau ware). În 
aristocrație, un sistem ierarhic de ranguri ordonează 
generaţiile în funcţie de distanta genealogică mai mare sau 
mai mică fată de generaţia celor vârstnici, în contextul 
drepturilor asupra funcţiei de şef. Fiecare hapu are o 
căpetenie (rangatira); căpeteniile hapu-urilor unui trib aleg 
o căpetenie supremă (ariki), decanul de vârstă al adunării. 
Puterea (ihi), de esenţă supranaturală, e legată de celălalt 
element al sistemului de reprezentări maori, mana; în 
funcţie de mana sunt definite valenţele ,fortei" pozitive 


tapu şi ale forţei negative noa, varietatea combinatiilor 
acestora definind statutul persoanelor. 

Rázboiul a jucat un rol important in expansiunea 
populaţiei maori in interiorul arhipelagului, prin 
împingerea sistematică a celor învinşi către teritoriile încă 
nedefri-sate; în general, războiul ocupa un loc important în 
viaţa tribală; arta războiului la maori se remarcă prin 
faptul că are la bază o veritabilă organizare militară, atât 
defensivă (sate fortificate), cát şi ofensivă (căpetenii 
războinice, trupe de războinici organizaţi în falange). 

Între 1840 şi 1860, maorii s-au opus cu arma în mână 
înaintării colonizatorilor albi; în primele „războaie maori”, 
s-au remarcat căpetenii prestigioase, precum Te 
Rauparaha (1840). De faza cea mai dură a confruntării 
dintre europeni şi indigeni (1860 - 1870) se leagă 
dezvoltarea celor două mari sincretisme religioase ce 
asociază cultele locale cu o interpretare a Vechiului 
Testament: Pai Mărire (hauhauismul), milenarism mozaic 
ce exalteazá războiul împotriva albilor, şi Rin-gatu, 
provenit din Pai Mărire, a cărui istorie e dominată de 
figura profetului Te-Kooti (mort în 1893). 

NUME 

Se stie cá gramatica distinge două tipuri de nume 
(substantive); numele (substantivul) comun si numele 
(substantivul) propriu. Cel de-al doilea - numele propriu 
atribuit unei fiinţe animate sau inanimate pentru a o 
individualiza sau pentru a-i desemna identitatea aparte - a 
reţinut atenţia etnologilor, mai ales după ce C. Lévi-Strauss 
a consacrat douá capitole din /a pensée sauvage (1962) 
fenomenelor de denominatie. Desigur, lingvistii, filologii si 
filosofii îşi puneau de multă vreme întrebări privind 
originea şi semnificaţia atribuirii unui nume propriu, însă 
nu s-au arătat deloc interesaţi de înţelegerea concepţiilor 
şi practicilor ce guvernează acest aspect. Cu alte cuvinte, 
nu s-a pus în general problema de a afla de ce „se dau 
nume”, fie că denominatia vizează un individ, un animal, o 
floare sau o barcă etc. 

Lévi-Strauss izolează trei funcţii ale atribuirii unui 
nume propriu: identificare, clasificare şi semnificare. 
Funcţia distinctivă, ce constă în a te recunoaşte în 
interpelare sau în a fi recunoscut în referinţă prin 
enuntarea numelui propriu, variază de la o societate la 
alta. Unele societăţi atribuie un nume unic fiecăruia dintre 
membri, nume ce piere odată cu cel care-l poartă; există 
societăţi ce atribuie mai multe nume aceluiaşi individ, 
referinţa putând varia în funcţie de momentele vieţii, ca şi 
în funcţie de poziţiile de enuntare ce vizează acelaşi 
subiect; spre deosebire de cele două situaţii precedente, 


unele societáti nu utilizeazá decát denominatii colective: 
individul nu este identificat in acest caz decât ca 
aparţinând unei clase de indivizi. 

Forţa distinctivă a tipului de denominatie utilizat 
poate fi mai mare sau mai mică, însă important rămâne 
faptul că, în orice societate, fiecare persoană e întotdeauna 
individualizată în interiorul unui grup minimal mai mult 
sau mai puţin larg. Functiei distinctive i se adaugă un efect 
de clasificare; numele poate trimite astfel la o serie de 
apartenente la diferite ansambluri sociale: parentale, 
tribale, politice, religioase, teritoriale, istorice etc, fiecare 
referinţă de apartenenţă operând ca o marcă a identităţii 
colective, determinarea identităţii individuale putând 
atunci rezulta dintr-un efect de suprapunere a diferitelor 
mărci colective. Ca urmare, numele poate juca rolul unui 
indicator de clasă şi, în această calitate, poate fi înzestrat 
cu semnificaţie, deoarece el vehiculează informaţii 
referitoare atât la cei ce sunt numiţi, cât şi la cei ce 
numesc. In funcţie de opţiunea pentru o echilibrare 
specifică a diferitelor mize ale denominatiei, fiecare 
societate elaborează un sistem particular de identificare a 
membrilor săi. 

Etnologii s-au preocupat de asemenea de scoaterea 
în evidentă a relaţiilor dintre nume şi persoană. Numele 
apare in general ca fiind unul din „aspectele“ 
fundamentale ale persoanei; în această privinţă, statutul 
său este asemănător cu cel al componentelor - fizice, 
psihice sau sociale - persoanei. Numele poate fi înzestrat 
cu proprietăţi, cum este cea a raportului dintre 
individualizarea prin nume şi statutul, efectiv sau 
predictibil, al destinului individual corespunzător: ne 
gândimla practicile foarte răspândite de schimbare a 
numelui unei persoane bolnave pentru a îndepărta soarta 
răuvoitoare, atribuirea de numemască pentru a înşela 
moartea etc. Izolabile ca atare, proprietăţile unui nume îl 


pot caracteriza, indiferent de persoana care îl poartă: aşa 
se face că despre două persoane cu acelaşi nume se crede 
că împărtăşesc, prin chiar acest fapt, aceeaşi soartă; sau, 
tot în aceeaşi idee, avem exemplul constrângerilor sociale 
ce apasă asupra unor persoane ce poartă unul şi acelaşi 
nume, această situaţie antrenând obligaţii de solidaritate 
reciprocă sau respectarea aceloraşi interdicții. 
Denominatia întemeiază identitatea individului, îi asigură 
integrarea în societate, participă la determinarea şi la 
definirea personalităţii sale, atât a celei individuale, cât şi 
a celei sociale. 

OBSERVAŢIE PARTICIPATIVA > Metodă etnografică 
1 - Ancheta etnografică. Originile antropologiei 3 - De la 
începutul secolului al XIX-lea până în 1860 

OCEANIA 1. Generalităţi în concepţia europenilor, 
insulele Oceaniei au reprezentat multă vreme un mit, un 
spaţiu utopic in care „sălbatici” frumoşi, liberi şi 
binevoitori cunoşteau secretul fericirii şi al bucuriilor 
simple. Dincolo de aceste legende, Oceania este totuşi o 
realitate geografică palpabilă, care înglobează continentul 
australian şi ansamblul insulelor tropicale situate în 
„Mările Sudului”. Numărul probabil al acestor insule este 
de 10.000, dar nimeni nu poate da o cifră exactă. Ele sunt 
răspândite, izolate sau în grupuri, cele mai numeroase la 
periferia continentului asiatic şi australian, în imensitatea 
celui mai mare ocean al planetei: 175 de milioane km?, 
aproape jumătate din suprafaţa globului şi de 318 ori 
suprafaţa Franţei. 

Acest „al cincilea continent” este, din punct de 
vedere fizic, dezechilibrat între masa australiană de la 
vest, reprezentând aproximativ 98 de procente din 
suprafaţa de uscat, şi universul insular oceanian de la est, 
alcătuit dintr-un ansamblu, inegal repartizat, de insule de 
forme si dimensiuni diferite. Omniprezenta Oceanului 
Pacific tropical asigură acestei regiuni unitatea geografică; 
datele ce au condus la izolarea regiunii de restul planetei îi 
conferă de fapt acesteia unitatea istorică. O anumită 
geografie a vidului caracterizează această lume de la 
antipozi: vidul desertului australian la vest, vidul 
imensitatii oceanice la est. 

Cifrele globale ale populaţiei rămân scăzute: 16 
milioane de australieni, din care 98% de origine europeană 
(cu o minoritate asiatică în creştere), şi aproape 300.000 
de abori-geni, descendenţi ai primilor locuitori; lumea 
insulară numără aproximativ 6 milioane de oceanieni în 
sens strict care, în ciuda distantelor care-i separă şi a 


varietatii situaţiilor istorice, au conştiinţa apartenenţei la 
unul şi acelaşi ansamblu cultural şi geopolitic. 

Diferitele identități oceaniene 

Geografii din secolele trecute au trasat în linii mari 
limitele regionale, care sunt încă actuale. În afară de 
această lume aparte care e Australia (continentul 
australian si Tasmania), ei au delimitat, în sud-vestul 
Pacificului, Melanezia, sau „insulele negre”, numite astfel 
datorită pielii, mai închise la culoare, a locuitorilor, 
Polinezia, sau „insulele numeroase”, la est şi în centru, iar, 
în nord, de o parte şi de alta a Ecuatorului, Micronezia, 
sau „insulele mici”, alcătuită din circa 2000 de atoli şi 
insule liliputane, cu excepţia unei insule mai întinse, 
Guam. 

Această împărţire se întemeiază pe criterii de ordin 
geografic şi etnocultural. În momentul sosirii coloniştilor 
britanici, continentul australian era ocupat de o populaţie 
venită acolo în valuri succesive, întinse pe perioada a cel 
puţin 40.000 de ani. Aceste grupuri aborigene, vânători- 
culegători rătăcind pe vaste teritorii, în care stâncile şi 
izvoarele reprezentau repere şi locuri sfinte, compensau o 
oarecare simplitate a vieţii lor materiale printr-o extremă 
sofisticare a structurilor culturale şi spirituale. Au trăit 
multă vreme izolaţi, ceea ce va duce la un anumit 
„endemism”, deşi au existat întotdeauna contacte cu Noua 
Guinee prin intermediul insulelor din strâmtoarea Torres. 

Insulele melaneziene din sud-est, mai apropiate de 
continentul australian, au fost primele populate de grupuri 
la origine vânători-culegători, care probabil au adoptat 
acum aproximativ de ani horticultura şi tehnicile de 
irigație si de drenaj, folosindu-le pe podişurile înalte ale 
insulei Noua Guinee (Golson, 1980). Aceste grupuri 
originare sunt fără îndoială primele care se lansează în 
cucerirea insulelor oceaniene, ajungând cu pirogile până în 
Noua Caledonie şi în Vanuatu, trecând printre marile 


insule de la nord de Noua Guinee si de arhipelagul 
Solomon. Cu excepţia insulelor Fiji, care rămân în afara 
acestei mişcări de expansiune, prima perioadă de populare 
a Pacificului corespunde geografic ariei numită 
melaneziană. Aceasta e caracterizată prin densitatea 
redusă a populației (în medie 7, până la 10 locuitori pe 
km?) si prin extrema diversitate culturală si lingvistică a 
societăților locale (aproape 700 de limbi diferite în Noua 
Guinee, 60 în Vanuatu, 30 în Noua Caledonie etc). 

O anumită unitate lingvistică şi culturală 
contrabalansează totuşi dispersia ansam blului lumii 
polineziene, situată în aşa-zisul „triunghi polinezian” din 
centrul si estul Pacificului, din Noua Zeelandă la sud, până 
în Hawaii la nord, si Insulele Societății (Polinezia franceză) 
la est. Aria polineziană corespunde unei faze mai recente 
de populare a unei lumi de insule în general mai mici şi 
mai puţin fertile, în care densitatea populaţiei este mai 
ridicată: civilizaţia este „maritimă”, axată puternic pe 
pescuit şi pe lungi călătorii cu piroga. Structurile politice, 
mai centralizate, sunt dominate de o aristocrație de mari 
„căpetenii”, cu puteri altă dată aproape nelimitate. 

În fine, la nord se întind micile insule ale Microneziei, 
cu densități ale populaţiei inca si mai ridicate (uneori mai 
mult de 200 de locuitori pe km?). Populaţia Microneziei 
aparţine unor valuri de migraţie de dată relativ „recentă” 
(2 - 3 mii de ani), venite din Filipine şi Indonezia; ea a 
întreţinut contacte, uneori intense, cu lumile polineziene şi 
melaneziene vecine, cu care împărtăşeşte multe trăsături 
istorice şi culturale. 

Această diviziune regională nu este neîntemeiată, 
însă poate fi contestată, mai cu seamă atunci când se 
ajunge la concluzii ideologice legate de ,superioritatea" 
naturală a unui grup în raport cu un altul, aşa cum s-a 
întâmplat în secolul trecut, când europenii îi considerau pe 
polinezieni „Seniorii Pacificului”, iar pe aborigeni - ultima 


verigá a rasei umane, precedati cu putin de cátre 
melanezieni. O altà eroare ar fi aceea de a deduce din 
aceastá situatie existenta unor granite foarte stricte intre 
diferitele ,identitáti" oceaniene; de la un tip la altul, toate 
formele de tranziţie sunt într-adevăr cu putinţă, ducând la 
o infinită diversitate a formelor culturale şi a structurilor 
de exprimare. Insulele Fiji, melaneziene şi polineziene în 
acelaşi timp, reprezintă poate din acest punct de vedere 
cel mai potrivit exemplu de sincretism oceanian. 

Insulele-continent 

Insulele Oceaniei nu sunt, aşa cum au crezut multă 
vreme primii navigatori veniţi din Europa, rămăşiţele 
risipite ale unui continent dispărut. Din punct de vedere 
geologic, ele au rezultat din ciocnirea plăcilor tectonice: 
cele mai slabe plăci se scufundă sub cele mai puternice, 
care, antrenate de această mişcare, tind să se înalțe. 
Aceste mişcări au drept consecinţe cutremurele de pământ 
şi un vulcanism activ: „Cercul de foc” al Pacificului, ce se 
întregeşte prin arcul melanezian, corespunde uneia dintre 
cele mai active linii de convergentă a plăcilor. Mecanismul 
de irupere şi de eroziune, alternând în timp şi spaţiu, 
explică marea diversitate de forme de relief insulare. 
Insulele „tinere”, care încă se nasc la marginea plăcilor 
active, se opun insulelor „bătrâne”, aflate la marginile 
„moarte” ale plăcilor devenite inactive, ca în Noua 
Caledonie sau în Insulele Societăţii. Prin simplificare, se 
pot distinge două tipuri de insule ce rezumă diversitatea 
lumii insulare: insulele înalte şi insulele joase. 

Cele mai mari dintre insulele înalte sunt insulele 
„tinere” ale Melaneziei. Masivele muntoase, cele mai 
multe de origine vulcanică, ajung uneori până la 3.000 şi 
4.000 de metri altitudine (Noua Guinee), formând 
„podişuri” interioare, ale căror văi adăpostesc populaţii de 
,tarani” si vânători-culegători în acelaşi timp, care trăiesc 
fără a avea contacte reale cu marea. Aceste populaţii 


„pământene” pot fi întâlnite în fiecare dintre marile insule 
melaneziene, acolo unde o regiune muntoasă centrală 
prezintă o asemenea oportunitate: populaţiile din interior 
sunt aici mai dense decât cele de pe tármuri şi trăiesc un 
mod de viaţă diferit. Climatul răcoros, mai sănătos, 
resursele diversificate gratie pădurii etajate, solul adesea 
fertilizat prin aportul de cenuşă vulcanică şi, în fine, 
relieful compartimentat de o reţea de văi ce asigură 
securitatea şi independenta politică par să reprezinte 
condiţii cu deosebire favorabile colonizării umane. 

Diversitatea ecologică a mediului în insulele înalte a 
fost abil exploatată de societăţile melaneziene care au 
putut identifica, în cadrul lor tradiţional, mijloacele de a 
trece de bunăvoie de la subzistentà la abundentă şi invers. 
Vânătoarea, culesul, creşterea porcilor, itinerantă sau în 
tare, horticultura de-tip intensiv (batatii pe platourile 
înalte din Noua Guinee, în alte părti taroul, irigat sau nu, şi 
ignama gigant) au fost cele care le-au furnizat aceste 
mijloace. Populatiile melaneziene ale „insulelor înalte” 
puteau astfel să utilizeze, cu finalitate socială, surplusul, 
investit de ei în competiţii de schimb. Din aceste competiţii 
emerg bărbaţii puternici şi demni de stimă: Grands 
Hommes (Godelier, 1982), Big Men (Sahlins) sau, în cazul 
mai aparte al insulei Vanuatu, demnitarii din „Societatea 
Gradelor” (Vienne, 1984; Bonnemaison, 1986). Aceşti 
bărbaţi de rang înalt îşi datorează puterea aptitudinii lor 
de a manipula şi a distribui bogăţiile produse de restul 
societăţii sau prestigiului întreţinut prin exercitarea unui 
statut ereditar. 

Tärmurile joase ale atolilor 

Un alt peisaj, o ecologie diferită şi noi variante 
culturale se afirmă pe măsură ce ne apropiem de zona 
Pacificului central şi oriental. Aici predomină „insulele 
joase” cu un relief fárámitat, mai mici şi mai izolate. Unele 
nu au o suprafaţă mai mare de 10 km?, alteori chiar mai 


putin. Relieful erodat şi platourile interioare le 
structurează centrul, însă unele nu sunt decât nişte atoli, 
simple plaje de nisip coralier adus de valuri, având ca 
singură formă de relief şi refugiu în caz de ciclon vârful 
cocotierilor. Echilibrul ecologic al acestor insule-tărm este 
fragil. Expusi în întregime mării, locuitorii lor au cunoscut 
pentru multă vreme condiţii vitrege de-supravietuire: 
izolarea, solurile sărace, puţin roditoare, capriciile mării şi 
vântului. Cultura plantelor, cea a taroului şi a acestui 
arbore al vieţii care este cocotierul, alcătuieşte datele unei 
economii de subzistentă, în care surplusul este rar, o 
economie bazată esențialmente pe pescuit. 

În acest univers simplificat, societăţile polineziene şi 
microneziene au putut să creeze totuşi o civilizaţie a 
frumuseţii şi a unei aparente lipse de griji care i-a încântat, 
după cum se ştie, pe primii descoperitori europeni. Spre 
deosebire de societăţile fractionate din punct de vedere 
geografic si ,orizontale" din punct de vedere social, 
controlate de Big Men din Melanezia tradiţională, 
societăţile polineziene şi, într-o anumită măsură, cele 
microneziene, sunt descrise mai degrabă ca fiind 
construcţii ierarhice, cu o structură „piramidală”, peste 
care domnesc „regi” si ,preoti". Ele sunt întemeiate pe 
titluri transmise în general ereditar, ce trimit adesea la 
nume, imagini şi circumstanţe ale călătoriei originare cu 
piroga. Statutul şi puterea decurg din aceste titluri. În 
acest fel au putut fi create veritabile regate 
„transinsulare”, întinse, dar instabile; la sosirea 
europenilor, acestea înglobau arhipelaguri întregi, ca în 
cazul insulelor Tonga, Samoa sau al Polineziei orientale. 

Insulele înalte predomină la vest, iar insulele joase şi 
atolii în centru şi la nord-est, dar regula admite şi multe 
excepţii. De asemenea, unele societăţi „melaneziene” au 
cunoscut sisteme politice întemeiate pe titluri, precum în 
sudul sau centrul insulelor 


Vanuatu, in Fiji sau in Insulele Loialitátii si, cazul 
invers fiind si el valabil, unele căpetenii polineziene se 
aseamănă uneori cu Big Men, obligaţi să-şi renegocieze în 
mod constant puterea. 

Paradigma pământului 

Dragostea pentru pământul natal, legătura cu solul, 
încărcătura afectivă cu care se vorbeşte despre origini, 
toate acestea sunt constante culturale foarte puternice în 
întreaga Oceanie. Fie el navigator sau om al uscatului, 
nomad ca în Australia sau chiar horticultor ca pe 
podişurile înalte ale Melaneziei, omul este mai întâi ataşat 
unui loc; „el este de undeva”. Chiar dacă îşi întemeiază 
viziunea asupra lumii pe călătoria care-i deschide 
drumurile alianţei exterioare, el nu are sens şi statut decât 
prin legătura pe care o păstrează cu locul identităţii sale. 

Multe din grupurile oceaniene şi-au uitat originea 
reală şi împrejurările sosirii lor într-un anumit loc; 
discursul reflectat în mituri câştigă atunci în forţă: ei se 
proiectează ca venind din pământ şi din pietre, 
consubstantiali peisajului insulei pe care trăiesc. Raportul 
oceanienilor cu pământul este din această pricină mai 
puţin legat de sfera economică şi mai mult de cea 
identitară. Dacă se pot dovedi foarte supli în ceea ce 
priveşte metodele de folosire a solului, ei se arată de 
neclintit când vine vorba de principiile suveranităţii 
teritoriale. 

La fel, timpul mitic, istoria însăşi sunt văzute de către 
oceanieni ca o relaţie cu un spaţiu în care locurile sunt 
înzestrate cu memorie. Litania locurilor despre care 
vorbeşte mitul fixează teritoriile de identitate şi drepturile 
de suveranitate asupra pământului. Acestor locuri le 
corespund nume de oameni, în vreme ce drumurile care 
pornesc de aici sugerează direcţiile privilegiate ale alianţei 
politice si matrimoniale: se spune că omul e un arbore - 
adică un loc -, dar că aparţine de asemenea unei pirogi - 


adică unui grup ce străbate nişte drumuri (Bonnemaison, 
1987). Sistemul loc - drum, înscris în spaţiu, fixează 
organizarea socială şi o reproduce. Identitatea, dar şi 
statutul, puterea politică, onorifică sau magică, drepturile 
funciare, alianțele se mostenesc prin intersectarea marilor 
locuri intemeietoare cu drumurile alianţei. In acest sens, 
popoarele oceaniene sunt „grupuri geografice” ce se 
definesc printr-o relaţie (negociată) cu spaţiul, ca şi printr- 
o relaţie (moştenită) cu sistemul parental. Această 
paradigmă fondatoare explică pe deplin conflictele actuale 
din Melanezia, ca şi pe cele din Noua Zeelandă şi 
Australia. 

„Calea oceaniană”. 

Cultura oceaniana de astăzi demonstrează o 
remarcabilă vitalitate. Se face simţit un avânt cultural ce 
acompaniază schimbările politice: în Oceania, el poartă un 
nume anglofon, Pacific way sau, altfel spus, calea 
oceaniană. În Oceania francofonă se vorbeşte de Coutume, 
de Kastom în pidgin sau în bistama din Vanuatu sau 
Insulele Solomon. Oceanienii înţeleg prin aceşti termeni 
păstrarea propriilor valori şi redescoperirea modului lor de 
viaţă tradiţional, însă, paradoxal, ei exprimă o perspectivă 
îndreptată atât spre trecut, că t şi spre viitor. „Cutuma” e 
de fapt un concept cu multe fațete, o reinterpretare din 
perspectiva nevoilor prezentului şi totodată o redefinire a 
nevoilor prezentului în termenii trecutului. Prin aceasta, ea 
continuă să funcţioneze fara a pierde nimic din ceea ce a 
fost odinioară. 

Creştinismul omniprezent a adăugat discursului 
oceanian propriul său ferment. În Polinezia, el ajunge 
uneori să înlocuiască însăşi memoria tradiţiei (Robineau, 
1984) sau să o reconstruiască în permanentă (Babazdan, 
1982), pornind de la aporturile externe succesive. In 
Melanezia, unde trecutul păgân exprimat şi reactualizat 
uneori sub o forma  milenaristă (Guiart, 1956; 


Bonnemaison, 1987) e cu mult mai apropiat, Cutuma 
încearcă să evoce cele mai vechi origini, dar nici aici 
finalitatea discursului nu este pur şi simplu paseistă: ea 
exprimă şi o dorinţă de a se racorda la viitor. 

Subdiviziunile regionale ale spaţiului oceanian 
incluse in  dictionar sunt  urmátoarele: Australia, 
Melanezia, Micronezia, Noua Guinee, Noua Zeelandă, 
Polinezia. 

2. Cercetárile asupra spatiului oceanian intre sosirea 
descoperitorilor europeni in secolul al XIV-lea si primele 


cercetări ştiinţifice întreprinse trei secole mai târziu, 
colonizarea occidentală în Pacific se realizează mai ales 
prin intermediul misionarilor. Concurenta acerbă dintre 
evanghelizatorii de toate credinţele (protestanți englezi şi 
catolici francezi în special) va pregăti terenul pentru 
colonizare. In secolul al XIX-lea, luarea în stăpânire a 
insulelor Oceaniei de către puterile occidentale devine un 
fapt împlinit, ducând la reducerea demografică a 
populațiilor autohtone si, în anumite cazuri, la extinctia 
unor întregi societăţi (triburi din Tasmania, aborigenii din 
Australia meridională) (Julien, 1971). 

Geneza etnologiei oceaniene în secolul trecut, 
cunoştinţele Europei despre lumea oceaniană se limitau la 
date disparate, adunate de prin cronicile exploratorilor, 
lucrările naturaliştilor şi scrierile misionarilor sau ale 
administratorilor coloniali. În cercurile ştiinţifice în care 
dominau pe atunci ideile evoluționiste, aceste materiale 
vor servi ca suport pentru reconstructii conjuncturale ale 
istoriei şi geografiei. Tezele avansate pentru a încerca 
organizarea acestui corpus eteroclit se lovesc în general 
de aceeaşi problemă: aceea a originii popoarelor 
Pacificului. 

Examinând la scara întregii Oceanii distribuţia 
spaţială a trăsăturilor legate mai cu seamă de organizarea 
socială si civilizaţia materială, F. Graebner deduce 
existenta unor complexe culturale distincte. El vede în ele 
rezultatul migraţiilor succesive, realizează o tipologie 
cronologică, mergând de la rudimentar spre elaborat, şi 
pune astfel bazele unei noi dogme (Kulturkreislehre) a 
antropologiei istorice. Tot interesul acordat migraţiilor a 
inspirat, în 1898, una dintre primele expediţii colective cu 
adevărat ştiinţifice ale istoriei etnologiei, condusă de A.C. 
Haddon, în insulele din strâmtoarea Torres. 

Cu mult înainte de această dată, studii intensive 
fuseseră deja întreprinse in situ: de misionari (Codrington, 


Ellis, Laval, Nott), de functionari (Fornander Grey), sau 
chiar de oameni de ştiinţă precum rusul Mikluho-Maklai - 
care a stat în Noua Guinee vreme de mai mult de treizeci 
de luni, între 1871 şi 1877 -, sau de cercetătorii ce 
realizau studii regionale în Australia (Curr, Roth, Smyth, 
Spencer, Gillen). Spre deosebire de aceştia, expediţia 
pluridisciplinară a lui Haddon e gândită special în scopul 
culegerii unui număr cât mai mare de informaţii despre o 
singură populaţie. Dintre colaboratorii săi iluştri, C.G. 
Seligman şi W.H.R. Rivers vor aduce o schimbare prin 
supunerea insularilor la teste de psihologia simţurilor. Tot 
cu ocazia acelei expediţii, Rivers a pus la punct metoda 
genealogică pentru analiza legăturilor de rudenie. 

Ancheta din strâmtoarea Torres marchează începutul 
unei dezvoltări a studiilor monografice (Seligman, Rivers, 
R. Thumwald), a căror contribuţie - comparabilă cu 
influenţa pe care au avut-o cercetările lui B. Spencer şi FI. 
Gillen, A.W. Howitt sau C. Strehlow în Australia asupra 
concepţiei lui Durkheim despre totemism - depăşeşte 
adesea cadrul strict al cercetărilor oceaniene. 

Dacă abordarea istorică va exercita mai apoi o 
anumită influentă (A.B. Deacon), totuşi anul morţii lui 
Evans şi al publicării de către B. Malinowski a lucrării The 
Argonauts of th e Western Pacific (1922) este cel care 
anunţă adevăratul început al etnologiei moderne. 

Conferind un statut ştiinţific unei metode 
experimentale (observația participativă) si delimitand 
obiectul antropologiei sociale (analiza sincronicä a 
ansamblurilor culturale) în afara câmpului istoriei, 
Malinowski va provoca un elan înnoitor în desfăşurarea 
cercetărilor. Etnografia exemplară pe care o aplică în 
insulele Trobriand va avea numeroase ecouri în 
monografiile continuatorilor săi (R. Firth, R.F. Fortune, A.I. 
Richards, H.I. Hogbin) şi în opera lui Marcel Mauss, căruia 
îi inspiră una din cele mai celebre scrieri (Essai sur le 


don). Dacá etnologia poate acum sá se constituie cu 
adevárat ca o stiintà specificà, ea datoreazá acest lucru si 
unui fost elev al lui Rivers, A.R. Radcliffe-Brown, pionier al 
unei forme de functionalism inspirată de ideile lui 
Durkheim si care caută să identifice, fără referire la 
psihologia individuală, legile integrării sociale. Partizan al 
metodei comparative, el aduce, la începutul anilor '30, o 
contribuţie fără precedent, bazată pe anchetele sale din 
Australia, asupra studiilor sistemelor de rudenie. 

Dominația pe care teoriile funcționaliste au exercitat- 
o multă vreme asupra antropologiei sociale britanice 
explică pe deplin izolarea la care a fost supus detractorul 
său cel mai radical, G. Bateson. Odată cu apariţia în 1936 a 
studiului său Naven, o monografie consacrată ritualurilor 
populaţiei iatmul din Noua Guinee, etnologia se imbogátea 
printr-o abordare inedită, atât în ceea ce priveşte proiectul 
său epistemologic („studierea principiilor explicative”), 
metodologia sa (cunoaşterea structurii, a mecanis - melor 
cognitive şi a etosului unei culturi - înţelese ca tot atâtea 
aspecte independente -, pornind de la comportamentele 
rituale), cât şi în ceea ce priveşte interpretările pe care le 
realizează pe baza noilor concepte analitice (evidenţierea 
proceselor de interacţiune, schismogeneză, în dinamica 
raporturilor sociale). 

Problema normalizării pe care cultura o impune 
psihologiei individuale constituia in acea epocá una dintre 
principalele teme de reflecţie ale culturaliştilor americani. 
Lucrárile lor (mai cu seamá cele ale lui R. Benedict, cáreia 
Bateson - exterior acestui curenti-a recunoscut importanta 
pentru propriul demers) au permis  conceptiilor 
psihanalitice să dobândească un statut real în etnologie. În 
spaţiul oceanian, ele îşi datorează popularitatea anchetelor 
lui M. Mead despre formarea personalităţii, anchete 
realizate în Polinezia şi în Melanezia. 

Cadrul instituţional al cercetărilor din Oceania 


Odatá cu ultimii ani ai secolului trecut, expeditiile 
individuale si colective spre Oceania au fost intreprinse 
gratie sprijinului acordat de institutii precum Universitatea 
din Melbourne sau Bernice Pauahi Bishop Museum din 
Honolulu. În timp ce acesta din urmă va continua să 
susţină cu precădere studiile asupra spaţiului polinezian, 
studii a căror difuzare o asigură prin seria de Bulletins, 
Universitatea din Sydney - sub egida căreia apar revistele 
Mankind şi Oceania - va deveni în anii '20 principalul 
centru de organizare a cercetărilor antropologice în 
Melanezia (Elkin, 1943). Acţiunea întreprinsă de 
Australian National Research Council, sprijinită financiar 
de Fundaţia Rockefeller, va permite unui număr crescând 
de etnologi să lucreze în această regiune (R. Fortune la 
Dobu, C. Wedgwood si I. Hogbin în insulele Schouten, J.A. 
Todd in New Britain, EL.S. Bell in New Ireland, R. 
Thumwald în Insulele Solomon etc), precum si in Australia 
(A.P. Elkin, P Kaberry, W.E.H. Stanner etc.) (Elkin, 1938). 

Pe lángá universitáti, existá si alte organisme care 
contribuie la strângerea şi publicarea materialului 
etnografic, cum ar fi Polynesian Society - creată în 1892 la 
Wellington, sau Societe des Etudes Melanesiennes fondată 
în 1938 la Noumea, de către pastorul M. Leenhardt 
(totodată cofondator, împreună cu R.P. O'Reilly, al Société 
des Oceanistes de pe lângă Musée de l'Homme). 

Insă în acea epocă instanţele ştiinţifice ce preconizau 
dezvoltarea cercetărilor antropologice erau interesate mai 
ales de aplicarea acestor cercetări în administrarea 
populațiilor colonizate. Inspirându-se dintr-o politică a 
cărei eficacitate a fost dovedită încă din 1921 pe teritoriile 
ce aparţineau Imperiului, autorităţile britanice vor recruta 
etnologi pentru a asigura pregătirea funcţionarilor 
însărcinaţi cu controlul coloniilor. Din toţi government 
anthropologists - cum erau numiţi in acea vreme -, 
englezul F.E. Williams, care va petrece mai mulţi ani în 


Papua, rámáne una dintre figurile cele mai marcante prin 
exceptionala calitate a operei sale etnografice. 

Incepând cu al doilea război mondial, cercetările 
efectuate în Oceania tind din ce în ce mai mult să se 
organizeze in cadrul a trei proiecte directoare: 
Coordinated Investigation of Micronesian Anthropology 
(CIMA), Tri-institutional Pacific Program, New Guinea 
Research Program  (initiat de Australian National 
University, fondată in 1946), sau în proiecte trasate de 
organisme pluridisciplinare precum Office de la Recherche 
Scientifique et Technique Outre-Mer (actualul ORSTOM), 
creat în 1943, şi South Pacific Commission, înfiinţată pe 
bazele unui acord internaţional în 1946. Majoritatea 
acestor programe vizează obiective utilitare (în special 
acela de a mări eficacitatea administratiilor coloniale 
reorganizându-le pe baze ştiinţifice), urgenta strategică 
fiind uneori determinantă pentru punerea în practică a 
acestor proiecte. Acesta este cazul programelor CIMA, 
concepute, organizate şi finanţate de marina americană - 
cu ajutorul financiar al Wenner Gren Foundation şi cu 
aportul a douăzeci de universităţi - ce vor provoca în 
Micronezia un spectaculos aflux de cercetători, între care 
se remarcă G.P. Murdock şi W.H. Goodenough. 

Temele privilegiate 

Transformările de tot felul din viaţa culturilor 
occidentale şi oceaniene, declanşate sau accelerate de 
război, suscită un interes sporit pentru studiul structurilor 
sociale, al sistemelor cognitive şi al proceselor evolutive. 
In Melanezia, finalitatea pragmatică ce a orientat 
majoritatea anchetelor constituie o explicaţie pentru 
atenţia deosebită de care vor începe să se bucure o serie 
de fenomene care, deşi atestate de multă vreme, fuseseră 
puţin tratate până atunci: mişcările milenariste. Cu doar 
câteva excepţii (J. Guiart, K.O.L.. Burridge, Th. Schwartz), 
tot mai mulţi etnologi se interesează de acestea din 


perspectiva aculturatiei, a raportului fragil 
cu'rationalitatea (psihologicà si economicá), conform unei 
abordări ce plasează in mod implicit referentul în 
modernitatea occidentală (C.S. Belshaw, J. Inglis, PM. 
Worsley, P. Hogbin, P. Lawrence, P. Brown) (Kilani, 1983). 

Tema schimbării este centrală pentru un mare număr 
de analize vizând evoluţia unor societăţi (H.I. Hogbin, M. 
Mead, R. Firth) şi adoptând elemente noi datorită 
dezvoltării urbanistice şi transferurilor de populaţie (L. 
Mason, C.S. Belshaw, A. Spoehr), sau pentru analize legate 
de transformările survenite în economie şi în structurile 
politice tradiţionale (D.L. Oliver, L. Sharp, R.W. Force, R. 
Salisbury C.A. Valentine, W.R. Bascom). Alte studii, 
realizate în Melanezia, demonstrează faptul că diferitele 
procese de ajustare se datorează dinamicii interne a 
culturilor. Insistând asupra rolului strategiilor individuale 
în cadrul sistemelor politice sau economice care prezintă 
presupuse analogii cu cele ale societăţilor capitaliste, 
aceste studii vor mai contribui si la relativizarea 
importantei structurilor de rudenie în funcţionarea 
relaţiilor sociale (L. Pospisil, T.S. Epstein, B.R. Finney). 

În domeniul structurilor de rudenie, schimbarea 
teoretică survenită în anii '60 s-a datorat mai ales 
observaţiilor efectuate în podişurile din Noua Guinee. 
Reafirmând opoziţia dintre ideologia recrutării uniliniare şi 
practica socială, ele readuc în discuţie importanta 
universală a interpretărilor inspirate de modelele africane, 
provocând astfel o aprinsă dezbatere (J.A. Barnes, L.L. 
Langness, M.J. Meggitt, A.J. Strathern, J. La Fontaine) 
(Langness, Weschler, 1971). Daca  ,supletea" sau 
„instabilitatea” organizării sociale apăreau, pentru 
Melanezia, ca o caracteristica cvasigenerala, dificultatile 
ivite in procesul descrierii acestei organizari (semnalate 
inca din 1953 de Hogbin si Wedgwood) duc la concluzia ca, 
in formarea si dezvoltarea unitatilor sociale, trebuie luati 


in considerare factorii extrinseci ai filiatiei (R. Keesing). 
Criterii atât de decisive ca cele ale raporturilor cu 
pământul sau cele ale rezidentei vor conduce la 
reconsiderarea abordárilor clasice (M. de Lepervanehe, 
1967 - 1968), insá mai cu seamá atentia acordatá 
sistemelor de schimb a dus la orientarea spre studiul 
structurilor sociale. Începând din acest moment, ele vor 
constitui una din temele privilegiate ale antropologiei 
melaneziene (P. Lawrence, M.J. Meggitt, R.A. Rappaport, 
D. de Coppet, M. Godelier, R.M. Berndt, A.J. Strathern, 
M.D. Sahlins, E. Schwimmer, A.B. Weiner). Contributiile 
oceanistilor la dezbaterea suscitata de Sahlins asupra 
formelor politice comparate din Polinezia si Melanezia, 
noile perspective si controverse asupra studiului 
ritualurilor pe care ele le-au deschis, sociologia puterii si a 
violentei, teoriile economice ale valorii, chestiunea 
reciprocitatii, ecologia culturală, funcţionarea raporturilor 
interetnice sau a relaţiei dintre sexe, constituie baza unei 
reflecţii de o importantă fără egal în etnologia din alte 
parti ale lumii. 

Istoria disciplinei, observa mai multi autori, a putut fi 
multa vreme urmarita in evolutia cercetarilor intreprinse 
in Oceania. Teoriile comparative care au stimulat aceste 
cercetari (din perspectiva analizei conceptelor de tabu, 
mana, hau sau totem) demonstreaza impactul acestora 
dincolo de domeniul lor strict de referinta. Chiar daca cea 
mai mare parte a marilor curente de gandire din 
antropologia contemporana sunt reprezentate aici, ramane 
totusi in continuare de rezolvat problema unei abordari 
susceptibile sa integreze diversitatea culturilor Pacificului, 
ca si afinitatile acestora. 

OCEANUL INDIAN 

Oceanul Indian este un teritoriu al cárui loc printre 
marile ansambluri culturale mondiale nu a fost recunoscut 
până in prezent. Daca, de pildă, printre etnologi, 


denumirea de ,indianisti”, „africanişti” si, chiar, de 
„malgaşişti” venea de la sine, nimănui nu i-a venit ideea 
invocării unei grupări legate de entitatea „Oceanul 
Indian”. Conform lui P Ottino, le revine cercetătorilor 
francezi meritul de a fi constituit Oceanul Indian ca 
domeniu de cercetare etnologică. 

Pot fi considerate ca aparţinând acestui spaţiu 
oceanic atât regiunile continentale ce-i alcătuiesc litoralul, 
cât şi diferitele insule risipite între ţărmul african şi 
Peninsula Malaeziei. Totuşi, între culturile acestui 
ansamblu,  etnologiiau mai degrabă tendinţa să 
privilegieze în calitate de „culturi ale Oceanului Indian” 
culturile insulare, care acordă o mare importantă relaţiilor 
maritime, ca şi pe cele care, într-un mod mai general, îşi 
trag specificul din schimburile pe care le-au avut cu 
celelalte culturi ale acestui spaţiu. 

În particular, dacă e de la sine înţeles faptul că nu 
trebuie neglijat studiul comunităților compuse din 
imigranţi de dată recentă, imigranţi care au conservat 
aproape neschimbate caracteristicile şi identitatea lor de 
origine, cercetătorii se interesează mai degrabă de 
culturile ,noi", ce s-au constituit prin asocierea unor 
elemente variate, preluate din culturile contrastante ale 
periferiei, şi uneori de dincolo de ele (mai ales elemente 
europene). O astfel de analiză, efectuată pe materialul 
adunat în prezent, poate fi în mod util completată de 
examinarea vechilor mărturii disponibile (între care textele 
călătorilor arabo persani, apoi europeni). 

În ultimul deceniu, în afara celor câteva incursiuni în 
arhipelagurile centrale (Maldive şi Lacdive), cercetările 
etnologilor s-au desfăşurat mai ales în insulele din sud- 
vest. În această regiune, printre insulele ce nu se află în 
imediata apropiere a coastei africane, trei ansambluri 
corespund unor ,unitáti" lingvistice şi culturale. Primul, de 
o considerabilă importantă datorată suprafeţei si 


efectivului populaţiei sale, este marea insulă Madagascar. 
Aceasta, deşi despărțită de Sud-Estul asiatic printr-o 
întindere de apă de mai bine de 5.000 km, are o populaţie 
a cărei limbă şi aspecte culturale sunt foarte puternic 
marcate de originea lor indoneziana. Arhipelagul Comore, 
situat la nord de Madagascar şi de Africa Orientală, are o 
populaţie care vorbeşte o limbă de origine bantu (africană) 
şi a cărei cultură islamică provine din Orientul Mijlociu. În 
ceea ce priveşte arhipelagurile „creole” (Mascarene şi 
Seychelles), ocupate foarte târziu de om (secolele al XVII- 
lea - al XVIII-lea), limba ce le caracterizează, apropiată de 
creola franceză din Caraibe, reflectă principalele 
componente ale populației lor initiale (colonişti francezi si 
sclavi africani). 

: Oricum, acest tablou este rezultatul unei simplificári. 
In realitate, in afará de evidentele aporturi africane, se 
intálnesc in Madagascar influente musulmane globale sau 
localizate, directe sau venind dinspre India sau Indonezia. 
La fel, influentele de origine indoneziana sunt deosebit de 
importante pentru cultura materială din Comore. Dacă, 
într-un astfel de câmp de cercetare, sunt necesare 
comparatiile, ele nu trebuie limitate la anumite „culturi- 
mamă”, cărora culturile studiate li s-ar „anexa” într-un 
anume fel (Grottanelli). 

Am putea spune chiar că, în acest vast creuzet 
oceanic, aceleaşi influente se pot manifesta aproape peste 
tot: deşi Oceanul Indian nu oferă nici pe departe o 
veritabilă unitate culturală, poate fi întâlnit peste tot aici, 
în doze mai mari sau mai mici, în epoci sau în forme şi 
asocieri diferite, acelaşi ansamblu de ingrediente 
fundamentale. De unde interesul, într-un atare spaţiu, de a 
trata reţelele de răspândire a oamenilor şi ideilor în 
aceeaşi manieră pe care, până nu demult, o practica 
Maurice Lombard pentru circulaţia anumitor produse şi 
practici culturale. 


O abordare „generalizată”, adaptată special cazului 
de care ne ocupăm, permite o mai bună cunoaştere a 
fenomenelor variate ce s-au derulat aici, ca şi stabilirea 
logicii acestora, prin raportare la combinaţia de legături 
oceanice si de discontinuități de mediu, ansamblul 
funcţionând ca un soi de „laborator”, în care etnologul 
descoperă situaţii de o varietate şi o bogăţie excepţională. 

Să evocäm în încheiere două exemple de 
reminiscente diferenţiale, observate în acest teritoriu: 1) în 
Insulele Comore, în ciuda pătrunderii timpurii a islamului, 
sistemul de organizare socială matriliniară, care, vreme de 
multe secole, a fost în vigoare pe coasta swahili; 2) tot în 
regiunea Comorelor, existenţa unui calendar numeric, 
identic cu cel folosit în Persia în epoca ultimului suveran 
sasanid (secolul al VII-lea), abandonat de multă vreme în 
Orientul Mijlociu. 

OLANDA. Antropologia olandeză 

Apariţia antropologiei olandeze se înscrie în 
contextul colonial. Încă din 1741, guvernatorul Indoneziei 
observa că înţelegerea limbii şi a obiceiurilor locale este 
indispensabilă pentru administratorii coloniali în serviciu. 
A fost totuşi nevoie de un secol pentru a fi inaugurat, 
iniţial la Şcoala Politehnică din Delft, mai apoi sub egida 
Universităţii de Stat din Leiden, un curs rezervat ofiţerilor 
coloniali. Acesta includea studierea limbii javaneze, a 
dreptului islamic şi cutumiar, propunând şi studiul 
etnografiei indoneziene. Tot la Leiden a fost creată, în 
1877, prima catedră de antropologie, avându-l ca titular pe 
PJ. Veth (1814 - 1895). Universitatea din Amsterdam i-a 
urmat exemplul in 1907. S.R. Steinmetz (1862 - 1940), cel 
care a tinut aici primele cursuri, era un reprezentant tipic 
al şcolii evolutioniste. Teza lui avea ca obiect evoluţia 
formelor de pedeapsă. Cercetările sale, ca şi cele ale 
elevilor săi, adoptau o perspectivă explicit comparatistă: 
era vorba de formularea, pe baza unor date descriptive 
minuţios adunate, a legilor generale cu valabilitate 
universală (Nieboer, 1900). 

Totuşi, antropologia olandeză nu a început să se 
dezvolte cu adevărat decât odată cu numirea la 
Universitatea din Leiden, în 1922, a lui J.PB. de Josselin de 
Jong (1886 - 1964). De formaţie lingvist, Josselin de Jong a 
emis ipoteza conform căreia caracterul structurat al 
limbajului poate fi aplicat sistemului culturii în ansamblu. 
Avem de-a face deci cu un structuralist avant la lettre, aşa 
cum au fost si discipolii lui. Fenomene precum organizarea 
dualistă, filiatia biliniara sau chiar caracteristicile 


structurale ale aliantelor disimetrice i-au preocupat încă 
din anii '20. Astfel, in 1935, Van Wouden evidentia 
implicaţiile căsătoriei între veri incrucisati matrilaterali 
(Josselin de Jong, 1977). 

Universitatea de Stat din Utrecht a creat la rândul ei, 
in 1925, o catedrá de antropologie destinatá formárii de 
administratori coloniali, intr-un spirit insá foarte diferit de 
cel ce prevala la Leiden. Accentul se punea pe 
contrabalansarea ideilor progresiste privitoare la 
independenta popoarelor Indoneziei, despre care exista 
temerea că ar ştirbi convingerile colonialiste ale tuturor 
celor care urmau cursurile de antropologie la Leiden. 

Inaintea celui de-al doilea război mondial, studierea 
antropologiei nu presupunea niciun fel de pregătire pentru 
munca de teren si nici nu era sanctionata printr-o diplomă 
de specialitate. La Leiden, ca şi la Utrecht, chiar dacă se 
puteau dobândi cunoştinţe etnografice solide şi se puteau 
susţine teze, scopul era de fapt pregătirea pentru meseria 
de administrator colonial; la Amsterdam, antropologia era 
tratată ca o ramură a geografiei. Independenta Indoneziei, 
cucerită în 1949, trebuia în mod inevitabil să transforme 
situaţia universitară a antropologiei. De acum înainte ea 
nu mai avea ca obiect ameliorarea cunoştinţelor 
funcţionarilor coloniali. Antropologia s-a divizat atunci în 
două părţi: fosta Volkenkunde a dat naştere antropologiei 
culturale, în timp ce se crea o sociologie „neoccidentală” 
radical nouă. Aceasta din urmă avea funcţia de a aplica 
cunoştinţele disponibile despre societăţile tropicale la 
elaborarea unor programe de dezvoltare. Într-un fel, 
această sociologie neoccidentala a umplut o lacuna 
epistemologică. Antropologii din acea vreme nu erau 
interesaţi de problemele dezvoltării lumii a treia, iar 
sociologii, la rândul lor, nu erau interesaţi decât de Ţările 
de Jos. Relativ clară la începutul anilor '50, distincţia 
dintre antropologia culturală şi sociologia neoccidentală s- 


a atenuat progresiv (Kloos, 1989). 

În prezent, cinci universităţi propun programe 
complete de antropologie, iar două includ în programa lor 
elemente de antropologie specializată. Numărul 
profesorilor este relativ mare (între 10 si 20 pentru fiecare 
departament universitar), la fel şi cel al absolvenților 
(aproximativ 200 de diplome pentru fiecare universitate). 
Antropologii culturali şi sociologii „neoccidentali” sunt 
reuniți în Asociația Olandeză de Sociologie si Antropologie 
(NSAV), precum si in numeroase asociații legate de teme 
de cercetare specifice. 

Antropologia olandezá contemporaná se 
caracterizeazà mai ales prin mondializarea terenurilor de 
anchetă. Dacă Indonezia a fost principalul spaţiu de 
cercetare etnografică până la cel de-al război mondial, 
începând cu 1945 etnologii se răspândesc pe toate cele 
cinci continente (Kloos, Claessen, 1981). Fiecărei arii 
culturale tinde să-i corespundă o asociaţie de cercetători, 
ce cuprinde, pe lângă etnologi, şi istorici, lingvisti, 
arheologi, economişti. In acelaşi timp, antropologia 
olandeză privilegiază munca deteren: marea majoritate a 
tezelor se bazează pe anchete de teren. O a treia 
caracteristică a antropologiei olandeze este pluralitatea 
referintelor teoretice. Abordarea de tip functionalist, 
legată de importanţa acordată culegerii datelor, este cea 
mai răspândită; ea este mai degrabă eclectică decât 
dogmatică, mai mult prudentă decât novatoare. Totuşi, ea 
coexistă cu orientări mai tranşante, cum ar fi tradiţia 
structuralistă inaugurată la Leiden de către Josselin de 
Jong, sau abordarea aşa-zis tranzactionalá apărută în anii 
'60 (Boissevain, 1974). Ceva mai târziu, numerosi 
antropologi s-au îndreptat către antropologia istorică: 
munca de teren se îmbină, în Olanda şi în ţările studiate, 
cu cercetări de arhivă. Anii '70 au fost martori ai 
ascensiunii antropologiei feministe ce reprezintă probabil 


tendinta cea mai novatoare a antropologiei olandeze in 
acest moment (Schrijvers, 1985). Ultima caracteristică a 
antropologiei olandeze este  stránsa legătură cu 
organizaţiile guvernamentale de dezvoltare şi cu cele non- 
guvernamentale, ceea ce nu ne împiedică să fim surprinşi 
de faptul că antropologia aplicată nu s-a constituit până 
acum ca disciplină aparte. 

OLĂRIT 

Acest termen, ca şi acela de „ceramică”, denumeşte 
atât o complexă activitate tehnică, cât şi produsele, foarte 
diversificate, care rezultă din aceasta. Acestea din urmă 
constituie, pentru ultimii 8 - 9.000 de ani ai istoriei 
societăţilor umane, documente de o excepţională bogăţie: 
de la apariţia ei în Mediterana orientală şi în toate spaţiile 
în care este prezentă astăzi (adică aproape în întreaga 
lume), ceramica ocupă un loc de cinste printre dotările 


domestice; fragilà si, deci, frecvent reinnoitá, ea e, chiar in 
starea fragmentară în care se găseşte în siturile 
arheologice, aproape indestructibilá; în fine, lucrul cel mai 
important de spus despre ceramică este acela că ea oferă o 
mulţime de indicii despre calităţile funcţionale şi estetice 
care au dus la producerea sa. In acest fel putem descoperi 
informaţii nu doar despre mijloacele tehnice stăpânite într- 
o anumită epocă, ci şi despre maniera în care aceste 
mijloace au fost puse în practică pentru un caz determinat, 
ca şi despre locul rezervat acestei activităţi şi actorilor ei 
în cadrul unei societăţi date. 

În această privinţă, se pot cita câteva exemple 
extreme: umila muncă domestică a femeilor din Maghreb 
sau Amazonia care realizează, o dată pe an, ustensilele 
necesare pentru refacerea veselei descompletate; crearea 
de piese-unicat de către un artist ceramist considerat, în 
Japonia, „patrimoniu naţional în viaţă”; producţia de serie 
a artizanilor sau a muncitorilor industriali, producţie ce 
furnizează, în vederea profitului, căni şi oale unei clientele 
anonime din pieţele urbane. 

Şi unii şi ceilalţi folosesc acelaşi material, argila, 
urmând un lanţ operatoriu ce cuprinde aceleaşi mari faze: 
alegerea şi pregătirea materiei prime pentru a o aduce la 
gradul optim de plasticitate, modelare, tratament (e) 
superficial (e), apoi transformare prin coacere într-un 
material nou, „lut ars” sau ceramică. Fiecare dintre aceste 
faze oferă un evantai de posibilităţi, a căror combinare dă 
stilul fiecărei producţii ceramice. 

Marea diversitate mineralogică a argilelor face ca 
acestea să nu se preteze în mod egal la toate modalităţile 
de a practica olaritul, aceasta mai ales din pricina 
capacităţilor lor aproape opuse de a suporta modelarea 
sau temperaturile ridicate fără a se deforma. De altfel, 
orice argilă trebuie transformată într-o pastă omogenă 
pentru a i se putea da o formă, prin curăţare, amestecare, 


frámántare repetatá; adeseori sunt adáugate elemente 
destinate să reducă prea marea elasticitate naturală, 
elemente numite degresanti, a căror identificare poate fi 
un indicator preţios pentru arheologi. 

Oricare ar fi nivelul echipamentului tehnic, în 
modelarea obiectelor ceramice importanţa principală o au 
mâinile: ele singure, sau ajutate de unelte sumare în 
vederea modelării (prin scobirea şi subtierea progresivă a 
unei mase de argilă sau prin asamblarea unor bastonase 
de argilă, bine lipite între ele), mâinile ce presează o cocă 
păstoasă pe un tipar sau înăuntrul acestuia, mâinile care 
lucrează un „aluat”, pentru a-l alungi, scobi, subtia, 
contura prin presare, în timp ce-l rotesc rapid pe un platou 
rotund. Roata este pe drept cuvânt considerată a fi un 
progres decisiv în fabricarea ceramicii, nu atât pentru 
calitatea produselor, cât pentru creşterea ritmului de 
producţie. Imensa bogăţie a formelor, fie ele modelate sau 
produse după tipare, din ceramica americana 
precolumbiană e un exemplu util în această privinţă. 

Printre tratamentele superficiale care ameliorează 
aspectul ceramicii, unele au ca scop, uneori explicit, să 
reducă porozitatea lutului atunci când coacerea nu e 
suficientă: aplicarea unui strat fin de engob, şlefuirea care 
face lutul să strălucească prin tasarea stratului superficial, 
afumarea care poate interveni după ardere. 

Etapa arderii este cea care diferenţiază cel mai mult 
atât aspectul exterior, cât şi calităţile funcţionale ale 
tipurilor de ceramică, de la oalele de pământ de-abia 
consolidate şi până la produsele impermeabilizate prin 
vitrificarea de suprafaţă (ceramică smălțuită, faiantata) 
sau de profunzime (gresie, porțelan). Ceramica există din 
momentul în care argila a început să fie arsă, adică supusă 
unei temperaturi potrivite pentru a nu mai putea reveni la 
starea plastică, o temperatură de cel puţin 500 de grade, 
uşor de obţinut prin foc deschis, în care piesele ce trebuie 


arse sunt in contact direct cu combustibilul. Chiar si in 
acest caz, anumite aspecte, mai ales aeratia, pot oferi un 
anumit control al comportamentului focului. În cuptoare, 
vasele sunt separate de o vatră în care focul poate fi 
controlat şi întreţinut până la obţinerea temperaturilor 
ridicate (de ordinul a 1.500* C în cuptoarele performante 
pentru porțelan dur). 

Ceramica smălțuită (smaltul fiind o pelicula de sticlă 
formată în timpul arderii) a apărut pe la începutul erei 
noastre, atât în Orientul Apropiat, cât şi în China, unde 
arta ceramică, prin gresii si portelanuri, căpătase un avânt 
considerabil. In Occident, ceramica smălțuită şi gresia 
ajung abia în evul mediu târziu, în vreme ce lumea 
islamică adusese genul faiantei la perfecţiune între 
secolele al X-lea şi al XVI-lea. 

După cum am spus mai sus, olăritul nu constituie 
întotdeauna o meserie specializată, însă a fost şi a şi rămas 
în câteva societăţi una din îndatoririle domestice normale 
ale femeilor. Ca activitate specializată, ea este de multe ori 
tot o ocupaţie feminină: exemplul clasic este oferit de o 
mare parte a Africii, unde această muncă revine femeilor 
cu o anumită descendentă, uneori aceeaşi ca cea a 
fierarilor, exemplu căruia i se adaugă producţia actuală din 
majoritatea regiunilor americane, ca şi diverse exemple 
din lumea malaeziană, din Madagascar şi Indonezia, ca şi 
din Filipine şi insulele Fiji, locuri în care olăresele produc 
fie în vederea schimburilor desfăşurate în circuitele de 
proximitate, fie în vederea unui comerţ uneori gestionat în 
întregime de ele. Atât în Europa, cât şi în America de Nord 
şi în Orientul Apropiat sau îndepărtat, marile artizanate 
specializate sunt masculine, chiar dacă, uneori, este 
utilizată accesoriu mâna de lucru feminină şi în ciuda 
faptului că există numeroase cazuri de coexistentă, cazuri 
în care produse diferite de artizanat, masculine şi 
feminine, împart aceleaşi pieţe (mai ales în regiunile 


mediteraneene: Africa de Nord, Spania, Cipru, Liban etc.). 

ONOARE 

Începând cu anii '60, sub impulsul cercetărilor 
novatoare întreprinse de J.G. Peristiany (1965) si J. Pitt 
Rivers (in Peristiany, 1965), noţiunea de „onoare” ocupă un 
loc central in studiile antropologice anglo-saxone 
consacrate bazinului mediteranean. Această noţiune este, 
în fapt, un instrument preţios pentru a compara între ele 
diferitele societăţi din regiune. Dar ambiguitatea 
conţinutului său a ridicat probleme, în măsura în care s-a 
putut crede că ea acoperă şi alte noţiuni presupus 
constitutive: castitate, curaj, răzbunare, ospitalitate, 
protecţie, generozitate, clementă, măsură, nobleţe şi 
prestigiu. Aceşti termeni trasează conturul unui câmp 
semantic, fără însă a mai permite şi identificarea unui 
concept local sau definirea unei noţiuni antropologice. In 
lipsa unui consens asupra conţinutului conceptului de 
„onoare”, discuţiile se poartă în jurul funcţiei valorilor 


careti sunt asociate. Onoarea a fost abordatà ca un ideal 
egalitarist (Pitt-Rivers, 1977), ca un principiu egalitar fárá 
vreo legătură cu puterea economică (Lison-Tolosana, 1983) 
sau politică; tine de o etică a integrităţii, a nobletei 
trupului şi sufletului (Campbell. 

Pentru J. Davis (1977) si I. Cutileiro (1971), onoarea 
este, dimpotrivă, strâns legată de bogăţie şi apare chiar ca 
unul dintre factorii ierarhizării sociale. In societatea 
kabilă, P Bourdieu (în Peristiany, arată în ce măsură miza 
onoarei poate contrazice idealul egalitar. Onoarea îi apare 
lui J. Schneider (in Kayser, 1986) ca ţinând de o ideologie 
de apărare a patrimoniului în societăţile fără stat. 

Ca urmare, în cele mai multe dintre cercetările 
consacrate societăţilor mediteraneene, problematica 
onoarei a fost legată constant de alte problematici 
existente. Ca urmare, onoarea a fost studiată în contextul 
clientelismului (Blok, 1974; Schneider, 1976; White, 1980), 
a fost apropiată de baraka, „binecuvântarea divină”, care 
se manifestă prin fapte miraculoase (Jamous, 1981), s-a 
analizat rolul jucat de onoare în sistemele de vendetă ce se 
dezvoltă ca substitute pentru alte forme de instituţii civile 
(Black-Michaud, 1975). 

In fapt, în jurul Mediteranei, onoarea unui grup 
familial depinde de o stare de echilibru între puritatea 
genealogică a sângelui, pe de o parte, si consideratia 
numelui, pe de alta. In interiorul grupului, totul este pus in 
practică pentru a asigura acest echilibru; ambele sexe se 
ingrijesc ca faptele celuilalt sá fie sávársite in respectul cel 
mai deplin al tradiţiilor: bărbaţii veghează la respectarea 
modestiei sexuale a femeilor, pentru ca puritatea 
genealogiei lor să nu fie alterată, iar femeile îşi incită 
bărbaţii să nu lase ca renumele lor să fie atins. Pierderea 
onoarei generează ” ruşinea” (shame); grupul poate fi 
astfel constrâns să restabilească, într-un interval de timp 
limitat - prin forţă sau prin vicleşug -, echilibrul pierdut. 


Ín societátile musulmane, aceastá preocupare a grupului 
de-a-şi menţine echilibrul statutar se manifestă chiar si 
atunci când unul dintre membrii se căsătoreşte cu cineva 
din afară. În acest caz, dreptul islamic hanefit 
preconizează paritatea (kafa a) soţilor - adică a soţului şi a 
viitorului său socru - cu privire la chestiuni precum 
condiţia (liberă), naşterea, reputaţia, confesiunea, profesia 
şi, mai ales, patrimoniul. Aşadar, motivațiile şi strategiile 
sociale legate de onoare ajung să se transforme în reguli 
juridice. 

ORGANIZARE DUALISTĂ 

Evoluţioniştii considerau ca toate sistemele de 
rudenie „primitive” derivau dintr-un model anti e de clan 
ce opunea două jumătăţi exogame, structură pe care ei o 
numeau „organizare dualistă”.  Criticând aceasta 
concepţie, C. Lévi-Strauss se va elibera de căutarea 
zadarnică a originilor instituţiei şi de-raporturile ei de 
antecedenta sau de consecventă cu un tip de nomenclatură 
a termenilor de rudenie numit sistem clasificator şi cu 
căsătoria dintre veri incrucisati (1949), pentru a o defini ca 
„un sistem în care membrii comunităţii [...] sunt împărţiţi 
în două grupuri ce intretin relaţii complexe, mergând de la 
ostilitatea declarată până la o foarte strânsă intimitate” 
(ibid.: 87). Semnalând faptul cá jumátátile, departe de a fi 
intotdeauna exogame, nu joacá adesea niciun rol in alianta 
căsătoriei, precum si faptul că cel mai adesea căsătoria 
dintre veri este prezentă acolo unde organizarea dualistă 
este necunoscută, Lévi-Strauss vede în aceste fapte 
codificarea unui principiu de reciprocitate, care depăşeşte 
cu mult simpla funcţie de reglare a alianţei matrimoniale: 
dualismul este deci un sistem de reprezentare. Lévi- 


Strauss va opera ulterior o distinctie intre modelele 
dualiste constiente si structura subiacentá care le poate 
contrazice, pe de o parte (1958), iar pe de altá parte, intre 
structurile dualiste diametrale, simetrice, egalitare si 
statice şi structurile concentrice, asimetrice, ierarhizate si 
dinamice, animate de un ternarism implicit. D. Maybury- 
Lewis (1960) îi reproşează lui Levi-Strauss faptul că a 
confundat organizarea dualistă, legată de aspectul spaţial 
al relaţiilor dintre două grupuri (model diametral), cu 
dualismul ca simbol al relaţiei dintre societate şi lumea 
non-socială (model concentric). Etnografia actuală, mai 
ales americanistá, a preferat să pună în evidentă 
dualismele de diferite niveluri, care afectează împreună 
sau separat socialul şi cosmologicul (Maybury-Lewis, 1979; 
Overing Kaplan, 1984); ea a confirmat totodată necesitatea 
de a disocia sistemele matrimoniale elementare şi 
simetrice cu nomenclatură bipartită, care ignoră foarte 
adesea diviziunile şi funcţionează în filiatie nediferentiata, 
de organizarea dualistă socială şi rituală, ce poate fi 
însoţită de structuri semicomplexe de rudenie, cum este 
cazul populațiilor ge si bororo din America de Sud. 

ORGANIZARE SOCIALA 

Intr-o acceptie eliberatá astazi de orice presupozitie 
naturalista, notiunea de ,organizare sociala” trimite la 
proprietatea de diferențiere internă caracteristică 
societăților umane. O societate este organizată în măsura 
în care nu este o simplă colecție de indivizi si dacă pot fi 
distinse in interiorul ei unități sociale mai mult sau mai 
puţin permanente, mai mult sau mai putin 
institutionalizate, care intretin relații supuse unei anumite 
convenţii structurale şi funcționale în acelaşi timp. Inteles 
în acest sens, studiul organizării sociale este un capitol 
obligatoriu pentru orice monografie etnologică. Ar fi de 
analizat aici, pentru fiecare nivel observabil de organizare 
(familie, înrudire, teritoriu etc), diferitele unităţi sociale 
identificabile (grupuri domestice, grupuri de filiatie, 
comunităţi  săteşti etc), principiile de apartenență 
(consangvinitate, rezidentă etc) sau de recrutare (vârstă, 
rang, activitate profesională etc.) pe care acestea sunt 
întemeiate, raporturile existente între ele (solidaritate, 
complementaritate, opoziţie, ierarhie etc), ca şi maniera în 
care fiecare, în relaţie cu celelalte, participă la activitatea 
socială în întregul ei. Această noţiune este încă foarte 
adesea confundată cu cea de „structură” (în sensul empiric 
al termenului) sau cu cea de „sistem social”. In majoritatea 
societăţilor studiate in mod traditional de etnologi, 
organizarea socială este strâns legată de sistemul de 
înrudire şi de schimburile matrimoniale. 

Noţiunea de „organizare socială” nu s-a limitat 


întotdeauna la sensul descriptiv care prevalează astăzi. 
Introducerea acestui termen în vocabularul antropologic, 
alături de termenii de „structură” şi ,functie" care-i sunt 
istoriceşte asociaţi, demonstrează atracţia exercitată de 
modelul organicist asupra ştiinţelor sociale. Ca şi cea a 
organismelor vii în general, organizarea societăţii se va 
supune legilor de funcţionare şi de evoluţie. Nu este 
imposibil să  clasificăm societățile după gradul de 
complexitate al organizării lor. Pentru A. Durkheim (1893), 
de pildă, „solidaritatea mecanică”, specifică societăţilor cu 
organizare segmentară, se opune „solidarităţii organice”, 
prezentă in societăţile moderne în care predomină 
diviziunea socială a muncii. 

Utilizarea noţiunii de „organizare socială” de către 
şcoala antropologică britanică, în special de către A.R. 
Radcliffe-Brown (1952), se datorează unei concepţii parţial 
naturaliste despre starea societăţii. Această noţiune joacă 
aici un rol central, deoarece serveşte drept suport 
conceptual unui punct de vedere analitic asupra faptelor 
sociale, ca şi unei delimitări în câmpul antropologiei. 
Punctul de vedere analitic poate fi numit ,substantialist" 
(L. Dumont). Spre deosebire de punctul de vedere 
structuralist, atenţia se îndreaptă spre grupurile sociale şi 
spre dispunerea ordonată ce le caracterizează. Fie că 
această dispunere este una structurală (definită de 
Radcliffe-Brown ca sistem al poziţiilor sociale), fie că ea 
tine de organizare în sensul strict al acesteia (înţeleasă ca 
sistem al activităţilor sociale aşa cum sunt ele administrate 
de poziţia indivizilor şi a grupurilor în cadrul structurii), 
viaţa socială e concepută ca un edificiu ale cărui diverse 
componente sunt solidare unele cu altele. Distincția 
introdusă ulterior de R. Firth (1951) între „structură” si 
,Organizare", distincţie care se bazează pe observaţia că 
prima ar fi religioase ale unui ,Orient' maghrebian, 
imagine în care se conjugă romantismul şi brutalitatea 


realităţii coloniale. 

Ruptura este vizibilă mai cu seamă în domeniul 
religiei, în care au fost operate mutatiile epistemologice 
cele mai importante. Întemeietorii sociologiei religiilor, E. 
Durkheim, J.G. Frazer şi Max Weber, au recunoscut 
contribuţia lui Robertson Smith, Wellhausen sau Goldziher, 
ai căror continuatori şi sunt, într-o oarecare măsură, însă, 
de acum înainte, studiile sociologice şi antropologice vor 
contribui cel mai mult la îmbogățirea analizei marilor 
religii orientale. În domeniul religiei, ca şi în altele, 
importanta şcolii sociologice durkheimiene, şi mai ales cea 
a lucrărilor lui M. Mauss, este decisivă în inversarea 
prioritatilor orientalisticii şi, respectiv, ale antropologiei, 
reuşind însă să păstreze legătura dintre cele două 
discipline. 

Nu e mai puţin adevărat faptul că M. Mauss 
datorează ideea scrierii eseului său despre sacrificiu 
(redactat împreună cu H. Hubert) unora dintre cei mai 
mari orientalişti - Robertson Smith şi indianistul S. Levi -, 
după cum la fel de reală este influenta exercitată de Mauss 
şi sociologia durkheimianá atât asupra cercetărilor 
indianiste ale lui Levi, cât şi asupra celor sinologice ale lui 
M. Granet, a cărui lucrare Les danses et légendes de la 
Chine ancienne (1929) inaugureazá noi metode ale 
istoriografiei critice. Cei mai mari orientalisti vor putea fi 
de acum în stare să practice filologia de teren (Monier- 
Williams, Wilson şi Levi pentru India, Burton şi Charles 
pentru Orientul Mijlociu), în vreme ce antropologii vor 
beneficia de sprijinul textelor, graţie colaborării lor cu 
specialiştii filologi (Mauss, P. Mus, L. Dumont). Metodele 
filologiei înseşi se vor moderniza sub influenta cercetărilor 
antrop ologice şi a celor de lingvistică istorică. Se impun 
noi perspective în domeniul studiilor semitice (M. Cohen, 
M. Rodison) şi mai ales în cel al studiilor indo-europene. 
Studiile lui Dumezil asupra mitologiilor şi cele ale lui 


Benveniste asupra institutiilor reasazá pe baze noi metoda 
comparativă, pun într-o lumină nouă, cea a perspectivei 
valorilor impártásite, preistoria diferitelor populaţii, 
reevaluează regulile de formare a acestor grupuri, ca şi 
cele ale diferentierii lor culturale. Lingvistica comparată 
este autorizată astfel să descrie formarea unei culturi şi să 
reconstituie evoluţia unei ideologii. 

Rezultatele antropologiei ultimelor decenii au 
contribuit la sublinierea faptului că orientalistica, deşi a 
îmbogăţit în mod indirect domeniul ştiinţelor sociale şi a 
furnizat istoriei categorii euristice fundamentale, pare să 
nu fie interesată decât de lumi pe care le consideră 
închise, înzestrând societăţile şi culturile cu imaginea 
uniformitatii şi a permanentei. Chiar dacă azi stim ca 
înţelegerea islamului nu se mărgineşte doar la cunoaşterea 
civilizaţiei arabe clasice, că hinduismul nu este doar 
brahmanic şi că lumea Chinei e îmbogăţită de variantele ei 
coreene şi japoneze, mulţi orientalişti se încăpătânează 
încă să ignore rezultatele obţinute prin cercetarea 
etnologică a relaţiilor de rudenie, a ritualurilor, a 
organizării sociale, a mişcărilor de populaţie etc, fapte ce 
nu se lasă interpretate din perspectiva nobilei materii 
cuprinse în texte. Acest fapt i-a condus în trecut la a face 
din hermeneutică regula unei sociologii, asta cand nu 
cădeau în filologism - acea înclinaţie de a trata cuvintele şi 
textele ca si cum ele nu ar avea altă rațiune de a exista 
decât aceea de a se vedea decriptate de către savanţi (P. 
Bourdieu, în Moniot, 1976). 

Ca o consecinţă a acestor dezvoltări ale 
antropologiei, frontierele dintre discipline încep să se 
modifice. După Dumezil şi Benveniste, studiile de indo- 
europenistică se înscriu din ce în ce mai mult în cadrul 
unei antropologii istorice ce şi-a câştigat titlul de nobleţe 
concentrându-se asupra Greciei antice. Sinologia capătă 
noi dimensiuni în privinţa economiei politice prin E. 


Balazs, in domeniul etno-lingvisticii si antropologiei 
tehnicilor prin A.G. Haudricourt, in vreme ce notiunea de 
lume nouă „sinizată”, datorată lui L. Vandermeersch, 
inaugurează o geopolitică de inspiraţie culturalistă. 
Domeniul studiilor indianiste a fost marcat cu precădere 
de dezvoltarea cercetărilor antropologice şi ridicarea lor la 
rang de ştiinţă savantă, rezervată până în preajma celui 
de-al doilea război mondial orientaliştilor, lucrările lui L. 
Dumont despre rudenie şi caste exercitând cea mai 
puternică influentă asupra acestor procese. In Franţa, 
constituirea în cadrul celei de a VI-a secţiuni a Ecole 
Pratique des Hautes Etudes (actualmente Ecole des 
Hautes Études en Sciences Sociales) a unor laboratoare 
pluridisciplinare pentru fiecare arie culturalà a dus 
aproape la anularea delimitárilor mostenite din trecut. 

In alte domenii, precum cel al studiilor islamice si al 
societăţilor musulmane, clivajul subzistá încă, perpetuând 
diferenţierea temelor si  perspectivelor, fenomen 
omniprezent ce cuprinde doar câteva excepţii, din care cea 
mai notabilă este cea reprezentată de lucrările lui 
Rodinson despre istoria socială a Orientului Mijlociu. În 
general, organizarea universitară şi instituţiile specializate 
menţin încă distincţia între două tradiţii academice care-şi 
revendică fiecare monopolul autorităţii ştiinţifice pentru a 
controla si decide clasificarea intelectuală ce trebuie 
aplicată domeniilor unei ştiinţe. 

J.-C. GALEY 

ORIENTUL MIJLOCIU 

În limba franceză, Moyen-Orient (Orientul Mijlociu) 
desemnează acea parte a lumii musulmane care cuprinde 
ţările arabe din Asia, apoi Egiptul, Sudanul septentrional, 
precum şi Turcia, Iranul, Afghanistanul si provincia 
occidentală a Pakistanului (Baluchistan) (anglo-saxonul 
Middle East mai cuprinde şi Africa de Nord). Din punct de 
vedere istoric, Orientul Mijlociu corespunde, general 
vorbind, teritoriului ocupat cu ocazia primei expansiuni 
islamice, condusă de Mahomed şi cei patru califi, în 
perioada 622 (anul hegirei) - 661. Singura excepţie 
notabilă este Turcia, a cărei islamizare, începută de turcii 
selgiucizi în secolul al XI-lea, nu s-a încheiat decât odată 
cu cucerirea Constantinopolului de către otomani, în 1453. 
Israelul reprezintă un caz particular în sens invers: până la 
crearea acestuia, in 1948, şi până la puternica emigrație 
evreiască ce a urmat, populaţia Palestinei era majoritar 


arabă si musulmană. 

Populaţia Orientului Mijlociu (la ora actuală aproape 
200 de milioane de locuitori) este foarte eterogenă din 
punct de vedere cultural. Are trei componente principale: 
arabi (40%), iranieni (30%) şi turci (25%). Numai primele 
două ansambluri sunt autohtone. In secolul al VII-lea, 
expansiunea arabomusulmana spre est va provoca 
islamizarea platoului iranian, dar nu şi arabizarea acestuia. 
Mult mai târziu, invaziile turcilor (secolul al XI-lea) si 
mongolilor (secolul al XIII-lea) oferă, din contră, un 
exemplu de islamizare si de implantare durabilă a 
cuceritorilor aproape peste tot, în munţii şi podişurile 
orientale. Dominația otomană asupra bazinului 
Mediteranei (din secolul al XVI-lea si până la primul război 
mondial, pe alocuri) a ràmas superficială. Spre deosebire 
de populația din țările arabe, cu o compoziție etnică relativ 
omogenă - mai putin Irakul, unde se află o importantă 
minoritate kurdă (iranofonà) -, popularea lumii turco- 
iraniene creează imaginea unui mozaic: majorității turce in 
Turcia, iraniene (persane) în Iran si tot iraniene (pashtuni) 
în Afghanistan, i se adaugă un adevărat mozaic de enclave, 
uneori importante, de populații iraniene (kurzi - peste 10 
milioane, tadjici, baluchi), iraniene turcizate (azerii din 
nord-vestul Iranului, un sfert din populația acestei ţări), 
turce (turc-meni, cazaci, uzbeci) mongole (hazarii din 
Afghanistan) mai mult sau mai puțin iranizate, şi chiar 
indiene (brahui), fapt ce demonstrează istoria atât de 
frământată a regiunii. 

Leagăn al monoteismelor, Orientul Mijlociu păstrează 
şi urmele vii ale unor forme religioase cărora le-a servit 
drept cadru încă din antichitatea timpurie. Cea mai veche 
dintre religiile Orientului Mijlociu, zoroastrismul nu mai 
este reprezentat decât prin câteva grupuri de adepți din 
centrul Iranului, dar se bucură de o anumită considerație 
printre musulmanii de aici, singurii din lume care il 


consideră şi astăzi ca făcând parte dintre „religiile Cărţii”. 
Bastionul iudaismului este, evident, Israelul, dar în toate 
ţările Orientului Mijlociu'există comunităţi evreieşti vechi 
şi uneori importante numeric, stabilite în special în oraşe. 
Prezenta multor creştini, mai ales în rândul populaţiei 
arabe (8% în Egipt ca şi în întreg Orientul Mijlociu, dar 
20% în Siria si Irak si 40% în Liban), este cu siguranţă una 
dintre trăsăturile distinctive ale Orientul Mijlociu faţă de 
Africa de Nord; dar creştinii sunt împărţiţi în mai multe 
biserici, cu rituri şi limbi liturgice proprii: riturile caldeene 
catolic şi nestorian, sirian catolic şi iacobit, maronit (în 
limbile siriacă şi arabă), riturile copte catolic şi ortodox (în 
limbile coptă şi arabă), riturile armene catolic şi armean 
(în limba armeană), riturile greceşti catolic şi ortodox (în 
limbile greacă si arabă). Totuşi, islamul domină 
pretutindeni, şi mai ales islamul sunit, cu cele patru 
„Tituri” (mazhab) ale sale: malekit (Egiptul Superior), 
hanefit (Turcia), hafeit (Yemen, Hedjaz, Egipt, Palestina) si 
hanbalit (Arabia) (in total, 130 de milioane de credinciosi). 
Urmează apoi islamul siit (50 de milioane de persoane), 
religia oficială a Iranului de la 1500 încoace (ritul djafarit), 
dar ale cărei secte sunt prezente şi în Irak (yezidisii), 
Yemen (zaiditii), Oman (kharedjitii), Liban şi Siria (druizii, 
nosairii), Afghanistan (ismailitii) etc. Aceste diviziuni au 
apărut în cea mai mare parte datorită unor mişcări 
politico-religioase comparabile celor care, de la kharedjism 
la khomeinism, trecând prin wahabism (Arabia) şi 
mahdism (Sudan), au punctat cu regularitate istoria 
Orientului Mijlociu, contribuind astfel la realizarea 
configurației politice actuale a regiunii. 

Toate aceste populaţii sunt repartizate - foarte inegal 
- pe o suprafaţă de aproape 8 milioane de km?. Regiunile 
cele mai populate (peste 40 de locuitori pe km?) sunt 
zonele de litoral (litoralul Mării Negre, al Mediteranei, al 
Mării Caspice şi Yemenul), precum şi câmpiile aluvionare, 


inundate periodic, de pe valea Nilului si din Mesopotamia. 
Marginilor acestor regiuni si anumitor portiuni de relief 
din interior încă echilibrate în privinţa umidității solului 
(Anatolia, Kurdistan, Zagros, Alborz), le corespunde o zonă 
cu populaţie de o densitate medie (10 - 40 de locuitori pe 
km?). Ansamblul, încă favorabil agriculturii, constituie 
„Cornul fertil”: este prin excelenţă domeniul populațiilor 
sedentare. Oriunde altundeva, adică în cea mai mare parte 
a Orientului Mijlociu, precipitaţiile nu ating 300 mm pe an: 
aici se întind stepe şi deserturi, singurii locuitori (sub 10 
locuitori pe km?) fiind agricultorii din oaze si beduinii 
(arabi), crescători de dromaderi (nomazii iranieni şi turci, 
crescători de cai şi de cămile, frecventează de preferinţă 
zonele muntoase). 

Dincolo de această primă constatare - a diversităţii - 
se impune o a doua - a unităţii culturale a Orientului 
Mijlociu - desigur nu imediat perceptibilă, dar într-adevăr 
fundamentală. Unitatea rezultă din conjugarea a doua serii 
de factori: 1) Profunzimea istorică. Orientul Mijlociu este 
leagănul unor civilizaţii foarte vechi (Egiptul faraonic, 
Mesopotamia antică şi Persia antică, lumea elenistică, 
Bizanțul), pe care islamul le-a distrus, dar s-a alimentat din 
ele, urmele lor rămânând, în Orient, omniprezente. 2) 
Puterea integratoare a islamului. Asimilând şi difuzând 
unele trăsături ale civilizaţiilor care l-au precedat, islamul 
a şi inovat considerabil: „religie totalitară” (Rodinson), 
adică tinzând să înglobeze sferele economicului, socialului 
şi politicului, ca şi pe cele ale religiosului, islamul a marcat 
cu o amprentă originală toate aspectele vieţii popoarelor 
din Orientul Mijlociu. Unitatea Orientului Mijlociu este 
manifestă îndeosebi prin sistemele tehnice (mai ales în 
agricultură si meşteşuguri), funciare  (administratiile 
comunitare, legate de creşterea vitelor sau'de irigație) si 
sociale (organizarea patri-liniară şi patriarhală, căsătoria 
„arabă” cu verişoara paralelă patrilaterală), prin modul de 


dispunere a oraşelor în jurul unui centru religios şi 
comercial, dar mai ales prin gestionarea diferenţelor, 
caracteristice Orientului Mijlociu şi confirmate de islam, 
sub forma configuratiilor specifice, când ierarhice (ca între 
religiile Cărţii), când de sinteză (fuziunea contribuţiilor 
arabe, persane si turceşti în civilizaţia musulmană 
medievală), când de opoziţie complementară (articularea 
modurilor de viaţă citadin, rural sedentar şi pastoral 
nomad; repartizarea „etajată” a etniilor arabe, iraniene şi 
turceşti pe munte etc). Aşadar există într-adevăr, şi încă de 
multă vreme - depăşind particularitatile regionale şi/sau 
etnice -, o cultură şi o identitate musulmană orientală, 
observabile, în grade diferite, inclusiv la nemusulmanii din 
Orientul Mijlociu. 

Chiar dacă foarte vechi, această cultură şi această 
identitate nu sunt, totuşi, intan-gibile; for „ele puternice 
ale schimbării le afectează deopotrivă. Cu toate ca 
prezenţa şi „chirurgia colonială s-au dovedit relativ mai 
discrete în Orientul Mijlociu decât în nordul Africii sau în 
sudul Asiei, Occidentul a exercitat, din secolul al XIX-lea, o 
anume fascinatie asupra elitelor orientale, care i-au 
preluat modelele politice şi economice (Egiptul lui 
Muhamad Ali, Turcia lui Ataturk sau Iranul lui Reza Sah, 
naționalismul şi socialismul arab). Eşecul acestor modele a 
consacrat popularitatea discursului islamist, care denunţă 
Occidentul sub toate aspectele („nici est, nici vest”). 
Conflictele ce sfâşie Orientul Mijlociu la ora actuală (în 
Liban, Iran si Irak, in Afghanistan) apar, dincolo de cauzele 
lor factuale, ca expresie extremă a acestui antagonism. 
Mai intervin şi alte date: în trei decenii, populaţia 
Orientului Mijlociu s-a dublat; dar mai ales, pentru prima 
oară, populaţia urbană a devenit sau este pe cale de a 
deveni majoritară în aproape toate ţările din regiune. 
Acestui fapt istoric major îi datorează revoluţia iraniană 
din 1978 - 1979 de exemplu, unele dintre caracteristicile 


sale sociologice dintre cele mai remarcabile. 

Orientul Mijlociu oferá asadar antropologiei un 
domeniu de o bogăţie imensă. Or, fapt destul de curios, 
antropologia nu s-a interesat decât foarte târziu de această 
zonă, iar lucrările referitoare la regiunea în discuţie 
continuă să acuze, atât cantitativ, cât şi calitativ, o 
întârziere considerabilă fată de-cercetările asupra altor 
terenuri. Putem distinge trei perioade: 1) până la primul 
război mondial, cunoaşterea popoarelor şi culturilor din 
Orientul Mijlociu s-a făcut aproape exclusiv prin 
intermediul povestirilor unor exploratori sau călători, cu 
defectele obişnuite acestui tip de documente, dintre care 
unele reprezintă, totuşi, până în zilele noastre, surse de o 
valoare fără egal (Blunt, Burckhardt, Burton, Gobineau, 
Niebuhr, Palgrave, Vambery etc.); 2) prezenţa colonială din 
perioada interbelică se remarcă prin creşterea numărului 
de lucrări mai sistematice şi mai precise, dar care rămân 
în esenţă descriptive, cum sunt cele ale lui Doughty, A. 
Musil, de Philby, B. Thomas şi, în Franţa, R. Montagne şi 
echipa de la Institut Francais din Damasc (Boucheman, 
Charles etc.); 3) după război, ultimii mari exploratori 
(Thesiger) cedează locul primilor antropologi demni de 
acest nume (Barth, 1961; Salim, 1962). Numai că aceştia 
vor rămâne puţini, mai ales în Franţa. Relativa dizgrație în 
care se găseşte antropologia tine pe de-o parte de cauze 
conjuncturale (dificultăţi de acces pe teren datorită 
neîncrederii orientalilor faţă de o ştiinţă pe care ei o 
asociau cu spionajul şi colonialismul), iar pe de alta, de 
cauze mai profunde: vestigiile unei etnologii marcate de 
fascinația „sălbaticilor”, dar mai cu seamă concurenta unui 
orientalism moştenitor al unei tradiţii îndelungate de 
erudiție si al unei sume de achiziţii incontestabile. Poziţia 
dominantă a orientalismului a cantonat multă vreme, în 
Orientul Mijlociu, etnologia în studiul riturilor şi 
credințelor populare, al aspectelor cotidiene ale vieţii 


societátilor contemporane (rurale mai ales), considerate 
reziduuri folclorice ale unor subiecte considerate a fi 
,nobile". Obligatia de a lupta pe două fronturi a generat, in 
Franta mai ales (J. Berque, M. Rodinson), cáteva sinteze 
intru totul remarcabile, dar care nu au atras suficient de 
mult atenţia. În ciuda carentelor, rezultatele nu sunt total 
neglijabile. Pentru a progresa - şi tocmai aceasta pune în 
practică noua generaţie de cercetători -, etnologia 
Orientului Mijlociu trebuie să asimileze contribuţiile 
orientalismului, eliberându-se totodată de propriile ei 
dificultăţi si dedicându-se  specificitátii zonale a 
problematicii pur antropologice. 

J.-P DIGARD 

ORIGINEA ANTROPOLOGIEI 

Antichitatea 

Cuvantul este grecesc, dar recent: nimeni in 
antichitate nu se desemna pe sine ca antropolog (sau 
etnograf); in schimb, inteleasa in sens larg, ca studiu al 
alteritatii (a-i gândi pe ceilalţi si pe tine însuţi), 
antropologia era, în acea vreme, bine reprezentată. Inca 
de la Homer şi Hesiod vor fi fixate marile diviziuni iniţiale: 
între animale şi zei, omul e definit ca „mâncător de pâine” 
(agricultor, sacrificator de animale, destinat căsătoriei şi 
menit morţii). Ulise, din această perspectivă primul 
antropolog, probează amintita paradigmă străbătând 
teritorii îndepărtate, barbare sau de-a dreptul sălbatice. 

În secolul al VI-lea I. Cr, în cetăţile Ioniei se fáureau 
noi instrumente intelectuale. Historia, spiritul anchetei, 
rezumă această atitudine. Hecateu din Milet redacta o 
Periegesa, descriere a locurilor şi a caracteristicilor 
acestora, a popoarelor şi obiceiurilor lor. Herodot pare însă 
a fi eroul întemeietor, prin scrierile sale infatisandu-le 
grecilor o oglindă cu mai multe fațete şi construind o 
reprezentare a lumii în care inversiunea şi simetria joacă 
un rol deosebit de important. Călător curios, el rationeazä 


in termenii sistemelor culturale. Din perechea antinomicá 
grec/barbar el construieşte o opoziţie in primul rând 
politică: barbarul se supune unui rege, grecul locuieşte în 
cetate şi se supune legii (nomos). 

În secolele ce urmează, opoziţia rezistă, însă din 
politică, diferenţierea devine culturală: grecitatea este mai 
întâi o chestiune de educaţie. Cetatea rămâne orizontul de 
viaţă şi gândire, însă intelectualii au tendinţa de a o 
înconjura cu „ceilalţi”, de cele mai multe ori creaţii fictive, 
cu ajutorul cărora ei inventează exotismul său, într-o 
manieră mai serioasă, se angajează în critica propriei lor 
societăţi prin punerea în discuţie a propriei intelepciuni: e 
proslăvită astfel superioritatea inteleptului oriental sau cea 
a „bunului sălbatic”. Pe teren, etnografia, rămânând o 
ştiinţă grecească, va fi de acum înainte scrisă la cererea şi 
în beneficiul romanilor Astfel vor proceda Polibiu şi 
Posidoniu, în Spania şi, respectiv, Galia. Rămâne însă, 
pentru o vreme, deschisă întrebarea: unde trebuie plasați 
romanii, care nu sunt nici greci, nici barbari? 

2. Secolele al XVI-lea - al XVIII-lea 

Menţiuni ale termenului ,antropologie” pot fi 
reperate inca din secolul al XVI-lea: Magnus Hundt, 
Anthropologia | de dominis dignitate, natura et 
proprietätitus, 1501; Galazzo Capella, Anthropologia, 


Venetia, 1533. Cercetarea fizicá si cercetarea moralà a 
omului se conjugà in aceste lucrári. Pe la 1580, Juan 
Huarte (Examen de ingenios para las scientias) arată 
corespondenta dintre facultáti, temperamente si stiinte. 

Odată cu literatura de călătorie, cu problemele 
ridicate de diferitele tipuri de colonizare, de procedurile de 
convertire, se instituie  comparatismul.  Pluralitatea 
religiilor si a societăţilor, păstrând o referinţă la un 
universal uman, pune sub semnul întrebării paradigma 
creştină a providentialismului. Pe această linie se înscriu 
Montaigne cu Eseurile sale (1580), apoi istorici precum 
Loys Le Roy (De la vicissitude ou variete des choses en 
l'univers, 1575) si La Popeliniere (Histoire des histoires, 
1599). 

Savantii se emancipează de ontologiile totalizante, de 
enciclopediile ce inscriau omul in scala naturae sau 
analogia entis. Exploratorii, geometrii, pictorii, inginerii 
inventeazá alte coordonate. impotriva latinei bartolistilor, 
jargon de corporatie si secret al meseriei, juriştii umanisti 
(Bodin, Pasquier, Du Ri vai!) susţin o metodă comparatistă 
care datorează mult filologilor şi include diverse discipline 
(litere şi arte) în formarea unui jurist. Dreptul natural este 
o metodă comparatistă (F. Vittoria, Războiul cu indienii, 
1539). 

Problema universalitatii este una a rationalizárii 
practicilor, ca de exemplu în economia politică a lui 
Montehretien (1615). Măsura omului nu mai e dată de 
analogia dintre microcosmos şi macrocosmos, ci de 
experienţa variațiilor instituţionale istorice si locale. 
Diferenţa fusese o realitate, ea devenea acum o problemă. 
„Liber-cugetătorii vor practica aceasta metodă 
comparatistă (La Mothe Le Vayer, Neuf dialogues faits à 
limitation des Anciens, 1632). Însă interesul moralistilor 
se indreaptá mai mult asupra codurilor nedeclarate, 
neinstitutionalizate, asupra moravurilor si pasiunilor, 


asupra a ceea ce in teologie constituie harul, iar in 
literatură spiritul. Romanul, teatrul, dar şi discuţiile 
spirituale ne oferă lecţii de antropologie. 

Machiavelli distingea între virtuțile private si cele 
publice în funcţie de rolurile sociale (Principele, 1515). 
Balthazar Gracian realizează portrete şi scrie un tratat de 
retorică (Agudeza y arte de ingenio, 1647) şi un tratat 
despre înţelepciunea curteanului (Oracolo manual y arte 
de prudencia, 1647). După Conciliul de la Trento (1545), 
Ignatiu de Loyola şi iezuiţii răspund Reformei si 
drepturilor subiectivitátii private instituind o ştiinţă a 
lumii, cazuistica, variatiune antropologica ce neagă 
aplicabilitatea normelor universale la diversele condiţii 
sociale. Pluralitatea arbitrarului social este încă o imagine 
a harului şi a voinţei divine. 

Moraliştii integrează în metoda lor de variatiune 
sufletul animalelor şi popoarele altor lumi. Semnele 
pasiunilor însoțesc şi traduc mişcările umorilor, iar fiecare 
pasiune se dovedeşte a fi un dispozitiv aflat în relaţie cu 
altele. Apar în acea vreme numeroase tratate asupra 
pasiunilor: Pierre Le Moyne, Gallerie de peintures morales 
(1640); Louis de l'Esclache, Philosophie morale, in 
cincizeci de tablouri; Jean-Frangois Senault, Lusage des 
passions (1641); Cureau de La Chambre, L'art de connaître 
les hommes (1659). 

Metoda  iatromecanicistilor se  transpune in 
articularea originală a caracterelor, condiţiilor, situaţiilor. 
In această privinţă, Etica lui Spinoza este, cel puţin în 
cărţile III şi IV, o antropologie, o antropologie căreia 
Tractatus teologico-politicus (1670) îi oferă metoda. Les 
passions de l'áme a lui Descartes (1649) constituie o altă 
antropologie. 

Dacă antropologia este ştiinţa particularitatilor 
umane, ea se opune filosofiei carteziene a cogito-ului şi 
provine din reductia acesteia. Cu toate acestea, ea nu se 


opune universalitátii dreptului natural si a raţiunii. 
Definirea naturii umane ca sistem de pasiuni şi 
perspectivism nu constituie un studiu al figurilor istorice 
ale raţiunii (Hobbes, Despre natura umană, 1650 şi de 
Homine, 1658). Există de asemenea şi un caracter 
universal al sensibilului atunci când acesta este gândit ca 
un dat imediat si nu ca practică şi istorie (Locke, Eseu 
asupra inteligentei umane, 1690). În schimb, am putea fi 
tentaţi să vedem în proiectul enciclopedic al lui Leibniz o 
antropologie, deoarece el studiază totalitatea cunoştinţelor 
implicate, dar şi implicite, în practici şi tehnici: teorii într-o 
anumită măsură naturale. 

Mai trebuie remarcat şi faptul că, în secolul al XVII- 
lea, sensul istoric al cuvântului „antropolog” corespunde 
antropomorfismului nostru. Absent din dicţionarul lui 
Furetiére, termenul este întâlnit cu acest sens la Leibniz 
(Discurs despre metafizică, 1686). Malebranche afirmă: 
„să umanizăm totul” (Entretiens sur la metaphysique et la 
religion, 1688). Secta antropomorfistilor (Enciclopedia lui 
Diderot şi d'Alembert, 1751; Dicţionarul filosofic al lui 
Voltaire, 1764), preia în sensul lor propriu expresiile 
figurate pe care Sfântul Duh le întrebuinţează în Scriptură 
pentru a fi pe măsura inteligentei umane. În acelaşi timp, 
şi încă şi mai des atestat, sensul anatomic şi fizic al 
antropologiei ne trimite către o secţiune a ştiinţei 
economice: arta de a gestiona, de a economisi mijloacele în 
vederea atingerii scopurilor (Dicţionarul lui Richelet, 
1679). 

Antropologia este astfel un tratat asupra omului ca 
fiinţă vie sau chiar o antropografie: Enciclopedia citează 
operele lui Jean Riolan (Paris, 1649), Kerkring 
(Amsterdam, 1671), Cowper (Londra, 1697), Drake 
(Londra, 1607 şi 1627), Teichmeyer (Genova, 1739). 
Lucrarea anonimă Venus metafizică (Berlin, 1752) îl 
citează pe Johann Sperling (1688). 


Paradoxal este faptul că prezentarea articulării dintre 
fizic şi etic la om o întâlnim tocmai în articolul Anatomie. 
Şi asta cu privire la o problemă medicală: dreptul de a 
încerca o operaţie chirurgicală asupra unui condamnat. 
Era nevoie de condiţia expresă a consimtamantului 
acestuia, de maximum de precautii medicale si de 
gratierea condamnatului în caz de reuşită. Dar definind 
umanitatea ca ceea ce este util oamenilor, o morală a 
salvării şi a preţului suferinţei este înlocuită cu o etică a 
imanentei, o artă de a gestiona viaţa omului. 

Or, antropologia secolului al XVIII-lea se raportează 
la o critică a religiilor revelate, dar şi la o critică a religiei 
naturale sau a dreptului natural la o critică a 
universalului. Diderot (Supplement au voyage de 
Bougainville, 1772) si Linguet (Théorie des lois civiles, 
1767) critică dreptul natural ca normă universală şi 
demonstrează faptul că acesta este realizat după modelul 
dreptulului pozitiv al diverselor societăţi, împrumutându-şi 
conţinutul din religiile revelate. Pretinsa lui universalitate 
nu semnifică decât dominaţia doctrinei şi a unui corp de 
învăţaţi ce exercită puterea. Hume (/storia naturală a 
religiilor, 1757 şi Dialoguri asupra religiei naturale, 1779, 
postumă) urmează o altă metodă, analizând religia ca pe 
un sistem de pasiuni. 

Voltaire (Essai sur les moeurs et l'esprit des nations, 
începând cu 1765), criticând deopotrivă noţiunea de 
„progres istoric” şi modelul unei dezvoltări organice, 
aplică pyrrhonismul în istorie: istoria, înainte de a fi istorie 
a omului, este istorie a globului, înainte de a fi istorie a 
popoarelor creştine, este timpul imemorial al popoarelor 
uitate, este istoria moravurilor, a artelor şi a ştiinţelor, 
împotriva istoriei politice a marilor personalităţi şi a 
marilor evenimente. împotriva providentialismului, dar şi 
împotriva ideii unui progres al raţiunii, scena istoriei se 
afirmă ca pură aparenţă şi contingenta. 


Modelele de periodizare sunt diverse: Turgot scrie, 
pentru chinezi, o istorie economicá a omenirii pornind de 
la o tipologie a culturii si proprietátii (Reflexions sur la 
formation et la distribution des richesses, 1766). In Second 
discours sur l'histoire universelle (1751), el formulează 
legea celor trei stadii, lege reluată apoi de Auguste Comte. 
Condorcet articulează periodizarea după principiul crizelor 
(Esquisse d'un tableau historique des progres de l'esprit 
humain, 1793, postumă). 

Împotriva periodizárii, analiza particularitátilor se 
prezintă la numerosi autori ca o cheie a eticii şi istoriei. A 
fost retinutà lectia lui Spinoza despre schimbul de 
determinári intre naturá si societate. Mably oferá un astfel 
de exemplu, considerând legislatorul şi istoricul (o singură 
definiţie pentru ambele roluri) ca pe nişte fizicieni ai 
naturii umane: ca şi în mecanismul legislativ, există şi 
pentru pasiuni sisteme de compensare. 

În analiza instituţiilor, Montesquieu construieşte 
sisteme de variabile: acţiunea reciprocă a legilor şi a 
moravurilor duce la constituirea tipurilor de umanitate. 
Definirea unui spirit al popoarelor face să prevaleze 
continuitatea in istorie: opunându-se discontinuitätii 
domniilor, a războaielor, a tratatelor, politica împrumută de 
la fizică analiza factorilor şi schema continuativă a 
transformărilor insesizabile. Problema nu mai este cea a 
autorităţii legilor, ci a acţiunii acestora (Lesprit des lois, 
1748). 

Conflictul dintre fiziocrati si adversarii lor (Mably, 
Linguet, Galiani, Rousseau etc.) apare în definirea unei 
fizici sociale, a unui mecanism al legilor. Antropologia se 
va aseza mai degrabă de partea antifiziocratilor, care, 
opunându-se confuziei dintre dreptul natural şi realitatea 
istorică, practică o analiză a particularitàtilor. 

Diferentierea raselor ridică probleme în măsura în 
care se presupune că omenirea are o origine unică, în 


măsura în care istoria sacră este tratată ca istorie a 
umanităţii. Insă Rousseau îşi pune întrebarea cum poate fi 
cunoscută originea omenirii printre atâtea alte specii, 
atâta vreme cât până şi limitele spaţiale ale fiecărui popor, 
după atâtea migrații si amestecuri, au devenit 
indiscernabile: adevărata problemă constă in elaborarea 
unei teorii a coordonatelor observatorului (soldat, 
negustor, misionar, naturalist, antic sau modern), în 
vederea realizării unei teorii a distinctiei dintre om si satir, 
dintre fiară şi zeu. Discursul lui Rousseau sustine o metodă 
antropologică prin afirmaţia: „să dăm la o parte faptele”, 
aceasta deoarece conceptele de „stare a naturii”, „natură 
umană”, „drept natural” sunt solidare cu metafizicile ce 
descriu coordonatele istorice şi instituţionale ale 
definiţiilor omului (Discours sur l'origine et les fondements 
de l'inegaliti parmi les hommes, 1755). Istoria omului se 
dovedeste a fi o tipologie a societátilor: vànátori, pástori, 
proprietari de pământuri şi orăşeni. Critica societăţii civile 
ca sfârşit al istoriei se realizează prin analiza condiţiilor 
conflictuale ale luării în stăpânire a pământului. 

Abordarea pluralistá a spiritului popoarelor si a 
spiritului legilor este însoţită, în secolul al XVIII-lea, de o 
reflecţie asupra statutului sensibilului, reflecţie ce opune 
metafizicii tomiste a facultăţilor şi filosofiei ego-ului, o 
teorie a experienţei sensibile, substituind problematica 
uniunii dintre suflet şi trup cu o problematică a unităţii 
sufletului şi trupului, întemeiată pe istoria unei organizări 
(La Mettrie, Histoire naturelle de l'áme, 1745). Simturile 
analizează, ele nu sunt un imediat, ci un ansamblu de 
dispozitive si operaţii, de practici si experienţe ce 
modelează educaţia, instituţiile. Nu e însă convenabil să 
luăm apărarea istoriei şi nici să substituim procesului de 
formare voluntarismul: acesta este sensul criticii pe care 
Diderot o face lucrărilor lui Helvetius (De l'esprit, 1758; 
De l'homme, 1772). Mecanismul acestor medieri este 


studiat de Condillac in Tráite des sensations (1755), ca si 
de Diderot in douá din Scrisorile sale, cea despre Orbi si 
cea despre Surzi si Muti: anatomia metafizică presupune a- 
1 descompune pe om în tot atâţia subiecti câte simţuri are 
acesta, în a gândi schimbul de informaţie dintre aceşti 
subiecti şi unitatea de-constiinta ca pe un rezultat al unui 
proces. De asemenea, realizarea unei lingvistici non-car 
teziene va face să prevaleze situaţiile retorice asupra 
paradigmei didactice a logicii, locul subiectului receptor 
asupra celui emitent, variaţia locului discursului asupra 
naturii obiectului acestuia. Orice limbă constituie o 
cunoaştere implicită, orice cunoaştere fiind la rândul ei o 
versiune, o expresie a realului. Aceasta este teza lui 
Condillac, a ecuaţiei limbă - ştiinţă, însă nici la el, ca de 
altfel nici la Diderot sau la Dumarsais, limba nu 
funcţionează, în ultimă instanţă, ca factor de determinare. 

Antropologia din punct de vedere pragmatic (Kant, 
1798) este o versiune empirică a subiectivitatii ce nu pune 
însă în discuţie transcendentalul, rămânând dependentă de 
acesta. Există o solidaritate între reducerea sensibilului la 
empiric şi ierarhia raselor umane. Dincolo de graniţele 
Europei, descrierea fizică are sensul unei excluderi, 
transcendentalul nu operează la populaţiile negroide 
(Despre diferitele rase umane, 1775 - 1777; Definirea 
conceptului de rasă umană, 1785). E clar faptul că, în 
numele rasei, unele societăţi sunt eliminate din teritoriul 
juridic şi că raţiunea practică nu e prea preocupată să 
identifice echivalentele dreptului atunci când situaţia nu 
este cea a societăţii civile. Aici rezidă diferenţa ideologică 
între Kant şi Rousseau. 

Unui naturalist precum Buffon i se potriveşte foarte 
bine o teorie a facultăţilor. Prefaţa antropologiei sale (De 
l'homme, 1749) e dualistă în privinţa raporturilor dintre 
suflet şi corp. Apoi, folosind aproape terminologia lui 
Condillac, el vorbeşte despre diferitele simţuri ale omului 


ca despre niste operatiuni. Ín fine, lucrarea Varietes dans 
l'espece humaine vorbeste, in termenii fizicii si fiziologiei, 
despre ceea ce se constituie ca efect al obiceiurilor si 
moravurilor. E adevărat cá acum nu mai e vorba despre 
europeni: cánd Buffon elaboreazá analogia dintre istoria 
naturalá si istoria civilá, el nu se referà la obiceiurile 
societátilor si la codurile lor nedeclarate, aceasta deoarece 
percepţia noastră nu le identifică pe acestea ca instituţii. 

In unele istorii universale ale omenirii (/deile lui 
Herder de pildă, scrise între 1784 - 1791), poate fi 
întâlnită o negare a formelor non-juridice asociată unei 
istorii a sistemelor de expresie: alianţă paradoxală a doua 
ipoteze, alianţă ce susţine problematica opoziţiei dintre 
popoarele primitive şi cele ce dovedesc o maturitate a 
raţiunii: universalul serveşte, în acest caz, drept refugiu 
spiritualului, desi e la rându-i marginalizat de critica 
religiilor revelate. 

Aceste contradicții fac parte din istoria antropologiei, 
întrucât aceasta se constituie prin reducerea unei filosofii 
a subiectivitatii, dar mai cu seamă prin critica raportului 
dintre practici şi discursuri. Filosofia lui Vico este în 
această privinţă exemplară: Scienza nuova (1725 şi 1744) 
elaborează o periodizare întemeiată pe analogia dintre 
discursuri, instituţii şi practici. Numele zeilor sunt în 
acelaşi timp semnificantul istoriei popoarelor şi monument 
al legilor: cartea lui Vico se ocupă de materia semnelor şi, 
în acelaşi timp, de polisemia practicilor omeneşti. 

Cheia mitologiei se află astfel în istoria reală a 
popoarelor (Blanchini, La istoria universale provata con 
monumenti et figurata con simboli de gli antiqui, Roma, 
1697; De Brosses, Le culte des dieux fetiches ou paralele 
de l'ancienne religion de l'Égypte avec la religion actuelle 
de Negritie, 1790). In mod analog, cheia fizicii se află în 
practicile omenesti, in istoria tehnicilor Aceasta este o 
idee a lui Leibniz. De asemenea, e o teză a lui Fontenelle, 


utilizată în analogia dintre antici si moderni, dintre fabulă 
şi ştiinţă (Lorigine des fables, 1724). Filosofia noastră nu 
are alt principiu decât filosofia primelor secole sau cea a 
popoarelor aşa-zis sălbatice. Noi aplicăm, in analiza 
fenomenelor naturale, tehnicile şi practicile noastre. 
Fontenelle caută echivalente şi reduce opoziţia dintre 
rational şi irațional, părând să respingă astfel noţiunea de 
” progres liniar”. Paradigma abstractiunii, în dubla sa 
formă, a metafizicii şi matematicii, a fost criticată de 
nominalişti: după Locke şi Hume, Diderot (Interpretation 
de la nature, 1754) critică matematica în calitatea ei de 
paradigmă a fizicii şi, citându-l pe Bacon cu al său Novum 
Organum, consideră matematica doar un instrument, o 
tehnică. 

Odată cu Revoluţia, discursurile, altă dată critice şi 
speculative, devin programatice: din academii şi până în 
şcoli, teoria îşi schimbă conţinutul pentru că îşi schimbă şi 
funcţia. S-ar putea ca ceea s-a numit progres al Luminilor, 
departe de a fi expresia unui secol întreg, să nu fie decât 
firul conducător spre noi practici. 

De la începutul secolului al XIX-lea până în 1860 

Pe parcursul primei jumătăţi a secolului al XIX-lea, 
domeniul cunoaşterii numit uneori „istoria naturală a 
omului”, alteori ,antropologie”, capătă un conţinut 
specific: „variațiile speciei umane" (Jauffret, in Copans, 
Jamin, 1978). In acelaşi timp cu definirea materiei înseşi a 
ceea ce nu mai este doar o meditaţie sau o reflecţie, ci se 
doreşte a fi investigaţie, cunoaştere pozitivă a omului 
privit sub triplu aspect: fizic, intelectual şi moral, sunt 
emise regulile observării acestuia şi sunt propuse modelele 
sale de analiză. Până atunci de natură speculativă şi 
sintetică, antropologia tinde să se impună ca o disciplină 
empirică şi comparativă, aflată în căutarea unor ,terenuri" 
de anchetă, a unor forme institutionalizate de existentă şi 
de recunoaştere, a unei metodologii unitare şi a unui cadru 
conceptual de reflecţie. 

Oricare va fi fost influenţa unor autori precum J.-N. 
Demeunier (1776) sau C. Meiners (1785) asupra evoluţiei 
antropologiei ca disciplină şi asupra fixării terminologiei, 
conceperea unei ştiinţe totalizante şi pozitive a omului 
(Foucault, 1966) se datorează unui grup de gânditori şi 
savanţi din vremea Consulatului, cunoscuţi încă din acea 
vreme sub numele de „Ideologi”; tot de acest grup se leagă 
şi prima încercare de institutionalizare a acestei ştiinţe 
(Stocking, 1964). Creată sub egida lor în 1799, Societe des 
Observateurs de l'Homme, animată de naturalistul L.-F 
Jauffret, va funcţiona ca o secţiune antropologică şi 
etnografică a ramurii ştiinţelor morale şi politice din 
Institut (Gusdorf, 1978); societatea va contribui la 
definirea programului ştiinţific al expediției căpitanului 
Baudin pe tărâm austral (18001804), iar cu această ocazie 


va publica unul din primele ghiduri de anchetă din istoria 
antropologiei, ghid redactat de J.-M. Gerando în 1800. 
Lucrarea Considerations sur les méthodes à suivre dans 
l'observation des peuples sauvages prefigureazà celelalte 
douá chestionare care, mai tárziu, vor sluji la codificarea 
metodelor de anchetă în antropologie: Instruction 
generale adressee aux voyageurs, publicată în 1839 de 
Société Ethnologique din Paris, si Notes and Queries on 
Anthropology (1874), a cărei schiţă fusese publicată încă 
din 1843 de British Association or the Advancement of 
Science. 

Inspirându-se - mai degrabă decât din determismul, 
după opinia lor, reductionist, al lui Montesquieu sau din 
,Speculatiile" lui Rousseau - din empirismul lui Locke, din 
senzualismul lui Condillac şi deopotrivă din materialismul 
lui d'Holbach şi 

Helvetius, Ideologii (printre are se numărau Destutt 
de Tracy, Cabanis, Volney, Pinel, De Gerando, Garat, 
Moreau de la Sarthe etc.) sunt preocupaţi de analiza 
legilor naturale ale intelectului uman, aşa cum apar ele în 
realizările, «geografia şi istoria sa. 

Renuntând la orice explicaţie de tip transcendental, 
ei se bazează esențialmente pe stabilirea şi culegerea de 
fapte, a căror tratare analitică se va face fie după modelul 
matematic (Garat, pe urmele lui Condorcet), fie după 
modelul lingvistic (Volney, Destutt de Tracy), fie chiar după 
cel practicat atunci în ştiinţele naturii (Pinel, Cabanis sau 
A. de Humboldt, apropiat lor). 

Cel dintâi domeniu al ideologiei - studiul senzatiilor 
şi al naşterii ideilor - se deschide direct către o 
antropologie care din acel moment poate fi numită de 
teren şi care integrează în proiectul său perspectiva 
istorică, chiar arheologică. Se pune problema să te 
„deplasezi” acolo unde se presupune că formarea ideilor 
poate fi înţeleasă optim (optim pentru că e simplu): printre 


popoarele ,sálbatice" sau antice, printre cei defavorizati 
(săraci, surdo-muti), printre agricultori sau munteni, 
categorii care, fie dispărute, fie supraviețuind, fie ocolite 
de curentul civilizator, sunt din acel moment investite cu o 
autoritate atât istorică, cât şi logică. Asemenea alienistului 
Pinal, care se străduia să înţeleagă mai întâi felul în care 
delirează nebunii, pentru a încerca apoi să le infátiseze 
inteleptilor felul în care ei rationeaza, filosoful de Gerando 
înţelegea să infátiseze felul în care gândeşte omul civilizat, 
îndemnând la învăţarea limbilor sălbaticilor. De Gerando 
va fi primul care va formula principiul a ceea ce mai târziu 
se va numi observaţie participativă: „Cel dintâi mijloc de a- 
i cunoaşte cu adevărat pe sălbatici este acela de a deveni, 
într-un anume fel, asemenea unuia dintre ei; şi poţi face 
aceasta invátàndu-le limba” (în Copans, Jamin, 1978: 138). 
Punându-şi întrebări cu privire la condiţiile de existentă a 
unei ştiinţe a omului despre om, Ideologii vor ajunge la 
elaborarea unei teorii şi a unei practici a cunoaşterii 
antropologice, teorie şi practică menite nu doar să explice 
fenomenele umane, ci şi să organizeze gestiunea lor 
socială şi să planifice viitorul lor politic - program pe care, 
câteva decenii mai târziu, A. Comte îl va ataşa sociologiei, 
considerată nu doar ştiinţă ci, deopotrivă, şi tehnică a 
socialului. 

În pofida dizgratiei în care au căzut la începutul 
Imperiului, Ideologii au contribuit în mod incontestabil la 
fixarea cadrelor conceptuale, instituţionale şi didactice ale 
antropologiei secolului al XIX-lea. Fie şi numai prin 
intermediul unor personalităţi precum Jefferson, Stuart 
Mill, Dugald Stewart si Th. Brown (inspirator al lui 
Spencer), personalitàti care i-au citit si cunoscut, ei si-au 
fácut simtitá influenta si in alte scoli nationale, in cazul de 
faţă americană şi engleză. Unul din principalele obiecte ale 
reflectiei lor - diversitatea speciei umane -, pe care au 
încercat să-l abordeze prin fuzionarea a doua tendinţe de 


gândire (umanistă si naturalistă), va constitui mai apoi o 
preocupare intelectuală dominantă. Însă dezbaterea va 
avea tendinţa să se focalizeze pe fundamentele naturale 
ale diversităţii umane, adică pe studiul raselor, ce va forma 
domeniul unei discipline cunoscute sub numele de 
„etnologie”. 

Controversa privind monogenismul şi poligenismul ce 
marchează prima jumătate a secolului al XIX-lea - şi care 
se va exprima în cadrul societăţilor etnologice precum cele 
din Paris (întemeiată în 1839), din New York (1842) şi din 
Londra (1843) - pune din nou problema clasificării raselor 
umane şi a criteriilor (caracteristici anatomice sau expresii 
idiomatice) utilizate în această clasificare. Partizanii 
permanentei trăsăturilor lingvis tice (A. Balbi, J.C. 
Prichard, F. Schlegel) si sustinátorii caracterului inalterabil 
al caracteristicilor anatomice (W. 

— F Edwards, W. Lawrence, S.G. Morton) se infruntá 
pe terenul clasificárii rasiale, clasificare ce devine, in era 
principiului nationalitätilor, o miză politică. Comparatismul 
în anatomie (Blumenbach) şi în filologie (E. Bopp, W. Jones) 
oferă antropologiei, şi în particular monogenismului, 
modele de inteligibilitate pentru înţelegerea diferentierilor 
rasiale. În paralel, prin lucrările lui Balbi, E.-F. Jomard şi K. 
Ritter, studiul uzanțelor, al moravurilor, al religiilor, al 
tradiţiilor, este pus în relaţie cu examinarea datelor fizice 
şi lingvistice. În Statele Unite, Smithsonian Institution, 
creat în 1846, va subvenţiona primele cercetări si 
publicaţii propriu-zis etnografice, direcţii cărora A. 
Gallatin, H.R. Schoolcraft şi H. Hale le vor da un impuls 
decisiv; tot în această perioadă, L.H. Morgan îşi publică 
primele lucrări despre irochezi. 

Prima sistematizare a noţiunii de „rasă” i se 
datorează fiziologului W.-F. Edwards, care o defineşte atât 
prin caracteristicile fizice, cât şi prin trăsăturile 
intelectuale şi morale, articularea fizicului cu moralul 


realizându-se nu sub forma „raporturilor necesare”, ci pe 
baza ,coincidentelor". In scrisoarea sa cátre A. Thierry 
(1829), străduindu-se să stabilească filiatia existentă între 
vechile tipuri rasiale, identificate de istoric, şi populaţia 
modernă a Franţei, Edwards ajunge la concluzia 
caracterului inalterabil al „principalelor caracteristici 
fizice ale unui popor”. În cadrul aceleiaşi direcţii întâlnim 
postulatul influentei raselor asupra istoriei şi destinul 
politic al naţiunilor. Tocmai în această articulare a rasei, 
istoriei si nationalitátii, E. Th. Hamy va percepe emergenta 
unei „ştiinţe noi”, a cărei moştenire va fi revendicată atât 
de P Broca şi şcoala antropologică franceză, cât şi de 
antropologii nord-americani J.C. Nott şi 

R. Gli ddon. 

In Marea Britanie, dimpotrivă, antropologia se 
orientează, prin Prichard, către o perspectivă istorică si 
lingvistică. 

Pornind de la lucrările lui Ch. Bunsen şi Jones şi 
inspirându-se din filosofia morală a lui Dugald-Stewart, 
Prichard, in ale sale Researches into the Physical History 
of Mankind (1813, 1836 - 1847), adună materiale ce tin de 
organizarea fizică, de lingvistică, de psihologie şi 
etnografie, cu scopul de a expune teoria unităţii speciei 
umane şi de a furniza argumente în favoarea cronologiei 
biblice. „Problema etnologica”, conform expresiei lui 
Stocking (1987), are după Prichard un aspect biologic 
(cercetarea cauzelor diversităţii rasiale) şi un aspect 
istoric (străbaterea drumului dinspre actuala clasificare pe 
rase şi până la cuplul originar). Patru din cele cinci volume 
ale lucrării Researches sunt consacrate istoriei si 
etnografiei diferitelor naţiuni ale globului, ordinea 
geografică fiind privilegiată (şi, prin aceasta, influenta 
agenţilor fizici) în detrimentul clasificării rasiale. Întrucât 
variațiile speciei umane pot fi puse pe seama acţiunii 
mediului, felului de viaţă sau a obiceiurilor, unitatea 


speciei poate fi demonstratà cu ajutorul datelor fizice si 
fiziologice (investigarea analogică permiţând compararea 
raselor umane cu speciile animale înrudite), psihologice 
(existenta facultăţilor mintale comune tuturor popoarelor) 
şi etnografice. 

Plasată sub semnul a ceea ce E. Dieffenbach numea 
the cherished unity of mankind, societatea etnologică din 
Londra se orientează, prin Th. Hodgkin şi Prichard, către o 
explicare a diferenţelor rasiale prin prisma influentei 
mediului înconjurător. În ceea ce o priveşte, scoala 
americană de antropologie, reprezentată de Morton, Nott 
şi Gliddon, ale căror concepţii poligeniste vor duce la luări 
de poziţie politice, mai ales în favoarea sclavagismului 
(Stanton, 1960), se va ocupa de domeniul studiului 
biologic. 

In ani 1860, descoperirile arheologice şi 
paleontologice ale lui J. Boucher de Perthes şi C. Lyell vor 
duce la remanieri conceptuale in domeniul antropologiei: 
evidentierea vechii umanitáti pune in discutie varianta 
biblică a creaţiei. Apariţia societăţilor de antropologie 
(Paris, 1859; Londra, 1863; Berlin, 1869) traduce trecerea 
de la o problematică etnologică centrată pe istoria raselor 
umane (Hodgkin, Prichard) la o ştiinţă a omului în general 
sau antropologie (P. Broca, J. Hunt, A. de Quatrefages). 
Afirmându-şi pe deplin filiatia cu Ideologii, acest curent 
doreşte să stabilească legăturile dintre natura biologică, 
socială şi culturală a omului. În acelaşi timp, în Marea 
Britanie evoluționismul furnizează un soi de dialectical 
synthesis între monogenism si poligenism (Stocking, 
1987). Totusi, antropologia americaná va fi cea care va 
avansa un principiu explicativ care să dea seamă 
deopotrivă de funcţionarea şi de dezvoltarea societăţilor 
antice, sălbatice sau moderne: începând cu anul 1860, L.H. 
Morgan începe să studieze aspectul care face ca societăţile 
să fie asemănătoare şi diferite deopotrivă, care asigură 


coeziunea lor interna (Duchet, 1984) - sistemele de 
înrudire. 

Întemeietorii (1860 - 1880) 

Perioada cuprinsá intre anii 1860 si 1880 este cea a 
nasterii antropologiei: la sfársitul acestei perioade, bazele 
disciplinei sunt temeinic fixate, domeniile si problematica 
sunt, in esenţa lor, definite. Eticheta evolutionista ataşată 
unei serii de lucrări, a căror influentă rămâne dominantă 
până în jurul anului 1910, a contribuit la escamotarea 
aportului lor real. Şi aceasta deoarece antropologia 
modernă se constituie tocmai pe baza unei critici a 


evolutionismului. Dimpotrivá, numeroase idei dezvoltate in 
această perioadă îşi au rădăcinile in lucrările secolului al 
XVII-lea şi în cele ale începutului de secol al XIX-lea. 
Ruptura profundă pentru care stau mărturie o serie de 
publicaţii datând de la sfârşitul anilor '50 şi din anii '60, 
este, din această pricină, adesea incorect apreciată. 

Aceste publicaţii sunt opera unor personalităţi cu 
pregătire diversă, rareori academică, personalităţi care au 
însă în comun participarea la spiritul epocii, încă 
enciclopedic şi puţin marcat de specializare, ce inlántuie 
strâns angajamentele intelectuale, etice şi religioase, 
uneori chiar politice. Întemeietorii antropologiei se inspiră 
mai puţin din reflectia filosofică, cât din modelele ştiinţifice 
în curs de elaborare, mai cu seamă din cele ale ştiinţelor 
sociale: economia politică constituită încă din secolul al 
XVIII-lea (A. Smith) şi filologia comparată. 

Economia politică era în acea vreme disciplina 
dominantă: teoriile evoluționiste se referă în totalitatea lor 
la relaţiile de producţie dintre om şi natură, aceasta în 
scopul definirii unei ordini a evoluţiei istorice (Morgan, 
1877). Cu excepţia operei critice a lui Marx (1859), 
profund ancorată în această perioadă de joncțiune a anilor 
'60, ea contribuie totuşi puţin, pe plan metodologic, la 
definirea noii discipline antropologice - fată de filologia 
comparată, de exemplu. Pentru o scurtă perioadă, 
eliberată de întrebările perioadei anterioare privitoare la 
originile şi natura limbajului (A. Smith) şi înainte ca, 
începând cu anii '60, neogramaticii germani să angajeze 
lingvistica pe alte căi, referinţa obligatorie va fi reflectia 
asupra clasificării genetice a limbilor, mai ales a celor 
indo-europene, reflecţie dominată de lucrările lui E.M. 
Muller (1861), ce aplică metoda sa în mitologie (vezi 
articolul său „Comparative Mythology”, 1856). 

Problemele ştiinţifice reiau totuşi pe larg - uneori 
chiar prelungindu-le - întrebările ridicate în comunitatea 


crestiná, ai cárei reprezentanti, inainte de a adopta o 
poziţie mai defensivă fată de răspândirea darwinismului, 
încercaseră să concilieze ştiinţa şi religia, mergând până la 
elaborarea unei „religii naturale” a cărei împlinire ar fi 
creştinismul. În ciuda câtorva tentative (transformismul lui 
Cuvier) de a adapta cronologia biblică la descoperirile 
geologice, H.S.J. Maine, E.M. Muller etc. Si, initial, L.H. 
Morgan se referă tocmai la această datare, datare ce 
acordă istoriei omeneşti câteva mii de ani, aceasta înainte 
ca prin descoperirea fosilelor umane (1859) să fi apărut 
ideea preistoriei şi înainte ca teoria darwiniană (1859) să 
deschidă noi perspective asupra evoluţiei speciilor. 
Adoptarea unui nou cadru temporal contribuie la 
transformarea sălbaticului în primitiv şi unifică domeniul 
antropologiei: „nu ar fi fost posibilă studierea diferenţelor 
înainte ca unitatea fundamentală să fi fost stabilită” 
(Dumont, 1983: 175). Polemica dintre susţinătorii teoriilor 
monogeniste şi ai celor poligeniste devine în acest fel mai 
acută. În ciuda câtorva încercări de conciliere a acestora 
printr-un „rasism ştiinţific” (L. Agassiz în Statele Unite), 
ideea creştină a creaţiei şi cronologia biblică vor contribui 
mai degrabă la privilegierea unei abordări monogenice: 
adeziunea generală a autorilor evolutionisti la această din 
urmă abordare i-a mânat spre căutarea de noi modele care 
să dea seamă de unitatea omenirii. 

Aceste modele sunt în general fondate pe analogia 
organicistă al cărei principal propagator a fost H. Spencer. 
Organismele biologice şi sociale sunt fondate pe 
dependenţa mutuală a părţilor; în măsura în care legile 
universale ale progresului merg dinspre omogen către 
eterogen, cheia explicării organismelor complexe rezidă în 
înţelegerea organismelor simple. Majoritatea autorilor nu 
sunt însă prea preocupaţi de identificarea legilor generale 
ale evoluţiei şi progresului. Postulatul unei unităţi a 
spiritului uman şi ideea unei evoluţii orientate (către 


progresul tehnic si cel al ,constiintei" sau ratiunii) sunt 
suficiente pentru definirea unui domeniu de cercetare in 
care societăţile, instituţiile şi credinţele se dezvoltă de la 
simplu (germenii lui Morgan, formele minimale ale lui E.B. 
Tylor) la complex: etnologia ce se năştea atunci identifică 
aceste niveluri de evoluţie prin studierea primitivilor 
contemporani, dar şi a copiilor (Tylor) a patologiilor 
mintale şi chiar a lumii animale (Morgan). Într-adevăr 
acest proiect al unei „istorii naturale” a omului (Spencer) 
nu stabileşte o linie foarte netă de demarcaţie între 
biologic şi social: însuşi termenul de „cultură”, introdus de 
Tylor în 1871, are în mod sensibil acelaşi conţinut ca şi 
noţiunea de „totalitate supraorganica” utilizată de 
Spencer. 

Va rezulta de-aici o profundă neînțelegere, atât în ce 
priveşte studiul istoriei - pe care Spencer o concepea ca pe 
o „sociologie descriptivă” -, cât şi în utilizarea metodei 
istorice. Niciunul dintre aceşti autori nu e preocupat de 
descrierea unor procese istorice concrete, chiar dacă unii 
dintre ei (Tylor) acordă atenţie fenomenelor de difuziune şi 
reminiscență. O critică a concepţiei lor „uniliniare” asupra 
evoluţiei istorice este deci lipsită de sens, cu excepţia 
situaţiei în care ar fi vizate unele lucrări ce definesc în 
mod speculativ ,legea" generală a acestei evoluţii: 
noţiunea de survival of the fittest, de inspiraţie darwinistă, 
a lui Spencer, sau cea de „luptă de clasă” a lui Marx. 

Ceea ce a caracterizat gândirea evoluționistă a fost 
mai degrabă ideea necesităţii acestei evoluţii şi în general 
ideea unei ordini de cauzalitate ce leagă toate domeniile 
vieţii sociale. Căutarea obsesivă a originilor e întemeiată 
deci pe ideea unei legături cauzale existente între formele 
complexe şi formele simple. Folosirea ideii comparative se 
întemeiază pe o idee asemănătoare: relaţia de cauzalitate 
necesară existentă între diferitele credinţe şi instituţii ale 
unei societăţi permite să se facă abstracţie de localizarea 


istoricá a acesteia, favorizànd totodatá realizarea de 
analogii la scara intregii omenirii pentru a construi scheme 
de evolutie. Oricare i-ar fi premisele, aceastá definire a 
unui nou domeniu de cercetare, ca si a unei noi metode 
originale, a provocat un imens efort de eruditie istorică, de 
strángere de date etnografice - de la anchetele sistematice 
făcute de Morgan şi până la studiile monografice ce se 
înmulţesc spre sfârşitul secolului al XIX-lea -, şi în cele din 
urmă de elaborare conceptuală şi teoretică. Rezultatele 
obţinute în două domenii, relaţiile de înrudire şi religia, 
privilegiate în epocă datorită faptului că deschideau calea 
pentru cercetarea originii instituţiilor şi credințelor, permit 
schitarea unui bilanţ al cuceririlor şi subliniază dificultăţile 
ce se vor ivi după separarea dintre antropologie şi 
evolutionism. 

Pe parcursul a doar zece ani vor apărea patru lucrări 
(Bachofen 1861; Maine, 1861; MacLennan, 1865; Morgan, 
1871) ce vor contribui la o veritabilă „inventare” a 
relaţiilor de rudenie ca domeniu al antropologiei 
(Trautmann, 1987). Inspirându-se din modelele filologice 
ale epocii, acest nou domeniu acoperă în parte aceleaşi arii 
istorice (societăţile indo-europene) şi stabileşte 
corespondente între clasificarea limbilor şi cea a 
terminologiilor înrudirii (Morgan). 

Contribuţia cea mai importantă rămâne cea a lui 
Morgan, care identifică principiile unei clasificări a 
sistemelor de înrudire, permiţând astfel compararea unor 
terminologii variate şi reducerea lor la câteva tipuri de 
combinare a relaţiilor genealogice. Aceste studii definesc 
şi alte noţiuni fundamentale. Evidenţierea diversităţii 
modalitatilor de filiatie a îmbogăţit tipologia grupurilor de 
descendentă; ea este asociată de J.F. MacLennan cu ideea 
exogamiei clanice care contribuie la definirea acestor 
grupuri. Acelaşi autor elaborează o clasificare a formelor 
de căsătorie, bazată pe natura originară a căsătoriei prin 


răpire, clasificare ce va fi completată de Morgan. 
Tentativele de corelare a formelor terminologice cu tipurile 
de familie (Morgan), a structurilor familiale cu formele de 
căsătorie (MacLennan, Morgan), a tipurilor de căsătorie cu 
modurile de descendentà (Tylor), vor contribui toate la o 
mai bună definire a domeniului acestor studii. 

Adesea cu pregátire juridicà (cazul lui JJ. Bachofen, 
Maine, Morgan, MacLennan) - dreptul comparat se 
dezvoltă si el în această epocă (Maine) urmând metodele 
filologiei -, aceşti autori au avut tendinţa de a considera 
instituţiile familiale din punctul de vedere al regulilor ce le 
stapanesc, în termeni de jurisprudentá. Chiar si în cazul lui 
Morgan, acest efort de formalizare şi conceptualizare nu 
este, totuşi, un scop în sine: el se înscrie în cadrul unei 
„istorii conjuncturale” (termen critic introdus de A.R. 
Radcliffe-Brown) a familiei, familie concepută ca o 
instituţie originară din care decurg celelalte instituţii 
sociale. Astfel ajung să se înfrunte susţinătorii unei familii 
patriarhale originare (Maine) şi cei ai unei faze 
matriarhale anterioare (Bachofen, MacLennan). Ideea unei 
promiscuitáti sexuale primitive, susţinută de MacLennan şi 
Morgan, e combătută de Maine. Tocmai în cadrul acestor 
dezbateri se va dezvolta reflectia teoretică şi se vor 
organiza contribuţiile ulterioare: ideea geloziei sexuale a 
masculilor, introdusă de Darwin în sprijinul „teoriei 
patriarhale”, este astfel reluată şi dezvoltată de E. 
Westermarck, în studiul său asupra căsătoriei (1891). Puse 
în relaţie de MacLennan, noţiunile de ,totemism", de 
„exogamie” şi ,matriliniaritate” sunt utilizate de W. 
Robertson Smith în studierea relaţiilor parentale şi de 
căsătorie din lumea semitică antică (1885). 

Urma unor astfel de problematici nu mai este, la 
începutul secolului al XX-lea, foarte uşor de regăsit, 
excepţie făcând disciplinele istorice asupra cărora 
antropologia exercita o slabă influentă, de pildă studiile de 


orientalisticá.  Abandonării proiectului unei istorii 
conjuncturale nu-i vor supraviețui decât încercările de 
formalizare şi clasificare, încercări ale cáror premise si 
principii sunt ele însele puse sub semnul întrebării 
(Kroeber, 1909). Chiar dacă se va păstra referința la un 
întemeietor - Morgan -, teoria antropologică a relațiilor 
parentale se va dezvolta de acum înainte pe alte baze. 

Contribuțiile la teoria antropologică a studiilor 
asupra religiei sunt cu mult mai complexe. Exista deja o 
abordare de tip evoluționist a faptului religios, abordare 
fondată pe lucrările unor autori foarte diverşi (Hume, 
1757; de Brosses, 1760; Lessing, 1780) şi teoretizată 
ulterior de Auguste Comte. Avântul unei critici filologice si 
istorice a textelor religioase si mai ales biblice a dus, între 
timp, la crearea unui nou context. Cercetările asupra 
mitologiilor şi religiei indo-europenilor au contribuit la 
apariția unui proiect al unei „istorii naturale” a religiei, 
istorie ce ar fi permis definirea unui moment originar. 
Tylor, începând cu anul 1866 (articolul „The Religions of 
Savages”), se consacră in totalitate acestui proiect. 

Tylor urmărea stabilirea unei „definiții minimale a 
religiei”, comună tuturor societăților (1871). Acest nucleu 
central şi originar al religiilor este animismul: atribuirea 
de caracteristici supranaturale obiectelor, entităților sau 
persoanelor, pornind de la experiența acumulată de 
primitivi prin vise, prin moarte etc, a unei dimensiuni 
spirituale a existentei (doctrine of souls). Tylor formulează 
idei exprimate deja de Spencer, care postulează totuşi un 
ateism originar al primitivilor, prin teoria sa despre 
„credința in fantome” ca primă formă a gândirii religioase, 
şi mai ales de Müller care identifică religia indo- 
europenilor antici cu un naturalism dominat de cultul 
soarelui. 

Religia e concepută in acest caz ca un fenomen 
intelectual şi cognitiv. Teoriile ulterioare prelungesc şi 


reevalueazà studiile lui Tylor A. Lang (1877) pune 
accentul pe existenta, la primitivi, a unor fiinte supreme, 
iar analiza sa anunţă teza ,monoteismului primitiv”, 
susţinută de W. Schmidt. R.R. Marret, succesor al lui Tylor 
la Oxford, avansează ideea unui stadiu „preanimist”, 
fondat pe recunoaşterea unor forte supranaturale 
impersonale, pe care le identifică pornind de la noţiunile 
oceaniene mana şi tabu (1909). 

Teoria totemismului (MacLennan) se înscrie în 
acelaşi context, subliniind însă legăturile dintre instituţii şi 
credinţe. Ea va juca un rol major la sfârşitul perioadei 
1860 - 1910, epocă în care critica, deja angajată, a 
metodelor şi teoriilor evoluționiste, se traduce prin apariţia 
unei reflecţii de inspiraţie sociologică (Robertson Smith, 
1889), sau, dimpotrivă, prin poziţii încă şi mai dogmatice 
(Frazer, 1910), în proiectul unei „sociologii descriptive”. 

Mai mult decât critica teoriilor evoluționiste ale 
relaţiilor de înrudire, cea care vizează teoriile religiei 
subliniază ruptura, însoţită în acest caz de o deplasare a 
domeniului avut în vedere în afara câmpului antropologiei. 
Criticii reconstructiilor istorice ale teoriei totemismului 
(Goldenweiser, 1910) nu-i vor rezista decât aspectele 
clasificatorii şi cognitive reţinute de C. Lévi-Strauss, care 
va ajunge să dizolve noţiunea de ,totemism" (1962), 
refuzând să considere religia un obiect al antropologiei. 
Teoria sociologică a religiei, la elaborarea căreia va 
participa Durkheim (1912), marcată încă de cadrul gândirii 
evoluționiste, contribuie si ea la desfiinţarea religiei ca 
clasă de fapte, fenomenele religioase fiind privite de acum 
înainte ca fenomene sociale şi cognitive. 

Intemeiate pe câteva lucrări majore ale anilor 1860 - 
1880, teoriile evoluționiste, după ce au contribuit la 
întemeierea antropologiei ca disciplină, şi-au manifestat 
limitele de ordin metodologic. Antropologia se va dezvolta 
în secolul al XX-lea pe baza unei critici radicale a acestor 


teorii ce deplaseazá analiza spre studiul configuratiilor 
functionale si structurale proprii societátilor date. 

PACIFICUL DE NORD 

Regiunea Pacificului de nord, având în centrul ei 
strâmtoarea Bering, se întinde de gurile fluviului Amur, în 
Asia, până la gurile fluviului Fraser, în America de Nord, şi 
este mărginită de țărmurile mărilor Ohotk, Ciukotka, 
Bering şi de cele ale golfului Alaska. 

Termenul de Jeivilizaţie” a Pacificului de nord a 
căpătat formularea sa cea mai precisă în lucrările 
publicate în urma expediției Jesup (1897 - 1903), 
organizată de F. Boas în colaborare cu W. Bogoras şi W. 
Jochelson, pe baza constatării asemănărilor existente între 
cultura siberienilor din Nord-Est şi cea a amerindienilor 
din Nord-Vest. În 1947, A. Leroi-Gourhan a demonstrat 
rolul jucat de răspândirea tehnicilor şi de comerţul 
intercontinental în constituirea unei culturi a Pacificului de 
nord. În 1977, W. Fitzhugh, W. Strutevant şi I. Bromle-i au 
procedat la compararea rezultatelor cercetărilor 
arheologice, antropologice si lingvistice privitoare la 
Pacificul de nord, comparare care este la originea 
expoziţiei, Crossroads of Continents: Cultures of Siberia 
and Alaska" (Washington, 1988) si a lucrării ce prezintă 
expozitia. 

Istoria popularii Pacificului de nord este foarte 
complexă. În centru, adică în nord, inuitii (eschimosii) apar 
ca rezultat al unor mişcări de populaţie vechi de mai multe 
milenii. Putem defini o perioadă paleo-arctică americano- 
siberiană relativ omogenă din punct de vedere cultural, 
perioadă ce se raportează la zona mării Bering şi la 
regiunile învecinate, toate lipsite de ghețari până către 
mileniul al şaptelea înaintea erei noastre. După aceea, 


culturile nordsiberiene si cele americane tind să evolueze 
in mod independent unele de celelalte, insá prin mileniul al 
doilea î.Hr. noile cuceriri tehnice reapropie culturile nord- 
pacifice. Diversificarea continuă după această perioadă, 
odată cu dezvoltarea tradiţiei Norton (Alaska, începând cu 
anul 1.000 î.Hr.) a neoliticului sibero-american şi a 
tradiţiilor exclusiv maritime (Bering antic, Ipiutak, Birnik, 
Punuk), mai târzii (Detroit şi Alaska, începând cu anul 500 
î.Hr.), a căror sinteză o va realiza cultura populațiilor 
thule. Între 500 şi 700 d.Hr., populaţiile thule se stabilesc 
pe coastele orientale şi septentrionale ale peninsulei 
Ciukotka, iar către anul 1.000, de-a lungul coastei pacifice 
americane (ei sunt strămoşii i nuitilor koniag si chugach). 
Întâlnirea dintre thule si populaţiile dorset de pe coasta 
arctică orientală, petrecută pe la 1200, duce la 
pătrunderea în Vestul arctic american a influentelor 
orientale (tradiţia Inupiat), constituind punctul de plecare 
al formării culturii inuite istorice. 

Arhipelagul Aleutinelor este locuit de circa nouă 
milenii; primele populaţii băşti-naşe, cu o identitate 
incertă, erau probabil strămoşii aleutilor istorici, prezenţi 
pe insule începând cu mileniul al doilea î.Hr. 

Interiorul Alaskăi şi cel al Nord-Vestului canadian 
constituie teritoriul indienilor athaspakan septentrionali 
sau dene, pescari şi vânători de karibu; între aceştia, 
numai populaţia tanaina a atins coasta Pacificului (Cook 
Inlet) într-o zonă cu populaţie inuită (koniag-chugach). 
Indienii eyak, înrudiţi de departe cu athapaskanii, se 
stabilesc la gurile fluviului Copper River, însă activităţile 
lor sunt orientate către interior. 

În Siberia  nord-orientalä, unde amploarea 
glaciatiunilor a fost mai mică decât in America de Nord, 
popularea umană este mai veche. Neoliticul siberian, mai 
ales în sud-estul regiunii amintite, este marcat de 
domesticirea renului; perioada cunoaşte foarte curând 


influentele centrelor de civilizaţie meridională. În est, din 
peninsula Ciukotka şi până în Kamceatka, populaţiile 
ciukci si koriak, lingvistic înrudite, se împart între 
comunităţile săteşti de coastă ale vânătorilor de mamifere 
marine şi bandele continentale ale crescătorilor de reni. 
Itelmenii (sau kamceadalii) din Kamceatka, pescari de 
somon, sunt azi aproape asimilați de ţăranii ruşi de origine 
cazacá. Populatiilor de origine paleo-siberiană sau paleo- 
asiatică trebuie sa le mai adăugăm două grupe 
meridionale, nivkhii (sau gâliacii) din insula Sahalin şi din 
bazinul Amurului, pescari de somon, şi populaţiile anu, al 
căror teritoriu se întindea odată între insulele Kurile, 
Sahalin şi Hokkaido, precum şi un grup septentrional, 
iukaghirii. 

Paleo-siberienii nu au în comun decât faptul de a fi 
reprezentanţii unei populaţii arhaice, ea însăşi foarte 
diversificată, populaţie ce s-a confruntat cu pătrunderea 
sporadică a inuitilor şi mai cu seamă cu sosirea, val după 
val, a tungusilor şi iakutilor. Azi, litoralul mării Ohotk si 
bazinul Amurului sunt dominate de populaţii de limbă 
tungusă, al căror teritoriu se întinde până la lacul Baikal; 
economia acestora asociază exploatarea resurselor marine, 
vânătoarea (inclusiv cea animalelor de blană), pescuitul, 
utilizarea renului (pentru tracţiune şi transport de poveri) 
şi horticultura. 

Se pot desprinde câteva trăsături comune 
populațiilor Pacificului de nord. 1) în societăţile orientate 
atât litoral, cât şi continental, relaţiile dintre grupurile de 
coastă şi cele de-interior sunt strânse, iar diferenţele 
socio-culturale dintre ele sunt puţin importante. Populatiile 
din interior manifestă totuşi o tendinţă spre diversificarea 
tehnic-culturală, în vreme ce grupurile litorale oferă 
imaginea unei profunde unităţi, mai cu seamă din punct de 
vedere tehnologic (caiac, umiak, harpoane, flotoare făcute 
din vezică de animale, săgeți otrăvite, navoade pentru 


pescuit si vânătoare, rachete de zăpadă, lampă cu ulei, 
marmită de steatit, locuinţe semisubterane, habitat rural 
permanent). 2) Caracterul aparent omogen al organizării 
sociale a grupurilor maritime  (,sefie ereditară si 
aristocratie, sclavie, specializarea activitátilor legate de 
comert si rázboi) mascheazá diferentieri importante in 
domeniile organizării sociale (determinarea  naturii 
grupurilor de înrudire), ale activităţilor religioase şi ale 
artei. Concluzia ar putea fi aceea că un mediu natural 
comun ce necesită reacţii de adaptare comparabile, ca şi 
deosebita intensitate a contactelor între grupurile 
învecinate, au favorizat o oarecare omogenizare culturală. 
3) Una dintre trăsăturile caracteristice ale Pacificului de 
nord este extraordinara dezvoltare a activității 
ceremoniale şi a artelor, toate contribuind la alcătuirea 
unei unităţi, unitate ce tinde azi să se exprime în limbajul 
politic al revendicărilor indigene de care statele riverane 
vor trebui să ţină cont de acum înainte. 

M.-F. GUEDON 

BOGORAZ W., 1904 - 1909, The Chukchee, The Jesup 
North Pacific Expedition, Memoir, 11; 1913, The eskimo of 
Siberia, The Jesup North Pacific Expedition, Memoir, 12. - 
DAMAS D. (ed), 1984, Handbook of North American 
Indians; t. V, Arctic, Smithsonian Institution, Washington. 

— DE LAGUNA F, 1947, The Prehistory of Northern 
North America as Seen írom the Yukon, Society for 
American Archaeology, Memoir, 3. - DIKOV N.N., 1977 - 
1979, Aziia na stáke's Amerikoi v drevnosti, Izdatelstro 
,Nauka", Moscova. 

— DUMOND D.E., 1977, The eskimos and Aleuts, 
Thames & Hudson, Londra. 

— FIZHUGH WW. (ed.), 1975, Prehistoric Maritime 
Adaptation of the Circumpolar Zone, Mouton, Haga. 

— FIZHUGH WW, CROWELL A. (ed), 1988, 
Crossroads of Continents. Cultures of Siberia and Alaska, 


Smithsonian Institution, Washington. 

— JOCHELSON W, 1908, The Koryak, The Jesup 
North Pacific Expedition, Memoir, 6. - LAUGHLIN WS., 
1980, Aleuts, Survivors of the Bering Land Bridge, Holt, 
Rinehart & Winston, New York. 

— LEROI-GOURHAN A. 1936, La civilisation du 
renne, Gallimard, Paris; 1946, Archeologie du Pacifique- 
Nord. Materialix pour l'étude des relations entre les 
peuples riverains d'Asie et  d'Ambrique Institut 
d'Ethnologie Paris LEVIN M G 

POTOV L.P (ed), 1956, Narodi Sibir, Izdatelstro 
Akademii Nauk SSSR, Moscova. 

— RAY DJ. 1981, Aleut and Eskimo Art. Tradition 
and Inovation in South Alaska, University of Washington 
Press, Seattle. 

PALEONTOLOGIE UMANĂ 

Paleontologia umană studiază genealogia umană, de 
la separarea omului de celelalte primate. Totalitatea 
reprezentanţilor acestui ordin alcătuieşte familia 
hominidelor, familie a cărei origine se plasează, conform 
datelor actuale ale paleontologiei, geneticii şi biochimiei, 
într-o perioadă destul de recentă, de ordinul a 6 până la 8 
milioane de ani. Diferențele care separă omul 
contemporan de maimutele mari privesc esențialmente trei 
domenii de structuri: 

— Aspectul feței şi al sistemului masticator: la om, 
fata, situată în partea frontală a craniului cerebral, este 
scurtă si înzestrată cu o dentitie redusă, adaptată unui 
regim omnivor. Fata maimutelor mari este prelungă, 
aşezată in partea anterioară a craniului cerebral; dinții 
sunt mari, adaptati unui regim vegetarian, având funcția 
de intimidare si apărare. 

— Omul este biped. Forma scheletului său a fost 
schimbată pentru a asigura echilibrul trunchiului pe 
membrele posterioare si al capului pe coloana vertebrală. 


Toate acestea au avut ca efect eliberarea máinii de-orice 
functie de sustinere; ea a devenit instrumentul privilegiat 
al actiunii umane asupra mediului. Maimutele mari, care 
trăiesc în copaci, sunt patrupede si sunt neîndemânatice 
atunci cánd merg pe douá picioare. 

— Creierul are 1.450 cm? la om si doar 450 cm? la 
maimutele mari. De asemenea, creierul uman este si mai 
complex; organizarea sa este fără îndoială caracteristica 
esenţială a omului, însă ea nu şi-a putut câştiga 
eficacitatea decât în relaţie cu mâna. 

Aceste diferenţe exprimă tendinţe evolutive care nu 
au apărut simultan şi care s-au dezvoltat în ritmuri diferite. 
Nu se cunosc încă cei mai vechi reprezentanţi ai rasei 
umane. Cele dintâi fosile sigure, australopitecii, au o 
vechime de 4, 5 milioane de ani. Acest grup a apărut în 
Africa Orientală iar primii lui reprezentanti, 
Australopithecus afarensis, erau de talie mică (cu puțin 
peste un metru), erau bipezi, iar sistemul lor dentar era 
deja mult redus. Urmează o rapidă diversificare în două 
grupe: australopitecii zvelti si australopitecii robusti. 
Primii prezintă o structură osoasă uşoară si păstrează talia 
redusă; dantura lor e adaptată unui regim omnivor. Cei 
robusti pot atinge 1, 5 m, scheletul lor este cu mult mai 
puternic, craniul lor are ,creste" osoase si sunt adaptati 
unui regim vegetarian. Australopitecii sunt întâlniți in 
Africa Orientalà si in Africa Sudicá, locuri in care au tráit 
până prin mileniul 1 î.Hr. Capacitatea lor craniană era încă 
redusă, de 450 până la 500 cm?. Nu se cunosc decât puţine 
lucruri despre modul lor de viaţă, însă se ştie că unii dintre 
ei au învăţat să fabrice unelte. 

Primii reprezentanţi ai genului Homo, Homo habilis, 
datează din mileniul 2 î.Hr. Originea genului e probabil 
mai veche, iar legăturile lui cu australopitecii nu sunt 
limpezi: s-a dezvoltat oare din aceştia din urmă sau 
formează o ramură independentă? Datele actuale nu ne 


permit sá ráspundem la aceastá intrebare. Homo habilis 
are o capacitate craniană de 600 - 800 cm. 
Suprastructurile osoase sunt slabe, fata micà, sistemul 
dentar se apropie mult de cel al omului de azi. Au tráit in 
Africa de Est si probabil in Africa de Sud. Toate datele 
actuale converg către plasarea originii omului pe 
continentul african. 

Prin secolul al XVI-lea i.Hr., la est de lacul Turkana 
îşi face apariţia o nouă formă, Homo erectus. Acesta e 
caracterizat printr-un creier mai voluminos, o talie mărită, 
oase tari cu relief puternic, un craniu alungit, turtit, 
colturos în regiunea occipitală, o fată si o dantură 
asemănătoare cu ale noastre. În mod progresiv, Homo 
erectus va coloniza totalitatea lumii vechi. E întâlnit în 
mileniul 1 î.Hr. În Java, mai târziu în China şi în Africa de 
Nord, iar mai apoi în Europa. Confruntate cu medii 
diverse, supuse unor presiuni variate, populaţiile 
diferitelor regiuni s-au adaptat, suferind evoluții 
independente. Peste tot însă asistăm la o creştere a 
capacităţii craniene, care trece de la 800 la 1.200 cm. 
Diversitatea umană manifestată atunci pentru prima dată 
în mod clar se va menține până în zilele noastre, însă au 
existat suficiente schimburi pentru a se putea menține 
unitatea biologică a omenirii. Acum 400.000 de ani, 
morfologia lui Homo sapiens începe să se contureze: 
craniu ridicat vertical, rotund, voluminos, conservând însă 
suprastructuri accentuate. Lipsa de precizie a datelor 
cronologice face ca analiza etapelor acestei evoluții să fie 
dificilă. După unii, ea ar fi debutat în Africa Orientală, de 
unde Homo sapiens arhaic ar fi pornit în cucerirea 
celorlalte părți de lume. După alţii, transformarea ar fi 
avut loc în mai multe regiuni ale vechii lumi; Homo erectus 
şi Homo sapiens nu sunt în acest caz decât două stadii de 
evoluție a uneia şi aceleiaşi specii, Homo sapiens. Forma 
actuală se definitivează abia pe la 100.000 I. Cr., în Africa, 


respectiv la 70.000 î.Hr. În Orientul Mijlociu. În paralel, 
Europa constituie spaţiul unei evoluţii aparte ce începe pe 
la 350.000 î.Hr. şi se sfârşeşte pe la 100.000 î.Hr., odată cu 
apariţia neanderthalienilor. Această populaţie a dominat 
regiunea menţionată şi o parte a Orientului Apropiat până 
pe la 350.000 î.Hr., când a dispărut. Omenirea este 
alcătuită de atunci dintr-o singură subspecie, Homo 
Sapiens sapiens. 

Australia va fi colonizată pe la 40.000 i.Hr., America 
şi Japonia pe la 30.000 î.Hr. Popularea insulelor, cea mai 
târzie, se încheie în perioada ultimului mileniu (cele mai 
izolate insule ale Pacificului). 

PARENTALE (RELAŢII ~) 

1. Domeniul clasic al relaţiilor parentale înrudirea, ca 
obiect antropologic, întreţine cu faptele legate de 
reproducerea biologică o relaţie complexă, în acelaşi timp 
de continuitate şi de discontinuitate. Pe de o parte, ea 


continuă să se bazeze pe constrângeri de neocolit, cum ar 
fi recunoaşterea condiţiilor bisexuale pentru concepţie 
(maternitate şi paternitate) sau luarea în considerare a 
excluderii sistematice a unor parteneri sexuali (evitarea 
incestului). Însă, după cum o atestă numeroase distincţii 
specific umane - cele între sexualitate şi căsătorie, între 
maternitate şi paternitate, între fizic şi juridic etc. - şi 
după cum o demonstrează marea varietate de dispozitive 
familiale elaborate pornind de la aceste distincţii, 
înrudirea nu este doar doar o simplă expresie a legăturilor 
,naturale". Integrate în sisteme de acţiune (ce definesc 
regulile de comportament) dar și de gândire (ce definesc 
structurile conceptuale), relaţiile parentale reprezintă 
înainte de toate o realitate culturală, răspunzând unor 
determinări specifice. Se înţelege deci faptul că relaţiile 
parentale pot fi abordate sub diverse unghiuri: afectiv, 
normativ, simbolic, strategic etc. 

Aşadar, studiul relaţiilor parentale constituie unul din 
domeniile privilegiate ale evoluției teoretice a 
antropologiei. Într-adevăr, ambiția de a înțelege 
fenomenele de consangvinitate şi afinitate în funcţie de un 
număr restrâns de principii fundamentale, demers 
inaugurat de L.H. Morgan în 1871, a antrenat şi 
preocuparea pentru formalizarea ce constituie, în opinia 
multora, principala probă a caracterului, dacă nu ştiinţific, 
atunci cel puţin riguros, al disciplinei. 

Toate societăţile, în măsura în care recunosc o 
înrudire bilaterală centrată pe indivizi, ca şi realizarea 
uniunilor legitime dintre aceşti indivizi, identifica 
afinitatea cu consangvinitatea. Însă doar unele societăţi 
recunosc filiatia şi/sau alianţa, adică, pe de o parte, 
existenta unor grupuri sau categorii de consangvini 
alcătuite din totalitatea persoanelor cu un strămoş comun 
şi, pe de altă parte, prezenta unor legături de afinitate ce 
unesc între ele grupuri sau categorii de rude. Cu toate 


acestea, teoriile filiatiei si ale alianţei au furnizat 
principalele modele explicative in acest domeniu de studiu. 

Asa-numita abordare „a filiatiei” (A.R. Radcliffe- 
Brown, M. Fortes), izvorátá din functionalismul anglo- 
saxon, se întemeiază pe rolul atribuit principiului 
genealogic ce gestionează apartenenţa la o colectivitate 
consangvină. Ea a fost elaborată pornind de la studiul 
societăţilor în care această apartenenţă se exprimă în 
maniera cea mai evidentă, acolo unde filiatia defineşte 
identități colective reciproc exclusive. E vorba de societăţi 
conduse de o regulă a filiatiei uniliniare, conform căreia 
transmiterea apartenenţei este determinată prin referire la 
unul singur din cei doi părinţi, fie tatăl (tip patr iliniar), fie 
mama (tip matriliniar). Într-un regim de  filiatie 
matriliniară, de pildă, doar femeile transmit apartenenţa: 
indivizii de ambele sexe fac parte din grupul de filiatie 
căruia îi aparţine mama | or, acelaşi cu cel căruia îi 
aparţine mama mamei lor. 

Asa-numita abordare „a alianţei” (C. Lévi-Strauss, L. 
Dumont, R. Needham) e intemeiatá pe o notiune ce 
denumeste o relatie de complementaritate sau de opozitie 
între consangvinitate si afinitate. Inspirată de 
structuralismul francez, ea a fost elaborată pornind de la 
studiul societăţilor în care această opoziţie se manifestă în 
maniera cea mai sistematică. E vorba despre sistemele 
elementare în care regulile matrimoniale corespund unei 
repartitii a ansamblului universului social în categorii 
complementare de consangvini şi afini. În ipoteza unei 
asemenea repartiţii clasificatoare, de tip simetric (cazul 
„schimbului restrâns”), sau asimetric (cazul „schimbului 
generalizat”), prohibitiile în privinţa căsătoriei sunt direct 
traductibile într-o prescripţie matrimonială care, pe plan 
genealogic, privilegiază căsătoria recurentă cu cutare 
sau'cutare categorie de rude. În cazul schimbului 
generalizat, de pildă, preferentialà este căsătoria cu fiica 


fratelui mamei. 

Unele societáti pot fi mai greu integrate in modelele 
propuse de aceste două abordări. E vorba, pe de o parte, 
de societăţile cu filiatie nediferentiatä sau cognatică, în 
care transmiterea apartenenţei prin intermediul părinţilor 
de ambe sexe defineşte grupe de filiatie ce se suprapun, 
iar pe de altă parte, de sistemele de alianţă semicomplexe, 
în care regulile matrimoniale nu permit o determinare a 
priori a afinilor. În asemenea cazuri, analiza trebuie să ţină 
seama de unele consideraţii aproape întotdeauna ocultate 
în studierea sistemelor de filiatie uniliară, ca şi in cea a 
structurilor de alianţă elementară: raporturile dintre 
modelul formal şi regularitátile statistice, dintre principiile 
de organizare globale şi opţiunile particulare etc. 

In ceea ce priveşte societăţile în care nu intervin nici 
filiatia si nici alianţa propriu-zisă, acestea necesită 
abordări şi concepte noi, actualmente pe cale de a fi 
elaborate. E vorba de societátile in care doar inrudirea 
bilaterală (numită  „ego-centrată”) este recunoscută. 
Colectivitätile consangvine nu iau în acest caz forma unor 
grupuri de filiatie constituite din descendenţii unuia si 
aceluiaşi strámos, ci a unor ansambluri parentale 
constituite din totalitatea persoanelor cu o rudă comună. E 
vorba, de asemenea, de societăţile cu funcţionare 
matrimonială complexă, caracterizată de reguli de 
căsătorie bazate nu pe norme colective, ci pe norme 
individuale, în care prohibiţiile trimit la un calcul al 
gradatiei consangvinitátii ce uneşte între ei doi subiecti 
particulari. În asemenea cazuri, un rol esenţial îl joacă 
factorii extraparentali, cum ar fi de pildă sistemul funciar, 
strategiile soc iale etc, factori importanţi şi în cadrul 
sistemelor nediferentiate şi semicomplexe. 

2. Pseudoinrudirea 

Termenul de  ,pseudoinrudire" serveşte pentru 
desemnarea relaţiilor sociale ce se exprimă în termeni 
parentali (de referinţă sau de adresare), fără ca din 
acestea să rezulte legături parentale efectiv recunoscute 
(prin consangvinitate sau căsătorie). Termenul nu are un 
uzaj consacrat: se vorbeşte uneori de cvasiânrudire sau de 
înrudire fictivă. E vorba mai puţin de un concept cât de o 
categorie ce acoperă relaţii deosebit de variate: crearea 
artificială de relații parentale (adopţie), utilizarea 
limbajului şi regulilor parentale pentru a construi raporturi 
sociale specifice (înrudire rituală sau spirituală), 
extinderea terminologiei prin sensurile sale figurative etc. 
Pot fi distinse multiple variante ale acestui fenomen, 
distincția putând fi făcută după conținutul relațiilor 
stabilite (afectiv, juridic, ritual), gradul de asimilare a 
drepturilor şi îndatoririlor astfel definite pentru cei ce 
intretin o relație parentală efectivă, tipul de raport 
parental utilizat ca referent, filiatia sau fraternitatea cel 


mai adesea, mai rar alianta. Unii antropologi pun la 
îndoială pertinenta generică a unei asemenea noţiuni în 
desemnarea faptelor care lor le apar ca ţinând de capitolul 
înrudirii. 

Cu excepţia adoptiei, considerată în secolul al XIX-lea 
un semn de declin al importantei relaţiilor parentale (H.J.S. 
Maine), antropologia se arată interesată doar de puţină 
vreme de fenomenele ce ţin de pseudoînrudire. În cea mai 
mare parte a societăţilor, adoptia nu este atât de legată de 
abandon sau de dorinţa de a avea un copil, ca în societatea 
noastră, ci de mecanismele de perpetuare a grupurilor 
parentale şi de procesele de transmitere a bunurilor, 
titlurilor şi statusurilor. În societăţile antice, în care era 
des practicată, adoptia se referă adesea la adulti: ea 
implică un transfer de autoritate fără abandonarea 
identităţii originare si vizează asigurarea perpetuării 
familiilor aristocratice prin teserea între ele a unor noi 
legături. La Roma, adrogatiunea, care intervine mai ales 
atunci când tatăl e decedat, antrenează un transfer de 
identitate, însă nu şi unul de drepturi sau roluri parentale. 
Asimilarea cu înrudirea reală, consecinţă a adoptiei în 
societăţile noastre, nu este atestată în alte părţi, cu 
excepţia cazului inuiţilor. Drepturile de moştenire pot fi 
restrânse, identitatea statutară a celui adoptat nu este 
întotdeauna dobândită, iar existenta prohibitiilor sexuale si 
matrimoniale nu este întotdeauna atestată. Adoptia poate 
apărea ca un mijloc de a obţine un soţ pentru o fiică unică, 
pentru un fiu (Japonia) sau chiar pentru părintele adoptiv 
(China). În societăţile antice ale Orientului Apropiat şi 
Mijlociu, ea era probabil un preambul al căsătoriei, creând 
apropierea socială necesară realizării acesteia. 

Pentru Africa, unde nu se poate vorbi despre o 
adopţie reală pentru a desemna asimilarea progresivă a 
indivizilor (mai ales sclavi) în grupurile parentale, 
antropologii au preferat să sublinieze importanta rolurilor 


nutritionale (Fosterage). Statutul copilului nu se modifică: 
putem vorbi mai degrabă despre drepturi şi îndatoriri 
conjuncte ce privesc copiii într-un ansamblu parental 
(Goody, 1969). Ca şi cele legate de diferitele forme de 
tutelă, aceste roluri extind cu atât mai mult înrudirea 
reală, cu cât nu se înscriu în pseudoînrudire. 

Termenul de „înrudire rituală” desemnează relaţiile 
care uzează de vocabularul parental şi se referă la 
componentele simbolice ale acestuia, în particular la cele 
asociate procreării, gestatiei şi creşterii copiilor. Formele 
cele mai cunoscute sunt înrudirea de sânge şi cea de lapte, 
atestate in numeroase societăți. Aceste relații ce 
evidenţiază identitatea partenerilor, stabilită simbolic, 
împrumută adesea modelul fraternității (fraternitati de 
sânge). Dimensiunea sexuală e şi ea uneori subliniată. 
Faptul de a fi avut relati-i sexuale cu aceeaşi femeie, la 
indienii din Câmpii, sau schimbul de femei între două 
persoane, la inuiti, duce la crearea unor relaţii de 
fraternitate între bărbaţi. Logica acestor relaţii justifică 
adesea raporturile stabilite: înrudirea de lapte stabilită 
prin intermediul unei doici conduce, în societăţile arabe, la 
o extindere a prohibiţiilor sexuale, în vreme ce frátia de 
sânge poate favoriza alianţa matrimonială (Conte, 1987). 
Aceste relaţii îndeplinesc de fapt funcţii foarte diverse, ce 
utilizează ideologia parentală pentru a crea sau întări 
solidaritátile sociale, pentru a defini drepturile si 
îndatoririle reciproce, datoria răzbunării, de pildă. 

Termenul de „înrudire rituală” - numită uneori 
înrudire spirituală - desemnează relaţiile dintre naşi şi fini, 
relaţii ce rezultă în lumea creştină din ritualul botezului. 
Cercetările cele mai fecunde în acest domeniu se referă la 
relaţia (numită adesea prin termenul spaniol 
compadrazgo) dintre părinţii finului şi părinţii spirituali. În 
spaţiul mediteranean şi în America Latină (Mintz, Wolf, 
1950) această relaţie poate fi extinsă considerabil, ea 


legând grupuri sociale din generaţie în generaţie (pentru 
Balcani, Hammel, 1968) şi îndeplinind funcţii multiple, mai 
ales politice. Analogia cu înrudirea merge până la 
includerea prohibitiilor sexuale între părinţii reali şi 
părinţii spirituali, însă în acest caz se pune mai puţin 
problema de a veghea la bunăstarea spirituală a copiilor, 
cât aceea de a crea unele raporturi de solidaritate şi 
cooperare ce maschează foarte adesea ierarhii sociale (]. 
Pitt-Rivers, 1976). 

Inrudirea rituală poate fi utilizată în sens figurat 
(„nasul” Mafiei), aşa cum se întâmplă şi în cazul termenilor 
înrudirii „reale” ce desemnează funcţii şi statusuri sociale 
aparte, de pildă apelatiuni religioase (,párinte", „maică”, 
„soră”). Limbajul parental se pretează la multiple 
extensiuni semantice de acest gen; se vorbeşte adesea 
despre „înrudire simulată”. Avem oare de-a face cu relaţii 
pseudoparentale, sau e vorba doar de o simplă extindere 
semantică a termenilor parentali, ca în cazul membrilor 
unui trib beduin, care se numesc unii pe ceilalţi awlad al- 
am „veri paraleli patrilaterali”, chiar şi atunci când sunt de 
origine diferită (Bonte, 1987)? 

In ciuda eterogenitátii formelor pe care le îmbracă 
pseudoinrudirea, este clar faptul că studiul său se înscrie 
în câmpul teoretic al relaţiilor parentale. Pitt-Rivers (1973) 
propune o analiză ce pleacă de la o definire sociologică a 
conţinutului relaţiilor parentale, în care înrudirea „reală” 
ar fi unul din poli, la celălalt pol aflându-se relaţiile de 
prietenie mai mult sau mai putin formalizate sau 
ritualizate. Dacă nu uităm faptul cá, în numeroase 
societăţi, relaţiile parentale ,reale” sunt ele însele 
reinterpretate într-un context mai larg, apărând ca un caz 
special al „relaţiilor de turmă”, cum se întâmplă de pildă la 
populaţiile  nilotice, sau ca relații ritualizate de 
reciprocitate (Almagor, 1978), fecunditatea unui asemenea 
demers apare ca incontestabilă. 

PARENTALE (SISTEME ~) 

1. Sisteme şi structuri parentale 

Conceptul de „sistem parental” a fost introdus de 
L.H. Morgan în lucrarea sa Sistems of Consanguinity and 
Affinity of the Human Family (1871; cf Trautmann, 1987). 
Morgan inventează o metodă de analiză: pornind de la 


acelasi chestionar privind termenii parentali considerati ca 
sistem, el constituie un esantion de 139 de cazuri. Pe baza 
materialului cules, defineşte un anumit număr de tipuri 
terminologice pe care le reduce la două sisteme principale: 
unul descriptiv, bazat pe combinaţia unui mic număr de 
termeni simpli, altul  clasificatoriu, repartizând 
consangvinii în clase de indivizi cărora li se aplică acelaşi 
termen. De exemplu, la irochezi, Tatăl şi Fratele Tatălui, 
numiţi prin acelaşi termen, aparţin unei clase distincte de 
cea constituită din indivizii desemnaţi cu ajutorul 
termenului utilizat pentru a-l numi pe Fratele Mamei. 
Astfel, pentru prima dată devenea posibilă compararea 
sistematică a terminologiilor de origine diversă. 

Clasificările terminologice 

Distincția stabilità de Morgan între sistemele 
descriptive si cele clasificatorii îşi va pierde curând 
pertinenta, simultan cu abandonarea  intentiilor 
evoluționiste ale autorului şi odată cu observaţia că, într-o 
anumită măsură, toate sistemele sunt clasificatorii. 
Caracteristicile formale ale acestor sisteme trebuie aşadar 
considerate ca atare, căutându-se metode de notație mai 
riguroase si incercandu-se identificarea criteriilor de 
constituire a claselor terminologice. 

Tentativa lui Kroeber, inspirată de o abordare 
lingvistică a vocabularului parental, identifică opt dintre 
aceste criterii, fără a acorda prioritate nici unuia dintre 
acestea. 

Mai târziu, autorii de clasificări se vor axa în mod 
special pe unul din criteriile definite de Kroeber: diferenţa 
dintre linia definită de ego şi ascendentii săi directi 
(liniară) şi liniile colaterale, stabilindu-se astfel o tipologie 
care să sublinieze şi efectele filiatiei. R. Lowie (1928) arată 
că există patru modalităţi, pentru un ego masculin, de a-şi 
clasa rudele masculine din prima generaţie ascendentă. 
G.P. Murdock (1949) completează clasificarea aplicând 


acest principiu la nivelul generalizárii ego-ului si 
întemeind-o pe tratamentul diferențiat al verilor primari 
(G), al verilor paraleli (P: descendenţi din veri primari de 
acelaşi sex cu părinţii ego-ului) si al verilor incrucisati (X: 
descendenţi din veri primari de sexe diferite). In plus, el 
mai distinge sistemul irochez de sistemele crow şi omaha 
(sau ,crow-omaha", crow fiind matriliniari, iar omaha 
patriliniari), care asimileazá verii incrucisati matrilaterali 
(XIII) sau patri - laterali (Xp) unor anumite categorii de 
rude aparţinând generaţiilor ascendente sau descendente. 


G + GO Morg Lowi Mur 
1 n e dock 
F = G = clasi Gene Haw 
FB=MB -X catoriu rational ian 
| = G = Bifur Iroch 
FB*MB P*X cate ez 
merging 
G = Oma 
P*XIII*Xp ha/Crow 
F*FB descr Bifur Suda 
*MB iptiv cate nez 
collateral 
F*FB Linea Esch 
= MB | imos 


(Antropologia utilizează în mod clasic în notare 
iniţială cuvântului englezesc: F = Father, M = Mother, B = 
Brother etc.) 

Prin recursul la denumirile fixate de Murdock în 
general este utilizată astăzi clasificarea terminologica, 
mijloc comod de a identifica datele culese. Interesul s-a 
deplasat însă parţial spre alte probleme, iar clasificarea de 
fată prezintă lipsuri evidente. De fapt trebuie să distingem, 
în cadrul fiecărei societăţi, între un sistem al termenilor de 
referinţă (nume date rudelor despre care se vorbeşte) şi un 
sistem al termenilor de adresare (nume date rudelor cu 


care se vorbeste). Terminologia poate varia de asemenea 
după criteriul vârstei si mai ales după cel al sexului ego- 
ului. Fiecare tip ideal acoperă realităţi ce pot devia mai 
mult sau mai puţin de la acest tip. Uneori, doar câteva 
trăsături tipice se regăsesc în terminologia concretă ce se 
înscrie din această pricină foarte greu în clasificare. 
Aceste variaţii pot spune multe despre condiţiile de 
funcţionare ale sistemului însuşi (Lounsbury, 1966, în 
legătură cu sistemele crow-omaha); dimpotrivă, anumite 
asemănări formale ne pot determina să le considerăm ca 
aparţinând aceluiaşi tip de sisteme, a căror funcţionare e 
mult diferită: e cazul sistemelor irocheze şi dravidiene. 

Ordinea parentală 

Analiza sistemelor parentale implică o reflecţie, mai 
mult sau mai puţin explicită, asupra naturii relaţiilor 
parentale. Deşi s-a perpetuat în diverse lucrări (Fox, 1967), 
aflate sub influenta sociobiologiei, ideea unei continuitati 
între consangvinitatea biologică si  consangvinitatea 
socială, idee pe care se întemeiase Morgan, nu mai este 
actuală. Distincția dintre înrudirea fizică şi înrudirea 
socială, afirmată în aceşti termeni de Van Gennep, a fost în 
mod simultan reţinută atât de scoala sociologică 
durkheimiană, cât si de antropologia americană de 
inspiraţie culturalistă, fără ca astfel să se rezolve problema 
ridicată de existenţa sistemelo r terminologice: cum se 
realizează lărgirea claselor? Datorită propriei structuri 
semantice sau ca efect al unei legi mai generale ce se 
referă la domeniul parental? 

Malinowski (1913), foarte critic la adresa acestei 
„algebre parentale", definea con-sangvinitatea şi alianţa 
pornind de la conceptualizarea culturală a procreării. 
Antropologia culturalistă americană, influenţată de analiza 
lingvistică, a considerat, începând cu Kroeber, că sistemele 
terminologice trebuie studiate ca atare, caracterul lor 
universal ţinând de jocul invariantelor culturale pe baza 


cárora ele se organizeazá. Problema extensiunii claselor se 
pune de acum înainte în termeni lingvistici si semantici, în 
functie de inscrierea lor in sistem si nu in functie de legi 
exterioare sau universale ce ar traduce reprezentările 
despre inrudire proprii culturii noastre. Aceastá scoalà a 
acordat de asemenea o importantà deosebità studiului 
relaţiilor parentale anglo-americane (Schneider, 1968). Va 
rezulta de aici o preocupare pentru formalizarea 
instrumentelor de analiză (I.R. Buchler, H.A. Selby, 1968), 
pe care o ilustreazá mai cu seamá analiza componentialà 
aplicatá si ea, cu prioritate, pentru studierea relatiilor 
parentale anglo-americane (WH. Goodenough, 1965). 
Analiza componentialà defineste ca totalitate ansamblul 
termenilor parentali studiati in functie de componentele 
lor semantic e: semnificaţia specifică fiecărui termen este 
rezultatul determinarilor formale exercitate de aceste 
componente comune. 

Antropologia engleză, în parte mostenitoare a 
tradiţiei sociologice durkheimiene, pune în mod diferit 
problema extensiunii claselor terminologice, legand-o de 
mecanismele psihologice de experimentare a realitátilor 
sociale. A.R. Radcliffe-Brown (1952) considera relaţiile 
parentale ca pe un „domeniu privilegiat de drepturi şi 
îndatoriri” ce organizează terminologia în funcţie de un 
anumit număr de principii „morale” (autoritate, indulgentă 
afectivă etc.) ce tin şi ele de necesara unitate a grupurilor 
parentale (în ultimă instanţă, a grupurilor de unifiliatie). 
Analiza comparativă permite formularea de ,generalizári" 
şi identificarea unor legi analoage celor din ştiinţele 
naturii. 

În afară de implicaţiile epistemologice menţionate, 
această abordare a contribuit la a atrage atenţia asupra 
unui aspect al organizării relaţiilor parentale în sistem: 
prescrierea socială a atitudinilor. 

Analiza acestor sisteme atitudinale nu a atins acelaşi 


grad de formalizare ca si cea a terminologiilor. Aceste 
atitudini penduleazá intre doi poli: evitarea si luarea in 
derâdere. Evitarea, dincolo de simplul respect, se 
manifestă printr-o strictă separare a rudelor în viaţa 
cotidiană, traducându-se în comportamentele verbale şi 
modalităţile de adresare, în domeniul sexualităţii sau al 
alimentaţiei. Relaţia de evitare e frecventă printre afinii 
din generaţii diferite (ginere şi soacră, de pil dă). 
Dimpotrivă, relaţiile bazate pe luarea în derâdere 
antrenează o libertate de comportament şi de limbaj, chiar 
şi în plan sexual; ele pot fi simetrice sau nu; sunt întâlnite 
adesea printre afinii din aceeaşi generaţie. 

Corespondentele susceptibile de a fi stabilite între 
sistemul terminologic şi cel atitudinal rămân parţiale, iar 
legile care s-a încercat a fi identificate, mai cu seamă 
privind relaţia dintre unchi şi nepot, trimit la alte abordări 
ale relaţiilor parentale care, începând cu anii '40, pun 
accentul pe filiatie sau alianţă. 

Structurile parentale 

Proiectul lui Morgan de stabilire a unor 
corespondente de ordin structural între diferitele aspecte 
ale relaţiilor parentale n-a fost abandonat, în ciuda 
respingerii postulatelor evoluționiste initiale. Folosirea in 
scopul clasificării a opoziţiei liniar - colateral este legată, 
după cum s-a văzut, de importanta acordată filiatiei. 
Principiile ce definesc ordinea terminologică după 
Radcliffe-Brown sunt inspirate dintr-o teorie sociologică a 
grupurilor şi pornesc de la proprietatea, atribuită prioritar 
unifiliatiei, de a defini grupuri sociale discrete. Acelaşi 
autor arată că relaţiile privilegiate dintre unchiul dinspre 
mamá si nepot au un conţinut diferit (respect sau 
familiaritate) în societăţile matriliniare şi patriliniare, după 
cum nepotul aparţine sau nu grupului de unifiliatie al 
unchiului. Fortes a mers şi mai departe, denumind filiatie 
complementară” legătura cu rudele care nu aparţin liniei 


de unifiliatie utilizată pentru a defini grupurile de 
apartenentà. Este vorba aici de un principiu structural de 
organizare a rudeniei. Gratie lui, relatia párinti - copii 
apare ca una privilegiată, familia nucleară fiind 
considerată model universal (Murdock), în ciuda câtorva 
rezerve alimentate de referintele la lucrările despre familia 
caraibeană (în centrul căreia se află mama). 

O altă „structură minimală” la care se referă 
teoreticienii alianţei este cea pe care C. Levi - Strauss 
(1968) o defineşte prin termenul de „atom parental”. 
Această noţiune subliniază importanţa relaţiei cu fratele 
mamei, dar o interpretează ca un efect al necesităţilor 
alianţei. Relaţia aceasta este concepută deci ca o relaţie a 
unui bărbat cu fratele soţiei tatălui său, care, dându-i o 
femeie, îi oferă dreptul de a procrea. Principiul sociologic 
pe care se bazează această teorie a alianţei este cel al 
schimbului. 

Aceste lucrări au dus la o remarcabilă dezvoltare a 
analizei sistemelor de filiatie si de alianţă, ale cărei 
principale realizări urmează să le amintim pe scurt. 

Sisteme de filiatie. Iniţial centrată exclusiv pe studiul 
societăţilor cu grupuri de filiatie uniliniară (patriliniară, 
matriliniară, biliniară), analiza sistemelor de filiatie s-a 
lărgit la societăţi cu grupuri de filiatie bilaterală (sau 
nediferentiata, sau cognatica). Pot exista însă (Fox, 1967) 
şi alte principii de organizare a grupurilor pornind de la 
filiatie: grupurile de filiatie paralelă sunt grupuri sexuale 
fondate pe transmiterea de la tată la fiu sau de la mamă la 
fiică. Se întâlnesc de asemenea şi cazuri de transmitere 
alternată de la mamă la fiu şi de la tată la fiică (sistemul 
„cu corzi” al populațiilor mundugumor din Noua Guinee). 

Este vorba aici de grupuri de filiatie constituite prin 
referinţa la un strămoş comun, fie el real sau mitic. Se 
poate observa de asemenea şi existenta unor grupuri 
personale constituite dintr-un anumit număr de rude 


legate de ego prin filiatie (inclusiv prin filiatie uniliniară), 
pánà la un anumit grad de inrudire. Atunci cánd aceste 
grupuri sunt formalizate, vorbim de legături parentale sau 
chiar de retele parentale. 

Sisteme de alianţă. Regularitätile observabile in 
privinţa alianţei matrimoniale au inspirat câteva încercări 
de clasificare, dintre care cea mai elaborată este cea a lui 
C. 

Lévi-Strauss (1949) fondată pe o teorie generală a 
schimbului. Structurile elementare se bazează pe o regulă 
pozitivă de alianţă care, în schimbul interdictiilor aplicate 
altor categorii, prescrie sau instaurează căsătoria în mod 
preferential cu anumite categorii de consangvini. Modelul 
formal al acestor alianţe este căsătoria între verii 
incrucisati: alegerea verişoarei încrucişate bilaterale de 
către un bărbat instaurează cicluri de reciprocitate 
imediată (schimb restrâns), care se opun reciprocitätii 
amânate, ce necesită distincţia orientată între descendenţii 
donatori şi receptori, caracteristică pentru căsătoria cu 
verişoara incrucisata matrilaterală (schimb generalizat). 
Dimpotrivă, structurile complexe se definesc prin existenta 
unor reguli exclusiv negative (interdicții matri moniale), 
iar regularitátile şi ciclurile observabile sunt de natură 
exclusiv statistică. 

Situându-se între cei doi poli, structurile 
semicomplexe - dintre care cel mai bine studiate 
corespund societăţilor cu terminologie crow si omaha - se 
bazeazá si ele pe interdictii extinse, dar care nu creeazá 
condiţii pentru reînnoiri regulate ale aliantelor, ca in cazul 
structurilor elementare. 

Ca urmare a acestor contributii majore la analiza 
sistemelor de rudenie, aceasta a cunoscut numeroase 
tendinţe contradictorii. Studiul sistemelor dravidiene 
(Dumont, 1975) a pus din nou sub semnul întrebării câteva 
din clivajele cele mai clare. Terminologia este în aparentă 


irochezá, existánd o regulá prescriptivá de aliantá intre 
veri incrucisati. De fapt, sistemele dravidiene cărora nu li 
se asociază nicio inflexiune uniliniară particulară fac 
distincţia terminologicá între afini  (incrucisati) si 
consangvini (paraleli) si stabileste care se pot cásátori si 
care nu, primii constituind mai putin o clasá (in sensul in 
care sunt organizati donatorii si receptorii in structurile 
elementare), cât o categorie susceptibila de tratament 
diferentiat când este vorba de alianţă efectivă. Care este 
însă statutul acestor sisteme pe care Dumont le numeşte 
„sisteme de alianţă matrimonială”? 

În acelaşi fel, analiza detaliată a sistemelor omaha 
(Heritier, 1981) deschide câmpul de studiu al sistemelor 
semicomplexe. Exprimarea unei preferinţe nepotrivite cu o 
regulă pozitivă, în accepţia lui Levi-Strauss, în cazul 
„căsătoriei arabe” între veri paraleli patrilaterali ridică noi 
probleme. 

Generalizând, critica radicală operată în teoria 
grupurilor de filiatie a contribuit la un anume declin al 
teoriilor generale. Unii autori (Needham, 1971) pun sub 
semnul întrebării ideea că rudenia reprezintă o clasă de 
fapte distincte. Alţii (Heritier, 1981), dimpotrivă, continuă 
să postuleze ideea că există o logică generală a sistemelor 
de înrudire, cu origini în invarianta care este datul 
universal biologic, recunoscând totodată că logica proprie 
fiecărui sistem trebuie studiată ca atare. 

2. Genealogie 

Spre deosebire de geneticieni, antropologii sunt 
interesaţi de abordarea socială a relaţiilor genealogice. 
Studiul acestor relaţii se confundă în parte cu analiza 
parentală. Încă de la început, L.H. Morgan întemeiase 
compararea terminologiilor pe caracterul universal al 
recunoaşterii acestor relaţii, însă lui W.H.R. Rivers îi revine 
meritul de a fi definit, în 1910, statutul euristic al metodei 
genealogice a anchetei antropologice” (1968). 

Fără sa necesite măcar cunoaşterea limbii 
vernaculare, chestionarul genealogic pe care acesta îl 
pune la punct permite explorarea universului relaţiilor de 
rudenie şi alianţă, ca şi numeroase aspecte ale vieţii 
sociale. Tributar încă unei istorii conjuncturale care, prin 
studii comparative, vizează efectele determinante ale unor 
instituţii precum familia sau căsătoria, Rivers nu se 
preocupă totuşi de statutul epistemologic al metodei sale, 
în particular de locul referentului biologic al genealogiei 
(Firth, în Rivers, 1968). 

Antropologia funcționalistă engleză de dupa Rivers 
va face distincţia între relaţiile genealogice, centrate pe 
ego şi incluzând acest referent biologic, şi relaţiile de 
rudenie (Fortes, 1970): avem deci de-a face doar cu o 
metodă de abordare a relaţiilor de rudenie. A.R. Radcliffe- 
Brown, elev al lui Rivers, o foloseşte pentru a analiza 
sistemele parentale (1941, în Radcliffe-Brown, 1968) 
concepute ca extensiune nedefinită a relaţiilor dintre 
familiile elementare ce definesc ele însele relaţii de ordine: 
parinti/copii, veri primari, sot/sotie. Aceste sisteme sunt 
organizate conform unor reguli sociologice, cum ar fi 
unitatea grupului de veri primari şi a ascendentei, care se 


pot sprijini sau nu pe referentul genealogic pentru a defini 
clasele terminologice sau cele de grupuri. Ipoteza 
,extensionistá" (extensiunea genealogicà a relatiilor de 
prim ordin) va fi respinsá de E.R. Leach (1958), care va 
critica metoda genealogică si va propovádui o analiză 
exclusiv sociologică a relaţiilor de rudenie. 

Miza acestor analize se clarifică cu ocazia 
dezbaterilor de la începutul anilor '50, din paginile revistei 
Philosophy of Science, dezbateri inaugurate de articolele 
lui E. Gellner (1973) care încerca să fundamenteze studiul 
comparativ al relaţiilor de rudenie pe un metalimbaj (ideal 
language) ce ar corespunde universalităţii relaţiilor 
biologice care organizează genealogia. Aceste articole, mai 
degrabă provocatoare decât convingătoare, vor fi criticate, 
printre alţii, de J.A. Barnes, R. Needham si J. Beattie, însă 
criticile vor lăsa în suspensie, după cum notează D. 
Schneider, o întrebare pe care şi-o vor pune ulterior în 
mod explicit Leach, Needham (1971) si tranzactionistii: au 
relaţiile parentale un conţinut? Corespund ele unui 
domeniu particular al vietii sociale? 

Prin remarca sa, Schneider subliniazà divergentele 
fundamentale de orientare - deja exprimate in controversa 
dintre Rivers si A.L. Kroeber (1909) - dintre studiile 
engleze si cele americane asupra relaţiilor parentale. 
Unitatea unui sistem parental este, conform lui Kroeber, de 
ordin cultural si lingvistic; acesta nu se organizează în 
funcţie de reguli sociologice, ci în funcţie de reguli 
psihologice. Criticând faptul că în utilizarea metodei 
genealogice apar deturnări, provocate de propriul nostru 
model parental, ca şi folosirea termenilor englezeşti pentru 
a descrie relaţiile genealogice, autorii americani, şi mai cu 
seamă formaliştii, pun din nou în centrul acestei metode 
existenta criteriilor universale, punct de plecare pentru 
organizarea diversităţii de sensuri exprimate de sistemele 
parentale. În consecinţă „înrudirea este bazată pe 


recunoaşterea genealogică” (Lounsbury, 1964); ea are un 
continut: organizarea formalà a universului genealogic, 
inteles nu in termeni genetici, ci, cel mai adesea, ca 
extensiune semantică a semnificatiilor primare înscrise în 
familia elementară. Progresele în analiză se vor datora 
rafinamentelor metodologice, preluate adesea din 
domeniul lingvisticii sau din cel al semanticii structurale. 
De o atenție specială se bucură consemnarea relațiilor 
genealogice şi modelele de interpretare care deschid calea 
clasificărilor şi modelelor indigene, în cadrul „metodei 
etnogenealogice” definite de H. Conklin (1964). 

Inteleasá într-un sens restrâns, ca hartă ce defineşte 
şi legitimează statutul unui individ sau al unui grup 
pornind de la şiruri de relaţii de filiatie ascendente, 
genealogia este unul dintre acele modele de reprezentare 
indigene, cu atât mai răspândit în cele mai diferite 
societăţi, cu cât el este asociat constituirii grupurilor 
sociale (grupuri de uni-filiatie, grupuri cognatice etc). 
Genealogia devine astfel obiect de studiu şi nu doar o 
metodă ce aparţine antropologiei (sau antropologiei 
istorice), ci şi o ştiinţă specifică, practicată de specialişti 
(genealogişti), ce continua sa existe în societăţile 
contemporane. Dincolo de funcţiile lor structurale - 
definirea grupurilor discrete, a claselor matrimoniale sau 
gestionarea transmiterii de bunuri, de statute şi titluri -, 
genealogiile au şi o funcţie cognitivă şi clasificatoare. Ele 
se pot dezvolta într-o manieră mai aparte, cum se întâmplă 
de pildă în societatea ebraică sau în cea arabă, sub forma 
unei viziuni istorice ce poate îngloba întreaga omenire şi 
poate justifica diferenţierea  ,raselor", popoarelor şi 
societăţilor, permiţând totodată explicarea legilor lor de 
evoluţie (Ibn Khaldoun. 

Ele pot de asemenea să-i lege pe oameni de 
supranatural, atribuind o origine celestă sau divină 
anumitor grupuri ce-şi legitimează în aceşti termeni 


puterea sau funcţia aparte exercitată în societate. 

PASTORALE (SOCIETĂŢI ~) 

Am putea defini societátile pastorale cu ajutorul unei 
formule tehnice referitoare la exploatarea mediului: 
creşterea în turme a animalelor erbivore, cu deplasarea în 
căutarea hranei. Rezultă de aici o anumită gradatie, de la 
transhumanta sezonieră la nomadismul neregulat, o 
mobilitate a grupurilor umane legate de turmele lor, 
precum şi forme particulare de organizare a spaţiului. 

Specializarea pastorală are loc devreme în istorie - 
se poate vorbi de un „neolitic pastoral” în jurul 
Mediteranei şi în Africa -, sunt rare însă cazurile în care ea 
însoţeşte în mod automat domesticirea animalelor. Această 
specializare e, mai adesea, rezultatul unui transfer de 
tehnici, elaborate într-un context agro-pastoral ceva mai 
favorabil evoluţiei caracteristicilor genetice şi sociale ale 
animalului, evoluţie ce va facilita creşterea sa în turme. Se 
poate întâmpla ca vânătorii (populaţiile  siberiene), 
vânătorii-defrisori (guajiro columbieni) şi chiar pescarii din 
regiuni sahariene în curs de desertificare să devină si ei 
crescători de animale. Pastoralismul european al secolului 
II î.Hr. ilustrează un proces de emergentă a unor grupuri 
de crescători specializaţi (bovine), apáruti într-o societate 
agro-pastorală, model întâlnit în Africa de Est (masai, 
turkana, galla) sau la peulii din Africa de Vest. În istorie, 
civilizațiile pastorale sau nomade s-au constituit la 
frontierele marilor civilizaţii agricole ale antichităţii şi 
întotdeauna în relaţie cu acestea din urmă. Mongolii şi 
turcii sunt atestati, la sfârşitul primului mileniu, la graniţa 
Chinei imperiale (Lattimore, 1967); crescători nomazi de 
animale au străbătut întinderile „Cornului fertil”, regiunile 
din câmpia Nilului etc. 

Specializarea pastorală e adesea asociată zonelor 
aride sau semiaride, în care agricultura e imposibilă sau 
aleatorie. La fel, exploatarea păşunilor înalte, abrog-ul 
tibetan sau pună andină, a fost posibilă prin domesticirea, 


de cátre agricultorii din vái, a iacului sau a lamei. 
Determinismul strict ce are intáietate in clasificárile 
geografice nu poate fi totusi satisfácátor Cea care a 
permis exploatarea acestor medii a fost tocmai 
specializarea pastoralá: animalele n-ar fi putut supravietui 
aici fără intervenţia omului (lucrări hidraulice, protejarea 
de frig şi de animale de pradă etc.) şi chiar vegetaţia a fost 
transformată, ameliorata de exploatarea pastorală 
(păşunat selectiv, stâne etc). Trebuie să ţinem cont şi de 
alţi factori pentru a putea explica apariţia societăţilor 
pastorale (Bonte, 1981): 

— Valoarea septelului în societăţile agro-pastorale, 
valoare alimentară, desigur, însă şi una de acumulare, 
valoare socială şi culturală datorită căreia s-a ajuns să se 
vorbească de „complexul” sau „fetişismul” septelului la 
crescătorii de bovine africani; 

— Folosirea animalelor pentru călărie si transport, 
fapt ce asigură crescătorilor (mongoli, beduini) monopolul 
schimburilor continentale si (relativa) superioritate 
militará; 

— Producţia de carne, lapte, lână etc. în vederea 
schimbului, producţie ce apare foarte devreme în jurul 
bazinului mediteranean şi care în epoca modernă va duce 
la constituirea unor economii specializate (ranching) şi a 
„culturilor pastorale” într-o piaţă la scară mondială 
(America de Nord şi de Sud, Africa de Sud, Australia). 

Analiza antropologică a societăţilor pastorale s-a 
dezvoltat de puţină vreme. Accentul pus pe determinările 
ce ţin de mediu a favorizat mult timp o abordare 
geografică şi tipologică. Viziunea evoluționistă asupra unui 
stadiu pastoral „arhaic” şi luarea în considerare a relaţiilor 
strânse dintre societăţile nomade şi cele sedentare au 
contribuit, în plus, la selectarea aspectelor ce ţin de 
incursiunile de jaf şi cotropire ale acestor societăţi. Le-a 
fost tăgăduită orice capacitate de dezvoltare autonomă, de 


pildá, in traditia marxistá, cea de a se constitui in clase 
sociale si state (Khazanov, 1984), desi se poate vorbi de un 
„feudalism mongol”, fiind deci posibilă evocarea existentei 
claselor sociale pentru această societate nomadă şi 
pastorală (Vladimirstov, 1948). 

Lucrările recente, vizând identificarea 
caracteristicilor originare ale societăţilor pastorale, au 
subliniat opoziţia dintre gestiunea domestică a turmelor şi 
cea colectivă a resurselor pastorale, gestiune rezultând din 
dispersia lor spaţială si sezonieră. Necesitätile de 
cooperare, mai mult sau mai puţin permanente, au condus 
la unirea grupurilor domestice în unităţi rezidenţiale 
provizorii (tabere). S-a încercat explicarea funcţionării 
societăţilor pastorale prin ajustarea în timp a dimensiunii 
numerice a familiilor la cea a turmelor; există însă diferite 
maniere de a mări capacitatea de muncă domestică (prin 
cooperare, împrumutul de vite, lucrul cu sclavi sau cu 
persoane angajate etc). Atunci când condiţiile sunt 
favorabile, creşterea rapidă a septelului poate duce la o 
acumulare inegală în cadrul acestor societăţi, fapt ce 
contrazice viziunea „egalitară” a unor autori (Schneider, 
1979). Capacitatile de acumulare, necesitatea unei alianţe 
în vederea gestionării politice a resurselor şi calităţile 
militare explică tendinţele ,expansioniste" ale acestor 
societăţi, tendinţe ce pot îmbrăca forma unor cuceriri 
rapide şi brutale sau, cazul mai des întâlnit, a unor lente 
mişcări periferice (la nueri). 

Astfel, chiar dacă „crescătorii de animale” au un 
acces formal echivalent la resursele pastorale, pot exista 
totuşi profunde inegalităţi economice şi sociale, atenuate 
partial prin mecanismele de redistribuire (împrumut, 
expediţii de jaf şi furtul de vite, sacrificii etc), ca şi datorită 
secetei sau molimelor. Unele dintre aceste societăţi 
(mongolii, tuaregii sau maurii) sunt stratificate statutar si 
politic, iar circulaţia septelului poate fi în acest caz 


ierarhică, sub formă de tribut. Gestiunea politică a 
teritoriului si a resurselor poate fi controlată, în alte 
cazuri, de aristocrație (Mongolia, Iran) sau de stat (dina în 
cazul peulilor din Macina). Controland drumurile 
comerciale, populaţiile pastorale au creat uneori vaste 
imperii continentale (mongolii, almoravizii). Cucerind şi 
asimilând societăţile sedentare vecine, unele dintre ele au 
constituit societăţi statale plurietnice. Aceste state pot 
rezulta si în urma diferenţierii interne ierarhice dintre 
„crescătorii de animale” şi  ,agricultori" (societățile 
interlacustre). 

În Orientul Mijlociu si ín jurul Mediteranei, 
societăţile pastorale erau „enclavizate” (encapsulated) în 
cadrul unor state complexe. Ele jucau uneori în acest caz 
un rol politic major (Afghanistan, Iran). In alte părţi, 
crescătorii de animale au trebuit să-şi negocieze mereu, 
politic şi monetar, accesul la resursele pastorale (Turcia, 
Grecia). Adesea, aceste societăţi tribale pun în pericol 
ordinea politică (siba, în Maroc). 

Colonizarea a accelerat integrarea societăţilor tribale 
în statele moderne, în cadrul cărora importanta acestora 
este redusă atât demografic, cât şi economic. Mobili şi 
autonomi, crescătorii de animale apar adesea ca rebeli, 
chiar ca bandiți, opunându-se unităţii nationale; iată o 
imagine ce se impune datorită numeroaselor mişcări 
politice şi militare, manifeste din Sahara occidentală până 
în Afghanistan, fără a omite Ciadul, Ogadenul etc. în 
Africa, vreme de douăzeci de ani, războaie, rebeliuni şi 
secete au decimat turmele şi au condus la rapidul declin al 
societăţilor pastorale. 

P. BONTE 

PATRIARHAT - YÆEvolutionism. Feministe (Studiile ~ 
si antropologia) 

PATRONAJ 

Termenul de „clientelism” (sau cel de ,patronaj") 
desemneazá un anume tip de raport politic, si anume 
relatia cu caracter asimetric dintre un patron si un client, 


relaţie în care primul îi oferă celui de-al doilea protecţia, în 
vreme ce acesta îşi oferă în schimb sprijinul, plasându-se 
într-o poziţie de relativă supunere. Natura autorităţii 
exercitate de patron va putea fi mai bine înţeleasă prin 
comparatia clientelismului cu alte forme de relaţii sociale. 
Clientelismul diferă de relaţiile de autoritate întemeiate pe 
înrudire, chiar dacă uneori împrumută vocabularul 
relaţiilor de rudenie. Chiar dacă legăturile dintre patron şi 
client sunt statornice în timp, ele nu sunt predeterminate 
de poziţia ocupată de un individ într-o reţea de 
consangvinitate: această poziţie poate juca un anumit rol, 
totuşi ea nu stă la originea clientelismului. Într-adevăr, 
aceste legături sunt consecinţa unei opţiuni, constituind 
obiectul unor negocieri chiar dacă ele au, prin natură, 
tendinţa de a se perpetua. Strict personalizate, ele servesc 
unor scopuri multiple. Relaţiile de clientelism diferă şi de 
raporturile birocratice, în măsura in care drepturile si 
obligaţiile părţilor în cauză nu sunt circumscrise de reguli 
cu caracter oficial. Legalitatea lor e adesea îndoielnică, iar 
comportamentele pe care le presupun nu sunt recunoscute 
pe tărâm legal. Aceste relaţii se bazează pe o putere mai 
degrabă de fapt decât de drept sau pe una de esenţă 
ideală. Cu atât mai mult ele nu se confundă cu raporturile 
egalitare sau simetrice ce implică jurisdicţia unui stat 
modern şi noţiunea de cetăţenie. În fine, în ciuda unor 
asemănări, patronajul nu este o relaţie de tip feudal. 
Legăturile feudale, într-adevăr asimetrice şi uneori 
negociabile, sunt legitimate de drept, de rit sau de 
recunoştinţă publică, în vreme ce legăturile dintre patron 
şi client sunt, deşi pătrunse de o anumită etică şi 
demnitate, departe de a fi pe deplin acceptate de către 
societatea în care se perpetuează. 

Clientelismul e caracteristic unui anumit tip de 
societate, incomplet centralizată, în care indivizi sau 
grupuri, dacă nu marginale atunci măcar mai puţin 


privilegiate, nu pot accede la anumite avantaje - chiar 
dacá teoretic au dreptul la acestea - fárá a recurge la 
oficiile sau la protecţia unei persoane bine plasate: un 
„patron”. Tot aşa, în acest tip de societate, confruntările 
politice opun indivizi a căror putere şi influentă se 
măsoară în numărul de clienţi pe care-i pot avea sau pe 
care sunt creditati că ar putea să-i mobilizeze. Această 
stare de fapt duce la crearea unor reţele clientelare 
complexe şi mobile, în care patronii joacă rolul de 
mediatori între centrele de putere şi restul societăţii. 
Astfel se naşte o ,,piata” semioficială, în care clienţii sunt 
în căutarea patronilor şi invers. 

E. GELLNER 

PAULME Denise 

Antropolog francez, Denise Paulme s-a náscut la Paris 
in anul 1909. Realizate in afara dezbaterilor teoretice care 
au agitat antropologia franceză după cel de-al doilea 
război mondial, bazându-se pe munca de teren, pe 
culegerea de date si eruditie etnografica, ca si pe analiza 
unor importante corpusuri de literatura orala africana, 
cercetările Denisei Paulme exemplifica acea mişcare 
dialectica, subliniata deja de M. Mauss, ce trebuie sa 
insoteasca orice studiu al faptelor sociale: cunoasterea 
contextului clarifica sensul unei povesti, al unui ritual sau 
al unui obiect, dar reciproca nu este mai putin adevarata, 
înţelegerea lor ajutând la aprofundarea cunoaşterii 
contextului. 

Începând cu anul 1927, D. Paulme urmează studii 
juridice, care, prin intermediul istoriei dreptului, îi 


stárnesc interesul pentru institutiile dreptului primitiv si o 
determină să se înscrie la Institut d'Ethnologie de pe lângă 
Universitatea din Paris, unde urmeazá cursurile lui M. 
Mauss. Isi ia diploma de etnolog in 1932; in acelasi an, e 
licenţiată in drept. Din 1931 lucrează la Musée 
d'Ethnographie de la ‘Trocadero şi participă, sub 
îndrumarea lui P. Rivet şi H.G. Riviere, la reorganizarea 
acestuia. Obține in 1934 o bursă a fundaţiei Rockefeller si 
se alătură, în 1935, misiunii Sahara-Sudan condusă de 
Marcel  Griaule, apoi, în compania lingvistului si 
antropologului D. Lifehitz, rămâne vreme de nouă luni 
printre dogonii din Mali de la care va strânge materialul 
tezei sale de drept, susţinută în 1940. Asistentă (1938) la 
Museum National d'Histoire Naturelle (responsabilă, la 
Musée de l'Homme, de departamentul Africii negre), 
director (1958) la Ecole Pratique des Hautes Etudes 
(Secţiunea a VI-a), ea a organizat, împreună cu soţul ei A. 
Schaeffner, mai multe misiuni în Africa neagră (la 
populaţiile kissi şi baga din Guineea, la populaţia bete şi la 
locuitorii lagunelor din Coasta de Fildeş). În paralel, 
contribuie la crearea unor baze instituţionale pentru 
cercetarea etnologică africanistă, participând la înfiinţarea 
unui Centre d'Etudes la Ecole Pratique des Hautes Etudes 
şi la fondarea publicaţiei Cahiers detudes africaines. 

Axate mai întâi pe studiul sistemelor juridice şi pe 
elementele de morfologie socială - cele două monografii 
ale sale, Organisation sociale des Dogon de Sanga (1940) 
şi Les gens du riz (1954), se numără printre cele mai fidele 
aplicări ale metodelor pe care Mauss le preconizase pentru 
cercetarea etnologica de teren, metode la a căror 
răspândire a contribuit ea însăşi prin publicarea cursului 
lui Mauss în 1947 - lucrările Denisei Paulme se orientează 
spre domeniile mai speciale ale vieţii sociale şi simbolice. 
Cercetările ei asupra ritualurilor şi cultelor sincretice din 
Africa de Vest, cele vizând în principal statutul femeii în 


Africa neagră, asociaţiile şi clasele de vârstă, ca si cele ce 
privesc literatura orală africană - căreia i s-a consacrat 
mai ales după pensionarea survenită în 1971 - pot fi 
considerate operă de pionierat, fiecare dintre aceste studii 
marcând o etapă al cărei cadru problematic şi a cărei 
valoare euristică au fost subliniate şi reluate de o întreagă 
generaţie de cercetători africanisti francezi, generaţie la 
formarea căreia a contribuit ca profesoară la Ecole 
Pratique des Hautes Etudes (azi Ecole des Hautes Études 
en Sciences Sociales). 

J. JAMIN 

PERSOANÁ 

A atribui unui individ calitatea de persoană 
presupune existenta unei ordini de simboluri, a unei logici 
a reprezentărilor şi a unui dispozitiv ritual care-i 
desemnează un loc şi totodată un rol în societate, 
asigurându-i recunoaşterea juridică şi morală. 


Orice cercetare antropologicá asupra notiunii de 
„persoană” duce nu doar la analiza diferitelor concepţii 
despre persoană elaborate de diferite culturi - a sistemelor 
de gândire care, conform unor reguli logice şi normative, 
conferă fiinţei umane o identitate -, ci şi la analiza 
statutului de persoană, a sistemelor instituţionale ce 
acordă drepturi individului şi-i prescriu îndatoririle. 

In ciuda acestor obiective destul de limpezi, 
cercetările efectuate în domeniu nu au fost întotdeauna în 
stare să se elibereze de o anumită imprecizie conceptuală 
ce priveşte însăşi înţelegerea noţiunii. Aceasta se 
datorează, pe de o parte, punctului de vedere etnocentric 
care a introdus uzul termenului de „persoană”, preluat 
atât din tradiţia greco-latină, cât şi din cea iudeo-crestină, 
iar pe de altă parte, diferitelor orientări antropologice care 
au pus accentul fie pe o definire substantialista a 
persoanei, fie pe o definire mitologicá, fie chiar pe una 
juridico-rituală. In acelaşi timp, aceste orientări au 
subliniat extrema diversitate de componente şi valori, 
adeseori contradictorii, pe care categoria persoanei era 
menită să le înglobeze şi să le exprime în funcţie de 
specificul fiecărei societăţi. Deşi foarte imprecisă şi rareori 
constituită pe de-a-ntregul ca obiect antropologic - spre 
deosebire de noţiunea de „personalitate” studiată de 
antropologia americana -, noţiunea de „persoană” a fost 
utilizată ca mijloc (Geertz, 1988) de examinare a felului în 
care alte popoare gândesc lumea, îşi reglează 
comportamentele şi îşi definesc raporturile din interiorul 
lor şi cu ceilalţi. 

Dezvoltarea unei abordări antropologice a noţiunii de 
„persoană” s-a făcut mai cu seamă în cadrul antropologiei 
franceze din prima jumătate a secolului al XX-lea, prin 
lucrările lui L. Levy-Bruhl, M. Mauss si M. Leenhardt. 
Pentru Levy-Bruhl, concepţia despre persoană, proprie 
societăţilor cu mentalitate primitivă, calificată de el ca 


prelogicá - prin opozitie cu cea logicá ce prevaleazá in 
societăţile moderne -, este esentialmente caracterizată de 
o „lege de participare": individul nu este considerat un 
subiect radical distinct de lucrurile care-l înconjoară; el 
este legat de grupul sáu social si de mediul natural printr- 
un număr de apartenente percepute ca dubluri ale sale 
(păr, îmbrăcăminte, urmele pasilor etc). Acestei concepţii 
,mistice" a persoanei din societăţile primitive, analizele lui 
Mauss i-au opus o concepţie sociologizantă, dând astfel un 
veritabil impuls studiului persoanei în antropologie. Deşi 
fundamental metodologice, scurtele studii pe care Mauss 
le va consacra acestei chestiuni (1929, 1938) îşi propuneau 
să demonstreze felul în care, într-o organizare socială 
dată, se  ajusteazá-notiunea de „persoană umană”, 
persoană umană a cărei recunoaştere şi identitate poate 
varia conform stărilor sau momentelor sociale pe care le 
traversează individul. Aceste studii intenționau totodată să 
demonstreze felul cum categoria persoanei, care în 
Occident apare ca fiind coextensivă celei a individului, a 
fost în realitate obiectul unei lente elaborări conceptuale 
de-a lungul secolelor, de la persona (mască, personaj) 
latinilor ce se transformă în „persoană morală”, până la 
cogito-ul filosofilor. Ulterior, Leenhardt (1947), bazându-se 
pe analiza unui important corpus etnografic şi lingvistic 
alcătuit în Noua Caledonie, va încerca să concilieze cele 
două abordări. Preluând de la Levy-Bruhl ideea 
participării, el scoate în evidentă acelaşi aspect asupra 
căruia insistase Mauss, acela al dimensiunii relationale a 
acestei participări, care nu mai este deci „mistică”, ci 
socială şi simbolică. La canaci, ea defineşte kamo, mai 
degrabă  ,personaj' decât persoană, constituit din 
ansamblul „participărilor sale trăite” în mediul social şi 
mitic. După Leenhardt, persoana canacă nu este decât un 
„centru vid”; ea este dizolvată într-un cerc de relaţii duale, 
complementare, evocate cu ajutorul mai multor nume, 


oferind imaginea unui sine permanent angajat în celălalt si 
semnificat prin acesta (Clifford, 1987). 

După aceste prime lucrări, antropologii francezi, mai 
ales africanistii (cf. La notion de personne... 

au abordat problema persoanei privilegiind studiul 
mitologiei şi al sistemelor de reprezentări (Griaule, 1948, 
Dieterlen, 1951) pentru care persoana trebuia să se 
constituie ca o expresie particulară. Din aceasta 
perspectivă, învecinată cu cea a lui Levy-Bruhl şi 
Leenhardt, noţiunea de „persoană” este considerată o 
categorie între altele, permiţând înţelegerea sistemului de 
gândire al unei societăţi. In ceea ce priveşte antropologia 
britanică, aceasta s-a orientat într-o direcţie 
sociologizantă, asumându-şi problematica lui Mauss - care 
îşi propusese să scrie „istoria socială” a unei categorii a 
spiritului uman şi nicidecum să pună în lumină coerenta 
simbolică a tuturor acestor categorii - şi dezvoltând într-o 
manieră mai explicită analiza noţiunii din perspectiva ideii 
de „persoană morală şi socială”. 

Numeroase societăţi au dezvoltat teorii referitoare la 
componentele persoanei, materiale (oase, carne, sânge, 
spermă, diferite umori etc.) sau imateriale (substanţă 
astrală, suflu, umbră etc), perisabile sau neperisabile, 
transmisibile sau netransmisibile. Aceste concepţii sunt 
tributare mecanismelor de individualie si modalitátilor de 
transmitere a anumitor componente. Studiile lui M. 
Griaule şi G. Dieterlen asupra societăţilor dogon şi 
bambara (Mali), precum şi cele ale lui F. Heritier asupra 
populaţiei samo (Burkina Fasso), au demonstrat că această 
pluralitate de componente e legată de un corpus de 
reprezentări mitice care conferă coerentă (Dieterlen, 
1951) şi identitate (Heritier, 1977). Potrivit acestui punct 
de vedere, persoana ar fi un dat imediat al sistemului 
simbolic. Alţi autori insistă, dimpotrivă, asupra faptului că 
aceste entităţi sau componente acţionează ca nişte 


coordonate sociale ce reglează relaţiile individului cu 
instituţiile şi cu practicile rituale. Astfel, reinterpretând 
materialele etnografice bambara, E. Ortigues (1981) a 
putut demonstra că transmiterea celor două componente 
care alcătuiesc persoana la populaţia bambara, ni (sufletul, 
principiul vital asociat sufletului) şi dya (dublul, 
materializat prin umbră sau oglindire în apă), nu se referă 
doar la mitologie: ni al unui individ fiind dya unei rude 
moarte, iar dya fiind de sex opus sexului individului, cele 
două entităţi stabilesc un dublu raport al individului cu 
instituţiile înrudirii şi căsătoriei, astfel încât componentele 
persoanei pot fi considerate mărci de relaţii juridico- 
rituale, determinând locul fiecăruia în instituţiile sociale 
(Ortigues, 1981). 

Tocmai asupra acestor aspecte juridico-rituale ale 
persoanei a insistat şi M. Fortes (1987). Plecând de la teza 
lui H.J.S. Maine, conform căreia în societăţile aşa-zis 
primitive dreptul e inseparabil de religie, şi reluând 
abordările sociologice ale lui Mauss si Radcliffe-Brown, 
Fortes s-a interesat de principiile de recunoastere si de 
atribuire a calitátii de persoanà la populatia tallensi 
(Ghana). El arată cá, la această populaţie, concepţia 
despre persoană nu poate fi detaşată de acţiunea sa 
socială. Ea este de fapt inseparabilă de statutul de 
persoană (personhood) dobândit gradual prin parcurgerea 
diverselor momente sociale (intárcatul, naşterea unui frate 
mai mic, căsătoria etc.) şi a ritualurilor (iniţierea), statut 
pe deplin atins doar în momentul în care individul se 
alătură comunităţii strămoşilor. În acest sens, după cum 
semnalează şi M. Auge (1982), definirea persoanei nu e 
dobândită o dată pentru totdeauna: interogatia asupra 
devenirii identităţii stă, la majoritatea societăţilor, la baza 
unui mare număr de elaborări mitice şi variaţii rituale. 

PESCUIT 

Desi apárutá tárziu in istoria omenirii sub forma unei 
economii specializate (Clark, 1948), exploatarea resurselor 
acvatice este atestatá de foarte mult timp, ca de altfel 
importanta alimentară, socială şi simbolică ce i-a fost 
atribuită. Inca din 4700 I. Cr. templele sumeriene ţineau 
contabilitatea cantităților de peşte, organizând un întreg 
sistem de producţie legat de pescuit: ambarcaţiuni, unelte 
de pescuit, echipamente de conservare, arii de exploatare 
erau date în folosinţa marinarilor-pescari (Salonen, 1970). 
In timpul primei dinastii babiloniene, ideograma zeiţei 
Nina, patroana pescarilor, însemna „Casa peştelui”. 

Accesul la resursele acvatice, cu precădere maritime, 
rămâne o întreprindere dificilă, adesea nesigură. Acest 
aspect aleatoriu al condiţiilor de producţie stă fără îndoială 
la originea importantei acordate practicilor simbolice şi 
comportamentelor rituale în majoritatea comunităţilor de 
pescari, unele dintre ele urmărind conjurarea forţelor 
incontrolabile, iar altele vizând îmblânzirea prăzii, cum 
este cazul rechinului din insulele Tonga  (Bataille- 
Benguigui, 1981) sau al pestelui-spadă in Calabria. Teama 
de dispariţia pe mare reprezintă una din trăsăturile 
culturale dominante ale acestor societăţi. La greci, ea 
constituia cea mai înfricoşătoare moarte, creând terenul 
unei duble construcţii mitologice: sirenele si Scylla, 
mancatoarea de oameni si de pesti. Imaginea 
convenţională a pescuitului ca domeniu exclusiv masculin 
a subestimat multă vreme rolul pe care-l joacă femeile în 
activitatea piscicolă desfăşurată pe uscat, neluând în 
seamă calitatea participării lor active la producţie. Studii 
recente întreprinse în Ghana (Christensen, 1977) au 
demonstrat că, dimpotrivă, femeile puteau juca rolul de 
antreprenor; alte cercetări, realizate în Norvegia, atestă 
participarea femeilor la operaţiunile de p escuit în larg 
(Thomsen, Walley, Lumnist, 1983). 


Natura însăşi a bogățiilor marine, în general 
invizibile şi mobile, inacumulabile, adesea imprevizibile, ne 
ajută să înţelegem că, spre deosebire de uscat, marea este 
o resursă comună. Ea face rareori obiectul unei apropieri 
directe, cu excepţia cazurilor, puţine la număr, în care 
tehnicile necesită instalarea unor puncte pe uscat şi 
determină arii de pescuit în care se pot exercita drepturi 
de proprietate (Lofgren, 1979). Dacă diversitatea speciilor 
ihtiologice constrânge pescarii să dispună de ustensile 
multiple şi adaptate prăzii căutate, metodele de captură 
sunt limitate (Brandt, 1972): ele tind să se omogenizeze 
sub forma năvoadelor circulare şi a salutierelor, cunoscute 
în majoritatea comunităţilor de pescari. 

Procesul de muncă halieutic, căruia R. Firth (1946) a 
încercat să-i  formalizeze specificitatea, prezintă 
următoarele trăsături structurale.  Necesitând o 
transformare rapidă, precum şi tehnici de conservare mai 
importante decât în cazul producţiei agricole sau 
cinegetice, produsul intră foarte rapid în circuitele de 
distribuţie. Comercializarea rapidă are drept principală 
consecinţă eliberarea producătorilor direcţi de gestiunea 
ulterioară a producţiei. Aşadar, de cele mai multe ori s-a 
impus sistemul precapitalist de remunerare separată, 
adaptat la volumul produselor debarcate, dar fără 
raportare la timpul de lucru, marinarii pescari fiind nevoiţi 
să suporte variațiile resurselor naturale şi riscurile 
producţiei (Geisdoerfer, 1984). 

S. COLLET 

BATAILLE-BENGUIGUI M.C., 1981, „La capture du 
requin au noeud coulant aux îl es Tonga: persistance et 
changements dans l'observation des interdits", in Journal 
des Oceanistes, 72 - 73: 240250. - BRANDT A. von, 1972, 
Fish Catching Methods of the World, Fishing News Book, 
Farnham. 

— CHRISTENSEN J.B. 1977, „Motor Power and 


Women Power: Technological and Economic Change 
among the Fanti Fishermen of Ghana", in M. Smith (ed.), 
Those Who Live from the Sea: A Study ín Maritime 
Anthropology, St. Paul. 

— CLARK J.G.D., 1948, , The Development of Fishing 
in Prehistoric Europe", in The Antiquaries Journal 28: 45 - 
85. - FIRTH R., 1946, Malay Fishermen, Kegan Paul, 
Trench, Truber. 

Londra. 

— GEISTDOERFER A., 1984, ,Evolution des forces 
productives d'une communauté de pecheurs aux îl es de la 
Madelaine (Québec)”, în Gunda B. (ed), The Fishing 
Culture of World, Budapesta. 

— LOFGREN O., 1979, „Marine Ecotypes în 
Preindustrial Sweden: A Comparative Discussion of 
Swedish Peasant Fishermen” în R. Andersen (ed.), North 
Atlantic Maritime Cultures: Anthropological Essays on 
Changing Adaptations, Mouton, Haga - Paris - New York. 

— SALONEN A., 1970, Die Fischerei im alten 
Mesopotamien nach sumerischen akkadischen Quellen. 
Eine lexikalische und kulturgeschichtliche Untersuchung, 
mit 51 Tafeln, Academia Scientiarum Fennicae, Helsinki. 

— THOMSEN B WALLEY T, LUMNIST T., 1983, 
Living the Fishing, Routledge & Kegan Paul, Londra. 

PLANTE CULTIVATE 

În anumite regiuni ale zonelor intertropicale şi 
subtropicale, odată cu trecerea de la folosirea resurselor 
vegetale spontane la producţia domestică de resurse 
vegetale, cea a plantelor cultivate, s-a produs o profundă 
modificare a raporturilor dintre om şi plantele folositoare 
lui. În mare, această modificare poate fi situată între 
mileniile al XIII-lea şi al VII-lea I. Cr., existând posibilitatea 
unor datări mai îndepărtate în timp în cazul regiunilor 
tropicale ale Asiei de Sud-Est (Barrau, 1974: 17 - 39). 

„Revoluția culturală”, efectele sale asupra plantelor 


si sistemelor naturale. Pentru aceastà modificare s-a folosit 
termenul de ,revolutie” (Childe, 1964) în istoria 
societăţilor, chiar dacă ea nu a reprezentat un eveniment 
brusc, ci mai degrabă un „pas decisiv” (Haudricourt, 1962) 
al unui proces ce continuă şi în ziua de azi prin intervenţia 
unor mijloace ştiinţifice şi tehnici îmbunătăţite. De la 
culesul vegetației spontane se ajunge la răspândirea 
plantelor în medii pregătite de om în vederea facilitării 
producerii lor prin asistarea câtorva specii, prin protejarea 
şi recoltarea din ce în ce mai selectivă a unora dintre ele. 
Într-adevăr, a fost nevoie ca aceste specii vegetale să fie 
puse la adăpost de atacurile sau de concurenţa altor 
organisme; această intervenţie a fost însoţită de o 
transformare progresivă a plantelor cultivate, mai întâi (şi 
pentru multă vreme) printr-o selecţie empirică, iar mai 
apoi prin una ştiinţifică: eliminarea sau modificarea 
caracteristicilor morfologice, fiziologice sau fizico-chimice 
defavorabile, şi chiar creşterea taliei şi a cantităţii părţilor 
folositoare. Astfel, aceste plante au devenit din ce în ce 
mai dependente de om. În cadrul aceluiaşi proces, 
practicile culturale modifică mediul natural, creând în 
interiorul acestuia ecosisteme de populaţii vegetale din ce 
în ce mai omogene, care necesită aporturi constante de 
energie. Chiar dacă vorbim aici de o regulă generală, 
există totuşi o gradatie de la sistemele horticole de 
subzistență pana la sistemele agricole de rentă: primele au 
în general o floră cultivată diversificată şi o funcţionare 
ecosistemică apropiată de cea naturală; cele din urmă tind 
spre o hiperomogenizare a varietätilor de floră cultivată şi 
manifestă o dependentă accentuată faţă de artificiile 
tehnice ale producţiei (Barrau, 1978). 

O evoluţie culturală neuniformă. Cele afirmate mai 
sus nu implică faptul că domesticirea vegetală ar fi 
provocat peste tot şi întotdeauna o evoluţie uniliniară: 
există societăţi în care, până recent, culesul a rămas unica 


sursă de aprovizionare vegetală; în alte cazuri, recoltarea 
de resurse vegetale spontane a persistat în paralel cu 
producţia de plante cultivate; există până în ziua de azi 
specii vegetale utile, exploatate atât în stare spontană, în 
stare protejată sau asistată, cât şi în stare de cultură 
(Barrau, 1967). In plus, societăţi (de pildă populaţiile 
amerindiene din pădurea neo-tropicală) a căror activitate 
predominantă a fost odată agricultura au reînceput să 
acorde recoltatului, culesului, un rol important. Însă la 
scară mondială tendinţa evolutivă schitatà mai sus se 
verifică. Astăzi, o plantă cultivată nu poate supravieţui fără 
sprijin uman şi doar o minimă parte a populaţiei mondiale 
ar putea subzista fără aportul plantelor cultivate 
„hiperdomesticite” (Harlan, 1975). Există deci o strânsă 
dependentă între oameni şi plantele cultivate. Acestea din 
urmă, rod al unui efort uman început în zorii cultivării şi 
continuând în era contemporană a agronomiei, geneticii şi 
biotehnologiilor, nu reprezintă, cu excepţia plantelor 
ornamentale, decât cel mult 1% din speciile ce alcătuiesc 
flora mondială. În plus, în ultimii 40 de ani, se observă o 
diminuare accelerată a numărului speciilor şi mai ales a 
varietátilor (hibrizi) de plante cultivate, în favoarea 
câtorva hibrizi ai unui număr din ce în ce mai restrâns de 
„cultigene” sau specii vegetale apărute prin cultivare. 
Despre expansiunea mondială a unor „cultigene „şi 
efectele sale. În privinţa sectorului agro-alimentar, în 
ordinea descrescătoare a importantei, grâul, orezul, 
porumbul, cartoful, orzul şi maniocul acoperă, cu o 
producţie anuală ce atinge aproape două miliarde de tone, 
marea majoritate a necesarului de hrană al globului. 
Dintre aceste şase „cultigene” care, datorită omului, au 
cunoscut o enormă expansiune, două - grâul şi orzul - sunt 
originare din Orientul Apropiat; unul, orezul, provine din 
sud-estul Asiei; celelalte trei sunt originare din America. 
Ele sunt urmate îndeaproape de sorg, ale cărui origini 


trebuie cáutate in Africa. Expansiunea ariei unor astfel de 
„cultigene” privilegiate a provocat profunde schimbări ale 
peisajului, ale societăţilor şi ale economiei acestora; astfel 
s-a întâmplat în Irlanda prin introducerea cartofului 
american în secolul al XVI-lea (Salaman, 1986). Fenomenul 
este însoţit de inegalitátile în privinţa condiţiilor de 
producere şi acces la produsele agricole. Aşa se face că în 
prezent asistăm atât la un surplus (400* de milioane de 
tone de cereale), cât şi la o criză alimentară. În corelaţie 
cu degradarea florei cultivate pe parcursul procesului de 
omogenizare a culturii, se manifestă sărăcirea, uneori 
dispariţia unor metode cutumiare eficace în favoarea 
modelelor agrotehnice exogene, accentuând situaţiile de 
dependentă şi chiar de carenta alimentară. Controlul 
producţiei vegetale şi al surplusurilor acesteia a fost şi 
rămâne un puternic mijloc de exercitare a puterii. 

Despre importanta istorică a surplusului de producție 
vegetală şi a depozitării acestuia. Surplusul, depozitarea şi 
gestiunea lui, au jucat un rol determinant în evoluţia 
societăţilor umane din momentul afirmării domesticirii 
vegetale, şi chiar dinainte de acesta: într-adevăr, în unele 
cazuri, culesul selectiv a permis în condiţii ecologice 
privilegiate, acumularea de produse vegetale spontane, în 
cantităţi ce depăşeau necesarul satisfacerii nevoilor 
imediate de subzistentă. Astfel poate fi explicată, pentru 
Orientul Apropiat din perioada imediat precedentă 
„revoluţiei neolitice” (Childe, 1964), apariţia aglomerărilor 
de culegători sedentarizati (Harlan, op. cit). Acest 
fenomen va deschide calea domesticirilor, dar şi a 
generalizării unei sedentarizári rurale si a inmultirii 
comunitátilor sátesti, fenomen care precedá urbanizarea. 
Un alt aspect al acestui proces a fost specializarea 
progresivá a ocupatiilor umane. Preotii, mediatori intre 
agricultori si fenomenele naturale, şi-au asumat 
administrarea riturilor agrare propitiatorii, gestionarea 


productiei vegetale si a surplusului acesteia, surplus ce 
trebuia pázit de gárzi; in paralel s-a dezvoltat un artizanat 
specializat in producerea de unelte, in timp ce marea 
majoritate a indivizilor rămânea legată de glie... Acesta 
pare să fi fost cazul societăţilor cerealiere din Orientul 
Apropiat antic, ca şi cel al vechii Americi a porumbului, 
fasolei şi bumbacului (Harlan, op. cit.; Barrau, 1978). 

Plante de ager si plante de hortus. Printre 
,cultigenele" alimentare de bază, trebuie distins între cele 
care furnizează produse uscate, divizibile, transportabile şi 
care pot fi schimbate, aşa cum sunt cerealele, şi cele ce 
oferă tuberculi sau fructe feculente mai greu manipulab de 
Primele, corespunzând în principal zonelor culturale 
subtropicale sau tropicale cu un anotimp uscat mai lung, 
erau mai apte pentru cultivarea intensivă în câmpii, se 
pretau mai bine la comerţul incipient, facilitând totodată 
emergenta puterilor centralizate. Ultimele, caracteristice 
regiunilor cu umiditate mare de la tropice, tin mai degrabă 
de o cultivare individuală în grădini-livezi, integrându-se 
mai bine în economiile locale de prestigiu, uneori cu 
potlatch vegetal, ca în cazul civilizaţiilor ignamei din 
insulele oceaniene. Cultura primelor a dat naştere unor 
ecosisteme domestice specializate, omogenizate (ager); 
ultimele au persistat în cadrul unor ecosisteme domestice 
diversificate (hortus). Această opoziţie pare să fie însoţită 
de raporturi inter-umane, ca şi de ideologii foarte 
contrastante (Haudricourt, op. cit.). 

Primele plante cultivate şi semnificaţiile simbolice 
ale acestora. Nu trebuie însă, când vorbim de plante 
cultivate, să ne referim doar la vegetalele alimentare. Se 
pare că primele plante cultivate în sud-estul Asiei 
tropicale, fără îndoială cel mai vechi leagăn de cultură, ar 
fi fost vegetalele cu utilizare multiplă sau mai ales tehnică 
(Sauer, 1952). Oamenii au cultivat mai întâi „superfluul” 
vegetal: în situl Tehuacan din Mexic, ardeiul iute apare 


acum 9.000 de ani, precedând cu un mileniu mohorul 
Setaria si cu douá milenii porumbul (Harlan, op. cit.). Se 
pune astfel problema vechimii in timp a cultivării 
vegetalelor de uz magic, ritualic, simbolic sau chiar cu 
acţiune psihotropa; astfel, prezenta nucii de arce, 
ingredient în doza de betel, este atestată în Thailanda încă 
de acum 10.000 de ani (Harlan). În raporturile cutumiare 
ale oamenilor cu vegetalele cultivate, acestea din urmă 
sunt rareori considerate ca strict utilitare. Încărcătura lor 
ideatică e importantă. Ca dovadă se poate cita, în 
antichitatea mediteraneană, cultul zeitelor simbolizând 
pământul fecundat de seminţe, cult legat de credinţa în 
originea divină a plantelor cultivate Aacelaşi fenomen e 
prezent, în diferite variante, în China, în America... 
(Harlan, op. cit.).; In Biblie, resursele vegetale sunt de 
asemenea un dar divin; apelul la supranatural e prezent 
încă, pe ici, pe colo, în agriculturile occidentale 
(, Rogatiunile", procesiuni religioase la câmp). În regiunile 
umede ale tropicelor, unde domină plantele cultivate care 
se înmulţesc pe cale vegetativă (de exemplu, ignamele) şi 
nu pe cale sexuată, altfel spus prin seminţe (de exemplu, 
cerealele), originea legendară a  cultigenelor e 
reprezentată, simbolic, de un „butaş” al unui trup omenesc 
din care iese la iveală planta cultivată primordială: 
arborele de pâine în Oceania, maniocul în America 
tropicală... în aceste societăţi ale horticulturii prin „clone” 
(hibrizi reprodusi pe cale vegetativă), partea consumată a 
plantelor alimentare e adesea antropomorfizatä (de 
exemplu, tuberculul de ignamă), iar plantele constituie 
frecvent garanţiile perenitátii grupului uman în care ele 
sunt socialmente integrate. Avem aici de-a face cu 
„civilizaţii ale vegetalului” (Gourou, 1948) ce contrastează 
cu „civilizațiile animalului”, născute din străvechea 
concurentă dintre păstori şi agricultori, atestată mai ales 
în Orientul Apropiat. 

PODOABÁ 

Deoarece se foloseste la ornarea trupului uman, care 


rămâne rareori imobil si negráitor, podoaba tine de o artă 
vizuală ce se exprimă atât prin sunete si mişcări, cât si 
prin caracteristici formale statice. În ultimele două 
decenii, tehnicile cinematografice au permis sesizarea 
dimensiunii dinamice a decorării trupului şi a costumului. 
Expoziţia lui R.-F. Thompson din 1974, „African Art în 
Motion”, ca şi contribuţiile istoricului de artă H. Drewal şi 
ale etnografului coregraf M. Drewal (1983) demonstrează 
relaţiile strânse ce existăfntre cântec, dans, ritual, costum 
şi artă corporală. Aceste studii se sprijină pe lucrările lui F. 
Boas (1927) si C. Lévi-Strauss (1955, 1958), care 
subliniază faptul cà podoaba, izolată de suportul corpului 
uman, poate dezvălui, atunci când elementele ei sunt 
dezasamblate si  rearanjate, legături stilistice si 
conceptuale cu producţiile altor forme de activitate 
creatoare, cum ar fi țesutul, pictura sau sculptura. 

În măsura în care elementele formale ale podoabei şi 
felul în care ele se combină sunt automat definite de 
tradiţie şi exploatate de creativitatea individuală, numeroşi 
comentatori au putut vorbi despre podoabă ca despre un 
„limbaj”. În unele cazuri, lingvistica îşi aduce aportul mai 
mult decât printr-o simplă analogie: pornind de la analiza 
picturii corporale a populațiilor nuba, J. Faris (1972) a 
construit o gramatică generativ-transformationala ce 
produce desene „bine formate", obliterând „construcţiile 
nongramaticale”. Fie că este vorba despre o marcă perenă 
(cicatrici, tatuaj, deformarea corpului) sau de o 
ornamentatie provizorie (pictură, coafură, bijuterii, 
îmbrăcăminte), podoaba traduce un statut. La nivel 
fundamental, ea constituie un idiom cultural specific, 
susceptibil de a marca distincţia dintre natură şi cultură; 
găurirea urechilor, pilirea dinţilor sau rasul fetei pot indica 
apartenenţa la specia umană, prin opoziţie cu animalitatea. 
Podoaba dă seamă totodată şi de diviziunea fundamentală 
între masculi şi femele; chiar în cazul în care cele două 


sexe folosesc aceleasi materii prime si aceleasi tehnici, 
existá intotdeauna variatii (de stil, de material sau de 
design) ce semnificá genul. Decorarea trupului poate 
semnala apartenenţa la un grup social aparte (trib, castă, 
clan sau clasă), etapa de dezvoltare a persoanei 
(adolescenţă, nubilitate), poate avea implicaţii rituale 
(asocierea cu animale totemice sau spirite tutelare; 
statutul de iniţiat, de preot sau şaman; starea de transă, 
mâhnire sau polutie menstruală) sau implicaţii politice 
(statutul de vârstnic, de căpetenie, de războinic), ea 
putând marca totodată apartenenţa la una din grupările 
interne ale societăţii şi chiar tendinţe ideologice (cu 
ajutorul ei pot fi distinşi punkistii, cadrele superioare sau 
chiar artiştii avangardisti). 

Oferind un vast repertoriu de mărci statutare, 
podoaba, în calitatea ei de practică culturală definită, este 
totodată un mijloc privilegiat de a scoate în evidentă 
frumuseţea, atracţia erotică sau prestigiul. 

In ciuda faptului că fiecare grup face in mod selectiv 
apel la propriile sale resurse materiale, podoaba constituie 
adesea un aspect extrem de diversificat al culturii 
materiale. Intr-un studiu bine documentat, D. Paulme si J. 
Brosse (1956) au evidenţiat diversitatea ornamentatiei 
corporale în societăţile africane, ilustrată de efectul 
combinat al coafurilor sculptate, al semnelor corporale, al 
bijuteriilor extrem de variate şi al îmbrăcămintei. A. şi M. 
Strathern (1971) subliniază şi ei existenta unei codificări 
sociale date de folosirea culorii, ca şi legăturile dintre 
variabilele estetice si distinctiile de gen, arătând felul în 
care, la populaţiile din Noua Guinee, pictura corporală, 
împodobirea părului cu pene, ornamentele (de oase şi 
scoici) şi îmbrăcămintea se organizează într-o imagine 
globală a persoanei. 

Marcaj corporal 

POLANYI Karl 

Specialist in istoria economiei, american de origine 
maghiară (născut la Viena in 1886, îşi face studiile la 
Budapesta), Karl Polanyi moare în Canada in 1964. După 
ce studiază dreptul şi filosofia la Budapesta, se stabileşte 
în 1920 la Viena şi lucrează ca jurnalist în domeniul 
economic. În 1933, emigrează în Marea Britanie. Se 
consacră apoi analizei capitalismului industrial în evoluţia 
sa, ţinând totodată o serie de cursuri serale pentru 
muncitori; aceste experienţe au dus la scrierea a doua 
lucrări importante (1936 şi 1944). Invitat în 1940 în 
Statele Unite, devine din 1947 profesor de economie la 
Universitatea Columbia (New York). Va ocupa acest post 
până la pensionare, în 1953. Alături de colegi şi foşti 
studenţi, el duce mai departe o uriaşă muncă de cercetare 
istorică asupra comerţului şi instituţiilor de piaţă, ale cărei 
rezultate vor fi parţial publicate în 1957. Retras în Canada, 
termină un studiu despre comerţul cu sclavi din Dahomey 
(publicat postum, 1966). Fără să fi aparţinut vreodată 


vreunui partid politic, Polanyi a rámas intreaga sa viatà un 
socialist convins. 

Polanyi a rupt cadrele tradiţionale ale gândirii 
economice, demonstrând faptul cá teoriile liberale 
„formaliste” ce explică economiile de piaţă generalizate nu 
pot fi aplicate în afara contextului istoric al societăţilor 
capitaliste. Dànd economiei o definiţie ,,substantivista” 
(procesul institutionalizat al interacțiunilor omului cu 
mediul care îi furnizează mijloacele materiale de 
satisfacere a nevoilor sale), el pune la îndoială postulatul 
„formalist” (obiectul economiei este ansamblul de reguli ce 
determină alegerea mijloacelor cu ajutorul logicii acţiunii 
raţionale), respinge determinismul economic în calitate de 
principiu universal si reformuleazà datele problemei 
referitoare la locul economiei în istoria umanităţii. Polanyi 
se delimitează totodată şi de marxism, căruia îi reproşează 
centrarea exclusivă pe teoria valorii şi acordarea unei 
importante nemeritate producerii de bunuri materiale, în 
detrimentul circulaţiei şi distribuţiei lor. 

Pe studierea acestor tipuri de fenomene el îşi 
întemeiază proiectul de-stabilire a unei tipologii a 
sistemelor economice, care să explice diferitele moduri în 
care procesul economic e institutionalizat în societate. 
Elaboreazá in acest scop trei metode de analizá, numite 
„forme de integrare": reciprocitatea (mişcări între 
punctele de corelare a grupurilor sociale simetrice), 
redistribuirea (mişcare de apropiere de un centru, iar apoi, 
dinspre acesta, mişcarea spre exterior) şi schimbul 
(mişcare de du-te-vino identică celor ce se efectuează pe 
piaţă). Aceste forme coexistă în aproape toate sistemele 
economice, în ciuda faptului cà una dintre ele va fi 
întotdeauna predominantă într-o societate anume, 
caracterul sáu integrator măsurându-se în acest caz după 
gradul în care înglobează pământ si manoperá. 

Forma de integrare dominantă presupune totuşi un 


suport institutional determinat: in acest fel, reciprocitatea 
integreazá economia in cadrul unor societáti primitive, 
deoarece există o structură simetric ordonată de grupuri 
parentale care-i face posibilă funcţionarea. Urmandu-i în 
această privinţă pe Thumwald şi Malinowski, Polanyi 
postulează faptul că economia societăţilor primitive nu 
este un domeniu autonom, el fiind „încastrat” în instituţiile 
sociale care nu sunt direct economice, spre deosebire de 
societăţile capitaliste unde economia se impune prin 
intermediul pieţei autoreglate, ca agent determinant. 
Aceste întrebări de ordin teoretic l-au determinat pe 
Polanyi să se ocupe de istoria instituţiilor economice şi mai 
ales de dezvoltarea comerţului, a pieţelor şi monedei în 
societăţile noncapitaliste: societăţi ,primitive" şi „mari 
imperii”. 

Theory, 8. 

POLINEZIA 

Ocupând două treimi din Pacificul de sud, Polinezia 
include o parte occidentală (insulele Tonga şi Samoa) si 
una orientală, întinzându-se din insulele Hawaii, în nord, 
până în Noua-Zeelandă în sud şi Insula Paştelui în sud-vest 
şi sud-est; în mijlocul acestui vast triunghi se găsesc 
Insulele Societăţii şi arhipelagurile învecinate ce formează 
Polinezia centrală. Aceste subdiviziuni reflectă o realitate 
arheologică şi etnologică. Lor li se adaugă Polinezia 
exterioară: ansamblu de insulițe de limba polineziană, 
dispersate la marginile  Microneziei si  Melaneziei. 
Odinioară se credea că polinezienii constituie, din punctul 
de vedere al rasei şi al culturii, o populaţie total diferită de 
melanezieni, de unde şi ipoteza că, venind din Asia nu cu 
mult timp în urmă, ar fi ajuns în Pacificul oriental, trecând 
prin Micronezia şi nu prin Melanezia (Buck, 1938). 
Descoperirea, în 1960, în Melanezia şi în Polinezia 
occidentală, a numeroase situri cu ceramică Japita, 
considerată proto-polineziană şi datând din 1500 înaintea 
erei noastre, a condus la modificarea acestei prime scheme 
de populare. Se crede că strămoşii polinezienilor, care 
aveau ca sursă de existentă marea, ar fi colonizat Pacificul 
sud-occidental deja ocupat de melanezieni, cultivatori şi 
crescători de animale, cu care intretineau relaţii de 
schimb, la nivel interinsular, fără a ajunge însă la metisaj 
(Bellwood, 1978). Extinderea acestor reţele de relaţii i-ar fi 
împins pe o parte din aceştia către Polinezia occidentală şi 
către insulele Fiji încă neocupate. Învăţând sau 
perfectionand, in contact cu melanezienii, tehnicile 
horticulturii, ei ar fi reuşit să colonizeze interiorul acestor 
insule şi să le asigure prosperitatea timp de mai bine de un 
mileniu, înainte de a fi constrânşi să-şi caute noi teritorii şi 
să descopere astfel, la începutul erei noastre, insulele 
Polineziei centrale si, în decurs de câteva secole, 


totalitatea celor ce alcătuiesc Polinezia orientală. Si 
această ipoteză este pusă azi sub semnul întrebării. Pe de 
o parte, din perspectiva noilor descoperiri arheologice, 
distincţia între populaţiile ce trăiau pe malul oceanului şi 
cele din interiorul insulelor se dovedeşte a fi nefondată, 
ambele categorii ducând un mod de viaţă foarte 
asemănător; în plus, nu există încă nicio dovadă a unei 
prezenţe anterioare a melanezienilor în insulele Pacificului 
occidental; în fine, după datele lingvistice, această 
frecventare reciprocă ar fi avut loc, în Asia de Sud-Est, cu 
mult înaintea colonizării Pacificului. Pe de altă parte, se 
consideră aproape unanim că identitatea polineziană, aşa 
cum a apărut ea primilor navigatori europeni, s-a format 
lent chiar în zona Pacificului, evoluţia ei fiind determinată 
în mare parte de o necesară adaptare la noul mediu 
natural şi de o izolare care, deşi relativă, s-a extins 
încontinuu de la vest la est. Către anii '700 - 800 ai erei 
noastre, în Polinezia orientală se vor înregistra unele 
schimbări în cultura materială (atestate prin câteva tipuri 
de tesle şi cârlige), despre care nu se ştie încă dacă sunt 
inovaţii locale sau doar rezultat al influentelor exterioare, 
influente ce nu au afectat nici Polinezia occidentală, nici 
Melanezia. Ceva mai târziu se construiesc edificii litice cu 
destinaţie socio-religioasá, fără echivalent în Pacificul 
occidental, cum ar fi edificiile marae din Polinezia centrală, 
heiau din Hawaii si ahu din Insula Paştelui, ale căror 
platforme susţin statui colosale (moai) infatisandu-i pe 
strămoşi. 

Atât în Insulele Societăţii, cât şi în Hawaii există o 
legătură între dezvoltarea structurilor litice şi existenta, la 
sfârşitul secolului al XVIII-lea, a unei societăţi complexe. 
Dar dacă etnologia a făcut paşi importanţi prin studierea 
Oceaniei, funcţionarea acestor societăţi n-a fost înţeleasă 
decât destul de târziu. Progresul cunoaşterii nu s-a făcut 
liniar şi uniform, ci empiric şi prin compararea diferitelor 


societăţi aparţinând, in ciuda diversităţii, unui ansamblu 
omogen (Buck, 1938; Sahlins, 1958). Societăţile 
polineziene sunt organizate pe ramuri (Firth, 1936) - 
descendenta uniliniară endogamá -, in care fiecare 
membru are, prin naştere, un rang, preeminenta 
aparţinând primului născut ce se înrudeşte în linie directă 
cu strámosul fondator. Maorii din Noua Zeelandă erau şi ei 
organizaţi astfel, de la grupurile de triburi descinzând din 
una din cele trei pirogi fondatoare şi până la familia 
ramificată. Populatiile din Tikopia prezentau, în plus, un 
sistem de stratificare ce întretăia structura genealogică, 
prefigurând organizările politice din Tahiti şi Hawaii. 
Această stratificare punea în evidentă ari-i (şefi), care 
aparţineau ramurii mai vârstnice a fiecărei genealogii şi 
formau pătura nobilă a societăţii, ramurile tinere 
constituind clasa plebee. La Tikopia, economia polineziană 
era bazată pe rolul eminent al şefilor ce concentrau şi 
redistribuiau bunurile şi a căror putere se sprijinea pe 
prestigiul pe care-l acumulau prin manipularea acestora. 
Bazată pe redistribuire şi prestigiu, economia polineziană 
are ca element fundamental şi reciprocitatea: şeful este 
creditat prin autoritatea pe care i-o conferă în ochii 
poporului prestigiul pe care acesta i-l recunoaşte. În ciuda 
simplităţii sale, organizarea socială din Tikopia este 
comparabilă cu cea mai complexă din Tonga, Tahiti şi 
Hawaii. În aceste arhipelaguri, etnologilor li s-a părut 
predominantă  stratificarea, multi savanţi lăsându-se 
seduşi de tentatia de a clasifica societăţile polineziene 
după gradul lor de complexitate. În Tahiti şi Hawaii 
maximul de complexitate se atinge prin existenţa unei 
duble ierarhii, politice şi religioase, însă lucrările recente 
despre Tahiti permit depăşirea acestui schematism. 
Sistemul parental apare aici mai degrabă nediferentiat 
decât strict patri-liniar, rezidenta fiind cea care aduce 
supradeterminarea necesară pentru constituirea 


ascendentelor uniliniare (Ottino, 1972). Noţiunea de ,titlu" 
pe care o găsim in Melanezia, dar care caracterizează si 
sistemul politic si social din Samoa, se regáseste si in 
Tahiti. Titlul purtat de şef îl asociază pe acesta unui marae, 
receptacul al zeilor care simbolizează puterea (mana) pe 
pământ. Structura socială este formată din şeful care 
deţine cel mai înalt rang în cadrul grupului familial, din 
marae şi din pământul la care dă acces acest titlu. 
Organizarea societăţii tahitiene porneşte de la segmente 
familiale foarte reduse, ajungând până la unităţi politice şi 
confederaţii de unităţi foarte întinse, kin-congregations 
stabilite pe pământurile reunite în jurul unui marae 
(Oliver, 1974). Sistemul este suficient de flexibil pentru a 
neutraliza ari-i incompetenti, în beneficiul celor mai puţin 
titrati, dar mai capabili. În aceste societăţi, trecerea la 
modernitate s-a realizat în general printr-o profundă 
aculturatie, însoţită de o importantă scădere demografică, 
frânată, apoi compensată, printr-o mişcare repetitivă. 
Acest fenomen de adaptare s-a manifestat în cele mai 
multe domenii, fiind subliniat de etnologia contemporană 
(reinterpretarea vechilor instituţii, formarea unei noi 
tradiţii, sincretism religios) care explorează neînțelegerile 
(Sahlins, 1981) ce se nasc în raporturile dintre aceste 
societăţi şi europeni din imaginile deformate pe care şi le 
transmit unii altora. Şefii tahitieni si Hawaieni se vor fi 
asteptat la un protectorat britanic, conceput dupà termenii 
politicii traditionale autohtone, dar au primit in schimb 
colonialismul francez, respectiv capitalismul american. 

POLITEISM 

Istoria reflectiei asupra politeismului a evidentiat 
dificultatea resimţită de gândirea occidentală de a 
concepe, în ciuda exemplului grecesc, pluralitatea zeilor. 
Certitudinea etnocentrică după care adevărata dreptate, 
ca şi adevărata credinţă, o deţine doar un Dumnezeu unic 
a menţinut multă vreme studiul politeismului într-un dublu 
impas: pe de o parte conceperea lui, exclusiv prin referire 
la monoteism, ca fiind inversul acestuia şi căutarea 
explicatiei politeismului în pretinsele lui origini istorice, pe 
de altă parte. Cercetările asupra politeismului au devenit 
fructuoase din ziua în care s-a constatat că acele culturi 
ce-l declinau pe Dumnezeu la plural ofereau analizei un 
obiect perfect identificabil: panteonul, ansamblul organizat 
al zeilor. S-a pus atunci sub semnul întrebării logica 
gândirii subiacente unei astfel de organizări, singura 
problematică pertinentă cu adevărat. 


G. Dumezil (1966) a fácut operá de pionierat in acest 
domeniu. Studiind felul in care atributele diferitilor zei se 
repartizeaza, in cadrul panteonului „marilor” religii 
clasice, conform structurii trifunctionale caracteristice 
ideologiei indo-europene, el a stabilit că fiecare zeu se 
defineşte în raport cu un alt zeu în funcţie de modul lui de 
intervenţie, indiferent de domeniul activităţilor terestre în 
care îşi exercită competenta. Relaţiile astfel întreţinute 
prin puterile divine articulează celelalte categorii majore 
ale fiecărei culturi în care aceste puteri au prins formă. 

M. Detienne si Jean-Paul Vernant (1974) au 
demonstrat validitatea acestei orientări de metodă pentru 
vechea lumea greacă, confruntând, spre exemplu, 
activitatea lui Poseidon cu cea a Atenei în domeniile 
comune celor două divinităţi. Dacă îi întâlnim pe amândoi 
în acelaşi timp în relaţie cu calul, Aippios si hippia, 
identitatea fiecăruia rezidă de fapt în distanta diferenţială 
stabilită între ei. Unul, Poseidon, îşi asumă atitudinea 
războinică şi neliniştitoare a acestui animal imprevizibil, 
gata să o ia oricând la goană, stârnit sau strunit de zeu 
după bunul său plac; cealaltă, Atena, încarnează 
stăpânirea animalului prin mijloacele tehnice ale artei 
hipice, de la zăbală la şaretă. Inteligentei practice şi abile 
ale acesteia din urmă i se opune deci suveranitatea francă 
şi aprigă ce constituie apanajul celui dintâi. Astfel niciun 
zeu grec nu poate să se teamă de izolare. La fel ca în 
lumea umană, devotiunea exclusivă fată de o putere divină 
antrenează în mod necesar impietatea fată de-o putere 
concurentă. Euripide a pus în scenă această situaţie în 
Hipolit, unde eroul moare pentru că nu cunoştea legătura 
dintre Artemis, patroana efebilor, şi Afrodita, garantă a 
apropierii erotice între cele două sexe şi, prin aceasta, a 
intrării în maturitate. Panteonul îmbracă deci aspectul unei 
formaţiuni „de cristal”, în interiorul căreia fiecare putere 
apare ca ansamblu al raporturilor pe care le întreţine cu 


celelalte. După logica gândirii politeiste, nu ar exista decât 
mini-panteonuri; fiecare zeu, luat în parte, nu ar fi decât o 
parte din el însuşi. 

Totuşi, această orientare de metodă privilegiază 
analiza unui anumit tip de configuraţie în care elementele 
sunt reperabile sub forma zeilor. Politeismul se confundă 
cu o epură „panteonică” în cadrul culturilor în care textele 
fondatoare, epice sau teogonice, sau tradiţiile mitologice 
individualizează entităţile divine. Or, în Grecia antică, spre 
exemplu, există o multitudine de fiinţe fără notorietate 
mitologică, ba chiar sortite anonimatului ritualurilor 
ofrandei. O entitate ca Gea (Pământul), al cărei rol este 
determinant în reprezentarea grecească a socialului 
(Durand, 1986), nu este singularizată printr-un mod 
specific de intervenţie. La fel, locul eminent al lui Dionysos 
scapă îngrădirii ierarhice a titulaturilor oficiale (Detienne, 
1988). 

Vestul african oferă, prin societăţile din Benin sau 
prin cultura yoruba (Nigeria), exemple foarte elaborate de 
construcţie panteonică. Totuşi, Africa neagră oferă spre 
analiză sisteme de relaţii de natură foarte diferită, 
susceptibile să regrupeze la scara unui singur sat mai bine 
de o sută de locuri de cult sau altare de sacrificiu, ca cele 
ale populaţiei bobo din Burkina Fasso. De la creatorul şi 
stăpânul suprem până la „spiritele” şi „geniile” supuse 
entităţilor superioare, fiecare putere, integrată într-o 
clasificare ierarhică ce include opt categorii, are un altar 
permiţând oamenilor să intre în contact cu ea. Detaliul 
concret al ritualului pune în relaţie, prin intermediul unui 
„cod” sacri-ficial unificat, un mare număr de valori 
simbolice care formează un ansamblu de o extremă 
coerentă şi în care se încarnează, prin legăturile pe care le 
intretin unele cu altele, categoriile specifice acestei 
culturi. Sistemul astfel rezultat, aplicat cu suplete în 
practica de zi cu zi a riturilor, permite definirea 


diferentialà a entitátilor ,spirituale", imposibil de deosebit 
izolat în altă parte, mergând de la wuro, întemeietorul 
originilor, până la entităţi difuze ivite din hätisuri (soxo) şi 
din ape (zo). Această totalitate simbolică vine în sprijinul 
regulilor ce tind să stabilească o incompatibilitate logică 
între unitatea şi pluralitatea fiinţelor superioare, dar fără 
edificarea unui ansamblu  panteonic cu funcție 
ordonatoare. Acestora li se adaugă elaborările complexe 
legate de instituţia măştilor. Numărul acestor puteri este 
nesfârşit, fixat în taxonomii repetitive. Fiecare om, la 
populaţia bobo (dar şi la yoruba), este abilitat să-şi 
construiască propria putere, sub forma unui obiect fetiş, 
creat uneori din tot felul de bucăţi pe baza rezervei de 
elemente furnizate de categoriile culturii. Practica 
sacrificială va da viaţă acestei noi entităţi, integrând-o în 
ansamblurile preexistente. Astfel elaborat, politeismul 
apare ca infinit deschis asupra lui însuşi, remaniat 
perpetuu din interior. 

Politeismul oferă reflectiei un imens domeniu în care 
s-ar cuveni, poate, să fie incluse şi construcţiile elaborate 
prin referire la unicitatea divinului. Rămâne doar să se 
găsească metoda; dar ea va trebui să respecte această 
idee, adevărat fundament al studiilor asupra politeismului, 
după care esentialul constă in dezvăluirea poziţiilor de 
semnificare în interiorul fiecărui ansamblu de puteri, 
ansamblu perceput în dimensiunea sa evolutivă. 

POLITIC (SISTEM ~) 

Noţiunea de „sistem politic” a fost introdusă în 
antropologie de autori britanici. Odată cu publicarea 
lucrării African Political Sistems (1940), antropologii şcolii 
funcționaliste engleze, influenţaţi de sociologia politică a 
lui Max Weber, au început să descrie şi să analizeze 
fenomenele politice din cadrul societăţilor „primitive”, 
„arhaice”, ,traditionale" sau ,tribale" din perspectiva 
„funcţiilor”, ,proceselor" si „reprezentărilor”, societatea 
fiind considerată o totalitate. Conceptul de „sistem” a fost 
preluat din fiziologie, organismul, sistem biologic, fiind 
conceput ca o totalitate homeostatică. Conform acestui 
punct de vedere, sistemul e caracterizat de structura sa şi 
mai puţin de funcţionarea sa. Sistemul politic ar fi deci un 
subsistem relativ autonom al sistemului social în întregul 
lui, alături de alte subsisteme: economic, religios sau 
parental. Această conceptualizare a sistemului politic a 
pătruns şi în sociologie (T. Parsons) si în ştiinţele politice 
(D. Easton). La rândul lor, ştiinţele politice au influenţat 
antropologia. Analiza comparativă a sistemelor politice la 
scară mondială şi studiul caracteristicilor generale comune 
acestor sisteme au devenit obiect al cercetării 
antropologice (S.N. Eisenstadt). 


Sistemul politic a fost conceput ca o componentă a 
sistemului social, gratie căreia sistemul social în totalitatea 
sa poate funcţiona în situaţii de echilibru intern şi extern. 

Preocuparea pentru menţinerea unităţii grupului, în 
cazul unor eventuale ameninţări externe, face din sistemul 
politic o instanţă ce controlează folosirea forţei. 

În African Political Sistems, M. Fortes şi E.E. Evans- 
Pritchard disting în principal două mari tipuri de sisteme 
politice: sistemele nestatale şi cele statale. În societăţile cu 
sistem nestatal, echilibrul intern al grupului este asigurat 
de ajustarea relaţiilor „segmentare” între unităţi sociale 
bazate pe consangvinitate, grupul în ansamblul său 
dispunând doar de slabe mijloace de coercitie. Societăţile 
statale asociază organizarea segmentară şi cea teritorială; 
în plus, ele cunosc în general, dincolo de divizarea în 
grupuri de consangvinitate, o anumită diferenţiere socială. 
Statele africane studiate de antropologii britanici au fost 
calificate drept ” primitive", ,traditionale" sau „tribale“, 
date fiind diferenţele considerabile dintre acestea şi 
statele europene moderne: în vreme ce acestea din urmă 
deţin monopolul în folosirea forţei, statele „arhaice” (early 
states) sunt caracterizate mai ales de căutarea 
consensului. 

Studiul sistemelor nestatale sau  ,acefale" s-a 
dezvoltat odată cu lucrări deja clasice ca aceea a lui Evans- 
Pritchard (1940) asupra populaţiei nilotice nuer (Sudan) 
sau a lui Fortes (1945, 1949) asupra populaţiei tallensi (în 
nordul Ghanei). Societatea nuer reuneşte unsprezece 
triburi, fiecare corespunzând unei organizări ierarhice de 
unităţi segmentare, articulată pe o organizare în clanuri şi 
pe grupe de vârstă. La diferitele nivelur i la care pot fi 
percepute autonom, segmentele sunt supuse unor mişcări 
de fuziune sau de fisiune, fondate în principal pe exigenta 
răzbunării de sânge. Rezolvarea conflictelor poate fi 
pacifistă sau poate face apel la violentă, în funcţie de 


nivelul segmentar avut în vedere; într-un conflict poate 
interveni un mediatorfeste vorba de „şeful cu piele de 
leopard”, a cărui funcţie nu ţine însă nici pe departe de 
autoritatea politică. Această viziune a sistemului nuer a 
fost criticată pentru lipsa ei de dinamism şi pentru 
confuzia pe care o întreţine între modelul ideologic de 
funcţionare si funcţionarea reală a instituţiilor socio- 
politice (Holy, 1979). Analiza întreprinsă de Fortes asupra 
sistemului tallensi a fost criticată dintr-un alt punct de 
vedere. Fortes consideră că triburile tallensi formează o 
societate autonomă, în timp ce noi le vedem azi ca pe un 
element al populaţiei autohtone a regatului din nordul 
Ghanei, a cărui dinastie regală şi ai cărui şefi - mamprusi - 
se trag dintr-un grup de cuceritori străini. Generalizând, 
împărţirea în două mari tipuri de sisteme politice a fost 
criticată ca fiind reductionista, mecanicista şi străină de 
orice perspectivă istorică. Astfel, E.R. Leach (1954) a 
arătat că sistemul politic al kasinilor din Birmania putea 
oscila de la sine între două formulări, una egalitară, 
cealaltă ierarhică. A. Southall (1956) a propus denumirea 
de „stat segmentar” pentru tipul de sistem politic ce 
asociază caracteristici referitoare atât la sisteme acefale, 
cât şi la sisteme centralizate. In plus, s-a dovedit că 
sistemele segmentare îmbracă forme mult mai variate 
decât se credea (Middleton, Tait, 1958); ca urmare, au fost 
aduse în discuţie subsistemele: comunităţile săteşti, pe de 
o parte, şi categoriile de vârstă, pe de altă parte. M.G.M. 
Smith a sugerat deplasarea punctului de aplicare a analizei 
sistemului politic spre „guvern”, considerat ca instanţă 
pentru rezolvarea conflictelor şi pentru luarea în 
considerare a intereselor constitutive ale societăţii. I. 
Schapera (1956) a propus utilizarea conceptului de 
„comunitate politică” pentru'desemnarea unităţii locale de 
bază, punct de articulare între grupele de rudenie şi 
grupele de vârstă. L. Mair (1962) a subliniat importanta 


acestor grupe de várstá, a cáror etajare se suprapune celei 
a grupelor de rudenie, astfel incát acestea constituie un 
veritabil liant politic al societăţii. Cea mai mare parte a 
autorilor impártásesc ideea conform cáreia ritualurile si 
consangvinitatea formează un fel de matrice socială, punct 
de plecare pentru diferentierea politicului in societátile 
arhaice; unii au considerat însă că rolul activităţii rituale 
legate de acţiunea politică a fost uneori supraestimat de 
către antropologi, care nu voiau să conceapă sectorul 
politic ca pe un domeniu autonom în cadrul socialului în 
general şi deci distinct de cel religios. În timp ce primele 
analize încercau să împingă sistemul politic spre faptele de 
structură, până la a distinge în unele cazuri între „sisteme” 
şi „structuri” politice, în zilele noastre accentul se pune pe 
practica politică. F. Barth (1959), care a studiat populaţia 
swat pathan din Pakistan, a descris sistemul politic al 
acestei societăţi din perspectiva dinamismului pragmatic, 
pe baza stabilirii şi ruperii alianțelor, a alegerilor si 
respingerilor, a contractelor şi a tranzacţiilor. 

Rigiditatea vechilor distincţii între tipurile de sisteme 
politice n-a fost influenţată de introducerea noilor noţiuni 
precum cea de early state (Claessen, Skalnik, 1978). În 
zilele noastre constatăm caracterul inoperant al 
tipologiilor. Mult mai interesant se dovedeşte studiul 
aprofundat al proceselor politice în societăţile arhaice. 
Lucrările recente asupra regalității în Africa (Adler, 1982; 
Heusch, 1972; Izard, 1985; Müller 1980) au arătat că 
sacralitatea puterii este legată de deținerea monopolului 
asupra forţei. Formarea statului ar putea fi asociată cu 
constituirea acestui monopol (mai ales în războaiele de 
cucerire: vezi Bazin, Terray, 1982), dar nu putem considera 
existenţa pe termen lung a sistemelor politice ale puterilor 
centralizate, fără a lua în calcul producerea ideologiilor ce 
legitimează sistemele sociale inegalitare. Rolul ritualurilor, 
al simbolurilor de putere, al religiilor statului este crucial. 


Acceptarea dominárii pare sá joace un rol mai important in 
mentinerea statului decát punerea in practicá a diferitelor 
forme de coercitie (Clastres, 1974; Godelier 1984). 
Sacralizarea suveranului, a cárui origine dinasticà poate 
trimite la o faptá de arme, permite punerea in practicá a 
procesului de unificare a diferitelor componente ale 
societátii, ce tin de o administratie centralá: regele este un 
simbol al unităţii. 

Pe lângă profunzimea descrierilor şi diversitatea 
analizelor, problema care se pune în antropologia politică 
este cea a „naturii” politicului. Poate fi acesta redus la o 
realitate instrumentală, sau ţine de o instaurare simbolică 
specifică socialului, ce ar atinge deplina autonomie prin 
separarea de stat? Antropologia de azi adoptă în general 
cea de-a doua ipoteză. 

POLITICA (ANTROPOLOGIE ~) 

Dacă prin antropologie politică înţelegem ştiinţa 
comparativă a modalităţilor de organizare politică, atunci 


data aparitiei sale este greu de stabilit. De la Aristotel la 
Montesquieu, compararea şi clasificarea formelor de 
guvernământ au alimentat o vastă literatură. Acest discurs 
despre omul definit ca „animal politic” a pus bazele 
filosofiei politice ca ştiinţă politică modernă. Acesta e 
terenul pe care s-a dezvoltat la rândul ei antropologia 
politică, sintagma desemnând însă în ziua de azi un 
domeniu de cercetare specific care a apărut din 
investigaţiile etnografice realizate de-a lungul acestui 
secol. 

Extinderea cunoaşterii noastre despre societăţile 
îndepărtate nu a dus imediat la o mai bună înţelegere a 
fenomenului politic. Primele descoperiri ale antropologilor 
au scos în evidentă caracteristici până în acel moment 
puţin cunoscute ale organizării sociale aşa - zis primitive. 
La capătul unei anchete întreprinse în cadrul a numeroase 
societăţi, L.H. Morgan (1877) a demonstrat faptul că 
legăturile parentale constituie în cazul lor adevărata 
armatura a socialului. Distincția pe care el o propune, între 
societăţile gentilice şi societăţile statale, caracteristică 
unui punct de vedere evolutionist, a influenţat foarte mult 
evoluţiile ulterio are ale antropologiei. Ea a avut ca efect 
pozitiv faptul că i-a determinat pe cercetători să-şi 
multiplice anchetele privitoare la formele parentale, însă 
acestea se mărgineau să repereze în cadrul societăţilor 
studiate ceea ce ar fi putut apărea ca schiţă sau germen al 
structurilor politice în înţelesul modern al cuvântului. 
Expresia de „societate nestatală” rezumă destul de bine 
această problematică ce a prevalat până în anii '30. 
Problema originii statului mobiliza spiritele: interesul era 
stârnit mai ales de reconstituirea verigilor lipsă dintre 
absenta politicului (societăţile „primitive”) şi politicul în 
exces (statul birocratic contemporan). 

Această problematică va fi repusă în discuţie de 
lucrările lui R.H. Lowie (1927), apoi de cercetările de 


africanistica ale  antropologilor britanici. Analizând 
organizarea socială a nuerilor din Sudan, E.E. Evans- 
Pritchard (1940) a arátat cá, in absenta oricárei forme 
institutionalizate de guvernământ, relaţiile dintre grupurile 
teritoriale se supun principiului opoziţiei complementare: 
în caz de conflict, segmentele izolate fuzionează pentru a 
constitui o unitate mai vastă, de o extensiune echivalentă 
celei a grupării adverse. Viaţa politică e marcată de o 
alternantă de alianţe şi confruntări, de scindări şi fuziuni. 

Gratie acestui dispozitiv, se păstrează unitatea 
societăţii globale, se menţine echivalenta dintre grupuri, şi 
asta fără o instanţă ierarhic superioară înzestrată cu 
putere de coercitie. „Anarhia ordonată” a nuerilor nu este 
un caz izolat; caracteristici analoage sunt prezente si în 
alte societăţi. Intr-o lucrare consacrată sistemelor politice 
africane, Evans-Pritchard şi M. Fortes (1940) au realizat 
un tablou comparativ al formelor de organizare politică, 
tablou în care, alături de societăţile statale, ei introduc 
categoria societăţilor segmentare, în care includ grupurile 
a căror reglare nu este asigurată de o organizare 
administrativă, juridică şi militară, ci de ansamblul 
relaţiilor dintre segmentele definite prin localitate şi 
filiatie. 

Această încercare tipologică marchează de fapt 
adevărata naştere a antropologiei politice. De acum 
înainte, lucrările consacrate politicului din societăţile aşa- 
zis acefale se vor multiplica. Treptat, se impune un nou 
punct de vedere care Vizează depăşirea aparent celor 
instituţionale, pentru a scoate în evidentă politicul, 
conceput acum ca un subsistem al unui sistem social 
global, la fel ca relaţiile parentale sau religia. În cadrul 
concepţiei structural - funcţionale ce prevala la Evans- 
Pritchard si la majoritatea antropologilor britanici, 
politicul este ceea ce asigură indispensabila unitate a 
structurii sociale. Dacă această funcţie integratoare a 


politicului e manifestá in societátile statale, in care 
aparatul administrativ garantează coeziunea si ordinea, 
aceasta nu înseamnă că ea ar fi mai puţin prezentă în 
organizările segmentare, în care echilibrul e menţinut 
gratie relaţiilor de opoziţie complementare. 

Această abordare a politicului a suscitat diverse 
critici. În primul rând, înmulţirea cercetărilor de teren a 
condus la nuantarea distincţiei clasice între societăţi 
segmentare şi state. S-a subliniat mai ales faptul că 
sistemul genealogic ocupa un loc fundamental în cadrul 
statelor tradiţionale, iar acestea din urmă combinau uneori 
centralizarea puterii cu relaţiile de opoziţie dintre unităţile 
genealogice. Alte critici au vizat concepţia structural- 
funcţională a politicului, concepţie ce pretinde izolarea 
unui subsistem politic si  privilegiazà echilibrul si 
coeziunea, în detrimentul tensiunilor şi al raporturilor de 
forţe. Studiind populaţia kasin din Birmania, E.R. Leach 
(1954) a evidenţiat caracterul dinamic al procesului politic 
din cadrul acestei societăţi care oscilează neîncetat între 
un model democratic şi un model ierarhic. 

Un alt antropolog britanic, M. Gluckman (1963), a 
încercat să determine rolul conflictelor în funcţionarea 
unor state africane. Rebeliunea apare aici ca un element 
inerent sistemului; ea oferă unei societăţi mijlocul de a 
surmonta tensiunile, aducându-le la viata in forme 
repetitive, adesea ritualizate. Fara a pune la indoiala 
concepţia functionalista a societăţii ca totalitate ce-şi 
reproduce in mod circular echilibrul, Glückman nu se 
fereşte să vină cu ideea că acest echilibru e instabil. 
Antropologia politică, aşa cum o concep Glückman şi 
discipolii săi de la şcoala din Manchester, are sarcina de a 
sonda această instabilitate. 

Din această perspectivă, politicul va fi conceput de 
acum înainte ca proces; interesul antropologilor se 
îndreaptă mai degrabă spre acţiune decât spre structuri. 


M. Schwartz, V. Turner si A. Tuden conferă precizie acestei 
idei, dând antropologiei politice următoarea definiţie: 
„studiul proceselor implicate în alegerea şi realizarea 
obiectivelor publice şi folosirea diferențiată a puterii de 
către membrii unui grup, membri interesaţi de aceste 
obiective” (1966: 7). Teoreticienii acţiunii politice studiază 
interacţiunea indivizilor şi/sau a grupurilor în raporturile 
de putere. Unii antropologi tratează politicul ca pe o formă 
elaborată de joc, în care se aplică două tipuri de reguli: 
regulile normative, reguli de joc acceptate oficial de 
adversari, şi regulile pragmatice, care pun în practică 
strategiile concurente. 

Aceste analize scotea în evidenţă noţiunea de 
,decizie" (decision-making process). Dispunând de un 
ansamblu dat de resurse, fiecare jucător trebuie, pentru a 
obţine rezultate satisfăcătoare, să ia decizii compatibile 
atât cu mijloacele ce-i stau la îndemână, cât şi cu regulile 
în vigoare. El trebuie să realizeze simultan maximizarea 
câştigurilor şi minimizarea costurilor. Recursul la teoria 
jocului, şi chiar la cibernetică, doveste o preocupare 
comună a antropologilor, datând din anii '60: a gândi 
politicul dintr-o perspectivă dinamică, utilizând - uneori 
într-o manieră aproximativă - instrumente conceptuale 
preluate de la alte ştiinţe. Mişcarea de decolonizare din 
lumea a treia i-a condus totodată pe cercetători la 
repunerea în discuţie a viziunii oarecum etnocentriste a 
unei împărțiri în două a societăţilor: societăţi fără istorie şi 
o lume modernă cunoscătoare unică a istoricitatii. Pentru 
G. Balandier (1967), în orice societate politicul poartă 
marca istoriei: el este locul privilegiat al tensiunilor şi 
contradictiilor din cadrul unei formaţiuni sociale. 

În aceeaşi epocă, renaşterea marxismului a contribuit 
la reactualizarea problemelor ce ţin de originea statului şi 
de tranziţia de la o societate fără clase la societatea 
divizată în clase. Antropologii marxişti se diferenţiază de 


teoreticienii acţiunii sub două aspecte: pe de o parte, ei 
reinscriu procesul politic in contextul sáu social si istoric: 
puterea nu poate fi concepută în afara totalitätii 
structurate a constrângerilor socio-economice; pe de altă 
parte, viziunea dinamistă a puterilor, concepute ca un 
rezumat al conflictelor şi strategiilor concurente, le părea 
insuficientă. Politicul este ansamblul de metode prin care 
un grup îşi impune hegemonia într-o societate dată. 
Demersului actionalist i se substituie o abordare având ca 
obiect mecanismele de dominare (Meil lassoux, 1977). 
Dezbaterea legată de legitimitatea transferului 
modelului marxist al lumii capitaliste asupra unui tip de 
societate diferit a ocultat oarecum problema structurilor 
de putere. Se pare că politicul era considerat doar în 
calitatea lui de expresie a unei dominári, ale cărei rădăcini 
trebuiau căutate în procesul de producţie. Conceptie 
legată, in fond, de definirea  „suprastructurală” a 
politicului, concepţie dragă lu-i Marx şi discipolilor săi. 
Putem observa că problematica dominării nu a favorizat 
aproape deloc dezvoltarea analizelor specifice ale 
procesului politic. Antropologii care acordă mare atenţie 
antagonismelor sociale tind mai degrabă să se ocupe de 
condiţiile socio-economice ale exercitării puterii decât să 
analizeze impactul pe care ierarhiile şi mecanismele 
politice îl au asupra funcţionării globale a grupurilor. 
Dintr-o perspectivă diferită, antropologii au încercat 
să rezolve problema locului acordat politicului in 
societăţile în care noţiunea de „putere” nu este, ca în 
societăţile noastre, asociată celor de „autoritate” şi 
,coercitie". Exemplul instituţiei „şefiei” din America de 
Sud este revelator Asa cum a arátat Lévi-Strauss in 
legáturá cu populatia nambikwara din Brazilia (1944), 
Iputerea" ,sefiei" se întemeiază pe consimtamant. S-ar 
părea cá în aceste societăţi amazoniene, grupul, 
recunoscând totuşi rolul eminent al unui individ în 


organizarea unor anumite activităţi colective, încearcă să 
se ferească de implicaţiile exerciţiului puterii. 

Constatarea menţionată l-a condus pe P Clastres 
(1974) la interpretarea acestei atitudini din unele societăţi 
indiene ca pe manifestarea unei veritabile rezistente 
practice şi filosofice la violenta coercitivă în care, după 
opinia lui, rezidă însăşi esenţa puterii. Izolat, adoptând un 
„limbaj dur ce nu aşteaptă răspuns”, „şeful” e constrâns să 
rămână la periferia schimburilor interumane. Teza lui 
Clastres, rezumată într-o formulă - ” societatea împotriva 
statului” -, pune în lumină incompatibilitatea acestor două 
tipuri ideale: societăţile primitive şi statul centralizat. 
Dezbaterile filosofice alimentate de această teză aproape 
că au eclipsat analizele referitoare la natura puterii şi, mai 
precis, contraservicile pe care societăţile insuficient 
stratificate le impun puterii. „Consimtământul”, pentru a 
relua o expresie utilizată de Levi-Strauss şi, mai recent, 
într-un alt context, de M. Godelier (1984), nu implică oare 
faptul că societatea exercită un veritabil control asupra 
celui care întrupează puterea? 

Cercetări recente, având ca obiect societăţi africane 
în care politicul comportă o dimensiune instituţională mai 
accentuată, ilustrează felul în care aceste societăţi nu 
contenesc să-i reaminteascá puterii precaritatea ei 
esenţială. Intr-o lucrare celebră si controversată, J.G. 
Frazer (1890) a descris unele din aceste „monarhii divine” 
ce se întemeiază pe relaţia privilegiată pe care o întreţine 
suveranul cu forţele supranaturale şi divine. Frazer arăta 
mai ales că una din caracteristicile acestor monarhii este 
uciderea rituală a suveranilor la primul semn de neputinţă 
fizică. Cercetările lui A. Adler (1982) la moundangii din 
Ciad si cele ale lui J.-C. Muller (1980) la triburile rukuba 
din Nigeria au demonstrat că regicidul ritual se înscrie în 
însăşi logica relaţiilor ce-l leagă pe suveran de ceilalţi 
membri ai societăţii. Fiecare domnie descrie un veritabil 


ciclu, la sfârşitul căruia se operează o reasezare a lumii. 
Prin uciderea regelui, societatea îşi asumă inevitabilul: 
discontinuitatea ciclurilor. Producând ea însăşi ruptura, 
societatea îşi rezervă metodele de a controla esentialul 
acestui proces. 

În acest univers, în care nu există o separație stricta 
între politic şi religios, puterea nu putea să se identifice 
numai cu instituţia politicului. Ea nu este decât una dintre 
puteri, fiind nevoie să fie redefinită în cadrul totalitatii 
concepţiilor relative la persoană şi societate. M. Auge 
(1977) numeşte „ideologică” această configuraţie a puterii 
şi a puterilor ce organizează simultan raporturile de forţă 
şi raporturile de sens. Confruntati cu evenimente precum 
boala sau moartea, individul şi societatea încearcă să le 
prevină sau, cel puţin, să şi le asume, recurgând la această 
teorie implicită şi totalizantă a puterilor, prin practici 
foarte diferite precum vrăjitoria sau ritualurile de 
încoronare. Antropologul e mai putin preocupat de 
identificarea formelor de organizare politică, cât de 
meditaţia asupra eficacitatii practice şi simbolice a 
puterilor. Antropologie a reprezentărilor, antropologie 
politică: graniţele par să fie abolite. 

Descrierea fenomenelor de putere din culturile 
neoccidentale ne obligă, ca o conse-cintă indirectă, să 
reflectăm asupra statutului politicului din societăţile 
noastre. Studiul lui L. Dumont (1966) consacrat sistemului 
indian al castelor este, din acest punct de vedere, 
exemplar. Reluând distincţia weberiană dintre putere şi 
statut, acest autor demonstrează faptul că, în opoziţie cu 
cultura noastră în care primează referinţa la putere, în 
India, principiul ierarhic este cel care organizează 
societatea ca tot, determinând aria efectivă a puterii 
regale. Opunând cele două tipuri ideologice încarnate de 
homo hierarhicus si homo aequalis, Dumont invită 
antropologia să studieze, dintr-o perspectivă comparatistă 


mai riguroasá, eterogenitatea culturilor politice. Oricát de 
ambitios ar putea părea acest proiect, dezvoltările recente 
ale etnologiei societăţilor europene ne permit să ne 
imaginăm o abordare comparatistă a unor fenomene 
precum organizarea teritoriilor politice, reţelele si 
ritualurile legate de putere. Acest du-te-vino între 
societăţile îndepărtate şi cele moderne poate îmbunătăţi 
substanţial cunoaşterea fenomenului politic din societăţile 
moderne. 

POPULATIE 1. Populare 

Cuvântul ,populare" trimite la „a popula” (a se 
stabili, a se instala) şi „a locui" (a ocupa). In primul caz, un 
fenomen dinamic; in cel de-al doilea, unul static. In prima 
acceptie, cuvántul face referire la felul in care un teritoriu 
e populat (lent sau rapid) si la exploatarea resurselor lui. 
Acestui prim sens i se alătură expresiile şi cuvintele: val şi 
interval (de populare), front (pionier), deplasare, 
colonizare, oekumena (M. Sorre, 1943). A doua acceptie 
exprimă starea momentană a repartiţiei populaţiei într-un 
spaţiu de referinţă, modalitatea în care societăţile ocupă şi 
marchează oekumena. Se spune despre populare că este 
continuă, discontinuă, grupată, dispersată, urbană, rurală. 
Se vorbeşte de asemenea de contrast sau dezechilibru (de 
populare) sau de pondere (a populaţiei). Trebuie remarcat 


faptul cá termenul ,populare" (,populatie" e adesea 
utilizat ca atribut (implantare de populatie, formà de 
populare) sau este urmat de un calificativ (populatie 
stabilă). 

Cuvântul „populare” sugerează (9) stare 
transformabilă şi nu are sens decât prin raportare la spaţiu 
şi la natura teritoriilor locuite. Termenul acoperă 
totalitatea proceselor demografice, naturale (natalitate, 
fecunditate, | mortalitate) si migratorii (emigrație, 
imigrație) ce fac ca un teritoriu dat să fie ocupat în forme 
susceptibile de a fi modificate. 

Trebuie să apelăm la istorie pentru a explica 
opţiunile (hazard sau necesitate) pe care, într-o anumită 
perioadă, a trebuit să le facă o populaţie sau alta (Braudel, 
1986). Unele tipuri de populare semnifică, de exemplu, 
faptul că o populaţie a putut fi obligată să se grupeze din 
motive de securitate (refugiul populațiilor bandiagara sau 
hombori, Mali) sau, mai recent, pentru a se conforma unor 
obligaţii administrative (bantustanele din Africa de Sud, 
taberele canacilor din Noua Caledonie, rezervatiile 
indienilor din America de Nord). In mod contrar, o 
populare discontinuă, cu densitate scăzută, poate traduce 
imprástierea in fata unui agresor sau dificultatea de a se 
mentine ca unitate (populatie mobilà), dificultate datoratà 
factorilor naturali (raritatea resurselor de apá, endemie). 

Încercări de dată recentă vizează modificarea 
repartitiei populaţiei, fie pe scară mare (transmigratia 
indoneziana, popularea Amazoniei si a cerrados-urilor 
braziliene), fie având o mai mică amploare (colonizarea 
agricolă a părţii centrale a statului Togo, amenajarea văilor 
ocupate de populaţia volta în Burkina Fasso). Aceste 
fenomene au provocat efecte diverse. Există într-adevăr 
praguri de populare, dincolo de care un sistem de 
producţie nu-şi poate asigura reproducerea. Decizia de a 
aloca, prin transfer de populaţie, resurse umane unor 


regiuni nepopulate sau socotite a fi subpopulate, 
determinând migrații interregionale sau impunând în mod 
autoritar deplasarea, sub pretextul „dezvoltării” sau din 
raţiuni politice (Etiopia), nu atinge întotdeauna idealul de 
populare dorit (noţiunea de carrying capacity; Marinov, 
1974). 

Popularea se măsoară în densitate, aceasta fiind 
raportul dintre cifra populaţiei care ocupă un anumit 
spaţiu şi suprafaţa acelui spaţiu. Exprimată în locuitori pe 
kilometru pătrat, densitatea permite compararea din punct 
de vedere cantitativ a ponderii în teritoriu a diferitelor 
tipuri de populaţie. In relaţiile dintre societăţi, teritorii şi 
ecosisteme, ponderea numerică a oamenilor în teritoriu 
măsoară acțiunea societății asupra mediului. „Fără 
excepţie, ponderea demografică scăzută vorbeşte despre o 
simplă prelevare: valorile cele mai mari sunt legate de 
societăţile de defrişori care manipulează ecosistemul şi 
reorientează în folos propriu transformările energetice din 
natură. Valorile ridicate semnifică o restructurare totală a 
sistemelor naturale” (sau ignorarea lor totală: societăţile 
industriale) (Sautter, Barrau, Gourou, 1979). 

Scala densitatilor nu are, totuşi, o aplicare 
universală. Cifrele nu dobândesc semnificaţie decât prin 
raportare la o situaţie particulară, cunoaşterea acesteia 
permiţând stabilirea diagnosticelor regionale. 
Interpretarea provoacă totuşi controverse, m-ai cu seamă 
atunci când ele susţin sau sunt susţinute de ideologii sau 
priorităţi politice (spaţiu vital, expansiune colonială, teorii 
malthusiene). Aşadar, noţiunile de " suprapopulare" şi 
„subpopulare” sunt relative, ca şi aceea de „densitate”. De 
exemplu, densitatea populaţiei Olandei, foarte ridicată, nu 
este neapărat un indiciu de suprapopulare. Sahelul şi 
Australia aborigenă sunt subpopulate? Trebuie pusă în 
discuţie ,suprapopularea" Ruandei (Cambrezy, 1984)? 
Similar, practicile nataliste pot fi explicate prin constatarea 


unei subpopulári a spatiului national, asa cum se intámplá 
în Libia, în Algeria si in unele state ale Africii negre (Retel- 
Laurentin, 1974). Dimpotrivă, propaganda pentru 
contraceptie e consecința unui diagnostic de 
suprapopulare (China, India). 

Studiul demografic necesită definirea exactă a scalei 
de observaţie şi a condiţiilor locale de viaţă. Insulele 
Polineziei pot părea suprapopulate dacă nu se ia în 
considerare suprafaţa biotopului marin ce generează 
esentialul de resurse proteice al populațiilor insulare. De 
fiecare dată, punctul de vedere al analistului, ideologia de 
la care se reclamă, ca şi credinţele religioase sau filosofice 
pot influenţa diagnosticul. 

2. Migratii 

Dezechilibrele demo-economice din teritoriul national 
si international al tàrilor lumii a treia, consecinte ale 
strategiilor economice coloniale si postcoloniale ale ţărilor 
industrializate, favorizează şi intretin migraţia forţei de 
muncă dinspre mediul rural către zonele de extracţie a 
materiilor prime şi către regiunile agricole de rentă, ca şi 
către zonele urbane unde se concentrează investiţiile 
publice de ordin economic, şcolar şi sanitar. Acest cadru 
de dependentă (Amin, 1974; Singer, 1975) permite 
înţelegerea următorului fenomen: în 1980, 20 de milioane 
de lucrători originari din lumea a treia s-au îndreptat, 
jumătate spre Europa şi Statele Unite, cealaltă jumătate 
spre Venezuela, Arabia Saudită, Africa de Sud şi ţările de 
pe coasta de vest a Africii. Cât priveşte migrațiile interne, 
acestea participă în procent de 40% la dublarea, la 8 - 12 
ani o dată, a populaţiei majorităţii capitalelor lumii a treia, 
având un rol important în fronturile de colonizare agricolă, 
ca în cazul Amazoniei braziliane şi Indoneziei, fronturi 


deschise la initiativa politicii de dezvoltare duse de 
organismele internationale. Însă proletarizarea ţărănimii 
nu este totală; într-adevăr, numai câţiva membri ai 
grupului domestic de deplasează: femeile cel mai adesea în 
oraşe, bărbaţii, în zonele agricole sau în străinătate. Aceşti 
emigranţi asigură reproducerea grupului lor domestic în 
mediul lui originar (Meillasoux, 1975; Arizpe, 1981). Apoi, 
ei favorizează insertia altor membri ai grupului sau ai 
comunităţii în regiunile de adopţie. 

Se constituie astfel filiere sau reţele de migraţie 
familială, fenomen ce are ca efect intensificarea mobilităţii 
acestor grupuri. Oricum, noile generaţii de imigranţi se 
înserează din ce în ce mai greu în mediile de adopţie, 
tentativele lor de integrare se multiplică pentru fiecare 
teritoriu şi pentru toate sectoarele de activitate, mai cu 
seamă pentru sectorul nestructurat. Aceşti imigranţi 
alcătuiesc o populaţie flotantă, de periferie: a oraşelor, a 
polilor de dezvoltare şi a fronturilor de colonizare. 
Deplasările lor nu mai sunt ciclice sau definitive aşa cum 
erau în trecut; sunt, dimpotrivă, multipolare, de durată şi 
cu parcurs variabil, reversibile (Pispal, 1986). Absenta 
îndelungată a acestor imigranţi implică o transformare a 
raporturilor sociale cu comunitatea şi grupul domestic 
originar, necesitând o redefinire a regulilor din interiorul 
comunităţii, ca şi a rolurilor din cadrul grupului. În ceea 
ce-i priveşte pe emigranţi, ei participă din ce în ce mai 
mult la o singură cultură, cea a absenței. 

PORTUGALIA. Antropologia portugheză 

Dacă luăm cuvântul „antropologie” în înţelesul lui cel 
mai cel mai larg, acela al reflectiei asupra alteritátii 
culturale, apariţia antropologiei portugheze datează încă 
din epoca marilor descoperiri. Printre scrierile cele mai 
importante ale acelei perioade am putea cita descrierea 
primelor contacte cu populaţiile amerindiene realizată de 
Pero Văz de Caminha (1550), Călătoriile aventuroase în 
Orient ale lui Fernăo Mendez Pinto, publicate în 1614, 
celebra Suma Orientalis a lui Tomas Pires, mort în 1524 
într-o închisoare chineză, şi Historia da Etiopia (1622) a 
iezuitului Pero Păiş, care a trăit douăzeci şi nouă de ani în 
Etiopia şi a cărui lucrare constituie un model de rigoare 
istorică. 

Cu toate acestea, etnologia, antropologia şi folclorul 
nu se constituie în domenii de cunoaştere decât în prima 
parte a secolului al XIX-lea. Influentati, în timpul exilului 
lor la Londra, de ideile romantice, Alexandro Herculano şi 
Almeida Garret au fost cei dintâi portughezi care s-au 
consacrat culegerii formelor populare de literatură. După 
exemplul lor, au fost numeroşi cei care s-au dedicat cu 
plăcere studiului tradiţiilor şi folclorului (Adolfo Coelho, 
Consiglieri Pedroso, Teofilo Braga, Tomas Pires, Leite de 
Vasconcelos, Manuel Viegas Guerreiro etc). Unei întregi 
generaţii de cercetători, originari din Porto, îi revine 
meritul de a fi elaborat, la sfârşitul secolului trecut, o 
metodă de abordare a „culturii populare", metodă 
aplicabilă ar tei, literaturii, comportamentelor lingvistice, 


ca Si istoriei sociale, arheologiei sau antropologiei fizice. 
Ideea cá in cultura populará se regásesc reminiscente ale 
vechilor stadii religioase asigura, în opinia acestor 
cercetători, unitatea acestui domeniu de studiu. Lucrarea 
Elementos de antropologia (1881) a lui Oliveira Martin, un 
veritabil tratat de antropologie de inspiraţie evoluționistă, 
sau lucrarea despre ţigani a lui A. Coelho (1892), devenită 
clasică, dovedesc vitalitatea cercetărilor acelei perioade. 

Multe lucrări de valoare, datând de la sfârşitul 
secolului al XIX-lea, au fost recent salvate de la uitarea la 
care fuseseră pe nedrept condamnate: cercetarea cu 
privire la fado a lui Pinto de Carvalho, studiul despre 
obiceiurile rurale din Alentejo realizat de Silva Picao sau 
lucrarea lui Santos Cruz despre prostituţia din Lisabona. 
Un alt cercetător de talent, A.A. Rocha Peixoto, a lăsat o 
valoroasă operă ce cuprinde subiecte foarte diverse 
(ofrandele votive, tatuajul, habitatul pescarilor, 
blazonul...); totuşi, principala sa contribuţie este fără 
îndoială studiul despre  ,reminiscentele regimului 
comunitar în Portugalia” (Obras, 1967 - 1975). Într-adevăr, 
pentru prima dată era formulată o problematică ce va 
deveni o temă majoră a cercetărilor etnologice în 
Portugalia: cea a sistemului comunitar şi a raporturilor lui 
cu egalitarismul. 

Jose Leite de Vasconcelos, unul dintre cei mai tineri 
membri ai generaţiei din Porto, a exercitat o notabilă 
influentă intelectuală chiar dincolo de cercurile etnologice, 
mai cu seamă datorită celor zece volume ale lucrării 
Etnografia Portuguese (publicate între 1933 si 1985). 
Concepută la graniţa dintre veacuri, ea furnizează un soi 
de inventar al „vieţii populare” din Portugalia. Această 
operă, continuată după moartea lui Leite de Vasconcelos, a 
contribuit la modificarea atitudinii portughezilor fată de 
propria lor cultură şi tradiţie. Într-adevăr, la originea 
întreprinderilor etnografice ale cercetătorilor acestei 


generatii se aflà problema identitátii nationale portugheze. 
Leite de Vasconcelos e pe deplin explicit in această 
privinţă atunci când defineşte etnografia ca „studiu a ceea 
ce conferă caracter specific şi coeziune unui popor, şi prin 
acestea îl distinge de celelalte” (op. cit., t. I, p. 2). Această 
concepere a etnografiei va domina şi primele cercetări ale 
lui Jorge Dias. 

Preocuparea etnologilor portughezi de a înţelege în 
primul rând fenomenul propriei culturi explică fără 
îndoială întârzierea apariției antropologiei coloniale. 
Întemeierea, în 1875, a Sociedade de Geografia de Lisboa, 
a constituit prima tentativă de a spori cunoştinţele despre 
popoarele colonizate. Într-adevăr, Societatea a încurajat 
publicarea scrierilor exploratorilor şi a lucrărilor de istorie 
şi de geografie. Nu e mai puţin adevărat însă că singura 
monografie etnologică despre o populaţie colonizată de 
Portugalia (thonga, sudul Mozambicului) se datorează unui 
misionar metodist elveţian, H. Junod (1927). De la mijlocul 
anilor '30 şi până la începutul anilor '50, singurele 
publicaţii oficiale sunt cele de antropologie fizică, realizate 
de autori precum Mendes Correa şi discipolul său Santos 
Junior. 

La mijlocul anilor '50, tentativele de modernizare a 
sistemului colonial, ca şi influenţă exercitată de 
antropologia culturală americană asupra unor autori 
precum J. Dias au modificat situaţia etnologiei în 
Portugalia. În primul rând, se constituie o etnografie 
„exotică”. Ca dovadă, pe lângă lucrările lui Dias despre 
populaţia macondo din Mozambic (1964), ale lui Carlos 
Esterman despre populaţiile din sud-vestul angolez sau ale 
lui Ruy Cinatti, discipol al lui E.E. Evans-Pritchard, despre 
Timor, cercetările unei noi generaţii de etnologi, apărute în 
anii '60 - 70, între care cele mai reprezentative sunt cele 
ale Mesquitelei Lima despre populaţia kyaka (yaha, 
Angola-Zair) si ale lui Rodriguez de Aria despre divinatia 


chokwe (Angola-Zair). În al doilea rând, conceperea însăşi 
a antropologiei s-a modificat, în sensul că ea va fi de acum 
înainte definită ca studiu al diferențelor sociale şi culturale 
şi nu doar ale celor ce ţin de identitatea naţională. 

Imediat după căderea dictaturii, în 1974, are loc o 
schimbare profundă a contextului instituţional al etnologiei 
portugheze şi a cadrelor sale de referinţă teoretică şi 
metodologică. Prima monografie publicată în Portugalia, în 
1977, înscriindu-se pe deplin în perspectivele antropologiei 
sociale, este lucrarea lui Jose Cutileiro, A Portuguese Rural 
Society (ed. engleză, 1971). Monografia e consacrată 
studierii formelor de stratificare a claselor, de proprietate 
asupra pământului, de patronaj şi de exploatare economică 
în Alentejo, regiune marcată de proletarizarea lucrătorilor 
agricoli si de tensiuni socio-politice. Autorul critică 
ideologia care ţine de concepţia despre comunitatea rurală 
dezvoltată de Jorge Dias, concepţie care, aşa cum a arătat 
Păiş de Brito (1980), era în deplin acord cu discursul 
oficial al regimului Salazar. Două monografii recent 
publicate continuă drumul deschis de Cutileiro: una a unui 
sat din apropiere de Rio de Onor, studiat de Dias, în care 
Brian Juan O'Neill destramă mitul egalitar şi comunitar, şi 
una realizată de Joăo de Pina-Cabral în două parohii din 
Minho, în care autorul se străduieşte să infátiseze felul în 
care ţăranii conciliază două sentimente, cel al apartenenţei 
comunitare şi cel al unui destin împărtăşit, marcat de 
existenta diferenţelor tranşante de statutul socio-economic 
şi de experienţa exploatării. 

Lucrările etnografice ale anilor '80 sunt legate de o 
temă cu puternice rădăcini în antropologia portugheză: 
rolul şi puterea femeilor în cadrul familiei. Însă vechea 
dezbatere asupra matriarhatului la țărănimea din nord a 
lăsat locul unei noi probleme: influenta femeilor în 
procesele de emigrare masculină, rolul pe care îl joacă 
acestea în creşterea numărului de naşteri nelegitime, locul 


lor in organizarea domestică în general (B.J. O'Neill, J. de 
Pina-Cabral, C. Bretell, M. Espirito Santo). Numeroşi 
cercetátori stráini aflati in anchete de teren in Portugalia 
(E. Willems, C. Callier-Boisvert, J. Riegelhaupt etc.) s-au 
îndreptat si ei spre aceste nuclee de interes ale 
cercetátorilor portughezi. 

În fine, trebuie să subliniem importanta metodologicá 
a relaţiilor strânse pe care etnologia portugheză le 
întreţine cu istoria socială (Rowland, 1987). Acestea 
transpar atât din lucrările deja menţionate despre 
structurile familiale, cât şi din cercetările făcute în alte 
domenii, cum-ar fi de pildă monografia lui J. de Freitas 
Brânco despre utilajele agricole din Madera, sau lucrarea 
lui Joào Fatela consacrată marginalitätii sociale şi violentei 
din Portugalia anilor '30—40. 

În prezent există trei departamente de antropologie 
la Lisabona (Universitatea Nouă, Superior de 
Ciencias Socials e Politicas - ISCP -, Superior de 
Ciencias de Trabalho e da Empresa - ISCTE), disciplina 
fiind predată în majoritatea universităţilor din provincie. 
Atât Museu e Laboratorio Antropologico din Coimbra, cât 
şi Museu de Etnologia, fondat la Lisabona de Dias, 
prezintă azi semnele incontestabile ale reînnoirii. 

POSESIE 

Spre deosebire de majoritatea fenomenelor ce tin de 
domeniul antropologiei, cultele de posesie au dispărut din 
cea mai mare parte a societăților occidentale 
contemporane - cu excepţia Italiei meridionale, unde apare 
în forma deosebit de atipică a tarantulismului (de Martino, 
1966) -, în vreme ce în marea majoritate a societăţilor 
lumii a treia ele pot fi încă întâlnite. Astfel, percepţia 
obişnuită pe care o au occidentalii asupra fenomenelor de 
posesie e indirectă si se află în contradicţie cu 
semnificaţiile pe care aceste fenomene le presupun de fapt 
în societăţile unde ele sunt curente. 

Principiul de bază al posesiei este acelaşi peste tot: 
zei, spirite sau genii (are mai puţină importantă cum le 


numeste etnologul) care constituie adesea un panteon 
antropomorfic mai mult sau mai puţin structurat, 
„asediază” corpul unei fiinţe umane aflate în transă, în 
general în afara vreunei ceremonii organizate în acest 
scop. Cel ,posedat”, ,mediumul" (considerat adesea în 
societatea sa „calul” zeului care îl „călăreşte” sau ,sot" al 
acestuia), adoptă în acele momente comportamentul 
presupus al zeului în cauză. Zeii alcătuiesc astfel un soi de 
repertoriu de roluri, iar posesia semnifică pentru un 
subiect faptul de a „întrupa”, în sens strict, un rol dat, în 
jurul căruia el improvizează în stare de transă (sau, după 
expresia saxonă, într-o „stare alterată de conştientă”, stare 
care, în ciuda aspectelor sale spectaculare, este - deşi în 
mod inconştient - construită socialmente). Tot timpul cât 
durează posesia, subiectul nu este el însuşi, el „este” zeul, 
iar dacă se întâmplă ca în timpul transei să vorbească, zeul 
este cel ce vorbeşte prin gura lui (ceartă, cheamă, 
dezvăluie, profeteste, conform unor coduri sociale destul 
de bine definite). Sfârşitul transei semnifică plecarea 
zeului; subiectul, căzut într-o stare de prostratie, redevine 
el însuşi, nemaiaducându-şi aminte nimic. 

În jurul acestei scheme, variațiile sunt infinite, fiind 
foarte dificil să formulăm o tipologie a cultelor de posesie. 
Acestea „comunică”, în fiecare cultură considerată, cu alte 
sisteme magico-religioase, la rândul lor în vigoare (cultul 
strămoşilor, culte „de altar” dedicate zeilor locali sau 
importati, societăți ale  mástilor sisteme  divinatorii, 
proceduri antivrăjitoreşti, magie sau samanism etc.): un 
cult de posesie nu este de fapt niciodată un sistem 
suficient construit in jurul posesiei insesi, considerándu-se 
că între cultele de posesie din Asia (Vietnam sau Bali, de 
exemplu) si cultele de posesie africane (cf. impozanta 
bibliografie a lui Zaretski şi Shambauh, 1978) comparatiile 
sunt dificile (sau artificiale), datorită deosebirii de contexte 
simbolice, religioase şi sociale. 


Se poate totusi propune urmátoarea generalizare, 
măcar in ceea ce priveşte culturile africane si 
afroamericane: cultele de posesie practicate în societăţile 
dominate de monoteisme cu pretenţie universalistă 
(creştinism şi islam) tind mai degrabă să funcţioneze ca 
sisteme relativ autonome şi enc lavizate (preferenţial în 
cadrul grupurilor dominate sau marginale în raport cu 
clerul), în vreme ce, sub regim explicit „politeist”. 

sau „animist”, posesia e mult mai diluată printre 
modalităţile multiforme de comunicare cu zeitățile, în 
cadrul unei reţele de practici rituale în care transa nu este 
în mod necesar un fenomen central. La prima situaţie se 
raportează principalele culte de posesie saheliene din 
contextul islamizat: ndoep la wolofi (Zempleni, 1966), tine 
don la mandingi (Gibbal, 1982), holley la songhai-zarma 
(Rouch, 1960), bori la hausa (Monfouga-Nicolas, 1972), 
zar la etiopieni (Leiris, 1958) si somalezi etc. Există 
desigur culte analoage (aduse de sclavii Sahelului) in tárile 
arabe (Maroc, Tunisia, Egipt). Acest prim caz include si 
cultele de posesie afro-americane (Bastide, 1973) din 
context crestin: candomble sau macumba in Brazilia 
(Bastide, 1960), sau voodoo in Haiti (Metraux, 1957) etc. 
Aceste ultime culte, venite si ele din Africa neagră pe calea 
comerţului cu sclavi, au ca origine două mari sisteme 
magico-religioase înrudite din Golful Guineii, centrate pe 
vodun la aja-fon şi pe orisha la yoruba (Verger, 1957), ce 
au servit ca matrice adaptărilor şi inovatiilor sincretice 
aduse de sclavii plantațiilor din Lumea Nouă, inovaţii 
constând într-o „recentrare” pe transa posesiei ca secvenţă 
rituală fundamentală. In sistemele magico-religioase aja- 
fon şi yoruba, în Benin, ca şi în Nigeria, deşi posesia este 
un element foarte important al practicilor religioase, ea 
este departe de a fi singura modalitate de comunicare cu 
divinitatile; acesteia i se alătură măşti, altare şi „fetişuri”, 
toate jucând neîndoielnic un rol mai important, fără a se 


putea însă trasa nişte frontiere. Putem aşadar să 
considerăm că am trecut deja la a doua situaţie, o situaţie 
comună în numeroase culturi religioase din Africa 
Occidentală sau Orientală precolonială, locuri în care 
posesia nu formează o ,institutie" distinctă, însă constituie 
o modalitate de comunicare cu zeitățile, ce se 
întrepătrunde cu alte asemenea modalităţi în cadrul 
aceluiaşi complex ritualic. 

Orice sociografie a posesiei evidenţiază în general 
faptul că anumite grupuri sociale sunt mai legate de aceste 
culte decât altele. Predominanta, printre posedatii din 
societăţile africane, a femeilor şi populațiilor socialmente 
marginalizate, a servit ca suport pentru o viziune 
„cathartică” asupra posesiei, fenomen care ar juca rolul de 
executor simbolic-religios al celor excluşi - excluşi social 
aflaţi în căutare de compensaţii sau conspirații sau grupuri 
marginalizate de religiile universaliste dominante (Lewis, 
1977). Fie că fenomenele de posesie sunt înfăţişate ca fiind 
,conspiratii” sau „supape de siguranţă”, fie cá sunt 
socotite o „rezistentă” simbolică sau un „limbaj al celor 
oprimati", caracteristic interpretărilor funcționaliste 
(Beattie, Middleton, 1969) este, în general, faptul că 
acestea propun, în fata unor întrebări reale, soluţii prea 
unilaterale şi simpliste: dacă e limpede faptul că aceste 
culte de posesie nu sunt lipsite de raporturi cu structura 
socială, simbolică, religioasă si politică globală, e la fel de 
limpede că ele isi pot asuma şi alte funcții, chiar inverse 
(de pildă aceea de a constitui, în anumite cazuri, sistemul 
ritual al grupurilor dominante sau, în alte situații, chiar de 
a-şi găsi recruți în toate păturile sociale), nefiind 
convenabil să le „reducem” la „funcțiile sociale” pe care se 
presupune cá si le asumă. 

POTLATCH 

Termenul de potlatch, provenind din jargonul 
chinook, limbă a negustorilor de la sfârşitul secolului al 
XVIII-lea vorbită pe Coasta de nord-vest a Pacificului 
(America de Nord), înseamnă „dar” sau „a da” într-un 
context ceremonial. El defineşte un ansamblu de 
manifestări (sărbători, dansuri, discursuri, împărţire 
ostentativă de bunuri) practicate de populaţiile de pescari- 
vânători-culegători de pe coastă. Organizate cu prilejul 
evenimentelor importante ale vieţii individului (căsătorie, 
înmormântare, moştenire, iniţiere, schimbarea numelui ca 
urmare a schimbării statutului) şi în contextele de 
rivalitate între şefi (în special la populaţia kwakiutl), aceste 
ceremonii îşi află expresia deplină în împărţirea de bunuri 
de prestigiu şi de hrană de către o gazdă unor invitaţi 
intruniti formal pentru validarea publică a prerogativelor 
familiale (Baurmet, 1938). Potlatch-ul este modalitatea 
prin care un individ dobândeşte şi îşi menţine influenta 
politică şi poziţia socială în cadrul unui sistem ierarhic de 
ranguri Potlatch-ul ratifică atât statutul celui ce face darul, 
cât şi pe al aceluia care-l primeşte. Acesta din urmă are 
obligaţia de a înapoia, cu prilejul potlatch-ului pe care îl va 
organiza ulterior, cel puţin echivalentul darului primit. 
Obligatia de a întoarce îndoit darul, explicitată ca atare de 
F. Boas (1899) şi reluată apoi de H. Codere (1950), prin 
analiza modelului kwakiutl, a fost infirmată de P. Drucker 
şi R. Heizer (1967). Relaţia dintre dar şi împrumutul cu 
dobândă (Boas) a contribuit la dezvoltarea unei 
interpretări economice a potlatch-ului, însă împrumutul nu 


era decât o modalitate indirectă de a acumula bogatii 
pentru a le redistribui. M. Mauss (1923) vorbeste despre 
aceastá institutie ca despre o ,prestatie totalà de tip 
agonistic" legatá de principiul de rivalitate ce sustine 
sistemul schimb - dar. Ivit in context colonial, termenul de 
potlach apartine vocabularului clasic al antropologiei. 
Practica potlatch-ului a fost interzisá de cátre guvernul 
canadian in 1884. Simbol al rezistentei indiene şi semn 
contemporan al „renaşterii culturale”, potlach-ul a devenit 
suportul noilor mize politice. 

PRESTIGIU 

Antropologia nu poate să propună o definiţie 
generală a prestigiului; deşi cu un câmp de aplicaţie 
universal, noţiunea are totuşi un conţinut ce variază de la 
o societate la alta. Toate societăţile îşi repartizeazá 
membrii în funcţie de o anumită ierarhie de prestigiu, 
adică după aptitudinea, recunoscută fiecărui individ, de a 
încarna în mod exemplar, în aspiraţiile şi comportamentele 
sale, valorile lor esenţiale. Acestui fundament de prestigiu 
i se asociază, în funcţie de tipurile de societăţi, atribuite 
personale diverse cum ar fi cunoaşterea, competenta, 
bravura, genialitatea sau deținerea unor capacităţi 
deosebite ce se manifestă în sfera supranaturalului. Aceste 
atribute sunt asociate, în maniere extrem de diferite, 
statutului social, economic şi politic şi poziţiei (moştenite 
sau cucerite) pe care o ocupă fiecare. În anumite locuri, 
prestigiul întemeiază o ierarhie, în altele le întăreşte pe 
cele deja instituite. 

Cercetările  etnologilor, consacrate mai ales 
societăţilor de tip potlach (Coasta de nord-vest a 
Pacificului), sistemelor politice de tip Big Men (Oceania), 
societăţilor războinice (Amazonia, Câmpiile din America de 
Nord) şi celor în care onoarea este o valoare dominantă 
(lumea mediteraneană), au arătat că, spre deosebire de 
alte principii de stratificare, prestigiul este singurul care 
nu stabileşte o structură ierarhică stabilă, un ansamblu 
ordonat de statute dobândite. Legate de un proces 
permanent de competitie in urmárirea unor scopuri ce nu 
pot fi atinse decât parţial, inegalitátile în privinţa 


prestigiului sunt obiectul unei revizuiri permanente. Mai 
mult decât alte tipuri de inegalitate, care au caracter de 
sistem, ele fac simțită latura contingenta specifica 
destinului individual. 

PRIMITIV 

Noţiunea de  „primitivism” aplicată societăților 
neoccidentale este o invenţie a secolului al XVIII-lea: ea se 
bazează pe ideea că sălbaticii - cu precădere amerindienii 
- sunt strămoşii sociali ai „civilizaţilor”, ilustrând un stadiu 
înapoiat de dezvoltare al acestora. Această noţiune, ca şi 
cea de ,civilizatie" care îi este simetrică, nu poate fi 
disociată de o concepţie a istoriei care înfăţişează 
ansamblul societăţilor umane într-o mişcare uniformă, 
liniară şi ascendentă. Substantivul „primitiv”, încă puţin 


utilizat in secolul al XVIII-lea, devine frecvent începând cu 
1850, adesea ajungându-se ca elaborarea conceptului să-i 
fie atribuită etnologiei evoluționiste. Cu toate acestea, 
primitivismul antropologiei din secolul al XIX-lea este mai 
puţin coerent decât cel al Luminilor: prin extinderea 
cadrului temporal în care se înscrie dezvoltarea omenirii şi 
prin influenta crescândă a tezelor rasiale, sciziunea între 
sălbatici si civilizati se adânceşte, ajungând să fie de ordin 
biologic; oamenii primitivi şi cei evoluati au încă o istorie 
comună, dar nu mai au aceeaşi esenţă şi nici destine 
identice. „Primitivi” în sensul că sunt mai aproape de 
starea originară a omenirii, sălbaticii încarnează o 
metaforă sărăcită a istoriei trecute a civilizaţiilor, fiind 
condamnaţi prin „blestem organic” la stagnare culturală. 
Viziunea istorică în care îşi află rădăcinile noţiunea de 
„primitivism” este acum respinsă; cu toate acestea, 
termenul e folosit adesea atât de publicul larg, încă 
tributar ideii conform căreia „sălbaticii” contemporani ar fi 
reflectarea vie a oamenilor din epoca pietrei, cât şi de 
către etnologi. Printre alţi factori care explică menţinerea 
acestui cuvânt trebuie să notăm alunecarea noţiunii către 
ideea de anterioritate logică şi nu istorică: din această 
perspectivă, societăţile arhaice pot fi numite primitive nu 
pentru că ar fi „retardate”, ci pentru că aceste societăţi 
încarnează forme structurale primare din punct de vedere 
logic. 

PRIMITIVISM (UL IN ARTA) 

Termenul de ,primitivism”, apărut la începutul 
secolului al XX-lea, se refera la o atitudine a sensibilitatii 
estetice occidentale ce consta in valorizarea formelor 
artistice arhaice, populare  sau'antice, forme care 
constituie, într-o măsură diferită de la un artist la altul, 
sursă de inspiraţie. Mai exact, el desemnează interesul 
manifestat pentru artele primitive înţelese ca artă a 
primitivilor; din acest punct de vedere, evoluţia sa e 
inseparabilă, cel puţin în cazul Europei Occidentale, de 
„descoperirea” artei Africii negre şi Oceaniei, de la început 
puse laolaltă într-o rubrică generală: „artă neagră” 
(Fauchereau, 1982; Laude, 1968; Leiris, Delange, 1967). 

Pentru Gaugain, termenul de „primitiv” îl desemna 
nediferentiat pe indian, egiptean sau polinezian, adică 
,naturalul', ,barbarul”, ,simplul” (Goldwater, 1988); 
reprezentantii fauvismului (Vlaminck, Derain, Matisse) 
situau în acelaşi orizont primitiv unele sculpturi africane si 


imaginile Epinalului; pentru reprezentanţii grupărilor 
Brucke şi Blaue Reiter, sculptura popoarelor exotice în 
general, desenele copiilor şi propria lor artă populară 
provincială ţineau de primitivism; pentru Braque şi 
Picasso, epitetul „primitiv” se aplică atât sculpturilor din 
Coasta de Fildeş sau Gabon, izolate pe atunci de contextul 
lor, cât şi picturilor vameşului Rousseau. Pentru artistul 
începutului de secol, „primitivitatea” acestor arte diverse 
nu constă atât în calitatea comună a simpli-citatii ce le este 
atribuită în general, cât în respingerea ,naturalismului": 
aceste opere primitive, „ai căror autori par să nu fi căutat 
să realizeze asemănarea, ci doar să le permită personajelor 
reprezentate să apară, posedau calitatea suverană de a fi 
„mai reale decât realul” (Leiris, Delange, 1967). Un pictor 
precum Juan Gris vede în „arta neagră” confirmarea 
căutărilor sale plastice: efortul de „a da calitate formelor”. 

Ar fi fost normal ca sculptura, ce deţine o importantă 
majoră în artele primitive (măşti, statui), să fi exercitat o 
influentă mult mai directă asupra sculpturii moderne decât 
asupra picturii. Nu s-a întâmplat aşa, poate din pricina 
faptului că inovațiile formale ale modelului s-au impus prea 
direct sculptorului modem, tocmai pentru că el era 
sculptor şi nu pictor, pentru ultimul obiectul primitiv 
neintervenind decât ca suport indirect al inspiraţiei. Aşa s- 
au întâmplat lucrurile în cazul pictorilor cubişti, care se 
străduiau să trateze problema volumelor într-o artă menită 
să reprezinte mai ales suprafeţele. Sculptura africană n-a 
jucat nicidecum un rol mai puţin important în formarea 
unor artişti precum Brâncuşi, Modigliani, Jakob Epstein şi 
Henry Moore (care s-a inspirat şi din sculptura mexicană). 
Dacă adaptările formale directe au fost până la urmă rare, 
opinia că opera de artă, în loc să imite mediul natural, 
trebuie să fie un element independent, a fost întărită de 
exemplul sculpturii primitive, în care importanta funcţiei 
magice desface in bună măsură chingile conventiilor 


naturaliste. 

Avântul muzeelor de etnologie si cunoaşterea artei 
primitive (trebuie amintit rolul pe care l-au jucat, în acest 
sens, la începutul secolului, lucrările englezului A.H. Pitt- 
Rivers si cele ale germanilor L. Frobenius si C. Einstein, 
mai ales) au fost concomitente cu expansiunea imperiilor 
coloniale. Sfârşitul practicilor religioase tradiţionale si 
preluarea consimtita sau forţată a numeroase obiecte de 
cult au avut şi ele un rol, Europa cunoscând astfel 
sculpturi până atunci nebănuite. 

PRODUCŢIE DOMESTICĂ 


Expresia „producţie domestică” este utilizată, în 
general, mai puţin ca instrument de analiză, cât mai 
degrabă ca modalitate de a desemna un aspect demn de 
remarcat în unele societăţi studiate de etnologi: grupul 
domestic constituie în cadrul acestora nu doar unitatea de 
consum ci, în principal, unitatea de producţie. Este oare 
această caracteristică o trăsătură distinctivă a unei 
categorii de societăţi? 

Organizarea exclusiv domestică a producţiei - 
realizată pentru şi de către grupul de rezidentă - definea, 
după opinia lui K. Biicher (1896) sau R. Thumwald de 
exemplu, un stadiu primar al evoluţiei societăţilor, in orice 
caz un stadiu anterior apariţiei economiilor de schimb. 
Nuantand acest punct de vedere prin examinarea formelor 
particulare ale „schimbului primitiv”, mai întâi B. 
Malinowski (1922), apoi R. Firth (1965) şi alţii, au realizat 
descrierea unei „economii tribale”. Mai recent, M. Sahlins 
(1972) a elaborat concepţia originală a „modului de 
producţie domestic”, un soi de tip ideal ce trimite la 
economiile tribale, privilegiind în cadrul acestora mai 
multe tendinţe. Între acestea, în afară de autoconsumul 
familial, figurează ca tendinţă esenţială - în virtutea unei 
generalizări a „regulii lui Ceaianov”, regulă definită într-un 
studiu despre țărănimea rusă -, subproductia relativă 
(Ceaianov, 1966): în cadrul comunităţii grupurilor 
domestice de producţie, cu cât este mai mare capacitatea 
de muncă relativă a grupului de rezidentă (raportul număr 
de producători/număr de consumatori), cu atât mai puţin 
muncesc efectiv membrii acestuia. Rezultă de aici că 
surplusul nu poate să apară ca efect al economicului; altele 
sunt cauzele (mai ales politice) ce explică formarea sa într- 
un astfel de context refractar la creşterea producţiei. 

Pentru antropologii francezi de inspiraţie marxistă, 
predominanta cadrului domestic al producţiei nu apare ca 
pertinentă prin ea însăşi. După opinia lui M. Godelier 


(1984), aceasta nu ar fi suficientà pentru definirea 
„sistemelor economice primitive"; e nevoie în acest scop, 
printre alte condiţii, ca relaţiile ce organizează accesul la 
resurse şi repartiza-rea forţei de muncă să fie constituite 
de raporturile parentale ce unesc unităţile familiale de 
producţie. Însă, după cum susţine C. Meillassoux (1975), 
chiar şi raporturile parentale se nasc ca urmare a unor 
constrângeri de reproducere caracteristice „comunităţilor 
domestice” de  autosubzistentá, ce caracterizează 
producţia cerealieră fără piaţă din societăţile lipsite de 
clase; doar un asemenea ansamblu de caracteristici se 
dovedeşte, din acest punct de vedere, semnificativ. 
Dimpotrivă, pentru PP Rey (1971) important este să 
înţelegem felul în care „modul de producţie genealogic” 
organizează grupurile locale şi producţia lor după vectorii 
exploatării de clasă (a „mezinilor” de către fraţii mai mari). 
Mai rămâne de spus că în societăţile nestatale, o 
„producţie comunitară” transcende sezonier producţia 
domestică, producţie ce nu exclude de altfel niciodată 
forme mai mult sau mai puţin permanente de cooperare 
între grupurile de rezidentă sau familii. Si, tot asa, 
sistemele de producţie din societăţile cele mai diverse 
(până la cele mai industrializate) presupun „sectoare 
domestice” cu dimensiuni şi modalităţi foarte variate. 

Grup domestic 

PROFETISM 

Antropologia utilizează termenii de ,profetism" şi 
,mesianism", nu întotdeauna cu discernamantul necesar, 
pentru a defini si analiza miscári religioase ce iau nastere, 
in contexte de criză, în interiorul societăților 
„tradiţionale”, caracterizându-se printr-o ruptură adesea 
radicală cu vechea ordine religioasă. Aceste mişcări au 
apărut pe măsură ce cuceririle şi colonizările extindeau 
dominaţia occidentală până în America, apoi în Africa şi 
Oceania, evoluţia lor fiind, în majoritatea cazurilor, 
inseparabilă de difuzarea modelelor teologice introduse de 
misionari. Dacă acțiunea  evanghelizatoare este 
inseparabilă de cucerirea colonială, până într-acolo încât 
prima apare ca o formulă a celei din urmă, ea îşi 
întemeiază cateheza pe Scripturi - în special pe Vechiul 
Testament -, a căror lectură putea fi realizată de noii 
convertiți prin mutarea accentului de pe teologia „salvării” 
pe o ideologie a „eliberării” si prin transformarea 
discursului religios într-un discurs politic. În această 
privinţă, noile religii au aflat un teren fertil pentru 
dezvoltarea lor în cadrul diferitelor curente ale 
protestantismului, curente ce au în comun refuzul unui 
principiu de autoritate care să administreze comunitatea 
credincioşilor, o ritualizare sumară, deci „deschisă”, o 
concepţie pur seculară a religiei. 


Antropologia a  infátisat multă vreme religiile 
societăţilor ,primitive" ca pe nişte sisteme închise, lipsite 
de istoricitate. Referinta vagă la aculturalizare a permis de 
altfel separarea artificială a ceea ce, în aceste religii, 
constituia nucleul presupus ca autentic, de ceea ce 
alcătuia la ele o periferie „modernă”, datorată unor 
aporturi socotite disparate, aporturi pe care analiza nu le 
retinea decât cu titlu de „schimbare” culturală. Această 
viziune arhaizantă asupra religiei, întărită de obliterarea 
politicului proprie etnologiei coloniale, a fost respinsă în 
momentul în care mişcările de reformă religioasă au fost 
privite ca fiind creaţii originale şi coerente, a căror 
apariţie se dorea un răspuns la nivel imaginar la o situaţie 
culturală grav alterată de intruziunea brutală si 
angoasantă a dominaţiei albe. Abundenta acestor mişcări - 
a căror impresionantă inventariere a fost realizată de V. 
Lanternari (1960) - provine esențialmente din una şi 
aceeaşi dialectică, uneori cât se poate de clar enunțată: 1) 
zeii noştri nu au fost în stare să ne protejeze, au eşuat în 
ce ne priveşte din lipsă de putere; 2) n-am reuşit să 
obţinem protecţia zeilor noştri, am greşit faţă de ei prin 
lipsă de fidelitate; 3) trebuie să reconstruim vechea ordine 
sau să întemeiem una nouă care să nu datoreze nimic 
trecutului. Aceste ultime două obiective nu sunt opuse 
decât în aparentă, deoarece realizarea lor necesită în 
primul rând încheierea unei noi alianţe între oameni şi zei 
sau între oameni si Dumnezeul iudeo-crestin, un 
Dumnezeu menit să ia locul divinitätilor de odinioară. 
Dumnezeul Bibliei e văzut ca un eliberator, iar Scripturile 
furnizează „forme” istorice de întrupare susceptibile în 
permanenţă de a fi adoptate, fie de un nou popor ,ales”, fie 
de un nou ,uns" al lui Dumnezeu. 

Puternica influentá crestinà sau iudeo-crestina a unei 
mari părţi a mişcărilor de reformă - fără a neglija existenta 
unor profetisme politico-religioase musulmane de tipul 


madhismului - a mascat totuşi un fapt fundamental, acela 
că toate religiile autohtone au cunoscut, ca si ,marile" 
religii, mişcări reformatoare, dogmatice sau cultuale, 
apărute în perioadele tulburi şi constituite în general ca 
urmare a introducerii de împrumuturi din alte religii: 
noţiunea de „sincretism” trebuie reevaluată din această 
perspectivă. Aceste religii au elaborat chiar şi modele de 
reactivare religioasă, descoperite nouă de abia în istoria 
recentă, dar care îşi au originea în trecutul îndepărtat, 
cum este cazul diferitelor forme de cargo cult oceanian, al 
discursurilor sud-amerindiene despre „pământul fără rău” 
(H.  Clastres, 1975), al practicilor pietiste nord- 
amerindiene asociate utilizării substanţelor stupefiante, al 
cultelor de posesie africane etc. Studiul originilor 
spirituale ale ritualului Ghost Dance, care, pe la 1890, a 
însoţit ultimele revolte ale indienilor din Câmpii, 
demonstrează că forma pe care o cunoşteam ca 
desfăşurându-se, pe la 1870, în Marele Bazin, e, printre 
altele, rezultatul unor predici ce au dus la naşterea şi 
avântul unei veritabile confrerii pantribale de initiati 
pentru mai multe decenii şi în cadrul unui teritoriu imens. 
Numim profetism orice discurs ce se pretinde a fi 
cuvântul lui Dumnezeu. Mesianismul e o formă particulară 
de profetism dedicatat vestirii unui trimis al lui Dumnezeu. 
În fine, atestat în multe locuri ale Europei evului mediu, 
milenarismul este un mesianism al Parusiei, vestitor, 
pentru creştini, al venirii unui al doilea mesia (Cohn, 
1957). Confruntarea dintre profetism şi mesianism stricto 
sensu îl transformă pe primul într-un discurs secular, iar 
pe cel de-al doilea într-unul eshatologic; în cazul 
cercetărilor antropologice, e bine să nu fie luată prea 
literal o asemenea opoziţie. Oricare ar fi termenul folosit 
pentru a le descrie, mişcările de reformă religioasă care au 
apărut printre populaţiile dominate de Occidentul creştin 
în contextul morţii culturale sau al aculturatiei poartă 


acest mesaj: problema mântuirii este inseparabilá de cea a 
libertátii. 

PROPRIETATE 

Termenul de ,proprietate" apartine vocabularului 
juridic al societátilor organizate in stat sau, in acceptia lui 
cea mai completă, semnifică dreptul de a folosi, de a te 


bucura si de a dispune exclusiv si absolut de un bun, drept 
al unui subiect asupra unui obiect distinct. Acest concept 
lipseşte în societăţile aşa-zis primitive, în care bunurile 
sunt strâns legate de persoane care, de altfel, nu au un 
statut unic şi de neînlocuit într-o unitate socială formată 
din oameni, spirite (mai ales cele ale morţilor) şi bunuri. 
Or, antropologia utilizează termenul de „proprietate” şi 
derivatul său „apropiere” pentru a descrie procesele de 
instaurare, delimitare şi transmitere a drepturilor asupra 
unor teritorii şi resurse exploatate, transformate, asupra 
unor bunuri acumulate sau distruse, schimbate sau 
transmise. Folosind categorii din propria lor cultură, 
antropologii disting între proprietatea bunurilor materiale 
şi proprietatea bunurilor imateriale (Lowie, 1928), între 
proprietate colectivă, a unui clan sau neam - teritorii de 
vânătoare, obiecte sau învățături sacre -, şi proprietatea 
individuală: unelte, podoabe etc. (Mauss, 1923 - 1924; 
Godelier, 1984). Nu este mai puţin adevărat că, dacă 
grupurile şi indivizii au drepturi asupra unor teritorii, 
bunuri sau persoane, acestea pot fi asimilate proprietăţii 
numai printr-o metaforă, întrucât prin intermediul ei 
lucrurile ,apropiate" sunt private de sensul pe care li-l 
conferă populaţiile respective. Pot rezulta de aici 
interpretări eronate, precum calcularea echivalentului 
unei femei în porci în cadrul schimburilor matrimoniale din 
Noua Guinee sau schimbarea unei rude a bărbatului (sora 
acestuia) pe un bun (produsul muncii femeilor din neamul 
său, porcii) din partea cumnatului (Strathern, 1984). Odată 
cu apariţia statului şi cu inventarea scrisului, procesul de 
separare a bunurilor de indivizii cele produc, precum şi 
individualizarea membrilor unei societăţi, au permis 
elaborarea juridică a conceptului de „proprietate”. Cu 
toate acestea, nici măcar azi termenul nu reuşeşte să 
acopere, în anumite cazuri, definiţia abstractă - cu slabă 
acoperire în fapte - dată mai sus. În Karpathos (Grecia), 


spre exemplu, niciun proprietar nu-si transmite avutul 
decât aceluia dintre descendenţi care are acelaşi prenume 
cu el şi care, astfel, poate să-i asigure „reînvierea” 
(Vernier, 1977). În alte cazuri, un bun poate fi luat în 
stăpânire de mai mulţi indivizi sau grupuri de indivizi care 
deţin asupra lui drepturi diferite. Aşa se întâmpl a cu 
pământul feudal, asupra căruia seniorul are proprietatea 
eminentă şi inalienabilă, iar ţăranii uzufructul, alienabil 
sau nu, transmisibil sau nu. Etnologul poate deci afirma, 
contrazicându-l pe jurist (Assier-Andrieu, 1987), că 
„proprietatea nu există în realitate decât atunci când 
devine efectivă printr-un proces de apropiere concretă” 
(Godelier, 1984). În sprijinul acestei afirmaţii vine şi 
termenul proprietarios, termen prin care ţăranii din 
Portugalia centrală îi numesc pe arendaşii care lucrează 
pământul marilor proprietari (Iturra, 1985). Proprietatea 
funciară aflată in posesia grupurilor domestice, 
transmiterea ei, strategiile la care trimite (Bourdieu, 
1980), se află în centrul celor mai multor studii europene 
de antropologie, şi mai ales a unei părţi din opera lui J. 
Goody, în detrimentul procesului de reproducere socială a 
celor care nu deţin mijloacele de producţie, fie că e vorba 
de agricultură, industrie sau servicii. Se datorează aceasta 
oare naturii surselor scrise (contracte, testamente etc.)? în 
orice caz, ele stau mărturie pentru faptul că proprietatea, 
raportul social, nu îşi dobândeşte caracterul privat absolut 
decât prin generalizarea pieței si individualizarea 
subiectului de drept (Marx, 1842 - 1843; 1857 - 1858). 

M.-E. HANDMAN 

PSIHANALIZĂ ŞI ANTROPOLOGIE 1. Istoric 

Psihanaliza este o metodă de investigare şi o teorie a 
subconştientului. Or, subconştientul intervine atât în 
structura şi dinamica socialului, cât şi funcţionarea vieţii 
psihice individuale. Problemele deschise de opera lui 
Freud nu puteau să-i lase indiferenți pe cercetătorii din 
domeniul ştiinţelor sociale. Acest lucru se verifică şi în 


cazul antropologilor, întrucât Freud a încercat să 
teoretizeze articularea dintre subconştient şi modalităţile 
de organizare a câmpului social pe baza unei documentări 
esențialmente etnografice. 

Primele dezbateri au loc în Marea Britanie, încă de la 
începutul anilor '20, la iniţiativa lui W.H.R. Rivers şi C.G. 
Seligman. Medici de formaţie, cei doi au descoperit 
psihanaliza tratând nevroze traumatice de război în timpul 
primului conflict mondial. Sprijinindu-se pe o lectură 
critică a Interpretarii viselor (1900), aceştia au fost primii 
care şi-au pus problema aplicării potenţiale a psihanalizei 
în antropologie. Rivers (1918) a încercat să stabilească o 
analogie între acţiunea unui traumatism asupra psihicului 
unui individ şi incidenţa unui val de imigrări asupra unei 
populaţii indigene. Seligman (1924) foloseşte concepte 
psihanalitice pentru a studia comportamentele, 
psihopatologia şi simbolismul oniric al primitivilor. Atât 
unul, cât şi celălalt resping importanta acordată de Freud 
sexualităţii. 

Dezbaterile capătă amploare în momentul în care B. 
Malinowski (1927) afirmă, pe baza experienţei sale de 
teren în insulele Trobriand, că societăţile matriliniare ar 
cunoaşte un complex nuclear diferit de complexul lui 
Oedip: pulsiunile ostile ar fi dirijate către unchiul dinspre 
mamă, iar pornirile incestuoase s-ar îndrepta către soră. 
Generalizând, Malinowski consideră că etapele dezvoltării 
infantile descrise de Freud in Trei eseuri despre teoria 
sexualității (1905) nu sunt pertinente pentru toate 
societăţile. Critica e una radicală, întrucât îşi propune să 
arate ca Freud a neglijat variabilele sociologice. 
împărtăşind acest punct de vedere, principalele figuri ale 
antropologiei sociale britanice (A.R. Radclife-Brown, E.E. 
Evans-Pritchard, S.F. Nadel etc) îşi vor manifesta rezerva 
fată de psihanaliză. 

În Statele Unite, Totem şi tabu (1912 - 1913), tradusă 


in englezá in 1918, a suscitat si ea critici aprinse din 
partea antropologilor, al căror purtător de cuvânt va fi A.L. 
Kroeber (1920): lucrarea este percepută ca rămânând 
tributară unui evolutionism uniliniar de care antropologia 
americană încerca să se desprindă, ipoteza freudiană a 
hoardei primitive, bazată pe o documentare etnografică 
deja depăşită, părând profund conjecturală. In plus, 
lucrarea lui F Boas sublinia necesitatea unui studiu 
minuţios al specificului fiecărei culturi şi, în această optică, 
M. Mead (1928) reuneşte concluziile lui Malinowski 
afirmând că în insulele Samoa complexul lui Oedip nu 
există. 

„Culture and personality”, scoală angajată într-o 
reflecţie asupra proceselor de achiziţie a culturii 
individuale la vârsta copilăriei, va stabili un dialog adesea 
conflictual cu psihanaliza, sub influenta ideilor lui E. Sapir. 
Culturaliştii vor valorifica ideea conform căreia 
variabilitatea proceselor de socializare a copiilor aduce din 
nou în discuție universalitatea conceptelor freudiene. Dar, 
în acelaşi timp, ei vor folosi, într-o manieră adesea 
confuză, noțiuni specifice psihanalizei pentru a descrie 
relațiile dintre copil, mediu familial şi cultură. Această 
relație echivocă cu psihanaliza culminează cu lucrările lui 
M. Mead si G. Bateson (1942), si mai ales cu ale lui R. 
Linton si A. Kardiner (1939, 1945). 

Freud n-a considerat niciodată necesar să răspundă 
direct criticilor antropologilor, iar această atitudine e lesne 
de înțeles. Într-adevăr, lucrările antropologilor citați se 
bazează doar pe observarea comportamentelor manifeste; 
niciun moment nu au fost puse în practică tehnici de 
investigare ce ar fi permis lámurirea semnificatiilor latente 
si determinările subconstiente ale acestor comportamente. 
În plus, elaborările unor antropologi precum Malinowski 
sau Mead se bazează, aşa cum ei înşişi recunoscuseră, pe 
o cunoaştere cu totul aproximativă a psihanalizei: părţi 


intregi ale teoriei freudiene, mai cu seamá cele privind 
viaţa fantasmatica, sunt neglijate sau neintelese (La Barre, 
1958, Lefort, 1969). De fapt, putem considera cà 
antropologia psihanaliticá s-a náscut abia odatá cu G. 
Roheim (1950) si G. Devereux (1951), primii care au 
abordat situaţia etnografică in dimensiunile ei 
transferentiale (Devereux, 1967). 

Trebuie subliniat faptul cá in Franta dezbaterea 
acestor probleme începe foarte târziu, fapt explicabil fără 
îndoială prin influenţa fondatorilor şcolii sociologice: E. 
Durkheim privea cu suspiciune orice interpretare 
psihologică a faptelor sociale, iar M. Mauss se referea mai 
ales la psihologia experimentală (T. Ribot, P. Janet etc). 

Incepánd cu anii '50, opera lui C. Lévi-Strauss a 
párut sá constituie, prin chestiunile in jurul cárora se 
articula (structurile inconstiente ale spiritului uman, 
interdicţia incestului, simbolicul), suportul potenţial al 
unui dialog foarte productiv cu psihanaliza. Cu toate 
acestea, chiar şi Lévi-Strauss şi-a exprimat rezerva, tot mai 
accentuată, fată de psihanaliză. Abia odată cu apariţia noii 
generaţii de cercetători, influenţaţi in mare parte de 
operele lui Lévi-Strauss, Devereux si Lacan, se poate vorbi 
de dialog în adevăratul sens al cuvântului. 

B. PULMAN 

2. Tematici în cadrul societăţii pe care o studiază, 
antropologul urmăreşte o cunoaştere care să-i permită 
extragerea unui adevăr tangibil; psihanalistul, în schimb, 
primeşte pacienţi care exprimă dorinţa de a-şi cunoaşte 
propria suferinţă, însă el nu poate răspunde acestei nevoi 
decât în urma unor analize capabile, prin cuvânt şi 
acţiunea transferului, să descopere ele însele adevărul 
partial si refulat ce stă la originea simptomului. 
Antropologul  privilegiază faptele si reprezentările 
acestora, psihanalistul manifestările inconştientului, cum 
ar fi lapsusul actele ratate, enigmistica viselor. 


Antropologia si psihanaliza nu au deci nimic in comun, in 
afara decentrárii sociologice si psihologice cu care ambele 
operează si care l-a condus foarte devreme pe Freud la 
confruntarea achiziţiilor pentru a verifica dacă socialul şi 
psihicul admit unul şi acelaşi fundament. Încă în 
Interpretarea viselor (1900), Freud remarcă faptul că 
visele referitoare la moartea unui părinte, vise în general 
însoţite de o dorinţă incestuoasă vizând părintele de sex 
opus, se constituie ca un ecou al legendei lui Oedip, a cărei 
universalitate s-ar datora existentei, la fiecare dintre noi, a 
unei dorinţe ambigue fată de părinţii nostri; iar K. 
Abraham adaugă: „Miturile se aseamănă viselor, pentru că 
ele sunt un fragment din trecutul vieţii psihice infantile a 
colectivitatii” (1965: 189). Psihogeneza devine ontogeneza. 
Pentru a sustine această teză, Freud a conceput, in Totem 
şi tabu (1912 - 1913), pornind de la lucrările lui J.G. Frazer 
despre exogamie şi cele ale lui W. Robertson Smith despre 
sacrificiu, o istorie a romanului de familie al omenirii. Tatăl 
hoardei primitive care, în mod despotic, a acaparat toate 
femeile şi şi-a gonit fiii, e ucis şi devorat de aceştia din 
urmă. Fiii, cuprinşi de remuşcări, se regrupează apoi într- 
un clan fratern, constrânşi fiind să se căsătorească cu 
femei străine şi să comemoreze în cadrul unui ospát 
totemic atât actul criminal (respingerea tatălui), cât şi 
identificarea comună cu un ideal patern (încorporarea 
cărnii). Prohibitia incestului nu ar avea niciun sens dacă nu 
ar blama o dorinţă a urii şi iubirii. Interdictia e astfel 
legată de ambivalenta sentimentelor, ambivalenta ce stă la 
temelia conştiinţei morale şi a religiei. Kardiner, sedus de 
aceste teze noi, se va preocupa de problema formării 
indivizilor în diferite societăţi, însă în momentul în care va 
defini, pentru fiecare dintre ele, o „personalitate de bază” 
(1939), el va abandona problematica  oedipiană. 
Malinowski, atras mai întâi de pansexualism, va critica 
apoi universalitatea complexului lui Oedip (1927) 


demonstránd faptul cá, intr-o societate matriliniará, a 
trobriandezilor de pildă (insulele  Melaneziei), fiul 
rivalizează nu cu tatăl, ci cu unchiul matern, reprezentant 
al legii, iar dorinţa lui se îndreaptă spre soră. Cu toate 
acestea, M. Spiro (1982) a afirmat, nu fără argumente, că 
trobriandezii sunt, ca toată lumea, atasati de mamă, din 
această pricină ei fiind geloşi pe tată. Cine are dreptate? 
Teoria ambivalentei sentimentelor, teorie ce inlántuie într- 
un ciclu nesfârşit dorinţa incestuoasă şi nevoia uciderii 
tatălui care reprezintă legea, nu ne îngăduie să răspundem 
clar la această întrebare. Nu e mai puţin adevărat faptul 
că, oricât de incompletă ar fi ea, această teorie a fost, cu 
oarecare succes, aplicată de psihanalişti unor date 
etnografice, de pildă, riturilor de iniţiere (Reik, 1928), 
comportamentelor si reprezentărilor sexuale ale 
australienilor din Desertul Central (Roheim, 1950) şi 
basmelor europene (Bettelheim, 1976). 

Lacan, care a preluat de la Lévi-Strauss mult din 
definirea simbolicului, schimbă datele problematicii 
freudiene, legând plăcerea sexuală de imposibila căutare a 
obiectului dorinței mamei, iar interdicția incestului de 
moartea simbolică a tatălui care vrea, printre altele, ca 
numele sáu sau ceea ce el reprezintă sá fie despărțit de 
orice referent. 

Sprijinindu-se pe aceste achiziții, M.-C. si E. Ortigues 
(1966) au schimbat perspectiva in observația clinică si au 
propus o soluție problemei ridicate de Malinowski. Se 
presupune că femeile din Trobriand sunt fecundate nu de 
soțul lor, ci de un spirit trimis de strămoşii matriliniari. 
Tatăl e deposedat nu de organul genital, ci de 
reprezentare. Din această sciziune dintre lucru şi simbol 
rezultă faptul că tatăl nu e considerat nici părinte biologic, 
nici părinte social şi că genitalitatea e scindată în două 
funcții: sexualitatea, care adună soți si soții in cadrul 
unităţii de rezidenta, şi fecunditatea, privilegiu al 


matriliniaritátii, reprezentată de fratele soţiei. Relaţia 
mamă - copil e mediată aşadar de doi taţi: soţul, „tată” 
imaginar legat de copii prin generozitate şi asemănare 
fizică, şi fratele mamei, părinte social, privativ şi autoritar, 
care realizează legătura dintre nepoti şi strămoşi. Pe scurt, 
pe de o parte, fantasma morţii tatălui nu se rezolvă, 
deoarece ea rămâne tributară, ca în teoria freudiană, 
ambivalentei sentimentelor (fiul îşi iubeşte tatăl, însă, în 
situaţia de moarte reală, el va fi primul suspectat de a-l fi 
ucis prin vrăjitorie); pe de altă parte, „această fantasmă se 
resoarbe în strămoşi” (Ortigues, 1966), adică în tatii morţi, 
reduşi la statutul de pure simboluri. Substituirea organului 
genital printr-un semn duce mai departe la alte substituiri 
socialmente fundamentale, substituiri ce gestionează 
schimburile matrimoniale (daruri în igname, simboluri ale 
fecundității,  contradaruri in scoici, simboluri ale 
sexualităţii) şi instaurează un joc al diferenţelor (pământ - 
mare) ce susţin practicile magice şi miturile (Pradelles de 
Latour, 1986). Deşi radical separate pe teritoriul practicii, 
psihanaliza şi antropologia nu sunt complet străine una de 
alta, ele îşi pun una alteia întrebări, în beneficiul 
amândurora. 

PUTERE 

Spre deosebire de filosofia politica, antropologia nu- 
si pune problema naturii puterii. Pentru conceptul de 
,putere", ea accepta definitia cea mai extinsa si mai larg 
raspandita. Asa se explica, in discursul antropologic, 
frecventa folosirii termenului de ,putere” la plural, 
diversitatea  determinatillor ce-i sunt asociate si 
numeroasele titluri problematice care pun în relaţie 
puterea şi un alt element (rudenia, cuvântul, sacrul etc). 
Menţinând distincţia între Putere” şi „autoritate, 
antropologia nu s-a folosit doar de dovada că în orice 


societate poate fi identificată o putere de tip politic, ci a 
propus o generalizare a noţiunii de ,putere". Omul este 
supus puterii, sau mai degrabă puterilor ce pot emana din 
multiple instanţe (zeii, pământul, strămoşii etc). Puterea 
politică nu este totuşi o putere ca oricare alta, întrucât îi 
este inerentă o aptitudine de a capta puterile pentru a-şi 
atinge scopurile. Relaţia puterii politice cu supranaturalul 
îi conferă sacralitatea din care îşi extrage principiile 
legitimării şi reproducerii sale. 

Primii antropologi au fost şi ei preocupaţi de originea 
puterii politice. Analizele lor s-au axat mai ales pe 
condiţiile de apariţie a figurilor emblematice şi mai puţin 
pe instituţii, „magicianul” sau Jrăzboinicul” prefigurând 
„căpetenia” sau ” regele”. Tezele originii magico-religioase 
sau militare a puterii lăsau să se întrevadă în egală măsură 
şi obiectul acestora, dacă luăm în considerare, pe de o 
parte, afinitátile dintre relaţia virtuală şi supranatural si 
adeziunea pe care aceasta o implică şi, pe de altă parte, 
războiul si violenta. Interacțiunea înţelegere - violenţă sta 
la baza oricărei relaţii politice: nu există putere fără 
asimetrie în raporturile sociale (Balandier, 1967). Această 
dialectică trăită priveşte si echilibrul grupului si 
raporturile acestuia cu grupurile ce-l înconjoară; există o 
analogie între relaţia „internă” înţelegere - violenţă şi 
relaţia „externă” pace - război. 

M. IZARD 

RADCLIFFE-BROWN Alfred Reginald 

Odată cu Alfred Reginald Radcliffe-Brown, 
antropologia socialá capátà in Marea Britanie un statut 
distinct de cel al etnologiei istorice si evolutioniste, 
predominantá in aceastá tará. Exceptional conferentiar, 
cursurile pe care le-a tinut aproape peste tot in lume vor 
exercita o influentă durabilă. 

Născut la Birmingham în 1881, Radcliffe-Brown îşi 
face studiile la Trinity College din Cambridge unde, in 
1905, obţine diploma în ştiinţe morale si spirituale. Intre 
1906 şi 1908 va realiza, în insulele Andaman, cu sprijinul 
lui W.H.R. Rivers şi al lui A.C. Haddon, una din primele 
anchete de teren de lungă durată. La întoarcere, predă 
sociologia comparativă şi etnologia la Cambridge, apoi la 
Londra, înainte de a pleca, în 1910, în vestul Australiei, 
pentru o perioadă de trei ani. Revenit în Anglia, ţine o 
serie de conferinţe de „antropologie socială” la 
Birmingham, preluând titulatura atribuită iniţial catedrei 
ocupate de J.G. Frazer, în 1908, la Liverpool. Reformat în 
1916, pleacă din nou în Australia; este director pentru 
educaţie la Tonga până în 1918. Se îndreaptă apoi spre 
Africa de Sud, devenind titularul catedrei de antropologie 


socialá a Universitátii din Cape Town unde intemeiazá 
School of African Life and Languages. Ín anii urmátori 
ocupă postul de profesor la universităţile din Sydney (1926 
- 1931) - unde fondeazá revista Oceania - Chicago si 
Yenching (China) (1931 - 1937), apoi predá la Oxford intre 
1937 si 1946, de unde, în timpul războiului, va fi detaşat 
pe durata a doi ani în Brazilia (São Paulo). Îşi va continua 
activitatea didacticà si dupà pensionare, la Alexandria 
(1947 - 1949), Grahamstown (19511954), Manchester si 
Londra. Renumele său i-a adus un număr impresionant de 
onoruri academice şi profesionale, dintre care preşedinţia 
Royal Anthropological Institute şi a Association of British 
Social Anthropologists, titluri pe care le va pune în slujba 
promovării acestei discipline. Moare la Londra în 1955. De 
la dispariţia lui Malinowski în 1942, Radcliffe-Brown a 
rămas decanul incontestabil al antropologiei sociale 
britanice. 

Cele două monografii ale lui Radcliffe-Brown, The 
Andaman Islânders (1922) şi The Social Organization of 
Australian Tribes (1931), precum şi cea mai mare parte a 
articolelor reunite în Structure and Function in Primitive 
Society (1952) şi în Method în Social Anthropology (1958), 
urmăresc să facă din antropologia socială o „ştiinţă 
naturală şi teoretică a societăţii”, ştiinţă a cărei elaborare 
se bazează pe o analogie între organismele biologice şi 
sistemele sociale, aşa cum a dezvoltato sociologia lui H. 
Spencer. O analiză riguroasă a acestei teorii i-a dat ocazia 
lui Radcliffe-Brown să propună folosirea ei mai analitică si 
mai bine adaptată la registrul particular al faptelor 
etnografice, discreditând astfel, într-o manieră frapantă, 
ipotezele evoluționiste şi istoriciste ale foştilor lui mentori, 
precum şi pe cele ale colegilor săi. Către mijlocul anilor 
'40, generalizările sociologice inspirate de o analogie 
organică de-acum depăşită nu mai suscitau decât reacţii 
critice, care mergeau până la a le asimila unor truisme sau 


tautologii. Cu prilejul unei celebre conferinte (,Marett 
Memorial Lecture"), E.E. Evans-Pritchard, succesorul sáu 
la Oxford, demonstra imposibilitatea construirii unei 
ştiinţe naturale a societăţii, comparând antropologia 
socială cu o formă de istoriografie înscrisă într-o tradiţie 
literară. Alţi critici i-au reproşat că a neglijat faptele ce ţin 
de schimbare în folosul celor care ilustrau teza integrării 
sociale. În rezumatul său la Andaman Islânders, Frazer 
aduce elogii „inteligentei şi elegantei filosofice” a acestei 
„noi metode analitice”, reproşând totuşi autorului că s-a 
lăsat excesiv influenţat de speculaţiile lui E. Durkheim şi 
ale elevilor săi francezi. Treizeci de ani mai târziu, tocmai 
aceste ,speculatii", siampreuna cu ele întreaga tradiţie a 
şcolii franceze de sociologie, vor marca decisi v 
antropologiei sociale britanice, in mare parte gratie 
lucrărilor lui Evans-Pritchard si Radcliffe-Brown. 

Radcliffe-Brown isi datora supranumele de ,anarhist" 
- sub care era cunoscut la inceputul carierei - atentiei pe 
care i-o acorda prinţului Piotr Alexeevici Kropotkin, care l- 
ar fi sfătuit să înceapă prin a studia comunităţi primitive 
neatinse de nicio civilizaţie corupátoare dacă voia, după 
cum singur mărturisise, să reformeze societatea victoriană 
a timpului său. Aşa se explică interesul său pentru 
locuitorii insulei Andaman şi aborigenii australieni, ca şi 
contribuţiile la studiul dreptului primitiv, al 
consangvinitatii si al controlului social în societăţile 
conduse mai degrabă prin consens decât prin coercitie. 
Atenţia pe care a acordat-o totemismului şi teoriilor 
antropologice a inspirat un mare număr de lucrări asupra 
segmentării şi organizării sociale; ea s-a aflat la originea 
analizei, devenită clasică, a sistemelor politice nuer 
analiză care, dezvoltată mai ales de Evans-Pritchard, a 
influenţat în mod determinant domeniul antropologiei 
politice. 

Cu toate acestea, cele mai mari ambiţii intelectuale 


ale lui Radcliffe-Brown nu au fost niciodată realizate, ca si 
cum el nu ar fi încercat altceva decât să devină interpretul 
celorlalte două mari figuri ale colegiului din Cambridge, 
Newton şi Frazer. 

RADIN Paul 

Antropolog american, Paul Radan s-a născut la Łódź 
(Polonia), localitate în care tatăl sáu era rabin; moare la 
New York în 1959. Emigrând de foarte tânăr în Statele 
Unite, el va dobândi mai întâi o formaţie de istoric şi 
naturalist, până să descopere antropologia, gratie 


cursurilor lui F. Boas si E. Sapir. 

Radan se înscrie în marea tradiţie a etnografiei nord- 
americane de la începutul secolului nostru. Întreprinde 
mai multe cercetări de teren, în Canada la indienii ojibwa, 
în Mexic şi în California la indienii wappo. Însă relaţia 
etnografică cea mai împlinită va fi cea cu indienii 
winnebago, grup de limbă sioux, al căror teritoriu se 
întindea de-a lungul malului vestic al lacului Michigan. 
Deşi indienii pe care îi studia trăiau în rezervaţii de mai 
multe decenii, Radan a fost capabil nu doar să extragă 
esentialul mitologiei lor, dar şi să reconstituie vechea lor 
organizare socială şi rituală, organizare deosebit de 
originală, deoarece aplica o formulă dualistă şi tripartită în 
acelaşi timp (Levi-Strauss, 1958). 

Lucrările lui Radan consacrate populaţiei winnebago 
sunt deja clasice (1915 - 1916, 1920, 1924, 1949); totuşi, 
el se remarcă printre contemporanii săi prin concepţia 
asupra religiei (1927, 1937, 1945), aspect care astăzi este 
oarecum neglijat. In opinia lui Radan, caracteristic 
spiritului uman este să-şi gândească locul în lume ca 
transcendentă. În acest fel, monoteismul nu este apanajul 
exclusiv al unui număr restrâns de religii instituite, ci o 
concepţie prezentă, într-un mod mai mult sau mai puţin 
conştient, în toate religiile. O asemenea viziune asupra 
faptului religios, viziune carean plus, recunostea o 
dimensiune istorică, se opune atât participationismului lui 
Levy-Bruhl, cât şi curentelor din antropologia americană a 
vremii - nominalismului lui Boas şi difuzionismului lui A.L. 
Kroeber. 

In afara cercurilor antropologice, Radan e cunoscut 
mai ales pentru lucrarea Trickster (1956), scrisă împreună 
cu C.G. Jung şi K. Kerenyi. Referindu-se la figura 
„deceptorului”, omniprezentă în America de Nord, autorii 
o consideră expresia unui atribut universal - a unui 
„arhetip” - al psyche-ului. Acesta ar funcţiona la două 


niveluri; mai intài, ca simbol al trecerii de la animalitate la 
umanitate si de la constiinta difuzà la constiinta de sine; 
mai apoi, ca satiră codificată vizând ordinea socială 
stabilă. Ar fi păcat să reducem importanta operei lui Radan 
sub pretextul ralierii sale târzii la versiunea psihanalizei 
propusă de Jung. 

E. DEZVEAUX 

RANG - X Coasta de nord-est (Indienii de pe ~). 
Polinezia. Potlatch. Stratificare socială 

RASĂ 

Termenul de „rasă” a servit multă vreme la 
desemnarea subdiviziunilor speciei umane, stabilite după 
criterii biologice. Aparute în secolul al XVIII-lea, 
clasificările rasiale cu pretenţie ştiinţifică prezintă variaţii 
ce ţin de numărul de rase reţinute sau de caracterele 
socotite specifice fiecăreia dintre ele. Aceste variaţii 
evidenţiază doza de arbitrar care a influenţat elaborarea 


lor  clasificárile fiind adesea opera unor autori 
contemporani ce dispuneau de aceleaşi observaţii. 
Clasificările rasiale, la începutul lor, cât şi o bună perioadă 
de timp după aceea, au'fost făcute după principiile 
clasificării speciilor propuse de Linne, prin reunirea în 
jurul unor specimene numite tipuri. 

Tipurile principale au fost constituite pornind de la 
opoziţia dintre populaţiile africane şi extremorientale, 
descoperite ca urmare a ultimei mari mişcări de explorare 
a planetei, şi popoarele europene. Majoritatea clasificărilor 
distingeau trei rase majore, al căror conţinut exact era 
variabil: rasa albă (sau leucodermă, sau caucaziană), rasa 
neagră (sau melanodermă, sau negroidă) şi rasa galbenă 
(sau xanthodermă, sau mongo-loidă). Demersul tipologic a 
continuat să fie aplicat mai târziu în antropologie decât în 
celelalte ramuri ale biologiei. De-abia în ultimii treizeci de 
ani a început să prindă contur reflectia privind temeiurile 
calsificărilor rasiale, reflecţie bazată pe achizițiile 
taxonomiei numerice si pe cele ale geneticii populațiilor. 

Clasificarea rasială pretinde, în mod implicit sau 
explicit, să ordoneze ceea ce este genetic în diversitatea 
umană. Considerând rasă tot ceea ce este genetic diferit, 
se ajunge la afirmaţia că fiecare fiinţă umană, ansamblu 
unic de gene, reprezintă o rasă în sine. Singurul demers 
justificabil constă în încercarea de a clasifica populaţiile 
umane, definite de tendinţa membrilor lor de a se căsători 
între ei, conform unei proceduri bazate pe gradul lor de 
asemănare genetică. In aceasta constă demersul 
taxonomiei numerice, demers ce porneşte de la măsurarea 
diferenţei dintre populaţii (sau a „distantei biologice), 
având în vedere o sumă de caracteristici a căror variaţie e 
în întregime sauin bună măsură de natură genetică, pentru 
ca, pe această bază, să delimiteze „conglomeratele” de 
populaţii. Inca foarte lacunară, aplicarea ei la specia 
umană sugerează o dispersie cvasiomogena a populațiilor 


in spatiul distantelor biologice, configuratie ce face 
inoperantă orice clasificare. Pr într-un demers cu totul 
diferit, specialişti in genetica populațiilor, cum ar fi R. 
Lewontin (1974), au ajuns la o concluzie asemánátoare: 
subdiviziunea in rase nu dă seamă decât în foarte mică 
măsură de diversitatea genetică proprie speciei umane. De 
exemplu, distanta genetică între două populaţii franceze 
este inferioară cu doar 15% distantei dintre două populaţii 
considerate la întâmplare. Clasificările rasiale încă în 
vigoare sunt arbitrare şi inoperante. 

Numeroşi antropologi s-au convins şi ei în prezent de 
inaplicabilitatea conceptului de „rasă” la specia umană. În 
schimb, alţii refuză să renunţe la confortul mental al unei 
logici clasificatorii, adesea legată în concepţia lor de o 
schemă evolutivă in care rasele sunt terminatiile unor 
ramificări succesive ale unui trunchi ce reprezintă 
vlăstarul uman primordial. Chiar această imagine este 
departe de a corespunde realităţii: datorită puternicului 
amestec al populațiilor umane, căruia i se asociază 
capacitatea de a trái în mediile cele mai diferite si 
adaptabilitatea biologică scăzută la mediile contrastante, 
imaginea de reţea înfăţişează evoluţia umană într-o 
manieră mai realistă decât cea de arbore. Nu e mai puţin 
adevărat faptul că recursul la clasificările rasiale nu va 
dispărea în curând. În aceeaşi manieră, se continuă pe 
alocuri să se facă apel la tipologiile rasiale, adică să se 
considere că orice populaţie umană este constituită din 
procentaje diferite ale unui număr mic de tipuri rasiale 
definite arbitrar (cum ar fi, de pildă, tipurile nordic şi 
mediteranean); genetica a dovedit însă că această 
concepţie nu are niciun fundament ştiinţific. Oricum, în 
prezent antropologia se consacră, fără a apela la vreo 
clasificare, în mod esenţial studiului diversităţii umane, 
încercând s-o explice prin genetică şi influenţa mediului 
asupra genelor. 


Chiar înainte ca biologii să pună sub semnul 
întrebării pertinenta noţiunii de „rasă”, antropologia 
socială încetase deja să mai caute corelaţii între „rase” şi- 
culturi. 

J. HIERNAUX 

COX O., 1948, Caste, Class and Race: A Study în 
Social Dynamics, Doubleday, New York; Le genre humain, 
1986, 11, La societe face au racisme. 

— LEVI-STRAUSS C, 1952, Race et histoire UNESCO 
Paris 1983 Race et culture” în Le regard éloigné Plon Paris 
LEWONTIN R... 1974, The Genetic Basis of Evolutionary 
Change, Columbia University Press, New York. 

— MONTAGU A.M. de 1964, The Concept of Race, 
The Free Press, New York. 

— OSBORNE R.H. (ed.), 1971, The Biological and 
Social Meaning of Race, W.H. Freeman and Company, San 
Francisco. 

— PARK R. (ed.), 1950, Race and Culture, The Free 
Press, Glencoe, Illinois. 

RASMUSSEN Knud 

Antropolog danez, cu ascendentă groenlandeză prin 
bunica maternă, Knud Rasmussen, al cărui tată era pastor, 
s-a născut în 1879 în Groenlanda, la Jakobshavn, regiunea 
Ilulissat, unde îşi petrece copilăria in contact cu inuitii, 
populaţie a cărei limbă o învaţă; îşi face studiile în 
Danemarca. Atracția lui Rasmussen pentru cultura inuită 
se datorează atât experienţei de viaţă, cât şi interesului 
intelectual. Rasmussen este, pe rând, explorator, scriitor, 
negustor (în beneficiul inuitilor) şi etnograf. Lucrând în 
afara instituţiilor universitare şi administrative, este puţin 
susţinut de către acestea. Nu e mai puţin adevărat că, la 
capătul celei de-a cincea expediţii în Thule (1921 - 1924), 
expediţie pe care el a initiat-o şi a organizat-o, primeşte 
titlul de doctor honoris causa al Universitätilor din 
Copenhaga şi Saint Andrews, fapt ce marchează printr-un 


act oficial recunoaşterea calităţii operei sale. 

Proiectul vietii sale capátá contur in 1902, an in care 
participă la o expediţie aşa-zis ,literará"; străbate cu 
aceastá ocazie sudul si nordul Groenlandei occidentale in 
căutarea unor documente etnografice. Prima lucrare a lui 
Rasmussen, foarte bine primită, Nye Mennesker (The 
People of the Polar North) se ocupă de inuitii Groenlandei, 
numiţi in acea vreme „eschimoşi polari”. Finetea 
observaţiei, asociată cu sensibilitatea scriiturii traduc 
profundele afinități care-l leagă pe autor de inuiti. 

In 1910, Rasmussen este coorganizator al coloniei 
din Thule (nord-vestul Groenlandei), staţie a cărei 
inaugurare viza dezenclavizarea regiunii. Rasmussen îşi 
dorea ca schimburile sociale, inevitabile, să se petreacă 
fără brutalitate, iar creştinismul, a cărui introducere era, 
după părerea lui, dezirabilă, să fie adoptat fără conflicte. 
Beneficiile coloniei vor fi folosite la finanţarea celei de-a 
cincea expediţii in Thule. Expediția avea ca obiectiv 
studierea grupurilor inuite răspândite din Groenlanda 
până în Siberia, inclusiv Canada şi Alaska. Echipa 
pluridisciplinară (arheologi, geologi, cartografi, etnografi 
etc.) era alcătuită din danezi şi inuiti. Rasmussen îşi aloca 
sarcina celor mai delicate anchete, anchete pe care 
cunoaşterea limbii şi culturii groenlandeze îl va ajuta să le 
ducă la bun sfârşit: viziunea asupra lumii, gândire mitică, 
samanism, reîncarnare, poezie etc. Va urma apariţia unor 
lucrări importante. Acestea completează cercetările lui 
G.F. Holm, F. Boas, A.L. Kroeber, V. Stefansson, E.W. 
Nelson etc, constituind până in ziua de azi o inepuizabilă 
mină de informații. 

Proiectul stiintific al expediției din Thule se întemeia 
pe două idei innoitoare: depăşirea frontierelor regionale si 
statale (inuitii depind de patru state diferite) si clasificarea 
datelor conform unor teme fundamentale - cum ar fi istoria 
popularii sau distribuția caracteristicilor culturale -, care 


ar permite sesizarea atât a diversităţii interne a culturii 
inuite, cât şi a unităţii acesteia. 

Viaţa lui Rasmussen se încheie prematur în 1933 la 
Copenhaga, unde a fost transportat pentru a fi îngrijit. Nu 
şi-a putut încheia opera începută, ceea ce ne indreptáteste 
să ne întrebăm dacă avea în intenţie să realizeze pe baza 
bogatului material cules o sinteză a ideilor sale de bază? 
Rasmussen este considerat şi azi un eminent specialist în 
problema inuită; inuitii, mai cu seamă cei din Groenlanda, 
păstrează în amintire nu doar imaginea cercetătorului, ci şi 
pe aceea a unui om cald şi generos. 

RĂZBOI 

Chiar dacă este un fenomen universal, războiul se 
prezintă într-o asemenea diversitate de forme, încât am 
putea chiar să ne îndoim de legitimitatea reducerii lui la o 


categorie pertinentà a analizei antropologice. Aceastá 
dificultate de a discerne obiectul este ilustrată si de 
finalismul ipotezelor avansate in general pentru a explica 
motivele războiului, ipoteze fie functionaliste (războiul este 
util pentru perpetuarea formelor de organizare sau a 
valorilor unei societăţi), fie utilitariste (conştient sau nu, 
războiul vizează sporirea unor avantaje), fie naturaliste 
(înclinația oamenilor pentru război este un instinct 
moştenit din filogeneza animală). 

Războiul se deosebeşte de alte forme colective de 
reglare sângeroasă a unui conflict (răzbunări de tip 
vendetta, control armat al păcii civile) şi prin aceea că 
opune unităţi politice independente şi localizate în spaţiu, 
ale căror dimensiuni pot fi extrem de variate (comunităţi 
locale, ansambluri segmentare de descendentă, clanuri sau 
clase de vârstă, triburi, „şefii”, regate, state-natiuni), dar 
care au în comun faptul că sunt capabile să exercite, cel 
puţin temporar, acte de violentă la adresa unui inamic 
exterior. Mai marea sau mai mica distantă spaţială şi 
culturală dintre protagoniştii unui război definesc natura 
acestuia, care poate fi convenţional - ca să utilizăm un 
termen din vocabularul strategiei contemporane - sau 
neconvențional, daca adversarii implicaţi in conflict 
împărtăşesc sau nu aceeaşi concepţie cu privire la 
strategiile şi la modalităţile conflictului în care s-au 
angajat. 

Războaiele convenţionale din cadrul societăţilor 
tradiţionale se dovedesc a fi în principal de două feluri, 
care de altfel nu se exclud reciproc: războiul ca mod de 
solutio n-are a unei crize intervenite în desfăşurarea unor 
tranzacţii paşnice sau, cu alte cuvinte, dintr-o perspectivă 
clausewitziană, ca substitut; şi războiul ca mijloc de 
reproducere simbolică a unităţii sociale sau a universului. 
Avem de-a face cu un conflict de primul tip atunci când 
sunt încălcate cu intenţie acordurile dintre două grupuri 


vecine, în privinţa stăpânirii unui spaţiu, a accesului la 
anumite resurse sau a circulaţiei femeilor, mărfurilor şi 
bunurilor simbolice. Războiul exprimă atunci, într-o formă 
distinctă, raporturi politice care se dezvoltă pe timp de 
pace prin intermediul comerţului şi al schimburilor 
matrimoniale. Conflicte de al doilea tip apar atunci când 
războiul devine un mijloc de a accede, prin intermediul 
unui inamic foarte bine definit, la anumite principii sau 
materii necesare fie pentru perpetuarea identităţii 
grupului („vânătoarea de capete” sau canibalismul în 
Amazonia), fie pentru menţinerea bunei rânduieli în lume, 
în ansamblul acesteia (războiul la azteci). Spre deosebire 
de primul tip, care trimite la situaţii unde războiul şi pacea 
reprezintă faze alternative ale unui ciclu de interacțiuni 
între grupuri vecine, în cazul al doilea pacea nu este 
posibilă, de vreme ce corpul duşmanului este absolut 
necesar spre a asigura reproducerea simbolică a societăţii 
şi a lumii. 

În general, războiul convenţional - sau de proximitate 
- este codificat într-o manieră foarte strictă; locul 
confruntării se alege în aşa fel încât să nu tulbure prea 
mult viaţa economică şi socială a grupurilor implicate. La 
această exigentă răspunde, bunăoară, împărţirea anului 
într-o perioadă de exploatare a resurselor şi o perioadă 
consacrată războiului, manifestărilor religioase sau 
menţinerii de relaţii comerciale între cele două părţi aflate 
în conflict. Formele efective ale războiului pot merge de la 
reactivări periodice ale conflictelor inexpiabile între 
„duşmani ereditari”, până la modalităţi cvasi-ludice de 
confruntare, care se prelungesc uneori în simulacre, cum 
ar fi „micul război” al indienilor din sud-estul Statelor 
Unite sau, în Africa, întrecerile de lupte dintre sate. 
Alternanta regulată război - pace este adeseori efectul 
unor constrângeri inerente organizării sociale a 
protagoniştilor. Astfel, în unele societăţi pastorale din estul 


Africii, furtul animalelor domestice este principalul motiv 
de rázboi dintre triburi, dar este si singura modalitate de 
care dispune un tânăr pentru a-şi alcătui o turmă de 
anumite dimensiuni, fără de care nu şi-ar putea obţine o 
soţie; odată cu participarea la o asemenea acţiune de jaf, 
tânărul dobândeşte şi statutul de războinic, emblematic 
pentru grupa sa de-vârstă. In general, codificarea 
desfăşurării războiului este privită la fel de către 
adversarii efectivi sau potenţiali: durata (de o singură zi 
uneori) şi locul confruntării pot fi determinate prin 
tradiţie; se poate stabili un anumit număr de morti, 
considerat acceptabil de ambele părţi, astfel încât 
conflictul să poată înceta atunci când cifra respectivă a 
fost atinsă; reguli stricte asigură protejarea caselor, a 
recoltelor, a animalelor, a femeilor şi a necombatantilor; 
tratamentul aplicat răniților şi prizonierilor va fi acelaşi de 
ambele părţi etc. 

Practica războiului convenţional nu exclude alte 
modalităţi de luptă, mai cu seamă atunci când inamicii 
reprezintă două sisteme culturale net diferite: putem lua 
ca exemplu o conflagrație care asociază teritorii statale 
continue şi formaţiuni nestatale. Astfel, regatele vecine 
conduse de dinastii înrudite - situaţie des întâlnită în 
Africa - practică un război aristocratic atunci când luptă 
unul împotriva altuia, dar duc războaie fără nicio regulă 
împotriva ,barbarilor' sau a „sălbaticilor” situaţi la 
granitele lor. La fel, grupurile independente de dimensiuni 
mai reduse intretin raporturi de război reglate de cutuma, 
dar se reunesc pentru a face faţă tendinţelor expansioniste 
ale unui inamic din afară, cum s-a întâmplat în cazul 
triburilor amazoniene, atunci când s-au coalizat împotriva 
Imperiului încă. Războiul „intern” presupune adeseori un 
acord al adversarilor în privinţa armelor folosite - 
excluderea armelor de foc, bunăoară -, în vreme ce 
războiul „extern” ignoră asemenea acorduri prealabile; 


trecerea de la prima formá de rázboi la cea de a doua 
corespunde unei modificári in proportii a conflictului si 
este insotitá de o schimbare a tehnol ogiei militare si a 
conducerii luptelor. Situatiile de inegalitate tehnologică si 
strategică între adversari sunt mereu provizorii, 
practicarea neîntreruptă a războiului având ca efect 
tocmai ajustarea manierelor de luptă, fără a exclude 
posibilitatea inversării raportului de forţe iniţial. 

Cei care se ocupă cu războiul sunt bărbaţii. 
Activitatea războinică este specific masculină, la fel ca şi 
vânătoarea sau, în societăţile pastorale, îngrijirea 
animalelor. In orice societate, o parte însemnată a 
populaţiei masculine este mobilizată în permanentă pentru 
a asigura apărarea grupului. Războinicii sunt tineri adulţi 
sau bărbaţi în puterea vârstei, care trebuie să aibă 
anumite calităţi fizice şi morale. Adeseori, sistemul social 
defineşte instituţional acest grup de războinici, care în 
unele cazuri poate coincide cu generaţii bine identificate în 
societate după grupe de vârstă (în Africa de Est, de 
exemplu) sau poate corespunde uneia sau mai multor 
,societati” de războinici asimilabile societăţilor initiatice, 
în care prima experienţă de luptă sau primul duşman 
doborât au valoarea unui act de intrare în lumea adulţilor. 
Existenta unor asemenea grupuri instituţionale de 
războinici este însoţită adeseori de acte competitionale 
între membrii lor, care se pot manifesta prin forme dintre 
cele mai complexe de luptă sau prin căutarea prilejurilor 
de a săvârşi fapte individuale memorabile (ca, de exemplu, 
la indienii din Câmpii). 

Adeseori se face distincţia între societăţile „paşnice” 
şi societăţile „războinice”, distincţie care se bazează pe 
exemple bine atestate: să ne gândim doar, pentru America 
de Nord, la cazurile extreme pe care le reprezintă 
societăţile din Podişul Columbia, cărora războiul le 
repugnă, şi irochezii, care şi-au terorizat vecinii vreme de 


douá secole. Totusi, aceastá distinctie pare dificil de 
realizat, deoarece majoritatea societăţilor considerate a fi 
paşnice - puţin numeroase - duc împotriva vecinilor lor 
războaie „invizibile”, dar pentru ele la fel de reale şi de 
dramatice ca şi războaiele deschise, doar că desfăşurarea 
acestora este încredinţată unor specialişti ai armelor 
magico-religioase: şamani, vrăjitori, preoţi de tot felul. 
Atunci când reproducerea raporturilor sociale şi a 
sistemului de valori sunt realizate preponderent prin 
intermediul războiului, putem vorbi despre societăţi 
,militare", mai cu seamă dacă discutăm despre societăţi 
neorganizate în state. În fapt, apariţia statului se traduce 
la modul general printr-o Jdemilitarizare” a societăţii şi 
prin specializarea unui grup în me seria armelor; 
autonomizarea armatei accentuează separatia dintre 
puterea civilă şi puterea militară, pe care o cunosc multe 
dintre societăţile nestatale. Dacă soldatul este o figură a 
societăţilor noastre, figura originilor este războinicul; în el, 
societatea recunoaşte întrunirea admirabilă a unor calităţi 
ieşite din comun; dar această recunoaştere poartă şi 
semnul unei nelinişti, deoarece omul puternic este o 
ameninţare perpetuă pentru echilibrul grupului. 

De vreme ce reprezintă o deturnare operată prin 
intermediul violentei colective şi prin producerea unor 
figuri individuale exaltante - fie acestea în viaţă sau 
decedate -, războiul este unul dintre principalii vectori de 
mutație din istoria societăţilor, aşa dupa cum o arată si 
analizele actuale asupra formării statului, mai cu seamă în 
Africa neagră. La baza dezvoltării multora dintre regatele 
africane se află personaje formate în societăţi nestatale, 
plasate la marginile acestora în principal tocmai prin 
exerciţiul războiului. Războaiele paşnice de înrudire au 
transformat ţăranii în războinici, iar aceştia, o dată ajunşi 
biruitori, vor edifica statele de mai târz în 

P. DESCOLA, M. IZARD 


ANDRESKI S. 1968, Military Organization and 
Society, University of California Press, Berkeley - Los 
Angeles. 

— BAZIN J., TERRAY E. (ed.), 1982, Guerres de 
lignages et guerres d'Etats en Afrique, Editions des 
Archives Contemporaines, Paris. 

— BOHANNAN P (ed), 1967, Law and Warfare, 
Studies in the Anthropology of Conflict, University of Texas 
Press, Austin - Londra. 

— CLASTRES B 1980, „Archeologie de la violence: la 
guerre dans les sociétés primitives”, , Malheur du guerrier 
sauvage", in Recherches d'anthropologie politique, La 
Seuil, Paris. 

— DALEGIVENS R., NETTLESHIP A., NETTLESHIP 
M.A. (ed.), 1975, War, Its Causes and Correlates, Mouton, 
Haga - Paris. 

— DALEGIVENS R., NETTLESHIP M.A. (ed.), 1976, 
Discussions of War and Aggression, Mouton, Haga-Paris. 

— DAVIE M.E. (1929), 1968, The evolution of War. A 
Study of Its Role in Early Societies, Kennicat Press, Port 
Washington (trad. fr. La guerre dans les sociétés 
primitives: son role et son evolution, Payot, Paris, 1931). 

— FEST C, 1980, The Art of War, S.l, Thames & 
Hudson (trad. fr Lart de la guerre, Rive Gauche 
Productions, Paris, 1979). 

— FERGUSON R.B. (ed.), 1984, Warfare, Culture and 
Environment, Academic Press, Orlando. - fer GUSON R.B., 
FARRaGuER B., FARRAGUER 

E., 1988, The Anthropology of War: A bibiliography, 
Guggenheim Foundation, New York. 

— FRIED 

M., HARRIS M., MURPHY R. (ed.), 1967, War, The 
Anthropology of Armed Conflict and Aggression, National 
History Press, Garden City. 

— FUKUI K, FURtOn D. (ed.), 1977, Warfare among 


East African Herders, National Museum of Ethnology, 
Osaka. 

— GOODY J., 1971, Technology, Tradition and the 
State ín Africa, Oxford University Press, Londra - Ibadan - 
Accra. 

— HAAS J. (ed.), 1990, The Anthropology of War, 
Cambridge University Press, Cambridge. 

— JOXE A., 1991, Voyage aux sources de la guerre, 
PUF, Paris. 

— LETOURNEAU C, 1985, La guerre dans les 
diverses races humaines, L. Bataille, Paris. 

— MENGET P 1985, „Guerre, sociétés et vision du 
monde dans les basses terres de l'Amérique du Sud. Jalons 
pour une étude comparative", in Journal de la Société des 
Americanistes, LXXX: 131 - 142. - WRIGHT Q., 1965, A 
Study of War, Second Edition with a Commentary on War 
since 1942, University of Chicago Press, Chicago - Londra. 

RĂZBUNARE (SISTEM DE ~) 

În calitate de act individual, răzbunarea este 
prezentă, fără îndoială, în toate societăţile şi sub forme 
infinit de variate. Antropologia, în esenţă, o are în vedere 
în calitatea sa de instituție socială, sau de „obligaţie fată 
de un grup determinat - familie, ansamblu de familir, clan 
sau subelan - de a obţine într-un fel sau altul compensație 
pentru sângele vărsat de unul dintre membrii săi” (Adler în 
Verdier, 1980). Totuşi, obligaţia de răzbunare nu se 
exercită doar în cazul sângelui vărsat: orice atentat la 
integritatea unui om, în măsura în care este circumscris 
sub aspect cultural, este susceptibil să antreneze pretenţia 
de reparaţie. 

Prima caracteristică a răzbunării în societăţile 
tradiţionale este codificarea şi ritualizarea etapelor ce îi 
punctează derularea. Atât natura afronturilor, cât şi forma 
represaliilor sunt supuse unei definiţii precise. Aşa cum nu 
oricine poate fi însărcinat cu îndeplinirea răzbunării, 


aceasta nu poate fi efectuată la întâmplare. Există rituri 
care marchează deschiderea ciclului de razbunari şi 
determină modalităţile rupturii, totale sau parţiale, dintre 
grupurile sociale aflate în conflict. Procesul de răzbunare 
se desfăşoară după o cronologie şi un ritm specific. În 
sfârşit, toate societăţile elaborează proceduri, supuse unor 
norme riguroase, în scopul de a suspenda, provizoriu sau 
definitiv, succesiunea actelor de răzbunare. Este vorba, de 
fapt, de a face acceptabile demersurile vizând concilierea 
protagoniştilor şi reinstaurarea stării de pace. La beduinii 
din Iordania, de exemplu, o femeie aparţinând familiei 
ofensatorului este dată ca ostatic clanului victimei. Şi abia 
când va avea un fiu cu unul din membrii acestui clan şi 
când îl va fi crescut până la vârsta majoratului, va fi 
trimisă înapoi la grupul său de origine. Fiul său va aparţine 
însă pentru totdeauna clanului victimei (Chelhod, în 
Verdier, 1980). 

Originalitatea ,institutiei" răzbunării este confirmată 
şi de faptul că riturile asociate desfăşurării actelor pe care 
le antrenează nu respectă schema generală a riturilor de 
trecere stabilită de Van Gennep. Pentru că, de fapt, funcţia 
lor nu este să marcheze etapele norm ale ale existentei în 
societate, înserându-le într-o configuraţie simbolică. Chiar 
şi ritualizată, răzbunarea constituie un risc pentru grupul 
social. Nu este deloc sigur că limitele atribuite sub aspect 
cultural împlinirii actului vor ajunge vreodată să includă 
consecinţele acestuia fată de ordinea socială şi să nu 
provoace contradicții între practici şi valori deja existente. 
Nu va mira deci pe nimeni faptul că marile religii au 
respins în mod constant logica răzbunării, chiar şi în 
societăţile unde era atestată o tradiţie a acesteia, după 
cum au arătat C. Malamoud (în Verdier, 1984) în cazul 
hinduismului şi A. Lemaire (în Verdier, ibid.) în cazul 
iudaismului antic. 

A doua caracteristică a acestei instituţii în societăţile 


tradiţionale, la fel de importanta ca ritualizarea, rezidă în 
faptul cá ciclul de rázbunári se perpetueazà ca urmare a 
unei organizári si a unei dinamici interne determinate 
cultural. Pot fi opuse două forme de răzbunare, relativ bine 
diferenţiate, după cum aceasta este sau nu supusă 
principiului echivalentei. Atunci când domină acest 
principiu, există tendinţa de a i se răspunde fiecărui act 
ostil printr-o modalitate de violentă corespunzătoare cu 
afrontul suportat. In societăţile în care prevalează această 
ideologie, ciclurile sunt de obicei scurte, cu condiţia ca 
îndeplinirea unui act de răzbunare să nu provoace un nou 
dezechilibru între scopul urmărit şi reacţiile aşteptate. O 
astfel de logică se întâlneşte în general în întreg bazinul 
mediteranean, dar şi la beduinii din Iordania (Chelhod, op. 
cit.) sau la locuitorii Kabiliei (Favret, 1968). Totuşi, se 
poate întâmpla ca exigenta perpetuării răzbunării (feud 
sau vendetta) să extindă, din punct de vedere structural, 
ciclul răzbunării. Acest fapt demonstrează că răzbunarea 
constituie un element decisiv în stabilirea şi reproducerea 
raporturilor sociale interne ale societăţii. In acest caz se 
poate spune că răzbunarea este un constituent al armăturii 
sociale, efect al „violentei” instituite în însăşi starea 
societăţii, şi nu doar o fază temporală în timpul căreia 
„violenta” trebuie controlată de societate. Albania şi 
muntele Rif (Jamous, 1981) sunt două exemple privilegiate. 

Ciclurile actelor de răzbunare nu se desfăşoară 
întotdeauna după o dinamică indusă de principiul 
echivalentei. In numeroase societăți, obligaţia de 
răzbunare este percepută nu atât ca o revanşă lăsată la 
iniţiativa celor în viaţă şi întemeiată pe nevoia de paritate 
dintre afrontul adus şi reparația necesară acestuia, cât ca 
o obligaţie absolută fată de morţi. Aceasta se întâmplă 
peste tot unde, de exemplu, victimele răzbunării nu pot 
accede la rangul înaintaşilor. Aici principiul echivalentei nu 
este valabil, întrucât fiecare crimă necesitând o reacţie 


urgentă, punerea sa în aplicare nu ar putea permite 
întreruperea procesului de răzbunare. Prin urmare, soluţia 
constă în elaborarea, de comun acord între protagonişti, a 
unui statut aparte pentru ultimul mort nerăzbunat (în 
Himalaya occidentală, de exemplu, el va fi transformat 
într-o divinitate minoră). 

Răzbunarea îşi schimbă natura în funcţie de sistemul 
de valori, propriu fiecărei societăţi, care îi declanşează 
derularea. Totuşi, ea nu este doar o modalitate de 
exprimare a valorilor sociale, printre atâtea altele; este, de 
asemenea un mod de a le elabora şi de a le pune la 
încercare. Ea se află astfel la originea valorilor. După ce a 
fost prezentată în mod abuziv ca dovadă a dezordinii 
predominante din societăţile ce nu au un sistem de legi 
(Verdier, 1980), răzbunarea a fost adesea privită ca un mod 
specific de reglare a conflictelor şi a violentei. Or, după 
cum nu există o dezläntuire oarbă a răzbunării în 
societăţile tradiţionale, tot aşa nu există o inlántuire 
inevitabilă a actelor ce îi sunt asociate, deoarece fiecare 
din aceste societăţi s-a preocupat de elaborarea unor 
proceduri pentru stoparea, provizorie sau definitivă, a 
acestora. În replică, instituţia răzbunării, din momentul 
când ia naştere într-o societate, pretinde membrilor săi să 
facă alegeri cruciale, fată de cei morţi, dar şi fată de cei în 
viaţă, şi să se angajeze prin raportare la valori etice, 
fundamentale din punct de vedere social. Această instituţie 
apare ca fiind una din faptele sociale privilegiate, cu 
ajutorul cărora se redefineste în mod constant o ordine 
simbolică. Pot fi astfel invocati clasicii, sau romancieri 
precum albanezul I. Kadaré ori turcul din Anatolia Y. 
Kemal, sau chiar texte precum Iliada, Mahabharata ori 
Vechiul Testament pentru a arăta felul în care expresia 
valorilor poate fi în mod constant reiterată în situaţii 
narative dominate de un context de răzbunare. 

Răzbunarea si structura socială intretin raporturi 


stránse, chiar si numai in másura in care, intr-o culturá 
tradiţională, răzbunarea nu este făcută de oricine, si nici 
nu se exercită împotriva oricui. Antropologii au stabilit că, 
în general, ea se înscrie „într-un spaţiu social aflat între 
proximitatea partenerilor care o interzice şi îndepărtarea 
lor, care înlocuieşte răzbunarea cu războiul” (Verdier, op. 
cit.). Este prezentă în calitate de instituţie, îndeosebi în 
societăţile unde predomină diviziunea în clanuri şi linii 
genealogice. Nu va putea fi însă concepută ca simplu 
produs al unei structuri sociale preexistente, după cum s-a 
văzut deja prin evocarea cazului societăţilor în care ea este 
un element constitutiv al armăturii sociale. De altfel, la fel 
ca şi alianţa, cu care este adesea pusă în relaţie, 
răzbunarea poate fi la originea formării sau dispariţiei 
clanurilor si liniilor genealogice. Astfel, in Himalaya 
occidentală, neamurile de rajputi nu pot accede la rangul 
de clanuri dominante, susceptibile de a forma alianţe cu 
alte clanuri războinice, decât dacă s-au dovedit capabile să 
intre în rivalitate cu unul sau altul din aceste clanuri 
dominante. Dimpotrivă, refuzul solidarităţii în răzbunare, 
la populaţia moundang din Ciad, conduce la dispariţia 
clanurilor prin fisiune, clanurile dispărute fiind înlocuite 
prin altele noi (Adler, op. cit). 

În orice sistem de răzbunare, indivizii îndeplinesc 
alternativ rolurile de răzbunător şi de potenţială victimă. 
Însă acestea nu sunt singurele roluri implicate în existenta 
instituţiei. La fel de importante sunt şi funcţiile atribuite 
celorlalţi. Printre cei care nu participă decât în mod 
indirect la desfăşurarea răzbunării, trebuie citate în primul 
rând femeile sau cei care constituie motivul discordiei. 
Aceştia din urmă reprezintă adeseori veritabila miză a 
răzbunării, ca în Calabria sau Constantinois, unde exigenta 
reparatiei se referă cel mai adesea la un afront adus 
integrităţii femeilor ce asigură „legitimitatea genealogică” 
(Breteau, Zagnoli, în Verdier, 1980). De o manieră mai 


generalá, in toate societátile in care grupurile ce intretin 
relaţii de răzbunare sunt aceleaşi cu cele între care se fac 
căsătoriile, femeile joacă un rol central, deoarece se 
înrudesc cu ambele părţi în acelaşi timp, cu una prin 
naştere, cu cealaltă prin alianţă. Însă, după cum au 
demonstrat-o lucrările lui E. Gellner (1969), funcţia 
atribuită, în instituţia răzbunării, celor care au drept 
misiune să încarneze grupul social în totalitatea sa este 
capitală. Lor le revine, de fapt, să asigure medierea între 
protagonişti şi să reinstaureze, pe cât posibil, starea de 
pace. Acesta este rolul deţinut, de exemplu, de chorfa de 
pe muntele Rif din Maroc (Jamous, op. cit.). In Occident, 
aceastá calitate de mediator i-a revenit, incetul cu incetul, 
justiţiei. În dreptul roman, justitia se află în serviciul 
răzbunării,  garantându-i principiul însă odată cu 
propagarea ideilor  „reformatoare” (stoicismul şi 
creştinismul în Imperiul roman), noţiunea de ,rázbunare", 
redusă progresiv la rangul de act privat, îşi va pierde 
legitimitatea şi deci caracterul său de instituţie culturală 
(Courtois, în Verdier, 1984). 

REDFIELD Robert 

Antropolog american, Robert Redfield (1897 - 1958) 
s-a náscut si a murit la Chicago. Dupá ce, in timpul 
primului rázboi mondial, a servit ca sanitar in Franta, 
Redfield face studii de drept la Universitatea din Chicago, 
obţinând licenţa in 1921. Atras de antropologie ca urmare 
a unei călătorii în Mexic, încurajat fiind în această direcţie 
şi de cumnatul său, sociologul R.E. Park, abandonează 
dreptul în 1923, pentru aşi relua studiile la Universitatea 
din Chicago. Publică în 1930 o lucrare despre un sat situat 
în apropiere de Mexico, Tepoztlan, lucrare recunoscută ca 
fiind primul „studiu de comunitate” (community study) din 
antropologia americană şi una din primele analize ale vieţii 
rurale. Profesor, din 1930, la nou-creatul departament de 
antropologie al Universităţii din Chicago, Redfield este 
numit în 1934 decan al secţiei de ştiinţe sociale, iar în 
1953 „Robert Maynard Hutchins Profesor". A fost 
preşedintele American Anthropological Association (1944) 
şi director la American Council on Race Relations (1947 - 
1950). 

Studiile lui Redfield despre transformările culturale 
din comunităţile rurale au constituit întotdeauna subiect 
de controversă, iar influenta sa asupra unor universitari 
precum E. Wolf (1957), S. Mintz (1957), M. Singer (1972) 
şi ]. Scott (1976) e identificabilă în argumentele dezvoltate 
de aceştia din urmă atât pentru a-i respinge unele idei, cât 
şi pentru a accepta pe altele. El a suferit la rândul său 
influenta reprezentanţilor şcolii de ecologie urbană din 


Chicago, mai ales Park si L. Wirth, a intelectualilor 
mexicani, in special M. Gamio, a pictorilor ,murali", cum 
ar fi, de pildă, S. Rivera: de la primii a preluat modelele 
(tipurile ideale) pe care le-a utilizat pentru a-si realiza 
anchetele de teren, celorlalţi le datorează interesul pentru 
formarea unei identități nationale, ca şi preocuparea 
pentru analiza regională. A dezvoltat aceste teme în The 
Folk Culture of Yucatán (1941), studiu ce avansează ideea 
unui continuum analitic între micile comunităţi rurale 
nestratificate şi omogene şi marile oraşe ce alcătuiesc 
medii eterogene. Compararea sistematică a datelor celor 
patru studii de caz de o complexitate crescândă vizează 
demonstrarea utilității metodologice a modelelor 
sincronice pentru analiza transformărilor sociale. Ultimele 
scrieri ale lui Redfield (mai ales 1955) se referă la relaţiile 
comunităţilor rurale cu entităţile mai mari. Civilizatiile, 
cadre deviatà si de interactiune constituite istoric, cuprind 
,marile" şi „micile tradiţii” interdependente: marile tradiţii 
reprezintă sistemele de gândire raţionale ale unei elite 
urbane reflexive, micile tradiţii cuprind în principal 
religiile populare, artele şi folclorul populațiilor rurale. 

REGALITATE 

Cuvântul ,regalitate" apartine vocabularului 
instituţiilor politice si desemnează o formă de 
guvernământ întemeiată pe principiul monarhic, adică pe 
primatul unui individ recunoscut prin naşterea sa ori 
promovat, în virtutea unor anumite calităţi, ca deţinător 
unic al autoritatiilegitime supreme. Pentru istorici, o 
asemenea definiţie nu pune probleme, însă nici nu se 
dovedeşte deosebit de interesantă. Aceştia studiază faptele 
- domniile anumitor regi, realizările, politica lor - şi 
analizează corpusurile de texte - doctrine sau ideologii ale 
regalității din cutare epoca - prin intermediul scrierilor si 
documentelor de orice fel. Pe scurt, istoricii operează într- 
un domeniu de cunoaştere pozitiv constituit, domeniu în 
care teoria constituie una dintre materii şi nu una dintre 
condiţiile cunoaşterii. Pentru antropologi, regalitatea e un 
obiect ce trebuie construit, sarcina lor fiind aceea de a 
înţelege, în întreaga lor diversitate, formele pe care le 
îmbracă această instituţie în cadrul civilizaţiilor exotice 
(mai cu seamă în cele în care tradiţiile sunt exclusiv orale 
şi în care datele istorice sunt foarte lacunare, dacă nu 
chiar aproape inexistente), de a degaja structurile cele mai 
generale şi, eventual, de a căuta originile acestora. 

Noţiunea de „rege divin”, dezvoltată pe larg de J.G. 
Frazer în lucrarea sa de căpătâi Creanga de aur (publicată 
în douăsprezece volume între 1911 şi 1915), constituie 
prima construcţie de anvergură şi reprezintă încă până în 
ziua de-azi un punct de plecare obligatoriu pentru reflectia 
antropologică asupra regalității. Pentru a rămâne la 
chestiunile esenţiale, vom spune că această noţiune 
comportă două aspecte distincte, chiar opuse, după opinia 


unora: o teorie a puterii, tinánd de ordinea magicá si o 
teorie a statutului celui ce deţine această putere, ţinând de 
ordinea religioasă. Regele divin este cel înzestrat cu 
putere asupra naturii; el este deci un soi de magician, 
deoarece o asemenea putere nu poate fi concepută decât 
în cadrul magiei, formă primă a unei simbolice luări în 
stăpânire a naturii de către societate, legată însă, ne spune 
Frazer, de o falsă aplicare a legii universale a asociaţiei de 
idei - prin asemănare, contrarietate şi contiguitate - ce 
domină spiritul uman. Regele divin este de asemenea 
creditat cu capacitatea de a exercita o influentă asupra 
stării meteorologice, el e capabil să provoace sau să 
împiedice căderea ploii, să oprească soarele din mers, să 
aducă sau să alunge vântul etc. Şi, fiind cauza sau garantul 
prosperității publice, el este ridicat la demnitatea regală. 
Insă nu orice expert în reţete, tehnici sau rituri magice 
este, doar pentru acest lucru, rege. Un asemenea statut, 
legat în mod necesar de o ierarhie socială, fie ea redusă la 
dualismul suveran - supuşi, presupune nu doar faptul că 
deţinătorul său se dovedeşte capabil să exercite o influentă 
asupra naturii, ci şi faptul că întreţine cu această abilitate 
un raport atât de intim, încât am putea-o considera pe 
aceasta parte integrantă a persoanei sale. Nu se poate 
vorbi de statut regal decât din momentul în care puterea 
transformă pe cel care o întrupează într-o fiinţă diferită de 
ceilalţi, iar epitetul „divin”, acordat de Frazer, măsoară 
distanta ce separă această fiinţă de supuşii săi. Exemplul 
african pe care ni-l propune - populaţia shilluk din Sudan - 
este pe deplin elocvent. La acest popor nilotic, titlul de 
rege, Reth, nu este ereditar, ci conferit pe cale electivă 
unui candidat ales dintre membrii clanului regal. 
Succesorul ales nu devine pe deplin Reth, adică posesor al 
capacităţii care-i îngăduie să controleze fecunditatea 
oamenilor şi turmelor, fertilitatea ogorului etc, decât în 
urma unor rituri de înscăunare ce au ca finalitate 


fundamentalá aceea de a transforma fiinta celui ales si, in 
cele din urmă, de a face din el o întrupare a Spiritului 
Nyikang. Nyikang este numele strámosului fondator al 
clanului regal, el nu este un zeu, ci un medium intre 
oameni si Juok, Fiinţa supremă, văzută ca o Putere 
îndepărtată căreia nu i te poţi adresa direct. Poporul 
shilluk îl invocă deci pe Nyikang, adică pe acel Spirit de 
care depinde soarta oamenilor şi care îşi manifestă 
prezenta printre oameni prin intermediul persoanei Reth- 
ului. Divin sau semidivin, în orice caz sacralizat, regele (şi 
ceea ce e valabil pentru cazul Reth-ului poate fi generalizat 
cel puţin pentru întreaga Africă neagră) e plasat în centrul 
sistemului ritual al societăţii: ceremoniile agrare ale 
ciclului calendaristic, sacrificiile si oblatiunile de orice fel. 
Astfel, regele se aseamănă mai degrabă cu preotul decât 
cu magicianul, însă, după cum rezultă din identificarea 
Reth = Spiritul Nyikang, statutul său nu e determinat de o 
funcţie sau alta. Ceea ce determină funcţia sa de garant al 
prezentei vii şi active a Spiritului de care depinde 
prosperitatea publică este în primul rând statutul 
persoanei acestuia, al corpului său mai ales. Astfel, atunci 
când corpul slăbeşte, când dă semne de epuizare, regele 
trebuie ucis pentru ca ordinea lumii, al cărei suport este, 
să nu sufere efectele propriului său declin. Regicidul ritual 
- pentru care povestirea ce deschide Creanga de aur, 
despre uciderea regelui-preot al Dianei de către succesorul 
său, în pădurea sacră din Nemi, este exemplul cel mai des 
amintit - constituie de asemenea şi mijlocul de a menţine 
intactă puterea Spiritului (suveran) Nyikang pentru care 
trupul Reth-lui este un habitaclu temporar. Moartea 
regelui nu este doar un eveniment natural încărcat de o 
semnificaţie politică, ea este efectul ritualurilor destinate 
să realizeze instaurarea si menţinerea unei ordini 
simbolice, care leagă societatea şi natura într-o modalitate 
cu totul specifică prin identificarea unui individ unic cu un 


aspect al fortei suverane ce conduce lumea. Concluzia la 
care ajunge M. Young (1966) in analiza pe care o face 
regicidului la populatia jukun din Nigeria, demonstreazá 
felul in care în această practică rituală se inlántuie 
politicul şi cosmologicul: „Ucigând periodic, scrie el, pe cel 
ce transcende natura prin puterea pe care o exercită 
asupra ei şi societatea prin misiunea pe care o întrupează, 
oamenii îşi afirmă autoritatea asupra naturii şi fac dovada 
faptului că ei sunt cei care controlează, în definitiv, 
societatea”. Această formulare dădea un răspuns lui E.E. 
Evans-Pritchard, cel care, în faimoasa sa Frazer Lecture 
(1948), contesta realitatea uciderii rituale a Reth-ului, 
opunând ideilor evolutioniste ale lui Frazer (mai cu seamă 
concepţiei sale despre trecerea de la vârsta magiei la cea a 
religiei) propria concepţie sociologică - în acelaşi timp 
structurală si funcțională - asupra regalității. 
Argumentatia sa se rezumă la atât: instituţiile şi ideologiile 
care le însoțesc nu sunt inteligibile decât prin raportare la 
structura şi morfologia societăţilor unde ele funcţionează. 
Astfel, la populaţia shilluk, monarhia divină şi legitimarea 
în termenii omorului ritual apar, spune el, „ca o instituţie 
tipică, deşi nu exclusivă, a societăţilor ce posedă o 
puternică structură genealogică, în care segmentele 
politice constituie părţi ale unui sistem slab organizat şi 
lipsit de funcţii guvernamentale [...]; în societăţile de acest 
tip, organizarea îmbracă o formă rituală şi simbolică”. 
Importanta poziţiei lui Evans-Pritchard ţine de faptul că, în 
afară de cazul shilluk, ea ne permite să apreciem 
dificultatea ce se manifestă atunci când încercăm să 
gândim împreună, în cadrul regalității, politicul si 
simbolicul. Chiar dacă e adevărat că practica regicidului 
ritual nu e un fapt a cărui materialitate să poată fi atestată 
cu uşurinţă, e clar că pentru Evans-Pritchard si 
antropologii care i-au urmat, respingerea lui Frazer se 
situează pe un alt plan. Negarea realităţii regicidului - în 


ultimă instanţă a faptului cá un act ritual conduce, în 
functionarea sistemului politic, la consecinte similare celor 
ale unui asasinat, act intentional si orientat rational spre 
un scop, in opinia lui Max Weber - tine de faptul cá aceastá 
realitate ar fi incompatibilă cu funcţia pur expresivă pe 
care ei o conferá simbolului. Datele oferite de etnografie 
permit afirmaţia cà elementele specifice regalității divine 
ca structură simbolică sunt independente de întinderea 
puterilor temporale exercitate de cei ce le încarnează, fie 
că e vorba de despoti domnind peste popoare întregi, fie că 
e vorba de autorităţi spirituale dintr-o comunitate mică. A 
gândi regalitatea, a gândi deci inlántuirea dintre structura 
simbolică (magică şi religioasă) şi structura politică 
(distribuirea puterii conform raportului dintre forţele 
sociale) devine posibil dacă ne impunem ca primă exigentă 
scoaterea la lumină a formelor elementare. Vom spune 
atunci că există componente elementare ale puterii regale 
şi că acestea vin, într-un fel, odată cu elementele structurii 
simbolice aşa cum apare ea în ruptura cu vechea ordine 
gestionată de raporturi parentale şi de alianţă, ca şi de 
relaţia cu pământul a grupurilor întemeiate pe aceste 
raporturi. Punctul de plecare al Crengii de aur este o 
ruptură în ordinea filiatiei, întrucât transmiterea puterii nu 
poate fi redusă la simpla succesiune a generaţiilor. Aşa se 
întâmplă cu privilegiul matrimonial, fie că e vorba de 
obligaţia incestului, de o formă de hierogamie sau de 
poliginie la scară mare. La fel se întâmplă cu pământul, 
care, nediferentiat sau socialmente determinat de legătura 
cu strámosii, face loc domeniului regal care nu intrà sub 
incidenţa legii parentale si unde, de pildă, răzbunarea e 
obligatorie. Aceste componente ale puterii regale contin 
germenii dezvoltárii statului, iar atunci cánd dezvoltarea 
va fi deplină, vom spune în continuare că regalitatea e 
simbolicá, asta insá doar pentru a sublinia ruptura ei cu 
realitatea. 

REICHEL-DOLMATOFF Gerardo 

Antropolog Columbian de origine austriacá, Gerardo 
Reichel-Dolmatoff face parte din acea generaţie de 
cercetátori care, incepánd cu 1942, a urmat cursurile lui P. 
Rivet la ÎAStitită Etnologico Nacional din Bogotá. Mereu 
pe teren, Reichel-Dolmatoff strábate vreme de patruzeci de 
ani teritoriul Columbian in cáutare de date arheologice, 
etnografice, lingvistice si de antropologie fizică. Aceste 
expediţii, întreprinse alături de soţia sa A. Dussan, la 
rândul ei antropolog şi discipol al lui Rivet, vor duce la 
redactarea unor dări de seamă şi prezentări de date, 


publicate mai ales in Revista del MSi Ftnologico 
Nacionál, Boletin de Arqueologia, Revista colombiana de 
Folklore, Revista colombiana de Antropologia şi Journal de 
la Société des Americanistes din Paris. Studiile sale 
reprezintă surse preţioase, constituind uneori unicele 
referinţe pentru cunoaşterea mai multor grupuri etnice 
columbiene (motilon-yuco, chimila, pijao etc). Reichel- 
Dolmatoff a fost totodatà preocupat de etnoistoria si de 
etnografia societăţilor metise, însă contribuţiile sale cele 
mai semnificative privesc totusi domeniile arheologiei si 
etnologiei populatiilor indigene. Săpăturile efectuate de el 
in siturile arheologice ale culegátorilor de moluste de pe 
litoralul caraibian (Puerto Hormiga) lau făcut să 
descopere resturi de ceramică datând din anul 3100 I. Cr., 
considerată printre cele mai vechi de pe teritoriul 
subcontinentului. Această descoperire susține teza 
conform căreia originea culturilor americane timpurii se 
situează in ținuturile tropicale din nord-vestul Americii de 
Sud. În domeniul etnologiei, cercetările cele mai originale 
vizează schemele cognitive şi simbolice subiacente 
discursului mitologic şi cosmologic al  samanului 
amazonian (indienii tukano din Vaupez) şi al preotului 
kogui (Sierra Nevada, Santa Marta). Experiențele de teren 
l-au condus pe  Reichel-Dolmatoff la identificarea 
modalității de difuzare a acestor scheme, la sublinierea 
rolului plantelor halucinogene în creație, ca si la schitarea 
unei interpretări etnografice a motivelor aurăriei 
precolumbiene. 

RELATIVISM CULTURAL 

Cu toții recunoaştem existenta fenomenului 
diversităţii culturale. Persistă totuşi un oarecare dezacord 
în ceea ce priveşte răspândirea, explicaţia şi consecinţele 
acestui fenomen pentru cunoaşterea antropologică. Am 
putea distinge două puncte de vedere: 

raționalismul si relativismul cultural. Pentru 
rationalism, diversitatea culturalà presupune 
universalitatea unor procedee logice inferentiale si a unor 
elemente de perceptie, in absenta cárora ne-ar fi imposibil 
să identificăm enunturile membrilor unei culturi diferite de 
a noastră şi deci să punem problema diversităţii lor. Unii, 
de pildă R. Horton (în Hollis, Lukes, 1984), susţin chiar cá 
e posibil să identificăm în fiecare cultură acelaşi interes 
pentru explicarea, prezicerea şi controlul evenimentelor. 
Din acest punct de vedere, orice cultură este o teorie a 
lumii, teorie a cărei specificitate rezultă din aplicarea 
aceleiaşi rationalitáti de fond unei experienţe ce variază în 
funcţie de condiţiile sociale şi tehnologice, care pot fi ele 
însele definite în cadrul unui sistem de referinţă universal. 
Pluralitatea culturală este astfel absorbită într-o anumită 
universalitate. Dimpotrivă, relativismul neagă orice 
universalitate, asta deoarece pleacă de la presupozitia 
conform căreia orice expresie, orice credinţă, este lipsită 
de semnificaţie şi validitate în afara contextului ei de uz: 
„forma de viaţă” (Wittgenstein), „paradigma ştiinţifică” 
(Kuhn) sau „cultura”. Pentru interpretarea unei expresii, a 


unei actiuni, acestea trebuie plasate in acel context, ceea 
ce presupune posibilitatea cunoaşterii obiective. Insă, daca 
e adevărat că propriile noastre expresii nu au semnificaţie 
decât în raport cu totalitatea culturii noastre, cum am 
putea oare realiza acest lucru în cadrul limbii noastre, al 
sistemului nostru de credinţe? Cum să ieşim din propria 
cultură pentru a descrie o alta? Cum să afirmăm în acelaşi 
timp că semnificaţia şi validitatea enunturilor noastre sunt 
în exclusivitate proprii culturii noastre? Pe scurt, negând 
posibilitatea ca un termen împrumutat dintr-o cultură să 
fie aplicabil în afara acesteia, afirmând faptul că orice 
folosire extracontextuală a unui termen este etnocentrică 
(P Winch), teoria contextuala a semnificației interzice chiar 
ceea ce propune: contextualizarea expresiilor aparţinând 
membrilor unei alte culturi. Un relativism consecvent nu 
ar trebui deci doar să repudieze ca iluzorii pretenţiile 
raționalismului de a-şi utiliza non-contextual conceptele 
fundamentale: el ar trebui să afirme răspicat că ideea unei 
comprehensiuni contextuale a acţiunilor şi expresiilor unor 
membri ai unei culturi diferite este cu totul iluzorie, 
aceasta pentru că interpretului îi va fi cu neputinţă să-şi 
decidă în mod raţional ieşirea din cercul magic al 
propriilor  presupozitii culturale. Relativismul şi 
raționalismul depind de două teorii gnoseologice opuse, 
teorii ce trebuie delimitate. Raționalismul sustine ca 
experienţa sau raţiunea, ori conjunctia lor sunt capabile să 
determine teoriile. Lucrul acesta i-ar ingadui să 
decontextualizeze, cel puţin în parte, criteriile de 
semnificaţie şi adevăr, în virtutea faptului că ele depind de 
condiţii si constrângeri externe lumii comunicării 
culturale. Relativismul afirmă că, dimpotrivă, deşi pot 
exista dispoziţii logice şi segmentări perceptive naturale, 
ele sunt lipsite de importantă în determinarea criteriilor de 
semnificaţie şi adevăr, criterii ce ţin de convenţia culturală 
(Barnes, Bloor în Hollis, Lukes, 1984). În concluzie, 


semnificatia si adevárul se nasc din acordul intre ceea ce 
oamenii îşi spun (si nu între ceea ce spun) si o percepţie si 
o ratiune autonome. Acest acord se cristalizează în limba 
pe care indivizii o folosesc pentru a-şi vorbi şi se modifică 
prin dialogurile posibile în această limbă. El nu poate fixa 
deci un adevăr universal, deoarece nu există o limbă 
universală şi, în consecinţă, nici sisteme universale de 
credinţe. Pornind de la aceste premise se articulează două 
poziţii relativiste. Conform celei dintâi, ce se reclamă de la 
Quine (1960), relativitatea ar fi prezentă doar la nivelul 
interpretării datelor perceptive, aceasta pentru că diferite 
interpretări („teorii”) sunt în mod egal compatibile cu 
acelaşi ansamblu de date. Conform celei de-a doua, 
relativitatea ţine de percepţia însăs-i, aceasta pentru că 
percepţia e influenţată, de fapt constituită, de categoriile 
limbii şi culturii (Whorf, 1956). Utilizatorii unor limbi şi 
culturi diferite aparţin deci unor lumi pere eptive diferite 
unele de altele. În aceeaşi idee, opinia lui Kuhn (1970) şi 
Feyerabend (1978) este aceea că un savant care schimbă 
paradigma teoretică va percepe lumea într-o modalitate cu 
totul diferită de cea de dinainte de schimbare. Lumile 
trecutului ar fi deci tot atât de „incomensurabile” unele în 
raport cu celelalte ca şi paradigmele epistemice care le 
constituie. Ar putea fi avansate mai multe obiecţii, 
teoretice sau empirice, împotriva acestei forme extreme de 
relativism. S-a spus, de pildă, că 

B.L. Whori se neagă pe sine (oarecum în acelaşi fel 
ca Zenon, care nega existenta mişcării în timp ce mergea) 
deoarece se arată perfect capabil să redea în engleză 
frazele hopi, care ar fi trebuit să ilustreze imposibilitatea 
de a măsura „lumile” engleză şi hopi (Davidson, 1984). 

Pe plan empiric, s-a încercat să se arate, împotriva 
tezelor lui Whorf, că percepţia culorilor nu este 
culturalmente variabilă, ca şi faptul că ea este cea care 
influenţează categoriile lingvistice şi nu invers (Berlin, Kay, 


1969). Acest exemplu ilustreazà de altfel o viziune mai 
generală: din faptul cá percepţia este ea însăşi impregnată 
de interpretare (Hesse, 1974) nu se poate deduce că ea ar 
depinde în mod necease de categoriile culturale. În opinia 
mai multor epistemologi şi psihologi, percepţia ar fi 
constituită în bună parte de schemele de interpretare ale 
unei „teorii primare” cu caracter universal, „teorie 
primară” pe care „teoriile secundare”, variabile cultural, 
ar presupune-o (Strawson, 1959; Hampshire, 1959; 
Horton, op. cit.). 

Etnocentrism 

RELIGIE 

Definirea religiei presupune, in primul rând, luarea în 
considerare a faptului că activitatea socială evidenţiază 
existenta conjunctă a credințelor - în supranatural, în 
puteri transcendente, într-o divinitate unică sau într-un 
ansamblu de divinităţi etc. - şi a actelor, practici rituale ce 
vizează stabilirea unor relaţii specifice între oameni şi 
fiinţe sau puteri extraumane, aceste acte fiind fondate pe 
credinţe şi formând cu acestea un sistem pe care se 
sprijină o ştiinţă ordinară larg împărtăşită. Un asemenea 
ansamblu de credinţe si acte, prin chiar intentionalitatea 
generală care i-a prezidat constituirea în istorie, e reperat 
de actorii în cauză ca având valoare şi valabilitate 
universală, în ciuda caracterului istoric şi sociologic 
propriu oricărui sistem religios. 

Examinarea unui număr oarecare de definiţii curente 
ale religiei arată că, pentru a înţelege fenomenele 
religioase, e nevoie să ne detaşăm de ideile preconcepute, 
specifice, în mare, concepţiilor creştine în chestiune; vom 
avea în vedere trei dintre acestea. Prima este o 
presupozitie a ştiinţei religiilor datând de la sfârşitul 
secolului trecut: peste tot în lume şi în orice epocă, 
oamenii ar fi stabilit o distincţie radicală între două 
domenii: cel al sacrului - sau al relaţiei omului cu 
transcendenta - şi cel al profanului - sau al relaţiei 
imanente dintre oameni; spirite atât de diferite că E. 
Durkheim sau M. Mauss, R. Otto şi M. Eliade sunt de acord 


în această privinţă, fapt ce nu împiedică totuşi ca opoziţia 
sacru/profan să ne apară din ce în ce mai puţin clară. A 
doua presupozitie priveşte universalitatea credinţei într-un 
dualism al persoanei, prin distincţia dintre un suflet 
imaterial şi nemuritor şi un corp material şi muritor 
(conform tradiţiei creştine, animalele nu au suflet: să 
vorbeşti despre un suflet omenesc e deci redundant). 

Dacă credinţa în componentele non-materiale ale 
persoanei este foarte larg atestată, istoria religiilor ne 
învaţă totuşi că aceste componente pot fi numeroase şi 
diferite ca substanţă şi, din această cauză, ele pot fi supuse 
unor destine distincte, până într-acolo încât folosirea 
termenului de „suflet” să nu mai fie, în ceea ce le priveşte, 
pertinentă. O a treia presupozitie tinde - in mod mai mult 
sau mai puţin explicit - să ridice aşa-zisele religii „ale 
Cărţii” (iudaismul, creştinismul, islamul) la rangul de 
sisteme religioase de referinţă, în asemenea măsură încât 
monoteismul - credinţa într-un zeu unic - capătă statut de 
model, în vreme ce politeismul - credinţa în mai mulţi zei - 
este privit ca o excepţie. 

Antropologia religioasă a ştiut în general să opereze 
decentrările necesare pentru a se apăra de erorile de 
judecată mai sus evocate. Totodată, ea a evitat să 
contrapună religia - religiilor, în termenii unei opoziții 
între esenţa religiei şi manifestările religiei în istorie: ea se 
detaşează de această fenomenologie a religiei, dezvoltată, 
printre alţii, de G. Van der Leeuw, care afirmă (1948): 
„Religia nu e reală decât în religii [...]. Cu alte cuvinte, 
religia nu ni se dezvăluie; ceea ce putem percepe este 
întotdauna o religie concretă”. Această teză, care, în ciuda 
aparentului sáu universalism, rămâne fundamental 
marcata de viziunea crestina asupra lumii, presupune 
existenta eterna a sacrului, sacru a carui esenta e 
incognoscibila, dar caruia oamenii ii pot percepe 
manifestarile, putand chiar raspunde acestor manifestari. 


Conceperea religiei ca sistem ce asociază, în 
interiorul unei societăţi, credinţe si practici rituale 
conciliază poziţia fenomenologică cu cea ilustrată mai ales 
de şcoală sociologică franceză, cu reacţiile ei împotriva 
fenomenologiei. În 1902, Mauss scria următoarele: „nu 
există de fapt un obiect, o esenţă numită Religie: nu există 
decât fenomene religioase mai mult sau mai putin 
angrenate în sisteme, sisteme pe care le numim religii şi 
care au o existenţă istorică definită, în cadrul unor grupuri 
de oameni si pe perioade de timp determinate” (1968: 93 - 
94). Dintre aceste fenomene, Mauss izolează 
,reprezentarile” (mituri, credințe, dogme), ,practicile" 
(acte si cuvinte) si ,organizatiile” (biserici, ordine, grupuri 
de afiliere, colegii si ierarhii preotesti etc); el propune, cu 
alte cuvinte, folosirea expresiei de „sisteme religioase” 
pentru desemnarea modalitátilor concret-specifice ale 
articulării dintre reprezentări, practici si o anumită 
organizaţie, pentru a caracteriza atât religiile particulare, 
cât şi concepţiile religioase generale, comune mai multor 
religii (monoteism, politeism, totemism etc). 

Dacă, în prezent, poziţiile celor două scoli - 
fenomenologică şi sociologică - ni se par apropiate, 
aceasta se datorează faptului că, în ciuda unor ipoteze de 
plecare opuse, ele converg către o distincţie comună între 
un sacru şi un profan, distincţie inseparabilă de prevalenta 
primei instanţe asupra celei de-a doua. Totuşi, la Durkheim 
acest dualism nu mai tine de domeniul religiosului, 
deoarece sacrul e identificat cu însăşi societatea, în 
măsura în care aceasta e socotită ca fiind distinctă de 
colecţia de indivizi: se ajunge astfel la o laicizare a 
distinctiei operate de fenomenologi. După Durkheim 
(1963), „trebuie să alegi între Dumnezeu şi societate”, dar 
ce importantă are această alegere dacă nu vedem „în 
divinita te decât societatea transfigurată si gândită 
simbolic”? R. Aaron (1967) scrie pe bună dreptate: „Scopul 


teoriei religiei la Durkheim este să fondeze realitatea 
obiectului credinţei fără să admită conţinutul intelectual al 
religiilor tradiţionale. Acestea din urmă sunt condamnate 
de dezvoltarea raționalismului ştiinţific, care ne permite 
totuşi să salvăm ceea ce el pare să distrugă, arătând că, în 
definitiv, oamenii nu au adorat niciodată altceva decât 
propria lor societate”. 

Noţiunea de „sacru” ne pare aici fundamentală, 
ţinând cont de varietatea acceptiilor termenului, atât in 
comprehensiune, cât şi în extensiune: ar ţine de religie sau 
de religii tot ceea ce se referă la relaţia oamenilor cu 
sacrul. E.B. Tylor (1871), într-o modalitate mai 
reductionista, întemeia existenta religiei pe „credinţa în 
fiinţe spirituale”, problema putându-se pune în acest caz în 
următorii termeni: adevăratul fundament al religiei este 
actul credinţei sau capacitatea de a elabora un obiect al 
credinţei? Ne mai putem imagina şi alte modalităţi de a 
înţelege ce este religia. Nu fără umor, Salvador de 
Madariaga proclamă că „Dumnezeu nu e nebun”, cuvinte 
care îşi află ecoul în Jurnalul lui Jules Renard, care scrie: 
„Nu înţeleg nimic din viaţă, dar nu spun că-i imposibil ca 
Dumnezeu să înţeleagă ceva”. Pentru aceşti autori, lumea - 
al cărei creator este Dumnezeu - ţine de o anumită ordine 
şi ascunde deci un anumit sens, Dumnezeu fiind în acest 
caz, locul” în care se produce sensul. În ciuda aparentelor, 
ne aflăm foarte aproape de analizele care, în câmpul 
antropologiei, au inovat problematica religioasă, analize 
datorate mai ales lui C. Levi-Strauss, M. Douglas şi C. 
Geertz. Levi-Strauss (1962) citează un specialist american 
în sistematică animală, C.G. Simpson:  ,postulatul 
fundamental al ştiinţei este acela că natura e ordonată” şi 
continuă cu acest comentariu: „Această nevoie de ordine 
stă, într-adevăr, la baza gândirii pe care noi o numim 
primitivă, dar numai în măsura în care ea stă la baza 
oricărei gândiri”. Religia ţine de o atare nevoie de ordine 


şi sens, însă această constatare, cu o valabilitate foarte 
generală, nu ne oferă, cum s-a văzut, o definiţie de care ne- 
am putea apropia operând o separare între „discursul” 
religiei si ,spatiul" activităţii religioase. Această separare, 
care tine de o necesitate metodologică, recunoaşte 
preeminenta discursului, care organizează spaţiul şi îi 
conferă inteligibilitate. 

Discursul religios 

Noţiunea de „discurs” face referinţă la contexte şi 
situaţii de enuntare si, mai în profunzime, la proprietăţile 
fundamentale ale limbilor şi limbajului, pe de o parte, şi la 
modalităţile simbolizării, pe de altă parte. Până la urmă, 
tocmai prin şi în discurs se realizează apropierea 
intelectuală a naturii. Orice cuvânt e acţiune („a spune 
înseamnă a face”); orice discurs e înzestrat cu eficacitate: 
în acest sens, el e „magic” (T. Todorov). 

Discursul religios - religiosul ca discurs - tine de 
aceastà caracterizare generalá, care propune o relatie, 
fundamentalá aici, intre ,stiinta" capitalizatá de discurs si 
,puterea" conferită de proprietatea asupra lui si de dreptul 
de enuntare. 

Există raţiuni întemeiate de a considera că formele 
discursului religios nu sunt independente de formele pe 
care le îmbracă organizarea generală a societăţii care 
produce acel discurs şi reprezentările asociate lui. Am 
putea, într-o primă aproximare, să operăm o distincţie 
între două forme de atribuire a unei ,functii" religioase, 
după cum aceasta se depozitează într-o instanţă de control 
social a priori exterioară sferei religiosului - relaţii 
parentale, putere politică etc. - sau este asumată de un 
grup specializat - un colegiu sacerdotal, o castă, un grup 
de vârstă etc. -, a cărui existenţă funcţională e identificată 
atât prin intermediul membrilor săi, cât şi prin ansamblul 
mediului social. E momentul să amintim că, dacă nu există 
practici sociale a căror existentă să nu tină - ca posibilitate 


sau ca realitate - de un mod de apropiere intelectualà a 
naturii, la fel de adevărată e şi afirmaţia contrară, aceea cà 
e cu neputinţă sa identificăm reprezentări cu totul 
independente de practici. 

Delimitarea domeniului religiosului ar putea echivala, 
potrivit perspectivei pe care am adoptat-o, cu reperarea, în 
cadrul unei societăţi determinate, a discursului care, unic 
prin ţintă, intentionalitate şi forme, ar constitui aşadar 
specificitatea unei ordini pe care am putea-o califica, în 
acest caz, ca „religioasă”. 

Discursul religios se referă la totalitatea experienţei 
umane cu privire la natură, experienţă a cărei punere în 
practică organizează, din acest punct de vedere, tot ceea 
ce-i este dat omului: vizibilul şi invizibilul, materialul şi 
imaterialul, imanentul şi transcendentul etc. El degajă o 
intenție taxonomică: distinge, clasează şi ordonează. 
Valorizeaza si  ierarhizeazá: discursul religios este 
normativ (axiologic, ar spune AJ. Greimais). El se 
manifestă ca un enunţ fără enuntátor empiric identificabil 
(originea presupusă a discursului nu este vorbirea unei 
fiinţe umane). Ceea ce scriu J. şi C. Dubois (1971) cu 
privire la acţiunea lexicografică - „sursa unui dicţionar 
este un subiect de enuntare colectiv, atemporal [...]. 
Enunţul însuşi e prezentat ca text al comunităţii” - poate fi 
afirmat şi cu referire la discursul religios, căruia i-am 
sublinia în acest caz caracterul pedagogic. 

Discursul religios instaurează în mod intentional un 
sens, ceea ce-l apropie mai degrabă de discursul istoric şi 
filosofic decât de discursul ştiinţific: savantul nu trebuie 
să-şi pună problema sensului în momentul în care el pune 
ordine în datul imediat al experienţei. Discursul religios se 
distinge fundamental de toate celelalte discursuri prin 
faptul cá, pentru el, domeniul sensului este in afara 
omului: nu există discurs religios care să nu facă referire 
la o absentă sau la un „celălalt” cu totul aparte. Această 


afirmatie necesitá trei comentarii: 

Discursul religios e a/ienat, in sens hegelian. Situând 
domeniul sensului in afara lui, omul nu se recunoaste ca 
producător al propriului sáu discurs în măsura în care 
acesta instaurează un sens; omul caută inteligibilul pe care 
el l-a conceput, dar îl gândeşte ca fiindu-i preexistent şi îl 
vizează în calitatea sa de obiect. 

Orice discurs ce consideră că domeniul sensului e 
dincolo de om este, prin chiar acest fapt, un discurs 
religios şi ţine de o hermeneutică: de la R. Otto la 
fenomenologia lui Van der Leeuw, Eliade sau P. Ricoeur, 
suntem in religios. Reiese de aici cá nu se poate vorbi de 
religie decât cu condiţia de a ieşi din discursul religios, 
deci de a situa în om şi nu în afara lui domeniul de origine 
şi de producere a sensului. Se ajunge astfel la un soi de 
axiomatică conform căreia universului nu-i este dat un 
sens decât în măsura în care omul ţine un discurs despre 
el însuşi. Hegelianismul indus de o asemenea poziţie îşi 
găseşte ecoul în gândirea sartriană: „afirmaţia cá noi 
inventăm valori [..] nu semnifică altceva decât 
următoarele: viaţa nu are un sens a priori”. Lucrul nu e 
lipsit de consecinţe pentru proiectul de constituire a unei 
antropologii a religiei, al cărei obiect se va construi el 
însuşi pornind de la o opţiune iniţială fundamentală privind 
sensul cu care trebuie investită lumea şi relaţia omului 
cu'sine. 

Termenii ,absentá" si „celălalt” utilizaţi mai sus nu 
sunt interschimbabili; dimpotrivă, ei trimit la două sisteme 
de reprezentare opuse, primul situând sensul într-un 
principiu abstract, cel de-al doilea într-o reprezentare 
ontologică, a cărei cea mai des atestată „formă e 
personificarea antropomorficá, „fiinţa” astfel concepută 
nefiind separabilă de o „voinţă” ce se manifesta ca 
„proiect”. Cele două sisteme ordonează aceleaşi elemente, 
însă modalitatea de ordonare diferă. În primul sistem 


există o prevalentă a ordinii lumii asupra zeilor si a zeilor 
asupra oamenilor: avem de-a face cu religiile cosmosului, 
de tip tao, dharma etc, cu un politeism funcţional, cu o 
temporalitate ciclică. In aceste religii, sacrificiul, ca 
activitate formală înzestrată cu eficacitate, ocupă un loc 
fundamental: pornind de la o apropiere simbolică a lumii 
prin mijlocirea unei practici, el permite oamenilor să 
transcendă condiţia umană şi să stabilească o relaţie 
imanentă cu zeii. În cadrul celui de-al doilea sistem, 
creatorul ordinii lumii este un zeu unic - Dumnezeu, căruia 
i se supune omenirea. Ne aflăm printre religiile Cărţii. 
Universul Vechiului Testament se naşte dintr-un proiect al 
lui Dumnezeu; nu există ordine universală şi necesară 
decât în măsura în care Dumnezeu se prezintă în faţa 
oamenilor ca garant al acestei ordini, toate acestea pe 
fondul unei contingente a lumii care nu constituie altceva 
decât expresia puterii divine: lumea ar fi putut fi alta, cum 
spune Coranul, şi de altfel potopul biblic semnifică 
înlocuirea unei ordini cu o alta. Perenitatea ordinii lumii 
este garanţia dată omului de către Dumnezeu în schimbul 
supunerii sale: aceasta este miza ,aliantei” aflate la 
temelia  iudeo-crestinismului, forma exemplară de 
monoteism, căreia îi este asociată o concepţie liniară a 
evoluţiei temporale (Herrenschmidt, 1979). 

Spaţiul religios 

A vorbi despre „domeniul” sau „spaţiul“ religios 
înseamnă să te referi la ceea ce se înscrie sau ia formă în 
intervalul dintre oameni şi obiectele reprezentărilor lor. 
Intorcandu-ne la Hegel: alienarea e obiectivare, deci 
exteriorizare: omul ,se proiecteazá in afara lui" (stellt sich 
vor si dă formă „reprezentării” (Verstellung) unui 
Dumnezeu transcendent, în prezenţa căruia crede că se va 
afla de acum înainte; după cum spune A. Kojeve, omul „se 
contemplă în propria sa lucrare fără să ştie că e propria sa 
lucrare”. Între om şi obiectul reprezentării sale trebuie să 


se stabileascá un raport, iar aceastá instaurare se 
realizează prin activitatea cultualá, teatrul a ceea ce am 
numi spaţiu religios. Hegel izolează două momente sau 
determinări de manifestare a religiei: 1) prin separare de 
propria sa esenţă, omul dă formă esenței divine, cu totul 
alta şi cu totul îndepărtată: acesta e momentul alienării; 2) 
dar separarea - intenţia ce a prezidat-o şi modalităţile 
necesarei sale instaurări ne sunt date de mit (al creaţiei, al 
originilor) - nu poate fi gândită decât ca exigentă sau 
fagaduinta a reunirii: ea conduce la momentul „fervorii” 
(Andacht), care se exprimă în cult sii impregneazá 
acestuia punerea în practică: „Astfel, omul depăşeşte 
opoziţia şi se înalţă până la Dumnezeu şi la conştiinţa 
propriei sale unităţi cu această esenţă. dată semnificaţia 
cultului în toate religiile”. 

Între oameni şi obiectul reprezentării lor, relaţia 
poate fi imediată sau mediată. Relaţia imediată este cea 
căutată prin uniunea mistică. Ea a atras foarte puţin 
atenţia antropologilor, deşi îi pot fi asociate atât tehnici 
(post, mortificare, yoga, meditaţie, retragere din lume etc), 
cât şi instituţii (ascetism, anahoretism, monahism etc), 
toate manifestări inseparabile de contextele sociale ale 
producerii lor. Relaţia mediată stă la baza practicii 
religioase colective sau a celei de zi cu zi. G. Dumezil, 
rezervat totuşi în exprimarea generalizărilor, îşi începe 
unul din capitolele lucrării la religion romaine archaique 
scriind că în cadrul „ansamblului raporturilor cultuale 
dintre oameni şi zei” poate fi întotdeauna operată o 
distincţie între „ofrandele pe care oamenii le aduc zeilor” 
şi „mesajele pe care zeii le trimit oamenilor”. Există două 
mişcări în sens invers, dinspre oameni către zei şi dinspre 
zei către oameni, mişcări prezente împreună, cu mici 
diferente de pondere, în toate religiile, definind două 
domenii complementare: sacra şi signa. 

Domeniul ce ţine de sacra - al ofrandelor, al 


sacrificiilor etc. -, a cáror practicà necesità eventualul apel 
la specialisti (preoti), este cel al rutinei cultuale, al 
formalismului discursurilor si actelor cárora le este 
inerentá o eficacitate specifică. Exemplul sacramentelor 
catolice care lucreazá ex opere operato demonstreazà 
faptul cá, din acest punct de vedere, nu putem opune 
magia religiei,  rezervând doar magiei monopolul 
eficacitátii actului si cel al capacităţii acţiunii 
constrângătoare asupra zeilor. Repetarea la infinit a 
actului nu dizolvă modelul, ci îl constituie nu doar ca 
element al unei tehnici, dar şi ca ştiinţă relativă la această 
tehnică: Max Weber, vorbind despre iudaismul antic, ne-a 
ilustrat cu măiestrie condiţiile şi modalităţile în care se 
poate constitui o clasă sacerdotală însărcinată cu o 
asemenea ştiinţă. 

Signa pot îmbrăca formele cele mai diverse (forme de 
care sunt adesea legate tehnicile de interpretare): discurs 
oracular, mesaj divinatoriu, posesie etc.; signa fac din omul 
însuşi un discurs, prin gura acestuia, sau un act, prin 
schimbarea stării corpului său. Complementare la nivelul 
unei viziuni globale asupra fenomenului religios, sacra şi 
signa sunt aproape de punctul de a se exclude reciproc, 
asa cum se exclud actorul şi cel „pe care-l joacă”. Profetii 
Vechiului Testament - care, după cum bine observa Weber, 
nu sunt mistici şi, ca atare, se manifestă în câmpul relaţiei 
mediate cu Dumnezeu - intră în conflict cu tehnicile ce ţin 
de sacra, cărora le devalorizează intervenţiile rituale: 
„dezvrăjirea lumii” începe odată cu ei... 

Dacă importanta locului ocupat de sacra în cadrul 
religiei se dezvăluie în practica acestora, repetarea şi 
dorinţa, ca modalităţi de intervenţie asupra timpului, nu 
sunt totuşi străine de domeniul signa, mai cu seamă în 
măsura în care acesta permite, prin iluzia imediatitátii, 
stabilirea unei relaţii cu divinul ce apelează cu parcimonie 
la sacra. În situaţia monopolizării relaţiei cu divinul de 


către o clasă sacerdotală, cei excluşi de la discurs pot lua 
cuvântul în spaţiul „alternativ” oferit de signa. Multiplele 
forme de mesianism sau milenarism ţin de domeniul signa. 
Aici, antropologia religiei şi fenomenologia experienţei 
religioase cedează locul unei sociologii a refuzului, a 
aşteptării si a esecului (R. Bastide, G. Balandier H. 
Desroches); repetarea ia forma unei aşteptări fără sfârşit, 
iar dorinţa, pe cea a nerabdarii. 

RELIGII (ISTORIA ~LOR) ŞI ANTROPOLOGIE 

Istoria religiilor şi antropologia sunt mai mult decât 
apropiate. Strâns legate una de cealaltă, aceste două 
discipline se implică reciproc, fiecare fiind un punct de 
vedere asupra celeilalte în întregul ei. Nu putem trage 
concluzia că aceste domenii conexe se confundă. În 
schimb, punctele lor de contact apar ca nişte puncte de 
articulare. Se pune atunci întrebarea: cum a ajuns istoria 
religiilor, având în vedere configuraţia ei actuală, să se 
suprapună peste problematica antropologiei? 

Hinduismul, de pildă, corpus de credinţe, doctrine şi 
practici rituale, este indubitabil o religie; putem deci 
încerca să-i compunem istoria. Dar acest corpus este 
alcătuit din sisteme simbolice care au o importantă bine 
definită şi îşi găsesc sensul în ansamblul sistemelor 
simbolice care fac din populaţia indiană o societate. 
Plasarea într-o perspectivă  antropologicá înseamnă 
abordarea religiei ca o „dimensiune a socialului” (astfel 
caracterizează J.-P. Vernant demersul lui M. Mauss [1987]). 
Dar aceasta nu înseamnă că religia este considerată doar 
în determinările ei sociale, nici că este redusă la calitatea 
ei de „proiecţie a socialului” - ceea ce M. Izard si P. Smith 
(1979) reproşează functionalismului. Aceste ,obiecte", cà e 
vorba de religie sau de societate, impun celor care le 
studiază atitudini similare: in ambele cazuri este vorba 
doar de „celălalt”. Simpatia, compasiunea, admiraţia 
pentru „celălalt” nu pot şi nu trebuie să se transforme în 
acea empatie imediată proprie indigenului sau adeptului. 
O religie, la fel ca şi o societate, propune date factuale şi 
un discurs indigen asupra acestor date. Istoricul religiilor, 
la fel ca antropologul, lucrează cu aceste date şi cu acest 
discurs pentru a ajunge la o interpretare. Fără îndoială 
putem admite, la fel ca Izard si Smith, că ambiția si 


impactul interpretării nu sunt aceleaşi pentru istoricul 
religiilor şi pentru antropolog: istorică şi hermeneutică 
pentru primul, ea se situează pentru cel de-al doilea în 
plan logic, punând în lumină structuri „în mare parte 
inconştiente”. Această diferenţă se estompează atunci 
când sistemele care formează o religie - legate explicit sau 
nu de alte sisteme simbolice - sunt percepute ca o 
realizare a „funcţiei simbolice”. Spre acest lucru tintesc 
cei ce nu se mulţumesc cu o simplă cunoaştere a religiilor, 
care s-ar reduce în cele din urmă la un catalog de teme 
(cum e cazul la M. Eliade). În plus, punctul de vedere 
antropologic este legitim pentru studiul culturii popoarelor 
care nu cunosc scrierea şi pe care nu le putem studia 
decât prin observaţie directă. Acest lucru este valabil şi 
pentru ,civilizatii^ (precum cea din India, China sau 
Japonia, cu o istorie milenará), atunci cánd vrem sá 
înţelegem sistemele lor simbolice. Problema specifică este 
însă alta: găsim într-adevăr în hinduism toate datele ce 
caracterizează India tradiţională ca civilizaţie susceptibilă 
de a fi interpretată de antropologie? Sau altfel spus: în ce 
condiţii putem ordona în jurul religiei, concepută ca ceva 
ce se pretează cel mai bine la interpretări, celelalte 
sisteme simbolice? Pentru hinduism răspunsul îl găsim 
uşor: el nu este doar o religie „în sens restrâns”, ci şi 
totalitatea  „valorilor” legate de practicile sociale şi 
individuale stabilite. Unde se mută atunci frontiera dintre 
sensul restrâns şi sensul larg? Luând în considerare toate 
formele de simbolism şi lăsând la o parte limba (Sperber, 
1974), cum putem circumscrie formele care ţin de 
fenomenul religios? 

Încercând să răspundă la această întrebare, Izard si 
Smith lasă să se întrevadă un răspuns restrictiv pe care nu 
îl formulează însă: religiile, spun ei, sunt nişte „asamblaje 
de compoziţie variabilă”, ale căror elemente constitutive - 
miturile, riturile, codurile morale etc. - pot să devină 


autonome şi să iasă din sfera religiosului. Dacă e adevărat 
cá trebuie sá ne ferim de ameteala datá de ,intregul 
religios”, trebuie să ne punem, in mod necesar, întrebări 
asupra acestui liant care face din joncțiunea 
„întâmplătoare” a acestor elemente o religie. Altfel spus, 
care este religio al unei religii? 

Spre deosebire de antropologie, care, în ciuda 
caracterului său „risipit”, păstrează proiectul definitoriu 
(„înţelegerea unităţii omului social in multiplicitatea 
operelor sale"; Sindzingre, 1986), istoria religiilor nu 
dispune de o caracterizare liminară a obiectului său: 
definirea religiei este pentru ea nu un punct de plecare, ci 
o problemă „finală” (Sabbatucci, 1977). 

Tradiţia pe care se sprijină - şi împotriva căreia se 
construieşte - istoria religiilor este în primul rând cea a 
apologeticii creştine. Ea apare începând cu momentul în 
care se recunoaşte că nu există o adevărată religie, pe de o 
parte, şi, pe de altă parte, simulacre, eboşe, forme 
degenerate sau substitute ale acestei religii, ci există o 
pluralitate de religii care pentru istoric au aceeaşi 
însemnătate: ele se bazează pe texte a căror poveste o 
putem urmări, pe instituţii specializate, pe proceduri de 
afiliere care îi desenează clar contururile. 

Un pas decisiv s-a făcut în momentul când au trebuit 
luate în considerare societăţile pe care ni le face cunoscute 
etnografia: există într-adevăr religii a căror dimensiune 
diacronică ne scapă; societăţi în care elementul religios 
„pare difuz în ansamblul texturii sociale” (Vernant, 1987), 
aceste societăți nefiind în mod necesar „primitive”. 
Desigur, istoria religioasă a omenirii nu permite 
dispunerea formelor de religie, a tipurilor de „asamblaje” 
religioase, pe o linie care ar figura o evoluţie (e arbitrar, 
aşa cum o remarcă M. Auge [1982], să postulăm că 
,impersonalul preexista personalului, forţa preexista 
autorităţii, magia preexistă religiei”). 


Această conştientizare transformă „istoria religiilor” 
într-un fascicul de „ştiinţe religioase”, dintre care unele nu 
sunt decât aplicarea metodei istorice şi psihologice a 
documentelor despre care se admite dinainte că sunt 
,religioase", în timp ce alte metode de investigare sunt 
tributare unei antropologii puternic influențate de 
psihologie, teoria cunoaşterii şi lingvistică. Antropologia 
imprimă o dublă marcă studiului religiilor: impunându-i 
scopul de a ajunge la punerea în practică a criteriilor 
fenomenului religios şi împovărându-l cu date care, prin 
cantitatea şi diversitatea lor, fac acesta sarcină imposibil 
de îndeplinit. Nedefinit de antropologie, studiul religiilor îi 
oferă acesteia un contradar: dacă, în lumea modernă, 
„terenurile” etnografice dispar încetul cu încetul, 
domeniile fenomenului religios, adică problemele acestuia, 
nu încetează să apară; iar antropologiei îi revine sarcina 
de a le parcurge. 

REPREZENTĂRI (SISTEM DE ~) 

Expresia „sistem de reprezentări” desemnează într-o 


manieră generală ansamblul ideilor si valorilor proprii unei 
societăţi. Aceste date sunt tratate de sociologie ca nişte 
realităţi autonome, existând independent de ceea ce 
psihologii numesc „reprezentări” sau ,imagini" mentale. 
Aşadar, orice societate elaborează mai multe sisteme de 
reprezentări specializate: ale cosmosului, ale întregului 
social, ale magiei şi vrăjitoriei etc. în spiritul indivizilor, 
asemenea sisteme nu sunt prezente decât incomplet şi 
parţial conştient. De aceea se va vorbi de „reprezentări 
colective”, care pun în lumină atitudini intelectuale ale 
grupului şi nu dispoziţii mentale individuale. Această 
concepţie antipsihologică a fost susţinută mai ales de 
Durkheim şi continuatorii acestuia. 

Aceste fapte culturale nu sunt pur şi simplu 
juxtapuse, ci formează sisteme. Astfel, clasificárile 
speciilor naturale şi ale grupurilor sociale, organizarea 
simbolică a spaţiului şi reprezentările corpului sunt 
concepute ca elementele interdependente ale unei 
reprezentări culturale a lumii. Insistând asupra acestui 
aspect sistematic, antropologia structurală a încercat să 
descrie principiile formale, pe care le atribuie unor 
dispoziţii înnăscute ale spiritului uman. Datorită acestui 
fapt s-a revenit la dimensiunea psihologică pe care 
sociologii durkheimieni voiau să o elimine. Intelegem astfel 
de ce folosirea expresiei „sistem de reprezentări” este azi 
cu totul ambiguă. 

Realizarea descrierii etnografice trimite implicit la 
existenţa reprezentărilor colective; se admite aşadar că 
organizarea si conţinutul acestora depinde de 
mecanismele psihologice, dar acestea sunt rareori studiate 
ca atare, aşa cum îşi propune antropologia cognitivă. La 
polul opus acesteia din urmă, antropologia aşa-zis 
„simbolică” dezvoltată de C. Geertz si D. Schneider 
consideră sistemele de reprezentări ca o ,realitate” 
autonomă, independentă de spiritele care o manipulează, 


cu riscul de a considera propriile sale categorii analitice 
tot atátea date empirice. 

REZIDENŢĂ 

În aceeaşi măsură ca şi filiatia sau alianţa, rezidenta 
este un element al sistemului de înrudire. Ea determină 
constituirea de unităţi domestice şi de grupuri locale, 
aceasta pentru că orice cuplu, după căsătorie, trebuie să 
rezolve următoarea problemă: unde să locuiască? Unul 
dintre cei doi soţi - care dintre ei? - va trebui să meargă în 
locuinţa celuilalt. Sau poate trebuie ca acest cuplu să-şi 
afle rezidenta în altă parte decât acolo unde locuia unul 
sau altul din soţi înainte de căsătorie? Regulile de 
rezidentă ridică probleme diferite, conform tipului de 
filiatie existent. 

Pentru regimul de filiatie uniliniară, rezidenta 
patrilocală constă în instalarea cuplului în locuinţa tatălui 
soţului; se va vorbi de asemenea de rezidenţă virilocală, 
pentru a semnala variațiile legate de locul de rezidenta, 
variaţii care pot merge de la locuinţa tatălui, până la 
locuinţa autonomă a soţului, plasată într-un loc ce depinde 
de autoritatea paternă (excepţie făcând cazul în care soţul 
a avut, înainte de căsătorie, o rezidentă independentă în 
care soţia îl urmează). Atunci când filiatia patriliniară este 
asociată acestei reguli, grupurile locale reunesc taţi şi fii, 
femeile fiind singurele care-şi părăsesc familiile. Rezidenta 
matrilocală, sau uxo rilocală, se defineşte prin instalarea 


cuplului in locuinţa părinţilor soţiei, fiind cel mai adesea 
asociată unei filiatii matriliniare. Acest tip de rezidentă, 
deşi în armonie cu filiatia matriliniară, poate fi o sursă de 
instabilitate în cazul în care intră în contradicţie cu alţi 
factori, precum acela al regimului funciar, al autorităţii, al 
puterii politice, al organizării economice, factori ce 
intervin în evoluţia grupurilor locale. Familiile extinse ale 
populaţiei navajo sunt organizate în jurul femeilor din 
ramura genealogică şi al soţilor acestora, însă, la moartea 
celei mai vârstnice femei, familiile se dezintegrează, 
formându-se unităţi noi, mai restrânse. La populaţia bemba 
din Zambia, grupul matrilocal al căpeteniei este instabil, 
aceasta deoarece ginerii, după mai mulţi ani de muncă în 
casa socrului, pot pleca şi se pot instala în altă parte; 
atunci când nu există avere de transmis mai departe, ei se 
alătură bărbatului ce deţine poziţia de autoritate. 
Concurenta între grupuri se înscrie în cadrul unui 
clientelism parental şi poate anima, fatalmente, situaţii de 
conflict între tată şi unchiul matrilateral în ce priveşte 
drepturile asupra copiilor. Locuirea în casa unchiului 
matrilateral al soţului este numită avunculocală; ea 
decurge uneori din transmiterea de bunuri dinspre unchiul 
matrilateral către nepot. Copilul trobriandez (Melanezia) e 
crescut de tatăl său, însă, căsătorindu-se, el va trebui să 
locuiască în satul unchiului său matrilateral; chiar fără a 
forma alături de acesta din urmă o familie extinsă, el îi va 
moşteni averea. 

In aceste societăţi cu filiatie matriliniară, soţul si 
soţia trăiesc împreună, în vreme ce fraţii şi surorile sunt 
separati. Există şi situaţii intermediare: la populaţia yao 
din Malawi, după ce se căsătoreşte, fratele mai mare 
rămâne în grupul format din surorile sale şi soţii acestora, 
asigurând în cadrul acestui grup funcţia de autoritate, în 
vreme ce fraţii mai mici locuiesc în regim matrilocal. 
Populaţia nayar din sud-vestul Indiei oferă o soluţie 


extremá; frati si surori locuiesc impreuná, in vreme ce 
soţul (al cărui rol este foarte şters) si amantii trebuie să 
viziteze soţia. In cazul populaţiei dobu, soluţia este mixtă, 
soţii locuind alternativ la părinţii soţiei şi în casa unchiului 
matrilateral al soţului; vorbim astfel de o rezidenţă 
bilocală. Situaţia opusă poate fi întâlnită în cazurile de 
filiatie matriliniară asociate cu rezidenta patrilocală, cazuri 
legate adesea de un mod de transmitere a bunurilor pe 
care bărbaţii încearcă să le dea mai degrabă fiilor decât 
nepoților. Mostenirea trece din tată în fiu, iar unchiul nu 
păstrează decât câteva drepturi asupra nepotului. Regimul 
matriliniar persistă datorită exogamiei de clan sau de 
neam, însă grupul de unificare pierde din puterea sa 
politică şi rituală. Ne aflăm astfel într-un punct de 
joncțiune: societatea poate aluneca către patriliniaritate 
sau poate adopta un regim de filiatie biliniar prin 
constituirea progresivă a unui grup local agnatic de filiatie 
patriliniară. Populaţia biliniara yako din Nigeria are 
rezidentă patrilocala şi moşteneşte pământul pe linie 
paternă, primindu-şi însă bunurile mobile din partea 
matriclanului. 

Oricare ar fi tipul de filiatie, modalitatea de 
corezidentá suportă transformări legate de ciclul de 
evoluţie al grupurilor domestice: acestea, supuse mai întâi 
unei reguli rezidenţiale destul de stricte, îşi pot schimba 
apoi locul de rezidentă, câştigând în acest fel mai multă 
independentă. In fine, există cazuri in care ginerele, 
înainte de a se instala, împreună cu soţia, într-un mod 
autonom, trebuie să locuiască în casa socrilor şi să lucreze 
pentru aceştia vreme de mai mulţi ani (serviciu marital). 

Problema alegerii rezidentei se pune în mod diferit în 
situaţia filiatiei nediferentiate, situaţie compatibilă cu 
toate modalităţile de rezidentă. Societăţile moderne, dar 
nu numai ele, cunosc modalitatea neolocală, conform 
căreia cuplul se instalează în altă parte decât în locuinţa 


părinţilor unuia dintre cei doi soţi, uneori foarte departe 
de aceştia. Atunci când un tip de-rezidentă e asociat unei 
filiatii cognatice, se poate vorbi de o modificare patrisau 
matriliniară, putându-se însă face referire şi la o situaţie 
de unifiliatie. Maorii din Noua Zeelandă au un mod de 
rezidentà ,optativ" pentru grupurile teritoriale, hapu, din 
care fac parte strămoşii lor bilaterali. Multi fiind cei ce 
aleg hapu-ul tatălui, acesta adună laolaltă un anumit 
număr de agnati, fără însă a constitui prin aceasta un grup 
patriliniar. W.H. Goodenough (1955) a arătat felul in care, 
în aria malaezo-polineziană, raportul cu pământul asociat 
alegerii rezidentei joacă un rol considerabil în maniera de 
constituire a grupurilor cognatice sau uniliniare. 

Se poate conchide că tipologia clasică este 
inadecvată analizei rezidentei în societăţile cognatice, şi 
încă şi mai inadecvată pentru cea a societăţilor organizate 
în „case”, în care toate modalităţile pot fi întâlnite şi în 
care alegerea rezidentei, în principiu liberă, poate deveni 
uneori o miză. Ibanii din Borneo atribuie copiii familiei la 
care locuieşte cuplul în momentul naşterii acestora; batakii 
din Sumatra adună în marile lor case mai multe familii 
aliate, atât donatori, cât şi receptori de femei. Unele 
situaţii pun în evidentă presiunile ce se exercită asupra 
familiei conjugale atunci când i se pune problema alegerii 
locului de rezidentă. Aceste tensiuni sunt legate de o miză 
adesea exterioară relaţiilor de înrudire. Astfel, în Franţa, 
în zonele rurale, e abuziv să vorbeşti despre rezidentă 
patrisau matrilocală, în măsura în care moştenirea este 
cea care determină locul de-rezidentă. Noţiunea de 
,rezidentá", deşi se referă la sistemul de înrudire, îi este în 
acelaşi timp exterioară datorită implicatiilor sale politice, 
economice şi rituale; în consecinţă, tipologiile formale sunt 
uneori insuficiente pentru a da seamă de realitatea 
observată. 

E. COPET-ROUGIER 

RICHARDS Andrey Isabel 

Andrey I. Richards s-a născut la Londra (1899), într-o 
familie de funcţionari şi universitari; înainte de a se dedica 
antropologiei, studiază ştiinţele naturii. Cercetător de 
teren, A.I. Richards a lucrat mai ales în nordul Rhodesiei si 
Zambia (bemba: 1930 - 1931, 1933 - 1934, 1957), în Africa 
de Sud (tswana din Transvaalul de nord: 1939 - 1940) şi în 
Uganda, unde, între 1950 şi 1955 conduce East African 
Institute of Social Research (Makerere College, Kampala), 
fondat în 1948. În 1962 întreprinde împreună cu E.R. 
Leach un studiu asupra unui sat din Essex. Cariera de 
profesor a lui A.I. Richards s-a desfăşurat la London School 
of Economics (1937, apoi 1944 - 1950), la Universitatea 
din Witwatersrand, Johannesburg (1938) si la Cambridge 


(1956), unde fondează in 1962 si conduce până la 
pensionare (1967) Centre of African Studies. A.I. Richards 
a murit in 1984 la Cambridge. 

Atât in cadrul Colonial Office (1941), cát si ca 
secretar al Colonial Social Science Research (1944), A.I. 
Richards s-a străduit să obţină implicarea puterilor politice 
britanice în dezvoltarea cercetării antropologice. împreună 
cu E.E. Evans-Pritchard, R. Firth şi I. Schapera, ea 
aparţine primei mari generaţii de cercetători formati la 
Londra de B. Malinowski, primele ei lucrári inscriindu-se 
explicit in curentul asa-zis functionalist. 

Studiul populaţiei bemba din Rhodesia ocupă un loc 
central in opera sa, care vizează in primul rând faptele 
economice şi condiţiile de viaţă, mai ales alimentaţia şi 
nutriția, aşa cum arată importanta monografie pe care a 
consacrat-o acestei societăţi în 1939. Cercetările lui A.I. 
Richards asupra căsătoriei la populaţia bemba (1939, deja 
citat; 1940, 1950) au jucat un rol important în dezvoltarea 
reflecţiei asupra înrudirii matriliniare; în acelaşi fel, 
lucrările asupra iniţierii tinerelor fete bemba (1956) au 
contribuit la dezvoltarea problematicii ritualului ca act 
integrat în totalitatea câmpului social şi ca suport pentru 
simboluri. Luând în considerare situaţiile de schimbare 
economică şi socială, A.I. Richards a insistat asupra 
caracterului  ireductibil complex şi compozit al 
organizaţiilor sociale africane, ce nu pot fi explicate printr- 
o abordare totalizantă, considerată a fi schematică şi a 
face abstracţie de istorie. 

RIT 

Ritul se înscrie în viaţa socială prin refacerea 
circumstanțelor care determină repetarea efectuării lui. El 
se caracterizează prin proceduri a căror aplicare o 
prescrie cu scopul de a marca situaţia pe care însăşi 
intervenţia sa o defineşte în bună parte. Procedurile rituale 
sunt mai mult paradoxale decât semnificative, întrucât 
ritul îşi propune să ducă la îndeplinire o sarcină şi să 
producă un efect folosindu-se de anumite practici de 
captare a gândirii care să o facă pe aceasta să „creadă” în 
el şi mai puţin să-i analizeze sensul. Prin aceasta, fără să 
existe însă excludere reciprocă, ritul se distinge de serbări, 
ceremonii, celebrári etc, manifestări cu încărcătură 
simbolică ce se raportează la eticheta privată sau publică. 
Dacă ritul se înserează în asemenea manifestări, el 
constituie în general momentul forte în jurul căruia se 
organizează ansamblul ramificatiei ceremoniale, ansamblu 
ce poate fi astfel calificat ca ,ritual”. Ritul nu se 
mărgineşte la fenomenul religios; mai degrabă acesta nu 
se poate lipsi de el, întrucât se manifestă prin el şi îşi 


revendică exclusivitatea punerii lui în practică. Ca şi 
diferitele forme de artă care îi sunt adesea asociate sau 
care îşi au originea în ele, riturile sunt creaţii culturale 
special elaborate, presupunând articularea actelor, a 
vorbirii şi a reprezentărilor unui număr mare de persoane, 
de-a lungul generaţiilor. Nu putem spera să lămurim 
dezarmanta complexitate a riturilor decât încercând să 
ajungem până la principiile elaborării lor. Fără să vadă 
astfel lucrurile, tradiţia antropologică, în ciuda descrierilor 
şi analizelor care îi explorează toate fatetele si cu toată 
varietatea abordărilor teoretice, a ajuns să acumuleze 
comentarii şi să propună clasificări îndoielnice în loc să 
formuleze adevăratele date ale problemei. In „Finalul” 
lucrării l’homme nu (1972), Lévi-Strauss propune (în 
sfârşit) studierea „ritualului în sine şi pentru sine, pentru a 
înţelege prin ce anume acesta se constituie ca obiect 
distinct al mitologiei” si „pentru a-i determina 
caracteristicile proprii”. După comparativismul 
evolutionist al lui J.G. Frazer, in care efectul de refracție 
reciprocă imputat miturilor şi riturilor din lumea întreagă 
face ca ansamblul pe care acestea îl constituie să apară ca 
fiind expresia unui stadiu al gândirii, principalii 
reprezentanţi ai şcolii durkheimiene (R. Hertz, H. Hubert 
şi M. Mauss) au propus analizarea anumitor mari categorii 
de practici rituale (sacrificiu, rugăciune, rit funerar, 
practică magică etc), interesându-se de reprezentările care 
se leagă de acestea. Dar primul care a adus o contribuţie 
memorabilă la studiul elaborării propriu-zise a ritualurilor 
a fost A. Van Gennep, prin identificarea grupului de rituri 
numite „de trecere”. Pornind de la acestea, el punea în 
evidentă modalități care, indiferent de conținuturile 
semnificative de ordin social sau simbolic, se succedă după 
o logică universal aplicată. Riturile de trecere separă 
indivizi sau grupuri de un anumit statut pentru a le ataşa 
altuia. Între aceste două momente (separare, agregare) 


faza centralá reprezintà un fel de no man's land in care se 
acumuleazá procedurile cele mai deconcertante - rituri de 
inversare, de moarte, de reinviere - sau alte transmutatii 
bazate pe coduri simbolice variate. In felul acesta se poate 
vedea cum riturile opereazá schimbarea, si mai putin o 
exprimá sau o semnificá; fabricánd o nouá persoaná prin 
recurgerea la diverse puneri in scená, ele trec peste 
adeziunea actorului principal sau a asistentei, pentru cà 
totul, în noul statut, va aminti fără încetare de eficacitatea 
ritului. Nici scoala functionalista engleză, nici scoala 
franceză a lui M. Griaule nu s-au angajat pe calea mai sus 
pomenită. Concepute să reflecte organizarea socială sau 
pe cea a miturilor, riturile, trimițând mereu la altceva, n-au 
făcut niciodată, spre deosebire de alte mari domenii, 
obiectul unei specializări strict etichetate în cadrul 
cercetării antropologic e, chiar dacă opere remarcabile 
precum cea a lui E.E. Evans-Pritchard au contribuit masiv 
la rafinarea cunoaşterii proceselor mentale în cauză. 
Incepând cu anii '60, autori ca M. Glückman, VW. 
Turner, T.O. Eidelman, realizând că fenomenele rituale 
depăşeau cu mult funcţiile în care erau cantonate, au 
căutat în ele expresia funcţiilor sociologice sau psihologice 
latente, încărcate de o afectivitate pe care instituţiile 
rituale aveau rolul să o analizeze. Urmând această 
tendinţă confuză ce-l putea expune unor acuze de 
intelectualism, Lévi-Strauss, in „Finalul” deja citat, îşi 
prezintă propria teorie: prin fărâmițarea şi repetiţia ce 
caracterizează procedurile sale, ritualul „hrăneşte iluzia că 
putem cobori spre originile mitului, că putem ajunge la 
continuitate plecând de la discontinuități”; e vorba totuşi 
aici de o „tentativă extremă”, de o „supunere consimtita a 
gândirii la servitutile vieţii”. Există o opoziţie între 
continuitatea vieţii si discontinuitatea gândirii, între 
caracterul ,rece" al riturilor si un caracter ,cald" al 
cursului lucrurilor. Riturile sunt „reci” prin faptul cà 


desfásurarea lor este o punere in evidentà a mecanismelor 
de funcţionare a experienţelor singulare. Prin opoziţie, 
sunt „calde” experienţele trăite, care pot uneori reconcilia 
servitutile vieţii si ale gândirii. Faptul că, aşa cum scrie 
Lévi-Strauss, „ritualul are întotdeauna o latură maniacá şi 
disperată” nu trebuie să ne facă să uităm că mania şi 
disperarea sunt afecţiuni ale gândirii: rugăciunea, de pildă, 
mimând un ecou absent, are menirea să redea speranţa şi 
să permită vieţii să continue. Piedici pentru gândire, 
suporturi pentru simulări şi purtătoare de iluzii, fascinante 
prin folosirea magiilor artei, riturile captivează şi 
capturează spiritul pentru a-l face să fie conform cu 
experienţa tradiţională care constituie punctul de plecare 
în elaborarea acestora. Este totuşi cert că etnologul nu 
poate spera să surprindă partea „caldă” a lumii fără să 
rişte să se afunde în confuzii, decât dacă se bazează mai 
întâi pe cunoaşterea laturii „reci” a acesteia. Înainte de a 
oferi mărturii, el trebuie să înţeleagă. 

Astfel, o dată schitata  specificitatea riturilor, 
constatăm că ele se organizează în sisteme. Ocurenta unui 
rit e destinată să se repete de fiecare dată când r capar 
circumstanţele care o comandă. Avem aici un principiu 
fundamental şi universal de elaborare a riturilor. Prin 
urmare, unul şi acelaşi rit modificat va răspunde la variaţii 
sensibile în contextele circumstantiale, concepute totuşi ca 
asemănătoare sau apropiate. Două contexte care se opun 
net în cadrul aceluiaşi decupaj temporal vor solicita apelul 
la două ritualuri puternic contrastante, atât în proceduri, 
cât şi în simbolismul folosit. Circumstantelor date le 
corespund rituri care formează un sistem; circumstanțelor 
definite după un alt decupaj evenimential le pot răspunde 
alte rituri, care vor depinde de raporturile sistematice 
dintre ele, însă nu şi de riturile dintr-un alt sistem. 

Decupajul temporal se poate face prin referire la un 
calendar astronomic sau după un comput biologic legat de 


destinul individual. În primul caz am putea avea de-a face, 
de pildă, cu un ciclu de rituri sezoniere marcând diferitele 
momente ale anului şi privind ansamblul colectivitàtii. In 
cel de-al doilea, vom avea aşa-numitele rituri ale „ciclului 
vieţii” (naştere, căsătorie, moarte). În ambele cazuri, 
ordinea succesiunii diferitelor ritualuri e definită de 
calendarul în cauză. Acestor rituri periodice li se opun 
rituri ocazionale care intervin  neprevázut, sub 
constrângerea ,evenimentelor"; prin definiţie, aceste rituri 
nu se desfăşoară dupa o ordine prestabilită. 
Circumstantele susceptibile sa provoace aplicarea 
ritualurilor ocazionale pot să privească atât viaţa colectivă 
(secetă, epidemie, război etc), cât şi viaţă individuală 
(sterilitate, boală, naştere de gemeni, nefericire, litigiu 
etc). 

Avem astfel, ca o primă schemă, patru serii de 
circumstanţe universale apte să determine elaborarea 
diferitelor sistemelor rituale, fondate pe opoziţia dintre 
societate şi în divid, pe de o parte, şi dintre recurentă şi 
ocurentă singulară, pe de altă parte. Fiecare cultură 
dezvoltă inegal şi diferit aceste posibilităţi care implică 
anumite opţiuni ideologice. Riturile periodice intervin atât 
în celebrarea întoarcerii manifestărilor pozitive, cât şi în 
înfruntarea unei crize previzibile sau pentru a consfinti 
ineluctabilul. Riturile ocazionale, însă, nu intervin în 
mersul lucrurilor, limitându-se la a pregăti riposta pentru 
eventuale accidente sau la a marca surprizele fericite. 
Riturile care privesc viaţa colectivă apelează la indivizi ca 
la nişte actori sociali, în timp ce în riturile cu destinaţie 
individuală îi pun la dispoziţie persoanei, prin identitatea 
ei fizică, afectivă şi intelectuală, o scenografie colectivă. In 
fine, culturile asociază diferit anumite aspecte ale unui 
sistem ritual cu anumite aspecte ale altui sistem ritual. 
Iniţierea bărbaţilor tineri se înserează adesea în ciclul 
sezonier, în cadrul căruia ea poate juca un rol major, după 


modelul rolului pe care-l joacă în ciclul de viaţă al celor 
implicaţi; în multe regate africane, etapele vieţii regelui 
marchează marile momente ale ritualurilor colective; în 
liturghia catolică, sărbătorile anuale se succedă după 
etapele vieţii terestre şi după parcursul eschatologic al lui 
Cristos. 

Toate aceste dimensiuni trebuie avute în vedere când 
se pune problema interpretării unui rit: semnificaţia 
aceleiaşi operaţii rituale (sacrificiu, transă etc.) sau a 
aceluiaşi simbolism poate varia după cadrul punerii lui în 
practică; să notăm în acest sens că s-a încercat prea des 
sistematizarea interpretărilor în locul punerii în valoare, 
mai întâi, a coerentei elementelor constitutive ale unui 
sistem dat. Multe dezbateri sterile asupra sensului ce 
trebuie dat unuia sau altuia din aspectele ce ţin de rituri ar 
putea fi evitate, dacă ne-am da seama că în elaborarea 
scenariilor pe  carelucrám s-au folosit paradoxuri 
productive, nu doar la nivelul operaţiilor sensibile care pun 
capcane gândirii, ci şi în concepţia de ansamblu a 
sistemelor rituale. De pildă, situarea Crăciunului în 
conjunctie aproximativă cu solstițiul de iarnă sau a 
Paştelui la venirea primăverii viza integrarea în ordinea 
creştină a lumii a păgânismului care trebuia abolit, 
manifestările sale fiind obliterate prin apropiere. Intr-un 
alt registru, tranzitiile brutale impuse de riturile de trecere 
nu sunt însoţite de accesul privilegiat la un secret pentru 
simplul motiv că acest secret reprezintă „adevărul” ritului: 
el impune supunere celor care îl duc mai departe. Astfel 
aplatizate, ritualurile îşi pierd caracterul misterios sau 
straniu, pentru a nu mai fi altceva decât efectele unui joc 
cu dublă finalitate, bazat pe falsificarea evidenţei. 

P. SMITH 

BEIDELMAN T.O., 1966, „Swazi Royal Rituals”, in 
Africa, XXXVI (4): 373 - 405. 

— EVANS-PRITCHARD E.E., 1956, Nuer Religion, 


Clarendon Press, Londra. 

— FRAZER J.G., 1911 - 1915, The Golden Bough, 12 
vol., Macmillan, Londra (trad. fr. Le rameau d'or, 4 vol., 
Robert Laffont, Paris, 19811984). 

— GLÜCKMAN M., 1963, Order and Rebellion ín 
Tribal Africa, Cohen & West, Londra. 

— HERTZ R. 1928, Melanges de sociologie 
religieuse et de folklore, Alcan, Paris. 

— IZARD M., SMITH P. (ed. 1979, La fonction 
symbolique. Essais d'anthropologie, Gallimard, Paris. 

— KUPER H., 1947, An African Aristocracy. Rank 
among the Swazi, Oxford University Press, Londra. 

—  LEVI-STRAUSS CC, 1971,  Lhomme nu 
(Mythologiques, t. IV), Plon, Paris. - mAuăă M., 1968 - 
1969, (Fuvres, 3 vol., Editions de Minuit, Paris. 

— TURNER VW, 1967, The Forest of Symbols. 
Aspects of Ndembu Ritual, Cornell University Press, Ithaca 
- New York. 1968, The Drums of Affliction. A Study of 
Religious Processes among the Ndembu of Zambia, Oxford 
University Press, Londra (trad. fr. Les tambours d'affiction. 
Analyse des rituels chez les Ndembu de Zambie, 
Gallimard, Paris, 1972). 

— VAN GENNEP A., 1909, Les rites de passage, 
Nourry, Paris. 

RIT DE TRECERE 

Expresia „rit de trecere” a fost folosită pentru prima 
dată de A. Van Gennep (1909). În opinia lui, fiecare individ 
traversează mai multe statute pe parcursul vieţii sale, iar 
tranziţiile sunt adesea marcate de rituri diversificat 
elaborate de la o societate la alta. Naşterea constituie 
prilejul primului rit de trecere. Copilăria poate fi divizată 
sau nu în mai multe stadii, însă accesul la vârsta adultă 
este cel care e cel mai adesea însoţit de rituri, zise de 
iniţiere. Căsătoria face şi ea parte din riturile de trecere, 
ca şi promovarea la statutul de viitoare mamă în timpul 


sarcinii, la statutul de mamă după naştere, la fel in cazul 
statutului de tată, acesta din urmă fiind, în general, mai 
puţin marcat în context decât cel al mamei. Moartea e 
ultimul rit de trecere, având ca scop acela de a conferi 
defunctului noi proprietăţi, care îi vor permite sau nu 
viitoare tranzacţii cu cei în viaţă. Există şi alte rituri de 
trecere care însoțesc accederea la un statut profesional, 
religios, politic sau de alt gen. Din punct de vedere formal, 
toate aceste rituri prezintă o structură ternară ce asociază, 
potrivit lui Van Gennep, o fază de separare, în care 
individul părăseşte starea sa anterioară, o fază de latentă, 
în care individul se află între cele două statute, şi o fază de 
agregare, în care persoana îşi dobândeşte noul statut. Cele 
trei fraze sunt diversificat elaborate în funcţie de riturile 
de trecere care, fie individuale, fie colective, redefinesc 
toate statutele şi rolurile. Aceste rituri, numeroase în 
micile societăţi ,traditionale”, tind către o oarecare 
diferenţiere in societăţile moderne şi industriale. M. 
Glückman (1962) remarcă faptul cá, în cazul societăţilor 
tradiţionale, una şi aceeaşi persoană poate juca mai multe 
roluri, riturile servind la determinarea fiecărui rol, în 
vreme ce, în societăţile moderne, un individ nu joacă în 
general decât un singur rol. Riturile de iniţiere au 
constituit obiectul celor mai atente tentative de 
teoretizare. Psihologi precum J.M.W. Whiting (1958) sau B. 
Bettelheim (1954) au încercat si ei să interpreteze riturile 
naşterii, primul din perspectiva necesităţii de a-l separa pe 
băiat de mamă, cel de-al doilea afirmând că, prin 
circumcizie şi excizie, se urmăreşte satisfacerea, doar 
pentru o singură dată, a dorinţei inconstiente de a fi si de 
celălalt sex, fapt care, intrat în rit, permite apoi o 
veritabilă identificare sexuală. În legătură cu această 
teorie, J. Pouillon (în Bettelheim, 1971) remarca faptul că 
ea ţine mai degrabă de proiecţie decât de analiza 
etnologică. Interpretările mai apropiate de sociologie, în 


circulatie la ora actualà, nu mai privesc ritul doar din 
perspectiv a eficacitatii sale simbolice, ci ca discurs, sau ca 
metadiscurs, pe care societatea il elaboreazá despre ea 
însăşi, atât prin exegezele pe care le oferă celor interesaţi, 
cât si prin actele pe care le realizează (Turner, 1967). 

J.-C. MULLER 

BETTELHEIM B., 1954, Symbolic Wounds. Puberty 
Rites and the envious Male, The Free Press, Glencoe, 
Illinois (trad. fr Les blessures symboliques. Essai 
d'interpretation des rites d'initiation, Gallimard, Paris, 
1971). 

— GLÜCKMAN M. 1962, Essays on the Ritual of 
Social | Relations, Manchester University Press, 
Manchester. 

— TURNER VW, 1967, The Forest of Symbols. 
Aspects of Ndembu Rituals, Cornell University Press, 
Ithaca - New York. 

— VAN GENNEP A., 1909, Rites de passage, Nourry, 
Paris. 

— WHITING J.M.W., KLUCKHON R, ANTHONY A, 
1958, ,The Function of Male Initiation Ceremonies at 
Puberty", in: Maccoby E.E., Newcomb T.M., Hartley E.L. 
(ed.), Readings în Social Psychology, Henry Holt, New 
York. 

RIVERS William Halse Rivers 

Psiholog si antropolog britanic, náscut in 1864 la 
Luton (Kent) William Halse Rivers Rivers îşi începe 
cariera ca medic la Londra, înainte de a se angaja în 
cercetări de psihologie experimentală. Începând cu anul 
1897, predă la Universitatea din Cambridge apoi, din 
1902, la St. John's College. În 1898, participă ca psiholog 
la expediţia din strâmtoarea Torres, expediţie condusă de 
A.C. Haddon, în cadrul căreia aplică insularilor unele teste 
senzoriale. Din acel moment se orientează definitiv spre 
antropologia socială şi se dedică unor cercetări de teren la 


populatia todas (1902, sudul Indiei), apoi, in 1908 si 1914, 
in Melanezia. În 1915, revine partialla psihologia 
experimentală si se preocupă de terapeutica 
traumatismelor de război. Moare în 1922, la Cambridge. 

De la începutul carierei sale de antropolog, Rivers 
preconizează statistica genealogiilor (tehnică pe care o 
utilizează în studiile sale asupra eredității 
comportamentelor) la rangul de unică metodă ştiinţifică, 
permiţând accesul fără risc la terminologia parentală. 
Descoperirile lui L.H. Morgan, cum-ar fi cea a distinctiei 
dintre sistemele descriptive şi sistemele clasificatorii, ca şi 
perspectiva sa puternic marcată sociologic îl îndepărtează 
de căile deschise de antropologia religioasă prin opera lui 
E.B. Taylor şi J.G. Frazer. El vede în terminologiile si 
atitudinile parentale reflexul fidel sau reminiscenta unor 
forme de căsătorie azi dispărute, fără a fi capabil să 
înţeleagă limitele metodei sale genealogice. In 1909, A.L. 
Kroeber, susţinut de A.R. Radcliffe-Brown, atacă virulent 
reconstructiile sale  conjecturale, tributare şcolii 
evoluționiste, dând prioritate dimensiunilor psihologice şi 
lingvistice ale nomenclaturii parentale. Rivers îşi apără 
punctul de vedere în lucrarea Kinship and Social 
Organisation (1914), în care oferă mai cu seamă o 
justificare teoretică a operei sale celei mai cunoscute, The 
History of Melanesian Society, apărută în acelaşi an. 

Ca urmare a participării sale în 1908 la expediţia 
Percy Sladen Trust în Melanezia şi Polinezia, Rivers intră 
în faza difuzionistă a carierei sale. „Convertirea”, după 
cum el însuşi o numeşte, coincide formal cu momentul 
discursului prezidenţial la secţiunea de antropologie a 
British Association for the Advancement of Science (1911) 
şi îl inspiră pentru al doilea volum al The History of 
Melanesien Society. Acest reviriment marchează în opera 
antropologică a lui Rivers limita dintre două perioade, cea 
dintâi fundată pe aplicarea metodei genealogice, cea de-a 


doua marcată de fascinatia exercitată asupra lui de 
difuzionismul radical, la modă pe atunci. Începând cu anul 
1916, Rivers semnalează comunităţii antropologice 
importanta tezelor lui Freud, însă modalitatea sa de 
aplicare a ideilor psihanalitice rămâne incompletă, din 
pricina respingerii teoriilor freudiene despre pulsiunea 
sexuală şi refulare şi în ciuda adoptării entuziaste a 
noţiunii de „inconştient” (Pulman, 1986). 

Rivers a suscitat numeroase polemici între apărătorii 
săi, din ce în ce mai puţin numeroşi, şi reprezentanţii noii 
scoli britanice, Radcliffe-Brown şi mai ales B. Malinowski. 
Prestigiul care-l aureola în timpul vieţii în Anglia nu a 
rezistat prea mult în Statele Unite. Azi el este citat mai 
ales ca inventator al metodei genealogice. Monografia sa 
consacrată populației todas îşi păstrează valoarea 
etnografică, însă studiile asupra înrudirii, ca şi analizele 
sistemelor sociale melaneziene şi-au pierdut orice 
credibilitate. Din punct de vedere istoric, Rivers rămâne 
totuşi fondatorul antropologiei britanice. 

Rivers Rivers, M.D., F.R.S. With a Bibliography Compiled 

1981, The Building of British Social Anthropology. W.H.R. 

— PULMAN B. 1986, ,Aux origines du debat 
ethnologie/psychanalyse: W.H.R. Rivers (1864 - 1922)", in 

Rivers, Columbia University Press, New York. 

RIVET Paul 

Antropolog francez, Paul Rivet se naste in 1876 la 
Wasigny (Ardeni). După studii liceale la Nancy, Paul Rivet 
urmeazá École du Service de Santé Militaire din Lyon, 
scoală pe care o absolvă in 1897. In 1901, însoţeşte ca 
medic si naturalist misiunea franceză însărcinată să 
măsoare în Ecuador un arc de meridian. Pe parcursul celor 
cinci ani pe care-i petrece în ţările andine, se arată 
preocupat de arheologie, lingvistică, antropologie fizică şi 
etnologie; adună cu acest prilej importante colecţii de 
istorie naturală. La întoarcerea sa în Franţa, în 1906, se 
transferă la Museum National d'Histoire Naturelle. 
Descoperindu-şi adevărata vocaţie, Rivet părăseşte armata 
şi începe să lucreze la laboratorul de antropologie al 
muzeului. Americanistul se afirmă odată cu publicarea, în 
1912, a primei sale lucrări, consacrată Ecuatorului. In 
timpul războiului e mobilizat ca medic militar. În 1919, îşi 
reia cercetările, consacrate mai ales domeniului american: 
limbile amerindiene, metalurgia precolumbiană, vechea 
populaţie a Americii. În 1925 întemeiază, împreună cu L. 
Levy-Bruhl şi M. Mauss, Institut d'Ethnologie de pe lângă 
Universitatea din Paris. 

În 1929, Rivet este numit profesor de antropologie la 
Museum şi director la Musée d'Ethnographie de la 
Trocadero, ataşat catedrei sale. Cu ocazia Expoziţiei 


universale din 1937, bátránul Trocadero cedeazá locul 
palatului Chaillot, iar una din aripile acestuia din urmá va 
adáposti Musée de l'Homme, loc in care Rivet va aduna, cu 
ajutorul G.H. Riviere, colecţiile de antropologie fizică si 
etnologie de la Museum şi cele de la fostul Musée 
d'Ethnographie (1938). 

Militant socialist si antifascist, prieten cu Léon Blum, 
Rivet este revocat, dupá armistitiul din 1940, de regimul 
de la Vichy, fiind nevoit sá páráseascá Franta. Refugiat in 
America Latină, fondează acolo Institutul de Etnografie din 
Bogotă şi, la Mexico, Institutul Francez din America 
Latină. 

La întoarcerea sa în Franţa, în 1944, Rivet îşi reia 
postul de director al Musée de l'Homme, ca şi activităţile 
politice. Moare la Paris în 1958. 

ROHEIM Geza 

Psihanalist si antropolog maghiar, Geza Roheim s-a 
născut la Budapesta in 1891. E considerat pionierul 
antropologiei psihanalitice. Dupá primirea premiului Freud 
pentru psihanaliză aplicată, se angajează în verificarea 


tezei lui B. Malinowski, care susţinea inexistenta 
complexului lui Oedip în societăţile matriliniare. Între 
1928 şi 1931, călătoreşte din Somalia până în Arizona (la 
indienii yuma), trecând prin Australia centrală (populaţiile 
aranda, pitjentara, pintupi şi luritja) şi insulele Normanby 
din Noua Guinee. Observatiile lui Roheim, completate de o 
sedere printre indienii navajo in 1947, se ridicá impotriva 
ideilor lui Malinowski privitoare la „viaţa sexuală a 
primitivilor”. Ele se sprijină pe o metodă specifică de 
culegere a datelor (analiza lapsusurilor, a injuráturilor, a 
jocurilor de copii, a viselor etc). 

Rămânând fidel ideologiei freudiene, Roheim a 
substituit perspectivei filogenetice din Totem and Taboo o 
perspectivă ontogeneticá asupra culturii: din violenta 
exercitată de adulți asupra nou-născutului rezultă 
traumatisme ce determină evoluţia psihică a acestuia şi 
modul său de socializare. Fiecărui grup uman îi corespund 
practici educaţionale specifice şi, în consecinţă, o traumă 
ontogenetică predominantă, traumă ce dă seamă de 
trăsăturile de personalitate preponderente si de 
formațiunile culturale specifice unui anumit grup uman. 
Tendinţa lui Roheim de a privilegia problematica 
preeedipiană (revine mereu la fantasmele arhaice si la 
scena originară) se datorează in mod clar influentei 
teoriilor despre copii ale lui M. Klein. Această tendinţă va 
fi criticată de G. Devereux, care-i va reproşa şi faptul de a 
nu fi analizat îndeajuns fenomenele de transfer inerente 
situaţiilor de teren. Roheim se exilează în Statele Unite în 
1938, iar în 1953 moare la New York, oraş în care fondase 
revista Psychoanalysis and the Social Sciences. 

M. MOISSEEFF 

1930, Animism, Magic and the Divine King, 
Routledge & Kegan Paul, Londra (trad. fr. 

U animisme, la magie et le roi divin, Payot, Paris, 
1988). 1934, the Riddle of the Sphinx, or Human Origins, 


The Hogarth Press, Londra (trad. fr. Lenigme du Sphinx, 
Payot, Paris, 1976). 1943, ,The Origin and Function of 
Culture", în Nervous and Mental Disease Monographs, 69, 
New York (trad. fr. Origine et fonction de la culture, 
Gallimard, Paris, 1972). 1945, The eternal Ones of the 
Dream: A Psychoanalytic Interpretation of Australian Myth 
and Ritual, International Universities Press New York 
(trad. fi HBros phalliques et symboles maternels dans la 
mythologie australienne, essai d'interpretation 
psychanalytique d'une culture archaique, Gallimard, Paris, 
1970). 1950, Psychoanalysis and Anthropology. Culture, 
Personality | and | the Unconscious, International 
Universities Press, New York (trad. fr. Psychanalyse et 
anthropologie. Culture, inconscient, personnalité, 
Gallimard, Paris, 1967). 

1974, Children of the Desert; t. I, The Western Tribes 
of Central Australia, Harper & Row, New York. 1988, 
Children of the Desert; t. II, Myths and Dreams of the 
Aborigines of Central Australia, University of Sydney, 
Sydney. 

DADOUN R, Geza Roheim et lessor de 
l'anthropologie psychanalytique, Payot, Paris, 1972. - 
MUENSTERBERGER W. (ed), Man and His Culture. 
Psychoanalytic Anthropology after „Totem and Taboo’, 
Harper & Row, New York, 1969 (trad. fr. LAnthropologie 
psychanalytique depuis ,Totem et Tabou”, Payot, Paris, 
1976). 

RURALE (SOCIETĂŢI ~) 

Puţini antropologi numesc „rurale” populaţiile pe 
care le studiază. Totuşi, putem considera că majoritatea 
acestora sunt rurale şi nu „primitive”. 

Se admite în general faptul că „lumea rurală” se 
caracterizează printr-o relativă autonomie fată de formele 
de organizare socio-economică dominante care-i sunt 
exterioare (societăţi feudale, tributare, statale, coloniale, 


capitaliste, socialiste etc). Aceste forte diferite opereazá 
,punctii" sau „prelevări” asupra ruralitatii, prin manipulari 
politice in numele ,intoarcerii" unor servicii, servicii ce 
variază atât in conţinut, cât si în eficacitate (protecţie 
religioasă, securitate, dezvoltare etc). Prin aceasta, 
ruralitatea se distinge atât de societăţile „primitive” 
(izolate, cvasiautarhice), cât şi de societăţile urbane şi 
industriale (Redfield, 1956). 

Au fost evidenţiate si alte caracteristici ale ruralitátii, 
toate alcătuind un soi de „ideal-tip” al acesteia (Mendras, 
1976): 

— Grupul domestic este structura de producţie 
centrală, iar familia este modul dominant de organizare 
socială; 

— Agricultura (asociată uneori cu creşterea 
animalelor şi artizanatul) acordă o importanţă decisivă 
raporturilor cu pământul (fie în forma funciară şi 
patrimonială, fie în cea simbolică şi religioasă); 

— E vorba de societăţi de ,intercunoastere" (M. 
Maget); satul este forma lor cea mai răspândită; 

— ,notabilitatile” joacă un rol de mediere esenţială 
între colectivitatea rurală şi societatea în ansamblul ei. 

Se observă faptul că aceste trăsături, deşi extrase pe 
baza analizelor societăţilor rurale occidentale, pot fi 
aplicate majorităţii societăţilor rurale ale lumii a treia, atât 
celor precapitaliste sau  precoloniale, cát şi celor 
contemporane. 

„Economie primitivă „şi ruralitate încercând sa 
redefinească bazele antropologiei economice, M. Sahlins a 
elaborat noţiunea de „mod de producţie domestic”, 
aplicată atât grupurilor de vanatori-culegatori, cat şi unui 
număr de comunităţi de agricultori (Sahlins, 1981): grupul 
domestic (familia), bazat pe diviziunea sexuală a muncii, 
susţine acest mod de producţie; producţia acestuia este 
orientată spre valoarea de uz, schimburile cu exteriorul 


sunt limitate la satisfacerea necesităţilor, redistribuirea 
este regula schimburilor interne, înrudirea structurează 
relaţiile sociale. Până la acest nivel de generalitate nu 
există nicio diferenţă (în afară de cea a absentei unei 
„puncţii”) între economiile „epocii de piatră” evocate de 
Sahlins şi economiile medievale europene descrise de 
istorici (Duby, 1973). C. Meillassoux (1975) îi reproşează 
pe bună dreptate lui Sahlins că a adunat laolaltă în aceeaşi 
categorie societăţi foarte diferite. El rezervă termenul de 
„mod de producţie domestic” societăţilor agrare (chiar 
cerealiere), în acest scop introducând însă, într-un mod 
destul de arbitrar, două condiţii: absenţa prelevărilor şi 
caracterul puţin determinant al schimburilor cu exteriorul. 
Or, o mare parte a societăţilor rurale precoloniale sau 
precapitaliste care ar putea aparţine modului de producţie 
domestic erau obligate să plătească un ,tribut", aşadar 
pare imposibil să determinăm pragul dincolo de care 
schimburile cu exteriorul devin indispensabile reproducerii 
sociale; orice economie rurală realizează schimburi, 
dovedindu-se în acelaşi timp capabilă să supravieţuiască 
unei întreruperi a acestora. 

Putem astfel formula două ipoteze: 

Printre economiile agrare „tradiţionale“, unele erau 
esențialmente economii de „autosubzistentă” (considerate 
deci a fi cele mai „primitive”), în vreme ce altele erau 
integrate într-un sistem mai larg, adesea asociat cu 
organizarea statală, considerate ca atare ca fiind cele mai 
,rurale"; e vorba însă aici de un continuum, iar formele de 
organizare socială internă nu sunt în mod necesar diferite 
din punctul de vedere al structurii. 

În toate cazurile, grupul domestic stă la baza 
producţiei agricole, fapt ce implică raporturi de producţie 
întemeiate pe vârstă şi sex, ce se pot însă combina cu alte 
raporturi de producţie (şi nu e vorba doar de sclavie sau 
şerbie), precum şi cu raporturi externe de extorcare. 


Ruralitate si economie de piatà 

Fără îndoială „noii agricultori” | occidentali 
(tehnicieni, antreprenori şi gestionari), apáruti între 1950 
şi 1970, au vestit „moartea ţăranului” (Mendras, 1984). 
Însă în alte părţi ale lumii, ruralitatea rămâne forma socio- 
economică dominantă, chiar dacă legăturile cu societatea 
în totalitatea ei s-au schimbat. Conectarea la „economia- 
lume” (E. Braudel) a făcut ca de-acum înainte prelevarea 
să fie realizată cu ajutorul unor mecanisme economice 
(problema schimbului inegal). „Misterul” funcţionării unei 
economii rurale în context capitalist, mister pe care 
Ceaianov a încercat cel dintâi să-l risipească, rezidă în 
următorul fapt: explozia economiei monetare, articularea 
cu piaţa mondială, dominaţia aparatului birocratic al 
statului, iată o serie de elemente care au afectat toate 
societăţile agrare ale lumii, or nu e mai puţin adevărat 
faptul cá funcţionarea internă a economiilor rurale 
continuă să nu fie impulsionată exclusiv de interesul 
profitului, ea neputând fi cu adevărat gestionată de către 
instituţiile politico-economice naţionale. 

După unele păreri, tocmai prin acest decalaj se 
explică exploatarea ţăranilor din lumea a treia, formă 
modernă a „acumulării primitive”: modul de producţie 
capitalist subordonează modurile de producţie anterioare 
(Ray, 1971). Sau, o altă explicaţie, reproducerea cu cele 
mai mici cheltuieli a forţei de muncă este lăsată pe seama 
economiei domestice rurale (Meillassoux, 1975). Alţii, 
dimpotrivă, văd aici un efect al rezistentei economiei 
rurale, care ar refuza să se lase „capturată” şi s-ar refugia 
în producţia de subzistentă şi în „economia afectivă”. 

În miezul acestor teze pare să stea dihotomia sector 
de subzistentă/sector de schimburi monetare. Economia 
domestică şi sătească de subzistentă s-ar opune radical 
economiei de piaţă (culturi comerciale şi bazate pe 
retribuirea muncii). De fapt, societăţile rurale 


contemporane, de oriunde ar fi ele, conjugá si combiná 
producţia consumată şi producţia vândută de piaţă 
conform unor modalităţi deosebit de subtile şi complexe. 

Pentru a înţelege această complexitate e preferabil 
să disecăm unitatea „ruralitate” pentru a distinge în cadrul 
ei o diversitate de raporturi de producţie sau de „forme de 
producţie” (Chevalier, 1982), care antrenează relaţii 
diferenţiate cu capitalismul, capitalism care, la rândul lui, 
nu este uniform; între aceste forme, „mica producţie de 
mărfuri” (agricultură familială pe suprafeţe mici) 
reprezintă versiunea de departe cea mai răspândită, care 
corespunde perfect unui mod de producţie domestic 
parţial integrat economiei de piaţă. 

Practici si valori în privinţa punctiilor şi intervențiilor 
din exterior, accentul a fost pus fie pe pasivitatea si inertia 
rurală (stereotip clasic), fie pe capacitatea de revoltă (Wolf, 
1974). In realitate, practicile efective nu sunt de genul 
„totul sau nimic”; ele se bazează pe „strategiile eschivei” 
(Olivier de Sardan, 1984) sau pe „formele cotidiene de 
subzistență” (Scott, 1986). 

Pornind de la multiplicitatea comportamentelor 
individuale, ca şi de la convergenta acestora, se încearcă 
formularea unei logici rurale, distinctă de logica societăţii 
capitaliste sau de logica birocratică, fapt ce ar permite 
sesizarea distantei dintre practicile ţărăneşti reale şi cele 
pe care instituţiile naţionale ar dori să le introducă. Astfel, 
Căutarea securităţii” ar permite interpretarea strategiilor 
rurale (Scott „după cum „logica subzistentei” poate 
clarifica atât fenomenul producţiei alimentare pentru 
consumul propriu, cât şi cel al producţiei în vederea 
vânzării sau al celei temporar retribuite (Olivier de 
Sardan, 1984). 

Într-adevăr, în spatele unei metalogici rurale, 
acţionează, împreună sau alternativ, logici multiple 
(economice, tehnice, sociale, simbolice etc.) (Olivier de 


Sardan, 1984). Cànd vorbim despre logici rurale e absolut 
necesar să abordăm nivelul normelor si valorilor. Astfel, J. 
Scott descrie o „economie morală” a ruralitatii, 
perceptibilă prin intermediul unei serii de instituţii puse 
„în slujba” securităţii şi care asigură un minimum de 
redistribuire şi solidaritate (Scott, 1976). Mecanismele de 
prestare şi redistribuire pe care Polanyi (1944) le-a 
identificat cel dintâi ca fiind în contrast cu economia de 
piaţă, caracteristice economiilor tradiţionale, sunt astfel 
încrustate în practicile sociale non-economice. 

În momentul în care se trece de la practici economice 
la norme culturale, cercetarea relaţiilor constante, 
invariabile, dintre acestea devine periculoasă. În această 
privinţă, afirmarea existentei unor „valori rurale” 
aminteşte uneori de dihotomiile sociologiei începutului de 
secol (Durkheim, Weber); reluate şi dezvoltate de Parsons 
şi Redfield, axează pe opoziţia dintre tradiţie si 
modernitate, ascription si achievment, solidaritate si 
individualism, ruralitate si urbanitate. Or, studiul ruralitatii 
implică distantarea de ideologia  ,ruralistá", care 
transformă societăţile rurale, oricum  deosebite de 
societăţile urbane industriale, în negativul (ieri 
devalorizat, azi valorizat) al acestora din urmă. Autonomia 
societăților rurale trebuie si ea relativizată: urbanizarea si 
subproletarizarea galopantá a lumii a treia, ca si multiplele 
legături dintre lumea rurală si lumea urbană ne împiedică 
să privim societățile rurale din sud ca pe nişte „rezerve” de 
ţărani într-un moment în care, în nord, aceştia au dispărut. 
Antropologul ce studiază comunităţile rurale nu mai poate 
pretinde azi că are ca obiect de studiu societăţi 
„tradiţionale”. 

SACRIFICIU 

Sacrificiul este un tip de rit a cárui universalitate a 
retinut foarte devreme atentia antropologilor, astfel incát, 


mai ales prin E.B. Tylor (1870), W. Robertson Smith 
(1880), H. Hubert si M. Mauss (1899), studiile despre 
sacrificiu, descriptive sau teoretice, particulare sau 
comparative, ocupă un loc central în cercetările de 
antropologie religioasá. Lucrárile marilor intemeietori de 
scoală citati mai sus inaugurează un nou stil de cercetare 
asupra sacrificiului, datorită grijii lor de a compara rituri 
sacrificiale provenind din diverse culturi şi de a le studia 
dintr-o perspectivă sociologică. Astăzi, oricât de mult ar fi 
fost criticate, în centrul dezbaterii se află mai ales tezele 
dezvoltate de Hubert şi Mauss în „Essai sur la nature et la 
fonction du sacrifice” (1899). Să amintim două dintre 
definițiile sacrificiului date de Hubert si Mauss: „Sacrificiul 
este un act religios care, prin consacrarea unei victime, 
modifică starea persoanei morale care îl îndeplineşte sau a 
anumitor obiecte de care ea este interesată” (1968) şi 
„Sacrificiul este pentru profan un mijloc de a comunica cu 
sacrul prin intermediul unei victime” (1968). 

Cea mai mare parte a materialelor pe care Hubert şi 
Mauss le-au utilizat provin din domeniul indian. Mauss a 
dobândit esentialul cunoştinţelor sale despre vechea Indie 
şi a avut acces la cele câteva texte vedice cunoscute în 
acea vreme în Europa datorită legăturilor sale cu marele 
indianist S. Levi, al cărui elev şi prieten a fost. În 1898, 
Levi, la cererea lui Mauss, a publicat o monografie (care se 
mai bucură încă de autoritate) despre „sacrificiul solemn” 
ai cărui oficianti sunt brahmanii. Prin lectura textelor 
vedice, Hubert şi Mauss au descoperit o civilizaţie ale 
cărei valori esenţiale erau construite chiar în jurul actului 
sacrificiului. In plus, speculaţiile ,doctorilor" indieni 
arătau că riturile sacrificiale, în interiorul unei societăţi, 
formau un tot coerent. Prin urmare, ele ofereau reflectiei o 
materie bogată pentru construirea unei tipologii riguroase 
a sacrificiilor Hubert şi Mauss au înţeles ca, pentru a 
propune o teorie a sacrificiului, trebuiau comparate nu 


Igrupuri de fapte formate artificial" (aşa cum procedaserá 
Tylor si Robertson Smith), ci ,sisteme naturale de rituri". A 
doua sursà a lor au fost textele biblice, pe care le-au 
utilizat, totusi, mai putin decát pe Vede. 

Tylor si Robertson Smith au avut curajul sá compare 
exemple de sacrificii preluate din civilizatii diferite, ceea 
ce le-a adus omagiul lui Hubert si Mauss, insá metoda pe 
care au utilizat-o pentru a realiza aceastà comparatie le-a 
atras numeroase critici. Tylor a imaginat ,o genezà a 
formelor sacrificiului" potrivit cáreia ar fi apárut intài un 
,Sacrificiu-dar", apoi un ,sacrificiu-omagiu", urmate de 
forme si mai evoluate, ritul eliberándu-se progresiv de 
toate componentele magice şi dobândind o formă pură, in 
care actul sacrificiului se identifică cu un demers de 
renunțare si de abnegatie. O asemenea teorie, admit 
Hubert si Mauss, ,descrie bine fazele dezvoltàrii morale a 
fenomenului”, însă nu explică mecanismul sáu. Robertson 
Smith, analizând ritualuri tribale practicate în civilizaţia 
arabă  preislamică, şi-a axat reflectia pe legătura 
substanţială care se stabileşte între membrii unui trib 
datorită consumárii în comun a victimei sacrificiale. 
Sprijinindu-se pe teoriile din epoca referitoare la totemism, 
el a lansat ipoteza că această formă de consumare rituală 
ar putea permite atât înţelegerea semnificației mesei 
totemice, cat şi degajarea fundamentelor actului 
sacrificial. După ce au amintit tot ceea ce îi datorau 
acestui mare teoretician, Hubert şi Mauss, mai întâi în 
,Eseu...", apoi într-un studiu ulterior (1906), au încercat să 
arate că principala eroare a lui Robertson Smith îşi are 
originea în chiar principiul metodei sale. Ţinând seama de 
sărăcia surselor sale documentare, acest autor ar fi trebuit 
să presimtă cá „orice încercare de realizare a unei 
cronologii comparate a sacrificiilor arabe, ebraice sau a 
altora pe care le studia îl duce inevitabil la eşec” (1968). El 
nu a putut să aprecieze acest risc pentru ca nu a reuşit să 


ia o atitudine criticà fatà de prejudecata doctrinará a scolii 
evolutioniste potrivit căreia a explica faptele sociale 
înseamnă „a le grupa în mod genealogic”, în funcţie de 
raporturile de analogie pe care crezi că „le percepi între 
ele” (1899). Asa cum a arătat Lévi-Strauss, această critică 
este una dintre cele mai lucide care au fost formulate 
vreodată împotriva evolutionismului sociologic si, în 
special, împotriva manierei sale de a trata instituţiile 
apărute în diferite epoc-i istorice şi în diferit e regiuni ale 
lumii ca „proiecţii imprástiate în prezent” ale unor „stadii 
ipotetice ale evoluţiei spiritului uman” (1973). Stabilind 
aceste lucruri, trebuie să spunem că din mai multe pasaje 
ale „Eseului” reiese cu claritate că Hubert şi Mauss nu au 
urmat întotdeauna regulile metodei pe care o recomandau 
şi că au regrupat adesea în acelaşi tip, pe baza unor simple 
raporturi de analogie, practici sacrificiale foarte eterogene 
sau care nu aveau „acest nucleu” comun (acelaşi 
„mecanism”) pe care ei pretindeau cá îl percep. În prefata 
sa la o culegere de texte despre sacrificiu în Grecia antică, 
M. Detienne a demonstrat că, în ciuda tuturor asertiunilor 
sale, „Eseul” (mai ales în paginile în care este vorba 
despre tema „zeului sacrificat”) rămâne tributar teoriilor 
evoluționiste (Detienne, Vernant, 1979). Sustinand ideea 
că animalul ucis în timpul mesei totemice nu este decât un 
fel de zeu sacrificat, Robertson Smith încerca să 
demonstreze că noţiunea de sacrificiu al zeului există, în 
germene, în religiile cele mai rudimentare. Hubert şi 
Mauss au încercat să dezvăluie presupozitiile ideologice 
ale acestei teze. Totuşi, la sfârşitul lucrării, ei enuntau o 
problematică în care noţiunea de sacrificiu a/ zeului devine 
mai importantă decât cea de sacrificiu pentru zeu. Desigur, 
aceşti autori subliniau faptul că o asemenea noţiune nu 
putea să apară decât în formele cele mai recente ale 
instituţiei. Marea majoritate a cititorilor ,Eseului" nu au 
observat deloc că punctul de vedere al lui Robertson Smith 


si cel al lui Hubert si Mauss (impreuná cu cel al lui 
Durkheim) nu sunt atát de indepártate pe cát ar páreala 
prima vedere. A plasa sacrificiul zeului la inceputul sau la 
sfârşitul procesului înseamnă, în ambele cazuri, aşa cum 
arată Detienne, a admite că ideea de abnegatie si de 
renuntare este ,ideea-fortà" in jurul cáreia au putut sá se 
aranjeze riturile sacrificiale. 

În epoca în care a apărut „Eseul”, ceea ce se putea 
cunoaşte despre riturile  sacrificiale practicate de 
societăţile „primitive” se reducea la foarte puţin, pe când 
astăzi dispunem de o documentaţie considerabilă. Scrise 
pornind de la datele obţinute în urma anchetelor de teren 
desfăşurate de-a lungul mai multor decenii în diferite 
regiuni ale lumii, aceste lucrări (pentru Africa: Griaule, 
1940 şi 1948; E.E. Evans-Pritchard, 1956; Middleton, 
1960; Lienhardt, ne-au făcut să descoperim bogăţia 
sistemelor sacrificiale ale societăţilor de tradiţie orală. Din 
aceste „sisteme naturale de rituri”, „complete si 
nedeformate „de interpretări infidele”, pe care Hubert şi 
Mauss au încercat să le surprindă prin intermediul textelor 
vedice şi biblice, anumite texte ale literaturii etnografice 
ne dau exemple magnifice. 

Cele câteva pagini pe care Lévi-Strauss le-a 
consacrat în la pensee sauvage analizei sacrificiului, care 
se bazează în primul rând pe lucrările lui Evans-Pritchard, 
ne vor ajuta să caracterizăm mai bine acest aspect al 
mecanismului sacrificiului pe care Hubert şi Mauss, în 
lipsa unor documente destul de precise despre rituri, nu au 
putut să îl exploreze şi a cărui aducere la lumină ar fi fost 
imposibilă fără contribuţia etnologilor. Orice rit sacrificial, 
spune Lévi-Strauss, are ca finalitate instaurarea unui 
raport „între doi termeni polari - dintre care unul este 
sacrificatorul, iar celălalt este divinitatea - între care, la 
început, nu există omologie şi nu există niciun fel de 
raport” (1962). 


Sacrificiul nu poate să obţină acest rezultat decât 
prin intermediul „unei serii de identificări succesive care 
pot sa se facă în două sensuri [...], de la beneficiarul 
sacrificiului la sacrificator, de la sacrificator la victimă, de 
la victima sacralizată la divinitate, sau în ordine inversă” 
(Lévi-Strauss, 1962). 

Cum se actualizează în riturile societăţilor de tradiţie 
orală aceste procedee de identificare? Aceasta este 
întrebarea care a reţinut, recent, atenţia anumitor etnologi 
africanişti. Din perspectiva unei lucrări recente (Cartry, 
1987), putem să remarcăm punctele în care teoria lui 
Hubert şi Mauss nu reuşeşte să facă distinctiile esenţiale. 
Lucrarea citată reflectă mai ales insuficienta teorieilor în 
privinţa naturii legăturii care se stabileşte între cel care 
face sacrificiul şi victimă. 

„ÎL numim beneficiar al sacrificiului pe subiectul care 
dobândeşte avantajele sacri ficiului sau care îi suportă 
efectele” (Hubert, Mauss, 1968). Ei precizează că ceea ce 
beneficiarul va dobândi în acest fel implică pentru el „o 
schimbare de stare”, un fel de „transformare religioasă” a 
statutului său. Asemenea enunturi sunt cu adevărat vagi, 
însă am fi nedrepti dacă am reduce ideea pe care o au cei 
doi antropologi despre acest rol la aceste formule. 
Contextul ne arată cu destulă claritate cá termenul care le- 
a servit drept model era cel de yajamana, acel personaj 
care, în faza pregătitoare (diksa) a anumitor rituri 
sacrificiale din India brahmanică, trebuia să fie supus unei 
întregi serii de tratamente care urmăreau transformarea 
corpului sáu ,profan" în „corp sacri-ficial', făcându-l 
„demn să fie ofrandă pentru zei” (Biardeau, Malamoud, 
1976). În sistemele sacrificiale pe care le studiază 
africaniştii, reperarea unui rol asemănător cu cel al 
beneficiarului sacrificiului impune recurgerea la alte 
concepte decât cele de corp sacrificial sau de corp oferit 
zeilor. Dintre problemele cu care africaniştii se confruntă 


in legáturá cu acest aspect al ritului sacrificial, putem sá 
enumerăm cel puţin trei pentru rezolvarea cărora ideile lui 
Hubert şi Mauss nu sunt de niciun folos. 1) „Subiectul“ 
pentru care este făcut un sacrificiu este reprezentat, 
adesea, de o rudă, însă acest tip de reprezentare implică 
pentru reprezentant o transformare a persoanei sale, la fel 
de importantă ca cea pe care o va suporta ruda absentă, 
dar care nu este, obligatoriu, de aceeaşi natură. Există aici 
două aspecte ale noţiunii de „beneficiar al sacrificiului”, a 
căror teorie urmează a fi făcută. 2) Poziţia de beneficiar al 
sacrificiului este ocupată, adesea, de un grup (familie, 
ramură, grup rezidenţial sau grup politic). Acest fapt nu 
este specific doar Africii şi, aşa cum am fi putut să ne 
aşteptăm, el este examinat de Hubert şi Mauss. Totuşi, se 
constată că ei nu îi consacră nicio dezvoltare specială, 
multumindu-se să admită fără demonstraţie noţiunea de 
,grup-subiect". Această lacuná a teoriei ne surprinde, cu 
atât mai mult cu cât ei nu puteau să nu ştie că sacrificiul 
brahmanic, „chiar când permite sau cere participarea unui 
mare număr de persoane”, este socotit întotdeauna în 
textele vedice a fi „faptul unui yajamana unic” (Biardeau, 
Malamoud, 1976) şi nu al unei colectivităţi. Alte sisteme 
sacrificiale surprind în alt mod figura plurală a 
sacrificatorului; Hubert şi Mauss lasă problema în 
suspensie. 3) în Africa există numeroase cazuri de 
sacrificiu în care „beneficiarul” efectelor ritului nu este o 
persoană, ci un „lucru”; Hubert si Mauss menţionează 
acest caz. Ca exemple de „lucruri” asupra cărora se 
exercită efectul principal al ritului, în aceste sacrificii pe 
care le numesc „obiective”, ei citează casa beneficiarului 
sacrificiului, câmpul său, râul peste care trebuie să treacă, 
jurământul pe care trebuie să-l presteze, alianţa pe care o 
încheie. Confruntati cu acest tip de sacrificiu, africanistii 
nu pot să se mulţumească să spună, la fel ca Hubert şi 
Mauss, că „lucrul” pentru care se face sacrificiul este 


intotdeauna o entitate care tine ,mai mult sau mai putin 
direct" de persoana celui care face sacrificiul. Adesea, un 
detaliu al practicii sacrificiale (alegerea victimei, tipul de 
moarte ales etc.) ne lámureste asupra naturii lucrului in 
chestiune. La nueri, riturile de separare legate de incest 
implicá sacrificii. Ghicind efectul metaforic care era vázut 
ca o particularitate a ritului la nivelul modului de împărţire 
a victimei, Evans - Pritchard a putut să arate că în 
asemenea rituri nu o stare individuală trebuia 
transformată, ci un raport care apăruse între două grupuri 
de rude din cauza incestului. 

Am putea să arătăm că ceea ce se spune în Eseu 
despre alte forme de identificare sacrificială - mai ales cele 
care se referă la cuplul victimă - divinitate - nu este de 
prea mare utilitate pentru analizarea realitàtilor africane. 
Hubert şi Mauss au stabilit într-un mod strălucit că pot fi 
descoperite afinități între practici sacrificiale „care prin 
natura obiectului şi a rezultatelor lor par să fie întru totul 
opuse” (1968). Ei au intuit primii cá dispozitivele 
sacrificiale a priori puţin asemănătoare pot să aibă moduri 
de funcţionare identice. Principala critică ce li se poate 
aduce ar fi aceea că ei nu au examinat îndeaproape aceste 
jocuri ale identificărilor. Sacrificiul aduce în scenă diferite 
personaje, precum şi o serie de entităţi prin intermediul 
cărora aceste personaje trebuie să intre în relaţie. 
Urmărind în detaliu toate momentele acestui proces, vom 
observa că nu putem să-l descriem menţinând ficţiunea 
unei corespondente între cutare sau cutare funcţie 
realizată în mecanismul sacrificiului (funcţii de sacrificator, 
de victimă şi de destinatar) şi personajul - sau entitatea - 
pe care a trebuit să-l socotim la început reprezentantul 
funcţiei, însă pe care nu-l vom regăsi ca atare în derularea 
sacrificiului. De fapt, tocmai acest joc al deplasării 
rolurilor reprezintă obiectul propriu-zis al unei cercetări 
asupra sacrificiului. Indianiştii au produs deja câteva studii 


remarcabile consacrate acestui subiect (C. Malamoud), iar 
specialiştii din alte arii culturale acţionează într-o 
perspectivă asemănătoare. Aprofundarea acestui tip de 
logică a permis degajarea articulaţiilor rămase 
nepercepute care unesc sacrificiul si alte forme 
instituţionale ce uzează de categoria sacrului cum ar fi, de 
exemplu, posesia rituală (Zempleni, în Cartry, 1987) sau 
regalitatea (de Heusch, 1986; Adler, în Cartry, 1987). 

SACRU 

A vorbi despre sacru inseamná a vorbi atát despre un 
cuvânt, cât si despre o noţiune si, mai mult, a te întreba 
dacă în spatele acestui cuvânt există o noţiune reperabilă, 
pe care antropologia să o poată utiliza astăzi. 

Se impune aici o scurtă readucere în discuţie a 
lucrării Formes élémentaires de la vie religieuse 
(Durkheim, 1912), fie si doar pentru faptul cà multe dintre 
intrebuintarile ulterioare ale cuvântului ,sacru” se 
raportează la această lucrare. Or, termenul acoperă în 
această carte noţiuni foarte distincte, cu variaţii de sens 
care rezumă foarte bine, după părerea lui F. Isambert 
(1982), evoluţia şcolii durkheimiene la începutul secolului. 

Găsim la Durkheim definiţia - deja prezentă, sub o 
formă mai nuanţată, la W. Robertson Smith - conform 
căreia lucrurile sacre ar fi „cele pe care interdicțiile le 
protejează şi le izolează”; în acelaşi context, lucrurile 
profane sunt „cele cărora li se aplică aceste interdicții si 
care trebuie să rămână la distanţă de primele”. În acest 
fel, se constituie un cuplu ai cărui termeni sunt definiti 
prin ei înşişi şi, în egală măsură, prin relaţia care îi uneşte, 
ajungându-se la o definiţie a sacrului pe care caracterul 
său structural o apropie de ceea ce susțineau H. Hubert si 


M. Mauss în analiza făcută sacrificiului. De fapt, această 
definiţie nu joacă niciun rol în textul lui Durkheim, pentru 
că vedem apărând mai târziu o alta, preluată din lucrările 
lui Hubert şi Mauss despre magie. Sacrul - sau, mai 
curând, ilustrarea sa australiană, totemul - este o mână, o 
forţă care se regăseşte în fiecare dintre fiinţele totemice. 
Australianul face experiența acesteia în timpul 
sărbătorilor, în aşa fel încât sacrul nu mai este acum un 
concept analitic de tip structural, ci o realitate 
transcendentă pe care omul o experi -mentează. Nu 
suntem departe de sacru ca manifestare a mysterium 
tremendum et fascinans despre care ne vorbeşte R. Otto 
(1932), reluat, în parte, de M. Eliade (1957) şi R. Caillois. 
Nu doar australianul, ci orice om poate să întâlnească 
sacrul, pentru că această transcendentă nu este alta, ne 
asigură autorul, decât societatea însăşi, în măsura în care 
îi transcende pe cei care o compun. Opoziția sacru - profan 
devine aici opoziţia dintre social şi individual. Sacrul nu 
este foarte departe de ceea ce T. Parsons, în întreaga sa 
operă, şi L. Dumont, în ultima sa carte (1983), numesc 
,valori". Astfel, el se apropie de revelaţia lui communitas 
ca opusul lui societas care, potrivit lui V.W. Turner (1969), 
se împlineşte în ritual. În cartea lui Durkheim, sacrul va fi, 
rand pe rând, un concept analitic, o realitate 
transcendentă care poate să fie experimentată sau socialul 
opunându-se individualului, tot atâtea noţiuni prezente în 
mod izolat în texte anterioare sau ulterioare, fie că 
termenul de „sacru” este sau nu utilizat. 

Studiul lui Hubert şi Mauss despre sacrificiu, din 
care s-a inspirat Durkheim, reprezintă o contribuţie 
originală adusă şcolii franceze de sociologie. Aceşti autori 
arată că sacrificiul, cel puţin în India veche, pune în joc o 
mişcare de tipul du-te-vino şi, având dificultăţi in 
desemnarea punctului său de plecare şi al punctului său de 
sosire, ei utilizează, printre altele, cuvintele „profan” şi 


„sacru”. De fapt, aceste cuvinte contează prea puţin, 
pentru că mişcarea rituală are mai multă importantă decât 
punctele între care se desfăşoară, care nu sunt nimic 
altceva decât semnificanti zero, pentru a relua expresia lui 
Lévi-Strauss (1950). Confruntati, ca şi maorii vorbitori de 
hau, cu dificultatea de a explica o miscare, Hubert si 
Mauss utilizează şi ei un semnificant zero, cuvântul 
,Sacru". Fárá indoialá, cuvántul ,sacru" poate fi utilizat cel 
mai bine astăzi chiar in acest sens. În acest caz, el ar fi un 
termen conventional care ar permite schitarea unei 
tipologii a ritualului, cu condiţia să nu vedem în schema lui 
Hubert şi Mauss decât un tip ritual printre altele. 
Problema pusă de această acumulare de sensuri 
pentru acelaşi cuvânt pare clară. Fără îndoială, nimic nu 
ne împiedică să descoperim că există, în anumite societăţi, 
fiinţe sau obiecte protejate prin intermediul unor 
interdicții, însă ar însemna să mergem prea departe daca 
am presupune că acestea sunt suficient de coordonate 
pentru a forma un domeniu circumscris pe care să îl 
numim sacru. Pe urmă, nimic nu ne împiedică să 
constatăm că sacrificiul sau alte ritualuri pun în scenă o 
mişcare şi nimic nu ne împiedică să dăm un nume 
punctelor extreme ale parcursului descris în acest fel. In 
sfârşit, nimic nu ne împiedică să vorbim despre domeniul 
lucrurilor sociale sau, mai bine, despre „valori”. Putem 
adăuga, de asemenea, un alt domeniu „sacru”, acela a 
cărui experienţă e făcută de omul religios, înțelegând că, 
în această privinţă, sociologul are puţine lucruri de spus 
dacă vrea să evite reducerea acestei experienţe la cea a 
socialului, aşa cum a procedat Durkheim. Insă, există un 
anumit pericol în identificarea tuturor acestor domenii cu 
sacrul, fiindcă aceasta presupune o topografie a 
religiosului (şi, într-un mod mai general, a reprezentărilor) 
care poate fi, uneori, realizată, însă care nu poate fi 
stabilită a priori. De exemplu, H. Bouillard (1974) a arătat, 


pe urmele lui P Mus, cà produsul sacrificiului din India nu 
este sacrul a cărui experienţă o are credinciosul hindus. 

Deci, sacrul va fi fost, la fel ca şi totemul, o noţiune 
compusă, formată prin juxtapunerea mai multor noţiuni 
despre care s-a crezut prea repede că ar fi inseparabile. 

Însă este posibil să izolăm fiecare dintre aceste 
noţiuni şi, poate, după modelul analizei lui Lévi-Strauss în 
legătură cu totemismul, să ne întrebăm dacă aceste 
conexiuni făcute în grabă nu formează un element printre 
altele în cadrul unei tipologii a manifestărilor religiosului 
care rămâne de alcătuit. 

SAHARA 

Sahara - un termen arab generic care desemnează 
desertul - corespunde zonei tropicale care se intinde intre 
Oceanul Atlantic şi Marea Ros le, mărginită la nord de 
masivele muntoase ale Maghrebului si de o bandá ingustá 
de coastă mediteraneană, prelungită la sud, până către 
Africa Occidentală, printr-o stepă semideşertica numită 
Sahel. Câteva zone înalte - Hoggar (Ahaggar), Air (Ayr), 
Tibesti - şi unele podişuri pot să modifice condiţiile 
climaterice locale, însă ariditatea (mai puţin de 200 mm şi, 
uneori, chiar mai puţin de 100 mm de precipitaţii pe an) 
marchează definitiv condiţiile de viaţă şi modul în care se 
realizează ocuparea spaţiului. Este zona marelui nomadism 
cu cămile, care lasă loc, pe marginile sale, creşterii 
ovinelor sau bovinelor. Doar agricultura - mai ales 
fenicicultura (plantaţii de palmieri) - bazată pe irigaţii este 
posibilă, iar aceasta gratie unor tehnici complexe ca 
foqqara (canale subterane) sau  noria (roti pentru 
scoaterea apei din puturi). In perimetrul mentionat este 
practicatá si agricultura pluvialá, cei care se ocupá cu 
aceasta fiind adesea agricultori dependenti (sclavi sau fosti 
sclavi) de crescătorii de animale nomazi. In afara văii 
Nilului, veche axă a pătrunderilor în zonă, restul Saharei a 
separat multă vreme bazinul mediteranean de Africa 
neagră, dar a şi permis legarea acestor două regiuni după 
adoptarea dromaderului, la începutul erei creştine. 

Perioada actuală de ariditate a început în mileniul al 
II-lea î.Hr., când se dezvoltase deja un complex neolitic 
saharian în cadrul societăţilor de pescari localizate în jurul 
marilor zone lacustre, a căror ultimă mărturie e lacul Ciad. 


Ín conditiile mentionate, dominanta pastoralá a acestor 
culturi s-a accentuat. Crescátorii de animale din ,faza 
boviná" par sá se fi deplasat progresiv cátre sud. O culturá 
libianoberberă, bazată pe utilizarea calului si pe 
prelucrarea metalelor, s-a difuzat în Sahara occidentală şi 
în Sahara centrală. Adoptarea dromaderului a favorizat 
expansiunea meridională a triburilor berbere (sanhaja). A 
fost epoca în care s-au organizat drumurile caravaniere de- 
a lungul cărora circulau sarea, aurul şi sclavii, parcurse de 
călători arabi, vestind întemeierea primelor imperii 
sudaneze (mai ales Ghana), constituite la capătul acestor 
drumuri. În Sahara orientală, istoria popularii e mai 
complexă: în sudul Egiptului se manifestă influente 
mediteraneene, se produce un important amestec de 
populaţii şi apar foarte devreme structuri statale în Nubia 
(Sudan) şi la Kanem (Ciad). 

Adoptarea timpurie a islamului a reprezentat un 
factor unificator pentru societăţile sahariene. Ea a 
contribuit la difuzarea unei culturi arabo-islamice scrise şi 
la stabilirea unor triburi arabe, pe de o parte în nordul şi 
vestul Saharei (maurii) şi pe de altă parte în estul Saharei 
(în Sudan şi Ciad). Reţeaua caravanieră s-a dezvoltat şi s-a 
diversificat, importanta economică şi politică a nomazilor 
cămilari a crescut (almoravizii din Sahara occidentală din 
secolul al XII-lea), iar intrepátrunderea societăților 
sahariene şi sudaneze s-a accentuat în cadrul marilor state 
organizate în funcţie de schimburile dintre aceste societăţi 
(Mali, Bornu, Songhai, Hausa etc). 

Actuala repartiție a populaţiei este rezultatul acestei 
istorii şi cuprinde, în funcţie de axe succesive nord - sud, 
Atlantic - Nil, mai multe ansambluri culturale. 

In Sahara occidentală, „arabizarea” triburilor maure, 
adesea de origine berberă, este atât un rezultat al 
schimbărilor sociale şi culturale interne, cât şi un reflex al 
contribuţiilor triburilor beduine (hilaliene) cu care acestea 


au in comun numeroase caractere. Totusi, aceste triburi se 
înscriu într-o ierarhie statutará - aristocratie războinică, 
grupuri religioase, supuşi tributari, sclavi şi sclavi eliberaţi 
deveniți agricultori - care s-a fixat începând din secolul al 
XVII-lea în formaţiuni politice centralizate, emiratele. 
Islamul maur a fost răspândit, prin intermediul confreriilor, 
în Africa Occidentală (asceti musulmani). Schimburile 
controlate de fostele cetăţi caravaniere (Audaghost, 
Walata) au ocupat dintotdeauna un loc important. 

Societatea tuaregă prezintă trăsături analoage, însă 
ea este berberofonă si privilegiază valorile feminine şi, 
uneori, valorile matriliniare. Pătrunderea islamului a fost 
aici mai lentă şi rolul schimburilor este mai puţin 
important decât la mauri. Conflictele armate dintre 
grupurile aristocratice şi războinice au dus la constituirea 
unor mari confederaţii tribale. 

In Ciad, populaţiile tubu, „nomazii negri” ai Saharei, 
au o organizare socială bazată pe existenta unor clanuri 
exogame şi puţin stratificate. Rămase multă vreme la 
distanţă de influentele islamului şi de reţelele de schimb, 
ele s-au amestecat cu populaţiile meridionale şi au 
constituit societăţi originale, asociindu-se uneori pentru 
întemeierea unor formaţiuni statale (Kanuri, Kanembu, 
Zaghawa). 

O parte din Ciad, precum şi regiunile deşertice şi 
semidesertice din Sudan sunt ocupate de puternice triburi 
arabofone, puţin diferenţiate din punct de vedere politic, a 
căror sosire, începând cu secolul al IX-lea, a contribuit la 
dispariţia regatelor nubiene. Această regiune a cunoscut 
mai multe mişcări politico-religioase, cea mai celebră fiind 
mahdismul, care a organizat rezistenta împotriva cuceririi 
coloniale engleze. În nordul Saharei se întâlneşte o 
populaţie arabă (beduinii din Egipt, Libia şi Maghreb). 

Dincolo de diversitatea lor etnică şi lingvistică, 
societăţile sahariene prezintă şi trăsături comune: mod de 


viaţă pastoral si nomad, organizare tribală, influenţa 
islamului, importanta schimburilor la mare distanţă. La 
frontierele meridionale ale Saharei s-au constituit, pe baza 
schimburilor economice şi a conflictelor politice cu 
populaţiile sudaneze, formaţiuni mixte care au jucat un rol 
important în istoria Africii negre. 

Ocuparea colonială a Saharei a întâmpinat puternice 
rezistente şi nu s-a încheiat decât pe la 1930 (prin 
ocuparea parti de nord a Mauritaniei). Declinul 
transportului caravanier si descoperirea resurselor 
minerale au modificat profund economiile sahariene. 
Trasarea frontierelor coloniale si înserarea populațiilor 
sahariene în statele moderne în care ele sunt minoritare au 
provocat numeroase conflicte (în Sahara occidentală, în 
Ciad etc), al căror impact este pe măsura importanţei 
geopolitice a deşertului saharian. 

SAHLINS Marshall 

Náscut in 1930 la Chicago, Marshall Sahlins s-a 
format ca etnolog la Universitatea din Michigan (Ann 
Arbor), realizând prima experienţă de teren în Turcia. În 
1954, şi-a susţinut la Universitatea Columbia (New York) 
teza de doctorat despre stratificarea socială în Polinezia. 
Între 1956 şi 1974 a predat la Ann Arbor, fiind apoi numit, 
în 1974, profesor la Universitatea din Chicago. 

Lui Sahlins i se datorează, în principal, revizuirea 
modelelor dominante ale antropologiei anilor  '60, 
răsturnarea modelelor intelectuale şi revenirea, adesea cu 
mult umor, asupra disputelor dintre diferitele scoli 
antropologice pentru a le sublinia excesele. Adoptând 
principiul reconstrucției critice spre a-l aplica istoriei 
disciplinei sale, Sahlins a revenit asupra ipotezelor şi 
concluziilor pe care le avansase în lucrările anterioare. 
Experiențele de teren (în Fiji, Noua Guinee, Hawaii), 
influenta intelectuală a lui Levi-Strauss, Dumezil şi A.M. 
Hocart vor modera, cu timpul, dezvoltările evoluționiste 
din Tribesmen (1968) şi construcţiile tipologice din Stone 
Age Economics (1972). În această ultimă carte, îndreptată 
mai ales împotriva functionalismului lui R. Firth si 


Malinowski si a teoriilor formale ale economiei, 
Sahlins demonstreazá prezenta recurentá a unui , mod de 
productie domestic" care tinde cátre autarhie. 

Reflecţia asupra economiei societăţilor primitive, 
socotite de el, nu fără o oarecare dorinţă de provocare, 
societăţi de „abundentă”, îl va conduce la o serie de 
întrebări în legătură cu validitatea materialismului istoric 
şi cu capacitatea sa de a explica alte universuri socio- 
culturale decât cele în care a luat naştere. Publicând 
Culture and Practical Reason (1976), Sahlins abandonează 
o formă de determinism încă impregnată de perspectivele 
lui K. Polany, criticând economia ca model sau ca idee, însă 
păstrând-o ca obiect. Societăţile primitive şi societăţile 
capitaliste s-ar diferenţia în funcţie de semnificaţiile pe 
care le acordă activităţilor practice. Astfel, logica 
structurală şi continuitatea culturală operează în afara 
oricărui determinism. Dirijându-şi argumentatia pentru a 
critica proiectul sociobiologic al lui M. Harris, Sahlins vă 
sublinia reductionismul acestuia, arătând şi excesele şcolii 
culturaliste (The Use and Abuse of Biology, 1976). 

Cele mai recente cărţi ale lui Sahlins, Historical 
Metaphors and Mythical Realities (1981) si Islands of 
History (1985), reexamineazà probleme legate de opozitia 
dintre structură si eveniment. Etnografia si istoriografia 
contactelor dintre Hawaii şi Europa sunt discutate din 
perspectiva caracterului emblematic pe care îl capătă, în 
cultura Hawaiană, figura căpitanului Cook, şi slujesc la 
explicarea episodului tragic al uciderii sale rituale, ţinând 
seama de semnificațiile ceremoniale implicate de 
schimburile de femei şi de obiecte dintre indigeni şi 
marinarii englezi. Sahlins arată că evenimentul nu are sens 
decât dacă este plasat într-o ordine culturală anume şi că 
tocmai pătrunderea sa în acea ordine îl modifică. Aşadar, 
structura si istoria nu sunt doar dimensiuni 
complementare ale abordării societăţii şi culturii, ci sunt 


dimensiuni comune care se descoperă reciproc. Întreg 
demersul lui Sahlins încearcă să pună bazele unei noi 
antropologii istorice, asociind antropologia istoriei cu 
istoria antropologiei. Deşi rămâne foarte ataşat de 
principiul reciprocitátii, la care raportează definiția 
schimbului, Sahlins nu trage toate consecinţele posibile 
din perspectivele dezvoltate de Hocart şi Mauss, cu toate 
că primele elemente ale criticii sale de la aceştia le-a 
preluat. lată posibila direcţie în care se vor angaja 
viitoarele revizuiri ale unei opere care, împreună cu cea a 
lui 

Geertz, se numără deja printre cele mai bogate ale 
antropologiei americane de azi. 

J.-C. GALEY 

1958, Social Stratification in Polynesia, University of 
Washington Press, Seattle. 1962, Moala: Culture and 
Nature on a Fijian Island, University of Michigan Press, 
Ann Arbor. 1968, Tribesmen. A Study of Segmentary 
Society, Prentice Hall, Englewood Cliffs, New Jersey. 1972, 
Stone-Age Economics, Aldine, Alberton, Chicago (trad. 
fr.áge de Pierre, áge d'abondance, Gallimard, Paris, 1976). 
1976, Culture and Practical Reason, University of Chicago 
Press, Chicago (trad. fr Au cozur des sociétés: raison 
utilitaire et raison culturelle, Gallimard, Paris, 1980); The 
Use and Abuse of Biology. An Anthropological Critique of 
Sociobiology (trad. fr. Critique de la sociobiologie. Aspects 
anthropologiques, Gallimard, Paris, 1980). 1981, Historical 
Metaphors and Mythical Realities. Structure in the early 
History of the Sandwich Islands Kingdom, University of 
Michigan Press, Ann Arbor. 1985, Islands of History, 
University of Chicago Press, Chicago (trad. fr. Des îles 
dans l'histoire, Gallimard - Le Seuil, Paris, 1989). 

SANCTIUNE 

În general antropologia utilizează termenul de 
,sanctiune” în accepţia sa comună. Studierea sanctiunii 


tine mai ales de antropologia juridică. Pentru M. Mauss 
(1896), care a consacrat un articol originii dreptului penal, 
sursa oricărei sancţiuni este una religioasă, ţinând de 
transgresarea unei interdicții. Pedeapsa este o simplă 
extindere laicizată a acesteia. Sanctiunea poate fi definită 
ca instrumentul prin care orice societate reaminteşte în 
mod solemn separarea instituită între pur şi impur şi, în 
consecinţă, între licit şi ilicit, precum şi pericolul de care 
este pândifântreg grupul din pricina încălcării acestei 
distincţii. După exemplul lui Mauss, etnologia a examinat, 
în general, sancţiunea ca pe un element al unei teorii 
indigene, explicite sau implicite, a coeziunii sociale şi a 
relaţiei pe care trebuie să o aibă individul sau o parte a 
grupului cu grupul în întregul său. Pentru a o interpreta, 
etnologia a recurs pe larg la modelul metaforic al 
contaminării. B. Malinowski (1926) a criticat concepţia 
despre sancţiune care făcea din aceasta unicul principiu al 
guvernării popoarelor primitive, acestea urmând să 
acţioneze doar sub  constrângerea unei sancțiuni 
coextensive funcţionării sistemului social. Pe urmele sale, 
un întreg curent etnologic a încercat să descrie, 
replasându-le în contextul lor, diferitele tipuri şi niveluri 
particulare de exprimare a  sanctiunii (răzbunare, 
compensație, proceduri punitive si reparatorii care pot sa 
varieze în privinţa agenţilor lor şi a mijloacelor utilizate), 
propunând o tipologie a lor (sancţiuni satirice, morale, 
religioase, penale etc). A.R. Radcliffe-Brown (1952) a 
încercat să dea o definiţie a sanctiunii, distingând două 
categorii generale de sancţiuni: sancţiuni difuze şi 
sancţiuni organizate, care decurg din evoluţia „naturală” a 
celor dintâi. Prezente, simultan sau separat, în fiecare 
societate, ele aplică, mai mult sau mai puţin sistematic, 
mijloace de coercitie şi forme de control social care pot să 
meargă de la mustrare până la condamnarea la moarte. 
Radcliffe-Brown constată că în orice societate diferitele 


sanctiuni primare tin de un principiu general, potrivit 
căruia fiecare individ care a suportat un prejudiciu are 
dreptul la o reparaţie. Răzbunarea ar fi forma arhetipală a 
acesteia. În această concepţie, studierea sanctiunii este 
inseparabilă de o reflecţie asupra reprezentativitatii: cine 
este pedepsit şi de către cine? Cum se construieşte 
reprezentativitatea care permite administrarea sanctiunii? 
Aflându-şi originea în diferite instanţe (morala, religia, 
dreptul), hotărârile sanctiunii sunt întotdeauna, pentru 
functionalisti, convergente si complementare. Această 
concepţie a unui echilibru între ordine, dezordine, consens 
şi sancţiune este criticată astăzi în mai multe lucrări 
americane (mai ales Pospisil, 1971). Într-adevăr, trebuie sa 
constatăm că sancţiunea este cheia de boltă a 
demonstraţiei funcționaliste si, în general, a oricărei 
explicaţii date din perspectiva integrării sociale. Tot ca 
reacţie la concepţiile funcționaliste, noţiunea de 
,sanctiune” a reţinut atenţia etnologilor pentru cà ea 
furnizează, în anumite cazuri (de exemplu, boala ca 
sancţiune), un instrument de interpretare care pune în 
evidentă legătura existentă între mai multe serii cauzale 
ale sistemelor de reprezentări indigene (Auge, 1975). 
Cercetări recente văd în sancţiune dimensiunea explicită a 
regulii şi revelatorul celor două fațete ale sale indisolubil 
legate: principiul şi practica. In acest context, sancţiunea 
este utilizată pentru a descrie realizarea a doua economii 
culturale: pe de o parte, comportamentul individului cu 
pasiunile sale, pe de altă parte, imperativul social. Această 
abordare a sanctiunii ne permite să înţelegem mai bine 
modul in care fiecare societate construieste cultural 
individul si colectivitatea. 

E. CLAVERIE 

AUGE M., 1977, Pouvoirs de vie, pouvoirs de mort, 
Flammarion, Paris. 

— EPSTEIN A.L., 1954, Judiciar Techniques and the 

SAPIR Edward 

Náscut la Lauenburg (Germania) in 1884, Edward 
Sapir a emigrat impreuná cu familia sa in Statele Unite la 
vârsta de cinci ani. A făcut studii superioare la 
Universitatea Columbia, unde a urmat cursurile lui F. Boas. 
Cercetator la Universitățile din California si Pennsylvania, 
apoi profesor de antropologie şi lingvistică generală la 
Universitatea din Chicago (1925 - 1931), el a participat la 
numeroase expediţii etnografice la triburile de pe 
continentul nord-american. A murit la Yale în 1939. Sapir 
este în primul rând un lingvist, lucrările sale despre limbaj 
şi faimoasa ipoteză Sapir-Whorf şi Korzybski (limbajul - 
clasificator si organizator al experienţei sensibile) 
asigurându-i încă şi astăzi o mare parte din reputaţie. 
Această experienţă iniţială stă la baza antropologiei sale: 


nu numai că limba devine un nou obiect al etnologiei, un 
fapt cultural de sine stătător, dar chiar şi cultura poate fi 
studiată ca o limbă. Căutând să înţeleagă culturile indiene 
în ele însele, Sapir a criticat cu severitate diferitele teorii 
etnologice care erau în vigoare in epoca sa - 
evoluționismul, difuzionismul si functionalismul. Opunând 
culturile autentice (genuine cultures) culturilor 
„falsificate” (spurious cultures), el arată că, din punctul de 
vedere al autenticităţii, cultura unui mic trib indian poate 
să fie superioară celei a unei societăţi presupuse a fi mai 
evoluate. Lucrările sale, care se sprijină în mare parte pe 
monografiile triburilor indiene nord-americane în mijlocul 
cărora a rămas în mai multe rânduri, încearcă să pună în 
relaţie inconştientul, personalitatea, limba şi cultura, 
înţelese ca un „sistem formal implicit” care le impune 
indivizilor categoriile sale conceptuale. Sapir pune astfel 
bazele unei ştiinţe generale a comportamentului, situată la 
intersecţia dintre etnologie, psihanaliză şi lingvistică. 

and Personality: Essays in Memory of Edward Sapir, 

SARE 

Sarea comună (clorura de sodiu) si succedaneele sale 
sunt produse, schimbate si consumate în primul rând în 
calitatea lor de condimente, dar şi ca materie primă şi 
pentru calităţile care le sunt atribuite în imaginarul 
colectiv. Din punct de vedere fiziologic, omul nu are nevoie 
decât de cinci până la şase grame de sare pe zi, care sunt 
în general conţinute în alimente; restul nu e decât o 
problemă de gust. Lipsită de sarea care îi conservă 
alimentele, o parte a omenirii ar fi, totuşi, ameninţată în 
supraviețuirea sa. 

Cu excepţia exploatării directe a depozitelor saline 
(sare gemă, lacuri sărate, sebkha), care ţine de anumite 
tehnici miniere, producerea „sării” se realizează în mod 
obişnuit prin extragerea dintr-o substanţă salină, urmată 
de concentrarea ei prin diferite mijloace care sunt în 
număr limitat. Acestea pot fi aplicate în mod arbitrar mai 
multor etape ale lanţului de operaţii, în aşa fel încât 
fiecare formă locală de producţie se prezintă ca o 
combinaţie particulară a acestor procedee, a căror logică 
rezultă atât din caracteristicile sistemului tehnic global din 
care face parte, cât şi din necesităţile fizice stricte care 
ordonează operaţiile. De cele mai multe ori, acestea 
urmăresc transformarea unei soluţii saline naturale (apă 
de mare, izvor sărat) sau artificiale, obţinută în general 
prin lesivarea (dizolvarea, înmuierea) diferitelor corpuri 
sărate (pământ, nisip, cenuşă vegetală, bălegar etc.) care 
sunt uneori imbogátite prin stropire sau înmuiere într-o 
soluţie salină naturală. Pentru a mări conţinutul de sare al 
unei saramuri, putem fie să-i adăugăm anumite substanţe, 
fie să o concentrăm prin evaporare. Prima posibilitate este 
ilustrată de diluarea pământului sărat în apa unui izvor 
care este el însuşi sărat (aşa cum este cazul, de exemplu, 


in Tegidda-n-tesemt in Niger), sau de spálarea plantelor 
halofite cu apă de mare, practicată mai ales in Olanda sau 
in China. Cát despre evaporarea saramurilor, ea se obtine 
prin acţiunea unui curent de aer, simultană sau nu cu 
încălzirea lichidului. Într-o mlaştină sărată, apa de mare 
este supusă în acelaşi timp acţiunii soarelui şi vântului. 
Dimpotrivă, gradarea concentraţiei - care constă în a face 
să curgă in mod lent o saramură într-un curent de aer - 
sau evaporarea în „sobe” încălzite la foc sunt aplicaţii 
separate ale unuia sau altuia dintre aceste principii. In 
funcţie de loc, de epocă şi de logica proprie a sistemului 
tehnic pe care l-au dezvoltat, societăţile au combinat în 
moduri foarte diferite aceste operaţii. Astfel, evaporarea 
prin foc se aplică atât apei de mare (Birmania), cât şi apei 
din izvoarele sărate (Anglia, Franche-Comte, Sichuan etc.) 
sau unei saramuri care rezultă din spălarea de către apa 
de mare a nisipului sărat (din Normandia până în 
Scandinavia) sau a cenusii vegetale (procedeu 
generalizat). La fel stau lucrurile şi în cazul gradării 
concentraţiei, care poate să fie folosită atât în cazul unei 
mlaştini sărate (Japonia), cât şi în acela al pompării unei 
saramuri artificiale (Lorena) sau al spălării nisipului (Bali). 

Mai mult decât prin calităţile sale alimentare 
imediate, sarea deţine un loc important în numeroase 
societăţi dator ita proceselor tehnice in care este 
implicată. Un strat de sare aplicat cărnii o deshidratează 
prin osmoza, privind bacteriile responsabile de putrefacție 
de mediul în care se dezvoltă. Sărarea cărnurilor a permis 
mai ales hrănirea echipajelor care au pornit pe oceane şi a 
contribuit la modificarea obisnuintelor alimentare ale 
europenilor, odată cu dezvoltarea pescuitului în Terra Nova 
(secolele al XVI-lea - al XVIII-lea). Folosirea sării apare în 
cele mai diverse activităţi tehnice: olărit, producerea 
săpunului, sticlărie, siderurgie, tăbăcărie, conservarea 
furajelor, mumificare etc. 


Indispensabilà din multe puncte de vedere, sarea a 
făcut obiectul unui comerţ la mare distanţă încă din 
vremuri foarte îndepărtate. Pe coasta atlantică europeană, 
„cărămidăriile” protoistorice par să fi fost utilizate pentru 
conditionarea calupurilor de sare exportate către interior. 
In Noua Guinee, sarea vegetalá are un loc important 
printre bunurile schimbate între văi, in aşa fel încât este 
utilizată uneori ca monedă. În tot Vestul african, 
caravanele transportă sare din Mauritania (Idjil, Nteret), 
din Mali (Taudeni) sau din Niger (Bilma, Tegidda), altà 
dată aducând în schimb sclavi, aur si fildeş. Si aici, cele 
mai mici calupuri de sare serveau drept monedă. Statul 
sau administraţiile societăţilor centralizate, precum cele 
din China, Japonia, Roma, Egipt, Genova sau Veneţia, au 
exercitat adesea un control al producerii şi distribuirii 
sării, a cărui formă extremă o reprezintă gabella din 
Franţa: statul avea monopolul producerii sării, controla 
transportul şi stocarea şi impunea vânzarea acesteia la un 
preţ fixat în mod administrativ. 

Modul în care oamenii au atribuit un sens şi un 
simbol folosirii sării nu a făcut decât obiectul unor 
observaţii dispersate, daca nu chiar  anecdotice. 
Considerată nocivă de către inuiti si în general de către 
popoarele de vânători-culegători, sării i se atribuie puteri 
benefi ce peste tot în restul lumii. Singurele măsuri de 
precauţie care subzistă şi singurele interdicții alimentare 
referitoare la consumarea ei nu se referă decât la femeile 
însărcinate şi la copiii de vârstă mică. La Roma, în Grecia 
sau la beduini ea este gajul prieteniei şi semn de alianţă. 
În tradiţia iudeo-creştină, se consideră că ea previne 
coruperea ofrandelor, că îl purifică pe nou-născut de orice 
păcat şi că îi alungă pe demoni. În Noua Guinee, îi sunt 
asociate puterile vieţii. Dacă există o „etnologie a sării”, ea 
ar trebui să se ocupe în primul rând de locul pe care îl are 
sarea în reprezentările colective, mai ales printr-o 


abordare cognitivă a calităţilor materiale care îi sunt 
atribuite. 

P. LEMONNIER 

BERGIER J.-F., 1982, Une histoire du se, Office du 
livre SA - PUF, Fribourg - Paris. 

— BERNUS E., BERNUS S., 1972, Du se et les dates. 
Introduction à l'étude de la communaute din Gall et de 
Tegidda-n-tesemt, Centre Nigerien de Recherche en 
Sciences Humaines, Niamey. 

— HOCQUET J. 

— C, 1982, Le se et la fortune de Venise; t. l., 
Production et monopole, Atelier de reproduction des 
theses, Université de Lille - III, Lille. 

— GODELIER M., 1969, ,La «monnaie de se» des 
Baruya de Nouvelle-Guinee", in L'Homme, 9 (2): 5 - 37. 

— GOULETQUER P.-L., „Les briquetages 
armoricains; technologie  protohistorique du se en 
Armorique” in Travaux du laboratoire darchbologie pe 
chistorique de la Faculth des sciences de Rennes, Rennes. 

— LEMONNIER P, 1980, Les salines de l'Ouest. 
Logique technique, logique sociale, Editions de la Maison 
des Sciences de l'Homme - Presses universitaires de Lille, 
Paris. 

— MOLLAT M. (ed.), 1968, Le role du se dans 
l'histoire, PUF, Paris. 

— MULTHAUF R.P, 1978, Neptune's Gift. A History 
of Common Salt, The John Hopkins University Press, 
Baltimore - Londra. 

SĂLBATIC 

Termenul de „sălbatic” desemnează mai putin o 
categorie etnografică, cât imaginea răsturnată a civilizaţiei 
occidentale care serveşte la exercitarea unei funcţii critice 
centrale în filosofia morală şi politică. Etimologia (sălbatic 
e lat. selvaticus „de pădure”) îl plasează pe sălbatic de 
partea naturii netransformate de om: simbolizând, în evul 


mediu, o semianimalitate grotescá, termenul dobândeşte o 
aparentă de verosimilitate în momentul descoperirii 
indienilor din America, aceştia din urmă devenind un soi 
de ilustrare vie exclusivă a sa, situaţie care va fi modificată 
doar in urma descoperirii tahitienilor de către 
Bougainville. Presupusa stare „naturală” a sălbaticului 
este sursa unei foarte vechi ambivalente: pe când unii, 
mizând pe reminiscentele mitului antic al vârstei de aur, 
propuneau o viziune idealizată a indianului liber şi bun, 
care trăieşte fără să muncească datorită roadelor pe care i 
le pune la dispoziţie o natură generoasă, unele spirite mai 
putin optimiste subliniau existența sa  mizerabilà, 
constituţia sa fragilă, înclinația sa înspre război si 
canibalism, pe scurt, supunerea sa aproape exclusivă în 
faţa unei naturi socotite ingrate. Totuşi, cele două tradiţii 
se alimentează din aceleaşi surse, care le sunt, în general, 
favorabile indienilor: Thevet, Lery, Acosta, d'Abeville, 
d'Evreux sau Acuña pentru America de Sud, şi misionarii 
iezuiti pentru Canada (Lafitau, Relations de la Nouvelle 
France). Adeptii teoriei bunului sálbatic (Montaigne, 
Lescarbot, Lahontan, Du Tertre, Rousseau) se slujesc de 
„filosofii goi" pentru a-i cenzura pe contemporanii lor şi, 
începând cu secolul al XVIII-lea, pentru a critica deschis 
Biserica şi ordinea monarhică. Dimpotrivă, cealaltă tradiţie 
va încerca să justifice cucerirea prin binefacerile aduse de 
aceasta popoarelor pe care anarhia şi ignoranta le făceau 
profund nefericite (Vitoria, Hobbes, de Pauw, Buffon, 
Voltaire, Kant, Hegel). Filosofia Luminilor (articolul 
„Sălbatic” din Enciclopedie e depreciativ) şi triumful ideii 
de progres vor duce, în secolul al XIX-lea, la o interpretare 
a istoriei din perspectiva căreia sălbaticii sunt situaţi într- 
un stadiu inferior al evoluţiei, ei trebuind să treacă prin 
etapa barbariei înainte de a ajunge la civilizaţie (Klemm, 
Bachofen, Morgan, Engels). Inlocuiti de primitivi, sălbaticii 
au dispărut din etnologia modernă, în afara prezenţei lor 


ca actori foarte abstracti ai unei ontologii politice (P. 
Clastres). 

SCHAEFFNER André 

Náscut la Paris in 1895, André Schaeffner s-a dedicat 
încă de la începutul anilor '20 istoriei muzicii si 
muzicologiei comparate. Elev al lui S. Reinach la Ecole du 
Louvre şi al lui Vincent d'Indy la Schola Cantorum, el şi-a 


consacrat primele lucrári influentelor reciproce dintre 
tradiţiile muzicale germană, franceză, italiană şi rusă din 
secolul al XIX-lea, istoriei şi modului de producere a 
clavecinului, precum şi originilor africane ale jazului, 
aceste din urmă cercetări  orientându-l către 
etnomuzicologie. Prieten cu G.H. Riviere, director-adjunct, 
din 1928, al Musée d'Ethnographie de la Trocadero, este 
chemat, în 1929, de către directorul acestuia, P. Rivet, să 
participe la reorganizarea muzeului; el va întemeia aici 
primul departament de etnomuzicologie din Franța - pe 
care Îl va conduce până în 1965 -, contribuind la 
transformarea acestui domeniu de investigație într-o 
disciplină autonomă. În 1941 a obţinut diploma la École 
Pratique des Hautes Études (secțiunea de  stiinte 
religioase), unde, începând cu anul 1930, urmase cursurile 
lui M. Mauss, si, în acelaşi an, a fost numit conducător de 
lucrări la CNRS. Schaeffner a participat la mai multe 
misiuni in Africa neagră (la dogonii din Mali, apoi, 
împreună cu D. Paulme, la kissi si baga din Guineea si la 
bete din Coasta de Fildeş) în cursul cărora a strâns 
materiale pentru a constitui o adevărată istorie şi 
sociologie a muzicii africane. A fost preşedinte al Société 
Française de Musicologie şi membru al Academiei Charles 
Cros; a murit la Paris în 1980. 

În opera sa importantă şi variată, Schaeffner a 
încercat să arate că studierea fenomenelor estetice nu 
poate fi separată de cea a societăților în care ele se 
manifestă. Astfel, analizând modul în care sunt folosite 
instrumentele muzicale în societăţile „primitive” şi în 
societăţile moderne, el a reuşit să demonstreze că oricărei 
împărțiri a instrumentelor îi corespunde o împărţire a 
societăţii sau o distincţie între rituri cărora membrii 
acestei societăţi li se conformează sau li s-au conformat 
cândva. Schaeffner a fost primul care a aplicat metodele 
etnomuzicologiei în studierea unor tipuri de muzică mai 


complexe si de aici decurge si dubla orientare a unora 
dintre cercetările sale, îndreptate când înspre muzica 
populară sau tradiţională, când înspre muzica savantă. 
Incă din 1930, el a fixat, cu ajutorul lui C. Sachs, 
terminologia organologică franceză şi a propus o nouă 
clasificare a instrumentelor muzicale, ale cărei diviziuni nu 
a încetat să le explice. Această clasificare a devenit 
instrumentul de clasare şi analiză de referinţă în 
etnomuzicologie. 

Alături de G.H. Riviere şi M. Leiris, Levi-Strauss a 
recunoscut în Schaeffner pe unul dintre cei cărora 
etnologia franceză le datorează fizionomia sa originală: 
„Arta este, în aceeaşi măsură ca şi ştiinţa, atentă atât la 
ceea ce se creează, cât şi la ceea ce subzistă, refuzând să 
se replieze asupra sa, ascultând rezonantele care se nasc 
încontinuu între artele plastice şi muzică, cunoaştere şi 
poezie, cultul faptelor şi imaginaţia poetică”. 

SCHAPERA Isaac 

Antropologul britanic Isaac Schapera, al cărui tată 
era un modest negustor, s-a náscut in 1905 la Garies, un 
sat din Namaqualand (Africa de Sud), populat de hotentoti 
si bosimani, si era copil in momentul in care familia sa s-a 
stabilit la Cape Town. Intránd la universitate, a urmat 


cursurile lui A.R. Radcliffe-Brown, continuándu-si apoi 
formarea ca antropolog la London School of Economics, 
unde a lucrat cu C.G. Seligman, a participat la seminarul 
lui B. Malinowski si s-a imprietenit cu E.E. Evans-Pritchard 
si cu M. Fortes. A revenit in Africa de Sudàn 1929, 
impártindu-si forţele între învăţământ şi ancheta de teren. 
Inlocuindu-l temporar pe W. Hoemle la Universitatea din 
Witwatersrand (Johannesburg) în 1930, el i-a avut ca 
studenţi pe M. Gluckman, E. Krige şi H. Kuper. In 1950 
este numit profesor la London School, unde va fi coleg cu 
R. Firth. S-a retras din învăţământ în 1969 şi de atunci 
trăieşte la Londra. 

Cercetător minuţios şi scrupulos, neîncrezător în 
teorii, Schapera, după ce i-a studiat pe hotentoti şi pe 
boşimani (1930), s-a dedicat aproape în exclusivitate 
studierii populației tswana (Bechuanaland, astăzi 
Botswana); cu ocazia unui interviu recent (J. şi J.L. 
Comaroff, 1988), el se socotea un soi de Samuel Pepys al 
populației tswana: „La urma urmelor, Pepys nu avea teorii, 
ci era un excelent etnograf. Lucrările lui Schapera țin în 
principal de antropologia politică (este unul dintre autorii 
clasicei African Political Sistems, 1940); în Government 
and Politics în an African Tribe (1956), el analizează cu 
precizie şi claritate contextul politic tswana contemporan. 
Schapera este, chiar si când se transformă în istoric, un 
antropolog al Africii „actuale” - aga cum va fi si prietenul 


sáu Glückman -, dorind să explice prezentul. Este 
semnificativ, în această privință, faptul că mai multe dintre 
lucrările sale - despre dreptul cutumiar, despre 


pământurile arendate, despre emigrarea mâinii de lucru - 
au fost realizate la cererea administrației sud-africane şi 
că unele dintre scrierile sale istorice şi juridice au fost 
traduse in limba tswana. Schapera a inovat vorbind despre 
viața sexuală a africanilor în Marriedlife în an African 
Tribe (1940), carte a cărei apariție a provocat scandal, iar 


Migrant Labour and Tribal Life (1946) a fost socotită „o 
operă de pionierat” (C. Meillassoux). Erudit, mare 
cercetător al arhivelor, Schapera a editat documentele si 
corespondenta lui Livingstone (1959 - 1974). Ultima 
lucrare din abundenta bibliografie a lui Schapera a fost 
publicatà in 1979 (in Shack, Cohen, 1979); este vorba de 
un studiu despre terminologia inrudirii in romanele lui 
Jane Austen. 

SCHIMB 

Noţiunea de ,schimb" a dobândit o importantă 
majorá in antropologie din momentul cánd un numár 
suficient de studii etnografice asupra vietii economice a 
societăţilor neoccidentale a permis să se constate că 
pentru acestea din urmá schimbul nu avea nici acelasi sens 
şi nici aceeaşi funcţie ca pentru societăţile occidentale. O 


etapă importantă o reprezintă lucrarea etnografică a lui B. 
Malinowski (1922) asupra insulelor Trobriand, lucrare ce 
evidenţiază o împletire foarte strânsă a vieţii economice, a 
magiei si a practicilor ceremoniale. Putin mai târziu, M. 
Mauss a încercat să realizeze în premieră o sinteză a 
acestor fenomene, bazându-se în mare parte pe lucrările 
lui F. Boas (1897) şi Malinowski (1922). 

Astfel, de la apariţia cărţii Essai sur le don, se 
întâmplă in mod curent să numim „dar” orice prestatie de 
servicii între grupuri sau persoane, prestatie determinată 
de cele trei obligaţii fundamentale de a da, a primi şi a 
înapoia. Mauss a stabilit că, într-un număr foarte mare de 
societăţi, circulaţia obiectelor, a serviciilor, a simbolurilor 
si a persoanelor nu se desfăşoară potrivit modalitatilor de 
vânzare-cumpărare, ci în funcţie de cele trei obligaţii 
menţionate mai sus, şi că, mai mult, produsele care intră în 
circulaţie în aceste societăţi nu sunt aproape niciodată 
separate definitiv de deţinătorul lor iniţial, de punctul lor 
de origine, la care încearcă să se întoarcă sub o formă sau 
alta, după o întârziere mai mare sau mai mică. Mauss a 
numit „sisteme de prestări totale” fenomenele de circulaţie 
determinate de cele trei obligaţii şi „sisteme de prestări 
agonistice” pe cele în care înapoierea darului implica 
creştere, competiţie, luptă pentru prestigiu şi influentă. 

In Structures élémentaires de la parenté, C. Lévi- 
Strauss (1949) a discutat circulatia femeilor intre diverse 
clanuri, in prelungirea perspectivei deschise de Mauss. 
Lévi-Strauss a putut astfel să demonstreze cá, în 
societăţile în care tipul de partener cu care un individ 
trebuie să se căsătorească este prescris, circulaţia 
femeilor între grupuri poate fi descrisă prin una din 
următoarele trei structuri. În cazul schimbului restrâns, 
căsătoria se face cu verişoara încrucişată bilateral şi 
schimbul femeilor uneşte clanurile în perechi (între grupul 
A şi grupul B, C şi D etc.). În ceea ce priveşte schimbul 


generalizat, sunt posibile douá situatii: 1) cánd cásátoria 
se face cu verişoara încrucişată matrilateral, grupul A 
doneazá grupului B, care doneazá grupului C, care 
donează grupului A, această ordine nevariind de la o 
generaţie la alta; 2) când căsătoria se face cu verişoara 
incrucisatá patri-lateral, directia dupá care se parcurge 
ciclul precedent se inverseazá la fiecare generatie. 

M. Sahlins (1965) a elaborat o clasificare a tipurilor 
de schimburi, punánd in relatie gradul de reciprocitate 
implicat si calitatea legăturilor sociale existente între 
parteneri (distanta socială). Principiul acestei clasificări 
este că circulaţia darurilor se leagă în mod strâns de 
raporturile sociale - legături de rudenie sau de vecinătate 
între parteneri, ţinând cont de statutul fiecăruia (Sahlins, 
Op. cit). Astfel, în cazul reciprocitatii generalizate, 
solidaritatea este maximă între grupurile sau persoanele 
implicate în schimb: se acordă puţină importanţă valorii 
cantitative a lucrurilor date sau primite, iar întârzierea la 
înapoierea darului ţine de posibilităţile beneficiarului, ale 
cărui necesităţi sunt luate în consideraţie de către donator 
(Sahlins, op. cit). În ceea ce priveşte reciprocitatea 
echilibrată, aceasta reprezintă o formă de solidaritate 
intermediară: între parteneri există o distantă socială mai 
mare decât în cazul precedent, produsele schimbate 
trebuie să aibă o valoare considerată a fi echivalentă, iar 
relaţia de schimb are tendinţa să se dizolve dacă 
înapoierea darului nu se produce într-un interval suficient 
de scurt (Sahlins, op. cit.). Cât despre reciprocitatea 
negativă, în sfârşit, fiecare partener încearcă să obţină 
ceva de la celălalt fără a da nimic în schimb, rezultând de 
aici o continuă tocmeală şi tranzacţii pur utilitare: în acest 
caz, distanţa socială dintre parteneri este cea mai mare, 
interesele sunt opuse şi, în ultimă instanţă, schimbul se 
transformă într-o relaţie de tip ochi pentru ochi, dinte 
pentru dinte (Sahlins, op. cit.). O asemenea clasificare, 


ilustrată printr-un număr foarte mare de exemple 
etnografice, are avantajul de a sublinia faptul că durata 
întârzierii acordate pentru returnarea darului, cât şi 
importanta, mai mare sau mai mica, a echivalentei 
cantitative între produse, depind de raporturile de rudenie 
şi de vecinătate. 

În sfârşit, mai recent, ca Gregory (1982) a arătat cum 
este posibil să se compare reproducerea, circulaţia şi 
schimbul în societăţile organizate pe baza grupărilor 
economice (clase) si în societăţile întemeiate pe o 
armătură de rudenie. Această sinteză a lucrărilor lui Marx, 
P. Staffa, Mauss si Lévi-Strauss evidenţiază foarte bine 
diferenţele dintre schimbul bunurilor si cel al mărfurilor, 
dintre rangul şi valoarea produselor, dintre creditul fondat 
pe maximalizarea profitului şi cel bazat pe maximalizarea 
numărului de debitori. 

Dacă se poate spune că schimbul comercial stabileşte 
un raport cantitativ între obiecte alienabile circulând între 
parteneri independenţi unul de celălalt, atunci schimbul de 
daruri se caracterizează prin faptul că stabileşte un raport 
calitativ între parteneri care depind unul de celălalt şi 
între care circulă obiecte inalienabile (Gregory, op. cit.). 
Dacă mărfurile a şi b sunt schimbate între persoanele A şi 
B, între ele se stabileşte o echivalență cantitativă; în plus, 
aceste mărfuri fiind alienabile, o dată tranzacţia încheiată, 
B poate dispune de a după cum pofteşte, la fel cum A poate 
face orice îi place cu b. Dimpotrivă, dacă a şi b sunt daruri, 
inalienabile, B va trebui în cele din urmă să-i înapoieze lui 
A fie chiar pe a, fie un obiect de acelaşi tip, aceeaşi 
obligaţie fiind valabilă pentru A fată de B (Gregory, op. 
cit.). 

Dacă fiecare marfă îşi are valoarea şi preţul său, 
fiecare dar are rangul său, acesta din urmă fiind 
determinat de un ansamblu de factori care au foarte puţin 
în comun cu utilitatea sa marginală sau cu valoarea- 


muncă: vechime, mărime, decoraţii, numărul mâinilor prin 
care a trecut etc. în general, dacă A îi dă lui B un obiect de 
rang superior celui pe care B i-l dă lui A, acesta din urmă e 
considerat ca fiind superior lui B (Gregory, op. cit.). 
Schimbul de daruri presupune întotdeauna existenţa 
unui credit, a unui interval înainte de înapoierea 
contradarului. Cum darul este inalienabil şi retine 
întotdeauna ceva din natura donatorului, el trebuie în cele 
din urmă să se întoarcă la proprietarul său (Mauss, 1923 - 
1924). Astfel, în schimbul lui a, pe care l-a primit de la A, B 
va trebui fie să-l înapoieze pe a, fie un obiect similar, de 
acelaşi rang. Pentru a-şi lichida datoria, B nu are nimic de 
făcut în plus, noţiunea de împrumut cu dobândă 
neaplicându-se aici, contrar a ceea ce se întâmplă în 
circulaţia mărfurilor. Mai multe sisteme de prestări totale, 
care astăzi se numesc sisteme de schimburi ceremoniale, 
presupun totuşi ca partenerul să înapoieze darul, mărit 
într-un grad mai mult sau mai puţin considerabil, dar fără 
ca această creştere a valorii să depindă de termenul 
acordat pentru returnare. Sisteme cum ar fi kula 
melaneziană (Malinowski, 1922; Leach et Leach, 1983), 
moka şi tee din ţinuturile înalte din Papua-Noua Guinee 
(Strathern, 1971; Meggitt, 1974), potlatch-ul la indienii 
kwakiutl din America de Nord (Boas, 1897), sau tawsa 
kabyle din Africa de Nord (Maunier, 1927) presupun toate 
obligaţia de a înapoia cu surplus, în caz contrar apărând 
riscul pierderii rangului, a prestigiului sau a influentei. 
Exceptând lucrările lui Boas (1897) asupra indienilor 
kwakiutl, cele ale lui R. Maunier (1927) asupra sistemului 
tawsa kabyle si cele ale lui J. Falkenberg (1962) asupra 
sistemului nadji kulu din Australia, studiile etnografice 
cele mai bogate si mai detaliate asupra sistemelor de 
schimburi ceremoniale provin în majoritatea lor din 
Melanezia: lucrărilor citate anterior descriind sisteme cum 
ar fi kula sau moka, trebuie să le adăugăm pe cele 


privitoare la insulele Trobriand (Weiner 1976) si la 
arhipelagul Solomon (Hogbin, 1932 - 1933; de Coppet, 
1970). Cele mai bune bibliografii generale pot fi întâlnite 
in Sahlins (1965) si Gregory (1982). 

În ceea ce priveşte orientarea studiilor în direcţia 
schimburilor ceremoniale, datând de câţiva ani, două 
observaţii ar trebui menţionate in loc de concluzie. In 
primul rând, societăţile unde pot fi întâlnite asemenea 
sisteme nu cunosc distincţia pozitivistă proprie nouă, între 
subiect şi obiect, lucru şi persoană etc.; studiindu-le, ar 
trebui să avem grijă să diferentiem cât mai fidel posibil 
reprezentările lor cu privire la schimb, aşa cum se 
întâmplă în lucrări cum ar fi cele ale lui Mauss (op. cit), C. 
Barraud, D. de Coppet, A. Iteanu si R. Jamous (1984) şi E. 
Schwimmer (1973), de exemplu. Pe de altă parte, si acest 
lucru este fundamental, orice asimilare a schimbului cu o 
normă de reciprocitate mai mult sau mai puţin explicită 
trebuie evitatà cu grijá: in anumite societáti sau in anumite 
sfere ale unei societáti date, schimbul poate fi guvernat de 
o astfel de normă, dar acesta nu este deloc un caz general, 
întotdeauna trebuind observate toate reprezentările şi 
practicile ce se prezintă etnografului, întrucât în acest 
domeniu nimic nu poate fi dedus. Oricât de importantă ar 
putea să pară în unele demersuri teoretice, obligaţia de a 
înapoia nu este întotdeauna prezentă şi atunci când este, 
ea nu presupune înapoierea obligatorie a unui produs de 
aceeaşi valoare sau de rang echivalent. 

SCHIMBARE SOCIALĂ - Africa 2 - Cercetările 
asupra Africii. Balandier (G.). Glückman (M.). Redfield (R.). 
Shapera (I.) 

SCHNEIDER David Murray 

Antropolog american, David Murray Schneider s-a 
náscut in 1918. Dupá ce a studiat la Universitatea 
Harvard, el a fácut cercetári de teren in Micronezia (insula 
Yap). El a construit, in principal, o operă de analist al 
înrudirii, luând parte, de-a lungul întregii sale cariere, la 
dezbaterile teoretice care s-au referit la acest domeniu al 
cercetării antropologice. A inaugurat acest demers 
criticând cu tărie, împreună cu G.C. Homans (1955), 
anumite aspecte ale teoriei alianţei, prezentată în 1949 de 
Lévi-Strauss în Les structures élémentaires de la parenté, 
mai ales locul acordat noţiunii de „căsătorie preferentialá". 
Argumentatia lui Homans şi Schneider pe care R. 
Needham o va respinge, tinde să înlocuiască abordarea 
structurală a alianţei cu o concepţie a acesteia care îi 
organizează formele pornind de la considerarea ego-ului ca 
subiect, relaţiile acestuia cu rudele sale, veri paraleli sau 
incrucisati, patrisau matrilaterali, căutate sau evitate 
pentru căsătorie, fiind exprimate prin intermediul unor 
termeni de o mai mică sau mai mare proximitate afectivă. 

Abordarea  „culturală” a  înrudirii propusă de 
Schneider a exercitat o influenţă considerabilă asupra 
tinerilor antropologi formaţi în cadrul Universităţii din 
Chicago, unde el a predat vreme de douăzeci de ani, până 
în 1984. Înrudirea nu tine de un joc al regulilor formale, de 
o ordonare juridică sau de un sistem autonom de atitudini, 
ci poate fi considerată un „sistem de simboluri” asociind 


un cod de comportament social si un limbaj specific ce se 
referá la substantele naturale, in másura in care acestea 
sunt categorii ale culturii (sánge, spermá, lapte etc). 
Aceastá conceptie, degajatá in urma unei analize a 
societăţii americane contemporane, tine seamă de 
specificitatea relaţiilor de rudenie, care sunt indisociabile 
de ansamblul reprezentărilor unei societăţi, aşa cum se 
exprimă acesta prin intermediul unor coduri fiziologice, 
cosmologice etc.  Întâietatea acordată simbolismului 
cultural îl conduce la concluzia că legăturile de rudenie 
trebuie să fie surprinse în limbajul societăţii analizate. 
Intr-o carte recentă (1984), Schneider readuce în discuţie 
însăşi autonomia domeniului înrudirii, a cărui ancorare în 
procesul reproducerii biologice ar ţine de o iluzie a culturii 
occidentale. Procedând în acest fel, el recuza legitimitatea 
interesului electiv arătat înrudirii de către antropologie. 

SCLAVIE 

1. Societăţi sclavagiste 

Primele reflecții ale istoricilor asupra sclaviei 
îmbracă un caracter umanist şi sunt asociate denuntárilor, 
adeseori ambigue, care subliniază aspectele nerentabile 
ale muncii cu sclavi sau caracterul arhaic al sclaviei. 


Acestea se referá mai ales la sclavagismul antic, invocat 
pentru a judeca formele de sclavie contemporaná: astfel, 
H. Wallon publicà lucrarea sa Histoire de l'esclavage dans 
l'Antiquité in 1847, la sfârşitul campaniei pe care o initiase 
in scopul abolirii sclaviei în coloniile franceze. 
Condamnării sclaviei în numele principiilor etice şi politice 
i se va substitui curând reflectia asupra semnificației sale 
istorice. În viziunealui Marx, sclavagismul reprezintă una 
din primele forme ale apariţiei societăţilor organizate în 
clase. 

Multă vreme, studiul societăţilor antice a furnizat un 
cadru privilegiat pentru analiza sclavagismului. În Uniunea 
Sovietică, în anii '30, respingerea proiectului de mod de 
producţie asiatic a condus la transformarea sclaviei într-o 
etapă necesară a evoluţiei omenirii şi în singurul mod de 
producţie al societăţilor antice în ansamblul lor. Această 
greşeală de raţionament a avut drept efect înmulţirea 
studiilor pe domenii restrânse ce vor contribui la 
distingerea unor variante ale acestei concluzii - cel mai 
adesea raportate la vestigiile comunităţii arhaice (V. 
Strouve) - şi vor permite, atunci când această schemă a 
succesiunii necesare a stadiilor de evoluţie va fi 
abandonată de către istoricii marxişti, recunoaşterea 
multiplicitatii formelor de exploatare a muncii cu sclavi in 
antichitate (Recherches internationales, 1975). În ceea ce-l 
priveşte pe M.I. Finley (1960), el arată că în antichitate 
aceste forme diferite se situează într-un continuum de 
poziţii statutare. Această analiză, care respinge un 
determinism economic strict, diferă totodată si de 
abordarea propusă de E. Meyer şi ilustrată prin lucrarea 
de sinteză a lui WL. Westermann (1955) care atribuie 
sclaviei un rol determinant în formarea elitelor politice. 
Finley arată că, dimpotrivă, „sclavia-marfă” (chattel- 
slavery) nu s-a putut dezvolta decât în condiţii specifice - 
dintre care, în primul rând, specializarea producţiei 


agricole -, pe care le asociazà cu cele care s-au aflat la 
baza dezvoltárii sclaviei americane moderne. 

Lucrările consacrate de mai multe decenii sclaviei 
americane subliniază legăturile acesteia cu agricultura de 
plantație, model perpetuat deja de sistemul latifundiar 
mediteranean şi răspândit apoi odată cu colonizarea Lumii 
Noi. Producţia pentru o piaţă mondială, dar şi amploarea 
traficului de sclavi africani, iar mai apoi consecinţele 
abolirii sale justifică trăsăturile specifice ale acestor 
societăţi sclavagiste; unii autori nu retin decât aspectul 
capitalist, alţii insistă asupra relaţiilor „paternaliste”, 
asociind stăpânii şi sclavii (Genovese, 1965). 

Lucrările care au beneficiat cel mai mult de recenta 
amploare a cercetărilor în domeniu sunt cele care vizează 
sclavagismul în societăţile neoccidentale, mai ales în cele 
africane. Relaţiile acestui tip de sclavagism cu schimburile 
comerciale şi, mai mult, cu capitalismul apar ca secundare, 
iar exploatarea muncii productive nu se prezintă 
întotdeauna ca principală finalitate a instituţiei. Unii 
antropologi anglo-saxoni (Miers, Kopytoff, 1977) sugerează 
analiza sclavagismului în contextul mai general al 
„drepturilor asupra persoanelor” (înrudire, alianţă, 
adopţie, linii genealogice etc), finalitatea acesteia fiind 
asigurarea încorporării (absorbtion) indivizilor în grupe de 
rudenie, la una sau două generaţii după luarea în sclavie. 
La celălalt pol, antropologii francezi, marxişti, subliniază 
caracterul productiv al muncii în sclavie şi explică 
diferitele condiţii sociale ale sclavului prin intervenţia 
caracteristicilor generale ale reproducerii societăţilor 
sclavagiste (Meillassoux, 1986). În acelaşi spirit, lucrările 
istorice (Lovejoy, 1983) subliniază rolul pe care l-a jucat 
traficul de sclavi - de-a lungul Saharei şi al coastei 
orientale, apoi atlantice a Africii - în dezvoltarea 
sclavagismului african sau analizează condiţiile folosirii 
sclavilor în secolul al XIX-lea în economiile de plantație 


asociate unei economii regionale sau mondiale de piaţă. 

Aceste studii recente asupra sclaviei-au pus accentul 
pe douá tipuri de probleme. 

Primul este cel al rationalitàtii productiei sclavagiste. 
impotriva unei conceptii ,umaniste", ilustrate mai cu 
seamă de către Wallon - partea pozitivă a antichităţii este 
libertatea, partea negativă este sclavia -, caracterul 
,progresist" al sclavagismului devine o teză subiacentă 
evolutionismului. Foarte de curând, ideea conform căreia 
sistemul sclavagist din Lumea Nouă ar fi fost un 
anacronism economic a fost pusă din nou în discuţie de 
către susţinătorii americani ai istoriei cliometrice (Fogel, 
Engerman, 1974); pe plantațiile din sudul Statelor Unite, 
sclavagismul era mai rentabil, în opinia lor, decât munca 
retribuită. Abordarea marxistă contemporană pune 
accentul pe caracteristicile specifice ale reproducerii 
raportului de producție sclavagist pentru a servi drept 
bază a rationalitátii economice, dar si pentru a sublinia 
limitele acesteia. Rentabilitatea sclaviei provine din faptul 
cá sistemul sclavagist nu este decát in mod exceptional 
fondat pe reproducerea biologică internă (ca în sudul 
Statelor Unite după încheierea traficului de sclavi); acesta 
cere o aprovizionare regulată cu sclavi noi. Noţiunea de 
„mod de producție sclavagist”, chiar în absenta 
postulatelor evoluționiste, tinde să fie abandonată în 
favoarea celor de „formare” sau de „sistem” sclavagist, 
inclusiv pentru antichitatea clasică (Gârlan, 1982). 

Studiul sclavilor priviți ca grup specific a rezistat mai 
bine acestor reinterpretäri. Analizele marxiste se 
diferențiază de cele anterioare, din perspectiva luptei de 
clasă, pentru a ilustra formele multiple de identificare 
colectivă a sclavilor şi limitele impuse acesteia de 
eterogenitatea etnică şi socială a lumii sclavagiste. 
Impactul mişcării politice a negrilor americani asupra 
cercetărilor în acest domeniu s-a dovedit a fi foarte 


fructuos: studii privind comunitátile de negri fugari, rolul 
religiei, aparitia de structuri sociale spre ince, mai ales 
familiale (forma matricentrica a familiei caraibiene) 
(Mintz, 1981). Influenţa funcționalistă din studiile 
africaniste a fost adesea criticată: încorporarea rapidă a 
sclavilor în grupurile de rudenie poate fi considerată şi în 
cadrul unui raport de forţe între stăpâni şi sclavi (Cooper, 
Există tendinţa de a considera aceste relaţii în termeni 
culturali, punându-se accentul pe diversele variabile - 
rasiale, religioase (studiile asupra islamismului), etnice 
etc. - care conduc la legitimarea diferenţei iniţiale pe care 
se întemeiază raportul sclavagist şi contribuie la 
reproducerea acestui raport. 

P. BONTE 

2. Sistemul sclavagist 

Sclavagismul reprezintă singurul mod de exploatare 
care permite acumularea in conditile in care nu se 
înregistrează o creştere a productivităţii muncii. Desi 
majoritatea teoriilor sclavagismului sunt fundamentate pe 
ştiinţa juridică, în fapt condiţiile economice ale funcţionării 
sale sunt cele care îl definesc cu adevărat. 

Sclavagismul este un sistem social fondat pe 
exploatarea unei clase aservite, a cărui reproducere se 
face prin achiziţionarea (capturare, cumpărare) de fiinţe 
umane. El este diferit de iobăgia feudală, care se 
realizează prin înmulţirea clasei aservite, dar şi de formele 
ocazionale de supunere (prizonieri de război, ostatici, 
obligaţie, clientelism etc). Sclavagismul, al cărui avantaj 
este că se întemeiază pe apropierea unor indivizi născuţi şi 
crescuţi în alte societăţi, necesită un dispozitiv care să 
asigure această aprovizionare continuă: războiul şi 
comerţul. O dată sclavul înlocuit cu un alt captiv, 
totalitatea supraprodusului alimentar - ceea ce depăşeşte 
subzistenta sa cotidiană - poate să-i fie confiscat de către 
stăpân. Rupt de societatea sa de origine şi lipsit de 


posibilitátile de a-si asigura reproducerea demograficá si 
socială, sclavul este exclus de la raporturile de rudenie. 
Astfel se prezintă substanţa ireductibilă a statutului său 
social, caracterizat prin negarea persoanei sale, care poate 
fi sanctionatá prin vânzare sau ucidere. 

Sclavii de povară, hrániti în exclusivitate de către 
stăpân, sunt destinati unui efort fără limită. Sclavilor 
locuind în bordeie li se încredinţează o bucată de pământ 
unde îşi produc hrana sau o parte din ea, restul timpului 
de muncă fiindu-i consacrat stăpânului. Aceştia primesc 
locuinţă atunci când bărbatul este autorizat să trăiască cu 
o femeie, a cărei progenitură, şi ea aservită, aparţine 
stăpânului femeii. Sclavul poate primi certi ficat de 
manumitiere când se eliberează de munca sa, oferindu-i 
stăpânului o parte fixă a producţiei sale agricole. Dacă prin 
tolerantă sclavii eliberaţi legal îşi pot agonisi o sumă de 
bani, ei nu posedă nimic altceva care să nu tină de 
patrimoniul stăpânului. Tot datorită statutului lor, 
deoarece nu se pot plasa în situaţia - întotdeauna 
amenințătoare pentru deţinătorii puterii - de moştenitori 
legitimi, unii sclavi sunt angajaţi pe post de confidenti 
(sclavi de încredere) sau ca spadasini (sclavi militari), 
uneori de rang înalt. Eliberarea, adesea confundată cu 
manumittere, presupune identificarea sclavului cu omul 
liber, deci ştergerea stigmatului originilor sale de sclav. 

Modul de reproducere a sclavagismului pune în 
relaţie diverse componente. 

Populaţiile atacate. Este vorba mai ales de societăţile 
ţărăneşti, vulnerabile datorită activităţii lor agricole, dar 
care ajung în cele din urmă să se protejeze, apărându-se 
pe loc, retrăgându-se din calea invadatorilor sau, din cauza 
atacurilor repetate, acceptând o supunere care să le 
ferească de aservire. 

Societăţile războinice. Prin raiduri, respectiv prin 
război, bandele şi statele militare realizează capturi pentru 


folosinţă proprie sau pentru vânzare. Războiul favorizează 
constituirea unei clase aristocratice care exercită o dublă 
dominație, asupra sclavilor şi asupra ţăranilor neplătitori 
de impozite aflaţi pe domeniul acesteia. Aprovizionarea cu 
hrană şi recrutarea soldaţilor sunt rezolvate prin 
încredințarea variabilă a sarcinilor agricole sau militare 
sclavilor sau ţăranilor, primii fiind uneori folosiţi ca forţă 
represivă împotriva celorlalţi. Dacă în cazul bandelor, 
captivii revin celor ce i-au capturat, la nivel statal ei sunt 
redistribuiti prin intermediul curţii. împărţirea inegală a 
acestora între războinici şi ţărani contribuie la divizarea 
economiei într-un sector aristocratic beneficiind de 
exploatarea sclavilor (luptători afectaţi prinderii de 
ostatici, lucrători pe plantațiile destinate aprovizionării) si 
un sector țărănesc, întemeiat mai ales pe o agricultură de 
subzistentă, supusă ocazional extorcării. 

Negustorii. În mâinile lor, sclavii sunt la început 
ostatici, o marfă destinată să aducă un beneficiu. În 
societăţile africane şi orientale, femeile sunt preferate 
bărbaţilor datorită muncii prestate (agricultură, activităţi 
menajere, ţesut şi chiar transport) si docilitátii lor; de 
asemenea, ele pot fi folosite şi ca soţii şi concubine. Chiar 
şi atunci când sex ratio-ul le este favorabil, ele nu 
contribuie decât în mică măsură la reproducerea clasei 
aservite. In societăţile unde predomină agricultura de 
plantație, cererea este îndreptată mai ales spre bărbaţi. 

Societăţile cliente. Captivii sunt vânduți familiilor de 
ţărani care îi folosesc drept instrument de muncă în 
producerea hranei, fără a căuta profit. Acest sclavagism zis 
„domestic” nu este decât marginal. Antreprenorii 
sclavagişti sunt cei care susţin cu adevărat piaţa. 

In sclavagismul comercial, preţul sclavilor nu 
corespunde costului regenerării lor care se face nu în 
societatea care îi foloseşte, ci in cea de unde sunt smulsi 
fără compensatie. Datorită caracterului sáu, sclavagismul 


nu durează decât atât timp cât sursele sale de- 
aprovizionare se pot extinde. 

SCRIERE 

Marea majoritate a definiţiilor scrierii rezultă dintr-o 
concepţie fonocentrică: scrisul nu ar fi decât o codare a 
limbii naturale; să-i citam de exemplu pe A.J. Greimas şi J. 
Courtes (1979: 115): „Prin scris se înţelege manifestarea 
unei limbi naturale cu ajutorul unui semnificant a cărui 
substanţă este de natură vizuală şi grafică (sau 
pictografica)”. Antropologia retine o definiţie a scrierii 
mult mai largă, care înglobează toate sistemele de 
comunicare bazate pe semne grafice (desenate, sculptate 
în relief sau basorelief, modelate, pictate, gravate etc). 
Scrisul va fi privit ca o modelare primară, oferind 
posibilitatea de a da o formă gândirii, fără a se apela la 
intermedierea unei limbi naturale. Din punct de vedere 
tipologic trebuie făcută o distincţie între sistemele care 
presupun în mod necesar existenta unei limbi (cazul 
scrierilor alfabetice) pe care o notează fonetic şi cele care 
dau formă unui conţinut de idei ce nu a fost încă imprimat 
într-un sistem verbal (cazul sistemelor ideografice sau 
pictografice mezo-americane: olmec, toltec, aztec). Al 
doilea tip de sisteme poate evolua spre primul tip, adică 
ele pot deveni parţial sau integral fonetice. Sistemele 
fonetice nu redau obligatoriu realitatea fonetică a limbilor 
naturale; dimpotrivă, ele dispun de o mare autonomie în 
privinţa formei adoptate în comparaţie cu limbile vorbite 
ale căror sunete trebuie să le reproducă. Cine face o 
transcriere fonetică a unui text nu are nevoie să rostească 
pe litere - mental sau cu voce tare - cuvintele pe care le 
scrie: procesul transpunerii in formă grafică nu se 
derulează altfel decât în cazul unei scrieri non-fonetice. 

Diferitele sisteme de semne grafice au fost inventate 
şi fixate în epoci şi regiuni foarte diverse, ceea ce exclude 
ipoteza necesităţii unei articulări istorice între ele. Uneori 
se pot stabili între sistemele de scriere filiatii care 
traversează secolele şi care privesc spaţii foarte întinse, în 


timp ce alte sisteme sunt rezultatul unei creatii autonome. 
Distribuţia geografică a sistemelor de scriere nu este deloc 
uniformă. În unele regiuni ale lumii, acestea există într-o 
densitate foarte mare, cum ar fi Orientul Apropiat şi 
bazinul mediteranean; în alte regiuni ele sunt inexistente, 
ca de exemplu în Africa neagră sau Oceania; comunicarea, 
universal atestată, foloseşte alte mijloace. Distri-butia în 
spaţiu a sistemelor de scriere este întotdeauna susceptibilă 
de a fi rediscutată în contextul proceselor de aculturatie 
care antrenează răsturnări ale raporturilor de forţe între 
sisteme: de exemplu, folosirea sistemelor ideografice 
mezo-americane a dispărut progresiv, ca urmare a cuceririi 
spaniole. Aceste fenomene decurg dintr-o „istorie“ 
exterioară scrisului, pornind de la care ar fi hazardat să se 
încerce a se trage concluzii generale de ordin 
antropologic. Totuşi, se pot opera unele apropieri prudente 
între modul de organizare socială sau politică şi prezenta 
sau absenta scrisului. Dacă scrierea, ca prelungire a 
instrumentalitátii mentale, poate formal să apară în orice 
context, este totuşi evident că unele forme de scriere nu au 
putut să ia fiinţă şi să se dezvolte fără un impuls apărut din 
necesitatea de a răspunde unei exigente bine determinate. 
Problemele tehnice ridicate de stocarea surplusurilor 
alimentare în magaziile regale sau de ţinerea contabilităţii 
fiscale în sistemele statale centralizate au putut servi ca 
punct de pornire în elaborarea scrierilor funcţionale. 
Faptul că o societate dispune de scriere nu înseamnă 
că toţi membrii ei o practică; dimpotrivă, cunoaşterea 
scrisului şi priceperea de a uza de scris nu sunt niciodată 
împărţite în mod uniform. Folosirea scrierii va fi apanajul 
unui grup, în afara căruia lectura textului scris va fi 
stăpânită în mod inegal de oameni care, în orice caz, nu 
vor avea acces la producerea de scriere. Nu numai că 
stăpânirea scrisului va fi valorizată din punct de vedere 
social, ci scrisul însuşi, ca o consecinţă a caracteristicilor 


proprii folosirii sale, va fi inzestrat cu o valoare si o 
eficacitate specifice. Granita dintre cei care folosesc 
scrierea de cei care nu o folosesc este intotdeauna semnul 
unui clivaj social: intre clerici si laici, intre functionari si 
cei care nu sunt inclusi in sectorul de stat, intre bárbati si 
femei etc. Anumite forme de scriere sunt legate de lumea 
femeilor fie cà e vorba de decoruri gravate, de incizii, 
tatuaje specifice sau de motive folosite în ţesături. 

Funcţia de transcriere a limbajului vorbit este 
prioritară, însă folosirea scrierii nu se reduce la aceasta. 
Scrisul joacă un rol în reproducerea socială, şi acest rol 
variază în funcţie de tipul de societate. Importanta pe care 
o acordăm transmiterii mesajelor nu se poate separa de 
ideea unei non-redundante a mesajului transmis şi de o 
articulare specifică, din acest punct de vedere, între mesaj 
şi cod, însă putem avea totodată şi mesaje a căror 
redundantă este intenţionată şi care folosesc un cod relativ 
simplu. Astfel, funcţia îndeplinită de regii din Abomey 
(Benin) este aceea de a reitera mesajul, care aminteşte de 
existenta regalității si a naturii fundamentelor sale 
religioase. 

La nivelul scrisului se poate distinge o funcţie de 
conservare - de arhivare - şi o funcţie operatorie imediată. 
În ceea ce priveşte funcţia de conservare se va observa că 
una şi aceeaşi societate poate transmite şi conserva 
aceleaşi conţinuturi sau conţinuturi comparabile, luând în 
considerare două modalităţi principale care se 
completează sau se întrepătrund, una decurgând din 
oralitate, cealaltă din scriere. Un registru special de 
„arhivare” sau de memorare este cel al ,inscriptionärii” pe 
corp, provenind din scriere si constând în fixarea prin 
tatuaj sau incizarea unui însemn de identitate care 
situează individul prin raportare la universul de norme al 
grupului său. În funcţia sa operatorie, instrumentalitatea 
practică a scrisului trebuie considerată separat de 


eficacitatea simbolică a lucrului scris: talisman coranic, 
tăbliță de abhoratiune. 

SEGMENTAR (SISTEM ~) 

Notiunea de ,societate segmentara” a fost creata in 
secolul al XIX-lea pentru a desemna, intr-o perspectiva 
evoluționistă impregnată de  supozitii organiciste, 
societăţile bazate pe un anumit tip de solidaritate, 
,comunitará" la F. Tonnies, ,mecanicá" la Durkheim. in De 
la division du travail social, acesta din urmá asocia slaba 
dezvoltare a diviziunii muncii cu caracterul omogen al 
grupurilor a căror solidaritate se întemeiază pe 


similitudinea sentimentelor, credințelor, ideilor. În acest 
caz, structura socială este segmentară: grupul este 
„format din agregate asemănătoare între ele, 
asemănătoare inelelor unui lant” (Durkheim, 1978). 
Dezvoltarea diviziunii muncii conduce la apariţia unor 
forme de solidaritate  „organică”, structura socială 
prezentându-se ca o coordonare şi o subordonare de 
elemente diferenţiate şi ierarhizate. 

Durkheim nu se înşela în legătură cu natura 
segmentelor constitutive. Asociind această noţiune cu 
teoria grupurilor de filiatie (descent groups), moştenită si 
ea din secolul al XIX-lea (L.H. Morgan), antropologia 
britanică a dezvoltat şi orientat analiza societăţilor 
segmentare. W.H.R. Rivers a propus ideea că unifiliatia 
transmite într-un mod privilegiat calitatea de membru al 
unui grup şi permite definirea acestuia în mod exclusiv. 
Această calitate rezultă, potrivit lui A.R. Radcliffe-Brown, 
din aspectul legal si moral (jural) al filiatiei, omogenitatea 
grupurilor de unifiliatie (neamurile) bazându-se pe 
transmiterea drepturilor şi datoriilor împărtăşite de către 
membrii săi. Neamul este o persoană morală colectivă 
(corporate group). 

Pe baza acestor elaborări teoretice va fi construit 
conceptul de „societăţi segmentare de ascendentă”, care 
va domina teoria antropologică, începând din anii '40, 
vreme de un sfert de secol. 

Modelul de ascendență segmentară 

Lucrarea lui E.E. Evans-Pritchard The Nuer (1940) 
propune un model de analiză care continuă să se bucure 
de autoritate. Acest model distinge cu claritate relaţiile de 
consangvinitate „care îl leagă pe un individ de alte 
persoane sau unităţi sociale particulare şi care leagă 
sistemul segmentar de grupurile permanente cu 
ascendentă uniliniară” (Fortes, Evans-Pritchard, 1964). 
Totuşi, la nueri, grupurile permanente sunt mai degrabă 


segmente  politico-teritoriale (triburi, secțiuni etc). 
Organizarea familială constituie armătura organizării 
teritoriale prin intermediul neamurilor aristocratice 
dominante într-un segment teritorial dat. Solidaritátile si 
conflictele (fuziune şi fisiune) sunt rezultatul unui joc de 
opoziții complementare: două grupuri aflate la distanţă de 
un nivel genealogic pot să se opună între ele, însă se aliază 
împotriva unui alt grup de acelaşi nivel, a cărui legătură 
genealogică este mai îndepărtată. 

Coeziunea socială rezultă din aceste opoziții 
permanente prin intermediul cărora se afirmă identitatea 
relativă a grupurilor şi a societăţii nuer în ansamblul său: 
„una dintre caracteristicile cele mai importante ale 
grupurilor locale şi, în fapt, ale tuturor grupurilor sociale 
ale nuerilor este relativitatea lor structurală” (Evans- 
Pritchard, 1968). 

Acest model de ascendentă segmentară, despre care 
se credea că trebuie să explice organizarea politică a 
societăţilor acefale (Middleton şi Tait, 1958), a fost aplicat 
şi altor societăţi africane, de exemplu populațiilor tallensi 
(M. Fortes) sau tiv (P. şi L. Bohanan), distingându-se de 
analiza intreprinsá in cazul nuerilor. 

În vreme ce Evans-Pritchard insista asupra 
relativităţii structurale a relațiilor dintre grupuri si 
subgrupuri, alţi autori au subliniat caracterul substanţial 
al acestor grupuri şi al relaţiilor lor. Introducerea noţiunii 
de „filiaţie complementară” (M. Fortes) a marcat o evoluţie 
înspre o anumită reificare a ascendentei, care subordona 
celelalte relaţii de rudenie modului de unifiliatie dominant. 
Modelul a devenit general pentru societăţile „fără stat”, 
putând fi generalizat şi în cazul unor societăţi non-africane 
(Fortes, 1953), adică un stadiu al evoluţiei societăţilor 
omeneşti în general. El serveşte şi la explicarea organizării 
economice, ascendenta transmițând drepturi de 
proprietate colectivă, în aşa fel încât s-a putut vorbi chiar 


de-un „mod de producţie bazat pe ascendentă”. 

Relativitatea structurală a relaţiilor dintre grupuri va 
fi invocată pentru a motiva caracterul lor echilibrat 
(balanced) de către unii autori care (după exemplul lui E. 
Gellner, care a aplicat modelul nuer societăţilor tribale 
nord-africane, asemenea lui Evans-Pritchard în cazul 
beduinilor din Cirenaica) insistă asupra dimensiunii 
politice a acestor echilibre segmentare. Jocul conflictelor şi 
solidaritátilor reproduce ordinea segmentară, lăsând loc 
puterii de arbitraj a grupurilor religioase şi politice, fără să 
pună în discuţie funcţionarea în mod ideal „egalitară” a 
acestor societăţi (Gellner, 1969). Noi segmente apărute în 
urma acestor fisiuni se instalează la periferia societăţii; 
organizarea bazată pe ascendenta segmentară poate să 
apară ca un mod de „expansiune de pradă” (predatory 
expansion) (Sahlins, 1961). 

Critica modelului 

Evoluţia teoriei antropologice s-a făcut prin 
raportarea la acest model dominant, „model african” a 
cărui universalitate, testată asupra mai multor societăţi 
extrem de diverse, din China şi până în Noua Guinee, a 
fost contestată într-un scurt, însă stimulant articol al lui 
J.A. Barnes (1962), care a reexaminat lucrările din Noua 
Guinee. Fluiditatea compoziţiei grupurilor, care cuprind 
agnati si non-agnati, multitudinea afilierilor deschise 
opţiunilor individuale, organizarea fisiunilor şi fuziunilor în 
jurul unor Big Men care controlează schimburile 
economice şi simbolice, toate acestea vor conduce la 
recunoaşterea caracterelor cognatice ale societăţii din 
Noua Guinee şi la considerarea unifiliatiei ca o ideologie 
care operează în circumstanţe foarte precise. Această 
reflecţie va contribui, în schimb, la critica rea aplicării 
„modelului african” chiar în cazul realitátilor africane. 
Intre timp, dezvoltarea „teoriei alianţei” (Dumont, 1971) a 
readus în discuţie proprietatea atribuită unifiliatiei de a 


defini in mod exclusiv grupurile sociale si relatiile lor. 
Polemizànd cu Fortes, E.R. Leach a arátat cá la kasini 
(Birmania) există o regulă de căsătorie preferentialà 
unilaterală care leagă grupurile locale de filiatie (1954). 
Reînnoirea interesului pentru studierea grupurilor 
cognatice, alimentat de cercetările din Noua Guinee şi 
Oceania, permite aprofundarea criticii, arătându-se că în 
numeroase societăți nu există nicio relație între modul de 
unifiliatie si compoziția grupurilor sociale. H.W. Scheffler 
(1966) distinge grupurile de categoriile de filiatie, care pot 
fi supuse unor multiple combinaţii şi interpretări; critica sa 
îndreptată împotriva organi-zării bazate pe ascendenta 
segmentară se apropie de poziția lui D.M. Schneider 
(1965). 

Încă din 1956, în Marea Britanie, M.G. Smith a 
avansat ideea potrivit căreia modelul bazat pe ascendenta 
segmentară ar fi un soi de „mit” indigen distinct de 
structura realá. Alti autori vor evoca o ,ideologie" sau o 
„structură socială in rezervă” (P Salzman). Leach va 
merge mult mai departe, vorbind de o ,fictiune" fără 
niciun raport cu realitatea. In opinia sa, analiza 
,tranzactionala” va încerca să arate că existenta 
grupurilor concrete este rezultatul unei sume de alegeri 
individuale care nu sunt determinate decât în mod 
secundar de înrudire si unifiliatie. Holy (1979) a remarcat 
că modelul ascendentei segmentare, apărut în urma 
analizei antropologice, nu ţine seama de modelele de 
reprezentare şi de acţiune indigene, care lasă loc 
inegalitätilor, ierarhiilor şi puterii. 

Această reflecţie despre pertinenta modelului a 
declanşat noi cercetări asupra societăţilor 
„paradigmatice”: tallensi, tiv si, mai ales, nuer. Cele 
consacrate nuerilor orientate initial asupra diferentelor 
dintre modul lor de organizare si cel al vecinilor lor dinka 
presupunándu-se cá nuerii si dinka ar fi constituit altá datá 


un singur popor - au dus la punerea sub semnul întrebării 
a importantei agnatiunii, care ar trimite la valorile 
comunitare, pastorale şi masculine, precum şi a existentei 
ascendentelor, a căror identitate ar fi de natură pur rituală. 

Există societăţi segmentare? 

Asocierea noţiunilor de „societate segmentară” şi de 
„grup de unifiliatie" a mascat un aspect important al 
analizei lui Evans-Pritchard: ideea relativităţii structurale a 
grupurilor. Indiferent de gradul său de pertinentă, critica 
„teoriei unifiliatiei" lasă nedescifrată o problemă care se 
pune în numeroase societăţi în care unifiliatia nu are o 
funcţie privilegiată. D. Turton (Holy, 1979) a analizat în 
aceeaşi termeni societăţile bazate pe grupe de vârstă din 
Africa de Est. Alianţa matrimonială, schimburile de bunuri 
materiale sau simbolice, manipularea violentei, a 
duşmăniilor (feud) şi a războaielor, toate acestea pot şi ele 
să contribuie, în mod parţial sau exclusiv, la definirea 
relaţiilor de alianţă şi de opoziţie, care stau la baza 
constituirii structurii sociale. 

Faptul că aceste sisteme sociale sunt numite 
„segmentare” este o pură convenţie, esenţială fiind 
recunoaşterea proprietăţilor acestora independent de orice 
perspectivă evoluționistă (de exemplu, generalizarea 
societăţilor „nestatale”). Societăţile tribale nord-africane şi 
beduine sunt bine organizate genealogic, potrivit unui 
model de ascendentă segmentară, însă acesta nu ţine 
seama de logica alianțelor si a conflictelor care se 
manifestă prin duşmănii (feud) sau cu ocazia exploatării 
resurselor pastorale (E. Peters). Alianţa (matrimonială şi 
politică) determină statusuri diferenţiate şi ierarhii sociale 
care pot să se organizeze în structuri politice complexe. 
Organizarea segmentară, „egalitară” potrivit unei anumite 
viziuni indigene, este compatibilă cu profunde inegalităţi 
sociale şi politice. 

P. BONTE 

SELIGMAN Charles Gabriel 

Náscut in 1873 la Londra, Charles Gabriel Seligman 
a studiat medicina si s-a angajat într-o carieră de 
cercetător în domeniul patologiei medicale. In virtutea 
acestui fapt, a participat la expediţia organizată de A.C. 
Haddon în strâmtoarea Torres, care desparte Australia de 
Noua Guinee (1898 - 1899). Aici, el a studiat mai ales 
reacţiile senzoriale, patologia şi practicile medicale 
indigene. Ca urmare a acestei experienţe, Seligman s-a 
orientat spre antropologie, continuându-și şi cercetările de 
medicină (Royal College of Physicians, 1911). În 1904 s-a 
întors în Noua Guinee unde a încercat să determine 
caracteristicile în acelaşi timp ,rasiale” si culturale ale 
diferitelor populaţii de aici. În acelaşi an, s-a căsătorit cu 
Brenda Zara Salaman (1882 - 1965), cu care va colabora la 
lucrările sale ulterioare. Anchetele lor etnografice comune 
s-au concentrat asupra aborigenilor din Ceylon (vedda, 
1907 - 1908) şi, mai ales, asupra populațiilor nilotice din 
Sudanul anglo-egiptean (shilukh, dinka, nuer, bari etc, 
19091910, 1911 - 1912 si 1921 - 1922). Monografiile lui 
Seligman s-au bucurat de un ecou imediat si i-au asigurat 
o poziţie instituţională centrală. A predat etnologia la 
London School of Economics din 1910 până in 1934 şi a 
fost presedinte al Royal Anthropological Institute din 1923 
până in 1925. A murit in 1940 la Oxford. 

Practica de teren a lui Seligman, de tip ethnographic 
survey, i-a permis sá strángá o documentare descriptivá si 
comparativă considerabilă despre populaţii până atunci 
putin cunoscute. In afară de temele de cercetare deja 
evocate, Seligman s-a consacrat antropologiei fizice şi 


clasificării tipurilor rasiale, istoriei si arheologiei 
preistorice, precum şi studierii culturii materiale. In 
acelaşi timp, cercetările soţiei sale se concentrau mai ales 
asupra inrudirii şi organizării sociale. Acordând o 
importantă deosebită raporturilor dintre antropologie şi 
psihologie, Seligman a studiat visele şi psihopatologia 
primitivilor. Nevoit să îngrijească nevroze traumatice de 
război în timpul primului război mondial, a descoperit 
lucrările lui Freud. Va fi unul dintre primii cercetători care 
îşi vor pune întrebări în legătură cu aplicaţiile potenţiale 
ale psihanalizei în antropologie. El va fi acela care îi va 
sugera lui B. Malinowski să verifice pe terenul său 
trobriandez ipotezele freudiene. Opera lui Seligman nu a 
lăsat o amprentă teoretică determinantă asupra 
orientărilor antropologiei britanice. Dar influenţa sa ca 
îndrumător de cercetări a fost una foarte importantă: 
cursurile şi publicaţiile sale au servit ca punct de plecare 
mai ales pentru lucrările de etnografie intensivă ale lui 
Malinowski în Oceania şi ale lui E.E. Evans-Pritchard în 
Africa. 

SEMN 

Studierea semnelor tine de două tradiţii diferite. 
Numită în Europa „semiologie”, ea îşi are originea, pe de o 
parte, în lucrările de lingvistică ale lui F. de Saussure 
(1916) şi, pe de altă parte, în lucrările formaliştilor ruşi şi 
din Europa Centrală (Todorov, 1965); în acest curent se 
înscriu aspectele semiologice ale  structuralismului 
antropologic al lui Levi-Strauss (1958) şi mai ales lucrările 
de teorie literară ale lui R. Barthes (1964). In America de 
Nord, unde se vorbeşte de „semiotică”, studierea semnelor 
îşi are originea în opera lui Peirce şi a fost ilustrată mai 
ales de lucrările lui T. Sebeok (în Statele Unite) si ale lui U. 
Eco (în Italia). 

Semiologia a fost elaborată pornind de la o reacţie 
împotriva tezei potrivit căreia elaborarea conceptelor 
„precedă” producerea limbajului, în aşa fel încât cuvintele 
ar fi, în mod izolat, purtătoare de sens. Pentru semiologi, 
cuvintele şi semnele nu capătă sens decât prin relaţiile 
care le asociază unele altora, ele însele intretinand relaţii 
producătoare de sens. Acest punct de vedere, propus de 
Saussure, se află la baza analizei miturilor întreprinse de 
Lévi-Strauss: nu este vorba doar de studierea suprafeţei 
narative a mitului, ci şi de surprinderea organizării sale 
subiacente plecând de la o codare a mesajului pe care îl 
transmite mitul, întrucât „structura” mitului este pusă în 
evidentă prin intermediul relaţiilor pe care codările 
materiei mitice le întretin între ele. Concepţia Lévi- 
Straussiană despre mituri, potrivit căreia acestea nu au 
sens ca atare, semnificaţia lor ţinând de o decodare a 
relaţiei, a condus uneori la o confuzie între abordarea 
semiologică şi abordarea structurală. 

Pentru structuralism, semnul nu are sens, pentru că 
el nu este un simbol. Dacă altă dată antropologii 


distingeau semnul ,relational", obiect al semiologiei, de 
semnul ,reprezentativ" (simbolul), purtător al unui sens a 
cărui reprezentare o furnizează el însuşi, astăzi ei au 
abandonat logocentrismul (Parkin „potrivit căruia cuvântul 
are un sens intrinsec, obiectul desemnat de el având atât o 
esenţă determinată, cât şi o existentă concretă. 

D. PARKIN 

SEXE (DIFERENTIEREA ~LOR) 

Diversitatea societátilor studiate de cátre etnologie 
permite: 

— Atestarea omniprezentei categoriei de sex ca 
dimensiune care organizează instituţiile sociale (alianţă, 
filiaţie, moştenire, rezidenţă, muncă, simbolism, religie, 
politică etc); 


— Punerea în evidentă a extremei variabilitäti, de la 
o societate la alta, a conţinutului caracteristicilor sociale şi 
psihologice atribuite unuia sau altuia dintre sexe (Mead, 
1948). Ideea comună că există o diferenţă între sexe nu 
are deci, din punct de vedere sociologic, decât o valoare 
descriptivă punctuală şi, în plus, prezintă - în contradicţie 
cu regulile metodei sociologice enunțate de Durkheim - 
riscul de a raporta anumite fapte sociale (în acest caz, 
relaţiile dintre sexe) la anumite caracteristici ,naturale", 
mai ales când este vorba despre femei (Mathieu, 1973). 
Noţiunea de „diferenţiere a sexelor” are o mai mare 
valoare euristică, fiindcă a diferenţia înseamnă a face să 
apară diferenţa şi în acelaşi timp a stabili o diferenţă; 

— Ilustrarea fragilitätii frontierelor stabilite între 
sexe şi numeroasele mijloace de educaţie şi de represiune 
pe care ele le implică. Toate societăţile elaborează o 
gramatică sexuală (,feminin" şi , masculin" sunt impuse în 
mod cultural bărbatului şi femeii), însă această gramatică - 
ideală si factuala - depăşeşte uneori ,evidentele” 
biologice. De unde şi utilitatea noţiunilor de „sex social” 
sau de ,gen" (gender în engleză) pentru analizarea 
formelor şi mecanismelor diferentierii sociale a sexelor. 

Reprezentarea sexului şi a genului 

Pe cand societățile noastre moderne percep 
dihotomia sexelor ca pe un dat, bazat pe natură sau pe 
religie („parte bărbătească şi parte femeiască i-a făcut”, 
Facerea I, 27), alte mituri ale creaţiei văd în această 
dihotomie un avatar al umanităţii. La origine pot să existe 
cupluri de-gemeni androgini (la dogonii din Mali), doi 
oameni dintre care unul îl lasă pe celălalt însărcinat (la 
inuiti), o femeie care dă naştere singură unei fete 
(lairochezi), un singur om (Facerea II, 18) etc. Totuşi, 
numeroase mituri reactualizează diferenţa biologică şi 
socială dintre sexe şi „complementaritatea” lor, concepută 
uneori ca egalitară, cel puţin la nivel simbolic, însă cel mai 


adesea ca asimetrică. Astfel, initierile feminin e, in general 
orientate asupra procreatiei si a căsătoriei, insistă şi 
asupra supunerii datorate soţului. Aşadar, nu mai este 
vorba despre o simplă diferenţiere, ci de o ierarhizare a 
sexelor, cu afirmarea prevalentei celui masculin. Miturile 
unui matriarhat primitiv, foarte răspândite, sunt una dintre 
expresiile acestei ierar-hizări: înainte, femeile deţineau 
puterea şi instrumentele ei, dar, pentru că nu se foloseau 
bine de ea, bărbaţii au fost nevoiţi să o preia. 

Însă vechiul vis al omenirii, anularea diferenţelor 
dintre sexe, atinge apogeul, în strânsă legătură cu puterea 
reală a bărbaţilor, prin afirmarea omnipotentei masculine, 
care poate să absoarbă caracteristicile sexului feminin. La 
populaţia gimi din Noua Guinee, unde se poate spune că 
fiziologia este în parte creată, se ajunge la starea ideală de 
masculinitate totală, atinsă gratie riturilor, prin unirea 
opuşilor sexuali, însă sub formă masculină (Gillison, 1980). 
Această însuşire de către bărbaţi a puterilor biologice 
feminine vizează chiar şi substanţele feminine. Astfel, 
pentru gimi, sângele menstrual este sperma bărbatului, 
„ucisă” şi transformată, iar pentru baruya (Godelier, 1982), 
laptele femeilor se naşte din sperma bărbaţilor. Asemenea 
concepţii despre sexul masculin ca unică sursă şi pe 
incipiu final al oricărei identități sexuale sunt adesea 
însoţite, in mod logic, de acte homosexuale 
institutionalizate în riturile de iniţiere a băieţilor, pentru a 
le incununa masculinitatea. In aceste societăţi cu o 
violentă dominație masculină, anularea simbolică a 
diferenţelor dintre sexe (prin cvasisuprimarea sexului 
feminin) este însoţită în mod concret de un sistem 
dihotomic de segregatie, in care apartenenţa socială de 
gen a unui individ este strict definită prin apartenenţa sa 
biologică de sex, la fel ca în majoritatea societăţilor. 

Totuşi, anumite societăţi admit în mod oficial 
posibilitatea unei divergente între sexul biologic şi sexul 


social, cu depásirea frontierei genurilor (cross-gender). La 
indienii din Câmpii şi din Vest (America de Nord), anumiţi 
indivizi, ,berdasii", realizau un fel de transgresare a 
sexului prin gen. Báiat devenit femeie socială sau fată 
devenită bărbat social (prin travestire si prin adoptarea 
anumitor sarcini si atitudini ale celuilalt sex), berdasii 
reprezentau un „al treilea sex" sau un gen mixt şi aveau 
puteri speciale, mai ales şamanice (Desy, 1978; Whitehead, 
1981). Berdasii se căsătoreau sau aveau relaţii sexuale cu 
persoane de acelaşi sex, însă de gen opus; 
homosexualitatea lor aparentă se înscrie, de fapt, într-o 
logică heterosocialá. O logică analoagă îi face pe 
transsexualii moderni să respingă homosexualitatea, căci 
ei vor să-şi schimbe sexul biologic pentru a ajunge la o 
adevărată „heterosexualitate”. 

Inuitii ilustrează - nu numai în cazul indivizilor 
izolaţi, ci chiar în definirea oricărei persoane - atât 
fragilitatea frontierei dintre sexe, cât şi primordialitatea 
sistemului heterosexual. Aici, ca şi în cea mai mare parte a 
societăţilor (şi spre deosebire de fenomenul berdasilor), 
sexul biologic determină genul, însă (într-un mod foarte 
apropiat de transsexuali) chiar sexul biologic este 
problematic. În fiecare copil (Saladin d'Anglure, 1986) 
trăiesc una sau mai multe persoane de la care el primeşte 
numele (eponimie) şi statutul în termeni de înrudire. Or, 
numele nu are gen (se aplică în mod indiferent ambelor 
sexe), însă are un sex, cel al eponimului. Eventuala 
contradicţie între sexul unui eponim şi cel aparent al nou- 
nascutului poate să ducă uneori la o ,transformare" fizică 
a sexului la naştere, dar mai ales la diverse grade de 
schimbări de gen: copilul este îmbrăcat şi educat în genul 
conform cu sexul (sau cu voința)  eponimului. 
Transgresarea frontierei îi va recomanda şi pe aceşti 
indivizi pentru exercitarea samanismului, însă, spre 
deosebire de berdaşi, numeroşi copii inuiti, clasati din 


punct de vedere social ca apartinánd sexului/genului opus, 
îşi vor relua la pubertate activităţile primului lor sex, in 
vederea căsătoriei şi a procreatiei. Ar trebui să vorbim în 
cazul inuitilor de o (dublă) transgresare a genului de către 
sex? 

Construirea socială a diferenţei dintre sexe şi a 
inegalitátii in biologie, diferenţierea este dobândirea de 
proprietăţi funcționale diferite de către celule 
asemănătoare. In acelaşi fel, toate societățile atribuie celor 
două sexe funcții diferite în corpul social, şi aceasta în 
două câmpuri fundamentale (reproducerea si munca), pe 
lângă care celelalte aspecte ale diferentierii 
(imbrácáminte, motricitate, verbalizare, acces diferit la 
alimentaţie, la resurse în general sau la viaţa politică etc.) 
apar ca semne sau consecinţe. 

Diviziunea sexuală a activităţii de reproducere. În 
etnologie se admite că „schimbarea femeilor” prin 
intermediul alianței asigură bărbaţilor controlul 
capacităţilor reproductive ale femeii. F. Heritier (1984 - 
1985) - plecând de la exemplul societăţilor în care unele 
femei care posedau prerogative în mod obişnuit masculine 
erau fie, probabil, la menopauză (femei „cu inimă de 
bărbat” la indienii piegan, „matroane” la irochezi), fie 
sterile („soţi feminini” la nueri) - conchide: „nu sexul, ci 
fecunditatea face diferenţa reală dintre masculin şi 
feminin, iar dominaţia masculină [...] reprezintă în mod 
fundamental controlul, însuşirea fecundității femeir în 
momentul în care aceasta este fecundă”. 

Insă această fecunditate este tratată în mod general 
ca un dat ,natural'. Or, P Tabet (1985) arată că între 
capacitatea de a procrea si faptul de a procrea apar 
intervenţii sociale asupra trupului, sexualităţii si voinţei 
femeilor, care merg mai puţin în sensul unei limitări a 
naşterilor, cât în acela al unei rentabilizari a posibilităţilor 
biologice. Aceste manipulări sunt permise datorită a doua 


particularităţi ale speciei umane: pe de o parte relativa sa 
infertilitate (prin urmare trebuie asigurată regularitatea şi 
frecventa raporturilor sexuale, în principal prin căsătorie), 
iar pe de altă parte disocierea dintre pulsiunea sexuală şi 
mecanismele hormonale ale procreatiei (prin urmare 
organismul psihofizic al femeilor trebuie transformat 
pentru a canaliza dorinţa, care în mod normal e polimorfă, 
către heterosexualitate şi, în plus, pentru a le specializa în 
vederea unor scopuri reproductive). Modalitàtile concrete 
ale acestei impuneri a procreatiei merg de la interiorizarea 
normelor prin, educaţie” pana la coercitie, de la 
supravegherea evenimentelor fiziologice pana la 
„marcarea” simbolică, dar uneori şi fizică (mutilarea), a 
femeilor ca un corp reproducător, fără echivalent in cazul 
bárbatilor (Fainzang, Constrângerile reproductive rămân 
prioritare pentru femei, chiar în rarele culturi în care 
lesbianismul este tolerat. Astfel, la swahilii din Mombasa 
(Kenya), nicio fată nu poate să devină homosexuală înainte 
de a fi fost căsătorită, spre deosebire de băieți, care pot să 
o facă (Shepherd, 1987). 

In acest caz, reproducerii organizate social poate să i 
se aplice analiza marxistă a muncii, controlul asupra 
sexualității femeilor exercitându-se prin „raporturi de 
reproducție” (gestiunea instrumentelor de producție, a 
condițiilor si ritmurilor de muncă, a cantității si calității 
produsului etc.) ai căror beneficiari sunt, in general, 
bărbații (Tabet, 1985). Intr-adevăr, aici trebuie să vorbim 
despre diviziunea „sexuală” a muncii. 

Diviziunea socio-sexualá a muncii. in schimb, nimic 
nu ne indreptáteste să legăm sexul şi procreatia de 
diferențierea sarcinilor în funcție de sex/gen, observată în 
toate societățile, însă în modalități variabile. Sau, mai 
degrabă, relația ar trebui stabilită în ordinea inversă a 
ideii comune (diviziunea sarcinilor fiind o consecință a 
constrângerilor „obiective” ale  procreatiei feminine). 


Insistând asupra artificialitätii, atât în repartizarea 
sarcinilor, cât şi în organizarea familiei, C. Levi-Strauss 
(1971: 21) vede în diviziunea muncii „un mijloc de a crea 
între sexe o dependentă mutuală, socială şi economică [...] 
determinându-le în acest fel să se perpetueze şi să formeze 
o familie”. Ducând mai departe logica acestei analize, G. 
Rubin (1975) defineşte diviziunea ca fiind „un tabu al 
similitudinii dintre bărbaţi şi femei [...] care exacerbează 
diferenţele biologice [...] şi prin aceasta creează genul”. 
Diferentierea sarcinilor si a funcţiilor sociale, atribut 
principal al genului, se reproduce chiar şi în căsătoriile 
dintre persoane de acelaşi sex şi de gen opus (precum 
căsătoriile dintre bărbaţi la azande) - ocurente care atestă 
faptul că, în cazul căsătoriei, în relaţia dintre parteneri nu 
există o limitare la funcţia procreativă, ci că ea reprezintă 
un ansamblu de obligaţii şi de drepturi asupra bunurilor şi 
persoanelor şi, în mod foarte general, de drepturi ale 
sexului/genului „bărbat” asupra sexului/genului ,femeie”. 
Din punct de vedere statistic, modalităţile concrete 
ale diviziunii socio-sexuale a muncii îmbracă forma unei 
ierarhizări, în primul rând din perspectiva valorii, sarcinile 
şi rolurile „masculine” fiind mai valorizate, dar si din 
perspectiva faptelor, căci dincolo de dificila muncă de 
reproducere si de cvasitotalitatea muncii ,domestice", 
femeile au asigurat o mare parte din producţie în toate 
tipurile de societate - cu rarele excepţii în care primează 
munca sexuată, precum în unele straturi sociale 
superioare şi/sau în anumite societăţii: hima din Uganda, 
hausa din Niger (Echard, Bonte, 1978). Astăzi, potrivit 
statisticilor ONU, femeile realizează două treimi din totalul 
orelor de muncă depusă, primind a zecea parte din 
produsul mondial şi posedând mai puţin de un procent din 
bunurile materiale existente, disparitate ilustrată printre 
altele de diferenţa dintre salariile bărbaţilor şi cele ale 
femeilor în ţările industrializate şi accentuată în lumea a 


treia prin politicile de ,dezvoltare" (Bisilliat, Fieloux, 
1983). 

Aşadar, trebuie depăşită ideea unei simple 
„repartizări” tehnice (si pe bază naturală) a muncii si 
trebuie luate în considerare raporturile de producţie dintre 
sexe. Dacă nu există activităţi exclusiv feminine, în schimb, 
anumite sarcini le sunt interzise femeilor, mai ales în 
funcţie de tehnicitatea utilajelor. O analiză (Tabet, 1979) a 
instrumentelor de producţie repartizate celor două sexe, 
atât în societăţile de vânători-culegători şi de agricultori, 
cât şi în societăţile industriale moderne, arată că există o 
distantă tehnologică constantă între bărbaţi şi femei (cu o 
subechipare feminină) şi că bărbaţii îşi rezervă monopolul 
instrumente lor-arme, al muncii constând în prelucrarea 
materiilor dure care permit fabricarea lor, precum şi al 
instrumentelor de producţie celor mai complexe şi mai 
productive. Bărbaţii au controlul mijloacelor de productie- 
cheie (utilaje, tehnici, pământ, capitaluri, mână de lucru) şi 
al mijloacelor de apărare şi de violentă - de unde şi 
controlul organizării simbolice şi politice. 

Ierarhizarea socio-sexuală a muncii - cheia de boltă a 
diferenţierii sexului în genuri - şi manipularea socială a 
diferenţelor naturale in procreatie ne permit să afirmăm, 
la fel ca G. Rubin (1975, op. cit), că ” la nivelul cel mai 
general, organizarea socială a sexului se bazează pe gen, 
heterosexualitate obligatorie si controlul sexualităţii 
femeilor”. Astfel, se trece în analiză de la ideea a doua 
categorii socotite până acum „biosociale” la ideea unei 
realităţi în întregime socio-sexuală. 

Feministe (Studiile —) si antropologia SIB 

Clan 

SIBERIA 

Etniile autohtone din Siberia, in numár de treizeci si 
patru potrivit ultimului recensământ, aparţin la trei mari 
ansambluri lingvistice:  uralic (limbi fino-ugrice si 
samoeda), altaic (turca, mongola, mandehutungusa) şi 
paleoarctic. Ele nu reprezintă astăzi decât 4, 7% din 
populaţie, care este majoritar rusă. Colonizarea, începută 
în secolul al XVII-lea, şi-a lăsat amprenta mai ales asupra 
aglomerărilor întemeiate pe măsura înaintării coloniştilor 
de-a lungul marilor fluvii şi pe lângă zăcămintele miniere. 
Ea a permis realizarea unei abundente documentatii 
etnografice care acoperă aproape trei secole. In plus, 
regimul sovietic a realizat numeroase anchete destinate 
edificării omului sovietic, potrivit devizei „naţional în 
formă, socialist în conţinut”, care interesează antropologia 
aplicată. 

Imens şi greu de suportat, spaţiul şi-a imprimat 
marca asupra popoarelor care trăiesc aici. Teritoriul se 
decupează în fâşii orizontale: în centru, pădurea favorabilă 
vânătorii de cervide, mărginită de două zone fără arbori, 


favorabile cresterii animalelor (reni in tundra din nord, 
bovine, ovine si cai în stepa din sud). Vânarea păsărilor 
acvatice şi pescuitul, practicate peste tot, însă cu 
importantă variabilă, sunt văzute mai degrabă ca decalcuri 
minore ale vânării cervidelor. Deşi fiecare vânător întreţine 
că tiva reni semidomestici şi fiecare crescător de animale 
practică în mod ocazional vânătoarea, profilurile lor 
culturale rămân distincte, fiindcă au o concepţie diferită 
despre animal. Pentru vânător, animalul este o fiinţă 
pentru schimb, pe când pentru crescător el este un produs 
care trebuie păstrat sau transmis. Societăţile de vânători, 
chiar dacă sunt diferite din punct de vedere etnic, se 
aseamănă mai mult între ele decât societăţile pastorale, 
chiar dacă sunt înrudite. 

Societăţile pădurii, cu o densitate a populaţiei 
scăzută şi cu un habitat dispersat, sunt organizate în 
jumătăţi exogame cu filiatie patriliniară. Unitatea-tip, 
constituită din câte un bărbat având ca soţie pe sora unui 
bărbat din cealaltă jumătate şi ajutându-se reciproc la 
vânătoare, reprezintă tribul în miniatură. Acest fapt dă un 
suport concret denumirilor totemice ale jumätätilor, cel 
mai adesea Vultur şi Corb, pentru că aliaţii alternează la 
vânătoare rolurile de vânător şi de gonaci pe care le evocă 
animalul răpitor şi animalul necrofag. În unele dintre 
aceste societăţi, jumátátile se ramifică în clanuri care 
intretin relaţii duale de acelaşi tip ca si jumatatile, fiecare 
având ca vecin pe aliatul său şi vânând împreună cu 
acesta. Este un mod de organizare intermediar în raport cu 
ordinul clanic spre care tind aceste societăţi, pe măsură ce 
sporeşte proporţia creşterii animalelor în economia lor. El 
permite articularea colaborării dintre aliaţi, inerentă vieţii 
de vânătoare, cu regula rezidentei patrilocale impusă de 
moştenirea turmelor într-un mediu patriliniar. Tensiunile şi 
ezitările marchează aceste societăţi care sunt împărţite 
între două moduri de viaţă; conflictele dintre clanurile 


rivale se multiplică, iar dacă practica matrimonială rămâne 
fidelă schimbului restrâns, ideologia optează pentru 
schimbul generalizat. 

Societăţile de vânători văd lumea în funcţie de 
„mediile hrănitoare” din care trăiesc (pădure şi ape). 
Aceste medii sunt concepute într-un plan orizontal, populat 
de animale (fata lor naturală) şi de spirite (fata lor 
supranaturală). Oamenii sunt în relaţie de schimb atât cu 
unele, cât şi cu celelalte. Schimbul cu natura cere, pentru 
a se perpetua (adică pentru ca vânatul să reapară), 1) ca 
vânătorul să ,hráneascá" spiritele animale secundare, 
care, în caz contrar, ar dăuna vânătorii şi sănătăţii sale 
(pune bucăţi de carne în gura statuetelor ongon) şi 2) o 
dată ce şi-a asigurat descendenta, să meargă să moară în 
pădure, dându-şi propriul trup spiritului pădurii care oferă 
vânatul. Cât despre schimbul cu „supranatura”, raţiunea 
de a fi a şamanismului, el constă într-o alianţă şi o 
vânătoare simbolică. Şamanul „se căsătoreşte” cu fiica 
spiritului pădurii (sau al apei) pentru a „vâna forţa vieţii”, 
substanţa care este pentru sufletul omului ceea ce este 
carnea vânatului pentru trupul său şi care este concepută 
ca fiind o „şansă”. Statutul femeiişaman este inferior: chiar 
dacă poate să „iubească” în „supranatura”, ea nu „se 
căsătoreşte”, şi chiar dacă poate să vâneze, ea este, la fel 
ca pe pământ, doar gonaci şi nu vânător adevărat, adică o 
simplă prezicătoare sau ghicitoare. 

Odată cu adoptarea creşterii animalelor, lumea se 
verticalizează şi se ierarhizează, fiind repartizată în aşezări 
pe care clanurile si le însuşesc. Societatea concepe 
,Supranatura" ca fiind constituită de fondatorii mitici şi de 
morţii săi, şi de aceea se simte dependentă de aceştia. In 
activitatea şamanului's cade funcţia de obţinere a forţei 
vieţii şi creste funcţia terapeutică. Cura se îndreaptă 
asupra sufletului omenesc, atât în cazul celor vii (pentru a 
face să revină în corp sufletul care a fugit), cât şi în cazul 


celor morti (pentru a regulariza viaţa postumă si a 
neutraliza capacitatea lor de a dáuna celor vii). Vulnerabil 
la influenta marilor religii, samanismul se adapteazá, 
asigurând atât gestionarea aleatoriului, cât si gestionarea 
sufletului omenesc (atât succesul la examene, cât şi 
tratarea tulburărilor psihice), şi serveşte astăzi drept 
suport al identităţii etnice a minorităţilor siberiene. 

Dacă alfabetul rusesc le este de multă vreme familiar, 
societăţile siberiene au refuzat, în ansamblu, notarea 
scrisă a tradiţiei lor orale: poveşti şi istorii de vânătoare 
pentru societăţile de vânători, mituri, epopei şi cântece 
samanice versificate pentru societăţile de crescători de 
animale. Singurii care scriu (în mongolă) sunt buriatii 
transbaikalieni, care au adoptat tipul de pastoralism şi 
budismul lamaist practicat în Mongolia. 

SIMBOLISM 

Antropologia s-a ocupat mai putin de definirea 
simbolismului in general, concentrându-se asupra 
circumscrierii formelor, a activităţii simbolice delimitate 
din punct de vedere cultural şi propunând modalităţi de 


analiză a acestora. lată de ce etnologii folosesc mai mult 
adjectivul simbolic (uneori substantivizat) decát termenul 
„simbolism”. 

Termenul „simbolic” a avut în antropologie o acceptie 
restrânsă şi un sens larg. În accepţia sa restrânsă sau 
specializată, el serveşte la denumirea acelor opere de 
cultură care au caracteristica de a fi înzestrate cu o 
valoare percepută ca imediat expresivă: mituri, rituri, 
credinţe etc. Acestea se prezintă, la început, sub forma 
unei „reorganizări a experienţei sensibile în cadrul unui 
sistem semantic” (Lévi-Strauss, 1958). Totuşi, aceste 
elaborări colective nu au monopolul funcţiei simbolice. În 
aceeaşi măsură ca şi religia sau arta, economia sau 
înrudirea semnifică ceva. Aşadar, în accepţia sa largă, 
adjectivul simbolic trimite la acest proces constitutiv al 
stării de cultură care este înzestrarea lumii cu sens. 
Fiecare societate selectează anumite semnificaţii şi fiecare 
clasă reuneşte, opune şi ierarhizează obiectele realităţii în 
funcţie de un mod propriu, care reprezintă atât cadrul de 
inteligibilitate pe care şi-l construieşte, cât şi condiţia 
comunicării între membrii săi. Punctele de vedere 
antropologice referitoare la simbolism variază, in 
consecinţă, din punctul de vedere al extensiei, după cum 
se aplică anumitor aspecte particulare ale activităţii 
simbolice care oferă analizei o relativă omogenitate (de 
exemplu, miturile) sau, depăşind sfera simbolicului aşa 
cum este ea definită de către categoriile culturii noastre, 
atribuie semnificației in general o „calitate simbolică” 
(Sahlins, 1976). In acest din urmă caz, activitatea 
simbolică nu ar putea să fie socotită un domeniu particular 
al cercetării antropologice, fiind tratată de aceasta ca o 
proprietate intrinsecă a socialului. Orice cultură se 
prezintă ca o anumită ordine simbolică. 

Cu preţul unui anumit schematism, putem sa 
distingem două mari tipuri de abordare antropologică a 


faptelor care tin de simbolizare, pentru ilustrarea cárora 
ar fi destul de potrività utilizarea opozitiei traditionale 
dintre sens şi funcţie (Auge, 1979). Într-adevăr, analiza se 
referă când la conţinut, la logică sau la proprietăţile de 
structură a sistemelor simbolice, când la funcţiile lor 
sociale sau politice. In primul caz, sistemele simbolice sunt 
examinate în dimensiunea lor expresivă sau intelectuală, 
raportate la exigente de comunicare sau de cunoaştere. În 
al doilea caz, sistemele simbolice sunt analizate în 
dimensiunea lor instrumentală şi sunt puse în relaţie cu 
moduri de organizare sau de dominare. 

Problema sensului 

Primele lucrări de etnologie care au încercat să 
degaje caracteristicile interne ale sistemelor simbolice nu 
se înscriu decât în mică măsură în tradiţia reflectiei asupra 
formelor simbolice, deosebit de bogată mai ales în Europa, 
începând cu perioada romantică (R. Firth). În majoritatea 
cazurilor se urmărea demonstrarea existentei în gândirea 
primitivă a unei lipse generale de raționalitate, opunand 
logicii eficiente a semnului occidental confuziile şi 
slăbiciunile simbolului „sălbatic” (Todorov, 1977). 

Desigur, antropologia modernă a repudiat această 
concepţie care definea simbolismul ca fiind „mentalul 
minus rationalul" (Sperber 1974), un apanaj al gândirii 
primitive. Astfel, între anii 1930 şi 1950, lucrările lui M. 
Griaule şi ale colaboratorilor săi referitoare la construcţiile 
simbolice ale societăţilor vest-africane (mai ales dogon şi 
bambara), au pus în evidentă coerenta internă a 
reprezentărilor si caracterul ordonat al cunoaşterii 
constituite sub forma unui „sistem al lumii”. 

In acelaşi timp, antropologia a ieşit din máreata 
izolare a predecesorilor. Dezbaterile desfăşurate în cadrul 
său asupra naturii proceselor implicate în simbolizare 
datorează mult legăturilor cu ştiinţele înrudite şi în special 
cu psihanaliza, lingvistica si psihologia cognitivă. 


Discutarea tezelor freudiene a ocupat in antropologie un 
loc limitat in privinta volumului, insá decisiv din punctul de 
vedere al metodei de interpretare a sistemelor simbolice 
(Leach, 1958; Lévi-Strauss, 1985). A fost contestatá, in 
special, ideea că fiecare simbol este purtătorul unei 
semnificaţii unice şi că această semnificaţie scapă în 
întregime  arbitrarului cultural, precum şi ideea că 
orizontul  „simbolizărilor” se restrânge la aspectele 
elementare (pentru psihanalişti) ale vieţii. Bazate pe datele 
etnografiei, aceste critici erau decisive pentru că se 
aplicau, într-un mod mai larg, oricărei concepţii exegetice 
a simbolismului, construind simbolul ca element esenţial al 
oricărei configurații simbolice si stipulánd că fiecare 
simbol, luat în mod izolat, are un sens şi poate fi tradus. 

Rezultatele lingvisticii lui Saussure (dar si ale 
lucrărilor americanului C.S. Peirce, aşa cum a precizat R. 
Jakobson) au angajat cercetările antropologice într-o 
direcţie opusă. Potrivit acestei orientări de gândire, 
simbolismul este un sistem de semne şi mai puţin un 
sistem de „simboluri” în sensul uzual al termenului; el nu 
ar fi diferit de limbaj decât în măsura în care ar asocia 
semnificantilor alti semnificati decât cei aşteptaţi. 
Semnificantii simbolici nu se definesc prin faptul că 
intretin un raport de tip analogic cu un conţinut univoc, ci 
prin locul pe care îl ocupă într-un sistem organizat de 
diferenţe. Simbolismul, ca şi limbajul, ţine de o semiologie 
generală. 

Aceasta abordară semiologică a simbolismului îşi 
găseşte cea mai bună ilustrare în metoda analizei 
structurale propusă de Levi-Strauss şi aplicată de-a lungul 
întregii sale opere. Metoda se bazează pe o concepţie 
,relativista” despre simboluri. Niciunul dintre ele, luat în 
mod izolat, nu poate să aibă o semnificaţie absolută. Dacă 
sistemele simbolice au un sens, „acesta nu depinde de 
elementele izolate care intră în componenta lor, ci de 


modul in care aceste elemente se combiná" (Lévi-Strauss, 
op. cit.) Conteaza doar raporturile de opoziţie care se 
stabilesc intre aceste elemente in interiorul unui anumit 
număr de domenii sau de coduri. Ceea ce pune în evidentă 
analiza structurală a oricărui corpus simbolic este mai 
puţin un conţinut semantic, că t un sistem de clasare sau o 
logică formală a organizării. 

Trecând de la o concepţie realistă la o concepţie 
relativistă despre simboluri, problema sensului 
simbolurilor primeşte un răspuns radical diferit. Chiar 
dacă „a semnifica înseamnă a stabili o relaţie” (Levi- 
Strauss, op. cit.), o ordonare structurală nu semnifică în 
acelaşi fel (sau în acelaşi sens al verbului „a semnifica”) ca 
mesajul punctual despre care se presupune că ar putea fi 
transmis printr-o asociere simbolică. In primul caz, 
semnificaţia poate să fie numită „de referinţă” şi constă în 
asocierea cu un semnificat şi cu ideea despre lume pe care 
această asociere o exprimă. În al doilea caz, ţinând strict 
de poziţie, ,semnificatia" nu informează decât în legătură 
cu o formulă de clasificare dintre multele posibile. 

Această disponibilitate a simbolurilor de a semnifica 
dispare în întregime în cadrul ipotezei formulate de D. 
Sperber (1974), potrivit căreia simbolismul ar fi un 
dispozitiv cognitiv şi nu unul semiologic. Activitatea 
simbolică este un fel de auxiliar al activităţii conceptuale 
când aceasta din urmă se vede confruntată cu obiecte de 
gândire care scapă principiilor sale de prelucrare sau de 
memorare. 

Problema funcţiei 

Fără îndoială, nu există o ruptură absolută între 
antropologii care şi-au pus problema funcţiei simbolurilor 
şi cei care şi-au pus întrebări, deşi în termeni foarte 
diferiţi, în legătură cu semnificaţia lor. Unii cercetători au 
trecut de la prima abordare la cea de-a doua (de exemplu, 
VW. Turner), pe când alţii, subliniind necesitatea de a 


explica eficacitatea simbolismului (M. Auge), au incercat 
să dea un răspuns unic celor două probleme. Totusi, istoria 
antropologiei pune în evidenţă o separare, poate 
inevitabilă, între aceste două direcţii de cercetare. 
Diferitelor orientări de cercetare care s-au concentrat 
asupra a ceea ce sistemele simbolice spun - privilegiind în 
acest fel operele de cultură cele mai bine structurate de 
intelect (cosmogonii, mituri, taxonomii etc.) - li se opun 
acelea care au acordat mai multă atenţie modului în care 
acționează sistemele simbolice, adică modului în care ele 
sunt folosite de oameni, studiind mai ales practicile 
simbolice, dintre care cele mai importante sunt riturile. 
Această ultimă tradiţie de analiză a fost creată de E. 
Durkheim (1912). El a elaborat proiectul unei teorii a 
formelor simbolice şi al unei antropologii a religiei 
concepute ca un sistem simbolic. 'Teoria sa despre formele 
simbolice, reluată ulterior mai ales de M. Douglas, se 
bazează pe postulatul potrivit căruia categoriile logice 
fundamentale (clasa, numărul, spaţiul, timpul etc.) nu sunt 
înnăscute, ci dobândite. Aceste categorii şi-ar afla originea 
în condiţiile de organizare a vieţii în societate. In acelaşi 
fel, antropologia religiei a lui Durkheim se întemeiază pe 
ideea că sacrul nu este decât o reprezentare a societăţii. 
Fie că elaborările simbolice fac posibil „acordul dintre 
inteligente” (Durkheim), atunci când îmbracă forma unor 
principii de clasare, fie că ele servesc ca suport al 
coexistentei oamenilor, atunci când se încarnează într-o 
configuraţie religioasă, ele sunt examinate mai mult în 
dimensiunea lor „structurantă” decât în cea „structurată” 
(Bourdieu, 1977). Societatea este cea care pune bazele 
procesului simbolic, spre deosebire de concepţiile 
ulterioare ale lui Levi-Strauss, potrivit cărora existenta 
simbolicului este o condiţie a priori a apariţiei socialului. 
Antropologia functionalista va relua cu mai puţine 
nuanţe acest principiu al întâietăţii ontologice si 


explicative a socialului în raport cu simbolicul. Într-adevăr, 
Durkheim nu a încetat niciodată să afirme că orice fapt 
social este un „sistem obiectiv de idei”, atât organizare, 
cât şi reprezentare. În simbolism s-ar afirma caracterul 
„activ” (Bourdieu) al cunoaşterii. Antropologii 
functionalisti au tins să reducă activitatea simbolică la 
rangul de reflectare instrumentalizată a structurii sociale, 
reflectare instrumentalizatá - întrucât orice sistem 
simbolic ar fi proiecția unei ordini sociale care i-ar 
preexista - in măsura în care, oricare-ar fi conţinutul sáu 
specific, semnificaţia sa ar consta în întregime în funcţia 
de integrare pe care ar îndeplini-o, la fel ca morala sau 
legea (Radcliffe-Brown, 1952). 

Spre deosebire de tradiţia functionalista, care pune 
în evidentă rolul jucat de sistemele simbolice în stabilirea 
şi menţinerea legăturii sociale, antropologia de inspiraţie 
marxistă privilegiază funcţia lor politică. Contestând faptul 
că sistemele în cauză sunt elaborate în mod colectiv şi sunt 
„însuşite” in mod indiviz, antropologia marxistă le 
raportează la interesele celor care pot să formeze un corp 
mai mult sau mai puţin specializat, care le manipulează, şi 
la grupurile sociale care interiorizează viziunea despre 
lume ale cărei păstrătoare sunt aceste sisteme. Din 
această perspectivă, sistemele simbolice sunt înrudite cu 
ideologiile şi semnificaţia lor tinde să se epuizeze în 
efectele pe care le induc, de legitimare a ordinii stabilite 
şi, în general, a dominaţiei. 

Aceste două modalităţi de investigare a activităţii 
simbolice, vizând sensul şi funcţia ei, separate foarte clar 
în istoria disciplinei, sunt mai degrabă de natură 
complementară decât de natură antagonistă. Dacă nu ar 
permite cunoaşterea şi comunicarea în diferitele forme 
determinate cultural pe care le îmbracă, activitatea 
simbolică nu ar putea să exercite vreo funcţie şi să fie 
eficace din punct de vedere social sau politic. Ea nu este 


structurantá decát in másura in care este structuratá (P. 
Bourdieu). Simbolismul nu este nici produsul unui ,spirit 
fără trup” (E.R. Leach), niciun simplu instrument elaborat 
de un trup fără spirit, ale cărui conţinuturi ar fi, până la 
urmă, contingente. 

SINCRETISM 

Acest termen care, la Plutarh, desemna frontul unit 
al cetăților din Creta, de obicei rivale, angajate împreună 
în lupta împotriva unui duşman extern, trimite nu la 
rezultatul unui acord voluntar, ci la amalgamul de 


elemente mitice, culturale sau organizationale, de surse 
diferite, din cadrul aceleiaşi formaţiuni religioase. 
Considerat altă dată doar un produs hibrid (creştinismul ar 
fi contaminat de vechi rituri păgâne), sau un compromis al 
decadentei care alterează puritatea religioasă originară 
(acuzaţii formulate de unii protestanți împotriva lui 
Melanchthon si a lui Newman), sincretismul este 
recunoscut acum ca un proces contraaculturativ, care 
implică manipularea miturilor, preluarea riturilor, 
asocierea simbolurilor, uneori inversiunea semantică şi 
reinterpretarea mesajului christic. 

In cultul voodoo transplantat de pe Coasta Sclavilor 
(Golful Guineii) în Antile (mai ales în Haiti) şi în Brazilia 
(candomble din Bahia, macumba carioca, catimbo, 
umbânda), anumite rituri institutionalizate, îndeplinite 
într-un cadru asociativ ierarhizat, permit (printre altele), 
prin intermediul  transelor subiecților privilegiați, 
realizarea comunicării dintre comunitatea religioasă si 
spirite. In Haiti, unde zeita-mamă a populaţiei yoruba se 
confundă cu Sfânta Ana, cultul voodoo are o funcție de 
protest împotriva puterii marilor religii si compensează 
inegalitatile sociale. 

În Brazilia, influentele precolumbiene sunt notorii în 
cultele pagelanga din Amazonia, în care animismul ce viza 
cursuri de apă şi animalele s-a menţinut, în parte, prin 
intermediul unor practici şamanice, prin credinţa în 
transmigratia sufletelor si prin utilizarea frecventă a 
stimulentelor: tutun, alcool, fum. Influențele creştine pot fi 
percepute aproape peste tot prin intermediul codului etic, 
al calendarului liturgic, al cultului sfinţilor, al logicii 
sacramentale, al organizării în parohii şi confrerii. Marca 
africană apare mai ales în cultul orisha de origine yoruba 
şi în cultul strămoşilor, comun întregii arii bantu. Cum 
magia si telurismul marchează cultele umbânda în 
straturile populare, spiritismul inspirat de Allan Kardec şi 


ocultismul secolului al XIX-lea european s-au infiltrat în 
straturile medii ale societăţii, odată cu anumite metode de 
control mental de origine asiatică. Candomble, specific 
pentru nord-estul Braziliei, dispune de un corp sacerdotal 
mai ales feminin. Lungile şi complexele sale ritualuri de 
iniţiere, dansurile şi transele, îl fac să apară ca o societate 
cu atât mai secretă, cu cât a trebuit să se apere de 
persecuțiile catolice. 

În Africa neagră, cultele sincretice s-au dezvoltat în 
medii în care cultura iniţială a fost răsturnată de o 
dominație exterioară. Inspirat de mesianismul creştin, mai 
ales de cel protestant, cu care a fost în contact, orice lider 
cât de cât carismatic se anunţă a fi trimis al lui Dumnezeu 
pentru a repara nedreptätile, a răsturna situaţia şi a 
anunţa o eră de opulentă şi beatitudine. Limbajul religios 
are o dimensiune politică puternic contestatară. Credinte 
în vrăjitorie şi în posesiune servesc ca suport pentru 
anumite rituri de exorcizare şi transe, care nu exclud 
posibilitatea ca rugăciunea în comun (aladura „cei care se 
roagă”) să constituie ritul fundamental, la fel ca în religiile 
universaliste. Distrugator de fetişuri, profetul harrist 
Albert Atcho, prin confesiunile si prescripţiile sale 
terapeutice, accelerează trecerea de la conştiinţa 
persecutoare a răului, specifică nosografiei africane, la 
culpabilizarea personală interiorizată, proprie 
creştinismului. In cultul derma din Coasta de Fildeş, 
profetesa Marie Lalou, care a avut viziunea unui şarpe şi a 
unei ape miraculoase, ar fi mama lui lisus, revenită pe 
pământ pentru a salva popoarele negre care suferă din 
pricina sclaviei şi a dominaţiei albilor. În cultul bwiti din 
Gabon, strámosul civilizator Nzame este identificat, 
simultan, cu Adam cel vinovat şi cu dublul său, mântuitorul 
Cristos. În kimbanguism (Zair) ca şi în matswanism 
(Congo), se amestecă referiri la Biblie şi la cultul 
strămoşilor; Sfântul Duh s-ar încarna în Simon Kimbangu. 


Ín Orientul Mijlociu si apoi in Europa s-a dezvoltat 
sincretismul baha-i pentru care unitatea rasei umane, 
egalitatea dintre sexe şi necesitatea educaţiei, socotite 
principii fundamentale, se asociază cu considerarea 
tuturor religiilor ca fiind bune şi echivalente. Moise, 
Buddha, lisus şi Mahomed sunt venerati la fel, importantă 
fiind învăţarea unei atitudini morale prin meditaţie, post şi 
rugăciune, precum şi prin refuzarea clasificărilor speciei 
umane, apărute mai ales în urma activităţii politice. In 
Laos, G. Condominas a analizat contribuţiile animismului 
(cultul phi) şi hinduismului la budismul popular. 

Dacă modul în care sunt dispuse elementele de 
împrumut variază, la fel ca şi motivele constituirii acestor 
sincretisme, se pare, totuşi, că adepţii acestora obţin 
anumite avantaje în urma participării la aceste practici 
cultuale: sentimentul de a fi protejaţi de un spirit, asistenţa 
mutuală, reuşita socială sau ameliorarea statutului lor 
personal. 

SMITH William Robertson 

Fiu al unui pastor scotian, William Robertson Smith 
s-a născut la Aberdeen în 1846. Şi-a început studiile in 
psihologie şi în teologie în Germania, apoi s-a arătat 
interesat de matematică şi de fizică şi sta încheiat formaţia 
la Universitatea din Aberdeen. Candideazà pentru o 
catedră de matematică la Glasgow, fără să ia concursul, 
apoi se îndreaptă către analiza Bibliei şi devine, în 1870, 
profesor de limbi orientale şi de exegeză a Vechiului 
Testament la Free Church College din Aberdeen. În timpul 
anilor care au urmat, a întreprins mai multe călătorii în 
Orientul Mijlociu şi a scris importantul articol „Sacrificiu“ 
din Encyclopaedia Britannica, al cărei responsabil general 
va deveni cu ocazia ediţiei a nouă. În 1883, Robertson 
Smith a fost numit profesor de arabă la Trinity College, 
apoi la Christ's College al Universităţii Cambridge, unde 
va muri în 1894. După apariţia cărţilor sale The Old 
Testament in the Jewish Church (1881) şi The Prophets of 
Israel (1882), el a publicat două lucrări propriu-zis 
antropologice: Kinship and Marriage in Early Arabia 
(1885) şi, mai ales, The Religion of the Semites (1889). 
Prietenul sau J.F. MacLennan - unul dintre precursorii 
studiilor despre înrudire şi unul dintre inspiratorii teoriei 
totemismului - a avut, fără îndoială, o influentă 
determinantă asupra acestei părţi a operei sale. Dar, de 
foarte timpuriu, credinţa sa arzătoare i-a dictat obligaţia 
de a plasa credinţele vechilor evrei în contextul lor istoric, 
atitudine care, în ciuda intentiilor sale, avea să îl pună într- 
o situaţie delicată fata de Biserica scoțiană căreia îi 
aparţinea. Fără îndoială, ultimele sale două cărţi suferă din 
cauza spaţiului excesiv consacrat unui pretins totemism. 
Dar în ciuda speculațiilor, prima dintre aceste cărţi 


alcátuieste un tablou si propune un model al inrudirii 
beduine care mai poate să dea încă sugestii utile 
cercetătorilor. Cât despre a doua carte, consacrată mai 
ales „originilor” sacrificiului, adică analizei „principiilor 
sale esenţiale”, ea subliniază (perspectiva pe care A.M. 
Hocart şi M. Mauss o vor relua cu mai multă rigoare) un 
aspect al ritualului sacrificial: posibila identitate dintre 
victimă si divinitate. De asemenea, ea subliniază 
apropierea dintre un domeniu nefast pe care il márginesc 
interdicțiile si un domeniu fast care este înrudit cu sacrul 
(holy), idee pe care Durkheim şi chiar Freud vor sti să o 
reia şi să o utilizeze. În ciuda unui evolutionism astăzi 
depăşit, Smith a introdus în domeniul studiilor despre 
înrudire şi despre ritual modele de analiză dintre care cele 
mai puţin ipotetice sunt conturate cu fineţe şi a furnizat 
succesorilor săi problematici şi teme de cercetare care se 
vor dovedi fructuoase. Această contribuţie îl situează pe o 
poziţie de graniţă între ezitările de la începutul disciplinei 
şi antropologia contemporană. 

SOCIETATE 

Ce este o societate? T. Parsons a scris mult despre 


acest subiect, insá esenta ráspunsului sáu este rezumatá 
intr-o carte de mici dimensiuni in care el lanseazá ipoteza 
că societăţile sunt tot atâtea sisteme închise si discrete, 
care pot fi ordonate în funcţie de o perspectivă ierarhică: 
de la starea primitivă se trece la starea arhaică, iar de la 
aceasta la starea modernă (Parsons, 1966). Pentru D. 
Aberle (1950), o societate este alcătuită dintr-un grup de 
fiinţe | umane înzestrat cu capacitatea de a-şi 
autoreproduce existenta colectivă în funcţie de un sistem 
de reguli de acţiune a cărui durată de viaţă o depăşeşte pe 
cea a fiecăruia dintre indivizii care i se supun. Rezultă de 
aici că pentru antropologie - acesta fiind unul din crezurile 
sale - un grup domestic nu ar putea să constituie o 
societate, datorită universalitätii prohibitiei incestului 
dintre frati si surori. Rationamentul este simplu: dacá 
bărbaţilor le este interzis să se acupleze cu surorile lor, 
trebuie să li se caute soţii în altă parte, si de aici decurg 
alianțele cu grupurile domestice exogame. Astfel, 
posibilitatea existenței unei societăți durabile si 
autosuficiente se bazează pe înrudire. Prin urmare, 
solidaritatea este, pentru a recurge la un vocabular 
durkheimian, mai degrabă de tip „mecanic” decât de tip 
„organic”. E.B. Tylor este inițiatorul acestei viziuni (în 
jurul anului 1870), reconsiderată recent de M. Godelier 
(1986). Totuşi, prohibitia incestului nu este universală. 
Istoricii sau sociologii ştiu de mai bine de o jumătate de 
secol că în vechiul Egipt, vreme de mai multe milenii, se 
întâmpla destul de frecvent ca simplii țărani să se 
căsătorească cu surorile lor (Murray 1934, Hopkins 1980). 
Prin urmare, această problemă se impune a fi reluată si 
trebuie să ne întrebăm ce principii, in afara înrudirii si a 
alianței, sunt la originea legăturii sociale. 

Aptitudinea limbajului este una dintre diferențele 
fundamentale dintre specia umană şi celelalte specii. 
Oamenii nu încetează să inventeze noi limbaje, de 


neinteles pentru cineva stráin in raport cu comunitatea al 
cărei ansamblu de membri au conştiinţa că îi aparţin si 
care spun „noi” vorbind despre ei înşişi. 

Multe dintre aceste comunităţi de „noi” sunt 
efemere, însă, teoretic, toate pot să devină societăţi în 
sensul pe care Aberle îl dă acestui termen. Este puţin util 
să cercetăm în ce fel s-a format din punct de vedere istoric 
cutare sau cutare societate, însă un lucru este sigur: 
fiecare individ se naşte într-o societate care îi preexistă şi 
învaţă limba acesteia de la cei mai vârstnici decât el. 
Această învăţare îi va permite să dobândească cultura 
respectivei societăți, adică să impartaseasca ideile, 
obiceiurile şi tehnicile care le permit bărbaţilor şi femeilor 
să exercite un control asupra mediului lor natural şi unii 
asupra altora. 

Adesea, antropologii au clasat societăţile pe baza 
unor criterii culturale, în funcţie de principalele mijloace 
de subzistență utilizate de acestea. De asemenea, se 
vorbeşte şi de societăţi de vânătoriculegători, păstori 
nomazi, horticultori, sau de societăţi industrializate. 
Problema care apare este aceea că numeroase societăţi nu 
sunt uşor de inclus în categorii de acest tip şi, în plus, nici 
nu au capacitatea de a persista într-o stare stabilă. 

O altă idee preconcepută este cea a existentei a doua 
tipuri de societăţi radical diferite, societăţile primitive şi 
societăţile dezvoltate. Societăţile „primitive” se bazează pe 
înrudire şi se perpetuează cu regularitatea unui ceasornic 
în plan economic, religios şi politic; ele ar constitui 
obiectul privilegiat al cercetării antropologice. in 
societăţile ,dezvoltate" relaţiile de clasă ar fi mai 
importante decât cele de rudenie, iar ele ar fi prinse în 
mişcarea istoriei. Al doilea tip de societate poate fi 
împărţit, la rândul său, în societăţi arhaice şi societăţi 
moderne. Societăţile „dezvoltate” ar ţine mai mult de 
sociologie decât de antropologie. Totuşi, societăţile reale 

nu sunt niciodată entităţi închise în ele însele şi, 
„primitive” sau ,moderne”, nu sunt izolate unele de altele, 
fiind angajate în procese de schimb care depăşesc 
barierele culturale. 

Orice sistem social evoluează în timp, uneori chiar cu 
rapiditate. Ierarhiile de clasă şi reţelele de înrudire nu se 
exclud reciproc. De exemplu, specializarea artizanală nu 
este monopolul societăţilor „dezvoltate”. Cel care se 
îndoieşte de acest fapt trebuie să se întrebe care este 
momentul precis al istoriei în care societatea japoneză îşi 
abandonează înfăţişarea „primitivă” specifică, pentru a 
deveni chintesenta modernităţii. Nu e o întâmplare cá 
Parsons nu îşi pune niciodată acest tip de întrebare. 

Antropologii sunt interesaţi, înainte de toate, de 
interdependenta funcţională dintre ansamblurile 
instituţionale. Din această cauză, ei elaborează descrieri 
ideal-tipice ale societăţilor, socotite a fi nişte , organisme" 
închise care se autoreproduc în echilibru stabil. Însă, în 
spatele acestui model, realitatea nu este niciodată atât de 
statică. 

Desigur, societăţile variază foarte mult din punctul de 
vedere al gradului lor de complexitate, însă nu există 
niciun indicator în funcţionarea lor socială sau în structura 
lor care să poată să arate pe unde trece frontiera dintre 
simplu şi complex. Unii antropologi asociază simplitatea, 
primitivitatea şi absenta scrierii, considerând că astfel ar 
putea fi delimitat domeniul rezervat antropologiei. Însă în 
Asia, ca şi în America, au apărut imperii imense în care 
rolul scrierii era practic nul. În schimb, anumite societăţi 
cu scriere, antice sau moderne, oferă materiale potrivite 
pentru analiza antropologica. Doi autori clasici ai 
literaturii etnografice franceze, J.-F. Lafitau (1724) şi 
Fustel de Coulanges (1864), au recurs la compararea 
directă a instituţiilor societăţilor „primitive” şi a celor din 
Grecia antică şi Roma. Cel puţin doi antropologi francezi 


contemporani au dreptul la titlul de autori ,clasici". Pe 
când unul dintre ei, Lévi-Strauss (in Charbonnier, 1961), 
sustine că antropologii trebuie să se ocupe de ceea ce 
cunosc cel mai bine, adică de societăţile „primitive”, 
celălalt, L.. Dumont (1964), afirmă că este de competenta 
antropologului să compare şi să pună în antiteză civilizaţii 
considerate în totalitatea lor, de exemplu India şi Europa. 

SOCIETATE SECRETĂ > Asociaţie 

SOCIOBIOLOGIE 

Sociobiologia este o teorie despre bazele genetice ale 
comportamentului social al animalelor şi al oamenilor din 
punctul de vedere al selecţiei naturale. Deşi ea aparţine 
curentului mai vechi al darwinismului social, disciplina'a 


fost intemeiatá recent, sub impulsul biologului E.O. Wilson 
(1975), ca reacţie la teza, dominantă în etologia animală 
clasică, potrivit căreia unitatea genetică de adaptare este 
populaţia organismelor care formează o comunitate de 
reproducere. Pentru sociobiologie, dimpotrivă, adaptarea 
este întotdeauna individuală şi constă într-o maximizare a 
avantajului reproductiv al unui subiect pe seama 
congenerilor săi. Aflate, aparent, în contradicţie cu această 
teză, comportamentele „altruiste” observate în societăţile 
animale sunt explicate prin teoria selecţiei înrudirii: 
sacrificându-se voluntar pentru a salva grupul, individul 
asigură supraviețuirea unor gene identice deţinute de 
către aceia dintre consangvinii săi pe care actul sáu îi 
protejează. Aşadar, altruismul aparent s-ar rezuma la un 
,egoism" genetic, determinat la rândul sáu de o 
cunoaştere intimă a legilor ereditatii. 

S-au făcut anumite încercări de a extinde la 
societăţile omeneşti aceste interpretări genetice ale 
comportamentului faţă de consangvini: evitarea incestului, 
principiile filiatiei, poliginia, regulile matrimoniale ar fi tot 
atâtea modalităţi de a optimiza capacitatea de reproducere 
a grupului. Insă majoritatea acestor interpretări sunt 
considerate foarte speculative, pentru că se bazează pe 
ipoteze biologice neverificabile şi, în plus, presupun o 
confuzie între legăturile instituite de înrudirea umană şi 
coeficienţii legăturii genetice. Ori, înrudirea nu este doar 
un fapt biologic, ea este un sistem de codificare socială ale 
cărui categorii nu sunt aliniate, în mod necesar, în funcţie 
de distanta dintre consangvini. Descrisă de M. Sahlins ca 
un ,totemism ştiinţific” (1980), sociobiologia apare mai 
putin ca o disciplinà care s-ar afla la baza stiintelor sociale, 
fiind, mai degrabă, o transpunere în biologie a teoriei 
behavioriste a acţiunii pe o piaţă concurentiala. 

SORORAT ^ Căsătorie 

SPANIA. Antropologia spaniolà 

Spania celei de-a doua jumătăţi a secolului al XIX-lea 
este scena dezvoltării în concurentă a unui discurs 
antropologic propriu-zis şi a unui discurs folclorist, care 
vor evolua într-o manieră relativ independentă unul fată de 
celălalt până în momentul Războiului Civil din 1936 - 
1939. Primul ia naştere în mediile liberale şi republicane 
din Madrid, Andaluzia şi Canare; iniţiatorii săi sunt 
naturalişti şi medici care se reclamă din darwinism şi din 
curentele evoluționiste ale antropologiilor britanică şi 
franceză. Cel de-al doilea apare în cadrul curentelor 
regionaliste şi naţionaliste; ataşat studiului 


particularismelor, acesta se inspirá din gándirea germaná 
aşa cum s-a constituit ea cu Herder si continuatorii săi. 
Acest discurs conservator, care fundamentează 
diversitatea prezentului pe tradiţie şi înrădăcinare, este 
dezvoltat de oameni de litere şi politicieni regionalişti, dar 
şi de preoţi, mai cu seamă în Catalonia, în Galiţia şi în 
regiunea bască. A. Machado y Alvarez (1846 - 1893) la 
Sevilla si J. Costa (1846 - 1911) la Madrid au încercat să 
concilieze cele douá discursuri. 

Victoria militară a lui Franco îi constrânge însă la exil 
sau îi expune represiunii pe reprezentanţii cei mai notorii 
ai antropologiei şi folclorismului, pe primii datorită ideilor 
lor evoluționiste si antidogmatismului lor, iar pe ceilalţi 
deoarece erau bänuiti cá încurajează separatismele 
regionale. În penuria intelectuală ce urmează războiului 
civil, interesul pentru ştiinţele sociale este inexistent; este 
de remarcat totuşi redeschiderea muzeului Museo 
Nacionâl de Etnologia din Madrid (1940), întemeierea unui 
Museo de Industrias y Artes Populares del Pueblo Español 
la Barcelona (1942), crearea publicaţiilor Revista de 
dialectologia y tradiciones populares (Madrid, 1944) si 
Revista Tagoro (Santa Cruz de Tenerife, 1944). În esenţă, 
etnologia este concepută ca o ştiinţă auxiliară a preistoriei. 

Această situaţie se schimbă din anii '50. Un anumit 
număr de antropologi străini sunt interesaţi de Spania, 
începând cu americanul G.G. Foster (Report on the 
ethnological Reconnaissance of Spain, 1951) şi britanicul J. 
Pitt-Rivers, care publicá in 1954 The People of the Sierra. 
Lucrárile acestor pionieri vor deschide calea cercetárilor 
de teren efectuate de tineri antropologi anglo-saxoni, care 
vor privilegia studiile monografice asupra comunităţilor 
rurale. In acelaşi timp, o încercare de deschidere a 
regimului antrenează întoarcerea din exil a unor 
cercetători precum J.M. de Barandiaran, fondator al 
etnologiei basce împreună cu T. de Aranzadi (1860 - 1945) 


si C. Esteva, format in Mexic ca antropolog cultural. 

În 1965, Esteva creează la Madrid Escuelo de 
Estudios  Antropologicos, centru de răspândire a 
concepţiilor si metodelor antropologiei culturale 
americane unde vor fi formaţi în număr în ic antropologi 
profesionişti care vor preda după aceea la Madrid, Sevilla 
şi Barcelona. Începând din 1968, Esteva tine cursuri la 
Barcelona unde, în 1970, devine titularul primei catedre de 
antropologie culturală spaniolă; în 1971 fondează revista 
Ethnica. În aceeaşi perioadă, C. Lison Tolosana, format în 
antropologia socială britanică, şi R. Valdes de Toro, care 
studiase în Germania, iniţiază un curs de antropologie la 
Universitatea Complutense din Madrid, respectiv la 
Universitatea din Oviedo, în timp ce la Sevilla, apoi la 
Madrid, J. Alcina provoacă o resuscitare a cercetării 
americaniste. 

În 1973, la Sevilla, prima „reuniune” a antropologilor 
spanioli adună, cu excepţia lui J. Gaol §Baroja, 
cvasitotalitatea specialiştilor în antropologie socială şi 
culturală; în conformitate cu concepția asupra 
antropologiei ce domină epoca respectivă, sunt de 
asemenea prezenţi atât reprezentanţi ai antropologiei 
biologice, cât şi un anumit număr de istorici, etnoistorici şi 
arheologi americanişti. Primul Congreso de Antropologos 
Espanoles (Barcelona, 1977) este ultima manifestare a 
acestei antropologii unitare: congresele ulterioare nu vor 
mai reuni de acum inainte decát specialisti in antropologie 
socială si culturală. De-a lungul anilor 1965 - 1977, 
studiile cercetătorilor spanioli se organizează în principal 
în jurul a trei teme: lumea rurală, studiată pe baza unor 
monografii ale comunităţilor şi pe seama căreia se dezvoltă 
analizele schimbării sociale; populaţiile sau straturile 
sociale „marginale”, ca de exemplu ţiganii sau ciobanii ce- 
şi duc vara turmele la munte; țărănimea latino-americaná, 
cercetările de teren asupra acesteia luând amploare. 


Lucrárile amintite adoptá in general fie punctul de vedere 
al culturalismului american, fie pe cel al functionalismului 
structural de origine englezá, demersul de ansamblu 
rămânând cel al unei etnografii empiriste, străină istoriei. 
De la sfârşitul anilor '70, înmulţirea catedrelor si 
departamentelor de antropologie (Barcelona, Tarragon, 
Lerida, Madrid, Sevilla, Tenerife, Santiago de Compostella; 
San Sebastián, Valencia, Salamanca, Murcia) dá un nou 
avânt disciplinei si îi permite să-şi dobândească autonomia 
în raport cu alte ştiinţe sociale. In acelaşi timp cu 
institutionalizarea universitară, se dezvoltă tendinţa de 
grupare a cercetătorilor în cadrul unor organisme 
specializate sau al unor asociaţii, care iau fiinţă la 
iniţiativa reprezentanţilor unei noi generaţii de antropologi 
formati în Spania. Amintim: Linstitut (OS de 
Antropologia (1978), Asociation Madrilena de Antropologia 
(1979), Instituto Arâgon8s de Antropologia, urmate, în anii 
'80, de instituţii asemănătoare în Canare, Estremadura, 
Andaluzia etc. Această mişcare este însoţită de apariţia a 
numeroase reviste: |QUadems de l'Institut Catala 
d'Antropologia (1980), Alcaveras (1982), Arxiu 
d'etnografia de Catalunya (1982) Gazeta de antropologia 
(1982), Temas de antropologia aragonesa (1983) si, mai 
recent, de reaparitia revistei Antropologica (1987) si de 
întemeierea revistelor Boletin de historia de la 
antropologia (1988) si Eres, serie de antropologia (1989). 
La sfârşitul anilor '70, formele de investigaţie care 
prevaleazá in cursul deceniilor precedente incep sá fie 
combătute. Li se reproşează faptul de a fi adoptat un punct 
de vedere „primitivist” si de a fi privilegiat studiul 
unităţilor sociale marginale, izolate fată de contextul 
societăţii globale. În timp ce Spania încetează a mai fi un 
stat centralizat, devenind un „stat al autonomiilor”, 
această criză a modelului antropologic clasic duce la 
delimitarea de noi câmpuri de cercetare, printre care se 


numárá la loc de cinste studiul faptelor de identitate si 
antropologia urbană. Problema identităţii a suscitat 
apariţia de lucrări asupra istoriei tradiţiilor folclorice, 
asupra culturii sau culturilor populare, asupra sărbătorilor 
ca manifestări rituale generatoare ale conştiinţei colective 
a identităţii, în sfârşit asupra formelor pe care le îmbracă 
etnicitatea si ,nationalismul" în Spania multinațională de 
astăzi. Antropologia urbană s-a consacrat mai ales studierii 
minorităţilor etnice, a fenomenelor legate de emigrația 
rurală, a apariţiei universurilor suburbane, dar şi a 
diferitelor forme de marginalizare proprii contextelor 
urbane industrializate (bătrâneţe, tinereţe, toxicomanie 
etc). În fapt, antropologii spanioli contemporani îşi 
definesc obiectele şi strategiile de cercetare în principal în 
funcţie de nevoia de înţelegere a propriei lor societăţi. 

SPATIU 

O societate „îşi construieşte” spaţiul pe care îl ocupă; 
în funcţie de diverse determinări, pornind de la criterii de 
folosinţă până la sistemul propriu de reprezentare a lumii, 
aceasta îl exploatează, îl transformă, îl modelează. Orice 
societate îşi lasă amprenta asupra spaţiului şi, în schimb, 
spaţiul apare ca un mod de manifestare sau de exprimare a 
societăţii: „Relaţia cu spaţiul reprezintă [...] o garantie 
universală a particularitátii identitátilor" (Levy, Segaud, 
1983: 30). Se poate deci vorbi de o antropologie a spatiului 
in sensul cá spatiul, intinderea, teritoriul depind de o 
semanticá ce reveleazá socialul si este in acelasi timp 
relevată de către acesta. Sub influenta lui E.T. Hall se 
vorbeste de proxemicà pentru a desemna ansamblul 
analizelor referitoare la ocuparea, folosirea si 
reprezentarea spaţiului. 

Acţiunea asupra spaţiului se exprimă în primul rând 
prin modalitatea de ocupare a acestuia (habitatul) şi de 
exploatare a resurselor sale. Organizarea - economică şi 
socială - spaţiului este adesea exprimată din perspectiva 
relaţiilor dintre un „centru” - unic sau multiplu - şi una 
sau mai multe periferii: în unele zone se trece de la spaţiu 
la regiunea rurală provincială, formă locală a teritoriului. 
Indienii amazonieni oferă exemplul unei centrări în jurul 
„marii colibe” colective (Descola, 1986, referindu-se la 
indienii archuar din zona Ecuatorului). Legătura dintre 
comunitatea sătească şi spaţiul acesteia este atestată pe 
larg în societăţile rurale (printre nenumăratele exemple 
europene, africane, asiatice, cf. pentru Chitillonnais, în 
Franţa: Pingaud, 1974 şi Zonabend, 1980) şi admite deci 
variante multiple: multicentrare în cătunuri, sate izolate, 
„cartiere” (Balfet si Bromberger, 1976, referindu-se la 
relaţia dintre vecinătate şi percepţie în munţii Ce vennes 


din Franta), organizare a teritoriului in functie de diversele 
tipuri de culturá, situatii specifice zonelor de munte, 
spatiilor litorale sau perifluviale etc. 

Problemelor de delimitare si desemnare a terenurilor 
şi teritoriilor li se adaugă cea a modalitatilor de orientare 
in spatiu, gratie cárora omul se poate depla sa. Sistemul 
celor patru puncte cardinale nu este deloc universal, in 
ciuda cunoaşterii direcţiei est vest, definită in funcţie de 
traseul zilnic al soarelui. În Bali, celor patru direcţii 
cardinale li se adaugă referirea la centru: axa nord - sud 
se confundă cu cea care uneşte „coasta muntelui” cu 
„țărmul mării”, fiecare din aceste două determinări 
geografice putând, în funcţie de loc, să coincidă cu una sau 
alta din direcţiile geodezice (Levy, Segaud, op. cit). Indienii 
achuar, menţionaţi mai sus, se orientează după cursurile 
de apă care le traversează teritoriul şi după alte repere 
bine identificate: arbori uşor de remarcat, adăposturile 
porcilor sălbatici, un depozit de argilă etc. Toate societăţile 
de vânători-culegători oferă exemplul unei asemenea 
demarcări a spaţiului natural. 

Spaţiul pe care îl ocupă o societate nu este niciodată 
omogen: posibilitatea utilizării sale ţine de principii 
precise de diferenţiere. Eschimosii sau inuitii (Mauss, 1904 
- 1905) îşi schimbă felul şi mediul de viaţa în funcţie de 
împărţirea anului arctic într-o perioadă de vară şi una de 
iarnă. Vara - anotimpul pescuitului în apă dulce şi al 
vânătorii - ei trăiesc în mici unităţi familiale separate 
unele de altele, fiecare din ele acoperind un teritoriu vast, 
în căutarea locurilor celor mai bogate în peste sau vânat. 
Iarna se adună din nou, practică din nou vânătoarea de 
foci în copcile din gheată şi reactivează viaţa socială şi 
spirituală. S-ar mai putea cita multe alte exemple de 
asemenea alternante-anotimp destinat activităţilor de 
subzistentă şi dispersiei, urmat de anotimpul activităţilor 
socio-religioase şi al regrupării. 


Unul si acelaşi teritoriu nu rămâne identic cu sine în 
timp: modul de delimitare şi desemnare a acestuia, 
resursele sale, identitatea locuitorilor pot varia 
considerabil de la o epocă la alta. În Franţa, regiunea 
Camargue (Picon, 1978), câmpie aluvionară de deltă, 
lipsită de orice formă de relief, a fost o zonă de policultură 
până în secolul al XIX-lea, apoi a devenit o regiune de 
saline şi de rizicultură, înainte de a fi destinată turismului 
şi conservării florei şi faunei. 

Modalitatile de ocupare a spaţiului şi de exploatare a 
surselor sale nu pot fi separate de un codaj simbolic. 
Pigmeii mbuti din Zair (Turnbull, 1961) trăiesc în şi din 
pădure, în timp ce vecinii lor bantu nici măcar nu se 
aventurează în pădure şi duc o luptă perpetuă împotriva 
acesteia, lárgind poienile. Spaţiul „civilizat” se opune 
astfel spaţiului „sălbatic”: în Atena, un spaţiu necultivat 
din centrul oraşului îi era consacrat Foamei (Vernant, 
1981). Instituţia marchează spaţiul. Populaţia ochollo din 
sud-estul Etiopiei califică drept „înalt” locul unde se ţine 
adunarea reprezentanţilor comunităţii, chiar daca 
amplasarea acestuia variază în funcţie de natura 
dezbaterilor şi nu este neapărat cel mai ridicat spaţiu 
public (Abeles, 1983). Antropologii şi sociologii urbani 
arată că spaţiul oraşului, chiar dacă este artificial, nu 
scapă diverselor forme de marcare evocate aici. 

Teritoriu 

STAT 

Problema statului este una din cele mai vechi pe care 
şi le-a pus antropologia. Aceasta este mostenitoarea unei 
lungi tradiţii filosofice, activă cu deosebire în secolul 
Luminilor: spirite diferite precum Locke, Diderot, 
Rousseau au încercat să imagineze geneza unei organizări 
politice structurate şi centralizate pornind de la un stat 
natural, de la un ansamblu de indivizi independenţi, buni 
sau răi, inocenți sau pricepuţi, în funcţie de consideratiile 
predominante la fiecare din aceşti autori. Din aceste 


reconstructii speculative se conturează ideea unui contract 
primitiv care ar instaura societatea. Fără a ne opri prea 
mult asupra avatarurilor noţiunilor de „contract” şi de 
,suveranitate”, trebuie totuşi subliniată prevalenta 
paradigmei juridice în aceste concepții ale statului. 
Această paradigmă va fi din nou pusă în discuție în studiile 
cu fundament istoric, pe care le întreprind la sfârşitul 
secolului al XIX-lea L.H. Morgan (1877) şi H.S. Maine 
(1861) asupra societății şi, respectiv, asupra dreptului 
„arhaic”. 

Este remarcabil că aceşti doi mari deschizători de 
drumuri, a căror operă va influența puternic abordările 
ulterioare ale faptului politic, se preocupă de sublinierea 
distinctiei existente între cele două mari moduri de 
organizare, a căror succesiune rezumă evoluția omenirii: 
primul întemeiat pe gintá, comună si trib, al doilea pe 
teritoriu şi proprietate. Se observă aici o delimitare de 
ideea unui stat natural căruia i s-ar substitui statul politic, 
prin voința oamenilor legați de un contract. In ultimă 
instanță este vorba de o opoziție între două „stări ale 
societății”, una primitivă in care predomină legăturile de 
sânge, cealaltă instaurată de stat: apariția proprietății si 
predominanta teritorialitatii marchează trecerea de la un 
mod de organizare la altul. 

Înlocuirea unei explicații care vizează lămurirea 
condițiilor obiective şi materiale ale apariției statului cu 
ipoteza unui act subiectiv şi concertat nu afectează deloc 
premisa filosofică a unei veritabile dihotomii între două 
universuri. Ea lasă să subziste interogatia inerentă acestei 
premise şi care priveşte originea statului. Astfel ia formă 
un vast proiect antropologic: admițând că există o 
diferență esențială între stat şi orice altă formă de 
organizare politică, trebuie identificată natura acestei 
diferente si cauzele apariției unui sistem politic de tip nou. 

Bazându-se pe datele prezentate de Morgan, Engels 


(1884) vede în apariţia statului efectul diviziunii societăţii 
în clase antagoniste. Statul este definit drept instrumentul 
clasei dominante, care îi permite în mod simultan să 
menţină ordinea şi pacea, asigurând securitatea societăţii 
întregi, dar şi perpetuarea influentei sale asupra claselor 
dominate. Această viziune a unui aparat coercitiv care 
pretinde a se afla „deasupra societăţii” în conştiinţa 
mistificată a dominatilor, asigurând în acelaşi timp 
înmulţirea fenomenelor de exploatare şi opresiune în 
profitul unui grup, este în acord cu observarea empirică a 
unei corespondente între dezvoltarea proprietăţii private si 
existenţa formelor statale: exemplul grec, german, roman 
sunt invocate de către Engels pentru a susţine ideea unei 
înlănţuiri cauzale care reuneşte succesiv proprietatea 
privată, inegalitatea, opresiunea economică, hegemonia 
politică. Subiacentă acestei concepţii a genezei statului 
este teza primatului infrastructurii economice, atât de 
dragă materialismului istoric. Morgan şi Engels au 
constituit obiectul a două feluri de critici: unele vizând mai 
ales caracterul universal al ipotezei cauzale, celelalte 
recuzând ipoteza evoluționistă a unei cercetări privind 
originea statului. Acestea corespund la două abordări 
foarte distincte ale fenomenului statal în antropologie. 
Abordarea neo-evolutionista este ilustrată îndeosebi 
de către J.H. Steward (1955), care a încercat să 
reconstituie diversele stadii care conduc de la cetele de 
vânători-culegători la constituirea statului: accentul este 
pus aici pe rolul irigării, care permite o concentrare foarte 
intensă a populaţiei şi induce necesitatea unei organizări 
teritoriale elaborate, dar care pretinde mai ales punerea în 
funcţiune a unei diviziuni a muncii inedite şi a unei 
structuri a puterii mai dezvoltată. Pentru Steward, ca şi 
pentru istoricul K. Wittfogel (1957), dezvoltarea economiei 
hidraulice ar fi fost un factor determinant în inventarea 
statului. Reluând argumentele lui Marx privind existenţa 


unui „mod de producţie asiatic”, Wittfogel arată că absenta 
proprietăţii private în societăţi organizate în comunităţi 
ţărăneşti este în întregime compatibilă cu dezvoltarea unui 
aparat politic şi administrativ important. M. Fried (1967) 
distinge patru stadii succesive: societăţi egalitare, societăţi 
pe ranguri, societăţi stratificate şi societăţi statale. El vede 
în accesul inegal la resursele de bază, asociat în principal 
cu o presiune demografică ridicată în limitele unui 
teritoriu dat, un factor decisiv pentru a explica trecerea la 
societăţile stratificate şi la apariţia statului. 

Aprofundarea cunoştinţelor noastre despre statele 
tradiţionale demonstrează caracterul relativ al acestor 
diverse tipuri de explicaţii: de fapt, nu putem reduce la o 
cauză unică procesul care conduce la formarea unui aparat 
centralizat şi ierarhizat, întinzându-şi dominaţia asupra 
ansamblului unui teritoriu. Pe lângă factorii ecologici, 
economici, tehnologici şi sociologici, este important să se 
explice — ponderea  determinärilor  suprastructurale, 
religioase şi ideologice, în instaurarea unei dominatii trăite 
în mod spontan de către toţi ca fiindlegitimă. M. Godelier 
(1984) arată cum formarea statului presupune 
consimţământul prealabil al dominatilor care acceptă 
supunerea lor în schimbul protecţiei celor ce controlează 
supranaturalul. Apariţia statului este astfel gândită nu ca 
produsul pur şi simplu al unei situaţii de inegalitate şi al 
unui raport de exploatare, ci ca o consecinţă unică şi 
coerentă a mai multor procese distincte. Ipoteza 
evoluționistă uniliniară este serios clătinată de aceasta 
concepţie, în acelaşi timp reapă rând ideea unui schimb 
primitiv între dominanti şi dominați, fără ca asimetria 
partenerilor să interzică reciprocitatea. Această oscilație 
ciudată între o teorie mecanicistă a apariţiei statului şi o 
tematică vizând înţelegerea fenomenului în complexitatea 
sa şi care ajunge să reînvie concepţia filosofică a 
contractului social, este revelatoare în ceea ce priveşte 


limitele unei reflectii antropologice care sà privilegieze pro 
- blema originilor. 

Numeroasele cercetári fácute de mai bine de o 
jumătate de secol de către etnologi atât in Africa si în 
Oceania, cât şi în Asia de Sud-Est, în India şi în societăţile 
amerindiene au modificat considerabil termenii discuţiei. 
Problema formelor şi funcţionării statului în societăţi 
aparent foarte diferite îi interesează pe cercetători mult 
mai mult decât problema formării statului. Utilizarea 
conceptului modern de „stat” este oare pertinentă in 
universuri care se diferenţiază foarte clar prin organizarea 
lor socială şi culturală de cele familiare nouă şi cărora li se 
aplică de obicei acest concept? După S.F. Nadel (1942) 
statul se poate defini ca un tip de sistem politic ce rezultă 
din conjugarea a trei factori: o unitate politică fondată pe 
suveranitatea teritorială, un aparat guvernamental 
specializat care deţine monopolul violentei legitime şi un 
grup conducător ce se distinge prin formarea şi selectarea 
sa, precum şi prin statutul său fată de restul populaţiei şi 
care monopolizează aparatul controlului politic. În acest 
sens este posibil să fie considerate state formele de 
guvernare care sunt departe de a avea gradul de 
complexitate şi multitudinea ramificatiilor ierarhice proprii 
societăţilor moderne, opunându-li-se, cum au făcut-o E.E. 
Evans-Pritchard şi M. Fortes (1940), alte variante de 
sisteme politice care nu prezintă nici autoritate 
centralizată, nici instituţii judiciare specializate, nici 
diferenţe de rang şi de statut şi unde grupurile de rudenie 
reprezintă suportul rolurilor politice. 

Astfel formulată, această definiţie a statului rămâne 
oarecum abstractă. După cum arată 

J. Claessen si P. Skalnik (1978), statul traditional 
(early state) pe care îl studiază antropologii posedă 
anumite caracteristici care ţin de societăţile nestatale: 
politicul şi legăturile de rudenie se împletesc adeseori, 


relaţiile de reciprocitate si redistribuire rămân încă 
predominante. A. Southall propune chiar noţiunea de „stat 
segmentar” pentru a califica formațiunile ce îmbină 
puterea centralizată si opoziția între segmentele 
genealogice. Opoziția clasică dintre teritoriu şi rudenie 
mai este oare valabilă în statul tradițional? Cum au arătat- 
o lucrările lui C. Tardits asupra populației bamum din 
Camerun (1980), organizarea teritoriului se poate întemeia 
pe extinderea în spațiu a unui sistem de relații între 
grupurile înrudite provenind din acelaşi ansamblu 
genealogic. Legăturile de sânge intervin de asemenea într- 
un mod determinant in alegerea guvernantilor: puterea 
este miza unei competitii in interiorul genealogiei regale si 
relatiile dintre monahul desemnat si ceilalti printi nu vor fi 
niciodată lipsite de tensiune. Strategia regelui urmăreşte 
în general să limiteze influenta prinților, indepartandu-i de 
aparatul administrativ unde numeşte nobili care nu aparţin 
liniei sale genealogice şi oameni recrutaţi din straturile 
inferioare, servitori sau chiar sclavi. 

Pe lângă modalitatea de alegere a elitei 
conducătoare, o altă trăsătură a statelor tradiţionale este 
complexitatea ritualurilor şi rolul conferit elementului 
simbolic si ideologic. Procesul de sacralizare a 
suveranităţii, la care se face apel în contexte foarte diferite 
timperiul încă, regatele africane ale populațiilor swazi, 
jukun, shilluk, rukuba, moundang etc.) a dat naştere unor 
controverse asupra originii şi extinderii fenomenului: 
ritualurile de încoronare, interdicțiile vizând persoana 
regală, reprezentările relative la „incestul regal”, tradiţia 
regicidului ritual atestată în unele societăţi evocă legătura 
strânsă dintre puterea politică şi practici ce demonstrează 
raportul privilegiat pe care suveranul îl întreţine cu 
ordinea cosmică şi cu puterile supranaturale, participând 
la reproducerea acestei ordini. Mai mult decât o religie de 
stat intervenind ca mod de legitimare a unui raport de 


forţă politică preexistent, acest ansamblu de credinţe si 
ritualuri trebuie conceput ca parte integrantà a acestui 
dispozitiv al puterii pe care il numim stat. 

Numărul mare al cercetărilor privind organizarea 
politică, ramificatiile genealogice şi reprezentările asociate 
suveranităţii dovedeşte specificitatea unui tip de stat pe 
care calificativele ,mostenit”, ,tributar", ,arhaic" sunt 
departe de a-l epuiza, simplificànd doar o realitate ale 
cărei contururi se pot întrezări mult mai bine astăzi, mai 
ales datorită unor investigaţii etnografice şi istorice 
aprofundate (Izard, 1985; Terray, 1984; Perrot, 1982). De 
asemenea, ne aflám in posesia unor date foarte precise, nu 
numai despre institutii, dar si despre procesele de decizie 
de care uzeazá in cadrul statal suveranul si consilierii sái. 
Eficacitatea metodelor antropologiei ne incitá la a ne pune 
intrebarea dacá aplicarea lor in societátile noastre nu ar fi 
de natură să ne reinnoiascá atitudinea faţă de statul 
modern: în felul acesta au luat avânt investigaţiile privind 
centralizarea si configurația teritorială a statelor 
occidentale, reţelele de relaţii care traversează instituţiile 
şi aparatele, ritualurile şi simbolurile asociate puterii. 
Asemenea extinderi demonstrează universalitatea 
problematicii antropologice a statului eliberată de obsesia 
căutării originilor. 

STEWARD Julian Haynes 

Născut la Washington în 1902, Julian Haynes 
Steward a fost, până la moartea sa, în 1972, o figură 
marcantă a antropologiei nord-americane: fondator al 


ecologiei culturale, teoretician al neoevolutionismului si al 
fenomenelor de schimbare culturalá, initiator al primelor 
studii despre ariile culturale si pionier al istoriei culturale 
a indienilor sud-americani (1946 - 1950), el a stiut sà 
formeze numerosi discipoli care continuă până în prezent 
să exploreze aceste diferite direcţii de cercetare. După o 
iniţiere în ştiinţele naturii, studiază antropologia la 
Universitatea din Berkeley, unde este influenţat de R.H. 
Lowie şi mai ales de A.L. Kroeber (îşi va sustine doctoratul 
in 1936). La început profesor la Universitatea din Michigan 
(1928 - 1930), apoi la cea din Utah (1930 - 1933), el 
intreprinde cercetári asupra preistoriei Marele Bazin si a 
populatiilor pueblos, realizând o mare anchetă etnografică 
la indienii shoshone (1936). Dupà o scurtà trecere pe la 
Berkeley lucrează la Washington la Smithsonian 
Institution si la Bureau of American Ethnology (1935 - 
1946). Mai târziu devine profesor la Universitatea 
Columbia din New York (1946 - 1952), unde întreprinde o 
cercetare interdisciplinară despre Porto Rico (1956) şi îşi 
termină cariera la Universitatea Illinois. 

Originalitatea lui Steward constă în încercarea sa de 
a concilia explicațiile diacronice şi sincronice ale 
proceselor culturale. ,Evolutionismul sau multiliniar” 
(1955) este o metodă de a determina regularitátile 
recurente ale formelor si funcţiilor în societăţi care aparţin 
unor arii culturale distincte, însă care sunt supuse unor 
condiţii ecologice omoloage. Acestea influențează 
organizarea muncii şi activităţile economice, dând naştere 
unor forme comparabile de organizare socială („nucleele 
culturale”). Schimbarea culturală este rezultatul unei 
complexitati crescânde a modurilor de adaptare la medii 
înconjurătoare diversificate, ritmate de reorganizări 
succesive ale dispozitivelor socio-culturale („nivelele de 
integrare”). Fiecare „tip cultural” din lume (de exemplu, 
banda patriliniară) reprezintă un stadiu dintr-o secvenţă 


evolutivă caracterizată prin combinarea dintre o formă de 
adaptare ecologică şi un nivel de integrare socio-cultural. 

STIMULENTE 

Stimulentele sau excitantii sunt substante care duc la 
cresterea sau modificarea functionárii normale a inimii si a 
anumitor sisteme fiziologice (nervos, muscular, respirator, 
digestiv). Majoritatea stimulentelor sunt de origine 
vegetalà si contin alcaloizi (Hocking, 1955). Stimulentele 
cele mai răspândite folosite in mod traditional sunt: betel, 
cacao, cafea, coca, kola, mate, tutun si ceai. Numeroase 
alte vegetale sunt folosite ca stimulente: kat (Catha edulis 
Forsk) in Etiopia si in Yemen (Radt, 1969), pituri (Duboisia 
hopwoodi F. Murell) si patru varietăţi de Nicotiana la 
aborigenii australieni (Peeters, 1968). 

Drogurile stimulente au şi efecte  euforizante. 
Obisnuinta şi toxicitatea variază în funcţie de speciile 
vegetale şi de dozele utilizate. Principalele moduri de 
absorbţie ale stimulentelor sunt: infuzia sau decoctul 


(cafea, cacao, ceai, mate, uneori coca), inhalarea fumului 
(tutunul, originar din America şi răspândit apoi în întreaga 
lume), mestecarea (betel, tutun, nuca de kola, coca). 
Tutunul de betel, utilizat din India până în Melanezia, este 
alcătuit din frunze de betel (Piper betle L.), nucă de arce 
(Areca catechu L.) şi var sau cenuşă vegetală care 
eliberează alcaloizii continuti de arce şi colorează saliva în 
roşu. I se adaugă adesea, mai ales în India, diverse 
substanţe aromatice (vanilie, cuisoare, Elettaria, ghimbir 
etc), pentru a parfuma respiraţia. Frunzele de coca sunt 
mestecate cu var sau cu cenuşă de Chenopodium în 
întreaga arie andină. Dintre toate stimulentele de origine 
vegetală, coca are cele mai nocive efecte asupra sănătăţii. 
Multe populaţii amerindiene mestecă tutun, cel mai adesea 
adăugându-i var ca să elibereze alcaloizii (Safford, 1917; 
Cooper, 1963; Peeters, Barrau, 1969). Nuca de kola (Cola 
nitida, Schott si Endl; Cola acuminata, Schott si Endl) este 
utilizată în toată Africa. Banalizate la maximum la ora 
actualá, aceste stimulente erau rezervate pe vremuri unor 
personaje sau unor circumstante speciale. Coca era 
rezervată pentru încă, pentru familia sa si pentru preoti, 
tutunul si coca sunt utilizate in numeroase grupuri 
amerindiene cu ocazia curelor samanice şi terapeutice 
(Tschopick „iar în India ofrandele de tutun de betel fac 
parte din ceremoniile legate de căsătorie (Gowda, 1951), 
însă joacă un rol important şi în relaţiile interpersonale 
cotidiene, aşa cum se întâmplă la populaţia hanunoo din 
Tilipine (Conklin, 1958). Utilizările terapeutice ale acestor 
diferite stimulente sunt numeroase şi larg răspândite. 
Proprietăţile lor le-au făcut să intre, începând cu secolul al 
XVII-lea, în farmacopeele savante occidentale. Numeroase 
obiecte, adesea preţioase, sunt legate de utilizarea unor 
stimulente precum tutunul de betel, coca sau tutunul 
(cutii, cupe pentru nuci, vase pentru var, spatule, 
scuipători, pipe etc). O întreagă artă a preparării şi 


prezentárii báuturilor stimulent e s-a dezvoltat in China, in 
Mexic (cacao), ca si in intregul Occident. 

Massachusetts. 

STRATIFICARE SOCIALĂ 

Criteriile care permit delimitarea formelor de 
stratificare socială au fost multă vreme definite plecând de 
la o schema de inspiraţie evoluționistă. S-a încercat 
punerea lor în corespondentă cu tipuri de formaţiuni 
sociale, accentul căzând pe opoziţia dintre societăţile 
segmentare (sau de ascendentă) şi societăţile moderne, 
statale, în care ierarhia claselor sociale se bazează pe locul 
ocupat de fiecare dintre ele în procesul de producţie. 

Societăţile „nestatale”, în care predomină relaţiile de 
rudenie şi de alianţă, sunt caracterizate prin „forme 
elementare de stratificare socială” (R. Bastide): 
inegalitátile „naturale” de vârstă şi de sex induc privilegii 
şi obligaţii, nu doar între persoane, ci şi între grupurile 
sociale (Balandier, 1969). In Polinezia, la populaţia tikopia 
studiată de R. Firth (1936), şefii celor patru clanuri şi cei 
ai neamurilor importante aveau o preeminentă sanctionatà 
în plan ritual. De asemenea, la nueri, Evans-Pritchard 
distinge . neamurile  „aristocratice”, definite prin 
anterioritatea stabilirii lor şi prin exercitarea anumitor 
funcţii rituale, de neamurile oamenilor de rând, adesea de 
origine dinka. Asemenea ierarhii de rang între neamuri, 
clanuri sau triburi - legitimate de distincţii ceremoniale, 
funcţionale sau politice - se regăsesc în multe dintre 
societăţile studiate de către antropologi şi se bazează pe 
apropierea genealogică în raport cu cei vii sau cu cei morţi 
(ancestralitate), sau pe un principiu de ,señoritate” 
(„oasele” societăţilor turco-mongole din stepele asiatice). 

Mai complexe sunt ierarhiile înscrise într-o separare 
a funcţiilor - rituale, militare, productive, politice - 
îndeplinite de clasele de vârstă care se succedă în timp, 
cele determinate de ritualuri - initieri -, legate uneori de 
distincţii funcţionale (de exemplu, vânătorii) şi, în sfârşit, 
cele instaurate de ordinea inegalita ră care guvernează 


schimburile ritualizate (potlach) sau succesiunea la 
anumite titluri... Aceste ierarhii deschid, în cadrul unei 
societăţi, posibilităţi diferite pentru iniţiativele individuale 
sau pentru strategiile colective. 

Multă vreme, antropologii au opus aceste forme 
,elementare" de stratificare unor forme mai complexe 
asociate constituirii statului, chiar dacà erau siliti sá 
recunoască existenta unor forme intermediare (societăţile 
organizate în „şefii”). Totuşi, începând cu anii '60, se vor 
face mai puţine încercări de a defini ordini globale sau 
„sisteme”, atenţia cercetătorilor concentrându-se asupra 
reexaminării criteriilor de stratificare şi a elaborării unor 
noţiuni apte să explice şi să stabilească noi cadre 
teoretice. Astfel, anumiţi reprezentanţi ai antropologiei 
economice marxiste, definind raporturile sociale prin 
funcţia pe care acestea o ocupă în sfera reproducerii şi mai 
puţin în cea a producţiei 

(Meillassoux, 1977), critică distincţia dintre forme 
simple si forme complexe de  stratificare socială, 
identificând antagonisme de clasă între „fraţii mai mari”, 
pe de o parte, şi „mezini”, femei şi dependenţi, pe de altă 
parte. 

Deplasarea interesului către reproducere, în special 
către reproducerea demografică, a pus accentul pe durată: 
cicluri agricole, timp viager, transmitere între generaţii. 
Privilegiul acordat acestui tip de analiză aduce în discuţie 
distincţia, moştenită de la H.S. Maine şi H. Spencer, dintre 
societăţile în care raporturile sociale se stabilesc în funcţie 
de statutul persoanelor şi societăţile în care domină 
raporturile contractuale, închizând aici si societăţile 
moderne cu clase, aşa cum au arátat-o, de exemplu, 
lucrările istoricilor despre constituirea proletariatului în 
cadrul diferitelor naţiuni europene. 

Deplasări comparabile se observă în analiza formelor 
de stratificare socială „com - plexă”: ordine, caste şi clase 


sociale. 

Mai ales istoricii au analizat ierarhiile „ordinelor” sau 
„stărilor” (in germană Stände) în lumea antică si 
medievală. După o lungă eclipsă, schema trifunctionala 
pusă în evidenţă de G. Dumezil în cele mai vechi 
reprezentări ale societăţilor indo-europene, care împarte 
societatea în trei ordine - cei care se roagă (oratores), cei 
care luptă (bellatores) şi cei care lucrează (Jaboratores) -, 
reapare în nordul Franţei în secolele al XI-lea - al XII-lea 
(Duby, 1978) şi va constitui un cadru potrivit de clasificare 
pentru explicarea raporturilor socio-economice tradiţionale 
din Europa. În al său Traite des ordes et simples dignites 
apărut în 1610, magistratul Charles Loyseau a generalizat 
această repartiție juridico-legala a drepturilor, privilegiilor 
şi obligațiilor fiecăruia dintre X ordine" şi ale 
subdiviziunilor lor, stările (estats). Această ierarhie a 
ordinelor se regăseşte în India în sistemul statutar al celor 
patru varna: vechile texte sacre, precum „tratatele despre 
dispoziţia naturală a lucrurilor” disting funcţiile 
sacerdotale ale brahmanilor, cele de autoritate şi de putere 
ale războinicilor (ksatriya), cele ale  crescátorilor- 
culegătorilor şi negustorilor (vaiiya) şi, în sfârşit, cele ale 
slujitorilor (udra). A.M. Hocart şi G. Dumezil au încercat 
să arate că această ierarhie nu se înscrie pe o axă liniară, 
ci este rezultatul unor serii de dihotomii şi de asamblări 
succesive (Dumont, 1966). Asemenea sisteme de distincţii 
statutare - între aristocrați şi oameni obişnuiţi, între 
oameni liberi şi sclavi, între preoţi şi războinici etc. - se 
observă în societăţi extrem de diferite, precum cele ale 
kasinilor din Birmania (E.R. Leach), ale maurilor şi 
tuaregilor din Sahara sau ale populațiilor hausa si wolof 
din Africa de Vest. 

In ciuda reprezentării pe care o au despre ele însele, 
societăţile organizate în caste, cunoscute mai ales în India, 
sunt departe de a constitui sisteme ierarhice la fel de 


coerente ca sistemele bazate pe ordine. Termenul „castă”, 
de origine portugheză, poate să trimită atât la rasă, cât şi 
la specie; in general, el traduce ceea ce hindusii numesc 
játi, termen care se aplică şi tuturor tipurilor de specii 
vegetale sau animale. Totuşi, în general, trei criterii sunt 
folosite pentru a defini acest tip de grupare socială (C. 
Bougle, reluat de Dumont, 1966): endogamia 
matrimonialà, ierarhizarea si diviziunea socialà a muncii. 
Unii antropologi au propus analizarea in acesti termeni a 
anumitor societăţi africane, de exemplu tuculerii (Y. Wane, 
1969) sau wolofii (A.B. Diop, 1981), însă cei mai mulţi 
preferă să rezerve termenul de „castă” pentru descrierea, 
în cadrul acestor societăţi, a grupurilor de artizani 
specializaţi sau de artişti ambulanți. 

Clasele sociale au fost studiate mai ales de sociologi, 
aceştia inspirându-se din două tradiţii a căror origine se 
află în opera lui Marx şi a lui Max Weber. Doar antropologii 
marxişti au încercat să identifice, în funcţie de 
repartizarea inegală a mijloacelor de producţie, raporturile 
de clasă dintre grupurile de vârstă sau de sex sau cele din 
cadrul societăţilor bazate pe ordine (Godelier, 1984). 
Aceste analize le-au permis să înţeleagă mai bine 
transformările contemporane ale acestor societăţi, însă, 
dacă ele pun în evidentă raporturile de exploatare, ele 
recunosc de asemenea că cel mai adesea aceste distincţii 
statutare sunt supuse altor forme de legitimare (religioasă, 
politică) decât distinctiile dintre clase. 

Studierea proceselor de schimbare a identităţii 
statutare şi etnice în anumite societăţi africane, de 
exemplu populaţia mossi din Burkina Fasso (Izard, 1985), 
readuce, totuşi, în discuție problema  etanseitátii 
grupurilor statutare si a rigiditatii ierarhiilor. 

Tot astfel, istoricii care au studiat ,venalitatea” 
slujbelor care permiteau intrarea în rândul nobilimii în 
secolele al XVII-lea - al XVIII-lea au demonstrat 


improspátarea constantá a acestui ordin, care a afirmat 
totuşi întotdeauna privilegiile nasterii si ale purității 
sângelui. 

Aceste lucrări contribuie la nuantarea opoziţiei, 
moştenită de la evolutionism, dintre formele simple si cele 
complexe de stratificare, la fel ca acele lucrári care 
investighează în prezent raporturile dintre înrudire si 
politică. O genealogie poate să reprezinte locul în care 
este înscrisă o ordine ierarhică în acelaşi fel ca şi o 
taxonomie provenită din reprezentările diviziunii muncii - 
aşa cum stau lucrurile într-un sistem cu caste -, sau ca una 
rezultată în urma reprezentării unui ansamblu de funcţii 
sociale legate organic între ele - aşa cum se întâmplă în 
cazul unei ierarhii a ordinelor. Aceste ultime forme, 
,complexe”, au fost adesea codificate prin corpuri sau 
colegii specializate - preoţi, jurişti etc. - pentru a le fi 
legitimată preeminenta. Aşadar, este vorba despre 
discursuri cuprinzând enunturi performative care permit 
clasarea ,ideologicá" (Dumezil) sau „în imaginar" (G. 
Duby) a membrilor societăţii. Ele pun la dispoziţia 
cercetătorilor scheme de inteligibilitate pe care aceştia nu 
ar putea să le ocolească, având iluzia că pot să acceadă 
direct la realităţile obiective subiacente. 

STRÁMOSI 

Moartea nu-l transformă automat in strámos pe cel 
care a decedat. În numeroase societăţi, această 
transformare se produce în urma unei treceri ritualizate, 
care poate să se desfăşoare în doi timpi, aşa cum arată 
practica foarte răspândită a dublelor înmormântări (Hertz, 
1906 - 1907): prima înmormântare este consacrată tratării 
cadavrului şi marchează începutul unei perioade nefaste - 
în timpul căreia spiritul mortului este răuvoitor, pe când 
cea de-a doua transformă acest spirit în strămoş, oferind 
ocazia unei reafirmări a coeziunii grupului. Victimele unor 
morti tragice (indivizi decedați de moarte violentă, femei 
moarte la naştere etc.) nu au acces la a doua trecere 
rituală (şi, de altfel, chiar şi prima trecere îmbracă, în 
general, un caracter specific, pe măsura pericolului care 
trebuie îndepărtat) şi rămân pentru totdeauna spirite 
rătăcitoare, periculoase pentru cei vii. 

Pentru grup şi pentru individul din interiorul 
grupului, strămoşul este o fiinţă la care trebuie să te 


raportezi si pe care trebuie să o onorezi prin intermediul 
unor ritualuri potrivite, atât pentru a-l tine la distanţă de 
treburile celor vii, cât şi pentru a-i solicita intervenţia. 
Poziţia unui strămoş poate fi definită fie printr-o relaţie 
genealogică reală cu descendenţii sai, fie printr-o 
genealogie mai mult sau mai put în fictivă. În primul caz, e 
vorba de strămoşi ,apropiati", al căror cult priveşte doar o 
mica unitate socială, de la grupul de descendență apropiat 
până la unitatea domestică; în al doilea caz, e vorba despre 
strămoşi mitici, fondatori de clan, de trib, de grup etnic. 
Strămoşii mitici sunt, în cea mai mare parte a cazurilor, 
figuri transcendente, fie că sunt identificaţi cu animale 
„totemice” (triburile australiene, indienii din America de 
Nord), fie că sunt identificaţi cu eroi al căror caracter de 
strămoşi eminenti şi îndepărtați le conferă o natura 
apropiată de cea a zeilor. Ruptura între strămoşii apropiaţi 
şi strămoşii mitici poate să nu fie radicală: se trecea 
adesea de la unii la ceilalţi pe baza unei continuitàti 
genealogice al cărei fundament tine cont de istoria recentă 
a grupului, legitimându-i existenta printr-o raportare la 
circumstanţele întemeierii sale. Dacă strămoşii îndepărtați 
sunt garanţii normelor şi ai valorilor societăţii, în schimb 
de la strămoşii apropiați provin modalităţile de 
transmitere: drepturi, privilegii, bunuri etc. Un strămoş 
transmite întotdeauna ceva descendenților săi care, în 
schimb, îl cinstesc; de fapt, descendenţii sunt cei care îl 
fac pe strămoş, în aşa fel încât, la moarte, existenta unei 
descendente este cea care permite, într-o situaţie normală, 
transformarea defunctului în strămoş. Accesul la statutul 
de strămoş poate să depindă de locul defunctului in 
unitatea de descendentă şi, precum în China clasică, poate 
să nu excludă femeile. 

Societăţile din Africa neagră, din China şi Japonia au 
instituit ancestralitatea şi sistemul de filiatie si de 
transmitere care îi este asociat ca fundament al ordinii 


sociale si al reproducerii sale. În China, un altar familial 
poate să adăpostească pietrele strămoşilor patriliniari care 
se întind pe un număr important de generaţii, mergând, 
uneori, până la douăzeci şi cinci; obligaţiile morale şi 
sociale ale celor vii au la bază pietatea fată de morti. 
Pentru Africa neagră, M. Fortes (1959), pornind de la 
lucrările sale despre populaţia tallensi din Ghana, a arătat 
relaţia fundamentală care există între cultul strămoşilor şi 
instituţiile juridice care reglementează faptele legate de 
transmiterea drepturilor sau bunurilor. Această legătură 
dintre vii şi morţi, pusă în evidentă prin riturile funerare şi 
inseparabilă de o relaţie a societăţii cu pământul, a fost 
analizată şi de J. Goody (1962). 

În legătură cu cele spuse mai sus, trebuie să 
distingem cultul strămoşilor de cultul morţilor. De 
exemplu, Occidentul creştin îi cinsteşte pe morţii săi şi unii 
dintre ei, sfinţi sau eroi laici, devin obiectul unui „cul t", 
însă defunctii nu joacă nici un rol (în afara unei raportări 
spirituale) în treburile celor vii. În schimb, în societăţile 
care cunosc cultul strămoşilor, aceştia sunt figuri de 
autoritate şi, prin urmare, ei nu sunt binevoitori decât 
atâta vreme cât cei vii nu transgresează ordinea lucrurilor; 
în caz contrar, ei îşi judecă descendenţii şi îi pedepsesc. 

Clan. Descendenta. Persoană. Politeism 

STRUCTURALISM 

Sub pretextul  surprinderii aceleiaşi intenții 
„teoretice” în unele opere aproape contemporane (cele ale 
lui L. Althusser, R. Bart hes, M. Foucault, J. Lacan si C. 
Lévi-Strauss), o istorie a ideilor scrisă în grabă a pretins să 
descopere, în anii '60, elementele unei doctrine, adică ale 
unei ideologii, presupusă a fi dominantă în discipline 
extrem de diverse precum lingvistica, analiza textelor 
literare, antropologia, psihanaliza şi filosofia. S-a crezut că 
s-ar putea susţine, mai ales în Franţa şi în Statele Unite, 
existenţa unui structuralism generalizat, fată de care Lévi- 
Strauss, cel care a introdus acest termen în antropologie, 
s-a elimitat inca de la început. Structuralismul in 
antropologie este un ansamblu de cercetări care şi-ar găsi 
unitatea, chiar potrivit lui Levi-Strauss, în aplicarea la 
anumite ordine de fapte bine delimitate şi în funcţie de 
anumite modalităţi strict definite ale unei metode de 
cunoaştere, analiza structurală. Pentru unii antropologi 
(Sperber, 1968), această unitate ar consta în exprimarea 
unui punct de vedere teoretic asupra naturii socialului şi, 
implicit, asupra obiectului antropologiei. Astăzi, în opera 


lui Lévi-Strauss, prescriptiile analizei structurale par dificil 
de separat de concepţiile despre social care se exprimă 
prin intermediul acestora si care intemeiazá legitimitatea 
metodei. Dar dacá vrem cu orice pret sá considerám 
structuralismul o doctriná antropologicá propunánd un 
model teoretic, după modelul celor cărora le-a fost opus, 
trebuie să ne amintim că nu există niciun acord în ştiinţele 
sociale în legătură cu ceea ce este cu adevărat o teorie, 
putând fi întâlnite mai multe categorii de modele, de la 
cele care pretind că propun o explicaţie totalizantă a 
faptelor sociale, până la cele care nu sunt construite decât 
pentru a orienta cercetarea înspre inventarea unor 
procedee operatorii destinate să permită generalizări care 
să fie, la început, „locale“. Dacă este un model teoretic, 
structuralismul lui Levi-Strauss ţine de această a doua 
categorie de modele, a căror funcţie este, în principal, 
euristică. Distincția dintre metodă si teorie, dintre analiză 
structurală şi structuralis în apare în acest fel ca extrem 
de artificială. 

La început, Levi-Strauss preia anumite principii de 
metodă din lingvistica structurală, mai ales din fonologie, 
pentru a introduce în studierea faptelor sociale o rigoare 
comparabilă cu cea care predomină în investigarea 
faptelor de limbaj. Aplicarea acestor principii urmăreşte, 
în primul rând, delimitarea obiectelor care trebuie supuse 
analizei şi identificarea „planului de referinţă” pertinent. 
Se pune problema de a circumscrie categoriile de 
fenomene pe care activitatea inconştientă a spiritului le 
organizează în ansambluri semnificative omogene şi al 
căror caracter de sistem trebuie pus în evidentă. Aceste 
ansambluri sunt examinate din punctul de vedere al 
relaţiilor - de ordin paradigmatic şi sintagmatic - care 
asociază între ele elemente minimale, reale sau virtuale, 
dotate cu valoare poziţională. Demersul care trebuie 
adoptat constă în construirea tabelului posibilelor 


permutári intre aceste elemente si in socotirea acestui 
tabel ca fiind singurul obiect veritabil al analizei pentru 
degajarea regulilor de combinare ale acestuia. Obiectivul 
care trebuie atins este descoperirea unor relatii necesare 
(Levi - Strauss, 1962). 

Totusi, dorinta lui Lévi-Strauss de a socoti lingvistica 
drept un model ştiinţific de referinţă nu se explică doar 
prin constatarea progreselor semnificative pe care le-a 
permis adoptarea metodei structurale in analizarea 
faptelor de limbaj, constatare care le-ar impune celorlalte 
ştiinţe sociale să urmeze exemplul lingvisticii (Lévi- 
Strauss, 1958). Într-adevăr, dacă o disciplină recurge la 
metodologia altei discipline, aceasta implică cu necesitate 
ipoteza unei analogii de structură între fenomenele 
studiate, ceea ce nu înseamnă că ar fi vorba despre o 
identitate de natură. Dacă Levi-Strauss, departe de a opera 
un simplu transfer de metodă, a conceput un model 
antropologic structural care este în raport cu antropologia 
ceea ce modelul lingvistic structural este în raport cu 
lingvistica, aceasta se întâmplă în funcţie de anumite 
ipoteze (dacă vrem, cu caracter „teoretic”) cu privire la 
natura faptelor sociale şi, prin aceasta, cu privire la 
vocaţia ştiinţei antropologice. Dacă ne gândim la opţiunile 
care predominau până în acel moment în câmpul 
disciplinei, caracterizate de folosirea excesivă a 
determinărilor cauzale (istorice sau funcționale), 
întrevedem importanta „răsturnării de metodă” (L. de 
Heusch) operate de Lévi-Strauss. Aceste intuitii care au 
căpătat formă de-a lungul întregii sale opere, fără ca 
orizontul analizei să rămână rigid şi nesupus unor revizuiri 
notabile, fac corp comun cu metoda structurală şi 
constituie împreună cu ea structuralismul antropologic. 

Nu am putea să enumerăm aici toate ideile 
directoare care definesc, la fel ca şi principiile metodei, 
acest structuralism. Totuşi, trebuie să evocăm încă de la 


inceput postulatul care guverneazá analiza sistemelor de 
înrudire si de alianţă, potrivit căruia viaţa socială, în 
diversele sale forme, este alcătuită din sisteme ale 
circulaţiei semnelor care îi conferă societăţii caracterul 
unei imense reţele de schimburi simbolice. Acest postulat 
este inseparabil de ipoteza care se află la baza analizei 
miturilor şi a gândirii simbolice în general, aceea că 
structura sistemelor simbolice trimite, în ultimă instanţă, 
la aptitudini umane universale, ele însele legate de legile 
activităţii inconstiente a spiritului. Rezultă că, pentru Lévi- 
Strauss, scopul ultim al antropologiei nu arA putea fi 
alcătuirea unui catalog al variațiilor culturale pe care le 
ordonează prin intermediul comparatiilor, ci, mai degrabă, 
contribuţia la o „mai bună cunoaştere a gândirii obiective 
şi a mecanismelor sale” sau elaborarea unui „inventar al 
incintelor mentale”. Am putea să menţionăm şi alte ipoteze 
majore, de exemplu cea care face din spirit „un produs şi o 
parte a lumii”, astfel încât, în mişcarea de intelectie, 
„spiritul îndeplineşte anumite operaţii care nu diferă, în 
natura lor, de cele care se derulează în lume de la 
începutul timpului” (Lévi-Strauss, 1983). Pentru cititorul 
lui Lévi-Strauss, dificultatea nu constă în reperarea ideilor 
directoare ale operei acestuia, adică în reunirea lor într-un 
corpus de propoziţii generale, ci în descoperirea 
legăturilor, în mod sigur profunde, dintre metoda de 
analiză şi ipotezele generale care justifică intrebuintarea 
acesteia sau, pentru a recurge la limbajul său, dintre 
„concluziile etnologice” la care ajunge şi „mijloacele” 
folosite pentru a ajunge la ele. Totuşi, putem să nuantám 
această întrebare implicită, amintindu-ne că Levi-Strauss 
nu a pretins niciodată că domeniile care ţin de analiza 
structurală ar constitui împreună întregul câmp al 
antropologiei şi nici că demersul structuralist ar avea 
vocaţia de a explica totalitatea faptelor sociale şi culturale. 

Astfel, pare imposibil ca structuralismului 


antropologic sá-i fie asigurat un statut epistemologic 
precis. Într-adevăr, oricui îi este îngăduit să utilizeze opera 
lui Lévi-Strauss, uneori chiar în ciuda punerilor în gardă 
ale autorului, atât din punctul de vedere al filosofiei şi al 
esteteticii, cât şi din punctul de vedere al moralei. Din 
această combinaţie extraordinară dintre o metodă, care s-a 
dovedit extrem de fecundă în domeniul înrudirii, şi idei de 
factură generală despre om, societate şi natură, putem să 
reconstituim istoria intelectuală a lui Lévi-Strauss: el a 
evocat adesea figurile celor care i-au hrănit inspiraţia, de 
la Montaigne la Granet si Jakobson, trecând prin 
Rousseau, Marx, Morgan, Boas, Durkheim, Saussure şi 
Mauss. Ar fi mai puţin simplu (fără îndoială, din pricina 
lipsei de distantă) să ne pronuntäm asupra influentei 
exercitate de această operă asupra dezvoltării studiilor 
antropologice. Puțini antropologi şi-au manifestat 
adeziunea la structuralism, dacă înțelegem prin aceasta 
adoptarea unor poziții metodologice şi a unor conceptii 
generale subiacente structuralismului. Dacă, dimpotrivă, 
am lua în considerare utilizarea analizei structurale, am 
putea să arătăm că audienta operei a fost considerabilă 
mai ales în câmpul cercetărilor în care această metoda s-a 
ilustrat prin lucrări de prim-plan, care au schimbat în 
întregime perspectiva asupra acestor domenii (înrudire, 
mit). 

E.R. Leach (1970) a spus despre Levi-Strauss că 
reuşeşte să-şi convingă cititorul datorită seducţiei pe care 
o exercită asupra sa. Această observaţie a părut severă în 
epocă, însă ea nu mai pare la fel şi astăzi, dacă termenului 
de ,seductie" i se acordă întregul sáu sens. Mai mult decât 
o teorie globală, din care unii au dorit să facă, în mod 
conjunctural, o teorie dominatoare, structuralismul lui 
Lévi-Strauss poate fi considerat expresia unei intreprinderi 
radicale singulare, la care trebuie sá se raporteze orice 
proiect antropologic. lată paradoxul unei opere care, desi 


x 


,atipica” (Sperber) in contextul disciplinei, serveste, totusi, 
ca model de referinta. Daca asa stau lucrurile, aceasta se 
întâmplă pentru că, spre deosebire de ,teoriile” de 
odinioara, dintre care unele au viata grea in prezent, 
structuralismul a dorit sa reconcilieze, potrivit spuselor lui 
Lévi-Strauss, ,sensibilul si inteligibilul, arta si logica". 

STRUCTURĂ 

Numeroasele lucrări consacrate noțiunii de 
„Structură” concordă în privința recunoaşterii importantei 
acesteia pentru dezvoltarea ştiinţelor sociale. Totuşi, 
identitatea acestei noțiuni pare dificil de surprins datorită 
varietátii sensurilor sale. R. Boudon (1968) a arătat cà 
definițiile date structurii diferă foarte mult, în funcție de 
rolul care îi este atribuit acestui termen, descriptiv - dacă 
serveşte doar la sublinierea caracterului sistematic al unui 
obiect al realității sociale - sau euristic - dacă folosirea sa 
implică formularea unei ipoteze care să explice acest 
caracter sistematic. În primul caz, noțiunea de „structură” 


tine de o definiţie inductivà si se aplică realităţii empirice, 
pe când în cel de-al doilea, ea tine de o definiţie „efectivă” 
(Boudon) si se raportează la modelele construite în funcţie 
de realitatea empirică. 

În cadrul diferitelor definiţii inductive ale acestei 
noţiuni, „structura este ceea ce dezvăluie analiza internă a 
unei totalităţi” (Pouillon, 1966): prezenţa a cel putin două 
elemente constitutive, existenta unor relaţii constante 
între aceste elemente, ordonarea într-un sistem a acestor 
relaţii. Această ultimă proprietate impune o dublă regulă 
metodologică, potrivit căreia, pe de o parte, niciun element 
care aparţine unui ansamblu structurat (unei totalitáti) nu 
poate fi luat în considerare în mod izolat şi, pe de altă 
parte, un ansamblu structurat nu poate fi redus la suma 
elementelor sale. Folosirea termenului de „structură” 
vizează evidenţierea conceptuală a dispunerii ordonate a 
părţilor unui întreg şi permanenta raporturilor care 
întemeiază această dispunere. Structura este văzută ca un 
atribut intern al realităţii examinate. In acest caz, noţiunea 
de „structură” este utilizată ca un echivalent al celei de 
„sistem” sau de „organizare”, în ciuda diverselor încercări 
de a delimita sensul acestor termeni. 

Principalul câmp de aplicare al noţiunii de 
„structură”, înţeleasă în această acceptie realistă, este 
studierea societății (a relaţiilor sociale), concepută, 
începând de la Spencer, după modelul analog al 
organismului. Fiind utilizat de antropologia britanică, 
conceptul de ,structurá" va căpăta un loc central in 
vocabularul etnologic, în asemenea măsură încât s-a putut 
vorbi, în cazul lui Radcliffe-Brown şi al discipolilor săi, 
despre ,structuro-functionalism” sau chiar despre o 
„scoală structurală” (M. Fortes). Această scoală înlocuia 
tendinţele individualizante ale explicatiei istorice aplicate 
instituţiilor sociale cu idei generalizante, capabile să ducă 
la „înţelegerea teoretică” (Radcliffe-Brown). Noţiunea de 


„structură” se află chiar in centrul acestui proiect. La 
Radcliffe-Brown (1952), în ciuda câtorva variaţii apărute în 
concepţia sa, structura socială desemnează reţeaua 
continuă de relaţii sociale care există în mod concret între 
indivizii care ocupă anumite poziţii definite. Aşadar, ea 
este o aranjare reală a unor elemente reale din rândul 
cărora niciunul nu are existentă decât ca element al reţelei 
structurale. Astfel, pentru etnologul britanic, structura de 
înrudire a unei societăţi oarecare constă într-un număr 
nedeterminat de relaţii diadice care unesc o persoană cu 
alta. În acest caz, trebuie făcut un inventar al structurilor 
înrudirii, izolând trăsăturile caracteristice ale fiecăreia 
dintre ele, permiţând clasarea unora în raport cu celelalte 
şi, în sfârşit, aducând, prin comparaţie, diversitatea 
acestor structuri la o anumită ordine bazată pe acţiunea 
principiilor structurale recurente (Lévi-Strauss, 1958). 
Compararea structurilor, adică aranjarea relaţiilor 
specifice fiecăreia dintre ele, conduce la stabilirea unei 
tipologii în funcţie de asemănările dintre aceste structuri. 
Aceste concepţii despre structura socială vor fi 
amendate în diferite sensuri de către M. Fortes, R. Firth 
sau S.F. Nadel, fără ca modificările propuse (încorporarea 
dimensiunii temporale în structură, luarea în considerare a 
tensiunilor şi conflictelor, acordarea unui rol mai important 
opţiunilor individuale şi variațiilor de forma care decurg 
din aceasta, recunoaşterea pluralitatii structurilor etc.) să 
producă o ruptură în raport cu accepţia empirică a 
noţiunii. Lucrările lui Evans-Pritchard, mai ales cea despre 
nueri (1940), au marcat din acest punct de vedere o 
semnificativă nuantare a discuţiilor, aşa cum arăta L. 
Dumont. Desi Evans-Pritchard înţelege prin structură 
socială ori ce relaţie între grupuri, cu condiţia ca ea să fie 
înzestrată cu un grad ridicat de coerentă şi de stabilitate, 
arătând, în cazul nuerilor, că identitatea fiecărui grup 
constă în raporturile sale, de fuziune sau fisiune, cu alte 


grupuri, el introduce opoziţia, element constitutiv al 
oricărei structuri si  contradictia, calitate inerenta 
structurii (D. Pocock). Grupurile sunt relativizate in 
favoarea relaţiilor (de fapt sau reprezentate) pe care le 
intretin între ele, structura tinzând să alunece din zona 
trăirii într-o zonă conceptuală, dovedind astfel „trecerea 
de la funcţie la semnificaţie” (ibid.). 

Lui Lévi-Strauss îi revine meritul de a fi introdus în 
antropologie o concepţie despre structură care se 
delimitează de tradiţia ce o proiecta în legătură cu o 
definiţie inductivă (1958). Puternic marcat de achiziţiile 
fonologiei structurale, el va înlocui analogia biologică 
specifică structuro-functionalismului britanic cu modelul 
logic al limbajului, pentru a analiza faptele care ţin de 
orizontul înrudirii, trecând apoi la studierea miturilor şi a 
funcţiei simbolice în general. În analiza structurală, 
principiul fundamental este acela cá inotiunea de 
«structură» nu se raportează la realitatea empirică, ci la 
modelele construite in functie de aceasta" (ibid.). Ea este 
un sistem, însă un sistem care rămâne identic de-a lungul 
transformărilor. Aşadar, ea încetează să fie o aranjare reală 
pentru degajarea căreia ar fi suficientă observaţia şi 
devine o proprietate a organizării interne, supuse la 
început analizei prin intermediul unui ansamblu cultural 
sau social dat. Structura este extrinsecă fenomenelor 
studiate pentru ca ea este „sintaxa transformărilor” (J. 
Pouillon) care permit trecerea de la un ansamblu organizat 
la un altul, un ansamblu fiind conceput ca variantă a 
celuilalt, iar suma ansamblurilor fiind socotită rezultatul 
unei analize  combinatorii. Structura este aceasta 
configuraţie de elemente diferenţiale, aranjate în funcţie 
de unele formule precise ale unor opoziții corelative, 
prezentă în mod efectiv într-o realizare socială sau 
simbolică particulară (un sistem de înrudire, un mit), însă 
doar în măsura în care face din această realizare o 


variantă dintre multele posibile. Structura nu are 
semnificaţie decât în raport cu evantaiul acestor 
posibilităţi. Spre deosebire de comparativismul 
antropologilor anglo-saxoni, comparatia de inspiraţie 
structuralistă se referă la diferenţele care trebuie 
ordonate. 

Dumont a demonstrat utilitatea acestei noţiuni de 
„structură” - înţeleasă în accepţia sa structuralistă - 
pentru analiza antropologică a ideologiei specifice unei 
mari civilizaţii (1966). În lucrările sale, el a propus o 
distincţie între două forme de opoziţie din interiorul unei 
structuri: cea echistatutară sau simetrică (în care cei doi 
termeni au acelaşi statut, după modelul opoziţiei 
distinctive din fonologie) şi cea ierarhică sau asimetrică (în 
care inversiunea este semnificativă). 

G. LENCLUD 

BOUDON R., 1968, A quoi sert la notion de 
structure? Gallimard, Paris. 

— DUMONT L., 1966, Homo hierarchicus. Le 
système des castes et ses implications, Gallimard, Paris. 

— EVANS-PRITCHARD E.E., 1940, The Nuer a 
Description of the Modes of Livelihood and Political 
Institution of a Nilotic People, Oxford University Press, 
Oxford (trad. fr. Les Nuer, description des modes de vie et 
des institutions politiques d'un peuple nilote, Gallimard, 
Paris, 1969). 

—  LEVI-STRAUSS C, 1958, Anthropologie 
structurale, Plon, Paris. 

— POUILLON J., 1966, „Presentation: un essai de 
definition”, în Les temps modernes, 246, Problèmes du 
structuralisme: 769 - 790. - RADCLIFFE-BROWN AR, 
1952, Structure and Function in Primitive Society Cohen & 
West Londra (trad. fi Structure et fonction dans la société 
primitive, Editions de Minuit, Paris, 1968). 

SUBARCTICA (INDIENI DIN ~) 


Imensa arie subarcticá a Americii de Nord se întinde 
din Alaska, la vest, până în Labrador, la vest, corespunzând 
celei mai mari párti a teritoriului canadian situat la sud de 
banda litorală arctică. In această zonă modul de viaţă este 
determinat în foarte mare măsură de condiţiile de mediu: 
tundra de tip open woodland şi zona karibuului, la nord, 
pădurea boreală şi zona cerbului şi a elanului, la sud. Pot fi 
distinse patru mari regiuni ale Subarcticii: 1) versantul 
meridional al lanţului muntos al Alaskăi; 2) podişul Alaska 
(Yukon-Kuskokwin-Tanana); 3)  Cordilierii Subarctici, 
prelungire septentrională a Munţilor Stáncosi; 4) scutul 
subarctic (Labrador, zonele din jurul golfului Hudson) şi 
zonele joase care îi urmează către vest. 

H. Driver (1961) distinge trei zone ale Subarcticii: 
Subarctica de est, (teritoriul algonkinilor de nord), 
Mackenzie şi Yukon (populat de athapaskani sau dene, de 
est şi de vest); adesea, Mackenzie şi Yukon sunt grupate 
sub denumirea de Subarctica de vest. 

Algonkinii cuprind, în principal, două mari subgrupe 
de populaţii. Prima este alcătuită din muntenii naskapi din 
Labrador şi din Quebec şi din populaţia creă de pe litoralul 
meridional al golfului Hudson (cast creá, west main creâ) 
şi din pădurea boreală (western woods crea), iar cea de-a 
doua este alcătuită din ojibwa de nord (Ontario-Manitoba) 
- distincti de chippewa-ojibwa din vestul regiunii Marilor 
Lacuri - şi din saulteaux din zona lacului Winnipeg. 

Athapaskanii de est ocupă zonele joase din teritoriile 
de nord-vest şi din Yukon; unul dintre principalele lor 
grupuri, chipewyanii, s-a stabilit între golful Hudson şi 
marele Lac al Sclavilor. Athapaskanii de vest ocupă 
regiunile muntoase din interiorul Alaskăi şi din Columbia 
Britanică. Dintre aceştia, dingitii din interior sunt înrudiţi 
cu dingitii de pe coastă; în sud, populaţiile carrier si 
chilcotin se apropie din punct de vedere cultural de 
societăţile din zona podişului Alaska. Au fost puse în 


evidentà influentele reciproce dintre athapaskanii de vest 
si inuiti (de exemplu, cazul ingalikilor), pe de o parte, si 
indienii de pe Coasta de nord-vest, pe de altà parte 
(asemănările dintre ceremoniile funerare ale populatiilor 
din interiorul Columbiei Britanice si potlatch-urile din zona 
de coastă). În grupul athapaskanilor de est, chipewyanii 
prezintă afinități atât cu vecinii lor inuitii septentrionali, 
eschimoşii karibu, cât şi cu vecinii lor meridionali, 
populaţia creă. 

Algonkinii şi athapaskanii sunt vânători-culegători 
care practică vânătoarea cu capcane a animalelor cu 
blană. Ei aveau în comun o organizare socială şi teritorială 
bazată pe existenta „bandelor” (bands) care reuneau mai 
multe zeci de indivizi (foarte rar ajungându-se la câteva 
sute), formate din familii de talie restrânsă, mai mult sau 
mai puţin înrudite între ele, fiecare bandă dispunând de un 
teritoriu de vânătoare asupra căruia avea drepturi 
exclusive. Mai ritualizată la athapaskanii de vest decât la 
ceilalţi indieni din Subarctica, religia acestor vânători este 
de inspiraţie şamanică. La fel, organizarea socială a 
athapaskanilor de vest - multă vreme rămaşi departe de 
lumea albă - îmbracă aspecte mai marcate (caracter 
matriliniar şi matrilocal, jumătăţi exogame sau nu) decât la 
vecinii lor orientali, athapaskani sau algonkini. La aceştia 
din urmă, slăbirea caracterului „patri-centrat” al bandei a 
fost interpretată ca o consecinţă a angajării indienilor, ca 
vânători, în comerţul cu blănuri al francezilor şi englezilor. 
Totuşi, căutarea unei ipotetice forme iniţiale (adică 
anterioare contactului cu europenii) de organizare socială 
se izbeşte de obstacole insurmontabile, din pricina marilor 
schimbări care au afectat aceste societăţi, dependente din 
punct de vedere economic de agenţiile comerciale şi foarte 
vulnerabile din punct de vedere epidemiologic: în 1781 - 
1782, variola a ucis o mare parte din populaţia Estului şi 
marea majoritate a chipewyanilor. Noţiunea de bandă 

„compozită”, elaborată plecând de la modelul bandei 
patrilocale, permite explicarea marii flexibilitati a 
normelor de filiatie, de rezidentá si a celor care 
reglementeazá accesul la resursele cinegetice in cazul 
vânătorilor-culegători care au început să-şi abandoneze 
modul tradiţional de viaţa în urmă cu patru secole. 

Comerţul francez cu blănuri a început să fie 
organizat încă de la mijlocul secolului al XVI-lea. În 1670, 
englezii au creat Compania Golfului Hudson; fortul 
Churchill, în ţinutul chipewyan, a fost întemeiat în 1714. În 
1741, ruşii pun piciorul în Alaska, iar către jumătatea 
secolului al XIX-lea, Compania Golfului Hudson îşi extinde 
activităţile in direcţia Nord-Vestului extrem, ai cărui 
locuitori nu vor fi afectaţi de asalturile istoriei euro- 
americane decât din momentul începerii goanei după aur 
(1896 - 1906). 

La începutul anilor '70, indienii din Subartica 
„înregistraţi” erau în număr de 151.000, dintre care in est 
şi 122.000 în vest. 

SUD-EST (INDIENII DIN ~) 

Aria culturalá a Sud-Estului Statelor Unite cuprinde 
zonele joase care se întind de o parte si de cealaltă a văii 
fluviului Mississippi, in aval de confluenta acestuia cu 
Ohio, şi regiunea Munţilor Apalasi. 

În regiunea litorală trăiesc triburi de vânători- 
culegători (de limba hokan-coahuiltecan) foarte putin 
cunoscute. Tot in vestul vaii fluviului Mississippi s-au 
stabilit populatiile caddo, agricultori inruditi din punct de 
vedere lingvistic cu grupurile din Campii. In regiunea gurii 
fluviului Mississippi si la est de valea acestuia tráiau 
grupuri de agricultori, urmasi ai populatiilor moundbuilder 
„i mississipien, care vorbeau o seamă de limbi din familia 
numită a „limbilor Golfului: atapaka, chitimacha, natchez, 
taensa, tunica, choctaw, chickasaw, creek, timucua, 
seminola. Aceste societăţi cunoşteau olăritul si tesáturile 
din fibre vegetale, erau matriliniare (şi în majoritate 
matrilocale), aveau o stratificare socială bine diferențiată 
şi cu funcţii politico-religioase specializate. 

Deşi au dispărut ca societate autonomă încă din 
prima jumătate a secolului al XVIII-lea, natchezii se 
numără printre indienii de Sud-Est cei mai cunoscuţi (dar 
nu şi cel mai bine cunoscuţi). În număr de câteva mii, ei 
trăiau în aşezări permanente, în general fortificate, 
practicând o agricultură foarte diversificată (porumb, mei, 
floarea-soarelui, pepene, tutun, dovleac). Organizarea 
socio-politică a natchezilor era foarte elaborată: o ierarhie 
a statusurilor sociale care făcea distincţie între aristocrați 
şi oamenii obişnuiţi, un şef suprem care purta titlul de 
„Mare Soare”, o putere de tip teocratic, un sistem 
matrimonial care asigura reproducerea sistemului ierarhic 
gratie integrării unor străini asimilați, o religie solară cu 


un cler institutionalizat. Natchezii par sá fi practicat 
sacrificiile omeneşti (atestate la populaţia pawnee skeedee 
de limbă caddo). Unele dintre trăsăturile culturii natchez 
se regăsesc în mai multe societăţi din Sud-Est, la 
chitimacha de pe litoral, care aveau un sistem de caste 
endogame, sau la powhatan, vorbitori de limbă algonkin de 
pe litoralul Virginiei. 

Grupurile care constituiau confederatia creek locuiau 
în mari aglomerări corespunzătoare „şefiilor”; religia lor 
combina practici şamanice şi rituri agrare. Ei practicau un 
joc cu mingea (/acrosse), poate de origine mezo-americană, 
care opunea satele „albe” satelor „roşii”. Ca şi natchezii, 
indienii de limbă muskogean (familia Golfului) - choctaw, 
chickasaw, creek etc. - valorizau războiul, exaltau curajul 
în luptă şi practicau torturarea rituală a prizonierilor. 
Seminolii sunt indieni creek refugiaţi în Florida pentru a 
scăpa de presiunea anglo-americană. Culturii din zona de 
sud-est îi aparţin şi cherokee, agricultori din Munţii 
Apalaşi de limbă irocheză, shawnee de limbă algonkin, 
originari de pe malul drept al fluviului Ohio, legaţi de 
Nord-Est mai ales prin istoria lor colonială, tutelo şi yuchi 
de limbă siuan-yuchi. 

Zona de sud-est a fost una din primele zone de 
contact cu europenii. Spaniolul Juan Ponce de Leon a 
vizitat Florida în 1513 şi 1521, compatriotul său Hernando 
de Soto a făcut o recunoaştere în regiunea cursului 
inferior al lui Mississippi în 1539 - 1542, iar in 1528 
spaniolii au pătruns în sudul Texasului. Primii francezi au 
ajuns în Louisiana în 1669. În întreg secolul al XVIII-lea, 
indienii din Sud-Est au fost direct implicaţi în conflictele 
inter-europene, choctaw fiind profrancezi, iar duşmanii lor, 
chickasaw, creek şi cherokee fiind proenglezi. Ei vor fi 
implicaţi şi în războaiele de independentă, proenglezii 
rămânând în general loialişti, ca de exemplu în Nord-Est. 

In anii 1790, cherokee au ales adoptarea culturii 


anglo-americane. In 1826 ei s-au convertit la 
prezbiterianism, ocupându-se de creşterea animalelor, 
adoptând plugul, vártelnita şi uneltele pentru ţesut şi 
având mori, forje, joagăre. Şi-au făcut un alfabet, o 
constituţie, un ziar, au construit biserici şi scoli. La fel ca şi 
fermierii americani, ei au avut sclavi negri, 1.200 la 20.000 
de indieni în 1830. Removal Act din 1830 va pune capăt în 
mod brutal acestei experienţe de sincretism rural, unică în 
istoria indienilor din America de Nord. Cherokee şi vecinii 
lor occidentali au trebuit să-şi abandoneze pământurile şi 
să se instaleze în „Teritoriul indian” (Oklahoma). Câteva 
sute de cherokee s-au resemnat cu plecarea, iar ceilalţi au 
fost constrânşi de armată să apuce „calea lacrimilor”, 
lungă de 1.500 de km, 4.000 dintre ei murindin timpul 
acestui marş forţat. 

Indienii din Sud-Est erau în număr de 80.000 în 1970 
(Texas, Oklahoma, Louisiana, Mississippi, Carolina de 
Nord, Florida); în Oklahoma, fostele „cinci triburi 
civilizate” (cherokee, chickasaw, choctaw, creek, seminole) 
numără 64.700 de indieni. 

M. IZARD 

CORKRAN D.H., 1962, The Cherokee Frontier, 
University of Oklahoma Press, Norman. 1967, The Creek 
Frontier, University of Oklahoma Press, Norman. 

— FOREMAN G., 1934, The Five Civilized Tribes, 
University of Oklahoma Press, Norman. 

— GILBERT W.H. Jr, 1943, The eastern Cherokee, 
Smithsonian Institution, Bureau of American Ethnology 
Washington DC. 

— GULICK J., 1960, Cherokee at the Crossroads, 
University of North Carolina, Institute of Research in 
Social Science, Chapel Hill. 

— HUDSON C.M., 1976, The Southeastern Indians, 
University of Tennessee Press, Knoxville. 

— KUPFERER HJ., 1966, The „Principal People". A 


Study of Cultural and Social Groups of the eastern 
Cherokee, Smithsonian Institution, Bureau of American 
Ethnology Washington DC. 

— LITTLEFIELD D.F. jr 1977, Africans and 
Seminoles, Greenwood Press, Westport, Connecticut. 

— SWANTON J.R., 1911, Indians of the Lower 
Mississippi Valley and Adiacent Coast of the Gulf of 
México, Smithsonian Institution, Bureau of American 
Ethnology Washington DC. 1922, Early History of the 
Creek Indians and Their Neighbours, Smithsonian 
Institution, Bureau of American Ethnology Washington DC. 
1928, Social Organization and Social Usages of the Indians 
of the Creek Confederacy, Smithsonian Institution, Bureau 
of American Ethnology Washington DC. 1931, Source 
Material for the Social and Ceremonial Life of the Choctaw 
Indians, Smithsonian Institution, Bureau of American 
Ethnology Washington DC. 

— WARDELL M.L., 1938, A Political History of the 
Cherokee Nation 1837 - 1907, University of Oklahoma 
Press, Norman. 

— WILKINS T., 1970, Cherokee Tragedy, Macmillan, 
New York. 

— WOOD PH., WASLKOV G.A., HATLEY M.T. (ed.), 
1989, Powhatan's Mantle. Indian of the Colonial South- 
East, University of Nebraska Press, Lincoln - Londra. 

SUD-VEST (INDIENII DIN ~) 

Arie culturalá ale cárei limite au fost multà vreme 
subiect de controverse academice, zona de sud-vest a 
Americii de Nord se întinde pe suprafaţa actualelor state 
Arizona, New Mexico, Sonora, Chihuahua şi periferia sa 
meridională. Compusă dintr-un amestec de ecosisteme 
care aparţin zonei aride şi semiaride, ea adăposteşte 
populaţii provenind din „tradiţia desertului” (anterioară 
anului 10.000 I. Cr), care, după începerea cultivării 
porumbului (pe la anul 3.000 î.Hr.), va duce la apariţia a 


trei culturi distincte din punct de vedere geografic: 
mogollon, hohokam si anasazi. Unitatea istoricá a Sud- 
Vestului e datoratá coexistentei, adicá intrepátrunderii 
acestor două tradiţii de agricultori si de vânători - 
culegători. Navajo si apasii, de origine athapaskan, au 
precedat cu o sutá de ani venirea spaniolilor, de la care au 
adoptat păstoritul. De la populaţiile pueblos sedentare, 
stabilite în sate compacte, ei au împrumutat tehnicile 
agricole, combinând diferite modalităţi de exploatare a 
mediului înconjurător. Morfologia socială a acestor grupuri 
nu corespunde afilierii lor lingvistice. Zona pueblo 
reuneşte sate de limbă keresan şi tanoan (tewa, tiwa, 
towa) şi sate de limbă hopi, idiom care aparţine familiei 
uto-aztece, de care tin şi limbile tarahumara si tepehuan, 
precum şi cele ale vânătorilor-culegatorilor piman. Familia 
yuman, care are reprezentanţi si în California, este 
reprezentată de-a lungul cursului inferior al lui Rio 
Colorado, precum şi la populaţiile walapais, yavăpais şi 
havasupais. Seri prezintă cazul unei limbi izolate. 
Colonizarea Sud-Vestului a început în secolul al XVII- 
lea, sprijinindu-se pe misiunile amplasate de franciscani în 
partea septentrională şi de iezuiţi în partea de sud. Gratie 
revoltei din 1680, hopi vor scăpa definitiv de ameninţarea 
religiei catolice. Alte grup un (de exemplu, yaquis) vor 
adopta atitudini derutante de înfruntare a puterii coloniale 
sau de adaptare la aceasta. Plasate în contact unele cu 
altele şi integrate în schema misionară, populaţiile din 
Sud-Vest vor fi din nou divizate de-avansarea colonizării 
americane şi de implantarea sectelor protestante. Acestea 
vor determina apariţia unor mişcări de renaştere ca Ghost 
Dance în cazul populaţiei walapais sau cultul peyotl în 
Native American Church (navajo). În secolul al XX-lea, 
frontiera internaţională va separa m şi mai mare măsură 
populaţiile instalate in rezervatile de pe teritoriul 
american de cele, defavorizate din punct de vedere 


economic, stabilite in Mexic in ejidos (proprietáti cedate de 
stat). 

Populaţia Sud-Vestului e caracterizată de sisteme 
sociale dintre cele mai diverse: organizatii dualiste solid 
structurate (pueblos de est) sau reziduale (pima), societăţi 
cu clanuri fără jumătăţi (hopi), societăţi cu jumătăţi fără 
clanuri (tanoan) sau care asociază aceste două forme 
(keresan). În ansamblu, filiatia este de tip bilateral, cu 
exceptia sistemelor matriliniare ale populatiilor pueblos de 
est (hopi, zuni) si athapaskan. Sistemele cu sarcini politice 
şi religioase, apărute in urma colonizării spaniole, rămân 
puternic implantate la populaţiile tarahumara, yaqui, mayo 
şi pueblos de est. La yumani, organizaţiile rituale sunt 
elementare, fiind centrate pe patologia individuală şi 
căutarea unei „viziuni” pentru a ajunge la putere prin 
interpretarea viselor. La agricultorii pueblos, activitatea 
societăţilor ceremoniale, conduse de  „specialişti” in 
domeniul religiei, prezintă o orientare accentuată spre 
asigurarea bunăstării şi controlul elementelor atmosferice. 
Pentru navajo, esenţa activităţii rituale se exprimă în 
limbajul terapeutic al „cânturilor”. Diferitele grupuri apaşe 
acordă un loc important ritualurilor pubertátii feminine, un 
exemplu în acest sens fiind populaţia papago. În plus, 
aceştia din urmă asociază într-un ritual unic activitatea 
terapeutică, chemarea ploii şi celebrarea vânătorii. În 
toate societăţile din Sud-Vest, noţiunea de ,secret" joacă 
un rol considerabil, căci controlarea secretului conferă 
acces la puterea şamanică. 

Cosmologia pueblos şi navajo se caracterizează prin 
importanta raportării la o axă verticală în funcţie de care 
se etajează lumile subterane, prin locul eminent ocupat de 
simbolismul directional şi de culori, precum şi prin 
noţiunea de „centru”. Spre deosebire de aceasta, viziunile 
despre lume ale populaţiei yuman par cu mult mai puţin 
elabo rate, la fel ca şi cele ale pimanilor, care plasează în 


centrul reprezentárilor lor despre univers figura eroicà a 
lui Montezuma, personaj a cárui prezentá e atestatá si in 
mitologia pueblos. 

La inceputul anilor '70, populatia rezervatiilor din 
Sud-Vest numára in jur de 190.000 de indieni, dintre care 
mai mult de 120.000 de navajo, 14.000 de apasi, 16.000 de 
papago si pima si 32.000 de pueblos. 

SUPRAVIETUIRE 

Termenul de ,supravietuire” a fost introdus in 
vocabularul antropologiei de E.B. Tylor (1871), într-o 
acceptie în mare parte preluată din domeniul ştiinţelor 
vieţii. După modelul  biologilor, care încercau sa 
reconstituie evoluţia organică pornind de la organe 
devenite vestigii, Tylor propunea ca antropologii sa 
considere anumite obiceiuri şi credinţe ca un fel de 
mărturii fosilizate ale vechilor instituţii. Astfel stăteau 
lucrurile pentru el şi în privinţa sacrificiului, a cărui 
semnificaţie trebuia căutată dincolo de manifestările 
istorice observabile, prin raportarea la stadiul primitiv al 
religiei, animismul. Dintr-o perspectivă evoluționistă, 
trecerea de la o formă de societate la alta face posibilă 
conservarea unor trăsături sociale şi culturale care 
furnizează indicaţii asupra stărilor anterioare. 
Reprezentanţii functionalismului în latura sa cea mai 
radicală au refuzat această poziţie în numele unei 
concepţii a societăţii văzute ca ansamblu în interiorul 
căruia toate elementele de organizare şi de reprezentare 
au o pertinentă egală. Etnologia trebuie să facă inventarul 
acestora în afara oricărei cercetări istorice. Critica noţiunii 
de „vestigiu” făcută de B. Malinowski (1944) a vizat, în 
această privinţă, atât evoluționismul, cat şi difuzionismul, 
contestând posibilitatea de a izola „trăsături”. Durkheim 
şi, pe urmele sale, Radcliffe-Brown au admis, totuşi, 
existenta unor rămăşiţe, adică a unor „fapte care şi-au 
pierdut orice utilitate, continuând să existe prin for ta 
obisnuintei" (Durkheim, 1895). El adaugă că „există chiar 
mai multe vestigii în societate decât in organism”. 
Antropologii culturalisti americani au utilizat pe larg 
noţiunile de ,vestigiu" si de „arhaism”, printre aceştia 
numărându-se E. Sapir (1916, 1949) sau R. Linton (1936), 


care vorbeste de ,vestigii marginale". R.H. Lowie (1936) 
pune în legătură termenii de „rămăşiţă” si ” conservatism”. 
Lévi-Strauss (1958), vorbind despre termenul de 
„primitiv”, reia noţiunea de „arhaism” - şi afirmaţiile sale 
pot să fie valabile si pentru termenul de „vestigiu” - 
încercând să explice, în cazul unei societăţi date, opoziţia 
dintre „coincidente externe" şi ,discordante interne". In 
ciuda caracterului său greu de definit, noţiunea de 
„rămăşiţă nu a încetat să fie utilizată în antropologie şi 
criticile care au vizat-o se adresează mai puţin ideii relativ 
simple la care se referă, fiind orientate mai mult către 
posibilele sale întrebuinţări cu caracter explicativ. 

SAMANISM 

Termenul „şamanism” apare în secolul al XVIII-lea. El 
a fost creat pornind de la cuvântul „şaman”, preluat de la 
tungusii din Siberia, care îl desemnau în acest fel pe 
„specialistul” lor religios. În acelaşi timp preot, vrăjitor, 
magician si ghicitor, samanul îndeplineşte rolul unui 
intermediar între oameni şi spirite. El întreţine o relaţie 
privilegiată cu natura şi cu animalele sălbatice, ale căror 
simboluri îi împodobesc adesea costumul. Cel mai adesea, 
interpretările practicilor magico-religioase numite 
şamanice, care se regăsesc pretutindeni în lume, sunt 
elaborate pornind de la descrierea personajului care le 
realizează. Din această abordare rezultă faptul că 
definițiile samanismului au fost modificate în funcţie de 
trăsăturile reţinute pentru a descrie actele şamanului. 

În Siberia, viitorul şaman se distinge de oamenii 
obişnuiţi datorită faptului că un spirit, de multe ori cu 
trăsături feminine, îl va alege din pricina dragostei pe care 
i-o poartă. Această alegere este trăită ca un blestem de 
către personaj, care nu poate să o refuze decât cu riscul de 
a muri, şi se manifestă printr-o criză cu simptome 
stereotipe: refuzul sau incapacitatea de a mânca şi de a 
vorbi, fuga în pădure, stare de transă necontrolată, leşin. 
În timpul acestor absente ale corpului sau ale spiritului, 
adesea asimilate cu o moarte, viitorul şaman dobân deste, 
pe lângă instanţele supranaturale, ştiinţa din care se vor 
hrăni puterile sale rituale. Această ucenicie este concepută 
ca o teribilă punere la încercare, în timpul căreia neofitul 
se confruntă cu spirite umane şi animale periculoase, pe 
care trebuie să ajungă să le supună înainte de a face din 


ele ajutoarele sale. În America de Sud, unde vocaţia 
samanicá ia forma unei cáutári voluntare, viitorul saman 
nu e mai putin pus la incercare, mai ales prin consumarea 
unor droguri halucinogene, de care se va folosi mai putin 
după intrarea sa în funcţie. In literatura etnologică, 
această criză, în cursul căreia viitorul şaman este margi - 
nalizat din punct de vedere social şi extenuat din punct de 
vedere fizic, dar din care iese investit cu puterea de a 
întreţine vitalitatea comunităţii sale, a fost numită „boală 
initiaticá". 

Dupá modelul lui Mircea Eliade, care si-a bazat 
analiza pe cazul buriatilor din Siberia, se retine adesea 
urcarea neofitului în vârful unui arbore ca act ritual tipic 
care marchează accesul şamanului la funcţia sa. Autorul a 
interpretat acest ritual ca o „ascensiune mistică” pe „axa 
lumii”. Această analiză, asociată cu cea a transei, defineşte 
şamanismul ca „o tehnică a extazului” care îi permite 
omului să intre în contact direct cu spiritele, experienţă 
religioasă primordială care se află la originea tuturor 
religiilor. Totuşi, această interpretare lasă în umbră 
alegerea şamanului de către spiritul feminin. Alegerea 
afectivă care a declanşat procesul formării neofitului se 
dezvoltă cu ocazia investirii sale printr-o căsătorie între 
şaman şi soţia sa spirituală (Sternberg, 1925). Aceasta 
este reprezentată când prin arborele pe care şamanul 
trebuie să se urce, când prin accesoriul său principal, toba. 

Dintre diferitele activităţi ale şamanului, cea de 
vindecător a fost analizată cel mai adesea. Boala unei 
persoane poate să fie pusă fie pe seama introducerii în 
corpul său a unei substanţe străine pe care şamanul 
trebuie să o extragă, adesea prin sugere, fie, dimpotrivă, 
pe seama plecării sufletului acesteia. În acest al doilea caz, 
se poate crede că sufletul a părăsit de bunăvoie corpul 
„proprietarului” său (de exemplu, în urma unei emoţii 
puternice) sau că a fost furat de către un spirit 


nemulţumit. Absenta prelungită a sufletului ar aduce cu 
sine moartea bolnavului. Rolul şamanului constăfn a 
călători în lumea spiritelor, a căuta acolo sufletul şi a-l 
aduce înapoi „proprietarului” sáu. In această aventură 
nesigură, şamanul este sprijinit de ajutoarele sale pentru a 
înfrunta spiritele periculoase. Transa, care comportă două 
faze, manifestă esentialul acestei acţiuni: o gesticulatie 
violentă, salturi impresionante, un comportament'sălbatic 
care dovedeşte întâlnirea şamanului cu spiritele pe care le- 
a invocat; această furie este brusc întreruptă de căderea 
şamanului la pământ, ca fulgerat, unde rămâne de parcă ar 
fi neînsufleţit, inertia sa semnalând şederea în lumea 
spiritelor. La trezire, samanul povesteşte  peripetiile 
călătoriei sale în lumea cealaltă, care, deşi imaginară, este 
precis descrisă, adică localizată geografic. Această putere 
de a călători în alte lumi arată că şamanul este cel care are 
iniţiativa relaţiei cu spiritele pe care le invocă la începutul 
şedinţei. Criteriul „călătoriei” ne permite să distingem 
transa şamanului de cea a posedatului, căruia i se lasă 
doar rolul pasiv de „animal de încălecat al zeilor”. 

Accentul pus, în definirea şamanismului, pe funcţia 
terapeutică tine de un ansamblu de interpretări 
psihopatologi ce apărute în secolul al XIX-lea, pe care s-au 
grefat apoi perspectivele psihanalitice. Constatand ca 
grupurile tradiţionale îşi datorează integritatea psihică 
şamanului, mai ales în situaţiile de criză, psihologia este 
tentată să vadă în acest personaj un om ameninţat de 
nebunie în timpul bolii sale iniţiatice, însă care este in 
măsură să-i vindece pe ceilalţi din moment ce a reuşit el 
însuşi să depăşească criza (Shirokogoroff, 1935). Acest 
punct de vedere permite explicarea frecventei practicilor 
şamanice la periferia marilor religii, fie că este vorba de 
budism în Mongolia, Coreea sau în Asia de Sud-Est, de 
hinduism în India sau în Himalaya, ori de taoism în China. 
Şamanismul ar sluji la repararea dezordinilor acolo unde 


religiile ar impune o ordine. Samanismul se prezintă si ca 
un sistem unic de gândire, in care oamenii îi cer samanului 
mai puţin să îi vindece, cât să îi slăbească pe duşmanii lor, 
să prezică viitorul său, pentru a reveni la siberieni, să le 
asigure succesul la vânătoare. 

În căutarea sistemului simbolic care asigură 
condiţiile necesare pentru apariţia acestui tip particular de 
„specialist” religios, R. Hamayon propune o anumită 
concepţie despre schimb, care îi asociază pe oameni cu 
ansamblul format de natura ce furnizează vânatul, dublată 
de o lume supranaturală, populată de spirite şi dătătoare 
de viaţă (de suflet). La vânători, această relaţie este 
concepută după un model analog celui care guvernează 
circulaţia femeilor. Schimbul se referă la trupul şi sufletul 
(forţa de viaţă) oamenilor şi animalelor. Vânătorul care ia 
carnea animalelor va abandona, la moartea sa, propriul 
său trup naturii, pe când şamanul face să reintre sufletele 
rătăcite în trupuri în schimbul energiei vitale pe care o 
consumă în cursul transei în folosul soţiei sale spirituale. 
În societăţile de crescători de animale, această logică a 
alianţei care la vânători domina schimbul dintre lumea 
oamenilor, pe de o parte, şi lumea spiritelor şi natură, pe 
de altă parte, se transformă într-o logică a filiatiei. 
Oamenii nu mai sunt în relaţie de schimb cu aliaţii lor 
animali din lumile supranaturale. Supravietuirea lor 
depinde de strămoşii lor umani. Funcţia şamanică tinde să 
devină ereditară, iar candidaţii nu mai sunt supuşi alegerii 
unei fiinţe supranaturale. Samanul se specializează în 
vindecarea bolilor care nu mai sunt concepute ca fiind 
opusul vânatului, ci ca accidente în ciclul reîncarnărilor. In 
sfârşit, centralizarea politică, impunerea unei religii cu 
tradiţie scrisă si efectele unei economii organizate 
marginalizează practicile şamanice. 

Ţinând seama de societăţile în care s-a dezvoltat 
şamanismul, antropologia propune studierea acestuia 


dintr-o perspectivă nouă - mai convenabilă decât cea a 
primelor analize fenomenologice -, care îl proiectează într- 
un sistem simbolic global. Acesta ar asuma astfel toate 
funcţiile unei religii, de care nu se distinge decât prin 
absenta unei doctrine scrise şi deci a fundamentului 
istoric. 

SEFIE (fr. chefferie; engl. chiefdom) 

Termenul ,sefie" are două sensuri în literatura 
etnologică franceză. El desemnează o funcţie, electivă sau 
ereditară, al cărei deţinător este investit cu autoritate 
politică asupra unui grup dat şi, prin extensie, el 
desemnează însuşi grupul, care este, în general, de 
mărime redusă, ceea ce îl distinge de un regat. Această 
noţiune, apărută târziu în tipologiile antropologiei politice 
americane sub numele de chiefdom, a fost propulsată la 
rang de concept de M. Sahlins (1961) şi E. Service (1962), 
într-o perspectivă neoevolutionistá. Din punct de vedere 
sincronic, acest concept explicà existenta unor formatiuni 
sociale care nu sunt nici triburi, nici state, insá care s-ar 
afla, din punct de vedere diacronic, într-un stadiu 
intermediar între cele două, evoluţia omenirii fiind 
imaginată ca succesiunea a patru stadii fundamentale: 
bandele, triburile, „şefiile” şi statele. Totuşi, cum spune 
Service (1975), „suntem siliţi să facem speculaţii asupra 
apariţiei ,sefilor" si a formelor lor ierarhice de 
guvernământ”, căci atestările istorice lipsesc. Dacă, 
dimpotrivă, putem să retrasăm istoric apariţia statului 
pornind de la „şefii“, lipsa documentaţiei privind trecerea 
de la trib la „şefie” ne permite să emitem o cu totul altă 
ipoteză: „şefiile” ar putea să fie forma „luni sociale sui 
generis constituite potrivit unei logici specifice. Diferenţa 


dintre ,sefie si stat constá, pentru neo-evolutionisti, in 
posibilitatea pe care o are statul de a impune folosirea 
fortei ca functie institutionalizatá a aparatului de stat, 
,Sefia" fiind mai mult o formă de congregatie religioasă ce 
graviteazá in jurul unui rege-preot, controlat de cátre 
supuşii săi, care îl împiedică să utilizeze coercitia pentru a- 
şi impune propria voinţă. Puterile acestor regi-preoti tin 
mai mult de domeniul religiosului decât de cel al politicului 
în sensul pe care îl dăm noi acestui termen. Dar aceste 
puteri sunt importante şi rezidă adesea chiar în „trupul” 
sau „persoana” suveranului, care aduce ploaia, obţine 
recolte bune si împiedică producerea catastrofelor. 
Functionalistii au văzut în aceste puteri un complement 
secundar non-necesar al puterii politice, care ar servi la 
glorificarea maiestátii suveranului. Studiile recente asupra 
,Sefiei" par să dovedească exact contrariul: aceste puteri 
sunt cele esenţiale şi ele permit apariţia puterii politice a 
suveranilor statelor primitive, care păstrează într-o mare 
măsură puteri magico-religioase. O altă problemă pe care 
o propun studiile recente îşi are originea în ipotezele lui P. 
Clastres (1974): dacă „şefiile” sunt o formă de organizare 
socio-politică sui generis care poate să ducă la apariţia 
statului, fără însă ca aceasta să fie o regulă generală, 
putem să ne întrebăm dacă nu cumva unele dintre ele se 
străduiesc să creeze instituţii doar cu scopul de a 
împiedica apariţia statului în cadrul lor. Exemplele şefiilor 
amerindiene la care se referă Clastres, precum şi alte 
cazuri africane sau asiatice arată că se poate apela la 
unele mecanisme instituționale pentru a împiedica 
dezvoltarea puterii personale a suveranului. Consensul 
este necesar pentru existenţa „şefiei”, însă poate că el nu 
este suficient pentru a o proteja de despotism şi de 
arbitrar. 

TABU 

Cuvântul „tabu” continuă să vehiculeze un dublu 
sens, unul specific culturilor din care provine, celălalt 
general şi comparativ, exprimând interdicţia. Această 
dualitate de sens este veche de două secole. 

Prima apariție a cuvântului tabu în limbile 
occidentale a fost înregistrată în relatarea celei de a treia 
călătorii a căpitanului Cook. În 1777, Cook s-a întâlnit cu 
şefii insulei Tongatabu, în Tonga, care nu puteau nici să se 
aşeze, nici să mănânce, pentru că erau tabu, „termen 
înzestrat cu un sens foarte larg, dar care însemna, în mod 
general, că ceva este interzis”. Mai târziu, Cook a regăsit 
acelaşi termen în Tahiti, unde era extrem de utilizat în 
forma sa polineziană, tapu. Pe la 1791, termenul 
întrebuințat frecvent sub forma de participiu trecut 
(taboed) intrase definitiv în limba engleză. Jurnalul lui 
Walter Scott din 1826 menţionează: „conversaţia între 
oficiali este rareori eficientă. Unii subiecţi sunt ceea ce 
tahitienii numesc taboo”. 

Pornind de la aceste prime menționări ale 


termenului, introducerea sa în studiile despre religiile 
primitive a căpătat două forme diferite: pe de o parte, 
studierea comparativă a conceptului de tapu în religia şi 
societatea oceanianá si, pe de alta parte, studierea 
comparativă a diferitelor sisteme de interdicţie din 
întreaga lume, reunite sub eticheta generală a termenului 
polinezian. Un bun rezumat al dezbaterilor din secolul al 
XIX-lea în legătură cu această problemă poate fi găsit în 
lucrările lui R.E. Smith, J.G. Frazer, R.R. Marett, L. Levy- 
Bruhl sau A. Van Gennep. Această transformare a 
termenului polinezian într-o categorie comparativă nu era 
lipsită de riscuri. In conferinţa sa despre Frazer din 1939, 
Radcliffe-Brown distingea cuvintele tabu (în ortografie şi 
pronunție englezească, taboo), în sensul în care îl folosesc 
antropologii, si tapu (în ortografie si pronunție 
polineziană), cu referire specială la Polinezia. Vom avea în 
vedere, în primul rând, conceptul polinezian, pentru ca 
apoi să ne ocupăm de termenul utilizat în limbajul 
antropologic. Trebuie să spunem că acest cuvânt 
(tabu/tapu) nu este întâlnit doar în limbile polineziene, ci 
figurează si in multe limbi melaneziene. Conceptul 
melanezian nefiind, în general, asociat sacrului sau puterii 
politice a şefilor ereditari, folosirea termenului 
corespondent ne va ajuta să clarificăm sensul pe care 
acesta îl dobândeşte în Polinezia. 

Inca de la primele lor analize, observatorii europeni 
au încercat să rezolve contradicţia apărută în urma 
asocierii, în acelaşi concept, a unor conotaţii aparent 
negative, legate de interdicţie, şi a unor conotaţii aparent 
pozitive, legate de sacru, problemă pe care F. Steiner 
(1956) a tratat-o pe larg. Antropologii contemporani, care 
consacră simbolismului o analiză mai elaborată decât 
predecesorii lor, merg mai departe decât Steiner şi văd în 
acest câmp semantic o unitate reală. Potrivit lui Marett 
(1914), dificultăţile întâmpinate de cercetătorii englezi în 


interpretarea cuvântului tabu tin de faptul că folosirea 
acestui cuvânt, în engleză, insistă asupra caracterului 
„sacru” sau sacralizat al interdictiei, ceea ce nu se 
întâmplă în franceză. Astfel, Durkheim observă că 
„interdicțiile se impart în două categorii: cele care se 
referă la sacru şi cele care se referă la profan, prima 
categorie împărțindu-se in alte două subcategorii, in 
funcţie de raportarea la sacrul pur sau la sacrul impur”. 
Exemplará pentru greşelile făcute în interpretarea 
conceptelor indigene este utilizarea cuvântului tabu, în 
insulele occidentale din Melanezia, pentru a desemna 
Sfânta Scriptură. 

În multe limbi din această parte a Melaneziei, Biblia 
a primit numele de Buka Tabu, sintagmă care ar fi trebuit 
să însemne Holy Book („Cartea Sfântă”). In fapt, în unele 
limbi melaneziene, respectiva alăturare de termeni nu 
înseamnă că acea carte este sacră, ci că un anumit număr 
de oameni nu au dreptul să o citească. Acesta este efectul 
ocultării si deformarii conceptualizărilor indigene din 
cauza convențiilor creştine şi biblice. Conceptul de noa, 
care denotă în numeroase limbi polineziene o stare care nu 
este marcată de tapu, a fost tradus adesea prin cuvântul 
„profan”, înţeles în sensul durkheimian al termenului. P şi 
E. Maranda (1970) au propus ca alternativă la traducerea 
opoziţiei dintre tapu si noa cuplul „marcat” / ,nemarcat”. 

S-a încercat, adesea, asocierea termenului de tapu cu 
cel de mana, datorită faptului că acestea fac parte din 
acelaşi sistem conceptual. Atât noile analize ale ultimului 
concept, cât şi aria sa de circulaţie reprezintă argumente 
împotriva oricărei conexiuni fundamentale între câmpul 
conceptual al lui tapu (universal în Polinezia, utilizat pe 
larg în contexte politico-religioase) şi cel al lui mana. 
Ambele au o repartiție teritorială şi domenii de aplicare 
foarte diferite. Generalizarea cuvântului tabu ca termen 
comparativ pentru desemnarea interdictiei nu a fost lipsită 


de probleme, mai ales după încercarea lui Frazer de a 
defini tabuul ca „magie negativă”. Până unde se poate 
merge cu intrebuintarea sensului polinezian al termenului? 
Cuvântul tabu trebuie să se aplice în metalimbajul nostru 
comparativ la toate interdicțiile  cutumiare care 
vehiculează o obligaţie morală? Sau, dimpotrivă, aşa cum 
propune M. Mead (1937), sensul termenului trebuie 
restrâns la „descrierea interdictiilor de participare la 
anumite situaţii periculoase prin ele însele în asemenea 
măsură, încât doar simplul fapt de a participa la ele se 
întoarce împotriva celui care violează tabuul”? Aceasta ar 
însemna să excludem din domeniul tabuului interdicțiile a 
căror violare se presupune că ar atrage o pedeapsă din 
partea zeilor, a spiritelor sau a agenţilor umani. 

După ce antropologii din secolul al XIX-lea (de pildă 
Frazer) au încercat să alcătuiască un catalog al diferitelor 
tipuri de tabuuri din lume, antropologii din secolul al XX- 
lea s-au îndreptat, într-o perspectivă comparatistă, către 
teoretizarea înţelegerii termenului de „tabu”. Dincolo de 
analizele despre „valoarea rituală” ale lui Radcliffe-Brown, 
inutile şi tautologice, analizele sistematice cu încercări de 
categorizare ale lui Levi-Strauss (1962), E.R. Leach (1964) 
şi M. Douglas (1966) au contribuit la clarificarea locului pe 
care îl ocupă tabuurile în sistemele conceptuale. Totuşi, 
interpretarea tabuului (Leach, 1964) ca anomalie 
categorială rămâne parţială şi problematică. Potrivit lui R. 
Needham (1979), „nimic nu ne permite să afirmăm că 
aprecierea conceptuală a limitelor (tabuurilor) şi reacţia 
psihologică provocată de existenta lor sunt constante ale 
clasificării simbolice, în afară de faptul că ele se referă la 
ideea unui pericol”. Atâta timp cât proliferarea tabuurilor 
va rezista reductionismelor vulgare, atât materialiste (ca în 
scrierile lui M. Harris şi ale discipolilor săi) cât şi 
psihologiste, rămâne de dorit o înţelegere globală a 
interdictiei în analiza sistemelor conceptuale/cognitive, 


care ar presupune reconcilierea raţională dintre 
reprezentanţii orientarilor simbolismului cultural, cu 
concursul indirect al „raţiunii practice” (Sahlins, 1976), şi 
apropierea, aşteptată de atâta vreme, dintre antropologie 
şi psihologia abisală. 

TEHNIC (SISTEM -) 

O tehnică este o acţiune socializată îndreptată asupra 
materiei, uzând de legile lumii fizice. A tăia un copac cu o 
secure este un act tehnic, dar a pronunţa o formulă despre 
care se presupune că va duce la prăbuşirea copacului este 
un act ritual. În primul caz, se cunoaşte acţiunea fizică a 
tăişului instrumentului asupra fibrelor lemnoase, pe când 
în al doilea caz se constată doar că au fost rostite anumite 
cuvinte, al căror efect asupra copacului este nul, cel puţin 
din punctul de vedere al observatorului. De când Mauss a 
arătat că cele mai „naturale” dintre comportamentele 
noastre tehnice (a merge, a duce, a naşte) variază de la o 
cultură la alta, se ştie că orice tehnică este un produs al 
societăţii. Din acest motiv, şi nu doar pentru că tehnicile 
exercită efecte asupra societăților, acest tip de 
comportament aparţine etnologiei. 

O tehnică uzează întotdeauna de patru elemente: 
materia asupra căreia acţionează, obiectele (unelte, 
mijloace de muncă, artefacte), gesturile sau sursele de 
energie (apă curgătoare, vântul, forţa animală etc.) care 


pun în mişcare obiectele si reprezentările particulare 
dindărătul anumitor gesturi. În cazul tehnicilor corporale, 
corpul este atât un mijloc de a acţiona, cât şi o parte a 
materiei asupra căreia se acţionează. Aceste patru 
elemente formează întotdeauna un sistem, orice modificare 
a unuia dintre ele provocând şi modificarea celorlalte trei. 
Dar si ansamblul tehnicilor prezente într-o societate 
formează un sistem (Gille, 1978). Pe de o parte, mai multe 
tehnici au în comun faptul că utilizează aceleaşi materii, 
instrumente, gesturi sau reprezentări. Pe de altă parte, 
constatarea că tehnicile unui grup dat constituie un sistem 
este o consecinţă a faptului că materia primă a unei tehnici 
este adesea rezultatul unei alte acţiuni asupra materiei. 

O caracteristică tehnică oarecare (mersul, aratul 
pământului, modelatul vaselor de lut) comportă, cel mai 
adesea, două dimensiuni strâns unite: un aspect fizic, legat 
de modul în care contribuie la o acţiune asupra materiei, şi 
un aspect informativ. Se consideră, în general, că primul se 
referă la ,functia" unei caracteristici tehnice, pe când 
celălalt se referă la „stilul” său (fără a uita că şi stilul are o 
funcţie). 

Mediul înconjurător şi sistemul tehnic al unei 
societăţi oferă soluţii tehnice potenţiale, a căror adoptare 
sau respingere tine de o „alegere”: societatea retine o 
caracteristică tehnică în locul alteia care îi este la fel de 
accesibilă. Problema este aceea de a şti ce determină acest 
tip de alegere, de a-i surprinde logica şi de a-i aprecia 
ponderea în transformarea sistemelor tehnice şi a 
societăţilor. 

În ciuda dimensiunii sale materiale, nicio tehnică nu 
este numai gândire obiectivată, adoptarea sau respingerea 
sa depinzând de acele reprezentări particulare care sunt 
,cunostintele” tehnice. În măsura in care putem să le 
înţelegem, aceste cunoştinţe comportă atât scheme 
inconstiente care determina perceperea calităților 


materiei, a  comportamentului nostru motor, a 
cunoştinţelor teoretice si a abilităţilor practice referitoare 
la legile fizice ale acţiunii asupra materiei, cat şi- 
reprezentări ale acestei acţiuni care nu răspund nici unei 
necesităţi a lumii materiale: anumite clasificări ale 
materialelor, ale instrumentelor sau ale rolurilor actorilor; 
cutare societate va respinge utilizarea unui anume 
material pentru că genul care îi este atribuit acestuia 
(masculin sau feminin) este incompatibil cu posibila sa 
întrebuințare sau va îndepărta o anumită categorie de 
indivizi de la exercitarea unei sarcini, toate acestea cu 
consecinţe diverse asupra diviziunii muncii şi a 
productivităţii sale. 

După ce au fost descrise, analizate şi înţelese, 
lanţurile de operaţii în care se descompune orice acţiune 
asupra materiei pot fi comparate prin clasificarea unor 
caracteristici tehnice în funcţie de anumite criterii 
funcţionale (Haudricourt, 1968). A. Leroi-Gourhan (1943, 
1945) a pus bazele metodologice şi teoretice ale unei 
analize a tehnicilor permiţând stabilirea felului în care 
două modur-i de acţiune asupra materiei diferă: prin 
intermediul principiilor fizice pe care le pun în practică sau 
prin intermediul aspectelor purtătoare de informaţie. 

Etnologia a considerat multă vreme că doar detaliile 
stilistice - cele care nu servesc la nimic în acţiunea asupra 
materiei - sunt purtătoare de informaţie (împodobirea 
obiectelor, a costumelor, a construcţiilor), reducând 
abordarea tehnicilor cu o dimensiune fizică importantă 
(agricultură, pescuit, vânătoare, metalurgie, domesticirea 
animalelor etc.) la studierea efectelor lor asupra 
societăţilor. Or, adoptarea sau respingerea anumitor 
caracteristici tehnice eficiente din punct de vedere fizic 
poate să rezulte în urma unor opţiuni tehnice, adică 
materiale, arbitrare, şi aşa stau lucrurile în toate culturile. 

Etnologia sistemelor tehnice ia în prezent în 


considerare efectele tehnicilor asupra celorlalte fenomene 
sociale si invers. Prin studierea reprezentárilor particulare 
care sunt utilizate in actiunea asupra materiei, ea poate sá 
explice atât funcţionarea fizică şi eficacitatea tehnicilor, 
cât şi locul acestora într-un sistem cu sens. 

TEHNOLOGIE 

Tehnologia reprezintă studierea activităţilor 
desfăşurate de către oameni pentru a-şi însuşi şi a 
transforma elementele organice şi anorganice ale lumii 
naturale. Aceste activități presupun cunoştinţe şi 
deprinderi, precum şi gesturi sau instrumente, aranjându- 
se în raporturi care sunt, simultan, tehnice şi sociale. 

Totuşi, trebuie să distingem între obiect şi studierea 
discursurilor, a reprezentărilor sau a teoriilor elaborate în 
legătură cu acest obiect. Din punct de vedere analitic, 
activităţile tehnice pot fi dispuse pe trei niveluri: la un 
prim nivel se situează materiile prime, uneltele, gesturile 


si cunostintele sau cunostintele practice; unui al doilea 
nivel, de mai mare complexitate, îi corespund procesele, 
lanţurile de operaţii şi raporturile sociale care le sunt 
asociate; la un al treilea nivel se găseşte reunit ansamblul 
activităţilor tehnice ale unui grup social dat, care se 
combină în ceea ce B. Gille (1978) numeşte un „sistem 
tehnic”. Termenul de „tehnologie“ ar desemna abordarea 
disciplinară care se ocupă atât cu formele pe care le 
îmbracă elementele primelor două niveluri, cât şi cu 
permutările la care sunt acestea supuse într-un sistem 
tehnic dat. Totuşi ar fi preferabil ca acestei abordări să-i 
fie rezervată expresia de „tehnologie culturală”, pentru a 
se evita orice confuzie între tehnologie aşa cum o înţeleg 
antropologii şi tehnologie aşa cum o înţeleg inginerii, căci, 
spre deosebire de aceasta din urmă, prima tine seamă de- 
aspectele determinante sau reflectante pe care tehnicile 
pot să le imprime raporturilor sociale. 

Ca disciplină, tehnologia culturală se structurează 
într-un mod intern şi se defineşte prin relaţiile pe care le 
întreţine cu alte domenii ale antropologiei, care sunt de 
două tipuri: relaţii concrete între obiectele de studiu, şi 
relaţii conceptuale între abordările posibile. 

Când un fierar bate cu ciocanul o bară de fier, avem 
de-a face cu o relaţie tehnică efectivă (să zicem de prim 
ordin), care asociază abilităţi practice, un agent, un gest, 
un instrument şi un material, această muncă fiind inclusă 
într-un lanţ de operaţii al căror produs este un brăzdar de 
plug, o potcoavă sau orice alt obiect. O relaţie de ordinul 
doi arată că gesturile tehnice şi produsul lor sunt 
imbricate în cadrul ansamblului activităţilor tehnice ale 
agricultorilor, rotarilor sau dulgherilor din grupul studiat. 
O relaţie de ordinul trei ilustrează că raporturile sociale 
ale actorilor sunt tot atâtea legături realizate prin 
intermediul gesturilor tehnice. Cat despre relaţiile 
conceptuale dintre aceste abordări, un fiziolog se va ocupa 


de funcţionarea muschilor care permit ţinerea sau 
manipularea ciocanului, un economist va fi interesat de 
costul muncii, de valoarea barei de fier si de preţul 
produsului finit, pe când un specialist în religie seva 
orienta către incantatia rostită de fierar înainte de a bate 
cu ciocanul bara de fier. Spre deosebire de relaţiile 
concrete, acest tip de relaţii presupune puncte de vedere 
diferite şi stabileşte frontiere arbitrare (disciplinare) între 
diferitele aspecte ale aceleiaşi realităţi. În istoria 
tehnologiei, distincţia dintre aceste două tipuri de relaţii 
nu a fost întotdeauna luată în considerare, iar uneori 
arbitrarul dimensiunii conceptuale a prevalat în raport cu 
inlántuirile logice pe care le scoate în evidentă 
dimensiunea obiectivă. 

Numeroasele lucrări consacrate tehnologiei s-au 
împărţit, încă de la începutul anilor '30, în două curente 
majore. Unul, pe care am putea să-l numim descriptiv, care 
analiza doar uneltele şi produsele, a condus la realizarea 
unor tipologii pe baza unor criterii în mare parte 
morfologice. Celălalt, punând accentul pe istoria 
invențiilor si a tehnicilor, avea să ducă la realizarea 
monumentalelor lucrări ale lui J. Needham (1954), M. 
Daumas (1962 - 1970) si B. Gille (1978), acestuia din urma 
datorandu-i-se, in plus, analize asupra sistemelor tehnice, 
a dezvoltării sau a blocării lor. Rămâneau să fie refăcute 
contextele, sa fie reorientate clasificarile si să fie 
recunoscute structurile. Intre 1918 şi 1939, M. Bloch şi 
şcoala de la Annales a readus tehnicile în cadrul lor socio- 
economic. Acelaşi lucru l-au făcut, pentru contextul socio- 
cultural, L. Mumford şi, mai târziu, S. Giedion. A.G. 
Haudricourt a pus în evidentă raporturile profunde dintre 
tehnicile de producție si formele de organizare 
socioeconomicá. Leroi-Gourhan a reorientat tipologiile, 
depăşind punctul de vedere strict morfologic: uneltele au 
fost clasate în funcţie de categoriile care exprimau 


caracteristic de lor tehnice si modul in care ,obstacolul" 
era abordat. Tratate ca nişte procese (ceea ce introducea 
în discuţie noţiunea de ,evolutie"), activităţile tehnice au 
fost analizate şi ordonate în funcţie de logica lor proprie în 
sfârşit, studiile actuale sunt din ce în ce mai mult axate 
asupra studierii proceselor din perspectiva structurilor 
tehnice. 

Pentru a înţelege raporturile tehnologiei cu celelalte 
domenii ale cercetării antropologice, trebuie să punem în 
evidentă relaţiile pe care tehnicile le intretin cu celelalte 
fenomene sociale. În ea însăşi, tehnica nu ar putea fi un 
produs social, căci societatea nu produce o tehnică, aşa 
cum nicio tehnică sau un ansamblu de tehnici nu sunt 
suficiente pentru a produce o societate. În schimb, 
elementele unei structuri tehnice sunt atât „tehnice”, cât şi 
„sociale”. Aranjarea, arhitectura interna, modul de 
funcţionare a unui sistem tehnic sunt produse ale 
societăţii, la fel ca şi scopurile urmărite de orice operaţie 
care aparţine domeniului social, fie că e vorba de un grup 
care practică vânătoarea şi culesul, fie că e vorba de o 
societate cu tehnologie „avansată”. împletirea elementelor 
sociale şi a elementelor tehnice este ilustrată mai ales de 
gradul de receptivitate a unui grup în faţa unei invenţii. Se 
pare că tehnicile se dezvoltă pe paliere, iar funcţionarea 
socială îşi exercită influenta asupra acestei dezvoltări. O 
perioadă de transformare şi de restructurare a societăţii - 
perioadă în care constrângerile sociale tind să se relaxeze 
- inaugurează, adesea, o fază de intensă dezvoltare tehnică 
(invenţii endogene, receptivitate la invențiile exogene), in 
care nivelul general al tehnicilor practicate trece la o 
etapă superioară (să notăm că mişcarea poate fi şi inversă 
destructurare socială, sărăcire tehnică etc). Urmează apoi 
o perioadă de consolidare a structurilor sociale, de 
creştere considerabilă a constrângerilor, iar tehnicile, care 
la începutul perioadei îşi dezvoltau potentialitátile într-un 


mod aproape autonom in limita cunostintelor practice 
existente, suportá tot mai mult greutatea constrángerilor 
sociale, care sfârşesc prin a constitui cadre incompatibile 
cu evoluţia tehnică. 

Activităţile tehnice ale oamenilor pot fi împărţite în 
patru categorii: tehnici de achiziţie, de fabricare, de 
asamblare şi de consum, categorii determinate de acţiunea 
tehnică şi nu de scopurile urmărite. Tehnicile de achiziţie îi 
permit omului să-şi însuşească elementele lumii naturale, 
să le controleze dezvoltarea sau să le modeleze forma, în 
aşa fel încât produsele create astfel să servească drept 
materii prime în tehnicile de fabricare şi de consum. 
Vânătoarea şi culesul, agricultura, creşterea animalelor, 
extragerea minereurilor sunt principalele tehnici de 
achiziţie. Produsele agriculturii, ale culesului, ale creşterii 
animalelor şi ale vânătorii trec apoi direct în sfera 
consumului sau servesc ca materii prime în tehnicile de 
fabricare înainte de a fi consumate. 

Tehnicile de fabricare sunt clasate în funcţie de o 
tipologie a materiilor prime, solide sau fluide. Utilizarea 
unui produs poate fi directă (aliment, unealtă, obiect 
sculptat etc.) sau indirectă, adică prin asamblarea 
elementelor deja fabricate sau transformate (mâncare 
gătită, îmbrăcăminte, locuinţă etc). Cât despre destinaţia 
finală a acestor produse, care duce la apariţia tehnicilor de 
utilizare, este vorba despre un domeniu în care primează 
simbolurile sociale, atât în denumirea obiectului, cât şi în 
folosirea sa. 

Această schemă redusă duce la trei concluzii. În 
primul rând, dezvoltarea şi expansiunea fiecăruia dintre 
aceste tipuri, prin intermediul descrierii tehnicilor din ce 
în ce mai minutioase, duc la apariţia unor lanţuri de 
operaţii, adică a unor structuri tehnice. În al doilea rând, 
pe măsură ce trecem de la tehnicile de producţie, de 
achiziţie, de fabricare şi de asamblare la tehnicile de 


consum Si de utilizare, legáturile dintre raporturile tehnice 
si raporturile sociale se schimbá. In tehnicile de productie 
există relaţii de influentă mutuală între activităţile tehnice 
şi fenomenele sociale. Când sunt avute în vedere tehnicile 
de consum şi de utilizare, raporturile tehnice exprimă 
raporturi sociale: locuinţa, hainele, alimentaţia apar ca 
nişte domenii în care se reflectă datele culturale şi sociale 
ale unei societăţi, dar nu sunt nişte domenii în care o 
transformare să se repercuteze asupra raporturilor sociale 
fundamentale ale unui grup. În al treilea rând, e interesant 
să observăm că atunci când examinăm relaţiile exprimate 
prin termenii şi/sau sau dacă... atunci, constrângerile sau 
libertăţile care se manifestă în privinţa alegerii unei soluţii 
la o problemă tehnică sunt tehnice în domeniul producţiei 
şi culturale în cel al consumului şi al utilizării. 

In tehnologie, metodologia anchetei şi a analizei 
cuprinde două secţiuni principale: stabilirea frontierelor 
dintre sistemele tehnice şi descrierea lanțurilor de 
operaţii. Fără îndoială, problema frontierelor tine mai mult 
de o problematică decât de o metodologie, însă ea apare 
aici pentru că este una dintre problemele majore care 
trebuie rezolvate pentru a explica realizarea sistemelor 
tehnice şi transformarea lor. E important să ştim în ce 
moment un obiect sau un proces tehnic devine altceva. 
Dacă luăm, de exemplu, o arie geografică care se întinde 
între Maroc şi China şi analizăm tipurile de fierărie din 
această arie, nimeni nu va pune la îndoială faptul că 
fierăria marocană nu seamănă deloc cu cea chineză. In 
acest caz, trebuie să stabilim în ce fel s-a trecut, prin etape 
succesive, de la fierăria marocană la cea chineză prin 
intermediul fierăriilor care nu ţin de niciunul dintre aceste 
tipuri. 

Lanţul de operaţii este o metodă de structurare a 
actelor tehnice care permite urmărirea fabricării sau 
transformării unui element natural într-un produs finit. El 


este alcătuit dintr-un anumit număr de etape care combină 
agenţi, cunoştinţe, unelte, maşini şi materii prime. 
Descrierea pe care o fac etnologii poate fi completată prin 
alte două tipuri de comentarii: unul vine din partea 
inginerilor, botanistilor, agronomilor specialiştilor in 
zootehnie, fizicienilor, biologilor, chimiştilor, iar celălalt îi 
aparţine însuşi fabricantului, care, pus în situaţia de a 
descrie o operaţie tehnică fără să o efectueze, va sublinia 
aspectele socotite a fi importante pentru grupul căruia îi 
aparţine. 

Se face apel uneori la tehnologia culturală în 
programele de dezvoltare, pentru a evalua consecinţele, 
benefice sau nefaste, ale unui transfer de tehnici. Tendinţa 
actuală este aceea de a restrânge această intervenţie în 
cazul transferului unor tehnici considerate simple. Din 
păcate, nu se ţine întotdeauna seama de toţi factorii care 
ar trebui luaţi în considerare: raporturile sociale locale 
implicate în tehnicile care urmează să fie transformate, 
sistemul social global al ţării „receptoare”, sistemul social 
şi motivațiile economice ale ţării , donatoare". 

TERAPEUTICĂ 

Studiată în prezent de antropologie, terapeutica 
indigenă a fost, la început, observată de către misionarii şi 
călătorii secolului al XIX-lea, care credeau că aceasta ţine 
de o „medicină primitivă” de o orientare opusă celei a 
medicinei europene. Primii antropologi care au cules date 
etnografice despre terapeutică, în relaţie cu organizarea 
socială, şi au studiat sistemele medicale ca instituţii au fost 
W.H.R. Rivers (1924) şi F Clements (1932). Pe urmele lor, 
E.H. Ackerknecht (1946) a studiat medicina ,traditionalá", 
comparând-o cu medicina occidentală şi afirmând că 
ambele integrează atât elemente magice, cât şi elemente 
ştiinţifice. Ackerknecht propune o reflecţie asupra 
aspectului ,rational" şi empiric al terapeuticii în relaţie cu 
cauzalitatea naturală a bolilor, spre deosebire de unii 
antropologi (de exemplu, Evans-Pritchard) care au 
privilegiat dimensiunea ,supranaturalä” a bolii si a 
tratamentelor sale. Aşadar, studierea practicilor 
terapeutice nu poate fi realizată independent de teoriile 
referitoare la cauzalitatea bolilor. Interpretarea originii 
răului, făcută de ghicitor, determină natura tratamentului 
de ansamblu, chiar dacă multe boli sunt tratate, la început, 
cu ajutorul unor „medicamente” obişnuite. De exemplu, 
pătrunderea unui element sau a unui spirit intrus în trupul 
bolnavului impune recurgerea la exorcizare, pe când 
pierderea sufletului îl determină pe subiect să ceară 
intervenţia samanului, iar violarea unei interdicții necesita 


o márturisire publicá sau o reparatie prin intermediul unei 
ofrande sau al unui sacrificiu sángeros; o boalá provocatá 
de acte de vrăjitorie îl obligă pe bolnav să efectueze 
practici de contra-vrăjitorie etc. Dar, aşa cum scrie F. 
Laplantine (1986), „pornind de la una şi aceeaşi 
determinare etiologică, pot fi imaginate mai multe tipuri 
de răspuns terapeutic”. Modelele terapeutice care se 
referă la etiologii non „persecutorii”, potrivit expresiei lui 
A. Zempleni (1982), sau la o concepţie „umorală” despre 
boală, aşa cum întâlnim în America de Sud, sunt construite 
intro relație puternic univocă cu teoriile cauzale. 
Principiul de bază al concepţiei umorale este credinţa în 
faptul că „sănătatea poate fi pierdută sau regăsită ca 
urmare a efectelor unor calităţi ale «caldului» sau 
«recelui» asupra corpului omenesc” (Logan, 1977). 
Medicina umorală se bazează, potrivit lui M.H. Logan, pe 
observarea a doua principii fundamentale: cel al „evitării 
extremelor” în timpul perioadelor de sănătate şi cel al 
„utilizării selecţionate a contrariilor” după constatarea 
bolii. Terapia constă în consumarea unor alimente, în 
apelul la remedii sau la alţi agenţi terapeutici de o calitate 
simbolică opusă celei despre care se crede că predomină 
în interiorul corpului bolnavului. Prin urmare, acest model 
corespunde unui model alopatic, descris de Laplantine 
(1986) ca „medicină a opuselor”, spre deosebire de 
homeopatie, „medicina  asemănărilor” (de exemplu, 
vaccinarea sau „ritualurile simpatice” descrise de Mauss 
(1950) şi întâlnite atât în Africa neagră, cât şi în America 
de Sud). 

Distincția dintre boala  „naturală” şi boala 
,supranaturalà" propusă de Ackerknecht a fost reluată de 
G.M. Foster (1976) prin opoziția dintre sistemele medicale 
naturalistic si personalistic, adică dintre bolile provocate 
de un element natural (umiditate, exces alimentar) si bolile 
provocate de un agent uman sau supranatural (vrăjitor, 


strámos, spirit). Această distincţie l-a condus pe Foster la 
concluzia că societăţile în care predomină maladiile de tip 
naturalistic dezvoltă terapii esențialmente ,terapeutice" 
(fito-terapie, practicarea  sângerărilor,  incizii, bai, 
cauterizări, scarificári etc), pe când cele în care se 
întâlnesc mai frecvent interpretări de al doilea tip 
favorizează practici terapeutice magico-religioase 
(exorcism, şamanism, contravrájitorie, sacrificiu, 
mărturisire publică). Ackernecht a arătat că o afecţiune cu 
cauzalitate naturală poate fi tratată printr-o intervenţie 
magică, iar o boală cu cauzalitate supranaturală poate fi 
tratată într-o manieră empirică. Alţi antropologi au 
examinat dihotomia etiologiilor (naturală/ supranaturală) 
ca rezultat al cauzalitatii sociale. Potrivit lui M. Auge 
(1984), orice dezordine biologică este semnul unei alterări 
sau al unei dezordini sociale. Nu mai este vorba despre 
compararea medicinei tradiționale cu medicina 
biomedicală, aşa cum magia se opune religiei sau 
cauzalitatea naturală - cauzalitatii supranaturale, ci 
despre studierea pluralismului medical al unei societăţi, 
despre  eterogenitatea interpretărilor terapeutilor si 
itinerarele terapeutice ale bolnavilor si ale familiilor lor. 
Pentru Zempleni (1985), definirea functiei sociale a unei 
abordári terapeutice si stabilirea modului in care aceasta 
poate să aibă un efect terapeutic au o importantă majoră. 
Lucrările acestui autor despre n doep din Senegal pun în 
evidentă utilizarea unor procedee simbolice în terapie 
(ucidere, renaştere, dramaturgia legăturii sociale). Aceste 
descrieri ale curei atestă capacitatea de a-l resocializa pe 
bolnav printr-o refacere a legăturilor sociale cu efecte 
benefice asupra „stării” bolnavului. 

D. BONNET 

ACKERKNECHT E.H., 1946, „Natural Disease and 
Rational Treatment în Primitive Medicine", în Bulletin of 
the History of Medicine, XIX (5): 467 - 497. - AUGE M., 


1984, ,Ordre biologique, ordre social; la maladie, forme 
élémentaire de l'eveniment", in M. Auge, C. Herzlich (ed.), 
Le sens du mal, anthropologie, histoire, sociologie de la 
maladie, Editions des Archives Contemporaines, Paris. 

— CLEMENTS E, 1932, ,Primitive Concepts of 
Disease", in Publications in American Archaeology and 
Ethnology, 32 (2): 185 - 252. - FOSTER G.M., ANDERSON 
B.G., 1978, Medical Anthropology, J. Wiley & Sons, New 
York. 

— LAPLANTINE EFE 1986, Anthropologie de la 
maladie, Payot, Paris. 

— LOGAN M.H., 1977, „Anthropological Research on 
the Hot-Cold Theory of Disease: Some Methodological 
Suggestions", in Medical Anthropology, 1 (4): 87 - 107. - 
POUILLON J., 1975, , Malade et médecin: le meme et/ou 
l’autre? Remarques ethnologiques", in Fetiches sans 
fetichisme, Maspero, Paris. 

— RIVERS W.H.R. 1924, Medicine, Magic and 
Religion, Kegan Paul, Londra. 

— ZEMPLENI A., 1982, , Anciens et nouveaux usages 
sociaux de la maladie en Afrique", in Archives de sciences 
sociales des religions, 54/1: 5 - 19. 


TEREN > Metodă etnografică 1 -  Anchetà 
etnografică 
TERITORIU 


Dacă in limbajul obişnuit prin „teritoriu” se 
desemnează orice spaţiu delimitat geografic de autoritatea 
care se exercită asupra sa, prima definiţie cu caracter 
ştiinţific a noţiunii datează din 1920 şi i se datorează 
ornitologului englez E. Howard, specialist în viaţa socială a 
pitulicilor. După etologie, sociobiologia a fost cea care s-a 
ocupat de această noţiune, emițând ipoteza că fiinţele 
umane ar avea, prin natura lor, tendinţa de a-şi însuşi 
teritorii şi de a-şi manifesta cu acest prilej instinctul de 
agresiune (de unde şi anumite dezvoltări despre caracterul 


innáscut al proprietátii private). Geografii au elaborat o 
tipologie a formelor de teritoriu, distingánd forme 
juxtapuse, reticulare si ,satelizate" plecánd de la un 
centru, însă fără juxtapunere. 

Ce rol joacă această noţiune în antropologie? 
Antropologii se ocupă, în principal, de studierea 
mecanismelor si practicilor sociale care guvernează 
organizarea socială a unei societăţi. Ei au pus în evidentă 
rolul structurilor familiale, săteşti, comunitare şi tribale şi 
importanta ierarhiilor sociale. Dincolo de opoziţia generală 
dintre societăţile sedentare şi societăţile nomade, ei au 
arătat că procesul de organizare a teritoriului trebuie 
analizat la două niveluri distincte, legate unul de celălalt 
potrivit unei logici proprii fiecărei societăţi: cel al acţiunii 
oamenilor asupra suporturilor materiale ale existentei lor 
şi cel al sistemelor de reprezentare. Teritoriul este din 
punct de vedere obiectiv organizat, iar din punct de vedere 
cultural, inventat. 

În primul rând, o societate constituie un teritoriu - 
spaţiul pe care îl ocupă şi unde acţionează asupra 
componentelor naturale ale mediului sau (minerale, 
vegetale, animale), direct (prin cules), cu ajutorul unor 
instrumente diverse (vânătoare, agricultură) sau prin 
intermediul unor elemente mediatoare (domesticirea 
animalelor). Asupra acestor suporturi materiale, supuse 
unor legi de funcţionare şi de evoluţie specifice, acţionează 
cunoştinţe, idei şi valori care consacră procesul de 
teritorializare a unei culturi, „ancorarea” sa într-o anumită 
zonă. 

Modul în care o societate îşi organizează teritoriul 
din punct de vedere material variază în funcţie de 
principiile diviziunii sexuale a muncii, de formele de 
stratificare socială (în societăţile cu caste, la tuaregi, 
mauri) sau de felul in care se instituie coexistenta între 
etnii diferite (de exemplu, pigmeii şi vecinii lor bantu). 


Combinarea modelelor rezidențiale cu organizarea 
teritoriului trimite la sistemul relațiilor de rudenie şi de 
alianță, precum si la regulile de cooperare în muncă. În 
mod general, procesul de populare a teritoriului si tipurile 
de utilizare a resurselor care actualizează acest proces 
pun în evidentă forma de ansamblu a raporturilor sociale, 
asa cum transpar acestea prin intermediul modalitatilor 
colective (comunitare, clanice, familiale) de insusire a 
resurselor. Intre impártirea unui teritoriu si segmentarea 
genealogică sau organizarea pe clase de vârstă poate să 
existe o strânsă corespondentă. La tuaregi, distribuirea 
terenurilor care trebuie parcurse este determinată de 
drepturile de folosinţă a anumitor porţiuni de spaţiu, 
popularea zonei şi utilizarea resurselor vegetale fiind 
guvernate de regulile de filiatie şi de raporturile politice de 
dominație care determină ansamblul formelor de control si 
utilizarea teritoriului comunitar. 

Intervenţia umană asupra componentelor materiale 
ale mediului nu este decât un aspect al procesului prin 
care o societate transformă în teritoriu spaţiul pe care îl 
ocupă. Teritoriul este, în acelaşi timp, produsul unui sistem 
de reprezentări. El este un element mediator între cei vii, 
pe de o parte, şi strămoşii lor şi forţele supranaturale, pe 
de altă parte. Valoarea unui teritoriu, din perspectiva celor 
care îl ocupă, constă în faptul că el este rezultatul muncii 
acumulate a morţilor şi le adăposteşte relicvele, păstrate 
în sanctuare şi purtate pretutindeni unde se deplasează 
grupul. Teritoriul eternizeazà prezenta strămoşilor si 
legitimează prezenta celor vii. În jurul pământului se 
organizează ierarhiile sociale. „Stăpânul pământului” 
încarnează legătura dintre strămoşi şi cei aflaţi în viaţă, 
asigurând păstrarea proprietăţii asupra pământului. Omul 
îşi manifestă în acest fel grija permanentă de a conserva şi 
întări apartenenţa sa la un grup, prin transmiterea 
moştenirii materiale şi spirituale pe care a primit-o. 


Doar în anumite condiţii pământul este transformat 
într-un simplu obiect al muncii şi teritoriul devine 
esențialmente politic. Însă chiar şi când aceste condiţii nu 
sunt îndeplinite, pământul şi teritoriul trebuie să fie 
protejate. Agresiunile spirituale necesită recurgerea la 
anumite practici conciliatoare pentru a asigura bunele 
oficii sau neutralitatea „spiritelor rele”. Agresiunilor 
războinice le corespunde un sistem de apărare care se 
materializează, uneori, într-o adevărată organizare militară 
(tuaregii kel ahaggar). Teritoriul devine un spaţiu în 
interiorul căruia membrii grupului au un sentiment de 
securitate; în antiteză cu acesta se defineşte spaţiul 
exterior, o regiune situată în afara teritoriului. 

TERMINOLOGIA ÎNRUDIRII > Parentale (Sisteme ~) 
1 - Sisteme şi structuri parentale 

TEXTILE 

Ceea ce desemnám prin termenul de ,textile" 
apartine categoriei putin mai vaste a solidelor suple (Leroi- 
Gourhan): materiale alese si utilizate pentru flexibilitatea 
lor dispuse fie in lungime, prin rásucire sau impletire, 
pentru a lega sau a fixa, fie sub forma unor suprafete plane 
sau de altă natură, pentru a înveli, a acoperi sau a 
imbráca. Nici primul ansamblu (corzi, impletituri), nici 
suprafeţele suple fără intricatii (piele, frunze, tapa etc.) nu 
intră în termenul de „textile”, care acoperă sfera 
obiectelor impletite, a tesáturilor şi ansamblul tricotajelor. 
Cele trei tehnici se deosebesc prin supletea mai mare sau 
mai mică a firelor lor şi prin instrumentele pe care le 
utilizează: împletirea presupune elemente destul de dure 
pentru a putea fi asamblate cu mâna, tricotajele se obţin 
prin împletirea unor fire suple; cu ajutorul unui dispozitiv 
electric şi/sau al unor instrumente de calibrare, iar 
tesáturile presupun împletirea a doua fire suple - bátátura 
şi urzeala - cu ajutorul unei instalaţii complexe - războiul 
de ţesut. 


Gratie unor condiţii excepţionale de păstrare (mediu 
foarte uscat, umiditate constantă sau urme lăsate în 
argilă), există câteva vestigii care urcă până în neolitic. 
Totuşi, exemplul culturilor litice recente ne permite să 
presupunem că împletitul şi tricotatul se practicau încă şi 
mai de mult. Încă de la primele documente se poate 
observa una dintre trăsăturile remarcabile ale acestui 
ansamblu, dispersia în spaţiu şi conservarea în timp a 
tuturor marilor tipuri, stabilite în raport cu modul de 
împletire sau de răsucire a firelor. Se pare că suntem în 
prezenţa unui caz exemplar de convergenţă tehnică: 
întrucât niciunul dintre procedeele de asamblare nu 
impune folosirea unui anumit material, iar ,uneltele" 
există de câteva milenii (degete agile şi o andrea), 
modurile de împletire adoptate se află în relaţie cu calităţi 
necesare fiecărei finalitäti (robustete sau  lejeritate, 
rigiditate sau elasticitate etc.) 

Dimpotrivă, variațiile pricinuite de modul de 
împletire a firelor au mai puţin efect asupra calităţii 
produselor obţinute prin tesere, însă în privinţa condiţiilor 
şi a ritmului de muncă în funcţie de diferitele tipuri de 
războaie de ţesut folosite apar mari deosebiri. Acestea se 
împart în două mari tipuri, în funcţie de modul în care 
depărtează firele urzelii pentru a asigura trecerea 
bătăturii. 

În prima dintre acestea, cea mai larg răspândită, o 
spată si o vatala sunt mânuite in mod alternativ. 
Dispunerea generalà a rázboiului de tesut cunoaste trei 
variante, care corespund unor arii geografice si unor 
moduri de viaţă: un cadru greu de lemn fixat vertical in 
casă (sau în curte) pentru întreaga durată a teserii unei 
bucăţi de mari dimensiuni (Africa de Nord şi Orientul 
Mijlociu, New Mexico); urzeala întinsă, pe toată lungimea 
ei, pe patru tárusi bătuţi în pământ sau rulată pe suluri în 
timpul deplasărilor (grupurile nomade, din Africa de Nord 


până în Asia Centrală); un război de ţesut mobil, montat 
numai când tesátoarea lucrează între un punct fix şi un 
şleau de care ea se sprijină (Asia de Sud-Est şi Indonezia, 
America de Sud şi America Centrală). 

A doua familie este cea a războiului de ţesut clasic 
din Europa şi zona mediteraneană, din Africa, India şi Asia 
Orientală până în Japonia. În forma sa cea mai simplă, 
acesta este format dintr-un cadru pe care sunt fixate pe 
două rânduri spetele, legate printr-un sistem de scripeti 
(sau de mici balansiere) şi din pedale, prin intermediul 
cărora se realizează, cu piciorul, îndepărtarea alternativă a 
firelor urzelii. Dacă se trece de la două spete la patru, 
principiul rămâne acelaşi, o mare varietate de efecte 
decorative putând fi obţinute în mod mecanic (şi nu doar 
cu mâna). Pe acest tip de războaie de ţesut s-au grefat 
sistemele à Ja tare (țesătură continua) şi tip jacquard, care 
au deschis posibilităţi practic infinite în domeniu. 

Pentru a evoca locul acestor activităţi în diversele 
societăţi omeneşti, putem să spunem că ele sunt prezente 
pretutindeni, fiind indispensabile pentru dotarea 
personală, domestică, productivă şi, adesea, simbolică, dar 
prezentând foarte multe diferenţe în privinţa categoriei 
sociale şi a sexului protagoniştilor lor, a gradului lor de 
specializare şi a relaţiilor care guvernează distribuirea 
produselor lor în cadrul familiei, al localităţii, al reţelei de 
alianţă sau de schimb, al unui comerţ cu mai mulţi sau mai 
puţini intermediari etc. Aceste observaţii valabile cu atât 
mai mult cu cât avem în vedere activitatea textilă în 
contextul întregului lanţ de operaţii: înainte de fabricarea 
propriu-zisă, fazele de achiziţie şi de pregătire a materiilor 
prime, iar după aceea, operaţiile de finisare şi de punere în 
circulaţie a produselor, toate acestea aflându-se adesea în 
mâinile unor protagonişti diferiţi. 

Prin urmare, numai în cadrul unei societăţi date pot 
fi apreciate răspândirea şi modalităţile de transmitere a 


cunoştinţelor tehnice referitoare la textile, precum şi 
importanţa socială şi economică a acestor activităţi. 

THURNWALD Richard 

Richard Thumwald s-a născut la Viena in 1869. Cât 
timp a studiat dreptul la universitate, el a invátat mai 
multe limbi (rusa, sárbo-croata, arabă, turca), a dobândit 
cunoştinţe de istorie economică, de antropologie fizică şi 
de psihiatrie, legând strânse relaţii cu psihologi şi 
specialişti în drept comparat. Mai târziu, la Berlin, s-a 
familiarizat cu egiptologia si astrologia. In acest fel, a 
dobândit însuşirile necesare pentru a deveni „un militant 
pentru legăturile dintre ştiinţele sociale” (R. Lowie); el va 
crea, in 1925, Zeitschrift für Volker-psychologie und 
Soziologie (devenită mai târziu Sociologus) şi va fi coeditor 


la Archiv fur Anthropologie si la Zeitschrift für 
vergleichende Rechtwiss enschaft. Va preda antropologia 
şi sociologia în Statele Unite - unde va face numeroase 
călătorii - la universităţile din California, Yale, Harvard si 
Syracuse, precum si in Europa, la Halle si la Berlin, unde 
va muri in 1954. 

R. Thumwald nu a fost doar profesor si teoretician al 
ştiinţelor sociale si al antropologiei, ci si un etnograf de 
teren. El a intreprins anchete in Bosnia (1896), in Oceania 
in arhipelagul Bismarck si in Insulele Solomon - (1906 - 
1909), in Noua Guinee germaná (1912 - 1915), in Africa de 
Est (1930) si din nou in Insulele Solomon (1932). Zonele 
sale de interes antropologic, asa cum apar in numeroasele 
sale lucrári publicate, sunt variate. Chiar dacá este mai 
cunoscut pentru contribuţiile sale la antropologia 
economică - mai ales pentru consideratiile sale despre 
schimb în Melanezia şi încercarea de conceptualizare a 
,comertului", a ” monedei” si a „capitalului” în interiorul 
societăţilor primitive -, a studiat şi înrudirea şi căsătoria, 
tehnologia, dreptul, schimbarea culturală, fenomenele 
lingvistice sau caracterele somatice ale populațiilor la care 
a făcut anchete. Cercetările sale încearcă mai puţin să 
aducă la lumină punctul de vedere indigen, cât să impună 
punctul de vedere al observatorului şi să pună în relaţie 
materialele culese cu teoriile recunoscute. Eclectismul 
formaţiei şi curiozitatea ştiinţifică, alimentate de o 
incontestabilă erudiție, l-au condus la adoptarea unor 
poziţii moderate în toate privintele: functionalismul său, 
deşi ortodox, este temperat (Lowie) în raport cu cel al lui 
Malinowski, căci Thumwald nu refuză perspectiva istorică; 
el denunţă, bazându-se pe fapte, caracterul prea mecanic 
al interpretărilor difuzioniste şi se fereşte de schemele 
evolutive rigide (mai ales în analiza sa cu privire la geneza 
statului). El vrea, notează Lowie, „principii, nu obstacole”. 

TIMP 

Percepția derulării temporale, prin intermediul căreia 
este surprinsă intuitiv noţiunea abstractă de „timp”, se 
bazează, conştient sau nu, pe experienţa trăită, fie că 
aceasta dă sens destinului individual sau istoriei colective. 
Modalităţile acestei percepții pot fi degajate în toate 
limbile la nivel lexical, la nivel sintactic sau la nivelul 
enuntárii (cf. Étienne, 1968, pentru Coasta de Fildeş; 
Roulon, 1984, pentru Republica Centrafricană). 
Antropologia a recunoscut foarte devreme in duratá una 
dintre dimensiunile principale ale fenomenelor sociale; 
astfel, orice structurare (sincronică din principiu) ar putea 
fi văzută ca un „moment” al dezvoltării unor manifestări 
interdependente, iar derularea temporală - istoricitatea în 
sensul formal al termenului - ar avea o existentă 
„obiectivă” ca element constitutiv al realităţii sociale. 
Lucrările antropologice vizează timpul mai ales din 
perspectiva formelor percepţiei sale, a reprezentărilor al 
căror obiect este, a calculării şi „gestionării” sale. 

Nu există percepţie posibilă a timpului decât în 
măsura în care scurgerea sa poate fi apreciată. A percepe 
timpul înseamnă a putea să situezi un eveniment în raport 


cu un altul, a defini o delimitare intre un ,inainte" si un 
,dupá", a evalua durata care separă două momente, a 
imagina un viitor plecând de la un prezent. Perceptia 
timpului se poate exprima atât sub forma unei concepţii 
liniare şi cumulative despre durată, cât şi sub forma unei 
concepţii ciclice şi non-cumulative, aceste două aspecte 
putând fi combinate. Viaţa unei persoane, ca urmă 
temporală, are, cel puţin din punct de vedere biologic, un 
început şi un sfârşit, iar dacă liniaritatea este cumulativă, 
acest lucru se întâmplă pentru că avansarea în vârstă este 
codată în mod pozitiv; socializată prin intermediul etapelor 
unui „ciclu de viaţa”, existenţa unui individ este concepută 
ca o manifestare particulară a unui fenomen repetat la 
infinit. În Africa neagră (lucrare colectivă, 1973, passim), 
individuatia este, in parte, un rezultat al intervenţiei 
strămoşilor, iar moartea este o  ,nastere" întru 
ancestralitate. Această complementaritate între liniaritate 
şi ciclicitate apare şi atunci când luăm în considerare 
modul în care individul este prins într-o urzeală 
genealogică pe care sistemul de denumiri ale relaţiilor de 
rudenie o organizează pe măsură ce existenţa sa se 
derulează, plecând de la un model care îl situează pe 
individ în raport cu o generaţie de referinţă, iar rudele sale 
(consangvine) distribuindu-se într-un număr egal de 
generaţii ascendente şi descendente. Şi la organizaţiile 
socio-politice cu clase de vârstă (Paulme, 1971; Abeles, 
Collard, 1985) se observă această depăşire a antinomiei 
liniaritate/ciclicitate, acestea determinând în mod regulat 
coincidenta dintre o etapă generationala din destinul unui 
contingent masculin şi angajarea membrilor săi într-un tip 
de activitate colectivă. Aceeaşi analiză poate fi făcută şi în 
raport cu ideologiile suveranităţii, care au de depăşit 
contradictia dintre discontinuitatea domniilor şi principiul 
unicitatii suveranului. 

Reprezentarea timpului nu există decât în relaţia 


omului cu societatea sau cu natura, acestea apartinànd 
unor tipuri de temporalite radical diferite una de cealaltà. 
Astfel, există diferite modalităţi ale timpului social: 
ecologică, tehnico-economică, genealogică, mitică, istorică, 
ritualică etc, care pot fi examinate ca tot atâtea 
temporalitati diferite. 

Succesiunea zilelor şi a momentelor zilei, a lunilor şi 
a anotimpurilor anului solar ritmează viaţa colectivă. Mai 
mult sau mai puţin elaborată, în funcţie de soci etate, 
calcularea calendarului, bazată pe observarea fenomenelor 
cosmologice, organizează temporalitatea socială, asociind 
anumite perioade ale anului cu anumite tipuri de activităţi. 
Muncile legate de economia de subzistentă, diverse alte 
activităţi tehnice, îndeplinirea ritualurilor, războiul, 
schimburile comerciale, călătoriile intervin în momente 
determinate ale anului, ţinând de temporalitáti ciclice 
particulare. Modul de împărţire a anului în două mari 
perioade, după modelul eschimos analizat de Mauss (1904 
- 1905), este rezultatul acestor decupări secvențiale şi tine 
seama de o opoziţie (în funcţie de caz) între două ordine 
majore ale activităţilor de subzistentă sau între o perioadă 
profană şi o perioadă sacră, un timp al războiului şi un 
timp al păcii etc. Asemenea dualisme temporale capătă 
sens prin intermediul unui întreg registru de determinatii, 
de la habitat (grupat/dispersat, sedentar/nomad) până la 
ordinea socială în ansamblul său (prevalenta alternativă a 
doua forme de autoritate sau a doua tipuri de instanţe 
socio-politice, răsturnarea normelor, a funcţiilor, a 
rolurilor). Formele artificiale de calculare a timpului nu 
sunt mai puţin importante decât cele care se sprijină pe 
astronomie (Hubert, Mauss, 1909), asa cum arată 
diversitatea modurilor de grupare a zilelor in „săptămâni”, 
care definesc cicluri scurte de „reîntoarceri”, fiecare zi 
având propriile atribuţii şi propria marcă simbolică; se 
poate să existe o ordonare a zilelor (ordinea neciclică a 


zilelor lunii in calendarul occidental). Socotirea anilor si a 
perioadelor plurianuale se sprijinà fie pe repere astrale, 
pentru a determina secvente rituale lungi (ca in ciclul 
dogon sigi, cf. Griaule, 1938), fie pe ritmuri institutionale 
(repetarea inscáunárii regilor mossi din Burkina Fasso 
după treizeci de ani de domnie). Alte repere fixe care 
contribuie la ordonarea cronologică a istoriei sunt 
perioadele de foamete şi epidemiile. 

Gestionarea timpului constă în ansamblul de 
proceduri de repartizare a activităţilor de-a lungul zilei, al 
săptămânii, al lunii, al anotimpurilor şi al anului. Bazată în 
principal pe diviziunea sexuală a muncii şi, pentru fiecare 
sex, pe diviziunea muncii în funcţie de grupurile de vârstă, 
ea vizează, în primul rând, sarcinile legate de economia de 
subzistentă. Astfel, au fost puse în evidentă numeroase 
sisteme de gestionare globală şi subsisteme specializate, 
legate de viata domestica, de prestațiile sexuale în mediul 
poliginic, de ritmul muncilor de interes individual, familial, 
comunitar, de întreruperile gestionării datorate crizelor de 
subzistentă etc. 

Antropologia timpului nu este separabilă de cea a 
spaţiului. Astfel, ontologia africană atribuie destinului 
uman o dublă determinare, în durată şi în întindere, cărora 
le sunt asociate elemente constitutive ale reprezentării 
lumii (strămoşi, ,genii" sau forme ale  „alterării” 
individului (moarte, nebunie). 

M. IZARD 

ABELES M., COLLARD C. (ed.), 1985, âge, pouvoir et 
société en Afrique noire, Presses de l'Université de 
Montreal - Karthala, Montreal - Paris. 

— BACHELARD G., 1950, La dialectique de la duree, 
PUF, Paris. 

— CARTRY M. Prezentare de). Calendriers d'Afrique 
noire", inSistem es depensee en Afrique noire, 7, 1984. - 
ETIENNE P, 1968, ,Les Baoule et le temps", in Cahiers 


ORSTOM, seria Sciences humaines, V (3): 17 - 37. - 
EVANS-PRITCHARD E.E., 1939, ,Nuer Time Reckoning", 
in Africa, 12 (2): 189 - 216. - GEERTZ C, 1966, Person, 
Time and Conduct ín Bali; an Essay ín Cultural Analysis, 
Yale University Press, Yale (trad. fr. , Personne, temps et 
comportement a Bali", in Bali Interpretation d'une 
culture, Gallimard, Paris, 1983). 

— HALLPIKE C.R., 1979, The Foundation of Primitive 
Thought, Clarendon Press, Oxford. ; 

— HUBeRt H., MAUSS M., 1909, , Etude sommaire 
de la representation du temps dans la religion et la 
magie", in Melanges d'histoire des religions, Alcan, Paris. 

— La notion de personne en Afrique noire, 1973, 
Editions du CNRS, Paris. 

— LEVI-STRAUSS C, 1962, La pensée sauvage, Plon, 
Paris. 

— MANESSY G. 1960, Tăches quotidiennes et 
travaux saisonniers en pays bwa, Université de Dakar, 
Dakar. 

— MAUSS M., BEUCHAT H., 1904 - 1905, , Essai sur 
les variations saisonnieres des sociétés Eskimo. Etude de 
morphologie sociale", in LAnnée Sociologique, IX: 39 - 
132. - NIANGORAN-BOUAH G., 1964, La division du 
temps et le calendrier rituel des peuples lagunaires de 
Cote d'Ivoire, Institut d'Ethnologie, Paris. 

— PAULME D. (ed.), 1971, Classes et associations 
dáge en Afrique de l'Ouest, Plon, Paris. 

— ROULON P 1984, „La conception gbaya bodoe du 
temps", inSistem es de pensée en Afrique Noire, 7: 11 - 
14. - SOUSTELLE J., 1940, La pensée cosmogonique des 
anciens Mexicains, Hermann, Paris. 

— Temps et developpement Quatre sociétés en Cote 
d'Ivoire, număr special al Cahiers ORSTOM, seria 
Sciences humaines, V (3), 1968. 

TOTEMISM 


Cuvântul ,totem" este preluat din ojibwa, o limbă 
algonkină vorbită in zona Marilor Lacuri nordamericane. 
El a fost introdus în Occident de către J. Long în 1791 şi lui 
J.-F. MacLennan (1869 - 1870) i se datorează 
fundamentarea conceptului antropologic care Îi 
corespunde. Un ojibwa înțelege cuvântul „totem” in sensul 
unei relații, de ordin pur sociologic (de înrudire sau 
prietenie), între două persoane. Anumite grupuri ojibwa 
sunt organizate în clanuri patriliniare exogame, care au ca 
eponim numele unor specii animale. Termenul serveşte 
uneori la enuntarea apartenenței clanice: makwa nindotem 
„ursul este clanul meu”. De fapt, aceasta este o formulă 
abreviată care acoperă următoarea semnificaţie: „sunt 
înrudit cu cel care aparține clanului al cărui eponim este 
ursul, deci aparțin acestui clan”. Interpretarea termenului 
poate să ducă la confuzii si tocmai aceasta l-a făcut pe J. 
Long să confunde două instituții distincte ca împărțirea 
clanurilor şi raportarea individuală la un spirit tutelar, 
foarte răspândită în America de Nord. La începuturile sale, 
antropologia s-a ocupat de legăturile cu entitățile naturale, 
mai ales animale, pe care si le revendicau membrii 
societăților exotice. Intr-o primă perioadă, combinarea 
următoarelor elemente a părut să ofere o definiție a 
totemismului: legătura dintre o specie naturală şi un clan 
exogam, credința potrivit căreia indivizii aparțin speciei în 
cauză, atitudinea de „respect” fată de specie (interdicție 
alimentară etc). Dificultățile nu au întârziat să apară cu 
repeziciune, această definiţie neputând să acopere 
diversitatea faptelor etnografice. Însă dificultățile 
teoreticienilor totemismului (Frazer, 1910; Durkheim, 
1912) se datorau mai ales grijii lor pentru explicarea 
legăturilor dintre entităţile naturale şi unitățile sau 
subunitățile sociale; in căutarea conţinutului, ei nu făceau 
decât să-i decline la infinit formele. În această privință, ei 
se inse râu în evoluționismul propriu epocii lor, căci 


reificarea fenomenelor totemice si reducerea institutiilor 
sociale la aceste fenomene tráda includerea societăţilor 
„primitive” într-o natură de care civilizaţia noastră s-ar fi 
îndepărtat de multă vreme. Este simptomatic, în această 
privinţă, că depăşirii evolutionismului ca teorie dominantă 
îi corespunde recesiunea progresivă a totemismului ca 
problematică antropologică. 

Cu Le totémisme aujourd'hui (1962), Levi-Strauss 
reia problema în cauză pentru a o reformula într-un mod 
cu totul nou, răsturnând literalmente perspectiva iniţială. 
În opinia sa, fenomenele totemice nu demonstrează relaţia 
dintre cultură şi natură, ci, dimpotrivă, existenta unei 
cezuri între aceste două ordine, care ar permite 
interpretarea lor. Identificare nominală sau rituală 
(interdicţie alimentară), această punere în relaţie a unor 
grupuri sociale sau a unor indivizi cu anumite specii 
animale sau vegetale, este rezultatul unei duble mişcări a 
intelectului: perceperea diferentierilor dintre specii în 
cadrul ordinii naturii şi utilizarea diferenţelor percepute 
pentru explicarea unei diferentieri în cadrul ordinii sociale. 
Este vorba, la început, de exercitarea unei logici a 
continuului si a discontinuului, deci de o logică a 
clasificării. Ipoteza lui Lévi-Strauss, gratie în primul rând 
tabelului său de permutări între seria naturală şi cea 
culturală (categorie, individ, pe de o parte, grup, persoană, 
pe de altă parte), explică toate formele totemismului, însă 
nu şi toate aspectele sale. Această abordare pune în 
evidentă momentul în care gândirea surprinde obiectele 
lumii sensibile, le distinge sau le asimilează, apoi le 
clasează pentru a le pune, eventual, în legătură, dar 
neglijează un alt moment, cel în care gândirea reinvesteşte 
reprezentările pe care le produce, momentul ritualului. Or, 
faptele totemice se prezintă, în general, tocmai sub forma 
unor ritualuri sau a unor credinţe. 

TRADITIE 

Traditia este definitá, in mod obisnuit, ca fiind ceea 
ce se pástreazá din trecut in prezent, fiind transmisá si 
rămânând activă şi acceptată de către cei care o primesc şi 
care, la rândul lor, o transmit de-a lungul generaţiilor. Dar 
cum se realizează aceasta transmitere? Desigur, în mod 
oral, pentru că oamenii şi-au rememorat trecutul încă 
înainte de a fi inventat scrierea; de asemenea prin 
exemplu, în cazul perpetuării anumitor practici, sau prin 
scriere, pentru că ea permite culegerea faptelor socotite a 
fi necesare şi demne de păstrat. Dar ce se transmite? Ceea 
ce se cuvine să ştii şi să faci în cadrul unui grup, care în 
acest fel îşi recunoaşte sau îşi proiectează o identitate 
colectivă durabilă, justificarea raţională a obligaţiei fiind 
mai puţin importantă decât faptul (de a crede) că i te 
conformezi în mod corect: povestirea unor mituri aşa cum 


au fost auzite, revendicarea unei istorii asa cum a fost 
învățată, însuşirea unor felurite idei care sunt tot atâtea 
păreri preconcepute. Şi cum ar putea să fie altfel? Acest 
ansamblu, mai mult sau mai puţin coerent, este ceea ce se 
numeşte cultură. Orice cultură este tradiţională. Chiar 
dacă ea se crede nouă, ruptă de trecut, chiar dacă se vrea 
şi poate chiar este născută din prezent, ea urmăreşte să se 
perpetueze, să devină o tradiţie, înscriindu-se astfel în 
definiţia iniţială. 

In acest caz, ce semnificaţie mai are distincţia dintre 
societăţile tradiţionale şi societăţile despre care se 
pretinde sau care pretind că nu sunt tradiţionale, pentru 
că sunt istorice, schimbătoare şi pot fi caracterizate prin 
modernitatile lor succesive? De fapt, nu există societăţi 
mai tradiţionale decât altele şi, potrivit lui A.M. Hocart 
(1927), balanţa nu ar înclina deloc de partea primelor: 
copiilor occidentali li se inculcă anumite obiceiuri încă de 
la cea mai fragedă vârstă, iar aceasta se întâmplă atât de 
devreme, încât ei uită apoi că le-au învăţat, sfârşind prin a 
crede că raţiunea sau ordinea prezentă a lucrurilor le 
dictează comportamentele. Invatandu-le mai târziu, 
melanezienii de care vorbeşte Hocart interiorizează într-o 
mai mică măsură preceptele lor tradiţionale, fiind astfel 
capabili să-şi ia, uneori, mai multe libertăţi în raport cu 
acestea decât putem să o facem noi în raport cu preceptele 
noastre. Datorită acestui fapt, observatorul se miră când 
constată atât de multe variaţii în comportamente pe care 
le credea stereotipe. Totuşi, ar fi inutil să încercăm să 
dozăm, pentru fiecare societate, ponderea tradiţiilor, 
pentru că e destul de clar că nu vezi la tine ceea ce nu poti 
să nu vezi la altul si că iti atribui tie ceea ce negi în cazul 
altuia. Întrucât tradiţiile sunt, în cea mai mare parte a 
timpului, inconştiente sau cel puţin implicite, le observi pe 
ale altuia, ignorându-le pe ale tale şi eşti sensibil la 
schimbările din propria societate, pe care le valorizezi, 


observând în cazul altei societăţi tocmai conservatorismul, 
care îţi permite să o identifici. 

Totuşi, distincţia dintre două categorii de societăţi în 
funcţie de legătura lor cu prezentul nu este lipsită de 
fundament. Ea nu tine de pregnanta tradiţiei, ci de modul 
în care aceasta este transmisă: oral sau prin scriere. 

Un mit se transmite oral, iar cel care îl povesteşte nu 
intenţionează să facă nimic în plus. La fel stau lucrurile şi 
în cazul genealogiilor repetate fără modificări. Totuşi, orice 
mitolog ştie că nu există o versiune unică a unei povestiri, 
ci mai multe, care sunt'adesea foarte diferite, şi oricărui 
etnolog i se întâmplă să culeagă genealogii divergente sau 
să asiste la ritualuri care nu se repetă niciodată exact la 
fel, deşi se spune de fiecare dată că sunt aceleaşi. 
Auditorii, spectatorii nu sunt niciodată derutati de aceste 
diferenţe, căci pentru ei este vorba întotdeauna despre 
acelaşi mit şi despre aceeaşi ceremonie. O repetare justă 
nu este în mod necesar una fidelă, pentru că nu există un 
„model” care ar trebui reprodus in mod identic. 
Recitatorul sau oficiantul nu îşi aminteşte un text cuvânt 
cu cuvânt sau o serie strictă de gesturi impuse, ci o 
structură de ansamblu care tolerează şi chiar favorizează o 
formă de creativitate. Aşa cum spune J. Goody (1977) „se 
poate ca, într-adevăr, produsul unei rememorări exacte să 
fie mai puţin util, mai puţin apreciabil decât rodul unei 
evocări inexacte”. Putem să adăugăm: mai puţin 
semnificativ, căci tocmai diferenţele sunt cele care pun în 
evidenţă sensul. De altfel, nu tocmai analiza miturilor a 
fost o sursă si o ilustrare a structuralismului? 

Din momentul în care există un model, totul se 
schimbă, pentru că oamenii pot să se raporteze la el, şi în 
acest fel apare noţiunea de „corectare” care cunosc pe 
care doar scrierea o face posibilă. Oricum, raportarea la 
model trebuie să se poată face cu uşurinţă; astfel, primul 
dintre exerciţiile şcolare a fost copierea. Societăţile care 


cunosc scrierea fac să prevaleze rememorarea exactă, 
reproducerea conformă cu originalul în rap ori cu 
reconstrucţia, care este o sursă a inovatiilor involuntare; 
aşadar, societăţile care nu cunosc scrierea ne apar ca fiind 
mai plastice. Totuşi, şi scrierea face posibilă creativitatea, 
dar în alt mod decât transmiterea orală. Dacă transmiterea 
orală admite diferenţe mai mult sau mai puţin pronunţate 
între versiuni, acest lucru se întâmplă pentru că aceste 
versiuni formează un sistem, iar sistemul este cel care se 
reproduce constant prin intermediul recitărilor individuale 
şi schimbătoare. În consecinţă, este vorba despre o 
creativitate ciclică. Spre deosebire de aceasta, scrierea, 
agent al înregistrării, nu permite brodarea pe o anumită 
temă, ci provoacă acumularea unor tradiţii diferite sau, în 
orice caz, obligă la considerarea lor ca atare. Însă această 
formulă implică uitarea rapidă, alegerea şi reorganizarea, 
adică o altă formă de creativitate. Nu putem să păstrăm 
totul şi, dacă, în principiu, totul poate fi arhivat, a arhiva 
este un mod de a uita; păstrăm pentru a nu trebui să ne 
amintim. În plus, a renunţa la o parte din moştenirea ta 
înseamnă a alege, conştient sau nu, menţinerea unei alte 
părţi; societăţile care îşi spun moderne nu se despart de 
trecutul lor, ci îl reorganizează. Cum societăţile moderne 
sunt complexe şi conflictuale, există mai multe tipuri, 
concurente, de reorganizare: contemporanii se întrec prin 
intermediul trecutului, alegându-şi strămoşii. În acest caz, 
tradiţia devine rodul unei retrospectiuni camuflate. 
Paradoxul scrierii este acela de a face posibile, simultan, 
rigiditatea tradiţiei şi cea mai evidentă capacitate de 
schimbare: pentru a voi să te transformi sau pentru a 
refuza să o faci, trebuie să fi păstrat legătura cu trecutul, 
iar scrierea este cea care permite cel mai bine acest lucru. 
Acest paradox trimite la un altul, cel al tradiţiei înseşi, 
care nu trăieşte decât atunci când este ignorată de cei 
care o respectă, aşa cum foarte bine a observat Hocart. 


Dar când se vorbeşte despre tradiţie? în cea mai mare a 
timpului se vorbeşte despre tradiţie în legătură cu ceva 
care pare de neînțeles, arbitrar, sau când ne întrebăm de 
ce facem ceva şi răspundem că pur şi simplu aşa se făceau 
lucrurile cândva. Însă această întrebare nu se pune decât 
în momentul în care lucrurile nu mai merg de la sine, când 
constatăm că nu mai facem astăzi ceea ce făceau bunicii 
noştri alaltăieri sau când observăm că în zilele noastre 
copiii nu mai sunt crescuţi aşa cum am fost crescuţi noi - 
dar lucrurile nu devin deloc mai clare! Despre o tradiţie 
vie nu se poate vorbi, pentru că, inconştientă însă activă, 
ea este evidentă doar pentru cineva din afară - şi abia apoi 
şi pentru tine -, apărând în momentul când îţi pui întrebări 
în legătură cu motivele unor acţiuni pe care le faci fără să 
te gândeşti. Tradiţia pe care o conştientizăm este cea pe 
care n-o mai respectăm sau, cel puţin, cea de care suntem 
gata să ne rupem. 

TRANSMITERE 1. Culturá si transmitere 


Fiecare societate gândeşte şi organizează in mod 
propriu transmiterea. Aceasta nu este altceva decât 
dimensiunea activă a comunicării în general, al cărei 
proces se află la baza continuității vieţii sociale. Numeroşi 
antropologi americani de inspiraţie culturalistă (R. Linton, 
R. Lowie, E. Sapir etc.) au identificat cultura cu moştenirea 
socială, punând astfel accentul pe raporturile dintre 
cultură şi personalitate aşa cum apar ele în formele de 
învăţare a modelelor de comportament transmise social. 
Dacă vedem cultura ca fiind tot ceea ce se învaţă şi poate 
fi comunicat, nu există nimic cultural care să nu facă 
obiectul unei  transmiteri. Studiul antropologic al 
transmiterii nu se reduce, aşadar, la examinarea 
procedurilor institutionalizate (prin cutumă sau prin drept, 
în accepţia modernă a termenului) de devolutiune a 
bunurilor materiale (mobiliare şi imobiliare) şi imateriale 
(statusuri, funcţii, sarcini, atribute simbolice precum 
numele etc), care au devenit obiecte ale etnologiei juridice. 
Se observă existenta, în toate domeniile vieţii în societate, 
a unor ansambluri structurate de practici si de 
reprezentări ale transmiterii, a căror analiză nu poate fi 
făcută plecând de la puncte de vedere strict specializate, 
juridic, economic, politic, religios sau cognitiv. 
Transmiterea ideilor şi a valorilor nu cunoaşte frontierele 
dintre instituţii. Pentru a nu lua decât un exemplu, toate 
societăţile omeneşti au elaborat teorii despre transmiterea 
ereditară a trăsăturilor fizice şi psihice (Auge, Heritier, 
1982) si îşi orientează, într-un anumit mod, 
comportamentele efective în raport cu aceste teorii. Astfel, 
delimitarea pragurilor de consangvinitate dincolo de care 
căsătoriile sunt autorizate se face peste tot pe baza 
geneticii savante sau „sălbatice”. Populatiile hausa din 
Africa cred cá te naşti vrăjitor datorită unei tare 
congenitale (Echard, 1978); unii oameni de ştiinţă 
contemporani consideră cá te nasti inteligent, inteligenta 


fiind o calitate ereditară. lată de ce s-a ajuns la ideea de a 
păstra pentru transmitere sperma deţinătorilor premiului 
Nobel. 

Examinarea practicilor de transmitere ce organizează 
viaţa socială nu ar putea fi separată de studierea 
construcţiilor ideologice care fundamentează în toate 
societăţile, în forme de o diversitate aproape infinită, 
sentimentul legitimitátii lor si, prin aceasta, de studierea 
ordinii sociale ce rezultă de aici. Instituind transmiterea 
care nu este niciodată o simplă reproducere mecanică, aşa 
cum arată ritualurile care o însoțesc, toate culturile 
gândesc natura şi supranaturalul în aceeaşi măsură ca 
lumea oamenilor, persoana biologică şi socială în aceeaşi 
măsură ca societatea (Auge, Heritier, op. cit.), ereditatea 
ca moştenirea, trecutul şi viitorul la fel ca necesităţile 
prezentului. Studierea transmiterii dovedeşte că diferitele 
modalităţi în care se realizează ea în toate societăţile nu se 
supun doar unei logici a eficacitátii practice, ci şi unei 
„intenţii culturale” (M. Sahlins) care nu este niciodată 
singura posibilă. 

2. Formele de transmitere 

Descriind formele pe care le imbracá in Polinezia, in 
Melanezia, la pigmei sau in Nord-Vestul american ceea ce 
el numeşte „instituţia prestatiei totale si a potlatch-ului’, 
M. Mauss (1923 - 1924) precizeazà cà ,totul - hrana, 
femeile, copiii, bunurile, talismanele, pământul, munca, 
serviciile, oficierile sacerdotale şi rangurile - constituie 
obiect al ofertei şi al transmiterii. Totul pleacă şi vine, ca şi 
cum ar exista un schimb constant de materie spirituală 
incluzând oameni silucruri, între clanuri si indivizi, 


repartizati pe ranguri, sexe, generatii". Specificitatea 
potlach-ului - darul obligatoriu în virtutea „legăturii de 
suflet” stabilite prin lucruri - nu ne împiedică să regăsim 
în el, reunite, caracteristicile majore ale oricărui mod de 
transmitere. Astfel, ceea ce este transmisibil ţine de 
multiple categorii, materiale şi imateriale, sacre şi profane 
etc, care pot fi suprapuse sau disociate, transmis e 
simultan sau nu, unuia sau mai multor beneficiari; 
acţiunea prin care se operează transmiterea se supune 
unor reguli care definesc modalităţile actului şi ale 
legăturilor de drept ce rezultă din acesta; statutul 
actantilor situaţi la cele două extremităţi ale operaţiunii 
este precizat cu referire mai ales la relaţiile de rudenie 
care pot să îi unească sau nu. Se precizează în mod 
succesiv ce anume este transmis, cum este transmis, între 
cine şi cine. 

În dreptul francez modern apare transmiterea cu titlu 
gratuit (dispoziția între cei în viata, testamentul, 
succesiunea ab intestat) şi transmiterea cu titlu oneros. 
Absenta ofertei ţine de o concepţie asupra naturii 
,lucrurilor" - diferită de cea elaborată de societăţile ce 
practică potlatch-ul - inspirată din dreptul roman care a 
influenţat mult dreptul francez. În dreptul roman 
străvechi, ca şi în dreptul germanic din secolele de 
început, lucrurile fiind concepute ca animate, puternic 
legate de persoană sau de grupul familial din care 
proveneau - gens la romani, trib şi clan la germanici -, 
orice transmitere, în afara cadrului familial sau a reînnoirii 
generaţiilor, stabilea o legătură spirituală între parti: 
această legătură - nexum la romani, wadium la germanici - 
obligă la reciprocitate între grupuri şi nu între indivizi, ca 
în cazul potlatch-ului. Marea schimbare care intervine în 
dreptul roman, odată cu crearea Imperiului, provine din 

ia dintre persoane şi lucruri, dintre drepturi 
personale şi drepturi reale, simultană cu dezintegrarea 


gintei si cu o nouá definitie a familiei, in care legátura de 
sânge, cognatio, apare însoţită de cea pur juridică, 
agnatio. Această transformare care permite separarea 
„vânzării darului de schimb”, izolarea „obligaţiei morale de 
contract” şi, în sfârşit, conceperea „diferenţei dintre rituri, 
drepturi şi interese” (M. Mauss, op. cit.), duce la stabilirea 
unor contracte între grupuri mai restrânse (familiile), iar 
mai apoi între indivizi. Cezura dintre lucruri şi oameni, 
dezvoltată în cadrul teoriilor privitoare la bunurile 
materiale şi la persona, a dat naştere unei diviziuni a 
câmpurilor economice şi juridice. Persona, această „mască 
juridică ce i se aplică unui om pentru a-i permite să 
acţioneze în lumea dreptului”, va putea „să fie desprinsă în 
parte de titularul sáu şi să fie transferată altcuiva 
(mostenitorului)' (J. Ellul). Printr-o mişcare identică, 
delimitarea lucrurilor corporale de cele non-corporale va 
duce, prin secolul al III-lea, la separarea lucrurilor şi a 
dreptului al cărui obiect sunt: de exemplu, a proprietăţii şi 
a dreptului al cărui obiect îl constituie. Va lua astfel 
naştere distincţia dintre proprietate şi posesie. 

Toate societăţile, de altfel, au gândit transmiterea 
definindu-i modalităţile, obiectele si actantii în funcţie de 
aceleaşi conexiuni; de asemenea, se pare că toate au 
stabilit anumite diferențieri analizând dacă transmiterea 
se situează în exteriorul sau în interiorul grupurilor de 
rudenie. În câmpul relaţiilor de rudenie, regulile 
transmiterii, atât a celei materiale, cât şi a celei simbolice, 
au fost definite în relaţie cu modul de filiatie: unilateral 
(patrilateral sau matrilateral), bilateral, nediferentiat sau 
cognatic. În funcţie de obiectele aflate în discuţie, fiecare 
societate precizează identitatea rudelor cărora trebuie să 
le revină, precum şi părţile avute în vedere. Astfel, 
concepţia germanică şi cea romană - care au influenţat în 
Franţa regiunile guvernate de tradiţie (jumătatea de nord), 
respectiv cele în care prevala dreptul scris (jumătatea de 


sud) - au dat naştere la forme de organizare familială 
diferite si la drepturi complet distincte în privinţa 
succesiunii, care s-au menţinut până la promulgarea 
Codului civil, dar care în realitate au persistat până în 
ultimele decenii. 

Funciar (Regim ~). Proprietate 

3. Moştenirea în general, antropologia a reluat 
distincţia, parţial estompată în limba franceză, dintre 
succesiune şi moştenire. Regulile moştenirii şi ale 
succesiunii, ca şi persoana moştenitorului şi cea a 
succesorului nu se confundă în mod necesar, aşa cum 
observaseră deja precursorii antropologiei (Augustins, 
1982). Referindu-se la vechea Romă, Fustel de Coulanges 


notează cá, desi toti fiii unui cap de familie aveau drept 
egal la moştenire, doar unul singur îi succeda în oficierea 
cultului zeilor lari. La fel, în privinţa dreptului hindus, H.S. 
Maine subliniază că toţi moştenitorii de sex masculin 
aveau acces la bunurile divizibile, însă doar unul singur 
avea drept de succesiune în funcţia de şef politic. 

Este deci preferabil să se folosească termenul de 
,Succesiune" în cazul transferului funcţiilor politice si 
religioase, iar cel de ,mostenire" pentru a desemna 
transmiterea bunurilor materiale şi imateriale, organizată 
prin cutumă sau drept şi fondată cel mai adesea (atribuire 
testamentară) pe principiul eredității, aşa cum apare 
acesta în regulile de filiatie, în cadrul familiei. Regimul 
moştenirii - egalitar sau inegalitar, ţinând cont sau nu de 
diferenţierea dintre sexe şi generaţii şi luând în 
considerare sau nu vârsta şi ordinea naşterii - întreţine cu 
modalităţile alianţei (strategiile matrimoniale în sistemele 
complexe) şi cu aspectele economice ale căsătoriei 
(zestrea, moştenirea lăsată soţiei) o relaţie structurală şi 
funcţională. Aceasta contribuie la constituirea şi 
reproducerea formelor caracteristice de organizare 
familială (cazul familiilor descinzând dintr-un strămoş 
comun întâlnite in Europa in mediul rural) si la conferirea 
unei imagini specifice ciclului de dezvoltare domestică. 

Transmiterea prin moştenire nu se face întotdeauna 
după moartea capului familiei. Numeroase societăți, mai 
cu seamă pastorale, cunosc formule de premostenire, 
permițând o anumită adaptare a forței de muncă 
domestică la resursele economice (Stenning, 1962). O altă 
formulă aleasă pentru regimul de moştenire, favorizând 
perpetuarea grupurilor familiale extinse, poate fi 
indiviziunea. 

Succesiunea in acceptia sa cea mai largá, termenul 
de ,succesiune" desemneazá transmiterea drepturilor 
asupra persoanelor si lucrurilor, astfel încât să asigure 
perpetuarea grupurilor sociale (Radcliffe-Brown, '1968). R. 
Firth vine însă cu o definiţie mai restrânsă, care acoperă 
„procesele de înlocuire, recunoscute în mod public, gratie 
cărora titlurile, funcţiile, poziţiile de putere, rolurile şi alte 
însemne ale statutului unei persoane sunt transferate de la 
o persoană la alta” (1964). 

In acest ultim sens, cel mai frecvent utilizat în 
antropologie, succesiunea este legată de ordinea politică şi 
presupune existenta unei diferențieri permanente a 
statutelor. Nu se vorbeşte însă de succesiune în cazul 
accesului la funcţii instabile sau ataşate unor destine 
individuale, cum ar fi cea de Big Man (Burling, 1974). 
Antropologia s-a ocupat îndeosebi fie de transmiterea 
„funcţiilor înalte” (Goody, 1966), fie de exercitarea unei 
puteri centralizate, care nu se pretează decât cu dificultate 
la diviziune, implicând o competiţie puternică între 
pretendenți şi subordonându-se cu greu la aplicarea unei 
reguli de succesiune. Există totuşi astfel de reguli, în 
interiorul cărora s-a convenit să se opereze o distincţie 
între cele ţinând de principiul eredității, al desemnării 


(appointment) si al alegerii (Max Weber). 

Principiul eredității, definit prin felul în care e aplicat 
de sistemul relaţiilor de rudenie, este utilizat cel mai 
adesea pentru a defini regulile de succesiune. Se întâmplă 
totuşi rar ca titlurile şi funcţiile să fie împărţite, chiar şi 
între fii (în regatele francilor). În măsura în care cei 
indreptátiti pot fi numeroşi, trebuie adoptate proceduri 
specifice pentru a reduce numărul succesorilor potenţiali. 
Este cazul monarhiilor africane în care există un clan sau o 
ascendentă regală. Legitimitatea dinastică se poate fonda 
pe filiatie (succesiune  matriliniará sau  patriliniará, 
excluderea transmiterii prin femei - pe care o 
consemnează legea salică - într-un regim de filiatie 
nediferentiat, privilegiu acordat liniei directe în defavoarea 
celor colaterale etc), pe alianţă (la populaţia swazi de 
exemplu, transmiterea la copiii primei soţii sau, urmând 
principiul porfirogeniturii, la cei născuţi după înscăunarea 
tatălui), pe vârstă (regula primului născut sau, mai rar, a 
ultimului născut), sau pe apartenenţa la o generaţie 
(succesiunea de la frate la frate). În alte cazuri, totuşi, 
legitimitatea succesiunii se întemeiază pe alte criterii 
decât cele de rudenie: astfel, la populaţia bemba, 
exercitarea prealabilă a unor funcţii teritoriale reprezintă 
condiţia de acces la succesiunea regală (Richards, 1960): 
alegerea succesorului poate fi făcută de monarhul în 
exerciţiu (succesiune pre mortem), traducându-se printr-o 
coregentă (Egiptul antic) sau prin atribuirea unor titluri 
specifice (instituţia celtică tanastry). 

In general, principiul eredității se poate combina cu 
principiul desemnării şi al alegerii. Anumiţi indivizi (cum 
ar fi, la populaţia swazi, fiul întâi născut al primei soţii, 
exclus de la succesiunea la tron) sau, în monarhiile 
africane, un corp de specialişti rituali (bakabilo la negrii 
bemba, abiru in Ruanda etc.) intervin uneori în 
desemnarea succesorului. Alegătorii pot să fie definiti de 


asemenea prin funcţiile politice exercitate, ca în cazul 
ofiţerilor de curte la populaţia asante sau, în Europa, al 
principilor germani, „mari electori” ai Imperiului. 

Recurgerea exclusivă la principiul desemnării se 
poate observa în anumite societăţi teocratice (astfel, 
folosirea previziunii, prin horoscop, în Tibet, pentru a-l 
alege pe dalai-lama) sau „birocratice“, mai ales acolo unde 
aparatul militar ocupa un loc determinant timperiul roman 
târziu, Imperiul otoman etc). Fixarea succesorului prin 
alegere nu se întâlneşte exclusiv în societăţile democratice 
moderne, în cazul cărora, de altfel, au persistat mult timp 
restricţii privitoare la numărul de alegători şi de candidaţi 
(censul). Aceasta este atestată şi în unele societăţi 
„tribale” (alegerea conducătorilor în război, de exemplu), 
fiind însoţită uneori, în triburile berbere din Maroc, de 
pildă, de principiul rotației sau chiar de tragerea la sorti. 

Se întâmplă uneori ca absenta regulilor să atragă 
dupa sine, pentru a se transa între pretendenți, apelul la 
forţă. Este o situaţie curentă în lumea islamică, unde în 
acest caz se înfruntă facţiuni politice şi militare mobilizate 
pentru obţinerea puterii (Bonte, 1982). 

Oricare ar fi principiul adoptat, transferul de 
legitimitate în ordinea politică este o perioadă dificilă, 
marcată de conflicte, revolte sau crize, fiind cu atât mai 
ritualizată cu cât puterea este asociată cu sacrul sau 
supranaturalul. Astfel, în regatele interlacustre din Africa 
Centrală, succesiunea este însoţită de un ansamblu de 
ritualuri, începând cu funeraliile şi atitudinea fată de 
rămăşiţele regelui defunct, continuând cu înscăunarea 
(purificarea şi transferul de regaliae) şi încheindu-se cu 
stabilirea ritualurilor periodice pe care noul rege le va 
avea de îndeplinit în timpul vieţii, pentru a asigura 
prosperitatea regatului. Este vorba în acest caz, ca şi în 
multe altele, atestate şi în Africa, şi în Europa medievală 
(ungerea regelui), de afirmarea simbolică a continuității 


puterii Si a caracterului sàu transcendent, aflat deasupra 
hazardului succesiunilor individuale. 

TRIB 

Termenul de  ,trib', preluat din vocabularul 
instituţiilor politice ale antichităţii care rezervă alti 
termeni pentru a reda sensul de afiliaţie prin naştere la un 
grup (Benveniste, 1969), a fost utilizat pentru prima oară 
de evolutionistii din secolul al XIX-lea pentru a desemna 
organizarea politică a societăţilor situate la un anumit 
stadiu (barbar) al evoluţiei omenirii (Morgan, 1877). 
Scăpând de eşecul înregistrat de conceptele evoluționiste, 
el a continuat să fie utilizat în antropologie, fiind asociat 


abordării functionaliste a societăţilor nestatale, denumite 
în mod frecvent „societăţi tribale”. Termenul ,trib" se 
aplică de fapt la societăţi foarte diferite în ceea ce priveşte 
modalitatea lor de menţinere a ordinii sociale în absenta 
unei autorităţi centralizate. Astfel, tribul nuer este cea mai 
mare unitate politică reunită, în opoziţie cu alte unităţi 
similare, care îşi rezolvă prin arbitraj diferendele interne 
(Evans-Pritchard, 1940). Această definiție subliniază 
dimensiunea teritorialá a tribului, in contrast cu definiția 
evoluționistă care opune organizarea tribală, arhaică, 
organizării teritoriale. 

I. Schapera (1956) si M. Glückman (1965), subliniind 
capacităţile de adaptare ale instituţiilor politice şi juridice 
tribale, au contribuit fără să vrea la emergenta noţiunii de 
„tribalism”, care va desemna, din ce în ce mai peiorativ, 
comportamentele colective care se opun, în aceste 
societăţi, formării statelor moderne. 

E.R. Service (1962) si M. Sahlins (1968) au făcut din 
nou din trib un stadiu universal al evolutiei omenirii, 
asociat ,revolutiei neolitice", aflat intre ceatà si stat. 
Modelul tribal se întemeiază pe opoziţia generalizată 
dintre grupuri, ierarhia lor segmentară şi omogenitatea 
segmentelor: economicul, politicul, religiosul etc. nu se 
înscriu în instituţii distincte, ci cel mai adesea sunt incluse 
în ordinea relaţiilor de rudenie. 

M. Godelier a arătat felul cum criza conceptului de 
„trib” scotea în evidenţă fundamentele empirice ale 
demersului antropologic (1973). Această critică lasă 
neştirbită problema ridicată de organizarea, în lumea 
mediteraneană antică şi modernă, de societăţi în care 
„tribul” exprimă, în limbajul legăturilor de rudenie 
(genealogia), fapte statutare şi politice, mai mult sau mai 
puţin ierarhice, strâns legate de un sistem de alianţă 
matrimonială şi generatoare de-ordini politice complexe şi 
diversificate (L'Homme, 1987) 

TURNER Victor Witter 

Nascut la Glasgow (Scotia) in 1920, Victor Witter 


Turner se iniţiază in antropologie la Londra, unde intră în 
contact cu figuri de prim rang ale etnologiei britanice 
clasice (A.R. Radcliffe-Brown, R. Firth, M. Fortes etc), si 
continuă apoi la Manchester sub protecţia lui M. 
Glückman, a cărui influentă asupra sa va ajunge să fie 
determinantă. Din 1950 până în 1954, încadrat la Rhodes- 
Livingstone Institute, Turner intreprinde cercetári de teren 
asupra negrilomdembu, o populaţie bantu din fosta 
Rhodesie de Nord, astázi Zambia. Rezultatul acestor 
cercetări, întreprinse pe o perioadă de timp prelungită, 
după metoda recomandată de Gluckman, constituie o 
operă etnografică majoră. Turner le consacră 
negrilomdembu o primă lucrare (1957) care se preocupă în 
esenţă de contradicţiile pe care le observă în principiile lor 
de organizare şi în conflictele sau dramele sociale” (social 
dramas) pe care le antrenează. Se orientează apoi spre 
studierea activităţii lor rituale (1961, 1967, 1968, 1975), 
demonstrând unitatea profundă a acesteia, în ciuda 
diversităţii manifestărilor, şi în acelaşi timp proprietăţile ei 
sociale. Totodată se consacră unei analize sistematice a 
categoriilor gândirii simbolice prezente în rituri. Pornind 
de la cazulndembu, Turner dezvoltă o antropologie 
comparată a ritualului şi propune un model de 
comprehensiune a eficacitatii simbolice (1969, 1974). Cea 
mai importantă parte a carierei sale academice se 
deruleazá in Statele Unite, unde este succesiv profesor la 
Universitatea Cornell, la Universitatea din Chicago apoi, 
din 1977 pànà la moarte, in 1983, la Universitatea din 
Virginia. Turner a fost editorul importantei colectii 
„Symbol, Myth and Ritual”, publicată de către Cornell 
University Press. 

Dincolo de bogăţia excepţională a materialelor 
prezentate spre analiza (M. Douglas, D. Sperber), 
originalitatea contribuţiei aduse de Turner la cunoaşterea 
fenomenului ritual şi a activităţii simbolice ţine de faptul 


cá opera sa conjugá puncte de vedere in general opuse in 
antropologie. Importanta pe care o acordă funcţiei 
reparatorii a riturilor se înscrie într-o problematică clasică 
a antropologiei religioase de la E. Durkheim încoace. 
Sensul pe care Turner îl acordă noţiunii communitas 
demonstrează că recunoaşte dimensiunea politică, în sens 
larg, a limbajului ritual: de altfel, el defineşte communitas 
ca fiind o stare a societăţii opusă regimului bine structurat 
al relaţiilor dintre oameni, care restituie acestora din 
urmă, prin intermediul îndeplinirii riturilor şi într-un 
context de „liminalitate”, un mod de participare socială 
nesupus ordinii statutare şi în absenta căruia, după el, 
coexistenta nu ar fi posibilă. Totuşi, diversele proprietăţi 
funcţionale ale simbolurilor rituale (aspectul lor 
,operational”) nu le epuizează, pentru Turner, 
semnificația. Aceasta se regăseşte in egală măsură si 
trebuie cáutatá simultan in sensul explicit afectat de 
indivizi fiecăruia dintre simbolurile pe care le manipulează 
(aspectul lor „exegetic”, ilustrat abundent de Turner) si în 
valoarea lor de poziție, adică în relațiile pe care aceste 
simboluri le intretin între ele si care atestă coerenta 
internă a gândirii simbolice. Astfel, Turner reuşeşte să nu 
dizolve conținutul semantic al categoriilor culturale într-o 
concepție sociologică a procesului simbolic şi a formelor 
eficacitatii sale. 

TYLOR Edward Burnett impreuná cu americanul L.H. 
Morgan, englezul Edward Burnett Tylor este unul dintre 
intemeietorii antropologiei, stiintá cáreia i-a dat numele, 
păstrat până azi în lumea anglo-saxonă; el a fost primul 
titular al unei catedre de antropologie în Marea Britanie 
(1896) şi este autorul întâiului tratat de antropologie 
generală (1871). 

Tylor se naşte in 1832 într-o familie de quakeri 
înstăriți, la Camberwell, lângă Londra, unde tatăl sau 
conduce o topitorie. Accesul la universitate fiindu-le 
rezervat numai membrilor bisericii anglicane, tânărul 
Edward începe să lucreze foarte de timpuriu la afacerea 
familiei; are 23 de ani când, revenindu-şi de pe urma unei 
boli, merge să-şi termine convalescenta în Caraibe. În 
Cuba întâlneşte un etnograf amator, quaker şi el, Henry 
Christy, care îl antrenează într-un periplu de şase luni în 
Mexic, de unde Tylor se va întoarce cu material pentru 
memoriile de călătorie intitulate Anahuac (1861). În 1856, 
o dată revenit în Anglia, Tylor se căsătoreşte: Anna Fox va 
deveni cea mai entuziastă studentă a sa... Fiind deja decis 
asupra carierei sale, se va apleca asupra întregii 
cunoaşteri etnografice a timpului (studiile sale 
comparative asupra căsătoriei se vor întemeia pe folosirea 
de informaţii referitoare la 350 de societăţi). 

In 1865 Tylor publică Researches into the early 
History of Mankind, lucrare în care se întâlneşte, printre 
altele, o analiza a raporturilor dintre gest si cuvant, care 
se bazeaza pe rezultatele anchetelor intreprinse asupra 
limbajului gestual folosit de surzi. In 1871 apare Primitive 
Culture, care ii confera antropologiei statutul de disciplina 


autonomă (şase ani mai târziu, Morgan va publica Ancient 
Society). Opera sa mai cuprinde o Anthropology (1881) si 
articole, între care celebrul „On the Method of 
Investigating the Development of Institutions, Applied to 
Laws of Marriage and Descent” (1889). După ce a lucrat la 
Pitt Rivers Museum (Londra), Tylor a predat la Oxford, 
unde a fost înfiinţată o catedră special pentru el (multă 
vreme acolo nu a fost numit un alt titular). Preşedinte al 
Anthropological Society (viitoarea Royal Anthropological 
Society) în 1891, înnobilat în 1912, Tylor moare în plină 
celebritate şi acoperit de onoruri în 1917 la Wellington, în 
Somerset. 

Opera lui Tylor se înscrie în curentul 
evolutionismului social. În timp ce H. Spencer, la fel ca şi 
Morgan, se interesează de evoluţia modurilor de 
organizare socială si demonstrează ca aceasta se 
caracterizează prin apariţia de forme sociale de o 
complexitate crescândă, Tylor adoptă o altă atitudine. 
Interesat în primul rând să exploreze ce este cultura, el 
elaborează o schemă de evoluţie a cărei parte principală 
este consacrată dezvoltării spiritului uman, însă nu 
stabilind o ierarhie a producţiilor acestuia, ci punând în 
evidenţă o succesiune de configurații cognitive. Tylor 
crede în unicitatea instrumentalitátii intelectuale a omului: 
el deosebeşte şi clasifică mai mult decât ierarhizează, deşi 
odiseea sa religioasă, care se manifestă prin trecerea de la 
animism la politeism şi de la politeism la monoteism, nu 
scapă de sistematismul unei evoluţii în trei stadii şi de 
inevitabilul final occidental şi creştin. 

Tylor este celebru prin definiţia pe care o dă culturii, 
„ansamblu complex ce include cunoaşterea, credinţele, 
arta, morala, dreptul, tradiţiile şi orice alte producţii şi 
modalităţi de viaţa create de omul ce trăieşte în societate” 
(1871). El este ,inventatorul animismului, concepţie 
religioasă după care omul se găseşte în interiorul unei 


naturi ,animate" de forte sau fiinte supranaturale, pe care 
trebuie să le imbuneze prin practici adecvate. Ca si H.J.S. 
Maine, Tylor s-a interesat de căsătorie şi descendentă. 
împreună cu Morgan, el se află la originea analizei 
comparative în antropologie, pe care o vrea întemeiată pe 
un tratament statistic al datelor solicitate. Studiul 
culturilor nu poate fi întreprins fără o comparaţie între 
acestea, însă pretinde totodată promovarea unei metode 
de ,reconstructie" a edificiilor culturale dispărute, plecând 
de la inventarierea „elementelor supraviețuitoare”, 
capabile să restituie formele lor iniţiale. 

URBANĂ (ANTROPOLOGIE ~) 

I se cere adesea antropologiei urbane să specifice 
natura exactă a obiectului său (constituie oare oraşul un 
domeniu de studiu omogen?) şi să precizeze sensul 
înserării sale în interiorul antropologiei (se deosebeşte 
etnologia lumii moderne de etnologia societăţilor exotice? 
Sau chiar: este oare posibilă etnologia lumii moderne?). 

Sociologii şcolii din Chicago, adesea prezentaţi ca 
fiind întemeietorii antropologiei urbane, s-au concentrat 
asupra singularitátii modurilor de organizare a relaţiilor 
sociale în oraşe, însă nu şi-au pus problema metodelor de 
investigaţie ce trebuie folosite si nici pe aceea a 


fundamentárii epistemologice a demersului lor in opinia lui 
R.E. Park, metodele trebuie sá se inspire din jurnalism, din 
ancheta efectuatà pe teren, in timp ce stiintele naturii 
oferá modelul epistemologic adecvat: cel al ecologiei 
urbane. Acesti cercetátori au multiplicat studiile de caz, 
luându-şi drept obiecte privilegiate diversele comunităţi 
care formează mozaicul urban, fie că identitatea de grup a 
acestora este preexistenta implantarii lor în mediul 
oraşului (cazul minorităţilor etnice, religioase, naţionale 
etc), fie că aceasta a fost produsă de mediul urban însuşi 
(cazul bandelor, al proletarilor si al marginalizatilor de tot 
felul). Se observă că această alegere tine atât de definiţia 
tradiţională a obiectelor etnologiei (comunităţi relativ bine 
conturate, afirmándu-si valorile prin intermediul unor 
comportamente caracteristice), cât şi de situaţia istorică 
deosebită a unui oraş precum Chicago în anii 1920 
(manifestând o eterogenitate pe care etnologia exotică o 
cunoaşte foarte rar). Spre deosebire de comunitatea locală 
aşa cum este descrisă ea de R. Redfield, grupul urban 
studiat se defineşte în primul rând prin dezrădăcinare. 
Astfel, etnologia urbană şi etnologia clasică îşi propun 
amândouă să observe specificitatea unui întreg, 
reprezentat de oraş în cazul celei dintâi şi de societate în 
cazul celei de-a doua, dar etnologia urbană preferă să se 
orienteze asupra excepţiei, în timp ce etnologia clasică se 
preocupă mai degrabă de normă. În centrul cercetărilor se 
află acum ceea ce este exclus. Filosoful german G. Simmel, 
al cărui elev a fost Park, făcuse din străin figura-tip a 
citadinului. Este vorba, din această perspectivă, de 
analizarea modalitatilor de adaptare a acestor grupuri sau 
indivizi, atenţia fiind îndreptată mai ales asupra utilizării 
spaţiului, aşa cum se manifestă acestea în ocuparea şi 
definirea unui teritoriu (studii pe cartiere, pe „sate 
urbane”, pe ghetouri) sau prin intermediul 
comportamentelor de mobilitate. Spaţiul urban, decupat în 


zone diferentiate din punct de vedere calitativ, este de 
altfel considerat ca fiind reflexul ierarhiei sociale. A.W. 
Burgess defineste tipul ideal de oras; Park formalizeazá 
„ciclul asimilării” (race circle relations); L. Wirth propune 
o definiție generală a  relatiilor sociale urbane 
„impersonale, superficiale, tranzitorii şi segmentare". 
Istoriile de viaţă, deoarece permit urmărirea parcursurilor 
individuale prin zone geografice şi categorii sociale, 
constituie un instrument de anchetă larg utilizat. Acest 
curent de studiu, obiectele şi metodele sale vor marca în 
mod durabil antropologia urbană. În Franţa, de exemplu, 
lucrările de pionierat ale lui J. Monod si C. Petonnet vor fi 
consa-cratebandelor de tineri, respectiv proletariatului 
„oraşelor de tranzit” unde coabiteazá emigranții si 
autohtonii. 

Specialist al  „enclavelor” (I. Joseph) şi al 
particularismelor mai mult sau mai puţin pitoreşti, 
antropologul lumii moderne lasă oare în seama altora 
(sociologi, economişti, istorici etc.) ambiția de a informa 
asupra întregului? în afară de portretele lui „Hobo” 
(Anderson, 1923), JJack-Roller" (Shaw, 1930), „Taxi Girls” 
(Cressy 1932) si alti „Outsiders” (Becker, 1963), dincolo 
de recensământul celor „1.313 bande" (Thrasher 1927), 
de descrierea raporturilor de putere dintre sexe într-un 
bar (Spradley, Mann, 1975) si de demontarea 
mecanismelor de exploatare socială, tot lui îi revine 
sarcina de a găsi o cale care să-i permită să reunească 
datele specifice pe care le adună din marile curente ce 
traversează societatea. 

Lucrările întreprinse în oraşe neoccidentale par să 
înfăptuiască dintr-odată o astfel de perspectivă globală, 
atât cele desfăşurate în scopul elucidării proceselor legate 
de exploatarea colonială (cum ar fi monografiile ce se 
ocupă de deplasările mâinii de lucru, datorate 
cercetătorilor de la Rhodes-Livingstone Institute: M. 


Wilson, A.I. Richards, M. Gluckman, J.C. Mitchell, A.L. 
Epstein), cát si cele care încearcă să evalueze mutatiile 
societăţilor avute în vedere (cum ar fi analizele 
cercetătorilor francezi, orientate si acestea asupra 
metropolelor africane: G. Balandier, S. Bernus, P Mercier, 
C. Meillassoux etc). Aceste studii, dar şi altele efectuate 
mai ales în America Centrală (O. Lewis), conduc la o 
reevaluare a judecăților emise pornind de la analizele 
făcute în mari oraşe ale Europei şi Statelor Unite. În acest 
context ar putea fi citată caracterizarea relaţiilor urbane a 
lui Wirth, cu ideea că relaţiile de rudenie încetează să 
joace un rol în raporturile sociale dintr-un oraş. De 
asemenea, sunt nuantate opoziţiile dintre rural si urban, 
tradiţional şi modern, public şi privat. Trebuie oare să 
abandonăm ideea unei specificitati a societăţii şi culturii 
urbane şi să considerăm că formele de viaţa dintr-un oraş 
trimit şi ele în primul rând la o multiplicitate de modele 
locale? 

Unele instrumente conceptuale, elaborate pentru a 
oferi o imagine asupra inter-conexiunii unor domenii 
aparent distincte, se dovedesc totuşi valide, punând 
accentul pe perenitatea anumitor scheme organizaționale, 
în ciuda diversităţii situaţiilor. Noţiunea de ,retea", mai 
ales, oferă posibilitatea de a da informaţii atât despre 
relaţiile dintre soţi într-o familie londoneza „obişnuită” 
(Bott, 1957), cât şi despre victoria unui candidat în 
alegerile electorale din Madhya Pradesh (Mayer, 1966). 
Oraşul apare ca un complex de reţele, unele permanente şi 
institutionalizate, altele fluide şi lăsate la iniţiativa 
actantilor. Separarea domeniilor traversate de aceste 
reţele ar fi mai pertinentă decât inventarierea diverselor 
segmente extrase din acestea. O altă abordare oferă credit 
examinării strategiilor si îndreaptă atenţia asupra 
interacțiunii indivizilor ce îşi joacă propriul rol social. Mai 
mult decât diversitatea şi eterogenitatea oraşului este însă 


subliniată accesibilitatea imediată, permisă de viata 
urbană. Intr-o oarecare măsură, se restabileşte aici 
conexiunea cu perspectiva ecologiei urbane care 
privilegiază individul solitar şi fenomenele de adaptare: 
dacă este posibil să se exploreze un repertoriu al rolurilor 
sociale, aceasta se întâmplă deoarece diversele sfere de 
activitate sunt distribuite în spatii separate. Situatiile, mai 
mult decât grupurile, devin acum obiectul privilegiat al 
analizei. Insă actantul, chiar „atomizat” din cauza 
multiplelor sale apartenente, registre şi interese, rămâne 
în partea din fată a scenei. Această metaforă a oraşului ca 
scenă se găseşte dusă la extrem în lucrările - calificate 
drept „micro-sociologice” - ale lui I. Goffman. 

Criticând aceasta perspectivă individualizanta in 
numele exigentei perceperii globale, constitutive, a 
proiectului antropologic, U. Hannerz, in cea mai ampla 
sinteza a lucrarilor de etnologie urbana disponibila astazi, 
incearca sa realizeze un tablou sintetic al organizarii 
raporturilor sociale in interiorul orasului, fenomenele fiind 
receptate intr-o maniera atat calitativa, cat si cantitativa. 
Un astfel de demers permite integrarea in domeniul 
antropologiei urbane a analizei intreprinderilor si a 
organizatiilor industriale, analiza ce tinde sa se constituie 
intr-un domeniu autonom. Se pare ca, plasand ceea ce este 
marginal in centrul preocuparilor sale, antropologia 
urbana incearca, printr-o miscare de contrabalansare, sa 
indeparteze din acestea ceea ce ar putea fi considerat 
nucleul organizarii societatilor complexe. 

Amploarea luata de concentrarile urbane pe toate 
continentele, transformarea brutala a peisajelor, inmultirea 
migratiilor de tot felul si coexistenta in aceleasi spatii a 
unor populatii foarte diferite au antrenat o explozie a 
temelor etnologiei urbane. Aflandu-se fata in fata cu 
realitati sociale caracterizate cel mai adesea prin 
interconexiune, coalescenta, sincretism sau  hibridare, 


antropologii se orientează spre definiţia unui „câmp” de 
studiu, adică spre identificarea unei serii de fenomene sau 
de evenimente a căror descriere şi analiză (geneza 
acestora, efectele lor, semnificaţiile pe care le poartă, 
discursurile pe care le suscită etc.) să permită un răspuns 
la probleme ample: în acest fel reuşesc marile meciuri de 
fotbal să alimenteze reflectia asupra inventării de noi 
ritualuri (Bromberger, et aL, 1987) sau viata unei mici 
comunităţi mesianice face posibilă descoperirea unor 
,recompuneri religioase, dar şi culturale si sociale" care se 
desfăşoară în clasele mijlocii ce locuiesc în zonele 
periferice ale unei metropole moderne ca Los Angeles 
(Gutwirth, 1988). 

URBANE (MINORITĂŢI ~) 

Fenomenul minoritar în mediul urban a fost analizat 
sub aspectele sale etnice, religioase, sau în termeni de 
vârstă, sex sau clasă socială. Unele grupuri minoritare se 
pot identifica prin una singură din aceste caracteristici, în 
timp ce altele pot combina mai multe, de exemplu vârsta şi 
sexul, etnia şi clasa socială, etnia şi religia etc. 

Forma cea mai curentă de studiu al unei minorităţi 
urbane este monografia: cele mai clasice s-au dovedit a fi 
cele întreprinse la Chicago în anii '20. Acestea s-au 
orientat asupra naturii implantării acestor minorităţi în 
anumite arii urbane. Astfel, marea concentrare de 
imigranţi evrei originari din Europa de Est, de la sfârşitul 
secolului al XIX-lea, într-un cartier din Chicago, favoriza 
atât un proces de izolare, cât şi o dinamică de asimilare 
socială şi culturală (Wirth, 1928). Această observaţie ar fi 
putut fi extinsă la numeroase alte minorităţi etnice sau cu 
o origine naţională specifică (italieni, polonezi, chinezi, 
negri etc). Grupările minoritare - alimentate de valurile 
migratorii succesive pe care le-au cunoscut oraşele 
americane la începutul secolului - şi fluiditatea lor spaţială 
şi socială au fost interpretate de şcoală din Chicago ca 
fiind rezultatul unui proces de selectare, distribuţie şi 
adaptare specifică a „ecologiei urbane” (Park, Burgess, 
McKenzie, 1925). Oraşul apare ca un mozaic de „arii 
naturale” (concept criticat de G.D. Suttles), denumite 
astfel deoarece par să se constituie în afara oricărui 


proiect de amenajare urbaná. 

In anii '20 au fost realizate primele studii asupra 
formelor delincventei in mediul urban. Bandele, cel mai 
adesea mono-etnice, se caracterizau printr-o raportare la 
un anumit teritoriu, iar existenta lor era expresia unei 
forme de rezistentà la descompunerea culturalá impusá 
minorităţilor de origine străină sau rurală, cum ar fi negrii 
americani. 

Aceste lucrări au dus la inventarea conceptului de 
subculture pentru a desemna fenomenele de recompunere 
culturală în mediul urban, oraşul fiind un cadru propice 
pentru gruparea unor indivizi ,altfel' (de exemplu 
minoritățile sexuale), siliţi in alte parti la izolare (Cohen, 
1955). Noţiunea anglo-saxonă de subculture a servit de 
asemenea la caracterizarea anumitor particularităţi de 
clasă, comune mai multor minorităţi etnic e, cum ar fi rolul 
predominant al familiei lărgite, considerat a fi una din 
principalele trăsături ale subculturii muncitoreşti (Gans, 
1962). Alterarea culturilor proletare în Europa, mai ales în 
Marea Britanie, a suscitat reacţii definite ca „subculturale” 
din partea anumitor grupuri ale tineretului britanic (de 
tipul skinheads), orientate în principal împotriva 
minorităţilor etnice, ca pakistanezii (Mungham, Pearson, 
1976). In general subculturile de tineri au părut să aibă 
caracteristici ,tribale" şi au suscitat numeroase studii 
(Monod, 1968), în special vizând modele de limbaj şi 
vestimentaţie (Y. Delaporte). La fel, analiza minorităţilor 
etnice ocupând anumite arii urbane s-a putut inspira din 
teoria „sistemelor segmentare". 

Totuşi, minoritățile urbane s-au dovedit neasimilabile 
de către comunităţile tradiţionale, deoarece ele sunt 
inserate în societăţi complexe mult diferite din punct de 
vedere cultural, economic şi politic. Conceptul de „reţea 
socială” este util pentru analiza acestor forme de insertie; 
acesta permite de altfel descrierea relatiilor sociale intre - 


tinute de membrii unei comunitàti si conturarea unei 
imagini a interactiunilor individuale si institutionale in 
afara cadrului teritorial al minorităţii. Acest tip de analiză 
s-a dezvoltat paralel în mediul urban occidental şi în cel 
african - în oraşele miniere şi industriale din Zimbabwe şi 
Africa de Sud; a cunoscut de asemenea numeroase 
formalizări conceptuale şi teoretice, printre care se poate 
semnala cea a lui J. Boissevain. 

Studiul minorităţilor urbane de tip etnic a contribuit 
la promovarea noţiunii de „etnicitate“: „grupul etnic” este 
perceput ca un grup solidar care nu se întemeiază numai 
pe interese proprii, ci şi pe legături familiale, culturale etc, 
în jurul cărora se construieşte solidaritatea etnică (Glazer, 
Moynihan, 1975). Această solidaritate de grup - având un 
caracter difuz şi transgenerational - s-a dovedit propice 
dezvoltării întreprinderii etnice, puternic marcată în 
Statele Unite si în Marea Britanie între anii 1970 - 1980. 
Fenomenul în cauză a marcat ansamblul minorităţilor 
etnice urbane, remarcabil de slab însă în rândul negrilor 
americani. A fost la originea a numeroase studii, adoptând 
un demers comparativ între etnii (Light, 1972) sau luând 
forma monografică. Înmulțirea acestor studii în Statele 
Unite şi Europa face posibilă o considerare la scară 
internaţională a acestor comparații. 

Conceptul de „minoritate urbană” a fost întrebuințat 
de antropologia americană pentru a da seamă de 
numeroasele comunităţi (amerindieni, chicanos, chinezi 
americani etc.) ce locuiesc în marile metropole nord- 
americane, precum şi în cele din America Latină şi 
Centrală, îndeosebi New Mexico şi San Juan de Porto-Rico 
(O. Lewis), sau din 

Asia de Sud. Cu mult inainte sá se ocupe de 
minoritățile marilor oraşe industriale englezeşti, 
antropologia britanică a realizat în timpul perioadei 
coloniale importante studii, sub egida lui Rhodes- 


Livingstone Institute, consacrate minorităţilor rezultate 
din exodul rural înspre oraşele miniere ale Rhodesiei 
(astăzi Zambia şi Zimbabwe). 

Antropologia africanistă franceză s-a interesat în mod 
special de fenomenul migraţiilor în căutarea unui loc de 
muncă, în măsura în care acesta contribuie la dezvoltarea 
oraşelor. Lucrările de pionierat aparţin lui G. Balandier 
(1955) in Brazzaville, apoi lui P. Mercier in Dakar, S. 
Bernus in Niamey si J.M. Gibbal in Abidjan. In Franta, 
etnologii au încercat la început să pună în evidentă 
existenta subculturilor de la marginea societăţii, rezultate, 
de exemplu, din coexistenta grupurilor de diverse origini 
în habitate oferind adăpost provizoriu (C. Petonnet). Există 
şi alte lucrări care au avut în vedere comunităţile 
religioase tradiţionale din mediul urban. Recent, câmpul 
de studii s-a extins la minoritățile constitutive ale 
pluriculturalitatii din Franţa urbana contemporană 
(Gutwirth, 1987). Această pluriculturalitate are mai multe 
origini: vechea prezentă a minorităţilor (evreii, ţiganii etc), 
migrațiile economice şi politice recente (maghrebienii, 
asiaticii etc.) sau opţiunea unor grupuri pentru practici 
sociale şi culturale deliberat minoritare, prin care ele îşi 
construiesc identitatea. 

URSS (CSI). Antropologia rusă si sovietică 

Etnografia - termen care se menţine în uz până în 
ziua de astăzi - se naşte în Rusia odată cu întemeierea în 
1845, la Sankt Petersburg, a Societăţii Ruse de Geografie, 
al cărei departament de etnografie se va afla la originea 
unei foarte importante colecţii de materiale, în primul rând 
despre populaţiile non-slave ale Imperiului, apoi despre 
cele ale Rusiei, Bielorusiei şi Ucrainei. Sankt Petersburgul, 
devenit Leningrad, va rămâne principalul centru al 
cercetării şi muzeografiei ruse, apoi sovietice. Lucrările 
din această perioadă de pionierat se ocupă în principal de 
literatura şi arta populară. Înfiinţarea la Moscova, în 1860, 
a unei Societăţi a Stiintelor Naturii, care include o 
secţiune de etnografie şi una de antropologie fizică, 
îndepărtează etnografia de folclor pentru a o apropia în 
schimb de ştiinţele sistematice. În aceeaşi epocă, gândirea 
germană începe să exercite asupra antropologiei ruse o 
influentă ce va rămâne multă vreme preponderentă. 
Evolutionismul, care la sfârşitul secolului al XIX-lea domina 
antropologia şi istoria, va continua să inspire (după 


Revoluţia din 1917 revizuit dintr-un punct de vedere 
marxist) o analiză a societăţilor considerate in funcţie de 
„stadiile” a căror succesiune caracterizează istoria 
omenirii.  Difuzionismul va fi inerent dezvoltării 
cercetărilor etnografice asupra Asiei ruseşti, care vor 
privilegia studiul culturii materiale, al activităţilor 
economice si al religiei (şamanismul în special), în 
detrimentul analizei sistemelor sociale. Interesul pentru 
cultura materială cunoaşte un avânt considerabil odată cu 
înfiinţarea primelor muzee etnografice. Mostenitori ai unei 
lungi tradiţii de interes pentru societăţile „arhaice” ale 
Imperiului, etnologii ruşi, ca şi exploratorii şi călătorii care 
iau precedat, rămân încă în mare măsură nişte amatori 


instruiți. : 
Totuşi câteva contribuţii sunt într-adevăr notabile. In 
anii 1870 - 1880, abolirea iobăgiei şi apariţia unui 


populism panslavist îi fac pe etnologi să se intereseze de 
lumea rurală şi să se concentreze în mod deosebit asupra 
familiei şi comunităţii ţărăneşti tradiţionale, privită ca 
instituţie, în acelaşi timp „primitivă” şi permanentă, a 
societăţii ruseşti. Lucrările lui M.N. Kovalevski, mai ales, 
vor contribui la accentuarea unei specificitáti ruseşti la 
care se va referi mai târziu Lenin. 

Sunt propuse astfel, foarte devreme, două viziuni: 
una a domeniului de investigare şi cealaltă a obiectului 
etnografiei, care se opun şi în acelaşi timp sunt 
complementare, după cum o arată foarte bine diviziunea 
muncii ştiinţifice care va prevala după 1917; în această 
privinţă, Revoluţia nu va opera nicio modificare în istoria 
antropologiei ruseşti. 

După unii, etnografia ar avea drept vocaţie să 
studieze din punct de vedere empiric culturile „primitive” 
şi reminiscentele trăsăturilor arhaice în societăţile 
moderne. Notiu nea de „etnos”, introdusă in 1923 de către 
S.M. Sirokogorov pentru a desemna nu numai ceea ce 


intelegem noi prin culturá, dar si ceea ce am numi 
etnicitate sau identitate etnicá, va inspira numeroase 
lucrări până în zilele noastre (Y. V Bromley). In opinia 
altora, etnografia este ştiinţa dezvoltării civilizaţiilor; cu 
anumite excepţii (lucrările lui B. Vladimirtov asupra 
„feudalismului” mongol, de exemplu), această concepţie 
este mai puţin ilustrată de etnografi, cât mai ales de 
orientalişti şi istorici ai antichităţii, moştenitori ai unei 
bogate tradiţii de cercetare. Cele două curente se conjugă 
în unul şi acelaşi demers de inspiraţie istoricistă, care, în 
cazul primului, contribuie la punerea accentului pe 
etnogenezá, iar în cazul celuilalt, subliniază specificitátile 
locale ale formațiunilor economice şi sociale (noţiunea de 
societăţi „orientale”). 

După 1917, etnografia cunoaşte un avânt important, 
în aceeaşi perioadă când, împreună cu lingvistica 
îndeosebi, este pusă în slujba obiectivelor statului socialist, 
care le prelungesc şi le accentuează pe cele ale regimului 
precedent în materie de integrare a populațiilor asiatice 
„primitive” sau nomade în ansamblul dominat de către 
ruşi; noua politică de înglobare a acestor populaţii se vrea 
a fi plină de respect în privinţa situării lor teritoriale, a 
identităţii lingvistice şi culturale şi chiar a modului lor de 
viaţă. Continuă colectarea de materiale, însoţită de o 
muncă de etnografie aplicată: asistenţa ştiinţifică pe lângă 
administraţie, producerea de documente pedagogice, 
crearea de centre culturale şi de cooperative specializate 
în dezvoltarea activităţilor ,traditionale" etc. La începutul 
anilor '20, i se încredinţează lui V.G. Bogoraz realizarea 
unui ambițios program de cercetare extensivă, care 
prevede trimiterea pe teren a mai multor zeci de tineri 
etnografi. Etnografia se organizează: înfiinţarea unui 
Institut de Etnografie în cadrul Academiei de Ştiinţe a 
URSS si a diverse alte instituţii specializate, cum ar fi 
Institutul Populatiilor din Nord, apariţia revistei Etnografia 


(1926), care va deveni Sovietskaia Etnografia (1931). 

Marxismul oficial îi atribuie etnografiei şi o sarcină 
cu caracter „teoretic”: să informeze, în calitate de ştiinţă 
auxiliară a istoriei - statut pe care etnografia îl împarte cu 
antropologia fizică şi lingvistică -, asupra modalitátilor de 
dezvoltare a societăților, cadrele de gândire impuse 
disciplinei inspirându-se mai ales din Originea familiei, a 
proprietăţii private şi a statului a lui Engels, care figurează 
ca operă fondatoare a „teoriei” marxiste în antropologie. 
Începând din anii '20, etnografia sovietică alunecă într-o 
poziţie din ce în ce mai marginală fată de celelalte 
antropologii nationale. „Dezbaterile” ştiinţifice care o 
animă nu mai sunt'separabile de cadrul dogmatic fixat de 
către putere, prin diverşi academicieni sau în mod direct, 
care se poate modifica în funcţie de conjunctura politică. 
Un exemplu potrivit pentru a ilustra natura şi scopul 
acestor dezbateri este oferit de discuţiile privind existenta 
modului de producţie „asiatic”, a cărei evoluţie, la sfârşitul 
anilor '20 şi începutul anilor '30 nu poate fi evaluată fără a 
tine seama de dificultăţile tactice pe care le întâmpină 
URSS şi Cominternul în definirea unei linii de acţiune în 
privinţa Guomindang-ului şi a Partidului comunist chinez. 
Şi exact în acest context general va fi tranşată de către 
Stalin în 1950 dezbaterea asupra relaţii iilor dintre limbă 
şi cultură. 

Astfel separată de cercetarea internaţională şi de 
principalele curente de gândire care o traversează, 
antropologia sovietică, după cel de-al doilea război 
mondial, pare să continue, într-un limbaj de lemn, aceleaşi 
vechi dezbateri care maschează diversitatea crescândă a 
punctelor de vedere, după cum remarca M. Fortes 
(Gellner, 1980). În interiorul teritoriului URSS, munca 
etnografică, întreruptă de război, se reia; aceasta se 
traduce prin publicarea de monografii, de rapoarte de 
cercetări regionale cu scop comparativ, de atlase culturale, 


care, în ceea ce priveşte Asia sovietică, manifestă un 
interes nou pentru studiul formelor de organizare 
economică şi socială, dar şi pentru cel al formelor 
contemporane ale etnicitatii, la finele perioadei 
„folclorizante” din deceniile 3 şi 4. Specialiştii sovietici 
acordă de asemenea, începând din anii '60, un interes nou 
societăţilor lumii a treia, în interiorul unor institute 
specializate in care etnografia colaborează cu alte 
discipline. 

Starea de fapt a etnografiei sovietice, aşa cum reiese 
din cercetarea făcută de Bromley (1977), prezintă o 
disciplină inca puternic ancorată în problematicile 
deceniilor precedente. Este de remarcat, totuşi, 
prezentarea de către L. Drobiceva a unor cercetări 
consacrate societăţii sovietice contemporane, opuse - sub 
titulatura de etno-sociologie a lumii ,moderne" - etno- 
sociologiei ,istorice”, care marchează o dorinţă de 
reînnoire. Etnografia sovietică se manifestă de asemenea 
printr-o anumită asumare a rezultatelor la care ajunsese 
antropologia socială şi culturală occidentală: ea contribuie, 
de exemplu, la diversificarea studiilor asupra societăţilor 
de păstori nomazi asiatici (A.M. Khazanov). Această 
deschidere se manifestă şi în plan institutional: o 
dovedeşte conferinţa de la Burg Wartenstein (1976), unde 
au fost confruntate metodele şi rezultatele etnografiei 
sovietice şi cele ale antropologiei occidentale (Gellner, 
1980). In aceeaşi ordine de idei, in 1977, sovieticii şi 
americanii reiau relaţiile întrerupte cu mult timp în urmă, 
fără a se fi pierdut amintirea colaborării lor anterioare, 
născute odată cu Jesup North Pacific Expedition (1900 - 
1901), organizată de F. Boas, la care au participat Bogoraz, 
V.I. Jockelson si L.Y. Sternberg, nume dintre cele mai mari 
ale antropologiei ruse de la începutul secolului al XX-lea. 
Activitatea organizată de specialişti - arheologi, lingvisti, 
antropologi -, din Siberia orientală în Alaska, s-a 


concretizat in conceperea expoziţiei „Crossroads of 
Continents” (Washington, 1988; Seattle, 1989), care a 
oferit o imagine impresionantă a bogăției colecţiilor 
sovietice (mai ales a muzeelor din Leningrad), al căror 
catalog extrem de bogat demonstrează continuitatea şi 
vitalitatea cercetării etnografice în URSS. 

De un secol şi jumătate, etnografii ruşi, apoi sovietici, 
au acumulat un volum imens de materiale, care au 
alimentat foarte multe monografii şi lucrări de sinteză; nu 
există nicio îndoială că dacă această antropologie continuă 
să se deschidă spre confruntările exterioare şi reuşeşte să 
dobândească o veritabilă autonomie intelectuală, va 
câştiga atunci cu rapiditate un loc de cinste în cadrul 
comunităţii antropologice internaţionale. 

V 

VALOARE 

Notiunea de ,valoare", ca si cea de ,necesitate", este 
adesea folosită de antropologi, fără a fiânsă explicitată. R. 
Firth (1964) observă astfel că „valoarea” are sensul de 
sentiment la B. Malinowski şi E.E. Evans-Pritchard, de 
concepţie la C. Kluckhohn, de semnificaţie generală la F. 
Kluckhohn, de referinţă implicită la G.C. Homans, de 
relaţie de interesla A.R. Radcliffe-Brown sau de etos la G. 


Bateson si A.L. Kroeber. Varietatea acestor utilizári si 
contradictia pe care cáteodatá o implicá semnaleazá 
existenta unei probleme epistemologice majore. 

In opinia lui Max Weber, valorile sunt date obiective, 
pozitive, determinànd anumite tipuri de comportamente 
distincte de cele orientate rational inspre un scop bine 
stabilit, sau actiuni afective ori traditionale. Ín acest sens 
este folosită noţiunea de ,valoare" de sociologia americană 
la începutul secolului al XIX-lea. „Prin valoare, scriu W.I. 
Thomas si F. Znaniecki (1927), înţelegem un dat având un 
conţinut empiric, accesibil tuturor membrilor unui grup 
social, şi un sens în funcţie de care activitatea este 
determinată sau nu". 

In antropologie, noţiunea de „valoare” dobândeşte un 
conţinut normativ (Kolb, 1957): sens şi valoare sunt prin 
urmare două noţiuni distincte, iar folosirea termenului 
„valoare” se restrânge „la normele de referinţă prin 


intermediul cărora este înţeles sensul - implicit sau 
explicit - de către indivizii interesaţi” (R. Firth, 1964). 
Printr-o serie de aproximări succesive - R. Benedict 


vorbind de „comportamente culturale dominante”, Kroeber 
de „centre culturale” - antropologii culturalişti americani 
propun noţiunea de „valoare” pentru a desemna trăsături 
culturale normative. Identificarea acestora permite 
efectuarea unei comparații între culturile considerate ca 
totalitáti şi privite ca tot atâtea sisteme particulare de 
valori. 

C. Kluckhohn, ale cărui lucrări ilustrează acest 
demers, defineşte valorile ca orientări normative ale 
acţiunii, pozitive sau negative, explicite sau implicite, 
organizate sistematic în interiorul unui ansamblu cultural 
(1951). Pornind de la această definiţie, el pune la punct, în 
colaborare cu T. Parsons si J.O. Brew, un proiect 
experimental, de studiu comparativ al valorilor in cinci 
societăţi” (1949). Pentru identificarea si compararea 


valorilor au fost propuse diverse metode. F. Kluckhohn si 
FI. Strodbeck (1961) pun accentul pe continutul cognitiv si 
normativ al ideilor-valor-i, E.A. Albert (1956), pe expresia 
lor lingvistică. Dar criteriile adoptate care, pentru a 
permite comparatia, trebuie sá fie universale, sunt oare cu 
adevărat discriminative („a studia valorile, recunoaşte E.A. 
Albert, înseamnă a studia totul”, 1956) sau sunt mai 
degrabă preluate din propriul nostru sistem de valori? 
Criticând aceste proiecte comparatiste, L. Dumont a 
încercat să întemeieze conceptul de „valoare” pe alte baze. 
Referindu-se la lucrările şcolii durkheimiene, în special la 
cele ale lui M. Mauss, el se apropie de structuralişti prin 
grija pentru înţelegerea caracteristicilor formale ale unui 
sistem social, deşi se deosebeşte de C. Lévi-Strauss prin 
raportarea valorii la ansamblul unui sistem cultural (cum 
procedează şi culturaliştii americani) şi nu la universalii. 
Valoarea este pentru Dumont principiul „ierarhiei” 
care o „aplică” în cadrul unui sistem de valori. Acest 
sistem trebuie interpretat din punctul de vedere „holist” al 
societăţilor studiate, şi nu din punctul de vedere 
„individualist” şi atomizat al propriei noastre societăţi: 
distincţia dintre subiect şi obiect ne permite să vizăm 
aceste societăţi ca obiect de studiu, însă ne ascunde 
specificitatea lor. Posibilităţile de comparare rămân totuşi, 
fiind întemeiate de exemplu pe caracteristicile schimbului 
- temă preluată de la Mauss şi dezvoltată de Dumont şi 
discipolii săi -, în măsura în care schimbul reprezintă 
„locul permanent de reafirmare a valorilor ultime ale 
fiecărei societăţi” (C. Barraud et al., 1984). Aprofundând 
această gândire epistemologică, alte lucrări ale lui Dumont 
încearcă să aprecieze prin comparaţie şi din aceeaşi 
perspectivă, valorile societăţii occidentale (1977, 1983). 
Această abordare a problematicii valorii ridică 
numeroase întrebări. Ea presupune un grad ridicat de 
închidere a totalitatii, a culturii si privilegiază valori 


transcendentale ultime (M. Houseman, 1984). Cum se 
poate trece de la un sistem de valori la altul? Mai exact, de 
la societăţile „holiste” la „individualismul” nostru modern? 
Este posibil să analizăm valorile doar din punctul de 
vedere formal al totalitátilor care le organizează? Altfel 
spus, se poate într-adevăr distinge expresia valorilor de 
producerea sensului? Dacă a vorbi despre valori înseamnă 
a vorbi despre „comportamente” (R. Firth, sau „a vorbi 
concret” (L. Dumont, 1983), nu trebuie oare, pentru a le 
analiza, să se folosească un model semiotic care să 
distingă expresia (valori) de conţinut (comportamente sau 
practici sociale „semnificative”) şi să permită aprecierea 
modului în care societatea produce valori şi a felului în 
care acestea determină ordinea socială? 

O astfel de abordare permite să se realizeze o punte 
între valorile pe care le studiază antropologul şi propriile 
noastre „valori economice”. Marx arătase deja că valorile 
(capitalul, munca etc.) nu sunt realităţi obiective. Noţiunea 
de fetişizare a produsului comercial, care completează 
teoria critică a valorii de schimb, subliniază relaţia dintre 
sens şi valoare. Calitatea specifică, „semnificativă”, a 
mărfurilor de a fi măsurabile, schimbate în spaţiul omogen 
al pietii, le consemnează valoarea şi, în cazul acestei márfi 
deosebite care este forţa de muncă (salariată), permite, 
atunci când aceasta este cumpărată şi folosită de către 
capital, reproducerea (lărgită) a valorilor şi a societăţii în 
ansamblul ei. Se întâlnesc deci la Marx elementele unei 
critici aduse teoriei clasice a economiei politice care face 
din muncă substanţa pozitivă a valorii; însă marxismul se 
va dovedi incapabil să dezvolte această critică şi să 
întreprindă o veritabilă analiză a culturii. 

În societăţile nilotice est-africane, o valoare esenţială 
li se acordă vitelor. Se poate vorbi în acest caz de o 
„fetişizare a vitelor”, care se manifestă mai ales în 
momentul sacrificării, evidențiind proprietatea (de ordin 


supranatural) pe care o posedá aceste animale de a 
întemeia relaţiile dintre oameni şi relaţiile oamenilor cu 
Dumnezeu (Bonte, 1985). Felul în care negrii nuer se 
deosebesc, ca „popor al vitelor”, de vecinii lor dinka 
subliniază faptul că valoarea acordată animalelor, comună 
celor două societăţi, poate orienta în mod diferit practicile 
sociale, contribuind la crearea identitätilor sociale şi 
culturale. 

Din această analiză se retine imposibilitatea de a 
distinge între fapte şi valori, asociate formal şi semiologic, 
afara modului nostru pozitivist de gândire. Analiza formală 
interpretează sistemul de valori ca pe o totalitate 
ierarhizată pe care analiza semiotică o deconstruieşte 
arătând felul cum valorile devin mizele reproducerii, dar şi 
ale schimbării sociale. Dezbaterea asupra judecăților de 
valoare şi a statutului acestora, care a traversat atât 
antropologia, cât şi alte ştiinţe sociale, riscă să devină o 
falsă problemă. Se poate considera, cum o face Max 
Weber, că aceste judecăţi scapă, în parte, cunoaşterii 
ştiinţifice, deoarece constituirea valorilor nu rezultă din 
comportamente raţionale, sau că ele pot fi privite ca unele 
reminiscente ale relativismului cultural. Ambele poziţii 
restabilesc distincţia dintre fapte şi valori, privilegiind 
caracterul pozitiv al faptelor sau încercând să înlocuiască 
antropologia printr-un discurs universalizant despre lipsa 
de comunicabilitate între culturi. 

P. BONTE 

VAN GENNEP Arnold 

Arnold Van Gennep s-a născut in 1873 la 
Ludwigsburg (Wurttemberg), din tată german, descendent 
al unor emigranţi francezi, şi din mamă olandeză. La 
vârsta de şase ani părinţii divorţează, iar mama sa se 
stabileşte în Franţa. Câţiva ani mai târziu, se va recăsători 
cu un medic care lucrează în staţiunea termală Challes-les- 
Eaux în Savoia. Din această perioadă datează ataşamentul 
lui Van Gennep fată de Savoia, regiune pe care o va 
străbate de la un capăt la altul, comună după comună. 
După terminarea studiilor, el petrece patru ani în Polonia 
ca profesor de franceză, apoi se întoarce în Franţa unde 
îndeplineşte funcţia de şef de traduceri la Ministerul 
Agriculturii. Rămâne acolo din 1901 până în 1908, după 


care hotărăşte să-şi câştige existenţa prin scris (articole, 
cronici, traduceri, conferinţe etc). Între 1912 şi 1915 
ocupă pentru scurt timp catedra de etnografie a 
Universităţii din Neuchitel, îndeplinind totodată funcţia de 
director adjunct al muzeului de etnografie din acelaşi oraş. 
A avut totuşi timp pentru a reorganiza muzeul şi pentru a 
pregăti primul Congres de Etnografie (1914). Franţa, în 
schimb, nu-i va ofer-i niciodată vreun post nici în 
învăţământ, nici în cercetare. Moare în 1957 la Bourg-la- 
Reine, unde locuia de cincizeci de ani. 

Anii de formare a lui Van Gennep demonstrează o 
mare curiozitate intelectuală şi mult nonconformism: el 
urmează în cadrul Ecole Pratique des Hautes Etudes 
cursuri de lingvistică generală, de egiptologie, de arabă 
veche, de religie islamică şi de religii ale popoarelor 
„necivilizate”. Stăpâneşte un mare număr de limbi străine, 
fiind ajutat în acelaşi timp de un talent excepţional şi de 
încrederea in bogăţia culturală pe care o aduce 
diversitatea lingvistică. In sfârşit, străbate Savoia, care va 
fi de altfel terenul său predilect, pentru început în căutare 
de monede vechi, iar mai apoi, foarte repede, pentru 
culegerea de material folcloric: cercetările sale vizează în 
primul rând probleme de etnologie ale timpului său: 
totemismul,  tabuul, formele primitive ale religiei, 
raporturile dintre mit şi rit. Publicarea, în 1909, a cărţii 
Les rites de passage, constituie un element esenţial al 
operei sale, aceasta fiind, după cum el însuşi o 
mărturiseşte, „rezultatul unei iluminări”. Într-adevăr, 
autorul defineşte în ea un concept de o foarte mare 
importanţă pentru studiul societăţilor umane şi al 
funcţionării lor: expresia şi noţiunea de „rit de trecere” au 
pătruns de atunci definitiv în vocabularul si uzul 
etnologilor. 

După 1920, Van Gennep se consacră în întregime 
etnografiei şi folclorului francez. Publică, pe de o parte, 


şase monografii regionale, iar pe de altă parte, 
monumentalul Manuel de folklore francais contemporain 
(1937 - 1958), pe care moartea sa îl lasă neterminat. 
Aceste scrieri constituie joncţiunea dintre lucrările 
folcloriştilor secolului al XIX-lea şi etnologia modernă a 
Franţei, mai ales datorită rigurozitätii în munca de teren 
(localizarea precisă a faptelor, de exemplu) preconizată 
pentru prima oară de Van Gennep. În plus, în întreaga sa 
operă se pot vedea desenate în filigran contururile teoriilor 
contemporane ale antropologiei. 

N. BELMONT 

VIAŢĂ (CICLU DE -) 

Noţiunea de „ciclu de viaţa” exprimă derularea 
existenţei umane individuale, universal trăită şi chiar 
conceptualizată în mod identic de către toate culturile. 
Aceasta deoarece fundamentul ciclului de viaţă este în 
primul rând biologic şi doar în al doilea rând social. 
Reproducerea speciei umane implică existenta, între 
naşterea şi moartea individului, a unei perioade de 
maturizare în care nou-născutul să ajungă la vârsta 
procreatiei şi a unei perioade de-a lungul căreia adultul să- 
şi însoţească fiul până la realizarea sa completă. Acest 


ciclu îmbracă diverse forme în societate, fiind totuşi 
presărat cu unele proceduri comune tuturor culturilor, cum 
ar fi atribuirea unui nume, căsătoria sau măsurile luate la 
moarte, care privesc atât tratamentul cadavrului, cât şi 
conservarea memoriei defunctului. Raportat la acest ciclu, 
căruia fiecare cultură îi impune propriile norme, tot ceea 
ce i se poate întâmpla sau nu individului decurge din 
destinul acestuia. Totuşi, culturile sunt preocupate, fiecare 
în felul sáu, şi de modul de imprimare în țesătura socială si 
în gândirea simbolică a particularitátilor si devierilor fată 
de regulă. 

În mod surprinzător, noţiunea de „ciclu de viaţa” a 
fost puţin dezvoltată de către antropologi. Ea se prezintă 
ca o rubrică generală, servind la ordonarea descrierii 
diverselor etape ale socializării vieţii individuale şi ale 
ritualizărilor ce le însoțesc. Acestea reprezintă tot atâtea 
însemne prin care fiecare cultură creează perioade de 
tranziţie, grăbite sau încetinite, condensate sau prelungite, 
între diversele momente ale traseului biologic al existenţei. 
Educaţia se impune în prima fază a acestui parcurs: ea 
implică în primul rând procesul de îngrijire maternă, o 
înscriere socială bazată pe filiatie şi o înscriere simbolică 
într-o nouă identitate care, la fel ca identitatea genetică, 
nu este niciodată accelerată de elemente împrumutate din 
diferite categorizări. Astfel dotat cu o „poziţie”, individul 
va fi „înăl „at”, prin raportare la anumite norme, valori şi 
conduite impuse; el va trece prin „şcoli, va primi 
„sacramente”, va dobândi statute si grade, pentru a ajunge 
în cele din urmă să se „situeze” el însuşi, mai mult sau mai 
puţin conştient, în cadrul societăţii. 

O altă fază este caracterizată prin distantarea, odată 
cu vârsta, fată de perioada de activitate (de părinte, de 
producător, de războinic etc). Această ultimă situaţie este 
susceptibilă să facă obiectul unei elaborări specifice, cum 
o arată îndeosebi exemplul societăţilor cu clase de vârsta, 


care asociază fiecărei faze a vieţii, inclusiv celei a 
maturității, o funcţie socială determinată. Atitudinea fata 
de memoria morţilor nu apare cu claritate decât în 
momentul când ciclul de viaţa în cauză ajunge la final. 
Totuşi, la fel ca ,trecerile" care marchează existenta, 
aceasta contribuie la transformarea  discontinuităţii 
ciclurilor de viaţă într-un continuum ce reprezintă atât 
însemnul socialului, cât şi al biologicului. 

P. SMITH 

VIZUALĂ (ANTROPOLOGIE ~) 

Antropologia vizuală, ramură a  etnografiei 
descriptive, adună prin intermediul imaginii informaţii 
despre popoarele trecute şi prezente. Formele imaginii 
sunt multiple şi variază în funcţie de epocă, fiind expresia 
condiţiilor tehnice ale fiecărei perioade. El e nu încetează 
să se diversifice începând din secolul al XIX-lea şi până în 
zilele noastre: de la imprimarea în lemn la gravarea în 
aramă şi litografie, de la desen la acuarelă şi la pictură în 
ulei, de la fotografie la film, la video şi la grafica automată 
pe calculator. Totuşi, reprezentările figurate reflectă până 
la un anumit punct stilul şi gustul dominant al timpului. 
Ele reprezintă în acest fel o dublă sursă de informare: 
asupra obiectului reprezentat si asupra creatorului 
imaginii şi a condiţiilor istorice. Antropologia vizuală îşi 
trage numele din acelaşi câmp conceptual al ştiinţelor 
umaniste ca şi antropologia verbală. Ambele au coexistat 
timp îndelungat fără a se contrazice. Totuşi, antropologia 
textului a fost mai rar pusă în discuţie decât antropologia 


imaginii. Valoarea ştiinţifică a muncii documentare cu 
imaginea este încă serios contestată în cercurile 
academice chiar şi în zilele noastre. Inca nu există nicio 
catedră de antropologie vizuală, iar cursurile asupra 
filmului etnografic sunt foarte rare. Această defavorizare a 
antropologiei vizuale se întemeiază pe o idee preconcepută 
lipsită de fundament, potrivit căreia textele scrise posedă o 
bogăţie informaţională superioară celei a imaginilor. 
Documentarea iconografică vizează obiectele culturii 
materiale, unelte, ustensile de menaj şi mobilier, jocuri, 
arhitectură, îmbrăcăminte, obiecte de artă, cum ar fi cele 
ale practicii religioase, dar şi imaginea omului însuşi. 
Odată cu reprezentarea relațiilor dintre oameni, 
antropologia vizuală lasă deoparte dimensiunea exclusiv 
materială, pentru a atinge sfera simbolismului. Acest lucru 
este valabil şi pentru obiectele neanimate: acestea pot 
avea o semnificaţie si o forţă simbolică pe care forma lor 
exterioară nu le trădează. Se deduce astfel că antropologia 
vizuală poate atinge, dincolo de suprafața lucrurilor, o 
dimensiune semiologicá si estetică, munca antropologului 
cu imaginea situându-se la graniţa dintre ştiinţă si artă. 
Antropologia verbală şi antropologia vizuală nu sunt 
discipline concurente. De exemplu, în secolul care 
urmează descoperirii Americii, cei care ilustrau relatările 
de călătorie, fără să fi fácut cea mai mică observație 
directă, nu lucrează decât pe baza bunei credințe din 
mărturiile călătorilor. La polul opus, în muzee şi arhive, 
reprezentări figurate ale trecutului aşteaptă să fie 
transformate în surse şi să li se facă analiza verbală. 
Aducerea la lumină a acestui foarte bogat material de 
surse iconografice ale etnografiei devine o prioritate a 
viitorului apropiat, atât pentru că dispariţia sau mutatia 
culturilor tradiţionale fac din ce în ce mai aleatorie 
observaţia directa, cât şi pentru’ca noile metode 
electronice de arhivare permit, în zilele noastre, tratarea şi 


folosirea simultană a textului si a imaginii, puse în sfârşit 
pe picior de egalitate. 

Antropologia vizuală a produs câteva capodopere de 
frumuseţe şi precizie: stampele în lemn ale cărţilor lui H. 
Staden (1557) si J. de Lery (1578) despre indienii 
tupinamba din Brazilia; guasele lui L. Le Moyne (1546) si 
acuarelele lui J. White (1585) despre locuitorii Floridei; 
gravurile în aramă ale lui T de Bry (1591), tablourile în ulei 
şi desenele în cretá ale lui A. Eckhout (1641) reprezentând 
indieni tapuya; portrete (mezzo-tinto) ale unor cápetenii 
indiene realizate de J. Verelst (1710); litografiile lui C.-A. 
Lesueur reprezentând aborigeni din Australia si Tasmania 
(1801) sau cele ale lui K. Bodmer, care reprezintă scene de 
viatà ale populatiei mandan (1838); daghereotipul sefului 
indian Watchful Fox al lui T.M. Easterly (1847); fotografia 
unei perechi de îndămâni fumând pipă, făcută de G.E. 
Dobson (1872), cea a unui vedda din Sri Lanka 
încordându-şi arcul, făcută de C.G. Seligman (1907); în 
sfârşit, filme precum Les maitres fous de J. Rouch (1954), 
Turkana Trilogy de D. si J. MacDougall (1974 - 1981), The 
Women's Olamal (masai), de M. Llewelyn-Davies (1984). 

VANATOARE 

Vanatoarea este un mod de aprovizionare, bazata pe 
capturarea violenta a unor fiinte vii (Leroi-Gourhan, 1945). 
Asociata cu pescuitul si cu strangerea vegetalelor, ea 
trimite la o forma de economie caracteristica pentru 
primele societati omenesti si specifica anumitor societati 
contemporane, numite chiar societăţi de vânători- 
culegători. Când coexistă cu agricultura şi cu creşterea 
animalelor, vânătoarea este adesea încredinţată unor 
specialişti, cum ar fi „omul care ucide” la crescătorii de 
animale  iukaghiri (Lot-Falck, 1953). Deşi uciderea 
animalelor pentru hrană este o activitate comună lumii 
animale şi lumii oamenilor, care utilizează cu această 
ocazie anumite animale ca ajutoare, vânătoarea marchează 
o cezură radicală între societăţile omeneşti şi cele animale: 
omul fiind inapt din punct de vedere natural să practice 
formele de+vanatoare specifice animalelor, tehnicile sale de 
vânătoare sunt artefacte culturale prin excelentă, iar 
dezvoltarea lor e indisolubil legată de evoluţia biologică şi 
psihomotorie a speciei umane. Însă, pe lângă faptul că îi 
distinge pe oameni între ei, vânătoarea realizează o 
separare între oameni şi animale. Sub acest dublu aspect, 
ea constituie un obiect de studiu pentru antropologi, care 
au abordat-o adesea plecând de la un punct de vedere 
evolutionist, privilegiind factorul cinegetic al adaptării la 
mediu (Lee, De Vore, 1968). 

Tehnică de achiziţie şi economie legată de un mod de 
viaţă, vânătoarea implică un mod de gândire aplicat 
raporturilor dintre universul oamenilor şi universul 
natural. Ea însoţeşte manifestările vieţii sociale şi, în 


societăţile vânătorilor-crescători actuali, ritmul mişcărilor 
de scindare şi de adunare a grupului (precum şi cel al 
activităţilor rituale si sociale) urmează îndeaproape 
drumurile vânatului. Considerând animalele sălbatice nişte 
„parteneri”, vânătorii stabilesc cu acestea din urmă relaţii 
de reciprocitate calchiate pe modelul relaţiilor sociale. De 
asemenea, anumite domenii de activitate socială sunt 
concepute după modelul unei grile simbolice care face loc 
modelului cinegetic (de exemplu, în anumite societăţi, 
vrăjitoria sau şamanismul). Insă acest mod de gândire 
generează şi raporturi de alteritate socială. Într-adevăr, 
vânătoarea este locul instituirii diviziunii sexuale a 
responsabilitatilor, a colaborării dintre bărbați, a 
schimbului şi a împărţirii în bărbaţi şi femei, pe de o parte, 
şi în parteneri masculini, pe de altă parte. Din această 
„proximitate” a vânătorii fată de elementele fondatoare ale 
vieţii sociale decurge importanta vânătorului ca figură a 
alteritatii în miturile de întemeiere sau, în contexte foarte 
diferite, acele faze de entuziasm stârnit de vânătoarea 
colectivă in anumite momente critice ale istoriei 
societăţilor moderne (de exemplu, în Franţa, în perioada 
Revoluţiei sau în perioadele de după război). Diversitatea 
tehnicilor utilizate, strâns legate de varietatea mediilor 
naturale avute în vedere (terestru, aerian, acvatic), 
repertoriate şi clasate de A. Leroi-Gourhan (op. cit.), îi 
conferă vânătorii proprietăţi discriminatorii ale căror 
efecte se situează mai putin la scara societăţilor 
comparate între ele (cu excepţia câtorva cazuri notorii, 
precum absenta arcului, caracteristica societăților 
australiene), cât la nivelul funcționării interne a fiecărei 
societăţi luate in mod izolat. 

Gradul de apropiere fizică fată de vânat, scurgerea 
sau reținerea sângelui corespund distinctiei dintre arme si 
capcane şi dintre arme perforante şi arme contondente, 
servind ca suport pentru instituirea unor diferenţe de 


naturá sexualà (armele perforante apartineau bárbatilor) 
sau socială (în Europa medievală, armele perforante erau 
rezervate nobililor). Modalitätile de punere în practică a 
tehnicilor, individuale sau colective, care pot să 
diferentieze statutele masculine, depind mai putin de 
caracteristicile vânatului, cât de locul vânătorii în 
configuraţia rituală a unei societăţi. Totuşi, fie ca este 
vorba de marile vânători colective (în Siberia veverità si 
ren; în America de Nord bizon), de vânătorile practicate de 
grupuri mici cu scopul de a stimula fertilitatea şi 
fecunditatea femeilor (în Africa, populaţiile ndembu şi 
lele), de vânătorile regale (vânătoarea de cerbi în Franţa şi 
Anglia evului mediu, vânătoarea de bibilici la populaţia 
moundang din Ciad) sau de înfruntările individuale cu 
caracter inițiatic (urs sau mistreţ), timpul vânătorii este, în 
general, un timp consacrat, mărginit de o plecare şi o 
întoarcere ritualizate, comparabil cu timpul sacrificiului 
sau al războiului. Când vânătoarea este făcută de 
specialişti, statutul caracteristic de ucigaşi care le este 
atribuit acestora în mod permanent poate să se substituie 
chiar caracterului ritual al activităţii înseşi. In societăţi 
precum Grecia antică sau India vedică, vânătoarea apare 
ca o alternativă, sălbatică în Grecia, impură în India, a 
sacrificiului (M. Biardeau, C. Malamoud). 

In sfârşit, reprezentările referitoare la fiziologie care 
însoțesc reiterarea prin vânătoare a diferenţei dintre sexe 
alimentează concepţia rolului regulator pe care ea poate 
să-l joace, din perspectiva a numeroase societăţi, pe plan 
social: modul în care se realizează şi periodicitatea 
capturilor mențin ordinea naturii, asemenea unui 
tratament medical. 

VÂNĂTORI-CULEGĂTORI 

În general, prin sintagma „vânători-culegători” sunt 
desemnate popoarele care trăiesc din vânătoare, cules, 
pescuit etc. Toate aceste activităţi au în comun faptul că 
exploatează, pentru scopuri economice şi esențialmente 
alimentare, resursele furnizate în mod imediat de către 
natură, fără ca aceasta să fie transformată de către om, 
resurse care provin de la specii animale sau vegetale în 
stare sălbatică sau spontană. Vânătorii-culegători pot fi 
caracterizați, în opoziţie cu agricultorii şi păstorii, prin 
faptul că nu domesticesc resursele principale pe care le 
utilizează. Cât despre noţiunea însăşi de domesticire, ea 


este cu sigurantá greu de definit si rámáne supusá 
controverselor atát in mediul antropologilor, cát si in cel al 
naturaliştilor, însă putem să optám pentru ideea cá o 
specie naturală este domesticită atunci când omul îi 
controlează producţia. 

Noţiunea de „vânători-culegători” derivă din lucrările 
specialiştilor în probleme de preistorie, care au arătat 
deosebita importantă pe care o are în istoria omenirii 
ruptura produsă de adoptarea unui mod de viaţa agro- 
pastoral. Pentru a explica această ruptură, G.V. Childe a 
propus în anii '20 expresia de „revoluţie neolitică”, 
comparabilă ca importantă, în opinia sa, cu revoluţia 
industrială, paleoliticul corespunzând unei economii de 
vânătoare-cules, iar neoliticul unui mod de viaţa agro- 
pastoral. Opoziția conceptuală dintre vânători-culegători si 
cultivatori-păstori putea fi astfel gândită atât în diacronie, 
cât şi în sincronie, devenind susceptibilă să organizeze atât 
datele arheologiei preistorice, cât şi datele etnografice. 

Supozitiile care marchează istoria ideii de vânători- 
culegători ridică două mari probleme. Prima se iveste 
datorită faptului că antropologia vânătorilor-culegători se 
ocupă, dintre societätileâzise „primitive”, de acelea care 
par cele mai vechi sau care par să perpetueze cel mai 
vechi mod de viaţa al omenirii. Or, a te ocupa de aceste 
popoare înseamnă implicit a pune problema evoluţiei 
sociale a omenirii. Pentru a putea răspunde la aceasta, 
trebuie elaborată o adevărată metodologie, comparându-i 
pe vânătorii-culegători din prezent (observati în secolele al 
XIX-lea şi al XX-lea de către etnologi) cu cei din preistorie, 
pentru a pune în lumină nu numai omologiile, ci şi 
diferenţele. In loc să procedeze astfel, cercetătorii s-au 
mulţumit adesea să-i identifice, în mod naiv, pe unii cu 
ceilalţi, fără a lua în seamă decalajul istoric şi implicaţiile 
sale. Sau, dimpotrivă, s-au mulţumit să noteze enorma 
distantă cronologică care îi separă pe vânătorii preistoriei 


de cei din prezent, afirmând că ei nu pot fi comparati, fără 
să ţină seama de faptul că tehnicile lor, modul lor de viaţă, 
economiile, structurile lor demografice sunt, totuşi, 
asemănătoare. 

A doua întrebare decurge din constatarea că, atunci 
când vorbim despre vânätoriculegätori, evocám un 
ansamblu de societăţi reunite în aceeaşi rubrică datorită 
asemănării dintre tehnicile lor de subzistentă şi economiile 
lor. Or, această regrupare presupune că popoare atât de 
diferite şi de îndepărtate precum aborigenii australieni şi 
eschimoşii pot fi comparate în mod valabil; aşadar, 
întrebarea vizează posibilitatea existenţei unei antropologii 
sociale dincolo de diferenţele culturale. În plus, societăţile 
sunt definite doar în funcţie de caracteristicile lor tehnice 
şi economice, ceea ce înseamnă că aceste caracteristici 
materiale au o anumită pertinentă pentru descrierea şi 
analiza societăţilor. Întrebarea subiacentă este 
următoarea: cum poate fi concepută o articulare între 
aspectul economic al unei societăţi şi celelalte aspecte ale 
sale? 

Aceste două întrebări sunt legate între ele, pentru că 
societăţile paleolitice nu sunt cunoscute decât prin baza 
lor materială. Totuşi, ţinând seama de dificultăţile inerente 
primei întrebări, dar şi de funcţionarea sentimentului 
antievolutionist care predomină în secolul al XX-lea, mai 
ales a doua întrebare a reţinut atenţia cercetătorilor. 

Ea a fost pusă încă din anii '30 de către J. Steward, 
care a abordat-o pornind de la o problematică rămasă în 
atenţia cercetătorilor si după anii '70: reluând noţiunea de 
„bandă” deja intrată în antropologia americană, el a 
propus o unificare, suplă, dar convingătoare, a faptelor 
etnografice cunoscute. „Banda” americană corespunde, 
mai mult sau mai putin, acelei grupări pe care AR. 
Radcliffe-Brown o numea, în aceeaşi epocă, pentru 
Australia, „hoardă”: un grup de bază, rezidenţial si 


economic, dotat cu o anumitá capacitate de integrare 
socială si politică. Din acel moment, band level of 
organization a devenit forma socială despre care se crede 
că trebuie să corespundă economiei de vânătoare si de 
cules: este notiunea-cheie a antropologiei vânătorilor- 
culegători. 

Numeroasele controverse stârnite în anii '50 - mai 
ales în Australia, legate de formele de organizare locală - 
au dus la golirea de conţinut a conceptului de „bandă”, mai 
ales în privinţa caracterului patrilocal-patriliniar care îi era 
adesea asociat (mai ales de către E. Service). Apariţia 
importantei lucrări Man the Hunter în 1968 a marcat 
punctul final al acestei controverse. De acum înainte, 
numeroase fapte au devenit clare, mai ales gratie 
lucrărilor lui R. Lee despre populaţia kung: importanta 
culesului, care este, de obicei, o îndeletnicire feminină (şi, 
corelativ, rolul economic considerabil al femeii), intervalul 
scurt de timp consacrat muncii la vânătorii-culegători etc. 
Pe linia „ecologiei culturale”, cercetările întreprinse în 
domeniul economiei, al tehnicilor şi al adaptării omului la 
mediu au modificat considerabil viziunea noastră despre 
modul de viaţa al vânătorilor-culegători. În problema 
organizării sociale, rezultatele sunt mai degrabă modeste 
şi putem să ne întrebăm dacă mai are rost să păstrăm 
categoria definită economic a vânătorilor-culegători, în 
condiţiile în care nu putem să precizăm măcar câteva 
trăsături de organizare socială care i-ar fi inerente. 

Dacă noţiunea de „bandă” se dovedeşte un concept 
puţin utilizabil (pentru că există cam tot atâtea definiţii 
câţi autori), credem că putem afirma cel puţin că 
societăţile de vânători-culegători sunt societăţi egalitare. 
O asemenea caracterizare este cu adevărat vagă dacă 
ținem seama de minutiozitatea cu care antropologii 
trateazá de obicei inrudirea sau alte aspecte ale vietii 
sociale. Însă şi aceasta este o idee falsă, care nu a putut fi 


avansată decât neglijând o bună parte a societăţilor 
cunoscute de vânătoriculegători. Astfel, pe Coasta de nord- 
vest a Pacificului, în California, în sud-estul Siberiei, în 
nordul Japoniei etc, populaţii în general puternice şi 
numeroase au edificat societăţi stratificate care nu 
practică nici agricultura şi nici creşterea animalelor. 
Pentru a ţine seama de aceste societăţi considerate 
excepţii, se poate avansa ideea unei structuri economice 
bazate pe stocarea intensivă a unor resurse abundente, 
însă sezoniere (Testart, 1982), structură identică cu cea a 
societăţilor de cultivatori de cereale. Stocarea, şi nu 
agricultura, este cea care permite sedentarizarea şi care 
pune la dispoziţie baza materială a unei posibile dezvoltări 
a inegalitatilor economice. Această ipoteză modifică datele 
problemei, pentru că nu economia de vânătoare-cules este 
cea care se dovedeşte pertinentă, ci o structură economică 
definită într-un mod mai complex, în funcţie de un ciclu 
economic dependent de resurse, care pot să fie atât 
domestice, cât şi „sălbatice”. 

Putem oare acum să precizăm formele sociale care 
corespund diferitelor tipuri economice pe care le-am 
distins? în cazul vânătorilor-culegători care nu stochează, 
nomazi si egalitari, definiti întotdeauna ca vânători clasici, 
poate fi observată o diferenţă fundamentală, care ţine de 
marile probleme tradiţionale ale antropologiei sociale: 
înrudirea, organizarea socială şi nivelul simbolic al 
societăţii. Într-adevăr, Australia este singurul domeniu 
întins al vânătorilor-culegători nomazi (spre deosebire de 
boşimanii din Africa Australă, de indienii din Canada şi din 
partea meridională a Americii de Sud) în care se întâlneşte 
pe scară largă uniliniaritatea (organizarea sistematică în 
clanuri), organizarea dualistă a societăţii şi a 
reprezentărilor şi totemismul. Explicarea unei diferenţe 
atât de radicale constituie problema majoră cu care se 
confruntă orice antropologie a vânătorilor-culegători. 

VÂRSTĂ 

Vârsta exprimă succesiunea etapelor de dezvoltare 
fizică a individului; mod de evaluare a fundamentului 
biologic, vârsta are o semnificaţie socială. Referirea la 
vârstă permite situarea individului în derularea existenţei 
sale particulare; ea serveşte ca bază a definirii grupurilor 
de indivizi, în general de acelaşi sex, instituţionale (clase 
de vârstă, asociaţii de vârstă etc.) sau neinstitutionale 
(generaţiile). Vârsta, la fel ca şi sexul, are valoarea unui 
parametru discriminant în determinarea locului individului 
în societate. Fenomen universal, luarea în considerare a 
vârstei ocupă un loc mai mult sau mai puţin important, în 
funcţie de diversele societăţi. In cadrul unora dintre 
acestea, de exemplu, în Africa de Est, rangul vârstei 
bărbaţilor joacă un rol fundamental în funcţionarea 


sistemului social (Eisenstadt, 1956; Bernardi, 1984). În 
legáturá cu aceste societáti, se vorbeste despre organizári 
sociale „pe clase de vârstă”, marcând astfel importanta 
cuvenită unor grupări a căror existentă este larg atestată 
pretutindeni în lume, fără însă a juca peste tot acelaşi rol. 
Numim „clasă de vârstă” un grup de indivizi aparţinând 
aceluiaşi „contingent”, în sensul demografic al termenului, 
adică un grup de indivizi care au în comun faptul de a se fi 
născut în acelaşi interval de timp, care separă, în mod 
general, două initieri succesive ale adolescenților; rezultă 
că ne naştem într-un contingent, o clasă de vârstă - 
asemenea contingentelor anuale de recrutare militară -, 
căreia îi apartinem până la moarte. În Africa de Est, 
recrutarea unei clase de vârstă se efectuează mai întâi la 
nivelul grupului local, apoi clasa de vârstă se constituie la 
diferite alte niveluri ale organizării teritoriale, până când 
ajunge să se extindă la scara întregii societăţi. De-a lungul 
existentei sale, o clasă de vârstă parcurge o serie ordonată 
de „grade“, fiecare dintre acestea fiind definite prin 
referire la o tranşă de vârstă, reală sau generationala; 
articularea dintre clase şi grade de vârstă este supusă 
respectării anumitor constrângeri, precum cea în virtutea 
căreia un tată şi fiul său nu ar putea să aparţină împreună 
aceleiaşi configurații sociale fondate pe vârstă, oricare-ar 
fi aceasta. Să luăm un exemplu exact: o societate care, la 
date stabilite în mod regulat, recrutează o nouă clasă de 
vârstă constituită din totalitatea noilor iniţiaţi, adică 
alcătuită din toţi băieţii născuţi după precedenta iniţiere. 
Avem o succesiune de contingente C1, C2, C3 etc, care 
sunt tot atátea clase de várstá. Aceeasi societate stabileste 
un numár fix de grade, care corespund tot atátor etape ale 
existentei individuale. O dată trecut momentul iniţierii, 
poţi să fii, în mod succesiv, tânăr războinic consacrat 
luptelor exterioare, războinic matur cu sarcini militare 
defensive, om cu experienţă însărcinat cu gestiunea 


politică a societății, bătrân având responsabilitatea 
îndeplinirii ritualurilor. În acest fel, sunt definite patru 
grade: gl, g2, g3 şi g4. Fiecare clasă va trece, deci, prin 
cele patru etape; în orice moment, va exista deci o 
identificare între un grad şi o clasă de vârstă. 

Se disting două modalităţi de constituire a claselor 
de vârstă: una poate fi numită ,initiatica", iar cealaltă, 
„generaţională”. Modalitatea initiaticá este ilustrată de 
sistemul de vârstă al masailor (Kenya, Tanzania): criteriul 
formării unei clase de vârstă este co-initierea post- 
pubertară. La masai, clasele de vârstă parcurg patru 
grade, definite sensibil la fel cu cele din modelul nostru 
general: războinici, şefi de familie şi crescători de vite, 
responsabili de ordin politic şi responsabili de ordin 
religios; o clasă de vârstă ţine de acelaşi grad de vârstă 
timp de cincisprezece ani. Pentru modalitatea 
generationalá, criteriul apartenenţei unui tată şi al fiului 
său la două clase de vârstă distincte este prevalent, vârsta 
reală subordonándu-se vârstei genealogice. In mod 
evident, e dificil ca deschiderea unei clase de vârstă 
generationale să coincidă cu iniţierea: exemplul populaţiei 
de (Uganda) arată că deschiderea succesivă la recrutarea 
claselor de vârstă generationale tinde să întârzie progresiv 
vârsta iniţierii. 

Modul inițiatic şi modul generational nu se exclud 
mutual. La masai, cele două forme de recrutare coexistă, 
aspectul generational al sistemului exprimându-se prin 
faptul că un tată şi fiul său nu pot să ţină de două grade 
succesive. Populaţia cromo (sau gala) (Etiopia şi Ghana) 
are un sistem generational complex, în carefiecare clasă 
parcurge un ciclu de zece grade care acoperă în total o 
perioadă de optzeci de ani, fiul aflându-se întotdeauna la o 
distanţă de patru grade de tatăl său. Dacă un copil de sex 
masculin nu se află în această poziţie fată de tatăl său în 
momentul naşterii, atunci el este pus de facto în afara 


sistemului, pe cánd dacá el este in pozitia corespunzátoare 
normei, este integrat in clasa de várstá deschisá recrutárii 
şi va putea, dacă se va dovedi capabil, să dobândească 
titluri politice asociate unor funcţii exercitate de către 
membrii clasei de referinţă. Acest exemplu arată în ce fel 
sistemul de vârstă serveşte ca principiu de ordonare al 
vieţii sociale: el defineşte vârsta pentru căsătorie, 
perioadele în care trebuie să se nască copiii şi toate 
celelalte momente principale ale existentei individuale. 
Sistemul defineşte şi statutele şi funcţiile, drepturile şi 
obligaţiile. Este situaţia unor societăţi segmentare asociind 
într-un mod necontradictoriu un principiu ierarhic, care se 
exprimă prin intermediul etajării gradelor, şi un principiu 
egalitar, care guvernează relaţiile de apartenenţă la una şi 
aceeaşi clasă de vârstă. Raportarea la vârstă apare ca un 
principiu de clasare relativ cuprinzător şi constrângător. 
Lucrări recente (Almagor, Baxter, 1978) au arătat 
incidenţa funcţionării sistemelor de vârstă mai ales, aşa 
cum putem foarte uşor să ne imaginăm, asupra modurilor 
de reprezentare a timpului (de exemplu, calendarul 
populaţiei cromo). 

In toate societăţile, luarea in considerare a vârstei 
fiecăruia permite clasarea indivizilor şi operarea unor 
regrupări pe această bază. Constituirea grupurilor de 
vârstă exprimă distincția dintre vârsta absolută 
(periodizare de tipul tinerețe, maturitate, bătrânețe, 
ritualizată ca succesiune a principalelor etape ale „ciclului 
vieții”) si vârsta relativă (distincția prim náscut/mezin) si 
ea introduce un principiu de ordonare al cărui model este 
oferit de etapizarea cronologică a vârstelor. În afara 
societăţilor bazate pe un sistem de clase de vârstă, mai pot 
fi întâlnite grupuri pe care e convenabil să le numim 
„asociații de vârstă” (Paulme, 1971). Aceste ,asociatii", 
institutionalizate sau nu, sunt constituite ca si clasele de 
vârstă pe baza unei co-apartenente la un contingent, mai 


mult sau mai puţin strict delimitat şi vizând un număr mai 
mare sau mai mic de ani de naştere. Ele se caracterizează 
atât prin modul lor de recrutare, cât şi prin destinaţia lor 
particulară, aceste două determinatii nefiind, in general, 
separabile una de cealaltă; dacă ne vom raporta la 
societăţile occidentale, va trebui să ne gândim la clasele 
de recrutare militară, la grupele de foşti combatanți, la 
promoţiile de elevi ale şcolilor superioare etc. Vârsta apare 
ca un indicator soc ial, care asociază determinări obiective 
(stabilind coincidenta normală a unei vârste cu un rol sau o 
funcţie) şi determinări subiective: un student „bătrân” şi 
un „tânăr” senator pot să aibă aceeaşi vârstă. 

VOODOO  —Americile negre 1 - Prezentarea 
Americilor negre. Caraibiană (Lumea —). Metraux (A.) 
VORBIRE 


Vorbirea reprezintă realizarea fonică a unei limbi 
articulate, dar ea este mai mult decât simpla expresie a 
acesteia, întrucât implică o apropiere reală sau fictivă între 
protagonişti. Analiza ambreiorilor - indici verbali precum 
delicticele sau cuvintele modale care imprimă enuntului 
amprenta locutorilor şi a situaţiilor -, luarea în considerare 
a forţei ilocutorii a limbajului - atunci când enunţul 
realizează mai mult decât descrie - şi dezvoltarea 
pragmaticii concură la aşezarea conceptului de , enuntare" 
în centrul semanticii discursului şi la precizarea condiţiilor 
de descoperire a sensului. O. Ducrot (1984) merge până la 
a spune că enunţul, până la el considerat o simplă 
reflectare a situaţiei de discurs, este ceea ce comunică 
ceva despre enuntare; tezei unicitàtii subiectului vorbitor i 
se substituie o teorie a vocilor care se întrepătrund în 
polifonia enuntiativa. Relaţia dintre cuvântul vorbit si 
lucrul desemnat este un obiect cultural. Tabuul fonic, 
indiciu al unei distante insuficiente între cuvânt şi 
referent, e întâlnit de pildă la populaţiile amazoniene, care 
ştiu să se folosească de el, minimizându-l prin procedee 
vocale - şamanul care cântă ” eu sunt tutunul” şi devine 
spiritul Tutunului - sau maximizându-l prin procedee 
prozodice sau gramaticale prin care ceea ce se spune nu 
mai este asumat prin enuntare - discurs indirect, ironie, 
morfem de neîncredere. Uneori, substanţa fonică poate ea 
singură, chiar imperfecta fiind, să anihileze efectul 
ritualului (recitarea textelor vedice). Originea şi natura 
cuvântului sunt legate adesea de reprezentările corpului, 


ale genurilor, ale cosmosului. În Genezá, cuvântul creează 
şi prezice. Pentru dogoni, a vorbi înseamnă a da naştere. 
La guarani, un copil care se naşte e un cuvânt care-şi 
găseşte locul în lume. În secolul al XVI-lea, indienii din 
America de Nord, convinşi de eficienta cuvântului în 
propria cultură, asistau neputincioşi la valul de epidemii ce 
însoțea propováduirea Cuvântului lui Dumnezeu de către 
misionari, de unde caracterul distrugător pe care i-l 
atribuiau. In nord-vestul Amazoniei, cuvântul e folosit 
pentru a sublinia identitatea de sine, ca şi identitatea 
celorlalţi. B. Malinowski (1935), unul dintre primii 
teoreticieni ai limbajului, a insistat asupra rolului acestuia 
în derularea anchetei, asupra importantei limbii de zi cu zi, 
asupra necesităţii de a interpreta rolul său în ansamblul 
vieţii sociale, asupra constrângerilor interacțiunii narative; 
el întemeiază astfel etnografia limbajului şi teoria actelor 
de limbaj şi introduce noţiunile de „context lingvistic” - 
numit context - şi de „situaţie narativă”. Exegeza, 
hermeneutica indigenă, etimologiile populare sunt toate 
revelatoare pentru concepțiile asupra cuvântului. 
Etnopoetica (Hymes, 1981), în efortul său de traducere, 
pune în lumină faptul că pauzele, ritmurile, intonatiile, 
cantităţile sonore sunt mai mult decât nişte fapte 
prozodice sau demarcative, constituind în acelaşi timp căi 
de acces către semnificaţie. De atunci, analiza s-a orientat 
spre o teorie a teatralitátii cuvântului, D. Tedlock (1983) 
insistând asupra caracterului dialogal al oricărei povestiri, 
care nu mai e doar un monolog în faţa unui public mut 
(etnologul). Arta oratorică duce la formarea genurilor. În 
Grecia, genurile clasice îşi au originea în tradiţia orală - 
tragedia, în ditiramb; comedia, în cântecele ce sărbătoreau 
victoria la jocuri; drama satirică, în cânturile falice; chiar 
romanul, în învăţătura orală a retorilor. P Smith (1975) 
repertoriază, în Ruanda, basme, povesti satirice, 
fantastice, apologetice si două tipuri de legende. 


Populatiile maya contemporane disting, prin trăsături 
formale, între miturile strămoşilor, vorbirea de azi, 
vorbirea colocviala şi dialogurile juridice şi rituale. In 
naratiuni mitice, cuvântul este înzestrat cu forţa de a 
introduce, printre marile variaţii culturale, şi inovațiile 
individuale, variante care permit degajarea, pe lângă 
mesajul structural, a noi sensuri provenind din contextul 
situational ai cărui ambreiori sunt culturali (la noi, vârsta 
auditoriului determină un anumit mod de a relata una şi 
aceeaşi poveste, mijloacele utilizate fiind lexicale, 
prozodice sau chiar gramaticale). Caracterul radical 
efemer şi puterea creatoare a cuvântului fac din acesta o 
imagine fidelă a omului, întreaga societate ascultându-l şi 
interpretându-l. 

VRÁJITORIE 

Termenul de ,vräjitorie” desemnează o practică 
divinatorie: vrăjitorul „spune soarta” (< lat. pop. stors - 
tis). — 

In sens antropologic, ,vrájitoria" desemneazá, inainte 
de toate, efectele nefaste (accident, moarte, diferite 
nenorociri) ale unui rit sau pe cele ţinând de o calitate 
inerentă vrăjitorului. Pentru multe populaţii, vrăjitorul este 
o fiinţă umană asemănătoare, în aparentă, celorlalte, însă 
dotată, în secret, cu puteri extra-umane (uneori după 
propria voinţă) şi responsabilă de nenorocirile care li se 
întâmplă celor din jur. Natura şi activitatea vrăjitorilor 
neputând fi percepute în mod obişnuit, victimele sale 
(vrajitii) sunt constrânse să recurgă la practica divinatorie 
a unui contravrăjitor; acesta din urmă e înzestrat eu 
tehnici şi/sau cu un dar extraordinar al viziunii, care îi 
permit să-l demaşte pe vinovat şi să indice mijloacele prin 
care ar putea să fie atenuată nenorocirea. 

In Esquisse d'une theorie generale de la magie, M. 
Mauss (1902 - 1903) a notat caracterul pluridimensional al 
faptelor magice. Definiţia magiei pe care o propune nefiind 
satisfăcătoare, e regretabil că autorii, chiar unii recenti, se 
mărginesc să considere vrăjitoria o „magie distructivă şi 
dezaprobată social” care are şi antidot („magia 
protectoare”), fără să încerce să precizeze ce înseamnă 
„magia”. Totuşi, cercetările lor empirice ilustrează faptul 
că intuiţia lui Mauss era întemeiată şi schiteazá un orizont 
în care vrăjitoria apare ca un „fenomen social total”, ca un 
complex de idei, de practici, de afecte şi de experienţe. 

Complex de idei: o concepţie despre specia umană 
potrivit căreia aceasta este în mod fundamental divizată; o 
concepţie despre „forte” (vrăjitorească şi 
contravrăjitorească), despre repartizarea lor între oameni 
şi efectele lor specifice; o concepţie despre persoană şi 
corp şi despre relaţia elementelor lor cu diversele instanţe 


naturale si supranaturale; in sfársit, o teorie despre 
originea nenorocirii personale. Complex de practici: 
tehnici de divinatie şi de „desfacere de farmece”, şi uneori 
de „vrăjire” (însă acestea sunt, cel mai adesea, mai 
degrabă presupuse de persoanele care sunt victimele unor 
nenorociri, decât practicate cu adevărat de respectivul 
vrăjitor). Complex de afecte, eventual paroxistice: vrăjirea 
este o criză vitală a cărei miză este, adesea, moartea şi, 
întotdeauna, boala sau ruina; dezvrăjirea este o dramă în 
care se înfruntă vrăjitorul, ghicitorul sau contravrăjitorul şi 
vrăjitul. Complex de experiențe, atât individuale, cât şi 
colective: o experienţă a nefericirii personale, durabilă şi 
repetată, vrájirea („făcutul”, „făcătura”) şi o experienţă a 
restabilirii progresive a vieţii normale, dezvrăjirea („desfa- 
cerea”); interindividuale si intersubiective: înfruntarea 
simbolică, însă care produce efecte reale, dintre partenerii 
crizei vrájitoresti (vrăjitorul, vrăjitul, contravrájitorul), 
dintre care cel puţin doi (vrăjitorul şi vrăjitul) sunt 
apropiaţi spaţial, social şi/sau afectiv; colective: dincolo de 
partenerii imediati şi de avatarurile lor individuale, orice 
vrăjitorie priveşte si întregul grup social (familia, 
ascendenta sau unul dintre segmentele sale, comunitatea 
rezidentiala, autorităţile, ordinea morală etc). În sfârşit, o 
criză vrăjitorească se deschide în momentul în care un 
accident (o moarte, o pierdere) este pus pe seama unei 
vrăji, dar, întrucât presupune, pentru rezolvarea sa, un 
efort de reinterpretare a trecutului cu scopul de a se 
ajunge la instaurarea unui „curs nou”, vrăjitoria constituie 
o experienţă specifică a timpului - atât a timpului personal 
(biografic, urmele insistente ale unui trecut care va fi 
remaniat până când se va produce întoarcerea la normal), 
cât şi a timpului social (profunzimea genealogică, diverse 
forme de ereditate socială). 

Dificultatea de a studia vrăjitoria ţine de faptul că 
unele episoade punctuale, care în ele însele sunt comune, 


se referá la numeroase registre extrem de diferite si, de 
aceea, puţini antropologi au îndrăznit să le examineze 
împreună. Cercetările lui Evans-Pritchard asupra 
populației azande rămân, in această privință, un model 
neegalat. El şi-a arătat încă de la început lipsa de interes 
pentru problemele legate de definiția fenomenului care 
monopolizau atunci energia cercetătorilor: „Ceea ce mă 
preocupă este urmărirea gândirii celor din populația 
azande. Am aşezat sub un singur titlu ceea ce ei desemnau 
prin unul şi acelaşi cuvánt'si am distins tipurile de 
comportament pe care ei le socoteau diferite” (1937). În 
mod paradoxal, deşi Evans-Pritchard urmărea doar să 
redea cu fidelitate concepțiile despre vrăjitorie specifice 
populației azande, definițiile sale se bucură de autoritate 
pentru ansamblul etnologiei africane, dacă nu chiar pentru 
ansamblul disciplinei (pentru o comparație între definițiile 
oceaniste si africaniste, cf Marwick, 1970). 

Cei din neamul azande cred cá witches au in 
intestinul subţire o substanţă materială (mangu) care 
poate fi descoperită la morţi prin autopsie şi diagnosticată 
la cei vii gratie oracolelor. Prin simplul fapt că posedă 
această substanţă care se transmite ereditar, ei pot să 
aducă prejudicii sănătăţii şi bunurilor altora. Azande cred 
că există printre ei şi sorcerers care practică magia şi fac 
farmece pe bază de vegetale (medicines). Deci, sorcery 
desemnează practicarea - conştientă, voluntară si 
dobândită în urma învăţării - unor acte magice destinate 
să facă rău prin utilizarea unor substanţe şi formule 
precise, pe când witchcraft este o capacitate înnăscută si 
adesea inconştientă de a face rău numai prin simpla sa 
calitate ontologică; o witch nu îndeplineşte niciun rit, nu 
rosteşte farmece, nu posedă medicines. Deci, witchcraft şi 
sorcery se opun aşa cum se opun o dispoziţie permanentă 
şi o acţiune punctuală, o condiţie metafizică şi o condiţie 
tehnică, o ,fortá" care îl posedă pe vrăjitor şi o ,,forta” pe 


care acesta o produce si o controleazá etc. 

Desigur, configuraţia particulară a trăsăturilor care îi 
opun pe witches si pe sorcerers nu se regăseşte în toate 
societăţile în care poate fi întâlnită vrăjitoria (nici măcar în 
societăţile africane), şi uneori această distincţie nici nu 
apare. De cincizeci de ani încoace, autorii au încercat să 
regăsească în societăţile pe care le-au studiat trăsăturile 
speciale ale vrăjitoriei azande, fiind gata pentru aceasta de 
orice scamatorie verbală, iar în cazul în care o asemenea 
întreprindere se dovedea imposibilă, ei îşi cereau scuze, ca 
şi când ar fi fost vorba despre o greşeală pe care şi-o 
asumau, fără să încerce să construiască conceptul general 
de vrăjitorie. J. Middleton si E.H. Winter (1963) au propus 
înlocuirea distinctiei dintre witchcraft si sorcery prin 
termenul unic de wizardry, insá ei nu au fost deloc urmati 
de ceilalţi cercetători (pentru o critică a acceptiilor 
variabile ale acestor notiuni in literatura africanistá, cf 
V.W. Turner, 1957). 

In ciuda talentului sáu, Evans-Pritchard nu a reusit 
să-şi îndeplinească in întregime proiectul de a comunica 
numai ideile indigene, cáci, pentru a pune ordine in 
notiunile si comportamentele azande", el propune un 


sistem de concepte - ,notiuni mistice" (de exemplu, 
witchcraft si sorcery), „noţiuni de Mms", „noţiuni 
ştiinţifice” - a cărui ultimă referinţă rămâne ştiinţa 


occidentală modernă. Aceasta echivalează cu reluarea 
„marii împărțiri” dihotomice dintre „ei” si ,noi" (J. Goody) 
Si cu tratarea enunturilor vrájitoresti ca niste propozitii 
false. De altfel, aceastá supozitie este prezentá in toate 
scrierile despre vrăjitorie de până in 1970. Desi nu a fost 
criticată in mod explicit (în afară de Favret-Saada, 1977), 
ea a fost abandonatá in lucrárile franceze recente, 
preocupate să surprindă logica internă a formatiunilor 
simbolice (cf. mai ales A. Adler, A. Zempleni, 1972; Auge, 
1975). 


Sub impulsul gândirii functionaliste, pe care scoala 
de la Manchester incerca sá o salveze, vrájitoriei i-a fost 
consacratá o bogatá literaturá africanistá intre anii 1950 - 
1970. Sistemele de gândire si practicile vrájitoresti au fost 
neglijate în favoarea unor patternuri ale acuzárii, care 
permiteau identificarea tensiunilor structurale ale grupului 
studiat; orientarea ,cognitivà" a cercetárii lui Evans- 
Pritchard a fost datà uitárii, iar vrájitoria a fost plasatà in 
câmpul mai general al „conflictului social”. 

Se presupune că şi indigenii au o anumită percepţie a 
conflictului, astfel încât, confruntând comentariile lor 
referitoare la un caz de vrăjitorie, putem să construim un 
„indicator indigen al tensiunii sociale” (Marwick, 1970). 
Afirmarea existentei unei relații vrăjitoreşti (X îl acuză pe Y 
că i-ar fi provocat o boală prin vrăjitorie) ar fi falsă în ea 
însăşi (X este cu adevărat bolnav, însă vrăjitoria nu are 
niciun amestec în aceasta), însă ea ar semnala existenta 
unei relații sociale reale (Y este camatarul lui X, co-sotia sa 
sau unchiul său matrilateral...). Această relaţie, mereu 
problematică, ar provoca conflicte fără soluție 
instituţională, pe care vrăjitoria ar fi chemată să le rezolve. 
A citi aceste texte înseamnă a alcătui un catalog al 
„soluţiilor” propuse de vrăjitorie în domeniul conflictului 
social: ruperea sau restabilirea unei relaţii, promovarea 
fisiunii etc. Orientându-se asupra detaliilor acestor situaţii, 
Turner (op. cit.) rezolvă problemele ridicate de publicaţiile 
din respectiva categorie. A. Harwood (1970) reia 
orientarea ,cognitivá" a lui Evans-Pritchard, punând 
bazele unei antropologii a bolii. 

Împotriva tuturor evidentelor antropologia anglo- 
saxonă nu a încetat să nege, de mai bine de jumătate de 
secol, existenta unei vrăjitorii rurale în Europa 
contemporană, fără îndoială pentru a-l păzi pe etnolog de 
orice contaminare din partea obiectului sáu. In aceste 
societăţi, patternurile acuzațiilor de vrăjitorie nu verifică 


raportul stabilit de functionalisti între relaţiile vrajitoresti 
şi relaţiile sociale problematice, necesitând, deci, un alt tip 
de analiză. În sfârşit, imposibilitatea de a menţine iluzia 
„marii împărțiri” (Favret-Saada, 1977) îl constrânge pe 
etnolog să lucreze asupra non-distantei dintre el şi obiectul 
său. 

WEBER Max 


Max Weber s-a născut la Erfurt in 1864; tatăl său, 
jurist de meserie, ales în 1869 deputat naţional-liberal în 
Dieta Prusiei şi în Reichstag, a fost prieten cu un mare 
număr de intelectuali (îi cunoaşte pe W. Dilthey si T. 
Mommsen) şi de oameni politici, cum va fi şi fiul său, mai 
târziu. Acesta va primi din partea mamei o educaţie 
marcată de rigoarea calvinistă. După studii de drept, 
istorie, economie politică, filosofie şi teologie, Weber îşi 
redactează teza de abilitare cu tema Istoria agrară romana 
şi semnificaţia sa pentru dreptul public şi privat (1891) în 
acelaşi timp cu întocmirea, în folosul unei asociaţii de 
universitari preocupaţi de chestiunea socială, a unui raport 
privind conflictele din cadrul ţăranilor din Prusia orientală. 
Va face aici procesul vechii aristocrații pământene a 
Junker-ilor. Avocat din 1886, numit asistent la facultatea 
de drept din Berlin (1891), Weber va avea o carieră 
universitară (Berlin, Fribourg, Heidelberg) adesea 
întreruptă de călătorii si turnee de conferinţe, dar si de 
boală. In 1903, împreună cu E. Jaffe si W. Sombart, pune 
bazele revistei” Archiv wissenschaft und 
Sozialpolitik, in care va apărea, sub forma unor lungi 
articole, esentialul unei opere adunate in volume numai 
după moartea sa. În 1907 hotărăşte să abandoneze 
activitatea de catedră pentru a se dedica în întregime 
cercetării. Alături de G. Simmel, figurează printre 
fondatorii Asociaţiei Germane de Sociologie, din care va 
demisiona în 1912, datorită unei divergente în legătură cu 
problema „neutralității axiologice în ştiinţele sociologice si 
economice” (titlul unuia din eseurile sale). La capătul unei 
existente în care îndeplinirea „meseriei de savant” nu îl va 
împiedica să traducă în fapt rezultatele cercetărilor sale 
teoretice asupra esenței politicului (J. Freund) - care se 
defineşte în opinia sa prin înfruntarea dintre valori 
contradictorii - şi nici sa militeze pentru diverse 
convingeri fara a-şi justifica opţiunile arogandu-si 


privilegiul cunoaşterii, autorul lucrării Gesammelte 
politische Schriften, considerat bà " Machiavelli german", 
ba ,idealistul de la Heidelberg", moare in 1920 la 
München, unde de puţin timp revenise în învăţământul 
universitar. Participase mai înainte la lucrările comisiei 
desemnate să elaboreze constituţia Republicii de la 
Weimer. Introdusá în Statele Unite de E. Shils si T. 
Parsons, opera să và fi redescoperită târziu in Franţa 
datorită lui R. Aron şi efortului de traducere şi editare 
întreprins sub coordonarea lui E. de Dampierre. 
Prezentând o unitate de gândire, de altfel prea puţin 
doctrinală, opera lui Weber este atât de densă prin 
orientările sale tematice si erudiţia mobilizată, încât 
depăşeşte limitele ştiinţelor specializate. Proiectul 
intelectual al lui Weber poate fi numit antropologic în sens 
larg; de fapt, el se străduieşte să prezinte originalitatea 
civilizaţiei occidentale punând-o în paralel cu alte forme de 
civilizaţie, şi să compare tipurile cele mai diverse de 
economie, drept, putere politică şi experienţă religioasă cu 
ajutorul unui sistem conceptual unificat. Nu există nicio 
disciplină a ştiinţelor umane care să nu fi dobândit o parte 
a moştenirii constituită de imensa sumă a cercetărilor lui 
Weber, despre care Aron spunea că ar fi reconciliat cele 
două puncte de vedere prezente în ştiinţele germane ale 
culturii: cel care încearcă să reconstruiască din punct de 
vedere conceptual edificiul social şi cel care se consacră 
interpretării aspectelor originale ale devenirii istorice. 
Antropologia a explorat mai cu seamă trei categorii de 
lucrări vizând obiectul şi metodele ştiinţelor sociale, 
analiza comparată a marilor religii şi sociologia politică. 
Ideea weberianá, de inspiraţie antipozitivistă, cà 
faptele de cultură nu sunt reductibile la un ansamblu de 
legi, dorinţa lui de a elabora o ştiinţă care să informeze 
atât asupra specificitatilor istorice, cât şi asupra 
originalității fiecărei configurații culturale, definirea 


cunoaşterii ca pe ceva care trebuie să regrupeze 
comprehensiunea (în accepţia, preluată de la K. Jaspers, 
de captare a sensului subiectiv conferit de oameni 
comportamentelor lor) şi stabilirea de raporturi de 
cauzalitate (exprimate în termeni de probabilitate), în 
sfârşit, teoria nominalistă a conceptualizării, întemeiată pe 
noţiunea de „tip-ideal”, au influenţat profund antropologia 
culturală americană, apoi antropologia aşa-numita 
interpretativă (C. Geertz). În domeniul religiilor, demersul 
adoptat de Weber in Etica protestantă şi spiritul 
capitalismului, constând in reliefarea unei „adecvări 
semnificative” între etosul religios (ascetismul puritan) şi 
necesitatea de raționalitate a acumulării capitaliste, a 
influenţat numeroase lucrări etnologice. La fel s-a 
întâmplat atât cu tentativa de elaborare a unei sociologii 
comparative a marilor religii (asupra Chinei, Indiei, 
islamului şi iudaismului primitiv), cât şi cu încercarea de 
interpretare a evoluţiei de la lumea primitivă guvernată de 
sacru, la „ruperea vrăjii” acestuia în civilizaţia occidentală 
(sensul weberian al noţiunii de „carismă” este apropiat de 
cel durkheimian al noţiunii de „mana”), sau chiar cu 
analizele asupra rolului istoric al profetiilor pe care îl 
descoperă la misticii ruşi. În sfârşit, în domeniul 
sociologiei politice, celebra tipologie a formelor de 
dominare, reflectiile weberiene asupra naturii şi funcţiei 
statului în istorie, interpretarea fenomenului birocratic şi a 
formelor de rationalizare a dreptului vor exercita o 
influentă determinantă (G. Balandier) asupra dezvoltării 
antropologiei politice în Marea Britanie şi în Statele Unite. 
J.C. GALEY, G. LENCLUD 

1920 - 1921, Gesammelte Aufsätze zur 
Religionsoziologie, Mohr, Tübingen, t. I (trad. fr. parțială 
e protestante et l'esprit du capitalisme, Plon, Paris, 

1964); t. II (trad. engl. partialà: 7he Religion of India: 
Sociology of Hinduism andbuddhism, The Free Press, 


Glencoe, 1958); t. III (trad. fr. Le judaisme antique, Plon, 
Paris, 1970). 1921, Gesammelte politische schriften, Drei 
Masken Verlag, München (trad. fr. partialà Le savant et le 
politique, Plon, Paris, 1959). 1922, Wirtschaft und 
Gesellschaft, Mohr, Tübingen (trad. fr. parţială Economie 
et société, Plon, Paris); Gesammelte Aufsätze zur 
Wissenschaftslehre, Mohr, Tübingen (trad. fr parţială 
Essai sur la théorie de la science, Plon, Paris). 

ARON R, 1935, La sociologie allemande 
contemporaine, PUF, Paris; 1967, Les etapes de 
sociologique, Gallimard, Paris. - 1969, La philosophie 
critique de l'histoire, Vrin, Paris. 

— FREUND J., 1966, Sociologie de Max Weber, PUF, 
Paris. - párà ONS T, 1937, The Structure of Social Action. 
A Study ín Social Theory with Special References to a 
Group of Recent European Writers, The Free Press, 
Glencoe. 

— SHILS E., 1965, „Charisma, Order and Status", în 
American Sociological Review, 30: 199213. 

WESTERMARCK Edward 

Sociolog si antropolog finlandez, Edward 
Westermarck s-a născut în 1862 la Helsinki. În 1889 îşi 
susţine doctoratul pe tema istoriei căsătoriei, la 
Universitatea din Helsinki, unde urmează să predea apoi 
filosofia morală până în 1930. Între 1904 şi 1930 tine în 
mod regulat cursuri de sociologie la London School of 
Economics, unde îi este elev Malinowski. Fiind unul dintre 
iniţiatorii anchetelor pe teren, a întreprins numeroase 
călătorii în Maroc. Moare în 1939 la Lanpinlahti 
(Finlanda). 

Prima din lucrările sale publicate, The History of 
Human Marriage (1891), reia conţinutul tezei. Timp de 
aproape treizeci de ani, Westermarck se reîntoarce la 
această lucrare (a cincea ediţie, 1921), alimentată de 
progresul cunoaşterii, în special asupra antropoizilor, care 


pare să îi confirme opiniile: familia nucleară este o 
instituţie primară, necesară supraviețuirii speciei, 
deoarece răspunde nevoii de a-i oferi progeniturii o 
protecție parentală. Prohibitia incestului dă naştere la un 
comportament instinctiv ce neutralizeazá atracția sexuală 
dintre indivizii care, la origine, au coabitat. Această teză il 
opune ideilor, pe atunci dominante, ale evolutionistilor, 
susținători ai unui progres ce ar fi condus de la 
promiscuitatea primitivă la familia monogamă modernă. 

Extinzând subiectul, The Origin and Development of 
Moral Ideas (1906 - 1908) încearcă să întemeieze o stiintá 
a ideilor morale, rupându-se astfel de subiectivism. 
Materialul adunat de Westermarck este imens, însă 
opţiunile sale naturaliste antrenează o serie de speculaţii 
hazardate care vor atrage critica severă a lui E. Durkheim 
(1907). 

Absenta  supoziţiilor teoretice face din trilogia 
marocană (1914, 1926, 1930) fragmentul cel mai puțin 
afectat de timp din opera sa. Grija de a respecta expresia 
vernaculară şi calitatea transcrierii îi conferă chiar o 
oarecare modernitate. 

Westermarck a avut ambiția să întemeieze o 
sociologie care sa imbratiseze datele culturale si 
fundamentele biologice ale comportamentelor umane şi să 
acceadă la statutul de ştiinţă experimentală. Chiar dacă 
unele din analizele sale au influenţat antropologia 
modernă (Lévi-Strauss, 1945), aceasta s-a constituit, 
totuşi, împotriva unui astfel de proiect, retinand din 
Westermarck doar distincţia dintre natură şi cultură. 

EDITORII 

(1891), 1921, The History of Human Marriage, 
Macmillan, Londra led. a V-a complet revăzută, în 3 vol.] 
(trad. fr. Histoire du mariage, 4 vol., Mercure de France, 
Paris, 1934 - 1938). 1906 - 1908, The Origin and 
Development of the Moral Ideas, Macmillan, Londra (trad. 


fr. L'origine et le développement des idées morales, Payot, 
Paris, 1928 - 1929). 1914, Marriage Ceremonies ín 
Morocco, Macmillan, Londra (trad. fr. Les ceremonies du 
mariage au Maroc, Leroux, Paris, 1921). 1926, Ritual and 
Belief in Morocco, Macmillan, Londra. 1930, Wit and 
Wisdom ín Morocco: A Study of Native Proverbs (cu 
asistenţa lui Sheeref 'Abd-es-Salam el-Baqgqali), Routledge, 
Londra. 1934, Three Essays on Sex and Marriage, 
Macmillan, Londra. 

DURKHEIM E., 1907, „Edward Westermarck”, in The 
Origin and Development of the Moral Ideas, t. I, LAnnée 
Sociologique, X (1905 - 1906): 383 - 395. - LEVI-STRAUSS 
C, „Loeuvre d'Edward Westermarck”, în Revue d'histoire 
des religions, 129: 84 - 100. - STROUP T. (ed.), 1982, 
Edward Westermarck: Essays on His Life and Works, 
Societas Philosophica Fennica, Helsinki. 

WHITE Leslie 

Antropolog american, Leslie White s-a náscut la 
Salida (Colorado) in 1900. Fiu al unui inginer de lucrári 
publice, urmeazá studii de psihologie la Universitatea de 
Stat din Louisiana, apoi la Universitatea Columbia si la 
New School for Social Research, unde frecventeazà mai 
ales cursurile lui A. Goldenweiser, asistent al lui F. Boas, 
ale behavioristului J.B. Watson si ale economistului T. 
Veblen. Înscris în 1925 la Universitatea din Chicago, 
efectuează, sub îndrumarea lui E. Sapir, primul său studiu 
de teren la indienii pueblos acoma. Igi sustine teza de 
doctorat (Ph. D.) in 1927, predă antropologia la 
Universitatea din Buffalo, descoperă şi citeşte lucrările lui 
L.H. Morgan asupra irochezilor seneca. O călătorie în 
URSS, întreprinsă în cursul verii anului 1929, îi înlesneşte 
contactul cu scrierile lui Marx şi Engels. Numit în 1930 
profesor asociat la Universitatea din Michigan, unde îi 
urmează lui J.H. Steward, White - care îşi va încheia 
cariera aici, unde va influenţa o serie de antropologi 


precum M. Sahlins, M. Harris, E.R. Service, R.L. Carneiro 
- va fi titularizat in 1943; materialismul si anticlericalismul 
său au provocat ostilitatea autorităţilor religioase locale 
care au intervenit pe lângă rectorul universităţii pentru ca 
să fie „ars” (Carneiro, 1981); criticarea „la sânge” a operei 
lui Boas White - the Dragon Slayer of Boasianism (L.R. 
Binford) şi gustul pentru polemică i-au atras neîncrederea 
autorităţilor academice. Doar după război tezele îi vor fi 
recunoscute, dacă nu şi acceptate. Ales preşedinte al 
American Anthropological Association in 1964, invitat la 
numeroase universități (mai ales californiene) dupa 
pensionarea sa în 1970, White moare subit la Lone Pine 
(California) în 1975, lăsând neterminat un manuscris la 
care lucra de douăzeci de ani: Modern Capitalist Culture. 
Considerat, împreună cu arheologul englez V. Gordon 
Childe, unul dintre principalii teoreticieni ai neo- 
evolutionismului - lucru popularizat cu umor de către M. 
Sahlins în timpul recepţiei organizate la a saizecea 
aniversare a sa, când l-a întrebat ce doreşte să bea: 
„Leslie, how about some neo-whiskey?" (Carneiro, op. cit.) 
-, White a respins întotdeauna această etichetare. 
Influențat de teoria lui Morgan si E.B. Tylor, dar si de Marx 
si Engels, de la care preia ideea primatului 
infrastructurilor, pornind de la H. Spencer şi de la 
concepţia sa despre evoluţia socială ca diferenţiere a 
structurii şi specializare a funcţiei, White estimează că 
evoluționismul a fost şi rămâne singurul cadru conceptual 
coerent al antropologiei. Consacrându-se ,restaurárii" 
acestuia (EW. Voget), el îi trasează antropologiei un 
obiectiv: sa descopere legile evoluției culturii. 
Relativismului cultural indus de istoricismul „boasienilor” 
şi psihologismului şcolii „Culture and personality”, White 
le opune un evolutionism cultural „universal” pe care îl 
defineste prin ceea ce se numeste de atunci incoace ,legea 
lui White" (Carneiro, 1974): evolutia culturalà depinde de 


cantitatea de energie disponibilá pe cap de locuitor si pe 
an. În mod paradoxal, această concepţie materialistă este 
cea care îl va face să considere cultura o instanţă 
,suprapsihica”, de natura esenţial simbolică, având 
propriile legi de funcţionare, de reproducere şi de evoluţie, 
iar antropologia - numită de acum culturologie -, disciplina 
care are drept scop studierea acestora. La sfârşitul vieţii, 
White va dezvolta o concepţie „organică” a culturii, „lucru” 
şi „proces”, care nu îşi găseşte raţiunea de a fi decât în ea 
însăşi. Lăsată astăzi în uitare, opera lui White reprezintă 
totuşi o etapă importantă în constituirea antropologiei ca 
ştiinţă cu drepturi depline. 

antropologiei, cărora le pot fi asociate curente de cercetare, 
dacă nu chiar şcoli ; 

istoria generală a antropologiei şi dezvoltarea antropologiilor 
naţionale ; 

principalele figuri ale istoriei antropologice ; 


marile regiuni ale lumi care au servit drept cadru pentru 
prezentarea societăţilor şi a culturilor. 

